               EUROOPAN KOMISSIO
            Bryssel 26.12.2020
            COM(2020) 857 final/2
            COM(2020) 857 final of 25.12.2020 downgraded on 26.12.2020.
            Suositus
            NEUVOSTON PÄÄTÖS
            Euroopan komission tekemän, ydinenergian turvallista ja rauhanomaista käyttöä koskevaa yhteistyötä koskevan Ison-Britannian ja Pohjois-Irlannin yhdistyneen kuningaskunnan hallituksen ja Euroopan atomienergiayhteisön välisen sopimuksen sekä Euroopan komission Euroopan atomienergiayhteisön puolesta tekemän Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen hyväksymisestä

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, ilmoitti Eurooppa-neuvostolle 29. maaliskuuta 2017 Euroopan unionista tehdyn sopimuksen, jäljempänä ’SEU-sopimus’, 50 artiklan nojalla aikomuksestaan erota Euroopan unionista ja Euroopan atomienergiayhteisöstä, jäljempänä ’Euratom’ tai ’yhteisö’.

                  Komissio neuvotteli neuvoston 22. toukokuuta 2017 antaman valtuutuksen pohjalta Yhdistyneen kuningaskunnan kanssa sopimuksen, jossa vahvistetaan Yhdistyneen kuningaskunnan eroamista Euroopan unionista ja Euroopan atomienergiayhteisöstä koskevat järjestelyt. Neuvosto antoi Euroopan parlamentin hyväksynnän saatuaan 30. tammikuuta 2020 päätöksen (EU) 2020/135
                     1
                   Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen, jäljempänä ’erosopimus’, tekemisestä Euroopan unionin ja Euroopan atomienergiayhteisön puolesta. Erosopimus tuli voimaan 1. helmikuuta 2020, ja siinä määrätään siirtymäkaudesta, jonka aikana unionin oikeutta sovelletaan Yhdistyneeseen kuningaskuntaan ja Yhdistyneessä kuningaskunnassa kyseisen sopimuksen mukaisesti. Siirtymäkausi päättyy 31. joulukuuta 2020.

                  Eurooppa-neuvosto ilmaisi 23. maaliskuuta 2018 antamissaan suuntaviivoissa jälleen unionin määrätietoisen pyrkimyksen mahdollisimman tiiviiseen tulevaan kumppanuuteen Yhdistyneen kuningaskunnan kanssa. Kyseisten suuntaviivojen mukaan kumppanuuteen pitäisi sisältyä kauppa ja taloudellinen yhteistyö sekä muita aloja, Eurooppa-neuvosto antoi mainitut suuntaviivat, jotta niiden avulla saavutettaisiin tulevien suhteiden puitteita koskeva kokonaisvaltainen yhteisymmärrys, jota oli tarkoitus käsitellä erosopimukseen liittyvässä ja siinä mainitussa unionin ja Yhdistyneen kuningaskunnan välillä sovitussa poliittisessa julistuksessa.

                  Euroopan unionin ja Yhdistyneen kuningaskunnan tulevia suhteita koskevat puitteet esitetään erosopimukseen liittyvässä poliittisessa julistuksessa
                     2
                  , jäljempänä ’poliittinen julistus’. Poliittisella julistuksella vahvistetaan parametrit kauppa- ja talousyhteistyötä koskevalle kunnianhimoiselle, laajalle, syvälle ja joustavalle kumppanuudelle, jonka keskiössä on kattava ja tasapainoinen vapaakauppasopimus, sekä lainvalvonnan ja rikosoikeuden, ulkopolitiikan, turvallisuuden ja puolustuksen ja niihin liittyvien alojen yhteistyölle. Poliittisessa julistuksessa todetaan siviilikäyttöön tarkoitetun ydinenergian osalta seuraavaa: ”[o]sapuolet tunnustavat ydinturvallisuuden ja ydinsulun merkityksen ja toteavat, että tulevan suhteen olisi sisällettävä Euroopan atomienergiayhteisön (Euratom) ja Yhdistyneen kuningaskunnan välinen laaja-alainen ydinenergian rauhanomaista käyttöä koskeva yhteistyösopimus, joka perustuu sitoutumiseen osapuolten voimassa olevaan korkeaan ydinturvallisuuden tasoon.” Lisäksi siinä todettiin: ”[...] Yhdistyneen kuningaskunnan aikomuksena on [...] liittyä Euratomin tutkimus- ja koulutusohjelmiin”.

                  Erosopimuksen 184 artiklassa määrätään, että ”Unioni ja Yhdistynyt kuningaskunta pyrkivät parhaansa mukaan ja vilpittömässä mielessä sekä toistensa oikeusjärjestyksiä täysin kunnioittaen käymään nopeasti tarvittavat neuvottelut sopimuksista, jotka koskevat osapuolten tulevaa suhdetta ja joita tarkoitetaan 17 päivänä lokakuuta 2019 päivätyssä poliittisessa julistuksessa, sekä toteuttamaan asianmukaiset menettelyt kyseisten sopimusten ratifioimiseksi ja tekemiseksi ja näin varmistamaan, että kyseisiä sopimuksia sovelletaan mahdollisuuksien mukaan siirtymäkauden päättymisestä alkaen.”

                  Neuvosto antoi 25. helmikuuta 2020 päätöksen (EU, Euratom) 2020/266
                     3
                   luvan antamisesta aloittaa neuvottelut Ison-Britannian ja Pohjois-Irlannin yhdistyneen kuningaskunnan kanssa uuden kumppanuussopimuksen tekemiseksi ja kyseisen päätöksen lisäyksessä olevat ohjeet uuden kumppanuuden neuvottelemiseksi Ison-Britannian ja Pohjois-Irlannin yhdistyneen kuningaskunnan kanssa, jäljempänä ’neuvotteluohjeet’. Komissio nimettiin unionin neuvottelijaksi.

                  Neuvotteluohjeissa todetaan ydinalan siviiliyhteistyöstä muun muassa, että ”[n]euvottelujen tavoitteena on luoda unionin (ja tarvittaessa Euratomin) ja Yhdistyneen kuningaskunnan välille uusi, kokonaisvaltainen kumppanuus, joka kattaa seuraavat poliittisessa julistuksessa mainitut alat [...]”  ja ”[s]uunnitellussa kumppanuudessa tunnustetaan ydinturvallisuuden, säteilysuojelun ja ydinsulun merkitys, ja sen olisi sisällettävä määräyksiä ydinenergian rauhanomaista käyttöä koskevasta laaja-alaisesta yhteistyöstä Euratomin ja Yhdistyneen kuningaskunnan välillä.”

                  Tällainen sopimus mahdollistaa sen, että Yhdistynyt kuningaskunta ja Euratom voivat aloittaa yhteistyön useilla ydinalan osa-alueilla, myös ydinalan tutkimuksen alalla. Poliittisessa julistuksessa korostettiin Yhdistyneen kuningaskunnan kiinnostusta assosioitua Euratomin tutkimusohjelmaan, ja neuvotteluohjeissa todettiin, että suunnitellussa kumppanuudessa olisi vahvistettava yleiset periaatteet, ehdot ja edellytykset, jotka koskevat Yhdistyneen kuningaskunnan osallistumista ja rahoitusosuutta unionin ja Euratomin ohjelmiin, vastaavissa välineissä asetetuin edellytyksin. Kun otetaan huomioon, että Yhdistyneellä kuningaskunnalla on pitkäaikaista asiantuntemusta ydinalan tutkimuksen, erityisesti fuusioenergian alalla, ja että Euratom osallistuu kansainvälisiin toimiin tämän alan kehittämiseksi, assosioituminen hyödyttäisi sekä Euratomia että Yhdistynyttä kuningaskuntaa. Tämä assosioituminen mahdollistaisi erityisesti Yhdistyneen kuningaskunnan osallistumisen assosioituneena kolmantena maana Euratomin tutkimusohjelmaan ja eurooppalaisiin fuusiotutkimustoimiin, kuten ITER-toimiin, kun se toimisi kolmannen maan ominaisuudessa osakkaana ITERiä ja fuusioenergian kehittämistä varten perustetussa eurooppalaisessa yhteisyrityksessä (Fusion for Energy).

                  Komissio kävi neuvottelut 25. helmikuuta 2020 annetuissa neuvotteluohjeissa vahvistettujen puitteiden mukaisesti kuullen pysyvien edustajien komiteaa ja Yhdistynyttä kuningaskuntaa käsittelevää neuvoston työryhmää.

                  Neuvottelujen päätteeksi osapuolet sopivat neuvottelijoiden tasolla ydinenergian turvallista ja rauhanomaista käyttöä koskevasta yhteistyösopimuksesta, jäljempänä ’Euratom-sopimus’, sekä Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisestä kauppa- ja yhteistyösopimuksesta, jäljempänä ’kauppa- ja yhteistyösopimus’.

                  Kauppa- ja yhteistyösopimuksen soveltamisen aloittaminen on erityisen kiireellistä. Yhdistyneellä kuningaskunnalla on entisenä jäsenvaltiona laajat yhteydet unionin kanssa monilla talouden aloilla ja muilla aloilla. Jos unionin ja Yhdistyneen kuningaskunnan välisiä suhteita ei säännellä sovellettavalla kehyksellä 31. joulukuuta 2020 jälkeen, nämä suhteet häiriintyvät merkittävästi, mistä aiheutuu haittaa yksityishenkilöille, yrityksille ja muille sidosryhmille. Neuvottelut saatiin päätökseen vasta hyvin myöhäisessä vaiheessa ennen siirtymäkauden päättymistä. Tällainen myöhäinen ajoitus ei saisi vaarantaa Euroopan parlamentin perussopimusten mukaisesti harjoittamaa demokraattista valvontaa. Näiden poikkeuksellisten olosuhteiden vuoksi ja jotta voitaisiin varmistaa yhdenmukaisuus erillisen menettelyn kanssa, joka koskee kauppa- ja yhteistyösopimuksen allekirjoittamista unionin puolesta ja sen väliaikaista soveltamista, komissio suosittaa, että sopimusta sovelletaan väliaikaisesti myös Euratomin toimivaltaan kuuluvien asioiden osalta.

               •Yhdenmukaisuus muiden alaa koskevien politiikkojen säännösten kanssa

                  Sekä Eurooppa-neuvoston 23. maaliskuuta 2018 antamissa suuntaviivoissa että poliittisessa julistuksessa kehotettiin unionia ja Yhdistynyttä kuningaskuntaa tiiviiseen kumppanuuteen tulevaisuudessa.

               Euratom-sopimuksessa vahvistetaan kummankin osapuolen selkeä sitoutuminen ydinsulkuun ja ydinturvallisuuden korkeaan tasoon ydinenergian turvallisen ja rauhanomaisen käytön takaamiseksi. Se on yhdenmukainen energian toimitusvarmuutta koskevan yhteisön toimintapolitiikan kanssa. Pyrittäessä jatkamaan Euratomin ja Yhdistyneen kuningaskunnan välistä yleistä yhteistyösuhdetta tämän erillisen Euratom-sopimuksen tekemisen merkitys perustuu pääasiassa yhteiseen etuun luoda vakaa oikeudellinen kehys, joka edistää yhdenvertaista ja vastavuoroista yhteistyötä ydinenergian turvallisen ja rauhanomaisen käytön alalla sekä helpottaa ydinaineiden, -laitteiden ja -teknologioiden vaihtoa, kun otetaan huomioon, että Yhdistyneellä kuningaskunnalla on merkittävä rooli ydinalan siviiliyhteistyössä ja että osapuolten välillä on tällä alalla merkittävä keskinäinen suhde.

               Euratomin erityinen kiinnostus tämän sopimuksen tekemiseen johtuu siitä, että sillä varmistetaan jatkuva yhteistyö ydinturvallisuuden, ydinmateriaalivalvonnan ja ydinalan tutkimuksen ja kehittämisen alalla sekä mahdollistetaan ydinmateriaalivalvonnan, turvajärjestelyjen ja vientivalvonnan asianmukainen taso. Lisäksi Euratom-sopimuksella helpotetaan osapuolten välistä ydinalan kauppaa ja sellaisten kolmansien maiden kanssa käytävää ydinalan kauppaa, joiden kanssa yhteisöllä on samanlaiset yhteistyösopimukset. Euratom-sopimuksella varmistetaan myös, että Euroopan atomienergiayhteisön perustamissopimuksen, jäljempänä ’Euratomin perustamissopimus’, mukaisia ydinalan yhteismarkkinoiden periaatteita sovelletaan sopimuksen soveltamisalaan kuuluviin tuotteisiin, ja edellytetään, että tällaisten tuotteiden siirrot ja niihin liittyvät palvelut toteutetaan oikeudenmukaisin kaupallisin ehdoin.

               Euratom-sopimuksen tekeminen luo molemmille osapuolille sekä niiden hallituksille ja teollisuuden toimijoille pitkäaikaisen ja vakaan kehyksen, jonka yhteydessä tällaista yhteistyötä voidaan tehdä, sekä kannustaa yhteistyöhön ja helpottaa sitä ydinenergia-alan tutkimuksen ja kehittämisen alalla yhteisen edun, yhdenvertaisuuden ja vastavuoroisuuden pohjalta.

                  Euratom-sopimus perustuu tällä alalla tehtyihin aiempiin sopimuksiin. Niitä ovat Euratomin kolmansien maiden kanssa tekemät ydinenergia-alan yhteistyösopimukset, joita on tällä hetkellä voimassa kahdeksan (Yhdysvaltojen, Kanadan, Australian, Japanin, Kazakstanin, Uzbekistanin, Ukrainan ja Argentiinan kanssa).

                  Euratom-sopimuksessa uutena näkökohtana on, että se sisältää poliittisen julistuksen mukaisesti aiempaa laajempia ja kunnianhimoisempia määräyksiä ydinturvallisuutta koskevasta yhteistyöstä ja neuvotteluohjeiden mukaisesti ydinteknologian siirroista.

                  Ydinalan tutkimusyhteistyö ja erityisesti Yhdistyneen kuningaskunnan assosioituminen kolmannen maan ominaisuudessa Euratomin tutkimusohjelmaan ja Fusion for Energy -yhteisyrityksen toimiin mahdollistavat sen, että Yhdistynyt kuningaskunta voi edelleen jakaa asiantuntemustaan fissio- ja fuusiotoimien, ja myös ITERiin liittyvien toimien alalla. Assosioituminen toteutetaan kauppa- ja yhteistyösopimuksella ja sen pöytäkirjoilla, ja se on keskeisessä asemassa kehitettäessä eurooppalaista ydintutkimusta, jossa Yhdistynyt kuningaskunta oli Euratomin jäsenvaltiona merkittävä toimija.

               •Yhdenmukaisuus muiden unionin ja Euratom-yhteisön politiikkojen kanssa

                  Euratom-sopimus täydentää kauppa- ja yhteistyösopimusta, siinä noudatetaan perussopimuksia kaikilta osin ja säilytetään täysimääräisesti Euratom-yhteisön ja Euroopan unionin oikeusjärjestyksen autonomia ja loukkaamattomuus. Siinä edistetään Euratom-yhteisön ja Euroopan unionin arvoja, tavoitteita ja etuja sekä varmistetaan sen politiikkojen ja toimien johdonmukaisuus, tuloksellisuus ja jatkuvuus.

               2.OIKEUSPERUSTA

                  Oikeusperusta Euratom-sopimuksen neuvottelemiselle ja tekemiselle sekä kauppa- ja yhteistyösopimuksen neuvottelemiselle ja tekemiselle, siltä osin kuin on kyse Euroopan atomienergiayhteisön soveltamisalaan kuuluvista asioista, on Euroopan atomienergiayhteisön perustamissopimuksen 101 artikla.

               3.LISÄTIEDOT

               •Ehdotukseen sisältyvien säännösten yksityiskohtaiset selitykset

                  Euratom-sopimuksessa kaavaillun yhteistyön soveltamisala on kattava ja neuvoston 25. helmikuuta 2020 antamien neuvotteluohjeiden mukainen. Se käsittää poliittisessa julistuksessa mainitut yhteisen edun mukaiset alat.

                  Euratom-sopimuksessa kunnioitetaan Euratomin ja unionin päätöksenteon ja niiden oikeusjärjestyksen riippumattomuutta sekä sisämarkkinoiden, myös ydinalan yhteismarkkinoiden, eheyttä. Euratom-sopimus kuvastaa Yhdistyneen kuningaskunnan asemaa kolmantena maana, jolla ei voi olla samoja oikeuksia ja etuja kuin Euroopan unionin ja Euratomin jäsenvaltiolla. Euratom-sopimus perustuu hallinnointikehykseen, joka on tavanomainen Euratomin voimassa olevissa ydinenergia-alan yhteistyösopimuksissa.

                  Komission ehdotusluonnos Euratom-sopimusta koskevaksi tekstiksi koostuu 25 artiklasta ja yhdestä liitteestä.

                  Euratom-sopimuksen 1 artiklassa määritellään Euratom-sopimuksen tavoite, joka on tarjota puitteet ydinenergian rauhanomaista käyttöä koskevalle Euratomin ja Yhdistyneen kuningaskunnan väliselle yhteistyölle molemminpuolisen edun ja vastavuoroisuuden pohjalta mutta rajoittamatta kummankaan osapuolen toimivaltaa.

                  Sopimuksen 2 artiklassa esitetään määritelmät. Ydinalan yhteistyön soveltamisalaan ja muotoihin (3 ja 4 artikla) kuuluvat pääasiassa ydinaineiden, muiden kuin ydinaineiden, laitteiden ja teknologian siirrot; ydinmateriaalivalvonta; turvajärjestelyt; ydinenergia-alan tutkimus ja kehittäminen, käytetyn polttoaineen ja radioaktiivisen jätteen turvallinen huolto, geologinen loppusijoitus mukaan lukien; ydinturvallisuus ja säteilysuojelu, mukaan lukien hätätilavalmius ja ympäristön radioaktiivisuustason seuranta; radioisotooppien ja säteilyn käyttö maataloudessa, teollisuudessa, lääketieteessä ja tutkimuksessa; ydinenergian rauhanomaisen käytön sääntelyyn liittyvät näkökohdat; tiedonvaihto osapuolten yhteisen edun mukaisilla aloilla, joita ovat muun muassa ydinmateriaalivalvonta, ydinturvallisuus, ympäristön radioaktiivisuustaso ja radioisotooppien toimitukset ym.

                  Lisäksi Euratom-sopimuksessa määritellään sopimuksen soveltamisalaan kuuluvat aineet ja laitteet (5 artikla). Siinä korostetaan, että ydinmateriaaliin sovelletaan täsmällisiä ydinmateriaalivalvontamääräyksiä (yhteisössä: Euratomin ydinmateriaalivalvontaa Euratomin perustamissopimuksen mukaisesti sekä IAEA:n ydinmateriaalivalvontaa ja sen lisäpöytäkirjoja; Yhdistyneessä kuningaskunnassa: kansallista ydinmateriaalivalvontajärjestelmää ja IAEA:n ydinmateriaalivalvontaa ja sen lisäpöytäkirjoja) (6 artikla). Euratom-sopimuksessa on yksi turvajärjestelyjä koskeva artikla (7 artikla).

                  Euratom-sopimuksen 8 artiklassa varmistetaan, että Yhdistynyt kuningaskunta ylläpitää edelleen asianmukaista ydinturvallisuuden tasoa ja että Euratom ja Yhdistynyt kuningaskunta tekevät yhteistyötä parantaakseen jatkuvasti kansainvälisiä ydinturvallisuusnormeja ja -yleissopimuksia sekä niiden täytäntöönpanoa. Siinä määrätään myös yhteistyön jatkamisesta siten, että Yhdistynyt kuningaskunta mahdollisesti osallistuu kolmantena maana erilaisiin yhteisön järjestelmiin ja ryhmiin, kuten ympäristön radioaktiivisuustasoja koskevien tietojen seurantaa ja vaihtoa varten perustettuihin yhteisön järjestelmiin (Euroopan yhteisön säteilyhätätilanteita koskeva nopean tietojenvaihdon järjestelmä (ECURIE), Euroopan unionin säteilytietojen vaihtojärjestelmä (EURDEP) ja Euroopan ydinturvallisuusviranomaisten ryhmä (ENSREG)).

                  Euratom-sopimus sisältää määräyksiä myös sopimuksen soveltamisalaan kuuluvien ydinaineiden ja -laitteiden siirroista, uudelleensiirroista ja kaupan helpottamisesta (9 artikla). Lisäksi siinä sovitaan kehyksestä, jonka puitteissa molemmat osapuolet voivat suorittaa rikastamis- ja jälleenkäsittelytoimia (10 ja 11 artikla).

                  Euratom-sopimus sisältää myös määräyksiä ydinalan tutkimusta ja kehittämistä koskevasta yhteistyöstä, johon voi sisältyä Yhdistyneen kuningaskunnan osallistuminen kolmantena maana yhteisön tutkimus- ja koulutusohjelmiin ja -toimiin. Siinä määrätään myös Yhdistyneen kuningaskunnan osakkuudesta ITERiä ja fuusioenergian kehittämistä varten perustetussa eurooppalaisessa yhteisyrityksessä (Fusion for Energy) kauppa- ja yhteistyösopimuksen ehtojen mukaisesti (12 artikla).

                  Tämän jälkeen vahvistetaan määräykset tietojen ja teknisen asiantuntemuksen vaihdosta (13 artikla), teollis- ja tekijänoikeuksista (14 artikla) sekä hallinnollisista järjestelyistä (15 artikla) ja annetaan täytäntöönpanomääräyksiä (16 artikla). Euratom-sopimuksen sujuvan soveltamisen ja täytäntöönpanon varmistamiseksi siihen sisällytetään artiklat, jotka koskevat sovellettavaa lakia (17 artikla), nykyisiä sopimuksia (18 artikla), sekakomiteaa (19 artikla), neuvotteluja (20 artikla), riitojen ratkaisua (21 artikla), yhteistyön keskeyttämistä vakavan rikkomisen vuoksi (22 artikla), muutoksia (23 artikla), voimaantuloa ja kestoa (24 artikla) sekä todistusvoimaisia tekstejä (25 artikla).

               Sopimuksen liite sisältää jälleenkäsittelyä koskevia määräyksiä.

                  Yhdistynyt kuningaskunta osallistuu kauppa- ja yhteistyösopimuksen viidenteen osaan liitetyn pöytäkirjan välityksellä Euratomin tutkimusohjelmaan assosioituneena kolmantena maana. Yhdistyneestä kuningaskunnasta tulee myös Fusion for Energy -yhteisyrityksen osakas assosioituneena kolmantena maana. Tämä assosiaatio on Fusion for Energy -yhteisyrityksen perustamisesta 27. maaliskuuta 2007 tehdyn neuvoston päätöksen ja siihen liitetyn perussäännön, sellaisena kuin se on viimeksi muutettuna tai tulevaisuudessa muutettavana, mukainen ja edistää hallitun ydinfuusion alan tulevaa tieteellistä ja teknologista yhteistyötä Yhdistyneen kuningaskunnan Euratom-ohjelmaan assosioitumisen välityksellä.

                  Yhdistyneen kuningaskunnan yksiköt voivat kauppa- ja yhteistyösopimuksen kautta osallistua yhteisen tutkimuskeskuksen suoriin toimiin.

                  Yhdistyneen kuningaskunnan osallistumista assosioituneena kolmantena maana Euratomin tutkimusohjelmaan ja Fusion for Energy -yhteisyrityksen toteuttamiin fuusiotoimiin, ITER-toimet mukaan luettuina, käsitellään yksityiskohtaisesti kauppa- ja yhteistyösopimuksen viidenteen osaan liitetyssä pöytäkirjassa.

               4.PÄÄTELMÄT

                  Komissio katsoo, että sekä kauppa- ja yhteistyösopimuksessa että Euratom-sopimuksessa, joiden hyväksymistä ehdotetaan,

                  – noudatetaan neuvoston 25. helmikuuta 2020 antamia neuvotteluohjeita;

                  – vahvistetaan kummankin osapuolen selkeä sitoutuminen ydinsulkuun ja ydinturvallisuuden jatkuvaan korkeaan tasoon ydinenergian turvallisen ja rauhanomaisen käytön takaamiseksi;

                  – noudatetaan energian toimitusvarmuutta koskevaa yhteisön toimintapolitiikkaa;

                  – vahvistetaan edelleen EU:n ja Yhdistyneen kuningaskunnan erittäin hyviä suhteita energiapoliittisessa yhteistyössä; ja

                  – lujitetaan edelleen osapuolten välistä yhteistyötä ydintutkimuksessa, erityisesti fuusioenergian kehittämisessä.

                  Sen vuoksi komissio suosittaa, että neuvosto hyväksyy Euratomin perustamissopimuksen 101 artiklan toisen kohdan mukaisesti kauppa- ja yhteistyösopimuksen sekä Ison-Britannian ja Pohjois-Irlannin yhdistyneen kuningaskunnan hallituksen ja Euroopan atomienergiayhteisön välisen sopimuksen ydinenergian turvallista ja rauhanomaista käyttöä koskevasta yhteistyöstä, joka on tämän suosituksen liitteenä.

               Suositus

               NEUVOSTON PÄÄTÖS

               Euroopan komission tekemän, ydinenergian turvallista ja rauhanomaista käyttöä koskevaa yhteistyötä koskevan Ison-Britannian ja Pohjois-Irlannin yhdistyneen kuningaskunnan hallituksen ja Euroopan atomienergiayhteisön välisen sopimuksen sekä Euroopan komission Euroopan atomienergiayhteisön puolesta tekemän Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen hyväksymisestä

               EUROOPAN UNIONIN NEUVOSTO, joka

               ottaa huomioon Euroopan atomienergiayhteisön perustamissopimuksen, jäljempänä ’Euratomin perustamissopimus’, ja erityisesti sen 101 artiklan toisen kohdan,

               ottaa huomioon Euroopan komission suosituksen,

               sekä katsoo seuraavaa:

               1)Neuvosto valtuutti 25 päivänä helmikuuta 2020 Euroopan komission aloittamaan neuvottelut Yhdistyneen kuningaskunnan kanssa uudesta kumppanuussopimuksesta. Osapuolet pääsivät neuvottelujen tuloksena neuvottelijoiden tasolla yhteisymmärrykseen Euroopan unionin ja Euroopan atomienergiayhteisön sekä Yhdistyneen kuningaskunnan välisestä kauppa- ja yhteistyösopimuksesta, jäljempänä ’kauppa- ja yhteistyösopimus’, sekä Ison-Britannian ja Pohjois-Irlannin yhdistyneen kuningaskunnan hallituksen ja Euroopan atomienergiayhteisön välisestä sopimuksesta ydinenergian turvallista ja rauhanomaista käyttöä koskevasta yhteistyöstä.

               2)Kauppa- ja yhteistyösopimus kattaa Euroopan atomienergiayhteisön, jäljempänä ’yhteisö’, toimivaltaan kuuluvia asioita eli Euratomin tutkimus- ja koulutusohjelmaan ja ITERiä varten perustettuun eurooppalaiseen yhteisyritykseen assosioitumisen, jota säännellään kauppa- ja yhteistyösopimuksen viidennen osan [Osallistuminen unionin ohjelmiin, moitteeton varainhoito ja rahoitusta koskevat määräykset] määräyksillä. Kauppa- ja yhteistyösopimus olisi sen vuoksi tehtävä myös yhteisön puolesta Euratomin perustamissopimuksen soveltamisalaan kuuluvien asioiden osalta. Kauppa- ja yhteistyösopimuksen allekirjoittamiseen ja tekemiseen Euroopan unionin puolesta sovelletaan erillistä menettelyä.

               3) On syytä muistaa, että yhteisön jonkin jäsenvaltion ja Yhdistyneen kuningaskunnan välillä voidaan tehdä Euratomin perustamissopimuksen piiriin kuuluvia kahdenvälisiä sopimusluonnoksia, mukaan lukien ydinalan tieteellisten tai teollisten tietojen vaihtoa koskevat sopimukset, edellyttäen, että kyseisen perustamissopimuksen 29 ja 103 artiklassa määrättyjä edellytyksiä ja menettelyjä noudatetaan.

               4)Olisi hyväksyttävä komission tekemä Ison-Britannian ja Pohjois-Irlannin yhdistyneen kuningaskunnan hallituksen ja Euroopan atomienergiayhteisön välinen sopimus ydinenergian turvallista ja rauhanomaista käyttöä koskevasta yhteistyöstä.

               5)Olisi hyväksyttävä komission Euroopan atomienergiayhteisön puolesta tekemä kauppa- ja yhteistyösopimus.

               6)Kauppa- ja yhteistyösopimuksen soveltamisen aloittaminen on erityisen kiireellistä. Yhdistyneellä kuningaskunnalla on entisenä jäsenvaltiona laajat yhteydet unionin kanssa monilla talouden aloilla ja muilla aloilla. Jos unionin ja Yhdistyneen kuningaskunnan välisiä suhteita ei säännellä sovellettavalla kehyksellä 31 päivänä joulukuuta 2020 päättyvän siirtymäkauden jälkeen, nämä suhteet häiriintyvät merkittävästi, mistä aiheutuu haittaa yksityishenkilöille, yrityksille ja muille sidosryhmille. Kun otetaan huomioon Yhdistyneen kuningaskunnan poikkeuksellinen tilanne suhteessa unioniin, tilanteen kiireellisyys 31 päivänä joulukuuta 2020 päättyvän siirtymäkauden vuoksi sekä tarve antaa Euroopan parlamentille ja neuvostolle riittävästi aikaa kauppa- ja yhteistyösopimuksen tekstin asianmukaiseen tarkasteluun, kyseistä sopimusta olisi sovellettava väliaikaisesti myös Euroopan atomienergiayhteisön toimivaltaan kuuluvien asioiden osalta. Väliaikaisen soveltamisen olisi oltava ajallisesti rajoitettua, kuten kauppa- ja yhteistyösopimuksen FINPROV.11 artiklan [Voimaantulo ja väliaikainen soveltaminen] 2 kohdassa määrätään.

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään komission Euroopan atomienergiayhteisön puolesta tekemä Ison-Britannian ja Pohjois-Irlannin yhdistyneen kuningaskunnan hallituksen ja Euroopan atomienergiayhteisön välinen sopimus ydinenergian turvallista ja rauhanomaista käyttöä koskevasta yhteistyöstä.

               Hyväksytään komission Euroopan atomienergiayhteisön puolesta tekemä Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välinen kauppa- ja yhteistyösopimus, mukaan lukien sen määräykset väliaikaisesta soveltamisesta, Euroopan atomienergiayhteisön perustamissopimuksen soveltamisalaan kuuluvien asioiden osalta.

               Sopimusten tekstit ovat tämän päätöksen liitteenä.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä 26.12.2020

                     Neuvoston puolesta

                     Puheenjohtaja

                     (1)

                        Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (EUVL L 29, 31.1.2020, s. 1).

                     (2)

                        Poliittinen julistus kehyksestä Euroopan unionin ja Yhdistyneen kuningaskunnan tulevalle suhteelle (EUVL C 34, 31.1.2020, s. 1).

                     (3)

                        Neuvoston päätös (EU, Euratom) 2020/266 luvan antamisesta aloittaa neuvottelut Ison-Britannian ja Pohjois-Irlannin yhdistyneen kuningaskunnan kanssa uuden kumppanuussopimuksen tekemiseksi (EUVL L 58, 27.2.2020, s. 53).

    ---documentbreak---

               EUROOPAN KOMISSIO
            Bryssel 27.12.2020
            COM(2020) 857 final
            COM(2020) 857 final of 25.12.2020 downgraded on 26.12.2020.
            LIITE
            asiakirjaan
            Suositus Neuvoston päätös
            Euroopan komission tekemän, ydinenergian turvallista ja rauhanomaista käyttöä koskevaa yhteistyötä koskevan Ison-Britannian ja Pohjois-Irlannin yhdistyneen kuningaskunnan hallituksen ja Euroopan atomienergiayhteisön välisen sopimuksen sekä Euroopan komission Euroopan atomienergiayhteisön puolesta tekemän Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen hyväksymisestä

               KAUPPA- JA YHTEISTYÖSOPIMUS EUROOPAN UNIONIN JA EUROOPAN ATOMIENERGIAYHTEISÖN SEKÄ ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN VÄLILLÄ

               JOHDANTO-OSA

               ENSIMMÄINEN OSA: YLEISET JA INSTITUTIONAALISET MÄÄRÄYKSET

               I osasto: Yleiset määräykset

               II osasto: Tulkintaperiaatteet ja määritelmät

               III osasto: Institutionaalinen kehys

               TOINEN OSA: KAUPPA, LIIKENNE, KALASTUS JA MUUT JÄRJESTELYT

               ENSIMMÄINEN OTSAKE: KAUPPA

               I osasto: Tavarakauppa

               II osasto: III Palvelut ja investoinnit

               III osasto: Sähköinen kaupankäynti

               IV osasto: Pääomanliikkeet, maksut, siirrot ja tilapäiset suojatoimenpiteet

               V osasto: Teollis- ja tekijänoikeudet

               VI osasto: Julkiset hankinnat

               VII osasto: Pienet ja keskisuuret yritykset

               VIII osasto: Energia

               X osasto: Hyvä sääntelykäytäntö ja sääntely-yhteistyö

               XI osasto: Avoimen ja terveen kilpailun tasapuoliset toimintaedellytykset ja kestävä kehitys

               XII osasto: Poikkeukset

               TOINEN OTSAKE: ILMAILU

               I osasto: Lentoliikenne

               II osasto: Ilmailun turvallisuus

               KOLMAS OTSAKE: TIELIIKENNE

               I osasto: Tieliikenteen tavarankuljetukset

               II osasto: Maanteiden henkilöliikenne

               NELJÄS OTSAKE: SOSIAALITURVAJÄRJESTELMIEN YHTEENSOVITTAMINEN JA VIISUMIT LYHYTAIKAISTA OLESKELUA VARTEN

               I osasto: Sosiaaliturvajärjestelmien yhteensovittaminen

               II osasto: Viisumit lyhytaikaista oleskelua varten

               VIIDES OTSAKE: KALASTUS

               KUUDES OSASTO: MUUT MÄÄRÄYKSET

               KOLMAS OSA: LAINVALVONTA JA RIKOSOIKEUDELLINEN YHTEISTYÖ

               I osasto: Yleiset määräykset

               II osasto: DNA-, sormenjälki- ja ajoneuvorekisteritietojen vaihto

               III osasto: Matkustajarekisteritietojen siirto ja käsittely

               IV osasto: Operatiivisia tietoja koskeva yhteistyö

               V osasto: Yhteistyö Europolin kanssa

               VI osasto: Yhteistyö Eurojustin kanssa

               VII osasto: Luovuttaminen

               VIII osasto: Keskinäinen oikeusapu

               IX osasto: Rikosrekisteritietojen vaihtaminen

               X osasto: Rahanpesun ja terrorismin rahoituksen torjunta

               XI osasto: Varojen jäädyttäminen ja menetetyksi tuomitseminen

               XII osasto: Muut määräykset

               XIII osasto: Riitojen ratkaisu

               NELJÄS OSA: TEMAATTINEN YHTEISTYÖ

               I osasto: Terveysturvallisuus

               II osasto: Kyberturvallisuus

               VIIDES OSA: UNIONIN OHJELMIIN OSALLISTUMISTA, MOITTEETONTA VARAINHOITOA JA RAHOITUSTA KOSKEVAT MÄÄRÄYKSET

               KUUDES OSA: RIITOJENRATKAISU JA HORISONTAALISET MÄÄRÄYKSET

               I osasto: Riitojenratkaisu

               II osasto: Yhteistyön perusta

               III osasto: Velvoitteiden täyttäminen ja suojatoimenpiteet

               SEITSEMÄS OSA: LOPPUMÄÄRÄYKSET

               LIITTEET

               LIITE INST: KUMPPANUUSNEUVOSTON JA KOMITEOIDEN TYÖJÄRJESTYS

               LIITE ORIG-1:TUOTEKOHTAISTEN ALKUPERÄSÄÄNTÖJEN ALKUHUOMAUTUKSET

               LIITE ORIG-2: TUOTEKOHTAISET ALKUPERÄSÄÄNNÖT

               LIITE ORIG-2A: ALKUPERÄKIINTIÖT JA VAIHTOEHDOT TUOTEKOHTAISILLE ALKUPERÄSÄÄNNÖILLE LIITTEESSÄ ORIG 2 [TUOTEKOHTAISET ALKUPERÄSÄÄNNÖT]

               LIITE ORIG-2B: SÄHKÖAKKUJA JA SÄHKÖAJONEUVOJA KOSKEVAT SIIRTYMÄVAIHEEN TUOTEKOHTAISET SÄÄNNÖT

               LIITE ORIG-3: TAVARANTOIMITTAJAN ILMOITUS

               LIITE ORIG-4: ALKUPERÄVAKUUTUKSEN TEKSTI

               LIITE ORIG-5: YHTEINEN JULISTUS ANDORRAN RUHTINASKUNNASTA

               LIITE ORIG-6: YHTEINEN JULISTUS SAN MARINON TASAVALLASTA

               LIITE SPS-1: SPS.19 ARTIKLAN D ALAKOHDASSA TARKOITETUT KRITEERIT

               LIITE TBT-2: Lääkkeet

               LIITE TBT-3: KEMIKAALIT

               LIITE TBT-4: LUONNONMUKAISET TUOTTEET

               LIITE-TBT-5: VIINIKAUPPA

               LIITE TBT-XX –  TBT.9 ARTIKLAN 4 KOHDASSA TARKOITETTU JÄRJESTELY MUIDEN KUIN ELÄINPERÄISTEN TUOTTEIDEN TURVALLISUUTTA JA NIIHIN LIITTYVIÄ EHKÄISEVIÄ, RAJOITTAVIA JA KORJAAVIA TOIMENPITEITÄ KOSKEVAA SÄÄNNÖLLISTÄ TIETOJENVAIHTOA VARTEN

               LIITE TBT-ZZ –  TBT.9 ARTIKLAN 5 KOHDASSA TARKOITETTU JÄRJESTELY SELLAISTEN MUIDEN TUOTTEIDEN KUIN ELINTARVIKKEIDEN, JOTKA EIVÄT OLE VAATIMUSTEN MUKAISIA, OSALTA TOTEUTETTUJA TOIMIA KOSKEVAA SÄÄNNÖLLISTÄ TIETOJENVAIHTOA (MUUTA KUIN TBT.9 ARTIKLAN 4 KOHDASSA TARKOITETTUA) VARTEN

               LIITE CUSTMS-1: VALTUUTETUT TALOUDEN TOIMIJAT

               LIITE SERVIN-1: VOIMASSA OLEVAT TOIMENPITEET

               LIITE SERVIN-2: TULEVAT TOIMENPITEET

               LIITE SERVIN-3: SIJOITTAUTUMISEN VUOKSI MATKUSTAVAT LIIKEMATKUSTAJAT, SISÄISESTI SIIRRETYT TYÖNTEKIJÄT JA LYHYTAIKAISET LIIKEMATKALAISET

               LIITE SERVIN-4: SOPIMUSPERUSTEISET PALVELUNTARJOAJAT JA ITSENÄISET AMMATINHARJOITTAJAT

               LIITE SERVIN-5: LUONNOLLISTEN HENKILÖIDEN LIIKKUMINEN

               LIITE SERVIN-6: SUUNTAVIIVAT AMMATTIPÄTEVYYDEN TUNNUSTAMISTA KOSKEVIA JÄRJESTELYJÄ VARTEN

               LIITE PPROC-1: JULKISET HANKINNAT

               LIITE ENER-1: ENERGIATUOTTEIDEN, HIILIVETYJEN JA RAAKA-AINEIDEN LUETTELOT

               LIITE ENER-2: ENERGIA- JA YMPÄRISTÖTUET

               LIITE ENER-3: KOLMANSIEN OSAPUOLTEN KÄYTTÖOIKEUKSIEN JA OMISTAJUUDEN ERIYTTÄMISEN SOVELTAMATTA JÄTTÄMINEN INFRASTRUKTUURIIN

               LIITE ENER-4:  SÄHKÖNSIIRTOYHTEYKSIEN KAPASITEETIN JAKAMINEN VUOROKAUSIMARKKINOIDEN AIKAJAKSOLLA

               LIITE AVSAF-1: LENTOKELPOISUUS- JA YMPÄRISTÖHYVÄKSYNTÄ

               LIITE ROAD-1: MAANTEIDEN TAVARALIIKENNE

               LIITE ROAD-2: Säännöllistä kansainvälistä liikennettä ja säännöllistä kansainvälistä erityisliikennettä koskevan kuljetusluvan malli

               LIITE ROAD-3: SÄÄNNÖLLISTÄ KANSAINVÄLISTÄ LIIKENNETTÄ JA SÄÄNNÖLLISTÄ KANSAINVÄLISTÄ ERITYISLIIKENNETTÄ KOSKEVAN KULJETUSLUPAHAKEMUKSEN MALLI

               LIITE ROAD-4: SATUNNAISLIIKENTEEN KULJETUSKIRJAN MALLI

               LIITE FISH.1

               LIITE FISH.2

               LIITE FISH.3

               LIITE FISH.4: VESILLE PÄÄSYÄ KOSKEVA PÖYTÄKIRJA

               LIITE LAW-1: DNA-, sormenjälki- ja ajoneuvorekisteritietojen vaihto

               LIITE LAW-2:  MATKUSTAJAREKISTERITIEDOT

               LIITE LAW-3: EUROPOLIN TOIMIVALTAAN KUULUVAT RIKOKSET

               LIITE LAW-4: Eurojustin toimivaltaan kuuluvat vakavan rikollisuuden muodot

               LIITE LAW-5: PIDÄTYSMÄÄRÄYS

               LIITE LAW- 6: Rikosrekisteritietojen vaihtaminen – tekniset ja menettelyä koskevat eritelmät

               LIITE LAW-7: Terrorismin määritelmä

               LIITE LAW-8: Jäädyttäminen ja menetetyksi tuomitseminen

               LIITE UNPRO-1:RAHOITUSEHTOJEN TÄYTÄNTÖÖNPANO

               LIITE INST:RIITOJENRATKAISUMENETTELYN TYÖJÄRJESTYS

               LIITE INST:VÄLIMIESTEN KÄYTÄNNESÄÄNNÖT

               PÖYTÄKIRJA HALLINNOLLISESTA YHTEISTYÖSTÄ JA PETOSTEN TORJUNNASTA ARVONLISÄVEROTUKSEN ALALLA SEKÄ VEROIHIN JA TULLEIHIN LIITTYVIEN SAATAVIEN PERINNÄSSÄ ANNETTAVASTA KESKINÄISESTÄ AVUNANNOSTA

               I OSASTO: YLEISET MÄÄRÄYKSET

               II OSASTO: HALLINNOLLINEN YHTEISTYÖ JA ALV-PETOSTEN TORJUNTA

               III OSASTO: PERINTÄAPU

               IV OSASTO: TÄYTÄNTÖÖNPANO JA SOVELTAMINEN

               V OSASTO: LOPPUMÄÄRÄYKSET

               LIITE HALLINNOLLISESTA YHTEISTYÖSTÄ JA PETOSTEN TORJUNNASTA ARVONLISÄVEROTUKSEN ALALLA SEKÄ VEROIHIN JA TULLEIHIN LIITTYVIEN SAATAVIEN PERINNÄSSÄ ANNETTAVASTA KESKINÄISESTÄ AVUNANNOSTA TEHTYYN PÖYTÄKIRJAAN

               PÖYTÄKIRJA KESKINÄISESTÄ HALLINNOLLISESTA AVUNANNOSTA TULLIASIOISSA

               PÖYTÄKIRJA SOSIAALITURVAJÄRJESTELMIEN YHTEENSOVITTAMISESTA

               I OSASTO: YLEISET MÄÄRÄYKSET

               II OSASTO: SOVELLETTAVAN LAINSÄÄDÄNNÖN MÄÄRITTÄMINEN

               III OSASTO: ERI ETUUSRYHMIÄ KOSKEVAT ERITYISMÄÄRÄYKSET

               IV OSASTO: LOPPUMÄÄRÄYKSET

               V OSASTO: LOPPUMÄÄRÄYKSET

               LIITE SSC-1: TIETYT RAHAETUUDET, JOIHIN PÖYTÄKIRJAA EI SOVELLETA

               LIITE SSC-2: RAJATYÖNTEKIJÄN PERHEENJÄSENTEN LUONTOISETUUKSIA KOSKEVIEN OIKEUKSIEN RAJOITTAMINEN

               LIITE SSC-3: TOIMIVALTAISEEN VALTIOON PALAAVIEN ELÄKKEENSAAJIEN LISÄOIKEUDET

               LIITE SSC-4: TAPAUKSET, JOISSA PRO RATA -LASKELMASTA LUOVUTAAN TAI JOISSA SITÄ EI SOVELLETA

               LIITE SSC-5: ETUUDET JA SOPIMUKSET, JOIHIN VOIDAAN SOVELTAA SSC.49 [Samanlaisten etuuksien päällekkäisyys] ARTIKLAA

               LIITE SSC-6: JÄSENVALTIOIDEN JA YHDISTYNEEN KUNINGASKUNNAN LAINSÄÄDÄNNÖN SOVELTAMISTA KOSKEVAT ERITYISMÄÄRÄYKSET

               LIITE SSC-7: TÄYTÄNTÖÖNPANO-OSA

               LIITE SSC-8: SSC.11 [Työkomennuksella olevat työntekijät] ARTIKLAN SOVELTAMISTA KOSKEVAT SIIRTYMÄMÄÄRÄYKSET

               KAUPPA- JA YHTEISTYÖSOPIMUS EUROOPAN UNIONIN JA EUROOPAN ATOMIENERGIAYHTEISÖN SEKÄ ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN VÄLILLÄ

               JOHDANTO-OSA

               EUROOPAN UNIONI JA EUROOPAN ATOMIENERGIAYHTEISÖ

               JA

               ISON-BRITANNIAN JA POHJOIS-IRLANNIN YHDISTYNYT KUNINGASKUNTA

               VAHVISTAVAT sitoutumisensa demokratian periaatteisiin, oikeusvaltioperiaatteeseen, ihmisoikeuksiin, joukkotuhoaseiden leviämisen estämiseen ja ilmastonmuutoksen torjuntaan, jotka ovat tämän sopimuksen ja sitä täydentävien sopimusten olennaisia osia,

               TUNNUSTAVAT maailmanlaajuisen yhteistyön merkityksen yhteistä etua koskevien kysymysten käsittelyssä,

               TUNNUSTAVAT kansainvälisen kaupan ja investointien läpinäkyvyyden merkityksen kaikkien sidosryhmien eduksi,

               PYRKIVÄT luomaan selkeät ja molempia osapuolia hyödyttävät säännöt osapuolten väliselle kaupalle ja investoinneille,

               KATSOVAT, että tämän sopimuksen ja sitä mahdollisesti täydentävien sopimusten tehokkaan hallinnoinnin ja oikean tulkinnan ja soveltamisen sekä näistä sopimuksista johtuvien velvoitteiden noudattamisen varmistamiseksi on olennaisen tärkeää vahvistaa määräykset, joilla varmistetaan sopimuksen yleinen hallinto, erityisesti riitojenratkaisu- ja täytäntöönpanosäännöt, joissa kunnioitetaan kaikilta osin unionin ja Yhdistyneen kuningaskunnan oikeusjärjestysten riippumattomuutta sekä Yhdistyneen kuningaskunnan asemaa Euroopan unionin ulkopuolisena maana,

               OTTAVAT HUOMIOON Maailman kauppajärjestön perustamisesta 15 päivänä huhtikuuta 1994 tehdyn Marrakeshin sopimuksen ja muiden monenvälisten ja kahdenvälisten yhteistyövälineiden mukaiset oikeutensa ja velvollisuutensa,

               TUNNUSTAVAT kummankin osapuolen itsemääräämisoikeuden ja oikeudet antaa alueellaan sääntelyä oikeutettujen yleisen edun mukaisten tavoitteiden saavuttamiseksi, joita ovat esimerkiksi kansanterveyden suojelu ja edistäminen, sosiaalipalvelut, julkinen koulutus, turvallisuus, ympäristö, mukaan lukien ilmastonmuutos, julkinen moraali, sosiaalinen suojelu ja kuluttajansuoja, eläinten hyvinvointi, yksityisyyden suoja ja tietosuoja sekä kulttuurisen monimuotoisuuden edistäminen ja suojelu, pyrkien samalla parantamaan kummankin osapuolen suojelun korkeaa tasoa;

               USKOVAT sellaisen ennakoitavan kaupallisen ympäristön etuihin, joka edistää niiden välistä kauppaa ja investointeja ja estää kaupan vääristymisen ja epäoikeudenmukaiset kilpailuedut tavalla, joka edistää kestävää kehitystä sen taloudellisten ja sosiaalisten näkökohtien sekä ympäristönäkökohtien osalta,

               TUNNUSTAVAT, että tarvitaan kunnianhimoinen, laaja-alainen ja tasapainoinen talouskumppanuus, joka perustuu avoimen ja terveen kilpailun ja kestävän kehityksen takaaviin tasapuolisiin toimintaedellytyksiin, tukia ja kilpailua koskevaan vankkaan ja kattavaan sääntelyyn ja sitoumukseen pitää yllä korkeatasoista suojelutasoa työelämän ja sosiaalisten normien, ympäristön, ilmastonmuutoksen torjunnan ja verotuksen aloilla,

               TUNNUSTAVAT tarpeen varmistaa avoimet ja turvalliset markkinat yrityksille, mukaan lukien pienet ja keskisuuret yritykset, sekä niiden tavaroille ja palveluille, poistamalla perusteettomat kaupan ja investointien esteet,

               TOTEAVAT, että on tärkeää tehdä yrityksille ja kuluttajille helpommaksi hyödyntää uusia mahdollisuuksia sähköisen kaupankäynnin alalla, ja puuttua tietovirtojen ja sähköisin välinein käytävän kaupan perusteettomiin esteisiin, henkilötietojen suojaa koskevia osapuolten sääntöjä noudattaen,

               HALUAVAT, että tällä sopimuksella edistetään kuluttajien hyvinvointia politiikoilla, joilla varmistetaan korkeatasoinen kuluttajansuoja ja taloudellinen hyvinvointi, sekä edistämällä asiaankuuluvien viranomaisten välistä yhteistyötä,

               OTTAVAT HUOMIOON rajat ylittävien lento-, maantie- ja meriliikenneyhteyksien merkityksen matkustajille ja tavaroille sekä tarpeen varmistaa korkeatasoiset normit liikennepalvelujen tarjoamisessa osapuolten välillä,

               TUNNUSTAVAT energian ja raaka-aineiden kaupan ja niihin tehtävien investointien edut sekä sen, että on tärkeää tukea kustannustehokkaiden, puhtaiden ja varmojen energiatoimitusten toimittamista unioniin ja Yhdistyneeseen kuningaskuntaan,

               TOTEAVAT, että on osapuolten edun mukaista luoda puitteet, joilla helpotetaan teknistä yhteistyötä ja kehitetään rajayhdysjohtoja koskevia uusia kaupankäyntijärjestelyjä, jotka tuottavat vankkoja ja tehokkaita tuloksia kaikilla aikaväleillä,

               TOTEAVAT, että osapuolten välisen yhteistyön ja kaupan olisi näillä aloilla perustuttava tasapuoliseen kilpailuun energiamarkkinoilla ja syrjimättömään verkkoon pääsyyn,

               TUNNUSTAVAT kestävän energian, uusiutuvan energian, erityisesti Pohjanmerellä tapahtuvan energiantuotannon, ja energiatehokkuuden edut;

               HALUAVAT edistää rannikoihinsa rajoittuvien vesialueiden rauhanomaista käyttöä ja meren elollisten luonnonvarojen optimaalista ja tasapuolista hyödyntämistä näillä alueilla, mukaan lukien yhteisten kantojen kestävän hoidon jatkaminen;

               TOTEAVAT, että Yhdistynyt kuningaskunta on eronnut Euroopan unionista ja että 1 päivästä tammikuuta 2021 alkaen Yhdistynyt kuningaskunta on riippumaton rantavaltio, jolla on tähän asemaan liittyvät kansainväliseen oikeuteen perustuvat oikeudet ja velvollisuudet,

               VAHVISTAVAT, että rantavaltioiden suvereniteettioikeuksia, joiden nojalla osapuolet tutkivat, hyödyntävät, säilyttävät ja hoitavat vesiensä elollisia luonnonvaroja, olisi toteutettava kansainvälisen oikeuden periaatteiden nojalla ja niiden mukaisesti, mukaan lukien 10 päivänä joulukuuta 1982 tehty Yhdistyneiden Kansakuntien merioikeusyleissopimus,

               TUNNUSTAVAT osapuolten välillä työtä, oleskelua tai asumista varten liikkuvien henkilöiden sekä heidän perheenjäsentensä ja heidän jälkeensä elävien henkilöiden sosiaaliturvaoikeuksien yhteensovittamisen tärkeyden,

               OTTAVAT HUOMIOON, että molemmat osapuolet hyötyvät yhteistyöstä yhteisen edun mukaisilla aloilla, kuten tiede, tutkimus ja innovointi, ydintutkimus tai avaruus, siten, että Yhdistynyt kuningaskunta osallistuu vastaaviin unionin ohjelmiin oikeudenmukaisin ja asianmukaisin ehdoin,

               KATSOVAT, että Yhdistyneen kuningaskunnan ja unionin välinen yhteistyö rikosten ennalta ehkäisemisessä, tutkimisessa, paljastamisessa ja rikoksiin liittyvissä syytetoimissa sekä rikosoikeudellisten seuraamusten täytäntöönpanossa, mukaan lukien yleiseen turvallisuuteen kohdistuvilta uhkilta suojelu ja tällaisten uhkien ehkäiseminen, mahdollistaa Yhdistyneen kuningaskunnan ja unionin turvallisuuden vahvistamisen,

               HALUAVAT, että Yhdistyneen kuningaskunnan ja unionin välillä tehdään sopimus, joka muodostaa oikeusperustan tällaiselle yhteistyölle.

               TUNNUSTAVAT, että osapuolet voivat täydentää tätä sopimusta muilla sopimuksilla, jotka ovat erottamaton osa niiden kahdenvälisten suhteiden kokonaisuutta, sellaisina kuin niitä säännellään tällä sopimuksella, ja että sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä tehdään tällaisena täydentävänä sopimuksena, ja se mahdollistaa turvallisuusluokiteltujen tietojen vaihtamisen osapuolten välillä tämän sopimuksen tai minkä tahansa muun täydentävän sopimuksen nojalla,

               OVAT SOPINEET SEURAAVAA:

               ENSIMMÄINEN OSA: YLEISET JA INSTITUTIONAALISET MÄÄRÄYKSET

               I osasto: Yleiset määräykset

                  COMPROV.1 artikla: Tarkoitus

               Tällä sopimuksella luodaan perusta osapuolten väliselle laaja-alaiselle suhteelle vaurauden ja hyvän naapuruuden alueella, jolle ovat ominaisia läheiset ja rauhanomaiset suhteet ja joka perustuu yhteistyöhön osapuolten itsemääräämisoikeutta ja suvereniteettia kunnioittaen.

                  COMPROV.2 artikla: Täydentävät sopimukset

               1.
                     Unionin ja Yhdistyneen kuningaskunnan toistensa kanssa mahdollisesti solmimat muut kahdenväliset sopimukset ovat tätä sopimusta täydentäviä sopimuksia, ellei kyseisissä sopimuksissa toisin määrätä. Nämä täydentävät sopimukset ovat erottamaton osa tällä sopimuksella säänneltyjä yleisiä kahdenvälisiä suhteita ja osa kokonaiskehystä.

               2.
                     Edellä olevaa 1 kohtaa sovelletaan myös:

               (a)unionin ja sen jäsenvaltioiden sekä Yhdistyneen kuningaskunnan välisiin sopimuksiin, ja

               (b)Euratomin ja Yhdistyneen kuningaskunnan välisiin sopimuksiin.

                  COMPROV.3 artikla: Vilpitön mieli

               1.
                     Osapuolet auttavat täydellisen molemminpuolisen kunnioituksen ja vilpittömän mielen hengessä toisiaan hoitamaan tästä sopimuksesta ja mahdollisista täydentävistä sopimuksista aiheutuvat tehtävät.

               2.
                     Ne toteuttavat kaikki aiheelliset yleiset ja erityiset toimenpiteet varmistaakseen tästä sopimuksesta ja mahdollisista täydentävistä sopimuksista johtuvien velvoitteiden täyttämisen ja pidättäytyvät kaikista toimenpiteistä, jotka voisivat vaarantaa tämän sopimuksen tai mahdollisten täydentävien sopimusten tavoitteiden saavuttamisen.

               II osasto: Tulkintaperiaatteet ja määritelmät

                  COMPROV.13 artikla: Kansainvälinen julkisoikeus

               1.
                     Tämän sopimuksen ja mahdollisten täydentävien sopimusten määräyksiä on tulkittava vilpittömin mielin siinä tavanomaisessa merkityksessä, jossa niitä käytetään asiayhteydessään ja kyseisen sopimuksen kohteen ja tarkoituksen mukaan kansainvälisen julkisoikeuden tavanomaisten tulkintasääntöjen mukaisesti, mukaan lukien Wienissä 23 päivänä toukokuuta 1969 tehdyn valtiosopimusoikeutta koskevan Wienin yleissopimuksen kodifioidut tulkintasäännöt.

               2.
                     Selkeyden vuoksi todetaan, että tällä sopimuksella tai mahdollisilla täydentävillä sopimuksilla ei luoda velvoitteita tulkita niiden määräyksiä kummankaan osapuolen sisäisen lainsäädännön mukaisesti.

               3.
                     Selkeyden vuoksi todetaan, että tämän sopimuksen tai mahdollisten täydentävien sopimusten tulkinta yhden osapuolen tuomioistuimissa ei sido toisen osapuolen tuomioistuimia.

                  COMPROV.16 artikla: Yksityiset oikeudet

               1.
                     Rajoittamatta MOBI.SSC.67 [Yksilön oikeuksien suojelu] artiklan soveltamista ja kolmas osa [Lainvalvonta ja rikosoikeudellinen yhteistyö] unionin osalta pois lukien, minkään tässä sopimuksessa tai mahdollisissa täydentävissä sopimuksissa ei pidä tulkita luovan oikeuksia tai määräävän velvollisuuksia millekään henkilöille paitsi osapuolten välille kansainvälisen julkisoikeuden mukaisesti eikä sallivan sitä, että tähän sopimukseen tai mahdollisiin täydentäviin sopimuksiin vedotaan suoraan osapuolten omissa oikeusjärjestelmissä.

               2.
                     Kumpikaan osapuoli ei säädä omassa lainsäädännössään oikeudesta nostaa kanne toista osapuolta vastaan sillä perusteella, että toinen osapuoli on rikkonut tätä sopimusta tai mahdollista täydentävää sopimusta.

                  COMPROV.17 artikla: Määritelmät

               1.
                     Jollei toisin määrätä, tässä sopimuksessa ja mahdollisissa täydentävissä sopimuksissa tarkoitetaan:

               (a)’rekisteröidyllä’ tunnistettua tai tunnistettavissa olevaa luonnollista henkilöä; tunnistettavissa olevana pidetään henkilöä, joka voidaan suoraan tai epäsuorasti tunnistaa erityisesti tunnistetietojen, kuten nimen, henkilönumeron, sijaintitiedon tai verkkotunnistetietojen, taikka yhden tai useamman hänelle tunnusomaisen fyysisen, fysiologisen, geneettisen, psyykkisen, taloudellisen, kulttuurillisen tai sosiaalisen tekijän perusteella;

               (b)’päivällä’ kalenteripäivää;

               (c)’ jäsenvaltiolla’ Euroopan unionin jäsenvaltiota;

               (d)’henkilötiedoilla’ kaikkia rekisteröityyn liittyviä tietoja;

               (e)’valtiolla’ asiayhteyden mukaan joko jäsenvaltiota tai Yhdistynyttä kuningaskuntaa;

               (f)osapuolen ’alueella’ kummankin osapuolen osalta aluetta, johon sopimusta sovelletaan FINPROV.1 [Alueellinen soveltamisala] artiklan mukaisesti;

               (g)’siirtymäkaudella’ erosopimuksen 126 artiklassa tarkoitettua siirtymäkautta; ja

               (h)’erosopimuksella’ Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevaa sopimusta, sen pöytäkirjat mukaan lukien.

               2.
                     Tässä sopimuksessa tai sitä täydentävissä sopimuksissa olevat viittaukset ’unioniin’, ’osapuoleen’ tai ’osapuoliin’ eivät tarkoita Euroopan atomienergiayhteisöä, ellei toisin määrätä tai jollei asiayhteys muuta vaadi.

               III osasto: Institutionaalinen kehys

                  INST.1 artikla: Kumppanuusneuvosto

               1.
                     Perustetaan kumppanuusneuvosto. Se koostuu unionin ja Yhdistyneen kuningaskunnan edustajista. Kumppanuusneuvosto voi kokoontua eri kokoonpanoissa käsiteltävistä asioista riippuen.

               2.
                     Kumppanuusneuvoston puheenjohtajina toimivat Euroopan komission jäsen ja Yhdistyneen kuningaskunnan hallituksen ministeritason edustaja. Komitea kokoontuu unionin tai Yhdistyneen kuningaskunnan kutsusta ja joka tapauksessa vähintään kerran vuodessa ja vahvistaa kokousaikataulunsa ja asialistansa yhteisellä suostumuksella.

               3.
                     Kumppanuusneuvosto tarkkailee tämän sopimuksen ja mahdollisten täydentävien sopimusten tavoitteiden saavuttamista. Se valvoo ja edistää tämän sopimuksen ja mahdollisten täydentävien sopimusten täytäntöönpanoa ja soveltamista. Kumpikin osapuoli voi saattaa kumppanuusneuvoston käsiteltäväksi mitä tahansa tämän sopimuksen tai mahdollisten täydentävien sopimusten täytäntöönpanoon, soveltamiseen ja tulkintaan liittyviä kysymyksiä.

               4.
                     Kumppanuusneuvostolla on toimivalta

               (a)tehdä päätöksiä kaikista kysymyksistä, joiden osalta tässä sopimuksessa tai mahdollisessa täydentävässä sopimuksessa niin määrätään;

               (b)antaa sopimuspuolille suosituksia tämän sopimuksen ja mahdollisten täydentävien sopimusten täytäntöönpanosta ja soveltamisesta;

               (c)hyväksyä päätöksellä tähän sopimukseen tai mahdolliseen täydentävään sopimukseen tehtävät muutokset tässä sopimuksessa tai täydentävässä sopimuksessa määrätyissä tilanteissa;

               (d)tehdä tämän sopimuksen voimaantuloa seuraavan neljännen vuoden loppuun mennessä päätöksiä tämän sopimuksen tai sitä täydentävien sopimusten muuttamisesta, ensimmäisen osan [Yleiset ja institutionaaliset määräykset] III osastoa [Institutionaalinen kehys] lukuun ottamatta, edellyttäen, että muutokset ovat tarpeen virheiden korjaamiseksi tai puutteiden tai muiden epäkohtien poistamiseksi;

               (e)keskustella kysymyksistä, jotka liittyvät tämän sopimuksen tai mahdollisten täydentävien sopimusten kattamiin aloihin;

               (f)siirtää osa toimivallastaan kauppakumppanuuskomitealle tai erityiskomitealle, lukuun ottamatta INST.1 artiklan [Kumppanuusneuvosto] 4 kohdan g alakohdassa tarkoitettua toimivaltaa ja vastuita;

               (g)perustaa päätöksellä muita kuin INST.2 artiklan [Komiteat] 1 kohdassa tarkoitettuja erityiskauppakomiteoita ja erityiskomiteoita, lakkauttaa mikä tahansa erityiskauppakomitea tai erityiskomitea tai muuttaa niille osoitettuja tehtäviä; ja

               (h)tehdä osapuolille ehdotuksia henkilötietojen siirtämisestä tämän sopimuksen tai sitä täydentävien sopimusten soveltamisalaan kuuluvilla aloilla.

               5.
                     Kumppanuusneuvoston työhön on sovellettava tämän sopimuksen LIITTEESSÄ INST-1 [Kumppanuusneuvoston ja komiteoiden työjärjestys] vahvistettua työjärjestystä. Kumppanuusneuvosto voi muuttaa kyseistä liitettä.

                  INST.2 artikla: Komiteat

               1.
                     Perustetaan seuraavat komiteat:

               (a)kauppakumppanuuskomitea, joka käsittelee toisen osan ensimmäisen otsakkeen [Kauppa] I–VII osaston, VIII osaston 4 luvun [Energiatuotteet ja raaka-aineet] ja IX–XII osaston, toisen osan kuudennen otsakkeen [Muut määräykset] ja liitteen ENER-2 [ENERGIA JA YMPÄRISTÖTUET] soveltamisalaan kuuluvia asioita;

               (b)tavaroiden erityiskauppakomitea, joka käsittelee toisen osan ensimmäisen otsakkeen I osaston 1 luvun ja toisen osan ensimmäisen otsakkeen VIII osaston 4 luvun [Energiatuotteet ja raaka-aineet] soveltamisalaan kuuluvia asioita;

               (c)tulliyhteistyötä ja alkuperäsääntöjä käsittelevä erityiskauppakomitea, joka käsittelee toisen osan ensimmäisen otsakkeen I osaston 2 ja 5 luvun, keskinäistä hallinnollista avunantoa tulliasioissa koskevan pöytäkirjan sekä teollis- ja tekijänoikeuksien tullivalvontaa, maksuja ja palkkioita, tullausarvon määrittämistä ja korjattuja tavaroita koskevien määräysten soveltamisalaan kuuluvia asioita;

               (d)terveys- ja kasvinsuojelutoimia käsittelevä erityiskauppakomitea, joka käsittelee toisen osan ensimmäisen otsakkeen I osaston 3 luvun soveltamisalaan kuuluvia asioita;

               (e)kaupan teknisiä esteitä käsittelevä erityiskauppakomitea, joka käsittelee toisen osan ensimmäisen otsakkeen I osaston 4 luvun ja toisen osan ensimmäisen otsakkeen VIII osaston [Energia] ENER.25 artiklan [Standardeja koskeva yhteistyö] soveltamisalaan kuuluvia asioita;

               (f)palvelujen, investointien ja sähköisen kaupankäynnin erityiskauppakomitea, joka käsittelee toisen osan ensimmäisen otsakkeen II–IV osaston ja toisen osan ensimmäisen otsakkeen VIII osaston 4 luvun [Energiatuotteet ja raaka-aineet] soveltamisalaan kuuluvia asioita;

               (g)teollis- ja tekijänoikeuksia käsittelevä erityiskauppakomitea, joka käsittelee toisen osan ensimmäisen otsakkeen V osaston soveltamisalaan kuuluvia asioita;

               (h)julkisten hankintojen erityiskauppakomitea, joka käsittelee toisen osan ensimmäisen otsakkeen VI osaston soveltamisalaan kuuluvia asioita;

               (i)sääntely-yhteistyötä käsittelevä erityiskauppakomitea, joka käsittelee toisen osan ensimmäisen otsakkeen X osaston soveltamisalaan kuuluvia asioita;

               (j)avoimen ja terveen kilpailun tasapuolisia toimintaedellytyksiä ja kestävää kehitystä käsittelevä erityiskauppakomitea, joka käsittelee toisen osan ensimmäisen otsakkeen XI osaston ja liitteen ENER-2 [ENERGIA JA YMPÄRISTÖTUET] soveltamisalaan kuuluvia asioita;

               (k)arvonlisäveroja sekä veroihin ja maksuihin liittyvien saatavien perintää koskevaa hallinnollista yhteistyötä käsittelevä erityiskauppakomitea, joka käsittelee hallinnollisesta yhteistyöstä ja petosten torjunnasta arvonlisäverotuksen alalla sekä veroihin ja tulleihin liittyvien saatavien perinnässä annettavasta keskinäisestä avunannosta tehdyn pöytäkirjan soveltamisalaan kuuluvia asioita;

               (l)energian erityiskomitea,

                  (I)joka käsittelee toisen osan ensimmäisen otsakkeen VIII osaston soveltamisalaan kuuluvia asioita, pois lukien 4 luku [Energiatuotteet ja raaka-aineet], ENER.25 artikla [Standardeja koskeva yhteistyö] ja liite ENER-2 [ENERGIA JA YMPÄRISTÖTUET], ja

                  (II)joka voi keskustella toisen osan ensimmäisen otsakkeen VIII osaston neljännen luvun [Energiatuotteet ja raaka-aineet] ja ENER.25 artiklan [Standardeja koskeva yhteistyö] soveltamisalaan kuuluvusta asioista ja antaa niihin liittyvää asiantuntemusta asianomaiselle erityiskauppakomitealle;

               (m)lentoliikenteen erityiskomitea, joka käsittelee toisen osan ensimmäisen otsakkeen I osaston soveltamisalaan kuuluvia asioita;

               (n)lentoturvallisuuden erityiskomitea, joka käsittelee toisen osan toisen otsakkeen II osaston soveltamisalaan kuuluvia asioita;

               (o)tieliikenteen erityiskomitea, joka käsittelee toisen osan kolmannen otsakkeen [Tieliikenne] soveltamisalaan kuuluvia asioita;

               (p)sosiaaliturvan yhteensovittamista käsittelevä erityiskomitea, joka käsittelee toisen osan neljännen otsakkeen ja sosiaaliturvan yhteensovittamisesta tehdyn pöytäkirjan soveltamisalaan kuuluvia asioita;

               (q)kalastuksen erityiskomitea, joka käsittelee toisen osan viidennen otsakkeen [Kalastus] soveltamisalaan kuuluvia asioita;

               (r)lainvalvonnan ja rikosoikeudellisen yhteistyön erityiskomitea, joka käsittelee kolmannen osan [Lainvalvonta ja rikosoikeudellinen yhteistyö] soveltamisalaan kuuluvia asioita; ja

               (s)unionin ohjelmiin osallistumista käsittelevä erityiskomitea, joka käsittelee viidennen osan [Unionin ohjelmat] soveltamisalaan kuuluvia asioita.

               2.
                     Edellä 1 kohdassa tarkoitetulla kauppakumppanuuskomitealla on toisen osan ensimmäisen otsakkeen [Kauppa] I–VII osastoon, VIII osaston 4 lukuun [Energiatuotteet ja raaka-aineet] ja IX–XII osastoon sekä toisen osaston kuudenteen otsakkeeseen [Muut määräykset] ja liitteeseen ENER-2 liittyvien kysymysten osalta toimivalta

               (a)avustaa kumppanuusneuvostoa sen tehtävien hoitamisessa ja erityisesti raportoida kumppanuusneuvostolle ja suorittaa kaikki kumppanuusneuvoston sille osoittamat tehtävät;

               (b)valvoa tämän sopimuksen ja mahdollisten täydentävien sopimusten täytäntöönpanoa;

               (c)tehdä päätöksiä tai antaa suosituksia tämän sopimuksen tai mahdollisten täydentävien sopimusten mukaisesti tai kun kumppanuusneuvosto on siirtänyt sille tällaisen toimivallan;

               (d)valvoa tämän artiklan 1 kohdassa tarkoitettujen erityiskauppakomiteoiden työtä;

               (e)selvittää sopivin tapa ehkäistä tai ratkaista vaikeuksia, joita voi nousta esiin tämän sopimuksen ja mahdollisten täydentävien sopimusten tulkinnassa ja soveltamisessa, sanotun kuitenkaan rajoittamatta kuudennen osan I osaston [Riitojenratkaisu] soveltamista;

               (f)käyttää kumppanuusneuvoston sille INST.1 artiklan [Kumppanuusneuvosto] 4 kohdan f alakohdan nojalla siirtämää toimivaltaa;

               (g)perustaa päätöksellään muita kuin tämän artiklan 1 kohdassa tarkoitettuja erityiskauppakomiteoita, lakkauttaa tällaiset erityiskauppakomiteat tai muuttaa niille osoitettuja tehtäviä; ja

               (h)perustaa, valvoa, koordinoida ja lakkauttaa työryhmiä tai siirtää niiden valvonta erityiskauppakomitealle.

               3.
                     Toimivaltaansa kuuluvien asioiden osalta erityiskauppakomiteoilla on toimivalta

               (a)valvoa ja tarkastella uudelleen tämän sopimuksen tai mahdollisten täydentävien sopimusten asianmukaista toimintaa ja varmistaa se;

               (b)avustaa kauppakumppanuuskomiteaa sen tehtävien hoitamisessa ja erityisesti raportoida kauppakumppanuuskomitealle ja suorittaa kaikki kauppakumppanuuskomitean niille osoittamat tehtävät;

               (c)tehdä tekninen valmistelutyö, joka on tarpeen kumppanuusneuvoston ja kauppakumppanuuskomitean tehtävien tukemiseksi, mukaan lukien silloin, kun näiden elinten on hyväksyttävä päätöksiä tai suosituksia;

               (d)tehdä päätöksiä kaikista kysymyksistä, joiden osalta tässä sopimuksessa tai mahdollisessa täydentävässä sopimuksessa niin määrätään;

               (e)keskustella sopimuksen tai mahdollisen täydentävän sopimuksen täytäntöönpanoon liittyvistä teknisistä kysymyksistä, sanotun kuitenkaan rajoittamatta kuudennen osan I osaston [Riitojenratkaisu] soveltamista; ja

               (f)toimia foorumina, jolla osapuolet voivat vaihtaa tietoja, keskustella parhaista käytännöistä ja jakaa täytäntöönpanosta saatuja kokemuksia;

               4.
                     Toimivaltaansa kuuluvien asioiden osalta erityiskomiteoilla on toimivalta

               (a)valvoa ja tarkastella uudelleen tämän sopimuksen tai mahdollisten täydentävien sopimusten asianmukaista toimintaa ja varmistaa se;

               (b)avustaa kumppanuusneuvostoa sen tehtävien hoitamisessa ja erityisesti raportoida kumppanuusneuvostolle ja suorittaa kaikki kumppanuusneuvoston niille osoittamat tehtävät;

               (c)hyväksyä päätöksiä ja suosituksia kaikista kysymyksistä, joiden osalta tässä sopimuksessa tai mahdollisessa täydentävässä sopimuksessa niin määrätään tai joiden osalta kumppanuusneuvosto on siirtänyt toimivaltansa erityiskomitealle INST.1 artiklan [Kumppanuusneuvosto] 4 kohdan f alakohdan mukaisesti;

               (d)keskustella tämän sopimuksen tai mahdollisten täydentävien sopimusten täytäntöönpanoon liittyvistä teknisistä kysymyksistä;

               (e)toimia foorumina, jolla osapuolet voivat vaihtaa tietoja, keskustella parhaista käytännöistä ja jakaa täytäntöönpanosta saatuja kokemuksia;

               (f)perustaa, valvoa, koordinoida ja lakkauttaa työryhmiä; ja

               (g)tarjota foorumi kuudennen osan I osaston [Riitojenratkaisu] INST.13 artiklan [Neuvottelut] 7 kohdan mukaista kuulemista varten.

               5.
                     Komiteoiden jäseninä toimivat kummankin osapuolen edustajat. Kumpikin osapuoli varmistaa, että niitä komiteoissa edustavilla henkilöillä on käsiteltävien kysymysten kannalta tarvittava asiantuntemus.

               6.
                     Kauppakumppanuuskomitean puheenjohtajina toimivat unionin ylemmän tason edustaja ja Yhdistyneen kuningaskunnan edustaja, jotka vastaavat kauppaan liittyvistä asioista, tai heidän nimeämänsä henkilöt. Komitea kokoontuu unionin tai Yhdistyneen kuningaskunnan kutsusta ja joka tapauksessa vähintään kerran vuodessa ja vahvistaa kokousaikataulunsa ja asialistansa yhteisellä suostumuksella.

               7.
                     Erityiskauppakomiteoiden ja erityiskomiteoiden puheenjohtajina toimivat unionin edustaja ja Yhdistyneen kuningaskunnan edustaja. Jollei tässä sopimuksessa toisin määrätä tai jolleivät puheenjohtajat yhdessä toisin päätä, ne kokoontuvat vähintään kerran vuodessa.

               8.
                     Komiteat vahvistavat oman kokousaikataulunsa ja asialistansa yhteisellä suostumuksella.

               9.
                     Komiteoiden työhön on sovellettava tämän sopimuksen LIITTEESSÄ INST-X [Kumppanuusneuvoston ja komiteoiden työjärjestys] vahvistettua työjärjestystä.

               10.
                     Edellä olevasta 9 kohdasta poiketen komitea voi hyväksyä oman työjärjestyksensä, jota sovelletaan sen työhön, ja myöhemmin muuttaa sitä.

                  INST.3 artikla: Työryhmät

               1.
                     Perustetaan seuraavat työryhmät:

               a) luonnonmukaisia tuotteita käsittelevä työryhmä, joka toimii kaupan teknisiä esteitä käsittelevän erityiskauppakomitean alaisuudessa;

               b) moottoriajoneuvoja ja niiden osia käsittelevä työryhmä, joka toimii kaupan teknisiä esteitä käsittelevän erityiskauppakomitean alaisuudessa;

               c) lääkkeitä käsittelevä työryhmä, joka toimii kaupan teknisiä esteitä käsittelevän erityiskauppakomitean alaisuudessa;

               d) sosiaaliturvan yhdenmukaistamista käsittelevä työryhmä, joka toimii sosiaaliturvan yhteensovittamista käsittelevän erityiskomitean alaisuudessa;

               2.
                     Työryhmät avustavat komiteoita niiden tehtävien suorittamisessa ja erityisesti valmistelevat komiteoiden työtä ja suorittavat kaikki komiteoiden niille osoittamat tehtävät komiteoiden alaisuudessa.

               3.
                     Työryhmät muodostetaan unionin ja Yhdistyneen kuningaskunnan edustajista, ja niiden puheenjohtajina toimivat unionin edustaja ja Yhdistyneen kuningaskunnan edustaja.

               4.
                     Työryhmät vahvistavat oman työjärjestyksensä, kokousaikataulunsa ja asialistansa yhteisellä suostumuksella.

                  INST.4 artikla: Päätökset ja suositukset

               1.
                     Kumppanuusneuvoston tai mahdollisesti komitean tekemät päätökset sitovat osapuolia ja kaikkia tämän sopimuksen ja mahdollisten täydentävien sopimusten nojalla perustettuja elimiä, mukaan lukien kuudennen osan I osastossa [Riitojenratkaisu] tarkoitettu välimieslautakunta. Suositukset eivät ole sitovia.

               2.
                     Kumppanuusneuvosto tai mahdollisesti komitea antaa päätöksiä ja suosituksia yhteisellä suostumuksella.

                  INST.5 artikla: Parlamentaarinen yhteistyö

               1.
                     Euroopan parlamentti ja Yhdistyneen kuningaskunnan parlamentti voivat perustaa Euroopan parlamentin jäsenistä ja Yhdistyneen kuningaskunnan parlamentin jäsenistä koostuvan parlamentaarisen kumppanuuskokouksen foorumiksi, jolla voidaan vaihtaa näkemyksiä kumppanuudesta.

               2.
                     Perustamisensa jälkeen parlamentaarinen kumppanuuskokous

               (a)voi pyytää asiaankuuluvia tietoja tämän sopimuksen ja mahdollisten täydentävien sopimusten täytäntöönpanosta kumppanuusneuvostolta, joka toimittaa pyydetyt tiedot kumppanuuskokoukselle;

               (b)parlamentaariselle kumppanuuskokoukselle tiedotetaan kumppanuusneuvoston päätöksistä ja suosituksista; ja

               (c)se voi antaa kumppanuusneuvostolle suosituksia.

                  INST.6 artikla: Kansalaisyhteiskunnan osallistuminen

               Osapuolet kuulevat kansalaisyhteiskuntaa tämän sopimuksen ja sitä täydentävien sopimusten täytäntöönpanosta erityisesti vuorovaikutuksessa INST.7 [Sisäiset neuvoa-antavat ryhmät] tarkoitettujen sisäisten neuvoa-antavien ryhmien ja INST.8 [Kansalaisyhteiskuntafoorumi] artiklassa tarkoitetun kansalaisyhteiskuntafoorumin kanssa.

                  INST.7 artikla: Sisäiset neuvoa-antavat ryhmät

               1.
                     Kumpikin osapuoli kuulee tämän sopimuksen ja sitä täydentävien sopimusten soveltamisalaan kuuluvista kysymyksistä vasta perustettuja tai olemassa olevia sisäisiä neuvoa-antavia ryhmiä tai ryhmiä, jotka muodostuvat riippumattomien kansalaisyhteiskunnan järjestöjen edustajista, mukaan lukien valtiosta riippumattomat järjestöt, yritys- ja työnantajajärjestöt sekä ammattiliitot, jotka toimivat talouden, kestävän kehityksen, sosiaaliasioiden, ihmisoikeuksien, ympäristön ja muiden asioiden alalla. Kumpikin osapuoli voi kutsua sisäisen neuvoa-antavan ryhmänsä tai sisäiset neuvoa-antavat ryhmänsä koolle eri kokoonpanoissa keskustelemaan tämän sopimuksen tai sitä täydentävien sopimusten määräyksistä.

               2.
                     Kumpikin osapuoli huomioi oman sisäisen neuvoa-antavan ryhmänsä tai sisäisten neuvoa-antavien ryhmiensä esittämät näkemykset tai suositukset Kummankin osapuolen edustajien on pyrittävä kuulemaan sisäistä neuvoa-antavaa ryhmäänsä tai sisäisiä neuvoa-antavia ryhmiään vähintään kerran vuodessa. Kokouksia voidaan järjestää myös virtuaalisesti.

               3.
                     Edistääkseen yleistä tietoisuutta sisäisistä neuvoa-antavista ryhmistä kumpikin osapuoli pyrkii julkaisemaan luettelon organisaatioista, jotka osallistuvat sen sisäiseen neuvoa-antavaan ryhmään tai sisäisiin neuvoa-antaviin ryhmiin sekä ryhmän tai ryhmien yhteyspisteistä.

               4.
                     Osapuolet edistävät vuorovaikutusta sisäisten neuvoa-antavien ryhmiensä välillä muun muassa vaihtamalla mahdollisuuksien mukaan sisäisten neuvoa-antavien ryhmiensä jäsenten yhteystietoja.

                  INST.8 artikla: Kansalaisyhteiskuntafoorumi

               1.
                     Osapuolet edistävät sellaisen kansalaisyhteiskuntafoorumin järjestämistä, jossa käydään vuoropuhelua tämän sopimuksen toisen osan täytäntöönpanosta. Kumppanuusneuvosto hyväksyy foorumin toimintaa koskevat toimintaohjeet.

               2.
                     Kansalaisyhteiskuntafoorumi kokoontuu vähintään kerran vuodessa, jolleivät osapuolet toisin sovi. Kansalaisyhteiskuntafoorumi voi järjestää kokouksia virtuaalisesti.

               3.
                     Kansalaisyhteiskuntafoorumi on avoin osapuolten alueelle sijoittautuneille riippumattomille kansalaisyhteiskunnan järjestöille, mukaan lukien INST.7 artiklassa [Sisäiset neuvoa-antavat ryhmät] tarkoitettujen sisäisten neuvoa-antavien ryhmien jäsenet. Kummankin osapuolen on edistettävä tasapainoista edustusta, johon kuuluu muun muassa valtiosta riippumattomia järjestöjä, yritys- ja työnantajajärjestöjä sekä ammattiliittoja, jotka toimivat talouden, kestävän kehityksen, sosiaaliasioiden, ihmisoikeuksien, ympäristön ja muiden asioiden alalla.

               TOINEN OSA: KAUPPA, LIIKENNE, KALASTUS JA MUUT JÄRJESTELYT

               ENSIMMÄINEN OTSAKE: KAUPPA

               I osasto: Tavarakauppa

               1 luku: Tavaroiden kansallinen kohtelu ja markkinoille pääsy (kaupan suojakeinot mukaan lukien)

               GOODS.1 artikla: Tavoite

               Tämän luvun tavoitteena on helpottaa osapuolten välistä tavarakauppaa ja ylläpitää vapaata tavarakauppaa tämän sopimuksen määräysten mukaisesti.

               GOODS.2 artikla: Soveltamisala

               Jollei toisin määrätä, tätä lukua sovelletaan osapuolten tavarakauppaan.

               GOODS.3 artikla: Määritelmät

               Tässä luvussa tarkoitetaan:

               (a)’konsulitoimilla’ menettelyä, jossa viejäosapuolen tai jonkin kolmannen osapuolen alueella olevan tuojaosapuolen konsulilta hankitaan konsulilasku tai konsuliviisumi kauppalaskulle, alkuperätodistukselle, tavaraluettelolle, laivaajan vienti-ilmoitukselle tai muille tulliasiakirjoille, joita vaaditaan tuonnin yhteydessä;

               (b)’tullausarvoa koskevalla sopimuksella’ GATT 1994 -sopimuksen VII artiklan soveltamisesta tehtyä sopimusta;

               (c)’vientilisensiointimenettelyllä’ hallinnollista menettelyä, riippumatta siitä, kutsutaanko sitä lisensioinniksi, jota osapuoli käyttää sellaisten vientilisensiointijärjestelmien toteuttamisessa, jotka edellyttävät hakemuksen tai muiden kuin tulliselvitystarkoituksiin yleensä vaadittavien asiakirjojen esittämistä asianomaiselle hallintoviranomaiselle ennakkoedellytyksenä viennille viejäosapuolen alueelta;

               (d)’tuontilisensiointimenettelyllä’ hallinnollista menettelyä, riippumatta siitä, kutsutaanko sitä lisensioinniksi, jota osapuoli käyttää sellaisten tuontilisensiointijärjestelmien toteuttamisessa, jotka edellyttävät hakemuksen tai muiden kuin tulliselvitystarkoituksiin yleensä vaadittavien asiakirjojen esittämistä asianomaiselle hallintoviranomaiselle tai asianomaisille hallintoviranomaisille ennakkoedellytyksenä tuonnille tuojaosapuolen alueelle;

               (e)’alkuperätavaroilla’, jollei toisin määrätä, tämän osaston 2 luvussa [Alkuperäsäännöt] esitettyjen alkuperäsääntöjen vaatimukset täyttäviä tavaroita;

               (f)’suoritevaatimuksilla’ vaatimusta, jonka mukaan

               (I)tavaroiden tietty määrä, arvo tai prosenttiosuus on vietävä;

               (II)tuontilisenssin myöntävän osapuolen tavarat on korvattava tuoduilla tavaroilla;

               (III)henkilön, jolla on tuontilisenssi, on ostettava muita tavaroita tuontilisenssin myöntävän osapuolen alueelta tai myönnettävä etuuskohtelu kotimaisesti tuotetuille tavaroille;

               (IV)henkilön, jolla on tuontilisenssi, on tuotettava tietyllä määrällä, arvolla tai kotimaisen sisällön osuudella tavaroita tuontilisenssin myöntävän osapuolen alueella; tai

               (V)joka liittyy missä tahansa muodossa tuonnin määrään tai arvoon, viennin määrään tai arvoon tai valuuttatulojen määrään.

               (g)’uudelleenvalmistetulla tavaralla’ harmonoidun järjestelmän ryhmiin 32, 40, 84–90, 94 tai 95 luokiteltua tavaraa:

               (I)joka koostuu kokonaan tai osittain käytetyistä tavaroista saaduista osista;

               (II)joilla on samanlainen oletettu kestoikä ja samanlaiset ominaisuudet kuin tällaisilla tavaroilla uutena; ja

               (III)joille annetaan sama takuusuoja kuin tällaisilla tavaroilla on uutena; ja

               (h)’korjaamisella’ kaikkea käsittelyä, joka kohdistuu tavaraan sen toiminnallisten puutteiden tai sille aiheutuneiden aineellisten vahinkojen korjaamiseksi ja joka merkitsee tavaran saattamista alkuperäiseen toimintaansa tai sen varmistamista, että tavara on sen käyttöä koskevien teknisten vaatimusten mukainen. Tavaran korjaamiseen sisältyy kunnostaminen ja ylläpito, joihin voi liittyä tavaran arvonnousu sen alkuperäisen toiminnallisuuden palautumisen johdosta, mutta siihen ei sisälly toiminta tai menettely, jolla

               (I)tuhotaan tavaran olennaiset ominaispiirteet tai luodaan uusi tai kaupallisesti erilainen tavara;

               (II)muunnetaan puolivalmis tavara valmiiksi tavaraksi; tai

               (III)parannetaan tai kohennetaan tavaran teknistä suorituskykyä;

               GOODS.3A artikla: Tavaroiden luokittelu

               Osapuolten välisessä tämän sopimuksen soveltamisalaan kuuluvassa kaupassa tavaroiden luokitteluun käytetään kummankin osapuolen tariffinimikkeistöä, joka perustuu harmonoituun järjestelmään.

               GOODS.4 artikla: Kansallinen kohtelu sisäisen verotuksen ja sääntelyn alalla

               Kumpikin osapuoli myöntää kansallisen kohtelun toisen osapuolen tavaroille GATT 1994 -sopimuksen III artiklan ja sen huomautusten ja lisämääräysten mukaisesti. Tätä varten GATT 1994 -sopimuksen III artikla ja sen huomautukset ja lisämääräykset sisällytetään tähän sopimukseen ja otetaan sen osaksi tarvittavin muutoksin.

               GOODS.4A artikla: Kauttakulkuvapaus

               Kumpikin osapuoli myöntää toisen osapuolen tai minkä tahansa kolmannen maan alueelta tulevalle tai sinne suuntautuvalle kauttakulkuliikenteelle kauttakulkuvapauden alueensa läpi kansainvälisen kauttakulun kannalta sopivimpia reittejä pitkin. Tätä varten GATT 1994 -sopimuksen V artikla ja sen huomautukset ja lisämääräykset sisällytetään tähän sopimukseen ja otetaan sen osaksi tarvittavin muutoksin. Osapuolet ymmärtävät, että GATT 1994 -sopimuksen V artikla sisältää energiatuotteiden liikkumisen muun muassa putkistoja tai sähköverkkoja pitkin.

               GOODS.5 artikla: Tullikielto

               Jollei tässä sopimuksessa toisin määrätä, tullin kantaminen mistään toisen osapuolen alkuperätavarasta on kielletty.

               GOODS.6 artikla: Vientitullit, -verot ja muut maksut

               1.Osapuolet eivät saa ottaa käyttöön tai pitää voimassa mitään tulleja, veroja tai muita maksuja, joita kannetaan tavaroiden viennistä toisen osapuolen alueelle tai tällaiseen vientiin liittyen; tai mitään sisäisiä veroja tai muita maksuja, joita sovelletaan toisen osapuolen alueelle vietäviin tavaroihin ja jotka ovat suurempia kuin kotimaiseen kulutukseen tarkoitetuista samankaltaisista tavaroista kannettavat verot tai muut maksut.

               2.Tätä artiklaa sovellettaessa muut maksut eivät sisällä GOODS.7 artiklan [Maksut ja muodollisuudet] nojalla sallittuja maksuja.

               GOODS.7 artikla: Maksut ja muodollisuudet

               1.Osapuolen toisen osapuolen tavaran tuonnista tai viennistä kantamien maksujen määrä rajoitetaan tarjottujen palvelujen likimääräisiin kustannuksiin, eivätkä ne saa olla kotimarkkinoiden välillistä suojelua taikka tuonnin tai viennin verotusta. Osapuolet eivät saa kantaa arvon perusteella laskettuja maksuja tuonnista tai viennistä tai niihin liittyen.

               2.Kumpikin osapuoli voi periä maksuja tai veloittaa kustannuksia vain tarjotessaan erityispalveluita, erityisesti muun muassa seuraavista:

               (a)tullin henkilökunnan palvelut, jotka on pyynnöstä suoritettu virallisen virka-ajan ulkopuolella tai muualla kuin tullin tiloissa;

               (b)suoritetut tavaroiden analyysit tai asiantuntija-arviot ja postimaksut tavaroiden palauttamisesta tietoja pyytäneelle henkilölle, erityisesti sitovaa tietoa koskeviin päätöksiin tai tullilakeja ja -asetuksia koskevien tietojen toimittamiseen liittyen;

               (c)annettujen tietojen varmistamiseksi tehtävä tavaroiden tarkastus tai näytteenotto taikka tavaroiden hävittäminen, kun niihin liittyy muita kuin tullin henkilökunnan käyttämisestä johtuvia kustannuksia; ja

               (d)poikkeukselliset tarkastustoimenpiteet, jos sellaisia tarvitaan tavaroiden luonteen tai mahdollisen riskin vuoksi.

               3.Kumpikin osapuoli julkaisee viipymättä kaikki tuonnin tai viennin yhteydessä kantamansa maksut virallisilla verkkosivuilla siten, että hallitukset, talouden toimijat ja muut asianosaiset voivat tutustua niihin. Näihin tietoihin on sisällytettävä tarjotusta palvelusta perittävän maksun tai palkkion peruste, vastuussa oleva viranomainen, sovellettavat maksut tai palkkiot sekä maksun suoritusaika ja -tapa. Uusia tai muutettuja maksuja ja palkkioita ei saa määrätä ennen kuin edellisen kohdan mukaiset tiedot on julkaistu ja saatettu helposti saataville.

               4.Osapuolten ei tarvitse käyttää konsulipalveluita, mukaan lukien niihin liittyviä palkkioita ja maksuja, toisen osapuolen tavaroiden tuonnin yhteydessä.

               GOODS.8 artikla: Korjatut tavarat

               1.Osapuoli ei saa kantaa tullia sellaisesta tavarasta, sen alkuperästä riippumatta, joka palaa sen alueelle, kun se on ensin tilapäisesti viety sen alueelta toisen osapuolen alueelle korjausta varten.

               2.Edellä olevaa 1 kohtaa ei sovelleta tavaraan, joka on tuotu tullivarastoon, vapaakauppa-alueille tai vastaavaan asemaan ja joka tämän jälkeen viedään korjausta varten eikä tuoda uudelleen tullivarastoon, vapaakauppa-alueille tai vastaavaan asemaan.

               3.Tavaran alkuperästä riippumatta osapuoli ei saa periä tullia tavarasta, joka on tuotu tilapäisesti toisen osapuolen alueelta korjausta varten.

               GOODS.9 artikla: Uudelleenvalmistetut tavarat

               1.Osapuoli ei saa kohdella toisen osapuolen uudelleenvalmistettuja tavaroita vähemmän suotuisasti kuin vastaavia uusia tavaroita.

               2.Uudelleenvalmistettujen tavaroiden tuonti- ja vientikieltoihin ja -rajoituksiin sovelletaan GOODS.10 artiklaa [Tuonti- ja vientirajoitukset]. Jos osapuoli ottaa käyttöön tai ylläpitää tuonti- ja vientikieltoja tai -rajoituksia käytetyille tavaroille, se ei sovella kyseisiä toimenpiteitä uudelleenvalmistettuihin tavaroihin.

               3.Osapuoli voi edellyttää, että uudelleenvalmistetut tavarat nimetään sellaisiksi sen alueella tapahtuvaa jakelua tai myyntiä varten ja että ne täyttävät kaikki soveltuvat, vastaavia uusia tavaroita koskevat tekniset vaatimukset.

               GOODS.10 artikla: Tuonti- ja vientirajoitukset

               1.Osapuoli ei saa ottaa käyttöön tai pitää voimassa toisen osapuolen jonkin tavaran tuontiin tai toisen osapuolen tullialueelle tarkoitettuun jonkin tavaran vientiin tai vientimyyntiin kieltoja tai rajoituksia paitsi, jos ne ovat GATT 1994 -sopimuksen, sen huomautukset ja lisämääräykset mukaan lukien, XI artiklan mukaisia. Tätä varten GATT 1994 -sopimuksen XI artikla ja sen huomautukset ja lisämääräykset sisällytetään tähän sopimukseen ja otetaan sen osaksi tarvittavin muutoksin.

               2.Osapuolet eivät saa ottaa käyttöön tai pitää voimassa

               (a)vienti- ja tuontihintavaatimuksia, paitsi siinä määrin kuin tasoitus- ja polkumyyntitullipäätösten ja -sitoumusten täytäntöönpanossa on sallittu; tai

               (b)tuontilisensiointia, jonka ehtona on suoritevaatimuksen täyttäminen.

               GOODS.11 artikla: Tuonti- ja vientimonopolit

               Osapuolet eivät nimeä tai pidä voimassa tuonti- tai vientimonopoleja. Tässä artiklassa tarkoitetaan tuonti- tai vientimonopolilla yksinoikeutta tai osapuolen jollekin yhteisölle myöntämää yksinomaista lupaa tuoda tavaraa toisesta osapuolesta tai viedä tavaraa toiseen osapuoleen.

               GOODS.13 artikla: Tuontilisensiointimenettelyt

               1.Kumpikin osapuoli varmistaa, että kaikkien osapuolten väliseen tavarakauppaan sovellettavien tuontilisensiointimenettelyjen soveltaminen on puolueetonta ja että niitä hallinnoidaan oikeudenmukaisella, tasapuolisella, syrjimättömällä ja läpinäkyvällä tavalla.

               2.Osapuolet ottavat käyttöön tai pitävät voimassa lisensointimenettelyjä niiden alueelle toisen osapuolen alueelta tapahtuvan tuonnin edellytyksenä ainoastaan, jos muita soveltuvia menettelyitä jonkin hallinnollisen päämäärän saavuttamiseksi ei ole kohtuudella käytettävissä.

               3.Osapuolet eivät ota käyttöön tai pidä voimassa mitään harkinnanvaraisia tuontilisensiointimenettelyjä, jolleivät ne ole tarpeen tämän sopimuksen kanssa yhteensopivan toimenpiteen täytäntöön panemiseksi. Tällaisen harkinnanvaraisen tuontilisensiointimenettelyn käyttöön ottavan osapuolen on selkeästi ilmoitettava toimenpide, joka sillä pannaan täytäntöön.

               4.Kumpikin osapuoli ottaa mahdolliset tuontilisensiointimenettelyt käyttöön ja hallinnoi niitä WTO:n tuontilisensiointisopimuksen, jäljempänä ’tuontilisensiointisopimus’, 1–3 artiklan mukaisesti. Tätä varten tuontilisensiointisopimuksen 1–3 artikla sisällytetään tähän sopimukseen ja otetaan osaksi tätä sopimusta tarvittavin muutoksin.

               5.Tuontilisensiointimenettelyn käyttöön ottava tai sitä muuttava osapuoli asettaa kaikki asiaankuuluvat tiedot saataville virallisella verkkosivustolla. Tiedot on mahdollisuuksien mukaan asetettava saataville 21 päivää ennen uuden tai muutetun lisensiointimenettelyn soveltamisen aloittamispäivää ja joka tapauksessa viimeistään sen soveltamisen aloittamispäivänä. Verkossa saatavilla olevien tietojen on sisällettävä tuontilisensiointisopimuksen 5 artiklan nojalla vaaditut tiedot.

               6.Osapuoli toimittaa toisen osapuolen pyynnöstä viipymättä asiaankuuluvat tiedot tuontilisensiointimenettelyistä, jonka se aikoo ottaa käyttöön tai pitää voimassa, mukaan lukien tuontilisensiointisopimuksen 1–3 artiklassa tarkoitetut tiedot.

               7.Selkeyden vuoksi todetaan, että mikään tässä artiklassa ei edellytä osapuolelta tuontilisenssin myöntämistä tai estä osapuolta toteuttamasta YK:n turvallisuusneuvoston päätöslauselmien tai monenvälisten asesulkujärjestelyjen ja tuontivalvontajärjestelyjen mukaisia velvollisuuksiaan tai sitoumuksiaan.

               GOODS.14 artikla: Vientilisensiointimenettelyt

               1.Kumpikin osapuoli julkistaa kaikki uudet vientilisensiointimenettelyt siten, että hallitukset, talouden toimijat ja muut asianosaiset voivat tutustua niihin. Kyseiset tiedot on julkistettava mahdollisuuksien mukaan 45 päivää ennen menettelyn tai muutoksen voimaantuloa ja joka tapauksessa viimeistään sen voimaantulopäivänä, ja tiedot on mahdollisuuksien mukaan julkistettava asiaankuuluvilla valtionhallinnon verkkosivustoilla.

               2.Vientilisensiointimenettelyistä julkistettaviin tietoihin on sisällyttävä

               (a)vientilisensiointimenettelyn tai siihen tehtyjen muutosten teksti;

               (b)luettelo tavaroista, joita kukin vientilisensointimenettely koskee;

               (c)kuvaus kuhunkin menettelyyn liittyvästä lisenssinhakuprosessista ja mahdollisista kriteereistä, jotka hakijan on täytettävä voidakseen hakea lisenssiä, kuten vaatimus toimiluvasta, investoinnin tekeminen tai ylläpitäminen tai tietty sijoittautumismuoto toiminnan harjoittamista varten osapuolen alueella;

               (d)yhteyspiste tai -pisteet, joista henkilöt, joiden etua asia koskee, voivat saada lisätietoja edellytyksistä vientilisenssin saamiseksi;

               (e)hallintoelin tai -elimet, joille hakemus tai muu asiaan liittyvä asiakirja-aineisto on toimitettava;

               (f)kuvaus mahdollisesta toimenpiteestä tai mahdollisista toimenpiteistä, jotka vientilisensiointimenettelyllä pannaan täytäntöön;

               (g)kunkin vientilisensiointimenettelyn voimassaoloaika, ellei menettely jää voimaan, kunnes se lakkautetaan tai sitä tarkistetaan uudessa julkaisussa;

               (h)jos osapuoli aikoo käyttää lisensiointimenettelyä jonkin vientikiintiön hallinnoimiseen, kiintiön kokonaismäärä ja, soveltuvissa tapauksissa, arvo sekä kiintiön alkamis- ja päättymispäivät; ja

               (i)mahdolliset vapautukset tai poikkeukset vientilisenssin hankkimisvaatimuksesta, tiedot tällaisten vapautusten tai poikkeusten hakemisesta tai käytöstä ja niiden myöntämiskriteerit.

               3.Kumpikin osapuoli ilmoittaa olemassa olevat vientilisensiointimenettelynsä toiselle osapuolelle 45 päivän kuluessa tämän sopimuksen voimaantulopäivästä. Kumpikin osapuoli ilmoittaa toiselle osapuolelle mahdollisista uusista vientilisensiointimenettelyistä ja olemassa olevien vientilisensiointimenettelyiden muutoksista 60 päivän kuluessa niiden julkistamisesta. Ilmoituksessa on mainittava niiden lähteiden viitetiedot, joissa 2 kohdassa edellytetyt tiedot on julkaistu, ja soveltuvissa tapauksissa asiaankuuluvan hallituksen verkkosivuston osoite.

               4.Selkeyden vuoksi todetaan, että mikään tässä artiklassa ei edellytä osapuolelta vientilisenssin myöntämistä tai estä osapuolta toteuttamasta YK:n turvallisuusneuvoston päätöslauselmien tai monenvälisten asesulkujärjestelyjen ja vientivalvontajärjestelyjen, kuten tavanomaisten aseiden, kaksikäyttötuotteiden ja niihin liittyvän tekniikan viennin valvontaa koskevan Wassenaarin järjestelyn, Australia-ryhmän, ydinalan viejämaiden ryhmän ja ohjusteknologian valvontajärjestelyn mukaisia velvollisuuksiaan tai sitoumuksiaan tai ottamasta käyttöön, ylläpitämästä tai panemasta täytäntöön riippumattomia pakotejärjestelmiä.

               GOODS.15 artikla: Tullausarvon määrittäminen

               Kumpikin osapuoli määrittää sen alueelle tuotavien toisen osapuolen tavaroiden arvon GATT 1994 -sopimuksen VII artiklan ja tullausarvoa koskevan sopimuksen mukaisesti. Tätä tarkoitusta varten GATT 1994 -sopimuksen, sen huomautukset ja lisämääräykset mukaan lukien, VII artikla ja tullausarvoa koskevan sopimuksen, sen tulkintaan liittyvät huomautukset mukaan lukien, 1–17 artikla sisällytetään tähän sopimukseen ja otetaan osaksi tätä sopimusta tarvittavin muutoksin.

               GOODS.16 artikla: Etuuksien käyttö

               1.Osapuolet vaihtavat vuosittain kymmenen vuoden ajanjakson tuontitilastoja tämän sopimuksen toiminnan seurantaa sekä etuuksien käyttöasteiden laskentaa varten; ensimmäinen tällainen tiedonvaihto tapahtuu vuoden kuluttua tämän sopimuksen voimaantulosta. Ellei kumppanuusneuvosto toisin päätä, tätä ajanjaksoa jatketaan ilman eri toimenpiteitä viidellä vuodella, minkä jälkeen kumppanuusneuvosto päättää sen jatkamisesta edelleen.

               2.Tuontitilastojen vaihto kattaa viimeisimmän saatavilla olevan vuoden tullinimiketason tiedot toisen osapuolen tavaroiden sellaisesta tuonnista, mukaan lukien arvo ja soveltuvissa tapauksissa määrä, johon on sovellettu tämän sopimuksen mukaista tullietuuskohtelua, sekä tuonnista, johon ei ole sovellettu tullietuuskohtelua.

               GOODS.17 artikla: Kaupan suojakeinot

               1.Osapuolet vahvistavat GATT 1994 -sopimuksen VI artiklan, WTO:n polkumyynnin vastaisen sopimuksen, WTO:n tukia ja tasoitustulleja koskevan sopimuksen, GATT 1994 -sopimuksen XIX artiklan, WTO:n suojalausekkeita koskevan sopimuksen ja maataloussopimuksen 5 artiklan mukaiset oikeutensa ja velvollisuutensa.

               2.Tämän osan 2 lukua [Alkuperäsäännöt] ei sovelleta polkumyynnin vastaisiin, tasaustulleihin liittyviin ja suojatulleihin liittyviin tutkintoihin ja toimenpiteisiin.

               3.Kumpikin osapuoli soveltaa polkumyynnin vastaisia ja tasaustulleihin liittyviä toimenpiteitä polkumyynnin vastaisen sopimuksen ja tukia ja tasoitustulleja koskevan sopimuksen mukaisesti ja oikeudenmukaisella ja läpinäkyvällä tavalla.

               4.Sillä edellytyksellä, että tutkimuksen toteuttaminen ei tarpeettomasti lykkäänny, kullekin asianomaiselle osapuolelle
                  1
                on tarjottava mahdollisuus puolustaa täysimittaisesti etujaan polkumyyntitutkimuksen tai tasoitustulleja koskevan tutkimuksen aikana.

               5.Kummankin osapuolen tutkintaviranomainen voi harkita, olisiko määrättävän polkumyynti- tai tasoitustullin suuruudeltaan vastattava koko polkumyyntimarginaalia tai tukea vai vähäisempää määrää osapuolen lainsäädännön mukaisesti.

               6.Kummankin osapuolen tutkintaviranomaisen on otettava osapuolen lainsäädännön mukaisesti huomioon toimitetut tiedot siitä, olisiko polkumyynti- tai tasoitustullin määrääminen yleisen edun mukaista.

               7.Osapuoli ei saa soveltaa tai pitää voimassa saman tavaran osalta samaan aikaan:

               (a)maataloussopimuksen 5 artiklan mukaista toimenpidettä; ja

               (b)GATT 1994 -sopimuksen XIX artiklan ja suojalausekkeita koskevan sopimuksen mukaista toimenpidettä.

               8.Kuudennen osan I osastoa [Riitojenratkaisu] ei sovelleta tämän artiklan 1–6 kohtaan.

               GOODS.18 artikla: WTO:n olemassa olevien tariffikiintiöiden käyttö

               1.Yhden osapuolen alkuperätuotteet eivät ole tuotavissa toisen osapuolen alueelle 2 kohdassa tarkoitettujen, WTO:n olemassa olevien tariffikiintiöiden mukaisesti. Tähän sisältyvät myös osapuolten välillä Euroopan unionin WTO:n asiakirjalla G/SECRET/42/Add.2 ja Yhdistyneen kuningaskunnan WTO-asiakirjalla G/SECRET/44 aloittamien GATT-neuvottelujen XXVIII artiklan mukaisesti jaetut ja kummankin osapuolen sisäisessä lainsäädännössä määritellyt tariffikiintiöt. Tätä artiklaa sovellettaessa tuotteiden alkuperäasema määritellään tuovan osapuolen voimassa olevien, muuhun kuin etuuskohteluun perustuvien alkuperäsääntöjen mukaan.

               2.Edellä olevaa 1 kohtaa sovellettaessa ’WTO:n olemassa olevilla tariffikiintiöillä’ tarkoitetaan WTO:n Euroopan unionille myöntämiä tariffikiintiöitä, jotka sisältyvät WTO:n vuoden 1994 tullitariffeja ja kauppaa koskevan yleissopimuksen mukaisesti myönnytysten ja sitoumusten EU28-luettelon luonnokseen, joka on toimitettu WTO:lle asiakirjassa G/MA/TAR/RS/506 ja jota on muutettu asiakirjoilla G/MA/TAR/RS/506/Add.1 ja G/MA/TAR/RS/506/Add.2.

               GOODS.19 artikla: Toimenpiteet tullilainsäädännön rikkomisen tai kiertämisen tapauksessa

               1.Osapuolet tekevät yhteistyötä tullilainsäädännön rikkomisen tai kiertämisen estämisen, havaitsemisen ja torjunnan aloilla tämän osaston 2 luvun [Alkuperäsäännöt] ja keskinäisestä hallinnollisesta avunannosta tulliasioissa tehdyn pöytäkirjan mukaisten velvollisuuksiensa mukaisesti. Kumpikin osapuoli suojelee Yhdistyneen kuningaskunnan tai unionin tullialueille saapuvista tuotteista kannettaviin tulleihin liittyen omia taloudellisia etujaan ja toisen osapuolen taloudellisia etuja asianmukaisilla ja samoilla toimenpiteillä.

               2.Vaikka vaatimuksia noudattavat talouden toimijat voivat saada taannehtivan vapautuksen 7 kohdan nojalla, osapuoli voi 3 ja 4 kohdassa tarkoitetun menettelyn mukaisesti väliaikaisesti keskeyttää tuotteen tai tuotteiden asiaankuuluvan etuuskohtelun, jos

               a) osapuoli on todennut objektiivisen, vakuuttavan ja todennettavissa olevan tiedon perusteella, että tullilainsäädäntöä on järjestelmällisesti rikottu tai kierretty; ja

               b) toinen osapuoli kieltäytyy toistuvasti ja perusteettomasti noudattamasta 1 kohdassa tarkoitettuja velvollisuuksiaan tai ei muutoin noudata niitä.

               3.Edellä 2 kohdassa tarkoitetun päätelmän tehnyt osapuoli ilmoittaa tästä kauppakumppanuuskomitealle ja aloittaa toisen osapuolen kanssa neuvottelut kauppakumppanuuskomiteassa molemmille osapuolille hyväksyttävään ratkaisuun pääsemiseksi.

               4.Jos osapuolet eivät ole kolmen kuukauden kuluessa ilmoituspäivästä päässeet molemmille osapuolille hyväksyttävään ratkaisuun, päätelmän tehnyt osapuoli voi päättää keskeyttää asiaankuuluvan etuuskohtelun väliaikaisesti kyseeseen tulevan tuotteen tai kyseeseen tulevien tuotteiden osalta. Tässä tapauksessa päätelmän tehnyt osapuoli ilmoittaa väliaikaisesta keskeytyksestä ja siitä, kuinka kauan se aikoo sitä soveltaa, viipymättä kauppakumppanuuskomitealle.

               5.Väliaikainen keskeytys on voimassa ainoastaan sen ajan, joka on tarpeen rikkomisen tai kiertämisen ehkäisemiseksi sekä asianomaisen osapuolen taloudellisten etujen suojelemiseksi, eikä milloinkaan pidempään kuin kuusi kuukautta. Asianomaisen osapuolen on seurattava tilanteen kehittymistä, ja jos se katsoo, että väliaikainen keskeytys ei ole enää tarpeen, sen on lopetettava keskeytys ennen kauppakumppanuuskomitealle ilmoitetun ajanjakson päättymistä. Jos keskeytyksen aiheuttaneet olosuhteet ovat edelleen olemassa kauppakumppanuuskomitealle ilmoitetun ajanjakson päättyessä, asianomainen osapuoli voi päättää jatkaa keskeytyksen voimassaoloa. Kaikista keskeytyksistä on neuvoteltava määräajoin kauppakumppanuuskomiteassa.

               6.Kummankin osapuolen on sisäisten menettelyidensä mukaisesti ilmoitettava tuojille kaikista tiedoksiannoista ja päätöksistä, jotka koskevat edellä 4 ja 5 kohdassa tarkoitettuja väliaikaisia keskeytyksiä.

               7.Sen estämättä, mitä 4 kohdassa määrätään, jos tuoja kykenee vakuuttamaan tuojaosapuolen tulliviranomaisen siitä, että kyseiset tuotteet ovat täysin tuojaosapuolen tullilainsäädännön, sopimuksen vaatimusten ja tuojaosapuolen lakiensa ja asetustensa mukaisesti väliaikaiselle keskeytykselle mahdollisesti asettamien muiden ehtojen mukaisia, tuojaosapuolen on annettava tuojan hakea etuuskohtelua taannehtivasti ja periä takaisin etuuskohteluun perustuvan tullimaksun ylittävä osa tuotteiden tuontihetkellä maksetuista tullimaksuista.

               GOODS.20 artikla: Hallinnollisten virheiden hallinnointi

               Jos toimivaltaiset viranomaiset tekevät virheen viennin etuusjärjestelmän asianmukaisessa hallinnassa tai jos tällaisessa hallinnassa on järjestelmällinen puute, ja erityisesti jos tällainen virhe tai puute koskee tämän osaston 2 luvun määräysten tai keskinäisestä hallinnollisesta avunannosta tulliasioissa tehdyn pöytäkirjan soveltamista, ja kyseinen virhe tai järjestelmällinen puute aiheuttaa tuontitulleihin liittyviä seurauksia, se osapuoli, jolle tällaisia seurauksia aiheutuu, voi pyytää kauppakumppanuuskomiteaa tarkastelemaan mahdollisuutta hyväksyä asianmukaisia toimenpiteitä tilanteen ratkaisemiseksi.

               GOODS.21 artikla: Kulttuuriomaisuus

               1.Osapuolet tekevät yhteistyötä osapuolen alueelta laittomasti vietyjen kulttuuriesineiden palauttamisen edistämiseksi, ottaen huomioon kulttuuriomaisuuden luvattoman tuonnin, viennin ja omistusoikeuden siirron kieltämiseksi ja ehkäisemiseksi Pariisissa 17 päivänä marraskuuta 1970 allekirjoitetun UNESCOn yleissopimuksen periaatteet.

               2.Tässä artiklassa tarkoitetaan:

               (a)’kulttuuriesineellä’ osapuolen omien sääntöjen ja menettelyjen mukaisesti kansallisaarteiksi luokiteltuja tai määriteltyjä esineitä, joilla on taiteellista, historiallista ja arkeologista arvoa; ja

               (b)’laittomasti osapuolen alueelta viedyllä’

               i) osapuolen alueelta 1 päivänä tammikuuta 1993 tai sen jälkeen osapuolen kansallisaarteiden suojelua tai kulttuuriesineiden vientiä koskevien sääntöjen vastaisesti vietyä; tai

               ii) 1 päivänä tammikuuta 1993 tai sen jälkeen laillisen tilapäisen siirron määräajan päätyttyä palauttamatta jätettyä tai tällaisen tilapäisen siirron jonkin muun edellytyksen rikkomista.

               3.Osapuolten toimivaltaiset viranomaiset tekevät yhteistyötä erityisesti

               a) ilmoittamalla toiselle osapuolelle niiden alueelta löytyneistä kulttuuriesineistä, jos on perusteltua syytä epäillä, että esine on viety laittomasti toisen osapuolen alueelta;

               b) käsittelemällä toisen osapuolen esittämät, kyseisen osapuolen alueelta laittomasti vietyjen kulttuuriesineiden palauttamista koskevat pyynnöt;

               c) estämällä yritykset välttää tällaisten kulttuuriesineiden palauttaminen tarvittavilla välitoimilla; ja

               d) toteuttamalla kaikki aiheelliset toimenpiteet toisen osapuolen alueelta laittomasti vietyjen kulttuuriesineiden fyysiseksi suojelemiseksi.

               4.Kumpikin osapuoli ilmoittaa yhteysviranomaisen, joka vastaa yhteydenpidosta toisen osapuolen yhteysviranomaisen kanssa tämän artiklan soveltamisalaan kuuluvissa asioissa ja erityisesti 3 kohdan a ja b alakohdassa tarkoitettuihin ilmoituksiin ja pyyntöihin liittyen.

               5.Kulttuuriesineiden vientimenettelyistä vastaavat osapuolten tulliviranomaiset osallistuvat osapuolten kaavailemaan yhteistyöhön tarvittaessa ja tarvittavassa määrin.

               6. Kuudennen osan I osastoa [Riitojenratkaisu] ei sovelleta tähän artiklaan.

               2 luku: Alkuperäsäännöt

               1 jakso: Alkuperäsäännöt

               ORIG.1 artikla: Tavoite

               Tämän luvun tavoitteena on vahvistaa tavaroiden alkuperän määrittämistä koskevat määräykset tämän sopimuksen mukaisen tullietuuskohtelun soveltamista varten ja vahvistaa tähän liittyvät alkuperämenettelyt.

               ORIG.2 artikla: Määritelmät

               Tässä luvussa tarkoitetaan:

               (a)’luokittelulla’ tuotteen tai aineksen luokittelua harmonoidun järjestelmän tiettyyn ryhmään, nimikkeeseen tai alanimikkeeseen;

               (b)’lähetyksellä’ tuotteita, jotka lähetetään samanaikaisesti yhdeltä viejältä yhdelle vastaanottajalle tai kuljetetaan yhdellä kuljetusasiakirjalla taikka, jos tällaista asiakirjaa ei ole, yhdellä kauppalaskulla viejältä vastaanottajalle;

               (c)’viejällä’ osapuolen alueella olevaa henkilöä, joka kyseisen osapuolen laeissa ja määräyksissä vahvistettujen vaatimusten mukaisesti vie tai tuottaa alkuperätuotteen ja laatii alkuperävakuutuksen;

               (d)’tuojalla’ henkilöä, joka tuo alkuperätuotteen ja vaatii sille tullietuuskohtelua;

               (e)’aineksella’ kaikkia aineita, joita käytetään tuotteen valmistuksessa, mukaan lukien aineosat, raaka-aineet, komponentit tai osat;

               (f)’ei-alkuperäaineksella’ ainesta, joka ei täytä tämän luvun alkuperäsääntöjä, mukaan lukien aines, jonka alkuperäasemaa ei voida määrittää;

               (g)’tuotteella’ tuotannosta saatua tuotetta, vaikka se olisi tarkoitettu käytettäväksi aineksena toisen tuotteen tuotannossa;

               (h)’tuotannolla’ kaikenlaista valmistusta tai käsittelyä, myös kokoamista;

               ORIG.3 artikla: Yleiset vaatimukset

               1.
                     Jotta osapuoli voi soveltaa tullietuuskohtelua toisen osapuolen alkuperätavaraan tämän sopimuksen mukaisesti, seuraavia tuotteita on pidettävä toisen osapuolen alkuperätavaroina, edellyttäen että tuotteet täyttävät kaikki muut tämän luvun sovellettavat vaatimukset:

               (a)ORIG.5 artiklan [Kokonaan tuotetut tuotteet] mukaiset osapuolen alueella kokonaan tuotetut tuotteet;

               (b)yksinomaan kyseisen osapuolen alkuperäaineksista kyseisen osapuolen alueella tuotetut tuotteet; ja

               (c)kyseisen osapuolen alueella tuotetut tuotteet, joihin sisältyy ei-alkuperäaineksia edellyttäen, että ne täyttävät LIITTEEN ORIG-2 [Tuotekohtaiset alkuperäsäännöt] vaatimukset.

               2.
                     Jos tuote on saanut alkuperäaseman, kyseisen tuotteen valmistuksessa käytettyjä ei-alkuperäaineksia ei pidetä ei-alkuperäisinä, kun kyseistä tuotetta käytetään aineksena toiseen tuotteeseen.

               3.
                     Alkuperäaseman saamista koskevien edellytysten on täytyttävä keskeytyksettä Yhdistyneessä kuningaskunnassa tai unionissa.

               ORIG.4 artikla: Alkuperäkumulaatio

               1.Osapuolen alkuperätuotteen katsotaan olevan toisen osapuolen alkuperätuote, jos kyseistä tuotetta käytetään aineksena jonkin muun tuotteen tuotannossa kyseisen toisen osapuolen alueella.

               2.Ei-alkuperäainekselle osapuolessa suoritetut tuotantotoimet voidaan ottaa huomioon määritettäessä, onko tuote toisen osapuolen alkuperätuote.

               3.Edellä olevia 1 ja 2 kohtaa ei sovelleta, jos toisen osapuolen alueella suoritetuissa tuotantotoimissa ei mennä ORIG.7 artiklassa [Riittämätön tuotanto] tarkoitettuja toimia pidemmälle.

               4.Jotta viejä voi laatia ORIG.18 [Tullietuuskohtelun vaatiminen] artiklan 2 kohdan a alakohdassa tarkoitetun alkuperävakuutuksen tämän artiklan 2 kohdassa tarkoitetuille tuotteille, viejän on saatava tavarantoimittajaltaan liitteessä ORIG-3 [Toimittajan vaatimustenmukaisuusvakuutus] tarkoitettu vaatimustenmukaisuusvakuutus tai muu vastaava samat tiedot sisältävä asiakirja, jossa asianomainen ei-alkuperäaines kuvataan riittävän tarkasti sen yksilöimisen mahdollistamiseksi.

               ORIG.5 artikla: Kokonaan tuotetut tuotteet

               1.
                     Seuraavia tuotteita pidetään osapuolen alueella kokonaan tuotettuina:

               (a)sen maaperästä tai sen merenpohjasta louhitut tai otetut kivennäistuotteet;

               (b)siellä kasvatetut tai korjatut kasvit ja kasvituotteet;

               (c)siellä syntyneet ja kasvatetut elävät eläimet;

               (d)siellä kasvatetuista elävistä eläimistä saadut tuotteet;

               (e)siellä syntyneistä ja kasvatetuista teurastetuista eläimistä saadut tuotteet;

               (f)siellä metsästämällä tai kalastamalla saadut tuotteet;

               (g)siellä vesiviljelystä saadut tuotteet, jos vesieliöt, kuten kalat, nilviäiset, äyriäiset ja muut vesiselkärangattomat sekä vesikasvit, ovat syntyneet tai on viljelty siemenkannasta, kuten munista, mädistä ja maidista, kalanpoikasista tai toukista, osallistumalla kasvatus- tai kasvuprosesseihin tuotannon lisäämiseksi tehtävillä toimilla, kuten säännöllisellä kannan täydentämisellä, ruokinnalla tai petoeläimiltä suojelulla;

               (h)osapuolen alusten aluemerten ulkopuolelta pyytämät merikalastustuotteet ja muut sen alusten aluemerten ulkopuolelta saamat tuotteet;

               (i)osapuolen tehdasaluksilla ainoastaan h kohdassa tarkoitetuista tuotteista valmistetut tuotteet;

               (j)minkä tahansa aluemeren ulkopuolisesta merenpohjasta tai merenpohjan alapuolisesta aluskerroksesta saadut tuotteet, edellyttäen että osapuolella on oikeus hyödyntää tätä merenpohjaa tai sen alapuolisia aluskerroksia;

               (k)siellä suoritetuista tuotantotoiminnoista syntyneet jätteet ja romu;

               (l)siellä kerätyistä käytetyistä tuotteista talteen otettu jäte ja romu sillä edellytyksellä, että kyseiset tuotteet soveltuvat ainoastaan tällaiseen raaka-aineiden talteenottoon;

               (m)siellä yksinomaan a–l alakohdassa tarkoitetuista tuotteista valmistetut tuotteet.

               2.
                     Edellä olevan 1 kohdan h ja i kohdan käsitteillä ’osapuolen alus’ ja ’osapuolen tehdasalus’ tarkoitetaan alusta ja tehdasalusta, joka

               a)
                     on rekisteröity unionin jäsenvaltiossa tai Yhdistyneessä kuningaskunnassa;

               b)
                     purjehtii unionin jäsenvaltion tai Yhdistyneen kuningaskunnan lipun alla; ja

               c)
                     täyttää jonkin seuraavista vaatimuksista:

                  i)
                     on vähintään 50 prosenttisesti unionin jäsenvaltion tai Yhdistyneen kuningaskunnan kansalaisten omistuksessa; tai

                  ii)
                     on sellaisten oikeushenkilöiden omistuksessa, joista

                     A) jokaisen kotipaikka tai päätoimipaikka on unionissa tai Yhdistyneessä kuningaskunnassa; ja

                     B) kukin on vähintään 50 prosenttisesti unionin jäsenvaltion tai Yhdistyneen kuningaskunnan julkisyhteisöjen, kansalaisten tai oikeushenkilöiden omistuksessa.

                ORIG.6 artikla: Toleranssit

               1.Jos tuote ei täytä LIITTEEN ORIG-2 [Tuotekohtaiset alkuperäsäännöt] vaatimuksia tuotannossa käytetyn ei-alkuperäaineksen takia, tuote katsotaan siitä huolimatta osapuolen alkuperätuotteeksi, edellyttäen että:

               a)
                     harmonoidun järjestelmän ryhmiin 2 ja 4–24 luokiteltujen ei-alkuperämateriaalien kokonaispaino, ryhmän 16 jalostettuja kalastustuotteita lukuun ottamatta, on enintään 15 prosenttia tuotteen painosta;

                b)
                     kaikkien muiden tuotteiden osalta, harmonoidun järjestelmän ryhmiin 50–63 luokiteltuja tuotteita lukuun ottamatta, ei-alkuperäainesten kokonaisarvo on enintään 10 prosenttia tuotteen noudettuna-hinnasta; tai

               c)
                     harmonoidun järjestelmän ryhmiin 50–63 luokiteltujen tuotteiden osalta sovelletaan LIITTEEN ORIG-1 [Tuotekohtaisten alkuperäsääntöjen alkuhuomautukset] alkuhuomautusten huomautuksissa 7 ja 8 vahvistettuja toleransseja.

               2.
                     Edellä olevaa 1 kohtaa ei sovelleta, jos tuotteen tuotannossa käytettyjen ei-alkuperäainesten arvo tai paino ylittää jonkin ei-alkuperäisainesten arvolle tai painolle LIITTEESSÄ ORIG-2 [Tuotekohtaiset alkuperäsäännöt] vahvistettujen vaatimusten mukaisen enimmäisprosenttiosuuden.

               3.
                     Tämän artiklan 1 kohtaa ei sovelleta tuotteisiin, jotka on tuotettu kokonaan osapuolen alueella ORIG.5 artiklassa [Kokonaan tuotetut tuotteet] tarkoitetulla tavalla. Jos LIITTEESSÄ ORIG-2 [Tuotekohtaiset alkuperäsäännöt] edellytetään, että tuotteen tuotannossa käytetyt ainekset ovat kokonaan tuotettuja, sovelletaan tämän artiklan 1 ja 2 kohtaa.

               ORIG.7 artikla: Riittämätön tuotanto

               1.
                     Sen estämättä, mitä ORIG.3 artiklan [Yleiset vaatimukset] 1 kohdan c alakohdassa määrätään, tuotetta ei pidetä osapuolen alkuperätuotteena, jos tuotteen tuotanto osapuolen alueella koostuu ainoastaan yhdestä tai useammasta seuraavassa luetellusta [ei-alkuperäaineksille suoritetusta] toimesta:

               a)
                     säilytystoimet, kuten kuivaaminen, pakastaminen, säilyttäminen suolavedessä ja muut vastaavat toimet, joiden ainoana tarkoituksena on tuotteiden kunnon säilymisen varmistaminen kuljetuksen ja varastoinnin aikana;
                  2

               b)
                     pakkausten jakaminen tai yhdistäminen;

               c)
                     pesu, puhdistus; pölyn, oksidin, öljyn, maalin tai muun peiteaineen poistaminen;

               d)
                     tekstiilien tai tekstiilitavaroiden silitys tai prässäys;

               e)
                     yksinkertainen maalaus ja kiillotus;

               f)
                     riisin esikuorinta ja hiominen osittain tai kokonaan; viljan ja riisin kiillotus ja lasitus; riisin valkaisu;

               g)
                     sokerin värjäys tai maustaminen taikka sokeripalojen muodostus; kiinteässä muodossa olevan sokerin hienontaminen osittain tai kokonaan;

               h)
                     hedelmien, pähkinöiden ja vihannesten kuoriminen ja kivien poisto;

               i)
                     teroitus, yksinkertainen hiominen tai yksinkertainen leikkaaminen;

               j)
                     seulonta, lajittelu, luokittelu, ryhmittely, yhteensovitus, myös tavaroiden järjestäminen sarjoiksi;

               k)
                     yksinkertainen pullotus, tölkitys, pussitus, koteloihin tai rasioihin pakkaaminen, kartongille tai levyille kiinnittäminen ja kaikki muut yksinkertaiset pakkaustoimenpiteet;

               l)
                     merkkien, nimilappujen, logojen ja muiden niiden kaltaisten tunnusten kiinnittäminen tai painaminen tuotteisiin tai niiden pakkauksiin;

               m)
                     tuotteiden yksinkertainen sekoittaminen, myös jos ne ovat erilaisia; sokerin sekoittaminen minkä tahansa aineksen kanssa;

               n)
                     yksinkertainen veden lisääminen tai tuotteiden laimentaminen vedellä tai muilla aineilla, joka ei olennaisesti muuta tuotteen ominaisuuksia, tai tuotteiden dehydratointi tai denaturointi;

               o)
                     osien yksinkertainen yhdistäminen kokonaiseksi tuotteeksi tai tuotteiden purkaminen osiin;

               p)
                     eläinten teurastus.

               2.
                     Edellä olevaa 1 kohtaa sovellettaessa toimia on pidettävä yksinkertaisina, jos niiden suorittamiseksi ei tarvita erityistaitoja eikä nimenomaisesti näitä toimia varten tuotettuja tai asennettuja koneita, laitteita tai välineitä.

                ORIG.8 artikla: Kelpuuttamisen yksikkö

               1.
                     Tätä lukua sovellettaessa kelpuuttamisen yksikkö on se tuote, jota pidetään perusyksikkönä luokiteltaessa tuote harmonoidun järjestelmän mukaan.

               2. Lähetyksen koostuessa useasta samanlaisesta tuotteesta, jotka luokitellaan samaan harmonoidun järjestelmän nimikkeeseen, kukin yksittäinen tuote on otettava huomioon tämän luvun määräyksiä sovellettaessa.

               ORIG.9 artikla: Pakkausmateriaalit ja säiliöt kuljetusta varten

               Kuljetusta varten käytettäviä pakkausmateriaaleja ja säiliöitä, joilla tuotetta suojataan kuljetuksen aikana, ei oteta huomioon määritettäessä, onko tuote alkuperätuote.

               ORIG.10 artikla: Pakkausmateriaalit ja säiliöt vähittäismyyntiä varten

               Pakkausmateriaaleja ja säiliöitä, joihin tuote on pakattu vähittäismyyntiä varten, jos ne on luokiteltu tuotteen kanssa, ei oteta huomioon tuotteen alkuperää määritettäessä, paitsi laskettaessa ei-alkuperäainesten enimmäisarvoa, jos tuotteeseen sovelletaan ei-alkuperäainesten enimmäisarvoa LIITTEEN ORIG-2 [Tuotekohtaiset alkuperäsäännöt] mukaisesti.

               ORIG.11 artikla: Tarvikkeet, varaosat ja työkalut

               1.
                     Tarvikkeiden, varaosien ja työkalujen sekä ohjeaineiston tai muun tiedotusaineiston katsotaan muodostavan yhden tuotteen kyseessä olevan laitteiston, koneen, laitteen tai ajoneuvon kanssa, jos ne

               (a)on luokiteltu ja toimitetaan yhdessä tuotteen kanssa, mutta niitä ei laskuteta tuotteesta erikseen; ja

               (b)ovat tyypiltään, määrältään ja arvoltaan kyseiselle tuotteelle tavanomaisia.

               2.
                     Edellä 1 kohdassa tarkoitettuja tarvikkeita, varaosia ja työkaluja sekä ohjeaineistoa tai muuta tiedotusaineistoa ei oteta huomioon tuotteen alkuperää määritettäessä, paitsi laskettaessa ei-alkuperäainesten arvoa, jos tuotteeseen sovelletaan ei-alkuperäainesten enimmäisarvoa LIITTEEN ORIG-2 [Tuotekohtaiset alkuperäsäännöt] mukaisesti.

               ORIG.12 artikla: Sarjat

               Harmonoidun järjestelmän yleisen tulkintasäännön 3 mukaiset sarjat katsotaan osapuolen alkuperätuotteiksi, jos kaikki niiden osat ovat alkuperätuotteita. Jos sarja koostuu sekä alkuperätuotteista että ei-alkuperätuotteista, sitä on kuitenkin kokonaisuutena pidettävä osapuolen alkuperätuotteena, jos ei-alkuperätuotteiden arvo on enintään 15 prosenttia sarjan noudettuna-hinnasta.

               ORIG.13 artikla: Neutraalittekijät

               Määritettäessä, onko jokin tuote osapuolen alkuperätuote, ei ole tarpeen määrittää sen tuotannossa mahdollisesti käytettyjen seuraavien tuotteiden alkuperää:

               a)
                     polttoaine, energia, katalyytit ja liuottimet;

               b)
                     laitteistojen ja rakennusten ylläpidossa käytettävät laitokset, laitteistot, varaosat ja ainekset;

               c)
                     koneet, työkalut, meistit ja muotit;

               d)
                     laitteistojen ja rakennusten tuotannossa tai käytössä käytettävät voiteluaineet, rasvat, ainesyhdistelmät ja muut ainekset;

               e)
                     hansikkaat, lasit, jalkineet, vaatteet, turvalaitteet ja -tarvikkeet;

               f)
                     tuotteen testauksessa tai tarkastamisessa käytettävät laitteistot, laitteet ja tarvikkeet; ja

               g)
                     tuotannossa käytettävät muut ainekset, joita ei ole käytetty tuotteeseen tai joiden ei ole tarkoitus sisältyä tuotteen lopulliseen koostumukseen.

               ORIG.14 artikla: Kirjanpidollinen erottelu

               1.
                     Keskenään korvattavissa olevat alkuperä- ja ei-alkuperäainekset eli ”keskenään korvattavissa olevat tuotteet” on fyysisesti eroteltava toisistaan varastoinnin aikana niiden alkuperä- ja ei-alkuperäaseman säilyttämiseksi.

               2.
                     Edellä olevaa 1 kohtaa sovellettaessa keskenään korvattavissa olevilla aineksilla tai keskenään korvattavissa olevilla tuotteilla tarkoitetaan saman lajin ja saman kauppalaadun aineksia tai tuotteita, joiden tekniset ja fyysiset ominaisuudet ovat samat ja joita ei voida erottaa toisistaan niiden alkuperän määrittämiseksi.

               3.
                     Sen estämättä, mitä 1 kohdassa määrätään, keskenään korvattavissa olevia alkuperä- ja ei-alkuperäaineksia voidaan käyttää tuotteen tuotannossa ilman, että ne erotellaan fyysisesti toisistaan varastoinnin aikana, sillä edellytyksellä, että käytetään kirjanpidollisen erottelun menetelmää.

               4.
                     Sen estämättä, mitä 1 kohdassa määrätään, harmonoidun järjestelmän ryhmiin 10, 15, 27, 28 ja 29 tai nimikkeisiin 32.01–32.07 tai nimikkeisiin 39.01–39.14 luokiteltuja keskenään korvattavissa olevia alkuperä- ja ei-alkuperätuotteita voidaan varastoida osapuolen alueella ennen vientiä toisen osapuolen alueelle ilman fyysistä erottelua sillä edellytyksellä, että käytetään kirjanpidollisen erottelun menetelmää.

               5.
                     Edellä 3 ja 4 kohdassa tarkoitettua kirjanpidollisen erottelun menetelmää sovelletaan osapuolen yleisesti hyväksyttyjen kirjanpitoperiaatteiden mukaisen varastonhallintamenetelmän vaatimuksia noudattaen.

               6.
                     Kirjanpidollisen erottelun menetelmä on mikä tahansa menetelmä, jolla varmistetaan, että alkuperäaseman saaneiden tuotteiden lukumäärä on kaikkina aikoina enintään sama kuin jos ainekset olisivat olleet fyysisesti erillään.

               7.
                     Osapuoli voi vaatia laeissaan tai määräyksissään asetetuin edellytyksin, että kirjanpidollisen erottelun menetelmän käyttöön sovelletaan kyseisen osapuolen tulliviranomaisten ennakkolupaa. Osapuolen tulliviranomaiset valvovat luvan käyttöä ja voivat peruuttaa luvan, jos luvanhaltija käyttää kirjanpidollisen erottelun menetelmää sääntöjenvastaisesti tai ei täytä jotain muuta tässä luvussa vahvistettua edellytystä.

               ORIG.15 artikla: Palautuvat tuotteet

               Jos osapuolen alueelta kolmanteen maahan viety osapuolen alkuperätuote palautetaan kyseisen osapuolen alueelle, sitä on pidettävä ei-alkuperätuotteena, jollei kyseisen osapuolen tulliviranomaista tyydyttävällä tavalla voida osoittaa, että

               (a)palautettu tuote on sama kuin viety tuote; ja

               (b)palautetulle tuotteelle ei ole suoritettu kyseisessä kolmannessa maassa tai viennin aikana muita kuin sen kunnon säilyttämiseksi tarvittavia toimenpiteitä.

               ORIG.16 artikla: Muuttumattomuus

               1.
                     Tuojaosapuolen alueella kulutukseen luovutettua alkuperätuotetta ei saa viennin jälkeen ja ennen kulutukseen luovuttamista muuttaa tai muuntaa millään tavoin eikä siihen saa kohdistaa muita toimia kuin toimia sen kunnossapitämiseksi tai merkintöjen, etikettien, sinettien tai muun asiakirja-aineiston lisääminen tai kiinnittäminen tuojaosapuolen erityisten sisäisten vaatimusten noudattamiseksi.

               2.
                     Tuotteen varastointi tai esittely voi tapahtua kolmannessa maassa sillä edellytyksellä, että tuote pysyy tullivalvonnassa kyseisessä kolmannessa maassa.

               3.
                     Lähetys voidaan jakaa kolmannessa maassa, jos jakamisen toteuttaa viejä tai jakaminen tehdään viejän vastuulla ja sillä edellytyksellä, että lähetykset pysyvät tullivalvonnassa kyseisessä kolmannessa maassa.

               4.
                     Jos esiintyy epävarmuutta siitä, onko 1–3 kohdassa määrättyjä vaatimuksia noudatettu, tuojaosapuolen tulliviranomainen voi pyytää tuojaa esittämään kyseisten vaatimusten noudattamisesta näyttöä, joka voidaan antaa millä tahansa tavalla, myös sopimusperusteisilla kuljetusasiakirjoilla, kuten konossementeilla, tai tosiasiallisella tai konkreettisella näytöllä, joka perustuu pakkausten merkitsemiseen tai numerointiin, tai jollakin muulla varsinaiseen tuotteeseen liittyvällä näytöllä.

               ORIG.17 artikla: Tullinpalautuksen tai tulleista vapauttamisen uudelleentarkastelu

               Tulliyhteistyötä ja alkuperäsääntöjä käsittelevä erityiskauppakomitea tarkastelee osapuolten tullinpalautuksia ja sisäisiä jalostusmenettelyjä uudelleen aikaisintaan kahden vuoden kuluttua tämän sopimuksen voimaantulosta. Tätä varten osapuoli toimittaa toisen osapuolen pyynnöstä viimeistään 60 päivän kuluttua pyynnön esittämisestä saatavilla olevat tullinpalautuksia ja sisäisiä jalostusmenettelyitään koskevat tiedot ja yksityiskohtaiset tilastot, jotka kattavat ajanjakson alkaen tämän sopimuksen voimaantulon alusta, tai edeltäviltä viideltä vuodelta, jos ajanjakso on lyhyempi. Tämän tarkastelun perusteella tulliyhteistyötä ja alkuperäsääntöjä käsittelevä erityiskauppakomitea voi antaa kumppanuusneuvostolle suosituksia tämän luvun ja sen liitteiden määräysten muuttamiseksi tullien palautusta tai niistä vapauttamista koskevien rajoitusten käyttöönottamiseksi.

               2 jakso: Alkuperämenettelyt

               ORIG.18 artikla: Tullietuuskohtelun vaatiminen

               1.Tuojaosapuolen on tuonnin yhteydessä myönnettävä tullietuuskohtelu tämän luvun mukaiselle toisen osapuolen alkuperätuotteelle tuojan esittämän tullietuuskohtelua koskevan vaatimuksen perusteella. Tuoja on vastuussa tullietuuskohtelua koskevan vaatimuksen oikeellisuudesta ja tässä luvussa vahvistettujen vaatimusten noudattamisesta.

               2.Tullietuuskohtelua koskevan vaatimuksen on perustuttava

               (a)viejän laatimaan alkuperävakuutukseen, jonka mukaan kyseessä on alkuperätuote; tai

               (b)tuojan tietoon siitä, että kyseessä on alkuperätuote.

               3.Tuojan, joka esittää tullietuuskohtelua koskevan vaatimuksen 2 kohdan a alakohdassa tarkoitetun alkuperävakuutuksen pohjalta, on säilytettävä alkuperävakuutus ja tuojaosapuolen tulliviranomaisen pyynnöstä esitettävä kyseiselle viranomaiselle tällaisen vakuutuksen jäljennös.

               ORIG.18a artikla: Tullietuuskohtelua koskevan vaatimuksen ajankohta

               1.Tullietuuskohtelua koskeva vaatimus ja sen ORIG.18 artiklan [Tullietuuskohtelun vaatiminen] 2 kohdassa tarkoitettu peruste on sisällytettävä tullin tuonti-ilmoitukseen tuojaosapuolen lakien ja määräysten mukaisesti.

               2.Poiketen siitä, mitä tämän artiklan 1 kohdassa määrätään, jos tuoja ei esittänyt tullietuuskohtelua koskevaa vaatimusta tuontihetkellä, tuojaosapuolen on myönnettävä tullietuuskohtelu ja palautettava tai peruutettava kaikki liikaa maksetut tullit sillä edellytyksellä, että

               (a)tullietuuskohtelua koskeva vaatimus esitetään viimeistään silloin, kun tuontipäivästä tulee kuluneeksi kolme vuotta tai tuojaosapuolen laeissa tai määräyksissä määritelty pitempi aika,

               (b) tuoja esittää vaatimuksen ORIG.18 artiklan [Tullietuuskohtelun vaatiminen] 2 kohdassa tarkoitetun perusteen; ja

               (c)tuotteen olisi katsottu olevan tämän luvun 1 jakson [Alkuperäsäännöt] mukainen kaikki muut sovellettavat vaatimukset täyttävä alkuperätuote, jos tuoja olisi vaatinut tuotteelle tullietuuskohtelua tuontihetkellä.

                Tuojan muut ORIG.18 [Tullietuuskohtelun vaatiminen] artiklan mukaiset velvoitteet pysyvät muuttumattomina.

               ORIG.19 artikla: Alkuperävakuutus

               1.Viejän on annettava tuotteen alkuperävakuutus sellaisten tietojen pohjalta, joilla osoitetaan, että kyseessä on alkuperätuote, mukaan lukien tiedot tuotteen valmistuksessa käytettyjen ainesten alkuperäasemasta. Viejä on vastuussa alkuperävakuutuksen ja annettujen tietojen oikeellisuudesta.

               2.Alkuperävakuutus on annettava käyttäen yhtä LIITTEESSÄ ORIG-4 [Alkuperävakuutuksen teksti] vahvistettua kielitoisintoa laskulla tai jollakin muulla asiakirjalla, jossa alkuperätuote kuvataan riittävän tarkasti sen yksilöimisen mahdollistamiseksi. Viejä on vastuussa riittävän yksityiskohtaisten tietojen antamisesta alkuperätuotteen yksilöimiseksi. Tuojaosapuoli ei vaadi tuojalta alkuperävakuutuksen käännöksen esittämistä.

               3.Alkuperävakuutus on voimassa 12 kuukautta siitä päivästä alkaen, jona se on laadittu, tai viejäosapuolen määrittämän pidemmän ajan, joka saa olla enintään 24 kuukautta.

               4.Alkuperävakuutus voi koskea

               (a)yhden tai useamman tuotteen lähetystä, joka tuodaan osapuolen alueelle; tai

               (b)useita samanlaisen tuotteen lähetyksiä, jotka tuodaan osapuolen alueelle jollakin alkuperävakuutuksessa täsmennetyllä ajanjaksolla, joka on kestoltaan enintään 12 kuukautta.

               5.Jos harmonoidun järjestelmän XV–XXI jaksoon kuuluva, harmonoidun järjestelmän yleisten tulkintasääntöjen 2 säännön a alakohdassa tarkoitettu kokoamaton tai osiin purettu tuote tuodaan tuojan pyynnöstä maahan osalähetyksinä, tällaisista tuotteista voidaan käyttää yhtä alkuperävakuutusta tuojaosapuolen tulliviranomaisten määräämin edellytyksin.

               ORIG.20 artikla: Ristiriitaisuudet

               Tuojaosapuolen tulliviranomainen ei saa hylätä tullietuuskohtelua koskevaa vaatimusta vähäisten alkuperävakuutuksen virheiden tai ristiriitaisuuksien vuoksi tai ainoastaan siksi, että lasku on annettu kolmannessa maassa.

                ORIG.21 artikla: Tuojan tieto

               1.Edellä olevan ORIG.18 artiklan [Tullietuuskohtelun vaatiminen] 2 kohdan b alakohdan nojalla tehtävän tullietuuskohtelua koskevan vaatimuksen esittämistä varten tuojan tiedon siitä, että tuote on viejäosapuolen alkuperätuote, on perustuttava tietoihin, joilla osoitetaan, että kyseessä on tässä luvussa vahvistetut vaatimukset täyttävä alkuperätuote.

               2.Jos tuoja ei voi saada tämän artiklan 1 kohdassa tarkoitettuja tietoja sen vuoksi, että viejä pitää niitä luottamuksellisina, tai mistä tahansa muusta syystä, viejä voi ennen etuuskohtelun hakemista antaa alkuperävakuutuksen, jotta tuoja voi hakea tullietuuskohtelua ORIG.18 artiklan [Tullietuuskohtelun vaatiminen] 2 kohdan b alakohdan nojalla.

               ORIG.22 artikla: Tietojen säilyttämistä koskevat vaatimukset

               1.Tuojan, joka esittää tullietuuskohtelua koskevan vaatimuksen tuojaosapuolen alueelle tuodusta tuotteesta, on vähintään kolmen vuoden ajan tuotteen tuontipäivästä säilytettävä

               (a)viejän laatima alkuperävakuutus, jos vaatimus perustuu alkuperävakuutukseen; tai

               (b)kaikki tiedot, joilla osoitetaan, että tuote täyttää alkuperäaseman saamista koskevat vaatimukset, jos vaatimus perustui tuojan tietoon.

               2.Viejän, joka on laatinut alkuperävakuutuksen, on vähintään neljän vuoden ajan alkuperävakuutuksen laatimisesta säilytettävä alkuperävakuutuksen jäljennös ja kaikki muut tiedot, joilla osoitetaan, että tuote täyttää alkuperäaseman saamista koskevat vaatimukset.

               3.Tämän artiklan mukaisesti säilytettävät tiedot voidaan pitää sähköisessä muodossa.

               ORIG.23 artikla: Pienet lähetykset

               1.Poiketen siitä, mitä ORIG.18 [Tullietuuskohtelun vaatiminen] – ORIG.21 [Tuojan tieto] artiklassa määrätään, ja edellyttäen että tuotteen ilmoitetaan täyttävän tämän luvun vaatimukset eikä tuojaosapuolen tulliviranomaisilla ole syytä epäillä tällaisen ilmoituksen todenmukaisuutta, tuojaosapuolen on myönnettävä tullietuuskohtelu

               (a)yksityishenkilöiden yksityishenkilöille pienenä lähetyksenä lähettämälle tuotteelle;

               (b)matkustajan henkilökohtaisiin matkatavaroihin sisältyvälle tuotteelle; ja

               (c)Yhdistyneen kuningaskunnan osalta a ja b alakohdan lisäksi muille arvoltaan vähäisille lähetyksille.

               2.Tämän artiklan 1 kohtaa ei sovelleta seuraaviin tuotteisiin:

               (a)tuotteet, joiden tuonti on osa sellaisten tuontitapahtumien sarjaa, joita voidaan kohtuudella pitää ORIG.18 artiklan [Tullietuuskohtelun vaatiminen] vaatimusten välttämiseksi erikseen tehtyinä;

               (b)unionin osalta:

               (I)tuote, jonka tuonnissa on kyse kaupallisesta tuonnista; tuontia, joka on satunnaista ja muodostuu ainoastaan vastaanottajien tai matkustajien tai heidän perheidensä henkilökohtaiseen käyttöön tarkoitetuista tuotteista, ei pidetä kaupallisena, jos näiden tuotteiden luonne tai määrä ei viittaa mihinkään kaupalliseen tarkoitukseen; ja

               (II)tuotteita, joiden kokonaisarvo on yli 500 euroa pienenä lähetyksenä lähetettyjen tuotteiden osalta tai 1 200 euroa matkustajan henkilökohtaisiin matkatavaroihin sisältyvien tuotteiden osalta. Kansallisena valuuttana käytettävät määrät ovat euroina ilmaistujen määrien vasta-arvot kyseisenä valuuttana lokakuun ensimmäisen arkipäivän euron kurssin mukaisesti. Kyseisen vaihtokurssin julkaisee kyseisenä päivänä Euroopan keskuspankki, ellei Euroopan komissio ilmoita muuta määrää viimeistään 15 päivänä lokakuuta, ja niitä sovelletaan seuraavan vuoden tammikuun 1 päivästä alkaen. Euroopan komissio ilmoittaa asiaankuuluvat määrät Yhdistyneelle kuningaskunnalle. Unioni voi vahvistaa muita rajoituksia, jotka se ilmoittaa Yhdistyneelle kuningaskunnalle; ja

               (c)Yhdistyneen kuningaskunnan osalta tuotteet, joiden kokonaisarvo ylittää Yhdistyneen kuningaskunnan sisäisessä lainsäädännössä asetetut rajoitukset. Yhdistynyt kuningaskunta ilmoittaa nämä rajoitukset unionille.

               3.Tuoja on vastuussa ilmoituksen oikeellisuudesta ja tässä luvussa vahvistettujen vaatimusten noudattamisesta. Edellä ORIG.22 artiklassa [Tietojen kirjaamista koskevat vaatimukset] vahvistettuja tietojen kirjaamista koskevia vaatimuksia ei sovelleta tämän artiklan mukaiseen tuojaan.

               ORIG.24 artikla: Tarkastus

               1.Tuojaosapuolen tulliviranomainen voi tehdä tarkastuksia varmistaakseen, että tuote on alkuperätuote tai että muut tämän luvun vaatimukset täyttyvät, riskinarviointimenetelmien pohjalta, joihin voi sisältyä sattumanvarainen valinta. Tällainen tarkastus voidaan tehdä esittämällä tietopyyntö ORIG.18 artiklassa [Tullietuuskohtelun vaatiminen] tarkoitetun vaatimuksen esittäneelle tuojalle tuonti-ilmoituksen esittämisen aikana, ennen tuotteiden luovutusta tai tuotteiden luovutuksen jälkeen.

               2.Edellä olevan 1 kohdan nojalla edellytettyjen tietojen on katettava ainoastaan seuraavat seikat:

               (a)alkuperävakuutus, jos vaatimuksen peruste oli alkuperävakuutus; ja

               (b)alkuperäperusteiden täyttymistä koskevat tiedot, eli;

               (I)jos alkuperäperusteena oli ”kokonaan tuotettu”, soveltuva luokka (kuten sadonkorjuu, kaivostoiminta tai kalastus) sekä tuotantopaikka;

               (II)jos alkuperäperuste pohjautui tariffiluokituksen muutokseen, luettelo kaikista ei-alkuperäaineksista, mukaan lukien niiden tariffiluokitus (kaksi-, neli- tai kuusinumeroisena alkuperäperusteen mukaisesti);

               (III)jos alkuperäperuste pohjautui arvomenetelmään, lopputuotteen arvo ja kaikkien tuotannossa käytettyjen ei-alkuperäainesten arvo;

               (IV)jos alkuperäperuste pohjautui painoon, lopputuotteen paino ja lopputuotteeseen käytettyjen merkityksellisten ei-alkuperäainesten paino;

               (V)jos alkuperäperusteet perustuivat erityiseen tuotantoprosessiin, tarkka tuotantoprosessin kuvaus.

               3.Toimittaessaan vaadittuja tietoja tuoja voi lisätä niihin muita tietoja, jotka se katsoo merkityksellisiksi tarkastuksen kannalta.

               4.Jos tullietuuskohtelua koskeva vaatimus perustuu alkuperävakuutukseen, tuojan on esitettävä kyseinen vakuutus, mutta tuoja voi vastata tuojaosapuolen tulliviranomaiselle, ettei tuoja voi toimittaa 2 kohdan b alakohdassa tarkoitettuja tietoja.

               5.Jos tullietuuskohtelua koskeva vaatimus perustuu tuojan tietoon, tarkastuksen toteuttava tuojaosapuolen tulliviranomainen voi pyydettyään ensin tietoja 1 kohdan mukaisesti pyytää tietoja tuojalta, jos kyseinen tulliviranomainen katsoo, että tuotteen alkuperäaseman tai tämän luvun muiden vaatimusten täyttymisen tarkastamiseksi tarvitaan lisätietoja. Tuojaosapuolen tulliviranomainen voi tarvittaessa pyytää tuojalta erityisiä asiakirjoja ja tietoja.

               6.Jos tuojaosapuolen tulliviranomainen päättää suspendoida tullietuuskohtelun myöntämisen asianomaiselle tuotteelle tarkastuksen tulosten saamiseen asti, sen on tarjottava tuojalle mahdollisuutta luovuttaa tuote, jos aiheelliset varotoimenpiteet, mukaan lukien vakuudet, toteutetaan. Tullietuuskohtelun keskeyttäminen on lopetettava mahdollisimman pian sen jälkeen, kun tuojaosapuolen tulliviranomainen on varmentanut asianomaisten tuotteiden alkuperäaseman tai tämän luvun muiden vaatimusten täyttymisen.

               ORIG.25 artikla: Hallinnollinen yhteistyö

               1.Tämän luvun asianmukaista soveltamista varten osapuolet tekevät kummankin osapuolen tulliviranomaisten välityksellä yhteistyötä varmistaessaan, että tuote on alkuperätuote ja muiden tässä luvussa vahvistettujen vaatimusten mukainen.

               2.Jos tullietuuskohtelua koskeva vaatimus perustui alkuperävakuutukseen, tarkastuksen toteuttava tuojaosapuolen tulliviranomainen voi tapauksen mukaan, pyydettyään ensin tietoja ORIG.24 artiklan [Tarkastus] 1 kohdan mukaisesti ja tuojalta saadun vastauksen perusteella, myös pyytää tietoja viejäosapuolen tulliviranomaiselta kahden vuoden kuluessa tuotteiden tuonnista tai siitä hetkestä, jona vaatimus tehdään ORIG.18a [Tullietuuskohtelua koskevan vaatimuksen ajankohta] artiklan 2 kohdan a alakohdan nojalla, jos tarkastuksen toteuttava tuojaosapuolen tulliviranomainen katsoo, että tuotteen alkuperäaseman tai muiden tässä luvussa vahvistettujen vaatimusten täyttymisen tarkastamiseksi tarvitaan lisätietoja. Tietopyyntöön on sisällyttävä seuraavat seikat:

               (a)alkuperävakuutus;

               (b)pyynnön esittävän tulliviranomaisen tunnistetiedot;

               (c)viejän nimi;

               (d)tarkastuksen kohde ja laajuus; ja

               (e)muut tarvittavat asiakirjat.

               Lisäksi tuojaosapuolen tulliviranomainen voi tarvittaessa pyytää viejäosapuolen tulliviranomaiselta erityisiä asiakirjoja ja tietoja.

               3.Viejäosapuolen tulliviranomainen voi lakiensa ja määräystensä mukaisesti pyytää asiakirjoja tai tutkimusta pyytämällä mahdollisia todisteita tai käymällä viejän tiloissa tutustuakseen asiakirjoihin ja tuotteen tuotannossa käytettäviin laitteistoihin.

               4.Rajoittamatta 5 kohdan soveltamista viejäosapuolen tulliviranomaisen, joka saa 2 kohdassa tarkoitetun pyynnön, on toimitettava tuojaosapuolen tulliviranomaiselle seuraavat tiedot:

               (a)pyydetyt asiakirjat, jos ne ovat saatavilla;

               (b)lausunto tuotteen alkuperäasemasta;

               (c)tutkimuksen kohteena olevan tuotteen kuvaus sekä tämän luvun soveltamisen kannalta merkityksellinen tariffiluokitus;

               (d)tuotantoprosessin kuvaus ja selitys, jotka tukevat riittävästi tuotteen alkuperäasemaa;

               (e)tiedot tavasta, jolla tuotteen tutkimus suoritettiin; ja

               (f)tausta-asiakirjat, jos aiheellista.

               5.Viejäosapuolen tulliviranomainen ei toimita 4 kohdan a, d ja f alakohdassa tarkoitettuja tietoja tuojaosapuolen tulliviranomaiselle, jos viejä katsoo näiden tietojen olevan luottamuksellisia.

               6.Kumpikin osapuoli ilmoittaa toiselle osapuolelle tulliviranomaisten yhteystiedot ja ilmoittaa toiselle osapuolelle kaikista tällaisten tietojen muutoksista 30 päivän kuluessa muutoksesta.

               ORIG.26 artikla: Tullietuuskohtelun epääminen

               1.Rajoittamatta 3 kohdan soveltamista tuojaosapuolen tulliviranomainen voi evätä tullietuuskohtelun, jos

               (a)kolmen kuukauden kuluessa ORIG.24 artiklan [Tarkastus] 1 kohdan mukaisen tietopyynnön päiväyksestä

               (I)tuoja ei anna vastausta;

               (II)alkuperävakuutusta ei toimiteta, jos tullietuuskohtelua koskeva vaatimus perustui alkuperävakuutukseen; tai

               (III)tuojan toimittamat tiedot ovat riittämättömiä, jotta tuote voitaisiin vahvistaa alkuperätuotteeksi, jos tullietuuskohtelua koskeva vaatimus perustui tuojan tietoon;

               (b)kolmen kuukauden kuluessa ORIG.24 artiklan [Tarkastus] 5 kohdan mukaisen lisätietopyynnön päiväyksestä

                i) tuoja ei anna vastausta; tai

                ii) tuojan toimittamat tiedot ovat riittämättömiä, jotta tuote voitaisiin vahvistaa alkuperätuotteeksi;

                c) kymmenen kuukauden
                  3
                kuluessa ORIG.25 artiklan [Hallinnollinen yhteistyö] 2 kohdan mukaisen tietopyynnön esittämisestä:

                i) viejäosapuolen tulliviranomainen ei anna vastausta; tai

                ii) viejäosapuolen tulliviranomaisen toimittamat tiedot ovat riittämättömiä, jotta tuote voitaisiin vahvistaa alkuperätuotteeksi.

               2.Tuojaosapuolen tulliviranomainen voi evätä tullietuuskohtelun tuotteelta, jolle tuoja vaatii tullietuuskohtelua, jos tuoja ei noudata tämän luvun muita kuin tuotteiden alkuperäasemaan liittyviä vaatimuksia.

               3.Jos tuojaosapuolen tulliviranomaisella on riittävä peruste evätä tullietuuskohtelu tämän artiklan 1 kohdan mukaisesti tapauksissa, joissa viejäosapuolen tulliviranomainen on ORIG.25 artiklan [Hallinnollinen yhteistyö] 4 kohdan b alakohdan nojalla antanut lausunnon, jolla vahvistetaan tuotteiden alkuperäasema, tuojaosapuolen tulliviranomaisen on ilmoitettava viejäosapuolen tulliviranomaiselle aikeestaan evätä tullietuuskohtelu kahden kuukauden kuluessa mainitun lausunnon vastaanottopäivästä.

               Jos tällainen ilmoitus annetaan, jommankumman osapuolen pyynnöstä järjestetään neuvottelut kolmen kuukauden kuluessa ilmoituksen päivämäärästä. Neuvottelujen aikaa voidaan jatkaa tapauskohtaisesti osapuolten tulliviranomaisten yhteisellä suostumuksella. Neuvottelut voidaan käydä tulliyhteistyötä ja alkuperäsääntöjä käsittelevän erityiskauppakomitean vahvistaman menettelyn mukaisesti.

               Jos tuojaosapuolen tulliviranomainen ei voi vahvistaa tuotetta alkuperätuotteeksi, tuojaosapuolen tulliviranomainen voi evätä tullietuuskohtelun neuvottelujakson päättyessä annettuaan tuojalle mahdollisuuden tulla kuulluksi, jos tuojaosapuolen tulliviranomaisella on epäämiseen riittävät perusteet. Kun viejäosapuolen tulliviranomainen vahvistaa tuotteiden alkuperäaseman ja perustelee päätelmänsä, tuojaosapuolen tulliviranomainen ei saa kuitenkaan evätä tullietuuskohtelua tuotteelta yksinomaan sillä perusteella, että on sovellettu ORIG.25 artiklan [Hallinnollinen yhteistyö] 5 kohtaa.

               4.Tuojan ja tuojaosapuolen tulliviranomaisen väliset erimielisyydet on kaikissa tapauksissa ratkaistava tuojaosapuolen lainsäädännön mukaisesti.

               ORIG.27 artikla: Luottamuksellisuus

               1.Kummankin osapuolen on säilytettävä lakiensa ja määräystensä mukaisesti toisen osapuolen tämän luvun nojalla sille toimittamien tietojen luottamuksellisuus ja suojattava kyseiset tiedot paljastamiselta.

               2.Sen estämättä, mitä ORIG.25 artiklan [Hallinnollinen yhteistyö] 5 kohdassa määrätään, jos viejäosapuolen tai tuojaosapuolen tulliviranomainen on saanut viejältä ORIG.24 [Tarkastus] ja 25 [Hallinnollinen yhteistyö] artiklan soveltamisen myötä liikesalaisuuksia, kyseisiä tietoja ei saa paljastaa.

               3.Kummankin osapuolen on varmistettava, että tämän luvun nojalla kerättyjä luottamuksellisia tietoja ei käytetä muihin tarkoituksiin kuin alkuperän määrittämistä ja tulliasioita koskevien päätösten ja määrittelyjen hallinnointiin ja niiden täytäntöönpanon valvontaan, lukuun ottamatta tapauksia, joissa tähän on saatu luottamukselliset tiedot toimittaneen henkilön tai osapuolen lupa.

               4.Sen estämättä, mitä 3 kohdassa määrätään, osapuoli voi sallia tämän luvun nojalla kerätyn tiedon käyttämisen hallinnollisessa menettelyssä, tuomioistuinmenettelyssä tai tuomioistuintyyppisessä menettelyssä, joka on käynnistetty tämän luvun täytäntöönpanemiseksi annetun tulliasioihin liittyvän lainsäädännön rikkomisen vuoksi. Osapuolen on ilmoitettava tietojen tällaisesta käytöstä etukäteen tiedot toimittaneelle henkilölle tai osapuolelle.

               ORIG.28 artikla: Hallinnolliset toimenpiteet ja seuraamukset

               Kumpikin osapuoli varmistaa tämän luvun tehokkaan täytäntöönpanon. Kumpikin osapuoli varmistaa, että toimivaltaiset viranomaiset voivat määrätä hallinnollisia toimenpiteitä ja tarvittaessa seuraamuksia omien lakiensa ja määräystensä mukaisesti sellaiselle henkilölle, joka laatii tai laadituttaa virheellisiä tietoja sisältävän asiakirjan saadakseen tullietuuskohtelun jollekin tuotteelle tai joka ei noudata ORIG.22 artiklan [Tietojen kirjaamista koskevat vaatimukset] vaatimuksia taikka joka ei toimita ORIG.25 artiklan [Hallinnollinen yhteistyö] 3 kohdassa tarkoitettuja todisteita tai kieltäytyy siinä tarkoitetusta käynnistä.

                3 jakso: Muut määräykset

                ORIG.29 artikla: Ceuta ja Melilla

               1.Tätä lukua sovellettaessa unionin osalta käsitteeseen ’osapuoli’ eivät sisälly Ceuta ja Melilla.

               2.Ceutaan ja Melillaan tuotaviin Yhdistyneen kuningaskunnan alkuperätuotteisiin sovelletaan kaikilta osin tämän sopimuksen nojalla samaa tullikohtelua, jota sovelletaan unionin tullialueen alkuperätuotteisiin Espanjan kuningaskunnan ja Portugalin tasavallan Euroopan unioniin liittymisestä tehdyn asiakirjan pöytäkirjan n:o 2 mukaisesti. Yhdistynyt kuningaskunta myöntää sopimuksen soveltamisalaan kuuluvien Ceutan ja Melillan alkuperätuotteiden tuonnille saman tullikohtelun kuin unionista tuotaville unionin alkuperätuotteille.

               3.Tämän luvun alkuperäsääntöjä ja alkuperämenettelyjä sovelletaan soveltuvin osin Yhdistyneestä kuningaskunnasta Ceutaan ja Melillaan vietäviin tuotteisiin sekä Ceutasta ja Melillasta Yhdistyneeseen kuningaskuntaan vietäviin tuotteisiin.

               4.Ceutaa ja Melillaa pidetään yhtenä alueena.

               5.Unionin, Yhdistyneen kuningaskunnan sekä Ceutan ja Melillan väliseen tuotteiden tuontiin ja vientiin sovelletaan ORIG.4 artiklaa [Alkuperäkumulaatio].

               6.Viejien on tehtävä alkuperävakuutuksen tekstin kenttään 3 merkintä ”Yhdistynyt kuningaskunta” tai ”Ceuta ja Melilla” tuotteen alkuperän mukaan.

               7.Espanjan kuningaskunnan tulliviranomainen vastaa tämän luvun soveltamisesta ja täytäntöönpanosta Ceutassa ja Melillassa.

               ORIG.30 artikla: Passituksessa tai varastossa olevia tuotteita koskevat siirtymämääräykset

               Tämän sopimuksen määräyksiä voidaan soveltaa tämän luvun määräykset täyttäviin tuotteisiin, jotka ovat tämän sopimuksen voimaantulopäivänä joko passituksessa viejäosapuolen alueelta tuojaosapuolen alueelle tai tuojaosapuolen alueella tullivalvonnassa ja joista ei ole maksettu tuontitulleja ja -veroja, jos niistä tehdään tämän luvun ORIG.18 artiklassa [Tullietuuskohtelun vaatiminen] tarkoitettu tullietuuskohtelua koskeva vaatimus tuojaosapuolen tulliviranomaiselle 12 kuukauden kuluessa tämän sopimuksen voimaantulopäivästä.

               ORIG.31 artikla: Tämän luvun ja sen liitteiden muuttaminen

               Kumppanuusneuvosto voi muuttaa tätä lukua ja sen liitteitä.

               3 luku: Terveys- ja kasvinsuojelutoimet

               SPS.1 artikla: Tavoitteet

               Tämän luvun tavoitteena on

               a) suojella ihmisten, eläinten ja kasvien elämää tai terveyttä osapuolten alueilla ja samalla helpottaa osapuolten välistä kauppaa;

               b) edistää terveys- ja kasvinsuojelusopimuksen täytäntöönpanoa;

               c) varmistaa, että osapuolten terveys- ja kasvinsuojelutoimilla ei luoda tarpeettomia kaupan esteitä;

               d) lisätä avoimuutta ja ymmärrystä kummankin osapuolen terveys- ja kasvinsuojelutoimien soveltamisessa;

               e) tehostaa osapuolten yhteistyötä mikrobilääkeresistenssin kehittymisen torjunnassa, kestävien elintarvikejärjestelmien edistämisessä, eläinten hyvinvoinnin turvaamisessa ja sähköisten todistusten alalla;

               f) tehostaa yhteistyötä asiaankuuluvissa kansainvälisissä järjestöissä, jotta voidaan kehittää eläinten terveyttä, elintarviketurvallisuutta ja kasvien terveyttä koskevia kansainvälisiä standardeja, ohjeita ja suosituksia; ja

               g) edistää kummankin osapuolen toteuttamaa kansainvälisten standardien, ohjeiden ja suositusten täytäntöönpanoa.

               SPS.2 artikla: Soveltamisala

               1.Tätä lukua sovelletaan kaikkiin osapuolen terveys- ja kasvinsuojelutoimiin, jotka voivat suoraan tai epäsuorasti vaikuttaa osapuolten väliseen kauppaan.

               2.Lisäksi tässä luvussa vahvistetaan eläinten hyvinvointiin, mikrobilääkeresistenssiin ja kestäviin elintarvikejärjestelmiin liittyvää yhteistyötä koskevat erilliset velvoitteet.

               SPS.3 artikla: Määritelmät

               1.Tässä luvussa sovelletaan seuraavia määritelmiä:

               (a)terveys- ja kasvinsuojelusopimuksen liitteeseen A sisältyvät määritelmät;

               (b)Codex Alimentarius -komissiossa, jäljempänä ’Codex’, hyväksytyt määritelmät;

               (c)Maailman eläintautijärjestössä, jäljempänä ’OIE’, hyväksytyt määritelmät; ja

               (d)kansainvälisen kasvinsuojeluyleissopimuksen, jäljempänä ’IPPC’, mukaisesti hyväksyttyjä määritelmiä;

               2.Tässä luvussa tarkoitetaan:

               (a) ’tuontiedellytyksillä’ kaikkia terveys- tai kasvinsuojelutoimia, joiden toteutumista edellytetään tuotteiden tuontia varten; ja

               (b)tiettyyn säänneltyyn kasvintuhoojaan sovellettavalla ’suoja-alueella’ tarkoitetaan virallisesti määriteltyä maantieteellistä aluetta, jossa kyseistä tuhoojaa ei esiinny sen esiintymiselle suotuisista olosuhteista huolimatta ja vaikka sitä esiintyy osapuolen alueen muissa osissa ja johon kyseistä tuhoojaa ei saa tuoda.

               3.terveys- ja kasvinsuojelutoimia käsittelevä erityiskauppakomitea voi hyväksyä muita määritelmiä tämän luvun soveltamista varten ottaen huomioon sanastot ja määritelmät, joita ovat laatineet merkittävät kansainväliset järjestöt, kuten Codex, OIE ja IPPC.

               4.Terveys- ja kasvinsuojelusopimuksen mukaiset määritelmät ovat etusijalla, jos terveys- ja kasvinsuojelutoimia käsittelevän erityiskauppakomitean hyväksymien määritelmien tai Codexissa, OIE:ssa ja IPPC:ssa hyväksyttyjen määritelmien ja terveys- ja kasvinsuojelusopimuksen mukaisten määritelmien välillä on ristiriitaa. Jos terveys- ja kasvinsuojelutoimia käsittelevässä erityiskauppakomiteassa sovittujen määritelmien ja Codexissa, OIE:ssa tai IPPC:ssa esitettyjen määritelmien välillä on ristiriita, sovelletaan Codexissa, OIE:ssa ja IPPC:ssa hyväksyttyjä määritelmiä.

               SPS.4 artikla: Oikeudet ja velvollisuudet

               Osapuolet vahvistavat terveys- ja kasvinsuojelusopimuksen mukaiset oikeutensa ja velvollisuutensa. Niihin sisältyy oikeus hyväksyä toimenpiteitä terveys- ja kasvinsuojelusopimuksen 5 artiklan 7 kohdan mukaisesti.

               SPS.5 artikla: Yleiset periaatteet

               1.Osapuolet soveltavat suojelun asianmukaisen tasonsa saavuttamiseksi terveys- ja kasvinsuojelutoimia, jotka perustuvat asiaankuuluvien määräysten, myös terveys- ja kasvinsuojelusopimuksen 5 artiklan, mukaiseen riskinarviointiin.

               2.Osapuolet eivät käytä terveys- ja kasvinsuojelutoimia luodakseen perusteettomia kaupan esteitä.

               3.Kumpikin osapuoli varmistaa tämän luvun mukaisesti vahvistettujen kauppaan liittyvien terveys- ja kasvinsuojelumenettelyjen ja -hyväksyntöjen osalta, että kyseiset menettelyt ja niihin liittyvät terveys- ja kasvinsuojelutoimet

               (a)aloitetaan ja saatetaan päätökseen ilman aiheetonta viivytystä;

               (b)eivät sisällä tarpeettomia, tieteellisesti ja teknisesti perusteettomia tai kohtuuttoman raskaita tietopyyntöjä, jotka voivat viivyttää osapuolten pääsyä toistensa markkinoille;

               (c)tällaisia menettelyjä ja niihin liittyviä toimia ei sovelleta tavalla, joka merkitsisi toisen osapuolen koko alueen tai toisen osapuolen alueen osien mielivaltaista tai perusteetonta syrjintää silloin, kun niiden välillä vallitsevat samanlaiset tai samankaltaiset terveys- ja kasvinsuojeluolosuhteet; ja

               (d)ovat oikeassa suhteessa tunnistettuihin riskeihin eivätkä rajoita kauppaa enempää kuin on tarpeen tuojaosapuolen suojelun asianmukaisen tason saavuttamiseksi.

               4.Osapuolet eivät ilman tieteellistä ja teknistä perustetta käytä 3 kohdassa tarkoitettuja menettelyjä tai mitään lisätietopyyntöjä viivyttääkseen pääsyä markkinoilleen.

               5.Kumpikin osapuoli varmistaa, ettei mikään sen edellyttämä hallinnollinen menettely, joka liittyy elintarviketurvallisuutta, eläinten terveyttä tai kasvien terveyttä koskeviin tuontiedellytyksiin, aiheuta suurempaa rasitetta tai rajoita kauppaa enempää kuin on tarpeen, jotta tuojaosapuoli saa kohtuullisen varmuuden siitä, että kyseiset edellytykset täyttyvät. Kumpikin osapuoli varmistaa, että hallinnollisista menettelyistä kaupalle aiheutuvat kielteiset vaikutukset ovat mahdollisimman vähäisiä ja että selvitysprosessit pysyvät yksinkertaisina ja nopeina, samalla kun täytetään tuojaosapuolen asettamat edellytykset.

               6.Tuojaosapuoli ei saa ottaa käyttöön hallinnollista lisäjärjestelmää tai -menettelyä, joka haittaa tarpeettomasti kauppaa.

               SPS.6 artikla: Virallinen todistus

               1.Jos tuojaosapuoli edellyttää virallisia todistuksia, todistusmallien on oltava

               (a)Codexin, IPPC:n ja OIE:n kansainvälisissä standardeissa vahvistettujen periaatteiden mukaisia; ja

               (b)sovellettavissa viejäosapuolen alueen kaikista osista tapahtuvaan tuontiin.

               2.Terveys- ja kasvinsuojelutoimia käsittelevä erityiskauppakomitea voi sopia erityistapauksista, joissa 1 kohdassa tarkoitettuja todistusmalleja vahvistettaisiin vain viejäosapuolen alueen jollekin osalle tai joillekin osille. Osapuolet tukevat sähköisten todistusten ja muun kauppaa helpottavan tekniikan käyttöä.

               SPS.7 artikla: Tuontiedellytykset ja -menettelyt

               1.Rajoittamatta kummankaan osapuolen terveys- ja kasvinsuojelusopimuksen ja tämän luvun mukaisia oikeuksia ja velvoitteita tuojaosapuolen tuontiedellytyksiä on sovellettava viejäosapuolen koko alueeseen johdonmukaisella tavalla.

               2.Viejäosapuolen on varmistettava, että toisen osapuolen alueelle vietävät tuotteet, kuten eläimet ja eläintuotteet, kasvit ja kasvituotteet tai muut näihin liittyvät tuotteet, täyttävät tuojaosapuolen terveys- ja kasvinsuojeluvaatimukset.

               3.Tuojaosapuoli voi vaatia, että tiettyjen tuotteiden tuonti edellyttää lupaa. Tällainen lupa myönnetään viejäosapuolen asianomaisen toimivaltaisen viranomaisen tekemän pyynnön jälkeen, jos viejäosapuoli osoittaa tuojaosapuolta tyydyttävällä tavalla objektiivisesti, että tuojaosapuolen luvalle asettamat vaatimukset täyttyvät. Viejäosapuolen toimivaltainen viranomainen voi hakea lupaa koko viejäosapuolen alueen osalta. Tuojaosapuoli hyväksyy tällaiset pyynnöt tällä perusteella, jos ne täyttävät tässä kohdassa esitetyt tuojaosapuolen lupavaatimukset.

               4.Tuojaosapuoli ei ota käyttöön muita lupavaatimuksia niiden vaatimusten lisäksi, joita sovelletaan siirtymäkauden päättyessä, paitsi jos tällaisten vaatimusten soveltaminen muihin tuotteisiin on perusteltua ihmisten, eläinten tai kasvien elämään tai terveyteen kohdistuvien merkittävien riskien lieventämiseksi.

               5.Tuojaosapuolen on vahvistettava kaikille tuotteille tuontiedellytykset ja ilmoitettava ne toiselle osapuolelle. Tuojaosapuolen on varmistettava, että sen tuontiedellytyksiä sovelletaan oikeasuhteisesti ja syrjimättömästi.

               6.Rajoittamatta terveys- ja kasvinsuojelusopimuksen 5 artiklan 7 kohdan soveltamista on niiden hyödykkeiden, joihin liittyy kasvien terveyteen liittyviä ongelmia, tuontiedellytykset rajattava toimenpiteisiin, joilla varmistetaan säänneltyjen kasvintuhoojien poissaolo tuojaosapuolesta, ja tuontiedellytyksiä sovelletaan viejäosapuolen koko alueeseen.

               7.Sen estämättä, mitä 1 ja 3 kohdassa määrätään, jos on kyse tiettyä tuotetta koskevasta tuontilupapyynnöstä, jossa viejäosapuoli on pyytänyt, että vain osa tai tietyt osat sen alueesta tutkitaan (unionin tapauksessa yksittäiset jäsenvaltiot), tuojaosapuolen on viipymättä aloitettava kyseisen pyynnön tutkiminen ja hyväksyminen. Jos tuojaosapuoli saa tällaisia tiettyä tuotetta koskevia pyyntöjä useammalta kuin yhdeltä viejäosapuolelta tai jos se saa uusia pyyntöjä, jotka koskevat jo aiemmin hyväksyttyä tuotetta, tuojaosapuolen on nopeutettava hyväksymismenettelyä ottaen huomioon viejäosapuolen eri osissa sovellettavat samanlaiset tai samantapaiset terveys- ja kasvinsuojelujärjestelmät.

               8.Kumpikin osapuoli varmistaa, että kaikki terveys- ja kasvinsuojelutoimiin liittyvät valvonta-, tarkastus- ja hyväksyntämenettelyt aloitetaan ja saatetaan päätökseen ilman aiheetonta viivytystä. Tiedonantovaatimukset on rajattava siihen, mikä on tarpeellista hyväksymismenettelyjä varten, jotta voidaan ottaa huomioon tiedot, jotka ovat jo tuojaosapuolen saatavilla, kuten viejäosapuolen lainsäädäntökehystä ja tarkastuskertomuksia koskevat tiedot.

               9.Muutoin kuin asianmukaisesti perustelluissa osapuolen suojelun tasoon liittyvissä tilanteissa kumpikin osapuoli tarjoaa hyväksymismenettelyihinsä tehtyjen muutosten julkaisemisen ja niiden soveltamisen välisen siirtymäkauden, jotta toinen osapuoli voi tutustua ja sopeutua tällaisiin muutoksiin. Kumpikaan osapuoli ei saa perusteettomasti pitkittää ennen muutosten julkaisemisesta toimitettujen hakemusten hyväksymisprosessia.

               10.Edellä 3–8 kohdassa esitettyjen prosessien osalta on toteutettava seuraavat toimet:

               (a)kun tuojaosapuoli on todennut arviointinsa perusteella edellytysten täyttyvän, tuojaosapuoli toteuttaa viipymättä kaikki tarvittavat lainsäädännölliset ja hallinnolliset toimenpiteet, jotta kauppa ilman aiheetonta viivytystä on mahdollista.

               (b)viejäosapuoli

               (I)toimittaa kaikki tuojaosapuolen tarvitsemat tiedot; ja

               (II)tarjoaa tuojaosapuolelle kohtuullisen pääsyn tarkastuksiin sekä muihin asiaankuuluviin menettelyihin.

               (c)Tuojaosapuolen on laadittava säänneltyjen tuhoojien luettelo sellaisten hyödykkeiden osalta, joihin liittyy kasvinterveysongelmia. Luettelon on sisällettävä seuraavat tuhoojat:

               (I)tuhoojat, joiden ei tiedetä esiintyvän missään omalla alueella;

               (II)virallisesti valvottavat tuhoojat, joiden tiedetään esiintyvän omalla alueella;

               (III)tuhoojat, joiden tiedetään esiintyvän oman alueen joissakin osissa ja joiden osalta on vahvistettu tuhoojista vapaat alueet tai suoja-alueet; ja

               (IV)muut kuin karanteenituhoojat, joiden tiedetään esiintyvän osapuolen omalla alueella ja joita valvotaan virallisesti tietyn taimiaineiston osalta.

               11.Tuojaosapuolen on hyväksyttävä lähetyksiä edellyttämättä, että se varmistaa ennen lähetysten lähtemistä viejämaan alueelta, että kyseiset lähetykset ovat vaatimusten mukaisia.

               12.Osapuoli voi kerätä maksuja kustannuksista, joita koituu erityisten terveyteen ja kasvinsuojeluun liittyvien rajatarkastusten toteuttamisesta, eivätkä tällaiset maksut saisi ylittää kustannuksia, jotka niillä katetaan.

               13.Tuojaosapuolella on oikeus tehdä tuontitarkastuksia viejäosapuolen alueelta tuoduille tuotteille tuontiin liittyvien terveys- ja kasvinsuojeluvaatimustensa noudattamisen varmistamiseksi.

               14.Viejäosapuolen alueelta tuoduille tuotteille tehtyjen tuontitarkastusten on perustuttava tällaiseen tuontiin liittyvään terveys- ja kasvinsuojeluriskiin. Tuontitarkastuksia on tehtävä vain siinä määrin kuin on tarpeen ihmisten, eläinten tai kasvien elämän ja terveyden suojelemiseksi, ja tarkastukset on tehtävä ilman aiheetonta viivytystä ja siten, että niiden vaikutus osapuolten väliseen kauppaan on mahdollisimman vähäinen.

               15.Tuojaosapuolen on asetettava viejäosapuolen pyynnöstä saataville tiedot tuonnin yhteydessä tarkastettujen viejäosapuolen tuotteiden osuudesta.

               16.Jos tuontitarkastuksissa ilmenee asiaankuuluvien tuontiedellytysten vastaisuuksia, tuojaosapuolen toteuttamien toimien on perustuttava riskinarviointiin eikä niillä saa rajoittaa kauppaa enempää kuin osapuolen terveys- ja kasvinsuojelun asianmukaisen tason saavuttaminen edellyttää.

               SPS.8 artikla Hyväksyttyjen laitosten luettelot

               1.Tuojaosapuoli voi perustelluissa tapauksissa pitää yllä luetteloa hyväksytyistä laitoksista, jotka täyttävät sen tuontivaatimukset, edellytyksenä eläintuotteiden tuonnin sallimiselle näistä laitoksista.

               2.Hyväksyttyjen laitosten luetteloja saa edellyttää vain sellaisten tuotteiden osalta, joiden osalta niitä edellytettiin siirtymäkauden päättyessä, paitsi jos niiden edellyttäminen on perusteltua ihmisten tai eläinten terveyteen kohdistuvien merkittävien riskien lieventämiseksi.

               3.Viejäosapuoli antaa tuojaosapuolelle tiedoksi luettelon laitoksista, jotka täyttävät viejäosapuolen antamiin takeisiin perustuvat tuojaosapuolen edellytykset.

               4.Tuojaosapuoli hyväksyy viejäosapuolen pyynnöstä laitoksia, jotka sijaitsevat viejäosapuolen alueella, viejäosapuolen antamien takeiden perusteella ilman yksittäisten laitosten ennakkotarkastusta.

               5.Jollei tuojaosapuoli pyydä lisätietoja ja jos viejäosapuoli on antanut takeet, tuojaosapuoli toteuttaa tarvittavat lainsäädännölliset tai hallinnolliset toimenpiteet sovellettavien oikeudellisten menettelyjensä mukaisesti tuonnin sallimiseksi kyseisistä laitoksista ilman aiheetonta viivytystä.

               6.Tuojaosapuoli saattaa hyväksyttyjen laitosten luettelon julkisesti saataville.

               7.Jos tuojaosapuoli päättää hylätä viejäosapuolen pyynnön, joka koskee laitoksen lisäämisen hyväksymistä hyväksyttyjen laitosten luetteloon, tuojaosapuolen on ilmoitettava asiasta viejäosapuolelle viipymättä ja toimitettava vastaus, mukaan lukien tiedot niistä vaatimustenvastaisuuksista, jotka johtivat laitoksen hyväksynnän hylkäämiseen.

               SPS.9 artikla: Avoimuus ja tietojenvaihto

               1.Kumpikin osapuoli pyrkii kauppaan sovellettavien terveys- ja kasvinsuojelutoimien avoimuuteen ja toteuttaa sitä varten seuraavat toimet:

               a) ilmoittaa viipymättä toiselle osapuolelle terveys- ja kasvinsuojelutoimiensa ja hyväksymismenettelyjensä mahdollisista muutoksista, myös muutoksista, jotka voivat vaikuttaa osapuolen kykyyn täyttää toisen osapuolen asettamat tuontiin liittyvät terveys- ja kasvinsuojeluvaatimukset tiettyjen tuotteiden osalta;

               b) tehostaa vastavuoroisesti terveys- ja kasvinsuojelutoimiensa ja niiden soveltamisen tuntemusta;

               c) vaihtaa toisen osapuolen kanssa tietoja terveys- ja kasvinsuojelutoimien suunnitteluun ja soveltamiseen liittyvistä seikoista, myös saatavilla olevasta uudesta tieteellisestä näytöstä, joka vaikuttaa tai voi vaikuttaa osapuolten väliseen kauppaan, jotta niiden kielteiset vaikutukset kauppaan voidaan minimoida;

               d) ilmoittaa toisen osapuolen pyynnöstä 20 työpäivän kuluessa edellytyksistä, joita sovelletaan tiettyjen tuotteiden tuontiin;

               e) ilmoittaa toisen osapuolen pyynnöstä 20 työpäivän kuluessa tiettyjen tuotteiden hyväksymismenettelyjen tilanteesta;

               f) ilmoittaa toiselle osapuolelle kaikista merkittävistä muutoksista osapuolen toimivaltaisen viranomaisen rakenteessa tai organisaatiossa;

               g) ilmoittaa pyynnöstä osapuolen virallisen valvonnan tuloksista ja toteutetun valvonnan tuloksia koskevasta raportista;

               h) ilmoittaa pyynnöstä vaaditun tuontitarkastuksen tulokset, jos lähetys on hylätty tai vaatimusten vastainen; ja

               i) antaa tiedoksi pyynnöstä ja ilman aiheetonta viivytystä osapuolen laatiman, tämän luvun kannalta merkityksellisen riskinarvioinnin tai tieteellisen lausunnon.

               2.Kun osapuoli on asettanut 1 kohdan mukaiset tiedot saataville antamalla ilmoituksen WTO:n ilmoitusten keskusrekisterille tai asianmukaiselle kansainväliselle standardointielimelle sovellettavien sääntöjen mukaisesti, 1 kohdan mukaiset vaatimukset, jotka koskevat näitä tietoja, on täytetty.

               SPS.10 artikla: Alueelliseen tilanteeseen mukautuminen

               1.Osapuolet tunnustavat vyöhykejaon käsitteen, joka kattaa ”taudeista tai tuhoojista vapaat alueet”, ”suoja-alueet” sekä ”alueet, joilla esiintyy vain vähän tauteja tai tuhoojia”, ja sopivat soveltavansa näitä käsitteitä keskinäiseen kauppaansa terveys- ja kasvinsuojelusopimuksen mukaisesti, mukaan lukien terveys- ja kasvinsuojelusopimuksen 6 artiklan käytännön toteutuksen edistämistä koskevat ohjeet (terveys- ja kasvinsuojelutoimia käsittelevän WTO-komitean päätös G/SPS/48) sekä asiaa koskevat OIE:n ja IPPC:n standardit, ohjeet ja suositukset. Terveys- ja kasvinsuojelutoimia käsittelevä erityiskauppakomitea voi määritellä tarkemmin näitä menettelyjä ottaen huomioon asiaa koskevat terveys- ja kasvinsuojelusopimuksen määräykset sekä OIE:n ja IPPC:n standardit, ohjeet tai suositukset.

               2.Osapuolet voivat myös sopia OIE:n maaeläinten terveyttä koskevan säännöstön 4.4 ja 4.5 luvussa ja OIE:n vesieläinten terveyttä koskevan säännöstön 4.1 ja 4.2 luvussa tarkoitettuun lohkomiskäsitteeseen liittyvästä yhteistyöstä.

               3.Vahvistaessaan tai ylläpitäessään 1 kohdassa tarkoitettuja alueita osapuolten on otettava huomioon esimerkiksi sellaiset tekijät kuin maantieteellinen sijainti, ekosysteemit, epidemiologinen seuranta sekä terveys- ja kasvinsuojelutarkastusten tehokkuus.

               4.Vahvistettaessa tai ylläpidettäessä tuontiedellytyksiä eläinten ja eläintuotteiden osalta viejäosapuolen pyynnöstä tuojaosapuoli tunnustaa viejäosapuolen vahvistamat taudeista vapaat alueet perustaksi harkittaessa tuonnin sallimisesta tai ylläpitämisestä tehtävää päätöstä, sanotun kuitenkaan rajoittamatta 8 ja 9 kohdan soveltamista.

               5.Viejäosapuoli nimeää 4 kohdassa tarkoitetut alueensa osat ja antaa pyynnöstä täydellisen selityksen ja asiaa tukevat tiedot, jotka perustuvat OIE:n standardeihin, tai muilla terveys- ja kasvinsuojelutoimia käsittelevän erityiskauppakomitean vahvistamilla tavoilla viejäosapuolen asiaankuuluvien viranomaisten kokemuksen kautta hankittujen tietojen pohjalta.

               6.Vahvistettaessa tai ylläpidettäessä kasvinsuojelua koskevia tuontiedellytyksiä kasvien tai kasvituotteiden osalta viejäosapuolen pyynnöstä tuojaosapuoli tunnustaa viejäosapuolen vahvistamat tuhoojista vapaat alueet, tuhoojista vapaat tuotantopaikat, alueet, joilla esiintyy vain vähän tuhoojia, ja suoja-alueet perustaksi harkittaessa tuonnin sallimisesta tai ylläpitämisestä tehtävää päätöstä, sanotun kuitenkaan rajoittamatta 8 ja 9 kohdan soveltamista.

               7.Viejäosapuoli nimeää tuhoojista vapaat alueet, tuhoojista vapaat tuotantopaikat, alueet, joilla esiintyy vain vähän tuhoojia, tai suoja-alueet. Tuojaosapuolen pyynnöstä viejäosapuoli antaa täydellisen selityksen ja asiaa tukevat tiedot, jotka perustuvat IPPC:n alaisuudessa laadittuihin kasvinsuojelutoimenpiteitä koskeviin kansainvälisiin standardeihin, tai muilla terveys- ja kasvinsuojelutoimia käsittelevän erityiskauppakomitean vahvistamilla tavoilla viejäosapuolen kasvinsuojeluviranomaisten kokemuksen kautta hankittujen tietojen pohjalta.

               8.Osapuolet tunnustavat taudeista vapaat alueet ja suoja-alueet, jotka ovat voimassa siirtymäkauden päättyessä.

               9.Edellä olevaa 8 kohtaa sovelletaan myös taudeista vapaiden alueiden ja suoja-alueiden (Yhdistyneen kuningaskunnan osalta tuhoojista vapaiden alueiden) myöhempiin muutoksiin, paitsi silloin kun tauti- tai tuhoojatilanne on merkittävästi muuttunut.

               10.Osapuolet voivat suorittaa auditointeja ja tarkastuksia 11 artiklan nojalla tämän artiklan 4–9 artiklan täytäntöönpanoa varten.

               11.Minimoidakseen kaupan häiriöt osapuolet aloittavat tiiviin yhteistyön tavoitteenaan ylläpitää luottamusta menettelyihin, joilla vahvistetaan taudeista tai tuhoojista vapaat alueet, tuhoojista vapaat tuotantopaikat, alueet, joilla esiintyy vain vähän tuhoojia tai tauteja, sekä suoja-alueet.

               12.Tuojaosapuolen on käytettävä oman määrityksensä pohjana viejäosapuolen toimittamia tietoja viejäosapuolta tai sen osia koskevasta eläinten tai kasvien terveystilanteesta terveys- ja kasvinsuojelutoimia koskevan sopimuksen, OIE:n ja IPPC:n standardien mukaisesti ja otettava huomioon mahdollinen viejäosapuolen tekemä määritys.

               13.Jos tuojaosapuoli ei hyväksy tämän artiklan 12 kohdassa tarkoitettua viejäosapuolen tekemää määritystä, tuojaosapuolen on perusteltava hylkääminen objektiivisesti ja ilmoitettava sen syyt viejäosapuolelle sekä järjestettävä pyynnöstä neuvotteluja SPS.12 artiklan 2 kohdan mukaisesti.

               14.Kumpikin osapuoli varmistaa, että 4–9 kohdassa sekä 12 ja 13 kohdassa vahvistetut velvoitteet toteutetaan ilman aiheetonta viivytystä. Tuojaosapuoli nopeuttaa tauti- tai tuhoojatilanteen tunnustamista, kun tilanne on tautien tai tuhoojien esiintymän jälkeen palautunut.

               15.Jos osapuoli katsoo, että tietyllä alueella vallitsee tietyn taudin suhteen erityistilanne, joka täyttää OIE:n maaeläinten terveyttä koskevan säännöstön 1.2 luvussa tai OIE:n vesieläinten terveyttä koskevan säännöstön 1.2 luvussa esitetyt kriteerit, se voi pyytää tämän tilanteen tunnustamista. Tuojaosapuoli voi pyytää elävien eläinten ja eläintuotteiden tuonnin osalta lisätakeita, jotka ovat tunnustetun tilanteen kannalta asianmukaisia.

               SPS.11 artikla: Auditoinnit ja varmennukset

               1.Tuojaosapuoli voi suorittaa seuraavien auditointeja ja varmennuksia:

               (a)viejäosapuolen viranomaisten tarkastus- ja sertifiointijärjestelmä tai sen osat;

               (b)viejäosapuolen tarkastus- ja sertifiointijärjestelmän mukaisesti toteutetun valvonnan tulokset.

               2.Osapuolet toteuttavat nämä auditoinnit ja varmennukset terveys- ja kasvinsuojelusopimuksen määräysten mukaisesti ottaen huomioon asiaa koskevat Codex Alimentariuksen, OIE:n tai IPPC:n kansainväliset standardit, ohjeet tai suositukset.

               3.Tällaisten auditointien ja varmennusten toteuttamiseksi tuojaosapuoli voi tietoja viejäosapuolelta pyytämällä tai tarkastuskäyntejä viejäosapuoleen tekemällä suorittaa auditointeja ja varmennuksia, joihin voi kuulua

               (a)vastuussa olevien viranomaisten koko valvontaohjelman tai sen osan arviointi, mukaan lukien tarvittaessa säännöllisten tarkastus- ja valvontatoimien tarkastelu,

               (b)paikalla suoritettavia tarkastuksia; ja

               (c)tietojen keruuta, jonka avulla voidaan selvittää syyt toistuviin tai ilmeneviin ongelmiin, jotka liittyvät tuotteiden vientiin.

               4.Tuojaosapuolen on jaettava viejäosapuolen kanssa 1 kohdan nojalla tehtyjen auditointien ja varmennusten tulokset ja päätelmät. Tuojaosapuoli voi julkaista tällaiset tulokset.

               5.Ennen auditoinnin tai varmennuksen aloittamista osapuolten on keskusteltava auditoinnin tai varmennuksen tavoitteista ja soveltamisalasta, viejäosapuolen arvioinnissa käytettävistä kriteereistä tai vaatimuksista sekä auditoinnin tai varmennuksen toteuttamisen etenemisestä ja menettelyistä, jotka on kirjattava auditointi- tai varmennussuunnitelmaan. Jolleivät osapuolet toisin sovi, tuojaosapuolen on toimitettava viejäosapuolelle auditointi- tai varmennussuunnitelma viimeistän 30 päivää ennen auditoinnin tai varmennuksen aloittamista.

               6.Tuojaosapuoli tarjoaa viejäosapuolelle tilaisuuden esittää kirjallisia huomautuksia auditointi- tai varmennusraportin luonnoksesta. Tuojaosapuoli toimittaa viejäosapuolelle kirjallisen loppuraportin tavallisissa tapauksissa kahden kuukauden kuluessa näiden huomautusten vastaanottamisesta.

               7.Kumpikin osapuoli vastaa tällaiseen auditointiin tai varmennukseen liittyvistä omista kustannuksistaan.

               SPS.12 artikla: Ilmoittaminen ja neuvottelut

               1.Osapuoli ilmoittaa ilman aiheetonta viivytystä toiselle osapuolelle

               a) tuhooja- tai tautitilanteen merkittävän muutoksen;

               b) uuden eläintaudin ilmenemisen;

               c) epidemiologisesti merkittävän löydöksen eläintaudista;

               d) havaitsemansa merkittävän elintarviketurvallisuuden ongelman;

               e) muut terveys- ja kasvinsuojelutoimenpiteiden perusvaatimusten lisäksi toteutettavat toimenpiteet, joiden tarkoituksena on torjua eläintautia tai hävittää se tai suojella ihmisten terveyttä, sekä muut ennalta ehkäisevän politiikan, erityisesti rokotuspolitiikan, muutokset;

               f) pyynnöstä osapuolen virallisen valvonnan tulokset ja toteutetun valvonnan tuloksia koskevan raportin; ja

               g) kaikki järjestelmien tai tietokantojen toimintoihin tehdyt merkittävät muutokset.

               2.Jos osapuolella on merkittävä huoli elintarviketurvallisuudesta, kasvien tai eläinten terveydestä taikka terveys- ja kasvinsuojelutoimesta, jota toinen osapuoli on ehdottanut tai jonka se on toteuttanut, osapuoli voi pyytää teknisiä neuvotteluja toisen osapuolen kanssa. Osapuolen, jota pyyntö koskee, olisi vastattava pyyntöön viipymättä. Kumpikin osapuoli pyrkii tarjoamaan tarvittavat tiedot, jotta vältetään kaupan häiriöt ja, tapauksen mukaan, päästään kummankin osapuolen hyväksyttävissä olevaan ratkaisuun.

               3.Edellä 2 kohdassa tarkoitetut neuvottelut voidaan järjestää puhelin- tai videoneuvotteluna taikka muulla osapuolten yhteisesti sopimalla viestintätavalla.

               SPS.13 artikla: Kiireelliset toimenpiteet

               1.Jos tuojaosapuoli katsoo, että ihmisten, eläinten tai kasvien elämään ja terveyteen kohdistuu vakava riski, tuojaosapuoli voi toteuttaa ihmisten, eläinten tai kasvien elämän ja terveyden suojelun kannalta välttämättömät toimenpiteet ilmoittamatta asiasta ennakkoon. Osapuolten välisessä kuljetuksessa olevien lähetysten osalta tuojaosapuoli harkitsee sopivinta ja kohtuullisinta ratkaisua välttääkseen tarpeetonta kaupan häiriötä.

               2.Toimenpiteet toteuttava osapuoli ilmoittaa kiireellisestä terveys- ja kasvinsuojelutoimesta toiselle osapuolelle mahdollisimman pian tehtyään toimen toteuttamista koskevan päätöksensä ja viimeistään 24 tunnin kuluessa päätöksen tekemisestä. Jos osapuoli pyytää teknisiä neuvotteluja kiireellisen terveys- ja kasvinsuojelutoimen käsittelemiseksi, tekniset neuvottelut on pidettävä 10 päivän kuluessa kiireellisen terveys- ja kasvinsuojelutoimen ilmoittamisesta. Osapuolet ottavat huomioon kaikki teknisten neuvottelujen yhteydessä toimitetut tiedot. Neuvottelut käydään kaupan tarpeettomien häiriöiden välttämiseksi. Osapuolet voivat harkita erilaisia vaihtoehtoja toimenpiteiden toteuttamisen helpottamiseksi tai niiden korvaamiseksi.

               3.Tuojaosapuoli ottaa kohtuullisessa ajassa huomioon tiedot, jotka viejäosapuoli on toimittanut, tehdessään päätöstä lähetyksestä, jota kiireellisen terveys- ja kasvinsuojelutoimen hyväksymishetkellä kuljetetaan osapuolten välillä, jotta voidaan välttää kaupan tarpeettomat häiriöt.

               4.Tuojaosapuoli varmistaa, että tämän artiklan 1 kohdassa tarkoitettujen perusteiden nojalla mahdollisesti toteutettuja hätätoimenpiteitä ei pidetä voimassa ilman tieteellistä näyttöä, tai että ne hyväksytään terveys- ja kasvinsuojelusopimuksen 5 artiklan 7 kohdan mukaisesti, jos tieteellinen näyttö on riittämätöntä.

               SPS.14 artikla: Kansainväliset monenväliset foorumit

               Osapuolet sopivat tekevänsä yhteistyötä kansainvälisillä monenvälisillä foorumeilla tämän luvun soveltamisalaan kuuluvien alojen kansainvälisten standardien, ohjeiden ja suositusten kehittämiseksi.

               SPS.15 artikla: Täytäntöönpano ja toimivaltaiset viranomaiset

               1.Tämän luvun täytäntöönpanemiseksi kummankin osapuolen on otettava huomioon kaikki seuraavat:

               (a)terveys- ja kasvinsuojelutoimia käsittelevän WTO-komitean päätökset;

               (b)asiaankuuluvien kansainvälisten standardointielimien työ;

               (c)kaikki tiedot ja aiemmat kokemukset, joita osapuolella on viejäosapuolen kanssa käytävästä kaupasta; ja

               (d)toisen osapuolen antamat tiedot.

               2.Osapuolet antavat toisilleen viipymättä kuvauksen tämän luvun täytäntöönpanon osalta toimivaltaisista viranomaisistaan. Osapuolet ilmoittavat toisilleen kaikista näiden toimivaltaisten viranomaisten merkittävistä muutoksista.

               3.Kumpikin osapuoli varmistaa, että sen toimivaltaisilla viranomaisilla on tarvittavat resurssit tämän luvun tehokasta täytäntöönpanoa varten.

               SPS.16 artikla: Eläinten hyvinvointia koskeva yhteistyö

               1.Osapuolet tunnustavat, että eläimet ovat tuntevia olentoja. Osapuolet tunnustavat myös eläinten hyvinvoinnin parantamisen ja elintarvikkeiden kestävien tuotantojärjestelmien välisen yhteyden.

               2.Osapuolet sitoutuvat tekemään yhteistyötä kansainvälisillä foorumeilla edistääkseen eläinten hyvinvointia koskevien parhaiden mahdollisten käytäntöjen kehittämistä ja niiden soveltamista. Osapuolet tekevät yhteistyötä erityisesti vahvistaakseen ja laajentaakseen eläinten hyvinvointia koskevien OIE:n standardien soveltamisalaa sekä niiden täytäntöönpanoa kiinnittäen erityistä huomiota tuotantoeläimiin.

               3.Osapuolet vaihtavat eläinten hyvinvoinnin alalla tietoja, asiantuntemusta ja kokemuksia, jotka koskevat erityisesti elintarviketuotantoon tarkoitettujen eläinten jalostusta, pitämistä, käsittelyä, kuljetusta ja teurastusta.

               4.Osapuolet vahvistavat eläinten hyvinvoinnin alalla tutkimusyhteistyötään, joka liittyy eläinten jalostukseen sekä siihen, miten eläimiä kohdellaan maatiloilla, kuljetuksen aikana ja teurastuksen yhteydessä.

               SPS.17 artikla: Mikrobilääkeresistenssiä koskeva yhteistyö

               1.Osapuolet luovat vuoropuhelun ja yhteistyön puitteet vahvistaakseen mikrobilääkeresistenssin kehittymisen torjuntaa.

               2.Osapuolet tunnustavat, että mikrobilääkeresistenssi on vakava uhka ihmisten ja eläinten terveydelle. Mikrobilääkkeiden virheellinen käyttö eläintuotannossa, mukaan lukien käyttö muihin kuin hoitotarkoituksiin, voi edistää mikrobilääkeresistenssiä, josta voi aiheutua riski ihmisten elämälle. Osapuolet tunnustavat, että uhan luonne edellyttää valtioiden rajat ylittävää yhteinen terveys -lähestymistapaa.

               3.Osapuolet pyrkivät mikrobilääkeresistenssiä torjuakseen tekemään kansainvälistä yhteistyötä sellaisten alueellisten tai monenvälisten työohjelmien kanssa, joilla pyritään vähentämään antibioottien käyttöä eläintuotannossa ja kieltämään kansainvälisesti niiden käyttö kasvua edistävinä aineina tavoitteena torjua mikrobilääkeresistenssiä yhteinen terveys -lähestymistavan ja maailmanlaajuisen toimintasuunnitelman mukaisesti.

               4.Osapuolet tekevät asiaankuuluvissa kansainvälisissä järjestöissä yhteistyötä sellaisten kansainvälisten ohjeiden, standardien, suositusten ja toimien kehittämiseksi, joilla pyritään edistämään antibioottien maltillista ja vastuullista käyttöä kotieläintalouden ja eläinlääkinnän käytännöissä.

               5.Edellä 1 kohdassa tarkoitetun vuoropuhelun tulee kattaa muun muassa seuraavat:

               (a)yhteistyö, joka koskee sellaisten nykyisten ja tulevien eläintuotannon ja -lääkinnän käytäntöihin liittyvien ohjeiden, standardien, suositusten ja toimien jatkotoimia, jotka on kehitetty asiaankuuluvissa kansainvälisissä järjestöissä ja nykyisissä ja tulevissa aloitteissa tai kansallisissa suunnitelmissa ja joilla pyritään edistämään antibioottien maltillista ja vastuullista käyttöä;

               (b)yhteistyö OIE:n, WHO:n ja Codexin suositusten, erityisesti CAC-RCP61/2005:n, toteuttamisessa;

               (c)hyviä maatalouskäytäntöjä koskevien tietojen vaihtaminen;

               (d)tutkimuksen, innovoinnin ja kehityksen edistäminen;

               (e)mikrobilääkeresistenssin torjumista koskevien monitieteellisten lähestymistapojen, kuten WHO:n, OIE:n ja Codex Alimentariuksen yhteinen terveys -lähestymistavan, edistäminen.

               SPS.18 artikla: Kestävät elintarvikejärjestelmät

               Kumpikin osapuoli kannustaa elintarviketurvallisuudesta sekä eläinten ja kasvien terveydestä vastaavia yksiköitään tekemään yhteistyötä toisen osapuolen vastaavien yksiköiden kanssa elintarvikkeiden kestävien tuotantomenetelmien ja kestävien ruokajärjestelmien edistämiseksi.

               SPS.19 artikla: Terveys- ja kasvinsuojelutoimia käsittelevä erityiskauppakomitea

               Terveys- ja kasvinsuojelutoimia käsittelevä erityiskauppakomitea valvoo tämän luvun täytäntöönpanoa ja toimintaa ja vastaa seuraavista tehtävistä:

               a) tämän luvun tai terveys- ja kasvinsuojelusopimuksen mukaisten terveys- ja kasvinsuojeluvaatimusten, standardien ja suositusten laatimiseen, hyväksymiseen tai soveltamiseen liittyvien osapuolen esiin tuomien kysymysten ripeä selvittäminen ja mahdollisuuksien mukaan ratkaiseminen;

               b) uusien määräysten kehittämiseen liittyvistä prosesseista keskusteleminen;

               c) keskusteleminen mahdollisimman nopeasti osapuolen esittämistä ongelmista, jotka koskevat terveys- ja kasvinsuojelutoimiin liittyviä tuontiedellytyksiä ja toisen osapuolen soveltamia menettelyjä;

               d) osapuolten terveys- ja kasvinsuojelutoimien, mukaan lukien sertifiointivaatimukset ja selvitysprosessit rajalla sekä niiden soveltaminen, säännöllinen uudelleentarkastelu, jotta voidaan helpottaa kauppaa osapuolten välillä terveys- ja kasvinsuojelusopimuksen 5 artiklassa esitettyjen periaatteiden, tavoitteiden ja menettelyjen mukaisesti. Kummankin osapuolen on määritettävä kaikki tarkoituksenmukaiset toimet, jotka se aikoo toteuttaa, muun muassa tunnistustarkastusten ja fyysisten tarkastusten tiheyden määrittämiseksi, ottaen huomioon tämän uudelleentarkastelun tulokset ja terveys- j kasvinsuojelusopimuksen LIITTEESSÄ SPS-1 vahvistettujen kriteerien perusteella: SPS.19 artiklan d alakohdassa tarkoitetut perusteet.

               e)
                     näkemysten, tietojen ja kokemusten vaihto eläinten hyvinvoinnin suojelemiseksi ja mikrobilääkeresistenssin torjumiseksi SPS.16 ja 17 artiklan nojalla toteutetuista yhteistyötoimista;

               f) sen tarkasteleminen osapuolen pyynnöstä, mitä SPS.10 artiklan 9 kohdassa tarkoitetulla tautitilanteen merkittävällä muutoksella tarkoitetaan;

               g) sellaisten päätösten tekeminen, joilla

               (I)laaditaan lisää SPS.3 artiklan 3 kohdassa tarkoitettuja määritelmiä;

               (II)määritetään SPS.6 artiklan 2 kohdassa tarkoitettuja erityistapauksia;

               (III)määritetään SPS.10 artiklan 1 kohdassa tarkoitettuja menettelyihin liittyviä yksityiskohtia;

               (IV)laaditaan muita tapoja tukea SPS.10 artiklan 5 ja 7 kohdassa tarkoitettuja selityksiä.

               4 luku: Kaupan tekniset esteet

               TBT.1 artikla: Tavoite

               Tämän luvun tavoitteena on helpottaa osapuolten välistä tavarakauppaa ehkäisemällä, tunnistamalla ja poistamalla tarpeettomia kaupan teknisiä esteitä.

               TBT.2 artikla: Soveltamisala

               1.Tätä lukua sovelletaan kaikkien sellaisten standardien, teknisten määräysten ja vaatimustenmukaisuuden arviointimenettelyiden valmisteluun, hyväksymiseen ja soveltamiseen, jotka voivat vaikuttaa osapuolten väliseen tavarakauppaan.

               2.Tätä lukua ei sovelleta

               (a)valtion elinten omia tuotanto- tai kulutusvaatimuksiaan varten laatimiin hankintaeritelmiin; tai

               (b)terveys- ja kasvinsuojelutoimiin, jotka kuuluvat 3 luvun [Terveys- ja kasvinsuojelutoimet] soveltamisalaan.

               3.Tämän luvun liitteitä sovelletaan niiden soveltamisalaan kuuluviin tuotteisiin tämän luvun lisäksi. Mikä tahansa tämän luvun liitteessä oleva määräys, jonka mukaan kansainvälistä standardia, elintä tai organisaatiota on pidettävä merkityksellisenä tai tunnustettava sellaiseksi, ei estä pitämästä jonkin muun elimen tai organisaation kehittämää standardia asiaankuuluvana kansainvälisenä standardina TBT.4 artiklan 4 ja 5 kohdan nojalla.

               TBT.3 artikla: Suhteet kaupan teknisiä esteitä koskevaan sopimukseen

               1.Kaupan teknisiä esteitä koskevan WTO:n sopimuksen, jäljempänä ’kaupan teknisiä esteitä koskeva sopimus’, 2–9 artiklat ja liitteet 1 ja 3 liitetään tähän sopimukseen ja otetaan osaksi sitä tarvittavin muutoksin.

               2.Tässä luvussa ja sen liitteissä käytetyillä termeillä tarkoitetaan samaa kuin kaupan teknisiä esteitä koskevassa sopimuksessa.

               TBT.4 artikla: Tekniset määräykset

               1.Kumpikin osapuoli suorittaa suunniteltujen teknisten määräysten vaikutusten arvioinnin sääntöjensä ja menettelyidensä mukaisesti. Tässä ja 8 kohdassa tarkoitetuissa säännöissä ja menettelyissä voidaan määrätä poikkeuksista.

               2.Kumpikin osapuoli arvioi ehdotetun teknisen määräyksen sellaiset käytettävissä olevat sääntelylliset ja muut vaihtoehdot, joilla voidaan saavuttaa osapuolen oikeutetut tavoitteet, kaupan teknisiä esteitä koskevan sopimuksen 2.2 artiklan mukaisesti.

               3.Kumpikin osapuoli käyttää alan kansainvälisiä standardeja perustana omille teknisille määräyksilleen, lukuun ottamatta tilanteita, joissa osapuoli voi osoittaa, että tällaiset kansainväliset standardit olisivat tehoton tai epäasianmukainen keino oikeutettujen tavoitteiden saavuttamiseksi.

               4.Kansainvälisen standardisoimisjärjestön, jäljempänä ’ISO’, sähköalan kansainvälisen standardisointijärjestön, jäljempänä ’IEC’, kansainvälisen teleliiton, jäljempänä ’ITU’ ja Codex Alimentariuksen, jäljempänä ’Codex’, laatimia kansainvälisiä standardeja pidetään kaupan teknisiä esteitä koskevan sopimuksen 2 ja 5 artiklassa ja sopimuksen liitteessä 3 tarkoitettuina kansainvälisinä standardeina.

               5.Myös muiden kansainvälisten järjestöjen laatimia standardeja voidaan pitää kaupan teknisiä esteitä koskevan sopimuksen 2 ja 5 artiklassa ja sopimuksen liitteessä 3 tarkoitettuina kansainvälisinä standardeina edellyttäen, että:

               a)
                     sen on laatinut standardointielin, joka pyrkii yksimielisyyteen joko

               (I)niiden osallistuvien WTO:n jäsenten kansallisten valtuuskuntien kesken, jotka edustavat kaikkia niiden alueella toimivia kansallisia standardointielimiä, jotka ovat hyväksyneet tai joiden odotetaan hyväksyvän standardeja aiheesta, johon kyseinen kansainvälinen standardointitoiminta liittyy, tai

               (II)osallistuvien WTO:n jäsenten valtiollisten elinten kesken, ja

               b)
                     se on laadittu noudattaen kaupan teknisiä esteitä käsittelevän WTO:n komitean päätöstä, joka koskee kansainvälisten standardien, ohjeiden ja suositusten kehittämisen periaatteita suhteessa kyseisen sopimuksen 2 ja 5 artiklaan ja liitteeseen 3.
                  4

               6.Jos osapuoli ei käyttänyt kansainvälisiä standardeja perustana tekniselle määräykselle, kyseinen osapuoli nimeää toisen osapuolen pyynnöstä mahdolliset merkittävät poikkeamat alan kansainvälisestä standardista, selittää syyt, joiden vuoksi tällaiset kansainväliset standardit katsottiin epäasianmukaisiksi tai tehottomiksi tavoitteen kannalta, ja antaa tieteellisen tai teknisen näytön, johon tämä arvio perustui.

               7.Kumpikin osapuoli tarkastelee teknisiä määräyksiään lähentääkseen niitä alan kansainvälisiin standardeihin ottaen huomioon muun muassa alan kansainvälisten standardien tuoreet muutokset ja mahdolliset muutokset niissä olosuhteissa, joiden vuoksi alan kansainvälisestä standardista on poikettu.

               8.Rajoittamatta X osaston [Hyvä sääntelykäytäntö ja sääntely-yhteistyö] määräysten soveltamista kumpikin osapuoli varmistaa laatiessaan merkittäviä teknisiä määräyksiä, joilla voi olla huomattava vaikutus kauppaan, omien sääntöjensä ja menettelyjensä mukaisesti, että käytössä on menettelyjä, joilla henkilöt voivat ilmaista mielipiteensä julkisessa kuulemismenettelyssä, lukuun ottamatta tapauksia, joissa esiintyy tai uhkaa esiintyä kiireellisiä turvallisuuteen, terveyteen, ympäristöön tai kansalliseen turvallisuuteen liittyviä ongelmia. Kumpikin osapuoli mahdollistaa toisen osapuolen henkilöiden osallistumisen tällaiseen kuulemiseen ehdoin, jotka ovat yhtä suotuisat kuin sen omille kansalaisille myönnetyt ehdot, ja julkistaa kyseisen kuulemismenettelyn tulokset.

               TBT.5 artikla: Standardit

               1.Kumpikin osapuoli kannustaa alueelleen sijoittautuneita standardointielimiä sekä alueellisia standardointielimiä, joissa osapuoli tai sen alueelle sijoittautuneet standardointielimet ovat jäseniä

               (a)osallistumaan, omien resurssiensa rajoissa, kansainvälisten standardointielinten toteuttamaan kansainvälisten standardien valmisteluun;

               (b)käyttämään alan kansainvälisiä standardeja perustana kehittämilleen standardeille, paitsi silloin, kun tällaiset kansainväliset standardit olisivat tehoton tai epäasianmukainen keino, esimerkiksi suojelun riittämättömän tason tai oleellisten ilmastollisten tai maantieteellisten tekijöiden taikka oleellisten teknologisten ongelmien vuoksi;

               (c)välttämään kansainvälisten standardointielinten työn toistamista tai päällekkäisyyttä niiden tekemän työn kanssa;

               (d)tarkistamaan säännöllisin väliajoin kansallisia ja alueellisia standardejaan, jotka eivät perustu alan kansainvälisiin standardeihin, jotta niitä voidaan lähentää alan kansainvälisiin standardeihin;

               (e)tekemään yhteistyötä toisen osapuolen asianomaisten standardointielinten kanssa kansainvälisen standardointitoiminnan yhteydessä, mukaan lukien yhteistyö kansainvälisen standardointitoiminnan yhteydessä tai alueellisella tasolla;

               (f)edistämään kahdenvälistä yhteistyötä toisen osapuolen standardointielinten kanssa; ja

               (g) vaihtamaan tietoja standardointielinten kesken.

               2.
                     Osapuolet vaihtavat tietoja

               (a)standardien käytöstään teknisten määräysten tukena; ja

               (b)standardointiprosesseistaan sekä kansainvälisten, alueellisten ja paikallisten standardien käytön laajuudesta kansallisten standardiensa perustana.

               3.
                     Jos standardeista tehdään pakollisia liittämällä ne osaksi laadittavaa teknistä määräystä tai vaatimustenmukaisuuden arviointimenettelyä tai viittaamalla niihin, TBT.7 artiklassa [Läpinäkyvyys] sekä kaupan teknisiä esteitä koskevan sopimuksen 2 tai 5 artiklassa vahvistetut läpinäkyvyyttä koskevat velvoitteet on täytettävä.

               TBT.6 artikla: Vaatimustenmukaisuuden arviointi

               1.Teknisten määräysten valmistelua, hyväksymistä ja soveltamista koskevaa TBT.4 artiklaa [Tekniset määräykset] sovelletaan tarvittavin muutoksin myös vaatimustenmukaisuuden arviointimenettelyihin.

               2.Jos osapuoli edellyttää vaatimustenmukaisuuden arviointia erityisenä varmennuksena siitä, että tuote on teknisen määräyksen mukainen, osapuoli

               (a)valitsee vaatimustenmukaisuuden arviointimenettelyt, jotka ovat oikeassa suhteessa riskinarvioinnin perusteella määritettyihin riskeihin;

               (b)katsoo toimittajan vaatimustenmukaisuusvakuutuksen eli valmistajan yksinomaisella vastuullaan antaman vaatimustenmukaisuusvakuutuksen käytön todisteeksi teknisten määräysten noudattamisesta ja sulkee kolmannen osapuolen suorittaman pakollisen arvioinnin pois niiden vaatimustenmukaisuuden varmentamisen vaihtoehtojen joukosta, joilla osoitetaan teknisten määräysten noudattaminen;

               (c)toimittaa toisen osapuolen pyynnöstä tietoja perusteista, joita on käytetty tiettyjen tuotteiden vaatimustenmukaisuuden arviointimenettelyjen valintaan.

               3.Jos osapuoli edellyttää kolmannen osapuolen suorittamaa vaatimustenmukaisuuden arviointia erityisenä varmennuksena siitä, että tuote on teknisen määräyksen mukainen, eikä osapuoli ole varannut tätä tehtävää 4 kohdassa tarkoitetulle valtion viranomaiselle, osapuoli

               (a)käyttää akkreditointia tapauksen mukaan keinona osoittaa tekninen pätevyys vaatimustenmukaisuuden arviointielinten hyväksymistä varten. Rajoittamatta osapuolten oikeutta asettaa vaatimuksia vaatimustenmukaisuuden arviointilaitoksille kumpikin osapuoli tunnustaa sen arvokkaan merkityksen, joka viranomaisen myöntämän toimivallan nojalla ja muutoin kuin kaupalliselta pohjalta suoritetulla akkreditoinnilla voi olla vaatimustenmukaisuuden arviointilaitosten pätevyyden kannalta;

               (b)käyttää akkreditointia ja vaatimustenmukaisuuden arviointia koskevia alan kansainvälisiä standardeja;

               (c)kannustaa alueellaan sijaitsevia akkreditointielimiä ja vaatimustenmukaisuuden arviointilaitoksia liittymään kaikkiin asiaankuuluviin voimassa oleviin kansainvälisiin sopimuksiin tai järjestelyihin, jotka koskevat vaatimustenmukaisuuden arvioinnin tulosten yhdenmukaistamista tai niiden hyväksymisen helpottamista;

               (d)jos osapuoli on hyväksynyt kaksi tai useamman vaatimustenmukaisuuden arviointilaitoksen suorittamaan ne vaatimustenmukaisuuden arviointimenettelyt, joita tuotteen asettaminen markkinoille edellyttää, varmistaa, että talouden toimijoilla on mahdollisuus valita vaatimustenmukaisuuden arviointilaitoksista, jotka osapuolen viranomaiset ovat nimenneet tiettyä tuotetta tai tuoteryhmää varten;

               (e)varmistaa, että vaatimustenmukaisuuden arviointilaitokset ovat riippumattomia valmistajista, tuojista ja muista talouden toimijoista ja ettei akkreditointielimillä ja vaatimustenmukaisuuden arviointilaitoksilla ole eturistiriitoja;

               (f)mahdollistaa sen, että vaatimustenmukaisuuden arviointilaitokset käyttävät vaatimustenmukaisuuden arviointiin liittyvien testausten tai tarkastusten suorittamiseen alihankkijoita, myös toisen osapuolen alueella sijaitsevia alihankkijoita, ja voi edellyttää, että alihankkijat täyttävät samat vaatimukset kuin vaatimustenmukaisuuden arviointilaitoksen on täytettävä suorittaakseen tällaiset testaukset tai tarkastukset itse; ja

               (g)julkaisee yhdellä verkkosivustolla luettelon laitoksista, jotka osapuoli on nimennyt suorittamaan tällaista vaatimustenmukaisuuden arviointia, ja olennaiset tiedot kunkin tällaisen laitoksen nimeämisen soveltamisalasta.

               4.
                     Mikään tämän artiklan määräys ei estä osapuolta edellyttämästä, että tiettyjä tuotteita koskevan vaatimustenmukaisuuden arvioinnin suorittavat osapuolen määrittelemät valtion viranomaiset. Jos osapuoli edellyttää, että sen erityinen valtion viranomainen suorittaa vaatimustenmukaisuuden arvioinnin, osapuoli

               (a)rajaa vaatimustenmukaisuuden arvioinnista perittävät maksut tarjotun palvelun likimääräisten kustannusten määrään ja selittää vaatimustenmukaisuuden arviointia hakevan pyynnöstä, miten osapuolen tällaisesta vaatimustenmukaisuuden arvioinnista määräämät maksut on rajattu tarjotun palvelun likimääräisten kustannusten määrään; ja

               (b)julkistaa vaatimustenmukaisuuden arvioinnista perittävät maksut.

               5.Sen estämättä, mitä 2–4 kohdassa määrätään, kumpikin osapuoli hyväksyy toimittajan vaatimustenmukaisuudenvakuutuksen todisteeksi teknisten määräystensä noudattamisesta niillä tuotealoilla, joilla osapuoli tekee niin tämän sopimuksen tullessa voimaan.

               6.Kumpikin osapuoli julkaisee tiedotustarkoituksessa luettelon 5 kohdassa tarkoitetuista tuotealoista sekä viittaukset sovellettaviin teknisiin määräyksiin ja ylläpitää kyseistä luetteloa.

               7.Sen estämättä, mitä 5 kohdassa määrätään, kumpi tahansa osapuoli voi ottaa käyttöön kyseisessä kohdassa tarkoitettuihin tuotteisiin sovellettavia pakollista kolmannen osapuolen suorittamaa testausta tai sertifiointia koskevia vaatimuksia sillä edellytyksellä, että kyseiset vaatimukset ovat perusteltuja oikeutettujen tavoitteiden kannalta ja oikeassa suhteessa siihen, että tuojaosapuoli saa kohtuullisen varmuuden siitä, että tuotteet ovat sovellettavien teknisten määräysten tai standardien mukaisia, ottaen huomioon riskit, joita vaatimustenvastaisuudesta aiheutuisi.

               8.Osapuoli, joka ehdottaa 7 kohdassa tarkoitettujen vaatimustenmukaisuuden arviointimenettelyjen käyttöönottoa, ilmoittaa asiasta toiselle osapuolelle varhaisessa vaiheessa ja ottaa toisen osapuolen esittämät huomautukset huomioon kaikkien tällaisten vaatimustenmukaisuuden arviointimenettelyjen laatimisessa.

               TBT.7 artikla: Läpinäkyvyys

               1.Lukuun ottamatta tapauksia, joissa esiintyy tai uhkaa esiintyä kiireellisiä turvallisuuteen, terveyteen, ympäristön suojeluun tai kansalliseen turvallisuuteen liittyviä ongelmia, kumpikin osapuoli antaa toiselle osapuolelle mahdollisuuden toimittaa kirjallisia huomautuksia ilmoitetuista ehdotetuista teknisistä määräyksistä ja vaatimustenmukaisuuden arviointimenettelyistä vähintään 60 päivän ajanjakson ajan siitä, kun ilmoitus kyseisistä määräyksistä tai menettelyistä on toimitettu WTO:n ilmoitusten keskusrekisteriin. Osapuoli tarkastelee myönteisesti kohtuullista pyyntöä, joka koskee huomautusten esittämiseen varatun ajan jatkamista.

               2.Kumpikin osapuoli toimittaa sähköisen version ilmoituksen koko tekstistä ilmoituksen yhteydessä. Ilmoittava osapuoli antaa yksityiskohtaisen ja kattavan kuvauksen toimenpiteen sisällöstä WTO:n ilmoitusmallissa, jos ilmoitettu teksti ei ole laadittu jollakin WTO:n virallisista kielistä.

               3.Jos osapuoli saa toiselta osapuolelta kirjallisia huomautuksia ehdottamastaan teknisestä määräyksestä tai vaatimustenmukaisuuden arviointimenettelystä, osapuoli

               (a)keskustelee toisen osapuolen pyynnöstä kirjallisista huomautuksista toimivaltaisen sääntelyviranomaisensa kanssa ajankohtana, jona huomautukset voidaan ottaa huomioon; ja

               (b)vastaa huomautuksiin kirjallisesti viimeistään päivänä, jona se julkaisee teknisen määräyksen tai vaatimustenmukaisuuden arviointimenettelyn.

               4.Kumpikin osapuoli pyrkii julkaisemaan verkkosivustolla vastauksensa huomautuksiin, jotka se saa 1 kohdassa tarkoitetun ilmoituksen jälkeen, viimeistään päivänä, jona osapuoli julkaisee hyväksytyn teknisen määräyksen tai vaatimustenmukaisuuden arviointimenettelyn.

               5.Kumpikin osapuoli antaa toisen osapuolen pyynnöstä tietoja sellaisen teknisen määräyksen tai vaatimustenmukaisuuden arviointimenettelyn tavoitteista, oikeusperustasta ja perusteista, jotka osapuoli on hyväksynyt tai aikoo hyväksyä.

               6.Kumpikin osapuoli varmistaa, että sen hyväksymät tekniset määräykset ja vaatimustenmukaisuuden arviointimenettelyt julkaistaan ja että ne ovat maksutta saatavilla verkkosivustolla.

               7.Kumpikin osapuoli antaa tietoja teknisten määräysten tai vaatimustenmukaisuuden arviointimenettelyjen hyväksymisestä ja voimaantulosta sekä hyväksytyistä lopullisista teksteistä WTO:lle toimitettuun alkuperäiseen ilmoitukseen tehdyllä lisäyksellä.

               8.Kumpikin osapuoli varaa riittävästi aikaa teknisten määräysten julkaisun ja niiden voimaantulon välille, jotta toisen osapuolen talouden toimijoilla on aikaa sopeutua määräyksiin. ’Riittävällä ajalla’ tarkoitetaan vähintään kuutta kuukautta, ellei tämä tekisi oikeutettujen tavoitteiden saavuttamista tehottomaksi.

               9.Osapuoli tarkastelee myönteisesti toisen osapuolen esittämää kohtuullista pyyntöä, joka on saatu ennen 1 kohdassa tarkoitetun huomautusten esittämistä varten varatun jakson päättymistä ja joka koskee kyseisen teknisen määräyksen hyväksymisen ja voimaantulon välisen ajanjakson pidentämistä, lukuun ottamatta tapauksia, joissa viivästys tekisi oikeutettujen tavoitteiden saavuttamisen tehottomaksi.

               10.Kumpikin osapuoli varmistaa, että kaupan teknisiä esteitä koskevan sopimuksen 10 artiklan mukaisesti perustettu tiedotuspiste tarjoaa tietoa ja vastauksia jollakin WTO:n virallisella kielellä toisen osapuolen tai toisen osapuolen asianomaisten henkilöiden kohtuullisiin kyselyihin, jotka koskevat hyväksyttyjä teknisiä määräyksiä ja vaatimustenmukaisuuden arviointimenettelyitä.

               TBT.8 artikla: Merkinnät

               1.Osapuolen tekniset määräykset voivat sisältää tai niissä voidaan käsitellä yksinomaan merkintävaatimuksia. Tällaisissa tapauksissa näihin teknisiin määräyksiin sovelletaan kaupan teknisiä esteitä koskevan sopimuksen 2.2 artiklan periaatteita.

               2.Jos osapuoli vaatii tuotteiden pakollista merkitsemistä, sovelletaan kaikkia seuraavia edellytyksiä:

               (a)sen on edellytettävä ainoastaan sellaisia tietoja, jotka ovat merkityksellisiä tuotteen kuluttajien tai käyttäjien kannalta tai tarpeen osoittamaan, että tuote vastaa pakollisia teknisiä vaatimuksia;

               (b)se ei saa edellyttää tuotteiden merkintöjen ennakkohyväksyntää, -rekisteröintiä tai -sertifiointia eikä maksujen suorittamista, jotta muutoin sen pakollisten teknisten vaatimusten mukainen tuote voidaan saattaa sen markkinoille, ellei tämä ole tarpeen oikeutettujen tavoitteiden kannalta;

               (c)jos osapuoli edellyttää, että talouden toimijat käyttävät yksilöllistä tunnusnumeroa, sen on myönnettävä tällainen numero toisen osapuolen talouden toimijoille viipymättä ja syrjimättömästi;

               (d)edellyttäen, että jäljempänä i, ii tai iii kohdassa luetellut seikat eivät ole harhaanjohtavia, ristiriitaisia tai sekaannusta aiheuttavia suhteessa tavaroiden tuojaosapuolen vaatimiin tietoihin, tuojaosapuolen on sallittava seuraavat:

               (I)tavaroiden tuojaosapuolessa vaadittavan kielen lisäksi muilla kielillä annettavat tiedot;

               (II)kansainvälisesti hyväksytyt nimikkeistöt, kuvat, symbolit tai grafiikka; ja

               (III)tavaroiden tuojaosapuolessa vaadittavien tietojen lisäksi annettavat lisätiedot;

               (e)sen on hyväksyttävä, että merkinnät, mukaan lukien lisämerkinnät tai merkintöihin tehtävät korjaukset, tehdään tullivarastoissa tai muilla tähän tarkoitukseen osoitetuilla alueilla tuontimaassa vaihtoehtona alkuperämaassa tehdyille merkinnöille, ellei kansanterveyteen tai yleiseen turvallisuuteen liittyvistä syistä edellytetä, että hyväksytyt henkilöt tekevät tällaiset merkinnät; ja

               (f)sen on pyrittävä hyväksymään ei-pysyvien tai irrotettavien merkintöjen tai sellaisten merkintöjen käyttö, jotka ovat tuotteeseen liitetyssä aineistossa eivätkä fyysisesti tuotteeseen kiinnitettyinä, paitsi jos se katsoo tämän voivan vaarantaa oikeutetut tavoitteet.

               TBT.9 artikla: Markkinavalvontaa sekä muiden tuotteiden kuin elintarvikkeiden turvallisuutta ja vaatimustenmukaisuutta koskeva yhteistyö

               1.Osapuolet tunnustavat markkinavalvontaa sekä muiden tuotteiden kuin elintarvikkeiden turvallisuutta ja vaatimustenmukaisuutta koskevan yhteistyön merkityksen kaupan helpottamiselle ja kuluttajien ja muiden käyttäjien suojelemiselle sekä tiedonjakoon perustuvan vastavuoroisen luottamuksen rakentamisen tärkeyden.

               2.Markkinavalvonnan riippumattoman ja puolueettoman toiminnan takaamiseksi osapuolet varmistavat

               (a)markkinavalvontatehtävien ja vaatimustenmukaisuuden arvioinnin tehtävien erottamisen; ja

               (b)sen, etteivät mitkään edut vaikuta talouden toimijoihin kohdistuvan markkinavalvontaviranomaisten valvonnan riippumattomuuteen.

               3.Osapuolet tekevät yhteistyötä ja vaihtavat tietoja muiden tuotteiden kuin elintarvikkeiden turvallisuuden ja vaatimustenmukaisuuden alalla, mihin voivat sisältyä erityisesti seuraavat:

               (a)markkinavalvonta ja täytäntöönpanotoimet;

               (b)riskinarviointimenetelmät ja tuotetestaus;

               (c)tuotteiden koordinoitu takaisinveto tai muut vastaavat toimet;

               (d)tieteelliset, tekniset ja sääntelyä koskevat asiat, joilla pyritään parantamaan muiden tuotteiden kuin elintarvikkeiden turvallisuutta ja vaatimustenmukaisuutta;

               (e)terveyden ja turvallisuuden kannalta merkittävät esille tulevat kysymykset;

               (f)standardointiin liittyvä toiminta;

               (g)virkamiesvaihto.

               4.Kumppanuusneuvosto pyrkii parhaansa mukaan vahvistamaan liitteessä TBT-XX mahdollisimman pian ja mieluiten kuuden kuukauden kuluessa tämän sopimuksen voimaantulosta järjestelyn, joka koskee säännöllistä tietojenvaihtoa muita tuotteita kuin elintarvikkeita koskevan nopean hälytysjärjestelmän (RAPEX) tai sen seuraajan ja General Product Safety Regulations 2005 -asetuksen (yleistä tuoteturvallisuutta koskeva vuoden 2005 asetus) nojalla perustetun markkinavalvontaa ja tuoteturvallisuutta käsittelevän Yhdistyneen kuningaskunnan tietokannan tai sen seuraajan välillä muiden kulutustavaroiden kuin elintarvikkeiden turvallisuudesta ja siihen liittyvistä ennalta ehkäisevistä, rajoittavista ja korjaavista toimista.

               Järjestelylle on määritettävä yksityiskohtaiset säännöt, joiden mukaisesti

               a) unioni antaa Yhdistyneelle kuningaskunnalle valikoituja tietoja yleisestä tuoteturvallisuudesta 3 päivänä joulukuuta 2001 annetussa Euroopan parlamentin ja neuvoston direktiivissä 2001/95/EY tarkoitetusta RAPEX-hälytysjärjestelmästään tai sen seuraajasta;

               b) Yhdistynyt kuningaskunta antaa unionille valikoituja tietoja General Product Safety Regulations 2005 -asetuksen (yleistä tuoteturvallisuutta koskeva vuoden 2005 asetus) nojalla perustetusta markkinavalvontaa ja tuoteturvallisuutta käsittelevästä tietokannastaan tai sen seuraajasta; ja

               c) osapuolet tiedottavat toisilleen mahdollisista seurantatoimista ja vaihdettujen tietojen perusteella toteutetuista toimista.

               5.Kumppanuusneuvosto voi vahvistaa liitteessä TBT-ZZ järjestelyn sellaisten muiden tuotteiden kuin elintarvikkeiden, jotka eivät ole vaatimusten mukaisia, osalta toteutettuja toimia koskevaa säännöllistä, muuta kuin edellä 4 kohdassa tarkoitettua tietojenvaihtoa varten, sähköinen tietojenvaihto mukaan lukien.

               6.Kumpikin osapuoli käyttää 3, 4 ja 5 kohdan nojalla saatuja tietoja yksinomaan kuluttajien, terveyden, yleisen turvallisuuden tai ympäristön suojelun tarkoituksiin.

               7.Kumpikin osapuoli käsittelee 3, 4 ja 5 kohdan nojalla saatuja tietoja luottamuksellisina.

               8.Edellä 4 ja 5 kohdassa tarkoitetuissa järjestelyissä on täsmennettävä vaihdettavien tietojen laji, vaihtoa koskevat yksityiskohtaiset säännöt sekä luottamuksellisuutta ja henkilötietojen suojaa koskevien sääntöjen soveltaminen. Kumppanuusneuvostolla on toimivalta hyväksyä päätöksiä liitteissä TBT-XX ja TBT-ZZ esitettyjen järjestelyjen määrittämiseksi tai muuttamiseksi.

               9.Tässä artiklassa ’markkinavalvonnalla’ tarkoitetaan markkinavalvonta- ja lainvalvontaviranomaisten osapuolen menettelyiden pohjalta harjoittamaa toimintaa ja toteuttamia toimia, yhteistyössä talouden toimijoiden kanssa harjoitettu toiminta ja toteutetut toimet mukaan lukien, jotta kyseinen osapuoli voi valvoa, että tuotteet ovat turvallisia ja sen laeissa ja määräyksissä vahvistettujen vaatimusten mukaisia, tai puuttua näihin seikkoihin.

               10.Kumpikin osapuoli varmistaa, että kaikki sen markkinavalvonnasta tai täytäntöönpanosta vastaavien viranomaisten toimenpiteet, joilla toisen osapuolen alueelta tuotu tuote vedetään pois sen markkinoilta tai kielletään sen saattaminen sen markkinoille tai rajoitetaan tällaista markkinoille saattamista sovellettavan lainsäädännön noudattamatta jättämiseen liittyvistä syistä, on oikeasuhteinen ja että siinä todetaan tarkat perusteet, joihin toimenpide perustuu, ja että se annetaan viipymättä tiedoksi asianomaiselle talouden toimijalle.

               TBT.10 artikla: Tekniset keskustelut

               1.
                     Jos osapuoli katsoo, että toisen osapuolen ehdottama tekninen määräys tai vaatimustenmukaisuuden arviointimenettely saattaa vaikuttaa merkittävästi osapuolten väliseen kauppaan, se voi pyytää teknisten keskustelujen käymistä asiasta. Pyyntö on esitettävä kirjallisesti toiselle osapuolelle, ja siinä on yksilöitävä

               (a)kyseessä oleva toimi;

               (b)tämän luvun tai sen liitteen määräykset, joihin ongelmat liittyvät; ja

               (c)pyynnön perusteet, kuvaus pyynnön esittäneen osapuolen toimeen liittyvistä huolenaiheista mukaan lukien.

               2.Osapuoli toimittaa pyyntönsä TBT.12 artiklan [Yhteyspisteet] mukaisesti nimettyyn toisen osapuolen yhteyspisteeseen.

               3.Osapuolet tapaavat jommankumman osapuolen pyynnöstä keskustellakseen pyynnössä esitetyistä huolenaiheista henkilökohtaisesti tai teleneuvotteluna taikka videokokouksena 60 päivän kuluessa pyynnön esittämisestä ja pyrkivät ratkaisemaan asian mahdollisimman nopeasti. Jos pyynnön esittänyt osapuoli pitää asiaa kiireellisenä, se voi pyytää, että tapaaminen järjestetään lyhyemmässä määräajassa. Tällaisissa tapauksissa pyynnön vastaanottaneen osapuolen on suhtauduttava pyyntöön myötämielisesti.

               TBT.11 artikla: Yhteistyö

               1.Osapuolet tekevät yhteistyötä teknisten määräysten, standardien ja vaatimustenmukaisuuden arviointimenettelyjen alalla, kun se on niiden yhteisten etujen mukaista ja oman päätöksentekonsa riippumattomuutta ja omaa oikeusjärjestystään rajoittamatta. Kaupan teknisiä esteitä käsittelevä erityiskauppakomitea voi vaihtaa näkemyksiä tämän artiklan tai tämän luvun liitteiden nojalla toteutettavista yhteistyötoimista.

               2.Edellä olevan 1 kohdan soveltamiseksi osapuolet pyrkivät määrittämään, kehittämään ja edistämään yhteistä etua koskevia yhteistyötoimia. Nämä toimet voivat liittyä erityisesti seuraaviin:

               (a)teknisiin määräyksiin, standardeihin ja vaatimustenmukaisuuden arviointimenettelyihin liittyvien tietojen, kokemusten ja datan vaihto;

               (b)niiden sääntelyviranomaisten tehokkaan vuorovaikutuksen ja yhteistyön varmistaminen kansainvälisellä, alueellisella tai kansallisella tasolla;

               (c)tietojenvaihto mahdollisuuksien mukaan kaupan teknisiä esteitä koskevista kansainvälisistä sopimuksista ja järjestelyistä, joiden osapuolena toinen tai kumpikin osapuoli on; ja

               (d)kauppaa helpottavien aloitteiden laatiminen tai niihin osallistuminen.

               3. Tämän artiklan ja tämän luvun liitteissä olevien yhteistyötä koskevien määräysten soveltamiseksi Euroopan komissio toimii Euroopan unionin puolesta.

               TBT.12 artikla: Yhteyspisteet

               1.
                     Kumpikin osapuoli nimeää tämän sopimuksen voimaan tullessa yhteyspisteen tämän luvun täytäntöönpanemiseksi ja ilmoittaa toiselle osapuolelle sen yhteystiedot, mukaan lukien tiedot asiaankuuluvista virkamiehistä. Osapuolet ilmoittavat toisilleen viipymättä kaikista näiden yhteystietojen muutoksista.

               2.
                     Yhteyspiste toimittaa toisen osapuolen yhteyspisteen pyytämät, tämän luvun täytäntöönpanoa koskevat tiedot tai selitykset kohtuullisessa ajassa ja mahdollisuuksien mukaan 60 päivän kuluessa pyynnön vastaanottamisesta.

               TBT.13 artikla: Kaupan teknisiä esteitä käsittelevä erityiskauppakomitea

               Kaupan teknisiä esteitä käsittelevä erityiskauppakomitea valvoo tämän luvun ja sen liitteiden täytäntöönpanoa ja toimintaa ja tarvittaessa selventää ja käsittelee ripeästi kumman tahansa osapuolen esiin tuomia tämän luvun tai kaupan teknisiä esteitä koskevan sopimuksen mukaisten teknisten määräysten, standardien ja vaatimustenmukaisuuden arviointimenettelyiden laatimiseen, hyväksymiseen tai soveltamiseen liittyviä kysymyksiä.

               5 luku: Tullimenettelyt ja kaupan helpottaminen

               CUSTMS.1 artikla: Tavoite

               Tämän luvun tavoitteena on

               a) vahvistaa osapuolten yhteistyötä tullimenettelyjen ja kaupan helpottamisen alalla ja tarpeen mukaan tukea niiden tullilainsäädännön ja -käytäntöjen asianmukaista yhteensopivuutta tai säilyttää se, jotta varmistetaan, että asiaa koskevat säännökset ja menettelyt, samoin kuin asianomaisten hallintoelinten hallinnolliset valmiudet, täyttävät kaupan helpottamisen edistämistä koskevat tavoitteet, samalla kun taataan tehokas tullivalvonta ja tullilainsäädännön ja kauppaa koskevien säännösten ja määräysten noudattamisen tehokas valvonta, kansalaisten turvallisuuden asianmukainen suojelu sekä kieltojen ja rajoitusten noudattaminen ja osapuolten taloudellisten etujen kunnioittaminen;

                b) vahvistaa osapuolten hallinnollista yhteistyötä arvonlisäverotuksen alalla ja keskinäistä avunantoa veroihin ja maksuihin liittyvien saatavien perimiseksi;

               c) varmistaa, että kummankin osapuolen lainsäädäntö on syrjimätöntä ja että tullimenettelyt perustuvat nykyaikaisten menetelmien ja tehokkaan valvonnan käyttöön, jotta voidaan torjua petoksia ja edistää laillista kaupankäyntiä; ja

               d) varmistaa, että oikeutettuja yleisen edun mukaisia tavoitteita, mukaan lukien suojaan, turvallisuuteen ja petosten torjuntaan liittyvät tavoitteet, ei vaaranneta millään tavalla.

               CUSTMS.1a artikla: Määritelmät

               Tässä luvussa ja LIITTEESSÄ CUSTMS-1 [Valtuutetut talouden toimijat] ja hallinnollisesta yhteistyöstä ja petosten torjunnasta arvonlisäverotuksen alalla sekä veroihin ja tulleihin liittyvien saatavien perinnässä annettavasta keskinäisestä avunannosta tehdyssä pöytäkirjassa tarkoitetaan:

               (a)’vientitavaran ennakkotarkastuksesta tehdyllä sopimuksella’ Maailman kauppajärjestön perustamissopimuksen liitteeseen 1A sisältyvää sopimusta vientitavaran ennakkotarkastuksesta;

               (b)’ATA-yleissopimuksella ja Istanbulin yleissopimuksella’ Brysselissä 6 päivänä joulukuuta 1961 tehtyä tavaroiden väliaikaisen maahantuonnin ATA-carnet’ta koskevaa tulliyleissopimusta ja Istanbulissa 26 päivänä kesäkuuta 1990 tehtyä yleissopimusta väliaikaisesta maahantuonnista;

               (c)’yhteistä passitusmenettelyä koskevalla yleissopimuksella’ yhteisestä passitusmenettelystä 20 päivänä toukokuuta 1987 tehtyä yleissopimusta;

               (d)’WCO:n tullitietomallilla’ WCO:n Data Model Project Team -hankeryhmän ajoittain julkaisemaa tietokomponenteista ja sähköisistä malleista koostuvaa kirjastoa, jota käytetään liiketoimintatietojen vaihtamiseen ja sellaisia tietoja koskevien kansainvälisten standardien laatimiseen, joita käytetään sovellettaessa sääntelyn edistämistoimia ja tarkastuksia maailmanlaajuisessa kaupassa;

               (e)’tullilainsäädännöllä’ osapuolten lainsäädännössä määriteltyjä niiden alueilla sovellettavia säännöksiä tai määräyksiä, jotka koskevat tavaroiden maahantuloa tai tuontia, maastapoistumista tai vientiä, kauttakuljetusta ja asettamista mihin tahansa tullimenettelyyn, mukaan lukien kielto-, rajoitus- ja valvontatoimenpiteet;

               (f)’tiedoilla’ tietoja, asiakirjoja, kuvia, kertomuksia, tiedonantoja tai oikeaksi todistettuja jäljennöksiä missä tahansa muodossa, myös sähköisessä muodossa, riippumatta siitä, onko niitä käsitelty tai analysoitu;

               (g)’henkilöllä’ XVII osaston [MUUT MÄÄRÄYKSET] OTH.1 [Määritelmät] artiklan m alakohdassa tarkoitettuja henkilöitä
                  5
               ;

               (h) ’SAFE-normikehyksellä’ Maailman tullijärjestön kokouksessa Brysselissä kesäkuussa 2005 hyväksyttyä maailmankaupan turvaamista ja helpottamista koskevaa normikehystä, sellaisena kuin se on päivitettynä; ja

               (i)’kaupan helpottamista koskevalla WTO:n sopimuksella’ Maailman kauppajärjestön perustamissopimuksen muuttamista koskevaan pöytäkirjaan (27 päivänä marraskuuta 2014 tehty päätös) liitettyä kaupan helpottamista koskevaa sopimusta.

               CUSTMS.2 artikla: Tulliyhteistyö

               1.Osapuolet tekevät yhteistyötä tulliasioissa viranomaistensa välityksellä CUSTMS.1 [Tavoite] artiklassa vahvistettujen tavoitteiden tukemiseksi, viranomaistensa resurssit huomioon ottaen. Tätä osastoa [Tavarakauppa] sovellettaessa sovelletaan tavarakaupan muodollisuuksien yksinkertaistamisesta 20 päivänä toukokuuta 1987 tehtyä yleissopimusta.

               2.Tehostaakseen yhteistyötään tulliasioissa osapuolet muun muassa

               (a)vaihtavat tietoja tullilainsäädännöstä, sen täytäntöönpanosta ja tullimenettelyistä erityisesti seuraavilla aloilla:

               i) tullimenettelyjen yksinkertaistaminen ja nykyaikaistaminen;

               ii) passituksen ja jälleenlaivauksen helpottaminen;

               iii) suhteet liike-elämään; ja

               iv) toimitusketjun turvallisuus ja riskinhallinta;

               (b)tekevät yhteistyötä tulliin liittyvien seikkojen osalta kansainvälisen kaupan toimitusketjun turvaamisessa ja tukemisessa SAFE-normikehyksen mukaisesti;

               (c)tarkastelevat tuontiin, vientiin ja muihin tullimenettelyihin liittyvien yhteishankkeiden kehittämistä, mukaan lukien tekninen tuki, ja pyrkivät varmistamaan liike-elämälle tarjottavien palveluiden tehokkuuden;

               (d)vahvistavat yhteistyötään tullialalla toimivissa kansainvälisissä järjestöissä, kuten WTO:ssa ja WCO:ssa, sekä vaihtavat tietoja tai keskustelevat voidakseen mahdollisuuksien mukaan määrittää yhteisiä kantoja näissä kansainvälisissä järjestöissä sekä UNCTAD:ssä ja UNECE:ssä;

               (e)pyrkivät yhdenmukaistamaan tuontia, vientiä ja muita tullimenettelyjä koskevia tietovaatimuksiaan ottamalla käyttöön yhteiset standardit ja tietoelementit WCO:n tietomallin mukaisesti;

               (f)vahvistavat yhteistyötään riskienhallintatekniikoiden kehittämiseksi, mukaan lukien parhaiden käytäntöjen ja tarvittaessa riskitietojen ja tarkastustulosten jakaminen. Osapuolet voivat tarvittaessa ja tapauksen mukaan tarkastella myös riskienhallintamenetelmien, riskejä koskevien standardien ja valvonnan sekä turvallisuuteen liittyvien tullitoimenpiteiden vastavuoroista tunnustamista. Osapuolet voivat tarvittaessa ja tapauksen mukaan tarkastella myös yhteensopivien riskinarviointiperusteiden ja -mallien, valvontatoimenpiteiden ja tarkastusten yhteisten painopistealueiden kehittämistä;

               (g)tunnustavat vastavuoroisesti valtuutettua talouden toimijaa koskevat ohjelmat kaupan turvaamiseksi ja helpottamiseksi;

               (h)edistävät tulli- ja muiden valtionhallintoon kuuluvien viranomaisten tai virastojen yhteistyötä valtuutettua talouden toimijaa koskevien ohjelmien toteutuksessa, muun muassa sopimalla erittäin tiukoista vaatimuksista, helpottamalla etuuksien saamista ja vähentämällä mahdollisuuksien mukaan tarpeetonta päällekkäisyyttä;

               (i)varmistavat, että tulliviranomaiset valvovat teollis- ja tekijänoikeuksia, mukaan lukien tietojen ja parhaiden käytäntöjen vaihtaminen tullin toiminnassa keskittyen erityisesti teollis- ja tekijänoikeuksien valvontaan;

               (j)säilyttävät, tarvittaessa ja tapauksen mukaan, yhdenmukaistetut tullimenettelyt, mukaan lukien yhtenäisen hallinnollisen asiakirjan käyttäminen tulli-ilmoituksissa; ja

               (k)vaihtavat, tarvittaessa ja tapauksen mukaan, myöhemmin sovittavien järjestelyjen mukaisesti, osapuolten tulliviranomaisten jäsennetyn ja säännöllisen viestinnän yhteydessä tiettyjä tulleihin liittyviä tietoja erityistarkoituksiin riskienhallinnan ja tullivalvonnan tehokkuuden parantamiseksi, toimien kohdentamiseksi tavaroihin, jotka muodostavat uhan tulojen keräämiselle tai turvallisuudelle, ja laillisen kaupankäynnin helpottamiseksi; tällainen vaihto voi kattaa osapuolten välistä kauppaa koskevien vienti- ja tuonti-ilmoitusten tiedot, jotta pilottialoitteiden avulla voidaan selvittää mahdollisuuksia yhteentoimivien mekanismien kehittämiseen tällaisten tietojen toimittamiseen liittyvien päällekkäisyyksien välttämiseksi. Tämän kohdan nojalla tapahtuva tietojenvaihto ei vaikuta tietojenvaihtoon, jota osapuolet voivat harjoittaa keskinäisestä hallinnollisesta avunannosta tulliasioissa tehdyn pöytäkirjan nojalla.

               3.Osapuolten tulliviranomaiset antavat keskinäistä hallinnollista avunantoa tämän luvun soveltamisalaan kuuluvissa asioissa keskinäisestä hallinnollisesta avunannosta tulliasioissa tehdyn pöytäkirjan mukaisesti, sanotun kuitenkaan rajoittamatta muita tämän sopimuksen mukaisia yhteistyömuotoja.

               4.Kaikkeen tämän luvun nojalla tapahtuvaan osapuolten tietojenvaihtoon sovelletaan soveltuvin osin keskinäisestä hallinnollisesta avunannosta tulliasioissa tehdyn pöytäkirjan 12 artiklassa [Tietojenvaihto ja luottamuksellisuus] määrättyä luottamuksellisuutta ja tietosuojaa samoin kuin osapuolten lainsäädännössä asetettuja luottamuksellisuutta ja yksityisyyttä koskevia vaatimuksia.

               CUSTMS.3 artikla: Tulli- ja muu kauppalainsäädäntö ja -menettelyt

               1.Kumpikin osapuoli varmistaa, että sen tullimääräykset ja -menettelyt

               (a)ovat yhdenmukaisia tullin ja kaupan alalla sovellettavien kansainvälisten välineiden ja standardien kanssa, mukaan lukien kaupan helpottamista koskeva WTO:n sopimus, tullimenettelyjen yksinkertaistamista ja yhdenmukaistamista koskevan tarkistetun Kioton yleissopimuksen keskeiset osat, kansainvälinen yleissopimus harmonoidusta tavarankuvaus- ja koodausjärjestelmästä samoin kuin maailmanlaajuisen kaupan turvaamista ja helpottamista koskevat WCO:n normit ja tullitietomalli;

               (b)suojaavat ja helpottavat laillista kaupankäyntiä ottamalla huomioon kauppakäytäntöjen kehittymisen tehokkaan valvonnan avulla, kun osapuolen lakeja ja asetuksia rikotaan, tulleja kierretään ja harjoitetaan salakuljetusta, ja varmistamalla lainsäädännön vaatimusten noudattamisen;

               (c)perustuvat lainsäädäntöön, joka on oikeasuhteinen ja syrjimätön, jossa vältetään tarpeetonta talouden toimijoihin kohdistuvaa rasitetta, helpotetaan vaatimuksia hyvin noudattavien talouden toimijoiden kauppaa, mukaan lukien edullinen kohtelu tullivalvonnassa ennen tavaroiden luovutusta, ja varmistetaan suojautuminen petoksilta taikka laittomilta tai vahingollisilta toimilta, samalla kun sillä varmistetaan kansalaisten turvallisuuden korkeatasoinen suojelu, kieltojen ja rajoitusten noudattaminen sekä osapuolten taloudellisten etujen kunnioittaminen; ja

               (d)sisältävät säännöt, joilla varmistetaan, että tullisääntöjen tai menettelyvaatimusten rikkomisesta määrättävät seuraamukset ovat oikeasuhteisia ja syrjimättömiä ja että tällaisten seuraamusten soveltaminen ei johda aiheettomiin viivästyksiin.

               Osapuolten olisi tarkasteltava lainsäädäntöään ja tullimenettelyjään uudelleen säännöllisesti. Tullimenettelyjä olisi myös sovellettava tavalla, joka on ennakoitavissa, johdonmukainen ja läpinäkyvä.

               2.Työskentelytapojen parantamiseksi sekä toiminnan syrjimättömyyden, läpinäkyvyyden, tehokkuuden, yhtenäisyyden ja vastuullisuuden takaamiseksi osapuolet

               (a)yksinkertaistavat ja tarkastelevat vaatimuksia ja muodollisuuksia uudelleen aina kun se on mahdollista, tavaroiden nopean luovutuksen ja tulliselvityksen varmistamiseksi;

               (b)jatkavat työtä, jonka tavoitteena on yksinkertaistaa ja standardoida tullin ja muiden virastojen vaatimia tietoja ja asiakirjoja; ja

               (c)edistävät koordinointia kaikkien rajaviranomaisten välillä, sekä sisäisesti että rajat ylittävästi, rajanylitysprosessin helpottamiseksi ja valvonnan tehostamiseksi ottaen huomioon mahdollisuuden yhteisiin rajatarkastuksiin, jos se on toteutettavissa ja tarkoituksenmukaista.

               CUSTMS.4 artikla: Tavaroiden luovutus

               1.Kumpikin osapuoli ottaa käyttöön tai pitää voimassa menettelyjä, joilla

               a)
                     mahdollistetaan tavaroiden nopea luovuttaminen sellaisen ajan kuluessa, joka ei ole pidempi kuin osapuolen lakien ja määräysten noudattaminen edellyttää;

               b)
                     säädetään ennen tavaroiden fyysistä saapumista tapahtuvasta asiakirjojen ja muiden vaadittujen tietojen sähköisestä toimituksesta ja käsittelystä, jotta mahdollistetaan tavaroiden luovutus viipymättä niiden saavuttua, jos riskianalyysissä ei ole todettu riskiä tai jos ei ole määrä tehdä satunnaistarkastuksia tai muita tarkastuksia;

               c)
                     säädetään mahdollisuudesta luovuttaa tavarat vapaaseen liikkeeseen ensimmäisessä saapumispaikassa, silloin kun se on tarkoituksenmukaista ja tarvittavat edellytykset täyttyvät; ja

               d)
                     mahdollistetaan tavaroiden luovuttaminen ennen tullien, verojen, palkkioiden ja maksujen lopullista määrittämistä, jos tällaista määrittämistä ei ole tehty ennen saapumista tai saapumisen yhteydessä taikka niin nopeasti kuin mahdollista saapumisen jälkeen ja edellyttäen, että kaikki muut sääntelyvaatimukset ovat täyttyneet.

               2.Tavaroiden luovutuksen edellytyksenä kumpikin osapuoli voi vaatia vielä määrittämättömään summaan kohdistuvan vakuuden, takauksen, talletuksen tai muun sen laeissa ja määräyksissä säädetyn asianmukaisen välineen muodossa. Tällainen vakuus ei saa olla suurempi kuin määrä, jonka osapuoli vaatii lopullisesti tullien, verojen, maksujen ja palkkioiden maksamiseksi tavaroista, jotka kuuluvat vakuuden piiriin. Vakuus on vapautettava, kun sitä ei enää vaadita.

               3.Osapuolet varmistavat, että tulliviranomaiset ja muut rajavalvonnasta sekä tavaroiden tuonnista, viennistä ja kauttakuljetuksesta vastaavat viranomaiset tekevät keskenään yhteistyötä ja koordinoivat toimiaan kaupan helpottamiseksi ja tavaroiden luovutuksen nopeuttamiseksi.

               CUSTMS.5 artikla: Yksinkertaistettu tullimenettely

               1.Kumpikin osapuoli pyrkii yksinkertaistamaan tullimenettelyjä koskevia vaatimuksiaan ja muodollisuuksiaan, jotta voidaan vähentää niihin liittyviä kaupan alan toimijoiden tai toimijoiden aikaa ja kustannuksia, mukaan lukien pienet ja keskisuuret yritykset.

               2.Kumpikin osapuoli ottaa käyttöön tai pitää voimassa toimenpiteitä, joiden ansiosta kaupan alan toimijat tai toimijat, jotka täyttävät sen säädöksissä ja määräyksissä vahvistetut vaatimukset, voivat hyötyä tullimenettelyjen pidemmälle menevästä yksinkertaistamisesta. Tällaiset toimenpiteet voivat kattaa muun muassa

               (a)vähemmän tietoa tai liiteasiakirjoja sisältävät tulli-ilmoitukset;

               (b)jaksotullaukset tullien ja verojen määrittämiseksi ja maksamiseksi useista tuontitapahtumista tietyllä ajanjaksolla näiden maahantuotujen tavaroiden luovutuksen jälkeen;

               (c)tullien ja verojen itsemääritys ja maksujen lykkääminen maahantuotujen tavaroiden luovutuksen jälkeen; ja

               (d)määrältään alennettujen vakuuksien käyttö tai vakuuden antamista koskevasta velvoitteesta vapauttaminen.

               3.Kun osapuoli päättää hyväksyä jonkin tällaisen toimenpiteen, se tarjoaa tällaiset yksinkertaistukset kaikille kaupan alan toimijoille, jotka täyttävät asianmukaiset kriteerit, jos se katsoo tämän olevan tarkoituksenmukaista ja lakiensa ja määräystensä mukaista.

               CUSTMS.6 artikla: Kauttakuljetus ja uudelleenlastaus

               1.Edellä olevaa GOODS.4a [Tavarakauppa] artiklaa [Kauttakulkuvapaus] sovellettaessa sovelletaan yhteistä passitusmenettelyä koskevaa yleissopimusta.

               2.Kumpikin osapuoli varmistaa uudelleenlastausmenettelyjen ja kauttakuljetustoimintojen helpottamisen ja tehokkaan valvonnan alueellaan.

               3.Kumpikin osapuoli edistää ja panee täytäntöön alueellisia kauttakuljetusjärjestelyjä, joiden tarkoituksena on kaupan helpottaminen yhteistä passitusmenettelyä koskevaa yleissopimusta noudattaen.

               4.Kumpikin osapuoli varmistaa kaikkien asianomaisten viranomaisten ja virastojen välisen yhteistyön ja koordinoinnin alueillaan tarkoituksenaan helpottaa kauttakuljetusliikennettä.

               5.Kumpikin osapuoli mahdollistaa tuontiin tarkoitettujen tavaroiden siirtämisen alueellaan tullivalvonnassa maahantulopaikan tullitoimipaikasta alueellaan olevaan toiseen tullitoimipaikkaan, josta tavarat luovutetaan tai jossa ne tulliselvitetään.

               CUSTMS.7 artikla: Riskienhallinta

               1.Kumpikin osapuoli ottaa käyttöön tai pitää voimassa riskienhallintajärjestelmän tullivalvontaa varten sellaisen tapahtuman todennäköisyyden ja vaikutuksen vähentämiseksi, joka estäisi tullilainsäädännön asianmukaisen soveltamisen, vaarantaisi osapuolten taloudellisen edun tai muodostaisi uhan osapuolten ja niiden alueella asuvien turvallisuudelle, ihmisten, eläinten tai kasvien terveydelle, ympäristölle tai kuluttajille.

               2.Muiden tullitarkastusten kuin satunnaistarkastusten on pääasiallisesti perustuttava riskianalyysiin, jossa käytetään sähköisiä tietojenkäsittelymenetelmiä.

               3.Kumpikin osapuoli suunnittelee riskienhallintaa ja soveltaa sitä niin, että vältetään mielivaltainen tai perusteeton syrjintä taikka kansainvälisen kaupan peitelty rajoittaminen.

               4.Kumpikin osapuoli keskittää tullivalvonnan ja muun asiaankuuluvan rajavalvonnan korkean riskin lähetyksiin ja nopeuttaa matalan riskin lähetysten luovuttamista. Kumpikin osapuoli voi myös valita satunnaisesti lähetyksiä tällaiseen valvontaan osana riskienhallintaansa.

               5.Kummankin osapuolen riskienhallinnan on perustuttava riskien arviointiin asianmukaisten poimintaehtojen perusteella.

               CUSTMS.8 artikla: Jälkitarkastus

               1.Voidakseen nopeuttaa tavaroiden luovutusta kumpikin osapuoli ottaa käyttöön tai pitää voimassa jälkitarkastuksen, jotta varmistetaan tullilainsäädännön ja muiden kauppaan liittyvien säädösten ja määräysten mukaisuus.

               2.Kumpikin osapuoli valitsee henkilön tai lähetyksen jälkitarkastukseen riskien perusteella, missä voidaan ottaa huomioon asianmukaiset poimintaehdot. Kumpikin osapuoli tekee jälkitarkastukset läpinäkyvällä tavalla. Jos henkilö on osallisena tarkastusprosessissa, josta on saatu ratkaisevia tuloksia, osapuoli ilmoittaa viipymättä tarkastuksen kohteena olleelle henkilölle tarkastuksen tulokset, henkilön oikeudet ja velvoitteet sekä tulosten syyt.

               3.Jälkitarkastuksesta saatuja tietoja voidaan käyttää myöhemmissä hallinnollisissa tai oikeudellisissa menettelyissä.

               4.Osapuolet käyttävät jälkitarkastuksen tulosta riskienhallinnan tarkoituksiin aina kun se on tarkoituksenmukaista.

               CUSTMS.9 artikla: Valtuutetut talouden toimijat

               1.Kumpikin osapuoli pitää voimassa kumppanuusohjelman toimijoille, jotka täyttävät liitteessä CUSTMS-1 [Valtuutetut talouden toimijat] määritetyt kriteerit.

               2.Osapuolet tunnustavat kummankin valtuutettuja talouden toimijoita koskevat ohjelmat liitteen CUSTMS-1 [Valtuutetut talouden toimijat] mukaisesti.

               CUSTMS.10 artikla: Tietojen julkaiseminen ja saatavuus

               1.Kumpikin osapuoli varmistaa, että sen tullilainsäädäntö ja muut kauppaan liittyvät lait ja määräykset sekä kauppaan liittyvät yleiset hallinnolliset menettelyt ja yleisesti sovellettavat merkitykselliset tiedot julkaistaan ja asetetaan helposti kaikkien asianomaisten henkilöiden saataville tarvittaessa myös internetin välityksellä.

               2.Kumpikin osapuoli julkaisee viipymättä tullikysymyksiin ja kaupan helpottamiseen liittyvän uuden lainsäädännön ja yleiset menettelyt mahdollisimman varhaisessa vaiheessa ennen tällaisen uuden lainsäädännön tai uusien menettelyjen voimaantuloa samoin kuin tällaiseen lainsäädäntöön ja menettelyihin tehtävät muutokset ja niitä koskevat tulkinnat. Tällaisen julkaisemisen tulee käsittää

               (a)asiaankuuluvat hallinnolliset ilmoitukset;

               (b)tuontia, vientiä ja kauttakuljetusta koskevat menettelyt (mukaan lukien menettelyt satamissa, lentokentillä ja muissa maahantulopaikoissa) sekä vaaditut lomakkeet ja asiakirjat;

               (c)tuonnista ja viennistä tai tuonnin ja viennin yhteydessä perittävät kaikki tullit ja verot;

               (d)viranomaisten tuonnin, viennin ja kauttakuljetuksen johdosta tai tuonnin, viennin ja kauttakuljetuksen yhteydessä määräämät tai niiden puolesta määrätyt maksut ja palkkiot;

               (e)tuotteiden luokittelua tai arviointia tullitarkoituksiin koskevat säännöt;

               (f)alkuperäsääntöihin liittyvät yleisesti sovellettavat lait, asetukset ja hallinnolliset päätökset;

               (g)tuontia, vientiä tai kauttakuljetusta koskevat rajoitukset tai kiellot;

               (h)tuonti-, vienti- tai kauttakuljetusmuodollisuuksien rikkomiseen sovellettavat seuraamuksia koskevat säännökset;

               (i)muutoksenhakumenettelyt;

               (j)tuontiin, vientiin tai kauttakuljetukseen liittyvät yhden tai useamman maan kanssa tehdyt sopimukset tai niiden osat;

               (k)tariffikiintiöiden hallinnointiin liittyvät menettelyt;

               (l)satamissa ja rajanylityspaikoissa sijaitsevien tullitoimipaikkojen aukioloajat ja toimintatavat; sekä

               (m)yhteyspisteet tiedusteluja varten.

               3.Kumpikin osapuoli varmistaa, että uusien tai muutettujen säännösten, menettelyjen, palkkioiden tai maksujen julkaisemisen ja voimaantulon välillä on riittävän pitkä ajanjakso.

               4.Kumpikin osapuoli saattaa seuraavat tiedot saataville internetin kautta:

               (a)kuvaus sen tuontiin, vientiin ja kauttakuljetukseen sovellettavista menettelyistä, mukaan lukien muutoksenhakumenettelyt; kuvauksessa on annettava tietoja tuontia, vientiä ja kauttakuljetusta varten tarvittavista käytännön toimista;

               (b)lomakkeet ja asiakirjat, jotka vaaditaan kyseisen osapuolen alueelle tuontia, alueelta vientiä ja alueen kautta kuljetusta varten; ja

               (c)tiedotuspisteiden yhteystiedot.

               Kumpikin osapuoli varmistaa, että ensimmäisen kohdan a, b ja c alakohdassa tarkoitetut kuvaukset, lomakkeet, asiakirjat ja tiedot pidetään ajan tasalla.

               5.Kumpikin osapuoli perustaa yhden tai useamman tiedotuspisteen tai pitää yllä niiden toimintaa, jotta ne voivat vastata viranomaisten, kaupan alan toimijoiden ja muiden asianomaisten osapuolten tulliasioissa ja muissa kauppaan liittyvissä asioissa esittämiin tiedusteluihin kohtuullisessa ajassa. Osapuolet eivät saa periä maksua tiedusteluihin vastaamisesta.

               CUSTMS.11 artikla: Ennakkopäätökset

               1.Kumpikin osapuoli antaa tulliviranomaistensa välityksellä talouden toimijoiden hakemuksesta ennakkopäätöksiä, joissa esitetään kyseisiin tavaroihin sovellettava kohtelu. Tällaiset päätökset on annettava kirjallisessa tai sähköisessä muodossa määräajassa, ja niiden on sisällettävä kaikki päätöksen antavan osapuolen lainsäädännössä edellytettävät tiedot.

               2.Ennakkopäätökset ovat voimassa vähintään kolme vuotta pätevyyden alkamisajankohdasta, paitsi jos ratkaisu ei ole enää lainsäädännön mukainen tai alkuperäistä ratkaisua tukevat tosiseikat ja olosuhteet ovat muuttuneet.

               3.Osapuoli voi kieltäytyä antamasta ennakkopäätöstä, jos hakemuksessa esitetty kysymys on hallinnollisen tai oikeudellisen muutoksenhaun kohteena tai jos hakemus ei liity mihinkään ennakkopäätöksen käyttötarkoitukseen tai tullimenettelyn käyttötarkoitukseen. Jos osapuoli kieltäytyy antamasta ennakkopäätöstä, sen on ilmoitettava tästä viipymättä hakijalle kirjallisesti ja esitettävä asiaan vaikuttavat seikat sekä päätöksensä perusteet.

               4.Kumpikin osapuoli julkaisee vähintään seuraavat:

               (a)ennakkopäätöksen hakemista koskevat vaatimukset, mukaan lukien toimitettavat tiedot ja niiden muoto;

               (b)määräaika, jonka kuluessa se antaa ennakkopäätöksen; ja

               (c)ennakkopäätöksen voimassaoloaika.

               5.Jos osapuoli kumoaa ennakkopäätöksen, muuttaa sitä, julistaa sen pätemättömäksi tai peruuttaa sen, sen on toimitettava hakijalle kirjallinen ilmoitus, jossa esitetään asiaan liittyvät tosiseikat ja päätöksen perustelut. Osapuoli voi kumota ennakkopäätöksen, muuttaa sitä, julistaa sen pätemättömäksi tai peruuttaa sen taannehtivasti vain siinä tapauksessa, että ratkaisu perustui puutteellisiin, virheellisiin, vääriin tai harhaanjohtaviin tietoihin.

               6.Osapuolen antama ennakkopäätös sitoo kyseistä osapuolta päätöstä pyytäneeseen hakijaan nähden. Osapuoli voi määrätä, että ennakkopäätös sitoo hakijaa.

               7. Kumpikin osapuoli tarkastelee päätöksen haltijan kirjallisesta pyynnöstä uudelleen ennakkopäätöstä tai päätöstä muuttaa ennakkopäätöstä tai kumota tai julistaa se pätemättömäksi.

               8. Kumpikin osapuoli asettaa julkisesti saataville ennakkopäätöksiä koskevat tiedot ottaen huomioon tarpeen suojata henkilötietoja ja kaupallisesti luottamuksellisia tietoja.

               9. Ennakkopäätöksiä on annettava

               a) tavaroiden tariffiluokituksesta;

               b) tavaroiden alkuperästä; ja

               c) mistä tahansa muusta osapuolten sopimasta asiasta.

               CUSTMS.12 artikla: Tulliasioitsijat

               Osapuolten tullimääräyksissä ja -menettelyissä ei edellytetä tulliasioitsijoiden (tai muun asiamiehen) pakollista käyttöä. Kumpikin osapuoli ilmoittaa tulliasioitsijoiden käyttöä koskevista toimenpiteistään ja julkaisee ne. Osapuolten on sovellettava läpinäkyviä, syrjimättömiä ja oikeasuhteisia sääntöjä, jos ja kun ne myöntävät lupia tulliasioitsijoille.

               CUSTMS.13 artikla: Vientitavaran ennakkotarkastukset

               Osapuolet eivät edellytä vientitavaran ennakkotarkastusten, sellaisina kuin ne on määritelty vientitavaran ennakkotarkastuksesta tehdyssä WTO:n sopimuksessa, pakollista käyttöä tai mitään muita yksityisten yritysten ennen tulliselvitystä suorittamia tarkastuksia määräpaikassa.

               CUSTMS.14 artikla: Uudelleentarkastelu ja muutoksenhaku

               1.Kumpikin osapuoli tarjoaa tehokkaat, nopeat, syrjimättömät ja helposti käytettävissä olevat menettelyt, joilla turvataan muutoksenhakuoikeus sellaisiin tullin tai muiden toimivaltaisten viranomaisten hallinnollisiin toimiin ja päätöksiin, jotka vaikuttavat tavaroiden tuontiin, vientiin tai kauttakuljetukseen.

               2.Edellä 1 kohdassa tarkoitettuja menettelyjä koskevat seuraavat vaatimukset:

               (a)hallinnollinen muutoksenhaku päätöksen tehnyttä virkamiestä tai virastoa korkeammalle hallinnolliselle viranomaiselle tai tällaisesta virkamiehestä tai virastosta riippumattomalle hallinnolliselle viranomaiselle tai näiden suorittama hallinnollinen uudelleentarkastelu; ja

               (b)päätöstä koskeva oikeudellinen muutoksenhaku tai uudelleentarkastelu.

               3.Kumpikin osapuoli varmistaa, että tapauksissa, joissa 2 kohdan a alakohdan mukaista muutoksenhakua tai uudelleentarkastelua koskevaa päätöstä ei anneta sen laeissa tai määräyksissä tarkemmin säädetyissä määräajoissa tai ilman aiheetonta viivästystä, valituksen tekijällä on oikeus uuteen hallinnolliseen tai oikeudelliseen muutoksenhakuun tai hallinnollisen tai oikeudellisen viranomaisen suorittamaan uudelleentarkasteluun tai mihin tahansa muuhun oikeudellisen viranomaisen tarjoamaan oikeussuojakeinoon kyseisen osapuolen lakien ja määräysten mukaisesti.

               4.Kumpikin osapuoli varmistaa, että valituksen tekijälle annetaan hallinnollisen päätöksen perusteet, jotta tämä voi tarvittaessa käyttää muutoksenhakua tai uudelleentarkastelua koskevia menettelyjä.

               CUSTMS.15 artikla: Suhteet liike-elämän toimijoihin

               1.Kumpikin osapuoli neuvottelee hyvissä ajoin ja säännöllisesti kaupan alan edustajien kanssa lainsäädäntöehdotuksista ja yleisistä menettelyistä, jotka liittyvät tullia ja kaupan helpottamista koskeviin kysymyksiin. Tätä varten kumpikin osapuoli järjestää asianmukaisia kuulemisia hallintoviranomaisten ja liike-elämän edustajien välillä;

               2.Kumpikin osapuoli varmistaa, että sen tullia ja siihen liittyviä seikkoja koskevat vaatimukset ja menettelyt ovat edelleen liike-elämän tarpeiden ja parhaiden toimintatapojen mukaisia ja rajoittavat kauppaa mahdollisimman vähän.

               CUSTMS.16 artikla: Väliaikainen maahantuonti

               1.Tätä artiklaa sovellettaessa ’väliaikaisella maahantuonnilla’ tarkoitetaan tullimenettelyä, jossa sallitaan tiettyjen tavaroiden, mukaan lukien kulkuneuvot, tuonti tullialueelle niin, että ne vapautetaan ehdollisesti tuontitullien ja -verojen maksamisesta ja soveltamatta niihin taloudellisia tuontikieltoja ja -rajoituksia, edellyttäen että tavarat on tuotu maahan tiettyä tarkoitusta varten ja ne on tarkoitettu jälleenvietäviksi tietyssä määräajassa niitä mitenkään muuttamatta, käytön seurauksena olevaa tavanomaista arvon alenemista lukuun ottamatta.

               2.Kumpikin osapuoli myöntää väliaikaisen maahantuonnin niin, että tavarat vapautetaan kokonaan ehdollisesti tuontitullien ja -verojen maksamisesta ja soveltamatta niihin taloudellisia tuontikieltoja ja -rajoituksia, sellaisina kuin niistä säädetään sen laeissa ja määräyksissä, seuraaville tavaroille:

               (a)näyttelyissä, messuilla, kokouksissa tai vastaavissa tilaisuuksissa näytteille asetettavat tai käytettävät tavarat (näyttelytavarat; ulkomaisten tuotteiden esittelyssä tilaisuudessa tarvittavat tavarat; kansainvälisissä kokouksissa, konferensseissa ja kongresseissa käytettävät tarvikkeet, mukaan lukien tulkkauslaitteet, äänen- ja kuvantallennuslaitteet sekä kasvatus-, tiede- tai kulttuurifilmit); tilaisuuden aikana väliaikaisesti maahantuoduista tavaroista näytteille asetettujen koneiden tai laitteiden esittelyn yhteydessä saadut tavarat;

               (b)ammatinharjoittamisvälineet (lehdistö-, radio- ja televisioalan välineet, jotka ovat välttämättömiä lehdistön, radion tai television edustajille, jotka menevät muun maan alueelle tehdäkseen selostuksia, nauhoituksia tai lähetyksiä määrättyihin ohjelmiin; elokuva-alan välineet, jotka ovat välttämättömiä henkilölle, joka menee muun maan alueelle tehdäkseen yhden tai useamman määrätyn elokuvan; kaikki muut välineet, jotka ovat välttämättömiä toisen maan alueelle määrättyä työtä tekemään menevän henkilön alalla tai ammatissa. Tähän ei kuitenkaan kuulu teollisessa valmistuksessa, tavaroiden pakkaamisessa tai, jollei ole kyse käsityöstä, luonnonvarojen hyödyntämisessä, talojen rakennuksessa, korjaamisessa tai huoltamisessa, maansiirtotöissä tai niiden kaltaisissa töissä käytettävät välineet; edellä mainittujen välineiden apulaitteet ja niihin liittyvät varusteet); väliaikaiseen maahantuontiin asetettujen ammatinharjoittamisvälineiden korjaamista varten maahantuodut varaosat;

               (c)kaupallisen toiminnon yhteydessä maahantuodut tavarat, joiden maahantuonti ei itsessään muodosta kaupallista toimintoa (pakkauspäällykset, jotka joko tuodaan maahan täysinä ja jälleenviedään tyhjinä tai täysinä tai tuodaan maahan tyhjinä ja jälleenviedään täysinä; myös tavaroilla lastatut kuljetussäiliöt sekä väliaikaisesti maahantuotujen kuljetussäiliöiden tarvikkeet ja laitteet, jotka on joko maahantuotu kuljetussäiliön mukana erillisinä tai kuljetussäiliön mukana jälleenvietäviksi tai jotka on maahantuotu erillisinä kuljetussäiliön mukana jälleenvietäviksi, ja väliaikaiseen maahantuontiin asetettujen kuljetussäiliöiden korjaamista varten maahantuodut varaosat; kuormausalustat; näytteet; mainoselokuvat: muut tavarat, jotka maahantuodaan kaupallisen toiminnon yhteydessä);

               (d)tuotantotoiminnon yhteydessä maahantuodut tavarat (takomuotit, kuvalaatat, muotit, piirrokset, suunnitelmat, mallit ja muut niiden kaltaiset esineet; mitta-, tarkastus- ja tarkistusvälineet ja muut niiden kaltaiset esineet; erikoistyökalut ja -välineet, jotka on tuotu maahan tavaroiden valmistusmenettelyssä käytettäviksi); korvaavat tuotantovälineet (välineet, laitteet ja koneet, jotka toimittaja tai korjaaja, tapauksen mukaan, asettaa asiakkaan käyttöön samanlaisten tavaroiden toimittamista tai korjaamista odotettaessa);

               (e)kasvatuksellisessa, tieteellisessä tai kulttuuritarkoituksessa maahantuodut tavarat (tieteellinen ja opetusaineisto, merimiesten viihdytysaineisto sekä kaikki muut kasvatuksellisen, tieteellisen ja kulttuuritoiminnan yhteydessä maahantuodut tavarat); väliaikaiseen maahantuontiin asetettuun tieteelliseen ja opetusaineistoon liittyvät varaosat; tämän aineiston huoltamiseksi, tarkastamiseksi, mittaamiseksi tai korjaamiseksi erityisesti valmistetut työkalut;

               (f)henkilökohtaiset tavarat (kaikki uudet tai käytetyt tavarat, joita matkustajan voidaan kohtuudella olettaa tarvitsevan henkilökohtaista käyttöään varten matkansa aikana, ottaen huomioon tämän matkan kaikki olosuhteet, eivät kuitenkaan kaupallisiin tarkoituksiin maahantuodut tavarat); urheilukäyttöön maahantuodut tavarat (urheilutarvikkeet ja muut välineet, joita matkustajien on tarkoitus käyttää urheilukilpailujen tai näytösten tai harjoitusten yhteydessä väliaikaisen maahantuonnin alueella);

               (g)matkailumainonta-aineisto (tavarat, joiden tarkoituksena on kannustaa yleisöä käymään ulkomailla, erityisesti osallistumaan niissä kulttuuri-, uskonnollisiin, matkailu-, urheilu- tai ammatillisiin kokouksiin tai tilaisuuksiin);

               (h)humanitaarisessa tarkoituksessa maahantuodut tavarat (lääketieteellis-kirurginen ja laboratorioaineisto sekä avustuslähetykset, kuten luonnonkatastrofin tai sen kaltaisten onnettomuuksien uhrien avustamiseksi lähetetyt ajoneuvot tai muut kulkuneuvot, peitot, teltat, esivalmistetut talot tai muut, kiireellisesti tarvittavat tavarat); ja

               (i)tiettyjä tarkoituksia varten maahantuodut eläimet (kouluttaminen, harjoittaminen, siitos, kengittäminen tai punnitseminen, eläinlääkärin hoito, kokeilu (esimerkiksi ennen ostotoimenpidettä), osallistuminen julkisiin tilaisuuksiin, näyttelyihin, kilpailuihin tai esittelyihin, näytökset (sirkuseläimet jne.), matkailu (myös matkailijoiden seuraeläimet), toiminnan harjoittaminen (poliisikoirat tai -hevoset, vainukoirat, opaskoirat jne.), pelastustoimet, vuorilaiduntaminen tai laiduntaminen, työn tai kuljetuksen suorittaminen, lääketieteellinen käyttö (myrkyn tuottaminen jne.).

               3.Edellä 2 kohdassa tarkoitettujen tavaroiden väliaikaiseen maahantuontiin ja niiden alkuperästä riippumatta kumpikin osapuoli hyväksyy toisessa osapuolessa annetut ja vahvistetut, väliaikaisesta maahantuonnista tehdyn yleissopimuksen ja Istanbulin yleissopimuksen mukaiset ATA-carnet’t, jotka kansainväliseen takausketjuun kuuluva toimija on taannut, jotka toimivaltaiset viranomaiset ovat hyväksyneet ja jotka ovat päteviä tuojaosapuolen tullialueella.

               CUSTMS.17 artikla: Yhdennetty palveluympäristö

               Kumpikin osapuoli pyrkii perustamaan yhdennettyyn palveluympäristöön perustuvia järjestelmiä, joissa kauppiaat voivat toimittaa tavaroiden tuontia, vientiä tai kauttakuljetusta varten vaaditut asiakirjat ja/tai tiedot menettelyyn osallistuville viranomaisille tai virastoille keskitetyn asiointipisteen kautta.

               CUSTMS.18 artikla: Ro-ro-liikenteen helpottaminen

               1.
                     Osapuolet tunnustavat merimatkojen ja erityisesti ro-ro-liikenteen suuren määrän tullialueidensa välillä ja sopivat tekevänsä yhteistyötä helpottaakseen tällaista liikennettä sekä muita, vaihtoehtoisia liikennemuotoja.

               2.
                     Osapuolet tunnustavat:

               a)kummankin osapuolen oikeuden hyväksyä oman lainsäädäntönsä mukaisesti kauppaa helpottavia tullimuodollisuuksia ja -menettelyjä osapuolten välistä liikennettä varten; ja

               b)satamien, satamaviranomaisten ja muiden toimijoiden oikeuden toimia kyseisen osapuolen oikeusjärjestyksen puitteissa omien sääntöjensä ja toiminta- ja liiketoimintamalliensa mukaisesti.

               3.
                     Tätä varten osapuolet

               a)
                     hyväksyvät tai pitävät voimassa menettelyt, joilla mahdollistetaan tuontia koskevien asiakirjojen ja muiden vaadittujen tietojen, mukaan luettuna tavaraluettelot, toimittaminen, jotta niitä voidaan ryhtyä käsittelemään ennen tavaroiden saapumista, jotta niiden luovutusta voidaan nopeuttaa; ja

               b)
                     sitoutuvat helpottamaan passitusmenettelyn käyttöä toimijoiden kannalta, muun muassa yksinkertaistamalla yhteistä passitusmenettelyä koskevan yleissopimuksen mukaista passitusmenettelyä.

               4.
                     Osapuolet sopivat kannustavansa tulliviranomaisiaan tekemään yhteistyötä kahdenvälisten merireittien osalta ja vaihtamaan tietoja niiden keskinäistä liikennettä käsittelevien satamien toiminnasta sekä sovellettavista säännöistä ja menettelyistä. Ne julkistavat ja edistävät toimijoiden keskuudessa tietoisuutta voimassa olevista toimenpiteistä ja satamien vahvistamista menettelyistä tällaisen liikenteen helpottamiseksi.

               CUSTMS.19 artikla: Hallinnollinen yhteistyö arvonlisäverotuksen alalla ja keskinäinen avunanto verojen ja tullien perimiseksi

               Osapuolten toimivaltaiset viranomaiset tekevät keskinäistä yhteistyötä varmistaakseen arvonlisäverolainsäädännön noudattamisen ja veroihin ja tulleihin liittyvien saatavien perinnän hallinnollisesta yhteistyöstä ja petosten torjunnasta arvonlisäverotuksen alalla sekä veroihin ja tulleihin liittyvien saatavien perinnässä annettavasta keskinäisestä avunannosta tehdyn pöytäkirjan mukaisesti.

               CUSTMS.20 artikla: Tulliyhteistyötä ja alkuperäsääntöjä käsittelevä erityiskauppakomitea

               1.
                     Tulliyhteistyötä ja alkuperäsääntöjä käsittelevä erityiskauppakomitea

               a)
                     järjestää säännöllisesti neuvotteluja; ja

               b)
                     liitteen CUSTMS-1 [Valtuutetut talouden toimijat] määräysten tarkistamista varten:

               (I)validoi yhteisesti ohjelmien osallistujat liitteen CUSTMS-1 [Valtuutetut talouden toimijat] täytäntöönpanoon liittyvien vahvuuksien ja heikkouksien määrittämiseksi; ja

               (II)vaihtaa näkemyksiä jaettavista tiedoista ja toimijoiden kohtelusta.

               2.Tulliyhteistyötä ja alkuperäsääntöjä käsittelevä erityiskauppakomitea voi hyväksyä päätöksiä tai suosituksia, jotka koskevat

               a)
                     tulliin liittyvien tietojen vaihtoa, riskienhallintamenetelmien, riskejä koskevien standardien ja valvonnan sekä turvallisuuteen liittyvien tullitoimenpiteiden vastavuoroista tunnustamista, tullausarvon määrittämistä koskevia yhteisiä lähestymistapoja ja muita tämän luvun täytäntöönpanoon liittyviä seikkoja;

               b)
                     keskinäisestä hallinnollisesta avunannosta tulliasioissa tehdyn pöytäkirjan 10 artiklassa [Automaattinen tietojenvaihto] tarkoitettuun automaattiseen tietojenvaihtoon liittyviä järjestelyjä ja muita kyseisen pöytäkirjan täytäntöönpanoon liittyviä seikkoja;

               c)
                     mitä tahansa muita liitteen CUSTMS-1 [Valtuutetut talouden toimijat] täytäntöönpanoon liittyviä seikkoja; ja

               d)
                     ORIG.26 [Tullietuuskohtelun epääminen] artiklassa vahvistettuja neuvottelumenettelyjä, jotka koskevat mitä tahansa muita tämän osaston 2 luvun [Alkuperäsäännöt] täytäntöönpanoon liittyviä teknisiä tai hallinnollisia asioita, mukaan lukien tulkintaan liittyvät huomautukset, joiden tarkoituksena on varmistaa alkuperäsääntöjen yhdenmukainen soveltaminen.

               CUSTMS.21 artikla: Muutokset

               1.
                     Kumppanuusneuvosto voi muuttaa

               a) liitettä CUSTMS-1 [Valtuutetut talouden toimijat], keskinäisestä hallinnollisesta avunannosta tulliasioissa tehtyä pöytäkirjaa ja CUSTMS.16 [Väliaikainen maahantuonti] artiklan 2 kohdassa esitettyä tavaraluetteloa; ja

               b) hallinnollisesta yhteistyöstä ja petosten torjunnasta arvonlisäverotuksen alalla sekä veroihin ja tulleihin liittyvien saatavien perinnässä annettavasta keskinäisestä avunannosta tehtyä pöytäkirjaa.

               2.
                     Arvonlisäveroja sekä veroihin ja maksuihin liittyvien saatavien perintää koskevaa hallinnollista yhteistyötä käsittelevä erityiskauppakomitea voi muuttaa hallinnollisesta yhteistyöstä ja petosten torjunnasta arvonlisäverotuksen alalla sekä veroihin ja tulleihin liittyvien saatavien perinnässä annettavasta keskinäisestä avunannosta tehdyn pöytäkirjan 33 artiklan 4 kohdassa tarkoitettua arvoa.

               II osasto: III Palvelut ja investoinnit

               1 luku: Yleiset määräykset

               SERVIN.1.1 artikla: Kohde ja soveltamisala

               1.Osapuolet vahvistavat sitoumuksensa luoda suotuisan ilmapiirin osapuolten välisten kaupan ja sijoitusten kehitykselle.

               2.Osapuolet vahvistavat oikeutensa hyväksyä alueellaan sääntelytoimenpiteitä oikeutettujen yleisen edun mukaisten tavoitteiden saavuttamiseksi, joita ovat muun muassa: kansanterveyden suojelu; sosiaalipalvelut; julkinen koulutus; turvallisuus; ympäristö, mukaan lukien ilmastonmuutos; yleinen moraali; sosiaalinen suojelu ja kuluttajansuoja; yksityisyyden suoja ja tietosuoja sekä kulttuurisen monimuotoisuuden edistäminen ja suojelu.

               3.Tätä osastoa ei sovelleta toisen osapuolen työmarkkinoille pyrkiviä osapuolen luonnollisia henkilöitä koskeviin toimenpiteisiin eikä kansallisuutta tai kansalaisuutta taikka asumista tai työpaikkaa pysyvästi koskeviin toimenpiteisiin.

               4.Tämän osaston määräykset eivät estä osapuolta soveltamasta toimenpiteitä, joilla säädellään luonnollisten henkilöiden pääsyä sen alueelle tai heidän väliaikaista oleskeluaan sen alueella, mukaan luettuina ne toimenpiteet, joita tarvitaan sen rajojen koskemattomuuden suojelemiseksi ja joilla varmistetaan luonnollisten henkilöiden asianmukainen liikkuvuus sen rajojen yli, sillä edellytyksellä, että tällaisia toimenpiteitä ei sovelleta siten, että ne tekisivät tyhjiksi ne edut, joita toinen osapuoli saa tämän osaston ehtojen nojalla, tai heikentäisivät näitä etuja. Pelkästään sen seikan, että vain tiettyjen maiden luonnollisilta henkilöiltä vaaditaan viisumi, ei katsota tekevän tyhjäksi tämän osaston mukaisia etuja tai heikentävän niitä.

               5.Tätä osastoa ei sovelleta seuraaviin:

               (a)lentoliikennepalvelut tai lentoliikenteen tukipalvelut
                  6
               , lukuun ottamatta seuraavia:

               (I)ilma-alusten korjaus- ja huoltopalvelut;

               (II)tietokonepohjaisen varausjärjestelmän palvelut;

               (III)maahuolintapalvelut;

               (IV)seuraavat palvelut, joita tarjotaan miehitetyllä ilma-aluksella edellyttäen, että noudatetaan osapuolten lakeja ja määräyksiä, jotka koskevat ilma-alusten pääsyä niiden alueelle, lähtöä sieltä ja liikennöintiä siellä: metsäpalojen torjuminen ilmasta; lentokoulutus; lentolevitys; maanmittaus; kartoitus; valokuvaus; ja muut ilmasta tapahtuvat maatalous-, teollisuus- ja tarkastuspalvelut; ja

               (V)lentoliikennepalvelujen myynti ja markkinointi;

               (b)audiovisuaalisen alan palvelut;

               (c)kansallinen meriliikenteen kabotaasi
                  7
               ; ja

               (d)sisävesikuljetukset.

               6.Tätä osastoa ei sovelleta sellaisiin osapuolten toimenpiteisiin, jotka koskevat julkisia hankintoja valtion tarpeisiin eivätkä kaupalliseen jälleenmyyntiin tai käytettäväksi tavaroiden tuotannossa tai palvelujen tarjonnassa kaupallista myyntiä varten, riippumatta siitä, onko kyseinen hankinta PPROC.2 [Tiettyjen GPA-sopimuksen määräysten sisällyttäminen tähän sopimukseen ja soveltamisalaan kuuluvat hankinnat] artiklassa tarkoitettu ’soveltamisalaan kuuluva hankinta’

               7.Jäljempänä olevaa SERVIN.2.6 [Suoritevaatimukset] artiklaa lukuun ottamatta tämän osaston määräyksiä ei sovelleta osapuolten myöntämiin tukiin tai avustuksiin, valtion tukemat lainat, takaukset ja vakuutukset mukaan lukien.

               SERVIN.1.2 artikla: Määritelmät

               Tässä osastossa tarkoitetaan:

               (a)’julkista valtaa käytettäessä tarjottavilla palveluilla ja muulla toiminnalla’ palveluja tai toimintaa, joita ei tarjota tai toteuteta kaupallisesti eikä kilpailtaessa yhden tai useamman talouden toimijan kanssa
                  8
               ;

               (b)’ilma-aluksen korjaus- ja huoltopalveluilla’ toimia, jotka on tehty ilma-alukseen tai sen osaan sen ollessa poissa liikenteestä ja jotka eivät sisällä niin sanottua linjahuoltoa;

               (c)’tietokonepohjaista paikanvarausjärjestelmää (TPJ) koskevilla palveluilla’ sellaisella automaattisella tietojenkäsittelyjärjestelmällä tuotettuja palveluja, joka sisältää tietoja lentoyhtiöiden aikatauluista, tarjonnasta, hinnoista ja hintasäännöistä ja jonka kautta voidaan tehdä varauksia tai myydä lippuja;

               (d)’sopimuksen soveltamisalaan kuuluvalla yrityksellä’ osapuolen alueella toimivaa yritystä, jonka toisen osapuolen sijoittaja on sovellettavan lainsäädännön mukaisesti perustanut h alakohdan mukaisesti ja joka on olemassa tämän sopimuksen voimaantulopäivänä tai joka on perustettu sen jälkeen;

               (e)’rajat ylittävällä palveluiden kaupalla’ palveluntarjontaa

               (I)osapuolen alueelta toisen osapuolen alueelle; tai

               (II)osapuolen alueella toisen osapuolen palvelunkäyttäjälle;

               (f)’taloudellisella toiminnalla’ kaikkea luonteeltaan teollista, kaupallista tai ammatillista palvelua tai toimintaa tai käsityöläistoimintaa, mukaan lukien palvelujen tarjoaminen ja lukuun ottamatta julkista valtaa käytettäessä harjoitettua toimintaa;

               (g)’yrityksellä’ oikeushenkilöä tai oikeushenkilön sivuliikettä tai edustustoa;

               (h)’sijoittautumisella’ oikeushenkilön perustamista tai hankkimista, mukaan lukien osakkuuden kautta, tai sivuliikkeen tai edustuston perustamista osapuolen alueelle pysyvien taloudellisten yhteyksien luomiseksi tai ylläpitämiseksi;

               (i)’maahuolintapalveluilla’ lentoasemalla palkkio- tai sopimusperusteisesti tapahtuvaa seuraavien palveluiden tarjontaa: lentoyhtiöiden edustus, hallinto ja valvonta; matkustajapalvelut; matkatavaroiden käsittely; asematasopalvelut; ateriapalvelu: lentorahdin ja -postin käsittely; ilma-aluksen polttoainehuolto; ilma-aluksen huolto ja siivous; pintakuljetus; sekä lentotoiminta, miehistön hallinto ja lentosuunnittelu; maahuolintapalveluihin eivät sisälly seuraavat; omahuolinta; turvallisuus; ilma-alusten korjaus ja huolto; tai lentoaseman keskitetyn infrastruktuurin, kuten jäänpoistolaitteistojen, polttoaineen jakelujärjestelmien, matkatavaran käsittelyjärjestelmien ja lentoaseman sisäisten kiinteiden liikennejärjestelmien hallinto tai käyttö;

               (j)’osapuolen sijoittajalla’ osapuolen luonnollista tai oikeushenkilöä, jonka pyrkimyksenä on yrityksen sijoittautuminen tai jonka yritys on sijoittautumassa tai on sijoittautunut h alakohdan mukaisesti toisen osapuolen alueelle;

               (k)’osapuolen oikeushenkilöllä’
                  9
                tarkoitetaan

               (I)unionin osalta:

               A)
                     oikeushenkilöitä, jotka on perustettu tai organisoitu unionin tai vähintään yhden sen jäsenvaltion lainsäädännön mukaisesti ja jotka harjoittavat unionin alueella merkittävää liiketoimintaa, jonka unioni katsoo Euroopan yhteisön perustamissopimuksesta WTO:lle antamansa ilmoituksen (WT/REG39/1) mukaisesti vastaavan Euroopan unionin toiminnasta tehdyn sopimuksen (SEUT) 54 artiklassa vahvistettua käsitettä ”tosiasiallinen ja jatkuva yhteys” jäsenvaltion talouteen; ja

               B)
                     unionin ulkopuolelle sijoittautuneita meriliikenteen harjoittajia, jotka ovat jonkin jäsenvaltion luonnollisten henkilöiden määräysvallassa ja joiden alukset on rekisteröity johonkin jäsenvaltioon ja purjehtivat jonkin jäsenvaltion lipun alla;

               (II)Yhdistyneen kuningaskunnan osalta:

               A)
                     oikeushenkilöitä, jotka on perustettu tai organisoitu Yhdistyneen kuningaskunnan lainsäädännön mukaisesti ja jotka harjoittavat merkittävää liiketoimintaa Yhdistyneen kuningaskunnan alueella; ja

               B)
                     Yhdistyneen kuningaskunnan ulkopuolelle sijoittautuneita meriliikenteen harjoittajia, jotka ovat Yhdistyneen kuningaskunnan luonnollisten henkilöiden määräysvallassa ja joiden alukset on rekisteröity Yhdistyneeseen kuningaskuntaan ja purjehtivat Yhdistyneen kuningaskunnan lipun alla;

               (l)’toiminnalla’ yrityksen johtamista, hallintoa, ylläpitoa, käyttöä, hyödyntämistä ja sen myyntiä tai muunlaista luovuttamista;

               (m)’ammattipätevyydellä’ pätevyyttä, josta on osoituksena muodollista pätevyyttä osoittava asiakirja, ammattikokemus tai muu pätevyystodistus;

               (n)’lentoliikennepalvelujen myynnillä ja markkinoinnilla’ kyseisen lentoliikenteen harjoittajan mahdollisuuksia myydä ja markkinoida vapaasti lentoliikennepalveluitaan, mukaan lukien kaikki markkinoinnin osat, kuten markkinatutkimus, mainonta ja jakelu, mutta lukuun ottamatta lentoliikennepalveluiden hinnoittelua tai siihen sovellettavia ehtoja;

               (o)’palveluilla’ kaikkien alojen kaikkia palveluja lukuun ottamatta julkista valtaa käytettäessä tarjottavia palveluja;

               (p)’julkista valtaa käytettäessä tarjotuilla palveluilla’ kaikkia palveluja, joita ei tarjota kaupallisesti eikä kilpailtaessa yhden tai useamman palveluntarjoajan kanssa;

               (q)’palveluntarjoajalla’ luonnollista tai oikeushenkilöä, joka aikoo tarjota tai tarjoaa palvelua;

               (r)’osapuolen palveluntarjoajalla’ osapuolen kaikkia luonnollisia henkilöitä tai oikeushenkilöitä, jotka aikovat tarjota tai tarjoavat palveluja.

               SERVIN.1.3 artikla: Etujen kieltäminen

               1.Osapuoli voi evätä tämän osaston ja tämän otsakkeen IV osaston [Pääomanliikkeet, maksut, siirrot sekä väliaikaiset suojatoimenpiteet] mukaiset edut toisen osapuolen sijoittajalta tai palveluntarjoajalta tai sopimuksen soveltamisalaan kuuluvalta yritykseltä, jos epäävä osapuoli ottaa käyttöön tai pitää voimassa toimenpiteitä, jotka liittyvät kansainvälisen rauhan ja turvallisuuden ylläpitämiseen, ihmisoikeuksien suojelu mukaan luettuna, ja

               (a)joilla kielletään liiketoimet kyseisen oikeushenkilön tai palveluntarjoajan tai tämän sopimuksen soveltamisalaan kuuluvan yrityksen kanssa; tai

               (b)joita rikottaisiin tai kierrettäisiin, jos tämän osaston ja tämän otsakkeen IV osaston [Pääomanliikkeet, maksut, siirrot sekä väliaikaiset suojatoimenpiteet] mukaiset edut myönnettäisiin kyseiselle sijoittajalle, palveluntarjoajalle tai tämän sopimuksen soveltamisalaan kuuluvalle yritykselle, myös silloin kun toimenpiteillä kielletään liiketoimet sellaisen luonnollisen tai oikeushenkilön kanssa, joka omistaa niistä jonkin tai jolla on määräysvalta niiden suhteen.

               2.Selkeyden vuoksi todetaan, että 1 kohtaa sovelletaan tämän otsakkeen IV osastoon [Pääomanliikkeet, maksut, siirrot sekä väliaikaiset suojatoimenpiteet] siltä osin kuin se liittyy niihin palveluihin tai investointeihin, joiden osalta osapuoli on evännyt tämän osaston mukaiset edut.

               SERVIN.1.4 artikla: Uudelleentarkastelu

               1.Jotta tämän osaston määräyksiin voitaisiin tehdä mahdollisia parannuksia osapuolia kansainvälisten sopimusten nojalla koskevien sitoumusten mukaisesti, osapuolet tarkastelevat palvelukauppaa ja sijoituksia koskevia oikeudellisia puitteitaan, tämä sopimus mukaan lukien, FINPROV.3 [Uudelleentarkastelu] artiklan mukaisesti.

               2.Osapuolet pyrkivät tarvittaessa tarkastelemaan liitteessä SERVIN-1 [Voimassa olevat toimenpiteet], liitteessä SERVIN-2 [Tulevat toimenpiteet], liitteessä SERVIN-3 [Sijoittautumisen vuoksi matkustavat liikematkustajat, sisäisesti siirretyt työntekijät ja lyhytaikaiset liikematkailijat] ja liitteessä SERVIN-4 [ Sopimusperusteiset palveluntarjoajat ja itsenäiset ammatinharjoittajat] vahvistettuja vaatimustenvastaisia toimenpiteitä ja varaumia sekä liitteessä SERVIN-3 [Sijoittautumisen vuoksi matkustavat liikematkustajat, sisäisesti siirretyt työntekijät ja lyhytaikaiset liikematkailijat] esitettyjä, lyhytaikaisia liikematkailijoita koskevia toimia, sopiakseen mahdollisista yhteisten etujen mukaisista parannuksista.

               3.
                     Tätä artiklaa ei sovelleta rahoituspalveluihin.

               2 luku: Sijoitusten vapauttaminen

               SERVIN.2.1 artikla: Soveltamisala

               Tätä lukua ei sovelleta sellaisiin osapuolen toimenpiteisiin, jotka vaikuttavat taloudellista toimintaa harjoittavan yrityksen perustamiseen ja tällaisen yrityksen ja toimintaan ja joita toteuttavat:

               (a)toisen osapuolen sijoittajat;

               (b)sopimuksen soveltamisalaan kuuluvat yritykset; ja

               (c)SERVIN.2.6 [Suoritevaatimukset] artiklaa sovellettaessa mikä tahansa osapuolen alueella oleva yritys, joka ottaa käyttöön toimenpiteen tai pitää sen voimassa.

               SERVIN.2.2 artikla: Markkinoille pääsy

               Kun kyseessä on toisen osapuolen sijoittajan tai sopimuksen soveltamisalaan kuuluvan yrityksen pääsy markkinoille sijoittautumalla tai harjoittamalla toimintaa, osapuoli ei saa ottaa käyttöön tai pitää voimassa alueellisen jaon pohjalta tai koko alueellaan toimenpiteitä, joilla

               (a)määrätään rajoituksia seuraaville:

               i)
                     sellaisten yritysten määrä, jotka voivat harjoittaa tiettyä taloudellista toimintaa, lukumääräisten kiintiöiden, monopolien, yksinomaisten oikeuksien tai taloudellista tarveharkintaa koskevien vaatimusten muodossa;

               ii)
                     liiketoimien tai varojen kokonaisarvo lukumääräisten kiintiöiden tai taloudellista tarveharkintaa koskevien vaatimusten muodossa;

               iii)
                     liiketoimien tai tuotannon kokonaismäärä määrättyinä lukumääräisinä yksikköinä kiintiöiden tai taloudellista tarveharkintaa koskevien vaatimusten muodossa;
                  10

                  11

               iv)
                     ulkomaisen pääoman määrä ulkomaisen osakkeenomistuksen enimmäisprosenttirajana tai ulkomaisen sijoituksen yksittäisenä tai yhteenlaskettuna arvona; tai

               v)
                     niiden luonnollisten henkilöiden kokonaismäärä, jotka voivat toimia tietyllä toimialalla tai jotka jokin yritys voi työllistää ja jotka ovat tarpeen taloudellisen toiminnan toteuttamiseksi tai liittyvät siihen välittömästi, lukumääräisten kiintiöiden tai taloudellista tarveharkintaa koskevien vaatimusten muodossa; tai

               (b)rajoitetaan tai edellytetään tietynlaista oikeushenkilön muotoa tai yhteisyritystä, jotta toisen osapuolen sijoittaja voi harjoittaa taloudellista toimintaa.

               SERVIN.2.3 artikla: Kansallinen kohtelu

               1.Kumpikin osapuoli myöntää toisen osapuolen sijoittajille ja tämän sopimuksen soveltamisalaan kuuluville yrityksille sen alueella tapahtuvan toiminnan yhteydessä kohtelun, joka on vähintään yhtä edullinen kuin kohtelu, jonka se myöntää samanlaisissa tilanteissa omille sijoittajilleen ja niiden toiminnalle alueellaan.

               2.Osapuolen 1 kohdan nojalla myöntämällä kohtelulla tarkoitetaan:

               (a)Yhdistyneen kuningaskunnan alue- tai paikallishallinnon osalta kohtelua, joka on vähintään yhtä edullinen kuin edullisin kohtelu, jonka kyseinen hallinnon taso myöntää samanlaisissa tilanteissa Yhdistyneen kuningaskunnan sijoittajille ja niiden yrityksille alueellaan; ja

               (b)jäsenvaltion hallituksen osalta tai jäsenvaltiossa kohtelua, joka on vähintään yhtä edullinen kuin edullisin kohtelu, jonka kyseinen hallitus myöntää samanlaisissa tilanteissa kyseisen jäsenvaltion sijoittajille ja niiden yrityksille alueellaan.

               SERVIN.2.4 artikla: Suosituimmuuskohtelu

               1.Kumpikin osapuoli myöntää toisen osapuolen sijoittajille ja tämän sopimuksen soveltamisalaan kuuluville yrityksille sen alueelle tapahtuvan sijoittautumisen yhteydessä kohtelun, joka on vähintään yhtä edullinen kuin kohtelu, jonka se myöntää samanlaisissa tilanteissa kolmannen maan sijoittajille ja niiden yrityksille.

               2.Kumpikin osapuoli myöntää toisen osapuolen sijoittajille ja tämän sopimuksen soveltamisalaan kuuluville yrityksille sen alueella tapahtuvan toiminnan yhteydessä kohtelun, joka on vähintään yhtä edullinen kuin kohtelu, jonka se myöntää samanlaisissa tilanteissa kolmannen maan sijoittajille ja niiden yrityksille.

               3.Edellä olevien 1 ja 2 kohdan ei saa tulkita velvoittavan osapuolta myöntämään toisen osapuolen sijoittajille tai tämän sopimuksen soveltamisalaan kuuluville yrityksille etuuskohtelua, joka on seurausta seuraavista:

               (a)kaksinkertaisen verotuksen välttämisestä tehty kansainvälinen sopimus tai muu kokonaan tai pääosin verotukseen liittyvä kansainvälinen sopimus tai järjestely; tai

               (b)tunnustamistoimenpiteet, mukaan lukien luonnollisen henkilön tai yrityksen taloudellisen toiminnan harjoittamiseen tarvittavien toimi- ja muiden lupien tai todistusten normien tai perusteiden tunnustaminen taikka GATS-sopimuksen rahoituspalveluita koskevan liitteen 3 kohdassa tarkoitettujen vakavaraisuusvaatimusten tunnustaminen.

               4.Selkeyden vuoksi todetaan, että 1 ja 2 kohdassa tarkoitettuun ’kohteluun’ eivät sisälly muissa kansainvälisissä sopimuksissa määrätyt sijoittajien ja valtion väliset riitojenratkaisumenettelyt.

               5.Selkeyden vuoksi todetaan, että osapuolen kolmannen maan kanssa tekemien muiden kansainvälisten sopimusten aineelliset määräykset tai pelkkä näiden määräysten muodollinen saattaminen osaksi kansallista lainsäädäntöä, siltä osin kuin se on tarpeen niiden sisällyttämiseksi kansalliseen oikeusjärjestykseen, eivät itsessään ole 1 ja 2 kohdassa tarkoitettua ’kohtelua’. Näiden määräysten mukaiset osapuolen toimet voivat olla tällaista kohtelua ja näin ollen merkitä tämän artiklan rikkomista.

               SERVIN.2.5 artikla: Ylempi johto ja hallitukset

               Osapuoli ei saa edellyttää mitään tiettyä kansalaisuutta henkilöiltä, jotka tämän sopimuksen soveltamisalaan kuuluva yritys nimittää johtotehtäviin, johtajiksi tai hallituksen jäseniksi.

               SERVIN.2.6 artikla: Suoritevaatimukset

               1.Osapuoli ei saa määrätä tai panna täytäntöön mitään vaatimuksia taikka panna täytäntöön alueellaan minkään yrityksen sijoittautumisen tai toiminnan yhteydessä sitoumusta tai velvollisuutta, joka koskee seuraavia:

               (a)tavaroiden tai palveluiden tietyn määrän tai prosenttiosuuden vienti;

               (b)kotimaisen sisällön tietyn tason tai prosenttiosuuden saavuttaminen;

               (c)sen alueella tuotettujen tavaroiden tai tarjottujen palveluiden ostaminen, käyttäminen tai etusijalle asettaminen taikka tavaroiden tai palveluiden ostaminen sen alueella olevilta luonnollisilta tai oikeushenkilöiltä tai joltakin muulta taholta;

               (d)tuonnin määrän tai arvon suhteuttaminen jollakin tavoin viennin määrään tai arvoon tai tällaiseen yritykseen liittyvien valuuttavirtojen määrään;

               (e)tällaisen yrityksen tuottamien tai tarjoamien tavaroiden tai palveluiden myynnin rajoittaminen sen alueella suhteuttamalla jollakin tavalla tällainen myynti sen viennin määrään tai arvoon taikka valuuttavirtojen määrään;

               (f)teknologian, tuotantoprosessin tai muun teollis- ja tekijänoikeuden alaisen tiedon siirto sen alueella olevalle luonnolliselle tai oikeushenkilölle tai muulle taholle;
                  12

               (g)yrityksen tuottaman tavaran tai tarjoaman palvelun tarjonta yksinomaan kyseisen osapuolen alueelta tietylle alueelle tai maailmanmarkkinoille;

               (h)yrityksen tietyn alueen, joka on suurempi kuin osapuolen alue, tai maailmanmarkkinoiden päätoimipaikan sijoittaminen sen alueelle;

               (i)kyseisen osapuolen luonnollisten henkilöiden tietyn määrän tai prosenttiosuuden palkkaaminen;

               (j)tietyn tason tai arvon saavuttaminen tutkimuksessa ja kehittämisessä sen alueella;

               (k)viennin tai vientimyynnin rajoittaminen; tai

               (l)minkään sellaisen lisenssisopimuksen osalta, joka on olemassa vaatimuksen käyttöönottamisen tai täytäntöönpanon aikana, tai jotakin sitoumusta tai velvollisuutta täytäntöön pantaessa tai jonkin tulevan lisenssisopimuksen osalta, jonka yritys ja jokin luonnollinen tai oikeushenkilö tai muu taho sen alueella vapaasti tekevät, jos vaatimus otetaan käyttöön tai pannaan täytäntöön taikka sitoumus tai velvollisuus pannaan täytäntöön tavalla, joka suoraan puuttuu kyseiseen lisenssisopimukseen osapuolen muun kuin oikeusviranomaisen käyttämän julkisen vallan kautta, ja sen tarkoitus on määrätä

               i)
                     tiettyä tasoa alhaisempi rojaltin taso tai määrä; tai

               ii)
                     lisenssisopimuksen voimassaolon määräpituus.

               Tätä kohtaa ei sovelleta, kun lisenssisopimus tehdään yrityksen ja osapuolen välillä. Sovellettaessa tätä kohtaa ’lisenssisopimuksella’ tarkoitetaan kaikkia sopimuksia, jotka koskevat teknologian, tuotantoprosessin tai muun teollis- ja tekijänoikeuden alaisen tiedon lisensiointia.

               2.Osapuoli ei saa yrityksen sijoittautumisen tai toiminnan yhteydessä alueellaan asettaa edun saamisen tai edun saamisen jatkumisen edellytykseksi mitään seuraavista vaatimuksista:

               (a)kotimaisen sisällön tietyn tason tai prosenttiosuuden saavuttaminen;

               (b)sen alueella tuotettujen tavaroiden tai tarjottujen palveluiden ostaminen, käyttäminen tai etusijalle asettaminen taikka tavaroiden tai palveluiden ostaminen sen alueella olevilta luonnollisilta tai oikeushenkilöiltä tai joltakin muulta taholta;

               (c)tuonnin määrän tai arvon suhteuttaminen jollakin tavoin viennin määrään tai arvoon tai tällaiseen yritykseen liittyvien valuuttavirtojen määrään;

               (d)tällaisen yrityksen tuottamien tai tarjoamien tavaroiden tai palveluiden myynnin rajoittaminen sen alueella suhteuttamalla jollakin tavalla tällainen myynti sen viennin määrään tai arvoon taikka valuuttavirtojen määrään; tai

               (e)viennin tai vientimyynnin rajoittaminen.

               3.Edellä olevan 2 kohdan ei saa tulkita estävän osapuolta asettamasta alueellaan yrityksen sijoittautumisen tai toiminnan yhteydessä edun saamisen tai edun saamisen jatkumisen edellytykseksi vaatimusta sijoittaa tuotanto, tarjota palvelu, kouluttaa tai työllistää työntekijöitä, rakentaa tai laajentaa tiettyjä tiloja tai toteuttaa tutkimus- ja kehitystoimintaa sen alueella.

               4.Edellä olevia 1 kohdan f ja l alakohtaa ei sovelleta, kun

               (a)yleinen tai hallinnollinen tuomioistuin tai kilpailuviranomainen määrää tai panee täytäntöön vaatimuksen tai panee täytäntöön sitoumuksen tai velvollisuuden osapuolen kilpailulainsäädännön nojalla estääkseen tai korjatakseen kilpailun rajoittumista tai vääristymistä; tai

               (b)osapuoli sallii teollis- ja tekijänoikeuksien käytön TRIPS-sopimuksen 31 tai 31a artiklan mukaisesti tai ottaa käyttöön tai pitää voimassa toimenpiteitä, jotka edellyttävät sellaisten tietojen tai sellaisten teollis- ja tekijänoikeuden alaisten tietojen ilmoittamista, jotka kuuluvat TRIPS-sopimuksen 39 artiklan 3 kohdan soveltamisalaan ja ovat sen kanssa sopusoinnussa.

               5.Edellä olevan 1 kohdan a–c alakohtaa ja 2 kohdan a ja b alakohtaa ei sovelleta tavaroiden tai palveluiden kelpoisuusvaatimuksiin viennin edistämisohjelmiin ja ulkomaan avustusohjelmiin osallistumisen osalta.

               6.
                     Selkeyden vuoksi todetaan, että tämä artikla ei estä osapuolen toimivaltaisia viranomaisia panemasta täytäntöön sitoumuksia, joita kyseinen osapuoli ei ole suoraan tai välillisesti määrännyt tai vaatinut, sellaisten muiden henkilöiden välillä, joista kumpikaan ei ole osapuoli.

               7.
                     Selkeyden vuoksi todetaan, että 2 kohdan a ja b alakohtaa ei sovelleta tavaran sisältöä koskeviin vaatimuksiin, jotka tuojaosapuoli on määrännyt, jotta tavaroille voidaan myöntää tullietuuskohtelu tai tullietuuskiintiö.

               8.
                     Edellä olevan 1 kohdan l alakohtaa ei sovelleta, jos tuomioistuin määrää tai panee täytäntöön vaatimuksen tai panee täytäntöön sitoumuksen tai velvollisuuden osapuolen tekijänoikeuslainsäädännön mukaisena kohtuullisena korvauksena.

               9.
                     Osapuoli ei saa määrätä tai panna täytäntöön toimenpiteitä, jotka ovat ristiriidassa sen kauppaan liittyvistä investointitoimista tehdyn sopimuksen (TRIMs) mukaisten velvoitteiden kanssa, vaikka kyseinen osapuoli olisi sisällyttänyt tällaisen toimenpiteen LIITTEESEEN SERVIN-1 [Voimassa olevat toimenpiteet] tai LIITTEESEEN SERVIN-2 [Tulevat toimenpiteet].

               10.
                     Selkeyden vuoksi todetaan, että tämän artiklan ei saa tulkita edellyttävän, että osapuoli sallii tietyn palvelun tarjoamisen rajat ylittävästi, jos kyseinen osapuoli ottaa käyttöön tai pitää voimassa tällaiseen palvelujen tarjoamiseen kohdistuvia rajoituksia tai kieltoja, jotka ovat yhdenmukaisia tämän osaston LIITTEESSÄ SERVIN-1 [Voimassa olevat toimenpiteet] tai LIITTEESSÄ SERVIN-2 [Tulevat toimenpiteet] mainitun toimialan, toimialan osan tai toiminnon osalta määritettyjen varaumien, ehtojen tai rajoitusten kanssa.

               11.
                     Edellä 2 kohdassa tarkoitetun edun saamiselle tai edun saamisen jatkumiselle asetettu ehto ei merkitse 1 kohdassa tarkoitettua vaatimusta tai sitoumusta tai velvollisuutta.

               SERVIN.2.7 artikla: Poikkeavat toimenpiteet ja poikkeukset

               1.SERVIN.2.2 [Markkinoille pääsy], SERVIN.2.3 [Kansallinen kohtelu], SERVIN.2.4 [Suosituimmuuskohtelu], SERVIN.2.5 [Ylempi johto ja hallitukset] ja SERVIN.2.6 [Suoritevaatimukset] artiklaa ei sovelleta seuraaviin:

               (a)osapuolen voimassa oleva poikkeava toimenpide seuraavilla tasoilla:

               i)
                     unionin osalta:

               A)
                     unioni, kuten liitteessä SERVIN.1 [Voimassa olevat toimenpiteet] olevassa unionin luettelossa esitetään;

               B)
                     jäsenvaltion valtionhallinto, kuten liitteessä SERVIN.1 [Voimassa olevat toimenpiteet] olevassa unionin luettelossa esitetään;

               C)
                     jäsenvaltion aluehallinto, kuten liitteessä SERVIN.1 [Voimassa olevat toimenpiteet] olevassa unionin luettelossa esitetään; tai

               D)
                     muu kuin C alakohdassa tarkoitettu paikallishallinto; ja

               ii)
                     Yhdistyneen kuningaskunnan osalta:

               A)
                     valtionhallinto, kuten liitteessä SERVIN.1 [Voimassa olevat toimenpiteet] olevassa Yhdistyneen kuningaskunnan luettelossa esitetään;

               B)
                     aluehallinto, kuten liitteessä SERVIN.1 [Voimassa olevat toimenpiteet] olevassa Yhdistyneen kuningaskunnan luettelossa esitetään;

               tai

               C)
                     paikallishallinto;

               (b)a alakohdassa tarkoitetun poikkeavan toimenpiteen jatkamiseen tai nopeaan uusimiseen; tai

               (c)tämän kohdan a ja b alakohdassa tarkoitetun poikkeavan toimenpiteen muutos sillä edellytyksellä, että se ei vähennä toimenpiteen yhdenmukaisuutta SERVIN.2.2 artiklan [Markkinoille pääsy], SERVIN.2.3 artiklan [Kansallinen kohtelu], SERVIN.2.4 artiklan [Suosituimmuuskohtelu], SERVIN.2.5 artiklan [Ylempi johto ja hallitukset] tai SERVIN.2.6 artiklan [Suoritevaatimukset] kanssa verrattuna välittömästi ennen mukautusta vallinneeseen tilanteeseen.

               2.SERVIN.2.2 artiklaa [Markkinoille pääsy], 2.3 artiklaa [Kansallinen kohtelu], 2.4 artiklaa [Suosituimmuuskohtelu], 2.5 artiklaa [Ylempi johto ja hallitukset] ja 2.6 artiklaa [Suoritevaatimukset] ei sovelleta osapuolen toimenpiteeseen, joka on tämän osaston liitteessä SERVIN.2 [Tulevat toimenpiteet] mainitun toimialan, toimialan osan tai toiminnon osalta määritettyjen varaumien, ehtojen tai rajoitusten mukainen.

               3.SERVIN.2.3 artiklaa [Kansallinen kohtelu] ja SERVIN.2.4 artiklaa [Suosituimmuuskohtelu] ei sovelleta toimenpiteeseen, joka muodostaa TRIPS-sopimuksen 3–5 artiklassa erityisesti määrätyn poikkeuksen tai vapautuksen TRIPS-sopimuksen 3 tai 4 artiklasta.

               4.Selkeyden vuoksi todetaan, että SERVIN.2.3 artiklan [Kansallinen kohtelu] ja 2.4 artiklan [Suosituimmuuskohtelu] ei saa tulkita estävän osapuolta määräämästä toisen osapuolen sijoittajien sijoittautumista tai toimintaa tai tämän sopimuksen soveltamisalaan kuuluvia yrityksiä koskevia tietovaatimuksia, mukaan lukien tilastolliset tarkoitukset, sillä edellytyksellä, että tällaiset vaatimukset eivät ole keino kiertää kyseiselle osapuolelle tämän artiklan nojalla kuuluvia velvollisuuksia.

               3 luku: Rajat ylittävä palvelujen kauppa

               SERVIN.3.1 artikla: Soveltamisala

               Tätä lukua sovelletaan osapuolen toimenpiteisiin, jotka vaikuttavat toisen osapuolen palveluntarjoajien rajat ylittävään palveluiden kauppaan.

               SERVIN.3.2 artikla: Markkinoille pääsy

               Osapuoli ei saa ottaa käyttöön tai pitää voimassa alueellisen jaon pohjalta tai koko alueellaan toimenpiteitä, joilla

               (a)määrätään rajoituksia seuraaville:

               i)
                     sellaisten palveluntarjoajien määrä, jotka voivat tarjota tiettyä palvelua, lukumääräisten kiintiöiden, monopolien, yksinomaisten palveluntarjoajien tai taloudellista tarveharkintaa koskevien vaatimusten muodossa;

               ii)
                     palveluliiketoimien tai varojen kokonaisarvo lukumääräisten kiintiöiden tai taloudellista tarveharkintaa koskevien vaatimusten muodossa; tai

               iii)
                     palveluliiketoimien tai palvelutuotannon kokonaismäärä määrättyinä lukumääräisinä yksikköinä kiintiöiden tai taloudellista tarveharkintaa koskevien vaatimusten muodossa
                  13
               ; tai

               b)
                     rajoitetaan tai edellytetään tietynlaista oikeushenkilön muotoa tai yhteisyritystä, jonka kautta palveluntarjoaja voi tarjota palvelun.

               SERVIN.3.3 artikla: Paikallinen läsnäolo

               Osapuoli ei vaadi toisen osapuolen palveluntarjoajan sijoittautumista, yrityksen ylläpitämistä tai asumista alueellaan ehtona rajatylittävälle palvelujen tarjoamiselle.

               SERVIN.3.4 artikla: Kansallinen kohtelu

               1.Kumpikin osapuoli myöntää toisen osapuolen palveluille ja palveluntarjoajille yhtä edullisen kohtelun kuin se kohtelu, jonka osapuoli vastaavissa tilanteissa myöntää omille vastaaville palveluilleen ja palveluntarjoajilleen.

               2.Osapuoli voi täyttää 1 kohdan vaatimuksen myöntämällä toisen osapuolen palveluille ja palveluntarjoajille joko muodollisesti samanlaisen tai muodollisesti erilaisen kohtelun kuin se myöntää omille vastaaville palveluilleen ja palveluntarjoajilleen.

               3.Muodollisesti samanlaisen tai erilaisen kohtelun katsotaan olevan vähemmän edullinen, jos se muuttaa kilpailuedellytyksiä osapuolen palvelujen tai palveluntarjoajien eduksi verrattuna toisen osapuolen palveluihin tai palveluntarjoajiin.

               4.Tämän artiklan määräysten ei voida tulkita velvoittavan osapuolta korvaamaan luontaisia kilpailuhaittoja, jotka johtuvat asianomaisten palvelujen tai palveluntarjoajien ulkomaalaisuudesta.

               SERVIN.3.5 artikla: Suosituimmuuskohtelu

               1.Kumpikin osapuoli myöntää toisen osapuolen palveluille ja palveluntarjoajille yhtä edullisen kohtelun kuin se kohtelu, jonka osapuoli vastaavissa tilanteissa myöntää kolmannen maan palveluille ja palveluntarjoajille.

               2.Edellä olevan 1 kohdan ei saa tulkita velvoittavan osapuolta myöntämään toisen osapuolen palveluille ja palveluntarjoajille etuuskohtelua, joka on seurausta seuraavista: a)

               (a)kaksinkertaisen verotuksen välttämisestä tehty kansainvälinen sopimus tai muu kokonaan tai pääosin verotukseen liittyvä kansainvälinen sopimus tai järjestely; tai

               (b)toimenpiteet, joilla tunnustetaan muun muassa luonnollisen henkilön tai yrityksen taloudellisen toiminnan harjoittamiseen tarvittavien toimi- ja muiden lupien tai todistusten normit tai perusteet taikka GATS-sopimuksen rahoituspalveluita koskevan liitteen 3 kohdassa tarkoitetut vakavaraisuusvaatimukset.

               3.Selkeyden vuoksi todetaan, että osapuolen kolmannen maan kanssa tekemien muiden kansainvälisten sopimusten aineelliset määräykset tai pelkkä näiden määräysten muodollinen saattaminen osaksi kansallista lainsäädäntöä, siltä osin kuin se on tarpeen niiden sisällyttämiseksi kansalliseen oikeusjärjestykseen, eivät itsessään ole edellä 1 kohdassa tarkoitettua kohtelua. Näiden määräysten mukaiset osapuolen toimet voivat olla tällaista kohtelua ja näin ollen merkitä tämän artiklan rikkomista.

               SERVIN.3.6 artikla: Poikkeavat toimenpiteet

               1.SERVIN.3.2 [Markkinoille pääsy], SERVIN3.3 [Paikallinen läsnäolo], SERVIN3.4 [Kansallinen kohtelu] ja SERVIN3.5. [Suosituimmuuskohtelu] artiklaa ei sovelleta:

               (a)osapuolen voimassa oleva poikkeava toimenpide seuraavilla tasoilla:

               i)
                     Euroopan unioni:

               A)
                     unioni, kuten liitteessä SERVIN-1 [Voimassa olevat toimenpiteet] olevassa unionin luettelossa esitetään;

               B)
                     jäsenvaltion valtionhallinto, kuten liitteessä SERVIN-1 [Voimassa olevat toimenpiteet] olevassa unionin luettelossa esitetään;

               C)
                     jäsenvaltion aluehallinto, kuten liitteessä SERVIN-1 [Voimassa olevat toimenpiteet] olevassa unionin luettelossa esitetään; tai

               D)
                     muu kuin C alakohdassa tarkoitettu paikallishallinto; ja

               ii)
                     Yhdistynyt kuningaskunta:

               A)
                     valtionhallinto, kuten liitteessä SERVIN-1 [Voimassa olevat toimenpiteet] olevassa Yhdistyneen kuningaskunnan luettelossa esitetään;

               B)
                     aluehallinto, kuten liitteessä SERVIN-1 [Voimassa olevat toimenpiteet] olevassa Yhdistyneen kuningaskunnan luettelossa esitetään; tai

               C)
                     paikallishallinto;

               (b)a alakohdassa tarkoitetun poikkeavan toimenpiteen jatkamiseen tai nopeaan uusimiseen; tai

               (c)tämän kohdan a ja b alakohdassa tarkoitetun poikkeavan toimenpiteen muuttamiseen siltä osin kuin se ei vähennä toimenpiteen yhdenmukaisuutta SERVIN.3.2 [Markkinoille pääsy], SERVIN.3.3 [Paikallinen läsnäolo], SERVIN.3.4 [Kansallinen kohtelu] ja SERVIN.3.5 [Suosituimmuuskohtelu] artiklan kanssa verrattuna välittömästi ennen muutosta vallinneeseen tilanteeseen.

               2.SERVIN.3.2 [Markkinoille pääsy], SERVIN.3.3 [Paikallinen läsnäolo], SERVIN.3.4 [Kansallinen kohtelu] ja SERVIN.3.5 [Suosituimmuuskohtelu] artiklaa ei sovelleta osapuolen toimenpiteeseen, joka on tämän osaston liitteessä SERVIN-2 [Tulevat toimenpiteet] mainitun toimialan, toimialan osan tai toiminnon osalta määritettyjen varaumien, ehtojen tai rajoitusten mukainen.

               4 luku: Luonnollisten henkilöiden maahantulo ja tilapäinen oleskelu liiketoimintaa varten

               SERVIN.4.1 artikla: Soveltamisala ja määritelmät

               1.Tätä lukua sovelletaan osapuolen toimenpiteisiin, jotka vaikuttavat taloudellisen toiminnan harjoittamiseen liittyvään toisen osapuolen sellaisten luonnollisten henkilöiden maahantuloon ja tilapäiseen oleskeluun sen alueella, jotka ovat sijoittautumisen vuoksi matkustavia liikematkustajia, sopimusperusteisia palveluntarjoajia, itsenäisiä ammatinharjoittajia, yrityksen sisäisesti siirrettyjä työntekijöitä ja lyhytaikaisia liikematkustajia.

               2.Niiltä osin kuin tässä luvussa ei vahvisteta sitoumuksia sovelletaan edelleen osapuolen laissa vahvistettuja kaikkia luonnollisten henkilöiden maahantuloa ja tilapäistä oleskelua koskevia vaatimuksia, mukaan lukien lakeja ja asetuksia, jotka koskevat oleskelun pituutta.

               3.Sen estämättä, mitä tässä luvussa määrätään, sovelletaan edelleen kaikkia osapuolen laissa vahvistettuja vaatimuksia, jotka koskevat työtä ja sosiaaliturvatoimenpiteitä, mukaan lukien vähimmäispalkkaa ja työehtosopimuksia koskevia lakeja ja määräyksiä.

               4.Luonnollisten henkilöiden maahantuloa ja tilapäistä oleskelua liiketoimintaa varten koskevia sitoumuksia ei sovelleta tapauksiin, joissa maahantulon tai tilapäisen oleskelun tarkoituksena tai vaikutuksena on osallistuminen tai muunlainen vaikuttaminen työntekijöiden ja johdon välisen riidan tai neuvottelujen tulokseen tai kyseiseen riitaan osallistuvan luonnollisen henkilön palvelukseenotto.

               5.Tässä luvussa tarkoitetaan:

               (a)’sijoittautumisen vuoksi matkustavilla liikematkustajilla’ luonnollisia henkilöitä, jotka työskentelevät johtavassa asemassa osapuolen oikeushenkilössä, jotka:

               i)
                     ovat vastuussa tällaisen oikeushenkilön yrityksen perustamisesta toisen osapuolen alueella;

               ii)
                     eivät tarjoa palveluja eivätkä toteuta muuta taloudellista toimintaa kuin sitä, mitä kyseisen yrityksen sijoittautuminen edellyttää, ja; ja

               iii)
                     eivät saa korvausta toisen osapuolen alueella sijaitsevasta lähteestä;

               (b)’sopimusperusteisella palveluntarjoajalla’ luonnollisia henkilöitä, jotka työskentelevät osapuolen oikeushenkilössä (muutoin kuin työnvälitys- ja henkilöstönhankintapalvelujen toimiston kautta), joka ei ole sijoittautunut toisen osapuolen alueelle ja joka on tehnyt vilpittömässä mielessä enintään 12 kuukauden ajaksi sopimuksen palvelujen tarjoamisesta toisen osapuolen alueella olevalle lopulliselle kuluttajalle, mikä edellyttää tilapäistä läsnäoloa sen työntekijöiltä,

               i)
                     jotka ovat tarjonneet samantyyppisiä palveluja oikeushenkilön työntekijöinä vähintään yhden vuoden ajan välittömästi ennen maahantuloa ja tilapäistä oleskelua koskevan hakemuksen päivämäärää;

               ii)
                     joilla on sinä päivänä vähintään kolmivuotinen täysi-ikäisenä saatu ammattikokemus toimialalta, jota sopimus koskee, korkeakoulututkinto tai vastaavan osaamistason osoittava pätevyys ja lain vaatima ammatillinen pätevyys kyseisen toiminnan harjoittamiseen toisessa osapuolessa
                  14
               ; ja

               iii)
                     eivät saa korvausta toisen osapuolen alueella sijaitsevasta lähteestä;

               (c)’itsenäisillä ammatinharjoittajilla’ itsenäisinä ammatinharjoittajina osapuolen alueelle sijoittautuneita luonnollisia henkilöitä, jotka harjoittavat jonkin palvelun tarjontaa ja

               i)
                     eivät ole sijoittautuneet toisen osapuolen alueelle;

               ii)
                     ovat tehneet vilpittömässä mielessä sopimuksen (muutoin kuin työnvälitys- ja henkilöstönhankintapalvelujen toimiston kautta) enintään 12 kuukaudeksi palvelujen tarjoamisesta toisessa osapuolessa olevalle lopulliselle kuluttajalle, mikä edellyttää heidän tilapäistä läsnäoloaan; ja

               iii)
                     joilla on maahantuloa ja tilapäistä oleskelua koskevan hakemuksensa päivämääränä vähintään kuuden vuoden ammattikokemus kyseisestä toiminnasta, korkeakoulututkinto tai vastaavan osaamistason osoittava pätevyys ja lain nojalla vaadittava ammatillinen pätevyys kyseisen toiminnan harjoittamiseen toisessa osapuolessa
                  15
               ;

               (d)’yrityksen sisäisesti siirretyillä työntekijöillä’ luonnollisia henkilöitä, jotka

               i)
                     ovat olleet osapuolen jonkin oikeushenkilön palveluksessa tai osakkaana vähintään yhden vuoden ajan välittömästi ennen sisäisen siirron päivämäärää, kun kyse on johtajista tai asiantuntijoista, ja vähintään kuuden kuukauden ajan, kun kyse on työsuhteisista harjoittelijoista;

               ii)
                     asuvat toisen osapuolen alueen ulkopuolella hakemisajankohtana;

               iii)
                     on tilapäisesti siirretty sellaiseen oikeushenkilön yritykseen toisen osapuolen alueella, joka on saman ryhmän jäsen kuin lähettävä oikeushenkilö, mukaan lukien sen edustusto, tytäryhtiö, sivuliike tai emoyritys
                  16
               ; ja

               iv)
                     kuuluvat johonkin seuraavista ryhmistä:

               A)
                     johtajat
                  17
               :

               B)
                     asiantuntijat: tai

               C)
                     harjoittelijat:

               (e)’johtajalla’ johtavassa asemassa työskentelevää luonnollista henkilöä, joka ensisijaisesti vastaa yrityksen johtamisesta toisen osapuolen alueella ja jota valvoo tai neuvoo pääasiassa yrityksen hallitus tai osakkeenomistajat taikka näitä vastaavat tahot, ja jonka tehtäviin kuuluvat:

               i)
                     yrityksen, sen osaston tai alaosaston johtaminen;

               ii)
                     muun valvonta-, asiantuntija- tai johtotehtävissä toimivan henkilöstön työn ohjaus ja valvonta; ja

               iii)
                     toimivalta suositella työhönottoa, irtisanomisia tai muita henkilöstöön liittyviä toimia;

               (f)’asiantuntijalla’ luonnollista henkilöä, jolla on erityistä, yrityksen toimialojen, tekniikoiden tai johtamisen kannalta olennaista osaamista, jonka arvioinnissa otetaan huomioon yrityksen kannalta erityisen osaamisen lisäksi myös se, onko kyseisellä henkilöllä huomattava pätevyys sekä riittävä ammattikokemus erityistä teknistä osaamista vaativassa työssä tai toiminnassa, muun muassa henkilön mahdollinen kuuluminen luvanvaraisten ammattien harjoittajiin; ja

               (g)’harjoittelijalla’ korkeakoulututkinnon suorittanutta luonnollista henkilöä, joka siirretään väliaikaisesti urakehitystä varten tai liiketoiminnan tekniikoita tai menetelmiä koskevan koulutuksen saamiseksi ja joille maksetaan palkkaa siirron aikana.
                  18

               6.Edellä olevan 5 kohdan c ja d alakohdassa tarkoitetun palvelusopimuksen on oltava sen osapuolen lain vaatimusten mukainen, jossa sopimus pannaan täytäntöön.

               SERVIN.4.2 artikla: Yrityksen sisäisesti siirretyt työntekijät ja sijoittautumisen vuoksi matkustavat liikematkustajat

               1.Jollei liitteessä SERVIN-3 [Sijoittautumisen vuoksi matkustavat liikematkustajat, yrityksen sisäisesti siirretyt työntekijät ja lyhytaikaiset liikematkustajat] täsmennetyistä asiaan liittyvistä ehdoista ja pätevyysvaatimuksista muuta johdu,

               (a)osapuoli sallii

               i)
                     yrityksen sisäisesti siirrettyjen työntekijöiden maahantulon ja tilapäisen oleskelun;

               ii)
                     sijoittautumisen vuoksi matkustavien liikematkustajien maahantulon ja tilapäisen oleskelun edellyttämättä työlupaa tai muita vastaavia ennakkohyväksyntämenettelyjä; ja

               iii)
                     toisen osapuolen yrityksen sisäisesti siirrettyjen työntekijöiden työskentelyn sen alueella;

               (b)osapuoli ei saa ottaa käyttöön tai pitää voimassa joko alueellisen jaon pohjalta tai koko alueellaan määrällisinä kiintiöinä tai edellyttämällä taloudellista tarveharkintaa rajoituksia niiden luonnollisten henkilöiden yhteismäärälle, joilla on tietyllä toimialalla lupa tulla maahan sijoittautumisen vuoksi matkustavina liikematkustajina tai joita toisen osapuolen sijoittaja voi työllistää yrityksen sisäisesti siirrettyinä työntekijöinä; ja

               (c)kumpikin osapuoli myöntää toisen osapuolen sisäisen siirron saaneille työntekijöille ja sijoittautumisen vuoksi matkustaville liikematkustajille heidän väliaikaisen oleskelunsa aikana alueellaan kohtelun, joka on vähintään yhtä edullinen kuin kohtelu, jonka se myöntää samanlaisissa tilanteissa omille luonnollisille henkilöilleen.

               2.Sallitun oleskelun kesto on enintään kolme vuotta, kun on kyse johtajista ja asiantuntijoista, enintään yksi vuosi, kun on kyse työsuhteisista harjoittelijoista, ja enintään 90 päivää minkä tahansa kuuden kuukauden jakson aikana, kun on kyse sijoittautumisen vuoksi matkustavista liikematkustajista.

               SERVIN.4.3 artikla: Lyhytaikaiset liikematkustajat

               1.Jollei liitteessä SERVIN-3 [Sijoittautumisen vuoksi matkustavat liikematkustajat, sisäisesti siirretyt työntekijät ja lyhytaikaiset liikematkailijat] täsmennetyistä asiaan liittyvistä ehdoista ja pätevyysvaatimuksista muuta johdu, kumpikin osapuoli sallii toisen osapuolen lyhytaikaisten liikematkustajien maahantulon ja tilapäisen oleskelun liitteessä SERVIN-3 [Sijoittautumisen vuoksi matkustavat liikematkustajat, yrityksen sisäisesti siirretyt työntekijät ja lyhytaikaiset liikematkustajat] lueteltujen toimintojen toteuttamista varten seuraavin ehdoin:

               (a)lyhytaikaiset liikematkustajat eivät myy tavaroita tai tarjoa palveluita suurelle yleisölle;

               (b)lyhytaikaiset liikematkustajat eivät saa omasta puolestaan mitään korvausta siinä osapuolessa, jossa he oleskelevat tilapäisesti; ja

               (c)lyhytaikaiset liikematkustajat eivät tarjoa palveluita sellaisen sopimuksen puitteissa, jonka osapuolina ovat oikeushenkilö, joka ei ole sijoittautunut sen osapuolen alueella, jossa lyhytaikainen liikematkustaja oleskelee tilapäisesti, ja kyseisellä alueella oleva kuluttaja, jollei liitteessä SERVIN-3 [Sijoittautumisen vuoksi matkustavat liikematkustajat, yrityksen sisäisesti siirretyt työntekijät ja lyhytaikaiset liikematkustajat] toisin määrätä.

               2.Jollei tämän osaston liitteessä SERVIN-3 [Sijoittautumisen vuoksi matkustavat liikematkustajat, yrityksen sisäisesti siirretyt työntekijät ja lyhytaikaiset liikematkustajat] toisin määrätä, osapuoli sallii lyhytaikaisten liikematkustajien maahantulon edellyttämättä työlupaa, taloudellista tarveharkintaa tai muita vastaavia ennakkohyväksyntämenettelyjä.

               3.Jos lyhytaikainen liikematkustaja tarjoaa palveluita kuluttajalle sen osapuolen alueella, jossa hän oleskelee tilapäisesti tämän osaston liitteen SERVIN-3 [Sijoittautumisen vuoksi matkustavat liikematkustajat, yrityksen sisäisesti siirretyt työntekijät ja lyhytaikaiset liikematkustajat] mukaisesti, kyseinen osapuoli myöntää hänelle kyseisten palvelujen suhteen yhtä edullisen kohtelun kuin se kohtelu, jonka se vastaavissa tilanteissa myöntää omille palveluntarjoajilleen.

               4.Sallitun oleskelun kesto on enintään 90 päivää minkä tahansa kuuden kuukauden ajanjaksolla.

               SERVIN.4.4 artikla: Sopimusperusteiset palveluntarjoajat ja itsenäiset ammatinharjoittajat

               1.Tämän osaston LIITTEESSÄ SERVIN-4 [Sopimusperusteiset palveluntarjoajat ja itsenäiset ammatinharjoittajat] määritellyillä toimialoilla, toimialan osilla ja toiminnoissa, ja jollei siinä täsmennetyistä asiaan liittyvistä ehdoista ja pätevyysvaatimuksista muuta johdu,

               (a)osapuoli sallii sopimusperusteisten palveluntarjoajien ja itsenäisten ammatinharjoittajien maahantulon ja tilapäisen oleskelun alueellaan;

               (b)osapuoli ei saa ottaa käyttöön tai pitää voimassa toisen osapuolen sopimusperusteisten palveluntarjoajien ja itsenäisten ammatinharjoittajien, joille sallitaan maahantulo ja väliaikainen oleskelu, yhteismäärän rajoituksia määrällisten kiintiöiden tai taloudellisen tarveharkinnan muodossa; ja

               (c)kumpikin osapuoli myöntää toisen osapuolen sopimusperusteisiille palveluntarjoajille ja itsenäisille ammatinharjoittajille niiden sen alueella tarjoamien palvelujen suhteen yhtä edullisen kohtelun kuin se kohtelu, jonka osapuoli vastaavissa tilanteissa myöntää omille palveluntarjoajilleen.

               2.Tämän artiklan nojalla myönnetty pääsy koskee ainoastaan sopimuksen kohteena olevaa palvelua eikä luo oikeutta käyttää sen osapuolen ammattinimikettä, jonka alueella palvelua tarjotaan.

               3.Palvelusopimuksen kattamien henkilöiden määrä ei saa olla suurempi kuin on tarpeen sopimuksen täytäntöön panemiseksi sen osapuolen lain edellyttämällä tavalla, jonka alueella palvelua tarjotaan.

               4.Oleskelun sallittu kesto on yhteenlaskettuna 12 kuukautta tai sopimuksen kesto sen mukaan, kumpi näistä on lyhyempi.

               SERVIN.4.5 artikla: Poikkeavat toimenpiteet

               Siltä osin kuin asianomaiset toimenpiteet vaikuttavat luonnollisten henkilöiden tilapäiseen oleskeluun liiketoimintaa varten, SERVIN.4.2 [Yrityksen sisäisesti siirretyt työntekijät ja sijoittautumisen vuoksi matkustavat liikematkustajat] artiklan 1 kohtaa, SERVIN.4.3 [Lyhytaikaiset liikematkustajat] artiklan 3 kohtaa ja SERVIN.4.4 [Sopimusperusteiset palveluntarjoajat ja itsenäiset ammatinharjoittajat] artiklan 1 kohdan b ja c alakohtaa ei sovelleta seuraaviin:

               (a)osapuolen voimassa oleva poikkeava toimenpide seuraavilla tasoilla:

               i)
                     Euroopan unioni:

               A)
                     unioni, kuten liitteessä SERVIN-1 [Voimassa olevat toimenpiteet] olevassa unionin luettelossa esitetään;

               B)
                     jäsenvaltion valtionhallinto, kuten liitteessä SERVIN-1 [Voimassa olevat toimenpiteet] olevassa unionin luettelossa esitetään;

               C)
                     jäsenvaltion aluehallinto, kuten liitteessä SERVIN-1 [Voimassa olevat toimenpiteet] olevassa unionin luettelossa esitetään; tai

               D)
                     muu kuin C alakohdassa tarkoitettu paikallishallinto; ja

               ii)
                     Yhdistynyt kuningaskunta:

               A)
                     valtionhallinto, kuten liitteessä SERVIN-1 [Voimassa olevat toimenpiteet] olevassa Yhdistyneen kuningaskunnan luettelossa esitetään;

               B)
                     aluehallinto, kuten liitteessä SERVIN-1 [Voimassa olevat toimenpiteet] olevassa Yhdistyneen kuningaskunnan luettelossa esitetään; tai

               C)
                     paikallishallinto;

               (b)a alakohdassa tarkoitetun poikkeavan toimenpiteen jatkaminen tai nopea uusiminen;

               (c)tämän artiklan a ja b alakohdassa tarkoitetun poikkeavan toimenpiteen muuttaminen siltä osin kuin se ei vähennä toimenpiteen yhdenmukaisuutta SERVIN.4.2 [Yrityksen sisäisesti siirretyt työntekijät ja sijoittautumisen vuoksi matkustavat liikematkustajat] artiklan 1 kohdan b ja c alakohdan, SERVIN.4.3 [Lyhytaikaiset liikematkustajat] artiklan 3 kohdan ja SERVIN.4.4 [Sopimusperusteiset palveluntarjoajat ja itsenäiset ammatinharjoittajat] artiklan 1 kohdan b ja c alakohdan kanssa verrattuna välittömästi ennen muuttamista vallinneeseen tilanteeseen; tai

               (d)mikä tahansa osapuolen toimenpide, joka vastaa tämän osaston LIITTEESSÄ SERVIN-2 [Tulevat toimenpiteet] määriteltyä ehtoa tai pätevyysvaatimusta.

               SERVIN.4.6 artikla: Läpinäkyvyys

               1.Kumpikin osapuoli asettaa julkisesti saataville tiedot toimenpiteistä, jotka liittyvät SERVIN.4.1 [Soveltamisala ja määritelmät] artiklan 1 kohdassa tarkoitettujen toisen osapuolen luonnollisten henkilöiden maahantuloon ja tilapäiseen oleskeluun.

               2.Edellä 1 kohdassa tarkoitettujen tietojen tulee mahdollisuuksien mukaan sisältää seuraavat luonnollisten henkilöiden maahantuloa ja tilapäistä oleskelua koskevat tiedot:

               (a)viisumien, lupien tai muiden maahantuloa ja tilapäistä oleskelua koskevien lupa-asiakirjojen luokat;

               (b)vaadittavat asiakirjat ja täytettävät edellytykset;

               (c)hakumenettely ja hakupaikkavaihtoehdot, kuten konsulaatit tai sähköinen hakemus;

               (d)hakemuksesta perittävät maksut ja hakemuksen käsittelyn suuntaa-antava aikataulu;

               (e)oleskelun enimmäiskesto kunkin a alakohdassa mainitun luvan osalta;

               (f)voimassaolon jatkamis- tai uusimismahdollisuuden ehdot;

               (g)mukana matkustavia huollettavia koskevat säännöt;

               (h)tarjolla olevat oikaisu- tai muutoksenhakumenettelyt; ja

               (i)asiaa koskeva yleisesti sovellettava lainsäädäntö, joka liittyy luonnollisten henkilöiden maahantuloon ja tilapäiseen oleskeluun.

               3.Mitä tulee 1 ja 2 kohdassa tarkoitettuihin tietoihin, kumpikin osapuoli pyrkii ilmoittamaan viipymättä toiselle osapuolelle mahdollisten uusien vaatimusten ja menettelyiden käyttöön otosta tai muutoksista vaatimuksiin ja menettelyihin, jotka vaikuttavat maahantuloa ja väliaikaista oleskelua ja tarvittaessa työlupaa ensiksi mainitussa osapuolessa koskevan hakemuksen hyväksymiseen.

               5 luku: Sääntelykehys

               1 jakso: Kotimainen sääntely

               SERVIN.5.1 artikla: Soveltamisala ja määritelmät

               1.Tätä jaksoa sovelletaan sellaisiin lupavaatimuksia ja -menettelyjä, pätevyysvaatimuksia ja -menettelyjä sekä muodollisuuksia ja teknisiä standardeja koskeviin osapuolten toimenpiteisiin, jotka vaikuttavat:

               (a)rajat ylittävään palvelukauppaan;

               (b) sijoittautumiseen tai toimintaan; tai

               (c)SERVIN.4.1 artiklassa [Soveltamisala ja määritelmät] tarkoitettuun luonnollisen henkilön läsnäolon kautta tapahtuvaan palvelun tarjoamiseen toisen osapuolen alueella.

               Teknisiin standardeihin liittyvien toimenpiteiden osalta tätä jaksoa sovelletaan ainoastaan toimenpiteisiin, jotka vaikuttavat palvelukauppaan. Tätä jaksoa sovellettaessa ’teknisiin standardeihin’ ei lueta rahoituspalvelujen teknisiä sääntely- ja täytäntöönpanostandardeja.

               2.Tätä jaksoa ei sovelleta lupavaatimuksiin ja -menettelyihin, pätevyysvaatimuksiin ja -menettelyihin eikä muodollisuuksiin ja teknisiin standardeihin sellaisen toimenpiteen nojalla, joka

               (a)ei ole SERVIN.2.2 [Markkinoille pääsy] tai 2.3 [Kansallinen kohtelu] artiklan mukainen ja jota tarkoitetaan SERVIN.2.7 artiklan [Poikkeavat toimenpiteet ja poikkeukset] 1 kohdan a–c alakohdassa, tai joka ei ole SERVIN.3.2 [Markkinoille pääsy], SERVIN.3.3 [Paikallinen läsnäolo tai SERVIN.3.4 [Kansallinen kohtelu] artiklan mukainen ja jota tarkoitetaan SERVIN.3.6 artiklan [Poikkeavat toimenpiteet] 1 kohdan a–c alakohdassa tai SERVIN 4.2 artiklan [Yrityksen sisäisesti siirretyt työntekijät ja sijoittautumisen vuoksi matkustavat liikematkustajat] 1 kohdan b ja c alakohdassa tai SERVIN.4.3 artiklan [Lyhytaikaiset liikematkustajat] 3 kohdassa tai SERVIN 4.4 artiklan [Sopimusperusteiset palveluntarjoajat ja itsenäiset ammatinharjoittajat] 1 kohdan b ja c alakohdassa ja jota tarkoitetaan SERVIN 4.5 artiklan [Poikkeavat toimenpiteet] 1 kohdassa; tai

               (b)jota tarkoitetaan SERVIN.2.7 artiklan [Poikkeavat toimenpiteet ja poikkeukset] 2 kohdassa tai SERVIN.3.6 artiklan [Poikkeavat toimenpiteet] 2 kohdassa.

               3.Tässä jaksossa tarkoitetaan:

               (a)’luvalla’ lupaa suorittaa mitä tahansa toimintaa, jota tarkoitetaan 1 kohdan a–c alakohdassa ja joka on seurausta menettelystä, jota luonnollisen tai oikeushenkilön tulee noudattaa lupavaatimusten, pätevyysvaatimusten, teknisten standardien tai muodollisuuksien noudattamisen osoittamiseksi kyseisen luvan saadakseen, säilyttääkseen tai uusiakseen; ja

               (b)’toimivaltaisella viranomaisella’ keskus-, alue- tai paikallistason hallintoelintä tai viranomaista tai julkishallinnon ulkopuolista elintä, joka käyttää keskus-, alue- tai paikallistason hallintoelinten tai viranomaisten sille siirtämiä valtuuksia ja jolla on valtuudet tehdä a alakohdassa tarkoitettua lupaa koskevia päätöksiä.

               SERVIN.5.2 artikla: Hakemusten jättäminen

               Kumpikin osapuoli välttää, mikäli käytännössä mahdollista, vaatimasta hakijaa olemaan yhteydessä useampaan kuin yhteen toimivaltaiseen viranomaiseen kunkin lupahakemuksen osalta. Jos se toiminta, jota varten lupaa haetaan, kuuluu useiden toimivaltaisten viranomaisten toimivaltaan, saatetaan tarvita useita lupahakemuksia.

               SERVIN.5.3 artikla: Hakemusten määräajat

               Jos osapuoli vaatii lupaa, se varmistaa, että sen toimivaltaiset viranomaiset sallivat, mikäli käytännössä mahdollista, hakemuksen toimittamisen mihin aikaan vuodesta tahansa. Jos on olemassa tietty luvanhakuaika, osapuoli varmistaa, että toimivaltaiset viranomaiset antavat kohtuullisen ajan hakemuksen toimittamista varten.

               SERVIN.5.4 artikla: Sähköiset hakemukset ja kopioiden hyväksyminen

               Jos osapuoli vaatii lupaa, sen on varmistettava, että sen toimivaltaiset viranomaiset

               (a)tarjoavat mahdollisuuksien mukaan mahdollisuuden täyttää hakemuksen sähköisesti, mukaan lukien toisen osapuolen alueella, ja

               (b)hyväksyvät alkuperäisten asiakirjojen sijasta jäljennökset, jotka on todistettu oikeaksi osapuolen lainsäädännön mukaisesti, paitsi jos toimivaltaiset viranomaiset vaativat alkuperäisiä asiakirjoja lupamenettelyn luotettavuuden suojelemiseksi.

               SERVIN.5.5 artikla: Hakemusten käsittely

               1.Jos osapuoli vaatii luvan, sen on varmistettava, että sen toimivaltaiset viranomaiset

               (a)käsittelevät hakemuksia kaikkina aikoina vuodesta. Jos tämä ei ole mahdollista, siitä on ilmoitettava julkisesti etukäteen, mikäli käytännössä mahdollista;

               (b)antavat hakemuksen käsittelylle suuntaa-antavan aikataulun, mikäli käytännössä mahdollista. Aikataulun on oltava kohtuullinen niin pitkälle kuin käytännössä mahdollista;

               (c)toimittavat hakijan pyynnöstä tietoa hakemuksen tilasta ilman aiheetonta viivytystä;

               (d)niin pitkälle kuin se on käytännössä mahdollista, varmistavat hakemuksen täydellisyyden käsittelyä varten ilman aiheetonta viivytystä osapuolen kansallisten säädösten ja määräysten mukaisesti;

               (e)varmistavat kohtuullisen ajan kuluessa hakemuksen jättämistä, jos ne katsovat hakemuksen sisältävän kaiken tarvittavan käsittelyä varten osapuolen kansallisten säädösten ja määräysten mukaisesti
                  19
               , että

               i)
                     hakemuksen käsittely saatetaan päätökseen; ja

               ii)
                     hakijalle tiedotetaan hakemusta koskevasta päätöksestä mahdollisuuksien mukaan kirjallisesti
                  20
               ;

               (f)jos ne pitävät hakemusta puutteellisena käsittelyä varten osapuolen kansallisten säädösten ja määräysten mukaisesti kohtuullisen ajan kuluessa, niin pitkälle kuin se on käytännössä mahdollista:

               i)
                     ilmoittavat hakijalle, että hakemus on puutteellinen;

               ii)
                     ilmoittavat hakijan pyynnöstä ne lisätiedot, joita tarvitaan hakemuksen täydentämiseksi tai antavat muuten ohjeita siitä, miksi hakemusta pidetään puutteellisena; ja

               iii)
                     antavat hakijalle mahdollisuuden toimittaa hakemuksen täydentämiseen tarvittavat lisätiedot
                  21
               ;

               jos mikään yllä mainituista ei ole käytännössä mahdollinen ja hakemus hylätään puutteellisena, toimivaltaiset viranomaiset varmistavat, että ne tiedottavat hakijalle asiasta kohtuullisen ajan kuluessa; ja

               (g)jos hakemus hylätään, joko niiden omasta aloitteesta tai hakijan pyynnöstä, ilmoittavat hakijalle hakemuksen hylkäämisen syyt ja määräajan, jonka kuluessa päätökseen voi hakea muutosta, ja soveltuvin osin hakemuksen uudelleen toimittamisen liittyvät käytännöt; hakijaa ei estetä toimittamasta uutta hakemusta vain aikaisemmin hylätyn hakemuksen perusteella.

               2.Osapuolet varmistavat, että niiden toimivaltaiset viranomaiset myöntävät luvan heti, kun asianmukaisen tarkastelun perusteella on todettu, että hakija täyttää luvan saamisen edellytykset.

               3.Osapuolet varmistavat, että myönnetty lupa tulee voimaan ilman aiheetonta viivytystä asiassa sovellettavien ehtojen ja edellytysten mukaisesti
                  22
               .

               SERVIN.5.6 artikla: Maksut

               1.Kumpikin osapuoli varmistaa kaiken muun taloudellisen toiminnan paitsi rahoituspalvelujen osalta, että sen toimivaltaisten viranomaisten perimät lupamaksut ovat kohtuullisia ja läpinäkyviä eivätkä itsessään rajoita asiaan kuuluvien palvelujen tarjoamista tai minkä tahansa muun taloudellisen toiminnan harjoittamista. Kumpaakin osapuolta kannustetaan hyväksymään lupamaksujen maksu sähköisin menetelmin kulut ja hallinnollinen rasite huomioon ottaen.

               2.Rahoituspalvelujen osalta kumpikin osapuoli varmistaa, että sen toimivaltaiset viranomaiset antavat hakijoille niiden perimiä lupamaksuja koskevan maksutaulukon tai tietoa siitä, miten maksujen määrät määräytyvät, eivätkä käytä maksuja keinona välttää osapuolelle kuuluvia sitoumuksia tai velvoitteita.

               3.Lupamaksuihin eivät sisälly luonnonvarojen käytöstä perittävät maksut, huutokaupasta, tarjouskilpailusta tai muusta syrjimättömästä toimiluvan myöntämistavasta johtuvat maksut eivätkä pakolliset suoritukset yleispalvelun tarjoamiseksi.

               SERVIN.5.7 artikla: Pätevyyksien arviointi

               Jos osapuoli vaatii luvan hakijan pätevyyden arvoimiseksi koetta, se varmistaa, että sen toimivaltaiset viranomaiset järjestävät tällaisia kokeita kohtuullisen lyhyin väliajoin ja antavat hakijoille kohtuullisesti aikaa pyytää mahdollisuutta suorittaa koe. Mikäli käytännössä mahdollista, kumpikin osapuoli hyväksyy sähköisessä muodossa esitetyt pyynnöt tällaisten kokeiden suorittamiseksi ja harkitsee sähköisten menetelmien käyttöä koeprosessin muissa osissa.

               SERVIN.5.8 artikla: Julkaiseminen ja saatavilla oleva tieto

               1.Jos osapuoli edellyttää lupaa, kyseinen osapuoli julkaisee viipymättä tiedot, joita SERVIN.5.1 [Soveltamisala ja määritelmät] artiklan 1 kohdassa tarkoitettua luvanvaraista toimintaa harjoittavat tai sitä harjoittamaan pyrkivät henkilöt tarvitsevat tällaisen luvan hankkimiseen, ylläpitoon, muuttamiseen ja uusimiseen liittyvien vaatimusten, teknisten standardien ja menettelyjen noudattamiseksi. Tällaisiin tietoihin kuuluvat, mikäli niitä vaaditaan:

               (a)lisenssivaatimukset, -menettelyt ja -muodollisuudet sekä pätevyysvaatimukset, -menettelyt ja -muodollisuudet;

               (b)asianomaisten toimivaltaisten viranomaisten yhteystiedot;

               (c)lupamaksut;

               (d)sovellettavat tekniset standardit;

               (e)lupia koskevien päätösten muutoksenhaku- tai uudelleentarkastelumenettelyt;

               (f)toimilupien tai pätevyyksien ehtojen ja edellytysten noudattamisen seuranta- tai valvontamenettelyt;

               (g)kansalaisten osallistumismahdollisuudet esimerkiksi kuulemisten tai kommenttien kautta; ja

               (h)suuntaa-antavat aikataulut hakemuksen käsittelylle.

               Tässä jaksossa ’julkaisemisella’ tarkoitetaan sisällyttämistä viralliseen julkaisuun, kuten viralliseen lehteen tai virallisille verkkosivuille. Osapuolet keskittävät sähköiset julkaisut yhteen verkkoportaaliin tai varmistavat muulla tavalla, että toimivaltaiset viranomaiset asettavat ne helposti saataville muilla sähköisillä keinoilla.

               2.Kumpikin osapuoli edellyttää, että sen toimivaltaiset viranomaiset vastaavat kaikkiin tiedon- tai avunpyyntöihin, mikäli käytännössä mahdollista.

               SERVIN.5.9 artikla: Tekniset standardit

               Hyväksyttäessä teknisiä standardeja kumpikin osapuoli kannustaa toimivaltaisia viranomaisiaan hyväksymään teknisiä standardeja, jotka on laadittu avointen ja läpinäkyvien menettelyiden mukaisesti, ja rohkaisee kaikkia teknisten standardien laatimiseen nimettyjä elimiä, asiaankuuluvat kansainväliset järjestöt mukaan lukien, käyttämään toiminnassaan avoimia ja läpinäkyviä menettelyjä.

               SERVIN.5.10 artikla: Lupien myöntämistä koskevat edellytykset

               1.Kumpikin osapuoli varmistaa, että lupien myöntämiseen liittyvät toimenpiteet perustuvat sellaisiin kriteereihin, jotka estävät toimivaltaisia viranomaisia käyttämästä harkintavaltaansa mielivaltaisesti ja joihin saattaa kuulua muun muassa pätevyys ja kyky tarjota palveluja tai harjoittaa muuta taloudellista toimintaa, muun muassa noudattaen osapuolen lakisääteisiä vaatimuksia, kuten terveys- ja ympäristövaatimuksia. Selvyyden vuoksi todetaan osapuolten ymmärtävän, että toimivaltaiset viranomaiset voivat päätöksiä tehdessään harkita kunkin kriteerin painoarvoa.

               2.Edellä 1 kohdassa tarkoitettujen kriteerien on oltava

               (a)selkeitä ja yksiselitteisiä;

               (b)objektiivisia ja läpinäkyviä;

               (c)ennalta vahvistettuja;

               (d)ennalta julkisesti ilmoitettuja;

               (e)puolueettomia; ja

               (f)helposti saatavilla.

               3.Jos osapuoli ottaa käyttöön tai pitää voimassa lupiin liittyvän toimenpiteen, se varmistaa, että

               (a)asianomainen toimivaltainen viranomainen käsittelee hakemukset, tekee päätökset ja hallinnoi niitä objektiivisesti ja puolueettomasti ja tavalla, joka on riippumaton sellaisten henkilöiden epäasianmukaisista vaikuttamisyrityksistä, jotka harjoittavat sitä taloudellista toimintaa, jota varten lupa tarvitaan; ja

               (b)menettelyt itsessään eivät perusteettomasti estä vaatimusten täyttämistä.

               SERVIN.5.11 artikla: Lupien rajoitettu määrä

               Jos tiettyyn toimintaan saatavilla olevien lupien määrää on rajoitettu vähäisistä luonnonvaroista tai teknisistä valmiuksista johtuvista syistä, osapuolen on sovellettava mahdollisten ehdokkaiden valintaan menettelyä, jolla varmistetaan tasapuolisuus, objektiivisuus ja läpinäkyvyys, erityisesti tiedottamalla menettelyn aloittamisesta, toteuttamisesta ja päättämisestä asianmukaisesti. Valintamenettelyn sääntöjä laatiessaan osapuoli voi ottaa huomioon oikeutetut politiikkatavoitteet, mukaan lukien terveyteen, turvallisuuteen, ympäristönsuojeluun ja kulttuuriperinnön säilyttämiseen liittyvät näkökohdat.

               2 jakso: Yleisesti sovellettavat määräykset

               SERVIN.5.12 artikla: Hallinnollisten päätösten muutoksenhakumenettelyt

               Osapuoli pitää yllä oikeudellisia, välitys- tai hallinnollisia tuomioistuimia tai -menettelyitä, jotka mahdollistavat toisen osapuolen asianomaisen sijoittajan tai palveluntarjoajan pyynnöstä nopean uudelleentarkastelun ja tarvittaessa asianmukaiset oikaisukeinot, kun on kyse hallinnollisista päätöksistä, jotka vaikuttavat sijoittautumiseen tai toimintaan, rajat ylittävään palvelukauppaan tai osapuolen luonnollisen henkilön läsnäolon kautta tapahtuvaan palvelun tarjoamiseen toisen osapuolen alueella. Tätä jaksoa sovellettaessa ’hallinnollisella päätöksellä’ tarkoitetaan päätöstä tai toimenpidettä, jolla on yksittäisessä tapauksessa juridinen vaikutus tiettyyn henkilöön, tavaraan tai palveluun, ja määritelmä kattaa myös osapuolen lainsäädännön edellyttämän hallinnollisen päätöksen tai toimenpiteen tekemättä jättämisen. Jos tällaiset menettelytavat eivät ole riippumattomia toimivaltaisesta viranomaisesta, jolle on uskottu asianomaisen hallinnollisen päätöksen tekeminen, osapuolen on taattava, että menettelytavat tosiasiallisesti turvaavat asian objektiivisen ja puolueettoman uudelleenkäsittelyn.

               SERVIN.5.13 artikla: Ammattipätevyys

               1.Mikään tämän artiklan määräys ei estä osapuolta edellyttämästä, että luonnollisilla henkilöillä on sillä alueella määritelty kyseisellä alalla tarvittava ammattipätevyys, jolla toiminta toteutetaan.
                  23

               2.Ammatilliset elimet tai viranomaiset, jotka ovat merkityksellisiä kyseisen toiminnan alalla omilla alueillaan, voivat laatia ja antaa kumppanuusneuvostolle yhteisiä suosituksia ammattipätevyyksien tunnustamisesta. Tällaisten yhteisten suositusten tukena on oltava näyttöön perustuva arvio

               (a)aiotun ammattipätevyyksien tunnustamista koskevan järjestelyn taloudellisesta arvosta; ja

               (b)osapuolten järjestelmien yhteensopivuudesta eli siitä, missä määrin kummankin osapuolen lupien ja toimilupien myöntämiseen, toimintaan ja todistuksiin soveltamat vaatimukset sopivat yhteen.

               3.Yhteisen suosituksen saatuaan kumppanuusneuvosto tarkastelee kohtuullisessa ajassa sen yhdenmukaisuutta tämän osaston kanssa. Kumppanuusneuvosto voi tämän tarkastelun jälkeen laatia ja hyväksyä päätöksellä järjestelyn ammattipätevyyksien tunnustamista koskevista ehdoista tämän sopimuksen liitteeksi, joka katsotaan tämän osaston erottamattomaksi osaksi.
                  24

               4.Edellä 3 kohdassa tarkoitetussa järjestelyssä asetetaan ehdot sellaisten unionissa hankittujen ammattipätevyyksien ja Yhdistyneessä kuningaskunnassa hankittujen ammattipätevyyksien tunnistamiselle, jotka liittyvät tämän osaston ja III osaston [Sähköinen kaupankäynti] soveltamisalaan kuuluvaan toimintaan.

               5.Liitteessä SERVIN-6 [Suuntaviivat ammattipätevyyden tunnustamista koskevia järjestelyjä varten] esitetyt suuntaviivat ammattipätevyyksien tunnustamista koskevia järjestelyjä varten on otettava huomioon tämän artiklan 2 kohdassa tarkoitettuja yhteisiä suosituksia laadittaessa ja kun kumppanuusneuvosto harkitsee tällaisen järjestelyn hyväksymistä tämän artiklan 3 kohdassa tarkoitetulla tavalla.

               3 jakso: Jakelupalvelut

               SERVIN.5.14 artikla: Soveltamisala ja määritelmät

               1.Tätä jaksoa sovelletaan osapuolen toimenpiteisiin, jotka vaikuttavat jakelupalvelujen tarjoamiseen tämän osaston 1, 2, 3 ja 4 luvun ja tämän luvun 1 ja 2 jakson lisäksi.

               2.Tässä jaksossa tarkoitetaan:

               (a)’jakelupalveluilla’ posti-, kuriiri-, pikalähetys- tai pikapostipalveluita, joihin kuuluvat seuraavat toiminnot: postilähetysten kerääminen, lajittelu, kuljetus ja jakelu;

               (b)’pikalähetyspalveluilla’ postilähetysten nopeutettua ja luotettavaa keräämistä, lajittelua, kuljetusta ja jakelua, ja niihin voi kuulua lisäarvoa tuovia elementtejä, kuten nouto lähtöpisteestä, henkilökohtainen toimitus vastaanottajalle, jäljittäminen, mahdollisuus muuttaa määräpaikkaa ja vastaanottajaa kuljetuksen aikana tai vastaanottovahvistus;

               (c)’pikapostipalveluilla’ kansainvälisiä pikalähetyspalveluita EMS Cooperativen kautta, joka on Maailman postiliiton (UPU) alaisuudessa toimiva nimettyjen postitoiminnan harjoittajien vapaaehtoinen yhdistys;

               (d)’toimiluvalla’ lupaa, jota osapuolen sääntelyviranomainen voi edellyttää yksittäiseltä tarjoajalta, jotta kyseinen tarjoaja voi tarjota posti- ja kuriiripalveluja;

               (e)’postilähetyksellä’ minkä tyyppisen tahansa yksityisen tai julkisen jakelupalvelujen harjoittajan kuljetettavaksi annettavaa, enintään 31,5 kg:n painoista valmista lähetystä, joka on osoitettu jollekin vastaanottajalle ja joka voi olla esimerkiksi kirje, paketti, sanomalehti tai luettelo;

               (f)’postimonopolilla’ yksinoikeutta tarjota tiettyjä jakelupalveluita osapuolen alueella tai sen osassa kyseisen osapuolen lainsäädännön nojalla; ja

               (g)’yleispalvelulla’ tietynlaatuisten jakelupalvelujen pysyvää tarjontaa kaikille käyttäjille kohtuullisin hinnoin osapuolen koko alueella tai sen osassa.

               SERVIN.5.15 artikla: Yleispalvelu

               1.Kummallakin osapuolella on oikeus määritellä, minkälaisen yleispalveluvelvoitteen se haluaa pitää voimassa ja päättää sen soveltamisalasta ja täytäntöönpanosta. Yleispalveluvelvoitteita hallitaan läpinäkyvästi, syrjimättömästi ja puolueettomalla tavalla kaikkien niiden toimittajien osalta, joita velvoite koskee.

               2.Jos osapuoli vaatii, että saapuvia pikapostipalveluita on tarjottava yleispalveluna, se ei sovella tähän palveluun muihin kansainvälisiin pikalähetyspalveluihin verrattuna suotuisampaa kohtelua.

               SERVIN.5.16 artikla: Yleispalvelun rahoitus

               Osapuoli ei määrää muun kuin yleisen jakelupalvelun tarjoamisesta palkkioita tai muita maksuja yleispalvelun tarjoamisen rahoittamista varten. Tätä artiklaa ei sovelleta yleisesti sovellettaviin verotustoimenpiteisiin tai hallinnollisiin maksuihin.

               SERVIN.5.17 artikla: Markkinoita vääristävien käytäntöjen ehkäiseminen

               Kumpikin osapuoli varmistaa, että yleispalveluvelvoitteen ja postimonopolien piiriin kuuluvien jakelupalvelujen tarjoajat eivät toimi markkinoita vääristävällä tavalla esimerkiksi:

               (a)käyttämällä yleispalveluvelvoitteen alaisen palvelun tarjonnasta tai postimonopolista saatavia tuloja pikalähetyspalvelun tarjonnan tai minkä tahansa muun yleispalveluvelvoitteen piiriin kuulumattoman jakelupalvelun ristiintukemiseen; tai

               (b)erottelemalla asiakkaita perusteettomasti hintojen tai muiden yleispalveluvelvoitteen piiriin kuuluvan palvelun tarjonnan tai postimonopolin ehtojen ja edellytysten suhteen.

               SERVIN.5.18 artikla: Toimiluvat

               1.Jos osapuoli vaatii toimiluvan jakelupalvelujen tarjontaa varten, sen on julkistettava:

               (a)kaikki lupavaatimukset sekä aika, joka yleensä tarvitaan toimilupahakemusta koskevan päätöksen tekemiseen; ja

               (b)toimilupien ehdot ja edellytykset.

               2.Toimiluvan menettelyjen, velvollisuuksien ja vaatimusten on oltava läpinäkyviä ja syrjimättömiä ja perustuttava objektiivisiin kriteereihin.

               3.Jos toimivaltainen viranomainen hylkää toimilupahakemuksen, sen on ilmoitettava hakijalle kirjallisesti luvan epäämisen syyt. Kumpikin osapuoli vahvistaa riippumattoman elimen välityksellä tapahtuvan muutoksenhakumenettelyn, joka on niiden hakijoiden saatavilla, joiden toimilupa on evätty. Tämä elin voi olla tuomioistuin.

               SERVIN.5.19 artikla: Sääntelyelimen riippumattomuus

               1.Kumpikin osapuoli perustaa sääntelyelimen tai pitää yllä sääntelyelintä, joka on oikeudellisesti erillinen ja toiminnallisesti riippumaton mistään jakelupalvelujen tarjoajasta. Jos osapuoli omistaa jakelupalvelujen tarjoajan tai osapuolella on siinä määräysvalta, sen on varmistettava, että sääntelytoiminta ja omistajuuteen tai määräysvaltaan liittyvä toiminta erotetaan rakenteellisesti tehokkaasti toisistaan.

               2.Sääntelyviranomaisten on suoritettava tehtävänsä läpinäkyvästi ja viivytyksittä, ja niillä on oltava riittävät taloudelliset resurssit ja henkilöstöresurssit niille annetun tehtävän hoitamiseen. Niiden päätösten on oltava puolueettomia kaikkien hakijoiden suhteen.

               4 jakso: Televiestintäpalvelut

               SERVIN.5.20 artikla: Soveltamisala

               Tätä jaksoa sovelletaan osapuolen toimenpiteisiin, jotka vaikuttavat televiestintäpalvelujen tarjoamiseen tämän osaston 1, 2, 3 ja 4 luvun ja tämän luvun 1 ja 2 jakson lisäksi.

               SERVIN.5.21 artikla: Määritelmät

               Tässä jaksossa tarkoitetaan:

               (a)’liitännäistoiminnoilla’ liitännäispalveluja, fyysistä infrastruktuuria ja muita televerkkoon tai -viestintäpalveluun liittyviä toimintoja tai elementtejä, jotka mahdollistavat palvelujen tarjoamisen tai tukevat sitä kyseisen verkon tai palvelun kautta, tai joilla on mahdollisuus toimia näin;

               (b)’loppukäyttäjällä’ yleisen televiestinäpalvelun lopullista kuluttajaa tai tilaajaa, mukaan lukien palveluntarjoaja, joka tarjoaa muita kuin yleisiä televiestintäpalveluja;

               (c)’välttämättömillä laitteilla’ julkisen televerkon tai -palvelun laitteita,

               i)
                     jotka tarjoaa ainoastaan tai pääasiassa yksi tarjoaja tai rajallinen määrä tarjoajia; ja

               ii)
                     joiden korvaaminen palvelun tarjoamista varten ei ole taloudellisesti tai teknisesti mahdollista;

               (d)’yhteenliittämisellä’ saman televerkkojen tai -viestintäpalvelujen tarjoajan tai eri tarjoajien käyttämien julkisten televerkojen linkittämistä, jotta yhden tarjoajan palvelujen käyttäjät voivat olla yhteydessä saman tai toisen tarjoajan käyttäjiin tai käyttää jonkin muun tarjoajan palveluja, riippumatta siitä, tarjoavatko näitä palveluja yhteenliittämiseen osallistuvat palveluntarjoajat vai muu palveluntarjoaja, jolla on pääsy verkkoon;

               (e)’kansainvälisellä verkkovierailupalvelulla’ kaupallista matkaviestinpalvelua, jota tarjotaan kaupallisen sopimuksen mukaisesti yleisten televiestintäpalvelujen tarjoajien välillä ja jonka ansiosta loppukäyttäjä voi käyttää kotimaisella liittymällä varustettua mobiililaitetta tai muuta ääni-, data- tai viestipalveluihin käyttävää laitetta sen alueen ulkopuolella, jossa loppukäyttäjän kotimainen julkinen televerkko sijaitsee;

               (f)’internetyhteyspalvelulla’ yleistä televiestintäpalvelua, joka tarjoaa yhteyden internetiin ja sitä kautta käytännöllisesti katsoen kaikkiin internetin päätepisteisiin riippumatta käytetystä verkkoteknologiasta ja päätelaitteesta;

               (g)’vuokrajohdolla’ kahden tai useamman nimetyn pisteen välisiä televiestintäpalveluja tai -toiminteita, virtuaaliset mukaan lukien, jotka on osoitettu tietylle käyttäjälle tai tietyn käyttäjän saataville;

               (h)’suurella palveluntarjoajalla’ televerkkojen tai -viestintäpalvelujen tarjoajaa, joka kykenee vaikuttamaan merkittävästi (hintaa ja tarjontaa koskeviin) osallistumisehtoihin asianomaisilla televerkkojen tai -viestintäpalvelujen markkinoilla, koska se hallitsee välttämättömiä laitteita tai koska se voi käyttää markkina-asemaansa;

               (i)’verkkoelementillä’ toiminnetta tai laitetta, jota käytetään televiestintäpalvelun tarjoamiseen, mukaan lukien kyseisen toiminteen tai laitteen avulla tarjottavat ominaisuudet, toiminnot ja valmiudet;

               (j)’numeron siirrettävyydellä’ niille tilaajille, jotka sitä pyytävät, tarjottavaa mahdollisuutta säilyttää puhelinnumeronsa vaihtaessaan samantasoisten yleisten televiestintäpalvelujen tarjoajaa samassa sijaintipaikassa, kun kyseessä on kiinteä linja, ilman palvelun laatuun, luotettavuuteen tai käyttömukavuuteen kohdistuvaa haittaa;

               (k)’julkisella televerkolla’ televerkkoa, jota käytetään ainoastaan tai pääasiallisesti yleisten televiestintäpalvelujen tarjoamiseen ja joka tukee tiedon siirtoa verkon liityntäpisteiden välillä;

               (l)’yleisellä televiestintäpalvelulla’ mitä tahansa yleisesti tarjottavaa televiestintäpalvelua;

               (m)’tilaajalla’ luonnollista tai oikeushenkilöä, joka on tehnyt sopimuksen yleisten televiestintäpalvelujen tarjoajan kanssa tällaisten palvelujen tarjoamisesta;

               (n)’televiestinnällä’ tarkoitetaan signaalien lähettämistä ja vastaanottamista mitä tahansa elektromagneettista tapaa käyttäen;

               (o)’televiestintäverkolla’ siirtojärjestelmiä sekä soveltuvin osin kytkentä- tai reitityslaitteistoa ja muita resursseja, muut kuin aktiiviset verkkoelementit mukaan luettuina, joilla voidaan siirtää ja vastaanottaa signaaleja johtojen välityksellä, radioteitse, optisesti tai muulla sähkömagneettisella tavalla;

               (p)’televiestinnän sääntelyviranomaisella’ elintä tai elimiä, joiden hoidettavaksi osapuoli on antanut tämän jakson soveltamisalaan kuuluvien televiestintäverkkojen ja -palvelujen sääntelyn;

               (q)’televiestintäpalvelulla’ palvelua, joka koostuu kokonaan tai osittain signaalien, radio- ja televisiosignaalit mukaan lukien, lähettämisestä ja vastaanottamisesta televiestintäverkoissa, mukaan lukien radio- ja televisiotoiminnassa käytetyt verkot, mutta ei televiestintäverkkojen ja -palvelujen avulla siirrettyä sisältöä tarjoavia tai sisältöä toimituksellisessa valvonnassaan pitäviä palveluita;

               (r)’yleispalvelulla’ tietynlaatuista vähimmäispalvelukokonaisuutta, joka on tarjottava kaikille käyttäjille tai tietylle käyttäjäryhmälle osapuolen alueella tai sen osassa maantieteellisestä sijainnista riippumatta ja kohtuullisin hinnoin; ja

               (s)’käyttäjällä’ mitä tahansa luonnollista tai oikeushenkilöä, joka käyttää yleistä televiestintäpalvelua.

               SERVIN.5.22 artikla: Televiestinnän sääntelyviranomainen

               1.Kumpikin osapuoli perustaa televiestinnän sääntelyviranomaisen tai pitää yllä sääntelyviranomaista,

               (a)joka on oikeudellisesti erillinen ja toiminnallisesti riippumaton mistään televerkkojen, -viestintäpalvelujen tai -viestintälaitteiden tarjoajasta;

               (b)joka käyttää menettelyjä ja tekee päätöksiä, jotka ovat puolueettomia kaikkien markkinaosapuolten kannalta;

               (c)joka toimii riippumattomasti eikä pyydä tai ota vastaan miltään muulta elimeltä ohjeita niiden tehtävien hoitamisessa, jotka sille on annettu lainsäädännön nojalla SERVIN.5.24 [Yhteenliittäminen], SERVIN.5.25 [Pääsy ja käyttö], SERVIN.5.26 [Televiestintäriitojen ratkaiseminen], SERVIN.5.28 [Yhteenliittäminen suurten palveluntarjoajien kanssa] ja SERVIN.5.29 [Pääsy suurten tarjoajien välttämättömiin laitteisiin] artiklassa määrättyjen velvoitteiden täytäntöönpanon valvomiseksi;

               (d)jolla on c alakohdassa mainittujen tehtävien suorittamiseen tarvittava säädösvalta sekä riittävät taloudelliset ja henkilöstöresurssit;

               (e)jolla on valta varmistaa, että televerkkojen tai -viestintäpalvelujen tarjoajat toimittavat sille pyynnöstä viipymättä kaikki tiedot
                  25
               , mukaan lukien taloudelliset tiedot, jotka tarvitaan sen c alakohdassa mainittujen tehtävien suorittamiseksi; ja

               (f)joka käyttää toimivaltuuksiaan läpinäkyvästi ja viivytyksittä.

               2.Kummankin osapuolen on varmistettava, että televiestinnän sääntelyviranomaiselle annetut tehtävät julkistetaan helposti saatavilla olevassa ja selkeässä muodossa varsinkin, jos tehtävistä vastaa useampi kuin yksi elin.

               3.Jos osapuolella on omistusosuuksia tai määräysvaltaa televerkkoja tai -viestintäpalveluja tarjoavassa palveluntarjoajassa, sen on varmistettava, että sääntelytoiminta ja omistajuuteen tai määräysvaltaan liittyvä toiminta erotetaan rakenteellisesti tehokkaasti toisistaan.

               4.Kumpikin osapuoli varmistaa, että televerkkojen tai -viestintäpalvelujen käyttäjä tai tarjoaja, johon televiestinnän sääntelyviranomaisen tekemä päätös vaikuttaa, voi hakea muutosta päätökseen muutoksenhakuelimeltä, joka on riippumaton sääntelyviranomaisesta ja muista tahoista, joihin asia vaikuttaa. Päätös on voimassa, kunnes muutoksenhakuprosessissa on annettu ratkaisu, jollei määrätä tilapäisiä toimenpiteitä osapuolen lainsäädännön mukaisesti.

               SERVIN.5.23 artikla: Televiestintäverkkojen tai -palvelujen tarjoamista koskeva lupa

               1.Kumpikin osapuoli sallii televerkkojen tai -viestintäpalvelujen tarjoamisen ilman virallista ennakkolupaa.

               2.Kumpikin osapuoli asettaa julkisesti saataville kaikki kriteerit, sovellettavat menettelyt sekä ehdot ja edellytykset, joiden nojalla toimittajat voivat tarjota televerkkoja tai -viestintäpalveluita.

               3.Lupakriteerit ja sovellettavat menettelyt ovat mahdollisimman yksinkertaisia, objektiivisia, läpinäkyviä, syrjimättömiä ja oikeasuhteisia. Luvalle asetetut velvoitteet ja ehdot ovat syrjimättömiä, läpinäkyviä ja oikeasuhteisia, ja ne liittyvät tarjottaviin verkkoihin ja palveluihin.

               4.Kumpikin osapuoli varmistaa, että luvan hakija saa kirjallisesti tiedon luvan hylkäämisen tai peruuttamisen tai kyseistä tarjoajaa koskevien ehtojen asettamisen syystä. Tällaisissa tapauksissa hakijalla on oikeus hakea muutosta muutoksenhakuelimeltä.

               5.Tarjoajille määrättävät hallinnolliset maksut ovat objektiivisia, läpinäkyviä, syrjimättömiä ja oikeassa suhteessa tämän jakson velvollisuuksien hoitamisesta, valvonnasta ja täytäntöönpanosta kohtuullisesti aiheutuneisiin hallinnollisiin kustannuksiin
                  26
               .

               SERVIN.5.24 artikla Yhteenliittäminen

               Kumpikin osapuoli varmistaa, että julkisten televerkkojen tai -viestintäpalvelujen tarjoajilla on oikeus ja, jos toinen julkisten televerkkojen tai -viestintäpalvelujen tarjoaja niin pyytää, velvollisuus neuvotella yhteenliittämisestä julkisten televerkkojen tai -viestintäpalvelujen tarjoamista varten.

               SERVIN.5.25 artikla: Pääsy ja käyttö

               1.Kumpikin osapuoli varmistaa, että kaikkien sopimuksen soveltamisalaan kuuluvien toisen osapuolen yritysten tai palveluntarjoajien saatavilla ja käytettävissä ovat julkiset televerkot ja -viestintäpalvelut kohtuullisin ja syrjimättömin
                  27
                ehdoin ja edellytyksin. Tätä velvoitetta sovelletaan muun muassa 2–5 kohtaan.

               2.Kumpikin osapuoli varmistaa, että sopimuksen soveltamisalaan kuuluvien toisen osapuolen yritysten tai palveluntarjoajien saatavilla ja käytettävissä ovat julkiset televerkot ja -viestintäpalvelut, joita tarjotaan sen rajojen sisällä tai rajojen yli, mukaan lukien yksityiset vuokrajohdot, ja tätä varten ne varmistavat, ellei 5 kohdan säännöksistä muuta johdu, että näille palveluntarjoajille annetaan lupa:

               (a)hankkia tai vuokrata ja kiinnittää päätelaite tai muu laite, joka liitetään verkkoon ja joka on välttämätön niiden toiminnalle;

               (b)kytkeä yksityisiä vuokrajohtoja tai omistusjohtoja julkisiin televerkkoihin tai toisten sopimuksen soveltamisalaan kuuluvien yritysten tai palveluntarjoajien vuokrajohtoihin tai omistusjohtoihin; ja

               (c)käyttää toiminnassaan valitsemiaan käyttöprotokollia sen lisäksi, mikä on tarpeen, jotta varmistetaan televiestintäpalvelujen yleinen saatavuus.

               3.Kummankin osapuolen on varmistettava, että tämän sopimuksen soveltamisalaan kuuluvat toisen osapuolen yritykset tai palveluntarjoajat voivat käyttää julkisia televerkkoja ja -viestintäpalveluja sen rajojen sisällä ja rajojen yli tiedonsiirtoa varten, mukaan lukien niiden yrityksen sisäinen viestintä ja pääsy kumman tahansa osapuolen alueella tietokannoissa pidettäviin tai muulla tavalla säilytettyihin konekielellä luettaviin tietoihin.

               4.Sen estämättä, mitä 3 kohdassa määrätään, osapuoli voi ryhtyä sellaisiin toimenpiteisiin, jotka ovat välttämättömiä viestinnän turvallisuuden ja luottamuksellisuuden takaamiseksi ottaen huomioon vaatimuksen, ettei tällaisia toimenpiteitä sovelleta siten, että ne muodostaisivat joko peitetyn palvelukaupan rajoituksen tai keinon mielivaltaiselle tai perusteettomalle syrjinnälle tai tämän osaston mukaisten etujen mitätöimiselle tai heikentämiselle.

               5.Kumpikin osapuoli varmistaa, että julkisten televerkkojen tai -viestintäpalvelujen saannille ja käytölle ei aseteta muita ehtoja kuin ne, jotka ovat tarpeen, jotta voidaan

               (a)turvata julkisten televerkkojen tai -viestintäpalvelujen tarjoajien julkisen palvelun velvollisuudet ja erityisesti niiden mahdollisuudet pitää palvelujaan yleisesti saatavilla; tai

               (b)suojata julkisten televerkkojen ja -viestintäpalvelujen teknistä eheyttä.

               SERVIN.5.26 artikla: Televiestintäriitojen ratkaiseminen

               1.Kumpikin osapuoli varmistaa, että mikäli televerkkojen tai -viestintäpalvelujen tarjoajien välillä ilmenee riita, joka liittyy tästä jaksosta johtuviin oikeuksiin ja velvollisuuksiin, televiestinnän sääntelyviranomainen tekee kumman tahansa riidan osapuolen pyynnöstä kohtuullisen ajan kuluessa sitovan päätöksen riidan ratkaisemiseksi.

               2.Televiestinnän sääntelyviranomaisen päätös on julkistettava liikesalaisuutta koskevia vaatimuksia noudattaen. Asianomaisille osapuolille on esitettävä päätöksen täydelliset perustelut, ja niillä on SERVIN.5.22 [Televiestinnän sääntelyviranomainen] artiklan 4 kohdassa tarkoitettu muutoksenhakuoikeus.

               3.Edellä 1 ja 2 kohdassa tarkoitettu menettely ei estä kumpaakaan asianomaista osapuolta saattamasta asiaa oikeusviranomaisen käsiteltäväksi.

               SERVIN.5.27 artikla: Suurille palveluntarjoajille asetettavat kilpailua edistävät toimenpiteet

               Kumpikin osapuoli ottaa käyttöön tai pitää voimassa asianmukaisia toimenpiteitä sen estämiseksi, että televerkkojen tai -viestintäpalvelujen tarjoajat, jotka joko yksin tai yhdessä ovat suuria tarjoajia, ottavat käyttöön kilpailunvastaisia käytäntöjä tai jatkavat sellaisten soveltamista. Tällaisia kilpailunvastaisia käytäntöjä ovat erityisesti:

               (a)kilpailua rajoittavien ristikkäistukien käyttö;

               (b)kilpailijoilta saatujen tietojen käyttö kilpailua rajoittavasti; ja

               (c)se, ettei muiden palveluntarjoajien käyttöön anneta ripeästi teknisiä tietoja välttämättömistä laitteista eikä kaupallisesti tärkeitä tietoja, joita ne tarvitsevat voidakseen tarjota palveluja.

               SERVIN.5.28 artikla: Yhteenliittäminen suurten palveluntarjoajien kanssa

               1.Kumpikin osapuoli varmistaa, että suuret julkisten televerkkojen tai -viestintäpalvelujen tarjoajat tarjoavat yhteenliittämismahdollisuuden kaikissa verkon teknisesti mahdollisissa kohdissa. Yhteenliittäminen toteutetaan:

               (a)syrjimättömin ehdoin ja edellytyksin (mukaan luettuina hinnat, tekniset standardit, eritelmät, laatu ja ylläpito) ja laatuvaatimuksin, jotka ovat yhtä korkeatasoiset kuin ne, joita sovelletaan tällaisen suuren palveluntarjoajan omiin vastaaviin palveluihin tai sen tytäryhtiöiden tai muiden sidosyritysten vastaaviin palveluihin;

               (b)viivytyksittä ja soveltaen ehtoja (mukaan luettuina hinnat, tekniset standardit, eritelmät, laatu ja ylläpito), jotka ovat läpinäkyviä, taloudelliseen toteutettavuuteen nähden kohtuullisia ja riittävän eriteltyjä, jotta palveluntarjoajan ei tarvitse maksaa sellaisista verkkoelementeistä tai toiminteista, joita se ei tarvitse palvelunsa tarjoamiseen; ja

               (c)käyttäjien enemmistölle tarjottujen verkon liityntäpisteiden lisäksi pyynnöstä myös muissa pisteissä sellaista maksua vastaan, joka perustuu tarvittavien lisätoimintojen rakentamiskustannuksiin.

               2.Menettelyt, joilla yhteenliittäminen suureen palveluntarjoajaan toteutetaan, on julkistettava.

               3.Suurten palveluntarjoajien on julkaistava joko yhteenliittämissopimuksensa tai, tapauksen mukaan, yhteenliittämistarjouksensa malli.

               SERVIN.5.29 artikla: Pääsy suurten tarjoajien välttämättömiin laitteisiin

               Kumpikin osapuoli varmistaa, että sen alueen suuret palveluntarjoajat antavat välttämättömät laitteensa televerkkojen tai -viestintäpalvelujen tarjoajien käyttöön kohtuullisin, läpinäkyvin ja syrjimättömin ehdoin ja edellytyksin yleisten televiestintäpalvelujen tarjoamista varten, paitsi silloin, kun tämä ei ole välttämätöntä tehokkaan kilpailun saavuttamiseksi televiestinnän sääntelyviranomaisen keräämien tietojen ja suorittaman markkina-arvion perusteella. Suurten palveluntarjoajien välttämättömät laitteet voivat sisältää verkkoelementtejä, vuokrajohtopalveluja ja niihin liittyviä toimintoja.

               SERVIN.5.30 artikla: Rajalliset resurssit

               1.Kumpikin osapuoli varmistaa, että rajallisten voimavarojen, mukaan lukien radiotaajuudet, numerot ja reititysoikeudet, käyttöoikeudet jaetaan ja myönnetään viivytyksettä avoimella, objektiivisella, läpinäkyvällä, syrjimättömällä ja oikeasuhteisella tavalla ja ottaen huomioon yleishyödylliset tavoitteet. Käyttöoikeuksiin liittyvien menettelyjen, ehtojen ja velvoitteiden on perustuttava objektiivisiin, läpinäkyviin ja oikeasuhteisiin kriteereihin.

               2.Jaettujen taajuusalueiden kulloinenkin käyttö on julkaistava, mutta yksityiskohtaisia tietoja julkishallinnon erityisiin käyttötarkoituksiin osoitetuista radiotaajuuksista ei edellytetä.

               3.Osapuolet voivat soveltaa markkinaehtoista menettelytapaa taajuuksien osoittamiseen kaupallista käyttöä varten.

               4.Osapuolet ymmärtävät, että osapuolen toimenpiteet taajuuksien jakamiseksi ja osoittamiseksi ja taajuuksien hallinta eivät sinänsä ole ristiriidassa SERVIN.2.2 [Markkinoille pääsy] ja 3.2 [Markkinoille pääsy] artiklan kanssa. Osapuolet säilyttävät oikeutensa ottaa käyttöön ja soveltaa taajuuksien hallintatoimia, jotka voivat rajoittaa televiestintäpalvelujen tarjoajien määrää, edellyttäen, että tässä noudatetaan tämän sopimuksen määräyksiä. Tähän oikeuteen sisältyy mahdollisuus jakaa taajuusalueita ottaen huomioon nykyiset ja tulevat tarpeet sekä taajuuksien saatavuus.

               SERVIN.5.31 artikla: Yleispalvelu

               1.Kummallakin osapuolella on oikeus määritellä, millaiset yleispalveluvelvoitteet se haluaa pitää voimassa ja päättää niiden soveltamisalasta ja täytäntöönpanosta.

               2.Kumpikin osapuoli hallinnoi yleispalveluvelvollisuuksia oikeasuhteisella, läpinäkyvällä, objektiivisella ja syrjimättömällä tavalla, joka on neutraali kilpailun suhteen eikä aiheuta suurempaa rasitetta kuin mitä osapuolen määrittämä yleispalvelu edellyttää.

               3.Kumpikin osapuoli varmistaa, että yleispalvelun tarjoajien nimeämismenettelyt ovat avoimia kaikille julkisten televerkkojen tai -viestintäpalvelujen tarjoajille. Tällainen nimeäminen on tehtävä tehokkaalla, läpinäkyvällä ja syrjimättömällä tavalla.

               4.Jos osapuoli päättää suorittaa korvausta yleispalvelun tarjoajille, sen on varmistettava, että korvaus ei ylitä yleispalveluvelvoitteen aiheuttamia nettokustannuksia.

               SERVIN.5.32 artikla: Numeron siirrettävyys

               Kumpikin osapuoli varmistaa, että yleisten televiestintäpalvelujen tarjoajat mahdollistavat numeron siirrettävyyden kohtuullisin ehdoin ja edellytyksin.

               SERVIN.5.33 artikla: Avoin pääsy internetiin

               1.Kumpikin osapuoli varmistaa lakiensa ja määräystensä puitteissa, että internetpalvelujen tarjoajat antavat kyseisten palvelujen käyttäjille mahdollisuuden

               (a)käyttää ja levittää tietoa ja sisältöä ja käyttää ja tarjota valitsemiaan sovelluksia ja palveluja, joita koskee syrjimätön, kohtuullinen, läpinäkyvä ja oikeasuhteinen verkonhallinta; ja

               (b)käyttää valitsemiaan laitteita, mikäli tällaiset laitteet eivät haittaa muiden laitteiden, verkon tai verkon kautta tarjottavien palvelujen turvallisuutta.

               2.Selvyyden vuoksi todetaan, että tämän artiklan määräykset eivät estä osapuolia ottamasta käyttöön toimenpiteitä, joiden tarkoitus on suojata yleistä turvallisuutta verkon käyttäjien osalta.

               SERVIN.5.34 artikla: Tietojen luottamuksellisuus

               1.Kumpikin osapuoli varmistaa, että tarjoajat, jotka saavat tietoja toiselta tarjoajalta SERVIN.5.24 [Yhteenliittäminen], SERVIN.5.25 [Pääsy ja käyttö], SERVIN.5.28 [Yhteenliittäminen suurten palveluntarjoajien kanssa] ja SERVIN.5.29 [Pääsy suurten tarjoajien välttämättömiin laitteisiin] artiklan mukaisia järjestelyjä koskevien neuvottelujen myötä, käyttävät tällaisia tietoja ainoastaan siihen tarkoitukseen, johon ne on annettu, ja huolehtivat aina toimitettujen tai tallennettujen tietojen luottamuksellisuudesta.

               2.Kumpikin osapuoli varmistaa julkisten televerkkojen ja -viestintäpalvelujen käytön aikana tapahtuneen viestinnän ja siihen liittyvien liikennetietojen luottamuksellisuuden sillä edellytyksellä, ettei näitä toimenpiteitä sovelleta siten, että ne muodostaisivat palvelukaupassa keinon mielivaltaiselle tai perusteettomalle syrjinnälle tai peitetylle palvelukaupan rajoittamiselle.

               SERVIN.5.35 artikla: Ulkomainen osakkeenomistus

               Kun on kyse televerkkojen tai -viestintäpalvelujen tarjoamisesta sijoittumisen kautta, osapuoli ei aseta yhteisyritysvaatimuksia tai rajoita ulkomaisen pääoman määrää ulkomaisen osakkeenomistuksen enimmäisprosenttirajana tai ulkomaisen sijoituksen yksittäisenä tai yhteenlaskettuna arvona, sen estämättä, mitä SERVIN.2.7 artiklassa [Poikkeavat toimenpiteet ja poikkeukset] määrätään.

               SERVIN.5.36 artikla: Kansainvälinen verkkovierailu
                  28

               1.Osapuolet pyrkivät tekemään yhteistyötä edistääkseen kansainvälisten verkkovierailupalveluiden läpinäkyvää ja kohtuullista hinnoittelua, jotta voidaan tukea osapuolten välisen kaupan kasvua ja parantaa kuluttajien hyvinvointia

               2.Osapuolet voivat päättää toteuttaa toimia tehostaakseen avoimuutta ja kilpailua kansainvälisten verkkovierailupalveluiden hintojen ja verkkovierailupalvelujen teknisten vaihtoehtojen osalta, esimerkiksi

               (a)varmistamalla, että tiedot vähittäishinnoista ovat helposti loppukäyttäjien saatavilla; ja

               (b)minimoimalla verkkovierailupalvelujen teknisiä vaihtoehtoja rajoittavat esteet, jolloin osapuolen alueelta toisen osapuolen alueella vierailevat loppukäyttäjät voivat saada käyttöönsä televiestintäpalveluita valitsemaansa laitetta käyttäen.

               3.Kumpikin osapuoli kannustaa alueellaan toimivia yleisten televiestintäpalveluiden tarjoajia julkaisemaan tiedot kansainvälisten verkkovierailupalvelujen vähittäishinnoista sellaisten ääni-, data- ja tekstiviestipalveluiden osalta, joita ne tarjoavat toisen osapuolen alueella vieraileville loppukäyttäjilleen.

               4.Tämän artiklan määräykset eivät velvoita osapuolta sääntelemään kansainvälisten verkkovierailupalvelujen hintoja tai ehtoja.

               5 jakso: Rahoituspalvelut

               SERVIN.5.37 artikla: Soveltamisala

               1.Tätä jaksoa sovelletaan osapuolen toimenpiteisiin, jotka vaikuttavat rahoituspalvelujen tarjoamiseen tämän osaston 1, 2, 3 ja 4 luvun ja tämän luvun 1 ja 2 jakson lisäksi.

               2.Tätä jaksoa sovellettaessa SERVIN.1.2 artiklan [Määritelmät] f alakohdassa tarkoitetulla ’julkista valtaa käytettäessä toteutetulla toiminnalla’ tarkoitetaan seuraavaa
                  29
               :

               (a)raha- tai valuuttakurssipolitiikkaan liittyvä keskuspankin tai rahaviranomaisen tai muun julkisen elimen toiminta;

               (b)lakisääteiseen sosiaaliturvajärjestelmään tai yleiseen eläkejärjestelmään kuuluva toiminta; ja

               (c)muu julkisen elimen toiminta, joka toteutetaan osapuolen tai sen julkisen elinten puolesta tai takaamana tai niiden rahoitusvaroja käyttäen.

               3.Jos osapuoli sallii, että sen rahoituspalvelujen tarjoajat kilpaillen julkisen elimen tai rahoituspalvelujen tarjoajan kanssa toteuttavat jotakin tämän artiklan 2 kohdan b tai c alakohdassa tarkoitettua toimintaa tämän jakson SERVIN.1.2 artiklan [Määritelmät] f alakohdan soveltamiseksi, ’julkista valtaa käytettäessä toteutettu toiminta’ ei sisällä tällaista toimintaa.

               4.SERVIN.1.2 artiklan [Määritelmät] a alakohtaa ei sovelleta tämän jakson soveltamisalaan kuuluviin palveluihin.

               SERVIN.5.38 artikla: Määritelmät

               Tässä osastossa tarkoitetaan:

               (a)’rahoituspalvelulla’ mitä tahansa osapuolen rahoituspalvelujen tarjoajan tarjoamaa rahoitusluonteista palvelua, ja siihen kuuluvat seuraavat toiminnot:

               i)
                     vakuutustoiminta ja siihen liittyvät palvelut

               A)
                     ensivakuutus (mukaan luettuna rinnakkaisvakuutus):

               aa)
                     henkivakuutus;

               bb)
                     vahinkovakuutus;

               B)
                     jälleenvakuutus ja edelleenvakuutus;

               C)
                     vakuutusten välittäminen, kuten vakuutusmeklarien ja -asiamiesten toiminta; ja

               D)
                     vakuutusten liitännäispalvelut, kuten neuvonta-, aktuaari-, riskinarviointi- ja vahingonkäsittelypalvelut;

               ii)
                     pankkipalvelut ja muut rahoituspalvelut (lukuun ottamatta vakuutuspalveluja):

               A)
                     talletusten ja muiden takaisinmaksettavien varojen vastaanotto yleisöltä;

               B)
                     kaikentyyppinen luotonanto, mukaan luettuina kulutusluotot, kiinnitysluotot, factoring-rahoitus ja liiketoimien rahoitus;

               C)
                     rahoitusleasing;

               D)
                     kaikki maksu- ja rahansiirtopalvelut, mukaan luettuina luotto- ja maksukortit, matkasekit ja pankkivekselit;

               E)
                     takaukset ja sitoumukset;

               F)
                     kaupankäynti omaan tai asiakkaitten lukuun pörssissä, OTC-markkinoilla tai muuten seuraavilla välineillä:

               (dd)rahamarkkinavälineet (mukaan lukien sekit, vekselit ja talletustodistukset);

               (ee)ulkomaanvaluutta;

               (ff)johdannaistuotteet, esimerkiksi futuurit ja optiot;

               (gg)valuuttakursseihin ja korkoihin liittyvät välineet, mukaan lukien sellaiset tuotteet kuin swap-sopimukset ja korkotermiinit,

               (hh)siirrettävissä olevat arvopaperit; ja

               (ii)muut siirtokelpoiset välineet ja rahoitusvarat, mukaan luettuina jalometalliharkot;

               G)
                     osallistuminen kaikenlaisten arvopapereiden liikkeeseenlaskuun, mukaan lukien merkintätakuut ja sijoitukset asiamiehenä (julkisesti tai yksityisesti) ja liikkeeseenlaskuun liittyvien palvelujen tarjoaminen;

               H)
                     välitystoiminta rahamarkkinoilla;

               I)
                     omaisuuden hoito, kuten käteisvarojen tai arvopaperisalkun hoito, yhteissijoitusten hoidon kaikki muodot sekä arvopapereiden talletus- ja notariaattipalvelut;

               J)
                     rahoitusvaroihin, kuten arvopapereihin, johdannaistuotteisiin ja muihin siirtokelpoisiin välineisiin, liittyvät maksu- ja selvityspalvelut;

               K)
                     taloudellisten tietojen antaminen ja siirto, rahoitukseen liittyvä tietojenkäsittely ja siihen liittyvät ohjelmistot; ja

               L)
                     neuvonta, välitys ja muut liitännäisrahoituspalvelut A–K alakohdassa lueteltujen toimintamuotojen osalta, mukaan lukien luottotiedot ja luottotietoanalyysit, investointeihin ja arvopaperisalkkuihin liittyvä tutkimus ja neuvonta, yritysostoihin sekä yritysten uudelleenjärjestelyyn ja strategiaan liittyvä neuvonta;

               (b)’rahoituspalvelujen tarjoajalla’ osapuolen luonnollista henkilöä tai oikeushenkilöä, joka haluaa tarjota tai tarjoaa rahoituspalveluja, lukuun ottamatta julkisia elimiä;

               (c)’uudella rahoituspalvelulla’ rahoitusluonteista palvelua, jota mikään rahoituspalvelujen tarjoaja ei tarjoa osapuolen alueella mutta jota tarjotaan toisen osapuolen alueella, mukaan lukien palvelut, jotka liittyvät olemassa oleviin ja uusiin tuotteisiin tai tuotteen toimitustapaan;

               (d)’julkisella elimellä’ tarkoitetaan

               i)
                     osapuolen julkisia viranomaisia, keskuspankkia tai rahaviranomaista taikka osapuolen omistuksessa tai määräysvallassa olevaa laitosta, jos sen pääasiallisena tehtävänä on hoitaa julkisia tehtäviä tai suorittaa julkishallintoon kuuluvia toimintoja, ei kuitenkaan laitosta, joka pääasiallisesti tarjoaa rahoituspalveluja kaupallisin ehdoin; tai

               ii)
                     näiden tehtävien osalta yksityistä elintä, joka hoitaa tehtäviä, joita yleensä hoitaa keskuspankki tai rahaviranomainen;

               (e)’itsesääntelyorganisaatiolla’ valtiosta riippumatonta elintä, mukaan lukien arvopaperi- tai futuuripörssiä tai arvopaperi- tai futuurimarkkinoita, selvitystoimistoa tai muuta organisaatiota tai yhdistystä, joka käyttää omaa tai sille valtion-, alue- tai paikallishallinnolta taikka viranomaisilta siirrettyä sääntely- tai valvontavaltaa rahoituspalvelujen tarjoajiin nähden.

               SERVIN.5.39 artikla: Vakauden ja luotettavuuden turvaamista koskeva poikkeus

               1.Tämän sopimuksen määräykset eivät estä osapuolta ottamasta käyttöön tai pitämästä voimassa toimenpiteitä toiminnan vakauteen liittyvistä syistä
                  30
                esimerkiksi:

               (a)suojellakseen sijoittajia, tallettajia, vakuutuksenottajia tai henkilöitä, joiden omaisuudenhoidosta vastaa rahoituspalvelujen tarjoaja; tai

               (b)varmistaakseen osapuolen rahoitusjärjestelmän luotettavuuden ja vakauden.

               2.Jos tällaiset toimenpiteet eivät ole tämän sopimuksen määräysten mukaisia, niitä ei saa käyttää keinona välttää osapuolelle tämän sopimuksen määräysten mukaisesti kuuluvia sitoumuksia tai velvoitteita.

               SERVIN.5.40 artikla: Tietojen luottamuksellisuus

               Rajoittamatta kolmannen osan [Lainvalvonta ja rikosoikeudellinen yhteistyö] soveltamista, tämän sopimuksen määräyksiä ei saa tulkita siten, että osapuoli olisi velvoitettu paljastamaan yksittäisten kuluttajien liiketoimiin ja tileihin liittyviä tietoja tai julkisten elinten hallussa olevia luottamuksellisia tai yksityisiä tietoja.

               SERVIN.5.41 artikla: Kansainväliset standardit

               Osapuolet pyrkivät parhaansa mukaan varmistamaan, että rahoituspalvelujen toimialan sääntelyä ja valvontaa, rahanpesun ja terrorismin rahoittamisen torjumista sekä veropetosten ja veronkierron torjumista koskevat kansainvälisesti hyväksytyt standardit pannaan täytäntöön ja niitä sovelletaan sen alueella. Tällaisia kansainvälisesti hyväksyttyjä standardeja ovat muun muassa standardit, joita ovat hyväksyneet G20-ryhmä, finanssimarkkinoiden vakauden valvontaryhmä, Baselin pankkivalvontakomitea (etenkin ”Core Principle for Effective Banking Supervision” – pankkivalvonnassa noudatettavat perusperiaatteet), kansainvälinen vakuutusvalvojien järjestö (etenkin ”Insurance Core Principles” – vakuutusalan perusperiaatteet), kansainvälinen arvopaperimarkkinavalvojien yhteisö (etenkin ”Objectives and Principles of Securities Regulation” – arvopaperikaupan sääntelyn tavoitteet ja periaatteet), rahanpesun ja terrorismin rahoittamisen vastainen toimintaryhmä sekä verotusta koskevaa avoimuutta ja tietojenvaihtoa käsittelevä Taloudellisen yhteistyön ja kehityksen järjestön maailmanlaajuinen foorumi.

               SERVIN.5.42 artikla: Osapuolen alueella uudet rahoituspalvelut

               1.Kumpikin osapuoli sallii alueelleen sijoittautuneen toisen osapuolen rahoituspalvelujen tarjoajan tarjota samantyyppisiä uusia rahoituspalveluja kuin ne, joita osapuolen omat rahoituspalvelujen tarjoajat saavat sen lainsäädännön mukaisesti tarjota vastaavissa olosuhteissa, sillä edellytyksellä, että uusi rahoituspalvelu ei edellytä uutta lainsäädäntöä tai nykyisen lainsäädännön muuttamista. Tätä ei sovelleta toisen osapuolen sivuliikkeisiin, jotka on perustettu osapuolen alueelle.

               2.Osapuoli voi määrätä sen institutionaalisen ja oikeudellisen muodon, jonka kautta palvelua voidaan tarjota, ja se voi vaatia lupaa palvelun tarjoamiseen. Jos lupa vaaditaan, päätös siitä on tehtävä kohtuullisen ajan kuluessa, ja lupa voidaan evätä vain toiminnan vakauteen liittyvistä syistä.

               SERVIN.5.43 artikla: Itsesääntelyorganisaatiot

               Kun osapuoli edellyttää toisen osapuolen rahoituspalvelujen tarjoajalta liittymistä tai osallistumista tai pääsyä johonkin itsesääntelyelimeen, jotta se voi tarjota rahoituspalveluja sen alueella, osapuoli varmistaa, että kyseinen itsesääntelyorganisaatio noudattaa SERVIN.2.3 [Kansallinen kohtelu], SERVIN.2.4 [Suosituimmuuskohtelu], SERVIN.3.4 [Kansallinen kohtelu] ja SERVIN.3.5 [Suosituimmuuskohtelu] artiklan mukaisia velvollisuuksia.

               SERVIN.5.44 artikla: Selvitys- ja maksujärjestelmät

               Niillä ehdoilla ja edellytyksillä, joilla myönnetään kansallinen kohtelu, kumpikin osapuoli sallii alueelleen sijoittautuneiden toisen osapuolen rahoituspalvelujen tarjoajille pääsyn julkisten elinten ylläpitämiin maksu- ja selvitysjärjestelmiin sekä sellaisiin virallisiin rahoitus- ja jälleenrahoitusmahdollisuuksiin, jotka ovat käytettävissä tavanomaisen liiketoiminnan yhteydessä. Tällä artiklalla ei anneta pääsyä osapuolen viimesijaisen lainaajan rahoitusmahdollisuuksiin (’lender of last resort’).

               6 jakso: Kansainväliset meriliikennepalvelut

               SERVIN.5.45 artikla: Soveltamisala ja määritelmät

               1.Tätä jaksoa sovelletaan osapuolen toimenpiteisiin, jotka vaikuttavat kansainvälisten meriliikennepalvelujen tarjoamiseen, 1, 2, 3 ja 4 luvun sekä tämän luvun 1 jakson lisäksi.

               2.Tässä jaksossa ja tämän osaston 1, 2, 3 ja 4 luvussa tarkoitetaan:

               (a)’kansainvälisillä meriliikennepalveluilla’ matkustajien tai rahdin kuljettamista merialuksilla yhden osapuolen sataman ja toisen osapuolen tai kolmannen maan sataman välillä, tai eri jäsenvaltioiden satamien välillä, mukaan lukien suoraa sopimusta muiden liikennepalvelujen tarjoajien kanssa ovelta ovelle -kuljetuksen tai multimodaalisen kuljetuksen tarjoamiseksi yhdellä kuljetusasiakirjalla, mutta ei tällaisten muiden liikennepalvelujen tarjoamisoikeutta;

               (b)’ovelta ovelle -kuljetuksella tai multimodaalisella kuljetuksella’ kansainvälisen rahdin kuljettamista ainoastaan yhdellä kuljetusasiakirjalla käyttäen useampaa kuin yhtä kuljetusmuotoa ja siten, että kuljetukseen sisältyy kansainvälinen meriosuus;

               (c)’kansainvälisellä rahdilla’ rahtia, jota kuljetetaan yhden osapuolen sataman ja toisen osapuolen tai kolmannen maan sataman välillä, tai eri jäsenvaltioiden satamien välillä;

               (d)’meriliikenteen liitännäispalveluilla’ meriliikenteen lastinkäsittelypalveluja, tulliselvityspalveluja, konttiasema- ja varastopalveluja, varustamon edustajan palveluja ja meriliikenteen huolintapalveluja sekä varastointipalveluja;

               (e)’meriliikenteen lastinkäsittelypalveluilla’ ahtausyritysten, myös terminaalien operaattoreiden, harjoittamaa toimintaa, mutta siihen ei sisälly satamatyöläisten välitön toiminta, jos työvoima on järjestetty ahtausyrityksistä tai terminaalien operaattoriyrityksistä riippumattomasti. Tähän sisältyvät seuraavien vaiheiden järjestely ja valvonta:

               i)
                     lastin lastaaminen alukseen tai purkaminen aluksesta;

               ii)
                     lastin kiinnittäminen tai irrottaminen; ja

               iii)
                     lastin vastaanottaminen tai toimittaminen ja säilyttäminen ennen laivausta tai purkamisen jälkeen;

               (f)’tulliselvityspalveluilla’ toimia, jotka koostuvat rahdin tuontiin, vientiin tai kauttakuljetukseen liittyvien tullimuodollisuuksien täyttämisestä toisen osapuolen puolesta riippumatta siitä, ovatko nämä palvelut kyseisen palvelujen tarjoajan päätoimi vai sen päätoimialaa täydentävä muu toimintamuoto;

               (g)’konttiasema- ja varastopalveluilla’ konttien säilyttämistä, pakkaamista, purkamista tai korjaamista sekä niiden saattamista liikennekelpoisiksi joko satama-alueilla tai sisämaassa;

               (h)’varustamon edustajan palveluilla’ yhden tai useamman linjavarustamon tai laivayhtiön kaupallisten etujen edustamista tietyllä maantieteellisellä alueella seuraavissa tarkoituksissa:

               i)
                     i) meriliikenteen ja siihen liittyvien oheispalvelujen markkinointiin ja myyntiin liittyvät toimet hinnoittelusta laskutukseen, konossementtien laatiminen linjavarustamojen tai laivayhtiöiden puolesta, tarvittavien oheispalvelujen ostaminen ja jälleenmyynti, asiakirjojen laatiminen ja liiketoimintaa koskevien tietojen toimittaminen; ja

               ii)
                     aluksen satamassakäynnin järjestäminen tai rahdin haltuunotto tarvittaessa linjavarustamon tai laivayhtiön puolesta;

               (i)’syöttöliikennepalveluilla’ kansainvälisen rahdin esi- ja jatkokuljetusta meriteitse, mukaan lukien konttien, kappaletavaran ja kuivan tai nestemäisen irtorahdin kuljetus, osapuolen alueella sijaitsevien satamien välillä edellyttäen, että kyseinen kansainvälinen rahti on kyseisen osapuolen alueen ulkopuolella ”matkalla” eli suuntaamassa määränpäähän tai tulossa lastaussatamasta, sanotun kuitenkaan rajoittamatta sitä, mitä asianomaisessa kansallisessa lainsäädännössä pidetään kabotaasina;

               (j)’merihuolintapalveluilla’ laivauksen järjestämistä ja seurantaa laivaajan puolesta järjestämällä kuljetus- ja tarvittavat oheispalvelut, laatimalla tarvittavat asiakirjat ja toimittamalla tarvittavat liiketoimintatiedot;

               (k)’satamapalveluilla’ merisatama-alueella tai tällaiselle alueelle johtavalla vesiväylällä sataman hallintoelimen, sen alihankkijoiden tai muiden palveluntarjoajien tarjoamia palveluja rahdin tai matkustajien kuljetuksen tukemiseksi; ja

               (l)’varastointipalveluilla’ jäähdytettyjen tai jäädytettyjen tavaroiden varastointipalveluja ja nesteiden tai kaasujen irtovarastointipalveluja sekä muita varastointipalveluja.

               SERVIN.5.46 artikla: Velvollisuudet

               1.Rajoittamatta poikkeavien tai muiden SERVIN.2.7 [Poikkeavat toimenpiteet ja poikkeukset] ja 3.6 [Poikkeavat toimenpiteet] artiklassa tarkoitettujen toimenpiteiden soveltamista kumpikin osapuoli soveltaa periaatteetta, jonka mukaan kansainvälisille meriliikennemarkkinoille ja meriliikenteeseen on rajoittamaton pääsy kaupallisin ehdoin ja syrjimättömästi:

               (a)myöntämällä toisen osapuolen lipun alla purjehtiville tai toisen osapuolen palveluntarjoajien liikennöimille aluksille yhtä edullisen kohtelun kuin omille aluksilleen muun muassa seuraavien osalta:

               i)
                     satamiin pääsy;

               ii)
                     satamainfrastruktuurin käyttö;

               iii)
                     meriliikenteen tukipalvelujen käyttö; ja

               iv)
                     tullipalvelut ja laituripaikat sekä lastausta ja purkamista varten osoitettavat tilat ja välineet; niistä johtuvat maksut ja palkkiot mukaan lukien;

               (b)antamalla toisen osapuolen kansainvälisten meriliikennepalvelujen tarjoajien saataville ehdoin ja edellytyksin, jotka ovat sekä kohtuullisia että syrjimättömiä ja vähintään yhtä edullisia kuin ne, joita sovelletaan sen omiin tarjoajiin tai aluksiin tai kolmannen maan aluksiin tai tarjoajiin (mukaan lukien maksut ja palkkiot, tarjottavan palvelun määrittely ja laatu), seuraavat satamapalvelut: luotsaaminen, hinaus ja vetoapu, muonitus, polttoaineen ja veden toimitus, jätehuolto ja painolastin hävittäminen, satamakapteenipalvelut, navigointilaitteet, korjausvälineet hätätapauksia varten, ankkurointi, ankkuripaikka ja kiinnittämis- ja irrottamispalvelut ja alusten käytön kannalta tärkeät maissa sijaitsevat viestintä-, vesi-, sähkö- ja muut vastaavat palvelut;

               (c)sallimalla toisen osapuolen kansainvälisten meriliikennepalvelujen tarjoajien, tarvittaessa toimivaltaisen viranomaisen luvalla, siirtää omistamiaan tai vuokraamiaan tyhjiä kontteja, joita ei kuljeteta lastina maksua vastaan, Yhdistyneen kuningaskunnan satamien välillä tai jäsenvaltion satamien välillä; ja

               (d)sallimalla toisen osapuolen kansainvälisten meriliikennepalvelujen tarjoajien tarjota syöttöliikennepalveluja Yhdistyneen kuningaskunnan satamien välillä tai jäsenvaltion satamien välillä tarvittaessa toimivaltaisen viranomaisen luvalla.

               2.Soveltaessaan 1 kohdassa tarkoitettua periaatetta osapuolet

               (a)eivät ota käyttöön tulevissa, kolmansien maiden kanssa kansainvälisistä meriliikennepalveluista tehtävissä sopimuksissa lastinjakojärjestelyjä, kuivan ja nestemäisen irtolastin kuljetukset ja linjaliikenne mukaan luettuina, ja lopettavat kohtuullisen ajan kuluessa tällaiset lastinjakojärjestelyt, jos niitä on aiemmissa sopimuksissa;

               (b)eivät ota käyttöön tai pidä voimassa toimenpidettä, jossa edellytetään, että kaikki kansainvälinen lasti tai osa siitä on kuljetettava kyseiseen osapuoleen rekisteröidyillä taikka kyseisen osapuolen luonnollisten henkilöiden omistuksessa tai määräysvallassa olevilla aluksilla;

               (c)poistavat kaikki yksipuoliset toimenpiteet tai hallinnolliset, tekniset ja muut esteet, jotka voisivat rajoittaa peitellysti kansainvälisten merikuljetuspalvelujen vapaata tarjoamista tai vaikuttaa niihin syrjivästi, ja pidättäytyvät ottamasta tällaisia käyttöön; ja

               (d)eivät estä toisen osapuolen kansainvälisten meriliikennepalvelujen tarjoajia tekemästä suoraan sopimuksia muiden kuljetuspalveluiden tarjoajien kanssa ovelta ovelle -kuljetusta tai multimodaalista kuljetusta varten.

               7 jakso: Lakiasiainpalvelut

               SERVIN.5.47 artikla: Soveltamisala

               1.Tätä jaksoa sovelletaan osapuolen toimenpiteisiin, jotka vaikuttavat määrättyjen lakiasiainpalvelujen tarjoamiseen tämän osaston 1, 2, 3 ja 4 luvun ja tämän luvun 1 ja 2 jakson lisäksi.

               2.Tämän jakson määräykset eivät vaikuta osapuolen oikeuteen säännellä ja valvoa määrättyjen oikeudellisten palvelujen tarjontaa alueellaan syrjimättömällä tavalla.

               SERVIN.5.48 artikla: Määritelmät

               Tässä jaksossa tarkoitetaan:

               a)’määrätyillä lakiasiainpalveluilla’ lakiasiainpalveluja, jotka liittyvät oman lainkäyttöalueen lakiin ja kansainväliseen julkisoikeuteen, lukuun ottamatta unionin oikeutta;

               b)’omalla lainkäyttöalueella’ jäsenvaltion tai Yhdistyneen kuningaskunnan lainkäyttöaluetta (tai sen osaa), jossa oikeusalan ammattilainen on saanut oman lainkäyttöalueen ammattinimikkeen tai, jos oikeusalan ammattilainen on saanut oman lainkäyttöalueen ammattinimikkeen useammalla kuin yhdellä lainkäyttöalueella, mitä tahansa näistä lainkäyttöalueista;

               c)’oman lainkäyttöalueen lailla’ asianajajan oman lainkäyttöalueen
                  31
                lakia;

               d)’oman lainkäyttöalueen ammattinimikkeellä’

               i)kun kyseessä on unionin oikeusalan ammattilainen, jäsenvaltiossa hankittua ammattinimikettä, joka oikeuttaa oikeudellisten palvelujen tarjoamiseen kyseisessä jäsenvaltiossa; tai

               ii)kun kyseessä on Yhdistyneen kuningaskunnan oikeusalan ammattilainen, ammattinimikettä advocate, barrister tai solicitor, joka oikeuttaa oikeudellisten palvelujen tarjoamiseen jollakin Yhdistyneen kuningaskunnan lainkäyttöalueella;

               e)’oikeusalan ammattilaisella’

               i)unionin luonnollista henkilöä, jolla on jäsenvaltiossa lupa tarjota lakiasiainpalveluja oman lainkäyttöalueen ammattinimikkeellä; tai

               ii)Yhdistyneen kuningaskunnan luonnollista henkilöä, jolla on jollakin Yhdistyneen kuningaskunnan lainkäyttöalueella lupa tarjota lakiasiainpalveluja oman lainkäyttöalueen ammattinimikkeellä;

               f)
                     ’toisen osapuolen oikeusalan ammattilaisella’

               i)kun ’toinen osapuoli’ on unioni, e alakohdan i alakohdassa tarkoitettua oikeusalan ammattilaista; tai

               ii)kun ’toinen osapuoli’ on Yhdistynyt kuningaskunta, e alakohdan ii alakohdassa tarkoitettua oikeusalan ammattilaista; ja

               g)’lakiasiainpalveluilla’ seuraavia palveluja:

               i) oikeudelliset neuvontapalvelut; ja

               ii) oikeudelliset välimies-, välitys- ja sovittelupalvelut (lukuun ottamatta SERVIN.4.1 artiklassa [Soveltamisala ja määritelmät] tarkoitettuja luonnollisten henkilöiden suorittamia palveluja).
                  32

               ’Lakiasiainpalveluihin’ eivät kuulu julkisia tehtäviä hoitavien oikeusalan ammattilaisten (kuten notaarit, ”huissiers de justice” ja muut ”officiers publics et ministériels”) tarjoama oikeudellinen edustus osapuolen hallintovirastoissa, tuomioistuimissa ja muissa lainsäädännön mukaisesti perustetuissa virallisissa lautakunnissa tai tarjoamat oikeudelliset neuvontapalvelut ja oikeudelliset asiakirja- ja todistuspalvelut sekä hallituksen virallisella säädöksellä nimitettyjen haastemiesten tarjoamat palvelut.

               SERVIN.5.49 artikla: Velvollisuudet

               1. Osapuoli sallii toisen osapuolen oikeusalan ammattilaisen tarjota alueellaan määrättyjä lakiasiainpalveluja kyseisen oikeusalan ammattilaisen oman lainkäyttöalueen ammattinimikkeellä SERVIN 2.2 [Markkinoille pääsy], SERVIN 2.3. [Kansallinen kohtelu], SERVIN 3.2 [Markkinoille pääsy], SERVIN 3.4. [Kansallinen kohtelu] ja SERVIN 4.4 [Sopimusperusteiset palveluntarjoajat ja itsenäiset ammatinharjoittajat] artiklan mukaisesti.

               2.
                     Jos osapuoli (vastaanottava lainkäyttöalue) edellyttää rekisteröitymistä alueellaan edellytyksenä sille, että toisen osapuolen oikeusalan ammattilainen voi tarjota määrättyjä lakiasiainpalveluja 1 kohdan nojalla, tällaista rekisteröintiä koskevat vaatimukset ja menettelyt eivät saa

               (a)olla epäedullisempia kuin ne, joita sovelletaan kolmannen maan luonnolliseen henkilöön, joka tarjoaa kolmannen maan lakiin tai kansainväliseen julkisoikeuteen liittyviä lakiasiainpalveluja kyseisen henkilön kolmannen maan ammattinimikkeellä vastaanottavan lainkäyttöalueen alueella; eivätkä

               (b)muodostaa tai vastata vaatimusta hankkia vastaanottavan lainkäyttöalueen oikeusalan ammattilaisen pätevyys tai lupa sen ammattinimikkeen käyttöön.

               3.
                     Seuraavaa 4 kohtaa sovelletaan määrättyjen lakiasiainpalvelujen tarjoamiseen 1 kohdan nojalla sijoittautumisen kautta.

               4.
                     Osapuoli sallii toisen osapuolen oikeushenkilön perustaa alueelleen sivuliikkeen, jonka kautta 1 kohdan nojalla tarjotaan määrättyjä lakiasiainpalveluja
                  33
                tämän osaston 2 luvun [Sijoitustoiminnan vapauttaminen] mukaisesti ja siinä määrätyin edellytyksin. Tämä ei vaikuta vaatimuksiin, joiden mukaan tietyllä prosenttiosuudella oikeushenkilön osakkeenomistajista, omistajista, osakkaista tai johtajista on oltava pätevyys harjoittaa esimerkiksi lakimiehen tai kirjanpitäjän ammattia tai heidän on toimittava tällaisessa ammatissa.

               SERVIN.5.50 artikla: Poikkeavat toimenpiteet

               1.Edellä olevaa 5.49 [Velvollisuudet] artiklaa ei sovelleta seuraaviin:

               a)osapuolen voimassa oleva poikkeava toimenpide seuraavilla tasoilla:

               i)Euroopan unioni:

               A) unioni, kuten liitteessä SERVIN-1 [Voimassa olevat toimenpiteet] olevassa unionin luettelossa esitetään;

               B) jäsenvaltion valtionhallinto, kuten liitteessä SERVIN-1 [Voimassa olevat toimenpiteet] olevassa unionin luettelossa esitetään;

               C) jäsenvaltion aluehallinto, kuten liitteessä SERVIN-1 [Voimassa olevat toimenpiteet] olevassa unionin luettelossa esitetään; tai

               D) muu kuin C alakohdassa tarkoitettu paikallishallinto; ja

               ii)Yhdistynyt kuningaskunta:

               A) valtionhallinto, kuten liitteessä SERVIN-1 [Voimassa olevat toimenpiteet] olevassa Yhdistyneen kuningaskunnan luettelossa esitetään;

               B)aluehallinto, kuten liitteessä SERVIN-1 [Voimassa olevat toimenpiteet] olevassa Yhdistyneen kuningaskunnan luettelossa esitetään; tai

               C)paikallishallinto;

               b)a alakohdassa tarkoitetun poikkeavan toimenpiteen jatkaminen tai nopea uusiminen; tai

               c)edellä a ja b alakohdassa tarkoitetun poikkeavan toimenpiteen muutos siltä osin kuin se ei vähennä toimenpiteen yhdenmukaisuutta SERVIN.5.49 [Velvollisuudet] kanssa verrattuna välittömästi ennen muutosta vallinneeseen tilanteeseen.

               2. SERVIN.5.49 [Velvollisuudet] artiklaa ei sovelleta osapuolen toimenpiteeseen, joka on tämän osaston liitteessä SERVIN-2 [Tulevat toimenpiteet] mainitun toimialan, toimialan osan tai toiminnon osalta määritettyjen varaumien, ehtojen tai rajoitusten mukainen.

               3.
                     Tätä jaksoa sovelletaan liitteen SERVIN-4 [Sopimusperusteiset palveluntarjoajat ja itsenäiset ammatinharjoittajat] soveltamista rajoittamatta.

               III osasto: Sähköinen kaupankäynti

               1 luku: Yleiset määräykset

               DIGIT.1 artikla: Tavoite

               Tämän osaston tavoitteena on helpottaa sähköistä kaupankäyntiä, puuttua perusteettomiin sähköisesti käytävän kaupan esteisiin ja varmistaa avoin, turvallinen ja luotettava verkkoympäristö yrityksille ja kuluttajille.

               DIGIT.2 artikla: Soveltamisala

               1.
                     Tätä osastoa sovelletaan osapuolen toimenpiteisiin, jotka vaikuttavat sähköisesti käytävään kauppaan.

               2.
                     Tätä osastoa ei sovelleta audiovisuaalisen alan palveluihin.

               DIGIT.3 artikla: Oikeus sääntelyyn

               Osapuolet vahvistavat uudelleen oikeuden toteuttaa alueillaan sääntelyä oikeutettujen politiikan tavoitteiden saavuttamiseksi, kuten kansanterveyden, sosiaalipalvelujen, julkisen koulutuksen, turvallisuuden, ympäristön, ilmastonmuutos mukaan lukien, tai yleisen moraalin suojelemiseksi, sosiaalista suojelua tai kuluttajansuojaa, yksityisyyden suojaa ja tietosuojaa varten tai kulttuurin monimuotoisuuden edistämiseksi ja suojelemiseksi.

               DIGIT.4 artikla: Poikkeukset

               Selvyyden vuoksi todetaan, että tämän osaston määräykset eivät estä osapuolia ottamasta käyttöön tai pitämästä voimassa toimenpiteitä EXC.1 artiklan [Yleiset poikkeukset], EXC.4 artiklan [Turvallisuuteen perustuvat poikkeukset] ja SERVIN.5.39 artiklan [Vakauden ja luotettavuuden turvaamista koskeva poikkeus] mukaisesti niissä esitettyjen yleisen edun mukaisten syiden perusteella.

               DIGIT.5 artikla: Määritelmät

               1.Tämän otsakkeen II osaston [Palvelut ja investoinnit] SERVIN.1.2 artiklan [Määritelmät] määritelmiä sovelletaan tähän osastoon.

               2.Tässä osastossa tarkoitetaan:

               (a)’kuluttajalla’ ketä tahansa luonnollista henkilöä, joka käyttää yleistä televiestintäpalvelua muihin kuin ammatillisiin tarkoituksiin;

               (b)’suoramarkkinointiviestinnällä’ mitä tahansa kaupallisen mainonnan muotoa, jossa luonnollinen tai oikeushenkilö lähettää markkinointiviestejä suoraan käyttäjälle yleisen televiestintäpalvelun kautta, ja se kattaa vähintään sähköpostin ja teksti- ja multimediaviestit (SMS ja MMS);

               (c)’sähköisellä varmennuksella’ sähköistä prosessia, jonka avulla voidaan varmistaa:

               (I)luonnollisen tai oikeushenkilön sähköinen tunnistaminen, tai

               (II)sähköisessä muodossa olevan tiedon alkuperä ja koskemattomuus;

               (d)’sähköisellä rekisteröidyllä jakelupalvelulla’ palvelua, jonka avulla tietoa voidaan siirtää sähköisesti kolmansien osapuolten välillä ja joka antaa siirretyn tiedon käsittelyyn liittyviä todisteita, muun muassa vahvistuksen tietojen lähettämisestä ja vastaanottamisesta, ja joka suojaa siirretyt tiedot häviämisen, varkauden, vaurioitumisen tai luvattomien muutosten riskiltä;

               (e)’sähköisellä leimalla’ sähköisessä muodossa olevaa, oikeushenkilön käyttämää tietoa, joka on liitetty tai joka loogisesti liittyy muuhun sähköisessä muodossa olevaan tietoon viimeksi mainitun tiedon alkuperän ja eheyden varmistamiseksi;

               (f)’sähköisellä allekirjoituksella’ sähköisessä muodossa olevaa tietoa, joka on liitetty tai joka loogisesti liittyy muuhun sähköisessä muodossa olevaan tietoon:

               (I)jota luonnollinen henkilö käyttää siihen liittyvän sähköisessä muodossa olevan tiedon hyväksymiseen; ja

               (II)joka on liitetty kohteenaan olevaan sähköisessä muodossa olevaan tietoon siten, että tiedon mahdollinen myöhempi muuttaminen voidaan havaita.

               (g)’sähköisellä aikaleimalla’ sähköisessä muodossa olevia tietoja, jotka sitovat muut sähköisessä muodossa olevat tiedot tiettyyn ajankohtaan ja muodostavat todisteen viimeksi mainittujen tietojen olemassaolosta kyseisenä ajankohtana;

               (h)’sähköisellä luottamuspalvelulla’ sähköistä palvelua, joka koostuu:

               (I)sähköisten allekirjoitusten, sähköisten leimojen, sähköisten aikaleimojen, sähköisten rekisteröityjen jakelupalvelujen ja kyseisiin palveluihin liittyvien varmenteiden luomisesta, tarkastamisesta ja validoinnista;

               (II)verkkosivustojen todentamisen varmenteiden luomisesta, tarkastamisesta ja validoinnista; tai

               (III)sähköisten allekirjoitusten, leimojen tai kyseisiin palveluihin liittyvien varmenteiden säilyttämisestä;

               (i)’julkisen sektorin tiedoilla’ tietoja, jotka omistaa tai joita pitää halussaan mikä tahansa julkishallinnon taso tai valtiosta riippumaton elin käyttäessään minkä tahansa julkishallinnon tason sille siirtämään toimivaltaa;

               (j)’yleisellä televiestintäpalvelulla’ mitä tahansa yleisesti tarjottavaa televiestintäpalvelua;

               (k)’käyttäjällä’ mitä tahansa luonnollista tai oikeushenkilöä, joka käyttää yleistä televiestintäpalvelua.

               2 luku: Tietovirrat ja henkilötietojen suoja

               DIGIT.6 artikla: Rajat ylittävät tietovirrat

               1.Osapuolet sitoutuvat varmistamaan rajat ylittävät tietovirrat helpottaakseen kaupankäyntiä digitaalitaloudessa. Tämän vuoksi rajat ylittäviä tietovirtoja osapuolten välillä ei saa rajoittaa siten, että osapuoli

               (a)edellyttää osapuolen alueella sijaitsevien laskentakeskusten tai verkkoelementtien käyttöä käsittelyyn, myöskään määräämällä käyttämään osapuolen alueella sertifioituja tai hyväksyttyjä laskentakeskuksia tai verkkoelementtejä;

               (b)vaatii tietoja säilytettävän osapuolen alueella tallentamista tai käsittelyä varten;

               (c)kieltää tallentamisen tai käsittelyn toisen osapuolen alueella; tai

               (d)asettaa tiedon rajatylittävän siirtämisen ehdoksi laskentakeskusten tai verkkoelementtien käytön osapuolten alueella tai tietojen säilyttämisen osapuolten alueella.

               2.Osapuolet seuraavat tämän määräyksen täytäntöönpanoa ja arvioivat sen toimivuutta kolmen vuoden kuluessa tämän sopimuksen voimaantulosta. Osapuoli voi milloin tahansa ehdottaa toiselle osapuolelle 1 kohdassa lueteltujen rajoitusten luettelon tarkistamista. Tällaiseen pyyntöön on suhtauduttava myötämielisesti.

               DIGIT.7 artikla: Henkilötietojen ja yksityisyyden suoja

               1.Kumpikin osapuoli tunnustaa, että yksilöillä on oikeus henkilötietojen ja yksityisyyden suojaan ja että tätä koskevat tiukat vaatimukset lisäävät luottamusta digitaalitalouteen ja edistävät kaupan kehitystä.

               2.Tämän sopimuksen määräykset eivät estä osapuolta ottamasta käyttöön tai pitämästä voimassa toimenpiteitä, jotka koskevat henkilötietojen ja yksityisyyden suojaa, myös rajat ylittävien tiedonsiirtojen osalta, edellyttäen, että osapuolen lainsäädännössä säädetään välineistä, jotka mahdollistavat siirrot siirrettyjen tietojen suojaamista koskevin yleisesti sovellettavin edellytyksin
                  34
               .

               3.Kumpikin osapuoli ilmoittaa toiselle osapuolelle kaikista 2 kohdassa tarkoitetuista toimenpiteistä, jotka se ottaa käyttöön tai pitää voimassa.

               3 luku: Erityiset määräykset

               DIGIT.8 artikla: Sähköisiä siirtoja koskevat tullit

               1.Sähköisiä siirtoja pidetään tämän otsakkeen II osastossa [Palvelut ja investoinnit] tarkoitettujen palvelujen tarjoamisena.

               2.Osapuolet eivät ota käyttöön sähköisiä siirtoja koskevia tulleja.

               DIGIT.9. artikla: Ei ennakkolupaa

               1.Osapuoli ei vaadi ennakkolupaa palvelun tarjoamiseen sähköisin keinoin pelkästään sen perusteella, että palvelua tarjotaan verkossa, eikä aseta tai pidä voimassa mitään muuta vaikutukseltaan vastaavaa vaatimusta.

               Palvelu tarjotaan verkossa, kun se tarjotaan sähköisin keinoin ja ilman, että osapuolet ovat paikalla yhtä aikaa.

               2.Edellä olevaa 1 kohtaa ei sovelleta televiestintäpalveluihin, lähetyspalveluihin, rahapelipalveluihin, oikeudellista edustusta koskeviin palveluihin tai notaarien tai vastaavien ammatinharjoittajien palveluihin sikäli kun niillä on suora ja nimenomainen yhteys julkisen vallan käyttämiseen.

               DIGIT.10 artikla: Sopimusten tekeminen sähköisessä muodossa

               1.Kumpikin osapuoli varmistaa, että sopimuksia voidaan tehdä sähköisessä muodossa ja että sen lainsäädäntö ei estä sähköisessä muodossa tehtyjen sopimusten käyttöä eikä johda siihen, että sopimuksilta puuttuisi oikeusvaikutukset ja ne olisivat pätemättömiä vain sillä perusteella, että ne on tehty sähköisessä muodossa.

               2.Edellä olevaa 1 kohtaa ei sovelleta seuraaviin:

               (a)lähetyspalvelut;

               (b)rahapelipalvelut;

               (c)oikeudelliset edustuspalvelut;

               (d)notaarien tai vastaavien ammatinharjoittajien palvelut, joilla on suora ja nimenomainen yhteys julkisen vallan käyttämiseen;

               (e)sopimukset, jotka edellyttävät henkilökohtaista todistamista;

               (f)sopimus, joilla luodaan tai siirretään oikeuksia kiinteään omaisuuteen;

               (g)sopimukset, jotka lain mukaan edellyttävät tuomioistuimen, viranomaisten tai julkista valtaa käyttävien ammatinharjoittajien myötävaikutusta;

               (h)henkilöiden muutoin kuin elinkeino- tai ammattitoiminnassa myöntämät henkilö- ja esinevakuussopimukset; tai

               (i)perhe- tai jäämistöoikeudelliset sopimukset.

               DIGIT.11 artikla: Sähköinen todentaminen ja sähköiset luottamuspalvelut

               1.Osapuoli ei saa kieltää sähköisen asiakirjan, sähköisen allekirjoituksen, sähköisen leiman tai sähköisen aikaleiman tai sähköistä rekisteröityä jakelupalvelua käyttäen lähetetyn ja vastaanotetun tiedon oikeusvaikutuksia ja hyväksyttävyyttä todisteena oikeudellisissa menettelyissä pelkästään sillä perusteella, että se on sähköisessä muodossa.

               2.Osapuoli ei saa ottaa käyttöön tai pitää voimassa toimenpiteitä, joilla:

               (a)kielletään sähköisen liiketoimen osapuolia yhdessä määrittämästä asianmukaisia sähköisiä todentamismenetelmiä liiketoimeaan varten; tai

               (b)evätään sähköisten liiketoimien osapuolilta mahdollisuus osoittaa oikeus- tai hallintoviranomaisille, että sähköisen todentamisen tai sähköisen luottamuspalvelun käyttö kyseisessä liiketoimessa täyttää sovellettavat lakisääteiset vaatimukset.

               3.Sen estämättä, mitä 2 kohdassa määrätään, osapuoli voi edellyttää, että tiettyyn ryhmään kuuluvien liiketoimien osalta sähköisen todentamisen menetelmän tai sähköisen luottamuspalvelun varmentaa sen lainsäädännön mukaisesti akkreditoitu viranomainen tai että se täyttää tietyt suorituskykyvaatimukset, joiden on oltava objektiivisia, läpinäkyviä ja syrjimättömiä ja liityttävä ainoastaan kyseisten liiketoimien ryhmän erityispiirteisiin.

               DIGIT.12 artikla: Lähdekoodin siirto tai sen saanti

               1.Osapuoli ei vaadi toisen osapuolen luonnollisen tai oikeushenkilön omistaman ohjelmiston lähdekoodin siirtoa tai sen saantia.

               2.Selkeyden vuoksi todetaan, että

               (a)edellä DIGIT.4 artiklassa [Poikkeukset] tarkoitettuja yleisiä poikkeuksia, turvallisuuteen perustuvia poikkeuksia ja vakauden ja luotettavuuden turvaamista koskevia poikkeuksia sovelletaan osapuolen toimenpiteisiin, jotka on hyväksytty tai pidetty voimassa varmentamismenettelyn osalta; ja

               (b)tämän artiklan 1 kohtaa ei sovelleta lähdekoodin vapaaehtoiseen siirtämiseen tai sen saannin mahdollistamiseen kaupallisesti toisen osapuolen luonnollisen tai oikeushenkilön toimesta esimerkiksi julkisten hankintojen tai vapaasti neuvotellun sopimuksen yhteydessä.

               3.Tämän artiklan määräykset eivät vaikuta

               (a)yleisen tai hallinnollisen tuomioistuimen asettamaan vaatimukseen tai kilpailuviranomaisen osapuolen kilpailulainsäädännön nojalla asettamaan vaatimukseen, jonka tarkoitus on estää tai korjata kilpailun rajoittumista tai vääristymistä;

               (b)sääntelyelimen osapuolen lakien tai määräysten nojalla asettamaan vaatimukseen, jonka tarkoitus on suojata yleistä turvallisuutta verkon käyttäjien osalta, edellyttäen, että tiedon luvatonta luovuttamista koskevia suojalausekkeita noudatetaan;

               (c)teollis- ja tekijänoikeuksien suojaamiseen ja noudattamiseen; ja

               (d)osapuolen oikeuteen toteuttaa toimenpiteitä GPA-sopimuksen III artiklan mukaisesti niin kuin se on sisällytetty tähän sopimukseen tämän otsakkeen VI osaston [Julkiset hankinnat] PPROC.2 artiklalla [Tiettyjen GPA-sopimuksen määräysten sisällyttäminen tähän sopimukseen ja tämän sopimuksen piiriin kuuluvat hankinnat].

               DIGIT.13 artikla: Kuluttajien luottamus verkossa

               1.Tunnustaen sen, että on tärkeää lisätä kuluttajien luottamusta sähköiseen kaupankäyntiin, kumpikin osapuoli hyväksyy tai pitää voimassa toimenpiteitä varmistaakseen sähköisen kauppaan osallistuvien kuluttajien tehokkaan suojan, mukaan lukien mutta ei yksinomaan toimenpiteet, joilla

               (a)kielletään petolliset tai vilpilliset kaupalliset menettelyt;

               (b)vaaditaan tavaroiden toimittajia ja palvelujen tarjoajia toimimaan vilpittömässä mielessä ja noudattamaan rehellistä kauppatapaa, mukaan lukien sen kieltäminen, että kuluttajia veloitetaan ei-toivotuista tavaroista ja palveluista;

               (c)vaaditaan tavaroiden ja palvelujen toimittajia antamaan kuluttajille selkeät ja perusteelliset tiedot, myös niiden toimiessa välittävien palveluntarjoajien kautta, niiden identiteetistä ja yhteystiedoista, kyseessä olevasta liiketapahtumasta, mukaan lukien tavaroiden tai palvelujen pääominaisuudet ja täysi hinta, johon kuuluu kaikki sovellettavat maksut, ja sovellettavat kuluttajan oikeudet (välittävien palveluntarjoajien kyseessä ollessa tähän kuuluu sen mahdollistaminen, että tavaroiden toimittaja tai palvelujen tarjoaja antaa kyseiset tiedot); ja

               (d)annetaan kuluttajille mahdollisuus saada hyvitystä heidän oikeuksiensa rikkomisesta, mukaan lukien oikeus oikeussuojakeinoihin, jos maksettuja tavaroita tai palveluja ei ole toimitettu tai tarjottu sopimuksen mukaisesti.

               2.Osapuolet tunnustavat, että on tärkeää antaa niiden kuluttajansuojavirastoille tai muille asiaankuuluville elimille riittävät täytäntöönpanovaltuudet, ja että näiden virastojen välinen yhteistyö on tärkeää kuluttajien suojelemiseksi ja kuluttajien luottamuksen vahvistamiseksi verkkoa kohtaan.

               DIGIT.14 artikla: Ei-toivottu suoramarkkinointiviestintä

               1.
                     Kumpikin osapuoli varmistaa, että käyttäjiä suojellaan tehokkaasti ei-toivotulta suoramarkkinointiviestinnältä.

               2.
                     Kumpikin osapuoli varmistaa, että suoramarkkinointiviestintää ei lähetetä käyttäjille, jotka ovat luonnollisia henkilöitä, paitsi jos he ovat antaneet suostumuksensa tällaisen viestinnän vastaanottamiseen kummankin osapuolen lainsäädännön mukaisesti.

               3.
                     Sen estämättä, mitä 2 kohdassa määrätään, osapuoli sallii luonnollisten tai oikeushenkilöiden, jotka ovat keränneet kyseisen osapuolen lainsäädännössä asetettujen edellytysten mukaisesti käyttäjän yhteystietoja tavaroiden toimittamisen tai palvelujen tarjoamisen yhteydessä, lähettää kyseiselle käyttäjälle suoramarkkinointiviestintää omista vastaavista tavaroistaan tai palveluistaan.

               4.
                     Kumpikin osapuoli varmistaa, että suoramarkkinointiviestintä on selkeästi sellaiseksi tunnistettavissa, siinä ilmaistaan selvästi, kenen puolesta viestit on tehty, ja niihin sisältyy tarvittavat tiedot, joiden perusteella käyttäjät pystyvät maksutta pyytämään viestinnän lopettamista milloin tahansa.

               5.
                     Kumpikin osapuoli tarjoaa käyttäjille mahdollisuuden oikeussuojakeinoihin sellaisia suoramarkkinointiviestien lähettäjiä vastaan, jotka eivät noudata 1–4 kohdan nojalla hyväksyttyjä tai voimassa pidettyjä toimenpiteitä.

               DIGIT.15 artikla: Julkisen sektorin tietojen avoimuus

               1.Osapuolet tunnustavat, että helpottamalla julkisen sektorin tietojen yleistä saatavuutta ja käyttöä voidaan edistää taloudellista ja sosiaalista kehitystä, kilpailukykyä, tuottavuutta ja innovointia.

               2.Siltä osin kuin osapuoli päättää asettaa julkisen sektorin tietoja julkisesti saataville, sen on pyrittävä mahdollisuuksien mukaan varmistamaan, että

               (a)tiedot ovat sellaisessa muodossa, että niiden haku, nouto, käyttö, uudelleenkäyttö ja jakelu on helppoa;

               (b)ne ovat koneellisesti luettavassa ja spatiaalisen tiedon mahdollistavassa muodossa;

               (c)ne sisältävät mahdollisimman vakiomuotoisia kuvailevia metatietoja;

               (d)ne ovat saatavilla luotettavien, käyttäjäystävällisten ja vapaasti saatavilla olevien sovellusrajapintojen kautta;

               (e)ne saatetaan säännöllisesti ajan tasalle;

               (f)niihin ei sovelleta käyttöehtoja, jotka ovat syrjiviä tai rajoittavat tarpeettomasti uudelleenkäyttöä; ja

               (g)ne asetetaan saataville uudelleenkäyttöä varten noudattaen kaikilta osin osapuolten henkilötietojen suojaa koskevia sääntöjä.

               3.Osapuolet pyrkivät tekemään yhteistyötä löytääkseen tapoja, joilla kumpikin osapuoli voi laajentaa pääsyä osapuolen julkistamiin julkisen sektorin tietoihin ja niiden käyttöä julkisen sektorin käyttöä laajemmalle parantaakseen ja luodakseen liiketoimintamahdollisuuksia.

               DIGIT.16 artikla: Yhteistyö sähköistä kaupankäyntiä koskevissa sääntelykysymyksissä

               1.Osapuolet vaihtavat sähköisen kaupankäynnin sääntelykysymyksiä koskevia tietoja seuraavista aiheista:

               (a)yhteentoimivien sähköisten luottamus- ja todentamispalvelujen tunnustaminen ja helpottaminen;

               (b)suoramarkkinointiviestinnän kohtelu;

               (c)kuluttajien suojelu; ja

               (d)muut sähköisen kaupankäynnin kehittämisen kannalta merkitykselliset asiat, mukaan lukien uudet teknologiat.

               2.Edellä olevaa 1 kohtaa ei sovelleta osapuolen sääntöihin ja suojatoimiin, jotka koskevat henkilötietojen ja yksityisyyden suojaa, mukaan lukien henkilötietojen rajatylittävät siirrot.

               DIGIT.17 artikla: Tietokonepalveluja koskeva yhteisymmärrys

               1.Osapuolet sopivat, että palvelukaupan ja sijoitustoiminnan vapauttamisessa tämän otsakkeen II osaston [Palvelut ja investoinnit] mukaisesti seuraavia palveluja pidetään tietokonepalveluina ja niihin liittyvinä palveluina riippumatta siitä, tarjotaanko ne verkon, mukaan lukien internet, kautta:

               (a)tietokoneita tai tietokonejärjestelmiä koskeva tai niitä varten tehtävä konsultointi, sopeuttaminen, strategiat, analyysi, suunnittelu, määrittely, tuotesuunnittelu, kehittäminen, asentaminen, toteuttaminen, integrointi, testaus, vianetsintä, päivitys, tuki, tekninen apu tai hallinnointi;

               (b)tietokoneohjelmat, jotka määritellään ohjekokonaisuuksiksi, joita tietokoneiden toiminta ja (sekä sisäinen että keskinäinen) viestintä edellyttävät, sekä tietokoneohjelmia koskeva tai niitä varten tehtävä konsultointi, strategiat, analyysi, suunnittelu, määrittely, tuotesuunnittelu, kehittäminen, asentaminen, toteuttaminen, integrointi, testaus, vianetsintä, päivitys, muuntaminen, ylläpito, tuki, tekninen apu, hallinnointi tai käyttö;

               (c)tietojenkäsittely, tietojen tallennus, tietojen isännöinti tai tietokantapalvelut;

               (d)toimistokoneiden ja -laitteiden, mukaan lukien tietokoneet, huolto- ja korjauspalvelut; ja

               (e)tietokoneohjelmiin, tietokoneisiin tai tietokonejärjestelmiin liittyvät, muualle luokittelemattomat asiakkaiden henkilöstön koulutuspalvelut.

               Selkeyden vuoksi todetaan, että muita kuin 1 kohdassa lueteltuja tietoteknisiä palveluja ja niihin liittyviä palveluja ei itsessään pidetä tietokonepalveluina ja niihin liittyvinä palveluina.

               IV osasto: Pääomanliikkeet, maksut, siirrot ja tilapäiset suojatoimenpiteet

               CAP.1 artikla: Tavoitteet

               Tämän osaston tavoitteena on mahdollistaa tämän sopimuksen mukaisesti vapautettuihin liiketoimiin liittyvä pääoman ja maksujen vapaa liikkuvuus.

               CAP.2 artikla: Vaihtotase

               Kumpikin osapuoli sallii vapaasti vaihdettavassa valuutassa ja Kansainvälistä valuuttarahastoa koskevan sopimuksen artiklojen mukaisesti kaikki vaihtotaseeseen liittyvät maksut ja siirrot, jotka kuuluvat tämän sopimuksen soveltamisalaan.

               CAP.3 artikla: Pääomanliikkeet

               1.
                     Rajoittamatta tämän sopimuksen muiden määräysten soveltamista kumpikin osapuoli sallii maksutaseen pääoma- ja rahoitustasetta koskevien suoritusten osalta pääomien vapaan liikkuvuuden investointien ja muiden liiketoimien vapauttamiseksi tämän otsakkeen II osaston [Palvelut ja investoinnit] mukaisesti.

               2.
                     Osapuolet kuulevat toisiaan palvelujen, investointien ja sähköisen kaupankäynnin erityiskauppakomiteassa helpottaakseen pääoman liikkuvuutta niiden välillä ja edistääkseen kauppaa ja investointeja.

               CAP.4 artikla: Toimenpiteet, jotka vaikuttavat pääomanliikkeisiin, maksuihin tai siirtoihin

               1.Edellä olevien CAP.2 [Vaihtotase] ja CAP.3 [Pääomanliikkeet] artiklan ei saa tulkita estävän osapuolta soveltamasta säädöksiään ja määräyksiään, jotka koskevat

               (a)konkurssia, maksukyvyttömyyttä tai velkojien oikeuksien suojelua;

               (b)arvopapereiden tai futuurien, optioiden tai muiden rahoitusvälineiden liikkeeseenlaskua, niillä käytävää kauppaa tai niiden välittämistä;

               (c)pääomanliikkeitä, maksuja tai siirtoja koskevia rahoitustietoja tai kirjanpitoa, kun se on tarpeen lain täytäntöönpanon valvonnan tai rahoitusalan sääntelyviranomaisten avustamiseksi;

               (d)rikoksia tai harhaanjohtavia tai vilpillisiä toimintatapoja;

               (e)sen varmistamista, että oikeudellisissa tai hallinnollisissa menettelyissä annettuja määräyksiä tai päätöksiä noudatetaan; tai

               (f)sosiaaliturvaa, julkisia eläkejärjestelmiä tai pakollisia säästöohjelmia.

               2.Edellä 1 kohdassa tarkoitettuja lakeja ja määräyksiä ei saa soveltaa mielivaltaisella tai syrjivällä tavalla, eivätkä ne saa muulla tavoin merkitä pääomanliikkeiden, maksujen tai siirtojen peiteltyä rajoittamista.

               CAP.5 artikla: Tilapäiset suojatoimenpiteet

               1.Poikkeuksellisissa olosuhteissa, joissa ilmenee vakavia ongelmia unionin talous- ja rahaliiton toiminnalle tai näiden uhka on olemassa, unioni voi ottaa käyttöön tai pitää voimassa pääomanliikkeitä, maksuja tai siirtoja koskevia suojatoimenpiteitä enintään kuuden kuukauden ajan.

               2.Edellä 1 kohdassa tarkoitetut toimenpiteet on rajattava siihen, mikä on ehdottoman välttämätöntä.

               CAP.6 artikla: Maksutaseeseen ja ulkoiseen rahoitukseen liittyvien vaikeuksien ilmetessä sovellettavat rajoitukset

               1.Jos osapuolella on vakavia maksutaseeseen tai ulkoiseen rahoitukseen liittyviä vaikeuksia tai sellaisten uhka on olemassa, se voi ottaa käyttöön tai pitää voimassa pääomanliikkeitä, maksuja tai siirtoja koskevia rajoittavia toimenpiteitä.
                  35

               2.Edellä 1 kohdassa tarkoitettuja toimenpiteitä koskevat seuraavat vaatimukset:

               (a)niiden on oltava sopusoinnussa Kansainvälisen valuuttarahaston sopimusartiklojen kanssa;

               (b)niissä ei saa mennä pidemmälle kuin 1 kohdassa kuvattujen olosuhteiden kannalta on välttämätöntä;

               (c)niiden on oltava väliaikaisia, ja ne on poistettava vähitellen 1 kohdassa määritellyn tilanteen parantuessa;

               (d)niissä on vältettävä tarpeettoman vahingon aiheuttamista toisen osapuolen kaupallisille, taloudellisille ja rahoitukseen liittyville eduille; ja

               (e)niiden on oltava syrjimättömiä verrattuna kolmansiin maihin samankaltaisissa tilanteissa.

               3.Tavarakaupan osalta osapuoli voi ottaa käyttöön tai pitää voimassa rajoittavia toimenpiteitä suojatakseen ulkoista rahoitusasemaansa tai maksutasettaan. Näiden toimenpiteiden on oltava GATT 1994 -sopimuksen sekä tullitariffeja ja kauppaa koskevan yleissopimuksen 1994 maksutasetta koskevista määräyksistä tehdyn sopimuksen mukaisia.

               4.Palvelukaupan osalta osapuoli voi ottaa käyttöön tai pitää voimassa rajoittavia toimenpiteitä suojatakseen ulkoista rahoitusasemaansa tai maksutasettaan. Näiden toimenpiteiden on oltava GATS-sopimuksen XII artiklan mukaisia.

               5.Osapuolen, joka ottaa käyttöön tai pitää voimassa 1 ja 2 kohdassa tarkoitettuja toimenpiteitä, on viipymättä ilmoitettava niistä toiselle osapuolelle.

               6.Jos osapuoli ottaa käyttöön tai pitää voimassa rajoituksia tämän artiklan nojalla, osapuolten on viipymättä neuvoteltava palvelujen, investointien ja sähköisen kaupankäynnin erityiskauppakomiteassa, ellei neuvotteluja käydä muilla foorumeilla. Edellä mainittu komitea käsittelee kyseisiin toimenpiteisiin johtanutta maksutaseen tai ulkoisen rahoituksen ongelmaa ottaen huomioon muun muassa seuraavat tekijät:

               (a)vaikeuksien luonne ja laajuus;

               (b)talouden ja kaupan ulkoinen ympäristö; ja

               (c)mahdollisesti käytettävissä olevat vaihtoehtoiset korjaavat toimenpiteet.

               7.Edellä olevassa 6 kohdassa tarkoitetuissa neuvotteluissa on käsiteltävä sitä, ovatko mahdolliset rajoittavat toimenpiteet 1 ja 2 kohdan mukaisia. Kaikki saatavilla olevat Kansainvälisen valuuttarahaston esittämät tilastolliset ja tosiseikkoihin perustuvat tiedot on hyväksyttävä, ja päätelmissä on otettava huomioon Kansainvälisen valuuttarahaston arvio kyseisen osapuolen maksutaseesta ja ulkoisesta rahoitusasemasta.

               V osasto: Teollis- ja tekijänoikeudet

               1 luku: Yleiset määräykset

               IP.1 artikla: Tavoitteet

               Tämän osaston tavoitteena on

               a)
                     helpottaa innovatiivisten ja luovien tuotteiden ja palvelujen tuotantoa, tarjoamista ja kaupallistamista osapuolten välillä vähentämällä tällaisen kaupan vääristymiä ja esteitä sekä lisäämällä siten talouden kestävyyttä ja osallistavuutta; ja

               b)
                     varmistaa riittävä ja tehokas teollis- ja tekijänoikeuksien suojan ja täytäntöönpanon taso.

               IP.2 artikla: Soveltamisala

               1.
                     Tässä osastossa täydennetään ja täsmennetään kummankin osapuolen TRIPS-sopimuksen ja muiden sellaisten teollis- ja tekijänoikeuksia koskevien kansainvälisten sopimusten mukaisia oikeuksia ja velvoitteita. joiden sopimuspuolia ne ovat.

               2.
                     Tämä osasto ei estä kumpaakaan osapuolta toteuttamasta kattavampaa teollis- ja tekijänoikeuksien suojaa ja täytäntöönpanoa kuin tässä osastossa vaaditaan, sillä edellytyksellä, että tällainen suoja ja täytäntöönpano eivät ole vastoin tämän osaston määräyksiä.

               IP.3 artikla: Määritelmät

               Tässä osastossa tarkoitetaan:

               a)
                     ’Pariisin yleissopimuksella’ Pariisissa 20 päivänä maaliskuuta 1883 tehtyä teollisoikeuden suojelemista koskevaa yleissopimusta, sellaisena kuin se on viimeksi tarkistettuna Tukholmassa 14 päivänä heinäkuuta 1967;

               b)
                     ’Bernin yleissopimuksella’ Bernissä 9 päivänä syyskuuta 1886 tehtyä yleissopimusta kirjallisten ja taiteellisten teosten suojaamisesta, sellaisena kuin se tarkistettuna Pariisissa 24 päivänä heinäkuuta 1971 ja muutettuna 28 päivänä syyskuuta 1979;

               c)
                     ’Rooman yleissopimuksella’ esittävien taiteilijoiden, äänitteiden valmistajien sekä radioyritysten suojaamisesta Roomassa 26 päivänä lokakuuta 1961 tehtyä kansainvälistä yleissopimusta;

               d)
                     ’WIPO:lla’ Maailman henkisen omaisuuden järjestöä;

               e)
                     ’teollis- ja tekijänoikeuksilla’ kaikentyyppisiä teollis- ja tekijänoikeuksia, joihin sovelletaan tämän osaston IP.7 artiklaa [Tekijät] – IP.37 artiklaa [Kasvilajikkeet] sekä TRIPS-sopimuksen II osan 1–7 lukuja. Teollis- ja tekijänoikeuksien suoja sisältää myös Pariisin yleissopimuksen 10 a artiklassa tarkoitetun suojan vilpillistä kilpailua vastaan;

               f)
                     ’kansalaisella’ kulloinkin kyseisen teollis- ja tekijänoikeuden osalta osapuolen henkilöä, joka täyttää TRIPS-sopimuksen ja niiden WIPOn alaisuudessa tehtyjen ja hallinnoitujen monenvälisten sopimusten, joiden sopimuspuoli osapuoli on, mukaiset suojan edellytykset.

               IP.4 artikla: Kansainväliset sopimukset

               1.Osapuolet vahvistavat sitoutuvansa noudattamaan seuraavia kansainvälisiä sopimuksia, joiden sopimuspuolia ne ovat:

               a)
                     TRIPS-sopimus;

               b)
                     Rooman yleissopimus;

               c)
                     Bernin yleissopimus;

               d)
                     Genevessä 20 päivänä joulukuuta 1996 hyväksytty WIPOn tekijänoikeussopimus;

               e)
                     Genevessä 20 päivänä joulukuuta 1996 hyväksytty WIPOn esitys- ja äänitesopimus;

               f)
                     Madridissa 27 päivänä kesäkuuta 1989 hyväksytty tavaramerkkien kansainvälistä rekisteröintiä koskevaan Madridin sopimukseen liittyvä pöytäkirja, sellaisena kuin se on viimeksi muutettuna 12 päivänä marraskuuta 2007;

               g)
                     Genevessä 27 päivänä lokakuuta 1994 hyväksytty tavaramerkkilakisopimus;

               h)
                     Marrakeshissa 27 päivänä kesäkuuta 2013 hyväksytty sopimus julkaistujen teosten saatavuuden helpottamisesta sokeiden, heikkonäköisten tai muulla tavoin lukemisesteisten hyväksi;

               i)
                     Genevessä 2 päivänä heinäkuuta 1999 hyväksytty teollismallien kansainvälistä rekisteröintiä koskevaan Haagin sopimukseen liittyvä Geneven asiakirja.

               2.Kumpikin osapuoli pyrkii kohtuullisesti toteutettavissa olevin toimin ratifioimaan seuraavat kansainväliset sopimukset tai liittymään niihin:

               a)
                     Pekingissä 24 päivänä kesäkuuta 2012 hyväksytty audiovisuaalisten esitysten suojaa koskeva Pekingin sopimus;

               b)
                     Singaporessa 27 päivänä maaliskuuta 2006 hyväksytty Singaporen sopimus tavaramerkkilaista.

               IP.5 artikla: Sammuminen

               Tämä osasto ei vaikuta osapuolten vapauteen vahvistaa teollis- ja tekijänoikeuksien sammuminen ja edellytykset, joilla teollis- ja tekijänoikeuksien sammumista sovelletaan.

               IP.6 artikla: Kansallinen kohtelu

               1.Kumpikin osapuoli myöntää kaikkien tämän osaston piiriin kuuluvien teollis- ja tekijänoikeusluokkien osalta toisen osapuolen kansalaisille vähintään yhtä suotuisan kohtelun kuin omille kansalaisilleen teollis- ja tekijänoikeuksien suojelun osalta, ellei poikkeuksista, joista on jo määrätty Pariisin yleissopimuksessa, Bernin yleissopimuksessa, Rooman yleissopimuksessa tai Washingtonissa 26 päivänä toukokuuta 1989 tehdyssä sopimuksessa integroituihin piireihin liittyvästä henkisestä omaisuudesta, muuta johdu. Esittäjien, äänitteiden tuottajien ja yleisradio-organisaatioiden osalta tämä velvoite koskee vain tässä sopimuksessa myönnettyjä oikeuksia.

               2.Tämän artiklan 1 kohdassa tarkoitetuissa tapauksissa ’suoja’ käsittää seikat, jotka vaikuttavat teollis- ja tekijänoikeuksien suojan saatavuuteen, hankintaan, laajuuteen, voimassapitoon ja täytäntöönpanoon, samoin kuin ne seikat, jotka vaikuttavat tässä osastossa erityisesti mainittujen teollis- ja tekijänoikeuksien käyttöön, mukaan luettuina IP.16 artiklassa [Teknisten toimenpiteiden suojaaminen] tarkoitetut toimenpiteet tehokkaiden teknisten toimenpiteiden kiertämisen estämiseksi ja IP.17 artiklassa [Oikeuksien hallinnointitietoja koskevat velvoitteet] tarkoitetut oikeuksien hallinnointitietoja koskevat toimenpiteet.

               3.Osapuoli voi hyödyntää 1 kohdan nojalla sallittavia sen oikeudellisia ja hallinnollisia menettelyjä koskevia poikkeuksia ja muun muassa velvoittaa toisen osapuolen kansalaisen ilmoittamaan prosessiosoitteen sen alueella tai nimittämään edustajan sen alueella, jos

               a)
                     tällaiset poikkeukset ovat tarpeen osapuolen sellaisten lakien tai määräysten noudattamisen turvaamiseksi, jotka eivät ole ristiriidassa tämän osaston määräysten kanssa; tai

               b)
                     tällaisia poikkeuksia ei sovelleta tavalla, joka merkitsisi peiteltyä kaupan rajoittamista.

               4.Edellä olevaa 1 kohtaa ei sovelleta WIPOn alaisuudessa tehdyissä tekijänoikeuksien suojan hankintaa tai voimassapitoa koskevissa monenvälisissä sopimuksissa määrättyihin menettelyihin.

               2 luku: Teollis- ja tekijänoikeuksia koskevat normit

               1 jakso: Tekijänoikeus ja lähioikeudet

               IP.7 artikla: Tekijät

               Kumpikin osapuoli antaa tekijöille yksinoikeuden sallia tai kieltää

               a)
                     teostensa toisintaminen suoraan tai välillisesti, tilapäisesti tai pysyvästi, millä keinolla ja missä muodossa tahansa, kokonaan tai osittain;

               b)
                     teostensa alkuperäiskappaleen tai sen kopion levitys yleisölle myymällä tai millä tahansa muulla tavalla;

               c)
                     teostensa langallinen tai langaton välittäminen yleisölle, mukaan lukien teosten saattaminen yleisön saataville siten, että yleisöön kuuluvilla henkilöillä on mahdollisuus saada teokset käyttöönsä itse valitsemastaan paikasta ja itse valitsemanaan aikana;

               d)
                     teostensa alkuperäisversioiden tai kopioiden kaupallinen vuokraus yleisölle. Kumpikin osapuoli voi säätää, että tämä kohta ei koske rakennuksia eikä sovelletun taiteen teoksia.

               IP.8 artikla: Esittäjät

               Kumpikin osapuoli antaa esittäjille yksinoikeuden sallia tai kieltää

               a)
                     esitystensä tallenteet;

               b)
                     esitystensä tallentaminen suoraan tai välillisesti, tilapäisesti tai pysyvästi, millä keinolla ja missä muodossa tahansa, kokonaan tai osittain;

               c)
                     esitystensä tallenteiden saattaminen yleisön saataville joko myymällä tai muulla tavalla;

               d)
                     esitystensä tallenteiden saattaminen yleisön saataville langallisesti tai langattomasti siten, että yleisöön kuuluvilla henkilöillä on mahdollisuus saada esitysten tallenteet käyttöönsä itse valitsemastaan paikasta ja itse valitsemanaan aikana;

               e)
                     esitystensä yleisradiointi langattomasti ja niiden välittäminen yleisölle, paitsi jos esitys jo sinänsä on yleisradioitu esitys tai on peräisin tallenteelta;

               f)
                     esitystensä tallenteiden kaupallinen vuokraus yleisölle.

               IP.9 artikla: Äänitteiden tuottajat

               Kumpikin osapuoli antaa äänitteiden tuottajille yksinoikeuden sallia tai kieltää

               a)
                     äänitteidensä toisintaminen suoraan tai välillisesti, tilapäisesti tai pysyvästi, millä menetelmällä ja missä muodossa tahansa, kokonaan tai osittain;

               b)
                     äänitteidensä tai niiden kopioiden saattaminen yleisön saataville joko myymällä tai muulla tavalla;

               c)
                     äänitteidensä saattaminen yleisön saataville langallisesti tai langattomasti siten, että yleisöön kuuluvilla henkilöillä on mahdollisuus saada äänitteet käyttöönsä itse valitsemastaan paikasta ja itse valitsemanaan aikana;

               d)
                     äänitteidensä kaupallinen vuokraus yleisölle.

               IP.10 artikla: Yleisradio-organisaatiot

               Kumpikin osapuoli myöntää yleisradio-organisaatioille yksinoikeuden sallia tai kieltää

               a)
                     lähetystensä tallentaminen riippumatta siitä, tapahtuuko lähetys johtoja pitkin vai vapaasti etenevien radioaaltojen välityksellä, mukaan luettuina lähetykset kaapelin tai satelliitin välityksellä;

               b)
                     lähetystensä tallentaminen suoraan tai välillisesti, tilapäisesti tai pysyvästi, millä keinolla ja missä muodossa tahansa, kokonaan tai osittain riippumatta siitä, tapahtuuko lähetys johtoja pitkin vai vapaasti etenevien radioaaltojen välityksellä, mukaan luettuina lähetykset kaapelin tai satelliitin välityksellä;

               c)
                     lähetystensä tallenteiden saattaminen yleisön saataville langallisesti tai langattomasti riippumatta siitä, tapahtuuko lähetys johtoja pitkin vai vapaasti etenevien radioaaltojen välityksellä, mukaan luettuina lähetykset kaapelin tai satelliitin välityksellä, siten, että yleisöön kuuluvilla henkilöillä on mahdollisuus saada tallenteet käyttöönsä itse valitsemastaan paikasta ja itse valitsemanaan aikana;

               d)
                     lähetystensä tallenteiden tai niiden kopioiden saattaminen yleisön saataville joko myymällä tai muulla tavalla riippumatta siitä, tapahtuuko lähetys johtoja pitkin vai vapaasti etenevien radioaaltojen välityksellä, mukaan luettuina lähetykset kaapelin tai satelliitin välityksellä;

               e)
                     lähetystensä uudelleen tapahtuva yleisradiointi langattomasti sekä lähetystensä välittäminen yleisölle, jos tämä välittäminen tapahtuu paikoissa, joihin yleisöllä on pääsy pääsymaksua vastaan.

               IP.11 artikla: Kaupallisessa tarkoituksessa julkaistujen äänitteiden yleisradiointi ja välittäminen yleisölle

               1.Kumpikin osapuoli säätää oikeudesta, jolla voidaan varmistaa, että käyttäjä maksaa esittäjille ja äänitteiden tuottajille kohtuullisen kertakorvauksen, jos kaupallisessa tarkoituksessa julkaistua äänitettä tai sen kopiota käytetään yleisradiointiin tai välittämiseen yleisölle.

               2.Kumpikin osapuoli varmistaa, että kohtuullinen kertakorvaus jaetaan esittäjien ja äänitteiden tuottajien kesken. Kumpikin osapuoli voi säätää lainsäädännössään, että esittäjien ja äänitetuottajien välisen sopimuksen puuttuessa määritellään ne ehdot, joiden mukaan esittäjät ja äänitetuottajat jakavat kohtuullisen kertakorvauksen.

               3.Kumpikin osapuoli voi myöntää esittäjille ja äänitteiden tuottajille laajempia oikeuksia, jotka koskevat kaupallisessa tarkoituksessa julkaistujen äänitteiden yleisradiointia ja välittämistä yleisölle.

               IP.12 artikla: Suoja-aika

               1.Teoksen tekijän oikeudet ovat voimassa tekijän koko elinajan ja 70 vuotta tämän kuolemasta riippumatta päivästä, jona teos on laillisesti saatettu yleisön saataville.

               2.Edellä olevan 1 kohdan täytäntöön panemiseksi kumpikin osapuoli voi vahvistaa erityiset säännöt suoja-ajan laskemiseksi sanoitetuille sävellyksille, yhteisteoksille sekä elokuvateoksille tai audiovisuaalisille teoksille. Kumpikin osapuoli voi vahvistaa erityiset säännöt suoja-ajan laskemiseksi nimettömänä tai salanimellä julkaistuille teoksille.

               3.Yleisradio-organisaatioiden oikeudet lakkaavat 50 vuoden kuluttua lähetyksen ensimmäisestä yleisradioinnista riippumatta siitä, tapahtuuko lähetys johtoja pitkin vai vapaasti etenevien radioaaltojen välityksellä, mukaan luettuina lähetykset kaapelin tai satelliitin välityksellä.

               4.Esittäjien oikeudet muutoin kuin äänitteinä tallennettuihin esityksiinsä lakkaavat 50 vuoden kuluttua esityksen tallentamispäivästä tai, jos ne on julkaistu laillisesti tai saatettu laillisesti yleisön saataville tänä aikana, 50 vuoden kuluttua näistä tapahtumista ensimmäisestä.

               5.Esittäjien oikeudet äänitteinä tallennettuihin esityksiinsä lakkaavat 50 vuoden kuluttua esityksen tallentamispäivästä tai, jos ne on julkaistu laillisesti tai saatettu laillisesti yleisön saataville tänä aikana, 70 vuoden kuluttua näistä tapahtumista ensimmäisestä.

               6.Äänitteiden tuottajien oikeudet lakkaavat 50 vuoden kuluttua tallennuksesta tai jos äänite on julkaistu laillisesti tänä aikana, 70 vuoden kuluttua julkaisemisesta. Jos äänitettä ei ole laillisesti julkaistu mutta se on saatettu laillisesti yleisön saataville kyseisenä aikana, suojan voimassaoloaika on 70 vuotta yleisön saataville saattamisesta. Kumpikin osapuoli voi säätää tehokkaista toimenpiteistä varmistaakseen, että suoja-ajan ensimmäisten 50 vuoden jälkeisellä 20 vuoden ajanjaksolla saatu voitto jaetaan tasapuolisesti esittäjien ja äänitteiden tuottajien kesken.

               7.Tässä artiklassa esitetyt suoja-ajat lasketaan suoja-ajan aloittavan tapahtuman vuotta seuraavan vuoden tammikuun ensimmäisestä päivästä.

               8.Kumpikin osapuoli voi määrätä tässä artiklassa määrättyjä suoja-aikoja pidemmistä suoja-ajoista.

               IP.13 artikla: Jälleenmyyntioikeus

               1.Kumpikin osapuoli määrää, että alkuperäisen kuvataideteoksen tekijällä on luovuttamaton oikeus, josta ei voida luopua edes etukäteen, saada rojalti teoksen sellaisesta jälleenmyynnistä saadusta hinnasta, joka tapahtuu sen jälkeen, kun tekijä on luovuttanut teoksensa ensimmäisen kerran.

               2.Edellä 1 kohdassa tarkoitettua oikeutta sovelletaan kaikkeen jälleenmyyntiin, johon osallistuu myyjinä, ostajina tai välittäjinä taidekaupan ammattilaisia, kuten huutokauppakamareita, taidegallerioita sekä taidekauppiaita yleensä.

               3.Kumpikin osapuoli voi säätää, että 1 kohdassa tarkoitettua oikeutta ei sovelleta jälleenmyyntiin, jossa myyjä on hankkinut teoksen suoraan tekijältä vähemmän kuin kolme vuotta ennen tätä jälleenmyyntiä ja joissa jälleenmyyntihinta ei ylitä tiettyä vähimmäismäärää.

               4.Korvausten perintämenettelyt ja määrät määräytyvät kummankin osapuolen lainsäädännön perusteella.

               IP.14 artikla: Oikeuksien kollektiivinen hallinnointi

               1.Osapuolet pyrkivät lisäämään yhteistyötä yhteisvalvontajärjestöjensä välillä edistääkseen teosten ja muun suojatun aineiston saatavuutta alueillaan sekä tällaisten teosten tai muun suojatun aineiston käytöstä saatavien tekijänoikeustulojen siirtoa yhteisvalvontajärjestöjensä välillä.

               2.Osapuolet pyrkivät lisäämään yhteisvalvontajärjestöjensä avoimuutta etenkin niiden keräämien tekijänoikeustulojen, niiden keräämiinsä tekijänoikeustuloihin soveltamien vähennysten, kerättyjen tekijänoikeustulojen käytön, levityspolitiikan ja niiden kokoelmien osalta.

               3.Osapuolet pyrkivät helpottamaan yhteisvalvontajärjestöjensä järjestelyjä niiden oikeudenhaltijoiden kohtelemiseksi syrjimättömällä tavalla, joiden oikeuksia nämä järjestöt hallinoivat edustussopimusten nojalla.

               4.Osapuolet tekevät yhteistyötä tukeakseen niiden alueelle sijoittautuneita ja toisen osapuolen alueelle sijoittautunutta toista yhteisvalvontajärjestöä edustussopimuksen nojalla edustavia yhteisvalvontajärjestöjä ja varmistaakseen, että ne maksavat tarkasti, säännöllisesti ja täysimääräisesti rahamäärät, jotka ne ovat velkaa edustamalleen yhteisvalvontajärjestölle, ja antavat edustamalleen yhteisvalvontajärjestölle tiedot sen puolesta keräämiensä tekijänoikeustulojen määristä sekä tekijänoikeustuloihin soveltamistaan vähennyksistä.

               IP.15 artikla: Poikkeukset ja rajoitukset

               Kumpikin osapuoli voi määrätä rajoituksia tai poikkeuksia IP.7[Tekijät] – IP.11 [Kaupallisessa tarkoituksessa julkaistujen äänitteiden yleisradiointi ja välittäminen yleisölle] artiklassa tarkoitettuihin oikeuksiin vain tietyissä erityistapauksissa, jotka eivät ole ristiriidassa teosten tai muun aineiston tavanomaisen hyödyntämisen kanssa eivätkä kohtuuttomasti haittaa oikeudenhaltijoiden oikeutettuja etuja.

               IP.16 artikla: Teknisten toimenpiteiden suojaaminen

               1.Kummankin osapuolen on määrättävä riittävästä oikeudellisesta suojasta, jolla torjutaan sellaista tehokkaiden teknisten toimenpiteiden kiertämistä, jota asianomainen henkilö harjoittaa tietoisena siitä, että hän pyrkii tällaiseen tavoitteeseen, tai niin, että hänellä on riittävät perusteet tietää tämä. Kumpikin osapuoli voi säätää erityisjärjestelystä tietokoneohjelmien suojaamiseen käytettävien teknisten toimenpiteiden oikeudellista suojaa varten.

               2.Kummankin osapuolen on määrättävä riittävästä oikeudellisesta suojasta, jolla torjutaan sellaista laitteiden, tuotteiden tai komponenttien valmistamista, maahantuontia, jakelua, myyntiä, vuokrausta, myytäväksi tai vuokrattavaksi ilmoittelua taikka kaupallisiin tarkoituksiin omistamista tai sellaisten palvelujen tarjoamista,

               a)
                     joita markkinoidaan, mainostetaan tai pidetään kaupan tehokkaiden teknisten toimenpiteiden kiertämiseksi;

               b)
                     joiden tarkoituksella tai käytöllä on tehokkaan teknisen toimenpiteen kiertämisen lisäksi vain vähäistä muuta kaupallista merkitystä; tai

               c)
                     jotka on pääasiallisesti suunniteltu, tuotettu, mukautettu tai toteutettu siten, että niiden tarkoituksena on mahdollistaa tehokkaiden teknisten toimenpiteiden kiertäminen tai helpottaa sitä.

               3.Tässä jaksossa ’teknisillä toimenpiteillä’ tarkoitetaan tekniikkaa, laitetta tai komponenttia, joka on suunniteltu normaalissa käyttötarkoituksessa estämään tai rajoittamaan teoksiin tai muuhun aineistoon kohdistuvia tekoja, joihin ei ole saatu lupaa minkä tahansa tämän jakson soveltamisalaan kuuluvan tekijänoikeuden tai tekijänoikeuden lähioikeuden haltijalta. Teknisiä toimenpiteitä pidetään ”tehokkaina”, jos oikeudenhaltijat valvovat suojatun teoksen tai muun aineiston käyttöä jonkin sellaisen pääsynvalvonta- tai suojauskeinon avulla, jolla tavoiteltu suoja saavutetaan ja joita ovat esimerkiksi teoksen tai muun aineiston salaus, muuntaminen tai muunlainen muuttaminen taikka kopioinnin valvontajärjestelmä.

               4.Kumpikin osapuoli voi sen estämättä, mitä tämän artiklan 1 kohdassa määrätään oikeudellisesta suojasta, tarvittaessa toteuttaa asianmukaisia toimenpiteitä sen varmistamiseksi, että riittävä oikeudellinen suoja, jolla torjutaan tämän artiklan mukaisesti määrättyjen tehokkaiden teknisten toimenpiteiden kiertämistä, ei estä IP.15 artiklan [Poikkeukset ja rajoitukset] mukaisista poikkeuksista tai rajoituksista hyötyviä hyödyntämästä tällaisia poikkeuksia tai rajoituksia.

               IP.17 artikla: Oikeuksien hallinnointitietoja koskevat velvoitteet

               1.Kumpikin osapuoli säätää riittävästä oikeudellisesta suojasta sellaista henkilöä vastaan, joka tietoisesti suorittaa luvatta jonkin seuraavista teoista:

               a)
                     oikeuksien sähköisten hallinnointitietojen poistaminen tai muuttaminen;

               b)
                     tämän jakson nojalla suojattujen teosten tai muun aineiston levittäminen, maahantuonti levitystä varten, yleislähetys, yleisölle välittäminen tai yleisön saataville saattaminen niin, että sähköiset oikeuksien hallinnointitiedot on poistettu tai niitä on muutettu luvatta,

               jos henkilö tietää tai hänen voidaan kohtuudella olettaa tietävän aiheuttavansa, mahdollistavansa tai salaavansa osapuolen lainsäädännössä säädetyn tekijänoikeuden tai tekijänoikeuden lähioikeuksien loukkaamisen tai helpottavansa sitä.

               2.Tässä artiklassa oikeuksien hallinnointitiedoilla tarkoitetaan kaikkia oikeudenhaltijoiden toimittamia tietoja, joilla tunnistetaan tässä artiklassa tarkoitettu teos tai muu aineisto, tekijä tai muu oikeudenhaltija, tai tietoja teoksen tai muun aineiston käyttöehdoista ja -edellytyksistä sekä numeroita tai koodeja, jotka tarkoittavat tällaista tietoa.

               3.Edellä olevaa 2 kohtaa sovelletaan, jos jokin näistä tiedoista on liitetty tässä artiklassa tarkoitetun teoksen tai muun aineiston kappaleeseen tai ilmenee mainittua teosta tai aineistoa yleisölle välitettäessä.

               2 jakso: Tavaramerkit

               IP.18 artikla: Tavaramerkkien luokittelu

               Kumpikin osapuoli ylläpitää tavaramerkkien luokitusjärjestelmää, joka on 15 päivänä kesäkuuta 1957 tehdyn tavaroiden ja palvelujen kansainvälistä luokitusta tavaramerkkien rekisteröimistä varten koskevan Nizzan sopimuksen, sellaisena kuin se on muutettuna ja tarkistettuna, mukainen.

               IP.19 artikla: Merkit, jotka voivat muodostaa tavaramerkin

               Tavaramerkkinä voi olla mikä tahansa merkki, kuten sanat, mukaan lukien henkilönnimet, tai kuviot, kirjaimet, numerot, värit, tavaroiden tai niiden päällyksen muoto, tai äänet, jos

               a)
                     sellaisilla merkeillä voidaan erottaa yrityksen tavarat tai palvelut muiden yritysten tavaroista tai palveluista; ja

               b)
                     merkit voidaan esittää kummankin osapuolen tavaramerkkirekisterissä tavalla, joka mahdollistaa sen, että toimivaltaiset viranomaiset ja yleisö voivat määrittää sen haltijan saaman suojan selkeän ja täsmällisen kohteen.

               IP.20 artikla: Tavaramerkin antamat oikeudet

               1.Kumpikin osapuoli säätää, että rekisteröidyn tavaramerkin haltijalla on yksinoikeus tavaramerkkiin. Tavaramerkin haltijalla on oikeus kieltää muita ilman tavaramerkin haltijan suostumusta käyttämästä elinkeinotoiminnassa

               a)
                     rekisteröidyn tavaramerkin kanssa samanlaista merkkiä samanlaisia tavaroita tai palveluja varten kuin ne tavarat tai palvelut, joita varten tavaramerkki on rekisteröity;

               b)
                     merkkiä, joka sen vuoksi, että se on sama tai samankaltainen kuin samoja tai samankaltaisia tavaroita tai palveluja varten rekisteröity tavaramerkki, aiheuttaa yleisön keskuudessa sekaannusvaaran, kuten vaaran merkin ja tavaramerkin välisestä mielleyhtymästä.

               2.Rekisteröidyn tavaramerkin haltijalle on myönnettävä oikeus estää kaikkia kolmansia osapuolia tuomasta tavaroita elinkeinotoiminnassa sen osapuolen alueelle, jossa tavaramerkki on rekisteröity, vaikka niitä ei luovuteta siellä vapaaseen liikkeeseen, jos kyseiset tavarat, mukaan lukien päällykset, tulevat muista maista tai toisen osapuolen alueelta ja niissä on ilman lupaa tavaramerkki, joka on sama kuin tavaramerkki, joka on rekisteröity kyseisenkaltaisia tavaroita varten, tai jota ei voida erottaa olennaisilta ominaisuuksiltaan kyseisestä tavaramerkistä.

               3.Edellä olevassa 2 kohdassa tarkoitetut tavaramerkin haltijan oikeudet lakkaavat, jos menettelyissä sen määrittämiseksi, onko rekisteröityä tavaramerkkiä loukattu, tavaroiden ilmoittaja tai tavaroiden haltija esittää näyttöä siitä, että rekisteröidyn tavaramerkin haltijalla ei ole oikeutta kieltää saattamasta tavaroita markkinoille tavaroiden lopullisessa määrämaassa.

               IP.21 artikla: Rekisteröintimenettely

               1.Kumpikin osapuoli perustaa tavaramerkkien rekisteröintijärjestelmän, jossa jokainen asiaankuuluvan tavaramerkkien hallintoelimen lopullinen kielteinen päätös, myös rekisteröinnin osittainen hylkääminen, ilmoitetaan asianomaiselle osapuolelle kirjallisesti ja asianmukaisesti perusteltuna, ja tähän päätökseen on voitava hakea muutosta.

               2.Kumpikin osapuoli säätää kolmansien osapuolten mahdollisuudesta vastustaa tavaramerkkihakemuksia tai tarvittaessa tavaramerkkien rekisteröintejä. Tällaisten väitemenettelyjen on oltava kontradiktorisia.

               3.Kumpikin osapuoli tarjoaa yleisesti saataville sähköisen tietokannan tavaramerkkihakemuksista ja tavaramerkkien rekisteröinneistä.

               4.Kumpikin osapuoli pyrkii parhaansa mukaan tarjoamaan sähköisen järjestelmän tavaramerkin hakemista ja hakemusten käsittelyä sekä tavaramerkin rekisteröintiä ja rekisteröitynä säilyttämistä varten.

               IP.22 artikla: Tunnetut tavaramerkit

               Tunnettujen tavaramerkkien suojelua koskevien Pariisin yleissopimuksen 6 a artiklan ja TRIPS-sopimuksen 16 artiklan 2 ja 3 kohdan täytäntöönpanemiseksi kumpikin osapuoli soveltaa teollis- ja tekijäinoikeuksien suojelua käsittelevän Pariisin liiton konferenssin ja WIPOn yleiskokouksen tunnettujen tavaramerkkien suojelua koskevaa yhteistä suositusta, joka annettiin kolmannessakymmenennessäneljännessä WIPOn jäsenvaltioiden konferenssien kokoussarjassa 20–29 päivänä syyskuuta 1999.

               IP.23 artikla: Poikkeukset tavaramerkin antamista oikeuksista

               1.Kumpikin osapuoli säätää tavaramerkin antamia oikeuksia koskevista rajoitetuista poikkeuksista, kuten kuvaavien termien, myös maantieteellisten merkintöjen, oikeudenmukaisesta käytöstä, ja ne voivat säätää myös muista rajoitetuista poikkeuksista sillä edellytyksellä, että tällaisissa poikkeuksissa otetaan huomioon tavaramerkin haltijan ja kolmansien osapuolten oikeutetut edut.

               2.Tavaramerkki ei oikeuta haltijaa kieltämään kolmatta osapuolta käyttämästä elinkeinotoiminnassa

               a)
                     kolmannen osapuolen nimeä tai osoitetta, jos kolmas osapuoli on luonnollinen henkilö;

               b)
                     merkkejä tai merkintöjä, jotka osoittavat tavaroiden tai palvelujen lajia, laatua, määrää, käyttötarkoitusta, arvoa tai maantieteellistä alkuperää, tavaroiden valmistusajankohtaa tai palvelujen suoritusajankohtaa taikka muita tavaroiden tai palvelujen ominaisuuksia; tai

               c)
                     tavaramerkkiä tavaroiden tai palvelujen tunnistamiseksi tavaramerkin haltijan tavaroiksi tai palveluiksi tai viitattaessa tavaroihin tai palveluihin kyseisen tavaramerkin haltijan tavaroina tai palveluina, erityisesti silloin kun kyseisen tavaramerkin käyttäminen on tarpeen tavaran tai palvelun, erityisesti lisätarvikkeiden tai varaosien, käyttötarkoituksen osoittamiseksi,

               jos kolmas osapuoli käyttää niitä hyvää liiketapaa noudattaen.

               3.Tavaramerkki ei oikeuta haltijaa kieltämään kolmatta osapuolta käyttämästä elinkeinotoiminnassa paikallisesti vaikuttavaa aikaisempaa oikeutta, jos oikeus on tunnustettu kyseisen osapuolen lainsäädännössä ja sitä käytetään vain alueella, jolla se on tunnustettu.

               IP.24 artikla: Menettämisperusteet

               1.Kumpikin osapuoli säätää, että tavaramerkki on julistettava menetetyksi, jollei sitä viiden vuoden yhtäjaksoisen ajan kuluessa ole otettu haltijan toimesta tai haltijan suostumuksella tosiasialliseen käyttöön osapuolen asianomaisella alueella tavaroille tai palveluille, joita varten se on rekisteröity, eikä käyttämättä jättämiselle ole pätevää syytä.

               2.Kumpikin osapuoli säätää lisäksi, että tavaramerkki on julistettava menetetyksi, jollei sitä viiden vuoden kuluessa rekisteröintimenettelyn päätökseen saattamisesta ole otettu haltijan toimesta tai haltijan suostumuksella asianomaisella alueella tosiasialliseen käyttöön tavaroille tai palveluille, joita varten se on rekisteröity, eikä käyttämättä jättämiselle ole pätevää syytä.

               3.Tavaramerkin haltijan oikeuksia tavaramerkkiin ei kuitenkaan saa vaatia menetettäväksi, jos tavaramerkkiä on ryhdytty tosiasiallisesti käyttämään tai alettu uudestaan käyttää viiden vuoden määräajan päättymisen jälkeen mutta ennen menettämisvaatimuksen tekemistä. Käytön aloittamista tai uudelleen aloittamista menettämisvaatimuksen tekemistä edeltäneen, aikaisintaan viiden vuoden yhtäjaksoisen käyttämättä jättämisen määräajan päättyessä alkaneen kolmen kuukauden määräajan kuluessa ei kuitenkaan oteta huomioon, jos käyttöön aloittamista tai uudelleen aloittamista koskeviin valmisteluihin on ryhdytty vasta haltijan saatua tiedon siitä, että menettämisvaatimus voidaan tehdä.

               4.Tavaramerkki on julistettava menetetyksi myös, jos sen rekisteröintipäivän jälkeen

               a)
                     tavaramerkistä on sen haltijan toiminnan tai toimimatta jättämisen vuoksi tullut elinkeinotoiminnassa sellaisesta tavarasta tai palvelusta yleisesti käytetty nimitys, jota varten se on rekisteröity;

               b)
                     tavaramerkki on käytön seurauksena, kun tavaramerkin haltija tai tämän suostumuksella joku muu on käyttänyt tavaramerkkiä, tullut harhaanjohtavaksi, erityisesti tavaroiden tai palvelujen luonteen, laadun tai maantieteellisen alkuperän osalta, niille tavaroille tai palveluille, joita varten se on rekisteröity.

               IP.25 artikla: Oikeus kieltää päällysten tai muiden keinojen käyttöön liittyvät valmistelutoimet

               Jos on olemassa riski siitä, että päällyksiä, etikettejä, nimilappuja, turvallisuuden tai aitouden osoittamiseen liittyviä ominaisuuksia tai laitteita tai muita keinoja, joihin tavaramerkki pannaan, voitaisiin käyttää tavaroita tai palveluja varten ja kyseinen käyttö muodostaisi haltijalle kuuluvien oikeuksien loukkauksen, haltijalla on oikeus kieltää seuraavat toimet, jos niitä toteutetaan elinkeinotoiminnan yhteydessä:

               a)
                     sellaisen merkin paneminen päällyksiin, etiketteihin, nimilappuihin, turvallisuuden tai aitouden osoittamiseen liittyviin ominaisuuksiin tai laitteisiin tai muihin keinoihin, joihin merkki voidaan panna, joka on sama tai samankaltainen kuin tavaramerkki; tai

               b)
                     päällysten, etikettien, nimilappujen, turvallisuuden tai aitouden osoittamiseen liittyvien ominaisuuksien tai laitteiden tai muiden keinojen, joihin merkki pannaan, tarjoaminen tai markkinoille saattaminen tai varastoiminen kyseisiä tarkoituksia varten taikka niiden maahantuonti tai maastavienti.

               IP.26 artikla: Vilpillisessä mielessä tehdyt hakemukset

               Tavaramerkki on julistettava mitättömäksi, jos hakija on tavaramerkin rekisteröintihakemuksen tehdessään toiminut vilpillisessä mielessä. Kumpikin osapuoli voi määrätä, ettei tällaista tavaramerkkiä rekisteröidä.

               3 jakso: Mallit

               IP.27 artikla: Rekisteröityjen mallien suoja

               1.Kumpikin osapuoli määrää sellaisten itsenäisesti luotujen mallien suojasta, jotka ovat uusia tai omaperäisiä. Tällainen suoja on tarjottava rekisteröinnillä, ja sillä on myönnettävä mallien haltijoille yksinoikeudet tämän jakson mukaisesti.

               Tätä artiklaa sovellettaessa osapuoli voi pitää omaperäisenä mallia, jonka luonne on yksilöllinen.

               2.Rekisteröidyn mallin haltijalla on oltava oikeus estää kolmansia osapuolia ilman haltijan suostumustaan ainakaan valmistamasta, tarjoamasta myytäväksi, myymästä, tuomasta maahan, viemästä maasta, varastoimasta tai käyttämästä esineitä, joissa on suojattu malli tai jotka muodostavat suojatun mallin, jos tällaisiin toimiin ryhdytään kaupallisessa tarkoituksessa.

               3.Sellaista mallia, jota sovelletaan tai joka sisältyy moniosaisen tuotteen osana olevaan tuotteeseen, pidetään uutena ja omaperäisenä vain,

               a)
                     jos osa, sen jälkeen, kun se on sisällytetty moniosaiseen tuotteeseen, pysyy näkyvissä tuotteen tavanomaisen käytön aikana; ja

               b)
                     siltä osin kuin nämä osan näkyvät piirteet itsessään täyttävät uutuuden ja omaperäisyyden vaatimukset.

               4.Edellä olevan 3 kohdan a alakohdassa ’tavanomaisella käytöllä’ tarkoitetaan loppukäyttäjän toimesta tapahtuvaa käyttöä, pois luettuina kunnossapito-, huolto- tai korjaustyöt.

               IP.28 artikla: Suoja-ajan pituus

               Rekisteröityjen mallien suoja-ajan pituus on uusimiset mukaan lukien yhteensä 25 vuotta hakemispäivästä
                  36
               .

               IP.29 artikla: Rekisteröimättömien mallien suoja

               1.Kummankin osapuolen on myönnettävä rekisteröimättömän mallin haltijoille oikeus estää kolmansia osapuolia ilman haltijan suostumusta käyttämästä rekisteröimätöntä mallia vain, jos riitautettu käyttö on seurausta kyseisen tuotteen rekisteröimättömän mallin kopioimisesta sen alueella.
                  37
                Tällaiseen käyttöön sisältyy ainakin myyntiin tarjoaminen, markkinoille saattaminen ja tuotteen maahantuonti tai vienti.

               2.Rekisteröimättömille malleille saatavilla olevan suojan keston on oltava vähintään kolme vuotta siitä päivästä, jona malli on ensimmäisen kerran saatettu yleisön saataville osapuolen alueella.

               IP.30 artikla: Poikkeukset ja rajoitukset

               1.Kumpikin osapuoli voi säätää rajoitetuista poikkeuksista mallien, myös rekisteröimättömien mallien, suojaan edellyttäen, että poikkeukset eivät ole kohtuuttomasti ristiriidassa suojattujen mallien tavanomaisen hyödyntämisen kanssa eivätkä kohtuuttomasti vahingoita suojatun mallin omistajan oikeutettuja etuja, ottaen huomioon kolmansien osapuolten oikeutetut edut.

               2.Mallisuoja ei ulotu malleihin, jotka määräytyvät yksinomaan teknisten tai toiminnallisten seikkojen perusteella. Mallioikeutta ei myönnetä tuotteen ulkoasun niille piirteille, jotka on välttämättä toisinnettava tarkalleen saman muotoisina ja kokoisina, jotta tuote, johon malli sisältyy tai johon sitä sovelletaan, voitaisiin mekaanisesti liittää toiseen tuotteeseen tai asentaa siihen, sen ympärille tai sitä vasten siten, että kumpikin tuote toimii tarkoitetulla tavalla.

               3.Edellä olevasta 2 kohdasta poiketen malli antaa IP.27 artiklan [Rekisteröityjen mallien suoja] 1 kohdassa määrätyin edellytyksin suojan mallille, joka sallii keskenään vaihdettavissa olevien tuotteiden monenlaisen kokoamisen tai liittämisen moduulijärjestelmäksi.

               IP.31 artikla: Suhde tekijänoikeuteen

               Kumpikin osapuoli varmistaa, että malli, myös rekisteröimätön malli, suojataan myös kyseisen osapuolen tekijänoikeuslainsäädännön nojalla siitä päivästä lähtien, jona malli on luotu tai saatettu johonkin muotoon. Kumpikin osapuoli määrää näin myönnettävän suojan laajuuden ja edellytykset sekä vaadittavan omaperäisyyden.

               4 jakso: Patentit

               IP.32 artikla: Patentit ja kansanterveys

               1.Osapuolet tunnustavat 14 päivänä marraskuuta 2001 WTO:n ministerikokouksessa Dohassa TRIPS-sopimuksesta ja kansanterveydestä annetun julistuksen, jäljempänä ’Dohan julistus’, merkityksen. Tämän jakson mukaisia oikeuksia ja velvoitteita tulkittaessa ja täytäntöön pantaessa kummankin osapuolen on varmistettava, että Dohan julistusta noudatetaan.

               2.Kumpikin osapuoli panee täytäntöön TRIPS-sopimuksen 31 a artiklan sekä TRIPS-sopimuksen liitteen ja TRIPS-sopimuksen liitteen lisäyksen.

               IP.33 artikla: Patentilla lääkkeille ja kasvinsuojelutuotteille myönnetyn suojakauden pidentäminen

               1.Osapuolet tunnustavat, että niiden alueilla patentilla suojattuihin lääkkeisiin ja kasvinsuojelutuotteisiin
                  38
                voidaan soveltaa hallinnollista lupamenettelyä ennen markkinoille saattamista. Osapuolet tunnustavat, että aika, joka kuluu patentin saamista koskevan hakemuksen tekemisen ja tuotteen markkinoille saattamista koskevan luvan myöntämisen välillä asianomaisessa lainsäädännössä määritellyn mukaisesti, voi lyhentää patentin antamaa todellista suojaa.

               2.Kumpikin osapuoli säätää omien lakiensa ja määräystensä mukaisesti lisäsuojasta patentin suojaamalle tuotteelle, johon on sovellettu 1 kohdassa tarkoitettua hallinnollista lupamenettelyä, korvatakseen patentin haltijalle patentin antaman todellisen suojan lyhentymisen. Tällaisen lisäsuojan antamisen ehdot ja edellytykset, mukaan lukien sen pituus, määritetään osapuolten lakien ja määräysten mukaisesti.

               3.Tässä osastossa ’lääkkeellä’ tarkoitetaan

               a)
                     aineita tai aineiden yhdistelmiä, jotka on tarkoitettu ihmisten tai eläinten sairauden hoitoon tai ehkäisyyn; tai

               b)
                     aineita tai aineiden yhdistelmiä, joita voidaan käyttää ihmisiin tai eläimiin tai antaa ihmisille tai eläimille joko elintoimintojen palauttamiseksi, korjaamiseksi tai muuttamiseksi farmakologisen, immunologisen tai metabolisen vaikutuksen avulla taikka sairauden syyn selvittämiseksi.

               5 jakso: Julkistamattoman tiedon suoja

               IP.34 artikla: Liikesalaisuuksien suojan laajuus

               1.Kumpikin osapuoli säätää asianmukaisista oikeudellisista menettelyistä ja oikeussuojakeinoista, joilla liikesalaisuuden haltija voi estää liikesalaisuutensa laittoman hankinnan, käytön tai ilmaisemisen tai saada oikeussuojan tällaista hankintaa, käyttöä tai ilmaisemista vastaan tilanteissa, joissa on toimittu vastoin rehellisiä kaupallisia käytäntöjä.

               2.Tässä jaksossa tarkoitetaan

               a)
                     ’liikesalaisuudella’ tietoa, joka täyttää kaikki seuraavat vaatimukset:

               i)
                     se on salaista siinä mielessä, että se ei ole kokonaisuudessaan tai osiensa täsmällisenä kokoonpanona ja yhdistelmänä sellaisten henkilöiden yleisessä tiedossa tai helposti saatavissa, jotka yleensä käsittelevät tällaista tietoa;

               ii)
                     sillä on kaupallista arvoa, koska se on salaista; ja

               iii)
                     henkilö, jolla on tieto laillisesti hallussaan, on ryhtynyt vallitsevissa olosuhteissa kohtuullisiksi katsottaviin toimenpiteisiin sen pitämiseksi salaisena;

               b)
                     ’liikesalaisuuden haltijalla’ luonnollista henkilöä tai oikeushenkilöä, joka käyttää laillista määräysvaltaa liikesalaisuuteen nähden.

               3.Tässä jaksossa ainakin seuraavat toimintatavat katsotaan rehellisten kaupallisten käytäntöjen vastaisiksi:

               a)
                     liikesalaisuuden hankinta ilman liikesalaisuuden haltijan suostumusta aina, kun se tapahtuu seuraavin keinoin: luvaton pääsy sellaisiin liikesalaisuuden haltijan laillisessa määräysvallassa oleviin asiakirjoihin, esineisiin, materiaaleihin, aineisiin tai sähköisiin tiedostoihin, jotka sisältävät liikesalaisuuden tai joista liikesalaisuus voidaan johtaa, taikka niiden anastus tai kopioiminen;

               b)
                     liikesalaisuuden käyttö tai ilmaiseminen aina, kun sen ilman liikesalaisuuden haltijan suostumusta suorittaa henkilö, joka täyttää jonkin seuraavista edellytyksistä:

               i)
                     kyseinen henkilö on hankkinut liikesalaisuuden a alakohdassa tarkoitetulla tavalla;

               ii)
                     kyseinen henkilö rikkoo luottamuksellisuutta koskevaa sopimusta tai muuta velvollisuutta olla ilmaisematta liikesalaisuutta; tai

               iii)
                     kyseinen henkilö rikkoo sopimusvelvoitetta tai muuta velvoitetta, joka koskee liikesalaisuuden käytön rajoittamista;

               c)
                     liikesalaisuuden hankinta, käyttö tai ilmaiseminen aina, kun henkilö hankinnan, käytön tai ilmaisemisen aikana tiesi tai hänen olisi vallitsevissa olosuhteissa pitänyt tietää, että liikesalaisuus oli saatu suoraan tai välillisesti toiselta henkilöltä, joka käytti liikesalaisuutta laittomasti tai oli ilmaissut sen laittomasti b alakohdassa tarkoitetulla tavalla.

               4.Tämän jakson määräyksiä ei saa tulkita siten, että osapuoli on velvollinen pitämään seuraavia toimintatapoja rehellisten kaupallisten käytäntöjen vastaisina:

               a)
                     itsenäinen keksiminen tai luominen;

               b)
                     sellaisen tuotteen käänteismallinnus, joka on saatettu yleisön saataville tai jota tietojen hankkija pitää laillisesti hallussaan, jos tietojen hankkijaa ei koske mikään oikeudellisesti pätevä velvoite rajoittaa liikesalaisuuden hankintaa;

               c)
                     liikesalaisuuden hankinta, käyttö tai ilmaiseminen aina, kun sitä edellytetään tai se sallitaan kummankin osapuolen lainsäädännössä;

               d)
                     työntekijöille tai työntekijöiden edustajille tiedottamista ja heidän kuulemistaan koskevan oikeuden käyttö kyseisen osapuolen säädösten ja määräysten mukaisesti.

               5.Tämän jakson määräyksiä ei saa tulkita siten, että ne vaikuttavat sananvapauden ja tiedonvälityksen vapauden käyttöön, myöskään kummankaan osapuolen lainsäädännön mukaiseen tiedotusvälineiden vapauteen ja moniarvoisuuteen, rajoittavat työntekijöiden liikkuvuutta tai vaikuttavat työmarkkinaosapuolten itsemääräämisoikeuteen ja niiden oikeuteen tehdä työehtosopimuksia osapuolten säädösten ja määräysten mukaisesti.

               IP.35 artikla: Lääkkeiden markkinoille saattamista koskevan luvan saamiseksi toimitettujen tietojen suoja

               1.Kumpikin osapuoli suojaa luottamuksellisia tietoja, jotka on toimitettu lääkkeiden markkinoille saattamista koskevan luvan, jäljempänä ’myyntilupa’, saamiseksi, jotta tietoja ei ilmaistaisi kolmansille osapuolille, paitsi jos toimenpiteisiin on jo ryhdytty sen varmistamiseksi, että tieto on suojassa sopimattomalta kaupalliselta käytännöltä tai jos ilmaiseminen on välttämätöntä ylivoimaisen yleisen edun kannalta.

               2.Kumpikin osapuoli varmistaa, että myyntiluvan myöntämisestä vastaava viranomainen ei osapuolen sisäisessä lainsäädännössä määriteltävän rajoitetun ajan ja sen sisäisessä lainsäädännössä mahdollisesti asetettujen edellytysten mukaisesti hyväksy sellaista myöhempää myyntilupahakemusta, joka perustuu kyseiselle viranomaiselle toimitetussa ensimmäisessä myyntilupahakemuksessa esitettyihin prekliinisten tai kliinisten kokeiden tuloksiin, ilman ensimmäisen myyntiluvan haltijan nimenomaista suostumusta, ellei kansainvälisissä sopimuksissa, joiden sopimuspuolia molemmat osapuolet ovat, toisin määrätä.

               3.Kumpikin osapuoli varmistaa myös, että 2 kohdassa tarkoitettujen prekliinisten ja kliinisten kokeiden tulosten perusteella myöhemmin kyseiseltä viranomaiselta luvan saanutta lääkettä ei sen sisäisessä lainsäädännössä määriteltävän rajoitetun ajanjakson ajan ja sen sisäisessä lainsäädännössä mahdollisesti asetettujen edellytysten mukaisesti saateta markkinoille ilman ensimmäisen myyntiluvan haltijan nimenomaista suostumusta, ellei kansainvälisissä sopimuksissa, joiden sopimuspuolia molemmat osapuolet ovat, toisin määrätä.

               4.Tämä artikla ei vaikuta lisäsuojakausiin, joista kumpikin osapuoli voi säätää lainsäädännössään.

               IP.36 artikla: Kasvinsuojeluaineiden tai biosidituotteiden myyntiluvan saamiseksi toimitettujen tietojen suoja

               1.Kumpikin osapuoli myöntää ensimmäisen kerran esitetyn testi- tai tutkimusraportin omistajalle tilapäisen oikeuden myyntiluvan saamiseksi vaikuttavan aineen, kasvinsuojeluaineen tai biosidituotteen turvallisuuden ja tehokkuuden osalta. Mainitun ajanjakson aikana testi- tai tutkimusraporttia ei saa käyttää minkään muun sellaisen henkilön eduksi, joka pyrkii saamaan myyntiluvan vaikuttavalle aineelle, kasvinsuojeluaineelle tai biosidituotteelle, ellei ensimmäinen omistaja ole antanut siihen nimenomaista suostumustaan. Tätä artiklaa sovellettaessa kyseisestä oikeudesta käytetään nimitystä tietosuoja.

               2.Vaikuttavan aineen tai kasvinsuojeluaineen myyntiluvan saamiseksi esitetyn testi- tai tutkimusraportin on

               a)
                     oltava välttämätön sellaisen luvan tai luvan muuttamisen kannalta, jolla mahdollistetaan käyttö muilla viljelykasveilla; ja

               b)
                     todistetusti oltava hyvän laboratoriokäytännön tai hyvän koekäytännön periaatteiden mukainen.

               3.Tietosuojan keston on oltava vähintään kymmenen vuotta asianomaisen viranomaisen osapuolen alueella myöntämästä ensimmäisestä luvasta.

               4.Kummankin osapuolen on varmistettava, etteivät myyntiluvan myöntämisestä vastaavat julkiset elimet käytä 1 ja 2 kohdassa tarkoitettuja tietoja myöhempien perättäisten myyntilupien hakijoiden eduksi riippumatta siitä, onko ne saatettu yleisön saataville.

               5.Kumpikin osapuoli vahvistaa sääntöjä, joilla vältetään selkärankaisilla eläimillä tehtäviä päällekkäisiä testejä.

               6 jakso: Kasvilajikkeet

               IP.37 artikla: Kasvinjalostajanoikeuksien suojaaminen

               Kumpikin osapuoli suojaa kasvinjalostajanoikeuksia uusien kasvilajikkeiden suojaamista koskevan kansainvälisen yleissopimuksen (UPOV-yleissopimus), sellaisena kuin se on viimeksi tarkistettuna Genevessä 19 päivänä maaliskuuta 1991, mukaisesti. Osapuolet tekevät yhteistyötä edistääkseen ja soveltaakseen näitä oikeuksia.

               3 luku: Teollis- ja tekijänoikeuksien täytäntöönpano

               1 jakso: Yleiset määräykset

               IP.38 artikla: Yleiset velvoitteet

               1.Kumpikin osapuoli säätää lainsäädännössään toimenpiteistä, menettelyistä ja oikeussuojakeinoista, jotka ovat tarpeen teollis- ja tekijänoikeuksien täytäntöönpanon varmistamiseksi.

               Sovellettaessa tämän luvun 1, 2 ja 4 jaksoa, ilmaisu ’teollis- ja tekijänoikeudet’ ei sisällä 2 luvun 5 jakson [Julkistamattoman tiedon suoja] soveltamisalaan kuuluvia oikeuksia.

               2.Edellä 1 kohdassa tarkoitettujen toimenpiteiden, menettelyjen ja oikeussuojakeinojen on täytettävä seuraavat vaatimukset:

               a)
                     niiden on oltava oikeudenmukaisia ja tasapuolisia;

               b)
                     ne eivät saa olla tarpeettoman monimutkaisia tai kalliita eivätkä sisältää kohtuuttomia määräaikoja tai aiheettomia viiveitä;

               c)
                     niiden on oltava tehokkaita, oikeasuhteisia ja varoittavia;

               d)
                     niitä on sovellettava siten, että vältetään luomasta esteitä lailliselle kaupankäynnille ja että luodaan takeet niiden väärinkäytön estämiseksi.

               IP.39 artikla: Henkilöt, joilla on oikeus pyytää toimenpiteiden, menettelyjen ja oikeussuojakeinojen soveltamista

               Kummankin osapuolen on myönnettävä oikeus pyytää tämän luvun 2 ja 4 jaksossa tarkoitettujen toimenpiteiden, menettelyjen ja oikeussuojakeinojen soveltamista

               a)
                     osapuolen lainsäädännön mukaisesti teollis- ja tekijänoikeuksien haltijoille;

               b)
                     kaikille muille henkilöille, joilla on oikeus käyttää näitä oikeuksia, erityisesti käyttöluvan haltijoille, jos osapuolen lainsäädäntö sen sallii ja mainitun lainsäädännön mukaisesti; ja

               c)
                     liitoille ja yhdistyksille
                  39
               , jos osapuolen lainsäädäntö sen sallii ja mainitun lainsäädännön mukaisesti.

               2 jakso: Yksityisoikeudellinen ja hallinnollinen täytäntöönpano

               IP.40 artikla: Toimenpiteet todistusaineiston suojaamiseksi

               1.Kumpikin osapuoli varmistaa, että toimivaltaiset oikeusviranomaiset voivat jo ennen asiaa käsittelevän oikeudenkäynnin alkamista sen osapuolen hakemuksesta, joka on esittänyt kohtuullisesti saatavissa olevaa todistusaineistoa tukeakseen väitteitään teollis- tai tekijänoikeutensa loukkaamisesta tai tällaisen loukkaamisen uhasta, määrätä nopeita ja tehokkaita väliaikaisia toimia väitettyyn loukkaamiseen liittyvän merkityksellisen todistusaineiston suojaamiseksi edellyttäen, että luottamukselliset tiedot suojataan asianmukaisesti.

               2.Nämä toimet voivat sisältää väitettyjen riidanalaisten tavaroiden yksityiskohtaisen kuvaamisen ja mahdollisen näytteiden oton tai riidanalaisten tavaroiden ja soveltuvissa tapauksissa näiden tavaroiden valmistuksessa ja/tai jakelussa käytettyjen materiaalien ja välineiden sekä tavaroihin liittyvien asiakirjojen haltuunottamisen.

               IP.41 artikla: Todistusaineisto

               1.Kumpikin osapuoli ryhtyy tarvittaviin toimenpiteisiin, jotta toimivaltaiset oikeusviranomaiset voivat sen osapuolen hakemuksesta, joka on esittänyt riittävästi kohtuullisesti saatavissa olevaa todistusaineistoa väitteidensä tueksi ja on näyttäessään toteen väitteitään tukevat tosiseikat yksilöinyt vastapuolen hallussa olevan todistusaineiston, määrätä vastapuolen esittämään tämän todistusaineiston, jota luottamuksellisten tietojen suoja koskee.

               2.Lisäksi kumpikin osapuoli ryhtyy tarvittaviin toimenpiteisiin, jotta toimivaltaiset oikeusviranomaiset voivat kaupallisessa laajuudessa tehtyjen teollis- tai tekijänoikeuden loukkausten osalta ja samoilla 1 kohdassa säädetyillä edellytyksillä tarvittaessa määrätä esitettäviksi vastapuolen hallussa olevia pankki-, rahoitus- tai kaupallisia asiakirjoja, joita luottamuksellisten tietojen suoja koskee.

               IP.42 artikla: Tiedonsaantioikeus

               1.Kumpikin osapuoli varmistaa, että toimivaltaiset oikeusviranomaiset voivat teollis- tai tekijänoikeuden loukkausta koskevan siviilioikeudellisen menettelyn yhteydessä kantajan perustellusta ja oikeasuhteisesta pyynnöstä määrätä teollis- tai tekijänoikeuksia loukanneen tai kenen tahansa muun henkilön antamaan tietoja sellaisten tavaroiden tai palvelujen alkuperästä ja jakeluverkosta, jotka loukkaavat teollis- tai tekijänoikeutta.

               2.Edellä 1 kohdassa tarkoitetuissa tapauksissa ’kuka tahansa henkilö’ tarkoittaa henkilöä,

               a)
                     jonka on todettu pitävän hallussaan riidanalaisia tavaroita kaupallisessa laajuudessa;

               b)
                     joka on tavattu käyttämästä riidanalaisia palveluja kaupallisessa laajuudessa;

               c)
                     jonka on todettu tarjoavan loukkaavassa toiminnassa käytettäviä palveluja kaupallisessa laajuudessa; tai

               d)
                     jonka a, b tai c alakohdassa tarkoitettu henkilö on osoittanut osallistuneen kyseisten tavaroiden tuottamiseen, valmistukseen tai jakeluun tai näiden palvelujen tarjoamiseen.

               3.Edellä 1 kohdassa tarkoitettuihin tietoihin sisältyvät tapauksen mukaan:

               a)
                     tavaroiden tai palveluiden tuottajien, valmistajien, jakelijoiden, toimittajien ja muiden aikaisempien haltijoiden sekä aiottujen tukku- ja vähittäiskauppiaiden nimet ja osoitteet;

               b)
                     tiedot tuotettujen, valmistettujen, toimitettujen, vastaanotettujen tai tilattujen tavaroiden taikka palvelujen määrästä sekä kyseisistä tavaroista tai palveluista saaduista hinnoista.

               4.1 ja 2 kohtaa sovelletaan rajoittamatta osapuolen muita säädöksiä, jotka

               a)
                     antavat oikeudenhaltijalle oikeudet saada laajempia tietoja;

               b)
                     koskevat tämän artiklan nojalla ilmoitettujen tietojen käyttöä siviilioikeudellisessa menettelyssä;

               c)
                     koskevat vastuuta tiedonsaantioikeuden väärinkäytöstä;

               d)
                     antavat mahdollisuuden kieltäytyä sellaisten tietojen antamisesta, jotka pakottaisivat 1 kohdassa tarkoitetun henkilön myöntämään oman tai lähisukulaisensa osallistumisen teollis- tai tekijänoikeuden loukkaukseen;

               e)
                     koskevat tietolähteiden luottamuksellisuuden suojaa tai henkilötietojen käsittelyä.

               IP.43 artikla: Väliaikaiset ja turvaamistoimenpiteet

               1.Kumpikin osapuoli varmistaa, että sen oikeusviranomaiset voivat kantajan pyynnöstä määrätä väitettyä oikeudenloukkaajaa koskevan väliaikaisen kiellon, jonka tarkoituksena on estää teollis- tai tekijänoikeuden välittömät loukkaukset, tai kieltää väliaikaisesti tai, jos sen lainsäädäntö sen mahdollistaa, tarvittaessa uhkasakon uhalla kyseisen oikeuden väitettyjen loukkausten jatkaminen tai asettaa jatkamisen ehdoksi oikeudenhaltijalle kuuluvan korvauksen takaamiseen tarkoitetut vakuudet. Väliaikainen kielto voidaan määrätä samoin edellytyksin välittäjälle, jonka palveluja kolmas osapuoli käyttää loukatakseen teollis- tai tekijänoikeutta.

               2.Kumpikin osapuoli varmistaa, että sen oikeusviranomaiset voivat kantajan pyynnöstä määrätä takavarikoitaviksi tai luovutettaviksi sellaiset tavarat, joiden epäillään loukkaavan teollis- tai tekijänoikeutta, jotta voidaan estää niiden saattaminen jakelukanavien piiriin tai levittäminen jakelukanavia pitkin.

               3.Väitetyn kaupallisessa laajuudessa tehdyn loukkauksen osalta kumpikin osapuoli varmistaa, että jos kantaja osoittaa olosuhteet, jotka todennäköisesti uhkaavat vahingonkorvauksen maksamista, oikeusviranomaiset voivat määrätä väitetyn loukkaajan irtainta ja kiinteää omaisuutta asetettavaksi hukkaamiskieltoon sekä tämän pankkitilit ja muut varat jäädytettäviksi. Tässä tarkoituksessa toimivaltaiset viranomaiset voivat määrätä esitettäviksi pankki-, rahoitus- tai kaupallisia asiakirjoja tai asianmukaisen pääsyn asiaankuuluviin tietoihin.

               4.Kumpikin osapuoli varmistaa, että sen oikeusviranomaisilla on 1, 2 ja 3 kohdassa tarkoitettujen toimenpiteiden osalta oikeus vaatia kantajaa toimittamaan kaikki kohtuullisesti saatavissa oleva todistusaineisto, jotta ne voivat riittävän varmasti vakuuttua siitä, että kantaja on oikeudenhaltija ja että tämän oikeutta on loukattu tai että tällaisen loukkauksen uhka on välitön.

               IP.44 artikla: Korjaavat toimenpiteet

               1.Kumpikin osapuoli varmistaa, että sen oikeusviranomaiset voivat kantajan pyynnöstä, oikeudenhaltijalle loukkauksen johdosta kuuluvia vahingonkorvauksia rajoittamatta, määrätä sellaiset tavarat, joiden ne ovat todenneet loukkaavan teollis- tai tekijänoikeutta, hävitettäväksi tai vähintään poistettavaksi lopullisesti jakelukanavista ilman minkäänlaista korvausta. Samoin edellytyksin oikeusviranomaiset voivat tarvittaessa määrätä hävitettäväksi myös näiden tavaroiden luomisessa tai valmistuksessa pääasiassa käytetyt materiaalit ja välineet.

               2.Kummankin osapuolen oikeusviranomaisilla on oltava valtuudet määrätä, että nämä toimenpiteet toteutetaan oikeudenloukkaajan kustannuksella, jollei tämän esteeksi vedota erityisiin syihin.

               IP.45 artikla: Kieltotuomiot

               Kumpikin osapuoli varmistaa, että kun teollis- tai tekijänoikeuden loukkauksen toteava oikeuden päätös on tehty, sen oikeusviranomaiset voivat antaa loukkaajaa vastaan kieltotuomion, jonka tarkoituksena on kieltää loukkauksen jatkaminen. Lisäksi kumpikin osapuoli varmistaa, että oikeusviranomaiset voivat antaa kieltotuomion välittäjille, joiden palveluja kolmas osapuoli käyttää loukatakseen teollis- tai tekijänoikeutta.

               IP.46 artikla: Vaihtoehtoiset toimenpiteet

               Kumpikin osapuoli voi säätää, että oikeusviranomaiset voivat soveltuvissa tapauksissa määrätä sen henkilön pyynnöstä, johon IP.44 artiklassa [Korjaavat toimenpiteet] tai IP.45 artiklassa [Kieltotuomiot] säädetyt toimenpiteet voivat kohdistua, että vahingon kärsineelle osapuolelle maksetaan edellä mainituissa kahdessa artiklassa mainittujen toimenpiteiden soveltamisen sijasta rahallinen hyvitys, jos kyseinen henkilö on toiminut ilman tuottamusta ja laiminlyöntiä, jos kyseisten toimenpiteiden täytäntöönpano aiheuttaisi tälle henkilölle kohtuutonta vahinkoa ja jos vahingon kärsineelle osapuolelle maksettavaa rahallista hyvitystä voidaan kohtuudella pitää tyydyttävänä.

               IP.47 artikla: Vahingonkorvaukset

               1.Kumpikin osapuoli varmistaa, että sen oikeusviranomaiset määräävät vahingon kärsineen osapuolen hakemuksesta loukkaajan, joka tiesi tai jolla oli riittävät perusteet tietää ryhtyneensä loukkaavaan tekoon, maksamaan oikeudenhaltijalle vahingonkorvauksen, joka vastaa tälle loukkauksen johdosta koitunutta tosiasiallista vahinkoa.

               2.Kumpikin osapuoli varmistaa, että kun oikeusviranomaiset määräävät vahingonkorvauksista,

               a)
                     ne ottavat huomioon kaikki asianmukaiset näkökohdat, kuten vahingon kärsineelle osapuolelle aiheutuneet kielteiset taloudelliset seuraukset, saamatta jäänyt voitto mukaan lukien, oikeudenloukkaajan saaman perusteettoman voiton ja soveltuvissa tapauksissa muita kuin taloudellisia tekijöitä, kuten oikeudenhaltijalle loukkauksen johdosta aiheutuneen aineettoman vahingon; tai

               b)
                     ne voivat vaihtoehtona a kohdan määräyksille soveltuvissa tapauksissa määrittää vahingonkorvaukset kertakorvauksena esimerkiksi vähintään niiden rojaltien tai maksujen määrän perusteella, jotka oikeudenloukkaaja olisi joutunut suorittamaan, jos se olisi pyytänyt lupaa käyttää kyseistä teollis- ja tekijänoikeutta.

               3.Jos oikeudenloukkaaja ei ole tietoisesti ryhtynyt loukkaavaan tekoon tai ryhtyi loukkaavaan tekoon ilman, että hänen olisi perustellusti pitänyt tietää ryhtyvänsä siihen, kumpikin osapuoli voi säätää, että oikeusviranomaiset voivat määrätä voitot perittäviksi takaisin tai maksettavaksi vahingonkorvauksen, joka voi olla ennalta määrätty.

               IP.48 artikla: Oikeudenkäyntikulut

               Kumpikin osapuoli varmistaa, että kohtuulliset ja oikeasuhteiset oikeudenkäyntikulut ja muut oikeudenkäynnin voittaneelle osapuolelle aiheutuneet kulut kuuluvat yleensä oikeudenkäynnin hävinneen maksettaviksi, jollei se ole kohtuutonta.

               IP.49 artikla: Tuomioistuimen päätösten julkaiseminen

               Kumpikin osapuoli varmistaa, että oikeusviranomaiset voivat teollis- tai tekijänoikeuden loukkauksen johdosta nostetun kanteen yhteydessä kantajan pyynnöstä ja loukkaajan kustannuksella määrätä toteutettaviksi soveltuvia toimenpiteitä päätöstä koskevien tietojen levittämiseksi, mukaan lukien päätöksen julkistaminen ja sen julkaiseminen kokonaan tai osittain.

               IP.50 artikla: Olettama tekijänoikeudesta

               Sovellettaessa 3 luvussa [Julkistamattoman tiedon suoja] määrättyjä toimenpiteitä, menettelyjä ja oikeussuojakeinoja:

               a)
                     jotta kirjallisen tai taiteellisen teoksen tekijää voidaan pitää, jollei toisin osoiteta, tekijänä ja sen johdosta oikeutettuna ajamaan kannetta tekijänoikeutensa loukkaamisesta, riittää, että tekijän nimi on tavanmukaisella tavalla ilmoitettu teoksessa; ja

               b)
                     a kohdassa olevaa määräystä sovelletaan tarvittavin muutoksin tekijänoikeuden lähioikeuksien haltijoihin heidän suojatun aineistonsa osalta.

               IP.51 artikla: Hallinnolliset menettelyt

               Mikäli siviilioikeudellisia seuraamuksia voidaan määrätä asian käsittelyssä hallinnollisessa menettelyssä, siinä noudatettavien periaatteiden tulee vastata sisällöltään tässä luvussa tarkoitettuja periaatteita.

               3 jakso: Liikesalaisuuksia koskevat oikeudelliset menettelyt ja oikeussuojakeinot

               IP.52 artikla: Liikesalaisuuksia koskevat oikeudelliset menettelyt ja oikeussuojakeinot

               1.Kumpikin osapuoli varmistaa, että henkilöt, jotka osallistuvat IP.34 artiklan [Liikesalaisuuksien suojan laajuus] 1 kohdassa tarkoitettuihin siviilioikeudellisiin menettelyihin tai joilla on oikeus tutustua kyseisiin menettelyihin liittyviin asiakirjoihin, eivät saa käyttää tai ilmaista liikesalaisuuksia tai väitettyjä liikesalaisuuksia, jotka toimivaltaiset oikeusviranomaiset ovat asiaan osallisen asianmukaisesti perustellusta pyynnöstä katsoneet luottamuksellisiksi ja joista he ovat saaneet tiedon tällaisen osallistumisen tai asiakirjoihin tutustumisen seurauksena.

               2.Kumpikin osapuoli varmistaa, että 1 kohdassa tarkoitettu velvoite pysyy voimassa siviilioikeudellisen menettelyn päätyttyä niin kauan kuin on tarpeen.

               3.Kumpikin osapuoli säätää, että IP.34 artiklan [Liikesalaisuuksien suojan laajuus] 1 kohdassa tarkoitetuissa siviilioikeudellisissa menettelyissä kyseisen osapuolen oikeusviranomaisilla on valtuudet ainakin

               a)
                     määrätä säädöstensä ja määräystensä mukaisesti väliaikaisia toimia rehellisten kaupallisten käytäntöjen vastaisen liikesalaisuuksien käytön tai ilmaisemisen lopettamiseksi ja kieltämiseksi;

               b)
                     määrätä säädöstensä ja määräystensä mukaisesti toimia, joilla joko velvoitetaan lopettamaan rehellisten kaupallisten käytäntöjen vastainen liikesalaisuuksien käyttö tai ilmaiseminen tai kielletään ne;

               c)
                     määrätä lakiensa ja määräystensä mukaisesti henkilön, joka on hankkinut liikesalaisuuden, käyttänyt sitä tai ilmaissut sen rehellisten kaupallisten käytäntöjen vastaisesti ja joka tiesi tai jonka olisi pitänyt tietää hankkineensa liikesalaisuuden, käyttäneensä sitä tai ilmaisseensa sen rehellisten kaupallisten käytäntöjen vastaisesti, maksamaan liikesalaisuuden haltijalle vahingonkorvauksen, joka vastaa liikesalaisuuden tällaisen hankinnan, käytön tai ilmaisemisen johdosta koitunutta tosiasiallista vahinkoa;

               d)
                     toteuttaa erityisiä toimenpiteitä, jotka ovat tarpeen IP.34 artiklan [Liikesalaisuuksien suojan laajuus] 1 kohdassa tarkoitetun menettelyn aikana käytetyn tai esille tuodun liikesalaisuuden tai väitetyn liikesalaisuuden luottamuksellisuuden säilyttämiseksi. Tällaisiin erityisiin toimenpiteisiin voi sisältyä kummankin osapuolen säädösten ja määräysten, myös puolustautumisoikeuksien, mukaisesti mahdollisuus rajoittaa oikeutta tutustua tiettyihin asiakirjoihin kokonaan tai osittain, rajoittaa pääsyä suulliseen käsittelyyn ja näiden käsittelyjen pöytäkirjoihin tai litteroituun tekstiin sekä asettaa saataville tuomioistuimen ratkaisuista toisinto, josta on poistettu kaikki liikesalaisuuksia sisältävät kohdat tai jossa tällaisia kohtia on muutettu;

               e)
                     määrätä seuraamuksia oikeudellisiin menettelyihin osallistuville henkilöille, jotka eivät pysty noudattamaan tai kieltäytyvät noudattamasta liikesalaisuuden tai väitetyn liikesalaisuuden suojaa koskevia tuomioistuimen määräyksiä.

               4.Kumpikin osapuoli varmistaa, että tässä artiklassa määrättyjen toimenpiteiden, menettelyjen ja oikeussuojakeinojen määräämistä koskeva vaatimus hylätään, jos liikesalaisuuden väitetty rehellisten kaupallisten käytäntöjen vastainen hankinta, käyttö tai ilmaiseminen on tapahtunut sen säädösten ja määräysten mukaisesti

               a)
                     väärinkäytöksen taikka väärän tai laittoman toiminnan paljastamiseksi, jos tarkoituksena oli suojata yleistä etua;

               b)
                     tapauksessa, jossa työntekijät ovat ilmaisseet liikesalaisuuden edustajilleen osana näiden edustajien tehtävien perusteltua hoitoa tai jossa liikesalaisuuden ilmaiseminen on ollut välttämätöntä tällaisten tehtävien hoitamiseksi;

               c)
                     kyseisen osapuolen säädöksissä ja määräyksissä tunnustetun oikeutetun edun suojaamiseksi.

               4 jakso: Rajavalvonta

               IP.53 artikla: Toimenpiteet rajalla

               1.Tullivalvonnassa olevien tavaroiden osalta kumpikin osapuoli ottaa käyttöön tai pitää voimassa menettelyjä, joiden nojalla oikeudenhaltija voi jättää hakemuksen toimivaltaiselle viranomaiselle
                  40
                epäilyksenalaisten tavaroiden luovutuksen keskeyttämiseksi tai haltuun ottamiseksi. Tätä jaksoa sovellettaessa ’epäilyksenalaisilla tavaroilla’ tarkoitetaan tavaroita, joiden epäillään loukkaavan tavaramerkkejä, tekijänoikeutta ja lähioikeuksia, maantieteellisiä merkintöjä, patentteja, hyödyllisyysmalleja, teollismalleja, integroitujen piirien piirimalleja tai kasvinjalostajanoikeuksia.

               2.Kummallakin osapuolella on oltava käytössä sähköisiä järjestelmiä, joilla tulliviranomainen hallinnoi hyväksyttyjä ja tallennettuja hakemuksia.

               3.Kummankin osapuolen on varmistettava, etteivät sen toimivaltaiset viranomaiset peri maksua kattaakseen hakemuksen käsittelystä tai tallentamisesta aiheutuneita hallinnollisia kuluja.

               4.Kumpikin osapuoli varmistaa, että toimivaltaiset viranomaiset päättävät hakemusten hyväksymisestä tai tallentamisesta kohtuullisen ajan kuluessa

               5.Kumpikin osapuoli säätää, että 1 kohdassa tarkoitetut hakemukset voivat koskea useita lähetyksiä.

               6.Tullivalvonnassa olevien tavaroiden osalta kumpikin osapuoli varmistaa, että sen tulliviranomaiset voivat omasta aloitteestaan keskeyttää epäilyksenalaisten tavaroiden luovutuksen tai ottaa epäilyksenalaiset tavarat haltuun.

               7.Kumpikin osapuoli varmistaa, että sen tulliviranomaiset hyödyntävät riskianalyysejä epäilyksenalaisten tavaroiden tunnistamiseksi.

               8.Kumpikin osapuoli voi sallia, että sen tulliviranomainen antaa oikeudenhaltijalle pyynnöstä tietoja tavaroista, joiden luovutus on keskeytetty tai jotka on otettu haltuun, mukaan lukien tavaroiden kuvaus ja tosiasiallinen tai arvioitu määrä, ja jos se on tiedossa, lähettäjän nimi ja osoite, tuoja, viejä tai vastaanottaja sekä tavaroiden alkuperä- tai lähtömaa.

               9.Kummallakin osapuolella on käytössä menettelyjä, joilla sallitaan epäilyksenalaisten tavaroiden hävittäminen ilman, että loukkaukset on todettava muodollisesti etukäteen hallinnollisessa tai oikeudellisessa menettelyssä, jos asianomaiset henkilöt tähän suostuvat tai eivät vastusta hävittämistä. Jos epäilyksenalaisia tavaroita ei hävitetä, kukin osapuoli varmistaa, että elleivät olosuhteet ole poikkeukselliset, tällaiset tavarat poistetaan kaupallisista jakelukanavista siten, ettei oikeudenhaltijalle aiheudu vahinkoa.

               10.Kummallakin osapuolella on käytössä menettelyjä, joilla sallitaan postitse tai pikakuriiritoimituksena lähetettyjen ja väärennetyllä tavaramerkillä varustettujen tai laittomasti valmistettujen tavaroiden nopea hävittäminen.

               11.Kumpikin osapuoli säätää, että hyväksytyn tai tallennetun hakemuksen haltija on tulliviranomaisten kehotuksesta velvollinen korvaamaan tulliviranomaisille tai tulliviranomaisten puolesta toimiville muille osapuolille tavaroiden haltuunoton tai luovutuksen keskeyttämisen jälkeen aiheutuneet kustannukset, mukaan lukien varastointi, käsittely ja mahdolliset tavaroiden tuhoamiseen tai hävittämiseen liittyvät kustannukset.

               12.Kumpikin osapuoli voi päättää olla soveltamatta tätä artiklaa sellaisten tavaroiden tuontiin, jotka saatetaan markkinoille toisessa maassa oikeudenhaltijan toimesta tai suostumuksella. Osapuoli voi jättää tämän artiklan soveltamisalan ulkopuolelle luonteeltaan ei-kaupalliset, matkustajien henkilökohtaisiin matkatavaroihin sisältyvät tavarat.

               13.Kumpikin osapuoli sallii tulliviranomaistensa käydä säännöllistä vuoropuhelua ja edistää yhteistyötä asiaankuuluvien sidosryhmien ja muiden teollis- ja tekijänoikeuden täytäntöönpanoon osallistuvien viranomaisten kanssa.

               14.Osapuolet tekevät yhteistyötä epäilyksenalaisten tavaroiden kansainvälistä kauppaa koskevissa asioissa. Osapuolet jakavat mahdollisuuksien mukaan toisilleen merkityksellistä tietoa erityisesti toista osapuolta koskevasta epäilyksenalaisten tavaroiden kaupasta.

               15.Muita yhteistyön muotoja rajoittamatta teollis- tai tekijänoikeuslainsäädännön rikkomuksiin sovelletaan pöytäkirjaa keskinäisestä hallinnollisesta avunannosta tulliasioissa, minkä täytäntöönpanon toimivaltainen viranomainen on tämän artiklan mukaan osapuolen tulliviranomainen.

               IP.54 artikla: Johdonmukaisuus GATT 1994 -sopimuksen ja TRIPS-sopimuksen kanssa

               Kun tulli toteuttaa rajatoimenpiteitä teollis- ja tekijänoikeuksien täytäntöönpanemiseksi, riippumatta siitä, kuuluvatko ne tämän jakson soveltamisalaan, osapuolet varmistavat yhdenmukaisuuden GATT 1994 -sopimuksen ja TRIPS-sopimuksen ja erityisesti GATT 1994 -sopimuksen V artiklan ja TRIPS-sopimuksen 41 artiklan ja III osan 4 jakson mukaisten velvoitteidensa kanssa.

               4 luku: Muut määräykset

               IP.55 artikla: Yhteistyö

               1.Osapuolet tekevät yhteistyötä tukeakseen tämän osaston mukaisten sitoumusten ja velvoitteiden täytäntöönpanoa.

               2.Yhteistyö koskee muun muassa seuraavia toimintoja:

               a)
                     tietojen vaihto teollis- ja tekijänoikeuksia sekä suojelu- ja täytäntöönpanosääntöjä koskevasta oikeudellisesta kehyksestä;

               b)
                     lainsäädännön etenemistä, teollis- ja tekijänoikeuksien täytäntöönpanoa ja tullin, poliisin ja hallinto- tai lainkäyttöelinten toteuttamaa täytäntöönpanoa keskushallinnon tasolla tai sitä alemmilla hallintotasoilla koskevien kokemusten vaihto;

               c)
                     koordinointi väärennettyjen tavaroiden viennin estämiseksi, myös muiden maiden kanssa;

               d)
                     tekninen tuki, valmiuksien kehittäminen, henkilövaihto ja henkilöstön kouluttaminen;

               e)
                     teollis- ja tekijänoikeuksien suojaaminen ja puolustaminen ja siihen liittyvän tiedon levittäminen muun muassa liike-elämän piireissä ja kansalaisille;

               f)
                     kuluttajien ja oikeudenhaltijoiden yleisen tietämyksen lisääminen;

               g)
                     institutionaalisen yhteistyön kehittäminen erityisesti osapuolten teollis- ja tekijänoikeuksista vastaavien virastojen välillä;

               h)
                     teollis- ja tekijänoikeuksien suojaamis- ja täytäntöönpanokäytäntöjä koskeva yleisen tietämyksen parantaminen ja valistustyö;

               i)
                     teollis- ja tekijänoikeuksien suojaamisen ja täytäntöönpanon edistäminen julkisten ja yksityisten toimijoiden välisessä yhteistyössä, johon osallistuu pieniä ja keskisuuria yrityksiä;

               j)
                     tehokkaiden strategioiden laatiminen kohderyhmien tunnistamiseksi ja tiedotusohjelmien luominen kuluttajien ja tiedotusvälineiden tietoisuuden parantamiseksi teollis- ja tekijänoikeuksien rikkomisen vaikutuksista, mukaan lukien terveys- ja turvallisuusriskit ja yhteydet järjestäytyneeseen rikollisuuteen.

               3.Osapuolet pitävät suoraan tai teollis- ja tekijänoikeuksia käsittelevän erityiskauppakomitean välityksellä yhteyttä kaikissa tämän osaston täytäntöönpanoon ja toimintaan liittyvissä asioissa.

               IP.56 artikla: Vapaaehtoiset sidosryhmäaloitteet

               Kumpikin osapuoli pyrkii parhaansa mukaan helpottamaan teollis- ja tekijänoikeusloukkauksia vähentäviä vapaaehtoisia sidosryhmäaloitteita verkossa ja muualla toimivilla markkinapaikoilla keskittyen konkreettisiin ongelmiin ja toteutettavissa olevien, tasapuolisten ja kaikille asianomaisille reilujen käytännön ratkaisujen löytämiseen esimerkiksi seuraavasti:

               a)
                     kumpikin osapuoli pyrkii kutsumaan alueensa sidosryhmät koolle yhteisymmärryksessä helpottaakseen vapaaehtoisia aloitteita ratkaisujen löytämiseksi sekä teollis- ja tekijänoikeuksien suojelemista ja täytäntöönpanoa koskevien erimielisyyksien ratkaisemiseksi ja rikkomusten vähentämiseksi;

               b)
                     osapuolet pyrkivät vaihtamaan keskenään tietoja vapaaehtoisten sidosryhmäaloitteiden helpottamiseksi osapuolten alueilla tehdyistä toimenpiteistä; ja

               c)
                     osapuolet pyrkivät edistämään avointa vuoropuhelua ja yhteistyötä osapuolten sidosryhmien välillä sekä rohkaisemaan osapuolten sidosryhmiä etsimään ratkaisuja ja ratkaisemaan teollis- ja tekijänoikeuksien suojelemista ja täytäntöönpanoa koskevia erimielisyyksiä ja vähentämään rikkomuksia yhdessä.

               IP.57 artikla: Maantieteellisten merkintöjen uudelleentarkastelu

               Ottaen huomioon Yhdistyneen kuningaskunnan sekä Euroopan unionin ja Euratomin välillä mahdollisesti aiemmin tehtyjen kahdenvälisten sopimusten asiaa koskevat määräykset osapuolet voivat yhdessä pyrkiä kohtuullisin keinoin sopimaan säännöistä, jotka koskevat niiden maantieteellisten merkintöjen suojaa ja tehokasta täytäntöönpanoa.

               VI osasto: Julkiset hankinnat

               1 luku: Soveltamisala

               PPROC.1 artikla: Tavoite

               Tämän osaston tavoitteena on taata molempien osapuolten toimittajille enemmän mahdollisuuksia osallistua julkisiin hankintamenettelyihin ja lisätä julkisten hankintamenettelyjen avoimuutta.

               PPROC.2 artikla: Tiettyjen GPA-sopimuksen määräysten sisällyttäminen tähän sopimukseen ja soveltamisalaan kuuluvat hankinnat

               1.
                     Liitteessä PPROC-1 olevassa A jaksossa luetellut GPA-sopimuksen määräykset, mukaan lukien GPA-sopimuksen lisäykseen I sisältyvät kummankin osapuolen liitteet, sisällytetään tähän osastoon.

               2.
                     Tätä osastoa sovellettaessa ’soveltamisalaan kuuluvilla hankinnoilla’ tarkoitetaan hankintoja, joihin sovelletaan GPA-sopimuksen II artiklaa, ja lisäksi liitteessä PPROC-1 olevassa B jaksossa lueteltuja hankintoja.

               3.
                     Kumpikin osapuoli soveltaa soveltamisalaan kuuluvien hankintojen osalta liitteessä PPROC-1 olevassa A jaksossa lueteltuja GPA-sopimuksen määräyksiä tarvittavin muutoksin toisen osapuolen toimittajiin, tavaroihin ja palveluihin.

               2 luku: Soveltamisalaan kuuluvia hankintoja koskevat lisäsäännöt

               PPROC.3 artikla: Sähköinen tietojenvaihto hankintamenettelyssä

               1.
                     Kumpikin osapuoli varmistaa, että sen hankintayksiköt toteuttavat soveltamisalaan kuuluvat hankinnat sähköisesti niin laajasti kuin on käytännössä mahdollista.

               2.
                     Hankintayksikön katsotaan toteuttavan soveltamisalaan kuuluvat hankinnat sähköisesti, jos yksikkö käyttää sähköisiä tiedotus- ja viestintäkeinoja seuraaviin tarkoituksiin:

               a)
                     hankintailmoitusten ja hankintamenettelyyn liittyvien tarjouspyyntöasiakirjojen julkaiseminen; ja

               b)
                     osallistumis- ja tarjouspyyntöjen lähettäminen.

               3.
                     Erityistilanteita lukuun ottamatta tällaisten sähköisten tiedotus- ja viestintäkeinojen on oltava syrjimättömiä, yleisesti saatavilla ja yhteentoimivia yleisesti käytössä olevien tieto- ja viestintäteknologian tuotteiden kanssa, eivätkä ne saa rajoittaa mahdollisuuksia osallistua hankintamenettelyyn.

               4.
                     Kumpikin osapuoli varmistaa, että sen hankintayksiköt vastaanottavat ja käsittelevät sähköisiä laskuja sen lainsäädännön mukaisesti.

               PPROC.4 artikla: Sähköinen julkaiseminen

               Kaikkien soveltamisalaan kuuluvia hankintoja koskevien hankintailmoitusten, mukaan lukien aiottua tai suunniteltua hankintaa koskevien ilmoitusten, yhteenvetoilmoitusten ja jälki-ilmoitusten, on oltava suoraan saatavilla sähköisesti ja maksutta yhdestä paikasta internetissä.

               PPROC.5 artikla: Todisteet

               Kumpikin osapuoli varmistaa, että hankintayksiköt eivät vaadi toimittajia toimittamaan osallistumishakemuksia tai tarjouksia jättäessään kaikkia tai joitakin todisteita siitä, että ne eivät ole missään niistä tilanteista, joissa toimittaja voidaan sulkea pois hankintamenettelystä, ja että ne täyttävät osallistumisedellytykset, paitsi jos tämä on tarpeen hankinnan moitteettoman toteuttamisen varmistamiseksi.

               PPROC.6 artikla: Osallistumisehdot

               Kumpikin osapuoli varmistaa, että jos sen hankintayksiköt asettavat soveltamisalaan kuuluviin hankintoihin osallistumisen ehdoksi aiemman kokemuksen osoittamisen, hankintayksiköt eivät vaadi, että toimittajan on täytynyt hankkia tällainen aiempi kokemus kyseisen osapuolen alueella.

               PPROC.7 artikla: Rekisteröintijärjestelmät ja kelpuuttamismenettelyt

               Jos osapuoli pitää yllä toimittajien rekisteröintijärjestelmää, se varmistaa, että hankinnasta kiinnostunut toimittaja voi pyytää rekisteröimistä milloin tahansa. Rekisteröimistä pyytäneelle hankinnasta kiinnostuneelle toimittajalle ilmoitetaan pyynnön hyväksymistä tai hylkäämistä koskevasta päätöksestä kohtuullisessa ajassa.

               PPROC.8 artikla: Valikoiva tarjouspyyntömenettely

               Kumpikin osapuoli varmistaa, että jos hankintayksikkö käyttää valikoivaa tarjouskilpailumenettelyä, hankintayksikkö pyytää tarjousta riittävältä määrältä toimittajia, jotta voidaan varmistaa aito kilpailu vaikuttamatta hankintajärjestelmän toiminnan tehokkuuteen.

               PPROC.9 artikla: Poikkeuksellisen alhaiset hinnat

               Sen lisäksi, mitä GPA-sopimuksen XV artiklan 6 kohdassa määrätään, jos hankintayksikkö saa tarjouksen, jonka hinta on poikkeuksellisen alhainen muihin jätettyihin tarjouksiin nähden, se voi myös varmistaa toimittajalta, onko hinnassa otettu huomioon valtiontuki.

               PPROC.10 artikla: Sosiaaliset, työhön liittyvät ja ympäristönäkökohdat

               Kumpikin osapuoli varmistaa, että hankintayksiköt voivat ottaa koko hankintamenettelyssä huomioon sosiaaliset, työhön liittyvät ja ympäristönäkökohdat sillä edellytyksellä, että nämä näkökohdat ovat 1 ja 2 luvussa vahvistettujen sääntöjen kanssa yhteensopivia ja että niistä ilmoitetaan aiottua hankintaa koskevassa ilmoituksessa tai muussa ilmoituksessa, jota käytetään aiottua hankintaa koskevana ilmoituksena, tai tarjouspyyntöasiakirjoissa.

               PPROC.11 artikla: Kotimaiset muutoksenhakumenettelyt

               1.
                     Jos osapuoli on nimennyt GPA-sopimuksen XVIII artiklan 4 kohdan mukaisesti puolueettoman hallintoviranomaisen, kyseinen osapuoli varmistaa, että

               (a)nimetyn viranomaisen jäsenet ovat riippumattomia, puolueettomia ja vapaita ulkopuolisista vaikutteista toimikautensa aikana;

               (b)nimetyn viranomaisen jäseniä ei eroteta heidän tahtonsa vastaisesti heidän toimikautensa aikana, elleivät nimettyä viranomaista koskevat säännökset edellytä heidän erottamistaan; ja

               (c)nimetyn viranomaisen puheenjohtajalla tai vähintään yhdellä muulla jäsenellä on vastaava oikeudellinen ja ammatillinen pätevyys kuin vaaditaan tuomareilta, oikeusalan ammattilaisilta tai muilta lakiasiantuntijoilta, joilla on osapuolen lakien ja määräysten mukainen pätevyys.

               2.
                     Kukin osapuoli ottaa käyttöön tai ylläpitää menettelyjä, jotka mahdollistavat nopeat väliaikaiset toimenpiteet, jotta toimittaja voi säilyttää mahdollisuutensa osallistua hankintaan. Tällaiset GPA-sopimuksen XVIII artiklan 7 kohdan a alakohdassa vahvistetut väliaikaiset toimenpiteet voivat johtaa hankintamenettelyn keskeyttämiseen tai, jos hankintayksikkö on tehnyt sopimuksen ja jos osapuoli on niin säätänyt, sopimuksen täytäntöönpanon keskeyttämiseen. Menettelyissä voidaan sallia se, että asianomaisten etujen, myös yleisen edun, kannalta merkittävät kielteiset seuraukset voidaan ottaa huomioon päätettäessä näiden toimien toteuttamisesta. Jos asiassa ei ryhdytä toimenpiteisiin, perustelut tästä on ilmoitettava kirjallisesti.

               3.
                     Jos hankinnasta kiinnostunut tai hankintaan osallistuva toimittaja on esittänyt 1 kohdassa tarkoitetulle nimetylle viranomaiselle valituksen, kukin osapuoli lähtökohtaisesti varmistaa, ettei hankintayksikkö tee sopimusta, ennen kuin kyseinen viranomainen on tehnyt kyseistä valitusta koskevan päätöksen tai antanut sitä koskevan suosituksen 2, 5 ja 6 kohdassa tarkoitettujen väliaikaisten toimenpiteiden, korjaavien toimien taikka koituneen menetyksen tai vahingon korvaamisen osalta sen omien sääntöjen, määräysten ja menettelyjen mukaisesti. Kumpikin osapuoli voi säätää, että väistämättömissä ja asianmukaisesti perustelluissa olosuhteissa sopimus voidaan kuitenkin tehdä.

               4.
                     Kumpikin osapuoli voi säätää seuraavista:

               (a)sopimuksen myöntämisen ja sopimuksen tekemisen välinen odotusaika, jotta hylätyille tarjoajille annetaan riittävästi aikaa arvioida, olisiko muutoksenhakumenettelyn käynnistäminen aiheellista; tai

               (b)riittävän pitkä aika hankkeesta kiinnostuneelle toimittajalle valituksen esittämiseen, mikä voi olla peruste sopimuksen täytäntöönpanon keskeyttämiselle.

               5.
                     GPA-sopimuksen XVIII artiklan 7 kohdan b alakohdan mukaisiin korjaaviin toimiin voi sisältyä yksi tai useampi seuraavista:

               (a)teknisten, taloudellisten tai rahoitusta koskevien syrjivien tarjouspyyntöeritelmien, sopimusasiakirjojen tai muiden hankintamenettelyyn liittyvien asiakirjojen poistaminen ja uuden tarjouskilpailumenettelyn toteuttaminen;

               (b)hankintamenettelyn uusiminen sen ehtoja muuttamatta;

               (c)sopimuksen myöntämispäätöksen kumoaminen ja uuden päätöksen tekeminen sopimuksen myöntämisestä;

               (d)sopimuksen purkaminen tai sen julistaminen pätemättömäksi; tai

               (e)muiden sellaisten toimenpiteiden hyväksyminen, joilla pyritään korjaamaan 1 ja 2 luvun määräysten rikkominen, esimerkiksi määräys tietyn summan maksamisesta kunnes rikkominen on tosiasiallisesti korjattu.

               6.
                     GPA-sopimuksen XVIII artiklan 7 kohdan b alakohdan mukaisesti kumpikin osapuoli voi säätää koitunutta menetystä tai vahinkoa koskevan korvauksen myöntämisestä. Tässä yhteydessä, jos osapuolen muutoksenhakuelin ei ole tuomioistuin ja toimittaja katsoo, että 1 ja 2 luvun mukaisten velvoitteiden täytäntöönpanemiseksi annettuja sisäisiä lakeja ja määräyksiä on rikottu, toimittaja voi saattaa asian tuomioistuimen käsiteltäväksi, myös korvauksen hakemista varten, osapuolen oikeudellisten menettelyjen mukaisesti.

               7.
                     Kumpikin osapuoli ottaa käyttöön tai pitää voimassa tarvittavat menettelyt, joilla muutoksenhakuelinten päätökset tai suositukset pannaan tosiasiallisesti täytäntöön tai joilla oikeudellista valvontaa toteuttavien elinten päätökset pannaan tosiasiallisesti täytäntöön.

               3 luku: Kansallinen kohtelu soveltumisalaan kuulumattomissa hankinnoissa

               PPROC.12 artikla: Määritelmät

               1.
                     Tätä lukua sovellettaessa osapuolen myöntämällä kohtelulla tarkoitetaan:

               a)
                     Yhdistyneen kuningaskunnan osalta vähintään yhtä edullista kohtelua kuin edullisin kohtelu, joka on samanlaisissa tilanteissa myönnetty Yhdistyneen kuningaskunnan toimittajille; ja

               b)
                     jäsenvaltioissa vähintään yhtä edullista kohtelua kuin edullisin kohtelu, joka on samanlaisissa tilanteissa myönnetty samassa jäsenvaltiossa sen omille toimittajille.

               2.
                     Tätä lukua sovellettaessa osapuolen toimittajalla, joka on oikeushenkilö, tarkoitetaan

               a)
                     unionin osalta unionin tai vähintään yhden sen jäsenvaltion lain mukaisesti perustettua tai muulla tavoin järjestettyä oikeushenkilöä, jolla on Euroopan unionin alueella merkittäviä liiketoimia, joiden unioni katsoo Euroopan yhteisön perustamissopimusta koskevan WTO:lle annetun ilmoituksensa mukaisesti (asiakirja WT/REG39/1) vastaavan Euroopan unionin toiminnasta tehdyn sopimuksen 54 artiklaan perustuvaa käsitettä ’tosiasiallinen ja jatkuva yhteys’ jonkin jäsenvaltion talouteen; ja

               b)
                     Yhdistyneen kuningaskunnan osalta Yhdistyneen kuningaskunnan lainsäädännön mukaisesti perustettua tai muulla tavoin järjestettyä oikeushenkilöä, jolla on merkittäviä liiketoimia Yhdistyneen kuningaskunnan alueella.

               PPROC.13 artikla: Paikallisesti sijoittautuneiden toimittajien kansallinen kohtelu

               1.
                     Osapuolen toimenpide ei saa minkään hankinnan osalta johtaa siihen, että sen alueelle oikeushenkilön perustamisen, hankinnan tai ylläpitämisen kautta sijoittautuneet toisen osapuolen toimittajat saavat epäedullisempaa kohtelua kuin osapuolen omille samankaltaisille toimittajilleen myöntämä kohtelu.
                  41

               2.
                     Tässä artiklassa määrättyyn kansallisen kohtelun soveltamisvelvoitteeseen sovelletaan GPA-sopimuksen III artiklassa määriteltyjä turvallisuuteen perustuvia poikkeuksia ja yleisiä poikkeuksia silloinkin, kun hankinta ei ole tämän osaston mukainen soveltamisalaan kuuluva hankinta.

               4 luku: Muut määräykset

               PPROC.14 artikla: Markkinoille pääsyä koskevien sitoumusten muutokset ja oikaisut

               Kumpikin osapuoli voi muuttaa tai oikaista markkinoille pääsyä koskevia sitoumuksiaan liitteessä PPROC-1 olevan B jakson itseään koskevassa alajaksossa PPROC.15 [Muutokset] – PPROC.18 [Liitteessä PPROC-1 olevan B jakson muuttaminen] artiklassa määrätyn menettelyn mukaisesti.

               PPROC.15 artikla: Muutokset

               1.
                     Jos jompikumpi osapuoli aikoo muuttaa liitteessä PPROC-1 olevan B jakson alajaksoa, osapuolen on

               (a)ilmoitettava tästä toiselle osapuolelle kirjallisesti; ja

               (b)sisällytettävä ilmoitukseen ehdotus toista osapuolta koskevista asianmukaisista hyvitysjärjestelyistä, jotta markkinoille pääsyä koskevien sitoumusten taso vastaisi muutosta edeltänyttä tilannetta.

               2.
                     Sen estämättä, mitä 1 kohdan b alakohdassa määrätään, osapuolen ei tarvitse tarjota toiselle osapuolelle hyvitysjärjestelyjä, jos muutosehdotus koskee hankintayksikköä, jonka osalta osapuoli on tosiasiallisesti poistanut määräys- tai vaikutusvaltansa soveltamisalaan kuuluvien hankintojen osalta.

               Osapuolen katsotaan tosiasiallisesti poistaneen määräys- tai vaikutusvaltansa hankintayksikön soveltamisalaan kuuluviin hankintoihin, jos hankintayksikköön kohdistuu suoraa kilpailua markkinoilla, joille pääsyä ei ole rajoitettu.

               3. Toinen osapuoli voi vastustaa 1 kohdan a alakohdassa tarkoitettua muutosta, mikäli se kiistää sen, että

               (a)1 kohdan b alakohdassa ehdotettu hyvitysjärjestely on riittävä säilyttämään muutosta edeltäneeseen tilanteeseen verrattuna vastaavan yhteisesti sovittujen markkinoille pääsyä koskevien sitoumusten tason; tai

               (b)muutosehdotus koskee hankintayksikköä, jonka osalta osapuoli on tosiasiallisesti poistanut määräys- tai vaikutusvaltansa 2 kohdan mukaisesti.

               Toisen osapuolen on ilmaistava vastustuksensa kirjallisesti 45 päivän kuluessa 1 kohdan a alakohdassa tarkoitetun ilmoituksen vastaanottamisesta tai sen katsotaan hyväksyneen hyvitysjärjestelyn tai muutosehdotuksen, myös sovellettaessa kuudennen osan [Riitojen ratkaiseminen ja horisontaaliset määräykset] I osaston [Riitojen ratkaiseminen] määräyksiä.

               PPROC.16 artikla: Oikaisut

               1.
                     Jos jompikumpi osapuoli aikoo oikaista liitteessä PPROC-1 olevan B jakson alajaksoa, osapuolen on ilmoitettava tästä toiselle osapuolelle kirjallisesti.

               Oikaisuna pidetään seuraavia liitteessä PPROC-1 olevan B jakson alajaksoihin tehtäviä muutoksia edellyttäen, että ne eivät vaikuta tässä osastossa määrättyihin, yhteisesti sovittuihin markkinoille pääsyä koskeviin sitoumuksiin:

               (a)hankintayksikön nimen muutos;

               (b)kahden tai useamman kyseisessä alajaksossa luetellun hankintayksikön sulautuminen; ja

               (c)kyseisessä alajaksossa mainitun hankintayksikön jakautuminen kahdeksi tai useammaksi hankintayksiköksi, jotka lisätään kyseisessä alajaksossa lueteltuihin hankintayksiköihin.

               2.
                     Osapuoli voi 45 päivän kuluessa ilmoituksen vastaanottamisesta ilmoittaa kirjallisesti toiselle osapuolelle vastustavansa ehdotettua oikaisua. Vastalauseen esittävän osapuolen on ilmaistava syyt, joiden vuoksi se katsoo, että ehdotettu oikaisu ei ole 1 kohdan määräysten mukainen muutos, ja kuvattava ehdotetun oikaisun vaikutus tässä osastossa määrättyihin, yhteisesti sovittuihin markkinoille pääsyä koskeviin sitoumuksiin Jos tällaista vastalausetta ei ole toimitettu kirjallisesti 45 päivän kuluessa ilmoituksen vastaanottamisesta, osapuolen katsotaan hyväksyneen oikaisun.

               PPROC.17 artikla: Neuvottelut ja riitojen ratkaiseminen

               Jos osapuoli vastustaa PPROC.15 artiklassa [Muutokset] tarkoitettua aiottua muutosta tai ehdotettua hyvitysjärjestelyä tai PPROC.16 artiklassa [Oikaisut] tarkoitettua ehdotettua oikaisua, osapuolet pyrkivät ratkaisemaan asian neuvottelemalla. Jos osapuolet eivät pääse sopimukseen 60 päivän kuluessa vastalauseen vastaanottamisesta, osapuoli, joka aikoo muuttaa tai oikaista sitä koskevaa liitteessä PPROC-1 olevan B jakson alajaksoa, voi turvautua tämän sopimuksen kuudennen osan [Riitojen ratkaiseminen ja horisontaaliset määräykset] I osaston [Riitojen ratkaiseminen] mukaiseen riitojenratkaisumenettelyyn sen ratkaisemiseksi, onko vastalause oikeutettu.

               PPROC.18 artikla: Liitteessä PPROC-1 olevan B jakson muuttaminen

               Jos osapuoli ei vastusta PPROC.15 artiklan [Muutokset] 3 kohdan mukaista muutosta tai PPROC.16 artiklan [Oikaisut] 2 kohdan mukaista oikaisua tai muutoksia tai oikaisuja, joista osapuolet ovat sopineet PPROC.17 artiklan [Neuvottelut ja riitojen ratkaiseminen] mukaisissa neuvotteluissa, tai asia on ratkaistu lopullisesti tämän sopimuksen kuudennen osan [Riitojen ratkaiseminen ja horisontaaliset määräykset] I osaston [Riitojen ratkaiseminen] mukaisesti, kumppanuusneuvosto muuttaa liitteessä PPPROC-1 olevan B jakson alajaksoa siten, että se vastaa kyseistä muutosta, oikaisua tai hyvitysjärjestelyä.

               PPROC.19 artikla: Yhteistyö

               1.
                     Osapuolet tunnustavat hyödyt, joita voidaan saada yhteistyöstä julkisten hankintojen markkinoiden vastavuoroisen vapauttamisen edistämiseksi kansainvälisesti.

               2.
                     Osapuolet antavat toistensa saataville vuositilastot soveltamisalaan kuuluvista hankinnoista, mikäli teknisesti saatavilla.

               VII osasto: Pienet ja keskisuuret yritykset

               SME.1 artikla: Tavoite

               Tämän osaston tavoitteena on parantaa pienten ja keskisuurten yritysten mahdollisuuksia hyötyä ensimmäisestä otsakkeesta [Kauppa].

               SME.2 artikla: Tiedon jakaminen

               1.
                     Kumpikin osapuoli perustaa pienille ja keskisuurille yrityksille julkisesti saatavilla olevan verkkosivuston tai pitää yllä tällaista verkkosivustoa, jolla annetaan tietoa ensimmäisestä otsakkeesta [Kauppa], mukaan lukien:

               a)
                     tiivistelmä ensimmäisestä otsakkeesta [Kauppa];

               b)
                     kuvaus ensimmäisen otsakkeen [Kauppa] määräyksistä, joita kukin osapuoli pitää kummankin osapuolen pienten ja keskisuurten yritysten kannalta merkityksellisinä; ja

               c)
                     kaikki lisätiedot, jotka kukin osapuoli katsoo hyödyllisiksi pienille ja keskisuurille yrityksille, jotka haluavat hyötyä ensimmäisen otsakkeen [Kauppa] tarjoamista mahdollisuuksista.

               2.
                     Kumpikin osapuoli sisällyttää 1 kohdassa tarkoitetulle verkkosivustolle internetlinkin seuraaviin:

               a)
                     ensimmäisen otsakkeen [Kauppa] teksti;

               b)
                     toisen osapuolen vastaava verkkosivusto; ja

               c)
                     sen omien viranomaisten verkkosivustot, joiden se katsoo tarjoavan hyödyllisiä tietoja henkilöille, jotka ovat kiinnostuneita kaupasta tai liiketoiminnasta sen alueella.

               3.
                     Kumpikin osapuoli sisällyttää 1 kohdassa tarkoitetulle verkkosivustolle internetlinkin omien viranomaistensa verkkosivustoille, joilla on tietoja seuraavista:

               a)
                     tullilainsäädäntö ja -määräykset sekä tuontia, vientiä ja kauttakuljetusta varten tarvittavat menettelyt ja niihin liittyvät lomakkeet, asiakirjat muut tiedot;

               b)
                     lait, määräykset ja menettelyt, jotka koskevat teollis- ja tekijänoikeuksia, mukaan luettuina maantieteelliset merkinnät;

               c)
                     tekniset lait ja määräykset sekä tarvittaessa pakolliset vaatimustenmukaisuuden arviointimenettelyt ja linkit vaatimustenmukaisuuden arviointilaitosten luetteloihin niitä tapauksia varten, joissa kolmannen osapuolen suorittama vaatimustenmukaisuuden arviointi on pakollista I osaston [Tavarakauppa] 4 luvun [Kaupan tekniset esteet] mukaisesti;

               d)
                     sellaiset tuontiin ja vientiin liittyvät terveys- ja kasvinsuojelutoimia koskevat lait ja määräykset, joista määrätään tämän otsakkeen I osaston [Tavarakauppa] 3 luvussa [Terveys- ja kasvinsuojelukysymykset];

               e)
                     lait ja määräykset, jotka koskevat julkisia hankintoja, tämän otsakkeen VI osaston [Julkiset hankinnat] mukainen internetissä oleva keskitetty pääsy julkisia hankintoja koskeviin ilmoituksiin, sekä kyseisen osaston muut asiaan liittyvät määräykset;

               f)
                     yrityksen rekisteröintimenettelyt; ja

               g)
                     muut tiedot, joiden osapuoli katsoo olevan avuksi pienille ja keskisuurille yrityksille.

               4.
                     Kumpikin osapuoli sisällyttää 1 kohdan mukaiselle verkkosivustolle internetlinkin tietokantaan, josta voi tehdä sähköisiä hakuja tullinimikkeistön koodilla ja johon sisältyvät seuraavat sen markkinoille pääsyä koskevat tiedot:

               a)
                     tariffitoimenpiteiden ja tariffeihin liittyvien tietojen osalta:

               i)
                     tullit ja kiintiöt, mukaan lukien suosituimmuustulli, tullit muille kuin suosituimmuuskohtelun piiriin kuuluville maille sekä etuustullit ja tariffikiintiöt;

               ii)
                     valmisteverot;

               iii)
                     verot (arvonlisävero/myyntivero);

               iv)
                     tullit tai muut maksut, mukaan lukien muut tuotekohtaiset maksut;

               v)
                     tämän otsakkeen I osaston [Tavarakauppa] 2 luvun [Alkuperäsäännöt] mukaiset alkuperäsäännöt;

               vi)
                     tullinpalautus tai -lykkäys tai muun tyyppinen helpotus, jolla pienennetään tai palautetaan tullia tai vapautetaan tullista;

               vii)
                     tavaroiden tullausarvon määritysperusteet; ja

               viii)
                     muut tariffitoimenpiteet;

               b)
                     tullinimikkeistöön liittyvien muiden kuin tariffitoimenpiteiden osalta:

               i)
                     tuontimenettelyihin tarvittavat tiedot; ja

               ii)
                     muihin kuin tariffitoimenpiteisiin liittyvät tiedot.

               5.
                     Kumpikin osapuoli päivittää säännöllisesti tai toisen osapuolen pyynnöstä 1–4 kohdassa tarkoitetut tiedot ja linkit, joita se ylläpitää verkkosivustollaan, varmistaakseen, että kyseiset tiedot ja linkit ovat ajantasaisia ja täsmällisiä.

               6.
                     Kumpikin osapuoli varmistaa, että 1–4 kohdassa tarkoitetut tiedot ja linkit on esitetty pienten ja keskisuurten yritysten käyttöön soveltuvalla tavalla.  Kumpikin osapuoli pyrkii asettamaan tiedot saataville englanniksi.

               7.
                     Pääsystä 1–4 kohdan mukaisesti tarjottaviin tietoihin ei peritä maksua miltään kummankaan osapuolen henkilöltä.

               SME.3 artikla: Pienten ja keskisuurten yritysten yhteysviranomaiset

               1.
                     Kumpikin osapuoli nimeää tämän sopimuksen voimaantullessa yhteysviranomaisen suorittamaan tässä artiklassa lueteltuja tehtäviä ja ilmoittaa toiselle osapuolelle sen yhteystiedot. Osapuolet ilmoittavat toisilleen viipymättä kaikista näiden yhteystietojen muutoksista.

               2.
                     Osapuolten pienten ja keskisuurten yritysten yhteysviranomaisilla on seuraavat tehtävät:

               a)
                     pyrkiä varmistamaan, että pienten ja keskisuurten yritysten tarpeet otetaan huomioon ensimmäisen otsakkeen [Kauppa] täytäntöönpanossa ja että kummankin osapuolen pienet ja keskisuuret yritykset voivat hyödyntää ensimmäisen otsakkeen [Kauppa] tarjoamia mahdollisuuksia;

               b)
                     pohtia tapoja tehostaa yhteistyötä pienten ja keskisuurten yritysten kannalta merkityksellisissä asioissa osapuolten välillä, jotta voidaan lisätä pienten ja keskisuurten yritysten kauppa- ja investointimahdollisuuksia;

               c)
                     varmistaa, että SME.2 [Tiedon jakaminen] artiklassa tarkoitetut tiedot ovat ajan tasalla, täsmällisiä ja pienten ja keskisuurten yritysten kannalta merkityksellisiä. Kumpi tahansa osapuoli voi ehdottaa pienten ja keskisuurten yritysten yhteysviranomaisen kautta toiselle osapuolelle lisätietojen sisällyttämistä verkkosivustolle, jota toinen osapuoli ylläpitää SME.2 artiklan [Tiedon jakaminen] mukaisesti;

               d)
                     tarkastella mitä tahansa asioita, jotka ovat merkityksellisiä pienten ja keskisuurten yritysten kannalta ensimmäisen otsakkeen [Kauppa] täytäntöönpanon yhteydessä, mukaan lukien seuraavat:

               i)
                     vaihtaa tietoja kumppanuusneuvoston auttamiseksi sen tehtävässä, joka koskee ensimmäisen otsakkeen [Kauppa] pieniin ja keskisuuriin yrityksiin liittyvien näkökohtien seurantaa ja täytäntöönpanoa;

               ii)
                     avustaa tämän sopimuksen nojalla perustettuja erityiskomiteoita, yhteisiä työryhmiä ja yhteysviranomaisia pienten ja keskisuurten yritysten kannalta merkityksellisten asioiden käsittelyssä;

               e)
                     raportoida toteutetuista toimista yhdessä tai erikseen säännöllisesti kumppanuusneuvostolle, jotta se voi tarkastella tilannetta; ja

               f)
                     tarkastella osapuolten sopimuksesta mitä tahansa muita tähän sopimukseen liittyviä seikkoja, jotka koskevat pieniä ja keskisuuria yrityksiä.

               3.
                     Osapuolten pienten ja keskisuurten yritysten yhteysviranomaiset tekevät työtään osapuolten valitsemien viestintäkanavien välityksellä, joita voivat olla sähköposti, videokokoukset tai muut välineet. Ne voivat myös tarpeen mukaan kokoontua.

               4.
                     Pienten ja keskisuurten yritysten yhteysviranomaiset voivat tehtäviään hoitaessaan pyrkiä tarpeen mukaan tekemään yhteistyötä asiantuntijoiden ja ulkopuolisten organisaatioiden kanssa.

               SME.4 artikla: Suhde kuudenteen osaan

               Kuudennen osan [Riitojen ratkaiseminen ja horisontaaliset määräykset] I osastoa [Riitojen ratkaiseminen] ei sovelleta tähän osastoon.

               VIII osasto: Energia

               1 luku: Yleiset määräykset

               ENER.1 artikla: Tavoitteet

               Tämän osaston tavoitteena on helpottaa osapuolten välistä kauppaa ja investointeja energian ja raaka-aineiden osa-alueilla sekä tukea toimitusvarmuutta ja ympäristökestävyyttä, erityisesti edistämällä ilmastonmuutoksen torjuntaa näillä osa-alueilla.

               ENER.2 artikla: Määritelmät

               1.
                     Tässä osastossa tarkoitetaan:

               (a)’energia-alan sääntelyviranomaisten yhteistyövirastolla’ Euroopan unionin energia-alan sääntelyviranomaisten yhteistyöviraston perustamisesta 5 päivänä kesäkuuta 2019 annetulla Euroopan parlamentin ja neuvoston asetuksella (EU) 2019/942 perustettua virastoa
                  42
               ;

               (b)’luvalla’ lupaa, toimilupaa, käyttöoikeutta tai vastaavaa hallinnollista tai sopimusoikeudellista asiakirjaa, jolla osapuolen toimivaltainen viranomainen myöntää yhteisölle luvan harjoittaa tiettyä taloudellista toimintaa sen alueella;

               (c)’tasehallinnalla’

               (I)sähköverkkojen tapauksessa kaikilla aikaväleillä toteutettavia kaikkia toimia ja prosesseja, joilla sähkön siirtoverkonhaltija jatkuvasti varmistaa, että sähköverkon taajuus pysyy etukäteen määritellyllä stabiilisuusalueella ja että vaaditun laadun edellyttämää reservien määrää noudatetaan;

               (II)kaasuverkkojen tapauksessa toimia, joita kaasusiirtoverkonhaltijat toteuttavat muuttaakseen siirtoverkkoon tulevia tai siirtoverkosta lähteviä kaasuvirtoja, lukuun ottamatta kuitenkaan sellaiseen kaasuun liittyviä toimia, jonka ei katsota kuuluvan kaasun ottoon järjestelmästä, sekä sellaiseen kaasuun liittyviä toimia, jota siirtoverkonhaltija käyttää järjestelmän toimintaan;

               (d)’jakelulla’

               (I)sähkön yhteydessä sähkön siirtämistä suur-, keski- tai pienjännitteisissä jakeluverkoissa toimitettavaksi asiakkaille, mutta ei sähkön syöttöä;

               (II)kaasun yhteydessä maakaasun siirtämistä paikallisten tai alueellisten putkistojen kautta asiakkaille toimitettavaksi, mutta ei maakaasun syöttöä;

               (e)’jakeluverkonhaltijalla’ luonnollista henkilöä tai oikeushenkilöä, joka on vastuussa sähkön tai kaasun jakeluverkon käytöstä, ylläpidosta ja tarvittaessa kehittämisestä tietyllä alueella, sen mahdollisista yhteyksistä muihin verkkoihin sekä sen varmistamisesta, että verkko pystyy täyttämään kohtuulliset sähkön tai kaasun jakeluvaatimukset pitkällä aikavälillä;

               (f)’sähkönsiirtoyhteydellä’ siirtojohtoa,

               (I)joka kulkee osapuolten välillä, lukuun ottamatta sellaista Irlannissa ja Pohjois-Irlannissa kulkevaa johtoa, joka on kokonaan sähkön sisämarkkinoiden sisällä;

               (II)joka ei kuulu i alakohdan soveltamisalaan ja kulkee Ison-Britannian sekä Irlannin ja Pohjois-Irlannin sähkön sisämarkkinoiden välillä;

               (g)’energiatuotteilla’ tuotteita, joista tuotetaan energiaa ja jotka luetellaan liitteessä ENER-1 harmonoidun järjestelmän koodeja (HS-koodi) noudattaen;

               (h)’yhteisöllä’ mitä tahansa luonnollista henkilöä, oikeushenkilöä tai yritystä tai näiden ryhmää;

               (i)’kaasunsiirtoyhteydellä’ siirtoputkea, joka ylittää osapuolten välisen rajan tai kulkee sen yli;

               (j)’sähkön tuotannolla’ sähkön tuottamista;

               (k)’hiilivedyillä’ tuotteita, jotka luetellaan liitteessä ENER-1 HS-koodeja noudattaen;

               (l)’yhteenliitäntäpisteellä’ kaasun yhteydessä fyysistä tai virtuaalista pistettä, joka liittää yhteen unionin ja Yhdistyneen kuningaskunnan otto- ja syöttöjärjestelmät tai liittää yhteen otto- ja syöttöjärjestelmän ja siirtoyhteyden edellyttäen, että kyseisessä pisteessä on käytössä verkonkäyttäjien varausjärjestelmä;

               (m)’raaka-aineilla’ tuotteita, jotka luetellaan liitteessä ENER-1 HS-lukuja noudattaen;

               (n)’uusiutuvalla energialla’ uusiutuvista, muista kuin fossiilisista lähteistä tuotettua energiaa, sähköenergia mukaan lukien;

               (o)’vakioidulla kapasiteettituotteella’ kaasun yhteydessä tiettyä siirtokapasiteetin määrää tietyn ajan kuluessa tietyssä yhteenliitäntäpisteessä;

               (p)’siirrolla’

               (I)sähkön yhteydessä sähkön siirtämistä siirtojännite- ja suurjänniteverkossa asiakkaille tai jakelijoille toimitettavaksi, mutta ei sähkön syöttöä;

               (II)kaasun yhteydessä maakaasun siirtämistä putkistoissa, jotka sisältävät pääasiassa korkeapaineputkia, mutta ei tuotantovaiheen aikaisia putkistoja eikä pääasiassa maakaasun paikalliseen jakeluun käytettäviä korkeapaineputkistojen osia, asiakkaille toimitettavaksi, mutta ei maakaasun syöttöä;

               (q)’siirtoverkonhaltijalla’ luonnollista henkilöä tai oikeushenkilöä, joka harjoittaa siirtotoimintaa tai on vastuussa sähkön tai kaasun siirtoverkon käytöstä, ylläpidosta ja tarvittaessa kehittämisestä tietyllä alueella, sen mahdollisista yhteyksistä muihin verkkoihin sekä sen varmistamisesta, että verkko pystyy täyttämään kohtuulliset kaasun tai sähkön siirtovaatimukset pitkällä aikavälillä;

               (r)’tuotantovaiheen putkistolla’ putkistoa tai putkistoja, joita käytetään tai rakennetaan osana öljyn tai kaasun tuotantohanketta tai joita käytetään maakaasun siirtämiseen yhden tai useamman tällaisen hankkeen tuotantokentältä jalostuslaitokseen tai vastaanottoasemalle tai lopulliselle maihintuontiasemalle.

               2.
                     Tätä osastoa sovellettaessa ’syrjimättömällä’ ja ’syrjimättömyydellä’ tarkoitetaan SERVIN.2.4 [Suosituimmuuskohtelu] ja 3.5 artiklassa [Suosituimmuuskohtelu] määriteltyä suosituimmuuskohtelua ja SERVIN.2.3 [Kansallinen kohtelu] ja 3.4 artiklassa [Kansallinen kohtelu] määriteltyä kansallista kohtelua sekä kohtelua, joka perustuu ehtoihin, jotka ovat vähintään yhtä edulliset kuin mille tahansa muulle samankaltaiselle yhteisölle on myönnetty vastaavissa olosuhteissa.

               ENER.3 artikla: Suhde muihin osastoihin

               1.           Edellä olevaa II osaston 2 [Investointien vapauttaminen] ja 3 lukua [Rajat ylittävä palvelujen kauppa] sovelletaan energiaan ja raaka-aineisiin. Jos tämä osasto on ristiriidassa II osaston [Palvelut ja investoinnit] ja liitteiden SERVIN-1–SERVIN-6 kanssa, sovelletaan II osastoa [Palvelut ja investoinnit] ja liitteitä SERVIN-1–SERVIN-6.

               2.           Jos osapuoli pitää yllä järjestelmää, jossa maakaasulla tai sähköllä käydään virtuaalista kauppaa putkistoissa tai sähköverkoissa, tai ottaa käyttöön tällaisen järjestelmän, jolla tarkoitetaan järjestelmää, joka ei edellytä siirrettävän maakaasun tai sähkön fyysistä määrittämistä vaan perustuu panosten ja tuotosten nettoutusjärjestelmään, tällaisen virtuaalisen kaupankäynnin katsotaan kuuluvan GOODS.4A [Kauttakulkuvapaus] artiklassa tarkoitettuihin kansainvälisen kauttakuljetuksen kannalta sopivimpiin reitteihin.

               3.           Liitettä ENER-2 sovelletaan myös XI osaston [Avoimen ja terveen kilpailun tasapuoliset toimintaedellytykset ja kestävä kehitys] 3 lukua [Tukien valvonta] sovellettaessa. Liitteeseen ENER-2 sovelletaan XI osaston [Avoimen ja terveen kilpailun tasapuoliset toimintaedellytykset ja kestävä kehitys] 3 lukua [Tukien valvonta]. Liitteen ENER-2 tulkintaa ja soveltamista koskeviin osapuolten välisiin riitoihin sovelletaan XI osaston [Avoimen ja terveen kilpailun tasapuoliset toimintaedellytykset ja kestävä kehitys] 3 luvun 3.13 [Riitojenratkaisu] artiklaa.

               ENER.4 artikla: Periaatteet

               Kumpikin osapuoli säilyttää oikeuden ottaa käyttöön, pitää voimassa ja panna täytäntöön toimenpiteitä, jotka ovat tarpeen oikeutettujen yleisen edun mukaisten tavoitteiden saavuttamiseksi, kuten energiatuotteiden ja raaka-aineiden toimitusten turvaaminen, yhteiskunnan ja ympäristön suojeleminen, ilmastonmuutoksen torjunta mukaan lukien, kansanterveyden ja kuluttajien suojeleminen sekä turvallisuuden ja vaarattomuuden edistäminen tämän sopimuksen määräysten mukaisesti.

               2 luku: Sähkö ja kaasu

               Jakso 1: Kilpailu sähkö- ja kaasumarkkinoilla

               ENER.5 artikla: Kilpailu markkinoilla ja syrjimättömyys

               1.Tasapuolisen kilpailun varmistamiseksi kumpikin osapuoli varmistaa, että sen sääntelykehys, jota sovelletaan sähkön tai maakaasun tuotantoon, siirtoon, jakeluun tai syöttöön, on sääntöjen, maksujen ja kohtelun osalta syrjimätön.

               2.Kumpikin osapuoli varmistaa, että asiakkaat voivat vähittäismarkkinoillaan vapaasti valita haluamansa sähkön- tai maakaasuntoimittajan tai vaihtaa sellaiseen, sovellettavien lakien ja määräysten mukaisesti.

               3.Maakaasua koskevia tämän luvun määräyksiä sovelletaan myös biokaasuun ja biomassasta peräisin olevaan kaasuun tai muun tyyppisiin kaasuihin edellyttäen, että näitä kaasuja voidaan teknisesti ja turvallisesti syöttää maakaasuverkkoon ja siirtää kyseisessä verkossa, sanotun kuitenkaan rajoittamatta kummankaan osapuolen oikeutta määritellä laatuvaatimuksia.

               4.Tätä artiklaa ei sovelleta rajat ylittävään kauppaan, eikä se vaikuta kummankaan osapuolen oikeuteen antaa sääntelyä puolueettomiin ja syrjimättömiin kriteereihin perustuvien oikeutettujen yleisen edun mukaisten tavoitteiden saavuttamiseksi.

               ENER.6 artikla: Sähkön ja kaasun tukkumarkkinoita koskevat määräykset

               1.Kumpikin osapuoli varmistaa, että sähkön ja maakaasun tukkuhinnat vastaavat todellista tarjontaa ja kysyntää. Tätä varten kumpikin osapuoli varmistaa, että sähkön ja maakaasun tukkumarkkinasäännöillä

               (a)kannustetaan vapaaseen hinnanmuodostukseen;

               (b)ei aseteta kauppaa rajoittavia teknisiä rajoituksia hinnoittelulle;

               (c)mahdollistetaan sähkön tuotantolaitosten, energian varastoinnin ja kulutusjouston tehokas ajojärjestys sekä sähköverkon tehokas käyttö;

               (d)mahdollistetaan maakaasuverkon tehokas käyttö. ja

               (e)mahdollistetaan uusiutuvista energialähteistä tuotetun sähkön käyttöönotto ja varmistetaan sähköverkon tehokas ja varma toiminta ja kehittäminen.

               2.Kumpikin osapuoli varmistaa, että tasehallintamarkkinat on organisoitu siten, että niillä voidaan varmistaa

               (a)syrjimättömyys osallistujien välillä ja syrjimätön pääsy osallistujille;

               (b)että palvelut määritellään läpinäkyvästi;

               (c)että palvelut hankitaan läpinäkyvällä ja markkinapohjaisella tavalla ottaen huomioon uusien teknologioiden käyttöönotto; ja

               (d)että uusiutuvan energian tuottajille myönnetään kohtuulliset ja syrjimättömät ehdot tuotteita ja palveluja hankittaessa.

               Osapuoli voi päättää olla soveltamatta c alakohtaa, jos tasehallintapalvelujen markkinoilla ei ole kilpailua.

               3.Kumpikin osapuoli varmistaa, että sähkömarkkinoiden mahdollinen kapasiteettimekanismi on selkeästi määritelty, läpinäkyvä, oikeasuhteinen ja syrjimätön. Kumpikaan osapuoli ei ole velvollinen sallimaan toisen osapuolen alueella sijaitsevan kapasiteetin osallistumista kapasiteettimekanismiin sen sähkömarkkinoilla.

               4.Kumpikin osapuoli arvioi tarvittavat toimet, joilla helpotetaan uusiutuvista lähteistä peräisin olevan kaasun liittämistä verkkoon.

               5.Tämä artikla ei vaikuta kummankaan osapuolen oikeuteen antaa sääntelyä puolueettomiin ja syrjimättömiin kriteereihin perustuvien oikeutettujen yleisen edun mukaisten tavoitteiden saavuttamiseksi.

               ENER.7 artikla: Markkinoiden väärinkäytön kielto sähkön ja kaasun tukkumarkkinoilla

               1.Kumpikin osapuoli kieltää markkinoiden manipuloinnin ja sisäpiirikaupan sähkön ja maakaasun tukkumarkkinoilla, mukaan lukien OTC-markkinat, sähkö- ja maakaasupörssit, markkinat, joilla käydään kauppaa sähköllä ja maakaasulla, kapasiteetilla tai tasehallinta- ja lisäpalveluilla kaikilla aikaväleillä, mukaan lukien termiinimarkkinat, vuorokausimarkkinat ja päivänsisäiset markkinat.

               2.Kumpikin osapuoli seuraa näillä markkinoilla käytävää kauppaa sisäpiiritietoon ja markkinoiden manipulointiin perustuvan kaupan havaitsemiseksi ja estämiseksi.

               3.Osapuolet tekevät yhteistyötä, ENER.20 [Sääntelyviranomaisten välinen yhteistyö] artiklan mukainen yhteistyö mukaan lukien, sisäpiiritietoon ja markkinoiden manipulointiin perustuvan kaupan havaitsemiseksi ja estämiseksi, ja ne voivat tarvittaessa vaihtaa tietoja muun muassa markkinoiden seurannasta ja sääntöjen noudattamisen valvonnasta.

               ENER.8 artikla: Kolmansien osapuolten pääsy siirto- ja jakeluverkkoihin

               1.Kumpikin osapuoli varmistaa, että kolmansien osapuolten pääsemiseksi niiden siirto- ja jakeluverkkoihin otetaan käyttöön julkaistuihin tariffeihin perustuva järjestelmä, jota sovelletaan puolueettomasti ja syrjimättömästi.

               2.Kumpikin osapuoli varmistaa, että sen alueella toimivat siirto- ja jakeluverkonhaltijat myöntävät pääsyn siirto- tai jakeluverkkoihinsa kyseisen osapuolen markkinoilla toimiville yhteisöille kohtuullisen ajan kuluessa verkkoon pääsyä koskevan pyynnön päivämäärästä, sanotun kuitenkaan rajoittamatta ENER.4 [Periaatteet] artiklan soveltamista.

               Kumpikin osapuoli varmistaa, että siirtoverkonhaltijat kohtelevat uusiutuvan energian tuottajia sähköverkkoon liittymisen ja sen käytön osalta kohtuullisin ja syrjimättömin ehdoin.

               Siirto- tai jakeluverkonhaltija voi evätä verkkoon pääsyn, jos verkon kapasiteetti ei ole riittävä. Epäämisen syyt on aina perusteltava asianmukaisesti.

               3.Kumpikin osapuoli varmistaa, että maksut, joita siirto- ja jakeluverkonhaltijat perivät kyseisen osapuolen markkinoilla toimivilta yhteisöiltä verkkoon pääsystä, verkkoon liittämisestä tai sen käytöstä ja tarvittaessa verkon vahvistamisesta, perustuvat asianmukaisesti kustannuksiin ja ovat läpinäkyviä, sanotun kuitenkaan rajoittamatta oikeutettuja yleisen edun mukaisia tavoitteita. Kumpikin osapuoli varmistaa, että ehdot, edellytykset, tariffit ja kaikki sellaiset tiedot, joita siirto- ja jakeluverkkoihin pääsyä ja niiden käyttöä koskevan oikeuden tosiasiallinen toteutuminen edellyttää, julkaistaan.

               4.Kumpikin osapuoli varmistaa, että 1 ja 3 kohdassa tarkoitettuja tariffeja ja maksuja sovelletaan yhteisöihin kyseisen osapuolen markkinoilla syrjimättömästi.

               ENER.9 artikla: Verkon käyttö ja siirtoverkonhaltijoiden toimintojen eriyttäminen

               1.Kumpikin osapuoli varmistaa, että siirtoverkonhaltijat suorittavat tehtävänsä läpinäkyvästi ja syrjimättömästi.

               2.Kumpikin osapuoli ottaa käyttöön siirtoverkonhaltijoiden osalta järjestelyjä, joilla voidaan tosiasiallisesti poistaa mahdolliset eturistiriidat, jotka johtuvat siitä, että sama henkilö käyttää määräysvaltaa siirtoverkonhaltijaan ja tuottajaan tai toimittajaan nähden.

               ENER.10 artikla: Kolmansien osapuolten verkkoonpääsyä ja omistajuuden eriyttämistä koskevat yleisen edun mukaiset tavoitteet

               1.Osapuoli voi objektiivisin kriteerein, jos se on tarpeen oikeutetun yleisen edun mukaisen tavoitteen saavuttamiseksi, päättää olla soveltamatta ENER.8 [Kolmansien osapuolten pääsy siirto- ja jakeluverkkoihin] ja ENER.9 [Verkon käyttö ja siirtoverkonhaltijoiden toimintojen eriyttäminen] artiklaa seuraaviin:

               (a)kehittyvät tai erilliset markkinat tai verkot;

               (b)infrastruktuuri, joka täyttää liitteessä ENER-3 vahvistetut edellytykset.

               2.
                     Osapuoli voi objektiivisin kriteerein, jos se on tarpeen yleisen edun mukaisen oikeutetun tavoitteen saavuttamiseksi, päättää olla soveltamatta ENER.5 [Kilpailu markkinoilla ja syrjimättömyys] ja ENER.6 [Sähkön ja kaasun tukkumarkkinoita koskevat määräykset] artiklaa seuraaviin:

               (a)pienet tai erilliset sähkömarkkinat tai -verkot;

               (b)pienet, kehittyvät tai erilliset maakaasumarkkinat tai -verkot.

               ENER.11 artikla: Olemassa olevat siirtoyhteyksiä koskevat poikkeukset

               Kumpikin osapuoli varmistaa, että siirtymäkautta pidemmälle ulottuvia vapautuksia, joita niiden lainkäyttöalueilla on myönnetty unionin ja Yhdistyneen kuningaskunnan välisille siirtoyhteyksille Euroopan parlamentin ja neuvoston asetuksen (EU) 2019/943
                  43
                63 artiklan nojalla ja sen lainsäädännön nojalla, jolla Euroopan parlamentin ja neuvoston direktiivin 2009/73/EY
                  44
                36 artikla on saatettu osaksi kansallista lainsäädäntöä, sovelletaan edelleen niiden lainkäyttöalueiden lainsäädännön ja sovellettavien ehtojen mukaisesti.

               ENER.12 artikla: Riippumaton sääntelyviranomainen

               1.Kumpikin osapuoli varmistaa yhden tai useamman toiminnallisesti riippumattoman sähkö- ja kaasualan sääntelyviranomaisen nimeämisen ja ylläpitämisen ja antaa sille seuraavat valtuudet ja tehtävät:

               (a)ENER.8 [Kolmansien osapuolten pääsy siirto- ja jakeluverkkoihin] artiklassa tarkoitettujen verkkoihin pääsyä koskevien tariffien, maksujen tai ehtojen ja niiden perustana olevien menetelmien vahvistaminen tai hyväksyminen;

               (b)ENER.9 [Verkon käyttö ja siirtoverkonhaltijoiden toimintojen eriyttäminen] ja ENER.10 [Yleisen edun mukaiset tavoitteet ja kolmansien osapuolten pääsy verkkoon ja omistajuuden eriyttäminen] artiklassa tarkoitettujen järjestelyjen noudattamisen varmistaminen;

               (c)sitovien päätöksien antaminen ainakin a ja b alakohdan osalta;

               (d)vaikuttavien korjaustoimenpiteiden määrääminen.

               2.Suorittaessaan kyseisiä tehtäviään ja käyttäessään kyseisiä valtuuksiaan riippumattoman sääntelyviranomaisen tai riippumattomien sääntelyviranomaisten on toimittava puolueettomasti ja läpinäkyvästi.

               Jakso 2: Kaupankäynti siirtoyhteyksien kautta

               ENER.13 artikla: Sähkönsiirtoyhteyksien tehokas käyttö

               1.Unionin ja Yhdistyneen kuningaskunnan välisten sähkönsiirtoyhteyksien tehokkaan käytön ja kaupan esteiden vähentämisen varmistamiseksi kumpikin osapuoli varmistaa, että

               (a)sähkönsiirtoyhteyksien kapasiteetinjako ja ylikuormituksen hallinta on markkinapohjaista, läpinäkyvää ja syrjimätöntä;

               (b)sähkönsiirtoyhteyksien kapasiteetin enimmäistaso asetetaan saataville ottaen huomioon

               (I)tarve varmistaa järjestelmän käyttövarmuus; ja

               (II)järjestelmien mahdollisimman tehokas käyttö;

               (c)sähkönsiirtoyhteyksien kapasiteettia saa rajoittaa ainoastaan hätätilanteissa ja tällainen rajoittaminen tapahtuu syrjimättömällä tavalla;

               (d)kapasiteetin laskentaa koskevat tiedot julkaistaan tämän artiklan tavoitteiden tukemiseksi;

               (e)sähkönsiirtoyhteyden kautta toteutettavista yksittäisistä liiketoimista ei peritä verkkomaksuja eikä sähkönsiirtoyhteyksien käytössä sovelleta rajahintoja;

               (f)kapasiteetinjakoa ja ylikuormituksen hallintaa sähkönsiirtoyhteyksissä koordinoidaan asianomaisten unionin siirtoverkonhaltijoiden ja Yhdistyneen kuningaskunnan siirtoverkonhaltijoiden välillä; tähän koordinointiin sisältyy sellaisten järjestelyjen kehittäminen, joilla saadaan aikaan vakaita ja tehokkaita tuloksia kaikilla merkityksellisillä aikaväleillä, olipa kyse termiinimarkkinoista, vuorokausimarkkinoista, päivänsisäisistä markkinoista tai tasehallinnasta; ja

               (g)kapasiteetinjakoa ja ylikuormituksen hallintaa koskevat järjestelyt edistävät olosuhteita, jotka tukevat taloudellisesti tehokkaan sähkönsiirtoyhteyden kehittämistä ja siihen tehtäviä investointeja.

               2.Edellä 1 kohdan f alakohdassa tarkoitettuun koordinointiin ei saa liittyä eikä se saa merkitä Yhdistyneen kuningaskunnan siirtoverkonhaltijoiden osallistumista kapasiteetinjakoa ja ylikuormituksen hallintaa koskeviin unionin menettelyihin.

               3.Kumpikin osapuoli toteuttaa tarvittavat toimenpiteet varmistaakseen, että mahdollisimman pian tehdään monenvälinen sopimus rajat ylittävästä sähkönsiirrosta aiheutuvien kustannusten korvaamisesta seuraavien välillä:

               (a)siirtoverkonhaltijat, jotka osallistuvat komission asetuksella (EU) N:o 838/2010
                  45
                perustettuun siirtoverkonhaltijoiden väliseen korvausmekanismiin; ja

               (b)Yhdistyneen kuningaskunnan siirtoverkonhaltijat.

               4.Edellä 3 kohdassa tarkoitetun monenvälisen sopimuksen tavoitteena on varmistaa

               (a)että Yhdistyneen kuningaskunnan siirtoverkonhaltijoita kohdellaan tasapuolisesti verrattuna siirtoverkonhaltijoihin maassa, joka osallistuu siirtoverkonhaltijoiden väliseen korvausmekanismiin; ja

               (b)Yhdistyneen kuningaskunnan siirtoverkonhaltijoita ei kohdella suotuisammin kuin siirtoverkonhaltijoita, jotka osallistuvat siirtoverkonhaltijoiden väliseen korvausmekanismiin.

               5.Sen estämättä, mitä 1 kohdan e alakohdassa määrätään, unionin ja Yhdistyneen kuningaskunnan välisestä suunnitellusta tuonnista ja viennistä voidaan periä siirtoverkon käyttömaksu, kunnes 3 kohdassa tarkoitettu monenvälinen sopimus on tehty.

               14 artikla: Sähkökauppajärjestelyt kaikilla aikaväleillä

               1.
                     Kun on kyse kapasiteetin jakamisesta ja ylikuormituksen hallinnasta vuorokausimarkkinoiden vaiheessa, energia-alan erityiskomitean on ENER.19 [Siirtoverkonhaltijoiden välinen yhteistyö] artiklaa noudattaen ensi tilassa toteutettava tarvittavat toimet sen varmistamiseksi, että siirtoverkonhaltijat kehittävät liitteen ENER-4 mukaisia teknisiä menettelyjä koskevat järjestelyt määrätyssä aikataulussa.

               2.
                     Jos energia-alan erityiskomitea ei suosittele, että osapuolet panevat täytäntöön tällaisia teknisiä menettelyjä ENER.19 [Siirtoverkonhaltijoiden välinen yhteistyö] artiklan 4 kohtaa noudattaen, sen on tehtävä päätöksiä ja annettava tarvittaessa suosituksia sähkönsiirtoyhteyksien kapasiteetin jakamisesta vuorokausimarkkinoiden aikavälillä liitteen ENER-4 mukaisesti.

               3.
                     Energia-alan erityiskomitea seuraa kaikkia aikavälejä koskevia järjestelyjä, ja erityisesti tasehallintapalveluja ja päivänsisäisiä markkinoita, ja se voi suositella, että kumpikin osapuoli pyytää siirtoverkonhaltijoitaan valmistelemaan ENER.19 [Siirtoverkonhaltijoiden välinen yhteistyö] artiklaa noudattaen tekniset menettelyt järjestelyjen parantamiseksi tietyn aikavälin osalta.

               4.
                     Energian erityiskomitea seuraa, täyttävätkö kehitetyt, 1 kohdassa tarkoitetut tekniset menettelyt edelleen liitteen ENER-4 vaatimukset, ja käsittelee havaitut ongelmat viipymättä.

               ENER.15 artikla: Kaasunsiirtoyhteyksien tehokas käyttö

               1.Unionin ja Yhdistyneen kuningaskunnan välisten kaasunsiirtoyhteyksien tehokkaan käytön ja kaupan esteiden vähentämisen varmistamiseksi kumpikin osapuoli varmistaa, että

               (a)kaasunsiirtoyhteyksien kapasiteetin enimmäistaso asetetaan saataville syrjimättömyysperiaatetta noudattaen ja ottaen huomioon

               (I)tarve varmistaa järjestelmän käyttövarmuus; ja

               (II)verkkojen mahdollisimman tehokas käyttö;

               (b)kaasunsiirtoyhteyksien kapasiteetinjakomekanismit ja ylikuormituksen hallintamenettelyt ovat markkinapohjaisia, läpinäkyviä ja syrjimättömiä ja kapasiteetinjakoon yhteenliitäntäpisteissä käytetään yleensä huutokauppoja.

               2.Osapuolet toteuttavat tarvittavat toimenpiteet sen varmistamiseksi, että

               (a)siirtoverkonhaltijat pyrkivät yhteisesti tarjoamaan vakioituja kapasiteettituotteita, jotka koostuvat vastaavasta syöttö- ja ottokapasiteetista yhteenliitäntäpisteen kummallakin puolella;

               (b)siirtoverkonhaltijat koordinoivat unionin kaasunsiirtoyhteyksien ja asianomaisten Yhdistyneen kuningaskunnan siirtoverkonhaltijoiden välisten yhteenliitäntöjen käyttöä koskevia menettelyjä.

               3.Edellä 2 kohdan b alakohdassa tarkoitettuun koordinointiin ei saa liittyä eikä se saa merkitä Yhdistyneen kuningaskunnan siirtoverkonhaltijoiden osallistumista kaasunsiirtoyhteyksien käyttöä koskeviin unionin menettelyihin.

               Jakso 3: Verkon kehittäminen ja toimitusvarmuus

               ENER.16 artikla: Verkon kehittäminen

               1.Osapuolet tekevät yhteistyötä helpottaakseen alueitaan yhdistävän energiainfrastruktuurin oikea-aikaista kehittämistä ja yhteentoimivuutta.

               2.Kumpikin osapuoli varmistaa, että laaditaan sähkön ja kaasun siirtoverkkojen kehittämistä koskevia suunnitelmia, julkaistaan ne ja saatetaan ne säännöllisesti ajan tasalle.

               ENER.17 artikla: Toimitusvarmuusyhteistyö

               1.Sopimuspuolet tekevät yhteistyötä sähkön ja kaasun toimitusvarmuuden suhteen.

               2.Sopimuspuolet vaihtavat ajoissa tietoja ENER.18 [Riskeihin varautuminen ja hätäsuunnitelmat] artiklan nojalla havaituista riskeistä.

               3.Sopimuspuolet julkaisevat ENER.18 [Riskeihin varautuminen ja hätäsuunnitelmat] artiklassa tarkoitetut suunnitelmat. Unionin osalta nämä suunnitelmat voivat olla jäsenvaltio- tai aluekohtaisia.

               4.Sopimuspuolet ilmoittavat toisilleen ilman aiheetonta viivytystä, jos on luotettavaa tietoa siitä, että sähkön tai maakaasun toimituksiin saattaa liittyä häiriö tai muu kriisitilanne, sekä suunnitelluista tai toteutetuista toimenpiteistä.

               5.Sopimuspuolet ilmoittavat toisilleen välittömästi tosiasiallisesta häiriöstä tai muusta kriisitilanteesta, jotta voidaan mahdollisesti toteuttaa koordinoituja toimenpiteitä vaikutusten lieventämiseksi ja toiminnan palauttamiseksi.

               6.Sopimuspuolet vaihtavat parhaita käytäntöjä lyhyen aikavälin ja kausittaisista riittävyyttä koskevista arvioinneista.

               7.Sopimuspuolet kehittävät asianmukaisia kehyksiä sähkön ja maakaasun toimitusvarmuuden osalta tehtävälle yhteistyölle.

               ENER.18 artikla: Riskeihin varautuminen ja hätäsuunnitelmat

               1.Kumpikin osapuoli arvioi sähkön tai maakaasun toimitusvarmuuteen vaikuttavat riskit, mukaan lukien tällaisten riskien todennäköisyys ja vaikutukset sekä rajat ylittävät riskit.

               2.Kumpikin osapuoli laatii ja päivittää säännöllisesti suunnitelmia sähkön tai maakaasun toimitusvarmuuteen vaikuttavien havaittujen riskien käsittelemiseksi. Tällaisiin suunnitelmiin on sisällytettävä toimenpiteet, jotka ovat tarpeen 1 kohdan nojalla mahdollisesti havaittujen riskien poistamiseksi tai niiden todennäköisyyden ja vaikutuksen lieventämiseksi, sekä toimenpiteet, joilla valmistaudutaan sähkö- tai maakaasukriiseihin ja lievennetään niiden vaikutuksia.

               3.Edellä 2 kohdassa tarkoitettuihin suunnitelmiin sisällytettävien toimenpiteiden on täytettävä seuraavat vaatimukset:

               (a)niiden on oltava selkeästi määriteltyjä, läpinäkyviä, oikeasuhteisia, syrjimättömiä sekä todennettavissa olevia;

               (b)ne eivät saa merkittävästi vääristää osapuolten välistä kauppaa; ja

               (c)ne eivät saa vaarantaa toisen osapuolen sähkön tai maakaasun toimitusvarmuutta.

               Kriisitilanteessa osapuolet voivat ottaa muita kuin markkinapohjaisia toimenpiteitä käyttöön vasta viimeisenä keinona.

               Jakso 4: Tekninen yhteistyö

               ENER.19 artikla: Siirtoverkonhaltijoiden välinen yhteistyö

               1.Kumpikin osapuoli varmistaa, että siirtoverkonhaltijat kehittävät tehokkaita ja osallistavia työjärjestelyjä tukeakseen suunnittelutehtäviä ja operatiivisia tehtäviä, jotka liittyvät tämän osaston tavoitteiden saavuttamiseen, mukaan lukien yksityiskohtaisten teknisten menettelyjen valmistelu energia-alan erityiskomitean sitä suositellessa, jotta seuraavien artiklojen määräykset voidaan panna tehokkaasti täytäntöön:

               (a)ENER.13 artikla [Sähkönsiirtoyhteyksien tehokas käyttö];

               (b)ENER.14 artikla [Sähkökauppajärjestelyt kaikilla aikaväleillä];

               (c)ENER.15 artikla [Sähkönsiirtoyhteyksien tehokas käyttö];

               (d)ENER.16 artikla [Verkon kehittäminen]; ja

               (e)ENER.17 artikla [Toimitusvarmuusyhteistyö].

               Ensimmäisessä alakohdassa tarkoitettuihin työjärjestelyihin on sisällyttävä kehykset yhteistyölle, jossa yhtenä osapuolena ovat asetuksen (EU) 2019/943 mukaisesti perustettu sähkön siirtoverkonhaltijoiden eurooppalainen verkosto, jäljempänä ’Sähkö-ENTSO’, ja Euroopan parlamentin ja neuvoston asetuksen (EY) N:o 715/2009
                  46
                mukaisesti perustettu kaasun siirtoverkonhaltijoiden eurooppalainen verkosto, jäljempänä ’Kaasu-ENTSO’, ja toisena osapuolena Yhdistyneen kuningaskunnan sähkön ja kaasun siirtoverkonhaltijat. Näiden kehysten on katettava ainakin seuraavat osa-alueet:

               (a)sähkö- ja kaasumarkkinat;

               (b)pääsy verkkoihin;

               (c)sähkön ja kaasun toimitusvarmuus;

               (d)merellä tuotettava energia;

               (e)infrastruktuurin suunnittelu;

               (f)sähkön- ja kaasunsiirtoyhteyksien tehokas käyttö; ja

               (g)kaasusektorin puhdistaminen hiilidioksidipäästöistä ja kaasun laatu.

               Energia-alan erityiskomitea sopii mahdollisimman pian yhteistyöjärjestelyjä ja -kehyksiä koskevista ohjeista, jotka jaetaan siirtoverkonhaltijoille.

               Toisessa alakohdassa mainitut yhteistyökehykset eivät merkitse, että Yhdistyneen kuningaskunnan siirtoverkonhaltijalla olisi Sähkö-ENTSOn tai Kaasu-ENTSOn jäsenyyttä vastaava asema, eivätkä ne tuo mukanaan sellaista.

               2.Energia-alan erityiskomitea voi suositella, että kumpikin osapuoli pyytää siirtoverkonhaltijoitaan valmistelemaan 1 kohdan ensimmäisessä alakohdassa tarkoitetut tekniset menettelyt.

               3.Kumpikin osapuoli varmistaa, että sen siirtoverkonhaltijat pyytävät energia alan sääntelyviranomaisten yhteistyövirastolta ja ENER.12 [Riippumaton sääntelyviranomainen] artiklan nojalla nimetyltä Yhdistyneen kuningaskunnan sääntelyviranomaiselta lausunnot teknisistä menettelyistä erimielisyyden ilmetessä ja joka tapauksessa ennen kyseisten teknisten menettelyjen viimeistelyä. Osapuolten siirtoverkonhaltijoiden on toimitettava nämä lausunnot sekä teknisten menettelyjen luonnokset energia-alan erityiskomitealle.

               4.Energia-alan erityiskomitea tarkastelee teknisten menettelyjen luonnoksia ja voi suositella, että osapuolet panevat tällaiset menettelyt täytäntöön omissa järjestelyissään, ottaen asianmukaisesti huomioon energia-alan sääntelyviranomaisten yhteistyöviraston ja ENER.12 [Riippumaton sääntelyviranomainen] artiklan nojalla nimetyn Yhdistyneen kuningaskunnan sääntelyviranomaisen lausunnot. Energia-alan erityiskomitea seuraa tällaisten teknisten menettelyjen tosiasiallista toimintaa ja voi suositella niiden päivittämistä.

               ENER.20 artikla: Sääntelyviranomaisten välinen yhteistyö

               1.
                     Osapuolet varmistavat, että energia-alan sääntelyviranomaisten yhteistyövirasto ja ENER.12 [Riippumaton sääntelyviranomainen] artiklan mukaisesti nimetty Yhdistyneen kuningaskunnan sääntelyviranomainen kehittävät yhteyksiä ja tekevät hallinnollisia järjestelyjä niin pian kuin mahdollista helpottaakseen tämän sopimuksen tavoitteiden saavuttamista. Yhteyksien ja hallinnollisten järjestelyjen on katettava vähintään seuraavat osa-alueet:

               (a)sähkö- ja kaasumarkkinat;

               (b)pääsy verkkoihin;

               (c)markkinoiden väärinkäytön ehkäiseminen sähkön ja kaasun tukkumarkkinoilla;

               (d)sähkön ja kaasun toimitusvarmuus;

               (e)infrastruktuurin suunnittelu;

               (f)merellä tuotettava energia;

               (g)sähkön- ja kaasunsiirtoyhteyksien tehokas käyttö;

               (h)siirtoverkonhaltijoiden välinen yhteistyö; ja

               (i)kaasusektorin puhdistaminen hiilidioksidipäästöistä ja kaasun laatu.

               Energia-alan erityiskomitea sopii yhteistyön hallinnollisia järjestelyjä koskevista ohjeista, jotka jaetaan sääntelyviranomaisille mahdollisimman pian.

               2.
                     Edellä 1 kohdassa tarkoitetut hallinnolliset järjestelyt eivät merkitse, että ENER.12 [Riippumaton sääntelyviranomainen] artiklan nojalla nimetyn Yhdistyneen kuningaskunnan sääntelyviranomaisen asema vastaisi osallistumista energia-alan sääntelyviranomaisten yhteistyövirastoon, eivätkä tuo mukanaan sellaista asemaa.

               3 luku: Turvallinen ja kestävä energia

               ENER.21 artikla: Uusiutuva energia ja energiatehokkuus

               1.Kumpikin osapuoli edistää energiatehokkuutta sekä uusiutuvista lähteistä peräisin olevan energian käyttöä.

               Kumpikin osapuoli varmistaa, että sen toimilupia koskevat säännöt tai vastaavat toimenpiteet, joita sovelletaan uusiutuvista lähteistä peräisin olevaan energiaan, ovat tarpeellisia ja oikeasuhteisia.

               2.Unioni vahvistaa uusiutuvista lähteistä peräisin olevan energian kokonaisloppukulutuksen osuutta vuonna 2030 koskevan tavoitteen, sellaisena kuin siitä säädetään Euroopan parlamentin ja neuvoston direktiivissä (EU) 2018/2001
                  47
               .

               Unioni vahvistaa energiatehokkuutta koskevat vuoden 2030 tavoitteensa, sellaisina kuin niistä säädetään Euroopan parlamentin ja neuvoston direktiivissä 2012/27/EU
                  48
               .

               3.Yhdistynyt kuningaskunta vahvistaa

               (a)tavoittelevansa kansallisessa energia- ja ilmastosuunnitelmassaan esitettyä uusiutuvista lähteistä peräisin olevan energian osuutta energian kokonaisloppukulutuksesta vuonna 2030;

               (b)tavoittelevansa kansallisessa energia- ja ilmastosuunnitelmassaan esitettyä primäärienergian ja loppuenergian kulutusta vuonna 2030ö

               4.Osapuolet tiedottavat toisilleen 2 ja 3 kohdassa tarkoitetuista seikoista.

               ENER.22 artikla: Uusiutuvan energian tukeminen

               1.Kumpikin osapuoli varmistaa, että uusiutuvista energialähteistä tuotetun sähkön tukeminen helpottaa uusiutuvista energialähteistä tuotetun sähkön integroimista sähkömarkkinoille.

               2.Biopolttoaineita, bionesteitä ja biomassaa voidaan tukea uusiutuvana energiana vain, jos ne täyttävät kestävyyttä ja kasvihuonekaasupäästöjen vähentämistä koskevat vankat kriteerit, jotka on todennettava.

               3.Kumpikin osapuoli määrittää selkeästi tekniset eritelmät, jotka uusiutuvan energian laitteiden ja järjestelmien on täytettävä tukijärjestelmistä hyötymiseksi. Tällaisissa teknisissä eritelmissä otetaan huomioon ENER.25 [Standardeja koskeva yhteistyö], TBT.4 [Tekniset määräykset] ja TBT.5 [Standardit] artiklan nojalla kehitetty yhteistyö.

               ENER.23 artikla: Yhteistyö merellä tuotettavan uusiutuvan energian kehittämiseksi

               1.Osapuolet tekevät yhteistyötä merellä tuotettavan uusiutuvan energian kehittämiseksi jakamalla parhaita käytäntöjä ja tarvittaessa helpottamalla hankkeiden kehittämistä.

               2.Osapuolet mahdollistavat Pohjanmeren energiayhteistyön pohjalta erityisen foorumin perustamisen Euroopan komission, jäsenvaltioiden ministeriöiden ja viranomaisten, Yhdistyneen kuningaskunnan ministeriöiden ja viranomaisten, siirtoverkonhaltijoiden ja merienergiateollisuuden sekä laajemmin sidosryhmien välisille teknisille keskusteluille, jotka koskevat meriverkkojen kehittämistä ja Pohjanmeren alueen laajaa uusiutuvan energian potentiaalia. Yhteistyö käsittää ainakin seuraavat osa-alueet:

               (a)hybridi- ja yhteishankkeet;

               (b)merten aluesuunnittelu;

               (c)tukikehys ja rahoitus;

               (d)parhaat käytännöt maalla ja merellä sijaitsevien verkkojen suunnittelussa;

               (e)uusia teknologioita koskevan tiedon jakaminen; ja

               (f)asiaankuuluvia sääntöjä, määräyksiä ja teknisiä standardeja koskevien parhaiden käytäntöjen vaihto.

               ENER.24 artikla: Offshoreriskit ja -turvallisuus

               1.Osapuolet tekevät yhteistyötä ja vaihtavat tietoja tavoitteenaan säilyttää turvallisuuden ja ympäristönsuojelun korkea taso kaikessa merellä tapahtuvassa öljyn- ja kaasunporaustoiminnassa.

               2.Osapuolet toteuttavat tarvittavat toimenpiteet merellä tapahtuvaan öljyn- ja kaasunporaustoimintaan liittyvien suuronnettomuuksien ehkäisemiseksi ja tällaisten onnettomuuksien seurausten rajoittamiseksi.

               3.Osapuolet edistävät parhaiden käytäntöjen vaihtoa merellä tapahtuvan öljyn- ja kaasunporaustoiminnan turvallisuudesta ja ympäristönsuojelusta vastaavien viranomaistensa kesken. Merellä tapahtuvan öljyn- ja kaasunporaustoiminnan turvallisuuden ja ympäristönsuojelun sääntelyn on oltava riippumatonta merellä tapahtuvan öljyn- ja kaasunporaustoiminnan toimilupiin liittyvistä tehtävistä.

               ENER.25 artikla: Standardeja koskeva yhteistyö

               Osapuolet edistävät TBT.5 [Standardit] ja TBT.11 [Yhteistyö] artiklan nojalla yhteistyötä omilla alueillaan sijaitsevien sääntelyviranomaisten ja standardointielinten välillä helpottaakseen energiatehokkuutta ja uusiutuvaa energiaa koskevien kansainvälisten standardien kehittämistä, jotta voidaan edistää kestävää energia- ja ilmastopolitiikkaa.

               ENER.26 artikla: Tutkimus, kehittäminen ja innovointi

               Osapuolet edistävät tutkimusta, kehittämistä ja innovointia energiatehokkuuden ja uusiutuvan energian aloilla.

               4 luku: Energiatuotteet ja raaka-aineet

               ENER.27 artikla: Viennissä sovellettavat hinnat

               Osapuoli ei saa millään toimenpiteillä, kuten toimiluvilla tai vähimmäishintaa koskevilla vaatimuksilla, asettaa toisen osapuolen alueelle vietäville energiatuotteille tai raaka-aineille korkeampaa hintaa kuin kyseisistä energiatuotteista tai raaka-aineista veloitetaan silloin, kun ne on tarkoitettu kotimarkkinoille.

               ENER.28 artikla: Säännellyt hinnat

               Jos osapuoli päättää säännellä sähkön tai maakaasun kotimaisten toimitusten kuluttajahintaa, se voi tehdä niin ainoastaan yleisen edun mukaisen tavoitteen saavuttamiseksi ja ainoastaan määräämällä säännellyn hinnan, joka on selkeästi määritelty, läpinäkyvä, syrjimätön ja oikeasuhteinen.

               ENER.29 artikla: Luvan antaminen hiilivetyjen etsintään ja tuotantoon sekä sähköntuotantoon

               1.Jos osapuoli edellyttää lupaa hiilivetyjen etsinnälle tai tuotannolle tai sähkön tuotannolle, kyseisen osapuolen on myönnettävä tällaiset luvat puolueettomin ja syrjimättömin kriteerein, jotka laaditaan ja julkaistaan ennen hakemusten jättämiselle asetetun määräajan alkamista, II osaston [Palvelut ja investoinnit] 5 luvun [Sääntelykehys] 1 jaksossa [Kotimainen sääntely] vahvistettujen yleisten edellytysten ja menettelyjen mukaisesti.

               2.Sen estämättä, mitä tämän artiklan 1 kohdassa ja ENER.3 [Suhde muihin osastoihin] artiklassa määrätään, kumpikin osapuoli voi sovellettavassa lainsäädännössä säädettyjen asianmukaisesti perusteltujen poikkeusten perusteella myöntää hiilivetyjen etsintään tai tuotantoon liittyviä lupia noudattamatta SERVIN.5.8 [Julkaisu ja saatavilla olevat tiedot] artiklassa vahvistettuja julkaisemista koskevia edellytyksiä ja menettelyjä.

               3.Yhteisöiltä, joille lupa myönnetään, vaaditut korvaukset tai luontoissuoritukset eivät saa vaikuttaa kyseisten yhteisöjen hallintoon ja päätöksentekoprosessiin.

               4.Kummankin osapuolen on huolehdittava siitä, että luvanhakijalla on oikeus hakea lupapäätökseen muutosta viranomaiselta, joka on päätöksen tehnyttä viranomaista ylempi tai siitä riippumaton, tai pyytää tällaiselta ylemmältä tai riippumattomalta viranomaiselta päätöksen uudelleentarkastelua. Kummankin osapuolen on varmistettava, että hakijalle ilmoitetaan hallinnollisen päätöksen perustelut, jotta hakija voi tarvittaessa käyttää muutoksenhakua tai uudelleentarkastelua koskevia menettelyjä. Muutoksenhakuun tai uudelleentarkasteluun sovellettavat säännöt on julkaistava.

               ENER.30 artikla: Energialaitteiden ja -infrastruktuurin turvallisuus ja eheys

               Tätä osastoa ei saa tulkita siten, että se estäisi osapuolta toteuttamasta väliaikaisia toimenpiteitä, jotka ovat tarpeen energialaitteiden tai -infrastruktuurin turvallisuuden suojelemiseksi ja eheyden säilyttämiseksi, edellyttäen, että kyseisiä toimenpiteitä ei sovelleta tavalla, joka merkitsisi osapuolten välisen kaupan tai investointien peiteltyä rajoittamista.

               5 luku: Loppumääräykset

               ENER.31 artikla: Tehokas täytäntöönpano ja muutokset

               1.
                     Kumppanuusneuvosto voi muuttaa liitettä ENER-1 ja liitettä ENER-3. Kumppanuusneuvosto voi tarvittaessa päivittää liitettä ENER-2 sen varmistamiseksi, että kyseinen liite toimii pidemmällä aikavälillä.

               2.
                     Energia-alan erityiskomitea voi muuttaa liitettä ENER-4.

               3.
                     Energia-alan erityiskomitea antaa tarvittaessa suosituksia sen vastuulla olevien tämän osaston lukujen tehokkaan täytäntöönpanon varmistamiseksi.

               ENER.32 artikla: Vuoropuhelu

               Osapuolet aloittavat säännöllisen vuoropuhelun helpottaakseen tämän osaston tavoitteiden saavuttamista.

               ENER.33 artikla: Tämän osaston soveltamisen lopettaminen

               1.           Tämän osaston soveltaminen lopetetaan 30 päivänä kesäkuuta 2026.

               2.           Sen estämättä, mitä 1 kohdassa määrätään, kumppanuusneuvosto voi 1 päivän heinäkuuta 2026 ja 31 päivän joulukuuta 2026 välisenä aikana päättää, että tätä osastoa sovelletaan 31 päivään maaliskuuta 2027. Kumppanuusneuvosto voi 1 päivän huhtikuuta 2027 ja 31 päivän joulukuuta 2027 välisenä aikana sekä milloin tahansa sitä seuraavien vuosien aikana päättää, että tätä osastoa sovelletaan seuraavan vuoden maaliskuun 31 päivään.

               3.           Tätä artiklaa sovelletaan rajoittamatta FISH.17 [Soveltamisen lopettaminen], FINPROV.8 [Sopimuksen irtisanominen] ja OTH.10 [Toisen osan soveltamisen lopettaminen] artiklan soveltamista.

               IX OSASTO: LÄPINÄKYVYYS

               TRNSY.1 artikla: Tavoite

               1.
                     Osapuolet ovat tietoisia siitä, millainen vaikutus niiden sääntely-ympäristöillä voi olla niiden väliseen kauppaan ja investointitoimintaan, ja tästä syystä osapuolet pyrkivät tarjoamaan talouden toimijoille, erityisesti pienille ja keskisuurille yrityksille, ennakoitavan sääntely-ympäristön ja tehokkaat menettelyt.

               2.
                     Osapuolet vahvistavat WTO-sopimuksen mukaiset, läpinäkyvyyteen liittyvät sitoumuksensa, ja antavat tässä osastossa näihin sitoumuksiin perustuvia määräyksiä.

               TRNSY.2 artikla: Määritelmä

               Tässä osastossa ’hallinnollisella päätöksellä’ tarkoitetaan päätöstä tai toimenpidettä, jolla on yksittäisessä tapauksessa juridinen vaikutus tiettyyn henkilöön, tavaraan tai palveluun, ja määritelmä kattaa myös osapuolen lainsäädännön edellyttämän päätöksen tai toimenpiteen tekemättä jättämisen.

               TRNSY.3 artikla: Soveltamisala

               Tätä osastoa sovelletaan I–VIII osastoon ja X–XII osastoon ja kuudenteen otsakkeeseen [Muut määräykset].

               TRNSY.4 artikla: Julkaiseminen

               1.
                     Kumpikin osapuoli varmistaa, että sen yleisesti sovellettavat lait, asetukset, menettelyt ja hallinnolliset päätökset julkaistaan viipymättä virallisesti ilmoitetulla tavalla ja mahdollisuuksien mukaan sähköisesti, tai asetetaan muutoin saataville siten, että kuka tahansa voi tutustua niihin.

               2.
                     Siltä osin kuin se on tarkoituksenmukaista, kumpikin osapuoli antaa selityksen kohdassa 1 tarkoitettujen toimenpiteiden tavoitteista ja perusteluista.

               3.
                     Kumpikin osapuoli jättää kohtuullisesti aikaa lakiensa ja määräystensä julkaisemisesta niiden voimaatuloon, ellei tämä ole asian kiireellisyyden vuoksi mahdotonta.

               TRNSY.5 artikla: Tiedustelut

               1.
                     Kumpikin osapuoli vahvistaa tai pitää voimassa asianmukaisia ja oikeasuhteisia järjestelyjä lakeja tai määräyksiä koskeviin kysymyksiin vastaamiseksi.

               2.
                     Kumpikin osapuoli toimittaa viipymättä mitä tahansa voimassa tai suunnitteilla olevaa lakia tai määräystä koskevat tiedot toiselle osapuolelle ja vastaa niitä koskeviin kysymyksiin, ellei muussa tämän sopimuksen määräyksessä ole vahvistettu erityistä mekanismia sitä varten.

               TRNSY.6 artikla: Yleisesti sovellettavien toimenpiteiden hallinnointi

               1.
                     Kumpikin osapuoli hallinnoi yleisesti sovellettavia lakejaan, määräyksiään, menettelyjään ja hallinnollisia päätöksiään objektiivisella, puolueettomalla ja kohtuullisella tavalla.

               2.
                     Aloittaessaan lakien tai asetusten soveltamiseen liittyviä hallinnollisia menettelyitä suhteessa toisen osapuolen henkilöihin, tavaroihin tai palveluihin kumpikin osapuoli

               (a)pyrkii tarjoamaan henkilöille, joita hallinnollinen menettely välittömästi koskee, kohtuullisessa määräajassa sekä lakiensa ja määräystensä mukaisesti selvityksen siitä oikeusviranomaisesta, jossa menettely on aloitettu, ja yleisen kuvauksen riidan aiheista sekä menettelyn luonteesta; ja

               (b)antaa tällaisille henkilöille kohtuullisen mahdollisuuden esittää tosiasioita ja väitteitä näkemystensä tueksi ennen lopullista hallinnollista päätöstä, jos siihen on aikaa ja jos menettelyjen luonne ja yleinen etu sen sallivat.

               TRNSY.7 artikla: Uudelleentarkastelu ja muutoksenhaku

               1.
                     Kumpikin osapuoli vahvistaa tai pitää voimassa säädöstensä ja määräystensä mukaisesti oikeudellisia, välitys- tai hallinnollisia tuomioistuimia tai menettelyjä, jotta hallinnollisia päätöksiä voidaan tarkastella pikaisesti uudelleen ja korjata, jos siihen on aihetta. Kumpikin osapuoli varmistaa, että sen tuomioistuimet suorittavat valitus- ja uudelleentarkastelumenettelyt syrjimättömästi ja puolueettomasti. Näiden tuomioistuinten on oltava puolueettomia ja riippumattomia tällaisten toimien hallinnollisesta toimeenpanosta vastaavasta viranomaisesta.

               2.
                     Kumpikin osapuoli varmistaa, että 1 kohdassa tarkoitettujen menettelyjen osapuolilla on kohtuullinen mahdollisuus tukea tai puolustaa omia kantojaan.

               3.
                     Kumpikin osapuoli varmistaa lakiensa mukaisesti, että kaikki 1 kohdassa tarkoitetuissa menettelyissä tehtävät päätökset perustuvat näyttöön ja esitettyihin asiakirjoihin tai, soveltuvissa tapauksissa, toimivaltaisen hallinnollisen viranomaisen laatimiin asiakirjoihin.

               4.
                     Kumpikin osapuoli varmistaa, että hallinnollisesta toimeenpanosta vastaava viranomainen panee 3 kohdassa tarkoitetut päätökset täytäntöön ottaen huomioon sen, mitä sen laissa säädetään muutoksenhausta tai uudelleentarkastelusta.

               TRNSY.8 artikla: Suhde muihin osastoihin

               Tämän osaston määräykset täydentävät niitä nimenomaisia läpinäkyvyyssääntöjä, jotka on annettu tämän osan niissä osastoissa, joihin tätä osastoa sovelletaan.

               X osasto: Hyvä sääntelykäytäntö ja sääntely-yhteistyö

               GRP.1 artikla: Yleiset periaatteet

               1.
                     Kumpikin osapuoli voi vapaasti määritellä tämän sopimuksen mukaisten hyvien sääntelykäytäntöjen toteutustavat oman oikeudellisen kehyksensä, käytäntöjensä, menettelyjensä ja oman sääntelyjärjestelmänsä perusperiaatteiden
                  49
                mukaisesti.

               2.
                     Tämän osaston määräyksiä ei voida tulkita siten, että ne edellyttäisivät, että osapuoli

               (a)poikkeaa sääntelytoimenpiteiden valmistelua ja toteuttamista koskevista sisäisistä menettelyistään;

               (b)toteuttaa toimia, jotka vaarantaisivat tai estäisivät sääntelytoimenpiteiden toteuttamisen riittävän ajoissa niiden yleisen edun mukaisten tavoitteiden saavuttamisen kannalta; tai

               (c)saavuttaa jonkin tietyn sääntelyllisen lopputuloksen.

               3.
                     Mikään tässä osastossa ei vaikuta osapuolen oikeuteen määritellä tai säännellä omaa suojelun tasoaan pyrkiessään yleisen edun mukaisiin tavoitteisiinsa tai edistäessään niitä esimerkiksi seuraavilla aloilla:

               (a)kansanterveys;

               (b)ihmisten, eläinten tai kasvien elämä ja terveys;

               (c)työterveys ja työturvallisuus;

               (d)työehdot;

               (e)ympäristö, ilmastonmuutos mukaan lukien;

               (f) kuluttajansuoja;

               (g)sosiaalinen suojelu ja sosiaaliturva;

               (h)tietosuoja ja kyberturvallisuus;

               (i)kulttuurinen monimuotoisuus;

               (j)rahoitusjärjestelmän eheys ja vakaus sekä sijoittajien suoja;

               (k)energiaturvallisuus, ja

               (l)rahanpesun torjunta.

               Selvyyden vuoksi todetaan, että erityisesti ensimmäisen alakohdan c ja d alakohtaa sovellettaessa noudatetaan edelleen osapuolten laeissa tai kansallisissa käytännöissä määriteltyjä työmarkkinasuhteita koskevia malleja, työmarkkinaosapuolten rooli ja autonomia mukaan lukien, sekä työehtosopimusneuvotteluja ja työehtosopimusten noudattamisen valvontaa koskevia lakeja ja käytäntöjä.

               4.
                     Sääntelytoimenpiteet eivät saa muodostaa peiteltyä kaupan estettä.

               GRP.2 artikla: Määritelmät

               Tässä osastossa tarkoitetaan

               (a)’sääntelyviranomaisella’:

               (I)unionin osalta Euroopan komissiota; ja

               (II)Yhdistyneen kuningaskunnan osalta Ison-Britannian ja Pohjois-Irlannin Yhdistyneen kuningaskunnan hallitusta ja aluehallintoja;

               b)
                     ’sääntelytoimenpiteillä’:

               (I)unionin osalta:

               A)
                     Euroopan unionin toiminnasta tehdyn sopimuksen, jäljempänä ’SEUT-sopimus’, 288 artiklassa tarkoitettuja asetuksia ja direktiivejä; ja

               B)
                     SEUT-sopimuksen 290 artiklassa tarkoitettuja täytäntöönpanosäädöksiä ja 291 artiklassa tarkoitettuja delegoituja säädöksiä; ja

               (II)Yhdistyneen kuningaskunnan osalta:

               A)
                     primaarilainsäädäntöä; ja

               B)
                     sekundaarilainsäädäntöä.

               GRP.3 artikla: Soveltamisala

               1.
                     Tätä osastoa sovelletaan sääntelytoimenpiteisiin, joita kumman tahansa osapuolen sääntelyviranomainen tapauksen mukaan ehdottaa tai ottaa käyttöön ja jotka koskevat I–IX osastoa, XI ja XII osastoa ja kuudetta otsaketta [Muut määräykset].

               2.
                     GRP.12 [Sääntely-yhteistyötoiminta] ja GRP.13 [Sääntely-yhteistyötä käsittelevä erityiskauppakomitea] artiklaa sovelletaan myös muihin osapuolten sääntelyviranomaisten ehdottamiin tai antamiin yleisesti sovellettaviin toimenpiteisiin, jotka koskevat 1 kohdassa tarkoitettujen osastojen piiriin kuuluvia seikkoja ja jotka ovat sääntely-yhteistyötoiminnan kannalta merkityksellisiä, kuten suuntaviivoihin, toimintapoliittisiin asiakirjoihin tai suosituksiin.

               3.
                     Tätä osastoa ei sovelleta jäsenvaltioiden sääntelyviranomaisiin tai sääntelytoimenpiteisiin, -käytäntöihin tai -lähestymistapoihin.

               4.
                     Edellä 1 kohdassa tarkoitettujen osastojen erityismääräykset ovat ensisijaisia tämän osaston määräyksiin nähden, siltä osin kuin se on tarpeen kyseisten erityismääräysten soveltamiseksi.

               GRP.4 artikla: Sisäinen koordinointi

               Kummallakin osapuolella on oltava käytössä sisäisen koordinoinnin tai tarkastelun menettelyjä tai järjestelyjä sen sääntelyviranomaisen valmistelemien sääntelytoimenpiteiden osalta. Tällaisilla menettelyillä tai järjestelyillä olisi pyrittävä muun muassa

               (a)edistämään hyvä sääntelykäytäntöä, tässä osastossa tarkoitetut käytännöt mukaan lukien;

               (b)havaitsemaan ja välttämään tarpeetonta päällekkäisyyttä ja epäjohdonmukaisia vaatimuksia osapuolen omissa sääntelytoimenpiteissä;

               (c)varmistamaan kansainvälistä kauppaa ja kansainvälisiä sijoituksia koskevien velvollisuuksien noudattaminen; ja

               (d)edistämään osapuolen sääntöjen ja menettelyjen mukaisesti sen huomioon ottamista, miten valmisteilla olevat sääntelytoimenpiteet vaikuttavat erityisesti pieniin ja keskisuuriin yrityksiin
                  50
               .

               GRP.5 artikla: Menettelyjen ja järjestelyjen kuvaus

               Kumpikin osapuoli asettaa julkisesti saataville kuvaukset menettelyistä tai järjestelyistä, joita käyttäen sen sääntelyviranomainen valmistelee, arvioi tai tarkastelee sääntelytoimenpiteitään. Kuvauksissa on otettava huomioon säännöt, suuntaviivat ja menettelyt, jotka koskevat muun muassa yleisön mahdollisuutta esittää huomautuksia.

               GRP.6 artikla: Varhaisessa vaiheessa annettavat tiedot suunnitelluista sääntelytoimenpiteistä

               1.
                     Kummankin osapuolen on omien sääntöjensä ja menettelyjensä mukaisesti saatettava yleisesti saataville vähintään kerran vuodessa luettelo suunnitelluista merkittävistä
                  51
                sääntelytoimenpiteistä, joita sen sääntelyviranomainen kohtuudella odottaa ehdottavansa tai toteuttavansa vuoden kuluessa. Kummankin osapuolen sääntelyviranomainen voi tämän osaston mukaisia velvoitteitaan varten määritellä, mikä muodostaa ”merkittävän” sääntelytoimen.

               2.
                     Kumpikin osapuoli saattaa mahdollisimman varhaisessa vaiheessa julkisesti saataville seuraavat tiedot kustakin 1 kohdassa tarkoitettuun luetteloon sisältyvästä merkittävästä sääntelytoimenpiteestä:

               (a)lyhyt kuvaus toimenpiteen soveltamisalasta ja tavoitteista; ja

               (b)toimenpiteen arvioitu hyväksymispäivä, jos se on tiedossa, ja mahdolliset julkiset kuulemiset.

               GRP.7 artikla: Julkinen kuuleminen

               1.
                     Valmistellessaan merkittävää sääntelytoimenpidettä kumpikin osapuoli varmistaa omien sääntöjensä ja menettelyjensä mukaisesti, että sen sääntelyviranomainen

               (a)julkaisee joko sääntelytoimenpiteen luonnoksen tai kuulemismenettelyn asiakirjat, joissa annetaan riittävät tiedot kyseisestä valmisteilla olevasta sääntelytoimenpiteestä, jotta jokainen henkilö voi arvioida, vaikuttaako se henkilön etuihin merkittävästi ja millainen vaikutus on;

               (b)tarjoaa syrjimättömin perustein kenelle tahansa henkilölle kohtuulliset mahdollisuudet esittää huomautuksia; ja

               (c)ottaa saadut huomautukset huomioon.

               2.
                     Kumpikin osapuoli varmistaa, että sen sääntelyviranomainen käyttää sähköisiä viestintävälineitä ja pyrkii pitämään yllä julkisia ja maksuttomia verkkopalveluita asiaankuuluvien sääntelytoimenpiteiden tai 1 kohdan a alakohdassa tarkoitetun kaltaisten asiakirjojen julkaisemista sekä julkisiin kuulemisiin liittyvien huomautusten vastaanottamista varten.

               3.
                     Kumpikin osapuoli varmistaa, että sen sääntelyviranomainen julkaisee osapuolen omien sääntöjen ja menettelyjen mukaisesti yhteenvedon tässä artiklassa tarkoitettujen julkisten kuulemisten tuloksista.

               GRP.8 artikla: Vaikutustenarviointi

               1.
                     Kumpikin osapuoli vahvistaa aikomuksensa varmistaa, että sen sääntelyviranomainen toteuttaa osapuolen omien sääntöjen ja menettelyjen mukaiset vaikutustenarvioinnit osapuolen valmistelemista merkittävistä sääntelytoimenpiteistä. Edellä mainituissa säännöissä ja menettelyissä voidaan säätää poikkeuksista.

               2.
                     Vaikutustenarviointia toteuttaessaan kumpikin osapuoli varmistaa, että sen sääntelyviranomaisella on käytössä menettelyt ja järjestelyt, jotka edistävät seuraavien tekijöiden huomioon ottamista:

               (a)sääntelytoimenpiteen tarve, myös sen ongelman merkitys ja luonne, johon sääntelytoimenpiteellä on tarkoitus puuttua;

               (b)mahdolliset toteutettavissa olevat ja tarkoituksenmukaiset sääntelyyn perustuvat ja muut vaihtoehdot, mukaan luettuna sääntelystä pidättäytyminen, joilla saavutettaisiin osapuolen yleisen edun mukaiset tavoitteet;

               (c)siltä osin kuin se on mahdollista ja tarkoituksenmukaista, näiden vaihtoehtojen mahdolliset sosiaaliset, taloudelliset ja ympäristövaikutukset, myös vaikutukset kansainväliseen kauppaan ja sijoitustoimintaan sekä, osapuolen omien sääntöjen ja menettelyiden mukaisesti, pieniin ja keskisuuriin yrityksiin kohdistuvat vaikutukset; ja

               (d)tarvittaessa se, miten tarkastellut vaihtoehdot liittyvät merkityksellisiin kansainvälisiin standardeihin, mukaan lukien mahdollisten eroavaisuuksien syyt.

               3.
                     Kumpikin osapuoli varmistaa, että sen sääntelyviranomainen laatii sääntelytoimenpiteistä tekemistään vaikutustenarvioinneista loppuraportit, joissa esitetään arvioinnissa huomioon otetut tekijät ja arvioinnin olennaiset havainnot. Kumpikin osapuoli saattaa edellä mainitut raportit mahdollisuuksien mukaan julkisesti saataville viimeistään siinä yhteydessä, kun GRP.2 artiklan [Määritelmät] b kohdan i alakohdan A alakohdassa tai ii alakohdan A alakohdassa tarkoitettu sääntelytoimenpide-esitys tai GRP.2 artiklan [Määritelmät] b kohdan i alakohdan B alakohdassa tai ii alakohdan B alakohdassa tarkoitettu sääntelytoimenpide saatetaan julkisesti saataville.

               GRP.9 artikla: Jälkiarviointi

               1.
                     Kumpikin osapuoli varmistaa, että sen sääntelyviranomaisella on käytössä menettelyjä tai järjestelyjä, joilla voidaan tarvittaessa toteuttaa voimassa olevien sääntelytoimenpiteiden säännöllinen jälkiarviointi.

               2.
                     Säännöllistä jälkiarviointia toteuttaessaan kumpikin osapuoli pyrkii harkitsemaan, voitaisiinko yleisen edun mukaiset tavoitteet saavuttaa tehokkaammilla keinoilla ja voitaisiinko tarpeetonta sääntelytaakkaa vähentää, myös pieniltä ja keskisuurilta yrityksiltä.

               3.
                     Kumpikin osapuoli varmistaa, että sen sääntelyviranomainen saattaa tällaisten jälkiarviointien tulokset ja jälkiarviointeja mahdollisesti koskevat suunnitelmat yleisesti saataville.

               GRP.10 artikla: Sääntelyrekisteri

               Kumpikin osapuoli varmistaa, että voimassa olevat sääntelytoimenpiteet julkaistaan tätä varten tarkoitetussa julkisessa rekisterissä, jossa sääntelytoimenpiteet on yksilöity ja joka on saatavilla verkossa maksutta. Rekisteristä on voitava hakea sääntelytoimenpiteitä viite- ja sanahaulla. Kumpikin osapuoli päivittää rekisteriään säännöllisin väliajoin.

               GRP.11 artikla: Hyvää sääntelykäytäntöä koskevien tietojen vaihtaminen

               Osapuolet pyrkivät vaihtamaan tietoa hyvistä sääntelykäytännöistä tämän osaston mukaisesti, myös sääntely-yhteistyötä käsittelevässä erityiskauppakomiteassa.

               GRP.12 artikla: Sääntely-yhteistyötoiminta

               1.
                     Osapuolet voivat toteuttaa sääntely-yhteistyötoimia vapaaehtoiselta pohjalta oman päätöksentekonsa riippumattomuutta ja omaa oikeusjärjestystään rajoittamatta. Osapuoli voi kieltäytyä toteuttamasta sääntely-yhteistyötoimia tai vetäytyä niistä. Osapuolen, joka kieltäytyy toteuttamasta sääntely-yhteistyötoimia tai vetäytyy niistä, olisi selvitettävä päätöksensä syyt toiselle osapuolelle.

               2.
                     Kumpikin osapuoli voi ehdottaa sääntely-yhteistyötoimia toiselle osapuolelle. Se esittää ehdotuksensa GRP.14 artiklan [Yhteyspisteet] mukaisesti nimetyn yhteyspisteen välityksellä. Toinen osapuoli tarkastelee ehdotusta kohtuullisen ajan kuluessa ja ilmoittaa ehdotuksen tehneelle osapuolelle, pitääkö se ehdotettua toimintaa sääntely-yhteistyöhön soveltuvana.

               3.
                     Sääntely-yhteistyöhön sopivan toiminnan tunnistamiseksi kumpikin osapuoli ottaa huomioon

               (a)GRP.6 artiklan [Varhaisessa vaiheessa annettavat tiedot suunnitelluista sääntelytoimenpiteistä] 1 kohdassa tarkoitetun luettelon; ja

               (b)osapuolen henkilöiden esittämät sääntely-yhteistyötoimia koskevat ehdotukset, jotka ovat perusteltuja ja joihin on liitetty tarvittavat tiedot.

               4.
                     Jos osapuolet päättävät toteuttaa sääntely-yhteistyötoimia, kummankin osapuolen sääntelyviranomainen pyrkii tarvittaessa

               (a)ilmoittamaan toisen osapuolen sääntelyviranomaiselle sääntely-yhteistyötoiminnan kannalta merkityksellisten, GRP.3 artiklan [Soveltamisala] 2 kohdassa tarkoitettujen uusien sääntelytoimenpiteiden ja muiden yleisesti sovellettavien toimenpiteiden valmistelusta tai olemassa olevien toimenpiteiden tarkistamisesta;

               (b)antamaan pyynnöstä tietoa ja keskustelemaan sääntelytoimenpiteistä ja GRP.3 artiklan [Soveltamisala] 2 kohdassa tarkoitetuista sääntely-yhteistyötoiminnan kannalta merkityksellisistä muista yleisesti sovellettavista toimenpiteistä; ja

               (c)valmistellessaan uusia tai tarkistaessaan olemassa olevia sääntelytoimenpiteitä tai GRP.3 artiklan [Soveltamisala] 2 kohdassa tarkoitettuja muita yleisesti sovellettavia toimenpiteitä ottamaan huomioon, siinä määrin kuin se on mahdollista, toisen osapuolen lähestymistavan sääntelyyn samoissa tai aiheeseen liittyvissä asioissa.

               GRP.13 artikla: Sääntely-yhteistyötä käsittelevä erityiskauppakomitea

               1.
                     Sääntely-yhteistyötä käsittelevällä erityiskauppakomitealla on seuraavat tehtävät:

               (a)hyvän sääntelykäytännön ja sääntely-yhteistyön tehostaminen ja edistäminen osapuolten välillä;

               (b)näkemysten vaihtaminen GRP.12 artiklan [Sääntely-yhteistyötoiminta] mukaisesti ehdotetusta tai toteutetusta yhteistyötoiminnasta;

               (c)sääntely-yhteistyön ja sääntelyn koordinoinnin edistäminen kansainvälisillä foorumeilla, tarvittaessa mukaan lukien säännöllinen kahdenvälinen tietojenvaihto meneillään olevista tai suunnitelluista toimista.

               2.
                     Sääntely-yhteistyötä käsittelevä erityiskauppakomitea voi kutsua asianomaisia henkilöitä osallistumaan kokouksiinsa.

               GRP.14 artikla: Yhteyspisteet

               Kumpikin osapuoli nimeää kuukauden kuluessa tämän sopimuksen voimaantulosta yhteyspisteen helpottamaan osapuolten välistä tiedonvaihtoa.

               GRP.15 artikla: Riitojen ratkaisemismenettelyn soveltamatta jättäminen

               Kuudennen osan I osastoa [Riitojenratkaisu] ei sovelleta tämän osaston tulkintaa ja soveltamista koskeviin riita-asioihin.

               XI osasto: Avoimen ja terveen kilpailun tasapuoliset toimintaedellytykset ja kestävä kehitys

               Ensimmäinen luku: Yleiset määräykset

               1.1 artikla: Periaatteet ja tavoitteet

               1.Osapuolet tunnustavat, että tämän sopimuksen mukainen kauppa ja investoinnit unionin ja Yhdistyneen kuningaskunnan välillä edellyttävät ehtoja, joilla taataan tasapuoliset toimintaedellytykset osapuolten väliselle avoimelle ja terveelle kilpailulle ja varmistetaan, että kauppa ja investoinnit toteutuvat kestävää kehitystä edistävällä tavalla.

               2.Osapuolet toteavat, että kestävä kehitys kattaa taloudellisen kehityksen, sosiaalisen kehityksen ja ympäristönsuojelun toisistaan riippuvaiset ja toisiaan vahvistavat osa-alueet ja vahvistavat sitoutumisensa kansainvälisen kaupan ja sijoitusten kehityksen edistämiseen kestävän kehityksen tavoitteita tukevalla tavalla.

               3.Kumpikin osapuoli vahvistaa uudelleen tavoittelevansa koko talouden hiilineutraaliutta vuoteen 2050 mennessä.

               4.Osapuolet vahvistavat olevansa yhteisymmärryksessä siitä, että niiden talouskumppanuus voi hyödyttää molempia osapuolia keskinäisesti tyydyttävällä tavalla vain, jos avoimeen ja terveeseen kilpailuun liittyvät tasapuolisia toimintaedellytyksiä koskevat sitoumukset kestävät aikaa estämällä kaupan tai investointien tai kilpailun vääristymät ja edistävät kestävää kehitystä. Osapuolet toteavat kuitenkin, että tämän osaston tarkoituksena ei ole osapuolten normien yhdenmukaistaminen. Osapuolten tarkoituksena on pitää yllä ja parantaa kumpikin omaa korkeaa vaatimustasoaan tämän osaston soveltamisalaan kuuluvilla aloilla.

               1.2 artikla: Oikeus antaa sääntelyä, ennalta varautuva lähestymistapa
                  52
                ja tieteellinen ja tekninen tieto

               1.Osapuolet vahvistavat kummankin osapuolen oikeuden päättää politiikastaan ja prioriteeteistaan tämän osaston soveltamisalaan kuuluvilla aloilla, määrittää sopivaksi katsomansa suojelun taso sekä hyväksyä tai muuttaa asiaankuuluvia lakeja ja politiikkoja tavalla, joka on yhdenmukainen kummankin osapuolen kansainvälisten sitoumusten kanssa, tämän osaston nojalla tehdyt sitoumukset mukaan lukien.

               2.Osapuolet tunnustavat, että ennalta varautuvan lähestymistavan mukaisesti tapauksissa, joissa on kohtuulliset perusteet epäillä, että ympäristöön tai ihmisten terveyteen kohdistuu mahdollinen vakavan tai peruuttamattoman vahingon uhka, täydellisen tieteellisen varmuuden puuttumista ei saa käyttää perusteena, joka estäisi osapuolta hyväksymästä asianmukaisia toimenpiteitä tällaisen vahingon estämiseksi.

               3.Valmistellessaan tai ottaessaan käyttöön ympäristönsuojeluun tähtääviä toimenpiteitä tai työsuojelua koskevia määräyksiä, jotka saattavat vaikuttaa kauppaan tai investointeihin, kumpikin osapuoli ottaa huomioon käytettävissä olevan tieteellisen ja teknisen tiedon sekä asiaa koskevat kansainväliset normit, suuntaviivat ja suositukset.

               1.3 artikla: Riitojenratkaisu

               Kuudennen osan [Riitojenratkaisu ja horisontaaliset määräykset] I osastoa [Riitojenratkaisu] ei sovelleta tähän lukuun 1.2 artiklan [Oikeus antaa sääntelyä, ennalta varautuva lähestymistapa ja tieteellinen ja tekninen tieto] 2 kohtaa lukuun ottamatta. Jäljempänä olevaa 9.1 artiklaa [Neuvottelut] ja 9.2 artiklaa [Asiantuntijalautakunta] artiklaa sovelletaan 1.1 artiklan [Periaatteet ja tavoitteet] 3 kohtaan.

               Toinen luku: Kilpailupolitiikka

               2.1 artikla: Periaatteet ja määritelmät

               1.Osapuolet toteavat, että vapaa ja vääristymätön kilpailu on tärkeää niiden kauppa- ja investointisuhteissa. Osapuolet tunnustavat, että kilpailunvastaiset liiketoimintakäytännöt voivat vääristää markkinoiden asianmukaista toimintaa ja vaarantaa kaupan vapauttamisesta saatavat edut.

               2.Tässä luvussa tarkoitetaan ’talouden toimijalla’ yksikköä tai yksiköiden ryhmää, joka muodostaa yhden taloudellisen yksikön, sen oikeudellisesta asemasta riippumatta, joka harjoittaa taloudellista toimintaa tarjoamalla tavaroita tai palveluita markkinoilla.

               2.2 artikla Kilpailuoikeus

               1.Edellä 2.1 artiklassa [Periaatteet ja tavoitteet] esitettyjen periaatteiden mukaisesti kumpikin osapuoli pitää voimassa kilpailulainsäädäntöä, jolla puututaan tehokkaasti seuraaviin kilpailunvastaisiin liiketoimintakäytäntöihin:

               a)talouden toimijoiden väliset sopimukset, talouden toimijoiden yhteenliittymien tekemät päätökset ja yhdenmukaistetut menettelytavat, joiden tarkoituksena tai seurauksena on kilpailun estäminen, rajoittaminen tai vääristäminen;

               b)yhden tai useamman talouden toimijan toimesta tapahtuva määräävän markkina-aseman väärinkäyttö; ja

               c)Yhdistyneen kuningaskunnan sulautumisten tai yritysostojen osalta ja unionin keskittymien osalta talouden toimijoiden kesken tapahtuva määräävän markkina-aseman väärinkäyttö, jolla voi olla merkittäviä kilpailunvastaisia vaikutuksia.

               2.Edellä 1 kohdassa tarkoitettua kilpailuoikeutta sovelletaan kaikkiin talouden toimijoihin niiden kansallisuudesta tai omistuksesta riippumatta.

               3.Kumpikin osapuoli voi säätää kilpailuoikeuttaan koskevista poikkeuksista oikeutettujen yleisen edun mukaisten tavoitteiden saavuttamiseksi, edellyttäen että tällaiset poikkeukset ovat läpinäkyviä ja kyseisiin tavoitteisiin nähden oikeasuhteisia.

               2.3 artikla: Täytäntöönpano

               1.Kumpikin osapuoli toteuttaa tarvittavat toimenpiteet valvoakseen kilpailuoikeutensa täytäntöönpanoa alueellaan.

               2.Kumpikin osapuoli pitää yllä toiminnaltaan riippumatonta viranomaista tai viranomaisia, jo(i)lla on kilpailulainsäädännön tehokasta täytäntöönpanoa koskeva toimivalta.

               3.Kumpikin osapuoli soveltaa kilpailuoikeuttaan läpinäkyvällä ja syrjimättömällä tavalla ja noudattaa oikeudenmukaisen menettelyn periaatteita, asianomaisten talouden toimijoiden puolustautumisoikeus mukaan lukien, niiden kansallisuudesta tai omistuksesta riippumatta.

               2.4 artikla: Yhteistyö

               1.Tämän luvun tavoitteiden saavuttamiseksi ja oman kilpailulainsäädäntönsä tehokkaan täytäntöönpanon edistämiseksi osapuolet toteavat, että kilpailuviranomaisten välinen yhteistyö on tärkeää kilpailupolitiikan ja täytäntöönpanotoimien kehityksen kannalta.

               2.Edellä olevan 1 kohdan soveltamiseksi Euroopan komissio tai jäsenvaltioiden kilpailuviranomaiset sekä Yhdistyneen kuningaskunnan kilpailuviranomainen tai -viranomaiset pyrkivät, silloin kun se on mahdollista ja tarkoituksenmukaista, tekemään yhteistyötä ja koordinoimaan täytäntöönpanotoimiaan, jotka liittyvät samaan käytäntöön tai liiketoimeen tai toisiinsa liittyviin käytäntöihin tai liiketoimiin.

               3.Edellä 1 ja 2 kohdassa tarkoitetun yhteistyön ja koordinoinnin helpottamiseksi Euroopan komissio tai jäsenvaltioiden kilpailuviranomaiset sekä Yhdistyneen kuningaskunnan kilpailuviranomainen tai -viranomaiset voivat vaihtaa tietoja siltä osin kuin kummankin osapuolen lait sen sallivat.

               4.Osapuolet voivat tehdä tämän artiklan tavoitteiden toteuttamiseksi erillisen yhteistyösopimuksen, jonka osapuolia ovat Euroopan komissio, jäsenvaltioiden kilpailuviranomaiset ja Yhdistyneen kuningaskunnan kilpailuviranomainen tai -viranomaiset ja jossa voidaan määrätä muun muassa luottamuksellisten tietojen vaihtoa ja käyttöä koskevista edellytyksistä.

               2.5 artikla: Riitojenratkaisu

               Tähän lukuun ei sovelleta kuudennen osan [Riitojenratkaisu ja horisontaaliset määräykset] I osaston [Riitojenratkaisu] mukaista riitojenratkaisua.

               Kolmas luku: Tukien valvonta

               3.1 artikla: Määritelmät

               1.Tässä luvussa tarkoitetaan:

               a)’talouden toimijalla’ yksikköä tai yksiköiden ryhmää, joka muodostaa yhden taloudellisen yksikön, sen oikeudellisesta asemasta riippumatta, joka harjoittaa taloudellista toimintaa tarjoamalla tavaroita tai palveluita markkinoilla.

               b)’tuella’ taloudellista tukea, joka

               i) on peräisin osapuolten varoista, mukaan lukien

               A) varojen suora tai ehdollinen siirto, kuten suorat avustukset, lainat tai lainatakaukset;

               B) luopuminen tuloista, jotka muutoin saataisiin; tai

               C) tavaroiden toimittaminen tai palvelujen tarjoaminen taikka tavaroiden tai palvelujen ostaminen;

               ii) tuo yhdelle tai useammalle talouden toimijalle taloudellista etua;

               iii) on erityistä siltä osin kuin se hyödyttää lain tai tosiseikkojen nojalla tiettyjä talouden toimijoita suhteessa muihin tiettyjen tavaroiden tai palvelujen tuotannossa; ja

               iv) vaikuttaa tai voi vaikuttaa osapuolten väliseen kauppaan tai niiden välisiin investointeihin.

               2.Sovellettaessa 1 kohdan b alakohdan iii alakohtaa:

               (a)verotoimenpidettä ei katsota erityiseksi, paitsi jos

               i) tietyille talouden toimijoille myönnetään alennus verovelvollisuudesta, jonka ne olisivat muutoin joutuneet normaalin verojärjestelyn nojalla suorittamaan; ja

               ii) kyseisiä talouden toimijoita kohdellaan suotuisammin kuin muita, normaalin verojärjestelyn mukaan vastaavassa asemassa olevia toimijoita; tätä alakohtaa sovellettaessa normaali verojärjestely määritellään sen sisäisen tavoitteen, ominaisuuksien (veropohja, verovelvollinen, verotustapahtuma tai verokanta) mukaan ja sellaisen viranomaisen toimesta, joka on institutionaalisesti, menettelyllisesti ja taloudellisesti itsenäinen ja jolla on toimivalta määritellä verojärjestelyn ominaisuudet.

               (b)sen estämättä, mitä a alakohdassa määrätään, tukea ei katsota erityiseksi, jos se on yleisen järjestelmän keskeisten periaatteiden nojalla oikeutettu. Verotoimenpiteiden osalta tällaisia keskeisiä periaatteita ovat esimerkiksi tarve torjua petoksia tai verovilppiä, hallinnollinen toteutettavuus, kaksinkertaisen verotuksen välttäminen, verotuksen neutraaliuden periaate, tuloveron progressiivisuus ja sen uudelleenjakotarkoitus sekä tarve ottaa huomioon veronmaksajien maksukyky;

               (c)sen estämättä, mitä a alakohdassa määrätään, erityisveroja ei pidetä erityisinä, jos ne ovat tarpeen muiden kuin taloudellisten, yleistä etua koskevien tavoitteiden saavuttamiseksi, kuten tarve rajoittaa tiettyjen toimintojen tai tuotteiden kielteisiä vaikutuksia ympäristöön tai ihmisten terveyteen, edellyttäen, että yleisen edun tavoitteet eivät ole syrjiviä.
                  53

               3.2 artikla: Soveltamisala ja poikkeukset

               1.Jäljempänä olevaa 3.4 artiklaa [Periaatteet], 3.5 artiklaa [Kielletyt tuet ja tuet, joihin sovelletaan ehtoja] ja 3.12 artiklaa [Korjaavat toimenpiteet] ei sovelleta tukiin, jotka myönnetään luonnonkatastrofien tai muiden poikkeuksellisten, muiden kuin taloudellisten tapahtumien aiheuttaman vahingon korvaamiseen.

               2.Mikään tässä luvussa ei estä osapuolia myöntämästä lopullisille kuluttajille tarkoitettuja sosiaalisia tukia.

               3.Tukien, jotka myönnetään väliaikaisesti kansalliseen tai maailmanlaajuiseen hätätilanteeseen reagoimiseksi, on oltava kohdennettuja, oikeasuhteisia ja tehokkaita kyseisen hätätilanteen korjaamiseksi. Tällaisiin tukiin ei sovelleta 3.5 artiklaa [Kielletyt tuet ja tuet, joihin sovelletaan ehtoja] eikä 3.12 artiklaa [Korjaavat toimenpiteet].

               4.Tätä lukua ei sovelleta tukiin, joissa yksittäiselle talouden toimijalle myönnetty kokonaismäärä on kolmen verovuoden jakson ajalta vähemmän kuin 325 000 erityisnosto-oikeutta. Kumppanuusneuvosto voi muuttaa kyseistä kynnysarvoa.

               5.Tätä lukua ei sovelleta tukiin, joihin sovelletaan maataloussopimuksen IV osan tai liitteen 2 määräyksiä, eikä kalojen ja kalatuotteiden kauppaan liittyviin tukiin.

               6.Tätä lukua ei sovelleta audiovisuaalisen alan tukiin.

               7.Jäljempänä olevaa 3.9 artiklaa [Riippumaton viranomainen tai elin ja yhteistyö] ei sovelleta tukiin, jotka rahoitetaan osapuolten varoista ylikansallisella tasolla.

               8.Lentoliikenteen harjoittajille myönnettävien tukien osalta kaikki tässä luvussa olevat viittaukset, jotka koskevat vaikutusta ”osapuolten väliseen kauppaan tai niiden välisiin investointeihin”, korvataan viittauksilla, jotka koskevat vaikutusta ”osapuolten lentoliikenteen harjoittajien väliseen kilpailuun lentoliikennepalvelujen tarjoamisessa”, toisen otsakkeen [Ilmailu] I osaston [Lentoliikenne] soveltamisalaan kuulumattomat lentoliikennepalvelut mukaan luettuina.

               3.3 artikla: Yleishyödylliset taloudelliset palvelut

               1.Sellaisille talouden toimijoille myönnettäviin tukiin, jotka toteuttavat yleisen edun mukaisia erityistehtäviä, julkisen palvelun velvoitteet mukaan lukien, sovelletaan 3.4 artiklaa [Periaatteet] siltä osin kuin kyseisessä artiklassa vahvistettujen periaatteiden soveltaminen ei oikeudellisesti tai tosiasiallisesti estä asianomaista talouden toimijaa hoitamasta sille uskottua erityistehtävää. Tällainen tehtävä on täytynyt osoittaa etukäteen läpinäkyvällä tavalla.

               2.Osapuolet varmistavat, että yleisen edun mukaista tehtävää hoitavalle talouden toimijalle myönnettävän korvauksen määrä on rajoitettu siihen, mikä on tarpeen kyseisen tehtävän hoitamisesta aiheutuvien kustannusten tai niiden osan kattamiseksi, ottaen huomioon asiaa koskevat kuitit ja kyseisen tehtävän hoitamisesta saatava kohtuullinen tuotto. Osapuolet varmistavat, että myönnettyä korvausta ei käytetä asianomaisen tehtävän ulkopuolisten toimintojen ristiintukemiseen. Jäljempänä olevan 3.7 artiklan [Läpinäkyvyys] mukaisia velvoitteita ei sovelleta korvauksiin, jotka ovat vähemmän kuin 15 miljoonaa erityisnosto-oikeutta tehtävää kohden. Kumppanuusneuvosto voi muuttaa kyseistä kynnysarvoa.

               3.Tätä lukua ei sovelleta, jos yleisen edun mukaisia tehtäviä hoitavalle talouden toimijalle maksettava kokonaiskorvaus on kolmen verovuoden jakson ajalta vähemmän kuin 750 000 erityisnosto-oikeutta. Kumppanuusneuvosto voi muuttaa kyseistä kynnysarvoa.

               3.4 artikla: Periaatteet

               1.Sen varmistamiseksi, että tukia ei myönnetä, jos niillä on tai voisi olla olennainen vaikutus osapuolten väliseen kauppaan tai niiden välisiin investointeihin, kummallakin osapuolella on oltava tehokas tukien valvontajärjestelmä ja niiden on ylläpidettävä tällaista valvontajärjestelmää, jolla varmistetaan, että tuen myöntämisessä noudatetaan seuraavia periaatteita:

               a)tuilla pyritään tiettyyn yleisen edun mukaiseen tavoitteeseen, joka koskee havaitun markkinoiden toimintapuutteen korjaamista tai yhdenvertaisuuteen liittyviin näkökohtiin, kuten sosiaalisiin vaikeuksiin tai tulonjakoon liittyviin ongelmiin, puuttumista, jäljempänä ’tavoite’;

               b)tuet ovat oikeasuhteisia ja rajoittuvat siihen, mikä on tarpeen tavoitteen saavuttamiseksi;

               c)tuet on suunniteltu siten, että niiden tarkoituksena on muuttaa tuensaajan taloudellista toimintatapaa tavalla, joka edistää tavoitteen saavuttamista ja jota ei saavutettaisi ilman tukien tarjoamista;

               d)tuilla ei yleensä pitäisi korvata sellaisia kustannuksia, jotka tuensaaja olisi rahoittanut myös ilman tukea;

               e)tuet ovat tarkoituksenmukainen politiikkaväline yleisen edun mukaisen tavoitteen saavuttamiseksi, eikä tätä tavoitetta voida saavuttaa muilla vähemmän vääristävillä keinoilla;

               f)tukien myönteinen vaikutus tavoitteen saavuttamiseen on suurempi kuin mahdolliset kielteiset vaikutukset, erityisesti kielteiset vaikutukset osapuolten väliseen kauppaan tai niiden välisiin investointeihin.

               2.Edellä olevan 1 kohdan soveltamista rajoittamatta kumpikin osapuoli soveltaa tarvittaessa 3.5 artiklassa [Kielletyt tuet ja tuet, joihin sovelletaan ehtoja] määrättyjä edellytyksiä, jos kyseisillä tuilla on tai voisi olla olennainen vaikutus osapuolten väliseen kauppaan tai niiden välisiin investointeihin.

               3.Kumpikin osapuoli määrittää, miten sen 1 ja 2 kohdan mukaiset velvoitteet pannaan täytäntöön sen tukien valvontajärjestelmässä sen omassa kansallisessa lainsäädännössä, edellyttäen, että kumpikin osapuoli varmistaa, että 1 ja 2 kohdan mukaiset velvoitteet pannaan täytäntöön sen lainsäädännössä siten, että yksittäisen tuen laillisuus määritetään kyseisten periaatteiden pohjalta.

               3.5 artikla: Kielletyt tuet ja tuet, joihin sovelletaan ehtoja

               1.Edellä 3.4 artiklan [Periaatteet] 2 kohdassa tarkoitettujen tukien luokat ja niihin sovellettavat edellytykset ovat seuraavat. Kumppanuusneuvosto voi tarvittaessa saattaa nämä määräykset ajan tasalle varmistaakseen tämän artiklan määräysten toiminnan ajan kuluessa.

               Rajoittamattomat valtiontakaukset

               2.Talouden toimijan velkojen tai vastuiden takausten muodossa olevat tuet, joiden tapauksessa ei ole rajoitettu kyseisten velkojen ja vastuiden määrää tai takauksen kestoa, ovat kiellettyjä.

               Pelastamis- ja rakenneuudistustuki

               3.Tuet, jotka myönnetään vaikeuksissa olevan tai maksukyvyttömän talouden toimijan rakenneuudistusta varten ilman, että talouden toimija on laatinut uskottavan rakenneuudistussuunnitelman, ovat kiellettyjä. Rakenneuudistussuunnitelman on perustuttava realistisiin oletuksiin, jotta voidaan varmistaa vaikeuksissa olevan tai maksukyvyttömän talouden toimijan pitkän aikavälin elinkelpoisuuden palautuminen kohtuullisessa ajassa. Rakenneuudistussuunnitelmaa valmisteltaessa talouden toimija voi saada väliaikaista maksuvalmiustukea lainojen tai lainatakausten muodossa. Pieniä ja keskisuuria yrityksiä lukuun ottamatta talouden toimijan tai sen omistajien, velkojien tai uusien sijoittajien on osallistuttava rakenneuudistuksen kustannuksiin merkittävällä osuudella. Tässä kohdassa vaikeuksissa olevalla tai maksukyvyttömällä talouden toimijalla tarkoitetaan talouden toimijaa, joka joutuisi lähes varmasti lopettamaan toimintansa lyhyellä tai keskipitkällä aikavälillä ilman tukea.

               4.Poikkeuksellisia olosuhteita lukuun ottamatta tuki maksukyvyttömien tai vaikeuksissa olevien talouden toimijoiden pelastamiseksi ja rakenneuudistukseksi olisi sallittava vain, jos se edistää yleisen edun mukaisen tavoitteen saavuttamista siten, että sen avulla vältetään sosiaalinen ahdinko tai esitetään vakava markkinahäiriö, erityisesti kun on kyse työpaikkojen menetyksistä tai vaikeasti korvattavan tärkeän palvelun keskeytymisestä. Tällaisia tukia ei saisi myöntää useammin kuin kerran viiden vuoden jakson aikana, paitsi jos on kyse ennalta arvaamattomista olosuhteista, jotka eivät ole tuensaajan aiheuttamia.

               5.Edellä olevaa 3 ja 4 kohtaa ei sovelleta vaikeuksissa oleville tai maksukyvyttömille pankeille, luottolaitoksille ja vakuutusyhtiöille tarkoitettuihin tukiin.

               Pankit, luottolaitokset ja vakuutusyhtiöt

               6.Pankkien, luottolaitosten ja vakuutusyhtiöiden rakenneuudistukseen tarkoitettuja tukia voidaan myöntää ainoastaan pitkän aikavälin elinkelpoisuuden palauttavan, uskottavan rakenneuudistussuunnitelman perusteella, sanotun kuitenkaan rajoittamatta SERVIN 5.39 artiklan [Vakauden ja luotettavuuden turvaamista koskeva poikkeus] soveltamista. Jos pitkän aikavälin elinkelpoisuuden palauttamista ei voida uskottavasti osoittaa, pankeille, luottolaitoksille ja vakuutusyhtiöille myönnettävä tuki on rajoitettava siihen, mikä on tarpeen niiden asianmukaisen likvidaation ja markkinoilta poistumisen varmistamiseksi, ja samalla on minimoitava tuen määrä ja sen kielteiset vaikutukset osapuolten väliseen kauppaan tai niiden välisiin investointeihin.

               7.On varmistettava, että tuen myöntävä viranomainen saa asianmukaisen korvauksen myöntämästään rakenneuudistustuesta ja että tuensaaja, sen osakkeenomistajat, sen velkojat tai konserni, johon tuensaaja kuuluu, osallistuvat rakenneuudistus- tai likvidaatiokustannuksiin merkittävällä määrällä omia varojaan. Maksuvalmiustukea ei saa käyttää tappioiden kattamiseen eikä siitä saa tulla pääomatukea. Maksuvalmiustuesta on maksettava asianmukainen korvaus tuen myöntävälle viranomaiselle.

               Vientituet

               8.Tuet, joiden ehtona on joko pelkästään tai yhdessä muiden edellytysten kanssa, että ne ovat oikeudellisesti tai tosiasiallisesti
                  54
                riippuvaisia tavaroihin tai palveluihin liittyvästä vientituloksesta, ovat kiellettyjä, lukuun ottamatta seuraavia:

               (a)lyhytaikaiset luottovakuutukset muiden kuin markkinariskien varalta; tai

               (b)sellaiset vientiluotot ja vientiluottojen takuu- tai vakuutusohjelmat, jotka ovat sallittuja, luettuna asiayhteyden edellyttämin mukautuksin.

               9.Sovellettaessa 8 kohdan a alakohtaa ’markkinariskillä’ tarkoitetaan kaupallisia ja poliittisia riskejä, joiden enimmäisriskiaika on alle kaksi vuotta ja jotka liittyvät markkinariskimaissa
                  55
                oleviin julkisiin ja yksityisiin ostajiin. Voidaan katsoa, että maa on tilapäisesti poistettu markkinariskimaiden ryhmästä, jos sillä ei ole riittävää yksityistä markkinakapasiteettia seuraavista syistä:

               (a)yksityisen luottovakuutuskapasiteetin merkittävä supistuminen;

               (b)valtion luottoluokituksen merkittävä heikkeneminen; tai

               (c)yrityssektorin suorituskyvyn merkittävä heikkeneminen.

               10.Tällainen markkinariskimaan väliaikainen poistaminen tulee osapuolen osalta voimaan kyseisen osapuolen 9 kohdassa esitettyjen perusteiden mukaisesti antaman päätöksen mukaisesti ja ainoastaan, jos kyseinen osapuoli antaa tällaisen päätöksen. Kyseisen päätöksen julkaisemista pidetään kyseisen osapuolen osalta ilmoituksena toiselle osapuolelle tällaisesta väliaikaisesta poistamisesta.

               11.Jos tuettu vakuutuksenantaja tarjoaa vientiluottovakuutuksia, kaikki markkinariskejä koskevat vakuutukset on tarjottava kaupallisin perustein. Tällaisessa tapauksessa vakuutuksenantaja ei saa suoraan tai välillisesti hyötyä markkinariskejä koskevien vakuutusten tarjoamiseen tarkoitetuista tuista.

               Tuet, joiden ehtona on kotimaisen sisällön käyttö

               12.Tuet, joiden ehtona on joko pelkästään tai yhdessä muiden edellytysten kanssa kotimaisten tavaroiden tai palvelujen suosiminen tuontitavaroihin tai -palveluihin nähden, ovat kiellettyjä, sanotun kuitenkaan rajoittamatta SERVIN 2.6 artiklan [Suoritevaatimukset] ja SERVIN 2.7 artiklan [Poikkeavat toimenpiteet ja poikkeukset] soveltamista.

               Suuret rajatylittävät tai kansainväliset yhteistyöhankkeet

               13.Tukia voidaan myöntää suurissa rajatylittävissä tai kansainvälisissä yhteistyöhankkeissa, kuten liikenne-, energia- ja ympäristöhankkeissa ja tutkimus- ja kehityshankkeissa sekä ensimmäistä käyttöönottoa koskevissa hankkeissa, joilla kannustetaan uusien teknologioiden kehittämistä ja käyttöönottoa (valmistusteollisuutta lukuun ottamatta). Tällaisten rajatylittävien tai kansainvälisten yhteistyöhankkeiden hyödyt eivät saa rajoittua vain niihin osallistuviin talouden toimijoihin, aloihin tai valtioihin, vaan niillä on oltava laajempaa hyötyä ja merkitystä sellaisten heijastusvaikutusten ansiosta, jotka eivät koidu yksinomaan tuen myöntävälle valtiolle, asianomaiselle alalle ja tuensaajalle.

               Energia ja ympäristö

               14.Osapuolet tunnustavat varman, kohtuuhintaisen ja kestävän energiajärjestelmän ja ympäristökestävyyden merkityksen erityisesti torjuttaessa ilmastonmuutosta, joka uhkaa ihmiskunnan olemassaoloa. Sen vuoksi energiaan ja ympäristöön liittyvillä tuilla on pyrittävä ja niillä on kannustettava tuensaajaa varman, kohtuuhintaisen ja kestävän energiajärjestelmän sekä hyvin toimivien ja kilpailukykyisten energiamarkkinoiden luomiseen tai ympäristönsuojelun tason parantamiseen verrattuna tasoon, joka saavutettaisiin ilman tukea, sanotun kuitenkaan rajoittamatta 3.4 artiklan [Periaatteet] soveltamista. Tällaiset tuet eivät vapauta tuensaajaa vastuista, jotka johtuvat sen velvoitteista saastuttajana asianomaisen osapuolen lainsäädännön mukaisesti.

               Lentoliikenteen harjoittajille reittien liikennöintiin myönnettävät tuet

               15.Tukea ei saa myöntää lentoliikenteen harjoittajalle
                  56
                reittien liikennöintiin paitsi

               (a)kun on olemassa julkisen palvelun velvoite 3.3 artiklan [Yleishyödylliset taloudelliset palvelut] mukaisesti;

               (b)erityistapauksissa, joissa tästä rahoituksesta on hyötyä koko yhteiskunnalle; tai

               (c)aloitustueksi uusien reittien avaamiseksi alueellisille lentoasemille edellyttäen, että tämä lisää kansalaisten liikkuvuutta ja edistää aluekehitystä.

               3.6 artikla: Tukien käyttö

               Kumpikin osapuoli varmistaa, että talouden toimijat käyttävät tukea yksinomaan siihen nimenomaiseen tarkoitukseen, johon se myönnettiin.

               3.7 artikla: Läpinäkyvyys

               1.Kumpikin osapuoli asettaa kuuden kuukauden kuluessa tuen myöntämisestä julkisesti saataville virallisella verkkosivustolla tai julkisessa tietokannassa seuraavat tiedot sen alueella myönnetystä tai ylläpidetystä tuesta:

               (a)tuen oikeusperusta ja politiikkatavoite tai tarkoitus;

               (b)tuensaajan nimi, jos se on tiedossa;

               (c)tuen myöntämispäivä, kesto ja muut siihen liittyvät määräajat; ja

               (d)tuen tai siihen osoitettujen määrärahojen määrä;

               2.Verotoimenpiteinä toteutettavan tuen tiedot on julkistettava vuoden kuluessa veroilmoituksen jättämispäivästä. Verotoimenpiteinä toteutettavien tukien läpinäkyvyysvelvollisuus koskee samoja 1 kohdassa lueteltuja tietoja, lukuun ottamatta kyseisen kohdan d alakohdassa edellytettyjä tietoja, jotka voidaan ilmoittaa vaihteluvälinä.

               3.Edellä 1 kohdassa määrätyn velvoitteen lisäksi osapuolet asettavat tukea koskevat tiedot saataville 4 tai 5 kohdan mukaisesti.

               4.Unionin osalta 3 kohdan noudattaminen tarkoittaa, että jokaisen sen alueella myönnetyn tai ylläpidetyn tuen osalta asetetaan kuuden kuukauden kuluessa tuen myöntämisestä julkisesti saataville virallisella verkkosivustolla tai julkisessa tietokannassa tiedot, joiden perusteella asianomaisilla osapuolilla on mahdollisuus arvioida 3.4 artiklassa [Periaatteet] vahvistettujen periaatteiden noudattamista.

               5.Yhdistyneen kuningaskunnan osalta 3 kohdan noudattaminen tarkoittaa, että Yhdistynyt kuningaskunta varmistaa, että

               (a)jos asianomainen osapuoli ilmoittaa tuen myöntävälle viranomaiselle, että se saattaa hakea tuomioistuimelta muutosta i) tuen myöntävän viranomaisen toimesta toteutettuun tuen myöntämiseen tai ii) tuen myöntävän viranomaisen tai riippumattoman elimen tai viranomaisen asiaa koskevaan päätökseen;

               (b)tällöin tuen myöntävän viranomaisen, riippumattoman elimen tai viranomaisen on 28 päivän kuluessa kirjallisen pyynnön esittämisestä toimitettava kyseiselle asianomaiselle osapuolelle tiedot, joiden perusteella asianomainen osapuoli voi arvioida 3.4 artiklassa [Periaatteet] vahvistettujen periaatteiden soveltamista, jollei oikeasuhteisista rajoituksista, jotka liittyvät oikeutettuun tavoitteeseen, kuten kaupalliseen arkaluonteisuuteen, luottamuksellisuuteen tai lakisääteisiin salassapitovelvollisuuteen, muuta johdu.

               Ensimmäisen alakohdan b alakohdassa tarkoitetut tiedot on toimitettava asianomaiselle osapuolelle, jotta tämä voi tehdä tietoon perustuvan päätöksen siitä, esittääkö se väitteen, tai jotta asianomainen osapuoli ymmärtää ja tunnistaa ehdotettuun väitteeseen liittyvät kiistanalaiset kysymykset asianmukaisesti.

               6.Sovellettaessa tätä artiklaa, 3.10 artiklaa [Tuomioistuimet] ja 3.11 artiklaa [Takaisinperintä] ’asianomaisella osapuolella’ tarkoitetaan luonnollista henkilöä tai oikeushenkilöä, talouden toimijaa tai talouden toimijoiden yhteenliittymää, jonka etuihin tuen myöntäminen voi vaikuttaa, erityisesti tuensaajaa, tuensaajan kanssa kilpailevia talouden toimijoita tai asianomaisia toimialajärjestöjä.

               7.Tämän artiklan mukaiset velvoitteet eivät rajoita tiedonvälityksen vapautta tai asiakirjojen saatavuutta koskevan, osapuolen lainsäädännön mukaisia kummankaan osapuolen velvoitteita.

               3.8 artikla: Tukien valvontaa koskevat neuvottelut

               1.Jos osapuoli katsoo, että toinen osapuoli on myöntänyt tukea tai että on olemassa selviä todisteita siitä, että toinen osapuoli aikoo myöntää tukea, ja että tuen myöntämisellä on tai voisi olla kielteinen vaikutus osapuolten väliseen kauppaan tai investointeihin, se voi pyytää toista osapuolta antamaan selvityksen siitä, miten 3.4 artiklassa [Periaatteet] tarkoitettuja periaatteita on noudatettu kyseisen tuen osalta.

               2.Osapuoli voi myös pyytää 3.7 artiklan [Läpinäkyvyys] 1 kohdassa lueteltuja tietoja siltä osin kuin tietoja ei ole jo asetettu julkisesti saataville virallisella verkkosivustolla tai julkisessa tietokannassa 3.7 artiklan [Läpinäkyvyys] 1 kohdassa tarkoitetun mukaisesti tai siltä osin kuin tietoja ei ole asetettu helposti ja vaivattomasti saataville.

               3.Toinen osapuoli antaa pyydetyt tiedot kirjallisesti viimeistään 60 päivän kuluttua pyynnön vastaanottamisesta. Jos jotakin pyydettyä tietoa ei voida antaa, osapuoli selittää tiedon puuttumisen kirjallisessa vastauksessaan.

               4.Jos pyynnön esittänyt osapuoli pyydetyt tiedot saatuaan katsoo edelleen, että toisen osapuolen myöntämällä tai suunnittelemalla tuella on tai voisi olla kielteinen vaikutus osapuolten väliseen kauppaan tai niiden välisiin investointeihin, pyynnön esittänyt osapuoli voi pyytää neuvotteluja avoimen ja terveen kilpailun tasapuolisia toimintaedellytyksiä ja kestävää kehitystä käsittelevän erityiskauppakomitean puitteissa. Pyyntö on esitettävä kirjallisesti, ja siinä on esitettävä pyynnön esittäneen osapuolen perustelut neuvotteluja koskevalle pyynnölle.

               5.Avoimen ja terveen kilpailun tasapuolisia toimintaedellytyksiä ja kestävää kehitystä käsittelevän erityiskauppakomitean on pyrittävä kaikin tavoin pääsemään molempia osapuolia tyydyttävään ratkaisuun asiassa. Se kokoontuu ensimmäisen kerran 30 päivän kuluessa neuvottelupyynnön esittämisestä.

               6.Edellä 3 ja 5 kohdassa tarkoitettujen neuvottelujen määräaikoja voidaan pidentää osapuolten välisellä sopimuksella.

               3.9 artikla: Riippumaton viranomainen tai elin ja yhteistyö

               1.Kumpikin osapuoli perustaa toiminnallisesti riippumattoman viranomaisen tai elimen, jolla on asianmukainen rooli sen tukien valvontajärjestelmässä, tai ylläpitää tällaista elintä. Kyseisellä riippumattomalla viranomaisella tai elimellä on oltava tarvittavat takeet siitä, että se hoitaa operatiivisia tehtäviään riippumattomasti, ja sen on toimittava puolueettomasti.

               2.Osapuolet kannustavat riippumattomia viranomaisiaan tai elimiään tekemään toistensa kanssa yhteistyötä yhteistä etua koskevissa asioissa omien tehtäviensä puitteissa, tapauksen mukaan 3.1 [Määritelmät] – 3.7 [Läpinäkyvyys] artiklan soveltaminen mukaan lukien, osapuolten oikeudellisten kehysten asettamissa rajoissa. Osapuolet tai niiden riippumattomat viranomaiset tai elimet voivat sopia erillisestä kehyksestä riippumattomien viranomaisten väliselle yhteistyölle.

               3.10 artikla: Tuomioistuimet

               1.Kumpikin osapuoli varmistaa yleislakiensa ja perustuslakinsa ja yleisten ja perustuslaillisten menettelyjensä mukaisesti, että sen tuomioistuimilla on toimivalta

               a)
                     tutkia tuen myöntävän viranomaisen tai tapauksen mukaan riippumattoman viranomaisen tai elimen antamien tukipäätösten laillisuuden sen varmistamiseksi, että ne ovat kyseisen osapuolen 3.4 artiklan [Periaatteet] täytäntöönpanemiseksi antaman lainsäädännön mukaisia;

               b)
                     tutkia kaikkien muiden asiaan liittyvien riippumattoman viranomaisen tai elimen päätösten laillisuuden ja mahdolliset asiaankuuluvat laiminlyönnit;

               c)
                     määrätä a tai b alakohdan osalta tehokkaita korjaavia toimenpiteitä, mukaan lukien tuen myöntävän viranomaisen toiminnan keskeyttäminen, kieltäminen tai sitä koskeva vaatimus, vahingonkorvausten myöntäminen ja tuen takaisinperintä tuensaajalta, jos ja siinä määrin kuin ne ovat asianomaisen lainsäädännön mukaan käytettävissä tämän sopimuksen voimaantulopäivänä;

               d)
                     käsitellä asianomaisten osapuolten nostamat kanteet, jotka koskevat tämän luvun soveltamisalaan kuuluvia tukia; jos asianomaisella osapuolella on asiavaltuus nostaa tukea koskeva kanne kyseisen osapuolen lainsäädännön mukaisesti.

               2.Kummallakin osapuolella on väliintulo-oikeus 1 kohdassa tarkoitetuissa tapauksissa tarvittaessa asianomaisen tuomioistuimen luvalla toisen osapuolen yleisten lakien ja menettelyjen mukaisesti.

               3.Rajoittamatta velvollisuutta pitää voimassa tai tarvittaessa luoda tämän artiklan 1 ja 2 kohdassa ja 3.11 artiklassa [Takaisinperintä] tarkoitettuja toimivaltuuksia, korjaavia toimenpiteitä ja väliintulo-oikeuksia, mikään tässä artiklassa ei velvoita kumpaakaan osapuolta luomaan omien viranomaistensa päätösten osalta kanneoikeuksia, oikeussuojakeinoja tai menettelyjä tai vahvistamaan tuomioistuinvalvonnan laajuutta tai perusteita, jotka ovat laajempia kuin osapuolen lainsäädännössä tämän sopimuksen voimaantulopäivänä säädetyt.

               Mikään tässä artiklassa ei velvoita kumpaakaan osapuolta laajentamaan Yhdistyneen kuningaskunnan parlamentin säädösten, Euroopan parlamentin ja Euroopan unionin neuvoston säädösten tai Euroopan unionin neuvoston säädösten tuomioistuinvalvontansa soveltamisalaa tai perusteita laajemmalle kuin mitä sen lainsäädännössä säädettiin tämän sopimuksen voimaantulopäivänä.
                  57

               3.11 artikla: Takaisinperintä

               1.Kummallakin osapuolella on oltava käytössä tehokas tukien takaisinperintämekanismi seuraavien määräysten mukaisesti, sanotun kuitenkaan rajoittamatta kyseisen osapuolen lainsäädännön mukaisia muita korjaavia toimenpiteitä.
                  58

               2.Kumpikin osapuoli varmistaa, että edellyttäen, että 3.7 artiklan [Läpinäkyvyys] 6 kohdassa määritelty asianomainen osapuoli on riitauttanut tuen myöntämispäätöksen asetetussa määräajassa tuomioistuimessa tämän artiklan 3 kohdassa määritellyn mukaisesti, takaisinperintä voidaan määrätä, jos osapuolen tuomioistuin toteaa, että on tehty aineellinen oikeudellinen virhe seuraavilta osin:

               (a)tuen myöntäjä ei kohdellut tuen muodostavaa toimenpidettä tukena;

               (b)tuen myöntäjä ei ole soveltanut 3.4 artiklassa [Periaatteet] esitettyjä periaatteita, sellaisina kuin ne on pantu täytäntöön kyseisen osapuolen lainsäädännössä, tai on soveltanut niitä tavalla, joka ei vastaa kyseisen osapuolen lainsäädännössä sovellettavaa laillisuusvalvonnan tasoa; tai

               (c)tuen myöntäjä on päättämällä myöntää tuen ylittänyt toimivaltuutensa tai käyttänyt väärin näitä toimivaltuuksia 3.4 artiklassa [Periaatteet] esitettyjen periaatteiden osalta, sellaisina kuin ne on pantu täytäntöön kyseisen osapuolen lainsäädännössä.

               3.Tätä artiklaa sovellettaessa asetettu määräaika määritellään seuraavasti:

               (a)unionin osalta se alkaa päivänä, jona 3.7 artiklan [Läpinäkyvyys] 1, 2 ja 4 kohdassa tarkoitetut tiedot on asetettu saataville virallisella verkkosivustolla tai julkisessa tietokannassa, ja sen on oltava vähintään kuukausi.

               (b)Yhdistyneen kuningaskunnan osalta:

               i) se alkaa päivänä, jona 3.7 artiklan [Läpinäkyvyys] 1 ja 2 kohdassa tarkoitetut tiedot on asetettu saataville virallisella verkkosivustolla tai julkisessa tietokannassa;

               ii) se päättyy kuukautta myöhemmin, jollei asianomainen osapuoli ole ennen kyseistä päivää pyytänyt tietoja 3.7 artiklan 5 kohdassa tarkoitetun menettelyn mukaisesti;

               iii) kun asianomainen osapuoli on saanut 3.7 artiklan 5 kohdan b alakohdassa tarkoitetut tiedot, jotka ovat riittävät kyseisessä kohdassa yksilöityihin tarkoituksiin, alkaa toinen yhden kuukauden pituinen määräaika, jonka päättyessä asetettu määräaika päättyy;

               iv) iii alakohdassa tarkoitettujen tietojen vastaanottopäivä on päivä, jona tuen myöntävä viranomainen todistaa toimittaneensa 3.7 artiklan [Läpinäkyvyys] 5 kohdan b alakohdassa yksilöidyt, kyseisiin tarkoituksiin riittävät tiedot riippumatta kyseisen päivämäärän jälkeisestä lisäkirjeenvaihdosta tai selventävästä kirjeenvaihdosta;

               v) edellä i-iii alakohdassa mainittuja määräaikoja voidaan pidentää lainsäädännöllä.

               4.Sovellettaessa 3 kohdan b alakohtaa asetettu määräaika alkaa tukiohjelmien osalta, kun b alakohdassa tarkoitetut tiedot julkaistaan, ei silloin, kun suoritetaan myöhempiä maksuja, jos

               (a)näyttää siltä, että tuki on myönnetty tukiohjelman ehtojen mukaisesti;

               (b)tukiohjelman perustaja on asettanut julkisesti saataville tiedot, joiden julkistamista edellytetään 3.7 artiklan [Läpinäkyvyys] 1 ja 2 kohdassa tukiohjelman osalta; ja

               (c)tukiohjelmasta b alakohdan mukaisesti annetut tiedot sisältävät tukea koskevia tietoja, joiden perusteella asianomainen osapuoli voi määrittää, voiko ohjelma vaikuttaa siihen, ja joiden on katettava vähintään tuen tarkoitus, tuensaajaryhmät, tukikelpoisuuden ehdot ja edellytykset sekä tuen laskentaperusteet (mukaan lukien mahdolliset tukiosuuksia tai -määriä koskevat edellytykset).

               5.Tätä artiklaa sovellettaessa tukea ei tarvitse periä takaisin, jos tuki on myönnetty Yhdistyneen kuningaskunnan parlamentin säädöksen, Euroopan parlamentin ja Euroopan unionin neuvoston säädöksen tai Euroopan unionin neuvoston säädöksen nojalla.

               6.Mikään tässä artiklassa ei estä osapuolta ottamasta käyttöön lainsäädäntönsä mukaisesti muita kuin tässä artiklassa määriteltyjä tilanteita, joissa perintä on oikeussuojakeino.

               7.Osapuolet tunnustavat, että takaisinperintä on tärkeä korjaava väline kaikissa tukien valvontajärjestelmissä. Osapuolet tarkastelevat kumppanuusneuvostossa jommankumman osapuolen pyynnöstä täydentäviä tai vaihtoehtoisia perintämekanismeja sekä vastaavia muutoksia tähän artiklaan. Kumppanuusneuvostossa kumpi tahansa osapuoli voi ehdottaa muutoksia, joilla mahdollistetaan erilaiset järjestelyt niiden takaisinperintämekanismeille. Osapuoli tarkastelee  toisen osapuolen vilpittömässä mielessä tekemää ehdotusta ja hyväksyy sen edellyttäen, että se katsoo, että ehdotus sisältää järjestelyjä, jotka ovat vähintään yhtä tehokas keino toteuttaa takaisinperintä kuin toisen osapuolen olemassa olevat mekanismit. Kumppanuusneuvosto voi sen jälkeen tehdä vastaavia muutoksia tähän artiklaan.
                  59

               3.12 artikla: Korjaavat toimenpiteet

               1. Osapuoli voi toimittaa toiselle osapuolelle kirjallisen tiedonsaanti- ja neuvottelupyynnön tuesta, jonka se katsoo aiheuttavan tai vakavasti uhkaavan aiheuttaa merkittävän kielteisen vaikutuksen osapuolten väliseen kauppaan tai niiden välisiin investointeihin. Pyynnön esittäneen osapuolen olisi toimitettava pyynnössä kaikki tarvittavat tiedot, jotta osapuolet voivat löytää molempia osapuolia tyydyttävän ratkaisun, mukaan lukien kuvaus tuesta ja pyynnön esittäneen osapuolen huolenaiheista, jotka koskevat tuen vaikutusta kauppaan tai investointeihin.

               2.Pyynnön vastaanottanut osapuoli toimittaa pyynnön esittäneelle osapuolelle viimeistään 30 päivän kuluttua pyynnön toimittamispäivästä kirjallisen vastauksen, jossa annetaan pyydetyt tiedot, ja osapuolet aloittavat neuvottelut, jotka katsotaan päättyneiksi 60 päivän kuluttua pyynnön toimittamispäivästä, jolleivät osapuolet toisin sovi. Tällaiset neuvottelut ja erityisesti kaikki osapuolten luottamuksellisiksi määrittelemät tiedot ja neuvottelujen aikana esittämät kannat ovat luottamuksellisia eivätkä vaikuta kummankaan osapuolen oikeuksiin mahdollisessa myöhemmässä menettelyssä.

               3.Pyynnön esittänyt osapuoli voi aikaisintaan 60 päivän kuluttua 1 kohdassa tarkoitetun pyynnön toimittamispäivästä yksipuolisesti toteuttaa asianmukaisia korjaavia toimenpiteitä, jos on näyttöä siitä, että pyynnön vastaanottaneen osapuolen tuki aiheuttaa tai uhkaa vakavasti aiheuttaa merkittävän kielteisen vaikutuksen osapuolten väliseen kauppaan tai niiden välisiin investointeihin.

               4.Pyynnön esittänyt osapuoli ilmoittaa aikaisintaan 45 päivän kuluttua 1 kohdassa tarkoitetun pyynnön toimittamispäivästä pyynnön vastaanottaneelle osapuolelle korjaavista toimenpiteistä, joita se aikoo toteuttaa 3 kohdan mukaisesti. Pyynnön esittänyt osapuoli toimittaa kaikki asiaankuuluvat tiedot toimenpiteistä, joita se aikoo toteuttaa, jotta osapuolet voivat löytää molempia osapuolia tyydyttävän ratkaisun. Pyynnön esittänyt osapuoli saa toteuttaa kyseiset korjaavat toimenpiteet aikaisintaan 15 päivän kuluttua päivämäärästä, jona niistä on ilmoitettu pyynnön vastaanottaneelle osapuolelle.

               5.Osapuolen arvion, joka koskee merkittävän kielteisen vaikutuksen vakavan riskin olemassaoloa, on perustuttava tosiseikkoihin eikä pelkästään väitteisiin, arveluihin tai etäiseen mahdollisuuteen. Olosuhteiden muutoksen, joka loisi tilanteen, jossa tuella olisi tällainen merkittävä kielteinen vaikutus, on oltava selvästi ennakoitavissa.

               6.
                     Osapuolen arvion, joka koskee tuen olemassaoloa tai tuen aiheuttamaa merkittävää kielteistä vaikutusta osapuolten väliseen kauppaan tai niiden välisiin investointeihin, on perustuttava luotettavaan näyttöön eikä pelkästään arveluihin tai etäiseen mahdollisuuteen, ja sen on koskettava yksilöitävissä olevia tavaroita, palveluntarjoajia tai muita talouden toimijoita, tapauksen mukaan myös tukiohjelmien tapauksessa.

               7.
                     Kumppanuusneuvosto voi pitää yllä esimerkkiluetteloa siitä, mikä merkitsisi 1 ja 3 kohdassa tarkoitettua merkittävää kielteistä vaikutusta osapuolten väliseen kauppaan tai niiden välisiin investointeihin. Tämä ei rajoita osapuolten oikeutta toteuttaa korjaavia toimenpiteitä.

               8.Edellä olevan 3 kohdan mukaisesti toteutettavat korjaavat toimenpiteet on rajoitettava siihen, mikä on ehdottoman välttämätöntä ja oikeasuhteista aiheutuneen merkittävän kielteisen vaikutuksen korjaamiseksi tai tällaisen vaikutuksen vakavaan riskiin puuttumiseksi. Ensisijaisesti on käytettävä toimenpiteitä, jotka aiheuttavat vähiten häiriötä tämän sopimuksen toteutumiselle.

               9.Ilmoituksen vastaanottanut osapuoli voi viiden päivän kuluessa päivästä, jona 3 kohdassa tarkoitetut korjaavat toimenpiteet tulevat voimaan, ja ilman, että sen tarvitsee ensin turvautua INST.13 artiklan [Neuvottelut] mukaisiin neuvotteluihin, pyytää INST.14 artiklan [Välimiesmenettely] 2 kohdan mukaisesti välimieslautakunnan asettamista pyynnön esittäneelle osapuolelle toimitetulla kirjallisella pyynnöllä, jotta välimieslautakunta voi päättää,

               (a)onko pyynnön esittäneen osapuolen toteuttama korjaava toimenpide 3 tai 8 kohdan vastainen;

               (b)onko pyynnön esittänyt osapuoli jättänyt osallistumatta neuvotteluihin sen jälkeen, kun pyynnön vastaanottanut osapuoli oli toimittanut pyydetyt tiedot ja suostunut tällaisten neuvottelujen käymiseen; tai

               (c)oliko korjaava toimenpide jätetty toteuttamatta tai ilmoittamatta 3 tai 4 kohdassa määrätyissä määräajoissa.

               Tällaisella pyynnöllä ei ole lykkäävää vaikutusta edellä tarkoitettuihin korjaaviin toimenpiteisiin. Välimieslautakunta ei myöskään arvioi, miten osapuolet ovat soveltaneet 3.4 artiklaa [Periaatteet] ja 3.5 artiklaa [Kielletyt tuet ja tuet, joihin sovelletaan ehtoja].

               10.Edellä 9 kohdassa tarkoitetun pyynnön mukaisesti perustettu välimieslautakunta toteuttaa menettelynsä INST.34B artiklan [Korjaavia toimenpiteitä ja tasapainottavia toimenpiteitä koskevat erityismenettelyt] mukaisesti ja antaa lopullisen ratkaisunsa 30 päivän kuluessa sen asettamisesta.

               11.Jos ratkaisu on annettu vastaajaosapuolta vastaan, vastaajaosapuoli ilmoittaa kantajaosapuolelle viimeistään 30 päivän kuluttua välimieslautakunnan ratkaisun antamispäivästä kaikista toimenpiteistä, jotka se on toteuttanut ratkaisun noudattamiseksi.

               12. Sen jälkeen kun vastaajaosapuolta vastaan on annettu ratkaisu 10 kohdassa tarkoitetussa menettelyssä, kantajaosapuoli voi 30 päivän kuluessa välimieslautakunnan ratkaisusta pyytää välimieslautakuntaa määrittämään tämän sopimuksen tai sitä täydentävän sopimuksen mukaisten velvoitteiden keskeytyksen tason, joka ei ylitä tasoa, joka vastaa korjaavien toimenpiteiden soveltamisen aiheuttamia mitätöiviä tai heikentäviä vaikutuksia, jos se toteaa, että korjaavat toimenpiteet ovat merkittävästi ristiriidassa 3 tai 8 kohdan kanssa. Pyynnössä on ehdotettava velvoitteiden keskeytyksen tasoa INST.34C artiklassa [Velvoitteiden keskeyttäminen LPFS.3.12 artiklan [Korjaavat toimenpiteet] 12 kohdan, FISH.9 artiklan 5 kohdan ja FISH.14 artiklan 6 kohdan soveltamiseksi] vahvistettujen periaatteiden mukaisesti. Kantajaosapuoli voi keskeyttää tästä sopimuksesta tai sitä täydentävästä sopimuksesta johtuvat velvoitteet välimieslautakunnan määrittämän velvoitteiden keskeytyksen tason mukaisesti. Tällaista keskeytystä ei saa soveltaa aikaisemmin kuin 15 päivää tällaisen ratkaisun jälkeen.

               13.Osapuoli ei saa estää toista osapuolta toteuttamasta toimenpiteitä tämän artiklan nojalla vetoamalla WTO-sopimukseen tai mihinkään muuhun kansainväliseen sopimukseen, mukaan lukien tilanteet, joissa kyseiset toimenpiteet merkitsevät tähän sopimukseen tai sitä täydentäviin sopimuksiin perustuvien velvoitteiden keskeyttämistä.

               14.Sen arvioimiseksi, onko korjaavien toimenpiteiden käyttöönotto tai voimassa pitäminen saman tuotteen tuonnissa rajoitettu siihen, mikä on ehdottoman välttämätöntä tai oikeasuhteista tämän artiklan soveltamiseksi, osapuoli

               a)
                     ottaa huomioon IV osaston [Tavarakauppa] GOODS.17 artiklan [Kaupan suojakeinot] 3 kohdan mukaisesti sovelletut tai voimassa pidetyt tasoitustoimenpiteet; ja

               b)
                     voi ottaa huomioon IV osaston [Tavarakauppa] GOODS.17 artiklan [Kaupan suojakeinot] 3 kohdan mukaisesti sovelletut tai voimassa pidetyt polkumyynnin vastaiset toimenpiteet.

               15.Osapuoli ei saa soveltaa samanaikaisesti tämän artiklan mukaista korjaavaa toimenpidettä ja 9.4 artiklan [Tasapainottavat toimenpiteet] mukaista tasapainottavaa toimenpidettä korjatakseen saman tuen suoraan kauppaan tai investointeihin aiheuttamia vaikutuksia.

               16.Jos osapuoli, jota vastaan korjaavia toimenpiteitä on toteutettu, ei toimita tämän artiklan 9 kohdan mukaista pyyntöä kyseisessä kohdassa asetetussa määräajassa, kyseinen osapuoli voi aloittaa INST.14 artiklassa [Välimiesmenettely] tarkoitetun välimiesmenettelyn korjaavan toimenpiteen riitauttamiseksi tämän artiklan 9 kohdassa esitetyillä perusteilla turvautumatta ensin INST.13 artiklan [Neuvottelut] mukaisiin neuvotteluihin. Välimieslautakunnan on käsiteltävä asiaa kiireellisenä INST.19 artiklan [Kiireelliset menettelyt] soveltamiseksi.

               17.Arvioidessaan 9 ja 16 kohdan mukaisia menettelyjä varten, onko korjaava toimenpide ehdottoman välttämätön tai oikeasuhteinen, välimieslautakunnan on otettava asianmukaisesti huomioon 5 ja 6 kohdassa sekä 13, 14 ja 15 kohdassa esitetyt periaatteet.

               3.13 artikla: Riitojenratkaisu

               1.Jollei 2 ja 3 kohdasta muuta johdu, kuudennen osan [Riitojenratkaisu horisontaaliset määräykset] I osastoa [Riitojenratkaisu] sovelletaan osapuolten välisiin riitoihin, jotka koskevat tämän luvun tulkintaa ja soveltamista, lukuun ottamatta 3.9 artiklaa [Riippumaton viranomainen tai elin ja yhteistyö] ja 3.10 artiklaa [Tuomioistuimet].

               2.Välimieslautakunnalla ei ole toimivaltaa seuraavissa asioissa:

               (a)yksittäinen tuki, mukaan lukien se, onko tällaisessa tuessa noudatettu 3.4 artiklan [Periaatteet] 1 kohdassa esitettyjä periaatteita, lukuun ottamatta 3.5 artiklan 2 kohdan [Rajoittamattomat valtiontakaukset], 3–5 kohdan [Pelastamis- ja rakenneuudistustuki], 8–11 kohdan [Vientituet] ja 12 kohdan [Tuet, joiden ehtona on kotimaisen sisällön käyttö] edellytysten osalta; ja

               (b)se, onko 3.11 artiklassa [Takaisinperintä] tarkoitettua takaisinperintää koskevaa oikeuskeinoa sovellettu asianmukaisesti yksittäisessä tapauksessa.

               3.Kuudennen osan [Riitojenratkaisu ja horisontaaliset määräykset] I osastoa [Riitojenratkaisu] sovelletaan 3.12 artiklaan [Korjaavat toimenpiteet] kyseisen artiklan ja INST.34B artiklan [Korjaavia toimenpiteitä ja tasapainottavia toimenpiteitä koskevat erityismenettelyt] mukaisesti.

               Neljäs luku: Valtion omistamat yritykset, yritykset, joille on myönnetty erityisoikeuksia tai erioikeuksia, ja nimetyt monopolit

               4.1 artikla: Määritelmät

               1.Tässä luvussa tarkoitetaan:

               (a)’järjestelyllä’ sellaista OECD:n puitteissa laadittua julkisesti tuettuja vientiluottoja koskevaa järjestelyä tai sitä seurannutta sitoumusta, riippumatta siitä, onko se laadittu OECD:n puitteissa vai sen ulkopuolella, jonka on hyväksynyt vähintään 12 alkuperäistä WTO:n jäsentä, jotka olivat järjestelyn osallistujia 1 päivänä tammikuuta 1979;

               (b) ’kaupallisella toiminnalla’ voittoa tavoittelevaa toimintaa, jonka lopputuloksena on sellaisen tavaran tuotanto tai sellaisen palvelun tarjoaminen, jota myydään asianomaisilla markkinoilla yrityksen määrittäminä määrinä ja sen kysynnän ja tarjonnan perusteella määrittämillä hinnoilla; voittoa tavoittelemattomalta pohjalta toimivan yrityksen tai kustannusvastaavuusperiaatteella toimivan yrityksen harjoittama toiminta ei ole voittoa tavoittelevaa toimintaa;

               (c)’kaupallisilla näkökohdilla’ hinta-, laatu-, saatavuus-, markkinoitavuus- ja kuljetusnäkökohtia sekä muita oston tai myynnin ehtoja tai muita tekijöitä, jotka markkinatalouden periaatteiden mukaisesti kyseessä olevalla liiketoiminta- tai toimialalla toimiva yksityisessä omistuksessa oleva yritys ottaa tavanomaisesti huomioon kaupallisissa päätöksissään;

               (d)’tämän sopimuksen piiriin kuuluvalla yhteisöllä’

               (I)nimettyä monopolia;

               (II)yritystä, jolle on myönnetty erityisoikeuksia tai erioikeuksia; tai

               (III)valtion omistamaa yritystä;

               (e)’nimetyllä monopolilla’ yksikköä, mukaan lukien ryhmittymää tai valtion virastoa, joka on nimetty osapuolen alueen asianomaisilla markkinoilla jonkin tavaran tai palvelun ainoaksi tarjoajaksi tai ostajaksi, mutta tällaiseksi yksiköksi ei katsota yksikköä, jolle on myönnetty yksinomainen immateriaalioikeus, pelkästään kyseisen oikeuden myöntämisen perusteella; tässä yhteydessä ’nimeämisellä’ tarkoitetaan monopolin perustamista tai sallimista tai monopolin alan laajentamista uuteen tavaraan tai palveluun;

               (f)’yrityksellä’ SERVIN.1.2 artiklan [Määritelmät.] g alakohdassa määriteltyä yritystä;

               (g)’yrityksellä, jolle on myönnetty erityisoikeuksia tai erioikeuksia’ julkista tai yksityistä yritystä, jolle osapuoli on myöntänyt erityisoikeuksia tai erioikeuksia oikeudellisesti tai tosiasiallisesti;

               (h)’julkista valtaa käytettäessä tarjottavilla palveluilla’ palveluja, joita tarjotaan käytettäessä julkista valtaa, siten kuin se on määritelty GATS-sopimuksessa;

               (i)’erityisoikeuksilla tai erioikeuksilla’ oikeuksia tai erioikeuksia, joiden nojalla osapuoli nimeää tietyt yritykset tavaran tai palvelun tarjoajiksi tai rajaa tällaisen valtuutuksen saavien yritysten lukumäärän kahteen taikka useampaan yritykseen ilman, että asiassa sovellettaisiin objektiivisuuteen, oikeasuhteisuuteen ja syrjimättömyyteen perustuvia kriteereitä, ja vaikuttaa siten olennaisesti muiden yritysten mahdollisuuteen tarjota samaa tavaraa tai palvelua samalla maantieteellisellä alueella tai tuotemarkkinoilla olennaisilta osiltaan vastaavilla ehdoilla;

               (j)’valtion omistamalla yrityksellä’ yritystä, jossa osapuolella

               (I)on suorassa omistuksessaan yli 50 prosenttia osakepääomasta;

               (II)on suorassa tai välillisessä määräysvallassaan yli 50 prosenttia äänioikeuksista;

               (III)on valta nimittää enemmistö yrityksen hallituksen tai vastaavan hallinnollisen elimen jäsenistä; tai

               (IV)on määräysvalta. Määräysvaltaa määriteltäessä otetaan tapauskohtaisesti huomioon kaikki asiaankuuluvat oikeudelliset ja tosiasialliset tekijät.

               4.2 artikla: Soveltamisala

               1.Tätä lukua sovelletaan tämän sopimuksen piiriin kuuluviin, kaupallista toimintaa harjoittaviin yhteisöihin kaikilla hallintotasoilla. Mikäli tämän sopimuksen piiriin kuuluva yhteisö harjoittaa sekä kaupallista että epäkaupallista toimintaa, vain kaupallinen toiminta kuuluu tämän jakson soveltamisalaan.

               2.Tätä lukua ei sovelleta

               (a)sopimuksen piiriin kuuluviin yhteisöihin silloin, kun ne toimivat GPA-sopimuksen lisäyksen 1 kummankin osapuolen liitteissä 3–1 ja X osaston [Julkiset hankinnat] LIITTEESSÄ PPROC-1: JULKISET HANKINNAT olevan B2 jakson kummankin osapuolen alajaksossa olevassa 1 kohdassa määriteltyinä hankintayksikköinä, jotka tekevät X osaston [Julkiset hankinnat] PPROC.2 artiklan [Eräiden GPA-sopimuksen määräysten ja tämän sopimuksen piiriin kuuluvien hankintojen sisällyttäminen] 2 kohdassa määriteltyjä tämän sopimuksen piiriin kuuluvia hankintoja;

               (b)julkista valtaa käytettäessä tarjottaviin palveluihin.

               3.Tätä lukua ei sovelleta tämän sopimuksen piiriin kuuluvaan yhteisöön, jos asianomaisen yrityksen tai monopolin kaupallisesta toiminnasta saama vuositulo oli jonakin kolmesta edellisestä peräkkäisestä verovuodesta vähemmän kuin 100 miljoonaa erityisnosto-oikeutta.

               4.Jäljempänä olevaa 4.5 artiklaa [Syrjimätön kohtelu ja kaupalliset näkökohdat] ei sovelleta sellaisten rahoituspalvelujen tarjontaan, joita tarjoaa tämän sopimuksen piiriin kuuluva yhteisö valtion toimeksiannosta, jos tällaisella rahoituspalveluiden tarjonnalla:

               (a)tuetaan vientiä tai tuontia, edellyttäen, että

               I.kyseisillä palveluilla ei ole tarkoitus korvata kaupallista rahoitusta; tai

               II.kyseisiä palveluja ei tarjota suotuisammin ehdoin kuin ne, jotka olisivat saatavilla vastaaville rahoituspalveluille kaupallisilla markkinoilla; tai

               (b)tuetaan yksityisiä sijoituksia osapuolen alueen ulkopuolella edellyttäen, että

               I.kyseisillä palveluilla ei ole tarkoitus korvata kaupallista rahoitusta; tai

               II.kyseisiä palveluja ei tarjota suotuisammin ehdoin kuin ne, jotka olisivat saatavilla vastaaville rahoituspalveluille kaupallisilla markkinoilla; tai

               (c)kyseisiä palveluja tarjotaan järjestelyn kanssa yhteensopivin ehdoin sillä edellytyksellä, että kyseisten palvelujen tarjonta kuuluu järjestelyn soveltamisalaan.

               5.Rajoittamatta tämän artiklan 3 kohdan soveltamista 4.5 artiklaa [Syrjimätön kohtelu ja kaupalliset näkökohdat] ei sovelleta seuraavilla aloilla: audiovisuaalisen alan palvelut; kansallinen meriliikenteen kabotaasi
                  60
               ; ja sisävesiliikenne SERVIN 1.1 artiklan [Tavoite ja soveltamisala] 5 kohdan mukaisesti

               6.Jäljempänä olevaa 4.5 artiklaa [Syrjimättömyys ja kaupalliset näkökohdat] ei sovelleta siltä osin kuin tämän sopimuksen piiriin kuuluva yhteisö toteuttaa tavaroiden tai palveluiden ostoja ja myyntiä seuraavien nojalla:

               (a)mikä tahansa voimassa oleva poikkeava toimenpide, jonka osapuoli pitää voimassa, jota se jatkaa, jonka se uusii tai jota se muuttaa SERVIN 2.7 artiklan [Poikkeavat toimenpiteet ja poikkeukset] 1 kohdan tai SERVIN.3.6 artiklan [Poikkeavat toimenpiteet] 1 kohdan nojalla sen LIITTEISSÄ SERVIN-1 ja SERVIN-2 olevien luetteloiden mukaisesti, tapauksen mukaan; tai

               (b)mikä tahansa poikkeava toimenpide, joka koskee toimialoja, osa-aloja tai toimintoja ja jonka osapuoli toteuttaa tai jota osapuoli pitää voimassa SERVIN 2.7 artiklan [Poikkeavat toimenpiteet ja poikkeukset] 2 kohdan tai SERVIN.3.6 artiklan [Poikkeavat toimenpiteet] 2 kohdan nojalla sen LIITTEISSÄ SERVIN-1 ja SERVIN-2 olevien luetteloiden mukaisesti, tapauksen mukaan.

               4.3 artikla: Suhteet WTO-sopimukseen

               Osapuolet vahvistavat oikeutensa ja velvoitteensa, jotka perustuvat GATT 1994 -sopimuksen XVII artiklan 1–3 kohtaan, sopimukseen tullitariffeja ja kauppaa koskevan yleissopimuksen 1994 XVII artiklan tulkinnasta sekä GATS-sopimuksen VIII artiklan 1, 2 ja 5 kohtaan.

               4.4 artikla Yleiset määräykset

               1.Rajoittamatta kummankaan osapuolen tämän luvun mukaisia oikeuksia ja velvollisuuksia mikään tässä luvussa ei estä osapuolta perustamasta tai ylläpitämästä tämän sopimuksen piiriin kuuluvaa yhteisöä.

               2.Osapuoli ei vaadi tai kannusta tämän sopimuksen piiriin kuuluvaa yhteisöä toimimaan tavalla, joka ei ole yhteensopiva tämän luvun kanssa.

               4.5 artikla: Syrjimätön kohtelu ja kaupalliset näkökohdat

               1.Kumpikin osapuoli varmistaa, että kaupallista toimintaa harjoittaessaan sen tämän sopimuksen piiriin kuuluvat yhteisöt

               (a)toimivat tavaran tai palvelun ostossa tai myynnissä kaupallisten näkökohtien mukaisesti, paitsi silloin, kun ne täyttävät niille annetulle julkisen palvelun tehtävälle asetettuja ehtoja, jotka eivät ole ristiriidassa b tai c alakohdan kanssa;

               (b)ostaessaan tavaran tai palvelun

               I.myöntävät toisen osapuolen yrityksen tarjoamalle tavaralle tai palvelulle yhtä edullisen kohtelun kuin ne myöntävät oman osapuolen yritysten tarjoamalle vastaavalle tavaralle tai vastaavalle palvelulle; ja

               II.myöntävät tämän sopimuksen piiriin kuuluvan, oman osapuolen alueella olevan yhteisön tarjoamalle tavaralle tai palvelulle yhtä edullisen kohtelun kuin ne myöntävät oman osapuolen yritysten tarjoamalle vastaavalle tavaralle tai vastaavalle palvelulle asiaankuuluvilla markkinoilla osapuolen alueella; ja

               (c)myydessään tavaran tai palvelun

               I.myöntävät toisen osapuolen yritykselle yhtä edullisen kohtelun kuin ne myöntävät oman osapuolen yrityksille; ja

               II.myöntävät tämän sopimuksen piiriin kuuluvalle, oman osapuolen alueella olevalle yhteisölle yhtä edullisen kohtelun kuin ne myöntävät oman osapuolen yrityksille asiaankuuluvilla markkinoilla osapuolen alueella.
                  61

               2.Edellä olevan 1 kohdan b ja c alakohta ei estä tämän sopimuksen piiriin kuuluvia yhteisöjä

               (a)ostamasta tai tarjoamasta tavaroita tai palveluita eri ehdoilla, hintaan liittyvät ehdot mukaan lukien, edellyttäen, että tällaisissa poikkeavissa ehdoissa noudatetaan kaupallisia näkökohtia; tai

               (b)kieltäytymästä tavaroiden tai palveluiden ostosta tai tarjoamisesta edellyttäen, että tällaisessa kieltäytymisessä noudatetaan kaupallisia näkökohtia.

               4.6 artikla: Sääntelykehys

               1.Kumpikin osapuoli noudattaa ja hyödyntää mahdollisimman hyvin alan soveltuvia kansainvälisiä standardeja, muun muassa valtionyhtiöiden omistajaohjauksesta annettuja OECD:n suuntaviivoja.

               2.Kumpikin osapuoli varmistaa, että osapuolen perustama tai ylläpitämä sääntelyelin tai muu sääntelyvaltaa käyttävä elin

               (a)on riippumaton sääntelemistään yrityksistä eikä vastaa toiminnastaan niille; ja

               (b)toimii puolueettomasti samanlaisissa olosuhteissa suhteessa kaikkiin sen sääntelyn alaan kuuluviin yrityksiin, mukaan lukien tämän sopimuksen piiriin kuuluvat yhteisöt; puolueettomuutta, jolla elin hoitaa sääntelytehtäviään, arvioidaan vertaamalla sitä elimen yleiseen toimintamalliin tai menettelytapaan.

               Aloilla, joilla osapuolet ovat tässä sopimuksessa sopineet noudattavansa tällaiseen elimeen liittyviä erityisvelvoitteita, sovelletaan asiaa koskevia tämän sopimuksen määräyksiä.

               3.Kumpikin osapuoli soveltaa tämän sopimuksen piiriin kuuluviin yhteisöihin lakejaan ja määräyksiään johdonmukaisella ja syrjimättömällä tavalla.

               4.7 artikla: Tietojenvaihto

               1.Jos osapuolella on syytä uskoa, että toisen osapuolen yhteisön kaupallinen toiminta vaikuttaa kielteisesti sen tämän luvun mukaisiin etuihin, se voi 2 kohdan mukaisesti pyytää kirjallisesti toiselta osapuolelta kyseisen yhteisön kaupallisesta toiminnasta tietoja, jotka liittyvät tämän luvun määräysten täytäntöönpanoon.

               2.Edellyttäen, että 1 kohdassa tarkoitettu pyyntö sisältää selvityksen siitä, miten kyseisen yhteisön toiminta voi vaikuttaa pyynnön esittäneen osapuolen tämän luvun mukaisiin etuihin, ja että siinä ilmoitetaan, mitä seuraavista tietoluokista on toimitettava, pyynnön vastaanottanut osapuoli toimittaa pyydetyt tiedot:

               (a)yhteisön omistusrakenne ja äänestysjärjestelmä, joiden osalta ilmoitetaan, minkä kumulatiivisen osuuden osakkeista ja minkä osuuden äänioikeuksista pyynnön vastaanottanut osapuoli tai sen tämän sopimuksen piiriin kuuluvat yhteisöt omistavat kumulatiivisesti yhteisössä;

               (b)kuvaus mahdollisista erityisosakkeista tai erityisistä ääni- tai muista oikeuksista, jotka pyynnön vastaanottaneen osapuolen, tai sen tämän sopimuksen piiriin kuuluvien yhteisöjen hallussa on, siinä määrin kuin tällaiset oikeudet eroavat niistä oikeuksista, jotka liittyvät tällaisen yhteisön tavallisiin osakkeisiin;

               (c)kuvaus kyseisen yhteisön organisaatiorakenteesta ja sen hallituksen tai vastaavan elimen kokoonpano;

               (d)kuvaus siitä, mitkä julkishallinnolliset yksiköt tai julkiset elimet sääntelevät tai valvovat yhteisöä, kuvaus näiden elinten kyseiselle yhteisölle asettamista raportointivaatimuksista sekä oikeudet ja käytännöt, joita julkishallinto tai julkiset elimet käyttävät yhteisön ylempien johtajien sekä sen hallituksen tai vastaavan elimen jäsenten nimityksissä, irtisanomisissa ja palkkauksessa;

               (e)yhteisön vuositulot ja kokonaisvarat viimeisimmältä kolmen vuoden jaksolta, jolta tiedot ovat saatavilla;

               (f)mahdolliset poikkeukset, erioikeudet ja niihin liittyvät toimenpiteet, joista yhteisö hyötyy pyynnön vastaanottaneen osapuolen lakien ja määräysten mukaisesti;

               (g)yhteisöä koskevat mahdolliset lisätiedot, jotka ovat yleisesti saatavilla, myös vuositilinpäätökset ja kolmansien osapuolten suorittamat tilintarkastukset.

               3.Edellä olevan 1 ja 2 kohdan määräyksillä ei velvoiteta osapuolta julkistamaan luottamuksellisia tietoja, joiden julkistaminen olisi ristiriidassa osapuolen lakien ja määräysten kanssa, estäisi lainvalvontaa tai olisi muutoin vastoin yleistä etua tai vaarantaisi tiettyjen yritysten oikeutetut kaupalliset edut.

               4.Jos pyydettyjä tietoja ei ole saatavilla, pyynnön vastaanottanut osapuoli ilmoittaa pyynnön esittäneelle sopimuspuolelle kirjallisesti syyt, joiden vuoksi kyseisiä tietoja ei ole saatavilla.

               Viides luku: Verotus

               5.1 artikla: Hyvä hallintotapa

               Osapuolet tunnustavat verotusalan hyvän hallinnon periaatteet ja sitoutuvat noudattamaan niitä, erityisesti verotuksen läpinäkyvyyttä, tietojenvaihtoa ja oikeudenmukaista verotuskilpailua koskevia globaaleja standardeja. Osapuolet vahvistavat tukevansa veropohjan rapautumista ja voitonsiirtoja koskevaa OECD:n toimintasuunnitelmaa (BEPS-toimintasuunnitelma) ja toistavat sitoumuksensa noudattaa voitonsiirtojen torjumista koskevia OECD:n vähimmäisstandardeja. Osapuolet edistävät hyvää hallintotapaa veroasioissa, parantavat kansainvälistä yhteistyötä verotuksen alalla ja helpottavat verotulojen keräämistä.

               5.2 artikla: Verotusstandardit

               1.Osapuolet eivät siirtymäkauden päättyessä heikennä tai vähennä osapuolen lainsäädännön tarjoaman suojelun tasoa OECD:ssä siirtymäkauden päättyessä sovittujen normien ja sääntöjen tasosta seuraavien osalta:

               (a)pyynnöstä, spontaanisti tai automaattisesti tapahtuva tiedonvaihto, joka koskee finanssitilejä, rajatylittäviä veropäätöksiä, veroviranomaisten välisiä maakohtaisia raportteja sekä mahdollisia rajatylittäviä verosuunnittelujärjestelyistä;

               (b)koron vähennysoikeuden rajoittamista, ulkomaisessa määräysvallassa olevia yrityksiä ja verokohtelun eroavuuksia koskevat säännöt.

               2.Osapuolet eivät siirtymäkauden päättyessä heikennä tai vähennä osapuolen lainsäädännön tarjoaman suojelun tasoa luottolaitosten ja sijoituspalveluyritysten julkisen maakohtaisen raportoinnin osalta, lukuun ottamatta pieniä ja ilman sidossuhteita olevia sijoituspalveluyrityksiä.

               5.3 artikla: Riitojenratkaisu

               Tähän lukuun ei sovelleta kuudennen osan [Riitojenratkaisu ja horisontaaliset määräykset] I osaston [Riitojenratkaisu] mukaista riitojenratkaisua.

               Kuudes luku: Työelämän normit ja sosiaaliset normit

               6.1 artikla: Määritelmä

               1.Tätä lukua sovellettaessa ’työsuojelun ja sosiaalisen suojelun tasolla’ tarkoitetaan osapuolen lainsäädännössä ja normeissa
                  62
                yleisesti säädettyä suojelun tasoa kullakin seuraavista aloista:

               (a)työelämän perusoikeudet;

               (b)työterveys- ja työturvallisuusolosuhteet;

               (c)oikeudenmukaiset työolot ja työnormit;

               (d)tiedonsaanti- ja kuulemisoikeudet yrityksen tasolla; tai

               (e)yritysten uudelleenjärjestelyt.

               2.Unionin osalta ’työsuojelun ja sosiaalisen suojelun tasolla’ tarkoitetaan kaikkiin unionin jäsenvaltioihin ja kaikissa unionin jäsenvaltioissa sovellettavaa ja niille yhteistä työsuojelun ja sosiaalisen suojelun tasoa.

               6.2 artikla: Suojelun tason säilyttäminen

               1.Osapuolet vahvistavat kummankin osapuolen oikeuden päättää politiikastaan ja prioriteeteistaan tämän luvun soveltamisalaan kuuluvilla aloilla, määrittää sopivaksi katsomansa työsuojelun ja sosiaalisen suojelun taso sekä hyväksyä tai muuttaa asiaankuuluvia lakeja ja politiikkoja tavalla, joka on yhdenmukainen kummankin osapuolen kansainvälisten sitoumusten kanssa, tämän luvun nojalla tehdyt sitoumukset mukaan lukien.

               2.Osapuolet eivät heikennä tai vähennä työsuojelun ja sosiaalisen suojelun tasoaan tavalla, joka vaikuttaa osapuolten väliseen kauppaan tai niiden välisiin investointeihin, alle siirtymäkauden lopussa vallinneen tason, mukaan lukien jättämällä panemasta tehokkaasti täytäntöön lainsäädäntöään ja normejaan.

               3.Osapuolet tunnustavat, että kummallakin osapuolella on oikeus käyttää kohtuullista harkintavaltaa ja tehdä vilpittömässä mielessä päätöksiä, jotka koskevat työlainsäädännön täytäntöönpanon valvontaresurssien jakamista suhteessa sellaiseen muuhun työlainsäädäntöön, jonka katsotaan olevan etusijalla, edellyttäen, että tämän harkintavallan käyttö ja kyseiset päätökset eivät ole ristiriidassa osapuolen tämän luvun mukaisten velvoitteiden kanssa.

               4.Osapuolet pyrkivät edelleen parantamaan tässä luvussa tarkoitettua työsuojelun ja sosiaalisen suojelun tasoaan.

               6.3 artikla: Täytäntöönpano

               Kumpikin osapuoli perustaa ja pitää yllä oman tehokkaan järjestelmänsä 6.2 artiklassa [Suojelun tason säilyttäminen] tarkoitettua sisäistä täytäntöönpanoa varten, ja erityisesti sen työolosuhteisiin ja työntekijöiden suojeluun liittyvien kansainvälisten sitoumusten mukaisen tehokkaan työsuojelutarkastusjärjestelmän; varmistaa, että käytössä on hallinnolliset ja oikeudelliset menettelyt, joiden ansiosta viranomaiset ja yksityishenkilöt voivat ryhtyä oikea-aikaisiin toimiin työelämän normien ja sosiaalisten normien rikkomista vastaan; ja säätää asianmukaisista ja tehokkaista korjaavista toimenpiteistä, väliaikaiset toimenpiteet mukaan lukien, sekä oikeasuhteisista ja varoittavista seuraamuksista. Kumpikin osapuoli kunnioittaa 6.2 artiklan [Suojelun tason säilyttäminen] sisäisen täytäntöönpanon ja sen valvonnan yhteydessä kansallisten työmarkkinaosapuolten asemaa ja autonomiaa kansallisella tasolla tarpeen mukaan, sovellettavien lakien ja käytäntöjen mukaisesti.

               6.4 artikla: Riitojenratkaisu

               1.Osapuolet pyrkivät kaikin tavoin ratkaisemaan tämän luvun soveltamisesta aiheutuvat erimielisyydet vuoropuhelulla, neuvotteluilla, tietojenvaihdolla ja yhteistyöllä.

               2.Kuudennen osan [Riitojenratkaisu ja horisontaaliset määräykset] I osastosta [Riitojenratkaisu] poiketen osapuolet voivat tämän luvun soveltamisesta aiheutuvissa riita-asioissa turvautua vain 9.1 artiklassa [Neuvottelut], 9.2 artiklassa [Asiantuntijalautakunta] ja 9.3 artiklassa [Suojelun tason säilyttämistä käsittelevä asiantuntijalautakunta] vahvistettuihin riitojenratkaisumenettelyihin.

               Seitsemäs luku: Ympäristö ja ilmasto

               7.1 artikla: Määritelmät

               1.Tässä luvussa tarkoitetaan ’ympäristönsuojelun tasolla’ osapuolen lainsäädäntöön perustuvaa suojelutasoa, jonka tarkoituksena on ympäristön suojeleminen, mukaan lukien ympäristövaikutusten ihmisten hengelle tai terveydelle aiheuttaman vaaran ehkäiseminen, seuraavilla aloilla:

               (a)teollisuuden päästöt;

               (b)ilmaan vapautuvat päästöt ja ilmanlaatu;

               (c)luonnonsuojelu ja biologisen monimuotoisuuden säilyttäminen;

               (d)jätehuolto;

               (e)vesiympäristön suojelu ja säilyttäminen;

               (f)meriympäristön suojelu ja säilyttäminen;

               (g)kemiallisten aineiden tuotannosta, käytöstä, ympäristöön päästämisestä ja jätteenä käsittelystä ihmisten ja eläinten terveydelle ja ympäristölle aiheutuvien riskien ehkäisy, vähentäminen ja poistaminen; tai

               (h)maatalous- tai elintarviketuotannon ympäristölle erityisesti antibioottien ja dekontaminointiaineiden käytön vuoksi aiheuttamien vaikutusten hallinta.

               2.Unionin osalta ’ympäristönsuojelun’ tasolla tarkoitetaan kaikkiin jäsenvaltioihin ja kaikissa jäsenvaltioissa sovellettavaa ja niille yhteistä ympäristönsuojelun tasoa.

               3.Tässä luvussa ’ilmastonsuojelun tasolla’ tarkoitetaan suojelun tasoa kasvihuonekaasujen päästöjen ja poistumien sekä otsonikerrosta heikentävien aineiden käytön asteittaisen lopettamisen osalta. Kasvihuonekaasujen osalta tämä tarkoittaa

               (a)unionin osalta vuotta 2030 koskevaa koko talouden kattavaa 40 prosentin tavoitetta, mukaan lukien unionin hiilen hinnoittelujärjestelmä;

               (b)Yhdistyneen kuningaskunnan osalta koko talouden kattavaa Yhdistyneen kuningaskunnan osuutta tästä vuoden 2030 tavoitteesta, mukaan lukien Yhdistyneen kuningaskunnan hiilen hinnoittelujärjestelmä.

               7.2 artikla: Suojelun tason säilyttäminen

               1.Osapuolet vahvistavat kummankin osapuolen oikeuden päättää politiikastaan ja prioriteeteistaan tämän luvun soveltamisalaan kuuluvilla aloilla, määrittää sopivaksi katsomansa ympäristön- ja ilmastonsuojelun taso sekä hyväksyä tai muuttaa asiaankuuluvia lakeja ja politiikkoja tavalla, joka on yhdenmukainen kummankin osapuolen kansainvälisten sitoumusten kanssa, tämän luvun nojalla tehdyt sitoumukset mukaan lukien.

               2.Osapuolet eivät heikennä tai vähennä ympäristön- tai ilmastonsuojelun tasoaan tavalla, joka vaikuttaa osapuolten väliseen kauppaan tai niiden välisiin investointeihin, alle siirtymäkauden lopussa vallinneen tason, mukaan lukien jättämällä panemasta tehokkaasti täytäntöön ympäristölainsäädäntöään tai ilmastonsuojeluaan.

               3.Osapuolet tunnustavat, että kummallakin osapuolella on oikeus käyttää kohtuullista harkintavaltaa ja tehdä vilpittömässä mielessä päätöksiä, jotka koskevat ympäristönlainsäädännön täytäntöönpanon valvontaresurssien jakamista suhteessa sellaiseen muuhun ympäristölainsäädäntöön ja ilmastopolitiikkaan, joiden katsotaan olevan etusijalla, edellyttäen, että tämän harkintavallan käyttö ja kyseiset päätökset eivät ole ristiriidassa osapuolen tämän luvun mukaisten velvoitteiden kanssa.

               4.Sovellettaessa tätä lukua siltä osin kuin osapuolen ympäristölainsäädännössä säädetään tavoitteista 7.1 artiklassa [Määritelmät] luetelluilla aloilla, kyseiset tavoitteet sisältyvät osapuolen ympäristönsuojelun tasoon siirtymäkauden päättyessä. Näihin tavoitteisiin kuuluvat myös tavoitteet, jotka on tarkoitus saavuttaa siirtymäkauden päättymisen jälkeen. Tätä kohtaa sovelletaan myös otsonikerrosta heikentäviin aineisiin.

               5.Osapuolet pyrkivät edelleen parantamaan tässä luvussa tarkoitettua ympäristönsuojelun tasoaan tai tässä luvussa tarkoitettua ilmastonsuojelun tasoaan.

               7.3 artikla: Hiilen hinnoittelu

               1.Kumpikin osapuoli ottaa käyttöön tehokkaan hiilen hinnoittelujärjestelmän 1 päivänä tammikuuta 2021.

               2.Kummankin järjestelmän tulee kattaa sähkön ja lämmön tuotannosta, teollisuudesta ja lentoliikenteestä aiheutuvat kasvihuonekaasupäästöt.

               3.Kummankin osapuolen hiilen hinnoittelujärjestelmän on pidettävä yllä 7.2 artiklan [Suojelun tason säilyttäminen] mukaista suojelutasoa.

               4.Edellä olevasta 2 kohdasta poiketen ilmailu sisällytetään järjestelmään viimeistään kahden vuoden kuluttua, jos se ei vielä sisälly siihen. Unionin hiilen hinnoittelujärjestelmän on katettava Euroopan talousalueelta Yhdistyneeseen kuningaskuntaan lähtevät lennot.

               5.Kumpikin osapuoli pitää yllä hiilen hinnoittelujärjestelmäänsä siltä osin kuin se on kummallekin osapuolelle tehokas väline ilmastonmuutoksen torjunnassa, ja ne pitävät joka tapauksessa yllä 7.2 artiklan [Suojelun tason säilyttäminen] mukaista suojelutasoa.

               6.Osapuolet tekevät yhteistyötä hiilen hinnoittelussa. Ne harkitsevat vakavasti hiilen hinnoittelujärjestelmiensä yhteen kytkemistä tavalla, joka turvaa näiden järjestelmän eheyden ja tarjoaa mahdollisuuden tehostaa niitä.

               7.4 artikla: Ympäristö- ja ilmastoperiaatteet

               1.Ottaen huomioon, että unionilla ja Yhdistyneellä kuningaskunnalla on yhteinen biosfääri, missä saasteet leviävät yli rajojen, kumpikin osapuoli sitoutuu noudattamaan kansainvälisesti tunnustettuja ympäristöperiaatteita, joihin se on sitoutunut muun muassa Rio de Janeirossa 14 päivänä kesäkuuta 1992 annetussa ympäristöä ja kehitystä koskevassa Rion julistuksessa, jäljempänä ’vuonna 1992 annettu ympäristöä ja kehitystä koskeva Rion julistus’, ja monenvälisissä ympäristösopimuksissa, mukaan lukien New Yorkissa 9 päivänä toukokuuta 1992 tehty ilmastonmuutosta koskeva Yhdistyneiden Kansakuntien puitesopimus, jäljempänä ’ilmastonmuutossopimus’, ja Rio de Janeirossa 5 päivänä kesäkuuta 1992 tehty biologista monimuotoisuutta koskeva yleissopimus, jäljempänä ’biodiversiteettisopimus’, ja erityisesti seuraavia periaatteita:

               (a)periaate, jonka mukaan ympäristönsuojelu olisi otettava huomioon politiikkojen laadinnassa, muun muassa vaikutustenarviointien avulla;

               (b)ennalta ehkäisevien toimien periaate ympäristövahinkojen välttämiseksi;

               (c)1.2 artiklan [Oikeus antaa sääntelyä, ennalta varautuva lähestymistapa ja tieteellinen ja tekninen tieto] 2 kohdassa tarkoitettu ennalta varautuva lähestymistapa;

               (d)periaate ympäristövahinkojen torjumisesta ensisijaisesti niiden lähteellä; ja

               (e)aiheuttamisperiaate.

               2.Osapuolet vahvistavat uudelleen sitoutumisensa menettelyihin, joilla arvioidaan ehdotetun toiminnan todennäköisiä vaikutuksia ympäristöön, ja jos tietyillä hankkeilla, suunnitelmilla ja ohjelmilla on todennäköisesti merkittäviä ympäristövaikutuksia, terveysvaikutukset mukaan lukien, tämä sisältää tarpeen mukaan myös ympäristövaikutusten arvioinnin tai strategisen ympäristöarvioinnin.

               3.Näihin menettelyihin on tarvittaessa ja osapuolen lainsäädännön mukaisesti sisällyttävä ympäristöselostuksen soveltamisalan määrittäminen ja sen valmistelu, yleisön osallistumisen ja kuulemisten toteuttaminen sekä ympäristöselostuksen ja yleisön osallistumisen ja kuulemisten tulosten huomioiminen hyväksytyssä hankkeessa, suunnitelmassa tai ohjelmassa.

               7.5 artikla: Täytäntöönpano

               1.Kumpikin osapuoli varmistaa 7.2 artiklassa [Suojelun tason säilyttäminen] tarkoitettua täytäntöönpanoa varten sisäisen lainsäädäntönsä mukaisesti, että:

               (a)kansalliset viranomaiset, joilla on toimivalta panna täytäntöön asiaankuuluva ympäristö- ja ilmastolainsäädäntö, ottavat asianmukaisesti huomioon tietoonsa tulleet kyseisen lainsäädännön väitetyt rikkomiset; kyseisillä viranomaisilla on käytettävissään riittävät ja tehokkaat oikeussuojakeinot, mukaan lukien kieltokanteet sekä tarvittaessa oikeasuhteiset ja varoittavat seuraamukset; ja

               (b)kansalliset hallinnolliset tai oikeudelliset menettelyt ovat sellaisten luonnollisten ja oikeushenkilöiden käytettävissä, joilla on riittävä etu nostaa kanne tällaisen lainsäädännön rikkomisesta ja hakea tehokkaita oikeussuojakeinoja, myös kieltokanteita, ja että menettelyt eivät ole niin kalliita, että se olisi esteenä menettelyyn osallistumiselle, ja että ne toteutetaan oikeudenmukaisella, tasapuolisella ja avoimella tavalla.

               7.6 artikla: Valvonta- ja täytäntöönpanoyhteistyö

               Osapuolet varmistavat, että Euroopan komissio ja Yhdistyneen kuningaskunnan valvontaelimet tapaavat säännöllisesti ja tekevät yhteistyötä 7.2 artiklassa [Suojelun tason säilyttäminen] tarkoitetun ympäristö- ja ilmastolainsäädännön valvonnan ja täytäntöönpanon alalla.

               7.7 artikla: Riitojenratkaisu

               1.Osapuolet pyrkivät kaikin tavoin ratkaisemaan tämän luvun soveltamisesta aiheutuvat erimielisyydet vuoropuhelulla, neuvotteluilla, tietojenvaihdolla ja yhteistyöllä.

               2.Kuudennen osan [Riitojenratkaisu ja horisontaaliset määräykset] I osastosta poiketen osapuolet voivat tämän luvun soveltamisesta aiheutuvissa riita-asioissa turvautua vain 9.1 artiklassa [Neuvottelut], 9.2 artiklassa [Asiantuntijalautakunta] ja 9.3 artiklassa [Suojelun tason säilyttämistä käsittelevä asiantuntijalautakunta] vahvistettuihin riitojenratkaisumenettelyihin.

               Kahdeksas luku: Muut kaupan ja kestävän kehityksen välineet

               8.1 artikla: Asiayhteys ja tavoitteet

               1.Osapuolet muistuttavat Agenda 21 -asiakirjasta ja vuonna 1992 annetusta ympäristöä ja kehitystä koskevasta Rion julistuksesta, vuoden 2002 kestävän kehityksen huippukokouksessa hyväksytystä Johannesburgin täytäntöönpanosuunnitelmasta, 97. kansainvälisen työkonferenssin (ILO) Genevessä 10 päivänä kesäkuuta 2008 hyväksymästä sosiaalisesti oikeudenmukaista globalisaatiota koskevasta kansainvälisen työjärjestön (ILO) julistuksesta, jäljempänä ’ILO:n vuonna 2008 antama sosiaalisesti oikeudenmukaista globalisaatiota koskeva julistus’, YK:n yleiskokouksen 27 päivänä heinäkuuta 2012 antamalla päätöslauselmalla 66/288 hyväksytystä YK:n vuoden 2012 kestävää kehitystä koskevan konferenssin päätösasiakirjasta ”Tulevaisuus, jota tavoittelemme” ja YK:n yleiskokouksen 25. päivänä syyskuuta 2015 antamalla päätöslauselmalla 70/1 hyväksytystä kestävän kehityksen Agenda 2030 -toimintaohjelmasta ja sen kestävän kehityksen tavoitteista.

               2.Edellä olevan 1 kohdan huomioon ottaen tämän luvun tavoitteena on edistää kestävän kehityksen, erityisesti sen työhön ja ympäristöön liittyvien ulottuvuuksien, sisällyttämistä osapuolten kauppa- ja investointisuhteisiin ja täydentää tässä suhteessa 6 luvun [Työelämän normit ja sosiaaliset normit] ja 7 luvun [Ympäristö ja ilmasto] mukaisia osapuolten sitoumuksia.

               8.2 artikla: Läpinäkyvyys

               1.Osapuolet korostavat, että on tärkeää varmistaa läpinäkyvyys, koska se on välttämätön tekijä edistettäessä yleisön osallistumista ja tietojen julkistamista tämän luvun yhteydessä. Lakiensa ja määräystensä, tämän luvun, IX luvun [Läpinäkyvyys] ja X luvun [Hyvät sääntelykäytännöt] määräysten mukaisesti kumpikin osapuoli

               (a)varmistaa, että kaikkia yleisesti sovellettavia toimenpiteitä, joilla pyritään tämän luvun tavoitteisiin, hallinnoidaan läpinäkyvällä tavalla, mukaan lukien antamalla yleisölle kohtuulliset mahdollisuudet ja riittävästi aikaa huomautusten esittämiseen ja julkaisemalla kyseiset toimenpiteet;

               (b)varmistaa, että yleisöllä on mahdollisuus saada viranomaisten hallussa olevaa tai niitä varten toisen hallussa olevaa ympäristötietoa, ja varmistaa, että tätä tietoa levitetään yleisölle aktiivisesti sähköisin välinein;

               (c)kannustaa käymään julkista keskustelua valtiosta riippumattomien toimijoiden kanssa ja niiden kesken sellaisten politiikkojen kehittämisestä ja määrittelystä, jotka voivat johtaa siihen, että sen viranomaiset hyväksyvät tämän luvun kannalta merkityksellistä lainsäädäntöä; tähän sisältyy ympäristön osalta yleisön osallistuminen hankkeisiin, suunnitelmiin ja ohjelmiin; ja

               (d)edistää yleistä tietoisuutta tämän luvun kannalta merkityksellisistä laeistaan ja normeistaan sekä täytäntöönpano- ja vaatimustenmukaisuusmenettelyistään toteuttamalla toimia yleisön tietämyksen ja ymmärryksen lisäämiseksi; työlainsäädännön ja -normien osalta tämä sisältää työntekijät, työnantajat ja näiden edustajat.

               8.3 artikla: Monenväliset työelämän normit ja sopimukset

               1.Osapuolet vahvistavat sitoutumisensa kansainvälisen kaupan kehityksen edistämiseen tavalla, joka edistää ihmisarvoista työtä kaikille -periaatetta, kuten se on esitetty ILO:n vuonna 2008 antamassa sosiaalisesti oikeudenmukaista globalisaatiota koskevassa julistuksessa

               2.ILO:n peruskirjan ja 86. kansainvälisessä työkonferenssissa Genevessä 18 päivänä kesäkuuta 1998 hyväksytyn ILO:n työelämän perusperiaatteista ja -oikeuksista annetun ILO:n julistuksen ja sen seurannan mukaisesti kumpikin osapuoli sitoutuu noudattamaan, edistämään ja tosiasiassa toteuttamaan ILO:n keskeisissä yleissopimuksissa esitettyjä kansainvälisesti tunnustettuja työelämän perusnormeja, jotka ovat:

               (a)yhdistymisvapaus ja kollektiivisen neuvotteluoikeuden tosiasiallinen tunnustaminen,

               (b)kaikenlaisen pakkotyön poistaminen,

               (c)lapsityövoiman käytön tehokas poistaminen, ja

               (d)työmarkkinoilla ja ammatin harjoittamisen yhteydessä esiintyvän syrjinnän poistaminen.

               3.Kumpikin osapuoli pyrkii jatkuvasti ja hellittämättömästi ratifioimaan ILO: n keskeiset yleissopimukset, elleivät ne ole jo näin tehneet.

               4.Osapuolet vaihtavat säännöllisesti ja tarvittaessa tietoa jäsenvaltioiden ja Yhdistyneen kuningaskunnan tilanteesta ja edistymisestä ILO:n ajantasaisiksi luokittelemien yleissopimusten tai pöytäkirjojen sekä uudistetun Euroopan sosiaalisen peruskirjan ja siihen liittyvien pöytäkirjojen ratifioinnissa.

               5.Kumpikin osapuoli sitoutuu panemaan täytäntöön kaikki Yhdistyneen kuningaskunnan ja unionin ratifioimat ILO:n yleissopimukset sekä unionin jäsenvaltioiden ja Yhdistyneen kuningaskunnan Euroopan neuvoston jäseninä hyväksymät Euroopan sosiaalisen peruskirjan
                  63
                määräykset.

               6.Kumpikin osapuoli edistää edelleen laeillaan ja käytännöillään sekä asiaankuuluvien ILO:n yleissopimusten mukaisesti ILO:n vuonna 2008 antamassa sosiaalisesti oikeudenmukaista globalisaatiota koskevassa julistuksessa esitettyä ILO:n ihmisarvoista työtä koskevaa ohjelmaa ja muita kansainvälisiä sitoumuksia, jotka koskevat erityisesti:

               (a)a) ihmisarvoisia työolosuhteita kaikille, muun muassa palkkaan ja ansioihin, työaikoihin, äitiysvapaaseen ja muihin työolosuhteisiin liittyen;

               (b)työterveyttä ja -turvallisuutta, mukaan lukien työperäisten vammojen tai sairauksien ehkäisy sekä korvaukset tällaisten vammojen tai sairauksien tapauksessa; ja

               (c)syrjimättömyyttä työolojen osalta, myös siirtotyöläisille.

               7.Kumpikin osapuoli suojelee ja edistää työvoimakysymyksiä koskevaa työmarkkinaosapuolten vuoropuhelua työntekijöiden ja työnantajien, näitä edustavien järjestöjen ja asiaankuuluvien viranomaisten kesken.

               8.Osapuolet tekevät yhteistyötä työhön liittyvien politiikkojen ja toimenpiteiden kauppaan liittyvien näkökohtien alalla, tarpeen mukaan myös monenvälisillä foorumeilla, kuten ILO:n puitteissa. Tällainen yhteistyö voi kattaa muun muassa:

               (a)kauppaan liittyvät näkökohdat, jotka liittyvät ILO:n perussopimusten ja ensisijaisten sopimusten sekä muiden ILO:n ajantasaisten yleissopimusten täytäntöönpanoon;

               (b)ILO:n ihmisarvoista työtä koskevan ohjelman kauppaan liittyvät näkökohdat, kuten yhteydet kaupan ja tuottavan täystyöllisyyden, työmarkkinoiden sopeuttamisen, työelämän perusnormien, ihmisarvoisen työn globaaleissa toimitusketjuissa, sosiaalisen suojelun ja sosiaalisen osallisuuden, sosiaalisen vuoropuhelun ja sukupuolten välisen tasa-arvon välillä;

               (c)työlainsäädännön ja -normien vaikutus kauppaan ja investointeihin tai kauppaa ja investointeja koskevan lainsäädännön vaikutus työhön;

               (d)vuoropuhelu ja tietojen jakaminen työtä koskevista säännöksistä osapuolten kauppasopimusten ja niiden täytäntöönpanon yhteydessä; ja

               (e)kaikki muut sopiviksi katsotut yhteistyömuodot.

               9.Osapuolet ottavat huomioon kaikki työntekijöiden, työnantajien ja kansalaisjärjestöjen edustajien esittämät näkemykset määrittäessään yhteistyön aloja ja toteuttaessaan yhteistyötoimia.

               8.4 artikla: Monenväliset ympäristösopimukset

               1.Osapuolet tunnustavat YK:n ympäristöohjelman (UNEP) ympäristökokouksen (UNEA) sekä monenvälisen ympäristöhallinnon ja monenvälisten ympäristösopimusten merkityksen kansainvälisen yhteisön vastauksena globaaleihin tai alueellisiin ympäristöhaasteisiin ja korostavat tarvetta lisätä kauppa- ja ympäristöpolitiikkojen, -sääntöjen ja toimenpiteiden keskinäistä täydentävyyttä.

               2.Edellä olevan 1 kohdan huomioon ottaen kumpikin osapuoli sitoutuu panemaan ratifioimansa monenväliset ympäristösopimukset sekä niiden pöytäkirjat ja muutokset tehokkaasti täytäntöön.

               3.Osapuolet vaihtavat säännöllisesti ja tarpeen mukaan tietoja

               (a)monenvälisten ympäristösopimusten ratifiointi- ja täytäntöönpanotilanteistaan, sopimusten pöytäkirjat ja muutokset mukaan lukien;

               (b)uusia monenvälisiä ympäristösopimuksia koskevista käynnissä olevista neuvotteluista; ja

               (c)omista näkemyksistään, jotka koskevat uusiin monenvälisiin ympäristösopimuksiin liittymistä.

               4.Osapuolet vahvistavat kummankin osapuolen oikeuden toteuttaa tai pitää yllä toimenpiteitä sellaisten monenvälisten ympäristösopimusten tavoitteiden edistämiseksi, joiden sopimuspuoli se on. Osapuolet muistuttavat, että tällaisten monenvälisten ympäristösopimusten toimeenpanemiseksi toteutetut tai täytäntöön pannut toimenpiteet voivat olla perusteltuja XII osaston [Poikkeukset] EXC.1 artiklan [Yleiset poikkeukset] nojalla.

               5.Osapuolet pyrkivät yhdessä vahvistamaan yhteistyötään ympäristöpolitiikan ja -toimenpiteiden kauppaan liittyvien näkökohtien osalta, myös kahdenvälisillä foorumeilla, kuten YK:n kestävän kehityksen korkean tason poliittisella foorumilla, YK:n ympäristöohjelmassa, YK:n ympäristökokouksessa, monenvälisten ympäristösopimusten puitteissa, kansainvälisessä siviili-ilmailujärjestössä (ICAO) tai WTO:ssa. Tällainen yhteistyö voi kattaa muun muassa seuraavat:

               (a)kestävää tuotantoa ja kulutusta koskevat aloitteet, mukaan lukien kiertotaloutta, vihreää kasvua ja päästöjen vähentämistä koskevat aloitteet;

               (b)ympäristöhyödykkeitä ja -palveluja edistävät aloitteet, mukaan lukien asiaankuuluvien tulleihin liittyvien ja niiden ulkopuolisten esteiden poistaminen;

               (c)ympäristölainsäädännön ja -normien vaikutus kauppaan ja investointeihin; tai kauppaa ja sijoituksia koskevan lainsäädännön vaikutus ympäristöön;

               (d)Chicagossa 7 päivänä joulukuuta 1944 allekirjoitetun kansainvälisen siviili-ilmailun yleissopimuksen liitteen 16 täytäntöönpano ja muut ilmaliikenteen ympäristövaikutuksia vähentävät toimenpiteet, myös ilmaliikenteen hallinnan alueella; ja

               (e)monenvälisten ympäristösopimusten muut kauppaan liittyvät näkökohdat, sopimusten pöytäkirjat, muutokset ja täytäntöönpano mukaan lukien.

               6.Edellä olevan 5 kohdan mukaiseen yhteistyöhön voi sisältyä teknistä tiedonvaihtoa, tietojen ja parhaiden käytäntöjen vaihtoa, tutkimushankkeita, tutkimuksia, raportteja, konferensseja ja työpajoja.

               7.Osapuolet ottavat huomioon yleisön ja asianomaisten sidosryhmien näkemykset tai panoksen määritellessään ja pannessaan täytäntöön yhteistyötoimiaan ja voivat tarvittaessa tuoda nämä sidosryhmät mukaan tällaisiin toimiin.

               8.5 artikla: Kauppa ja ilmastonmuutos

               1.Osapuolet toteavat, että on tärkeää toteuttaa kiireellisiä toimia ilmastonmuutoksen ja sen vaikutusten torjumiseksi ilmastonmuutossopimuksen, Yhdistyneiden kansakuntien ilmastosopimuksen osapuolten 21. konferenssissa Pariisissa 12 päivänä joulukuuta 2015 tehdyn Pariisin sopimuksen, jäljempänä ’Pariisin sopimus’, tarkoituksen ja tavoitteiden sekä muiden ilmastonmuutokseen liittyvien monenvälisten ympäristösopimusten ja monenvälisten välineiden mukaisesti ja tunnustavat kaupan ja investointien roolin pyrittäessä tähän tavoitteeseen.

               2.Edellä olevan 1 kohdan huomioon ottaen kumpikin osapuoli

               (a)sitoutuu panemaan tehokkaasti täytäntöön ilmastonmuutossopimuksen ja sen nojalla hyväksytyn Pariisin sopimuksen, jonka yhtenä päätavoitteena on vahvistaa maailmanlaajuisia toimia ilmastonmuutoksen torjumiseksi ja pitää maapallon keskilämpötilan nousu selvästi alle 2 celsiusasteessa esiteollisella kaudella vallinneeseen tasoon verrattuna sekä pyrkiä rajoittamaan lämpötilan nousu 1,5 celsiusasteeseen esiteollisella kaudella vallinneeseen tasoon verrattuna;

               (b)edistää kauppa- ja ympäristöpolitiikan ja -toimenpiteiden keskinäistä täydentävyyttä ja siten siirtymää vähäisten kasvihuonekaasupäästöjen talouteen ja energiatehokkaaseen talouteen sekä ilmaston kannalta kestävää kehitystä;

               (c)helpottaa kaupan ja investointien esteiden poistamista sellaisten tavaroiden ja palvelujen osalta, joilla on erityistä merkitystä ilmastonmuutoksen hillitsemisen ja ilmastonmuutokseen sopeutumisen kannalta, kuten uusiutuvaan energiaan liittyvien ja energiatehokkaiden tuotteiden ja palveluiden osalta, esimerkiksi puuttumalla tulleihin liittyviin ja niiden ulkopuolisiin esteisiin tai hyväksymällä parhaiden käytössä olevien teknologioiden käyttöönottoa edistäviä poliittisia toimintakehyksiä.

               3.Osapuolet pyrkivät yhdessä vahvistamaan yhteistyötään ilmastonmuutosta koskevien politiikkojen ja toimenpiteiden kauppaan liittyvien näkökohtien osalta kahdenvälisesti, alueellisesti ja kansainvälisillä foorumeilla, tapauksen mukaan myös ilmastonmuutossopimuksen puitteissa, WTO:ssa, otsonikerrosta heikentävistä aineista Montrealissa 26 päivänä elokuuta 1987 tehdyn Montrealin pöytäkirjan, jäljempänä ’Montrealin pöytäkirja’, puitteissa, kansainvälisessä merenkulkujärjestössä (IMO) ja kansainvälisessä siviili-ilmailujärjestössä (ICAO). Tällainen yhteistyö voi kattaa muun muassa

               (a)Pariisin sopimuksen täytäntöönpanoon liittyvän poliittisen vuoropuhelun ja yhteistyön, joka koskee esimerkiksi keinoja, joilla voidaan edistää ilmastokestävyyttä, uusiutuvaa energiaa, vähähiilisiä teknologioita, energiatehokkuutta, kestävää liikennettä, kestävän ja ilmastokestävän infrastruktuurin kehittämistä, päästöjen seurantaa ja kansainvälisten hiilidioksidimarkkinoita;

               (b)IMO:n tukemisen kansainvälistä kauppaa harjoittavilla aluksilla toteutettavien kunnianhimoisten ja tehokkaiden kasvihuonekaasupäästöjä vähentävien toimenpiteiden kehittämisessä ja toteuttamisessa;

               (c)ICAO:n tukemisen kunnianhimoisten ja tehokkaiden kasvihuonekaasupäästöjä vähentävien toimenpiteiden kehittämisessä ja toteuttamisessa;

               (d)sellaisten kunnianhimoisten toimien tukemisen, joiden tavoitteena on asteittain luopua otsonikerrosta heikentävien aineiden ja fluorihiilivetyjen käytöstä Montrealin pöytäkirjan mukaisesti niiden tuotantoa, kulutusta ja kauppaa säätelevillä toimenpiteillä; ympäristöystävällisten vaihtoehtojen käyttöönoton näille aineille; turvallisuusnormien ja muiden asiaankuuluvien normien päivittämisen sekä Montrealin pöytäkirjalla säänneltyjen aineiden laittoman kaupan torjunnan.

               8.6 artikla: Kauppa ja biologinen monimuotoisuus

               1.Osapuolet tunnustavat biologisen monimuotoisuuden säilyttämisen ja kestävän käytön tärkeyden sekä kaupan merkityksen näiden tavoitteiden saavuttamisessa, myös edistämällä kestävää kauppaa tai valvomalla tai rajoittamalla uhanalaisten lajien kauppaa, niiden monenvälisten ympäristösopimusten mukaisesti, joiden sopimuspuolia ne ovat, ja niiden nojalla tehtyjen päätösten, erityisesti biologista monimuotoisuutta koskevan yleissopimuksen ja sen pöytäkirjojen sekä luonnonvaraisen eläimistön ja kasviston uhanalaisten lajien kansainvälistä kauppaa koskevan Washington D.C:ssä 3 päivänä maaliskuuta 1973 tehdyn yleissopimuksen, jäljempänä ’CITES-yleissopimus’ mukaisesti.

               2.Edellä olevan 1 kohdan huomioon ottaen kumpikin osapuoli

               (a)toteuttaa tehokkaita toimenpiteitä torjuakseen luonnonvaraisten eläinten ja kasvien laitonta kauppaa, tarvittaessa myös suhteessa kolmansiin maihin;

               (b)edistää CITES-yleissopimuksen käyttöä biologisen monimuotoisuuden säilyttämisen ja kestävän hoidon välineenä myös lisäämällä eläin- ja kasvilajeja CITES-yleissopimuksen liitteisiin, jos niiden suojelun tason katsotaan vaarantuneen kansainvälisen kaupan johdosta;

               (c)tukee elollisten luonnonvarojen kestävään hyödyntämiseen perustuvien tuotteiden kauppaa ja edistää biologisen monimuotoisuuden suojelua;

               (d)toteuttaa myös jatkossa toimenpiteitä biologisen monimuotoisuuden suojelemiseksi, kun siihen kohdistuu kaupankäynnin ja investointitoiminnan aiheuttamia paineita, erityisesti haitallisten vieraslajien leviämistä ehkäisevillä toimenpiteillä.

               3.Osapuolet tekevät yhteistyötä tämän artiklan kannalta merkityksellisten kauppaan liittyvien asioiden alalla, tarpeen mukaan myös monenvälisillä foorumeilla, kuten CITES-yleissopimuksen ja biologista monimuotoisuutta koskevan yleissopimuksen puitteissa. Tällainen yhteistyö voi kattaa muun muassa luonnonvaraisten eläinten ja kasvien sekä luonnonvaroihin perustuvien tuotteiden kaupan, ekosysteemien ja niihin liittyvien palvelujen arvottamisen ja arvioinnin sekä geenivarojen saatavuuden ja niiden käytöstä saatavien hyötyjen oikeudenmukaisen ja tasapuolisen jakamisen biologista monimuotoisuutta koskevaan yleissopimukseen liitetyn geenivarojen saatavuudesta sekä niiden käytöstä saatavien hyötyjen oikeudenmukaisesta ja tasapuolisesta jaosta Nagoyassa 29 päivänä lokakuuta 2010 tehdyn Nagoya pöytäkirjan mukaisesti.

               8.7 artikla: Kauppa ja metsät

               1.Osapuolet tunnustavat metsien suojelun ja kestävän metsänhoidon merkityksen ympäristötoimintojen sekä taloudellisten ja sosiaalisten mahdollisuuksien tarjoamisessa nykyisille ja tuleville sukupolville sekä kaupan merkityksen tämän tavoitteen saavuttamisessa.

               2.Edellä olevan 1 kohdan huomioon ottaen ja kansainvälisten velvoitteidensa mukaisesti kumpikin osapuoli

               (a)toteuttaa myös jatkossa toimenpiteitä laittomien hakkuiden ja niihin liittyvän kaupan torjumiseksi, tarvittaessa myös suhteessa kolmansiin maihin, ja laillisesti korjattujen metsätuotteiden kaupan edistämiseksi;

               (b)edistää metsien suojelua ja kestävää hoitoa sekä puun korjuumaan lainsäädännön mukaisesti kestävästi hoidetuista metsistä korjatun puutavaran ja puutuotteiden kestävää kauppaa ja kulutusta; ja

               (c)vaihtaa toisen osapuolen kanssa tietoja kauppaan liittyvistä kestävän metsänhoidon, metsähallinnon ja metsien suojelun aloitteista ja tekee yhteistyötä osapuolten yhteisiä etuja edistävän politiikan tehokkuuden ja keskinäisen täydentävyyden maksimoimiseksi.

               3.Osapuolet pyrkivät yhdessä lujittamaan yhteistyötään kestävää metsänhoitoa, metsäpeitteen säilyttämistä ja laittomien hakkuiden torjuntaa koskevien kauppaan liittyvien näkökohtien suhteen, tarvittaessa myös monenvälisillä foorumeilla.

               8.8 artikla: Kauppa ja meren elollisten luonnonvarojen kestävä hoito sekä vesiviljely

               1.Osapuolet tunnustavat meren elollisten luonnonvarojen ja meriekosysteemien suojelun ja kestävän käytön sekä kestävän ja vastuullisen vesiviljelyn edistämisen tärkeyden ja kaupan roolin näihin tavoitteisiin pyrittäessä.

               2.Edellä olevan 1 kohdan huomioon ottaen kumpikin osapuoli

               (a)sitoutuu noudattamaan tapauksen mukaan asianomaisia YK:n ja YK:n elintarvike- ja maatalousjärjestön, jäljempänä ’FAO’, sopimuksia, YK:n merioikeusyleissopimusta, hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta New Yorkissa 4 päivänä elokuuta 1995 tehtyä sopimusta, kansainvälisten suojelu- ja hoitotoimenpiteiden noudattamisen edistämisestä aavalla merellä toimivien kalastusalusten osalta Roomassa 24 päivänä marraskuuta 1993 hyväksyttyä FAO:n sopimusta, FAO:n vastuullisen kalastuksen toimintasääntöjä ja FAO:n yleiskokouksen 36. istunnossa Roomassa 22 päivänä marraskuuta 2009 hyväksyttyä FAO:n sopimusta satamavaltioiden toimenpiteistä laittoman, ilmoittamattoman ja sääntelemättömän (LIS) kalastuksen ehkäisemiseksi, estämiseksi ja poistamiseksi sekä osallistumaan FAO:n aloitteeseen kalastusaluksia, kylmäkuljetusaluksia ja huoltoaluksia koskevasta globaalista rekisteristä;

               (b)edistää hyvää kalastuksenhallintaa ja kestävää kalastusta osallistumalla aktiivisesti niiden alueellisten kalastuksenhoitojärjestöjen työhön, joiden jäsen, tarkkailija tai yhteistyötä tekevä muu osapuoli kuin sopimuspuoli se on, mukaan lukien alueelliset kalastuksenhoitojärjestöt, tapauksen mukaan valvomalla, seuraamalla ja panemalla täytäntöön alueellisten kalastuksenhoitojärjestöjen päätöslauselmat, suositukset ja toimenpiteet; ja panemalla täytäntöön saalisasiakirjaohjelmia tai sertifiointimenettelyitä ja satamavaltion toimenpiteitä;

               (c)ottaa käyttöön ja pitää yllä tehokkaita välineitään laittoman, ilmoittamattoman ja sääntelemättömän kalastuksen (LIS-kalastuksen) torjumiseksi, mukaan lukien toimenpiteet LIS-kalastuksen tuotteiden sulkemiseksi kauppavirtojen ulkopuolelle, ja tekee tätä varten yhteistyötä;

               (d)edistää kestävän ja vastuullisen vesiviljelyn kehittämistä, tarpeen mukaan myös FAO:n vastuullisen kalastuksen toimintaohjeen tavoitteiden ja periaatteiden täytäntöönpanon osalta.

               3.Osapuolet tekevät yhteistyötä kalastus- ja vesiviljelypolitiikkojen ja -toimenpiteiden säilyttämiseen ja kauppaan liittyvien näkökohtien osalta, tarvittaessa myös WTO:ssa, alueellisissa kalastuksenhoitojärjestöissä ja muilla monenvälisillä foorumeilla, tavoitteenaan edistää kestäviä kalastus- ja vesiviljelykäytäntöjä ja kestävästi hoidetuista kalastus- ja vesiviljelytoimista peräisin olevien kalatuotteiden kauppaa.

               4.Tämä artikla ei rajoita toisen osan V toisen otsakkeen [Kalastus] määräysten soveltamista.

               8.9 artikla: Kestävää kehitystä edistävä kauppa ja kestävää kehitystä edistävät investoinnit

               1.Osapuolet vahvistavat sitoutuvansa edistämään kaupan ja investointien vaikutusta kestävän kehityksen saavuttamiseen sen taloudellisten ja sosiaalisten näkökohtien sekä ympäristönäkökohtien osalta.

               2.Edellä olevan 1 kohdan nojalla osapuolet edistävät edelleen:

               (a)kauppa- ja investointipolitiikkaa, joka tukee ihmisarvoista työtä koskevan ILO:n ohjelman neljää strategista tavoitetta ILO:n vuonna 2008 antaman sosiaalisesti oikeudenmukaista globalisaatiota koskevan julistuksen mukaisesti, toimeentulon takaava minimipalkka, työterveys ja -turvallisuus ja muut työoloihin liittyvät näkökohdat mukaan lukien;

               (b)ympäristöhyödykkeiden ja -palvelujen, kuten uusiutuvaan energiaan liittyvien ja energiatehokkaiden tuotteiden ja palveluiden, kauppaa ja investointeja niihin, esimerkiksi pyrkimällä poistamaan tullien ulkopuolisia esteitä tai laatimalla parhaiden käytettävissä olevien ratkaisujen käyttöönottoa edistäviä poliittisia toimintakehyksiä;

               (c)sellaisten tavaroiden ja palvelujen kauppaa, jotka parantavat sosiaalisia oloja ja edistävät ympäristön kannalta kestäviä käytäntöjä, mukaan lukien tavarat ja palvelut, jotka kuuluvat kestävyyden takaavien vapaaehtoisten järjestelmien, kuten reilun ja eettisen kaupan järjestelmien ja ympäristömerkkien, piiriin; ja

               (d)yhteistyötä monenvälisillä foorumeilla tässä artiklassa tarkoitetuissa kysymyksissä.

               3.Osapuolet toteavat, että on tärkeää tarkastella kestävään kehitykseen liittyviä erityisiä kysymyksiä arvioimalla ja seuraamalla potentiaalisten toimien taloudellisia, yhteiskunnallisia ja ympäristövaikutuksia, ottaen samalla huomioon sidosryhmien näkemykset.

               8.10 artikla: Kauppa ja toimitusketjujen vastuullinen hallinta

               1.Osapuolet toteavat, että toimitusketjujen vastuullinen hallinta vastuullisia yritystoimintakäytäntöjä ja yritysten yhteiskuntavastuukäytäntöjä noudattamalla on tärkeää, ja tiedostavat kaupan roolin tähän tavoitteeseen pyrittäessä.

               2.Edellä olevan 1 kohdan huomioon ottaen kumpikin osapuoli

               (a)edistää yritysten yhteiskuntavastuuta ja vastuullista yritystoimintaa, muun muassa luomalla tätä tukevia politiikkakehyksiä, jotka kannustavat yrityksiä omaksumaan asiaankuuluvia käytäntöjä; ja

               (b)tukee asiaankuuluvien kansainvälisten välineiden, kuten OECD:n monikansallisille yrityksille antamien toimintaohjeiden, ILO:n monikansallisia yrityksiä ja sosiaalipolitiikkaa koskevan kolmikantaisen periaatejulistuksen, YK:n Global Compact -aloitteen ja yritystoimintaa ja ihmisoikeuksia koskevien YK:n ohjaavien periaatteiden noudattamista, täytäntöönpanoa, seurantaa ja levittämistä.

               3.Osapuolet toteavat, että yritysten yhteiskuntavastuuta ja vastuullista yritystoimintaa koskevat kansainväliset toimialakohtaiset ohjeet ovat hyödyllisiä, ja edistävät niihin liittyvää yhteistyötä. Osapuolet myös toteuttavat toimenpiteitä konflikti- ja riskialueilta peräisin olevien mineraalien toimitusketjun vastuullisuutta koskevan OECD:n due diligence -oppaan ja sen täydennysosien noudattamisen edistämiseksi.

               4.Osapuolet pyrkivät yhdessä vahvistamaan yhteistyötään tämän artiklan soveltamisalaan kuuluvien kysymysten kauppaan liittyvien näkökohtien osalta, myös monenvälisillä foorumeilla, muun muassa vaihtamalla tietoja ja parhaita käytänteitä sekä toteuttamalla tiedotusaloitteita.

               8.11 artikla: Riitojenratkaisu

               1.Osapuolet pyrkivät kaikin tavoin ratkaisemaan tämän luvun soveltamisesta aiheutuvat erimielisyydet vuoropuhelulla, neuvotteluilla, tietojenvaihdolla ja yhteistyöllä.

               2.Kuudennen osan [Riitojenratkaisu ja horisontaaliset määräykset] I osastosta [Riitojenratkaisu] poiketen osapuolet voivat tämän luvun soveltamisesta aiheutuvissa erimielisyyksissä turvautua vain 9.1 artiklassa [Neuvottelut] ja 9.2 artiklassa [Asiantuntijalautakunta] vahvistettuihin riitojenratkaisumenettelyihin.

               Yhdeksäs luku: Horisontaaliset ja institutionaaliset määräykset

               9.1 artikla: Neuvottelut

               1.Osapuoli voi pyytää neuvotteluja toisen osapuolen kanssa mistä tahansa 1 luvun [Yleiset määräykset] 1.1 artiklan [Periaatteet ja tavoitteet] 3 kohdan, 6 luvun [Työelämän normit ja sosiaaliset normit], 7 luvun [Ympäristö ja ilmasto] ja 8 luvun [Muut kaupan ja kestävän kehityksen välineet] mukaisesta kysymyksestä toimittamalla kirjallisen pyynnön toiselle osapuolelle. Kantajaosapuoli ilmoittaa kirjallisessa pyynnössään pyynnön syyt ja perustelut, mukaan lukien kyseessä olevat toimenpiteet, ja yksilöi, mitä määräyksiä se pitää sovellettavina. Neuvottelut on aloitettava viipymättä sen jälkeen kun osapuoli on toimittanut neuvottelupyynnön, ja joka tapauksessa 30 päivän kuluttua pyynnön toimituspäivästä, jolleivät osapuolet sovi pidemmästä määräajasta.

               2.Osapuolet pyrkivät pääsemään neuvotteluissa molempia osapuolia tyydyttävään ratkaisuun. Neuvottelujen aikana kumpikin osapuoli toimittaa toiselle osapuolelle hallussaan olevat riittävät tiedot, jotta esille otettuja seikkoja voidaan tarkastella perusteellisesti. Kumpikin osapuoli pyrkii varmistamaan, että neuvotteluihin osallistuu sellaisia toimivaltaisten viranomaisten työntekijöitä, joilla on asiantuntemusta neuvotteluissa käsiteltävästä asiasta.

               3.Edellä olevan 1.1 artiklan [Periaatteet ja tavoitteet] 3 kohdassa, 6 luvussa [Työelämän normit ja sosiaaliset normit], 7 luvussa [Ympäristö ja ilmasto] ja 8 luvussa [Muut kaupan ja kestävän kehityksen välineet] tarkoitettuihin monenvälisiin sopimuksiin tai välineisiin liittyvissä kysymyksissä osapuolet ottavat huomioon ILO:lta tai monenvälisten ympäristösopimusten nojalla perustetuilta asiaankuuluvilta elimiltä tai järjestöiltä saatavilla olevat tiedot. Osapuolet pyytävät tarvittaessa yhteisesti neuvoa edellä mainituilta organisaatioilta tai niiden elimiltä tai muilta tarkoituksenmukaisiksi katsomiltaan asiantuntijoilta tai elimiltä.

               4.Kumpikin osapuoli voi tarvittaessa pyytää INST.7 artiklassa [Sisäiset neuvoa-antavat ryhmät] tarkoitetun sisäisen neuvoa-antavan ryhmän näkemyksiä tai muiden asiantuntijoiden neuvoja.

               5.Osapuolten mahdollisesti saavuttama ratkaisu on saatettava julkisesti saataville.

               9.2 artikla: Asiantuntijalautakunta

               1.Kaikissa asioissa, joita ei ole tyydyttävästi käsitelty 9.1 artiklan [Neuvottelut] mukaisissa neuvotteluissa, osapuoli voi 90 päivän kuluttua mainitun artiklan mukaisen neuvottelupyynnön vastaanottamisesta pyytää asiantuntijalautakunnan koollekutsumista tarkastelemaan kyseistä asiaa toimittamalla toiselle osapuolelle kirjallisen pyynnön. Pyynnössä on yksilöitävä kyseessä oleva toimenpide ja selitettävä, miten toimenpide poikkeaa asianomaisen luvun tai asianomaisten lukujen määräyksistä, niin, että valituksen aihe käy selvästi ilmi.

               2.Asiantuntijalautakunnassa on kolme jäsentä.

               3.Avoimen ja terveen kilpailun tasapuolisia toimintaedellytyksiä ja kestävää kehitystä käsittelevä erityiskauppakomitea laatii tämän sopimuksen voimaantulon jälkeen ensimmäisessä kokouksessaan luettelon vähintään 15 henkilöstä, jotka ovat halukkaita ja kykeneviä toimimaan asiantuntijalautakunnan jäseninä. Kumpikin osapuoli nimeää asiantuntijalautakunnan jäsenten luetteloon vähintään viisi henkilöä. Osapuolet nimeävät myös vähintään viisi henkilöä, jotka eivät ole kummankaan osapuolen kansalaisia ja jotka ovat halukkaita ja kykeneviä toimimaan asiantuntijalautakunnan puheenjohtajana. Avoimen ja terveen kilpailun tasapuolisia toimintaedellytyksiä ja kestävää kehitystä käsittelevä erityiskauppakomitea varmistaa, että luettelo pidetään ajan tasalla ja että asiantuntijoita on aina vähintään 15.

               4.Asiantuntijalautakunnan jäseniksi ehdotettavilla henkilöillä on oltava erikoisosaamista tai -asiantuntemusta työlainsäädännön tai ympäristölainsäädännön alalta, muista asianomaisessa luvussa tai asianomaisissa luvuissa käsitellyistä kysymyksistä tai kansainvälisten sopimusten puitteissa syntyvien riitojen ratkaisemisesta. Heidän on toimittava yksilöinä eivätkä he saa ottaa ohjeita miltään organisaatiolta tai hallitukselta riitaan liittyvissä kysymyksissä. Heidän on oltava riippumattomia eikä heillä saa olla sidoksia kumpaankaan osapuoleen eivätkä he saa ottaa näiltä ohjeita. Jäseniksi ei saa ottaa henkilöitä, jotka ovat unionin toimielinten, jäsenvaltion hallinnon tai Yhdistyneen kuningaskunnan hallinnon jäseniä, virkamiehiä tai muuta henkilöstöä.

               5.Jolleivät osapuolet viiden päivän kuluessa asiantuntijalautakunnan asettamisesta toisin sovi, lautakunnan tehtävänä on

               ”tarkastella asiaa koskevien määräysten perusteella asiantuntijalautakunnan asettamista koskevassa pyynnössä tarkoitettua asiaa ja antaa tämän artiklan mukaisesti raportti, jossa tutkitaan, onko toimenpide asiaankuuluvien määräysten mukainen.”

               6.Asioissa, jotka liittyvät tämän osaston soveltamisalaan kuuluviin monenvälisiin normeihin tai sopimuksiin, asiantuntijalautakunnan olisi pyydettävä ILO:lta tai kyseisten sopimusten nojalla perustetuilta asiaankuuluvilta elimiltä tietoja, mukaan lukien kaikki saatavilla olevat ILO:n tai tällaisten elinten hyväksymät asiaankuuluvat tulkintaohjeet, päätelmät tai päätökset.

               7.Asiantuntijalautakunta voi pyytää ja ottaa vastaan kirjallisia huomautuksia tai muita tietoa henkilöiltä, joilla on merkityksellistä tietoja tai erityistietämystä.

               8.Asiantuntijalautakunta toimittaa tällaiset tiedot kummallekin osapuolelle, jotta nämä voivat esittää huomautuksensa 20 päivän kuluessa niiden vastaanottamisesta.

               9.Asiantuntijalautakunta antaa osapuolille väliraportin ja loppuraportin, joissa esitetään havainnot tosiseikoista, lautakunnan asiaa koskevat päätelmät, mukaan lukien se, onko vastaajaosapuoli noudattanut asianomaisen luvun tai asianomaisten lukujen mukaisia velvoitteitaan, sekä asiantuntijalautakunnan tekemien havaintojen ja päätelmien perustelut. Selkeyden vuoksi todetaan, että osapuolet ovat yhtä mieltä siitä, että jos lautakunta antaa raportissaan suosituksia, vastaajaosapuolen ei tarvitse noudattaa näitä suosituksia varmistaakseen sopimuksen noudattamisen.

               10. Asiantuntijalautakunta toimittaa osapuolille väliraportin 100 päivän kuluessa asiantuntijalautakunnan asettamispäivästä. Jos asiantuntijalautakunta katsoo, että tätä määräaikaa ei pystytä noudattamaan, sen puheenjohtajan on ilmoitettava asiasta kirjallisesti osapuolille ja mainittava syyt viivästykseen sekä päivä, jona asiantuntijalautakunta aikoo antaa väliraporttinsa. Asiantuntijalautakunnan on joka tapauksessa annettava väliraporttinsa viimeistään 125 päivän kuluessa asiantuntijalautakunnan asettamispäivästä.

               11. Kumpikin osapuoli voi toimittaa asiantuntijalautakunnalle 25 päivän kuluessa väliraportin antamisesta kirjallisen pyynnön tarkastella uudelleen tiettyjä väliraportin kohtia. Osapuoli voi tehdä huomautuksia toisen osapuolen pyynnöstä 15 päivän kuluessa pyynnön toimittamisesta.

               12. Tarkasteltuaan näitä huomautuksia asiantuntijalautakunta laatii loppuraportin. Jos 11 kohdassa tarkoitetussa määräajassa ei esitetä kirjallista pyyntöä tarkastella uudelleen tiettyjä väliraportin kohtia, väliraportista tulee asiantuntijalautakunnan loppuraportti.

               13. Asiantuntijalautakunta antaa osapuolille loppuraporttinsa 175 päivän kuluessa asiantuntijalautakunnan asettamispäivästä. Jos asiantuntijalautakunta katsoo, että tätä määräaikaa ei pystytä noudattamaan, sen puheenjohtajan on ilmoitettava asiasta kirjallisesti osapuolille ja mainittava syyt viivästykseen sekä päivä, jona asiantuntijalautakunta aikoo antaa lopullisen ratkaisunsa. Asiantuntijalautakunnan on joka tapauksessa annettava loppuraporttinsa viimeistään 195 päivän kuluessa asiantuntijalautakunnan asettamispäivästä.

               14. Loppuraportissa on tarkasteltava osapuolten mahdollisia kirjallisia pyyntöjä, jotka koskevat väliraporttia, ja siinä on selkeästi käsiteltävä osapuolten huomautuksia.

               15. Osapuolet saattavat asiantuntijalautakunnan loppuraportin julkisesti saataville 15 päivän kuluessa siitä, kun asiantuntijalautakunta on toimittanut sen osapuolille.

               16.Jos asiantuntijalautakunnan loppuraportissa todetaan, että osapuoli ei ole noudattanut asianomaisen luvun tai asianomaisten lukujen mukaisia velvoitteitaan, osapuolet keskustelevat 90 päivän kuluessa loppuraportin toimittamisesta asianmukaisista toteutettavista toimenpiteistä ottaen huomioon asiantuntijalautakunnan raportin. Vastaajaosapuoli ilmoittaa viimeistään 105 päivän kuluttua siitä, kun raportti on toimitettu osapuolille, INST.7 artiklan [Sisäiset neuvoa-antavat ryhmät] nojalla perustetuille sisäisille neuvoa-antaville ryhmilleen ja kantajaosapuolelle päätöksestään, joka koskee mahdollisia toteutettavia toimenpiteitä.

               17. Avoimen ja terveen kilpailun tasapuolisia toimintaedellytyksiä ja kestävää kehitystä käsittelevä erityiskauppakomitea seuraa asiantuntijalautakunnan raportin perusteella toteutettavia toimenpiteitä. INST.7 artiklan [Sisäiset neuvoa-antavat ryhmät] nojalla perustetut osapuolten sisäiset neuvoa-antavat ryhmät voivat esittää avoimen ja terveen kilpailun tasapuolisia toimintaedellytyksiä ja kestävää kehitystä käsittelevälle erityiskauppakomitealle tätä koskevia huomautuksia.

               18.Jos osapuolet ovat eri mieltä siitä, onko määräysten noudattamatta jättämisen korjaamiseksi toteutettu toimenpide asiaankuuluvien määräysten mukainen, tai tällaisen toimenpiteen olemassaolosta, valituksen tehnyt osapuoli voi esittää alkuperäiselle asiantuntijalautakunnalle kirjallisen pyynnön asiaa koskevan päätöksen tekemiseksi. Pyynnössä on yksilöitävä kyseessä oleva toimenpide ja selitettävä, miten toimenpide poikkeaa asiaankuuluvista määräyksistä, niin, että valituksen aihe käy selvästi ilmi. Asiantuntijalautakunta antaa osapuolille päätelmänsä 45 päivän kuluessa pyynnön esittämispäivästä.

               19.Jollei tässä artiklassa toisin määrätä, INST.14 artiklan [Välimiesmenettely] 1 kohtaa, INST.29 artiklaa [Välimieslautakunnan päätökset ja ratkaisut], INST.30 artiklaa [Välimiesmenettelyn keskeyttäminen ja päättäminen], INST.31 artiklaa [Yhteisesti sovittu ratkaisu], INST.32 artiklaa [Määräajat], INST.34 artiklaa [Kustannukset], INST.15 artiklaa [Välimieslautakunnan asettaminen] ja INST.28 artiklaa [Välimieslautakunnan jäsenten korvaaminen] sekä LIITETTÄ INST [Riitojenratkaisumenettelyn työjärjestys] ja LIITETTÄ INST-X [Välimiesten käytännesäännöt] sovelletaan tarvittavin muutoksin.

               9.3 artikla Suojelun tason säilyttämistä käsittelevä asiantuntijalautakunta

               1.Edellä olevaa 9.2 artiklaa [Asiantuntijalautakunta] sovelletaan osapuolten välisiin riita-asioihin, jotka koskevat 6 luvun [Työvoimastandardit ja sosiaaliset normit] ja 7 luvun [Ympäristö ja ilmasto] tulkintaa ja soveltamista.

               2.Tällaisissa riita-asioissa sovelletaan 9.2 artiklan [Asiantuntijalautakunta] 19 kohdassa lueteltujen artiklojen lisäksi INST.24 artiklaa [Väliaikaiset korjaavat toimenpiteet] ja INST.25 artiklaa [Toteutettujen toimenpiteiden tarkastelu väliaikaisten korjaavien toimenpiteiden jälkeen] tarvittavin muutoksin.

               3.Osapuolet tunnustavat, että jos vastaajaosapuoli päättää olla ryhtymättä mihinkään toimiin asiantuntijalautakunnan raportin ja tämän sopimuksen noudattamiseksi, INST.24 artiklan [Väliaikaiset korjaavat toimenpiteet] nojalla sallitut väliaikaiset korjaavat toimenpiteet ovat edelleen kantajaosapuolen käytettävissä.

               9.4 artikla: Tasapainottavat toimenpiteet

               1.Osapuolet tunnustavat, että kummallakin osapuolella on oikeus päättää tulevista toimintalinjoistaan ja painopisteistään työsuojelun, sosiaalisen suojelun tai ympäristö- tai ilmastonsuojelun tai tukien valvonnan osalta tavalla, joka on yhdenmukainen kummankin osapuolen kansainvälisten sitoumusten kanssa, mukaan lukien tämän sopimuksen mukaiset sitoumukset. Samalla osapuolet tunnustavat, että merkittävät erot näillä aloilla voivat vaikuttaa osapuolten väliseen kauppaan tai niiden välisiin investointeihin tavalla, joka muuttaa tämän sopimuksen tekemisen perustana olleita olosuhteita.

               2.Jos osapuolten väliseen kauppaan tai niiden välisiin investointeihin kohdistuu merkittäviä vaikutuksia, jotka johtuvat osapuolten välisistä merkittävistä eroista 1 kohdassa tarkoitetuilla aloilla, kumpi tahansa osapuoli voi toteuttaa asianmukaisia tasapainottavia toimenpiteitä tilanteen korjaamiseksi. Tällaiset tasapainottavat toimenpiteet on rajattava laajuudeltaan ja kestoltaan siihen, mikä on ehdottoman välttämätöntä ja oikeasuhteista tilanteen korjaamiseksi. Etusijalle on asetettava toimenpiteet, jotka häiritsevät vähiten tämän sopimuksen ja sitä täydentävien sopimusten toimintaa. Osapuolen arvion näistä vaikutuksista on perustuttava luotettavaan näyttöön eikä pelkästään arveluihin tai etäiseen mahdollisuuteen.

               3.Seuraavia menettelyjä sovelletaan 2 kohdan mukaisesti toteutettuihin tasapainottaviin toimenpiteisiin:

               (a)Asianomainen osapuoli ilmoittaa viipymättä toiselle osapuolelle kumppanuusneuvoston välityksellä tasapainottavista toimenpiteistä, joita se aikoo toteuttaa, ja toimittaa kaikki asiaankuuluvat tiedot. Osapuolet aloittavat neuvottelut välittömästi. Neuvottelut katsotaan saatetuksi päätökseen 14 päivän kuluessa ilmoituksen toimittamispäivästä, jollei niitä päätetä yhdessä ennen kyseistä määräaikaa.

               (b)Jos molempia osapuolia tyydyttävää ratkaisua ei löydetä, asianomainen osapuoli voi hyväksyä tasapainottavia toimenpiteitä aikaisintaan viiden päivän kuluttua neuvottelujen päättymisestä, jollei ilmoituksen vastaanottanut osapuoli pyydä samassa viiden päivän määräajassa INST.14 artiklan [Välimiesmenettely] 2 kohdan
                  64
                mukaisesti välimieslautakunnan asettamista toiselle osapuolelle toimitetulla kirjallisella pyynnöllä, jotta välimieslautakunta voi päättää, ovatko ilmoitetut tasapainottavat toimenpiteet tämän artiklan 2 kohdan mukaisia.

               (c)Välimieslautakunta antaa lopullisen ratkaisunsa 30 päivän kuluessa sen asettamisesta. Jos välimieslautakunta ei anna lopullista ratkaisuaan kyseisessä määräajassa, asianomainen osapuoli voi toteuttaa tasapainottavat toimenpiteet aikaisintaan kolmen päivän kuluttua kyseisen 30 päivän määräajan päättymisestä. Siinä tapauksessa toinen osapuoli voi toteuttaa vastatoimenpiteitä, jotka ovat oikeassa suhteessa toteutettuihin tasapainottaviin toimenpiteisiin nähden, kunnes välimieslautakunta antaa ratkaisunsa. Etusijalle on asetettava vastatoimenpiteet, jotka häiritsevät vähiten tämän sopimuksen ja sitä täydentävien sopimusten toimintaa. Edellä olevaa a alakohtaa sovelletaan tarvittavin muutoksin tällaisiin vastatoimenpiteisiin, jotka voidaan ottaa käyttöön aikaisintaan kolmen päivän kuluttua neuvottelujen päättymisestä.

               (d)Jos välimieslautakunta on todennut tasapainottavien toimenpiteiden olevan 2 kohdan mukaisia, asianomainen osapuoli voi ottaa käyttöön tasapainottavat toimenpiteet, sellaisina kuin niistä on ilmoitettu toiselle osapuolelle.

               (e)Jos välimieslautakunta on katsonut, että tasapainottavat toimenpiteet eivät ole 2 kohdan mukaisia, asianomainen osapuoli ilmoittaa kolmen päivän kuluessa ratkaisun antamisesta kantajaosapuolelle toimenpiteistä
                  65
               , joita se aikoo toteuttaa välimieslautakunnan ratkaisun noudattamiseksi. INST.23 artiklan [Vaatimustenmukaisuuden tarkastelu] 2 kohtaa, INST.24 artiklaa [Väliaikaiset korjaavat toimenpiteet]
                  66
                ja INST.25 artiklaa [Toteutettujen toimenpiteiden tarkastelu väliaikaisten korjaavien toimenpiteiden jälkeen] sovelletaan tarvittavin muutoksin, jos kantajaosapuoli katsoo, että ilmoitetut toimenpiteet eivät ole välimieslautakunnan antaman ratkaisun mukaisia. INST.23 artiklan [Vaatimustenmukaisuuden tarkastelu] 2 kohdan, INST.24 artiklan [Väliaikaiset toimenpiteet] ja INST.25 artiklan [Toteutettujen toimenpiteiden tarkastelu väliaikaisten korjaavien toimenpiteiden jälkeen] mukaisilla menettelyillä ei ole lykkäävää vaikutusta tämän kohdan mukaisten ilmoitettujen toimenpiteiden soveltamiseen.

               (f)Jos tasapainottavia toimenpiteitä on otettu käyttöön ennen kuin välimieslautakunta on antanut ratkaisunsa c alakohdan mukaisesti, kaikki kyseisen alakohdan nojalla hyväksytyt vastatoimenpiteet on peruutettava välittömästi ja joka tapauksessa viimeistään viiden päivän kuluttua välimieslautakunnan ratkaisun antamisesta.

               (g)Osapuoli ei saa estää toista osapuolta toteuttamasta toimenpiteitä 2 ja 3 kohdan nojalla vetoamalla WTO-sopimukseen tai mihinkään muuhun kansainväliseen sopimukseen, mukaan lukien tilanteet, joissa kyseiset toimenpiteet merkitsevät tähän sopimukseen perustuvien velvoitteiden keskeyttämistä.

               (h)Jos ilmoituksen vastaanottanut osapuoli ei toimita b alakohdan mukaista pyyntöä kyseisessä alakohdassa asetetussa määräajassa, kyseinen osapuoli voi, ilman että sen tarvitsee ensin turvautua INST.13 artiklan [Neuvottelut] mukaisiin neuvotteluihin, aloittaa INST.14 artiklan [Välimiesmenettely] mukaisen välimiesmenettelyn. Välimieslautakunnan on käsiteltävä asiaa kiireellisenä INST.19 artiklan [Kiireelliset menettelyt] soveltamiseksi.

               4.Jotta voidaan varmistaa asianmukainen tasapaino osapuolten tässä sopimuksessa tekemien sitoumusten välillä kestävämmältä pohjalta, kumpi tahansa osapuoli voi aikaisintaan neljän vuoden kuluttua tämän sopimuksen voimaantulosta pyytää tämän sopimuksen ensimmäisen otsakkeen [Kauppa] toiminnan uudelleentarkastelua. Osapuolet voivat sopia, että uudelleentarkastelun piiriin voidaan lisäksi ottaa myös muita tämän sopimuksen otsakkeita.

               5.Tällainen uudelleentarkastelu aloitetaan osapuolen pyynnöstä, jos osapuoli katsoo, että jompikumpi osapuoli tai molemmat osapuolet ovat ottaneet käyttöön 2 tai 3 kohdan mukaisia toimenpiteitä usein, tai jos toimenpidettä, jolla on merkittävä vaikutus osapuolten väliseen kauppaan tai niiden välisiin investointeihin, on sovellettu 12 kuukauden ajan. Tätä kohtaa sovellettaessa kyseessä ovat toimenpiteet, joita ei ole riitautettu tai joiden välimieslautakunta ei ole todennut olevan sellaisia, että ne eivät ole ehdottoman välttämättömiä, 3 kohdan d tai h alakohdan mukaisesti. Tällainen uudelleentarkastelu voidaan aloittaa aikaisemmin kuin neljän vuoden kuluttua tämän sopimuksen voimaantulosta.

               6.Edellä olevan 4 ja 5 kohdan mukaisesti pyydetty uudelleentarkastelu on aloitettava kolmen kuukauden kuluessa pyynnön esittämisestä ja saatettava päätökseen kuuden kuukauden kuluessa.

               7.Edellä olevan 4 tai 5 kohdan mukainen uudelleentarkastelu voidaan myöhemmin toistaa aina, kun edellisen uudelleentarkastelun päättymisestä on kulunut vähintään neljä vuotta. Jos osapuoli on pyytänyt uudelleentarkastelua 4 tai 5 kohdan mukaisesti, se ei voi pyytää uutta uudelleentarkastelua joko 4 tai 5 kohdan nojalla ennen kuin edellisen uudelleentarkastelun päättymisestä tai tapauksen mukaan mahdollisen muutossopimuksen voimaantulosta on kulunut vähintään neljä vuotta.

               8.Uudelleentarkastelussa arvioidaan, saadaanko sopimuksella aikaan asianmukainen oikeuksien ja velvollisuuksien tasapaino osapuolten välillä, erityisesti ensimmäisen otsakkeen [Kauppa] toiminnan osalta, ja onko tämän tarkastelun tulosten perusteella tarpeen muuttaa tämän sopimuksen ehtoja.

               9.Kumppanuusneuvosto voi päättää, että uudelleentarkastelun tuloksena ei tarvita mitään toimia. Jos osapuoli katsoo uudelleentarkastelun perusteella, että tähän sopimukseen on tarpeen tehdä muutoksia, osapuolet pyrkivät kaikin tavoin neuvottelemaan ja tekemään sopimuksen tarvittavista muutoksista. Tällaiset neuvottelut rajoittuvat uudelleentarkastelussa yksilöityihin asioihin.

               10.Jos 9 kohdassa tarkoitettua muutossopimusta ei ole tehty vuoden kuluessa päivästä, jona osapuolet aloittivat neuvottelut, kumpi tahansa osapuoli voi ilmoittaa lopettavansa sopimuksen ensimmäisen otsakkeen [Kauppa] tai minkä tahansa muun uudelleentarkasteluun lisätyn otsakkeen soveltamisen, tai osapuolet voivat päättää jatkaa neuvotteluja. Jos osapuoli lopettaa ensimmäisen otsakkeen [Kauppa] soveltamisen, kolmannen otsakkeen [Maantieliikenne] soveltaminen lakkaa samana päivänä. Soveltamisen lopettaminen tulee voimaan kuuden kuukauden kuluttua asianomaisen ilmoituksen antamisesta.

               11.Jos ensimmäisen otsakkeen [Kauppa] soveltaminen lopetetaan 10 kohdan mukaisesti, toisen otsakkeen [Ilmailu] soveltaminen lakkaa samana päivänä, elleivät osapuolet sovi sisällyttävänsä XI osaston [Avoimen ja terveen kilpailun tasapuoliset toimintaedellytykset ja kestävä kehitys] asiaankuuluvia osia toiseen otsakkeeseen [Ilmailu].

               12.Kuudennen otsakkeen [Riitojenratkaisu ja horisontaaliset määräykset] I osastoa [Riitojenratkaisu] ei sovelleta 4–9 kohtaan.

               XII osasto: Poikkeukset

               EXC.1 artikla: Yleiset poikkeukset

                  a)Minkään toisen osan ensimmäisen otsakkeen I osaston ensimmäisen luvun [Tavaroiden kansallinen kohtelu ja markkinoille pääsy] ja viidennen luvun [Tullimenettelyjen ja kaupan helpottaminen], toisen osan ensimmäisen otsakkeen VIII osaston [Energia ja raaka-aineet], toisen osan ensimmäisen otsakkeen XI osaston neljännen luvun [Valtion omistamat yritykset], toisen osan ensimmäisen otsakkeen III osaston [Sähköinen kaupankäynti] ja toisen osan ensimmäisen otsakkeen II osaston toisen luvun [Sijoitusten vapauttaminen] määräyksen voida tulkita estävän osapuolta ottamasta käyttöön tai pitämästä voimassa toimenpiteitä, jotka ovat yhteensopivia GATT 1994 -sopimuksen XX artiklan kanssa. Tätä tarkoitusta varten GATT 1994 -sopimuksen XX artikla ja sen huomautukset ja lisämääräykset sisällytetään tähän sopimukseen ja otetaan osaksi sitä tarvittavin muutoksin.

                  b)Sillä edellytyksellä, että tällaisia toimenpiteitä ei sovelleta tavalla, joka merkitsisi mielivaltaista tai perusteetonta syrjintää sellaisten maiden välillä, joissa vallitsevat samankaltaiset olosuhteet, tai kaupan ja sijoitusten peiteltyä rajoittamista, minkään toisen osan ensimmäisen otsakkeen VIII osaston [Energia ja raaka-aineet], toisen osan ensimmäisen otsakkeen XI osaston neljännen luvun [Valtion omistamat yritykset], toisen osan ensimmäisen otsakkeen III osaston [Sähköinen kaupankäynti], toisen osan ensimmäisen otsakkeen II osaston [Palvelut ja investoinnit], toisen osan ensimmäisen otsakkeen IV osaston [Pääomanliikkeet, maksut, siirrot ja tilapäiset suojatoimenpiteet] määräyksen ei voida tulkita estävän kumpaakaan osapuolta ottamasta käyttöön tai panemasta täytäntöön toimenpiteitä, jotka

               (a)ovat tarpeen yleisen turvallisuuden ja julkisen moraalin suojelemiseksi tai yleisen järjestyksen ylläpitämiseksi;
                  67

               (b)ovat tarpeen ihmisten, eläinten tai kasvien elämän tai terveyden suojelemiseksi;

               (c)ovat tarpeen sellaisten säädösten tai määräysten noudattamisen turvaamiseksi, jotka eivät ole ristiriidassa tämän sopimuksen määräysten kanssa, kuten säädökset ja määräykset, jotka liittyvät

               (I)harhaanjohtavien ja vilpillisten toimintatapojen ehkäisemiseen tai sopimusten noudattamatta jättämisen seurauksista huolehtimiseen;

               (II)yksityishenkilöiden yksityisyyden suojaamiseen henkilötietojen käsittelyssä ja levittämisessä sekä yksityishenkilöä koskevien tiedostojen ja tilitietojen luottamuksellisuuden turvaamiseen; ja

               (III)turvallisuuteen.

                  c)Selkeyden vuoksi todetaan, että osapuolet ymmärtävät, että siltä osin kuin kyseiset toimenpiteet ovat muutoin ristiriidassa edellä mainittujen lukujen, jaksojen tai osastojen kanssa:

               (a)GATT 1994 -sopimuksen XX artiklan b alakohtaan ja tämän artiklan 2 kohdan b alakohtaan sisältyy ympäristötoimenpiteitä, jotka ovat tarpeen ihmisten, eläinten tai kasvien elämän tai terveyden suojelemiseksi;

               (b)GATT 1994 -sopimuksen XX artiklan g alakohtaa sovelletaan toimenpiteisiin, jotka koskevat elollisten ja elottomien uusiutumattomien luonnonvarojen säilyttämistä; ja

               (c)monenvälisten ympäristösopimusten täytäntöönpanemiseksi toteutetut toimenpiteet voivat kuulua GATT 1994 -sopimuksen XX artiklan b tai g alakohdan tai tämän artiklan 2 kohdan b alakohdan soveltamisalaan.

                  d)Ennen kuin osapuoli toteuttaa GATT 1994 -sopimuksen XX artiklan i ja j alakohdan mukaisia toimenpiteitä, kyseinen osapuoli antaa toiselle osapuolelle kaikki tarvittavat tiedot kummankin osapuolen kannalta hyväksyttävän ratkaisun löytämiseksi. Jos sopimukseen ei päästä 30 päivän kuluessa tietojen antamisesta, tiedot antanut osapuoli voi soveltaa kyseisiä toimenpiteitä. Kun välitöntä toimintaa edellyttävien poikkeuksellisten ja kriittisten olosuhteiden vuoksi ennakkoon tiedottaminen tai tarkastelu ei ole mahdollista, toimenpiteiden käyttöönottoa suunnitteleva osapuoli voi viipymättä soveltaa tilanteen vaatimia varotoimenpiteitä. Kyseinen osapuoli ilmoittaa tästä välittömästi toiselle osapuolelle.

               EXC.2 artikla: Verotus

                  1.
                        Tämän sopimuksen toisen osan ensimmäisen otsakkeen I–VII osastolla, VIII osaston neljännellä luvulla [Energia ja raaka-aineet] ja IX–XII osastolla ja toisen osan kuudennella otsakkeella [Muut määräykset] ei ole vaikutusta unionin tai sen jäsenvaltioiden eikä Yhdistyneen kuningaskunnan oikeuksiin ja velvoitteisiin, jotka johtuvat verotussopimuksista. Jos tämä sopimus ja tällainen verosopimus ovat keskenään ristiriidassa, sovelletaan siltä osin verosopimusta. Unionin tai sen jäsenvaltioiden ja Yhdistyneen kuningaskunnan välisen verosopimuksen osalta tämän sopimuksen ja kyseisen verosopimuksen nojalla toimivaltaiset viranomaiset määrittävät yhdessä, onko tämän sopimuksen ja verosopimuksen välillä ristiriita.
                     68

                  2.
                        Toisen osan ensimmäisen otsakkeen II osaston toisen luvun [Sijoitusten vapauttaminen] SERVIN.2.4 artiklaa ja toisen osan ensimmäisen otsakkeen II osaston kolmannen luvun [Rajat ylittävä palvelujen kauppa] SERVIN.3.4 artiklaa ei sovelleta verosopimuksen nojalla myönnettyihin etuihin.

               3.
                     Sillä edellytyksellä, että verotoimenpiteitä ei sovelleta tavalla, joka merkitsisi mielivaltaista tai perusteetonta syrjintää sellaisten maiden välillä, joissa vallitsevat samankaltaiset olosuhteet, tai kaupan ja sijoitusten peiteltyä rajoittamista, tämän sopimuksen toisen osan ensimmäisen otsakkeen I–VII osaston, VIII osaston neljännen luvun [Energia ja raaka-aineet] ja IX–XII osaston tai toisen osan kuudennen otsakkeen [Muut määräykset] ei voida tulkita estävän osapuolta ottamasta käyttöön, pitämästä voimassa tai soveltamasta toimenpiteitä,

               (a)joiden tarkoituksena on turvata välittömien verojen tehokas
                  69
                tai tasapuolinen määrääminen tai kantaminen; tai

               (b)tehdään ero eri tilanteessa olevien veronmaksajien välillä erityisesti näiden kotipaikan osalta tai sen paikan osalta, minne ne ovat sijoittaneet pääomansa;

                  4.
                        Tässä artiklassa tarkoitetaan:

               (a)’kotipaikalla’ verotuksellista kotipaikkaa;

               (b)’verosopimuksella’ sopimusta kaksinkertaisen verotuksen estämiseksi tai muuta kokonaan tai pääosin verotukseen liittyvää kansainvälistä sopimusta tai järjestelyä; ja

               (c)’välittömillä veroilla’ kaikkia tulon tai varallisuuden perusteella suoritettavia veroja, mukaan lukien omaisuuden luovutuksesta saadun voiton perusteella suoritettavat verot, jäämistön, perinnön ja lahjan perusteella suoritettavat verot sekä yrityksen maksamien palkkojen perusteella suoritettavat verot samoin kuin arvonnousun perusteella suoritettavat verot.

               EXC.3 artikla: WTO-poikkeusluvat

               Jos jokin tämän sopimuksen toisen osan ensimmäisen otsakkeen I–XII osastossa tai toisen osan kuudennessa otsakkeessa [Muut määräykset] oleva velvoite vastaa olennaisilta osin WTO-sopimukseen sisältyvää velvoitetta, WTO-sopimuksen IX artiklan nojalla hyväksytyn poikkeusluvan mukaisesti toteutettujen toimenpiteiden katsotaan olevan tämän sopimuksen sisällöltään vastaavan määräyksen mukaisia.

               EXC.4 artikla: Turvallisuuteen perustuvat poikkeukset

               Minkään tämän sopimuksen toisen osan ensimmäisen otsakkeen I–XII osaston tai toisen osan kuudennen otsakkeen [Muut määräykset] määräyksen ei voida tulkita

               (a)velvoittavan osapuolta luovuttamaan tai antamaan käyttöön tietoja, joiden ilmaisemisen se katsoo olevan vastoin keskeisiä turvallisuusetujaan; tai

               (b)estävän osapuolta toteuttamasta toimenpiteitä, joita se pitää välttämättöminä keskeisten turvallisuusetujensa suojelemiseksi ja jotka

               (I)liittyvät aseiden, ammusten tai muiden sotatarvikkeiden tuotantoon tai muiden sellaisten tavaroiden ja materiaalien, palveluiden ja teknologian tuotantoon, kauppaan ja niitä koskeviin liiketoimiin, joita toteutetaan suoraan tai välillisesti puolustuslaitosten tarpeita varten;

               (II)liittyvät fissioituvaan ja fuusioituvaan ydinmateriaaliin tai materiaaleihin, joista edellä mainitut on johdettu; tai

               (III)toteutetaan sodan tai muun kansainvälisissä suhteissa ilmenevän hätätilanteen aikana; tai

               (c)estävän osapuolta toteuttamasta toimia, joilla se pyrkii täyttämään Yhdistyneiden Kansakuntien peruskirjan mukaiset velvoitteensa kansainvälisen rauhan ja turvallisuuden ylläpitämiseksi.

               EXC.5 artikla: Tietojen luottamuksellisuus

               1.
                     Minkään tämän sopimuksen toisen osan ensimmäisen otsakkeen I–X osaston, XI osaston, lukuun ottamatta XI osaston LPFS.2.26 artiklaa [Verotusstandardit], ja XII osaston tai toisen osan kuudennen otsakkeen [Muut määräykset] määräyksen ei voida tulkita velvoittavan osapuolta antamaan luottamuksellisia tietoja, joiden luovuttaminen estäisi sen lainsäädännön noudattamisen tai olisi muutoin yleisen edun vastaista tai vaarantaisi yksittäisen julkisen tai yksityisen yrityksen oikeutetut kaupalliset edut, paitsi jos välimieslautakunta pyytää tällaisia luottamuksellisia tietoja riitojenratkaisumenettelyssä kuudennen osan I osaston [Riitojenratkaisu] nojalla tai jos asiantuntijalautakunta pyytää tällaisia luottamuksellisia tietoja LPFS.9.2 artiklan [Asiantuntijalautakunta] tai LPFS.9.3 artiklan [Suojelun tason säilyttämistä käsittelevä asiantuntijalautakunta] mukaisissa menettelyissä.  Tällaisissa tapauksissa välimieslautakunnan tai tapauksen mukaan asiantuntijalautakunnan on varmistettava, että luottamuksellisuus suojataan täysin LIITTEEN INST-X [työjärjestys] mukaisesti.

               2.
                     Kun osapuoli toimittaa säädöksissään ja määräyksissään luottamuksellisiksi luokiteltuja tietoja kumppanuusneuvostolle tai komiteoille, toinen osapuoli käsittelee kyseisiä tietoja luottamuksellisina, ellei tiedot toimittanut osapuoli toisin sovi.

               TOINEN OTSAKE: ILMAILU

               I Osasto: Lentoliikenne

               AIRTRN.1 artikla: Määritelmät

               Tässä osastossa tarkoitetaan:

               a)
                     ’lentoliikenteen harjoittajalla’ lentoliikennettä harjoittavaa yritystä, jolla on voimassa oleva liikennelupa tai vastaava asiakirja;

               b)
                     ’unionin lentoliikenteen harjoittajalla’ lentoliikenteen harjoittajaa, joka täyttää AIRTRN.6 artiklan [Liikennöintiluvat ja tekniset luvat] 1 kohdan b alakohdassa määrätyt edellytykset;

               c)
                     ’Yhdistyneen kuningaskunnan lentoliikenteen harjoittajalla’ lentoliikenteen harjoittajaa, joka täyttää AIRTRN.6 artiklan [Liikennöintiluvat ja tekniset luvat] 1 tai 2 kohdassa määrätyt edellytykset;

               d)
                     ’lennonvarmistuspalveluilla’ ilmaliikennepalveluja, viestintä-, suunnistus- ja valvontapalveluja, lennonvarmistukseen tarkoitettuja sääpalveluja sekä ilmailutiedotuspalveluja;

               e)
                     ’lentotoimintaluvalla’ lentoliikenteen harjoittajalle myönnettyä asiakirjaa, jossa vahvistetaan, että kyseisellä lentoliikenteen harjoittajalla on ilma-alusten turvalliseen käyttöön vaadittava ammatillinen osaaminen ja organisaatio luvassa mainittua ilmailutoimintaa varten;

               f)
                     ’ilmaliikenteen hallinnalla’ ilmassa tai maassa suoritettavien toimintojen (ilmaliikennepalvelun, ilmatilan hallinnan ja ilmaliikennevirtojen säätelyn) yhdistelmää, jolla varmistetaan ilma-alusten turvallinen ja tehokas liikkuminen lentotoiminnan kaikissa vaiheissa;

               g)
                     ’lentoliikenteellä’ yleisölle tarjottua matkustajien, matkatavaroiden, rahdin ja postin kuljettamista ilma-aluksella joko erikseen tai yhdessä maksua tai muuta korvausta vastaan;

               h)
                     ’kansalaisuutta koskevalla selvityksellä’ sen toteamista, että lentoliikenteen harjoittaja, joka haluaa harjoittaa lentoliikennettä tämän osaston nojalla, täyttää AIRTRN.6 artiklassa [Liikennöintiluvat ja tekniset luvat] esitetyt omistusta, tosiasiallista määräysvaltaa ja päätoimipaikkaa koskevat vaatimukset;

               i)
                     ’toimivaltaisella viranomaisella’ Yhdistyneessä kuningaskunnassa Yhdistyneen kuningaskunnan viranomaisia, jotka vastaavat Yhdistyneelle kuningaskunnalle tämän osaston nojalla kuuluvista sääntely- ja hallintotehtävistä; ja Euroopan unionissa unionin ja sen jäsenvaltioiden viranomaisia, jotka vastaavat Euroopan unionille tämän luvun nojalla kuuluvista sääntely- ja hallintotehtävistä;

               j)
                     ’yleissopimuksella’ Chicagossa 7 päivänä joulukuuta 1944 allekirjoitettua kansainvälisen siviili-ilmailun yleissopimusta, mukaan lukien:

               i)
                     kaikki yleissopimuksen muutokset, jotka ovat tulleet voimaan yleissopimuksen 94 artiklan a kohdan mukaisesti ja jotka sekä Yhdistynyt kuningaskunta sekä käsiteltävänä olevan kysymyksen kannalta asiaankuuluvat jäsenvaltiot ovat ratifioineet; ja

               ii)
                     kaikki yleissopimuksen 90 artiklan mukaisesti hyväksytyt yleissopimuksen liitteet tai niiden muutokset sillä edellytyksellä, että liitteet tai muutokset ovat voimassa sekä Yhdistyneessä kuningaskunnassa että yhdessä tai useammassa asiaankuuluvassa jäsenvaltiossa ja että ne ovat käsiteltävänä olevan kysymyksen kannalta olennaisia;

               k)
                     ’syrjinnällä’ kaikenlaista erilaiseen asemaan asettamista ilman objektiivisia perusteita, kun on kyse lentoliikennepalvelujen tarjoamisessa käytettävien tavaroiden tai palvelujen, myös julkisten palvelujen, tarjoamisesta, tai siitä, miten viranomaiset kohtelevat tällaisia palveluja;

               l)
                     ’tosiasiallisella määräysvallalla’ suhdetta, joka perustuu oikeuksiin, sopimuksiin tai muihin keinoihin, joilla erikseen tai yhdessä ja ottaen huomioon tosiasialliset ja oikeudelliset seikat annetaan mahdollisuus suoraan tai välillisesti käyttää määräävää vaikutusvaltaa yrityksessä, erityisesti

               i)
                     oikeudella käyttää kaikkia yrityksen varoja tai osaa niistä;

               ii)
                     oikeuksilla tai sopimuksilla, joiden nojalla saadaan määräävä vaikutusvalta yrityksen elinten kokoonpanoon, äänestyksiin tai päätöksiin taikka muutoin yrityksen liiketoimien hoitamiseen;

               m)
                     ’vaatimustenmukaisuutta koskevalla selvityksellä’ sen toteamista, että lentoliikenteen harjoittajalla, joka haluaa harjoittaa lentoliikennettä tämän osaston nojalla, on riittävä vakavaraisuus ja riittävästi johtamisosaamista tällaisen lentoliikenteen harjoittamiseen ja että se pystyy noudattamaan tällaisen lentoliikenteen harjoittamista sääteleviä lakeja, määräyksiä ja vaatimuksia;

               n)
                     ’kokonaiskustannuksella’ tarjotun palvelun kustannuksia, joihin sisällytetään soveltuvat pääomakustannukset ja arvonalentumiset sekä huolto-, korjaus-, käyttö- ja hallintokulut;

               o)
                     ’ICAOlla’ Yhdistyneiden kansakuntien kansainvälistä siviili-ilmailujärjestöä.

               p)
                     ’päätoimipaikalla’ lentoliikenteen harjoittajan pääkonttoria tai rekisteröityä toimipaikkaa, jossa lentoliikenteen harjoittajan keskeiset taloudelliset toiminnot ja lentotoiminnan valvonta, jatkuvan lentokelpoisuuden hallinta mukaan lukien, tapahtuvat;

               q)
                     ’asematasotarkastuksella’ osapuolen toimivaltaisen viranomaisen tai sen nimettyjen edustajien tekemää toisen osapuolen ilma-aluksen sisä- ja ulkopuolista tarkastusta, jonka tarkoituksena on selvittää ilma-aluksen ja sen miehistön asiakirjojen voimassaolo sekä ilma-aluksen ja sen varustuksen ilmeinen kunto;

               r)
                     ’omahuolinnalla’ sitä, että lentoliikenteen harjoittaja järjestää maahuolintatoimet itse itselleen tai toiselle lentoliikenteen harjoittajalle, missä tapauksessa

                i)
                     yhdellä on osake-enemmistö toisesta; tai

                ii)
                     molempien osake-enemmistö on saman tahon hallussa;

               s)
                     ’säännöllisellä lentoliikenteellä’ lentoliikennettä, joka toteutetaan säännöllisesti ja korvausta vastaan, julkaistun aikataulun mukaisesti tai niin säännöllisesti tai usein, että siitä muodostuu tunnistettavissa oleva sarja, ja johon tavalliset kansalaiset voivat tehdä varauksia; sekä reittilentojen satunnaisen suuren kysynnän vuoksi lennettäviä ylimääräisiä lentoja;

               t)
                     ’ilman kaupallista tarkoitusta tapahtuvalla laskulla’ muussa tarkoituksessa kuin matkustajien, matkatavaroiden, rahdin ja/tai postin ottamiseksi taikka jättämiseksi lentoliikenteen yhteydessä suoritettavaa laskua;

               u)
                     ’hinnalla’ lentoliikenteen harjoittajien ja niiden asiamiesten lentoliikenteessä matkustajien, matkatavaroiden tai rahdin (postia lukuun ottamatta) kuljettamisesta (sisältäen kaikki siihen liittyvät kulkumuodot) veloittamia hintoja, maksuja tai korvauksia sekä tällaisten hintojen, maksujen tai korvausten ehtoja;

                v)
                     ’käyttömaksulla’ lentoliikenteen harjoittajilta perittäviä maksuja lentoasemien, lennonvarmistuksen (ylilennot mukaan luettuina) ja ilmailun turvaamiseen liittyvien tilojen ja palvelujen käytöstä, oheispalvelut ja -laitteet mukaan luettuina, sekä maksuja lentokenttien ympäristössä vallitsevien meluhäiriöiden ja ilmanlaadun ongelmien kompensoimiseksi;

                AIRTRN.2 artikla: Reitit

               1.
                     Jollei AIRTRN.3 artiklasta [Liikenneoikeudet] muuta johdu, Euroopan unioni myöntää Yhdistyneelle kuningaskunnalle oikeuden, jonka mukaan Yhdistyneen kuningaskunnan lentoliikenteen harjoittajat voivat liikennöidä lentoliikennettä harjoittaessaan seuraavilla reiteillä:

               Yhdistyneen kuningaskunnan alueella olevat paikat – välillä olevat paikat – unionin alueella olevat paikat – edelleen olevat paikat.

               2.
                     Jollei AIRTRN.3 artiklasta [Liikenneoikeudet] muuta johdu, Yhdistynyt kuningaskunta myöntää unionille oikeuden, jonka mukaan unionin lentoliikenteen harjoittajat voivat liikennöidä lentoliikennettä harjoittaessaan seuraavilla reiteillä:

               unionin alueella olevat paikat – välillä olevat paikat – Yhdistyneen kuningaskunnan alueella olevat paikat – edelleen olevat paikat.

               AIRTRN.3 artikla: Liikenneoikeudet

               1.
                     Kumpikin osapuoli myöntää toiselle osapuolelle oikeuden, jonka mukaan toistensa lentoliikenteen harjoittajat voivat lentoliikenteen harjoittamiseksi AIRTRN.2 artiklassa [Reitit] määritetyillä reiteillä

               a)
                     lentää sen alueen yli laskeutumatta;

               b)
                     laskeutua sen alueella ilman kaupallista tarkoitusta.

               2.
                     Yhdistyneen kuningaskunnan lentoliikenteen harjoittajilla on oikeus laskeutua unionin alueelle säännöllisten ja muunlaisten ilmakuljetuspalvelujen tarjoamiseksi Yhdistyneen kuningaskunnan alueella sijaitsevien paikkojen ja unionin alueella sijaitsevien paikkojen välillä (kolmannen ja neljännen vapauden liikenneoikeudet).

               3.
                     Unionin lentoliikenteen harjoittajilla on oikeus laskeutua Yhdistyneen kuningaskunnan alueelle säännöllisten ja muunlaisten ilmakuljetuspalvelujen tarjoamiseksi unionin alueella sijaitsevien paikkojen ja Yhdistyneen kuningaskunnan alueella sijaitsevien paikkojen välillä (kolmannen ja neljännen vapauden liikenneoikeudet).

               4.
                     Sen estämättä, mitä 1, 2 ja3 kohdassa määrätään, ja rajoittamatta 9 kohdan soveltamista, jäsenvaltiot ja Yhdistynyt kuningaskunta voivat osapuolten sisäisiä sääntöjä ja menettelyjä noudattaen sopia osana tätä sopimusta kahdenvälisistä järjestelyistä, joilla ne myöntävät toisilleen seuraavat oikeudet:

               a)
                     Yhdistyneen kuningaskunnan osalta sen lentoliikenteen harjoittajien oikeus laskeutua asianomaisen jäsenvaltion alueelle säännöllisen ja muunlaisen rahti-ilmakuljetuspalvelun harjoittamiseksi asianomaisen jäsenvaltion alueella sijaitsevien paikkojen ja kolmannessa maassa sijaitsevien paikkojen välillä osana liikennettä, jonka lähtö- tai määräpaikka on Yhdistyneen kuningaskunnan alueella (viidennen vapauden liikenneoikeudet);

               b)
                     asianomaisen jäsenvaltion osalta unionin lentoliikenteen harjoittajien oikeus laskeutua Yhdistyneen kuningaskunnan alueelle tarjotakseen säännöllisiä ja muunlaisia rahti-ilmakuljetuspalveluja Yhdistyneen kuningaskunnan alueella sijaitsevien paikkojen ja kolmannessa maassa sijaitsevien paikkojen välillä osana liikennettä, jonka lähtö- tai määräpaikka on asianomaisen jäsenvaltion alueella (viidennen vapauden liikenneoikeudet).

               5.
                     Edellä 4 kohdan mukaisesti vastavuoroisesti myönnettyihin oikeuksiin sovelletaan tämän osaston määräyksiä.

               6.
                     Osapuolet eivät yksipuolisesti rajoita 2, 3 ja 4 kohdan mukaisesti harjoitettujen ilmakuljetuspalvelujen määrää, kapasiteettia, vuorotiheyttä, säännöllisyyttä, reititystä, lähtö- tai määräpaikkaa eivätkä toisen osapuolen lentoliikenteen harjoittajien tätä tarkoitusta varten käyttämien ilma-alusten tyyppiä tai tyyppejä, ellei se ole välttämätöntä tulli-, teknisistä, toiminnallisista, lentoliikenteen hallintaan liittyvistä, turvallisuus-, ympäristö- tai terveyden suojelullisista syistä, syrjimättä, ellei tässä osastossa toisin määrätä.

               7.
                     Minkään tässä osastossa ei katsota antavan Yhdistyneen kuningaskunnan lentoliikenteen harjoittajille oikeutta ottaa jäsenvaltion alueella matkustajia, matkatavaroita, rahtia tai postia kuljetettavaksi korvausta tai maksua vastaan johonkin toiseen paikkaan kyseisen tai jonkin toisen jäsenvaltion alueella.

               8.
                     Minkään tässä osastossa ei katsota antavan unionin lentoliikenteen harjoittajille oikeutta ottaa Yhdistyneen kuningaskunnan alueella matkustajia, matkatavaroita, rahtia tai postia kuljetettavaksi korvausta tai maksua vastaan johonkin toiseen paikkaan Yhdistyneen kuningaskunnan alueella.

               9.
                     Jollei osapuolten sisäisistä säännöistä ja menettelyistä muuta johdu, Yhdistyneen kuningaskunnan ja jäsenvaltioiden toimivaltaiset viranomaiset voivat antaa luvan muihin kuin säännöllisiin ilmakuljetuspalveluihin, jotka ylittävät tässä artiklassa määrätyt oikeudet, edellyttäen etteivät ne muodosta peiteltyä säännöllisen palvelun muotoa, ja ne voivat sopia kahdenvälisistä järjestelyistä, jotka koskevat lentoliikenteen harjoittajien hakemusten käsittelyssä ja niitä koskevissa päätöksissä noudatettavia menettelyjä.

               AIRTRN.4 artikla: Yhteistunnusten käyttöä ja kiintiövarauksia koskevat järjestelyt

               1.
                     AIRTRN.3 artiklan [Liikenneoikeudet] mukaisia ilmakuljetuspalveluja voidaan tarjota kiintiövarauksia tai yhteistunnusten käyttöä koskevin järjestelyin seuraavasti:

               a)
                     Yhdistyneen kuningaskunnan lentoliikenteen harjoittaja voi toimia markkinoivana lentoliikenteen harjoittajana siten, että unionin lentoliikenteen harjoittaja tai Yhdistyneen kuningaskunnan lentoliikenteen harjoittaja on lennon suorittava lentoliikenteen harjoittaja, tai siten, että lennon suorittava lentoliikenteen harjoittaja on sellaisen kolmannen maan lentoliikenteen harjoittaja, jolla on unionin oikeuden tai tapauksen mukaan asianomaisen jäsenvaltion tai asianomaisten jäsenvaltioiden lainsäädännön nojalla tarvittavat liikenneoikeudet ja jonka lentoliikenteen harjoittajilla on oikeus käyttää kyseisiä oikeuksia kyseisen järjestelyn mukaisesti;

               b)
                     unionin lentoliikenteen harjoittaja voi toimia markkinoivana lentoliikenteen harjoittajana siten, että unionin lentoliikenteen harjoittaja tai Yhdistyneen kuningaskunnan lentoliikenteen harjoittaja on lennon suorittava lentoliikenteen harjoittaja, tai siten, että lennon suorittava lentoliikenteen harjoittaja on sellaisen kolmannen maan lentoliikenteen harjoittaja, jolla on Yhdistyneen kuningaskunnan lainsäädännön nojalla tarvittavat liikenneoikeudet ja jonka lentoliikenteen harjoittajilla on oikeus käyttää kyseisiä oikeuksia kyseisen järjestelyn mukaisesti;

               c)
                     Yhdistyneen kuningaskunnan lentoliikenteen harjoittaja voi toimia lennon suorittavana lentoliikenteen harjoittajana siten, että unionin lentoliikenteen harjoittaja tai Yhdistyneen kuningaskunnan lentoliikenteen harjoittaja on lennon markkinoiva lentoliikenteen harjoittaja, tai siten, että lennon markkinoiva lentoliikenteen harjoittaja on sellaisen kolmannen maan lentoliikenteen harjoittaja, jolla on unionin lainsäädännön tai tapauksen mukaan asianomaisen jäsenvaltion tai asianomaisten jäsenvaltioiden lainsäädännön nojalla tarvittavat oikeudet sopia kyseisestä järjestelystä;

               d)
                     unionin lentoliikenteen harjoittaja voi toimia lennon suorittavana lentoliikenteen harjoittajana siten, että unionin lentoliikenteen harjoittaja tai Yhdistyneen kuningaskunnan lentoliikenteen harjoittaja on lennon markkinoiva lentoliikenteen harjoittaja, tai siten, että lennon markkinoiva lentoliikenteen harjoittaja on sellaisen kolmannen maan lentoliikenteen harjoittaja, jolla on Yhdistyneen kuningaskunnan lainsäädännön nojalla tarvittavat oikeudet sopia kyseiseistä järjestelystä.

               e)
                     a–d alakohdissa mainituissa järjestelyissä osapuolen lentoliikenteen harjoittaja voi toimia markkinoivana lentoliikenteen harjoittajana kiintiövarauksia tai yhteistunnusten käyttöä koskevissa järjestelyissä, kun kyseessä on lentoliikenne kahden paikan välillä ja sekä lähtöpaikka että määräpaikka sijaitsevat toisen osapuolen alueella edellyttäen, että

               i)
                     tapauksen mukaan a tai b alakohdassa määrätyt edellytykset täyttyvät lennon suorittavan lentoliikenteen harjoittajan osalta; ja

               ii)
                     kyseessä oleva kuljetuspalvelu on osa lennon markkinoivan lentoliikenteen harjoittajan kuljetusta sen oman osapuolen alueella olevan paikan ja toisen osapuolen alueella olevan määräpaikan välillä.

               2.
                     Yhden osapuolen lentoliikenteen harjoittaja voi toimia markkinoivana lentoliikenteen harjoittajana kiintiövarauksia tai yhteistunnusten käyttöä koskevissa järjestelyissä, kun kyseessä on lentoliikenne kahden paikan välillä, joista yksi sijaitsee toisen osapuolen alueella ja toinen kolmannessa maassa edellyttäen, että seuraavat edellytykset täyttyvät:

               a)
                     tapauksen mukaan 1 kohdan a tai b alakohdassa määrätyt edellytykset lennosta vastaavan lentoliikenteen harjoittajan osalta; ja

               b)
                     kyseessä oleva kuljetuspalvelu on osa lennon markkinoivan lentoliikenteen harjoittajan kuljetusta sen oman osapuolen alueella olevan paikan ja kolmannessa maassa olevan määräpaikan välillä.

               3.
                     Kun myydään lippu, jota tämän artiklan mukaiset järjestelyt koskevat, ostajalle tiedotetaan varauksen yhteydessä, mikä lentoliikenteen harjoittaja liikennöi kunkin osan palvelusta. Ellei tämä ole mahdollista tai mikäli varauksen jälkeen tapahtuu muutos, lennon suorittava lentoliikenteen harjoittaja ilmoitetaan matkustajalle niin pian kuin se on selvinnyt. Kaikissa tapauksissa lennon suorittava lentoliikenteen harjoittaja tai lennon suorittavat lentoliikenteen harjoittajat on ilmoitettava matkustajalle lähtöselvityksen yhteydessä tai ennen koneeseen nousemista, kun kyseessä on jatkolento, joka ei edellytä lähtöselvityksen tekemistä.

               4.
                     Osapuolet voivat edellyttää, että niiden toimivaltaiset viranomaiset hyväksyvät tässä artiklassa tarkoitetut järjestelyt siinä vahvistettujen ehtojen sekä muiden tässä sopimuksessa määritettyjen, erityisesti kilpailua, turvallisuutta ja turvatoimia koskevien vaatimusten noudattamisen varmentamiseksi.

               5.
                     Yhteistunnuksia tai kiintiövarauksia koskevien järjestelyjen käyttö ei saa missään tapauksessa johtaa siihen, että osapuolten lentoliikenteen harjoittajat käyttäisivät tämän sopimuksen nojalla muita kuin niitä liikenneoikeuksia, joista määrätään AIRTRN.3 artiklassa [Liikenneoikeudet].

               AIRTRN.5 artikla: Toiminnallinen jousto

               Osapuolten toisilleen myöntämät AIRTRN.3 artiklan [Liikenneoikeudet] 2, 3 ja 4 kohdan mukaiset oikeudet sisältävät, asianomaisissa kohdissa asetetuissa rajoissa, seuraavat oikeudet:

               a)
                     lentoliikenne jompaankumpaan tai molempiin suuntiin;

               b)
                     eri lentonumeroiden yhdistäminen samaan lentoon;

               c)
                     liikennöinti reitillä oleviin paikkoihin vapaasti yhdistellen ja missä tahansa järjestyksessä;

               d)
                     liikenteen siirtäminen toiseen saman lentoyhtiön ilma-alukseen missä tahansa paikassa (koneen vaihto);

               e)
                     välipysähdysliikenteen harjoittaminen kumman tahansa osapuolen alueella tai alueen ulkopuolella olevien paikkojen kautta;

               f)
                     kauttakulkuliikenteen harjoittaminen toisen osapuolen alueen halki;

               g)
                     liikenteen yhdistäminen samaan ilma-alukseen riippumatta siitä, mistä tällainen liikenne on lähtöisin;

               h)
                     liikennöinti saman lentoliikenteen puitteissa useampaan kuin yhteen paikkaan (monikohdelennot).

               AIRTRN.6 artikla: Liikennöintiluvat ja tekniset luvat

               1.
                     Saatuaan määrätyssä muodossa ja määrätyin edellytyksin osapuolen lentoliikenteen harjoittajalta liikennöintilupahakemuksen ilmakuljetuspalvelun harjoittamisesta tämän osaston nojalla toinen osapuoli myöntää asianmukaiset liikennöintiluvat ja muut luvat mahdollisimman lyhyellä menettelyllisellä viiveellä, edellyttäen että seuraavat ehdot täyttyvät:

               a)
                     Kun kyseessä on Yhdistyneen kuningaskunnan lentoliikenteen harjoittaja,

               i)
                     se on Yhdistyneen kuningaskunnan, sen kansalaisten tai näiden yhdistelmän suoraan omistama tai enemmistöomistuksessa ja niiden tosiasiallisessa määräysvallassa;

               ii)
                     sen päätoimipaikka sijaitsee Yhdistyneen kuningaskunnan alueella, ja sillä on Yhdistyneen kuningaskunnan lainsäädännön mukainen voimassa oleva liikennelupa; ja

               iii)
                     sillä on Yhdistyneen kuningaskunnan toimivaltaisen viranomaisen myöntämä lentotoimintalupa, johon toimivaltainen viranomainen on selvästi merkitty, ja kyseinen viranomainen harjoittaa ja ylläpitää lentoliikenteen harjoittajan tehokasta viranomaisvalvontaa.

               b)
                     Kun kyseessä on unionin lentoliikenteen harjoittaja,

               i)
                     se on yhden tai useamman Euroopan unionin jäsenvaltion, Euroopan talousalueen jäsenvaltioiden, Sveitsin, niiden kansalaisten tai näiden yhdistelmän suoraan omistama tai enemmistöomistuksessa ja niiden tosiasiallisessa määräysvallassa;

               ii)
                     sen päätoimipaikka sijaitsee unionin alueella, ja sillä on unionin lainsäädännön mukainen voimassa oleva liikennelupa; ja

               iii)
                     sillä on unionin tai sen jäsenvaltion toimivaltaisen viranomaisen myöntämä lentotoimintalupa, johon toimivaltainen viranomainen on selvästi merkitty, ja kyseinen viranomainen harjoittaa ja ylläpitää lentoliikenteen harjoittajan tehokasta viranomaisvalvontaa;

               c)
                     AIRTRN.18 [Ilmailun turvallisuus] ja AIRTRN.19 [Ilmailun turvaaminen] artiklaa noudatetaan; ja

               d)
                     lentoliikenteen harjoittaja täyttää niiden lakien ja määräysten mukaiset edellytykset, joita hakemusta tai hakemuksia käsittelevä osapuoli tavallisesti soveltaa kansainvälisen lentoliikenteen harjoittamiseen.

               2.
                     Sen estämättä, mitä 1 kohdan a alakohdan i alakohdassa määrätään, Yhdistyneen kuningaskunnan lentoliikenteen harjoittajille myönnetään asianmukaiset liikennöintiluvat ja muut luvat edellyttäen, että seuraavat edellytykset täyttyvät:

               a)
                     1 kohdan a alakohdan ii, iii alakohdassa ja c ja d alakohdassa määrätyt edellytykset;

               b)
                     lentoliikenteen harjoittaja on yhden tai useamman jäsenvaltion, muiden Euroopan talousalueen jäsenvaltioiden, Sveitsin tai näiden valtioiden kansalaisten tai näiden yhdistelmän joko yksin tai yhdessä Yhdistyneen kuningaskunnan ja/tai Yhdistyneen kuningaskunnan kansalaisten kanssa omistuksessa ja tosiasiallisessa määräysvallassa joko suoraan tai osake-enemmistön kautta;

               c)
                     lentoliikenteen harjoittajalla oli siirtymäkauden päättymispäivänä unionin lainsäädännön mukainen voimassa oleva liikennelupa.

               3.
                     Edellä 1 ja 2 kohtaa sovellettaessa todisteita tehokkaasta viranomaisvalvonnasta ovat muun muassa seuraavat:

               a)
                     asianomaisella lentoliikenteen harjoittajalla on toimivaltaisen viranomaisen myöntämä voimassa oleva liikennelupa tai toimintalupa, ja se täyttää liikenneluvan tai kansainvälisen lentoliikenteen harjoittamiseen vaadittavan toimintaluvan myöntävän osapuolen asettamat kriteerit; ja

               b)
                     osapuolella on lentoliikenteen harjoittajaa koskevat ICAOn standardien mukaiset turvallisuutta ja turvatoimia koskevat valvontaohjelmat, joita se toteuttaa.

               4.
                     Myöntäessään liikennöintilupia ja teknisiä lupia kumpikin osapuoli kohtelee kaikkia toisen osapuolen lentoliikenteen harjoittajia syrjimättömästi.

               5.
                     Saatuaan osapuolen lentoliikenteen harjoittajalta liikennöintilupahakemuksen toinen osapuoli tunnustaa ensin mainitun osapuolen kyseisestä lentoliikenteen harjoittajasta tekemät vaatimustenmukaisuutta tai kansalaisuutta koskevat selvitykset samalla tavalla kuin osapuolet tunnustavat omien toimivaltaisten viranomaistensa tekemät selvitykset, eivätkä ne tee asiassa muita kuin AIRTRN.8 artiklan [Liikennöintiluvan epääminen, peruuttaminen kokonaan tai tilapäisesti taikka rajoittaminen] 3 kohdassa määrättyjä lisäselvityksiä.

               AIRTRN.7 artikla: Toimintasuunnitelmat, ohjelmat ja aikataulut

               Osapuoli saa vaatia tämän osaston mukaisesti harjoitettavien lentoliikennepalvelujen toimintasuunnitelmien, ohjelmien tai aikataulujen ilmoittamista ainoastaan tiedoksisaantia varten. Jos osapuoli vaatii tällaista ilmoittamista, sen on huolehdittava siitä, että sen ilmoitusvaatimuksista ja -menettelyistä aiheutuu toisen osapuolen lentoliikennepalvelujen välittäjille ja lentoliikenteen harjoittajille mahdollisimman vähän rasitteita.

               AIRTRN.8 artikla: Liikennöintiluvan epääminen, peruuttaminen kokonaan tai tilapäisesti taikka rajoittaminen

               1.
                     Unioni voi ryhtyä toimiin Yhdistyneen kuningaskunnan lentoliikenteen harjoittajaa vastaan tämän artiklan 3, 4 ja 5 kohdan mukaisesti seuraavissa tilanteissa:

               a)
                     kun on kyse AIRTRN.6 artiklan [Liikennöintiluvat ja tekniset luvat] 1 kohdan a alakohdan mukaisesti myönnetyistä liikennöintiluvista ja muista luvista, jokin mainitussa alakohdassa määrätyistä edellytyksistä ei täyty;

               b)
                     kun on kyse AIRTRN.6 artiklan [Liikennöintiluvat ja tekniset luvat] 2 kohdan mukaisesti myönnetyistä liikennöintiluvista ja muista luvista, jokin mainitussa alakohdassa määrätyistä edellytyksistä ei täyty;

               c)
                     lentoliikenteen harjoittaja ei ole noudattanut AIRTRN.10 artiklassa [Lakien ja määräysten noudattaminen] tarkoitettuja lakeja ja määräyksiä; tai

               d)
                     toimenpide on tautien leviämisen ehkäisemisen ja rajoittamisen, taudeilta suojautumisen tai kansanterveyden suojelemisen kannalta välttämätön.

               2.
                     Yhdistynyt kuningaskunta voi ryhtyä toimiin unionin lentoliikenteen harjoittajaa vastaan tämän artiklan 3, 4 ja 5 kohdan mukaisesti seuraavissa tilanteissa:

               a)
                     jokin AIRTRN.6 artiklan [Liikennöintiluvat ja tekniset luvat] 1 kohdan b alakohdan mukaisista edellytyksistä ei täyty;

               b)
                     lentoliikenteen harjoittaja ei ole noudattanut AIRTRN.10 artiklassa [Lakien ja määräysten noudattaminen] tarkoitettuja lakeja ja määräyksiä; tai

               c)
                     toimenpide on tautien leviämisen ehkäisemisen ja rajoittamisen, taudeilta suojautumisen tai kansanterveyden suojelemisen kannalta välttämätön.

               3.
                     Jos osapuolella on perusteltu syy olettaa, että toisen osapuolen lentoliikenteen harjoittaja on tapauksen mukaan 1 tai 2 kohdassa kuvatussa tilanteessa ja että tilanteeseen on puututtava, kyseinen osapuoli ilmoittaa toiselle osapuolelle mahdollisimman pian kirjallisesti perustelut, joiden vuoksi liikennöintilupa tai tekninen lupa aiotaan evätä, peruuttaa kokonaan tai tilapäisesti tai joiden vuoksi sitä aiotaan rajoittaa, ja pyytää neuvonpitoa.

               4.
                     Neuvottelut on aloitettava mahdollisimman pian ja viimeistään 30 päivän kuluessa neuvottelupyynnön vastaanottamisesta. Ellei tyydyttävään sopimukseen päästä 30 päivän kuluessa tai muussa sovitussa ajassa neuvottelujen aloittamisesta tai ellei sovittuja korjaavia toimenpiteitä toteuteta, neuvotteluja pyytäneellä osapuolella on oikeus ryhtyä toimiin, joilla evätään toisen osapuolen lentoliikenteen harjoittajan liikennöintilupa tai teknisiä lupia, peruutetaan luvat kokonaan tai tilapäisesti, asetetaan niille ehtoja tai rajoitetaan niiden soveltamista sen varmistamiseksi, että AIRTRN.6 artiklaa [Liikennöintiluvat ja tekniset luvat] ja AIRTRN.10 artiklaa [Lakien ja määräysten noudattaminen] noudatetaan. Kun on toteutettu toimenpiteitä lentoliikenteen harjoittajan liikennöintiluvan tai teknisen luvan epäämiseksi, peruuttamiseksi kokonaan tai tilapäisesti taikka rajoittamiseksi, osapuoli voi käyttää välimiesmenettelyä INST.14 artiklan [Välimiesmenettely] mukaisesti, turvautumatta ennen sitä INST.13 artiklan [Neuvottelut] mukaisiin neuvotteluihin. Välimieslautakunnan on käsiteltävä asia kiireellisenä siten kuin INST.19 artiklassa [Kiireellinen menettely] tarkoitetaan. Välimieslautakunta voi osapuolen pyynnöstä määrätä ennen lopullisen ratkaisunsa antamista väliaikaisia korjaavia toimenpiteitä, kuten jommankumman osapuolen tämän artiklan nojalla toteuttamien toimenpiteiden muuttamisen tai keskeyttämisen.

               5.
                     Sen estämättä, mitä 3 ja 4 kohdassa määrätään, osapuoli voi 1 kohdan c ja d alakohdassa sekä 2 kohdan b ja c alakohdassa tarkoitetuissa tilanteissa ryhtyä välittömiin tai kiireellisiin toimenpiteisiin, jos kyseessä on hätätilanne tai tarkoituksena on estää määräysten noudattamatta jättämisen jatkuminen.  Tätä kohtaa sovellettaessa vetoaminen määräysten noudattamatta jättämisen jatkumiseen edellyttää, että asia on jo otettu esiin osapuolten toimivaltaisten viranomaisten välillä.

               6.
                     Tämä artikla ei rajoita ensimmäisen otsakkeen XI osaston [Avoimen ja terveen kilpailun tasapuoliset toimintaedellytykset ja kestävä kehitys], AIRTRN.11 artiklan [Syrjimättömyys] 4 kohdan, AIRTRN.18 artiklan [Ilmailun turvallisuus] 4, 6 ja 8 kohdan ja AIRTRN.19 artiklan [Ilmailun turvaaminen] 12 kohdanmääräysten eikä kuudennen osan I osaston [Riitojenratkaisu] mukaisen riitojenratkaisumenettelyn soveltamista eikä niistä johtuvia toimenpiteitä.

               AIRTRN.9 artikla: Lentoliikenteen harjoittajien omistus ja määräysvalta

               Osapuolet tunnustavat lentoyhtiöidensä omistuksen ja määräysvallan jatkuvasta vapauttamisesta aiheutuvat potentiaaliset hyödyt. Osapuolet sopivat tarkastelevansa lentoliikenteen erityiskomiteassa vaihtoehtoja lentoliikenteen harjoittajiensa omistuksen ja määräysvallan vastavuoroiseksi vapauttamiseksi 12 kuukauden kuluessa tämän sopimuksen voimaantulosta ja sen jälkeen 12 kuukauden kuluessa jommankumman osapuolen esittämän tätä koskevan pyynnön vastaanottamisesta. Tämän tarkastelun perusteella osapuolet voivat päättää muuttaa tätä osastoa.

               AIRTRN.10 artikla: Lakien ja määräysten noudattaminen

               1.
                     Toisen osapuolen lentoliikenteen harjoittajien on noudatettava kansainvälisessä lentoliikenteessä käytettävien ilma-alusten maahanpääsyyn, liikennöintiin tai maasta poistumiseen liittyviä kyseisen osapuolen lakeja ja määräyksiä saapuessaan kyseisen osapuolen alueelle, siellä ollessaan ja sieltä lähtiessään.

               2.
                     Toisen osapuolen lentoliikenteen harjoittajien kuljettamien matkustajien, miehistön, matkatavaroiden, rahdin ja postin on noudatettava tai niiden puolesta on noudatettava ilma-aluksella kulkevien matkustajien, miehistön, matkatavaroiden, rahdin ja postin maahanpääsyyn, liikennöintiin tai maasta poistumiseen liittyviä kyseisen osapuolen lakeja ja määräyksiä (muun muassa maahantuloa, tuloselvitystä, maahanmuuttoa, passeja, tullausta ja karanteenia koskevat säädökset ja postia koskevat postisäädökset) niiden saapuessa kyseisen osapuolen alueelle, harjoittaessaan lentotoimintaa kyseisellä alueella, siellä ollessa ja sieltä lähtiessä.

               3.
                     Osapuolet on sallivat toisen osapuolen lentoliikenteen harjoittajien niiden alueella toteuttamat asianmukaiset toimenpiteet, joilla varmistetaan, että kuljetettavana on ainoastaan henkilöitä, joilla on toisen osapuolen alueelle tulemiseen tai sen kautta kulkemiseen vaadittavat matkustusasiakirjat.

               AIRTRN.11 artikla: Syrjimättömyys

               1.
                     Osapuolet poistavat lainkäyttöalueellaan kaikenlaisen syrjinnän, joka vaikuttaisi haitallisesti toisen osapuolen lentoliikenteen harjoittajien oikeudenmukaisiin ja yhtäläisiin mahdollisuuksiin kilpailla tässä osastossa määrättyjen oikeuksien käytössä, sanotun kuitenkaan rajoittamatta ensimmäisen otsakkeen XI osaston [Avoimen ja terveen kilpailun tasapuoliset toimintaedellytykset ja kestävä kehitys] soveltamista.

               2.
                     Osapuoli, jäljempänä ’vireillepaneva osapuoli’, voi toimia 3–6 kohdan mukaisesti, jos se katsoo, että 1 kohdassa kielletty syrjintä vaikuttaa kielteisesti sen lentoliikenteen harjoittajien oikeudenmukaisiin ja yhtäläisiin mahdollisuuksiin kilpailla tässä osastossa määrättyjen oikeuksien käytössä.

               3.
                     Vireillepaneva osapuoli esittää toiselle osapuolelle, jäljempänä ’vastaajana oleva osapuoli’, kirjallisen neuvottelupyynnön. Neuvottelut on aloitettava 30 päivän kuluessa pyynnön vastaanottamisesta, jolleivat osapuolet toisin sovi.

               4.
                     Jos vireillepaneva osapuoli ja vastaajana oleva osapuoli eivät pääse asiasta sopimukseen 60 päivän kuluessa 3 kohdassa tarkoitetun neuvottelupyynnön vastaanottamisesta, vireillepaneva osapuoli voi toteuttaa toimenpiteitä, jotka kohdistuvat kaikkiin lentoliikenteen harjoittajiin tai osaan niistä, jotka ovat hyötyneet 1 kohdassa kielletystä syrjinnästä, mukaan lukien toimet kyseisten lentoliikenteen harjoittajien liikennöintilupien tai teknisten lupien epäämiseksi, peruuttamiseksi kokonaan tai tilapäisesti, ehtojen asettamiseksi niille tai niiden rajoittamiseksi.

               5.
                     Edellä 4 kohdan nojalla toteutettavien toimenpiteiden on oltava asianmukaisia ja oikeasuhteisia ja niiden laajuus ja kesto on rajoitettava siihen, mikä on ehdottoman välttämätöntä, jotta voidaan lieventää vireillepanevan osapuolen lentoliikenteen harjoittajille aiheutuvaa vahinkoa ja poistaa aiheeton etu, jota toimenpiteiden kohteina olevat lentoliikenteen harjoittajat ovat saaneet.

               6.
                     Jos neuvotteluissa ei ole päästy ratkaisuun asiassa tai jos on toteutettu toimenpiteitä 4 kohdan nojalla, osapuoli voi käyttää INST.14 artiklan [Välimiesmenettely] mukaista välimiesmenettelyä turvautumatta ennen sitä INST.13 artiklan [Neuvottelut] mukaisiin neuvotteluihin. Välimieslautakunnan on käsiteltävä asia kiireellisenä siten kuin INST.19 artiklassa [Kiireellinen menettely] tarkoitetaan. Välimieslautakunta voi osapuolen pyynnöstä määrätä ennen lopullisen ratkaisunsa antamista väliaikaisia korjaavia toimenpiteitä, kuten jommankumman osapuolen tämän artiklan nojalla toteuttamien toimenpiteiden muuttamisen tai keskeyttämisen.

               7. Sen estämättä, mitä 2 kohdassa määrätään, osapuolet eivät toimi 3–6 kohdan mukaisesti ensimmäisen otsakkeen XI osaston [Avoimen ja terveen kilpailun tasapuoliset toimintaedellytykset ja kestävä kehitys] soveltamisalaan kuuluvan toiminnan osalta.

               AIRTRN.12 artikla: Liiketoiminnan harjoittaminen

               1.
                     Osapuolet katsovat, että lentoliikenteen harjoittajien kohtaamat esteet liiketoiminnan harjoittamiselle haittaavat tällä osastolla tavoiteltujen hyötyjen saavuttamista. Osapuolet sopivat tekevänsä yhteistyötä molempien osapuolten lentoliikenteen harjoittajien kohtaamien liiketoiminnan harjoittamisen esteiden poistamiseksi, kun kyseiset esteet haittaavat kaupallista lentotoimintaa, vääristävät kilpailua tai vaikuttavat tasavertaisiin kilpailumahdollisuuksiin.

               2.
                     Lentoliikenteen erityiskomitea valvoo lentoliikenteen harjoittajien kohtaamien liiketoiminnan harjoittamisen esteiden poistamista.

               AIRTRN.13 artikla: Kaupallinen lentotoiminta

               1.
                     Osapuolet myöntävät toisilleen 2–7 kohdassa määritetyt oikeudet. Näiden oikeuksien käyttäminen ei edellytä kummankaan osapuolen lentoliikenteen harjoittajilta paikallista tukitoimijaa.

               2.
                     Lentoliikenteen harjoittajien edustajien osalta:

               a)
                     osapuolen lentoliikenteen harjoittajat saavat rajoituksetta ja syrjimättömästi perustaa toisen osapuolen alueelle toimistot ja tilat, jotka tarvitaan tämän luvun mukaisten palveluiden tarjoamiseksi;

               b)
                     rajoittamatta turvallisuutta ja turvatoimia koskevien määräysten soveltamista, jos kyseiset toimistot ja tilat sijaitsevat lentoasemalla, niihin voidaan soveltaa rajoituksia käytettävissä olevan tilan rajallisuuden perusteella;

               c)
                     osapuoli valtuuttaa maahantuloon, oleskeluun ja työntekoon liittyvien lakiensa ja määräystensä mukaisesti toisen osapuolen lentoliikenteen harjoittajat tuomaan valtuutuksen myöntäneen osapuolen alueelle ja ylläpitämään siellä omaa johdon ja myynnin sekä teknistä, operatiivista ja muuta erikoishenkilöstöä, jota lentoliikenteen harjoittaja voi kohtuudella katsoa tarvitsevansa tämän osaston mukaisten ilmakuljetuspalvelujen tarjoamiseksi. Jos tässä kohdassa mainittu henkilöstö, tiettyjen tilapäisten tehtävien suorittajat mukaan lukien, tarvitsee työhönottolupia, osapuolet käsittelevät kyseiset lupahakemukset nopeasti asianmukaisten lakien ja määräysten mukaisesti.

               3.
                     Maahuolinta:

               a)
                     osapuoli sallii toisen osapuolen lentoliikenteen harjoittajien suorittaa alueellaan omahuolintaa rajoituksetta, lukuun ottamatta turvallisuuden ja turvatoimien varmentamiseksi välttämättömiä rajoituksia sekä fyysiseen tilaan liittyviä tai operatiivisten toimintojen aiheuttamia rajoituksia;

               b)
                     osapuoli ei edellytä, että toisen osapuolen lentoliikenteen harjoittajat valitsevat jonkin tietyn maahuolintapalvelujen tarjoajan tai jotkin tietyt maahuolintapalvelujen tarjoajat niiden joukosta, jotka toimivat markkinoilla sen osapuolen lakien ja määräysten mukaisesti, jonka alueella palvelut tarjotaan;

               c)
                     a alakohdan soveltamista rajoittamatta, jos osapuolen lait ja määräykset jollain tavalla rajoittavat tai kaventavat maahuolintapalvelujen tarjoajien välistä vapaata kilpailua, kyseinen osapuoli varmistaa, että kaikki tarvittavat maahuolintapalvelut ovat toisen osapuolen lentoliikenteen harjoittajien käytettävissä ja että ne tarjotaan vähintään yhtä suotuisin ehdoin kuin mille tahansa muulle lentoliikenteen harjoittajalle.

               4.
                     Kumpikin osapuoli varmistaa, että lähtö- ja saapumisaikojen myöntämistä koskevia sääntöjä, ohjeita ja menetelmiä sovelletaan alueen lentoasemilla läpinäkyvästi, tehokkaasti, syrjimättömästi ja kohtuullisessa ajassa.

               5.
                     Paikalliset kustannukset ja varojen ja ansioiden siirrot:

               a)
                     tässä osastossa säänneltyihin asioihin sovelletaan ensimmäisen otsakkeen IV osaston [Pääomanliikkeet, maksut ja siirrot sekä tilapäiset suojatoimenpiteet] määräyksiä, rajoittamatta kuitenkaan AIRTRN.6 artiklan [Liikennöintiluvat ja tekniset luvat] soveltamista;

               b)
                     osapuolet myöntävät toisilleen c–e alakohdassa määritetyt edut;

               c)
                     osapuolten lentoliikenteen harjoittajien kuljetuspalvelujen ja niihin liittyvien palvelujen myynti- ja ostohinnat voidaan lentoliikenteen harjoittajan harkinnan mukaan ilmaista puntina, jos myynti tai osto tapahtuu Yhdistyneen kuningaskunnan alueella, tai jos myynti tai osto tapahtuu jonkin jäsenvaltion alueella, kyseisen jäsenvaltion valuutassa;

               d)
                     kummankin osapuolen lentoliikenteen harjoittajat voivat maksaa paikalliset kustannukset paikallisessa valuutassa harkintansa mukaan;

               e)
                     kummankin osapuolen lentoliikenteen harjoittajat voivat pyynnöstä lähettää toisen osapuolen alueella ilmakuljetuspalvelujen ja niihin suoraan liittyvien toimintojen myynnistä saadut tulot, jotka ylittävät paikalliset maksut, milloin ja miten tahansa, valintansa mukaiseen maahan. Valuutan nopea vaihto ja lähettäminen on luvallista ilman rajoituksia tai lähetysveroa käyttäen sitä markkinavaihtokurssia, jota sovelletaan juokseviin valuuttatoimiin ja rahalähetyksiin sinä päivänä, jona lentoliikenteen harjoittaja tekee ensimmäisen lähettämistä koskevan hakemuksensa, eikä niistä peritä muita maksuja kuin pankkien tällaisesta vaihtamisesta ja lähettämisestä tavallisesti veloittamat maksut.

               6.
                     Intermodaalikuljetukset

               a)
                     kun on kyse matkustajaliikenteestä, osapuolet eivät sovella pintakuljetusta tarjoaviin yrityksiin lentoliikennettä sääteleviä lakeja ja määräyksiä pelkästään sillä perusteella, että lentoliikenteen harjoittaja tarjoaa tätä pintakuljetusta omalla nimellään;

               b)
                     kummankin osapuolen lentoliikenteen harjoittajien on ensimmäisen otsakkeen II osastossa [PALVELUT JA INVESTOINNIT] ja sen liitteissä sekä kolmannen otsakkeen I osaston [Tieliikenteen tavarankuljetukset] ja sen liitteessä olevia edellytyksiä ja pätevyysvaatimuksia noudattaen sallittava rajoituksetta käyttää kansainvälisessä lentoliikenteessä mitä tahansa rahdin pintakuljetusta mihin tahansa paikkaan tai mistä tahansa paikasta osapuolten alueilla tai kolmansissa maissa, mukaan luettuina kuljetukset kaikille tullipalveluja tarjoaville lentoasemille ja niitä tarjoavilta lentoasemilta, ja tarvittaessa oikeus kuljettaa tullaamatonta rahtia sovellettavien lakien ja määräysten mukaisesti. Lentoasemien tullipalvelujen on oltava käytettävissä tällaista rahtia varten riippumatta siitä, kuljetetaanko rahti pinta- vai lentokuljetuksena. Lentoliikenteen harjoittajat voivat päättää suorittaa itse omat pintakuljetuksensa tai sopia niistä muun muassa yhteistunnusjärjestelyllä muiden pintakuljetuksen tarjoajien kanssa, mukaan lukien muiden lentoliikenteen harjoittajien ja välillisten lentorahtikuljetusten tarjoajien suorittamat pintakuljetukset. Tällaisia intermodaalisia rahtipalveluja voidaan tarjota kokonaispalveluna, jonka hinta sisältää lento- ja pintakuljetukset, edellyttäen että lähettäjälle kerrotaan kuljetukseen osallistuvat palveluntarjoajat.

               7.
                     Vuokraaminen:

               a)
                     Osapuolet myöntävät toisilleen oikeuden siihen, että niiden lentoliikenteen harjoittajat voivat tarjota ilmakuljetuspalveluja 3 artiklan [Liikenneoikeudet] mukaisesti seuraavin tavoin:

               i)
                     käyttämällä miltä tahansa vuokralleantajalta ilman miehistöä vuokrattua ilma-alusta;

               ii)
                     Yhdistyneen kuningaskunnan lentoliikenteen harjoittajien osalta käyttämällä ilma-aluksia, jotka on vuokrattu miehistöineen osapuolten muilta lentoliikenteen harjoittajilta;

               iii)
                     unionin lentoliikenteen harjoittajien osalta käyttämällä ilma-aluksia, jotka on vuokrattu miehistöineen muilta unionin lentoliikenteen harjoittajilta;

               iv)
                     käyttämällä miltä tahansa muulta kuin ii ja iii alakohdassa tarkoitetulta lentoliikenteen harjoittajalta miehistöineen vuokrattua ilma-alusta, edellyttäen että vuokraaminen on perusteltua vuokralleottajan poikkeuksellista tarvetta tai kausiluonteista kapasiteettitarvetta varten taikka toiminnallisten ongelmien ratkaisemiseksi ja että vuokrauksen kesto rajataan siihen, mikä on ehdottoman välttämätöntä kyseisten tarpeiden täyttämiseksi ja kyseisten ongelmien selvittämiseksi;

               b)
                     osapuolet voivat edellyttää, että niiden toimivaltaiset viranomaiset hyväksyvät vuokrausjärjestelyt tässä kohdassa vahvistettujen ehtojen sekä sovellettavien turvallisuutta ja turvatoimia koskevien vaatimusten noudattamisen varmentamiseksi;

               c)
                     jos osapuoli edellyttää tällaista hyväksyntää, sen on pyrittävä nopeuttamaan hyväksyntämenettelyjä ja minimoimaan asianomaisille lentoliikenteen harjoittajille aiheutuva hallinnollinen rasite;

               d)
                     tämän kohdan määräykset eivät rajoita osapuolen lentoliikenteen harjoittajien ilma-alusten leasing-vuokrausta koskevien osapuolen lakien ja määräysten soveltamista.

               AIRTRN.14 artikla: Veromääräykset

               1.
                     Kun toisen osapuolen lentoliikenteen harjoittajan kansainvälisessä lentoliikenteessä käyttämä ilma-alus saapuu toisen osapuolen alueelle, ilma-alus, sen vakiovarusteet, polttoaine, voiteluaineet, tekniset kulutustarvikkeet, maalaitteet, varaosat (mukaan lukien moottorit), ilma-aluksen varastot (mukaan lukien mutta eivät ainoastaan elintarvikkeet, juomat ja alkoholi, tupakka ja muut tuotteet, jotka on tarkoitettu myytäviksi matkustajille tai heidän kulutettavakseen lennon aikana rajoitettuina määrinä) ja muut pelkästään kansainvälisessä lentoliikenteessä käytettävän ilma-aluksen käyttöä tai huoltoa varten tarkoitetut tavarat on vastavuoroisuuden perusteella ja edellyttäen, että kyseiset varusteet ja tarvikkeet pysyvät ilma-aluksessa, vapautettu kaikista tuontirajoituksista, kiinteistö- ja pääomaveroista, tulleista, valmisteveroista, tarkastusmaksuista, arvonlisäverosta ja muista vastaavista välillisistä veroista sekä muista kansallisten tai paikallisten viranomaisten tai unionin asettamista maksuista ja palkkioista.

               2.
                     Myös seuraavat tavarat on vapautettava vastavuoroisuuden perusteella 1 kohdassa tarkoitetuista veroista, tulleista ja maksuista:

               a)
                     ilma-alukseen kohtuullisissa rajoissa otetut osapuolen alueelle tuodut tai sieltä hankitut ilma-aluksen varastot, jotka on tarkoitettu käytettäväksi toisen osapuolen lentoliikenteen harjoittajan kansainvälisessä lentoliikenteessä liikennöivässä ilma-aluksessa maasta ulos suuntautuvalla lennolla silloinkin, kun näitä varastoja käytetään lennettäessä kyseisen alueen yllä tapahtuvalla matkaosuudella;

               b)
                     osapuolen alueelle tuodut maalaitteet ja varaosat (mukaan lukien moottorit), jotka on tarkoitettu toisen osapuolen lentoliikenteen harjoittajan kansainvälisessä lentoliikenteessä käytettävän ilma-aluksen huoltoa tai korjausta varten;

               c)
                     osapuolen alueelle tuodut tai sieltä hankitut voiteluaineet ja tekniset kulutustarvikkeet, jotka on tarkoitettu käytettäväksi toisen osapuolen lentoliikenteen harjoittajan kansainvälisessä lentoliikenteessä liikennöivässä ilma-aluksessa maasta ulos suuntautuvalla lennolla silloinkin, kun näitä varastoja käytetään lennettäessä kyseisen alueen yllä tapahtuvalla matkaosuudella; ja

               d)
                     osapuolen alueelle tuodut tai sieltä hankitut, osapuolten tullilainsäädännön mukaiset painotuotteet, joita on otettu ilma-alukseen tarkoituksena käyttää niitä toisen osapuolen lentoliikenteen harjoittajan kansainvälisessä lentoliikenteessä liikennöivässä ilma-aluksessa maasta ulos suuntautuvalla lennolla silloinkin, kun näitä varastoja käytetään lennettäessä kyseisen alueen yllä tapahtuvalla matkaosuudella.

               3.
                     Osapuolen lentoliikenteen harjoittajan käyttämässä ilma-aluksessa olevia vakiovarusteita tai siellä tavallisesti säilytettäviä 1 kohdassa tarkoitettuja varusteita, tarvikkeita ja varaosia saa purkaa toisen osapuolen alueella ainoastaan kyseisen osapuolen tulliviranomaisten luvalla, ja ne voidaan vaatia asetettaviksi mainittujen viranomaisten valvontaan siihen asti, kun ne viedään uudelleen maasta tai toimitetaan muulla tavoin pois sovellettavien määräysten mukaisesti.

               4.
                     Tässä artiklassa annettuja vapautuksia tulleista, kansallisista valmisteveroista ja vastaavista kansallisista maksuista sovelletaan myös tilanteissa, joissa yhden osapuolen lentoliikenteen harjoittaja on sopinut tai lentoliikenteen harjoittajat ovat sopineet toisen lentoliikenteen harjoittajan tai toisten lentoliikenteen harjoittajien kanssa 1 ja 2 kohdassa määritettyjen tavaroiden lainaamisesta tai siirtämisestä toisen osapuolen alueella edellyttäen, että kyseinen toinen osapuoli on myöntänyt samat vapautukset myös tälle toiselle lentoliikenteen harjoittajalle tai näille toisille lentoliikenteen harjoittajille.

               5.
                     Tämän osaston määräykset eivät estä kumpaakaan osapuolta määräämästä veroja, tulleja tai maksuja tavaroille, jotka on myyty muuhun tarkoitukseen kuin matkustajien kulutettavaksi ilma-aluksessa liikennöitäessä niiden alueella kahden sellaisen paikan välillä, joissa lentokoneeseen nouseminen tai siitä poistuminen on sallittua.

               6.
                     Osapuolen alueen kautta kulkevat matkatavarat ja rahti vapautetaan kaikista veroista, tulleista ja muista vastaavista maksuista.

               7.
                     Edellä 2 kohdassa tarkoitettuja tarvikkeita ja varastoja voidaan edellyttää pidettävän toimivaltaisten viranomaisten valvonnassa.

               8.
                     Tämä osasto ei vaikuta Yhdistyneen kuningaskunnan ja jäsenvaltioiden välillä voimassa olevien tulojen ja pääoman kaksinkertaisen verotuksen välttämistä koskevien yleissopimusten määräyksiin.

               9.
                     Vapautus tulleista, kansallisista valmisteveroista ja muista vastaavista kansallisista maksuista ei koske osapuolen lentoliikenteen harjoittajalle tai lentoliikenteen harjoittajille toisen osapuolen alueella tarjottujen palvelujen kustannuksiin perustuvia maksuja.

               AIRTRN.15 artikla: Käyttömaksut

               1.
                     Osapuoli voi määrätä toisen osapuolen lentoliikenteen harjoittajat suorittamaan käyttömaksun lennonvarmistuksen ja lennonjohdon käytöstä, mutta käyttömaksun tulee vastata kustannuksia eikä se saa olla syrjivä. Toisen osapuolen lentoliikenteen harjoittajille määrättyjen käyttömaksujen ehtojen on joka tapauksessa oltava vähintään yhtä edulliset kuin mille tahansa muulle lentoliikenteen harjoittajalle vastaavassa tilanteessa myönnetyt edullisimmat ehdot.

               2.
                     Kumpikin osapuoli varmistaa, että muut kuin 1 kohdassa mainitut toisen osapuolen lentoliikenteen harjoittajilta mahdollisesti perittävät käyttömaksut ovat oikeudenmukaisia, kohtuullisia, eivät epäoikeudenmukaisesti syrjiviä ja jakautuvat tasapuolisesti käyttäjäryhmien kesken, sanotun kuitenkaan rajoittamatta AIRTRN.13 artiklan [Kaupallinen lentotoiminta] 5 kohdan soveltamista. Toisen osapuolen lentoliikenteen harjoittajille määrätyt käyttömaksut saavat vastata, mutta eivät ylittää, lentoaseman, lentoasemaympäristön ja ilmailun turvaamiseen liittyvien tilojen ja palvelujen tarjoamisesta lentoasemalla tai lentoasemajärjestelmässä aiheutuneita kustannuksia kokonaisuudessaan. Tällaisiin maksuihin voi sisältyä kohtuullinen tuotto poistojen jälkeen. Tiloja ja palveluja, joiden käytöstä peritään maksuja, on tarjottava tehokkaasti ja taloudellisesti. Toisen osapuolen lentoliikenteen harjoittajille määrättyjen käyttömaksujen ehtojen on joka tapauksessa oltava vähintään yhtä edulliset kuin mille tahansa muulle lentoliikenteen harjoittajalle vastaavassa tilanteessa myönnetyt edullisimmat ehdot.

               3.
                     Edellä 1 ja 2 kohdassa vahvistettujen periaatteiden asianmukaisen soveltamisen varmistamiseksi kumpikin osapuoli varmistaa, että sen alueen toimivaltaiset laskutusviranomaiset tai -elimet neuvottelevat kyseisiä palveluja ja tiloja käyttävien lentoliikenteen harjoittajien kanssa ja että toimivaltaiset laskutusviranomaiset tai -elimet ja lentoliikenteen harjoittajat vaihtavat keskenään tietoja tarpeen mukaan. Kumpikin osapuoli varmistaa, että toimivaltaiset laskutusviranomaiset antavat käyttäjille kohtuullisessa ajassa tietoa kaikista käyttömaksuihin kohdistuvista muutosehdotuksista, jotta ne voivat esittää näkemyksensä ennen muutosten tekemistä.

               AIRTRN.16 artikla: Hinnat

               1.
                     Osapuolet sallivat lentoliikenteen harjoittajiensa määrittää hinnat vapaasti reilun kilpailun perusteella tämän osaston mukaisesti.

               2.
                     Osapuolet eivät saa pyytää hyväksyntää toistensa lentoliikenteen harjoittajien käyttämille hinnoille.

               AIRTRN.17 artikla: Tilastotiedot

               1.
                     Osapuolet tekevät lentoliikenteen erityiskomiteassa yhteistyötä, jolla helpotetaan tilastotietojen vaihtoa liittyen tämän osaston mukaiseen lentoliikenteeseen.

               2.
                     Kumpikin osapuoli antaa pyynnöstä toiselle osapuolelle syrjimättömin perustein, siten kuin osapuolten kansallisissa laeissa ja määräyksissä säädetään, tämän osaston mukaista lentoliikennettä koskevat saatavilla olevat tilastotiedot, joita voidaan kohtuudella vaatia ja jotka eivät ole luottamuksellisia ja kaupallisesti arkaluonteisia.

               AIRTRN.18 artikla: Ilmailun turvallisuus

               1.
                     Osapuolet korostavat pitävänsä tärkeänä tiivistä yhteistyötä ilmailun turvallisuuden alalla.

               2.
                     Toinen osapuoli ja sen ilmailuviranomaiset kelpuuttavat sellaiset toisen osapuolen tämän osaston mukaisen lentoliikenteen harjoittamista varten antamat ja hyväksymät lentokelpoisuustodistukset, pätevyystodistukset ja lupakirjat, jotka ovat edelleen voimassa, jos tällaiset todistukset ja lupakirjat on annettu tai hyväksytty vähintään yleissopimuksen mukaisten kansainvälisten standardien mukaisesti ja niitä noudattaen.

               3.
                     Kumpikin osapuoli voi milloin tahansa pyytää neuvonpitoa toisen osapuolen noudattamista ja soveltamista ilmailun laitteistoja, ohjaamomiehistöä, ilma-aluksia ja lentotoimintaa koskevista turvallisuusvaatimuksista. Neuvonpidon on tapahduttava 30 päivän kuluessa pyynnöstä.

               4.
                     Jos osapuoli neuvottelujen jälkeen havaitsee, ettei toinen osapuoli 2 kohdassa mainituilla alueilla tosiasiallisesti täytä tai sovella turvallisuusvaatimuksia, jotka vastaavat vähintään yleissopimuksen mukaisesti vahvistettuja tuona ajankohtana voimassa olevia vähimmäisvaatimuksia, kyseinen osapuoli ilmoittaa toiselle osapuolelle havainnoistaan ja siitä, mitä tulisi tehdä, jotta vähimmäisvaatimuksia noudatettaisiin, ja toinen osapuoli ryhtyy tarvittaviin korjaaviin toimiin. Ellei osapuoli ryhdy asianmukaisiin toimiin 15 päivän tai sovitun muun ajan kuluessa, neuvotteluja pyytäneellä osapuolella on peruste kieltäytyä myöntämästä toisen osapuolen turvallisuusvalvonnan alaisuuteen kuuluvalle lentoliikenteen harjoittajalle liikennöintilupaa tai teknisiä lupia, peruuttaa luvat kokonaan tai tilapäisesti, asettaa niille ehtoja tai rajoittaa niiden soveltamista taikka muuten kieltäytyä hyväksymästä tällaisen lentoliikenteen harjoittajan lentotoimintaa, peruuttaa lentotoiminta kokonaan tai tilapäisesti, asettaa sille ehtoja tai rajoittaa sen harjoittamista.

               5.
                     Osapuolen lentoliikenteen harjoittajan tai lentoliikenteen harjoittajien liikennöimälle taikka sen tai niiden puolesta leasing-sopimuksella liikennöitävälle ilma-alukselle voidaan tehdä asematasotarkastus sen ollessa toisen osapuolen alueella, jos tämä ei kohtuuttomasti viivästytä ilma-aluksen liikennöintiä.

               6.
                     Asematasotarkastus tai asematasotarkastusten sarja voi herättää

               a)
                     vakavia epäilyjä siitä, että ilma-alus tai sen lentotoiminta ei vastaa yleissopimuksen mukaisesti vahvistettuja tuona ajankohtana voimassa olevia vähimmäisvaatimuksia; tai

               b)
                     vakavia epäilyjä siitä, ettei yleissopimuksen mukaisesti vahvistettuja tuona ajankohtana voimassa olevia turvallisuusvaatimuksia tosiasiallisesti täytetä tai sovelleta.

               Jos asematasotarkastuksen tai -tarkastukset suorittanut osapuoli toteaa a tai b alakohdassa tarkoitettuja vakavia epäilyjä, se ilmoittaa näistä havainnoistaan toisen osapuolen toimivaltaisille viranomaisille, jotka vastaavat ilma-alusta liikennöivän lentoliikenteen harjoittajan turvallisuusvalvonnasta, ja siitä, mitä tulisi tehdä, jotta vähimmäisvaatimuksia noudatettaisiin. Ellei asianmukaisiin korjaaviin toimiin ryhdytä 15 päivän tai sovitun muun ajan kuluessa, ensimmäiseksi mainitulla osapuolella on peruste kieltäytyä myöntämästä ilma-alusta liikennöivälle lentoliikenteen harjoittajalle liikennöintilupaa tai teknisiä lupia, peruuttaa luvat kokonaan tai tilapäisesti, asettaa niille ehtoja tai rajoittaa niiden soveltamista taikka muuten kieltäytyä hyväksymästä lentoliikenteen harjoittajan lentotoimintaa, peruuttaa lentotoiminta kokonaan tai tilapäisesti, asettaa sille ehtoja tai rajoittaa sen harjoittamista.

               7.
                     Jos pääsy osapuolen lentoliikenteen harjoittajan tai lentoliikenteen harjoittajien ilma-alukseen 5 kohdan mukaisen asematasotarkastuksen suorittamista varten evätään, toinen osapuoli voi tehdä sen johtopäätöksen, että on herännyt 6 kohdan mukainen vakava epäilys, ja edetä 6 kohdan mukaisesti.

               8.
                     Kumpikin osapuoli pidättää oikeuden evätä liikennöintilupa tai tekniset luvat, peruuttaa ne kokonaan tai tilapäisesti taikka rajoittaa niitä tai muulla tavoin keskeyttää toisen osapuolen lentoliikenteen harjoittajan tai lentoliikenteen harjoittajien lentotoiminta tai rajoittaa sitä, jos ensimmäinen osapuoli toteaa asematasotarkastuksen, asematasotarkastusten sarjan, asematasotarkastuksen suorittamista varten evätyn pääsyn, neuvottelujen tai jonkin muun perusteella, että lentoliikenteen harjoittajan toiminnan turvallisuus edellyttää välittömiä toimia. Tällaisia toimenpiteitä toteuttava osapuoli ilmoittaa tästä viipymättä toiselle osapuolelle ja esittää perustelut toimenpiteilleen.

               9.
                     Edellä 4, 6 tai 8 kohdan mukaisesti toteutetut osapuolen toimet on keskeytettävä heti, kun niille ei enää ole perusteita.

               10.
                     Kun osapuoli on ryhtynyt 4, 6 tai 8 kohdan mukaisiin toimiin, osapuoli voi riitatilanteessa käyttää INST.14 artiklan [Välimiesmenettely] mukaista välimiesmenettelyä, ellei se ole aikaisemmin turvautunut INST.13 artiklan [Neuvottelut] mukaisiin neuvotteluihin. Välimieslautakunnan on käsiteltävä asia kiireellisenä siten kuin INST.19 artiklassa [Kiireellinen menettely] tarkoitetaan. Tuomioistuin voi kantajaosapuolen pyynnöstä ja ennen lopullisen päätöksen tekemistä määrätä sovellettavaksi väliaikaisia toimia, esimerkiksi muuttaa tämän artiklan mukaiset toimet, joihin kumpi tahansa osapuoli on ryhtynyt, tai keskeyttää ne.

               AIRTRN.19 artikla: Ilmailun turvaaminen

               1.
                     Osapuolet antavat pyynnöstä toisilleen kaiken tarpeellisen avun siviili-ilma-alusten laittoman haltuunoton ja muiden sellaisten laittomien tekojen torjumiseksi, jotka vaarantavat tällaisten ilma-alusten, niiden matkustajien ja miehistön, lentoasemien ja lennonvarmistuksen turvallisuuden, sekä kaikkien muiden siviili-ilmailun turvaamiseen kohdistuvien uhkien torjumiseksi.

               2.
                     Osapuolet toimivat keskinäisissä suhteissaan ICAOn vahvistamien ilmailun turvaamista koskevien vaatimusten mukaisesti. Osapuolet edellyttävät, että niiden rekistereissä olevien ilma-alusten käyttäjät ja niiden alueella olevien lentoasemien pitäjät toimivat vähintään kyseisten ilmailun turvaamista koskevien vaatimusten mukaisesti. Kumpikin osapuoli ilmoittaa pyynnöstä toiselle osapuolelle kaikista lakiensa, määräystensä ja käytäntöjensä eroista suhteessa tässä kohdassa tarkoitettuihin ilmailun turvaamista koskeviin vaatimuksiin. Kumpikin osapuoli voi milloin tahansa pyytää viipymättä käytäviä neuvotteluja tällaisista eroista keskustelemiseksi toisen osapuolen kanssa.

               3.
                     Osapuolet varmistavat, että niiden alueella toteutetaan tehokkaita toimenpiteitä siviili-ilmailun suojaamiseksi laittomilta teoilta, mukaan luettuna mutta ei yksinomaan matkustajien ja heidän käsimatkatavaroidensa turvatarkastaminen, ruumassa kuljetettavien matkatavaroiden turvatarkastaminen, muiden kuin matkustajien turvatarkastaminen ja -valvonta, miehistö ja heidän mukanaan olevat tavarat mukaan luettuina, rahdin, postin, lennon aikana käytettävien tarvikkeiden ja lentoasematarvikkeiden turvatarkastaminen ja -valvonta sekä kulunvalvonta lentokenttäalueelle ja turvavalvotuille alueille. Kumpikin osapuoli suostuu siihen, että ilma-alusten maahanpääsyyn, liikennöintiin tai maasta poistumiseen liittyviä toisen osapuolen turvatoimia koskevia määräyksiä on noudatettava.

               4.
                     Osapuolet pyrkivät tekemään mahdollisimman laajaa yhteistyötä ilmailun turvaamista koskevissa asioissa, vaihtamaan ja jakamaan tietoja uhista, haavoittuvuuksista ja riskeistä edellyttäen, että ne ovat yhteisesti sopineet turvallisuusluokiteltujen tietojen suojattua siirtoa, käyttöä, tallennusta ja hävittämistä koskevista asianmukaisista järjestelyistä, sekä keskustelemaan ja jakamaan tietoja parhaista käytännöistä, turvalaitteiden suorituskyky- ja havaitsemisvaatimuksista ja vaatimustenmukaisuuden seurannan parhaista käytännöistä ja tuloksista sekä kaikista muista osapuolten mahdollisesti esille tuomista aiheista. Osapuolet pyrkivät erityisesti kehittämään ja ylläpitämään teknisten asiantuntijoiden välisiä yhteistyöjärjestelyjä ilmailun turvaamista koskevien vaatimusten kehittämiseksi ja tunnustamiseksi, jotta voidaan helpottaa tällaista yhteistyötä, vähentää hallinnollista päällekkäisyyttä ja edistää uusien turva-aloitteiden ja -vaatimusten varhaista ilmoittamista ja niistä käytävää ennakkokeskustelua.

               5.
                     Kumikin osapuoli antaa pyynnöstä toisen osapuolen käyttöön tietoja ICAOn suorittamien auditointien tuloksista ja auditoidun valtion toteuttamista korjaustoimenpiteistä edellyttäen, että osapuolet ovat yhteisesti sopineet kyseisten tietojen suojattua siirtoa, käyttöä, tallennusta ja hävittämistä koskevista asianmukaisista järjestelyistä.

               6.
                     Osapuolet sopivat tekevänsä yhteistyötä kumman tahansa osapuolen alueella suorittamiensa turvatoimien tarkastusten osalta ottamalla käyttöön hallinnolliset järjestelyt sisältäviä mekanismeja tällaisten turvatoimien tarkastusten tuloksia koskevien tietojen vastavuoroista vaihtamista varten. Osapuolet sopivat suhtautuvansa myönteisesti pyyntöihin, jotka koskevat osallistumista tarkkailijana toisen osapuolen tekemiin turvatoimien tarkastuksiin.

               7.
                     Osapuoli voi toteuttaa alueelleen pääsyä koskevia turvatoimia, jollei 9 kohdasta muuta johdu ja ottaen täysimääräisesti huomioon toisen osapuolen suvereniteetin ja sitä kunnioittaen. Kyseinen osapuoli ottaa mahdollisuuksien mukaan huomioon toisen osapuolen jo soveltamat turvatoimet ja toisen osapuolen niitä koskevat näkemykset. Kumpikin osapuoli tunnustaa, ettei tämän artiklan määräyksillä rajoiteta osapuolen oikeutta kieltää sellaisen lennon tai sellaisten lentojen pääsy alueelleen, jonka tai joiden se katsoo uhkaavan turvallisuuttaan.

               8.
                     Osapuoli voi toteuttaa kiireellisiä toimia vastatakseen turvatoimiin kohdistuvaan tiettyyn uhkaan. Tällaisista toimista on ilmoitettava välittömästi toiselle osapuolelle.  Rajoittamatta tarvetta toteuttaa välittömiä ilmailun turvaamistoimia osapuolet vahvistavat, että harkitessaan turvatoimia osapuoli arvioi mahdolliset kielteiset vaikutukset kansainväliseen lentoliikenteeseen, ja ellei lainsäädäntö sitä rajoita, ottaa nämä vaikutukset huomioon määritellessään, mitkä toimenpiteet ovat tarpeen ja asianmukaisia turvaamisnäkökohtien käsittelemiseksi.

               9.
                     Osapuoli ei saa omalle alueelleen suuntautuvan lentoliikenteen osalta vaatia turvatoimien toteuttamista toisen osapuolen alueella. Jos osapuoli katsoo, että erityinen uhka edellyttää kiireellisesti väliaikaisten toimien toteuttamista toisen osapuolen alueella jo käytössä olevien toimien lisäksi, se ilmoittaa toiselle osapuolelle yksityiskohtaiset tiedot kyseisestä uhkasta ja ehdotetut toimet. Toinen osapuoli suhtautuu myönteisesti tällaiseen ehdotukseen, ja se voi toteuttaa tarpeellisiksi katsomiaan lisätoimia.  Tällaisten toimien on oltava oikeasuhteisia ja määräaikaisia.

               10.
                     Kun siviili-ilma-alukseen kohdistuu tai sitä uhkaa laiton haltuunotto tai ilma-aluksen turvallisuutta, sen matkustajia tai miehistöä, lentoasemia tai lennonvarmistuslaitteita kohtaan tapahtuu tai niitä uhkaa muu laiton teko, osapuolet avustavat toisiaan helpottamalla yhteydenpitoa ja toteuttamalla muita asianmukaisia toimenpiteitä, joiden tarkoituksena on nopeasti ja turvallisesti saattaa päätökseen tällainen tapaus tai sen uhka.

               11.
                     Kumpikin osapuoli toteuttaa kaikki käytännössä toteutettavina pitämänsä toimenpiteet varmistaakseen, että ilma-alus, joka on otettu laittomasti haltuun tai joutunut jonkin muun laittoman teon kohteeksi ja on maassa osapuolen alueella, pidetään maassa, paitsi jos sen poistumisen salliminen on välttämätöntä ihmishenkien suojelemiseksi. Tällaisista toimenpiteistä päätetään mahdollisuuksien mukaan osapuolten välisten neuvottelujen pohjalta.

               12.
                     Kun osapuolella on perusteltu syy uskoa, että toinen osapuoli ei noudata tätä artiklaa, kyseinen osapuoli voi pyytää välittömiä neuvotteluja toisen osapuolen kanssa. Neuvottelut on aloitettava 30 päivän kuluessa pyynnön vastaanottamisesta. Ellei tyydyttävään sopimukseen päästä 15 päivän tai muun sovitun ajan kuluessa neuvottelupyynnön esittämisestä, neuvotteluja pyytäneellä osapuolella on oikeus ryhtyä toimiin kieltäytyäkseen myöntämästä toisen osapuolen lentoliikenteen harjoittajalle tai lentoliikenteen harjoittajille liikennöintilupaa tai teknisiä lupia, peruuttaakseen luvat kokonaan tai tilapäisesti, asettaakseen niille ehtoja tai rajoittaakseen niiden soveltamista sen varmistamiseksi, että tätä artiklaa noudatetaan. Osapuoli voi toteuttaa tilapäisiä toimia ennen tässä kohdassa tarkoitetun 15 päivän määräajan päättymistä hätätilassa tai estääkseen sen, että tämän artiklan noudattamatta jättäminen jatkuu.

               13.
                     Kaikki 8 kohdan mukaisesti toteutetut toimet on keskeytettävä, jos kyseinen osapuoli katsoo, ettei toimea enää tarvita tai että se on korvattu muilla uhan lieventämistoimenpiteillä.  Kaikkien 12 kohdan mukaisesti sovellettavien toimien toteuttaminen on keskeytettävä, kun toinen osapuoli noudattaa tämän artiklan määräyksiä.  Jos toteutetaan toimia 8 tai 12 kohdan mukaisesti, ne voidaan keskeyttää osapuolten yhteisestä sopimuksesta.

               14.
                     Jos toimenpiteitä tai toimia on toteutettu 7, 8, 9 tai 12 kohdan mukaisesti, osapuoli voi turvautua kuudennen osan I osaston [Riitojenratkaisu] riitojenratkaisumääräyksiin. Välimieslautakunnan on käsiteltävä asia kiireellisenä siten kuin INST.19 artiklassa [Kiireellinen menettely] tarkoitetaan.

               AIRTRN.20 artikla: Ilmaliikenteen hallinta

               1.
                     Osapuolet ja niiden asianomaiset toimivaltaiset viranomaiset sekä lennonvarmistuspalvelun tarjoajat toimivat yhteistyössä keskenään lentoliikenteen turvallisuuden ja tehokkuuden parantamiseksi Euroopan alueella. Osapuolet pyrkivät parantamaan palveluntarjoajiensa välistä yhteentoimivuutta.

               2.
                     Osapuolet sopivat tekevänsä yhteistyötä lennonvarmistuspalvelujen ja verkkotoimintojen suorituskykyä ja maksuja koskevissa asioissa optimoidakseen yleisen tehokkuuden, vähentääkseen kustannuksia, minimoidakseen ympäristövaikutuksia ja parantaakseen osapuolten olemassa olevien ilmaliikenteen hallintajärjestelmien välisten ilmaliikennevirtojen turvallisuutta ja kapasiteettia.

               3.
                     Osapuolet sopivat edistävänsä lennonvarmistuspalvelujen tarjoajiensa yhteistyötä lentotietojen vaihdossa ja liikennevirtojen koordinoinnissa lentojen tehokkuuden optimoimiseksi, jotta voidaan parantaa lentoliikenteen ennakoitavuutta, täsmällisyyttä ja palvelujen jatkuvuutta.

               4.
                     Osapuolet sopivat tekevänsä yhteistyötä ilmaliikenteen hallinnan modernisointia koskevissa ohjelmissaan tutkimus-, kehitys- ja käyttöönottotoimet mukaan luettuina sekä edistävänsä osallistumista toistensa toteuttamiin validointi- ja esittelytoimiin yleisen yhteentoimivuuden varmistamiseksi.

               AIRTRN.21 artikla: Lentoliikenteen harjoittajien korvausvastuu

               Osapuolet vahvistavat eräiden kansainvälistä ilmakuljetusta koskevien sääntöjen yhtenäistämisestä Montrealissa 28 päivänä toukokuuta 1999 tehdyn yleissopimuksen (Montrealin yleissopimus) mukaiset velvollisuutensa.

               AIRTRN.22 artikla: Kuluttajansuoja

               1.
                     Osapuolten yhteisenä tavoitteena on saavuttaa kuluttajansuojan korkea taso, ja ne tekevät tätä varten yhteistyötä.

               2.
                     Osapuolet varmistavat, että lentoliikenteessä toteutetaan kuluttajien etujen suojaamiseksi tehokkaita ja syrjimättömiä toimenpiteitä. Tällaisiin toimenpiteisiin on kuuluttava asianmukainen tiedonsaanti, avun antaminen myös vammaisille ja liikuntarajoitteisille henkilöille, takaisinmaksu ja tarvittaessa korvaus lennolle pääsyn epäämisen, peruuttamisen tai viivästymisen tapauksessa sekä tehokkaat valitustenkäsittelymenettelyt.

               3.
                     Osapuolet neuvottelevat keskenään kaikista kuluttajansuojaan liittyvistä kysymyksistä, mukaan lukien niiden tältä osin suunnittelemat toimenpiteet.

               AIRTRN.23 artikla: Suhde muihin sopimuksiin

               1.
                     Tämä sopimus korvaa Yhdistyneen kuningaskunnan ja jäsenvaltioiden väliset aiemmat sopimukset ja järjestelyt, jotka koskevat samaa asiaa kuin tämä osasto, siltä osin kuin niitä ei ole korvattu unionin lainsäädännöllä.

               2.
                     Yhdistynyt kuningaskunta ja jäsenvaltio eivät voi myöntää toisilleen muita oikeuksia, jotka liittyvät lentoliikenteeseen niiden omille alueille, omilta alueilta tai omilla alueilla, kuin tässä luvussa nimenomaisesti esitetyt oikeudet, jollei AIRTRN.3 artiklan [Liikenneoikeudet] 4 ja 9 kohdasta muuta johdu.

               3.
                     Jos osapuolet liittyvät johonkin monenväliseen sopimukseen tai hyväksyvät ICAOn tai jonkin muun kansainvälisen järjestön tekemän päätöksen, joka koskee tämän osaston soveltamisalaan kuuluvia kysymyksiä, ne ottavat asian esille lentoliikenteen erityiskomiteassa sen selvittämiseksi, olisiko tätä osastoa tarkistettava asian huomioon ottamiseksi.

               4.
                     Tämän osaston määräykset eivät vaikuta jäsenvaltioiden ja Yhdistyneen kuningaskunnan välisten olemassa olevien ja tulevien sopimusten voimassaoloon ja soveltamiseen niiden suvereniteettiin kuuluvien sellaisten alueiden osalta, joita FINPROV.1 artikla [Alueellinen soveltamisala] ei kata.

               5.
                     Tämän osaston määräykset eivät vaikuta oikeuksiin, jotka Yhdistyneellä kuningaskunnalla ja jäsenvaltioilla on Pariisissa 30 päivänä huhtikuuta 1956 allekirjoitetun, Euroopan säännöllisen lentoliikenteen kaupallisia oikeuksia koskevan monenvälisen sopimuksen nojalla, siltä osin kuin kyseiset oikeudet ylittävät tässä osastossa määrätyt oikeudet.

               AIRTRN.24 artikla: Keskeyttäminen ja voimassaolon päättyminen

               1.
                     Tämän osaston soveltaminen voidaan keskeyttää kokonaan tai osittain INST.24 artiklan [Väliaikaiset korjaavat toimenpiteet] nojalla aikaisintaan Kansainvälisen ilmakuljetusliiton (IATA) sitä liikennekautta seuraavan liikennekauden ensimmäisestä päivästä lukien, jonka aikana keskeyttäminen on annettu tiedoksi.

               2.
                     Kun tämä sopimus irtisanotaan FINPROV.8 artiklan [Sopimuksen irtisanominen] nojalla tai kun tämän osaston soveltaminen lopetetaan AIRTRN.25 artiklan [Tämän osaston soveltamisen lopettaminen] tai OTH.10 artiklan [Toisen osan soveltamisen lopettaminen] tai FISH.17 artiklan [Soveltamisen lopettaminen] nojalla, tämän osaston soveltamisalaan kuuluvia asioita koskevien määräysten soveltamista jatketaan FINPROV.8 artiklassa [Sopimuksen irtisanominen] tai AIRTRN.25 artiklassa [Tämän osaston soveltamisen lopettaminen] tai OTH.10 artiklassa [Toisen osan soveltamisen lopettaminen] tai FISH.17 artiklassa [Soveltamisen lopettaminen] tarkoitetun päättymispäivän jälkeen kyseisenä päivänä meneillään olevan IATAn liikennekauden loppuun saakka.

               3.
                     Osapuoli, joka keskeyttää tämän osaston soveltamisen kokonaan tai osittain tai irtisanoo tämän sopimuksen tai lopettaa tämän osaston soveltamisen, ilmoittaa asiasta ICAOlle.

               AIRTRN.25 artikla: Tämän osaston soveltamisen lopettaminen

               Kukin osapuoli voi milloin tahansa lopettaa tämän osaston soveltamisen ilmoittamalla asiasta kirjallisesti diplomaattiteitse, sanotun kuitenkaan rajoittamatta FINPROV.8 artiklan [Sopimuksen irtisanominen], OTH.10 artiklan [Toisen osan soveltamisen lopettaminen] ja FISH.17 artiklan [Soveltamisen lopettaminen] soveltamista. Tällöin tämän osaston voimassaolo päättyy ilmoittamispäivää seuraavan yhdeksännen kuukauden ensimmäisenä päivänä.

               AIRTRN.26 artikla: Sopimuksen rekisteröinti

               Tämä sopimus ja siihen tehtävät muutokset siltä osin, kuin ne ovat merkityksellisiä, rekisteröidään ICAOssa yleissopimuksen 83 artiklan mukaisesti.

               II osasto: Ilmailun turvallisuus

               AVSAF.1 artikla: Tavoitteet

               Tämän osaston tavoitteena on

               (a)mahdollistaa molempien osapuolten toimivaltaisten viranomaisten tai hyväksyttyjen organisaatioiden tekemien vaatimustenmukaisuustoteamusten ja niiden antamien todistusten vastavuoroinen hyväksyminen tämän osaston liitteiden mukaisesti;

               (b)edistää yhteistyötä korkeatasoisen siviili-ilmailun turvallisuuden ja ympäristövaatimusten mukaisuuden saavuttamiseksi;

               (c)edistää siviili-ilmailuteollisuuden monikansallista ulottuvuutta;

               (d)edistää ja helpottaa siviili-ilmailutuotteiden ja -palvelujen vapaata liikkumista.

               AVSAF.2 artikla: Määritelmät

               Tässä osastossa tarkoitetaan:

               (a)’hyväksytyllä organisaatiolla’ oikeushenkilöä, joka on kumman tahansa osapuolen toimivaltaisen viranomaisen sertifioima käyttämään tämän osaston soveltamisalaan kuuluviin asioihin liittyviä oikeuksia;

               (b)’todistuksella’ mitä tahansa hyväksyntää, lupakirjaa tai muuta asiakirjaa, joka on annettu tunnustuksena siitä, että siviili-ilmailutuote, organisaatio taikka oikeushenkilö tai luonnollinen henkilö täyttää osapuolten lakien ja määräysten mukaiset sovellettavat vaatimukset;

               (c)’siviili-ilmailutuotteella’ siviili-ilma-alusta, ilma-aluksen moottoria tai potkuria taikka niihin asennettua tai asennettavaa osakokoonpanoa, laitetta, osaa tai komponenttia;

               (d)’toimivaltaisella viranomaisella’ siviili-ilmailun turvallisuudesta vastaavaa Euroopan unionin tai valtion viranomaista tai elintä, jonka osapuoli on nimennyt tämän osaston soveltamiseksi suorittamaan seuraavia tehtäviä:

               (I)arvioimaan, täyttävätkö sen valvontavastuulle kuuluvat siviili-ilmailutuotteet, organisaatiot, laitokset, toiminnot ja palvelut kyseisen osapuolen lakien, asetusten ja hallinnollisten määräysten sovellettavat vaatimukset;

               (II)seuraamaan sitä, että ne täyttävät jatkuvasti kyseiset vaatimukset; ja

               (III)toteuttamaan täytäntöönpanon valvontatoimia, joilla varmistetaan, että ne täyttävät kyseiset vaatimukset;

               (e)’vaatimustenmukaisuustoteamuksilla’ osapuolen laeissa ja määräyksissä vahvistettujen sovellettavien vaatimusten noudattamisen määrittämistä, joka on tulosta sellaisista toimista kuin testaus, tarkastukset, hyväksynnät ja seuranta;

               (f)’seurannalla’ osapuolen toimivaltaisen viranomaisen suorittamaa jatkuvaa valvontaa kyseisen osapuolen laeissa ja määräyksissä vahvistettujen sovellettavien vaatimusten jatkuvan noudattamisen määrittämiseksi;

               (g)’teknisellä virastolla’ Euroopan unionin osalta Euroopan unionin lentoturvallisuusvirastoa, jäljempänä ’EASA’, tai sen seuraajaa, ja Yhdistyneen kuningaskunnan osalta Yhdistyneen kuningaskunnan siviili-ilmailuviranomaista, jäljempänä ’CAA’, tai sen seuraajaa; ja

               (h)’yleissopimuksella’ Chicagossa 7 päivänä joulukuuta 1944 allekirjoitettua kansainvälisen siviili-ilmailun yleissopimusta, mukaan lukien:

               (I)kaikki yleissopimuksen muutokset, jotka ovat tulleet voimaan yleissopimuksen 94 artiklan a kohdan mukaisesti ja jotka sekä Yhdistynyt kuningaskunta sekä käsiteltävänä olevan kysymyksen kannalta asiaankuuluvat jäsenvaltiot ovat ratifioineet; ja

               (II)kaikki yleissopimuksen 90 artiklan mukaisesti hyväksytyt yleissopimuksen liitteet tai niiden muutokset sillä edellytyksellä, että liitteet tai muutokset ovat voimassa sekä Yhdistyneessä kuningaskunnassa että yhdessä tai useammassa asiaankuuluvassa jäsenvaltiossa ja että ne ovat käsiteltävänä olevan kysymyksen kannalta olennaisia.

               AVSAF.3 artikla: Soveltamisala ja täytäntöönpano

               1.
                     Osapuolet voivat tehdä yhteistyötä seuraavilla aloilla:

               (a)siviili-ilmailutuotteiden lentokelpoisuustodistukset ja lentokelpoisuuden seuranta;

               (b)siviili-ilmailutuotteiden ympäristötestaus ja -hyväksyntä;

               (c)suunnittelu- ja tuotantotodistukset ja suunnittelu- ja tuotanto-organisaatioiden seuranta;

               (d)huolto-organisaatioiden todistukset ja huolto-organisaatioiden seuranta;

               (e)henkilöstön lupakirjat ja koulutus;

               (f)lentosimulaattorien arviointi hyväksyntää varten;

               (g)lentotoiminta;

               (h)ilmaliikenteen hallinta ja lennonvarmistuspalvelut; ja

               (i)muut ilmailun turvallisuuteen liittyvät alat, joihin sovelletaan yleissopimuksen liitteitä.

               2.
                     Tämän osaston soveltamisala määritellään liitteissä, jotka koskevat kutakin 1 kohdassa vahvistettua yhteistyöalaa.

               3.
                     Ilmailun turvallisuuden erityiskomitea voi hyväksyä 2 kohdassa tarkoitettuja liitteitä vain, jos molemmat osapuolet ovat vahvistaneet, että vastapuolen siviili-ilmailun normit, säännöt, käytännöt, menetelmät ja järjestelmät varmistavat riittävän samankaltaisen turvallisuustason, jotta sen toimivaltaisten viranomaisten tai asianomaisen toimivaltaisen viranomaisen hyväksymien organisaatioiden tekemät vaatimustenmukaisuustoteamukset ja niiden antamat todistukset voidaan hyväksyä.

               4.
                     Kussakin 2 kohdassa tarkoitetussa liitteessä kuvataan vaatimustenmukaisuustoteamusten ja todistusten vastavuoroisen hyväksymisen ehdot, edellytykset ja menettelyt sekä tarvittaessa siirtymäjärjestelyt.

               5.
                     Tekniset virastot voivat laatia täytäntöönpanomenettelyjä kullekin yksittäiselle liitteelle. Osapuolten siviili-ilmailun normien, sääntöjen, käytäntöjen, menetelmien ja järjestelmien teknisiä eroja käsitellään 2 kohdassa tarkoitetuissa liitteissä ja täytäntöönpanomenettelyissä.

               AVSAF.4 artikla: Yleiset velvollisuudet

               1.
                     Kumpikin osapuoli hyväksyy toisen osapuolen toimivaltaisten viranomaisten tai hyväksyttyjen organisaatioiden vaatimustenmukaisuustoteamukset ja todistukset AVSAF.3 artiklan [Soveltamisala ja täytäntöönpano] 2 kohdassa tarkoitetuissa liitteissä esitettyjen ehtojen ja edellytysten mukaisesti.

               2.
                     Mikään tässä osastossa ei tarkoita osapuolten normien tai teknisten määräysten vastavuoroista hyväksymistä.

               3.
                     Kumpikin osapuoli varmistaa, että sen toimivaltaiset viranomaiset säilyttävät valmiutensa ja täyttävät tämän osaston mukaiset velvollisuutensa.

               AVSAF.5 artikla: Sääntelyvallan säilyttäminen

               Minkään tässä osastossa ei voida tulkita rajoittavan osapuolen toimivaltaa määrittää lainsäädäntö-, sääntely- ja hallintotoimenpiteillään se suojan taso, jota se pitää asianmukaisena turvallisuuden ja ympäristön kannalta.

               AVSAF.6 artikla: Suojatoimenpiteet

               1.
                     Kumpi tahansa osapuoli voi toteuttaa kaikki asianmukaiset ja välittömät toimenpiteet, jos se katsoo, että on olemassa kohtuullinen riski, että jokin tämän osaston soveltamisalaan kuuluva siviili-ilmailutuote, -palvelu tai -toiminta voi vaarantaa turvallisuuden tai ympäristön, olla sen lainsäädäntö-, sääntely- tai hallintotoimenpiteiden vastainen tai olla muulla tavoin jonkin tämän osaston sovellettavan liitteen soveltamisalaan kuuluvan vaatimuksen vastainen.

               2.
                     Jos jompikumpi osapuoli toteuttaa toimenpiteitä 1 kohdan nojalla, se on ilmoittaa tästä kirjallisesti toiselle osapuolelle 15 työpäivän kuluessa toimenpiteiden toteuttamisesta ja perustelee toimenpiteet.

               AVSAF.7 artikla: Yhteydenpito

               1.
                     Osapuolet nimeävät ja ilmoittavat toisilleen yhteysviranomaisen tämän osaston täytäntöönpanoon liittyvää yhteydenpitoa varten. Kaikki yhteydenpito käydään englannin kielellä.

               2.
                     Osapuolet toimittavat toisilleen toimivaltaisten viranomaisten luettelon ja sen jälkeen päivitetyn luettelon aina tarvittaessa.

               AVSAF.8 artikla: Avoimuus, sääntely-yhteistyö ja keskinäinen avunanto

               1.
                     Kumpikin osapuoli varmistaa, että toinen osapuoli pidetään ajan tasalla sen tähän osastoon liittyvistä laeista ja määräyksistä sekä kyseisiin lakeihin ja määräyksiin tehdyistä merkittävistä muutoksista.

               2.
                     Osapuolet ilmoittavat mahdollisuuksien mukaan toisilleen merkittävistä muutoksista, joita ehdotetaan niiden asiaan kuuluviin lakeihin, määräyksiin, normeihin ja vaatimuksiin sekä todistusten antamisjärjestelmiin siltä osin kuin nämä muutokset voivat vaikuttaa tähän osastoon. Niiden on tarjottava mahdollisuuksien mukaan toisilleen tilaisuus kommentoida tällaisia muutoksia ja otettava nämä kommentit asianmukaisesti huomioon.

               3.
                     Erityisten turvallisuuskysymysten tutkimiseksi ja ratkaisemiseksi kummankin osapuolen toimivaltaiset viranomaiset voivat antaa toisen osapuolen toimivaltaisille viranomaisille mahdollisuuden osallistua tarkkailijoina toistensa valvontatoimiin asiaan sovellettavassa tämän osaston liitteessä esitetyn mukaisesti.

               4.
                     Seurantaa ja tarkastuksia varten kummankin osapuolen toimivaltaiset viranomaiset avustavat tarvittaessa toisen osapuolen toimivaltaisia viranomaisia, jotta näillä olisi esteetön pääsy osapuolen valvontavastuulle kuuluviin säänneltyihin yhteisöihin.

               5.
                     Sen varmistamiseksi, että kumpikin osapuoli voi jatkuvasti luottaa toisen osapuolen vaatimustenmukaisuuden toteamisprosesseihin, kumpikin tekninen virasto voi osallistua tarkkailijana toisen valvontatoimiin tämän osaston liitteissä esitettyjä menettelyjä noudattaen. Osallistuminen ei merkitse järjestelmällistä osallistumista toisen osapuolen valvontatoimiin.

               AVSAF.9 artikla: Turvallisuustietojen vaihto

               Rajoittamatta AVSAF.11 artiklan [Datan ja tiedon luottamuksellisuus ja suojaaminen] soveltamista ja jollei niiden sovellettavasta lainsäädännöstä muuta johdu, osapuolet

               (a)antavat toisilleen pyynnöstä ja hyvissä ajoin teknisillä virastoillaan olevat tiedot onnettomuuksista tai vakavista vaaratilanteista tai poikkeamista, jotka liittyvät tämän osaston liitteiden soveltamisalaan kuuluviin siviili-ilmailutuotteisiin, -palveluihin tai -toimintaan; ja

               (b)vaihtavat muita turvallisuustietoja sen mukaan, mitä tekniset virastot sopivat.

               AVSAF.10 artikla: Yhteistyö täytäntöönpanon valvonnassa

               Osapuolet tarjoavat, jollei sovellettavista laeista ja määräyksistä muuta johdu, pyynnöstä ja edellyttäen, että käytettävissä on tarvittavat resurssit, teknisten virastojensa tai toimivaltaisten viranomaistensa välityksellä keskinäistä yhteistyötä ja apua tutkinnassa tai täytäntöönpanon valvontamenettelyissä, jotka koskevat tämän osaston soveltamisalaan kuuluvien lakien ja määräysten väitettyjä tai epäiltyjä rikkomisia. Lisäksi kumpikin osapuoli ilmoittaa viipymättä toiselle osapuolelle tutkinnasta, jos se koskee yhteistä etua.

               AVSAF.11 artikla: Datan ja tiedon luottamuksellisuus ja suojaaminen

               1.
                     Kumpikin osapuoli säilyttää toiselta osapuolelta tämän osaston nojalla saamansa datan ja tiedon luottamuksellisuuden omien lakiensa ja määräystensä mukaisesti. Vastaanottava osapuoli saa käyttää tällaista dataa ja tietoa ainoastaan tämän osaston mukaisiin tarkoituksiin.

               2.
                     Jollei osapuolten laeista ja määräyksistä muuta johdu, osapuolet eivät erityisesti saa luovuttaa kolmannelle osapuolelle, myöskään yleisesti saataville, eivätkä antaa toimivaltaisille viranomaisilleen lupaa luovuttaa kolmannelle osapuolelle, myöskään yleisesti saataville, toiselta osapuolelta tämän osaston nojalla saamaansa dataa ja tietoa, joka koskee liikesalaisuuksia, teollis- ja tekijänoikeuksien suojaamia tietoja, luottamuksellisia liike- tai rahoitustietoja, omistusoikeuden suojaamaa dataa tai keskeneräiseen tutkintaan liittyviä tietoja. Tällaista dataa ja tietoa on näin ollen pidettävä luottamuksellisena.

               3.
                     Kun osapuoli tai osapuolen toimivaltainen viranomainen antaa dataa tai tietoa toiselle osapuolelle tai toisen osapuolen toimivaltaiselle viranomaiselle, se voi yksilöidä datan ja tiedot, joita se pitää luottamuksellisina ja joita ei saa luovuttaa. Tällaisessa tapauksessa osapuolen tai sen toimivaltaisen viranomaisen on selkeästi merkittävä tällainen data tai tieto luottamukselliseksi.

               4.
                     Jos osapuoli on eri mieltä luottamuksellisuudesta, jonka toinen osapuoli tai tämän toimivaltainen viranomainen on yksilöinyt 3 kohdan mukaisesti, eri mieltä oleva osapuoli voi pyytää neuvotteluja toisen osapuolen kanssa asian käsittelemiseksi.

               5.
                     Kummankin osapuolen on toteutettava kaikki kohtuulliset varotoimenpiteet, jotka ovat tarpeen tämän osaston nojalla saadun datan ja tiedon suojaamiseksi luvattomalta luovuttamiselta.

               6.
                     Datan ja tietojen vastaanottaminen toiselta osapuolelta tämän osaston nojalla ei anna vastaanottavalle osapuolelle omistusoikeuksia tällaiseen dataan ja tietoon.

               AVSAF.12 artikla: Tämän luvun liitteiden hyväksyminen ja muuttaminen

               Ilmailun turvallisuuden erityiskomitea voi muuttaa tämän osaston LIITETTÄ AVSAF-1 [Lentokelpoisuus ja ympäristöhyväksyntä], hyväksyä tai muuttaa AVSAF.3 artiklan [Soveltamisala ja täytäntöönpano] 2 kohdan mukaisia liitteitä ja kumota minkä tahansa liitteen.

               AVSAF.13 artikla: Kustannusten periminen

               Kumpikin osapuoli pyrkii varmistamaan, että kaikki maksut, joita osapuoli tai sen tekninen virasto perii oikeushenkilöiltä tai luonnollisilta henkilöiltä, joiden toimintaan sovelletaan tätä osastoa, ovat oikeudenmukaisia ja kohtuullisia sekä vastaavat tarjottuja palveluja eivätkä muodosta estettä kaupalle.

               AVSAF.14 artikla: Muut sopimukset ja aiemmat järjestelyt

               1.
                     Tämän sopimuksen tullessa voimaan tämä osasto korvaa Yhdistyneen kuningaskunnan ja jäsenvaltioiden kahdenväliset ilmailun turvallisuutta koskevat sopimukset tai järjestelyt kaikkien AVSAF.3 artiklan [Soveltamisala ja täytäntöönpano] mukaisesti täytäntöönpantujen tämän luvun soveltamisalaan kuuluvien asioiden osalta.

               2.
                     Teknisten virastojen on toteutettava tarvittavat toimenpiteet muuttaakseen tai tilanteen mukaan irtisanoakseen niiden väliset aiemmat järjestelyt.

               3.
                     Jollei 1 ja 2 kohdasta muuta johdu, tämän osaston määräykset eivät vaikuta muista kansainvälistä sopimuksista johtuviin osapuolten oikeuksiin eivätkä velvoitteisiin.

               AVSAF.15 artikla: Vastavuoroista hyväksymistä koskevien velvoitteiden keskeyttäminen

               1.
                     Osapuolella on oikeus keskeyttää kokonaan tai osittain AVSAF.4 artiklan [Yleiset velvollisuudet] 1 kohdan mukaisten hyväksyntävelvoitteidensa noudattaminen, jos toinen osapuoli olennaisesti rikkoo tämän osaston mukaisia velvoitteitaan.

               2.
                     Ennen kuin osapuoli käyttää oikeuttaan keskeyttää hyväksyntävelvoitteidensa noudattaminen, sen on pyydettävä neuvotteluja toisen osapuolen korjaavien toimenpiteiden toteuttamiseksi. Neuvottelujen aikana osapuolet tarkastelevat tarvittaessa keskeytyksen vaikutuksia.

               3.
                     Tämän artiklan mukaisia oikeuksia käytetään ainoastaan silloin, jos toinen osapuoli ei toteuta korjaavia toimenpiteitä kohtuullisen ajan kuluessa neuvotteluista. Jos osapuoli käyttää tämän artiklan mukaista oikeutta, se ilmoittaa toiselle osapuolelle kirjallisesti aikomuksestaan keskeyttää hyväksyntävelvoitteiden noudattaminen ja toimittaa yksityiskohtaiset tiedot keskeyttämisen syistä.

               4.
                     Keskeytys tulee voimaan 30 päivän kuluttua ilmoituspäivästä, jollei keskeytyksen aloittanut osapuoli ennen tämän määräajan päättymistä ilmoita kirjallisesti toiselle osapuolelle peruuttavansa ilmoituksensa.

               5.
                     Tällainen keskeytys ei vaikuta toisen osapuolen toimivaltaisten viranomaisten tai hyväksyttyjen organisaatioiden ennen keskeytyksen voimaantuloa antamien vaatimustenmukaisuustoteamusten ja todistusten voimassaoloon. Voimaantullut keskeytys voidaan peruuttaa välittömästi osapuolten välisellä asiaa koskevien diplomaattisten noottien vaihdolla.

               AVSAF.16 artikla: Tämän osaston soveltamisen lopettaminen

               Kukin osapuoli voi milloin tahansa lopettaa tämän osaston soveltamisen ilmoittamalla asiasta kirjallisesti diplomaattiteitse, sanotun kuitenkaan rajoittamatta FINPROV.8 artiklan [Sopimuksen irtisanominen], OTH.10 artiklan [Toisen osan soveltamisen lopettaminen] ja FISH.17 artiklan [Soveltamisen lopettaminen] soveltamista. Tällöin tämän osaston voimassaolo päättyy ilmoittamispäivää seuraavan yhdeksännen kuukauden ensimmäisenä päivänä.

               KOLMAS OTSAKE: TIELIIKENNE

               I osasto: TIELIIKENTEEN TAVARANKULJETUKSET

               ROAD.1 artikla: Tavoite

               1.Tämän osaston tavoitteena on varmistaa tieliikenteen tavarankuljetusten osalta jatkuvat yhteydet osapuolten alueiden välillä, niiden kautta ja niiden sisällä ja vahvistaa kyseiseen kuljetukseen sovellettavat säännöt.

               2.Osapuolet sopivat olevansa toteuttamatta syrjiviä toimenpiteitä tätä osastoa soveltaessaan.

               3.Tämän osaston määräykset eivät vaikuta osapuolen alueelle sijoittautuneen maanteiden tavaraliikenteen harjoittajan kyseisellä alueella harjoittamaan tavarankuljetukseen.

               ROAD.2 artikla: Soveltamisala

               1.Tätä osastoa sovelletaan tieliikenteen tavarankuljetukseen, jota harjoitetaan kaupallisessa tarkoituksessa osapuolten alueiden välillä, niiden kautta ja niiden alueilla, rajoittamatta kansainvälisen liikennefoorumin vahvistamien sääntöjen soveltamista.

               2.Tieliikenteen tavarankuljetus, josta ei saada suoraa tai välillistä korvausta ja joka ei tuota suoraa tai välillistä tuloa ajoneuvon kuljettajalle tai muille ja jolla ei ole yhteyttä ammatilliseen toimintaan, on katsottava ei-kaupalliseksi tavarankuljetukseksi.

               ROAD.3 artikla: Määritelmät

               Toisen osan [Palvelut ja Investoinnit] yksi otsakkeen II osaston ensimmäisen luvun SERVIN 1.2 [Määritelmät] artiklassa esitettyjen määritelmien lisäksi tässä osastossa tarkoitetaan:

               (a)’ajoneuvolla’ moottoriajoneuvoa, joka on rekisteröity jommankumman osapuolen alueella, tai ajoneuvoyhdistelmää, josta vetoauto on rekisteröity jommankumman osapuolen alueella ja jota käytetään yksinomaan tavarankuljetukseen;

               (b)’maanteiden tavaraliikenteen harjoittajalla’ luonnollista henkilöä tai oikeushenkilöä, joka harjoittaa ajoneuvon avulla tavarankuljetusta kaupallisessa tarkoituksessa;

               (c)’osapuolen maanteiden tavaraliikenteen harjoittajalla’ maanteiden tavaraliikenteen harjoittajaa, joka on osapuolen alueelle sijoittautunut oikeushenkilö tai osapuolen luonnollinen henkilö;

               (d)’sijoittautumisosapuolella’ osapuolta, johon maanteiden tavaraliikenteen harjoittaja on sijoittautunut;

               (e)’kuljettajalla’ ketä tahansa henkilöä, joka kuljettaa ajoneuvoa lyhyenkin ajan tai jonka tehtäviin kuuluu olla ajoneuvossa matkustajana ollakseen tarvittaessa käytettävissä ajoneuvon kuljettamiseen;

               (f)’kauttakululla’ ajoa ajoneuvolla jommankumman osapuolen alueen kautta ilman tavaroiden kuormausta tai kuorman purkamista;

               (g) ’sääntelytoimenpiteillä’

               (i)unionin osalta:

               (A)Euroopan unionin toiminnasta tehdyn sopimuksen (SEUT-sopimuksen) 288 artiklan mukaisia asetuksia ja direktiivejä; ja

               (B)SEUT-sopimuksen 290 ja 291 artiklan mukaisia täytäntöönpanosäädöksiä ja delegoituja säädöksiä; ja

               ii) Yhdistyneen kuningaskunnan osalta:

               (A)primäärilainsäädäntöä; ja

               (B)sekundäärilainsäädäntöä.

               ROAD.4 artikla: Tavarankuljetus osapuolten alueiden välillä, niiden kautta ja niiden alueella

               1.Jos 2 kohdan edellytykset täyttyvät, osapuolen maanteiden tavaraliikenteen harjoittajat voivat suorittaa

               (a)ajoneuvolla kuormattuna ajettavia matkoja sijoittautumisosapuolen alueelta toisen osapuolen alueelle ja päinvastoin joko kulkemalla kolmannen maan alueen kautta tai ilman tällaista kauttakulkua:

               (b)ajoneuvolla kuormattuna ajettavia matkoja sijoittautumisosapuolen alueelta saman osapuolen alueelle kulkemalla toisen osapuolen alueen kautta;

               (c)ajoneuvolla kuormattuna ajettavia matkoja sijoittautumisosapuolen alueelle tai alueelta kulkemalla toisen osapuolen alueen kautta;

               (d)ajoneuvolla tyhjänä ajettavia matkoja a, b ja c alakohdassa tarkoitettujen matkojen yhteydessä.

               2.Osapuolen maanteiden tavaraliikenteen harjoittaja saa suorittaa 1 kohdassa tarkoitetun kuljetuksen vain, jos

               (a)sillä on ROAD.5 [Liikenteenharjoittajia koskevat vaatimukset] artiklan mukaisesti myönnetty liikennelupa lukuun ottamatta ROAD.6 [Liikennelupavaatimusta koskevat poikkeukset] artiklassa tarkoitettuja tapauksia; ja

               (b)matkan ajavat kuljettajat, joilla on ROAD.7 [Kuljettajia koskevat vaatimukset] artiklan 1 kohdan mukainen ammattipätevyystodistus.

               3.Tämän artiklan 6 kohtaa noudattaen ja jos 2 kohdan edellytykset täyttyvät, Yhdistyneen kuningaskunnan maanteiden tavaraliikenteen harjoittajat saavat suorittaa yhdestä jäsenvaltiosta toiseen enintään kaksi kuormattuna ajettavaa matkaa palaamatta Yhdistyneen kuningaskunnan alueelle, edellyttäen että näitä matkoja edelsi 1 kohdan a alakohdan nojalla sallittu matka Yhdistyneen kuningaskunnan alueelta.

               4.Sen estämättä, mitä 5 kohdassa määrätään, 6 kohtaa noudattaen ja edellyttäen, että 2 kohdan edellytykset täyttyvät, Yhdistyneen kuningaskunnan maanteiden tavaraliikenteen harjoittajat voivat suorittaa yhden kuormattuna ajettavan matkan jäsenvaltion alueella sillä edellytyksellä, että

               (a)kuljetusta edelsi 1 kohdan a alakohdan nojalla sallittu matka Yhdistyneen kuningaskunnan alueelta; ja

               (b)kuljetus suoritetaan seitsemän vuorokauden kuluessa siitä, kun a alakohdassa tarkoitetulla matkalla kuljetetut tavarat on purettu jäsenvaltion alueella.

               5.Jäljempänä olevaa 6 kohtaa noudattaen ja edellyttäen, että 2 kohdan edellytykset täyttyvät, Pohjois-Irlantiin sijoittautuneet Yhdistyneen kuningaskunnan maanteiden tavaraliikenteen harjoittajat voivat suorittaa Irlannin alueella enintään kaksi kuormattuna ajettavaa matkaa edellyttäen, että

               (a)kuljetuksia edelsi 1 kohdan a alakohdan nojalla sallittu matka Pohjois-Irlannin alueelta; ja

               (b)kuljetukset suoritetaan seitsemän vuorokauden kuluessa siitä, kun a alakohdassa tarkoitetulla matkalla kuljetetut tavarat on purettu Irlannin alueella.

               6.Yhdistyneen kuningaskunnan maanteiden tavaraliikenteen harjoittajat saavat suorittaa 3, 4 ja 5 kohdan nojalla ainoastaan enintään kaksi matkaa unionin alueella ennen Yhdistyneen kuningaskunnan alueelle palaamista.

               7.Edellyttäen, että 2 kohdan edellytykset täyttyvät, unionin maanteiden tavaraliikenteen harjoittajat voivat suorittaa Yhdistyneen kuningaskunnan alueella enintään kaksi kuormattuna ajettavaa matkaa edellyttäen, että

               (a)kuljetuksia edelsi 1 kohdan a alakohdan nojalla sallittu matka unionin alueelta; ja

               (b)kuljetukset suoritetaan seitsemän vuorokauden kuluessa siitä, kun a alakohdassa tarkoitetulla matkalla kuljetetut tavarat on purettu Yhdistyneen kuningaskunnan alueella.

               ROAD.5 artikla: Liikenteenharjoittajia koskevat vaatimukset

               1.ROAD.4 [Tavarankuljetus osapuolten alueiden välillä, niiden kautta ja niiden alueella] artiklassa tarkoitetun matkan suorittavalla osapuolen maanteiden tavaraliikenteen harjoittajalla on oltava tämän artiklan 2 kohdan mukaisesti myönnetty voimassa oleva liikennelupa.

               2.Liikennelupa myönnetään osapuolten lainsäädännön mukaisesti vain niille maanteiden tavaraliikenteen harjoittajille, jotka täyttävät liitteessä ROAD-1 olevan A osan 1 jaksossa asetetut vaatimukset, jotka koskevat maanteiden tavaraliikenteen harjoittajan ammattiin pääsyä ja tämän ammatin harjoittamista.

               3.Ajoneuvossa on säilytettävä oikeaksi todistettu jäljennös liikenneluvasta ja se on esitettävä kummankin osapuolen valtuuttaman tarkastusviranomaisen pyynnöstä. Liikenneluvan ja oikeaksi todistettujen jäljennösten on oltava jommankumman liitteessä ROAD-1 olevan A osan lisäyksessä ROAD.A.1.3 olevan mallin mukaisia; lisäyksessä määritellään myös luvan käyttöedellytykset. Luvassa on oltava ainakin kaksi liitteessä ROAD-1 olevan A osan lisäyksessä ROAD.A.1.4 lueteltua turvaominaisuutta.

               4.Maanteiden tavaraliikenteen harjoittajien on täytettävä liitteessä ROAD-1 olevan A osan 2 jaksossa vahvistetut vaatimukset, jotka koskevat kuljettajien lähettämiseen liittyviä vaatimuksia ROAD.4 [Tavarankuljetus osapuolten alueiden välillä, niiden kautta ja niiden alueella] artiklan 3–7 kohdassa tarkoitettuja matkoja suoritettaessa.

               ROAD.6 artikla: Liikennelupavaatimusta koskevat poikkeukset

               Seuraavat tavarankuljetukset ja niihin liittyvä ajoneuvojen kuljettaminen tyhjänä voidaan suorittaa ilman ROAD.5 [Liikenteenharjoittajia koskevat vaatimukset] artiklassa tarkoitettua voimassa olevaa liikennelupaa:

               (a)osana yleispalvelua harjoitettava postinkuljetus;

               (b)vahingoittuneiden tai rikkoutuneiden ajoneuvojen kuljetus;

               (c)helmikuun 20 päivään 2022 saakka tavarankuljetus moottoriajoneuvoilla, joiden sallittu kokonaismassa, perävaunut mukaan lukien, on enintään 3,5 tonnia;

               (d)helmikuun 21 päivästä 2022 alkaen tavarankuljetus moottoriajoneuvoilla, joiden sallittu kokonaismassa, perävaunut mukaan lukien, on enintään 2,5 tonnia;

               (e)lääkkeiden, lääkinnällisten välineiden ja laitteiden sekä muiden kiireiseen lääkinnälliseen apuun tarvittavien välineiden kuljetus, erityisesti luonnonmullistusten ja humanitaarisen avun yhteydessä;

               (f)tavarankuljetus ajoneuvolla edellyttäen, että seuraavat edellytykset täyttyvät:

               (I)kuljetettavat tavarat kuuluvat maanteiden tavaraliikenteen harjoittajalle tai tavaraliikenteen harjoittaja on myynyt, ostanut, antanut tai ottanut vuokralle, valmistanut, louhinut tai erottanut, jalostanut tai korjannut ne;

               (II)kuljetuksen tarkoituksena on tavaroiden kuljettaminen maanteiden tavaraliikenteen harjoittajan tiloihin tai tavaraliikenteen harjoittajan tiloista taikka niiden siirtäminen joko tavaraliikenteen harjoittajan toimipaikan sisällä tai tavaraliikenteen harjoittajan omia tarpeita varten sen ulkopuolella;

               (III)kuljetuksessa käytettävien ajoneuvojen kuljettajina toimii maanteiden tavaraliikenteen harjoittajan henkilöstö tai sen käyttöön sopimuksen perusteella asetettu henkilöstö;

               (IV)kuljetuksessa käytettävät ajoneuvot kuuluvat maanteiden tavaraliikenteen harjoittajalle tai ovat tämän lykkäävin ehdoin ostamia tai tämän vuokraamia; ja

               (V)tällainen kuljetus on ainoastaan toissijainen maanteiden tavaraliikenteen harjoittajan kokonaistoimintaan nähden;

               (g)tavarankuljetus moottoriajoneuvoilla, joiden suurin sallittu nopeus on 40 km/h.

               ROAD.7 artikla: Kuljettajia koskevat vaatimukset

               1.
                     Kun kuljettajat suorittavat ajoneuvoilla ROAD.4 [Tavarankuljetus osapuolten alueiden välillä, niiden kautta ja niiden alueella] artiklassa tarkoitettuja matkoja,

               (a)heillä on oltava liitteessä ROAD-1 olevan B osan 1 jakson mukaisesti myönnetty ammattipätevyystodistus;  ja

               (b)heidän on noudatettava sääntöjä, jotka koskevat ajo- ja työaikoja, lepoaikoja, taukoja ja ajopiirtureiden käyttöä liitteessä ROAD-1 olevan B osan 2, 3 ja 4 jakson mukaisesti.

               2.
                     Osittain osapuolten alueen ulkopuolella suoritettaviin kansainvälisiin maantiekuljetuksiin sovelletaan koko kuljetuksen kattavasti 1 kohdan b alakohdan sijasta Genevessä 1 päivänä heinäkuuta 1970 tehtyä eurooppalaista sopimusta kansainvälisessä maantieliikenteessä toimivien ajoneuvojen miehistöjen työstä (AETR).

               ROAD.8 artikla: Ajoneuvoja koskevat vaatimukset

               1.Osapuoli ei saa kieltää eikä rajoittaa alueensa käyttöä ajoneuvolta, joka suorittaa ROAD.4 [Tavarankuljetus osapuolten alueiden välillä, niiden kautta ja niiden alueella] artiklassa tarkoitettua matkaa, jos ajoneuvo täyttää liitteessä ROAD-1 olevan C osan 1 jaksossa asetetut vaatimukset.

               2.ROAD.4 [Tavarankuljetus osapuolten alueiden välillä, niiden kautta ja niiden alueella] artiklassa tarkoitettuja matkoja suorittavissa ajoneuvoissa on oltava ajopiirturi, joka on rakennettu, asennettu, käytössä, testattu ja valvonnassa liitteessä ROAD-1 olevan C osan 2 jakson mukaisesti.

               ROAD.9 artikla: Tieliikennesäännöt

               Tämän osaston mukaista tavarankuljetusta suorittavien ajoneuvojen kuljettajien on toisen osapuolen alueella ollessaan noudatettava kyseisellä alueella voimassa olevia tieliikennettä koskevia kansallisia lakeja ja määräyksiä.

               ROAD.10 artikla: Lainsäädännön kehittyminen ja tieliikenteen erityiskomitea

               1.
                     Jos osapuoli suunnittelee uutta sääntelytoimenpidettä liitteen ROAD-1 soveltamisalaan kuuluvalla alueella, sen on

               (a)ilmoitettava ehdotetusta sääntelytoimenpiteestä toiselle osapuolelle mahdollisimman pian; ja

               (b)pidettävä toinen osapuoli ajan tasalla sääntelytoimenpiteen etenemisestä.

               2.
                     Jommankumman osapuolen pyynnöstä maantieliikenteen erityiskomiteassa keskustellaan viimeistään kahden kuukauden kuluttua pyynnön esittämisestä siitä, sovelletaanko ehdotettua uutta sääntelytoimenpidettä ROAD.4 [Tavarankuljetus osapuolten alueiden välillä, niiden kautta ja niiden alueella] artiklassa tarkoitettuihin matkoihin.

               3.
                     Kun osapuoli hyväksyy 1 kohdassa tarkoitetun uuden sääntelytoimenpiteen, sen on ilmoitettava siitä toiselle osapuolelle ja toimitettava sille uuden sääntelytoimenpiteen teksti viikon kuluessa sen julkaisemisesta.

               4.
                     Maantieliikenteen erityiskomitea kokoontuu jommankumman osapuolen pyynnöstä keskustelemaan hyväksytyistä uusista sääntelytoimenpiteistä kahden kuukauden kuluessa pyynnön esittämisestä riippumatta siitä, onko 1 tai 3 kohdan mukaisesti tehty ilmoitus tai onko 2 kohdan mukaisesti käyty keskustelu.

               5.
                     Tieliikenteen erityiskomitea voi

               (a)muuttaa liitettä ROAD-1 sääntelyn ja/tai teknologian kehityksen huomioon ottamiseksi tai tämän osaston tyydyttävän täytäntöönpanon varmistamiseksi;

               (b)vahvistaa, että uudella sääntelytoimenpiteellä tehdyt muutokset ovat liitteen ROAD-1 mukaisia; tai

               (c)päättää muista toimenpiteistä, joiden tarkoituksena on turvata tämän osaston moitteeton toiminta.

               ROAD.11 artikla: Korjaavat toimenpiteet

               1.
                     Jos osapuoli katsoo, että toinen osapuoli on hyväksynyt uuden sääntelytoimenpiteen, joka ei ole liitteen ROAD-1 vaatimusten mukainen, erityisesti tapauksissa, joissa tieliikenteen erityiskomitea ei ole tehnyt 10 artiklan [Lainsäädännön kehittyminen ja tieliikenteen erityiskomitea] 5 kohdan mukaista päätöstä, ja toinen osapuoli kuitenkin soveltaa uuden sääntelytoimenpiteen määräyksiä osapuolen maantieliikenteen harjoittajiin, kuljettajiin tai ajoneuvoihin, osapuoli voi ilmoitettuaan asiasta toiselle osapuolelle toteuttaa asianmukaisia korjaavia toimenpiteitä, mukaan lukien tämän sopimuksen tai mahdollisen täydentävän sopimuksen mukaisten velvoitteiden keskeyttäminen, edellyttäen että tällaiset toimenpiteet

               (a)eivät ylitä tasoa, joka vastaa mitätöiviä tai heikentäviä vaikutuksia, jotka johtuvat toisen osapuolen hyväksymästä uudesta sääntelytoimenpiteestä, joka ei ole liitteen ROAD-1 vaatimusten mukainen; ja

               (b)tulevat voimaan aikaisintaan 7 vuorokauden kuluttua siitä, kun osapuoli, joka aikoo toteuttaa tällaisia toimenpiteitä, on ilmoittanut asiasta toiselle osapuolelle tämän kohdan mukaisesti.

               2.
                     Asianmukaisten korjaavien toimenpiteiden soveltaminen on lopetettava

               (a)kun tällaiset toimenpiteet toteuttanut osapuoli on vakuuttunut siitä, että toinen osapuoli noudattaa tämän osaston mukaisia velvoitteitaan; tai

               (b)välimiespaneelin päätöksen mukaisesti.

               3.Osapuoli ei saa vedota WTO-sopimukseen tai mihinkään muuhun kansainväliseen sopimukseen estääkseen toista osapuolta keskeyttämästä tämän artiklan mukaisia velvoitteitaan.

               ROAD.12: Verotus

               1.Tämän osaston määräysten mukaiseen tavaroiden kuljetukseen käytettävät ajoneuvot on vapautettu veroista ja maksuista, joita kannetaan ajoneuvojen omistamisesta tai liikennöimisestä toisen osapuolen alueella.

               2.Edellä 1 kohdassa tarkoitettua vapautusta ei sovelleta seuraaviin tapauksiin:

               (a)polttoaineen kulutusvero tai -maksu;

               (b)maksu tien tai tieverkon käytöstä; tai

               (c)maksu tiettyjen siltojen, tunnelien tai lauttojen käytöstä.

               3.Ajoneuvojen tavanomaisiin polttoainesäiliöihin ja väliaikaisesti sallittuihin erikoiskontteihin sisältyvä polttoaine, jota käytetään suoraan polttoaineena ja tarvittaessa kuljetuksen aikana jäähdytys- ja muiden järjestelmien toimintaan, sekä moottoriajoneuvoissa olevat voiteluaineet, joita tarvitaan niiden tavanomaiseen toimintaan matkan aikana, on vapautettu tulleista ja muista veroista ja maksuista, kuten ALV:sta ja valmisteveroista, eikä niihin sovelleta tuontirajoituksia.

               4.Toisen osapuolen alueella rekisteröidyn tai käyttöön otetun ajoneuvon korjaamista varten tuodut varaosat voidaan tuoda maahan väliaikaisen tullittomuuden turvin ja ilman tuonnin kieltämistä tai rajoittamista. Korvatuista osista kannetaan tulleja ja muita veroja (ALV), ja ne on jälleenvietävä tai hävitettävä toisen osapuolen tulliviranomaisten valvonnassa.

               ROAD.13 artikla: Muissa osastoissa olevat velvollisuudet

               Tämän sopimuksen toisen osan otsakkeen yksi II osaston luvun kolme SERVIN 3.2 [Markkinoille pääsy] artikla ja SERVIN 3.4 [Kansallinen kohtelu] artikla sisällytetään tähän osastoon ja otetaan osaksi sitä, ja niitä sovelletaan niiden maanteiden tavaraliikenteen harjoittajien kohteluun, jotka suorittavat matkoja ROAD.4 [Tavarankuljetus osapuolten alueiden välillä, niiden kautta ja niiden alueella] artiklan mukaisesti.

               ROAD.14 artikla: Tämän osaston soveltamisen lopettaminen

               Kukin osapuoli voi milloin tahansa lopettaa tämän osaston soveltamisen ilmoittamalla asiasta kirjallisesti diplomaattiteitse, sanotun kuitenkaan rajoittamatta FINPROV.8 artiklan [Sopimuksen irtisanominen], OTH.10 artiklan [Toisen osan soveltamisen lopettaminen] ja FISH.17 artiklan [Soveltamisen lopettaminen] soveltamista. Tällöin tämän osaston voimassaolo päättyy ilmoittamispäivää seuraavan yhdeksännen kuukauden ensimmäisenä päivänä.

               II OSASTO: MAANTEIDEN HENKILÖLIIKENNE

               X artikla: Soveltamisala

               1.Tämän osaston tavoitteena on varmistaa maanteiden henkilöliikenteen osalta jatkuvat yhteydet osapuolten alueiden välillä, niiden kautta ja niiden sisällä sekä vahvistaa tällaiseen liikenteeseen sovellettavat säännöt. Sitä sovelletaan linja-autoilla harjoitettavaan satunnaiseen ja säännölliseen matkustajaliikenteeseen sekä säännölliseen erityismatkustajaliikenteeseen osapuolten alueiden välillä, alueilla ja alueiden kautta.

               2.Osapuolet sopivat, etteivät ne toteuta syrjiviä toimenpiteitä soveltaessaan tätä osastoa.

               3.Tämän osaston määräykset eivät vaikuta osapuolen alueelle sijoittautuneen maanteiden henkilöliikenteen harjoittajan kyseisellä alueella harjoittamaan matkustajaliikenteeseen.

               X+1 artikla: Määritelmät

               Toisen osan [Palvelut ja Investoinnit] otsakkeen yksi II osaston luvun yksi SERVIN 1.2 [Määritelmät] artiklassa esitettyjen määritelmien lisäksi tässä osastossa tarkoitetaan:

               (a)’linja-autoilla’ ajoneuvoja, jotka rakenteeltaan ja varustukseltaan soveltuvat useamman kuin yhdeksän henkilön kuljettamiseen, kuljettaja mukaan luettuna, ja jotka on tarkoitettu tällaiseen käyttöön;

               (b)’henkilöliikennepalveluilla’ maanteiden liikennepalveluja suuren yleisön tai tiettyjen käyttäjäryhmien kuljettamiseksi linja-autolla matkustajan tai kuljetuksen järjestäjän suorittamaa maksua vastaan;

               (c)’maanteiden henkilöliikenteen harjoittajalla’ luonnollista henkilöä tai oikeushenkilöä, joka on joko itse oikeushenkilö tai sellaisen viranomaisen alainen, joka on oikeushenkilö, ja joka suorittaa henkilöliikennepalveluja;

               (d)’osapuolen maanteiden henkilöliikenteen harjoittajalla’ maanteiden henkilöliikenteen harjoittajaa, joka on osapuolen alueelle sijoittautunut oikeushenkilö tai osapuolen luonnollinen henkilö;

               (e)’säännöllisellä liikenteellä’ henkilöliikennettä, jota harjoitetaan määrätyin väliajoin määrätyllä reitillä ja jolla matkustajia otetaan kyytiin ja jätetään kyydistä ennalta vahvistetuissa pysähdyspaikoissa;

               (f)’säännöllisellä erityisliikenteellä’ sen järjestäjästä riippumatta, liikennettä, jolla huolehditaan vain tiettyjen matkustajaryhmien kuljetuksesta ilman muita matkustajia, jos tällainen liikenne tapahtuu säännöllisen liikenteen yhteydessä määritellyissä olosuhteissa. Säännölliseen erityisliikenteeseen sisältyvät

               (I)työntekijöiden kuljettaminen kodin ja työpaikan välillä, ja

               (II)koululaisten ja opiskelijoiden kuljettaminen oppilaitokseen ja takaisin.

               Liikenteen luokitteluun säännölliseksi ei vaikuta se, että säännöllisten erityiskuljetusten järjestelyt vaihtelevat käyttäjien tarpeiden mukaan;

               (g)’ryhmällä’ mitä tahansa seuraavista:

               (I)yhtä tai useampaa toisiinsa sidossuhteessa olevaa luonnollista tai oikeushenkilöä ja näihin nähden emoyhteisön asemassa olevaa luonnollista tai oikeushenkilöä tai olevia luonnollisia tai oikeushenkilöitä,

               (II)yhtä tai useampaa toisiinsa sidossuhteessa olevaa luonnollista tai oikeushenkilöä, joilla on emoyhteisönä sama luonnollinen tai oikeushenkilö tai samat luonnolliset tai oikeushenkilöt;

               (h)’Interbus-sopimuksella’ linja-autoilla harjoitettavaa satunnaista kansainvälistä matkustajaliikennettä koskevaa sopimusta, joka tuli voimaan 1 päivänä tammikuuta 2003, sellaisena kuin se on myöhemmin muutettuna;

               (i)’kauttakululla’ ajoa linja-autolla jommankumman osapuolen alueen kautta ottamatta kyytiin tai jättämättä kyydistä matkustajia;

               (j)’satunnaisliikenteellä’ liikennettä, joka ei ole säännöllistä liikennettä tai säännöllistä erityisliikennettä ja jolle on ominaista ennen kaikkea se, että siinä kuljetetaan matkustajaryhmiä, jotka on koottu asiakkaan tai maanteiden henkilöliikenteen harjoittajan aloitteesta.

               X+2 artikla: Linja-autoilla harjoitettava henkilöliikenne osapuolten alueiden välillä, niiden kautta ja niiden alueilla

               1.Osapuolen maanteiden henkilöliikenteen harjoittajat voivat säännöllistä liikennettä ja säännöllistä erityisliikennettä harjoittaessaan suorittaa kuormattuja matkoja osapuolen alueelta toisen osapuolen alueelle kolmannen maan alueen kautta tai ilman sitä sekä tällaisiin matkoihin liittyviä tyhjänä suoritettavia matkoja.

               2.Osapuolen maanteiden henkilöliikenteen harjoittajat voivat säännöllistä liikennettä ja säännöllistä erityisliikennettä harjoittaessaan suorittaa kuormattuja matkoja sen osapuolen alueelta, johon maanteiden henkilöliikenteen harjoittaja on sijoittautunut, saman osapuolen alueelle toisen osapuolen alueen kautta sekä tällaisiin matkoihin liittyviä tyhjänä ajettavia matkoja.

               3.Osapuolen maanteiden henkilöliikenteen harjoittaja ei saa harjoittaa säännöllistä liikennettä tai säännöllistä erityisliikennettä, jossa sekä lähtöpaikka että määräpaikka ovat toisen osapuolen alueella.

               4.Jos 1 kohdassa tarkoitettu henkilöliikennepalvelu on osa maanteiden henkilöliikenteen harjoittajan sijoittautumisosapuolen alueelta lähtevää tai alueelle suuntautuvaa reittiä, matkustajia voidaan ottaa kyytiin tai jättää kyydistä reitin varrella sijaitsevan toisen osapuolen alueella edellyttäen, että pysähdykset sallitaan kyseisellä alueella sovellettavien sääntöjen mukaisesti.

               5.Jos tässä artiklassa tarkoitettu henkilöliikennepalvelu on osa kansainvälistä säännöllistä liikennettä tai säännöllistä erityisliikennettä, jota harjoitetaan Irlannin ja Yhdistyneen kuningaskunnan, Pohjois-Irlannin osalta, välillä, toisen osapuolen alueelle sijoittautunut maanteiden henkilöliikenteen harjoittaja voi ottaa kyytiin ja jättää kyydistä matkustajia toisen osapuolen alueella.

               6.Toisen osapuolen alueelle sijoittautuneet maanteiden henkilöliikenteen harjoittajat voivat tilapäisesti harjoittaa satunnaisliikennettä Irlannin saarella ja ottaa ja jättää matkustajia toisen osapuolen alueella.

               7.Maanteiden henkilöliikenteen harjoittajat voivat satunnaisliikennettä harjoittaessaan suorittaa kuormatun matkan toisen sopimuspuolen alueelta toisen sopimuspuolen alueen kautta muun kuin Interbus-sopimuksen sopimuspuolen alueelle, mukaan lukien siihen liittyvä tyhjänä ajettava matka.

               8.Tässä artiklassa tarkoitetut henkilöliikennepalvelut on suoritettava käyttäen sen osapuolen alueella rekisteröityjä linja-autoja, johon maanteiden henkilöliikenteen harjoittaja on sijoittautunut tai jossa tämä asuu. Näiden linja-autojen on oltava Interbus-sopimuksen liitteessä 2 vahvistettujen teknisten standardien mukaiset.

               X+3 artikla: Edellytykset X+2 artiklassa tarkoitettujen palvelujen tarjoamiselle

               1.Säännöllinen liikenne on kaikkien osapuolen maanteiden henkilöliikenteen harjoittajien ajettavissa, ja siihen voi tarvittaessa liittyä pakollinen paikanvaraus.

               2.Säännöllisen liikenteen ja säännöllisen erityisliikenteen harjoittaminen edellyttää X+4 artiklan ja 6 kohdan mukaista lupaa.

               3.Liikenteen harjoittamisen edellytysten mukauttaminen ei vaikuta siihen, onko liikenne säännöllistä.

               4.Sellaisen rinnakkaisen tai väliaikaisen liikenteen järjestämistä, joka palvelee samaa yleisöä kuin olemassa oleva säännöllinen liikenne, tiettyjen pysähdyspaikkojen käytön lopettamista ja säännöllistä liikennettä palvelevien lisäpysähdysten käyttöönottoa koskevat samat säännöt kuin olemassa olevaa säännöllistä liikennettä.

               5.Palvelujen tarjoamiseen sovelletaan Interbus-sopimuksen V jaksoa (Sosiaaliset määräykset) ja VI jaksoa (Tulli- ja veromääräykset) sekä sen liitteitä I (Maanteiden matkustajaliikenteen harjoittajiin sovellettavat ehdot) ja II (Linja-autoihin sovellettavat tekniset standardit).

               6.Säännöllisen erityisliikenteen harjoittaminen ei edellytä lupaa kuuden kuukauden aikana tämän sopimuksen voimaantulosta, jos siitä on tehty sopimus matkanjärjestäjän ja maanteiden henkilöliikenteen harjoittajan välillä.

               7.Tämän osaston soveltamisalaan X+2 artiklan mukaisesti kuuluvan satunnaisliikenteen harjoittaminen ei edellytä lupaa. Olemassa olevaan säännölliseen liikenteeseen verrattavissa olevan ja sen kanssa samaa yleisöä palvelevan rinnakkaisen tai väliaikaisen liikenteen järjestäminen edellyttää kuitenkin Interbus-sopimuksen VIII jakson mukaista lupaa.

               X+4 artikla: Kuljetuslupa

               1.Edellä X+2 artiklassa tarkoitettuja palveluja koskevia lupia myöntää sen osapuolen toimivaltainen viranomainen, jonka alueelle maanteiden henkilöliikenteen harjoittaja on sijoittautunut, jäljempänä ’lupaviranomainen’.

               2.Unioniin sijoittautuneen maanteiden henkilöliikenteen harjoittajan tapauksessa lupaviranomainen on lähtö- tai määräpaikkana olevan jäsenvaltion toimivaltainen viranomainen.

               3.Jos maanteiden henkilöliikenteen harjoittajien ryhmä aikoo harjoittaa X+2 artiklassa tarkoitettua liikennettä, lupaviranomainen on toimivaltainen viranomainen, jolle lupahakemus X+5 artiklan 1 kohdan toisen alakohdan mukaisesti osoitetaan.

               4.Kuljetusluvat myönnetään maanteiden henkilöliikenteen harjoittajan nimellä, eikä niitä saa siirtää toiselle. Kuljetusluvan saanut osapuolen maanteiden henkilöliikenteen harjoittaja voi lupaviranomaisen suostumuksella kuitenkin harjoittaa liikennettä alihankkijan välityksellä, jos sellainen mahdollisuus on kyseessä olevan osapuolen lainsäädännön mukainen. Tässä tapauksessa luvassa on mainittava alihankkijan nimi ja tehtävät. Alihankkijan on oltava osapuolen maanteiden henkilöliikenteen harjoittaja ja noudatettava kaikkia tämän osaston määräyksiä.

               Jos maanteiden henkilöliikenteen harjoittajat toimivat ryhmänä harjoittaakseen X+2 artiklassa tarkoitettua liikennettä, kuljetuslupa on annettava ryhmän kaikkien maanteiden henkilöliikenteen harjoittajien nimellä ja siinä on mainittava kaikkien kyseisten liikenteenharjoittajien nimet. Kuljetuslupa on annettava maanteiden henkilöliikenteen harjoittajille, joille muut osapuolen maanteiden henkilöliikenteen harjoittajat ovat antaneet kyseisen tehtävän ja joka on pyytänyt sitä, ja muille maanteiden henkilöliikenteen harjoittajille on annettava oikeaksi todistetut jäljennökset.

               5.Kuljetuslupa saa olla voimassa enintään viisi vuotta, sanotun kuitenkaan rajoittamatta X+6 artiklan 3 kohdan soveltamista. Voimassaoloaikaa voidaan lyhentää joko hakijan pyynnöstä tai niiden osapuolten toimivaltaisten viranomaisten keskinäisellä suostumuksella, joiden alueella matkustajia otetaan kyytiin tai jätetään kyydistä.

               6.Kuljetusluvassa on eriteltävä seuraavat seikat:

               (a)liikennelaji;

               (b)matkareitti ja erityisesti lähtö- ja saapumispaikka;

               (c)kuljetusluvan voimassaoloaika; ja

               (d)pysähdykset ja aikataulut.

               7.Kuljetuslupien on oltava liitteessä ROAD-2 vahvistetun mallin mukaiset.

               8.Osapuolen maanteiden henkilöliikenteen harjoittaja, joka harjoittaa X+2 artiklassa tarkoitettua liikennettä, voi käyttää lisäajoneuvoja väliaikaisten ja poikkeuksellisten tilanteiden hoitamiseen. Tällaisia lisäajoneuvoja voidaan käyttää ainoastaan, jos noudatetaan samoja, 6 kohdassa tarkoitettua lupaa koskevia ehtoja.

               Tässä tapauksessa maanteiden henkilöliikenteen harjoittajan on varmistettava, että säännöllistä liikennettä tai säännöllistä erityisliikennettä harjoittavien maanteiden henkilöliikenteen harjoittajien ja lisäajoneuvot käyttöön antavan yrityksen välisen sopimuksen jäljennös tai vastaava asiakirja on mukana ajoneuvossa X+10 artiklan 1 ja 2 kohdassa tarkoitettujen asiakirjojen lisäksi ja että se esitetään minkä tahansa valtuutetun tarkastusviranomaisen pyynnöstä.

               X+5 artikla: Kuljetuslupahakemuksen jättäminen

               1.Osapuolen maanteiden henkilöliikenteen harjoittajan on toimitettava kuljetuslupahakemukset X+4 artiklan 1 kohdassa tarkoitetulle lupaviranomaiselle.

               Kustakin liikennelajista voidaan toimittaa vain yksi hakemus. Edellä X+4 artiklan 3 kohdassa tarkoitetuissa tapauksissa hakemuksen toimittaa liikenteenharjoittaja, jolle muut liikenteenharjoittajat ovat antaneet kyseisen tehtävän. Hakemus on osoitettava sen osapuolen lupaviranomaiselle, johon hakemuksen jättävä maanteiden henkilöliikenteen harjoittaja on sijoittautunut.

               2.Kuljetuslupahakemukset on toimitettava liitteessä ROAD-3 vahvistetun mallin mukaisesti.

               3.Lupaa hakevan maanteiden henkilöliikenteen harjoittajan on toimitettava kaikki tarpeellisiksi katsomansa tai lupaviranomaisen pyytämät tiedot, erityisesti liitteessä ROAD-3 luetellut asiakirjat.

               X+6 artikla: Lupamenettely

               1.Lupa annetaan niiden osapuolten toimivaltaisten viranomaisten yhteisellä suostumuksella, joiden alueella matkustajia otetaan kyytiin tai jätetään kyydistä. Lupaviranomaisen on toimitettava yhdessä oman arvionsa kanssa hakemuksen jäljennös ja jäljennökset kaikista muista tarpeellisista asiakirjoista mainituille viranomaisille sekä niille toimivaltaisille viranomaisille, joiden alueiden läpi kuljetaan ottamatta matkustajia kyytiin tai jättämättä matkustajia kyydistä.

               Unionin osalta ensimmäisessä alakohdassa tarkoitetut toimivaltaiset viranomaiset ovat niiden jäsenvaltioiden viranomaisia, joiden alueella matkustajia otetaan kyytiin tai jätetään kyydistä tai joiden alueiden läpi kuljetaan ottamatta matkustajia kyytiin tai jättämättä matkustajia kyydistä.

               2.Niiden toimivaltaisten viranomaisten, joilta on pyydetty suostumusta, on ilmoitettava hakemusta koskeva päätöksensä lupaviranomaisille neljän kuukauden kuluessa. Tämä määräaika lasketaan vastaanottotodistuksesta ilmenevästä suostumuspyynnön vastaanottopäivästä. Jos niiden toimivaltaisten viranomaisten antama päätös, joilta on pyydetty suostumusta, on kielteinen, siinä on oltava asianmukaiset perustelut. Jos lupaviranomainen ei saa vastausta neljän kuukauden kuluessa, katsotaan toimivaltaisten viranomaisten, joilta on pyydetty lausuntoa, antaneen suostumuksensa, ja lupaviranomainen voi myöntää luvan.

               Toimivaltaiset viranomaiset, joiden alueiden läpi kuljetaan ottamatta matkustajia kyytiin tai jättämättä matkustajia kyydistä, voivat ilmoittaa huomautuksensa lupaviranomaiselle neljän kuukauden kuluessa.

               3.Palveluihin, joille oli myönnetty Euroopan parlamentin ja neuvoston asetuksen (EY) N:o 1073/2009
                  70
                mukainen lupa ennen siirtymäkauden päättymistä ja joiden osalta lupa raukeaa siirtymäkauden päättyessä, sovelletaan seuraavaa:

               (a)jos liikennöintiedellytykset ovat X+2 artiklan noudattamiseksi tarvittavat muutokset huomioon ottaen samat kuin asetuksen (EY) N:o 1073/2009 mukaisessa luvassa, asianomainen tämän osaston mukainen lupaviranomainen voi hakemuksesta tai muulla tavoin myöntää maantieliikenteen harjoittajalle vastaavan tämän osaston mukaisen luvan. Jos tällainen lupa myönnetään, 2 kohdassa tarkoitettu niiden toimivaltaisten viranomaisten suostumus, joiden alueella matkustajia otetaan kyytiin tai jätetään kyydistä, katsotaan annetuksi. Nämä toimivaltaiset viranomaiset ja ne toimivaltaiset viranomaiset, joiden alueiden läpi kuljetaan ottamatta matkustajia kyytiin tai jättämättä matkustajia kyydistä, voivat milloin tahansa ilmoittaa huomautuksensa lupaviranomaiselle;

               (b)sovellettaessa a alakohtaa tämän osaston mukaisen vastaavan luvan voimassaoloaika ei saa ylittää asetuksen (EY) N:o 1073/2009 mukaisessa aiemmassa luvassa määritetyn voimassaoloajan viimeistä päivää.

               4.Lupaviranomaisen on tehtävä päätös hakemuksesta viimeistään kuuden kuukauden kuluttua siitä, kun maanteiden henkilöliikenteen harjoittaja on jättänyt hakemuksen.

               5.Lupa myönnetään, paitsi jos

               (a)hakija on kykenemätön harjoittamaan hakemuksen mukaista liikennettä niillä välineillä, jotka sillä on suoraan käytössään;

               (b)hakija on jättänyt noudattamatta kansallisia tai kansainvälisiä tieliikennesäännöksiä ja erityisesti kansainvälisen tieliikenteen lupaehtoja ja -vaatimuksia tai on rikkonut vakavasti jommankumman osapuolen tieliikennelainsäädäntöä, erityisesti ajoneuvoja koskevien vaatimusten ja kuljettajien ajo- ja lepoaikojen osalta;

               (c)lupaehtoja ei ole noudatettu, kun kyse on luvan uusimista koskevasta hakemuksesta;

               (d)osapuoli katsoo yksityiskohtaisen selvityksen perusteella, että kyseinen liikenne aiheuttaisi vakavaa haittaa sellaisen vertailukelpoisen liikenteen kannattavuudelle kyseisillä suorilla osuuksilla, joka kuuluu yhden tai useamman, osapuolen voimassa olevan oikeuden mukaisen julkisen palvelun tarjoamista koskevan sopimuksen soveltamisalaan. Osapuolen on tällöin asetettava syrjimättömyysperiaatetta noudattaen arviointiperusteet sen määrittämiseksi, aiheuttaisiko se liikenne, jota varten lupaa haetaan, vakavaa haittaa edellä mainitun vertailukelpoisen liikenteen kannattavuudelle, ja ilmoitettava ne 1 kohdassa tarkoitetulle toiselle osapuolelle; tai

               (e)osapuoli katsoo yksityiskohtaisen selvityksen perusteella, että palvelun pääasiallisena tarkoituksena ei ole kuljettaa matkustajia osapuolten alueilla sijaitsevien pysähdyspaikkojen välillä.

               Jos olemassa oleva liikenne aiheuttaa vakavaa haittaa sellaisen vertailukelpoisen liikenteen kannattavuudelle kyseisillä suorilla osuuksilla, joka kuuluu yhden tai useamman, osapuolen oikeuden mukaisen julkisen palvelun tarjoamista koskevan sopimuksen soveltamisalaan, osapuoli voi poikkeuksellisista syistä, joita ei voitu ennakoida luvan myöntämisajankohtana, ja toisen osapuolen suostumuksella peruuttaa määräajaksi tai kokonaan luvan harjoittaa kyseistä kansainvälistä linja-autoliikennettä annettuaan kuusi kuukautta tätä ennen kyseiselle maanteiden henkilöliikenteen harjoittajalle asiaa koskevan ennakkoilmoituksen.

               Osapuolen maanteiden henkilöliikenteen harjoittajan tarjoamat muiden maanteiden henkilöliikenteen harjoittajien hintoja alemmat hinnat tai se, että jotkut muut maanteiden henkilöliikenteen harjoittajat jo harjoittavat liikennettä kyseisellä yhteydellä, ei yksin saa olla peruste hakemuksen hylkäämiselle.

               6.Kun 1–5 kohdassa vahvistettu menettely on saatettu päätökseen, lupaviranomaisen on myönnettävä lupa tai virallisesti hylättävä hakemus.

               Päätös hakemuksen hylkäämisestä on perusteltava. Osapuolten on varmistettava, että liikenteenharjoittajille annetaan tilaisuus esittää huomautuksia siinä tapauksessa, että niiden hakemus hylätään.

               Lupaviranomaisen on ilmoitettava toisen osapuolen toimivaltaisille viranomaisille päätöksestään ja lähetettävä niille jäljennös luvasta.

               X+7 artikla: Luvan uusiminen ja muuttaminen

               1.Edellä olevaa X+6 artiklaa sovelletaan tarvittavin muutoksin luvan uusimista tai luvanvaraisen liikenteen harjoittamisen ehtojen muutoksia koskeviin hakemuksiin.

               2.Jos voimassa olevan luvan voimassaolo päättyy kuuden kuukauden kuluessa tämän sopimuksen voimaantulopäivästä, X+6 artiklan 2 kohdassa tarkoitettujen toimivaltaisten viranomaisten on mainitun artiklan mukaisesti ilmoitettava lupaviranomaiselle suostumuksestaan tai hakemusta koskevista huomautuksistaan kahden kuukauden kuluessa.

               3.Jos liikenteen harjoittamisen edellytykset muuttuvat vain vähän, erityisesti jos ajojaksoja, kuljetusmaksuja ja aikatauluja tarkistetaan, lupaviranomaisen on toimitettava ainoastaan muutosta koskevat tiedot toisen osapuolen toimivaltaisille viranomaisille. Jos aikataulujen tai ajojaksojen muutokset vaikuttavat osapuolten välisillä rajoilla tai kolmansien maiden rajoilla tehtävien tarkastusten ajoitukseen, muutoksia ei katsota vähäisiksi.

               X+8 artikla: Luvan raukeaminen

               1.Edellä X+2 artiklassa tarkoitettuun liikenteeseen oikeuttava lupa raukeaa sen voimassaoloajan päätyttyä tai kolmen kuukauden kuluttua siitä, kun lupaviranomainen on saanut luvanhaltijalta ilmoituksen aikomuksesta lopettaa liikenne, sanotun kuitenkaan rajoittamatta X+6 artiklan 3 kohdan soveltamista. Tällainen ilmoitus on perusteltava asianmukaisesti.

               2.Jos liikenteelle ei enää ole kysyntää, 1 kohdassa määrätty aika on yksi kuukausi.

               3.Lupaviranomaisen on ilmoitettava luvan raukeamisesta asianomaisen toisen osapuolen toimivaltaisille viranomaisille.

               4.Luvanhaltijan on ilmoitettava kyseistä liikennettä käyttäville liikenteen lopettamisesta kuukautta aikaisemmin käyttämällä sopivaa julkista tiedotuskanavaa.

               X+9 artikla: Liikenteenharjoittajien velvollisuudet

               1.Muutoin kuin ylivoimaisen esteen sattuessa X+2 artiklassa tarkoitettua liikennettä harjoittavan osapuolen maanteiden henkilöliikenteen harjoittajan on aloitettava liikenteen harjoittaminen viipymättä ja luvan raukeamiseen asti toteutettava kaikki toimenpiteet sen varmistamiseksi, että liikenne täyttää jatkuvuutta, säännöllisyyttä ja kuljetuskapasiteettia koskevat vaatimukset ja on X+4 artiklan 6 kohdassa ja liitteessä ROAD-2 vahvistettujen edellytysten mukaista.

               2.Osapuolen maanteiden henkilöliikenteen harjoittajan on esitettävä matkareitti, linja-auton pysähdykset, aikataulut, kuljetusmaksut ja -ehdot tavalla, jolla varmistetaan tällaisen tiedon olevan helposti kaikkien käyttäjien saatavilla.

               3.Osapuolten on voitava yhteisellä sopimuksella ja luvanhaltijan suostumuksella muuttaa X+2 artiklassa tarkoitetun liikenteen harjoittamisedellytyksiä.

               X+10 artikla: Linja-autossa säilytettävät asiakirjat

               1.Rajoittamatta X+4 artiklan 8 kohdan soveltamista X+2 artiklassa tarkoitetun liikenteen harjoittamista koskeva lupa tai sen oikeaksi todistettu jäljennös sekä maanteiden kansainvälisen henkilöliikenteen harjoittamista kansallisen tai Euroopan unionin lainsäädännön mukaisesti koskeva maanteiden henkilöliikenteen harjoittajan lupa tai sen oikeaksi todistettu jäljennös on pidettävä linja-autossa ja esitettävä minkä tahansa valtuutetun tarkastusviranomaisen pyynnöstä.

               2.Rajoittamatta 1 kohdan ja X+4 artiklan 8 kohdan soveltamista, kun on kyse säännöllisestä erityisliikenteestä, kuljetuksen järjestäjän ja maanteiden henkilöliikenteen harjoittajan välinen sopimus tai sen jäljennös sekä asiakirja, joka on todisteena siitä, että matkustajat muodostavat muut matkustajat poissulkevan erityisen kategorian säännöllisen erityisliikenteen harjoittamista varten, ovat myös valvonta-asiakirjoja, jotka on pidettävä ajoneuvossa ja esitettävä minkä tahansa valtuutetun tarkastusviranomaisen pyynnöstä.

               3.Maanteiden henkilöliikenteen harjoittajilla, jotka harjoittavat satunnaista liikennettä X+2 artiklan 6 ja 7 kohdan mukaisesti, on oltava liitteessä ROAD-4 olevan mallin mukainen täytetty kuljetuskirja. Kuljetuskirjat saa sen alueen toimivaltaiselta viranomaiselta, jossa liikenteenharjoittaja on rekisteröity, tai toimivaltaisen viranomaisen nimeämiltä elimiltä.

               X+11 artikla: Tieliikennesäännöt

               Tämän osaston mukaisia henkilökuljetuksia suorittavien linja-autojen kuljettajien on toisen osapuolen alueella ollessaan noudatettava kyseisellä alueella voimassa olevia tieliikennettä koskevia kansallisia säädöksiä ja määräyksiä.

               X+12 artikla: Soveltaminen

               Lukuun ottamatta X+2 artiklan 2, 5, 6 ja 7 kohdan mukaiseen toimintaan liittyviä tarkoituksia tämän osaston määräysten soveltaminen päättyy siitä päivästä, jolloin Interbus-sopimukseen liitettävä pöytäkirja linja-autoilla harjoitettavasta säännöllisestä kansainvälisestä matkustajaliikenteestä ja säännöllisestä kansainvälisestä erityismatkustajaliikenteestä tulee voimaan Yhdistyneen kuningaskunnan osalta, tai kuuden kuukauden kuluttua kyseisen pöytäkirjan voimaantulosta unionin osalta, sen mukaan kumpi ajankohta on aikaisempi.

               X+13 artikla: Muissa osastoissa olevat velvollisuudet

               Toisen osan otsakkeen yksi II osaston kolmannen luvun SERVIN 3.2 [Markkinoille pääsy] artikla ja SERVIN 3.4 [Kansallinen kohtelu] artikla sisällytetään tähän osastoon ja otetaan osaksi sitä, ja niitä sovelletaan sellaisten liikenteenharjoittajien kohteluun, jotka suorittavat matkoja tämän osaston X+2 artiklan mukaisesti.

               X+14 artikla: Erityiskomitea

               Maantieliikenteen erityiskomitea voi muuttaa liitteitä ROAD-2, ROAD-3 ja ROAD-4 sääntelyn kehityksen huomioon ottamiseksi. Se voi toteuttaa tämän osaston täytäntöönpanoa koskevia toimenpiteitä.

               NELJÄS OTSAKE: SOSIAALITURVAJÄRJESTELMIEN YHTEENSOVITTAMINEN JA VIISUMIT LYHYTAIKAISTA OLESKELUA VARTEN

               I osasto: SOSIAALITURVAJÄRJESTELMIEN YHTEENSOVITTAMINEN

               Ch.SSC.1 artikla: Yleiskatsaus

               Jäsenvaltiot ja Yhdistynyt kuningaskunta sovittavat sosiaaliturvajärjestelmiään yhteen sosiaaliturvajärjestelmien yhteensovittamisesta tehdyn pöytäkirjan mukaisesti, jotta voidaan turvata pöytäkirjan soveltamisalaan kuuluvien henkilöiden sosiaaliturvaetuudet.

               Ch.SSC.2 artikla: Laillinen oleskelu

                  1.Sosiaaliturvajärjestelmien yhteensovittamisesta tehtyä pöytäkirjaa sovelletaan henkilöihin, jotka oleskelevat laillisesti jossakin unionin jäsenvaltiossa tai Yhdistyneessä kuningaskunnassa.

                  2.Edellä oleva 1 kohta ei vaikuta sellaisiin rahaetuuksia koskeviin oikeuksiin, jotka perustuvat sosiaaliturvajärjestelmien yhteensovittamisesta tehdyn pöytäkirjan SSC.2 artiklan [Henkilöllinen soveltamisala] soveltamisalaan kuuluvien henkilöiden aiempiin laillisen oleskelun jaksoihin.

               Ch.SSC.3 artikla: Rajatylittävät tilanteet

                  1.Sosiaaliturvajärjestelmien yhteensovittamisesta tehtyä pöytäkirjaa sovelletaan ainoastaan tilanteissa, jotka koskevat yhtä tai useampaa unionin jäsenvaltiota ja Yhdistynyttä kuningaskuntaa.

                  2.Sosiaaliturvajärjestelmien yhteensovittamisesta tehtyä pöytäkirjaa ei sovelleta henkilöihin, joiden tilanne rajoittuu kaikilta osin joko Yhdistyneeseen kuningaskuntaan tai unionin jäsenvaltioihin.

               Ch.SSC.4 artikla: Maahanmuuttohakemukset

               Sosiaaliturvajärjestelmien yhteensovittamisesta tehtyä pöytäkirjaa sovelletaan rajoittamatta jäsenvaltion tai Yhdistyneen kuningaskunnan oikeutta periä kansallisen lainsäädännön nojalla terveystarkastusmaksu, kun haetaan lupaa saapua kyseiseen valtioon tai oleskella, tehdä työtä ja asua siellä.

               II osasto: VIISUMIT LYHYTAIKAISTA OLESKELUA VARTEN

               VSTV.1 artikla: Viisumit lyhytaikaista oleskelua varten

               1.
                     Osapuolet toteavat, että ne mahdollistavat kansalaisilleen viisumivapaan matkustamisen lyhytkestoista oleskelua varten kansallisten lakiensa mukaisesti päivänä, jona tämä sopimus tulee voimaan. Jos osapuolet aikovat asettaa viisumipakon toisen osapuolen kansalaisille lyhytkestoista oleskelua varten, niiden on ilmoitettava asiasta toiselle osapuolelle hyvissä ajoin ja mahdollisuuksien mukaan vähintään kolme kuukautta ennen viisumipakon alkamista.

               2.
                     Jollei 3 kohdan ja FINPROV.10 [Tulevat unioniin liittymiset] artiklan soveltamisesta muuta johdu, jos Yhdistynyt kuningaskunta päättää asettaa viisumipakon lyhytkestoista oleskelua varten yhden jäsenvaltion kansalaisille, kyseinen viisumipakko koskee kaikkien jäsenvaltioiden kansalaisia.

               3.
                     Tämän artiklan soveltaminen ei rajoita Yhdistyneen kuningaskunnan ja Irlannin välisiä järjestelyjä yhteisen matkustusalueen osalta.

               VIIDES OTSAKE: KALASTUS

               Ensimmäinen luku: Alkumääräykset

               FISH.1 artikla: Osapuolten harjoittamat rantavaltioiden suvereniteettioikeudet

               Osapuolet vahvistavat, että rantavaltioiden suvereniteettioikeuksia, joiden nojalla osapuolet tutkivat, hyödyntävät, säilyttävät ja hoitavat vesiensä elollisia luonnonvaroja, olisi toteutettava kansainvälisen oikeuden periaatteiden nojalla ja niiden mukaisesti, mukaan lukien 10 päivänä joulukuuta 1982 tehty Yhdistyneiden Kansakuntien merioikeusyleissopimus.

               FISH.2 artikla: Tavoitteet ja periaatteet

               1.
                     Osapuolet tekevät yhteistyötä varmistaakseen, että niiden vesillä harjoitettava yhteisiin kalakantoihin kohdistuva kalastustoiminta on ympäristön kannalta kestävää pitkällä aikavälillä ja edistää taloudellisten ja sosiaalisten etujen saavuttamista, kunnioittaen kaikilta osin osapuolten harjoittamia itsenäisten rantavaltioiden oikeuksia ja velvollisuuksia.

               2.
                     Osapuolten yhteisenä tavoitteena on hyödyntää yhteisiä kalakantoja tasoilla, joiden tarkoituksena on ylläpitää ja asteittain palauttaa pyydettävien lajien kannat kestävän enimmäistuoton takaavaa biomassatasoa suuremmiksi.

                  3.         Osapuolet ottavat huomioon seuraavat periaatteet:

               (a)ennalta varautuvan lähestymistavan soveltaminen kalastuksenhoitoon;

               (b)yhteisten kalakantojen pitkän aikavälin (ekologisen, sosiaalisen ja taloudellisen) kestävyyden ja optimaalisen hyödyntämisen edistäminen;

               (c)kalastusta koskevien säilyttämis- ja hoitopäätösten tekeminen parhaiden käytettävissä olevien tieteellisten lausuntojen, pääasiassa Kansainvälisen merentutkimusneuvoston (ICES) antamien lausuntojen perusteella;

               (d)valikoivuuden varmistaminen kalastuksessa nuorten kalojen ja kutevien kalojen yhdyskuntien suojelemiseksi sekä tahattomien sivusaaliiden välttämiseksi ja vähentämiseksi;

               (e)kalastuksen meriekosysteemiin aiheuttamien haittavaikutusten asianmukainen huomioiminen ja minimoiminen sekä meren biologisen monimuotoisuuden säilyttämistarpeen asianmukainen huomioon ottaminen;

               (f)oikeasuhteisten ja syrjimättömien toimenpiteiden soveltaminen meren elollisten luonnonvarojen säilyttämiseksi ja kalavarojen hoitamiseksi siten, että samalla säilytetään osapuolten sääntelyautonomia;

               (g)yhteisten kalakantojen säilyttämisen ja kalastuksenhoidon kannalta olennaisten täydellisten ja tarkkojen tietojen keräämisen ja oikea-aikaisen jakamisen varmistaminen;

               (h)kalavarojen säilyttämis- ja hoitotoimenpiteiden noudattamisen varmistaminen sekä laittoman, ilmoittamattoman ja sääntelemättömän kalastuksen torjunta; ja

               (i)sen varmistaminen, että sovitut toimenpiteet pannaan hyvissä ajoin täytäntöön osapuolten sääntelykehyksissä.

               FISH.3 artikla: Määritelmät

               1.Tässä otsakkeessa tarkoitetaan:

               (a)(osapuolen) ’talousvyöhykkeellä’ 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen mukaisesti

               (I)unionin osalta sen jäsenvaltioiden Euroopassa sijaitseviin alueisiin rajoittuvia talousvyöhykkeitä;

               (II)Yhdistyneen kuningaskunnan talousvyöhykettä;

               (b)’kalastuksenhoidon ennalta varautuvalla lähestymistavalla’ toimintamallia, jossa riittävien tieteellisten tietojen puuttumisen perusteella ei voitaisi lykätä tai jättää toteuttamatta hoitotoimenpiteitä kohdelajien, niiden ohessa saaliiksi saatavien tai niistä riippuvaisten lajien sekä muiden kuin kohdelajien ja niiden ympäristön suojelemiseksi;

               (c)’yhteisillä kalakannoilla’ mitä tahansa meressä olevaa kalaa, myös äyriäisiä, joita esiintyy osapuolen vesillä, mukaan lukien nilviäiset ja äyriäiset,

               (d)’saaliskiintiöllä (TAC)’ suurinta sallittua saalista, eli määrää, joka yhdestä tai useammasta tietyn lajin kannasta voidaan pyytää tiettynä ajanjaksona;

               (e)’kiintiöimättömillä kalakannoilla’ kantoja, joita ei hoideta saaliskiintiöiden (TAC) avulla;

               (f)(osapuolen) ’aluemerellä’ 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen mukaisesti

               (I)unionin osalta FINPROV.1 [Alueellinen soveltamisala]  artiklan 1 kohdasta poiketen sen jäsenvaltioiden Euroopassa sijaitseviin alueisiin rajoittuvaa aluemerta;

               (II)Yhdistyneen kuningaskunnan aluemerta,

               (g)(osapuolen) ’vesillä’

               (I)unionin osalta FINPROV.1 artiklan [Alueellinen soveltamisala] 1 kohdasta poiketen jäsenvaltioiden talousvyöhykkeitä ja aluemeriä;

               (II)Yhdistyneen kuningaskunnan osalta sen talousaluetta ja aluemerta, pois lukien FISH.8 artiklan [Vesille pääsy], FISH.9 artiklan [Vastasuoritteet pääsyn peruuttamisen tai vähentämisen yhteydessä] ja liitteen FISH.4 [Pöytäkirja vesille pääsystä] soveltamiseksi Guernseyn voutikuntaan, Jerseyn voutikuntaan tai Mansaareen rajoittuva aluemeri;

               (h)(osapuolen) ’aluksella’

               (I)Yhdistyneen kuningaskunnan osalta Yhdistyneen kuningaskunnan lipun alla purjehtivaa kalastusalusta, joka on rekisteröity Yhdistyneessä kuningaskunnassa, Guernseyn voutikunnassa, Jerseyn voutikunnassa tai Mansaarella ja jolla on Yhdistyneen kuningaskunnan kalastusviranomaisen myöntämä lupa;

               (II)unionin osalta jonkin jäsenvaltion lipun alla purjehtivaa kalastusalusta, joka on rekisteröity unionissa.

               Toinen luku: Kalavarojen säilyttäminen ja kestävä hyödyntäminen

               FISH.4 artikla: Kalastuksenhoito

               1.
                     Kumpikin osapuoli päättää vesillään sovellettavista toimenpiteistä, joilla pyritään saavuttamaan FISH.2 [Tavoitteet ja periaatteet] artiklan 1 ja 2 kohdan mukaiset tavoitteet, FISH.2 [Tavoitteet ja periaatteet] artiklan 3 kohdassa esitetyt periaatteet huomioon ottaen.

               2.
                     Osapuoli perustaa 1 kohdassa tarkoitetut toimenpiteet parhaisiin käytettävissä oleviin tieteellisiin lausuntoihin.

               Osapuoli ei saa soveltaa 1 kohdassa tarkoitettuja toimenpiteitä toisen osapuolen aluksiin omilla vesillään, ellei se sovella samoja toimenpiteitä myös omiin aluksiinsa.

               Toinen alakohta ei rajoita osapuolten velvollisuksia, joita niillä on satamavaltion toimenpiteitä koskevan sopimuksen, Koillis-Atlantin kalastuskomission valvonta- ja täytäntöönpanosuunnitelman, Luoteis-Atlantin kalastusjärjestön säilyttämis- ja täytäntöönpanotoimenpiteiden sekä laittoman, ilmoittamattoman ja sääntelemättömän kalastuksen ehkäisemiseksi, estämiseksi ja lopettamiseksi toteutettavia satamavaltion toimenpiteitä koskevan Kansainvälisen Atlantin tonnikalojen suojelukomission antaman suosituksen 18-09 nojalla.

               Kalastuksen erityiskomitea voi muuttaa kolmannessa alakohdassa tarkoitettua olemassa olevien kansainvälisten velvoitteiden luetteloa.

               3.
                     Kumpikin osapuoli ilmoittaa toiselle osapuolelle 1 kohdassa tarkoitetuista uusista toimenpiteistä, jotka todennäköisesti vaikuttavat toisen osapuolen aluksiin, ennen kuin kyseisiä toimenpiteitä sovelletaan, ja antaa toiselle osapuolelle riittävästi aikaa esittää huomautuksia tai pyytää selvennystä.

               FISH.5 artikla: Luvat, vaatimustenmukaisuus ja täytäntöönpano

               1.
                     Jos aluksilla on pääsy kalastamaan toisen osapuolen vesillä FISH.8 artiklan [Vesille pääsy] ja FISH.10 artiklan [Pääsy Guernseyn voutikunnan, Jerseyn voutikunnan ja Mansaaren vesille] mukaisesti,

               (a)kumpikin osapuoli toimittaa toiselle osapuolelle riittävän ajoissa luettelon aluksista, joille se hakee kalastuslupia tai -lisenssejä; ja

               (b)toinen osapuoli myöntää kalastusluvan tai -lisenssin.

               2.
                     Kumpikin osapuoli toteuttaa kaikki tarvittavat toimenpiteet varmistaakseen, että sen alukset noudattavat toisen osapuolen vesillä kyseisiin aluksiin sovellettavia sääntöjä, mukaan lukien lupa- tai lisenssiehdot.

               Kolmas luku Vesille pääsyä ja vesiluonnonvaroja koskevat järjestelyt

               FISH.6 artikla: Kalastusmahdollisuudet

               1.Osapuolet tekevät yhteistyötä vahvistaakseen viimeistään kunkin vuoden 31 päivänä tammikuuta aikataulun neuvotteluille, joiden tavoitteena on sopia liitteessä FISH.1 lueteltujen kantojen TACeista seuraavaksi vuodeksi tai seuraaviksi vuosiksi. Aikataulussa otetaan huomioon muut rantavaltioiden vuotuiset neuvottelut, jotka vaikuttavat jompaankumpaan tai kumpaankin osapuoleen.

               2.Osapuolet neuvottelevat vuosittain sopiakseen viimeistään kunkin vuoden 10 päivänä joulukuuta seuraavan vuoden TACeista liitteessä FISH.1 luetelluille kannoille. Tähän sisältyy varhainen näkemysten vaihto prioriteeteista heti, kun TACien tasoa koskeva lausunto on saatu. Osapuolet sopivat kyseisistä TACeista

               (a)parhaiden käytettävissä olevien tieteellisten lausuntojen ja muiden asiaankuuluvien tekijöiden perusteella, sosioekonomiset näkökohdat mukaan lukien; ja

               (b)osapuolten sopimien monivuotisten säilyttämis- ja hoitostrategioiden mukaisesti.

               3.Osapuolten osuudet liitteessä FISH.1 lueteltujen kantojen TACeista jaetaan osapuolten kesken kyseisessä liitteessä vahvistettujen kiintiöosuuksien mukaisesti.

               4.Vuotuiset neuvottelut voivat koskea myös muun muassa seuraavia:

               (a)osapuolen TAC-osuuksien osien siirtäminen toiselle osapuolelle;

               (b)luettelo kannoista, joiden kalastus on kielletty;

               (c)TACien määrittäminen kannoille, joita ei ole lueteltu liitteessä FISH.1 tai liitteessä FISH.2, sekä osapuolten osuudet näistä kannoista;

               (d)kalastuksenhoitotoimenpiteet, mukaan lukien tarvittaessa pyyntiponnistusrajoitukset;

               (e)muut kuin tämän otsakkeen liitteissä luetellut osapuolten yhteisen edun mukaiset kannat.

               5.Osapuolet voivat jommankumman osapuolen pyynnöstä käydä neuvotteluja sopiakseen muutetuista TACeista.

               6.Osapuolten valtuuskuntien johtajat laativat ja allekirjoittavat kirjallisen pöytäkirjan osapuolten tämän artiklan nojalla käymien neuvottelujen tuloksena tekemistä järjestelyistä.

               7.Kumpikin osapuoli ilmoittaa riittävän ajoissa toiselle osapuolelle ennen liitteessä FISH.3 lueteltujen kantojen TACien vahvistamista tai muuttamista.

               8.Osapuolet sopivat ottavansa käyttöön mekanismin, jonka puitteissa kalastusmahdollisuuksia voidaan vuosittain siirtää osapuolten välillä vapaaehtoisuuden pohjalta. Kalastuksen erityiskomitea määrittää tämän mekanismin yksityiskohdat. Osapuolet tarkastelevat mahdollisuutta siirtää markkinahintaan tämän mekanismin kautta sellaisten käytettävissä olevien kantojen kalastusmahdollisuuksia, jotka ovat tai joiden odotetaan olevan alikalastettuja.

               FISH.7 artikla: Väliaikaiset TACit

               1.Jos osapuolet eivät ole sopineet jollekin liitteessä FISH.1 tai liitteessä FISH.2A tai B mainitulle kannalle TACia viimeistään 10 päivänä joulukuuta, niiden on välittömästi aloitettava neuvottelut uudelleen TACista sopimiseksi. Osapuolet pitävät tiiviisti yhteyttä voidakseen selvittää kaikki mahdolliset vaihtoehdot sopimukseen pääsemiseksi mahdollisimman pian.

               2.Jos jokin liitteessä FISH.1 tai liitteessä FISH.2A ja B mainittu kanta on ilman sovittua TACia 20 päivänä joulukuuta, kummakin osapuolen on vahvistettava väliaikainen TAC, joka vastaa ICESin suosittamaa tasoa ja jota sovelletaan 1 päivästä tammikuuta.

               3.Edellä olevasta 2 kohdasta poiketen erityiskantojen TACit vahvistetaan 5 kohdan nojalla hyväksyttyjen suuntaviivojen mukaisesti.

               4.Tässä artiklassa ’erityiskannoilla’ tarkoitetaan:

               (a)kantoja, joille ICES suosittaa nolla-TACia;

               (b)sekakalastuksessa pyydettyjä kantoja, jos kyseinen kanta tai muu saman kalastuksen kanta on haavoittuva; tai

               (c)muita kantoja, joiden osapuolet katsovat edellyttävän erityiskohtelua.

               5.Kalastuksen erityiskomitea hyväksyy erityiskantojen väliaikaisten TACien vahvistamista koskevat suuntaviivat viimeistään 1 päivänä heinäkuuta 2021.

               6.Joka vuosi, kun ICESiltä saadaan TACeja koskeva lausunto, osapuolet keskustelevat ensisijaisesti erityiskannoista ja 5 kohdan nojalla vahvistettujen suuntaviivojen soveltamisesta kummankin osapuolen väliaikaisten TACien vahvistamiseen.

               7.Kumpikin osapuoli vahvistaa osuutensa kustakin väliaikaisesta TACista, eikä tämä osuus saa ylittää vastaavassa liitteessä esitettyä osuutta.

               8.Edellä 2, 3 ja 7 kohdassa tarkoitettuja väliaikaisia TACeja ja osuuksia sovelletaan, kunnes päästään sopimukseen 1 kohdan mukaisesti.

               9.Kumpikin osapuoli ilmoittaa viipymättä toiselle osapuolelle 2 ja 3 kohdan mukaiset alustavat TACit ja 7 kohdan mukaisen alustavan osuutensa kustakin TACista.

               FISH.8 artikla: Vesille pääsy

               1.Edellyttäen, että TACeista on sovittu, kumpikin osapuoli myöntää toisen osapuolen aluksille pääsyn kalastamaan omilla vesillään asianomaisilla ICES-suuralueilla kyseisenä vuonna. Pääsy myönnetään vuosittaisissa neuvotteluissa määritellyllä tasolla ja määritellyin edellytyksin.

               2.Osapuolet voivat vuotuisten neuvottelujen yhteydessä sopia pääsyä koskevista täydentävistä edellytyksistä seuraavien osalta:

               (a)sovitut kalastusmahdollisuudet;

               (b)FISH.16 [Kalastuksen erityiskomitea] artiklan 1 kohdan c alakohdan nojalla laaditut mahdolliset monivuotiset strategiat kiintiöimättömille kalakannoille; ja

               (c)osapuolten sopimat tekniset ja säilyttämistoimenpiteet, sanotun kuitenkaan rajoittamatta FISH.4 artiklan [Kalastuksenhoito] soveltamista.

               3.Osapuolet käyvät vuotuiset neuvottelut, myös tämän artiklan 1 kohdassa tarkoitetun pääsyn tasosta ja edellytyksistä, vilpittömässä mielessä ja tavoitteenaan varmistaa molempia osapuolia tyydyttävä tasapaino kummankin osapuolen etujen välillä.

               4.Neuvottelujen tulosten olisi erityisesti johdettava siihen, että kumpikin osapuoli myöntää

               (a)pääsyn kalastamaan liitteessä FISH.1 ja liitteessä FISH.2.A, B ja F mainittuja kantoja omalla talousvyöhykkeellään (tai jos pääsy on myönnetty c alakohdan nojalla, kyseisessä alakohdassa mainituilla talousvyöhykkeillä ja alueilla) tasolla, joka on kohtuullisessa suhteessa osapuolten TAC-osuuksiin;

               (b)pääsyn kalastamaan kiintiöimättömiä kantoja omalla talousvyöhykkeellään (tai jos pääsy on myönnetty c alakohdan nojalla, kyseisessä alakohdassa mainituilla talousvyöhykkeillä ja alueilla) tasolla, joka vastaa vähintään kyseisen osapuolen kaudella 2012–2016 toisen osapuolen vesillä pyytämää keskimääräistä tonnimäärää; ja

               (c)vaatimukset täyttäville aluksille pääsyn osapuolten vesille, jotka sijaitsevat 6–12 meripeninkulman etäisyydellä perusviivasta ICES-alueilla 4c ja 7d-g, siinä laajuudessa kuin unionin kalastusaluksilla ja Yhdistyneen kuningaskunnan kalastusaluksilla oli pääsy kyseisille vesille 31 päivänä tammikuuta 2020.

               Tämän kohdan soveltamiseksi ’vaatimukset täyttävällä aluksella’ tarkoitetaan osapuolen alusta, joka on kalastanut edellisessä virkkeessä mainitulla alueella neljänä vuotena vuosien 2012 ja 2016 välisellä jaksolla, tai sen suoraan korvaavaa alusta.

               Edellä c alakohdassa tarkoitettuihin vuotuisiin neuvotteluihin voi sisältyä asianmukaisia taloudellisia sitoumuksia ja kiintiöiden siirtoja osapuolten välillä.

               5.Niin kauan kuin sovelletaan väliaikaista TACia ja siihen asti, että TACista on saatu sovittua, osapuolet myöntävät väliaikaisen pääsyn kalastamaan asianomaisilla ICES-suuralueilla seuraavasti:

               (a)liitteessä FISH.1 mainittujen kantojen ja kiintiöimättömien kantojen osalta 1 päivästä tammikuuta 31 päivään maaliskuuta 4 kohdan a ja b alakohdassa määrätyillä tasoilla;

               (b)liitteessä FISH.2 mainittujen kantojen osalta 1 päivästä tammikuuta 14 päivään helmikuuta 4 kohdan a alakohdassa määrätyillä tasoilla; ja

               (c)kun kyse on pääsystä kalastamaan 6–12 meripeninkulman alueella, 4 kohdan c alakohdan mukainen pääsy 1 päivästä tammikuuta 31 päivään tammikuuta tasolla, joka vastaa kyseisellä alueella edeltävien 3 kuukauden aikana kalastettua kuukauden keskimääräistä tonnimäärää.

               Tällaisen pääsyn on oltava kunkin a ja b alakohdassa tarkoitetun asiaankuuluvan kannan osalta suhteessa siihen keskimääräiseen prosenttiosuuteen, joka on osapuolen osuus vuotuisesta TACista ja jonka kyseisen osapuolen alukset ovat kalastaneet toisen osapuolen vesillä asianomaisella ICES-suuralueella samalla ajanjaksolla kolmen edeltävän kalenterivuoden aikana; samaa sovelletaan tarvittavin muutoksin pääsyyn, joka koskee kiintiöimättömien kantojen kalastamista.

               Kumpikin osapuoli ilmoittaa toiselle osapuolelle viimeistään 15 päivänä tammikuuta tämän kohdan  c alakohdassa tarkoitetun tilanteen osalta, viimeistään 31 päivänä tammikuuta liitteessä FISH.2 lueteltujen kantojen osalta ja viimeistään 15 päivänä maaliskuuta kaikkien muiden kantojen osalta vesille pääsyn tason ja edellytysten muutoksista, joita sovelletaan 1 päivästä helmikuuta c alakohdassa tarkoitettuun tilanteeseen, 15 päivästä helmikuuta liitteessä FISH.2 mainittuihin kantoihin ja 1 päivästä huhtikuuta muihin asiaankuuluvien ICES-suuralueiden kantoihin.

               6.Kun 5 kohdan c alakohdassa tarkoitettu tilanne on kestänyt yhden kuukauden, liitteessä FISH.2 mainittujen kantojen osalta on kulunut 1,5 kuukautta ja kaikkien muiden kantojen osalta on kulunut 3 kuukautta, osapuolet pyrkivät sopimaan väliaikaista pääsyä koskevista lisäjärjestelyistä asianmukaisella maantieteellisellä tasolla minimoidakseen kalastustoiminnalle aiheutuvat häiriöt, sanotun kuitenkaan rajoittamatta FISH.7 artiklan [Väliaikaiset TACit] 1 ja 8 kohdan soveltamista.

               7.Myöntäessään pääsyn 1 kohdan nojalla osapuoli voi ottaa huomioon sen, miten yksittäinen alus tai alusryhmät ovat noudattaneet sääntöjä sen vesillä edellisvuonna, sekä toisen osapuolen FISH.5 artiklan [Luvat, vaatimustenmukaisuus ja täytäntöönpano] 2 kohdan nojalla edellisvuonna toteuttamat toimenpiteet.

               8.Tätä artiklaa sovelletaan, jollei liitteestä FISH.4 [Pöytäkirja vesille pääsystä] muuta johdu.

               FISH.9 artikla: Vastasuoritteet vesille pääsyn peruuttamisen tai vähentämisen yhteydessä

               1.
                     Kun osapuoli, jäljempänä ’vastaanottava osapuoli’, antaa FISH.8 artiklan [Pääsy vesille] 5 kohdan nojalla ilmoituksen, toinen osapuoli, jäljempänä ’kalastusta harjoittava osapuoli’, voi toteuttaa vastasuoritteita, jotka ovat oikeassa suhteessa niihin taloudellisiin ja yhteiskunnallisiin vaikutuksiin, jota vesille pääsyä koskevan tason ja edellytysten muutoksesta aiheutuu. Tällainen vaikutus on mitattava luotettavan näytön perusteella eikä arvelujen tai vähäisen mahdollisuuden perusteella. Kalastusta harjoittava osapuoli voi keskeyttää kokonaan tai osittain pääsyn omille vesilleen ja kalastustuotteille GOODS.5 artiklan [Tullikielto] nojalla myönnetyn tullietuuskohtelun asettaen kuitenkin etusijalle vastasuoritteet, jotka häiritsevät vähiten tämän sopimuksen toimintaa.

               2. Edellä 1 kohdassa tarkoitettu vastasuorite voi tulla voimaan aikaisintaan seitsemän päivän kuluttua siitä, kun kalastusta harjoittava osapuoli on ilmoittanut vastaanottavalle osapuolelle aikomuksestaan soveltaa 1 kohdan nojalla keskeytystä, ja joka tapauksessa aikaisintaan 1 päivänä helmikuuta 8 artiklan [Pääsy vesille] 5 kohdan c alakohdassa tarkoitetun tilanteen osalta, aikaisintaan 15 päivänä helmikuuta liitteessä FISH.2 mainittujen kantojen osalta ja aikaisintaan 1 päivänä huhtikuuta kaikkien muiden kantojen osalta. Osapuolet neuvottelevat erityiskomiteassa päästäkseen molempia osapuolia tyydyttävään ratkaisuun. Kyseisessä ilmoituksessa on mainittava

               (a)päivämäärä, jona kalastusta harjoittava osapuoli aikoo panna keskeytyksen täytäntöön; ja

               (b)keskeytettävät velvoitteet ja suunnitellun keskeytyksen taso.

               3.           Kun vastasuoritteita koskeva ilmoitus on tehty 2 kohdan mukaisesti, vastaanottava osapuoli voi pyytää välimieslautakunnan asettamista kuudennen osan I osaston [Riitojen ratkaiseminen] INST.14 artiklan [Välimiesmenettely] mukaisesti ilman että sen tarvitsee ensin turvautua INST.13 artiklan [Neuvottelut] mukaisiin neuvotteluihin. Välimieslautakunta voi tutkia ainoastaan sitä, ovatko vastasuoritteet 1 kohdan mukaisia. Välimieslautakunnan on kuudennen osan I osaston [Riitojen ratkaiseminen] INST.19 artiklassa [Kiireelliset menettelyt] soveltamiseksi käsiteltävä asiaa kiireellisenä.

               4.  Jos 1 kohdassa tarkoitettujen vastasuoritteiden toteuttamisen edellytykset eivät enää täyty, tällaiset toimenpiteet on peruttava välittömästi.

               5.
                     Kun 3 kohdassa tarkoitetussa menettelyssä on tehty kalastusta harjoittavalle osapuolelle kielteinen päätös ja vastaanottava osapuoli katsoo, että vastasuoritteet ovat merkittävästi ristiriidassa 1 kohdan kanssa, se voi pyytää välimieslautakuntaa 30 päivän kuluessa sen antamasta ratkaisusta määrittämään tämän sopimuksen mukaisten velvoitteiden keskeytyksen tason, joka ei saa ylittää tasoa, joka vastaa vastasuoritteiden soveltamisesta johtuvia mitätöiviä tai heikentäviä vaikutuksia. Pyynnössä on ehdotettava keskeyttämisen tasoa 1 kohdassa esitettyjen periaatteiden ja minkä tahansa asiaankuuluvan INST.34C artiklassa [Velvollisuuksien keskeyttäminen LPFS.3.12 artiklan 12 kohdan, FISH.9 artiklan 5 kohdan ja FISH.14 artiklan 7 kohdan soveltamiseksi] määrätyn periaatteen mukaisesti. Vastaanottava osapuoli voi soveltaa tämän sopimuksen mukaisten velvollisuuksien keskeyttämisen tasoa välimieslautakunnan määrittämän keskeytyksen tason mukaisesti aikaisintaan 15 päivän kuluttua tällaisen ratkaisun antamisesta.

               6.           Osapuoli ei saa vedota WTO-sopimukseen tai mihinkään muuhun kansainväliseen sopimukseen estääkseen toista osapuolta keskeyttämästä tämän artiklan mukaisia velvoitteitaan.

               FISH.10 artikla: Pääsy Guernseyn voutikunnan, Jerseyn voutikunnan ja Mansaaren vesille

               1.
                     Poiketen siitä, mitä FISH.8 artiklan [Vesille pääsy] 1 ja 3–7 kohdassa, FISH.9 [Vastasuoritteet vesille pääsyn peruuttamisen tai vähentämisen yhteydessä] artiklassa ja liitteessä FISH.4 [Pöytäkirja vesille pääsystä] määrätään, kumpikin osapuoli myöntää toisen osapuolen aluksille pääsyn kalastamaan vesillään siten, että pääsy vastaa sen kalastustoiminnan todellista laajuutta ja luonnetta, jota toisen osapuolen vaatimusten mukaisten alusten voidaan osoittaa harjoittaneen 1 päivän helmikuuta 2017 ja 31 päivän tammikuuta 2020 välisellä ajanjaksolla olemassa olleiden perussopimusten mukaisten järjestelyjen nojalla.

               2.
                     Tämän artiklan soveltamiseksi ja siltä osin kuin tämän otsakkeen muita artikloja sovelletaan tämän artiklan nojalla vahvistettuihin pääsyjärjestelyihin tarkoitetaan:

               (a)’vaatimukset täyttävällä aluksella’ Guernseyn voutikuntaan, Jerseyn voutikuntaan, Mansaareen tai jäsenvaltioon rajoittuvilla vesillä harjoitetun kalastustoiminnan osalta alusta, joka on kalastanut kyseiseen alueeseen tai kyseiseen jäsenvaltioon rajoittuvalla aluemerellä yli 10 päivää millä tahansa niistä kolmesta 12 kuukauden ajanjaksosta, jotka päättyvät 31 päivänä tammikuuta tai 1 päivän helmikuuta 2017 ja 31 päivän tammikuuta 2020 välisenä aikana;

               (b)(osapuolen) ’aluksella’ Yhdistyneen kuningaskunnan osalta Yhdistyneen kuningaskunnan lipun alla purjehtivaa kalastusalusta, joka on rekisteröity Guernseyn voutikunnassa, Jerseyn voutikunnassa tai Mansaarella ja jolla on Yhdistyneen kuningaskunnan kalastusviranomaisen myöntämä lupa;

               (c)(osapuolen) ’vesillä’

               (I)unionin osalta jäsenvaltioon rajoittuvaa aluemerta; ja

               (II)Yhdistyneen kuningaskunnan osalta Guernseyn voutikuntaan, Jerseyn voutikuntaan tai Mansaareen rajoittuvaa aluemerta.

               3.
                     Kumppanuusneuvosto päättää jommankumman osapuolen pyynnöstä 90 päivän kuluessa tämän sopimuksen voimaantulosta, että tämän artiklan, FISH.11 artiklan [Kalastustuotteiden tuontiin ja suoraan aluksesta purkamiseen liittyvät ilmoitusmääräajat] ja kaikkien muiden tämän otsakkeen määräysten siltä osin kuin ne liittyvät kyseisissä artikloissa määrättyihin järjestelyihin sekä OTH.9 artiklan [Maantieteellinen soveltaminen] 3–5 kohdan soveltaminen lopetetaan Guernseyn voutikunnan, Jerseyn voutikunnan ja/tai Mansaaren osalta 30 päivän kuluessa kyseisestä päätöksestä.

               4.
                     Kumppanuusneuvosto voi päättää muuttaa tätä artiklaa, FISH.11 artiklaa [Kalastustuotteiden tuontiin ja suoraan aluksesta purkamiseen liittyvät ilmoitusmääräajat] ja muita tämän otsakkeen määräyksiä siltä osin kuin ne liittyvät kyseisissä artikloissa määrättyihin järjestelyihin.

               FISH.11 artikla: Kalastustuotteiden tuontiin ja suoraan aluksesta purkamiseen liittyvät ilmoitusmääräajat

               1.Unioni soveltaa kalastustuotteisiin, jotka Guernseyn tai Jerseyn voutikunnassa rekisteröidyt Yhdistyneen kuningaskunnan lipun alla purjehtivat alukset ovat pyytäneet mainittuihin alueisiin rajautuvalla aluemerellä tai jäsenvaltioon rajautuvalla aluemerellä, seuraavia ilmoitusmääräaikoja:

               (a)tuoreiden kalastustuotteiden purkamisesta unionin alueelle on tehtävä ennakkoilmoitus vähintään 3–5 tuntia etukäteen;

               (b)kalastustuotelähetysten meriteitse tapahtuvien suorien siirtojen osalta on ilmoitettava varmennettu saalistodistus vähintään 1–3 tuntia ennen arvioitua saapumisaikaa unionin alueelle.

               2.Tässä artiklassa tarkoitetaan ilmaisulla ’kalastustuotteet’ kaikkia merikalalajeja, nilviäisiä ja äyriäisiä.

               FISH.12 artikla: Kalastuksenhoitoalueiden yhdenmukaistaminen

               1.
                     Osapuolet pyytävät viimeistään 1 päivänä heinäkuuta 2021 ICESiltä lausuntoa kalastuksenhoitoalueiden ja arviointiyksiköiden yhdenmukaistamisesta liitteessä FISH.1 tähdellä merkittyjen kantojen osalta.

               2.
                     Kuuden kuukauden kuluessa 1 kohdassa tarkoitetun lausunnon vastaanottamisesta osapuolet tarkastelevat yhdessä kyseistä lausuntoa ja harkitsevat yhdessä asianomaisten kantojen hoitoalueisiin tehtäviä mukautuksia sopiakseen niistä johtuvista muutoksista liitteessä FISH.1 esitettyyn kantojen ja osuuksien luetteloon.

               FISH.13 artikla: Eräiden muiden kantojen TAC-osuudet

               1.Osapuolten osuudet tiettyjen muiden kantojen TACeista vahvistetaan liitteessä FISH.2.

               2.Kumpikin osapuoli ilmoittaa osuutensa asianomaisille valtioille ja kansainvälisille järjestöille liitteessä FISH.2 olevassa A–D kohdassa esitetyn jakojärjestelyn mukaisesti.

               3.Liitteessä FISH.2C ja D vahvistettujen osuuksien myöhemmistä muutoksista päätetään asianomaisilla monenvälisillä foorumeilla.

               4.Liitteessä FISH.2A ja B vahvistettujen osuuksien myöhemmistä muutoksista 30 päivän 2026 jälkeen päätetään asianomaisilla monenvälisillä foorumeilla, sanotun kuitenkaan rajoittamatta kumppanuusneuvoston valtuuksien soveltamista 16 artiklan [Kalastuksen erityiskomitea] 3 kohdassa.

               5.Molemmat osapuolet hallinnoivat liitteessä FISH.2A-D mainittuja kantoja FISH.2 artiklassa [Tavoitteet ja periaatteet] esitettyjen tavoitteiden ja periaatteiden mukaisesti.

               Neljäs luku Hallintojärjestelyt

               FISH.14 artikla: Korjaavat toimenpiteet ja riitojenratkaisu

               1.Jos osapuolen, jäljempänä ’vastaajaosapuoli’, väitetään jättäneen noudattamatta tätä otsaketta (lukuun ottamatta 2 kohdassa käsiteltyjä väitettyjä laiminlyöntejä), toinen osapuoli, jäljempänä ’kantajaosapuoli’, voi asiasta vastaajaosapuolelle ilmoitettuaan

               (a)keskeyttää kokonaan tai osittain pääsyn omille vesilleen sekä kalastustuotteille GOODS.5 artiklan [Tullikielto] nojalla myönnetyn tullietuuskohtelun; ja

               (b)keskeyttää kokonaan tai osittain muille tuotteille GOODS.5 artiklan [Tullikielto] nojalla myönnetyn tullietuuskohtelun, jos se katsoo että a alakohdassa tarkoitettu keskeytys ei ole oikeassa suhteessa väitetyn laiminlyönnin taloudellisiin ja yhteiskunnallisiin vaikutuksiin; ja

               (c)keskeyttää kokonaan tai osittain toisen osan [Talouskumppanuus] ensimmäisen otsakkeen [Kauppa] – lukuun ottamatta XI osastoa [Avoimen ja terveen kilpailun tasapuoliset toimintaedellytykset ja kestävä kehitys] – mukaiset velvollisuudet, jos se katsoo, että a ja b alakohdassa tarkoitettu keskeytys ei ole oikeassa suhteessa väitetyn laiminlyönnin taloudellisiin ja yhteiskunnallisiin vaikutuksiin. Jos ensimmäinen otsake [Kauppa] keskeytetään kokonaan, myös kolmas otsake [Maantieliikenne] keskeytetään.

               2.Jos osapuolen, jäljempänä ’vastaajaosapuoli’, väitetään jättäneen noudattamatta FISH.10 artiklaa [Pääsy Guernseyn voutikunnan, Jerseyn voutikunnan ja Mansaaren vesille], FISH.11 artiklaa [Kalastustuotteiden tuontiin ja suoraan aluksesta purkamiseen liittyvät ilmoitusmääräajat] tai mitä tahansa muuta tämän otsakkeen määräystä siltä osin kuin se liittyy kyseisissä artikloissa määrättyihin järjestelyihin, toinen osapuoli, jäljempänä ’kantajaosapuoli’ voi asiasta vastaajaosapuolelle ilmoitettuaan

               (a)keskeyttää kokonaan tai osittain pääsyn FISH.10 artiklassa [Pääsy Guernseyn voutikunnan, Jerseyn voutikunnan ja Mansaaren vesille] tarkoitetuille vesilleen;

               (b)keskeyttää kokonaan tai osittain kalastustuotteille GOODS.5 artiklan [Tullikielto] nojalla myönnetyn tullietuuskohtelun, jos se katsoo että a alakohdassa tarkoitettu keskeytys ei ole oikeassa suhteessa väitetyn laiminlyönnin taloudellisiin ja yhteiskunnallisiin vaikutuksiin;

               (c)keskeyttää kokonaan tai osittain muille tuotteille GOODS.5 artiklan [Tullikielto] nojalla myönnetyn tullietuuskohtelun, jos se katsoo että a ja b alakohdassa tarkoitettu keskeytys ei ole oikeassa suhteessa väitetyn laiminlyönnin taloudellisiin ja yhteiskunnallisiin vaikutuksiin; ja

               poiketen siitä, mitä 1 kohdassa määrätään, korvaavia toimenpiteitä, jotka vaikuttavat FISH.10 artiklan [Pääsy Guernseyn voutikunnan, Jerseyn voutikunnan ja Mansaaren vesille], FISH.11 artiklan [Kalastustuotteiden tuontiin ja suoraan aluksesta purkamiseen liittyvät ilmoitusmääräajat] nojalla vahvistettuihin järjestelyihin tai minkä tahansa muiden tämän otsakkeen määräysten nojalla vahvistettuihin järjestelyihin siltä osin kuin ne liittyvät kyseisissä artikloissa määrättyihin järjestelyihin, ei saa toteuttaa sen vuoksi, että osapuoli ei väitetysti noudata otsakkeen määräyksiä, jotka eivät liity kyseisiin järjestelyihin.

               3.
                     Edellä 1 ja 2 kohdassa tarkoitettujen toimenpiteiden on oltava oikeassa suhteessa vastaajaosapuolen väitettyyn laiminlyöntiin ja sen taloudellisiin ja yhteiskunnallisiin vaikutuksiin.

               4.
                     Edellä 1 ja 2 kohdassa tarkoitettu toimenpide voi tulla voimaan aikaisintaan 7 päivän kuluttua siitä kun kantajaosapuoli on ilmoittanut vastaajaosapuolelle ehdotetusta keskeyttämisestä. Osapuolet neuvottelevat kalastuksen erityiskomiteassa päästäkseen molempia osapuolia tyydyttävään ratkaisuun. Kyseisessä ilmoituksessa on mainittava

               (a)seikka, jonka vuoksi kantajaosapuoli katsoo, että vastaajaosapuoli ei ole noudattanut sopimusta;

               (b)päivämäärä, jona kantajaosapuoli aikoo keskeyttää soveltamisen; ja

               (c)suunnitellun keskeyttämisen taso.

               5.       Kantajaosapuolen on 14 päivän kuluessa 4 kohdassa tarkoitetusta ilmoituksesta riitautettava vastaajaosapuolen väitetty 1 ja 2 kohdassa tarkoitettu tämän otsakkeen noudattamatta jättäminen pyytämällä välimieslautakunnan perustamista kuudennen osan I osaston [Riitojen ratkaiseminen] INST.14 artiklan [Välimiesmenettely] nojalla. Tämän artiklan mukaiseen välimiesmenettelyyn turvaudutaan turvautumatta ensin INST.13 artiklan [Neuvottelut] mukaisiin neuvotteluihin. Välimieslautakunnan on kuudennen osan I osaston [Riitojen ratkaiseminen] INST.19 artiklassa [Kiireelliset menettelyt] soveltamiseksi käsiteltävä asiaa kiireellisenä.

               6.
                     Keskeyttäminen lakkaa, kun:

               (a)kantajaosapuoli katsoo, että toinen osapuoli noudattaa tämän otsakkeen mukaisia velvoitteitaan; tai

               (b)välimieslautakunta päättää, että vastaajaosapuoli ei ole laiminlyönyt tämän otsakkeen mukaisia velvoitteitaan.

               7.
                     Kun 5 kohdassa tarkoitetussa menettelyssä on tehty kantajaosapuolelle kielteinen päätös ja vastaajaosapuoli katsoo, että vastasuoritteet ovat merkittävästi ristiriidassa 1 tai 2 kohdan kanssa, se voi pyytää välimieslautakuntaa 30 päivän kuluessa sen antamasta ratkaisusta määrittämään tämän sopimuksen mukaisten velvoitteiden keskeytyksen tason, joka ei saa ylittää tasoa, joka vastaa vastasuoritteiden soveltamisesta johtuvia mitätöiviä tai heikentäviä vaikutuksia. Pyynnössä on ehdotettava keskeyttämisen tasoa 1 tai 2 kohdan mukaisesti ja minkä tahansa asiaankuuluvan INST.34C artiklassa [Velvollisuuksien keskeyttäminen OTHS.3.12 artiklan 12 kohdan, FISH.9 artiklan 5 kohdan ja FISH.14 artiklan 7 kohdan soveltamiseksi] määrätyn periaatteen mukaisesti. Vastaajaosapuoli voi soveltaa tämän sopimuksen mukaisten velvollisuuksien keskeyttämisen tasoa välimieslautakunnan määrittämän keskeytyksen tason mukaisesti aikaisintaan 15 päivän kuluttua tällaisen ratkaisun antamisesta.

               8.
                     Osapuoli ei saa estää toista osapuolta keskeyttämästä tämän artiklan mukaisten velvollisuuksiensa suorittamista vetoamalla WTO-sopimukseen tai mihinkään muuhun kansainväliseen sopimukseen.

               FISH.15 artikla: Tietojen yhteiskäyttö

               Osapuolet jakavat tietoja, jotka ovat tarpeen tämän otsakkeen täytäntöönpanon tukemiseksi, kummankin osapuolen lainsäädännön mukaisesti.

               FISH.16 artikla: Kalastuksen erityiskomitea

               1.Kalastuksen erityiskomitea voi erityisesti

               (a)tarjota foorumin kestävään kalastuksenhoitoon liittyvälle keskustelulle ja yhteistyölle;

               (b)pohtia monivuotisten säilyttämis- ja hoitostrategioiden kehittämistä TACien ja muiden hoitotoimenpiteiden vahvistamisen perustaksi;

               (c)laatia monivuotisia strategioita FISH.8 artiklan [Vesille pääsy] 2 kohdan b alakohdassa tarkoitettujen kiintiöimättömien kantojen säilyttämiseksi ja hoitamiseksi;

               (d)pohtia kalastuksenhoito- ja säilyttämistoimenpiteitä, mukaan lukien kiireelliset toimenpiteet ja toimenpiteet kalastuksen valikoivuuden varmistamiseksi;

               (e)pohtia lähestymistapoja tietojen keräämiseen tieteellisiä ja kalastuksenhoitotarkoituksia varten, tällaisten tietojen jakamiseen (mukaan lukien seurannan, valvonnan ja noudattamisen valvonnan kannalta merkitykselliset tiedot) sekä tieteellisten elinten kuulemiseen parhaista käytettävissä olevista tieteellisistä lausunnoista;

               (f)pohtia toimenpiteitä, joilla varmistetaan sovellettavien sääntöjen noudattaminen, mukaan lukien yhteiset valvonta-, seuranta- ja tarkkailuohjelmat sekä tietojenvaihto kalastusmahdollisuuksien käytön seurannan sekä valvonnan ja täytäntöönpanon helpottamiseksi;

               (g)laatia suuntaviivat FISH.7 artiklan [Väliaikaiset TACit] 5 kohdassa tarkoitettujen TACien vahvistamiseksi;

               (h)valmistella vuotuisia neuvotteluja;

               (i)pohtia purkamissatamien nimeämiseen liittyviä kysymyksiä, mukaan lukien osapuolten mahdollisuus ilmoittaa ajoissa tällaisista nimeämisistä ja niihin mahdollisesti tehtävistä muutoksista;

               (j)vahvistaa määräajat niiden ilmoitusten tekemiselle, jotka koskevat FISH.4 artiklan [Kalastuksenhoito] 3 kohdassa tarkoitettuja toimenpiteitä ja FISH.5 artiklan [Luvat, vaatimustenmukaisuus ja täytäntöönpano] 1 kohdassa tarkoitettuja alusluetteloita, sekä FISH.6 artiklan [Kalastusmahdollisuudet] 7 kohdassa tarkoitetulle ilmoitukselle.

               (k)perustaa foorumin FISH.9 artiklan [Vastasuoritteet] 2 kohdan ja FISH.14 artiklan [Korjaavat toimenpiteet] 4 kohdan mukaisia neuvotteluja varten;

               (l)laatia suuntaviivat FISH.8 artiklan [Vesille pääsy] käytännön soveltamisen tukemiseksi;

               (m)laatia mekanismin kalastusmahdollisuuksien vapaaehtoista vuosittaista siirtoa varten osapuolten välillä, kuten FISH.6 artiklan [Kalastusmahdollisuudet] 8 kohdassa tarkoitetaan; ja

               (n)pohtia FISH.10 artiklan [Pääsy Guernseyn voutikunnan, Jerseyn voutikunnan ja Mansaaren vesille] ja FISH.11 artiklan [Kalastustuotteiden tuontiin ja suoraan aluksesta purkamiseen liittyvät ilmoitusmääräajat] soveltamista ja täytäntöönpanoa.

               2.
                     Kalastuksen erityiskomitea voi hyväksyä toimenpiteitä, mukana lukien päätökset ja suositukset

               (a)osapuolten neuvottelujen päätteeksi FISH.6 artiklan [Kalastusmahdollisuudet] nojalla sopimien seikkojen kirjaamisen osalta;

               (b)minkä tahansa tämän artiklan 1 kohdan b, c, d, e, f, g, i, j, l, m tai n alakohdassa tarkoitetun seikan osalta;

               (c)FISH.4 [Kalastuksenhoito] artiklan 2 kohdassa tarkoitetun olemassa olevien kansainvälisten velvoitteiden luettelon muuttamisen osalta;

               (d)minkä tahansa muun tämän otsakkeen nojalla toteutettavan kestävää kalastuksenhoitoa koskevan yhteistyön osatekijän osalta; ja

               (e)FISH.18 artiklan [Uudelleentarkastelu] mukaista uudelleentarkastelua koskevien yksityiskohtaisten sääntöjen osalta.

               3.
                     Kumppanuusneuvostolla on valtuudet muuttaa liitteitä FISH.1, FISH.2 ja FISH.3.

               FISH.17 artikla: Soveltamisen lopettaminen

               1.Kumpikin osapuoli voi milloin tahansa lopettaa tämän otsakkeen soveltamisen ilmoittamalla asiasta kirjallisesti diplomaattiteitse, sanotun kuitenkaan rajoittamatta FINPROV.8 artiklan [Sopimuksen irtisanominen] tai OTH.10 artiklan [Toisen osan soveltamisen lopettaminen] soveltamista. Tällöin ensimmäisen otsakkeen [Kauppa], toisen otsakkeen [Ilmailu], kolmannen otsakkeen [Maantieliikenne] ja tämän otsakkeen [Kalastus] voimassaolo päättyy ilmoittamispäivää seuraavan yhdeksännen kuukauden ensimmäisenä päivänä.

               2.     Jos tämän otsakkeen soveltaminen lopetetaan 1 kohdan, FINPROV.8 artiklan [Sopimuksen irtisanominen] tai OTH.10 artiklan [Toisen osan soveltamisen lopettaminen] nojalla, osapuolille tästä otsakkeesta sille vuodelle, jona otsakkeen voimassaolo päättyy, johtuvia velvoitteita sovelletaan vuoden loppuun.

               3.
                     Sen estämättä, mitä 1 kohdassa määrätään, toinen otsake [Ilmailu] voi jäädä voimaan, jos osapuolet sopivat sisällyttävänsä VI osaston [Avoimen ja terveen kilpailun tasapuoliset toimintaedellytykset ja kestävä kehitys] asiaankuuluvat osat.

               4.
                     Poiketen siitä, mitä 1–3 kohdassa määrätään, ja rajoittamatta FINPROV.8 artiklan [Sopimuksen irtisanominen] tai OTH.10 artiklan [Toisen osan soveltamisen lopettaminen] soveltamista

               a) FISH.10 artikla [Pääsy Guernseyn voutikunnan, Jerseyn voutikunnan ja Mansaaren vesille], FISH.11 artikla [Kalastustuotteiden tuontiin ja suoraan aluksesta purkamiseen liittyvät ilmoitusmääräajat] tai mikä tahansa muu tämän otsakkeen määräys siltä osin kuin se liittyy kyseisissä artikloissa määrättyihin järjestelyihin pysyy voimassa, jolleivat osapuolet toisin sovi, kunnes

               (I)kumpi tahansa osapuoli lopettaa sen soveltamisen antamalla kirjallisen ilmoituksen soveltamisen lopettamisesta kolmen vuoden varoitusajalla; tai

               (II)OTH.9 artiklan [Maantieteellinen soveltaminen] 3–5 kohta lakkaa olemasta voimassa, jos kyseinen päivä on aikaisempi;

               b)
                     4 kohdan a alakohdan i alakohtaa sovellettaessa ilmoitus soveltamisen lopettamisesta voidaan antaa Guernseyn voutikunnan, Jerseyn voutikunnan tai Mansaaren tai niistä useamman osalta, ja FISH.10 artiklan [Pääsy Guernseyn voutikunnan, Jerseyn voutikunnan ja Mansaaren vesille], FISH.11 artiklan [Kalastustuotteiden tuontiin ja suoraan aluksesta purkamiseen liittyvät ilmoitusmääräajat] ja minkä tahansa muun tämän otsakkeen määräyksen siltä osin kuin se liittyy kyseisissä artikloissa määrättyihin järjestelyihin voimassaolo jatkuu niiden alueiden osalta, joista ei ole annettu ilmoitusta soveltamisen lopettamisesta; ja

               (c)4 kohdan a alakohdan i alakohtaa sovellettaessa, jos sopimuksen OTH.9 artiklan [Maantieteellinen soveltaminen] 3–5 kohta lakkaa olemasta voimassa Guernseyn voutikunnan, Jerseyn voutikunnan tai Mansaaren tai niistä useamman osalta (mutta ei kaikkien), FISH.10 artiklan [Pääsy Guernseyn voutikunnan, Jerseyn voutikunnan ja Mansaaren vesille], FISH.11 artiklan [Kalastustuotteiden tuontiin ja suoraan aluksesta purkamiseen liittyvät ilmoitusmääräajat] artiklan ja minkä tahansa muun tämän otsakkeen määräyksen siltä osin kuin se liittyy kyseisissä artikloissa määrättyihin järjestelyihin voimassaolo jatkuu niiden alueiden osalta, joilla OTH.9 artiklan [Maantieteellinen soveltaminen] 3–5 kohdan voimassaolo jatkuu.

               FISH.18 artikla: Uudelleentarkastelulauseke

               1.Osapuolet tarkastelevat tämän otsakkeen täytäntöönpanoa yhdessä uudelleen kumppanuusneuvostossa neljän vuoden kuluttua liitteessä FISH.4 [Pöytäkirja vesille pääsystä] olevassa 1 artiklassa tarkoitetun sopeutumiskauden päättymisestä, jotta voidaan harkita, voidaanko järjestelyjä entisestään kodifioida ja vahvistaa, myös vesille pääsyn osalta.

               2.Tällainen uudelleentarkastelu voidaan toistaa myöhemmin neljän vuoden välein ensimmäisen uudelleentarkastelun jälkeen.

               3.Osapuolet päättävät uudelleentarkastelua koskevista yksityiskohtaisista säännöistä etukäteen kalastuksen erityiskomiteassa.

               4.Uudelleentarkastelun on mahdollistettava erityisesti aiempia vuosia koskeva arviointi seuraavien osalta:

               (a)määräykset, jotka koskevat FISH.8 artiklan [Vesille pääsy] mukaista osapuolten vesille pääsyä;

               (b)liitteissä FISH.1, 2 ja 3 esitetyt TAC-osuudet;

               (c)vuotuisten neuvottelujen osana FISH.6 [Kalastusmahdollisuudet] artiklan 4 kohdan nojalla tehtyjen siirtojen lukumäärä ja laajuus sekä FISH.6 [Kalastusmahdollisuudet] artiklan 8 kohdan nojalla tehtyjen siirtojen lukumäärä ja laajuus;

               (d)vuotuisten TACien vaihtelut;

               (e)se, miten kumpikin osapuoli on noudattanut tämän otsakkeen määräyksiä, ja se, miten kummankin osapuolen alukset ovat noudattaneet kyseisiin aluksiin sovellettavia sääntöjä toisen osapuolen vesillä ollessaan;

               (f)tämän otsakkeen nojalla toteutetun yhteistyön luonne ja laajuus; ja

               (g)muut seikat, joista osapuolet päättävät etukäteen kalastuksen erityiskomiteassa.

               FISH.19 artikla: Suhde muihin sopimuksiin

               1.Jollei 2 kohdasta muuta johdu, tämä otsake ei rajoita muiden sellaisten voimassa olevien sopimusten soveltamista, jotka koskevat jommankumman osapuolen alusten kalastusta toisen osapuolen lainkäyttöalueella.

               2.Tämä otsake korvaa kokonaan kaikki voimassa olevat sopimukset tai järjestelyt, jotka koskevat unionin kalastusalusten harjoittamaa kalastusta Guernseyn voutikuntaan, Jerseyn voutikuntaan ja Mansaareen rajoittuvalla aluemerellä, ja Guernseyn voutikunnassa, Jerseyn voutikunnassa tai Mansaaressa rekisteröityjen Yhdistyneen kuningaskunnan kalastusalusten harjoittamaa kalastusta jäsenvaltioon rajautuvalla aluemerellä. Jos kumppanuusneuvosto on kuitenkin tehnyt 10 artiklan [Pääsy Guernseyn voutikunnan, Jerseyn voutikunnan ja Mansaaren vesille] 3 kohdan mukaisesti päätöksen sopimuksen soveltamisen lopettamisesta Guernseyn voutikunnan, Jerseyn voutikunnan tai Mansaaren osalta, asiaankuuluvat järjestelyt eivät korvaudu niiden alueiden osalta, joita tällainen päätös koskee.

               KUUDES OSASTO: MUUT MÄÄRÄYKSET

               OTH.1 artikla: Määritelmät

               Ellei toisin määrätä, tämän sopimuksen toista osaa, keskinäisestä hallinnollisesta avunannosta tulliasioissa tehtyä pöytäkirjaa ja hallinnollisesta yhteistyöstä ja petosten torjunnasta arvonlisäverotuksen alalla sekä veroihin ja tulleihin liittyvien saatavien perinnässä annettavasta keskinäisestä avunannosta tehtyä pöytäkirjaa sovellettaessa tarkoitetaan

               (a)’maataloustuotteella’ maataloussopimuksen liitteessä 1 lueteltua tuotetta;

               (b)’tulliviranomaisella’

               (I)unionin osalta tulliasioista vastaavia Euroopan komission yksiköitä tai tapauksen mukaan jäsenvaltion tullihallintoa ja muita viranomaisia, joilla on valtuudet soveltaa ja valvoa tullilainsäädäntöä; ja

               (II)Yhdistyneen kuningaskunnan osalta vero- ja tullivirastoa (Her Majesty’s Revenue and Custom) ja mitä tahansa muuta tulliasioista vastaavaa viranomaista.

               (c)’tullilla’ mitä tahansa tullia tai maksua, joka kannetaan tavaran tuonnista tai siihen liittyen, pois lukien:

               (I)toisen osan ensimmäisen otsakkeen I osaston GOODS.4 artiklan [Kansallinen kohtelu sisäisen verotuksen ja sääntelyn alalla] mukaisesti kannetut, sisäistä veroa vastaavat maksut;

               (II)polkumyyntitulli, erityinen suojatoimi, tasoitustulli tai suojatulli, jota sovelletaan yhdenmukaisesti tapauksen mukaan GATT 1994 -sopimuksen, polkumyynnin vastaisen sopimuksen, maataloussopimuksen, tukia ja tasoitustulleja koskevan sopimuksen tai suojalausekesopimuksen kanssa; tai

               (III)tuonnista tai siihen liittyen kannetut maksut, jotka on rajattu tarjottujen palvelujen likimääräisten kustannusten määrään;

               (d)’CPC:llä’ yhteistä tavaraluokitusta (Statistical Papers Series M No. 77, taloudellisten ja sosiaalisten asiain osasto, Yhdistyneiden kansakuntien tilastokomissio, New York, 1991);

               (e) ’voimassa olevalla tai nykyisellä’ tämän sopimuksen voimaantullessa voimassa olevaa;

               (f)’osapuolen tavaroilla’ GATT 1994 -sopimuksen määritelmän mukaisia kotimaisia tuotteita, joihin sisältyvät osapuolen alkuperätavarat;

               (g)’harmonoidulla järjestelmällä’ maailman tullijärjestön kehittämää harmonoitua tavarankuvaus- ja koodausjärjestelmää kaikkine oikeudellisine huomautuksineen ja muutoksineen;

               (h)’nimikkeellä’ harmonoidun järjestelmän tariffiluokituksen neljää ensimmäistä numeroa;

               (i)’oikeushenkilöllä’ sovellettavan lainsäädännön mukaan joko voiton tuottamiseksi tai muuta tarkoitusta varten asianmukaisesti perustettua tai muulla tavoin järjestettyä, yksityisessä tai julkisessa omistuksessa olevaa mitä tahansa oikeussubjektia, kuten yrityksiä, säätiöitä, henkilöyhtiöitä, yhteisyrityksiä, yksityisiä elinkeinonharjoittajia tai yhdistyksiä;

               (j)’toimenpiteellä’ mitä tahansa osapuolen toimenpidettä, joka voi olla lain, määräyksen, säännön, menettelyn, päätöksen, hallinnollisen toimen, vaatimuksen tai käytännön muodossa;
                  71

               (k)’osapuolen toimenpiteellä’ toimenpidettä, jonka toteuttavat tai pitävät voimassa

               (I)keskus-, alue- tai paikallistason hallintoelimet tai viranomaiset; ja

               (II)julkishallinnon ulkopuoliset elimet käyttäessään keskus-, alue- tai paikallistason hallintoelinten tai viranomaisten niille siirtämiä valtuuksia;

               ’Osapuolen toimenpiteellä’ toimenpiteitä, joita toteuttavat tai pitävät voimassa tämän kohdan i ja ii alakohdassa luetellut tahot antamalla määräyksiä, ohjaamalla tai valvomalla, joko suoraan tai välillisesti, muiden tahojen toimintaa näiden toimenpiteiden osalta;

               (l)’osapuolen luonnollisella henkilöllä’
                  72

               (I)Euroopan unionin osalta jäsenvaltion kansalaista sen lainsäädännön mukaisesti
                  73
               ; ja

               (II)Yhdistyneen kuningaskunnan osalta Yhdistyneen kuningaskunnan kansalaista;

               (m)’henkilöllä’ luonnollista henkilöä tai oikeushenkilöä;

               (n)’terveys- ja kasvinsuojelutoimella’ terveys- ja kasvinsuojelusopimuksen liitteessä A olevassa 1 kohdassa tarkoitettua toimenpidettä;

               (o)’kolmannella maalla’ maata tai aluetta, joka on tämän sopimuksen alueellisen soveltamisalan ulkopuolella;

               (p)’valtiosopimusoikeutta koskevalla Wienin yleissopimuksella’ Wienissä 23 päivänä toukokuuta 1969 tehtyä valtiosopimusoikeutta koskevaa Wienin yleissopimusta; ja

               (q)’WTO:lla’ Maailman kauppajärjestöä.

               OTH.2 artikla: WTO-sopimukset

               Tässä sopimuksessa WTO-sopimuksiin viitataan seuraavasti:

               (a)’maataloussopimuksella’ WTO-sopimuksen liitteeseen 1A sisältyvää sopimusta maataloudesta;

               (b)’polkumyynnin vastaisella sopimuksella’ sopimusta tullitariffeja ja kauppaa koskevan yleissopimuksen 1994 VI artiklan soveltamisesta;

               (c)’GATS-sopimuksella’ WTO-sopimuksen liitteeseen 1B sisältyvää palvelukaupan yleissopimusta;

               (d)’GATT 1994 -sopimuksella’ WTO-sopimuksen liitteeseen 1A sisältyvää tullitariffeja ja kauppaa koskevaa yleissopimusta 1994;

               (e)’julkisia hankintoja koskevalla sopimuksella’ WTO-sopimuksen liitteessä 4 olevaa sopimusta julkisista hankinnoista
                  74
               ;

               (f)’suojalausekesopimuksella’ WTO-sopimuksen liitteeseen 1A sisältyvää sopimusta suojalausekkeista;

               (g)’tukisopimuksella’ WTO-sopimuksen liitteeseen 1A sisältyvää tukia ja tasoitustulleja koskevaa sopimusta;

               (h)’terveys- ja kasvinsuojelusopimuksella’ WTO-sopimuksen liitteeseen 1A sisältyvää sopimusta terveys- ja kasvinsuojelutoimista;

               (i)’kaupan teknisiä esteitä koskevalla sopimuksella’ WTO-sopimuksen liitteeseen 1A sisältyvää sopimusta kaupan teknisistä esteistä;

               (j)’TRIPS-sopimuksella’ WTO-sopimuksen liitteeseen 1C sisältyvää sopimusta teollis- ja tekijänoikeuksien kauppaan liittyvistä näkökohdista; ja

               (k)’WTO-sopimuksella’ Maailman kauppajärjestön perustamisesta 15 päivänä huhtikuuta 1994 Marrakeshissa tehtyä Marrakeshin sopimusta.

               OTH.3 artikla: Vapaakauppa-alueen perustaminen

               Osapuolet perustavat vapaakauppa-alueen, joka on GATT 1994 -sopimuksen XXIV artiklan ja GATS-sopimuksen V artiklan mukainen.

               OTH.4 artikla: Suhde WTO-sopimukseen

                  Osapuolet vahvistavat WTO-sopimuksen ja muiden sellaisten sopimusten, joiden osapuolia ne ovat, mukaiset oikeutensa ja velvollisuutensa toisiinsa nähden.

                  Tämän sopimuksen ei voida tulkita edellyttävän kummankaan osapuolen toimivan tavalla, joka ei olisi yhteensopiva sen WTO-sopimuksen mukaisten velvoitteiden kanssa.

               OTH.4a artikla: WTO:n oikeuskäytäntö

               Tämän osan määräysten tulkinnassa ja soveltamisessa on otettava huomioon WTO:n riitojenratkaisuelimen hyväksymissä WTO:n riitojenratkaisupaneelien ja valituselimen raporteissa sekä riitojen ratkaisemista koskevan sopimuksen nojalla annetuissa välitystuomioissa olevat asiaan liittyvät tulkinnat.

               OTH.5 artikla: Velvoitteiden täyttäminen

               Kumpikin osapuoli toteuttaa kaikki tämän osan mukaisten velvoitteidensa täyttämiseksi tarvittavat yleiset ja erityiset toimenpiteet, mukaan lukien toimenpiteet, joilla varmistetaan, että keskus-, alue- ja paikallistason hallintoelimet ja viranomaiset sekä valtiosta riippumattomat elimet noudattavat tämän osan mukaisia määräyksiä käyttäessään niille siirrettyä toimivaltaa.

               OTH.7 artikla: Viittaukset säädöksiin ja muihin sopimuksiin

                  1.Kun tässä osassa viitataan osapuolen lakeihin ja määräyksiin, näiden lakien ja määräysten katsotaan sisältävän niihin tehdyt muutokset, jollei tosin määrätä.

                  2.
                        Kun tässä osassa viitataan kansainvälisiin sopimuksiin tai siihen sisältyy niitä joko kokonaisuudessaan tai osittain, niiden katsotaan, jollei toisin määrätä, sisältävän niihin tehdyt muutokset tai niiden jatkosopimukset, jotka tulevat voimaan kummassakin osapuolessa tämän sopimuksen allekirjoituspäivästä alkaen tai sen jälkeen. Jos tällaisten muutosten tai jatkosopimusten vuoksi tämän osan määräysten täytäntöönpanossa tai soveltamisessa nousee esiin jokin kysymys, osapuolten on toisen osapuolen pyynnöstä neuvoteltava keskenään, jotta voidaan löytää kumpaakin osapuolta tyydyttävä ratkaisu.

               OTH.8 artikla: Kumppanuusneuvoston tehtävät toisessa osassa

               Kumppanuusneuvosto voi

               (a)tehdä päätöksiä, joilla muutetaan

               (I)toisen osan ensimmäisen otsakkeen I osaston 2 lukua [Alkuperäsäännöt] ja sen liitteitä ORIG.31 artiklan [Tämän luvun ja sen liitteiden muuttaminen] mukaisesti;

               (II)liitteissä TBT- [XX] ja TBT- [ZZ] vahvistettuja järjestelyjä TBT.9 artiklan [Markkinavalvontaa ja muiden tuotteiden kuin elintarvikkeiden turvallisuutta ja vaatimustenmukaisuutta koskeva yhteistyö] 8 kohdan mukaisesti;

               (III)lisäyksiä A ja B liitteessä TBT-5 [Viinikauppa] olevan 2 artiklan [Tuotemääritelmät, viininvalmistusmenetelmät ja -käsittelyt] 3 kohdan mukaisesti;

               (IV)lisäystä C liitteessä TBT-5 [Viinikauppa] olevan 3 artiklan [Osapuolten alueelle tapahtuvaa tuontia koskevat todistusvaatimukset] 3 kohdan mukaisesti;

               (V)lisäyksiä A, B, C ja D liitteessä TBT-4 [Luonnonmukaiset tuotteet] olevan 1 artiklan [Tavoite ja soveltamisala] mukaisesti;

               (VI)lisäyksiä 1–3 liitteessä TBT-2 [Lääkkeet] olevan 1 artiklan [Määritelmät] ja 2 artiklan [Tuotteen määritelmä] mukaisesti;

               (VII)valtuutettuja talouden toimijoita koskevaa liitettä, keskinäisestä hallinnollisesta avunannosta tulliasioissa tehtyä pöytäkirjaa, petosten torjunnasta arvonlisäverotuksen alalla sekä veroihin ja tulleihin liittyvien saatavien perinnässä annettavasta keskinäisestä avunannosta tehtyä pöytäkirjaa ja CUSTMS.16 artiklan [Väliaikainen maahantuonti] 2 kohdassa vahvistettua tuoteluetteloa CUSTMS.21 artiklan [Muutokset] mukaisesti;

               (VIII)liitteessä PPROC.1 olevan B jakson kyseistä alajaksoa PPROC.18 artiklan [Liitteessä PPROC-1 olevan B jakson muuttaminen] mukaisesti;

               (IX)liitettä ENER-1 [LUETTELOT ENERGIATUOTTEISTA, HIILIVEDYISTÄ JA RAAKA-AINEISTA], liitettä ENER-2 [ENERGIA- JA YMPÄRISTÖTUET] ja liitettä ENER-3 [KOLMANSIEN OSAPUOLTEN KÄYTTÖOIKEUKSIEN JA OMISTAJUUDEN ERIYTTÄMISEN SOVELTAMATTA JÄTTÄMINEN INFRASTRUKTUURIIN] ENER.31 artiklan [Tehokas täytäntöönpano ja muutokset] mukaisesti;

               (X)LPFS.3.2 artiklan [Soveltamisala ja poikkeukset] 4 kohtaa kyseisen kohdan mukaisesti, LPFS.3.3 artiklan [Yleishyödylliset taloudelliset palvelut] 2 kohdan kolmatta virkettä kyseisen kohdan neljännen virkkeen mukaisesti, LPFS.3.3 artiklan [Yleishyödylliset taloudelliset palvelut] 3 kohtaa kyseisen kohdan mukaisesti, LPFS.3.5 artiklaa [Kielletyt tuet ja tuet, joihin sovelletaan ehtoja] kyseisen artiklan 1 kohdan mukaisesti ja LPFS.3.11 artiklaa [Takaisinperintä] kyseisen artiklan 7 kohdan mukaisesti, 3 luvussa [Tukien valvonta];

               (XI)FISH.10 artiklaa [Guernseyn voutikunta, Jerseyn voutikunta ja Mansaari], FISH.11 artiklaa [Kalastustuotteiden tuontiin ja suoraan aluksesta purkamiseen liittyvät ilmoituskaudet] ja mitä tahansa muuta viidennen otsakkeen [Kalastus] säännöstä FISH.10 artiklan [Guernseyn voutikunta, Jerseyn voutikunta ja Mansaari] 4 kohdan mukaisesti;

               (XII)liitteitä FISH.1, FISH.2 ja FISH.3 FISH.16 artiklan [Kalastuksen erityiskomitea] 3 kohdan mukaisesti;

               (XIII)mitä tahansa muita määräyksiä, pöytäkirjoja, lisäyksiä tai liitteitä, joiden osalta tällaisen päätöksen mahdollisuudesta määrätään nimenomaisesti tämän sopimuksen toisessa osassa;

               (b)kumppanuusneuvoston voi myös tehdä päätöksiä tämän sopimuksen toisen osan määräysten tulkinnasta.

               OTH.9 artikla: Maantieteellinen soveltaminen

               1.
                     Tämän sopimuksen määräyksiä, jotka koskevat tavaroiden tullikohtelua, mukaan lukien alkuperäsäännöt ja kyseisen kohtelun väliaikainen keskeyttäminen, sovelletaan unionin osalta myös niihin unionin tullialueen alueisiin, jotka määritellään Euroopan parlamentin ja neuvoston asetuksen (EU) N:o 952/2013
                  75
                4 artiklassa ja jotka eivät kuulu seitsemännen osan [Loppumääräykset] FINPROV.1 artiklan [Alueellinen soveltamisala] a alakohdan soveltamisalaan.

               2.
                     FINPROV.1 [Alueellinen soveltamisala] artiklan 2, 3 ja 4 kohdan soveltamista rajoittamatta tämän osan mukaisia osapuolten oikeuksia ja velvollisuuksia osapuolen aluemeren ulkopuolisiin alueisiin, mukaan lukien merenpohja ja merenpohjan alaiset kerrostumat, joihin osapuoli käyttää täysivaltaisia oikeuksia tai tuomiovaltaa kansainvälisen oikeuden mukaisesti, mukaan lukien Montego Bayssa 10 päivänä joulukuuta 1982 tehty Yhdistyneiden kansakuntien merioikeusyleissopimus, ja osapuolen lait ja määräykset, jotka ovat sopusoinnussa kansainvälisen oikeuden kanssa.
                  76

               3.
                     Toisen osan ensimmäisen otsakkeen IV osaston [Tavarakauppa] 1 lukua [NTMA], 2 lukua [Alkuperäsäännöt] ja 5 lukua [Tulli ja kaupan helpottaminen] sekä kyseisiin lukuihin liitettyjä pöytäkirjoja ja liitteitä sovelletaan Yhdistyneen kuningaskunnan osalta myös FINPROV.1 artiklan [Alueellinen soveltamisala] 2 kohdassa tarkoitettuihin alueisiin, 4 kohdassa säädetyin poikkeuksin. Tätä varten FINPROV.1 artiklan [Alueellinen soveltamisala] 2 kohdassa tarkoitettujen alueiden katsotaan olevan osa Yhdistyneen kuningaskunnan tullialuetta. FINPROV.1 artiklan [Alueellinen soveltamisala] 2 kohdassa tarkoitettujen alueiden tulliviranomaiset vastaavat näiden lukujen ja niihin liitettyjen pöytäkirjojen ja liitteiden soveltamisesta ja täytäntöönpanosta alueillaan. Kyseisten säännösten viittaukset ’tulliviranomaisiin’ on tulkittava tämän mukaisesti. Pyynnöt ja tiedonannot, jotka perustuvat näihin lukuihin ja niihin liitettyihin pöytäkirjoihin ja liitteisiin, käsittelee kuitenkin Yhdistyneen kuningaskunnan tulliviranomainen.

               4.
                     Toisen osan ensimmäisen otsakkeen IV osaston [Tavarakauppa] 5 luvun [Tulli ja kaupan helpottaminen] CUSTMS.9 artiklaa [Valtuutetut talouden toimijat], LIITETTÄ CUSTMS-1 [Valtuutetut talouden toimijat] ja hallinnollisesta yhteistyöstä ja petosten torjunnasta arvonlisäverotuksen alalla sekä veroihin ja tulleihin liittyvien saatavien perinnässä annettavasta keskinäisestä avunannosta tehtyä pöytäkirjaa ei sovelleta Guernseyn voutikuntaan ja Jerseyn voutikuntaan.

               5.
                     Toisen osan ensimmäisen otsakkeen IV osaston [Tavarakauppa] 3 lukua [Terveys- ja kasvinsuojelutoimet] ja 4 lukua [Kaupan tekniset esteet] sovelletaan Yhdistyneen kuningaskunnan osalta myös FINPROV.1 [Alueellinen soveltamisala] 2 kohdassa tarkoitettuihin alueisiin. FINPROV.1 artiklan [Alueellinen soveltamisala] 2 kohdassa tarkoitettujen alueiden viranomaiset vastaavat näiden lukujen ja niiden liitteiden soveltamisesta ja täytäntöönpanosta alueillaan ja tähän liittyvät viittaukset tulkitaan tämän mukaisesti. Pyynnöt ja tiedonannot, jotka perustuvat näihin lukuihin ja niiden liitteisiin, käsittelevät kuitenkin Yhdistyneen kuningaskunnan viranomaiset.

               6.
                     Sanotun rajoittamatta FINPROV.8 artiklan [Sopimuksen irtisanominen] ja OTH.10 artiklan [Toisen osan soveltamisen lopettaminen] soveltamista ja elleivät osapuolet toisin sovi, tämän artiklan 3–5 kohta pysyy voimassa kunnes jompikumpi seuraavista toteutuu:

               (a)jommankumman osapuolen toiselle osapuolelle antamasta kirjallisesta irtisanomisilmoituksesta on kulunut kolme vuotta tai

               (b)FISH.10 artikla [Guernseyn voutikunta, Jerseyn voutikunta ja Mansaari], FISH.11 artikla [Kalastustuotteiden tuontiin ja suoraan aluksesta purkamiseen liittyvät ilmoituskaudet] ja mikä tahansa viidennen otsakkeen [Kalastus] säännös, siltä osin kuin se koskee kyseisissä artikloissa säädettyjä järjestelyjä, lakkaa olemasta voimassa.

               7.
                     Soveltamisen lopettamista koskeva ilmoitus voidaan 6 kohdan a alakohdan tarkoituksiin antaa Guernseyn voutikuntaa, Jerseyn voutikuntaa ja Mansaarta koskien kaikkien tai osan näistä osalta ja tämän artiklan 3–5 kohta pysyvät voimassa niiden alueiden osalta, joista ei ole annettu soveltamisen lopettamista koskevaa ilmoitusta.

               8.
                     Jos FISH.10 artikla [Guernseyn voutikunta, Jerseyn voutikunta ja Mansaari], FISH.11 artikla [Kalastustuotteiden tuontiin ja suoraan aluksesta purkamiseen liittyvät ilmoituskaudet] ja mikä tahansa viidennen otsakkeen [Kalastus] säännös, siltä osin kuin se koskee kyseisissä artikloissa säädettyjä järjestelyjä, lakkaa olemasta voimassa yhden tai useamman alueista Guernseyn voutikunta, Jerseyn voutikunta ja Mansaari osalta (mutta ei kaikkien osalta), tämän artiklan 3–5 kohta pysyy voimassa koskien niitä alueita, joiden osalta FISH.10 artikla [Guernseyn voutikunta, Jerseyn voutikunta ja Mansaari], FISH.11 artikla [Kalastustuotteiden tuontiin ja suoraan aluksesta purkamiseen liittyvät ilmoituskaudet] ja mikä tahansa viidennen otsakkeen [Kalastus] säännös, siltä osin kuin se koskee kyseisissä artikloissa säädettyjä järjestelyjä, pysyvät voimassa.

               OTH.10 artikla: Toisen osan soveltamisen lopettaminen

                  Kumpikin osapuoli voi milloin tahansa lopettaa tämän osan soveltamisen ilmoittamalla asiasta kirjallisesti diplomaattiteitse, sanotun kuitenkaan rajoittamatta FINPROV.8 artiklan [Sopimuksen irtisanominen] soveltamista. Tällöin tämän osan voimassaolo päättyy ilmoittamispäivää seuraavan yhdeksännen kuukauden ensimmäisenä päivänä. Neljännen otsakkeen [Sosiaaliturvan yhteensovittaminen ja lyhytaikaiset viisumit] ja sosiaaliturvajärjestelmien yhteensovittamista koskevan pöytäkirjan soveltamista ei voida lopettaa tämän artiklan nojalla.

               KOLMAS OSA: LAINVALVONTA JA RIKOSOIKEUDELLINEN YHTEISTYÖ

               I osasto: Yleiset määräykset

               LAW.GEN.1 artikla: Tavoite

               1.Tämän osan tavoitteena on määrätä jäsenvaltioiden ja unionin toimielinten, elinten, toimistojen ja virastojen sekä Yhdistyneen kuningaskunnan välisestä lainvalvonta- ja oikeusyhteistyöstä rikosten ennalta estämisessä, tutkimisessa, paljastamisessa ja rikoksiin liittyvissä syytetoimissa sekä rahanpesun ja terrorismin rahoituksen ehkäisemisessä ja torjunnassa.

               2.Tätä osaa sovelletaan ainoastaan rikosasioita koskevaan lainvalvonta- ja oikeusyhteistyöhön, jota tehdään yksinomaan Yhdistyneen kuningaskunnan sekä unionin ja jäsenvaltioiden välillä. Sitä ei sovelleta tilanteisiin, joita syntyy jäsenvaltioiden välillä tai jäsenvaltioiden ja unionin toimielinten, elinten, toimistojen ja virastojen välillä, eikä sitä sovelleta sellaisten viranomaisten toimintaan, jotka vastaavat kansallisesta turvallisuudesta kyseisellä alalla.

               LAW.GEN.2 artikla: Määritelmät

               Tässä osassa tarkoitetaan

               (a)’kolmannella maalla’ muuta maata kuin valtiota;

               (b)’erityisillä henkilötietoryhmillä’ henkilötietoja, joista ilmenee rotu tai etninen alkuperä, poliittisia mielipiteitä, uskonnollinen tai filosofinen vakaumus tai ammattiliiton jäsenyys, sekä geneettisiä tietoja, biometrisiä tietoja, joita käsitellään henkilön yksiselitteistä tunnistamista varten, terveyttä koskevia tietoja taikka luonnollisen henkilön seksuaalista käyttäytymistä ja suuntautumista koskevia tietoja;

               (c)’geneettisillä tiedoilla’ kaikenlaisia henkilötietoja, jotka koskevat yksilön perittyjä tai hankittuja geneettisiä ominaisuuksia, joista selviää yksilöllistä tietoa kyseisen henkilön fysiologiasta tai terveydentilasta ja jotka on saatu erityisesti kyseisen henkilön biologisesta näytteestä analysoimalla;

               (d)’biometrisillä tiedoilla’ kaikkia luonnollisen henkilön fyysisiin ja fysiologisiin ominaisuuksiin tai käyttäytymiseen liittyvällä teknisellä käsittelyllä saatuja henkilötietoja, kuten kasvokuvia tai sormenjälkitietoja, joiden perusteella kyseinen luonnollinen henkilö voidaan tunnistaa tai kyseisen henkilön tunnistaminen voidaan varmistaa;

               (e)’käsittelyllä’ toimintoa tai toimintoja, joita kohdistetaan henkilötietoihin tai henkilötietoja sisältäviin tietojoukkoihin joko automaattista tietojenkäsittelyä käyttäen tai manuaalisesti, kuten tietojen keräämistä, tallentamista, järjestämistä, jäsentämistä, säilyttämistä, muokkaamista tai muuttamista, hakua, kyselyä, käyttöä, tietojen luovuttamista siirtämällä, levittämällä tai asettamalla ne muutoin saataville, tietojen yhteensovittamista tai yhdistämistä, rajoittamista, poistamista tai tuhoamista;

               (f)’henkilötietojen tietoturvaloukkauksella’ tietoturvaloukkausta, jonka seurauksena on siirrettyjen, tallennettujen tai muuten käsiteltyjen henkilötietojen vahingossa tapahtuva tai lainvastainen tuhoaminen, häviäminen, muuttaminen, luvaton luovuttaminen taikka pääsy tietoihin;

               (g)’rekisterillä’ mitä tahansa jäsenneltyä henkilötietoja sisältävää tietojoukkoa, josta tiedot ovat saatavilla tietyin perustein, oli tietojoukko sitten keskitetty, hajautettu tai toiminnallisin tai maantieteellisin perustein jaettu;

               (h)’lainvalvonta- ja oikeusyhteistyön erityiskomitealla’ INST.2 [Komiteat] artiklalla perustettua tämännimistä komiteaa.

               LAW.GEN.3 artikla: Ihmisoikeuksien ja perusvapauksien suojelu

               1.Tässä osassa määrätty yhteistyö perustuu osapuolten ja jäsenvaltioiden pitkäaikaiseen demokratian kunnioittamiseen, oikeusvaltioperiaatteeseen sekä muun muassa ihmisoikeuksien yleismaailmallisessa julistuksessa ja Euroopan ihmisoikeussopimuksessa esitettyjen yksilön perusoikeuksien ja -vapauksien suojeluun, ja siihen, että kyseisen yleissopimuksen mukaisten oikeuksien ja vapauksien toteutuminen osapuolten sisäisesti on tärkeää.

               2.Mikään tässä osassa ei muuta velvollisuutta kunnioittaa perusoikeuksia ja oikeudellisia periaatteita, sellaisina kuin ne ilmenevät erityisesti Euroopan ihmisoikeussopimuksessa ja unionin ja sen jäsenvaltioiden osalta Euroopan unionin perusoikeuskirjassa.

               LAW.GEN.4 artikla: Henkilötietojen suoja

               8.Tässä osassa tarkoitettu yhteistyö perustuu osapuolten pitkäaikaiseen sitoutumiseen korkeatasoisen henkilötietojen suojan varmistamiseen.

               9.Tämän korkeatasoisen suojan huomioon ottamiseksi osapuolet varmistavat, että tämän osan nojalla käsiteltäviin henkilötietoihin sovelletaan osapuolten tietosuojajärjestelmissä tehokkaita suojatoimia, joihin kuuluvat seuraavat:

               (a)henkilötietoja käsitellään lainmukaisesti ja asianmukaisesti noudattaen tietojen minimoinnin, käyttötarkoituksen rajoittamisen, paikkansapitävyyden ja säilytyksen rajoittamisen periaatteita;

               (b)erityisten henkilötietoryhmien käsittely sallitaan vain siinä määrin kuin se on välttämätöntä ja edellyttäen, että noudatetaan asianmukaisia suojatoimia, jotka on mukautettu käsittelyn riskeihin;

               (c)käsittelyyn liittyvää riskiä vastaava turvallisuustaso varmistetaan asianmukaisin teknisin ja organisatorisin toimenpitein, erityisesti erityisten henkilötietoryhmien käsittelyn osalta;

               (d)rekisteröidyillä on täytäntöönpanokelpoinen oikeus tutustua tietoihin sekä oikaista ja poistaa niitä, jollei laissa ole säädetty mahdollisista rajoituksista, jotka muodostavat demokraattisessa yhteiskunnassa välttämättömän ja oikeasuhteisen toimenpiteen yleisen edun mukaisten tärkeiden tavoitteiden turvaamiseksi;

               (e)jos tietoturvaloukkaus aiheuttaa luonnollisten henkilöiden oikeuksille ja vapauksille riskin, toimivaltaiselle valvontaviranomaiselle ilmoitetaan tietoturvaloukkauksesta ilman aiheetonta viivytystä; jos tietoturvaloukkaus todennäköisesti aiheuttaa luonnollisten henkilöiden oikeuksille ja vapauksille suuren riskin, siitä ilmoitetaan myös rekisteröidyille, jollei laissa ole säädetty mahdollisista rajoituksista, jotka muodostavat demokraattisessa yhteiskunnassa välttämättömän ja oikeasuhteisen toimenpiteen yleisen edun mukaisten tärkeiden tavoitteiden turvaamiseksi;

               (f)tietojen siirtäminen edelleen kolmanteen maahan on sallittua ainoastaan siinä tapauksessa, että noudatetaan siirron kannalta asianmukaisia ehtoja ja suojatoimia, joilla varmistetaan, että suojan tasoa ei vaaranneta;

               (g)riippumattomat viranomaiset huolehtivat tietosuojaa koskevien suojatoimien noudattamisen ja täytäntöönpanon valvonnasta; ja

               (h)rekisteröidyillä on täytäntöönpanokelpoinen oikeus tehokkaisiin hallinnollisiin ja oikeudellisiin muutoksenhakukeinoihin, jos tietosuojaa koskevia suojatoimia on rikottu.

               10.Yhdistynyt kuningaskunta omasta puolestaan ja unioni, myös minkä tahansa jäsenvaltionsa puolesta, ilmoittavat lainvalvonta- ja oikeusyhteistyön erityiskomitealle valvontaviranomaiset, joiden tehtävänä on valvoa tämän osan nojalla tehtävään yhteistyöhön sovellettavien tietosuojasääntöjen täytäntöönpanoa ja varmistaa niiden noudattaminen. Valvontaviranomaisten on tehtävä yhteistyötä tämän osan noudattamisen varmistamiseksi.

               11.Tämän osan määräyksiä henkilötietojen käsittelystä sovelletaan henkilötietojen käsittelyyn, joka on osittain tai kokonaan automaattista, sekä sellaisten henkilötietojen käsittelyyn muussa kuin automaattisessa muodossa, jotka muodostavat rekisterin osan tai joiden on tarkoitus muodostaa rekisterin osa.

               12.Tämä artikla ei rajoita henkilötietojen käsittelyä koskevien tämän osan erityismääräysten soveltamista.

               LAW.GEN.5 artikla: Yhteistyön laajuus siinä tapauksessa, että jäsenvaltio ei enää osallistu vastaaviin unionin lainsäädännön mukaisiin toimenpiteisiin

               1.Tätä artiklaa sovelletaan, jos jäsenvaltio lakkaa osallistumasta tämän osan määräyksiä vastaaviin rikosoikeuden alan lainvalvonta- ja oikeusyhteistyötä koskeviin unionin oikeuden säännöksiin tai niihin perustuvien oikeuksien soveltaminen jäsenvaltioon lakkaa.

               2.Yhdistynyt kuningaskunta voi ilmoittaa unionille kirjallisesti aikomuksestaan lopettaa tämän osan säännösten soveltaminen kyseisen jäsenvaltion osalta.

               3.Edellä olevan 2 kohdan nojalla tehty ilmoitus tulee voimaan siinä mainittuna päivänä, joka ei saa olla aikaisempi kuin päivä, jona jäsenvaltio lakkaa osallistumasta 1 kohdassa tarkoitettuihin unionin oikeuden säännöksiin tai niihin perustuvien oikeuksien soveltaminen jäsenvaltioon lakkaa.

               4.Jos Yhdistynyt kuningaskunta ilmoittaa tämän artiklan nojalla aikomuksestaan lopettaa tämän osan määräysten soveltamisen, lainvalvonta- ja oikeusyhteistyön erityiskomitea kokoontuu päättämään tarvittavista toimenpiteistä sen varmistamiseksi, että tämän osaston nojalla aloitettu yhteistyö, johon lopettaminen vaikuttaa, saatetaan päätökseen asianmukaisella tavalla. Joka tapauksessa kaikkien sellaisten henkilötietojen osalta, jotka on saatu tämän osan määräysten nojalla tehtävän yhteistyön kautta ennen kyseisten määräysten soveltamisen lopettamista, osapuolet varmistavat, että tietosuoja säilyy soveltamisen lopettamisen jälkeen tasolla, jolla se oli, kun henkilötiedot siirrettiin.

               5.Unioni ilmoittaa Yhdistyneelle kuningaskunnalle diplomaattiteitse kirjallisesti päivämäärän, jona jäsenvaltion osallistuminen kyseisiin unionin lainsäädännön säännöksiin tai niihin perustuvien oikeuksien soveltaminen jäsenvaltioon alkaa uudelleen. Tämän osan säännöksiä aletaan soveltaa uudelleen kyseisenä päivänä tai, jos se on myöhempi, ilmoitusta seuraavan kuukauden ensimmäisenä päivänä.

               6.Tämän artiklan soveltamisen helpottamiseksi unioni ilmoittaa Yhdistyneelle kuningaskunnalle, jos jäsenvaltio lakkaa osallistumasta tämän osan määräyksiä vastaaviin rikosoikeuden alan lainvalvonta- ja oikeusyhteistyötä koskeviin unionin oikeuden säännöksiin tai niihin perustuvien oikeuksien soveltaminen jäsenvaltioon lakkaa.

               II osasto: DNA-, sormenjälki- ja ajoneuvorekisteritietojen vaihto

               LAW.PRUM.5 artikla: Tavoite

               Tämän osaston tavoitteena on luoda Yhdistyneen kuningaskunnan ja jäsenvaltioiden toimivaltaisten lainvalvontaviranomaisten välille DNA-tunnisteiden, sormenjälkitietojen ja tiettyjen kotimaisten ajoneuvorekisteritietojen automaattista siirtämistä koskeva vastavuoroinen yhteistyö ja tietojen vaihto.

               LAW.PRUM.6 artikla: Määritelmät

               Tässä osastossa tarkoitetaan:

               (a)’toimivaltaisella lainvalvontaviranomaisella’ kotimaista poliisi-, tulli- tai muuta viranomaista, jolla on sisäisen lainsäädännön antamat valtuudet paljastaa, ehkäistä ja tutkia rikoksia tai rikollista toimintaa ja käyttää julkista valtaa ja pakkokeinoja tämän toiminnan yhteydessä; sellaiset virastot, elimet ja muut yksiköt, jotka hoitavat erityisesti kansallisia turvallisuusasioita, eivät ole tässä osastossa tarkoitettuja toimivaltaisia lainvalvontaviranomaisia.

               (b)LAW.PRUM.8 [DNA-tunnisteiden automaattinen haku], LAW.PRUM.9 [DNA-tunnisteiden automaattinen vertailu], LAW.PRUM.12 [Sormenjälkitietojen automaattinen haku] ja LAW.PRUM.17 [Täytäntöönpanotoimenpiteet] artiklassa tarkoitetuilla ’haulla’ ja ’vertailulla’ menettelyjä, joiden avulla todetaan, vastaavatko yhden valtion lähettämät DNA- tai sormenjälkitiedot yhden, useamman tai kaikkien muiden valtioiden tietokannoissa tallennettuina olevia DNA- tai sormenjälkitietoja;

               (c)LAW.PRUM.15 [Ajoneuvorekisteritietojen automaattinen haku] artiklassa tarkoitetulla ’automaattisella haulla’ menettelyä, jolla verkon välityksellä voidaan tehdä hakuja yhden, useamman tai kaikkien muiden valtioiden tietokannoista;

               (d)’DNA:n koodaamattomalla osalla’ kromosomialueita, jotka eivät sisällä geneettistä ilmentymää eli joiden ei tiedetä aiheuttavan mitään organismin ominaisuuksia;

               (e)’DNA-tunnisteella’ kirjain- tai numerokoodia, joka esittää ihmisen analysoidun DNA-näytteen koodaamattoman osan tunnistamisen mahdollistavia ominaisuuksia eli erityistä molekyylirakennetta DNA:n eri kohdissa (loci);

               (f)’DNA-viitetiedoilla’ DNA-tunnistetta ja viitenumeroa; DNA-viitetiedot sisältävät ainoastaan DNA:n koodaamattomasta osasta saadut DNA-tunnisteet ja viitenumeron; DNA-viitetiedoissa ei saa olla mitään rekisteröidyn välittömän tunnistamisen mahdollistavia tietoja; DNA-viitetiedot, joita ei voida yhdistää kehenkään luonnolliseen henkilöön (tunnistamattomat DNA-tunnisteet), on voitava tunnistaa sellaisiksi;

               (g)’DNA-viitetunnisteella’ tunnistetun henkilön DNA-tunnistetta;

               (h)’tunnistamattomalla DNA-tunnisteella’ DNA-tunnistetta, joka on saatu rikostutkinnan yhteydessä kerätyistä jäljistä ja joka kuuluu toistaiseksi tunnistamattomalle henkilölle;

               (i)’merkinnällä’ valtion kotimaiseen tietokantaansa lisäämää DNA-tunnistetta koskevaa merkintää siitä, että jonkin toisen valtion tekemän haun tai vertailun perusteella kyseiselle DNA-tunnisteelle on jo löydetty vastaavuus;

               (j)’sormenjälkitiedoilla’ sormenjälkikuvia, kuvia sormenjälkien latenteista, kämmenjäljistä ja kämmenjälkien latenteista sekä tällaisten kuvien mallineita (koodatut pienet yksityiskohdat), kun ne on tallennettu ja niitä käsitellään automatisoidussa tietokannassa;

               (k)’sormenjälkiviitetiedoilla’ sormenjälkitietoja ja viitenumeroa; sormenjälkiviitetiedoissa ei saa olla mitään rekisteröidyn välittömän tunnistamisen mahdollistavia tietoja; sormenjälkiviitetiedot, joita ei voida yhdistää kehenkään luonnolliseen henkilöön (tunnistamattomat sormenjälkitiedot), on voitava tunnistaa sellaisiksi;

               (l)’ajoneuvorekisteritiedoilla’ liitteessä LAW-1 olevassa 3 luvussa tarkoitettuja tietoja;

               (m)LAW.PRUM.8 [DNA-tunnisteiden automaattinen haku] artiklan 1 kohdan toisessa virkkeessä, LAW.PRUM.12 [Sormenjälkitietojen automaattinen haku] artiklan 1 kohdan toisessa virkkeessä ja LAW.PRUM.15 [Ajoneuvorekisteritietojen automaattinen haku] artiklan 1 kohdassa tarkoitetulla ’yksittäistapauksella’ yksittäistä tutkinta- tai syytetiedostoa; jos tällainen tiedosto sisältää useamman kuin yhden DNA-tunnisteen tai yhdet sormenjälkitiedot tai ajoneuvorekisteritiedot, ne voidaan toimittaa yhtenä hakupyyntönä;

               (n)’laboratoriotoiminnalla’ kaikkia toimenpiteitä, jotka toteutetaan laboratoriossa etsittäessä esineestä jälkiä ja otettaessa niitä talteen sekä kehitettäessä, analysoitaessa ja tulkittaessa DNA-tunnisteita ja sormenjälkitietoja koskevia rikosteknisiä todisteita asiantuntijalausuntojen antamiseksi tai rikosteknisten todisteiden vaihtamiseksi;

               (o)’laboratoriotoiminnan tuloksilla’ analyysin tuloksia ja niihin suoraan liittyviä tulkintoja;

               (p)’rikosteknisten palvelujen tarjoajalla’ julkisia tai yksityisiä organisaatioita, jotka harjoittavat laboratoriotoimintaa toimivaltaisen lainvalvontaviranomaisen tai oikeusviranomaisen pyynnöstä;

               (q)’kotimaisella akkreditointielimellä’ valtion ainoaa elintä, joka suorittaa akkreditointia valtiolle kuuluvaa julkista valtaa käyttäen.

               LAW.PRUM.7 artikla: Kotimaisten DNA-analyysitietokantojen perustaminen

               1.Valtiot perustavat ja ylläpitävät kotimaisia DNA-analyysitietokantoja rikosten tutkintaa varten.

               2.Tämän osaston täytäntöönpanemiseksi valtiot varmistavat, että 1 kohdassa tarkoitetut kotimaisten DNA-analyysitietokantojen DNA-viitetiedot ovat saatavilla.

               3.Valtiot ilmoittavat kotimaiset DNA-analyysitietokannat, joihin LAW.PRUM.7 [Kotimaisten DNA-analyysitietokantojen perustaminen] – LAW.PRUM.10 [Molekyyligeneettisen materiaalin kerääminen ja DNA-tunnisteiden toimittaminen] artiklaa ja LAW.PRUM.13 [Kansalliset yhteyspisteet], LAW.PRUM.14 [Muiden henkilötietojen ja muiden tietojen toimittaminen] ja LAW.PRUM.17 [Täytäntöönpanotoimenpiteet] artiklaa sovelletaan, ja LAW.PRUM.8 [DNA-tunnisteiden automaattinen haku] artiklan 1 kohdassa tarkoitetut edellytykset automaattiselle haulle.

               LAW.PRUM.8 artikla: DNA-tunnisteiden automaattinen haku

                  1.Valtiot antavat LAW.PRUM.13 [Kansalliset yhteyspisteet] artiklassa tarkoitetuille muiden valtioiden kansallisille yhteyspisteille rikosten tutkintaa varten pääsyn omien DNA-analyysitietokantojensa DNA-viitetietoihin ja valtuudet tehdä niistä automaattisia hakuja DNA-tunnisteita vertailemalla. Hakuja voidaan tehdä vain yksittäistapauksissa ja pyynnön esittävän valtion sisäistä lainsäädäntöä noudattaen.

               2.Jos automaattisen haun yhteydessä todetaan välitetyn DNA-tunnisteen vastaavuus pyynnön vastaanottavan valtion tietokantaan tallennetun DNA-tunnisteen kanssa, lähettää pyynnön vastaanottava valtio pyynnön esittävän valtion kansalliselle yhteyspisteelle automaattisesti ilmoituksen osuman kohteena olleista DNA-viitetiedoista. Jos vastaavuutta ei todeta, siitä on ilmoitettava automaattisesti.

               LAW.PRUM.9 artikla: DNA-tunnisteiden automaattinen vertailu

               1.Valtiot vertailevat rikosten tutkintaa varten kansallisten yhteyspisteidensä välityksellä omia tunnistamattomia DNA-tunnisteitaan kaikkien muiden kotimaisten DNA-analyysitietokantojen viitetiedoissa olevien DNA-tunnisteiden kanssa kyseisten valtioiden yhteisesti hyväksymiä käytännön järjestelyjä noudattaen. DNA-tunnisteiden toimittaminen ja vertailu tapahtuvat automaattisesti. Tunnistamattomien DNA-tunnisteiden toimittaminen vertailua varten suoritetaan ainoastaan, jos pyynnön esittävän valtion sisäinen lainsäädäntö sen sallii.

               2.Mikäli valtio 1 kohdassa tarkoitetun vertailun tuloksena toteaa, että toisen valtion toimittamat DNA-tunnisteet vastaavat DNA-analyysitietokannassa olevia tietoja, se toimittaa viipymättä tämän toisen valtion kansalliselle yhteyspisteelle ne DNA-viitetiedot, joiden osalta vastaavuus on todettu.

               LAW.PRUM.10 artikla: Molekyyligeneettisen materiaalin kerääminen ja DNA-tunnisteiden toimittaminen

               Jos meneillään olevassa rikostutkinnassa tai rikosoikeudenkäynnissä tietystä pyynnön vastaanottavan valtion alueella oleskelevasta henkilöstä ei ole olemassa DNA-tunnistetta, pyynnön vastaanottava valtio antaa oikeusapua hankkimalla ja tutkimalla tästä henkilöstä saatua molekyyligeneettistä materiaalia sekä toimittamalla saadun DNA-tunnisteen pyynnön esittävälle valtiolle, mikäli

               (a)pyynnön esittävä valtio ilmoittaa, mihin tarkoitukseen sitä tarvitaan;

               (b)pyynnön esittävä valtio esittää sisäisen lainsäädäntönsä mukaisesti toimivaltaisen viranomaisen antaman tutkintapyynnön tai -määräyksen, josta käy ilmi, että edellytykset molekyyligeneettisen materiaalin hankinnalle ja tutkimukselle olisivat olemassa, jos kyseinen henkilö oleskelisi pyynnön esittävän valtion alueella; ja

               (c)pyynnön vastaanottavan valtion lainsäädännön mukaiset edellytykset molekyyligeneettisen materiaalin keräämiselle ja tutkimukselle sekä saadun DNA-tunnisteen toimittamiselle ovat olemassa.

               LAW.PRUM.11 artikla: Sormenjälkitiedot

               Tämän osaston täytäntöönpanemiseksi valtiot varmistavat, että rikosten ennalta estämiseksi ja tutkimiseksi perustettujen kotimaisten sormenjälkien automaattisten tunnistusjärjestelmien tietokannan sormenjälkiviitetiedot ovat saatavilla.

               LAW.PRUM.12 artikla: Sormenjälkitietojen automaattinen haku

               1.Valtiot antavat muiden valtioiden LAW.PRUM.13 [Kansalliset yhteyspisteet] artiklan mukaisille kansallisille yhteyspisteille rikosten ennalta estämistä ja tutkimista varten pääsyn tätä tarkoitusta varten perustamiensa sormenjälkien automaattisten tunnistamisjärjestelmien viitetietoihin ja antavat oikeuden tehdä niistä automaattisia hakuja sormenjälkitietoja vertailemalla. Hakuja voidaan tehdä vain yksittäistapauksissa ja pyynnön esittävän valtion sisäistä lainsäädäntöä noudattaen.

               2.Pyynnön esittävän valtion kansallinen yhteyspiste varmistaa sormenjälkitietojen vastaavuuden pyynnön vastaanottavan valtion viitetietojen kanssa ehdottoman vastaavuuden todentamiseksi tarvittavien automaattisesti lähetettyjen viitetietojen perusteella.

               LAW.PRUM.13 artikla: Kansalliset yhteyspisteet

               1.Valtiot nimeävät LAW.PRUM.8 [DNA-tunnisteiden automaattinen haku], LAW.PRUM.9 [DNA-tunnisteiden automaattinen vertailu] ja LAW.PRUM.12 [Sormenjälkitietojen automaattinen haku] artiklassa tarkoitettujen tietojen toimittamiseksi kansalliset yhteyspisteet.

               2.Jäsenvaltioiden osalta vastaavaa unionissa tapahtuvaa tietojen vaihtoa varten nimetyt kansalliset yhteyspisteet katsotaan tämän osaston mukaisiksi kansallisiksi yhteyspisteiksi.

               3.Kansallisten yhteyspisteiden toimivaltuudet määräytyvät sovellettavan sisäisen lainsäädännön mukaan.

               LAW.PRUM.14 artikla: Muiden henkilötietojen ja muiden tietojen toimittaminen

               Jos LAW.PRUM.8 [DNA-tunnisteiden automaattinen haku], LAW.PRUM.9 [DNA-tunnisteiden automaattinen vertailu] ja LAW.PRUM.12 [Sormenjälkitietojen automaattinen haku] artiklassa tarkoitetussa menettelyssä todetaan DNA-tunnisteiden tai sormenjälkitietojen vastaavuus, viitetietoihin liittyvien muiden käytettävissä olevien henkilötietojen ja muiden tietojen toimittamisessa noudatetaan pyynnön vastaanottavan valtion sisäistä lainsäädäntöä, mukaan lukien oikeusapua koskevat säännökset, rajoittamatta kuitenkaan LAW.PRUM.17 [Täytäntöönpanotoimenpiteet] artiklan 1 kohdan soveltamista.

               LAW.PRUM.15 artikla: Ajoneuvorekisteritietojen automaattinen haku

               1.Rikosten ennalta estämiseksi ja tutkimiseksi sekä pyynnön esittävän valtion tuomioistuinten tai syyttäjien toimivaltaan kuuluvien muiden rikosten tutkimiseksi sekä yleisen turvallisuuden ylläpitämiseksi valtiot antavat muiden valtioiden 2 kohdassa tarkoitetuille kansallisille yhteyspisteille pääsyn seuraaviin kotimaisiin ajoneuvorekisteritietoihin ja oikeuden tehdä yksittäistapauksissa automaattisia hakuja:

               (a)omistajia tai haltijoita koskeviin tietoihin, ja

               (b)ajoneuvoja koskeviin tietoihin.

               2.
                     Hakuja voidaan tehdä 1 kohdan nojalla ainoastaan ajoneuvon koko tunnistusnumeron tai koko rekisterinumeron perusteella ja pyynnön esittävän valtion sisäistä lainsäädäntöä noudattaen.

               3.
                     Edellä 1 kohdassa tarkoitettujen tietojen toimittamiseksi valtiot nimeävät muilta valtioilta saapuvia pyyntöjä varten kansallisen yhteyspisteen. Kansallisten yhteyspisteiden toimivaltuudet määräytyvät sovellettavan sisäisen lainsäädännön mukaan.

               LAW.PRUM.16 artikla: Laboratoriotoimintaa harjoittavien rikosteknisten palvelujen tarjoajien akkreditointi

               1.Valtiot varmistavat, että kotimainen akkreditointielin hyväksyy laboratoriotoimintaa harjoittavat rikosteknisten palvelujen tarjoajat EN ISO/IEC 17025 -standardin mukaisiksi.

               2.Kukin valtio varmistaa, että sen kotimaiset rikosten ennalta estämisestä, paljastamisesta ja tutkinnasta vastaavat viranomaiset tunnustavat muissa valtioissa laboratoriotoimintaa harjoittavien akkreditoitujen rikosteknisten palvelujen tarjoajien tulosten olevan yhtä luotettavia kuin sen omien laboratoriotoimintaa harjoittavien, EN ISO/IEC 17025 -standardin mukaisiksi akkreditoitujen rikosteknisten palvelujen tarjoajien tulokset.

               3.Yhdistyneen kuningaskunnan toimivaltaiset lainvalvontaviranomaiset eivät saa suorittaa LAW.PRUM.8 [DNA-tunnisteiden automaattinen haku], LAW.PRUM.9 [DNA-tunnisteiden automaattinen vertailu] ja LAW.PRUM.12 [Sormenjälkitietojen automaattinen haku] artiklassa tarkoitettuja hakuja ja automaattista vertailua ennen kuin Yhdistynyt kuningaskunta on pannut täytäntöön ja alkanut soveltaa tämän artiklan 1 kohdassa tarkoitettuja toimenpiteitä.

               4.Edellä olevat 1 ja 2 kohta eivät vaikuta todisteiden oikeudellista arviointia koskeviin kotimaisiin sääntöihin.

               5.Yhdistynyt kuningaskunta toimittaa tämän artiklan täytäntöönpanemiseksi ja soveltamiseksi hyväksymänsä keskeiset säännökset kirjallisina lainvalvonta- ja oikeusyhteistyön erityiskomitealle.

               LAW.PRUM.17 artikla: Täytäntöönpanotoimenpiteet

               1.Tätä osastoa sovellettaessa valtiot asettavat kaikki tietoryhmät muiden valtioiden toimivaltaisten lainvalvontaviranomaisten käyttöön hakua ja vertailua varten samoin edellytyksin kuin ne ovat kotimaisten toimivaltaisten lainvalvontaviranomaisten käytössä hakuja ja vertailua varten. Valtiot toimittavat LAW.PRUM.14 [Muiden henkilötietojen ja muiden tietojen toimittaminen] artiklassa tarkoitetut viitetietoja koskevat muut käytettävissä olevat henkilötiedot ja muut tiedot muiden valtioiden toimivaltaisille lainvalvontaviranomaisille tässä osastossa käsiteltyjä tarkoituksia varten samoin edellytyksin kuin ne toimittaisivat niitä kotimaisille viranomaisille.

               2.LAW.PRUM.8 [DNA-tunnisteiden automaattinen haku], LAW.PRUM.9 [DNA-tunnisteiden automaattinen vertailu], LAW.PRUM.12 [Sormenjälkitietojen automaattinen haku] ja LAW.PRUM.15 [Ajoneuvorekisteritietojen automaattinen haku] artiklassa tarkoitettujen menettelyjen täytäntöönpanemiseksi tarvittavat tekniset ja menettelyeritelmät esitetään liitteessä LAW-1.

               3.Jäsenvaltioiden neuvoston päätösten 2008/615/YOS
                  77
                ja 2008/616/YOS
                  78
                mukaisesti antamia ilmoituksia sovelletaan myös niiden suhteissa Yhdistyneeseen kuningaskuntaan.

               LAW.PRUM.18 artikla: Ennakkoarviointi

               1.Jotta voidaan tarkistaa, onko Yhdistynyt kuningaskunta täyttänyt LAW.PRUM.17 [Täytäntöönpanotoimenpiteet] artiklassa ja liitteessä LAW-1 asetetut ehdot, suoritetaan Yhdistyneen kuningaskunnan kanssa sovittujen ehtojen ja järjestelyjen mukaisesti arviointikäynti ja testausajo siltä osin kuin sitä liitteessä LAW-1 edellytetään. Joka tapauksessa suoritetaan testausajo, joka liittyy tietojen hakuun LAW.PRUM.15 [Sormenjälkitietojen automaattinen haku] artiklan nojalla.

               2.Unioni määrittää 1 kohdassa tarkoitettua arviointikäyntiä koskevan kattavan arviointikertomuksen ja 1 kohdassa tarkoitetun mahdollisen testausajon perusteella päivämäärän tai päivämäärät, josta tai joista alkaen jäsenvaltiot voivat toimittaa henkilötietoja Yhdistyneelle kuningaskunnalle tämän osaston mukaisesti.

               3.Ennen kuin 1 kohdassa tarkoitetun arvioinnin tulokset on saatu jäsenvaltiot voivat tämän sopimuksen voimaantulopäivästä alkaen toimittaa Yhdistyneeseen kuningaskuntaan LAW.PRUM.8 [DNA-tunnisteiden automaattinen haku], LAW.PRUM.9 [DNA-tunnisteiden automaattinen vertailu], LAW.PRUM.12 [Sormenjälkitietojen automaattinen haku] ja LAW.PRUM.14 [Muiden henkilötietojen ja muiden tietojen toimittaminen] artiklassa tarkoitettuja henkilötietoja unionin tämän artiklan 2 kohdan nojalla määrittämään päivämäärään tai päivämääriin asti, kuitenkin enintään yhdeksän kuukauden ajan tämän sopimuksen voimaantulosta. Lainvalvonta- ja oikeusyhteistyön erityiskomitea voi pidentää tätä aikaa kerran enintään yhdeksällä kuukaudella.

               LAW.PRUM.19 artikla: Keskeytys ja soveltamatta jättäminen

               1.Jos unioni katsoo, että tätä osastoa on muutettava, koska osaston säätelemää aihepiiriä koskevaa unionin lainsäädäntöä on merkittävästi muutettu tai sitä ollaan parhaillaan merkittävästi muuttamassa, se voi ilmoittaa asiasta Yhdistyneelle kuningaskunnalle, jotta tämän sopimuksen virallisesta muuttamisesta kyseisen osaston osalta voidaan sopia. Tällaisen ilmoituksen jälkeen osapuolet aloittavat neuvottelut.

               2.Jos osapuolet eivät ole päässeet sopimukseen tämän osaston muuttamisesta yhdeksän kuukauden kuluessa tästä ilmoituksesta, unioni voi päättää keskeyttää tämän osaston tai minkä tahansa sen määräyksen soveltamisen enintään yhdeksän kuukauden ajaksi. Osapuolet voivat ennen tämän ajanjakson päättymistä sopia keskeytyksen jatkamisesta enintään yhdeksällä kuukaudella. Jos osapuolet eivät ole tämän keskeytyksen päättymiseen mennessä päässeet sopimukseen tämän osaston muuttamisesta, määräykset, joiden soveltaminen on keskeytetty, lakkaavat olemasta voimassa keskeyttämisajan päättymistä seuraavan kuukauden ensimmäisenä päivänä, ellei unioni ilmoita Yhdistyneelle kuningaskunnalle, ettei se enää pyri muuttamaan tätä osastoa. Viimeksi mainitussa tapauksessa tämän osaston määräykset, joiden soveltaminen on keskeytetty, saatetaan voimaan uudelleen.

               3.Jos tämän osaston minkä tahansa määräysten soveltaminen keskeytetään tämän artiklan nojalla, lainvalvonta- ja oikeusyhteistyön erityiskomitea kokoontuu päättämään tarvittavista toimista sen varmistamiseksi, että tämän osaston nojalla aloitettu yhteistyö, johon soveltamisen keskeyttäminen vaikuttaa, saatetaan päätökseen asianmukaisella tavalla. Joka tapauksessa kaikkien sellaisten henkilötietojen osalta, jotka on saatu tämän osaston nojalla tehtävän yhteistyön kautta ennen kuin määräysten, joiden soveltaminen keskeytetään, soveltamisen väliaikaisesti lakkaa, osapuolet varmistavat, että tietosuoja säilyy soveltamisen keskeyttämisen jälkeen tasolla, jolla se oli, kun henkilötiedot siirrettiin.

               III osasto: Matkustajarekisteritietojen siirto ja käsittely

               LAW.PNR.18 artikla: Soveltamisala

               1.Tässä osastossa määritetään säännöt, joiden mukaan Yhdistyneen kuningaskunnan toimivaltainen viranomainen voi siirtää, käsitellä ja käyttää unionin ja Yhdistyneen kuningaskunnan välisten lentojen matkustajarekisteritietoja, ja vahvistetaan tätä koskevat erityiset suojatoimet.

               2.Tämän osaston määräyksiä sovelletaan lentoliikenteen harjoittajiin, jotka suorittavat matkustajalentoja unionin ja Yhdistyneen kuningaskunnan välillä.

               3.Tätä osastoa sovelletaan myös lentoliikenteen harjoittajiin, jotka on rekisteröity tai jotka tallentavat tietoja unionissa ja harjoittavat matkustajalentoja Yhdistyneeseen kuningaskuntaan tai sieltä pois.

               4.Tässä osastossa määrätään myös Yhdistyneen kuningaskunnan ja unionin välillä rikosasioissa tehtävästä poliisiyhteistyöstä ja oikeudellisesta yhteistyöstä matkustajarekisteritietojen osalta.

               LAW.PNR.19 artikla: Määritelmät

               Tässä osastossa tarkoitetaan:

               (a)’lentoliikenteen harjoittajalla’ lentoliikenneyritystä, jolla on voimassa oleva liikennelupa tai muu vastaava lupa, jonka nojalla se voi kuljettaa matkustajia lentoteitse Yhdistyneen kuningaskunnan ja unionin välillä;

               (b)’matkustajarekisterillä’ kunkin matkustajan matkustustiedot sisältävää rekisteriä, joka sisältää kaikki ne tiedot, jotka lippuvarauksia tekevät sekä kuljetukseen osallistuvat lentoliikenteen harjoittajat tarvitsevat varausten käsittelyä ja valvontaa varten kunkin matkan osalta, jonka henkilö on varannut tai joka on varattu hänen puolestaan, riippumatta siitä, sisältyykö rekisteri varausjärjestelmään, lähtöselvitysjärjestelmään, jota käytetään lentomatkustajien lähtöselvityksen tekemiseksi, vai muuhun vastaavaan järjestelmään, jolla on samat toiminnot; tätä osastoa sovellettaessa matkustajarekisteritiedot koostuvat liitteessä LAW-2 määritetyistä elementeistä;

               (c)’Yhdistyneen kuningaskunnan toimivaltaisella viranomaisella’ Yhdistyneen kuningaskunnan viranomaista, joka vastaa tämän sopimuksen nojalla toteutettavasta matkustajarekisteritietojen vastaanottamisesta ja käsittelystä; jos Yhdistyneellä kuningaskunnalla on useampi kuin yksi toimivaltainen viranomainen, se tarjoaa matkustajatietoja koskevan yhden luukun palvelun, jonka avulla lentoliikenteen harjoittajat voivat siirtää matkustajarekisteritietoja yhteen tiedonsiirron vastaanottopisteeseen, ja nimettävä keskitetty yhteyspiste, joka vastaanottaa ja esittää LAW.PNR.22 [Poliisiyhteistyö ja oikeudellinen yhteistyö] artiklassa tarkoitettuja pyyntöjä;

               (d)’matkustajatietoyksiköillä’ jäsenvaltioiden perustamia tai nimeämiä yksiköitä, jotka vastaavat matkustajarekisteritietojen vastaanottamisesta ja käsittelystä;

               (e)’terrorismilla’ mitä tahansa liitteessä LAW-7 lueteltua rikosta;

               (f)’vakavalla rikollisuudella’ mitä tahansa rikosta, josta Yhdistyneen kuningaskunnan sisäisen lainsäädännön mukaan voi seurata vapaudenmenetyksen käsittävä rangaistus tai turvaamistoimenpide, jonka enimmäiskesto on vähintään kolme vuotta.

               LAW.PNR.20 artikla: Matkustajarekisteritietojen käyttötarkoitukset

               1.Yhdistynyt kuningaskunta varmistaa, että tämän osaston nojalla vastaanotettuja matkustajarekisteritietoja käsitellään ainoastaan terrorismin tai vakavan rikollisuuden ennalta estämistä, paljastamista, tutkimista tai niihin liittyviä syytetoimia varten ja matkustajarekisteritietojen tämän sopimuksen mukaisen käsittelyn valvontaa varten.

               2. Poikkeustapauksissa Yhdistyneen kuningaskunnan toimivaltainen viranomainen voi käsitellä matkustajarekisteritietoja, jos se on tarpeen luonnollisen henkilön elintärkeiden etujen suojaamiseksi esimerkiksi, kun on kyseessä

               (a)kuoleman tai vakavan loukkaantumisen riski; tai

               (b)huomattava kansanterveysriski, erityisesti sellainen, joka on määritetty kansainvälisesti tunnustettujen normin perusteella.

               3.Yhdistyneen kuningaskunnan toimivaltainen viranomainen voi käsitellä matkustajarekisteritietoja tapauskohtaisesti myös silloin, kun Yhdistyneen kuningaskunnan tuomioistuin tai hallintotuomioistuin velvoittaa matkustajarekisteritietojen luovuttamiseen menettelyssä, joka on suoraan yhteydessä johonkin 1 kohdassa mainittuun tarkoitukseen.

               LAW.PNR.21 artikla: Matkustajarekisteritietojen toimittamisen varmistaminen

               1.Unioni varmistaa, että mikään ei estä lentoliikenteen harjoittajia siirtämästä matkustajarekisteritietoja Yhdistyneen kuningaskunnan toimivaltaiselle viranomaiselle tämän osaston perusteella.

               2.Unioni varmistaa, että lentoliikenteen harjoittajat voivat siirtää matkustajarekisteritietoja tämän osaston nojalla Yhdistyneen kuningaskunnan toimivaltaiselle viranomaiselle sellaisten valtuutettujen edustajien välityksellä, jotka toimivat lentoliikenteen harjoittajan puolesta ja sen vastuulla.

               3.Yhdistynyt kuningaskunta ei vaadi lentoliikenteen harjoittajia toimittamaan sellaisia matkustajarekisteritietoja, joita nämä eivät ole vielä keränneet tai jotka eivät sisälly niiden varausjärjestelmiin.

               4.Jos lentoliikenteen harjoittajan tämän osaston perusteella toimittamiin tietoihin sisältyy muita kuin liitteessä LAW-2 lueteltuja tietoja, Yhdistynyt kuningaskunta poistaa tällaiset tiedot heti ne saatuaan.

               LAW.PNR.22 artikla: Poliisiyhteistyö ja oikeudellinen yhteistyö

               1.Yhdistyneen kuningaskunnan toimivaltaisen viranomaisen on yksittäisissä tapauksissa niin pian kuin mahdollista jaettava Europolin tai Eurojustin kanssa, näiden toimivallan mukaisesti, tai jäsenvaltioiden matkustajatietoyksiköiden kanssa kaikki tämän osaston perusteella saadut merkitykselliset ja asiaankuuluvat matkustajarekisteritietoja sisältävät analyyttiset tiedot, kun se on tarpeen terrorismin tai vakavan rikollisuuden ennalta estämiseksi, paljastamiseksi, tutkimiseksi tai niistä syytteeseen panemiseksi.

               2.Yhdistyneen kuningaskunnan toimivaltaisen viranomaisen on yksittäisissä tapauksissa Europolin tai Eurojustin pyynnöstä, näiden toimivallan mukaisesti, tai jäsenvaltion matkustajatietoyksikön pyynnöstä jaettava matkustajarekisteritiedot, näiden tietojen käsittelystä saadut tulokset tai matkustajarekisteritietoja sisältävät analyyttiset tiedot, kun se on tarpeen terrorismin tai vakavan rikollisuuden ennalta estämiseksi, paljastamiseksi, tutkimiseksi tai niistä syytteeseen panemiseksi.

               3.Jäsenvaltioiden matkustajatietoyksiköiden on yksittäisissä tapauksissa niin pian kuin mahdollista jaettava Yhdistyneen kuningaskunnan toimivaltaisen viranomaisen kanssa kaikki merkitykselliset ja asiaankuuluvat matkustajarekisteritietoja sisältävät analyyttiset tiedot, kun se on tarpeen terrorismin tai vakavan rikollisuuden ennalta estämiseksi, paljastamiseksi, tutkimiseksi tai niistä syytteeseen panemiseksi.

               4.Jäsenvaltioiden matkustajatietoyksiköiden on yksittäisissä tapauksissa Yhdistyneen kuningaskunnan toimivaltaisen viranomaisen pyynnöstä jaettava matkustajarekisteritiedot, näiden tietojen käsittelystä saadut tulokset tai matkustajarekisteritietoja sisältävät analyyttiset tiedot, kun se on tarpeen terrorismin tai vakavan rikollisuuden ennalta estämiseksi, paljastamiseksi, tutkimiseksi tai niistä syytteeseen panemiseksi.

               5.Osapuolet varmistavat, että 1–4 kohdassa tarkoitetut tiedot jaetaan noudattaen lainvalvontaa tai tiedon jakamista koskevia Yhdistyneen kuningaskunnan ja Europolin, Eurojustin tai kyseisen jäsenvaltion välisiä sopimuksia ja järjestelyjä. Europolin kanssa tämän artiklan nojalla toteutettavassa tietojen vaihdossa käytetään Europolin kanssa hoidettavaa tietojen vaihtoa varten perustettua suojattua viestiyhteyttä.

               6.Yhdistyneen kuningaskunnan toimivaltaisen viranomaisen ja jäsenvaltioiden matkustajatietoyksiköiden on varmistettava, että matkustajarekisteritietoja jaetaan 1–4 kohdan nojalla ainoastaan tarvittava vähimmäismäärä.

               LAW.PNR.23 artikla: Syrjimättömyys

               Yhdistynyt kuningaskunta varmistaa, että matkustajarekisteritietojen käsittelyä koskevia suojatoimia sovelletaan tasavertaisesti kaikkiin luonnollisiin henkilöihin ilman laitonta syrjintää.

               LAW.PNR.24 artikla: Erityisten henkilötietoryhmien käyttö

               Kaikenlainen erityisten henkilötietoryhmien käsittely on tämän osaston nojalla kiellettyä. Jos Yhdistyneen kuningaskunnan toimivaltaiselle viranomaiselle siirrettyihin matkustajarekisteritietoihin sisältyy erityisiä henkilötietoryhmiä, Yhdistyneen kuningaskunnan toimivaltaisen viranomaisen on poistettava tällaiset tiedot.

               LAW.PNR.25 artikla: Tietoturva ja tietojen eheys

               1.Yhdistynyt kuningaskunta toteuttaa sääntelyyn tai menettelyihin liittyvät tai tekniset toimenpiteet matkustajarekisteritietojen suojelemiseksi tahattomalta, laittomalta tai luvattomalta tietoihin pääsyltä, käsittelyltä tai hukkaamiselta.

               2.Yhdistynyt kuningaskunta varmistaa tietojen vaatimustenmukaisuuden tarkastamisen sekä tietojen tietosuojan, tietoturvan, luottamuksellisuuden ja eheyden. Tältä osin Yhdistynyt kuningaskunta

               (a)soveltaa matkustajarekisteritietojen käsittelyssä salaus-, luvananto- ja dokumentointimenettelyjä;

               (b)rajoittaa matkustajarekisteritietoihin pääsyn siihen valtuutetuille virkamiehille;

               (c)säilyttää matkustajarekisteritietoja suojatussa fyysisessä ympäristössä, jonne pääsyä valvotaan; ja

               (d)perustaa mekanismin sen varmistamiseksi, että matkustajarekisteritietohaut tehdään LAW.PNR.20 [Matkustajarekisteritietojen käyttötarkoitukset] artiklaa noudattaen.

               3.Jos luonnollisen henkilön matkustajarekisteritietoihin päästään käsiksi tai niitä paljastetaan ilman lupaa, Yhdistynyt kuningaskunta toteuttaa toimenpiteitä ilmoittaakseen asiasta luonnolliselle henkilölle, jota asia koskee, pienentääkseen vahingon riskiä ja toteuttaakseen korjaavia toimia.

               4.Yhdistyneen kuningaskunnan toimivaltaisen viranomaisen on ilmoitettava lainvalvonta-ja oikeusyhteistyön erityiskomitealle viipymättä merkittävistä matkustajarekisteritietojen tahatonta, laitonta tai luvatonta käyttöä, käsittelyä tai hukkaamista koskevista tapauksista.

               5.Yhdistynyt kuningaskunta varmistaa, että kaikki tietoturvan rikkomiset, erityisesti sellaiset, jotka johtavat tietojen tahattomaan tai laittomaan tuhoamiseen, tahattomaan hukkaamiseen, muuttamiseen, luvattomaan paljastamiseen tai niihin pääsyyn, ja kaikki laittoman käsittelyn muodot johtavat tehokkaisiin ja varoittaviin korjaaviin toimenpiteisiin, joihin voi sisältyä seuraamuksia.

               LAW.PNR.26 artikla: Läpinäkyvyys ja matkustajille ilmoittaminen

               1.Yhdistyneen kuningaskunnan toimivaltaisen viranomaisen on asetettava verkkosivustolleen saataville seuraavat tiedot:

               (a)luettelo matkustajarekisteritietojen keräämisen sallivasta lainsäädännöstä;

               (b)matkustajarekisteritietojen keräämisen tarkoitukset;

               (c)matkustajarekisteritietojen suojaamistapa;

               (d)miten ja missä määrin matkustajarekisteritietoja voidaan jakaa edelleen;

               (e)tiedot oikeudesta tutustua tietoihin, oikaista niitä ja esittää huomautuksia ja oikeudesta muutoksenhakuun; ja

               (f)yhteystiedot tiedusteluja varten.

               2.Osapuolet tekevät yhteistyötä kolmansien osapuolien, kuten ilmailu- ja lentoliikennealan, kanssa edistääkseen varauksentekohetkellä selvyyttä siitä, mihin tarkoitukseen matkustajarekisteritietoja kerätään, käsitellään ja käytetään, sekä siitä, miten voi pyytää saada tutustua tietoihin tai oikaista niitä tai hakea muutosta oikeusteitse. Lentoliikenteen harjoittajien on annettava matkustajille tämän osaston perusteella toteutettavasta matkustajarekisteritietojen siirtämisestä selkeää ja merkityksellistä tietoa, kuten tiedot vastaanottavasta viranomaisesta, siirron tarkoituksesta ja oikeudesta pyytää vastaanottavalta viranomaiselta saada tutustua siirrettyihin matkustajan henkilötietoihin ja saada ne oikaistuiksi.

               3.Jos matkustajarekisteritietoja, joita on säilytetty LAW.PNR.28 [Matkustajarekisteritietojen säilyttäminen] artiklan mukaisesti, on käytetty LAW.PNR.29 [Matkustajarekisteritietojen käyttöedellytykset] artiklassa määritettyjen ehtojen mukaisesti tai niitä on luovutettu LAW.PNR.31 [Tietojen luovuttaminen Yhdistyneen kuningaskunnan sisällä] tai LAW.PNR.32 artiklan [Tietojen luovuttaminen Yhdistyneen kuningaskunnan ulkopuolelle] mukaisesti, Yhdistynyt kuningaskunta ilmoittaa asiasta kyseisille matkustajille kirjallisesti, henkilökohtaisesti ja kohtuullisen ajan kuluessa sitten, kun tällainen ilmoitus ei enää todennäköisesti vaaranna asianomaisten viranomaisten tutkimuksia, sikäli kuin matkustajien yhteystiedot ovat saatavilla tai ne voidaan kohtuullisella vaivalla selvittää. Ilmoitus sisältää tiedon siitä, kuinka kyseinen henkilö voi hakea muutosta hallinto- tai oikeusteitse.

               LAW.PNR.27 artikla: Matkustajarekisteritietojen automaattinen käsittely

               1.Yhdistyneeneen kuningaskunnan toimivaltaisen viranomaisen on varmistettava, että matkustajarekisteritietojen automaattinen käsittely perustuu syrjimättömiin, täsmällisiin ja luotettaviin ennalta vahvistettuihin malleihin ja kriteereihin, jotta se voi

               (a)saavuttaa tuloksia määrittääkseen luonnolliset henkilöt, joita voidaan kohtuudella epäillä osallisuudesta tai osallistumisesta terrorismiin tai vakavaan rikollisuuteen; tai

               (b)poikkeustapauksissa LAW.PNR.20 [Matkustajarekisteritietojen käyttötarkoitukset] artiklan 2 kohdan nojalla suojata luonnollisten henkilöiden elintärkeitä etuja.

               2.Yhdistyneen kuningaskunnan toimivaltaisen viranomaisen on varmistettava, että tietokannat, joihin matkustajarekisteritietoja verrataan, ovat luotettavia, ajantasaisia ja rajoitettu niihin tietokantoihin, joita se käyttää tarkoituksiin, joista määrätään LAW.PNR.20 [Matkustajarekisteritietojen käyttötarkoitukset] artiklassa.

               3.Yhdistynyt kuningaskunta ei tee yksinomaan matkustajarekisteritietojen automaattisen käsittelyn perusteella päätöstä, joka vaikuttaa luonnolliseen henkilöön huomattavan kielteisesti.

               LAW.PNR.28 artikla: Matkustajarekisteritietojen säilyttäminen

               1.Yhdistynyt kuningaskunta ei säilytä matkustajarekisteritietoja pitempään kuin viisi vuotta siitä, kun se on ne vastaanottanut.

               2.Viimeistään kuuden kuukauden kuluttua siitä, kun 1 kohdassa tarkoitetut matkustajarekisteritiedot on siirretty matkustajatietoyksikölle, kaikista matkustajarekisteritiedoista on erotettava häivyttämällä seuraavat tiedonosat, joiden avulla voisi olla mahdollista tunnistaa välittömästi matkustaja, johon matkustajarekisteritiedot liittyvät, tai joku muu luonnollinen henkilö:

               (a)nimet, mukaan lukien muiden matkustajarekisteritiedoissa mainittujen yhdessä matkustavien matkustajien nimet ja lukumäärä;

               (b)matkustajan, hänen lentonsa varanneiden henkilöiden, niiden henkilöiden, joiden kautta lentomatkustajaan saadaan yhteys, ja niiden henkilöiden, joille ilmoitetaan hätätapauksessa, osoitteet, puhelinnumerot ja sähköiset yhteystiedot;

               (c)kaikki käytettävissä olevat maksu-/laskutustiedot siltä osin kuin niihin sisältyy tietoja, joiden avulla voisi olla mahdollista tunnistaa luonnollinen henkilö;

               (d)kanta-asiakastiedot;

               (e)tiedot muista palveluista (OSI), tiedot erityispalveluista (SSI) ja tiedot erityispalveluja koskevista pyynnöistä (SSR), siltä osin kuin niihin sisältyy tietoja, joiden avulla voisi olla mahdollista tunnistaa luonnollinen henkilö; ja

               (f)matkustajan ennakkotiedot (Advance Passenger Information, API), jos sellaisia on kerätty.

               3.Yhdistyneen kuningaskunnan toimivaltainen viranomainen saa paljastaa matkustajarekisteritietoja ainoastaan, jos on välttämätöntä LAW.PNR.20 [Matkustajarekisteritietojen käyttötarkoitus] artiklassa määrättyjä tarkoituksia varten tehtävien tutkimusten suorittamiseksi. Paljastamattomat matkustajarekisteritiedot saavat olla saatavilla ainoastaan rajoitetulle määrälle erikseen valtuutettuja virkamiehiä.

               4.Sen estämättä, mitä 1 kohdassa määrätään, Yhdistynyt kuningaskunta poistaa matkustajien matkustajarekisteritiedot heidän maasta lähtönsä jälkeen, ellei riskinarvioinnissa ilmene tarvetta säilyttää kyseisiä matkustajarekisteritietoja. Kyseisen tarpeen toteamiseksi Yhdistynyt kuningaskunta määrittää objektiivisen näytön, jonka perusteella on mahdollista päätellä, että tietyt matkustajat muodostavat riskin terrorismin ja vakavan rikollisuuden torjunnalle.

               5.Jos täsmällinen lähtöpäivä ei ole tiedossa, 4 kohtaa sovellettaessa lähtöpäivänä olisi pidettävä viimeistä päivää, jona kyseinen matkustaja on voinut laillisesti oleskella Yhdistyneessä kuningaskunnassa.

               6.Tämän artiklan nojalla säilytettyjen tietojen käytössä noudatetaan LAW.PNR.29 [Matkustajarekisteritietojen käyttöedellytykset] artiklassa määrättyjä edellytyksiä.

               7.Yhdistyneen kuningaskunnan riippumattoman hallintoelimen on vuosittain arvioitava Yhdistyneen kuningaskunnan toimivaltaisen viranomaisen soveltama lähestymistapa tarpeeseen säilyttää matkustajarekisteritietoja 4 kohdan nojalla.

               8.Sen estämättä, mitä 1, 2 ja 4 kohdassa määrätään, Yhdistynyt kuningaskunta voi säilyttää matkustajarekisteritietoja, jotka ovat tarpeen tiettyä toimenpidettä, tarkistamista, tutkintaa, täytäntöönpanoa, oikeudellista menettelyä, syytteeseenpanoa tai seuraamusten täytäntöönpanoa varten, kunnes se on saatu päätökseen.

               9.Yhdistynyt kuningaskunta poistaa matkustajarekisteritiedot matkustajarekisteritietojen säilytysajan päätyttyä.

               10.Jäljempänä olevaa 11 kohtaa sovelletaan erityisten olosuhteiden vuoksi, jotka estävät Yhdistynyttä kuningaskuntaa tekemästä teknisiä mukautuksia, jotka ovat tarpeen niiden matkustajarekisteritietojen käsittelyjärjestelmien muuttamiseksi, joita Yhdistynyt kuningaskunta käytti, kun siihen sovellettiin unionin lainsäädäntöä, sellaisiksi, että ne mahdollistaisivat matkustajarekisteritietojen poistamisen 4 kohdan nojalla.

               11.Yhdistynyt kuningaskunta voi väliaikaisesti poiketa 4 kohdasta välikauden ajan, jonka kestosta määrätään 13 kohdassa, kunnes Yhdistynyt kuningaskunta panee tekniset mukautukset täytäntöön mahdollisimman pian. Välikauden aikana Yhdistyneen kuningaskunnan toimivaltaisen viranomaisen on estettävä 4 kohdan nojalla poistettavien matkustajarekisteritietojen käyttö soveltamalla kyseisiin matkustajarekisteritietoihin seuraavia lisäsuojatoimia:

               (a)matkustajarekisteritiedot ovat saatavilla ainoastaan rajoitetulle määrälle valtuutettuja virkamiehiä ja ainoastaan silloin, kun se on tarpeen sen määrittämiseksi, olisiko matkustajarekisteritiedot 4 kohdan nojalla poistettava;

               (b)matkustajarekisteritietojen käyttöä koskeva pyyntö on evättävä tapauksissa, joissa tiedot on 4 kohdan nojalla poistettava, eikä kyseisiin tietoihin saa enää antaa pääsyä, jos tämän kohdan d alakohdassa tarkoitetut asiakirjat osoittavat, että aikaisempi käyttöpyyntö on evätty;

               (c)matkustajarekisteritietojen poistaminen on varmistettava mahdollisimman pian parhaan tahdon mukaan ottaen huomioon 10 kohdassa tarkoitetut erityisolosuhteet; ja

               (d)seuraavat seikat on dokumentoitava LAW.PNR.30 [Matkustajarekisteritietojen käsittelyn kirjaaminen ja dokumentointi] artiklan nojalla, ja dokumentaatio on asetettava tämän artiklan 7 kohdassa tarkoitetun riippumattoman hallintoelimen saataville:

               (I)matkustajarekisteritietojen käyttöä koskevat pyynnöt;

               (II)päivämäärä ja kellonaika, jolloin matkustajarekisteritietoja on käytetty sen arvioimiseksi, oliko matkustajarekisteritiedot tarpeen poistaa;

               (III)matkustajarekisteritietojen käyttöä koskevan pyynnön epääminen sillä perusteella, että matkustajarekisteritiedot olisi pitänyt 4 kohdan nojalla poistaa, mukaan lukien epäämispäivä ja -kellonaika; ja

               (IV)päivämäärä ja kellonaika, jolloin matkustajarekisteritiedot on poistettu tämän kohdan c alakohdan mukaisesti.

               12.Yhdistynyt kuningaskunta toimittaa lainvalvonta- ja oikeusyhteistyön erityiskomitealle yhdeksän kuukauden kuluttua tämän sopimuksen voimaantulosta ja uudelleen vuotta myöhemmin, jos välikautta jatketaan vuodella,

               (a)riippumattoman hallintoelimen tämän artiklan 7 kohdassa tarkoitetun kertomuksen, joka sisältää LAW.GEN.4 [Henkilötietojen suoja] artiklan 3 kohdassa tarkoitetun Yhdistyneen kuningaskunnan valvontaviranomaisen lausunnon siitä, onko tämän artiklan 11 kohdassa määrättyjä takeita sovellettu tuloksellisesti; ja

               (b)Yhdistyneen kuningaskunnan arvion siitä, ovatko tämän artiklan 10 kohdassa tarkoitetut erityisolosuhteet edelleen olemassa, sekä kuvauksen toimista, joita on toteutettu Yhdistyneen kuningaskunnan matkustajarekisteritietojen käsittelyjärjestelmien muuttamiseksi sellaisiksi, että ne mahdollistaisivat matkustajarekisteritietojen poistamisen tämän artiklan 4 kohdan nojalla.

               13.Lainvalvonta- ja oikeusyhteistyön erityiskomitea kokoontuu vuoden kuluessa tämän sopimuksen voimaantulosta tarkastelemaan 12 kohdassa tarkoitettua kertomusta ja arviota. Jos 10 kohdassa tarkoitetut erityisolosuhteet jatkuvat, kumppanuusneuvosto jatkaa 11 kohdassa tarkoitettua välikautta yhdellä vuodella. Kumppanuusneuvosto jatkaa välikautta viimeisen kerran yhdellä vuodella samoin edellytyksin ja samaa menettelyä noudattaen kuin ensimmäisen jatkamisen yhteydessä, jos lisäksi on edistytty merkittävästi, vaikka Yhdistyneen kuningaskunnan matkustajarekisteritietojen käsittelyjärjestelmiä ei ole vielä voitu muuttaa sellaisiksi, että ne mahdollistaisivat matkustajarekisteritietojen poistamisen 4 kohdan nojalla.

               14.Jos Yhdistynyt kuningaskunta katsoo, että kumppanuusneuvoston kieltäytyminen jommankumman jatkokauden myöntämisestä ei ollut perusteltua, se voi keskeyttää tämän osaston soveltamisen kuukauden irtisanomisajalla.

               15.Edellä olevien 10–14 kohdan soveltaminen lakkaa kolmen vuoden kuluttua tämän sopimuksen voimaantulopäivästä.

               LAW.PNR.29 artikla: Edellytykset matkustajarekisteritietojen käyttämiselle

               1.Yhdistyneen kuningaskunnan toimivaltainen viranomainen voi käyttää LAW.PNR.28 [Matkustajarekisteritietojen säilyttäminen] artiklan mukaisesti säilytettyjä matkustajarekisteritietoja muihin tarkoituksiin kuin turva- ja rajatarkastuksiin, mukaan lukien tietojen luovuttaminen LAW.PNR.31 [Tietojen luovuttaminen Yhdistyneen kuningaskunnan sisällä] ja LAW.PNR.32 [Tietojen luovuttaminen Yhdistyneen kuningaskunnan ulkopuolelle] artiklan nojalla, vain siinä tapauksessa, että uudet olosuhteet viittaavat objektiivisten syiden perusteella siihen, että yhden tai useamman matkustajan matkustajarekisteritiedoilla saatettaisiin tuloksellisesti edistää LAW.PNR.20 [Matkustajarekisteritietojen käyttötarkoitukset] artiklassa esitettyjen tarkoitusten saavuttamista.

               2.Edellä 1 kohdassa tarkoitettu matkustajarekisteritietojen käyttö Yhdistyneen kuningaskunnan toimivaltaisten viranomaisten toimesta edellyttää, että Yhdistyneen kuningaskunnan tuomioistuin tai riippumaton hallintoelin tekee Yhdistyneen kuningaskunnan toimivaltaisen viranomaisen perustellusta pyynnöstä, jonka se esittää sisäisessä rikosten ennalta estämiseen, paljastamiseen ja syytetoimiin liittyvien menettelyjen oikeudellisessa kehyksessä, ennakkotarkastelun, paitsi jos on kyse seuraavista:

               (a)asianmukaisesti perustellut kiireelliset tapaukset; tai

               (b)matkustajarekisteritietojen automaattisen käsittelyn perustana olevien ennalta vahvistettujen mallien ja kriteerien luotettavuuden ja ajankohtaisuuden selvittäminen tai uusien mallien ja kriteerien määritteleminen kyseiselle käsittelylle.

               LAW.PNR.30 artikla: Matkustajarekisteritietojen käsittelyn lokitiedot ja dokumentointi

               Yhdistyneen kuningaskunnan toimivaltaisen viranomaisen on säilytettävä lokitiedot kaikesta matkustajarekisteritietojen käsittelystä ja dokumentoitava se. Se saa käyttää tällaisia lokitietoja tai dokumentoida ainoastaan seuraaviin tarkoituksiin:

               (a)oma valvonta ja tietojenkäsittelyn laillisuuden varmentaminen;

               (b)asianmukaisen tietojen eheyden varmistaminen;

               (c)tietojenkäsittelyn turvallisuuden varmistaminen; ja

               (d)valvonnan varmistaminen.

               LAW.PNR.31 artikla: Tietojen luovuttaminen Yhdistyneen kuningaskunnan sisällä

               1.Yhdistyneen kuningaskunnan toimivaltainen viranomainen ei saa luovuttaa matkustajarekisteritietoja Yhdistyneen kuningaskunnan muille viranomaisille, elleivät seuraavat ehdot täyty:

               (a)matkustajarekisteritietoja luovutetaan viranomaisille, joiden toiminta liittyy suoraan LAW.PNR.20 [Matkustajarekisteritietojen käyttötarkoitukset] artiklassa määritettyihin tarkoituksiin;

               (b)matkustajarekisteritietoja luovutetaan ainoastaan tapauskohtaisesti;

               (c)matkustajarekisteritietojen luovuttaminen on välttämätöntä LAW.PNR.20 [Matkustajarekisteritietojen käyttötarkoitukset] artiklassa määritettyihin tarkoituksiin;

               (d)matkustajarekisteritietoja luovutetaan pienin mahdollinen määrä;

               (e)vastaanottava viranomainen noudattaa tässä osastossa kuvattuja toimia vastaavia suojatoimia; ja

               (f)vastaanottava viranomainen ei luovuta matkustajarekisteritietoja toiselle taholle, ellei luovuttamiseen ole saatu lupaa Yhdistyneen kuningaskunnan toimivaltaiselta viranomaiselta tässä kohdassa asetettuja ehtoja noudattaen.

               2.Tämän osaston perusteella saatuja, matkustajarekisteritietoja sisältäviä analyyttisia tietoja siirrettäessä on noudatettava tässä artiklassa vahvistettuja suojatoimia.

               LAW.PNR.32 artikla: Tietojen luovuttaminen Yhdistyneen kuningaskunnan ulkopuolelle

               1.Yhdistynyt kuningaskunta varmistaa, ettei Yhdistyneen kuningaskunnan toimivaltainen viranomainen luovuta matkustajarekisteritietoja kolmansien maiden viranomaisille, elleivät seuraavat ehdot täyty:

               (a)matkustajarekisteritietoja luovutetaan viranomaisille, joiden toiminta liittyy suoraan LAW.PNR.20 [Matkustajarekisteritietojen käyttötarkoitukset] artiklassa määritettyihin tarkoituksiin;

               (b)matkustajarekisteritietoja luovutetaan ainoastaan tapauskohtaisesti;

               (c)matkustajarekisteritietoja luovutetaan ainoastaan, jos se on välttämätöntä LAW.PNR.20 [Matkustajarekisteritietojen käyttötarkoitukset] artiklassa määritettyihin tarkoituksiin;

               (d)matkustajarekisteritietoja luovutetaan pienin mahdollinen määrä; ja

               (e)kolmas maa, johon matkustajarekisteritietoja luovutetaan, on joko solminut unionin kanssa sopimuksen, jossa henkilötietojen suojaamisesta määrätään tätä sopimusta vastaavalla tavalla, tai siihen sovelletaan unionin lainsäädännön nojalla tehtyä Euroopan komission päätöstä, jossa todetaan, että kolmas maa tarjoaa unionin lainsäädännössä tarkoitetun riittävän tietosuojan tason.

               2.Poiketen siitä, mitä 1 kohdan e alakohdassa määrätään, Yhdistyneen kuningaskunnan toimivaltainen viranomainen voi siirtää matkustajarekisteritietoja kolmanteen maahan, jos

               (a)kyseisen viranomaisen johtaja tai johtajan nimenomaisesti valtuuttama korkea virkamies katsoo, että tietojen luovuttaminen on tarpeen yleiseen turvallisuuteen kohdistuvan vakavan ja välittömän uhan ehkäisemiseksi ja tutkimiseksi tai luonnollisen henkilön elintärkeiden etujen suojelemiseksi; ja

               (b)kolmas maa antaa järjestelyn tai sopimuksen nojalla tai muulla tavoin kirjallisen vakuutuksen siitä, että tiedot suojataan niitä suojatoimia noudattaen, joita Yhdistyneen kuningaskunnan lainsäädännön nojalla sovelletaan unionista saatujen matkustajarekisteritietojen käsittelyyn, tässä osastossa vahvistetut suojatoimet mukaan lukien.

               3.Tämän artiklan 2 kohdan nojalla tehtävä siirto on dokumentoitava. Dokumentaatio on asetettava pyynnöstä LAW.GEN.4 [Henkilötietojen suoja] artiklan 3 kohdassa tarkoitetun valvontaviranomaisen saataville, mukaan lukien siirron päivämäärä ja kellonaika, tiedot vastaanottavasta viranomaisesta, siirron perustelut ja siirretyt matkustajarekisteritiedot.

               4.Jos Yhdistyneen kuningaskunnan toimivaltainen viranomainen 1 tai 2 kohtaa noudattaen luovuttaa jäsenvaltiosta peräisin olevia tämän osaston nojalla kerättyjä matkustajarekisteritietoja, Yhdistyneen kuningaskunnan toimivaltaisen viranomaisen on ilmoitettava luovuttamisesta kyseisen jäsenvaltion viranomaisille niin pian kuin mahdollista. Yhdistynyt kuningaskunta antaa tämän ilmoituksen noudattaen lainvalvontaa tai tiedon jakamista koskevia Yhdistyneen kuningaskunnan ja kyseisen jäsenvaltion välisiä sopimuksia tai järjestelyjä.

               5.Tämän osaston perusteella saatuja, matkustajarekisteritietoja sisältäviä analyyttisia tietoja siirrettäessä on noudatettava tässä artiklassa vahvistettuja suojatoimia.

               LAW.PNR.33 artikla: Siirtotapa

               Lentoliikenteen harjoittajat saavat siirtää matkustajarekisteritietoja Yhdistyneen kuningaskunnan toimivaltaiselle viranomaiselle ainoastaan tarjontamenetelmällä, jossa lentoliikenteen harjoittajat siirtävät matkustajarekisteritietoja Yhdistyneen kuningaskunnan toimivaltaisen viranomaisen tietokantaan noudattaen seuraavia menettelyjä, joiden avulla ne:

               (a)siirtävät matkustajarekisteritiedot sähköisesti Yhdistyneen kuningaskunnan toimivaltaisen viranomaisen teknisiä vaatimuksia noudattaen tai, jos järjestelmään tulee tekninen vika, käyttäen muuta riittävän tietoturvan varmistavaa asianmukaista keinoa;

               (b)siirtävät matkustajarekisteritiedot yhteisesti sovittua viestimuotoa käyttäen; ja

               (c)siirtävät matkustajarekisteritiedot turvallisesti ja noudattaen Yhdistyneen kuningaskunnan toimivaltaisen viranomaisen edellyttämiä yhteisiä käytäntöjä.

               LAW.PNR.34 artikla: Siirtojen tiheys

               1.Yhdistyneen kuningaskunnan toimivaltaisen viranomaisen on edellytettävä, että lentoliikenteen harjoittajat siirtävät matkustajarekisteritiedot:

               (a)alun perin aikaisintaan 96 tuntia ennen lennon aikataulunmukaista lähtöaikaa; ja

               (b)enintään viisi kertaa, siten kuin Yhdistyneen kuningaskunnan toimivaltainen viranomainen määrittää.

               2.Yhdistyneen kuningaskunnan toimivaltaisen viranomaisen on sallittava, että lentoliikenteen harjoittajat rajoittavat 1 kohdan b alakohdassa tarkoitetut matkustajarekisteritietojen siirrot kyseisen kohdan a alakohdassa tarkoitettujen siirtojen päivityksiin.

               3.Yhdistyneen kuningaskunnan toimivaltaisen viranomaisen on ilmoitettava lentoliikenteen harjoittajille siirroille määritetyt ajankohdat.

               4.Erityistapauksissa, jos on viitteitä siitä, että matkustajarekisteritietoja on tämän lisäksi voitava tarkastella LAW.PNR.20 [Matkustajarekisteritietojen käyttötarkoitukset] artiklassa esitettyihin tarkoituksiin liittyvän erityisen uhan torjumiseksi, Yhdistyneen kuningaskunnan toimivaltainen viranomainen voi vaatia lentoliikenteen harjoittajaa toimittamaan matkustajarekisteritietoja ennen aikataulun mukaisia siirtoja, niiden välissä tai niiden jälkeen. Yhdistyneen kuningaskunnan toimivaltaisen viranomaisen on toimittava kyseistä mahdollisuutta käyttäessään punnitusti ja oikeasuhteisesti sekä käytettävä LAW.PNR.33 [Siirtotapa] artiklassa kuvattua siirtotapaa.

               LAW.PNR.35 artikla: Yhteistyö

               Yhdistyneen kuningaskunnan toimivaltaisen viranomaisen ja jäsenvaltioiden matkustajatietoyksiköiden on tehtävä yhteistyötä pyrkiäkseen matkustajarekisteritietojen käsittelyjärjestelmiensä keskinäiseen johdonmukaisuuteen tavalla, joka parantaa entisestään ihmisten turvallisuutta Yhdistyneessä kuningaskunnassa, unionissa ja muualla.

               LAW.PNR.36 artikla: Poikkeamattomuus

               Tämän osaston ei saa tulkita merkitsevän poikkeusta mihinkään Yhdistyneen kuningaskunnan ja jäsenvaltioiden tai kolmansien maiden väliseen velvoitteeseen pyytää apua tai vastata avunpyyntöön keskinäistä avunantoa koskevien sopimusten perusteella.

               LAW.PNR.37 artikla: Neuvottelumenettely ja uudelleentarkastelu

               1.Osapuolet tiedottavat toisilleen sellaisten toimenpiteiden toteuttamisesta, jotka voivat vaikuttaa tähän osastoon.

               2.Kun suoritetaan LAW.OTHER.135 [Uudelleentarkastelu ja arviointi] artiklan 1 kohdassa tarkoitettua tämän osaston yhteistä tarkastelua, osapuolet kiinnittävät erityistä huomiota käsittelyn välttämättömyyteen ja oikeasuhteisuuteen ja matkustajarekisteritietojen säilyttämisen kunkin LAW.PNR.20 [Matkustajarekisteritietojen käyttötarkoitukset] artiklassa määritetyn käyttötarkoituksen osalta. Yhteisissä tarkasteluissa tutkitaan myös sitä, kuinka Yhdistyneen kuningaskunnan toimivaltainen viranomainen on varmistanut, että LAW.PNR.27 [Matkustajarekisteritietojen automaattinen käsittely] artiklassa tarkoitetut ennalta määritetyt mallit, kriteerit ja tietokannat ovat luotettavia, asiaankuuluvia ja ajantasaisia tilastotiedot huomioon ottaen.

               LAW.PNR 38 artikla: Tämän osaston mukaisen yhteistyön keskeyttäminen

               1.Jos jompikumpi osapuoli katsoo, että tämän osaston soveltamisen jatkaminen ei enää ole tarkoituksenmukaista, se voi ilmoittaa toiselle osapuolelle aikomuksestaan keskeyttää tämän osaston soveltaminen. Tällaisen ilmoituksen jälkeen osapuolet aloittavat neuvottelut.

               2.Jos osapuolet eivät ole päässeet ratkaisuun kuuden kuukauden kuluessa tästä ilmoituksesta, kumpi tahansa osapuoli voi päättää keskeyttää tämän osaston soveltamisen enintään kuuden kuukauden ajaksi. Osapuolet voivat ennen tämän ajanjakson päättymistä sopia keskeytyksen jatkamisesta enintään kuudella kuukaudella. Jos osapuolet eivät ole tämän keskeytyksen päättymiseen mennessä päässeet ratkaisuun tämän osaston osalta, tämän osaston soveltaminen lakkaa keskeyttämisajan päättymistä seuraavan kuukauden ensimmäisenä päivänä, ellei ilmoituksen tehnyt osapuoli ilmoita toiselle osapuolelle, että se peruuttaa ilmoituksensa. Viimeksi mainitussa tapauksessa tämän osaston määräykset saatetaan voimaan uudelleen.

               3.Jos tämän osaston soveltaminen keskeytetään tämän artiklan nojalla, lainvalvonta- ja oikeusyhteistyön erityiskomitea kokoontuu päättämään tarvittavista toimista sen varmistamiseksi, että tämän osaston nojalla aloitettu yhteistyö, johon soveltamisen keskeyttäminen vaikuttaa, saatetaan päätökseen asianmukaisella tavalla. Joka tapauksessa kaikkien sellaisten henkilötietojen osalta, jotka on saatu tämän osaston nojalla tehtävän yhteistyön kautta ennen kuin määräysten, joiden soveltaminen keskeytetään, soveltamisen väliaikaisesti lakkaa, osapuolet varmistavat, että tietosuoja säilyy soveltamisen keskeyttämisen jälkeen tasolla, jolla se oli, kun henkilötiedot siirrettiin.

               IV osasto: Operatiivisia tietoja koskeva yhteistyö

               LAW.OPCO.1 artikla: Operatiivisia tietoja koskeva yhteistyö

               1.Tämän osaston tavoitteena on, että osapuolet varmistavat, että Yhdistyneen kuningaskunnan ja jäsenvaltioiden toimivaltaiset viranomaiset voivat sisäisen lainsäädäntönsä mukaisin edellytyksin ja toimivaltansa rajoissa ja siltä osin kuin siitä ei määrätä tämän osan muissa osastoissa avustaa toisiaan luovuttamalla asiaankuuluvia tietoja seuraavia tarkoituksia varten:

               (a)rikosten torjuminen, tutkiminen, selvittäminen tai syytteeseenpano;

               (b)rikosoikeudellisten seuraamusten täytäntöönpano;

               (c)yleiseen turvallisuuteen kohdistuvilta uhkilta suojautuminen ja niiden ehkäiseminen; ja

               (d)rahanpesun ja terrorismin rahoituksen ehkäisy ja torjuminen;

               2.Tässä osastossa ’toimivaltaisella viranomaisella’ tarkoitetaan kotimaista poliisi-, tulli- tai muuta viranomaista, joka on sisäisen lainsäädännön nojalla toimivaltainen toteuttamaan toimia 1 kohdassa määrättyjä tarkoituksia varten.

               3.Yhdistyneen kuningaskunnan tai jäsenvaltion toimivaltainen viranomainen voi pyytää tietoja, mukaan lukien tiedot etsintäkuulutetuista ja kadonneista henkilöistä sekä esineistä, tai tällaisia tietoja voidaan luovuttaa oma-aloitteisesti Yhdistyneen kuningaskunnan tai jäsenvaltion toimivaltaiselle viranomaiselle. Tietoja voidaan luovuttaa pyynnöstä tai oma-aloitteisesti tiedot luovuttavaan toimivaltaiseen viranomaiseen sovellettavan sisäisen lainsäädännön edellytysten mukaisesti ja sen toimivallan rajoissa.

               4.Tietoja voidaan pyytää ja luovuttaa siltä osin kuin pyynnön esittäneeseen tai tiedot luovuttavaan toimivaltaiseen viranomaiseen sovellettavassa sisäisessä lainsäädännössä ei säädetä, että pyyntö tai tietojen luovuttaminen on tehtävä tai välitettävä oikeusviranomaisten kautta.

               5.Kiireellisissä tapauksissa tiedot luovuttavan toimivaltaisen viranomaisen on vastattava pyyntöön tai luovutettava tiedot oma-aloitteisesti mahdollisimman pian.

               6.Pyynnön esittäneen valtion toimivaltainen viranomainen voi pyynnön esittäessään tai myöhemmin asiaa koskevan sisäisen lainsäädännön nojalla pyytää tiedot luovuttaneelta valtiolta suostumusta tietojen käyttämiseen todistelutarkoituksiin oikeusviranomaisessa käytävässä menettelyssä. Tiedot luovuttanut valtio voi VIII osastossa [Keskinäinen oikeusapu] määrätyin edellytyksin ja sovellettavan sisäisen lainsäädännön mukaisin edellytyksin antaa suostumuksensa siihen, että tietoja käytetään todistelutarkoituksiin pyynnön esittäneen valtion oikeusviranomaisessa. Samoin jos tiedot luovutetaan oma-aloitteisesti, tiedot luovuttanut valtio voi suostua siihen, että tietoja käytetään todistelutarkoituksissa vastaanottavan valtion oikeusviranomaisen menettelyissä. Jos suostumusta ei tämän kohdan nojalla anneta, saatuja tietoja ei saa käyttää todistelutarkoituksiin oikeusviranomaisen menettelyissä.

               7.Tiedot luovuttanut toimivaltainen viranomainen voi asiaa koskevan sisäisen lainsäädännön nojalla asettaa luovutettujen tietojen käytölle ehtoja.

               8.Toimivaltainen viranomainen voi toimivaltansa rajoissa luovuttaa tämän osaston nojalla kaikentyyppisiä hallussaan olevia tietoja, jollei niihin sovellettavasta sisäisestä lainsäädännöstä muuta johdu. Tähän voi sisältyä muista lähteistä peräisin olevia tietoja ainoastaan, jos kyseisten tietojen edelleen välittäminen on sallittua niissä puitteissa, joissa tiedot luovuttanut toimivaltainen viranomainen on ne saanut.

               9.Tietoja voidaan luovuttaa tämän osaston nojalla mitä tahansa asianmukaista viestintäkanavaa käyttäen, mukaan lukien suojattu viestintäyhteys tietojen luovuttamiseksi Europolin kautta.

               10.Tämä artikla ei koske kahdenvälisten sopimusten toimintaa tai tekemistä Yhdistyneen kuningaskunnan ja jäsenvaltioiden välillä edellyttäen, että jäsenvaltiot toimivat unionin oikeuden mukaisesti. Se ei myöskään vaikuta muihin valtuuksiin, jotka ovat sovellettavan sisäisen tai kansainvälisen oikeuden nojalla Yhdistyneen kuningaskunnan tai jäsenvaltioiden toimivaltaisten viranomaisten käytettävissä avun antamiseksi jakamalla tietoja 1 kohdassa määrättyjä tarkoituksia varten.

               V osasto: Yhteistyö Europolin kanssa

               LAW.EUROPOL.46 artikla: Tavoite

               Tämän osaston tavoitteena on perustaa yhteistyösuhteet Europolin ja Yhdistyneen kuningaskunnan toimivaltaisten viranomaisten välille, jotta voidaan tukea ja tehostaa jäsenvaltioiden ja Yhdistyneen kuningaskunnan toimintaa ja keskinäistä yhteistyötä, jolla ehkäistään ja torjutaan vakavaa rikollisuutta, terrorismia ja johonkin unionin politiikkaan kuuluvaa yhteistä etua vahingoittavia LAW.EUROPOL.48 [Rikollisuuden muodot] artiklassa tarkoitettuja rikollisuuden muotoja.

               LAW.EUROPOL.47 artikla: Määritelmät

               Tässä osastossa tarkoitetaan:

               (a)’Europolilla’ asetuksella (EU) 2016/794, jäljempänä ’Europol-asetus’, perustettua Euroopan unionin lainvalvontayhteistyövirastoa
                  79
               ;

               (b)’toimivaltaisella viranomaisella’ unionin osalta Europolia ja Yhdistyneen kuningaskunnan osalta kotimaista lainvalvontaviranomaista, joka on sisäisen lainsäädännön nojalla vastuussa rikosten ehkäisemisestä ja torjunnasta.

               LAW.EUROPOL.48 artikla: Rikollisuuden muodot

               1.Tämän osaston nojalla perustettu yhteistyö koskee liitteessä LAW-3 lueteltuja Europolin toimivaltaan kuuluvia rikollisuuden muotoja, liitännäisrikokset mukaan lukien.

               2.Liitännäisrikoksia ovat rikokset, jotka tehdään 1 kohdassa tarkoitettujen rikollisuuden muotojen toteuttamiseen tarvittavien välineiden hankkimiseksi, rikokset, jotka tehdään tällaisten rikosten helpottamiseksi tai suorittamiseksi, ja rikokset, jotka tehdään tällaisten rikosten rankaisemattomuuden varmistamiseksi.

               3.Jos luetteloa Europolin toimivaltaan unionin oikeuden nojalla kuuluvista rikollisuuden muodoista muutetaan, lainvalvonta- ja oikeusyhteistyön erityiskomitea voi unionin ehdotuksesta muuttaa liitettä LAW-3 vastaavasti siitä päivästä, jona Europolin toimivallan muutos tulee voimaan.

               LAW.EUROPOL.49 artikla: Yhteistyöalat

               Yhteistyöhön voi tässä osastossa vahvistetuin edellytyksin tapahtuvan henkilötietojen vaihdon lisäksi ja Europol-asetuksessa esitettyjen Europolin tehtävien mukaisesti kuulua erityisesti

               (a)erityisosaamisen kaltaisten tietojen vaihto;

               (b)yleisiä tilannekatsauksia;

               (c)strategisen analyysin tuloksia;

               (d)tietoa rikostutkintamenettelyistä;

               (e)tietoa rikostentorjuntamenetelmistä;

               (f)osallistuminen koulutustoimintaan; ja

               (g)neuvonta ja tuki yksittäisissä rikostutkinnoissa sekä operatiivinen yhteistyö.

               LAW.EUROPOL.50 artikla: Kansallinen yhteyspiste ja yhteyshenkilöt

               1.Yhdistynyt kuningaskunta nimeää kansallisen yhteyspisteen, joka toimii Europolin ja Yhdistyneen kuningaskunnan toimivaltaisten viranomaisten välisenä keskitettynä yhteyspisteenä.

               2.Europolin ja Yhdistyneen kuningaskunnan toimivaltaisten viranomaisten välinen tietojenvaihto tapahtuu Europolin ja 1 kohdassa tarkoitetun kansallisen yhteyspisteen välillä. Tämä ei kuitenkaan estä Europolin ja Yhdistyneen kuningaskunnan toimivaltaisten viranomaisten välistä suoraa tietojenvaihtoa, jos sekä Europol että asianomaiset toimivaltaiset viranomaiset pitävät sitä tarkoituksenmukaisena.

               3.Kansallisen yhteyspisteen on toimittava keskitettynä yhteyspisteenä myös henkilötietojen tarkastelun, oikaisemisen ja poistamisen osalta.

               4.Yhdistynyt kuningaskunta lähettää yhden tai useamman yhteyshenkilön Europoliin tässä osastossa vahvistetun yhteistyön helpottamiseksi. Europol voi lähettää yhden tai useamman yhteyshenkilön Yhdistyneeseen kuningaskuntaan.

               5.Yhdistynyt kuningaskunta varmistaa, että sen yhteyshenkilöillä on nopea ja, jos se on teknisesti mahdollista, suora pääsy tehtäviensä suorittamiseen tarvittaviin Yhdistyneen kuningaskunnan kotimaisiin tietokantoihin.

               6.Yhteyshenkilöiden määrään, heidän tarkempiin tehtäviinsä, heidän oikeuksiinsa ja velvollisuuksiinsa ja aiheutuviin kustannuksiin sovelletaan LAW.EUROPOL.59 [Käytännön ja hallinnolliset järjestelyt] artiklassa tarkoitettuja Europolin ja Yhdistyneen kuningaskunnan toimivaltaisten viranomaisten välillä tehtyjä käytännön järjestelyjä.

               7.Operatiivisiin kokouksiin voidaan kutsua Yhdistyneen kuningaskunnan yhteyshenkilöitä ja Yhdistyneen kuningaskunnan toimivaltaisten viranomaisten edustajia. Yhdistyneen kuningaskunnan yhteyshenkilöiden tai toimivaltaisten viranomaisten järjestämiin kokouksiin voi osallistua jäsenvaltioiden ja kolmansien maiden yhteyshenkilöitä, jäsenvaltioiden ja kolmansien maiden toimivaltaisten viranomaisten edustajia, Europolin henkilöstöä ja muita sidosryhmiä.

               LAW.EUROPOL.51 artikla: Tietojenvaihto

               1.Tämän osaston mukaisessa toimivaltaisten viranomaisten välisessä tietojenvaihdossa on noudatettava tämän osaston tavoitetta ja määräyksiä. Henkilötietoja saa käsitellä ainoastaan 2 kohdassa tarkoitettuja erityisiä tarkoituksia varten.

               2.Toimivaltaisten viranomaisten on ilmoitettava selvästi viimeistään henkilötietojen siirron yhteydessä, mitä erityistä tarkoitusta tai erityisiä tarkoituksia varten henkilötiedot siirretään. Kun tietoja siirretään Europolille, tällaisen siirron tarkoitus tai tarkoitukset on määritettävä Europol-asetuksessa säädettyjen erityisten käsittelyn tarkoitusten mukaisesti. Jos tiedot siirtävä toimivaltainen viranomainen ei ole tehnyt niin, vastaanottavan toimivaltaisen viranomaisen on yhteisymmärryksessä siirtävän viranomaisen kanssa käsiteltävä henkilötietoja määrittääkseen niiden merkityksen sekä tarkoituksen tai tarkoitukset, joita varten niitä on määrä jatkokäsitellä. Toimivaltaiset viranomaiset voivat käsitellä henkilötietoja muuta kuin sitä tarkoitusta varten, jota varten ne on luovutettu, ainoastaan siirtävän toimivaltaisen viranomaisen luvalla.

               3.Henkilötiedot vastaanottavien toimivaltaisten viranomaisten on sitouduttava siihen, että kyseisiä tietoja käsitellään ainoastaan siihen tarkoitukseen, jota varten ne on siirretty. Henkilötiedot on poistettava heti, kun niitä ei enää tarvita tarkoitukseen, jota varten ne on siirretty.

               4.Europolin ja Yhdistyneen kuningaskunnan toimivaltaisten viranomaisten on määritettävä viipymättä ja joka tapauksessa viimeistään kuuden kuukauden kuluttua henkilötietojen vastaanottamisesta, tarvitaanko henkilötietoja ja missä määrin niitä tarvitaan tarkoitukseen, jota varten ne on siirretty, ja ilmoitettava asiasta tiedot siirtäneelle viranomaiselle.

               LAW.EUROPOL.52 artikla: Siirrettyihin henkilötietoihin pääsyn ja niiden edelleenkäytön rajoittaminen

               1.Henkilötietoja siirtävä toimivaltainen viranomainen voi tietojen siirron yhteydessä ilmoittaa niihin pääsyä tai niiden käyttöä koskevista mahdollisista yleisistä tai nimenomaisista rajoituksista, mukaan lukien tietojen edelleen siirtäminen, poistaminen tai tuhoaminen tietyn ajan kuluttua tai niiden edelleenkäsittely. Jos tällaisten rajoitusten tarve tulee ilmi vasta henkilötietojen siirron jälkeen, tiedot siirtäneen toimivaltaisen viranomaisen on ilmoitettava asiasta tiedot vastaanottaneelle toimivaltaiselle viranomaiselle.

               2.Henkilötiedot vastaanottavan toimivaltaisen viranomaisen on noudatettava 1 kohdassa tarkoitettuja siirtävän toimivaltaisen viranomaisen ilmoittamia tietoihin pääsyä tai niiden edelleenkäyttöä koskevia rajoituksia.

               3.Kumpikin osapuoli varmistaa, että tämän osaston nojalla siirretyt tiedot on kerätty, tallennettu ja siirretty osapuolen oikeudellisen kehyksen mukaisesti. Kumpikin osapuoli varmistaa mahdollisuuksien mukaan, että tällaisia tietoja ei ole saatu ihmisoikeuksia rikkoen. Tällaisia tietoja ei myöskään saa siirtää, jos niitä voitaisiin käyttää kuolemanrangaistuksen tai julman tai epäinhimillisen kohtelun pyytämiseen, määräämiseen tai täytäntöönpanemiseen, sikäli kuin se on kohtuudella ennakoitavissa.

               LAW.EUROPOL.53 artikla: Rekisteröityjen ryhmät

               1.Rikoksen uhrien, todistajien tai muiden henkilöiden, jotka voivat antaa tietoja rikoksista, sekä alle 18-vuotiaiden henkilöiden henkilötietojen siirtäminen on kielletty, jollei tällainen siirtäminen ole yksittäistapauksissa ehdottoman tarpeellista ja oikeasuhteista rikoksen ehkäisemiseksi tai torjumiseksi.

               2.Yhdistynyt kuningaskunta ja Europol varmistavat kumpikin, että 1 kohdassa tarkoitettujen henkilötietojen käsittelyyn sovelletaan lisätakeita, mukaan lukien pääsyrajoitukset, lisäturvatoimet ja edelleen siirtämisen rajoittaminen.

               LAW.EUROPOL.54 artikla: Henkilötietojen siirtämisen helpottaminen Yhdistyneen kuningaskunnan ja Europolin välillä

               Molemminpuolisten operatiivisten etujen turvaamiseksi osapuolet pyrkivät tulevaisuudessa tekemään yhteistyötä varmistaakseen, että Europolin ja Yhdistyneen kuningaskunnan toimivaltaisten viranomaisten välinen tietojenvaihto voidaan toteuttaa mahdollisimman nopeasti, ja harkitakseen tätä tavoitetta palvelevien uusien prosessien ja teknisten uudistusten käyttöönottoa, ottaen samalla huomioon, että Yhdistynyt kuningaskunta ei ole jäsenvaltio.

               LAW.EUROPOL.55 artikla: Tietojen lähteen luotettavuuden sekä tietojen oikeellisuuden arviointi

               1.Toimivaltaisten viranomaisten on ilmoitettava mahdollisuuksien mukaan viimeistään tietojen siirron yhteydessä tietojen lähteen luotettavuus seuraavin perustein arvioituna:

               (a)tiedot ovat peräisin varmasti luotettavasta ja pätevästä lähteestä tai tiedot on toimittanut aiemmin kaikissa tapauksissa luotettavaksi osoittautunut lähde;

               (b)lähde, josta tiedot on saatu, on useimmissa tapauksissa osoittautunut luotettavaksi;

               (c)lähde, josta tiedot on saatu, on useimmissa tapauksissa osoittautunut epäluotettavaksi;

                  (d)lähteen luotettavuutta ei voida arvioida.

               2.Toimivaltaisten viranomaisten on ilmoitettava mahdollisuuksien mukaan viimeistään tietojen siirron yhteydessä tietojen oikeellisuus seuraavin perustein arvioituna:

               (a)tiedot, joiden oikeellisuudesta on varmuus;

               (b)tiedot, jotka tiedon lähde tuntee henkilökohtaisesti mutta joita niitä välittävä virkamies ei henkilökohtaisesti tunne;

               (c)tiedot, joita tiedon lähde ei henkilökohtaisesti tunne mutta jotka jo tallennetut muut tiedot vahvistavat;

               (d)tiedot, joita tiedon lähde ei henkilökohtaisesti tunne ja joita ei voida vahvistaa.

               3.Jos tiedot vastaanottava toimivaltainen viranomainen tulee jo hallussaan olevien tietojen perusteella siihen johtopäätökseen, että 1 ja 2 kohdassa tarkoitettua siirtävän toimivaltaisen viranomaisen toimittamaa tietojen tai niiden lähteen arviointia on korjattava, sen on ilmoitettava asiasta kyseiselle toimivaltaiselle viranomaiselle ja yritettävä sopia arviointiin tehtävästä muutoksesta. Vastaanottava toimivaltainen viranomainen ei saa muuttaa vastaanotettujen tietojen tai niiden lähteen arviointia, ellei asiasta ole tällä tavoin sovittu.

               4.Jos toimivaltainen viranomainen vastaanottaa tietoja ilman arviointia, sen on yritettävä mahdollisuuksien mukaan ja, jos mahdollista, yhteisymmärryksessä tiedot siirtäneen toimivaltaisen viranomaisen kanssa arvioida tietojen lähteen luotettavuus tai tietojen oikeellisuus jo hallussaan olevien tietojen perusteella.

               5.Jos luotettavaa arviointia ei voida tehdä, tiedot arvioidaan 1 kohdan d alakohdan ja 2 kohdan d alakohdan mukaisiksi.

               LAW.EUROPOL.56 artikla: Tietojen vaihdon turvallisuus

               1.Tämän osaston mukaisen tietojenvaihdon turvallisuuden varmistamiseksi toteutettavat tekniset ja organisatoriset toimenpiteet vahvistetaan LAW.EUROPOL.59 [Käytännön ja hallinnolliset järjestelyt] artiklassa tarkoitetuissa Europolin ja Yhdistyneen kuningaskunnan toimivaltaisten viranomaisten välisissä hallinnollisissa järjestelyissä.

               2.Osapuolet sopivat Europolin ja Yhdistyneen kuningaskunnan toimivaltaisten viranomaisten välisen tietojenvaihtoon tarkoitetun suojatun viestiyhteyden perustamisesta, täytäntöönpanosta ja toiminnasta.

               3.Suojatun viestiyhteyden käyttöehtoja säännellään LAW.EUROPOL.58 [Turvallisuusluokiteltujen ja arkaluonteisten turvallisuusluokittelemattomien tietojen vaihto] artiklassa tarkoitetuissa Europolin ja Yhdistyneen kuningaskunnan toimivaltaisten viranomaisten välisissä hallinnollisissa järjestelyissä.

               LAW.EUROPOL.57 artikla: Vastuu henkilötietojen luvattomasta tai virheellisestä käsittelystä

               1.Toimivaltaiset viranomaiset ovat vastuussa oikeudellisten kehystensä mukaisesti kaikista vahingoista, joita yksittäiselle henkilölle aiheutuu vaihdettujen tietojen oikeudellisista tai tosiseikkoja koskevista virheistä. Välttääkseen oikeudellisen kehyksensä mukaisen vastuun vahingonkärsijään nähden Europol tai Yhdistyneen kuningaskunnan toimivaltaiset viranomaiset eivät voi vedota siihen, että toinen toimivaltainen viranomainen olisi toimittanut virheellisiä tietoja.

               2.Jos joko Europol tai Yhdistyneen kuningaskunnan toimivaltaiset viranomaiset määrätään maksamaan vahingonkorvausta sen vuoksi, että jompikumpi niistä on käyttänyt tietoja, jotka toinen osapuoli on antanut virheellisesti tai jotka on annettu sen vuoksi, että toinen osapuoli on laiminlyönyt velvollisuutensa, toinen osapuoli maksaa joko Europolin tai Yhdistyneen kuningaskunnan toimivaltaisten viranomaisten 1 kohdan nojalla maksaman korvauksen takaisin, paitsi jos tietoja on käytetty tämän osaston vastaisesti.

               3.Europol ja Yhdistyneen kuningaskunnan toimivaltaiset viranomaiset eivät saa 1 ja 2 kohdan nojalla vaatia toisiaan maksamaan rangaistusluonteisia tai vahingon määrän ylittäviä korvauksia.

               LAW.EUROPOL.58 artikla: Turvallisuusluokiteltujen ja arkaluonteisten turvallisuusluokittelemattomien tietojen suojaaminen

               Turvallisuusluokiteltujen ja arkaluonteisten turvallisuusluokittelemattomien tietojen vaihtamiseen ja suojaamiseen, jos sitä tämän osaston nojalla edellytetään, on sovellettava LAW.EUROPOL.59 [Käytännön ja hallinnolliset järjestelyt] artiklassa tarkoitettua käytännön ja hallinnollista järjestelyä, josta on sovittu Europolin ja Yhdistyneen kuningaskunnan toimivaltaisten viranomaisten välillä.

               LAW.EUROPOL.59 artikla: Käytännön ja hallinnolliset järjestelyt

               1.Tämän osaston säännösten täydentämiseksi ja täytäntöönpanemiseksi tarvittavan Yhdistyneen kuningaskunnan ja Europolin välisen yhteistyön yksityiskohdista sovitaan Europolin ja Yhdistyneen kuningaskunnan toimivaltaisten viranomaisten välillä tehdyissä Europol-asetuksen 23 artiklan 4 kohdassa tarkoitetuissa käytännön järjestelyissä ja Europol-asetuksen 25 artiklan 1 kohdassa tarkoitetuissa hallinnollisissa järjestelyissä.

               2.Rajoittamatta tämän osaston määräysten soveltamista ja ottaen huomioon Yhdistyneen kuningaskunnan aseman muuna kuin jäsenvaltiona Europol ja Yhdistyneen kuningaskunnan toimivaltaiset viranomaiset voivat, edellyttäen että Europolin hallintoneuvosto tekee asiasta päätöksen, sisällyttää tapauksen mukaan käytännön järjestelyihin tai hallinnollisiin järjestelyihin tämän osaston täydentämistä tai täytäntöönpanoa varten määräyksiä, joilla mahdollistetaan erityisesti

               (a)Europolin ja Yhdistyneen kuningaskunnan kansallisen yhteyspisteen yhden tai useamman edustajan väliset neuvottelut toimintalinjoista ja yhteistä etua koskevista kysymyksistä tavoitteidensa saavuttamiseksi ja toimintansa koordinoimiseksi sekä yhteistyön edistämiseksi Europolin ja Yhdistyneen kuningaskunnan toimivaltaisten viranomaisten välillä;

               (b)yhden tai useamman Yhdistyneen kuningaskunnan edustajan osallistuminen tarkkailijana tai tarkkailijoina Europolin yksikönpäälliköiden yksittäisiin kokouksiin tällaisten kokousten menettelysääntöjen mukaisesti;

               (c)yhden tai useamman Yhdistyneen kuningaskunnan edustajan osallistuminen operatiivisia analyyseja koskeviin hankkeisiin Europolin asianomaisten hallintoelinten vahvistamien sääntöjen mukaisesti;

                  (d)yhteyshenkilöiden tehtävien, heidän oikeuksiensa ja velvollisuuksiensa sekä niihin liittyvien kustannusten määrittäminen; tai

               (e)Yhdistyneen kuningaskunnan toimivaltaisten viranomaisten ja Europolin välinen yhteistyö yksityisyyden suojan loukkausten tai tietoturvaloukkausten yhteydessä.

               3.Työjärjestelyjen ja hallinnollisten järjestelyjen sisältö voidaan esittää yhdessä asiakirjassa.

               LAW.EUROPOL.60 artikla: Täytäntöönpanoilmoitus

               1.Sekä Yhdistynyt kuningaskunta että Europol asettavat julkisesti saataville asiakirjan, jossa esitetään ymmärrettävässä muodossa tämän osaston nojalla siirrettyjen henkilötietojen käsittelyä koskevat määräykset, mukaan lukien rekisteröityjen käytettävissä olevat keinot oikeuksiensa käyttöön, ja varmistavat, että asiakirjasta annetaan jäljennös toiselle.

               2.Jos niin ei ole vielä tehty, Yhdistynyt kuningaskunta ja Europol hyväksyvät säännöt, joissa täsmennetään, miten henkilötietojen käsittelyä koskevien määräysten noudattamista valvotaan käytännössä. Yhdistynyt kuningaskunta ja Europol lähettävät toisilleen ja asianomaisille valvontaviranomaisille jäljennöksen näistä säännöistä.

               LAW.EUROPOL.61 artikla: Europolin toimivalta

               Minkään tässä osastossa ei saa tulkita luovan Europolille velvoitetta tehdä yhteistyötä Yhdistyneen kuningaskunnan toimivaltaisten viranomaisten kanssa Europolille asianomaisessa unionin lainsäädännössä määrätyn toimivallan ulkopuolisissa asioissa.

               VI osasto: Yhteistyö Eurojustin kanssa

               LAW.EUROJUST.61 artikla: Tavoite

               Tämän osaston tavoitteena on perustaa Eurojustin ja Yhdistyneen kuningaskunnan toimivaltaisten viranomaisten välinen yhteistyö LAW.EUROJUST.63 [Rikollisuuden muodot] artiklassa tarkoitettujen vakavien rikosten torjunnassa.

               LAW.EUROJUST.62 artikla: Määritelmät

               Tässä osastossa tarkoitetaan:

               (a)’Eurojustilla’ asetuksella (EU) 2018/1727
                  80
               , jäljempänä ’Eurojust-asetus’, perustettua Euroopan unionin rikosoikeudellisen yhteistyön virastoa;

               (b)’toimivaltaisella viranomaisella’ unionin osalta Eurojustia, jota edustaa kollegio tai kansallinen jäsen, ja Yhdistyneen kuningaskunnan osalta kotimaista viranomaista, jolla on sisäisen lainsäädännön mukaisia rikosten tutkintaan ja syytteeseenpanoon liittyviä tehtäviä;

               (c)’kollegiolla’ Eurojust-asetuksessa tarkoitettua Eurojustin kollegiota;

               (d)’kansallisella jäsenellä’ kunkin jäsenvaltion Eurojustiin lähettämää Eurojust-asetuksessa tarkoitettua kansallista jäsentä;

               (e)’avustajalla’ Eurojust-asetuksessa ja LAW.EUROJUST.66 [Yhteyssyyttäjä] artiklan 3 kohdassa tarkoitettua henkilöä, joka voi avustaa kansallista jäsentä ja tämän varajäsentä tai yhteyssyyttäjää;

               (f)’yhteyssyyttäjällä’ Yhdistyneen kuningaskunnan Europoliin lähettämää yleistä syyttäjää, jonka asemaan sovelletaan Yhdistyneen kuningaskunnan sisäistä lainsäädäntöä;

               (g)’yhteystuomarilla’ tuomaria, jonka Eurojust on lähettänyt Yhdistyneeseen kuningaskuntaan LAW.EUROJUST.67 [Yhteystuomari] artiklan nojalla;

               (h)’terrorismiasioiden kotimaisella yhteyshenkilöllä’ yhteyspisteistä, jonka Yhdistynyt kuningaskunta on nimennyt LAW.EUROJUST.65 [Eurojustin yhteyspisteet] artiklan nojalla, ja joka vastaa terrorismiasioihin liittyvän kirjeenvaihdon käsittelystä.

               LAW.EUROJUST.63 artikla: Rikollisuuden muodot

               1.Tässä osastossa vahvistettu yhteistyö koskee liitteessä LAW-4 lueteltuja Eurojustin toimivaltaan kuuluvia vakavan rikollisuuden muotoja, mukaan lukien liitännäisrikokset.

               2.Liitännäisrikoksia ovat rikokset, jotka tehdään 1 kohdassa tarkoitettujen vakavan rikollisuuden muotojen toteuttamiseen tarvittavien välineiden hankkimiseksi, rikokset, jotka tehdään tällaisten vakavien rikosten helpottamiseksi tai suorittamiseksi, ja rikokset, jotka tehdään tällaisten vakavien rikosten rankaisemattomuuden varmistamiseksi.

               3.Jos Eurojustin toimivaltaan unionin oikeuden nojalla kuuluvien vakavan rikollisuuden muotojen luetteloa muutetaan, lainvalvonta- ja oikeusyhteistyön erityiskomitea voi unionin ehdotuksesta muuttaa liitettä LAW-4 vastaavasti päivästä, jona Eurojustin toimivallan muutos tulee voimaan.

               LAW.EUROJUST.64 artikla: Yhteistyöalat

               Osapuolten varmistavat, että Eurojust ja Yhdistyneen kuningaskunnan toimivaltaiset viranomaiset tekevät yhteistyötä Eurojust-asetuksen 2 ja 54 artiklassa ja tässä osastossa määritetyillä aloilla.

               LAW.EUROJUST.65 artikla: Eurojustin yhteyspisteet

               1.Yhdistynyt kuningaskunta perustaa tai nimeää vähintään yhden Eurojustin yhteyspisteen Yhdistyneen kuningaskunnan toimivaltaisten viranomaisten yhteyteen.

               2.Yhdistynyt kuningaskunta nimeää yhden yhteyspisteistään Yhdistyneen kuningaskunnan terrorismiasioiden kotimaiseksi yhteyshenkilöksi.

               LAW.EUROJUST.66 artikla: Yhteyssyyttäjä

               1.Yhdistynyt kuningaskunta lähettää Eurojustiin yhteyssyyttäjän tässä osastossa vahvistetun yhteistyön helpottamiseksi.

               2.Yhdistynyt kuningaskunta päättää tilapäisen siirron toimeksiannosta ja kestosta.

               3.Yhteyssyyttäjää voi avustaa enintään viisi avustajaa ottaen huomioon yhteistyön laajuuden. Avustajat voivat tarvittaessa toimia yhteyssyyttäjän sijaisena tai toimia hänen puolestaan.

               4.Yhdistynyt kuningaskunta ilmoittaa Eurojustille, millaiset ja miten laajat oikeudelliset toimivaltuudet yhteyssyyttäjällä ja hänen avustajillaan on Yhdistyneessä kuningaskunnassa yhteyssyyttäjän tämän osaston mukaisten tehtävien suorittamiseksi. Yhdistynyt kuningaskunta vahvistaa yhteyssyyttäjänsä ja tämän avustajien toimivallan toimia suhteessa ulkomaisiin oikeusviranomaisiin.

               5.Jos kyseessä on syyttäjä tai vastaavaa toimivaltaa käyttävä henkilö, yhteyssyyttäjällä ja hänen avustajillaan on oltava pääsy Yhdistyneen kuningaskunnan kotimaiseen rikosrekisteriin tai muuhun rekisteriin sisältyviin tietoihin sisäisen lainsäädännön mukaisesti.

               6.Yhteyssyyttäjällä ja hänen avustajillaan on oltava valtuudet ottaa suoraan yhteyttä Yhdistyneen kuningaskunnan toimivaltaisiin viranomaisiin.

               7.Tämän artiklan 3 kohdassa tarkoitettujen avustajien määrään, yhteyssyyttäjän ja hänen avustajiensa tehtävien yksityiskohtiin, heidän oikeuksiinsa ja velvollisuuksiinsa sekä niihin liittyviin kustannuksiin sovelletaan Eurojustin ja Yhdistyneen kuningaskunnan toimivaltaisten viranomaisten välillä sovittua, LAW.EUROJUST.75 [Käytännön järjestely] artiklassa tarkoitettua käytännön järjestelyä.

               8.Eurojust pitää yhteyssyyttäjän ja hänen avustajiensa työasiakirjoja loukkaamattomina.

               LAW.EUROJUST.67 artikla: Yhteystuomari

               1.Helpottaakseen oikeudellista yhteistyötä Yhdistyneen kuningaskunnan kanssa tapauksissa, joissa Eurojust antaa apua, Eurojust voi lähettää Yhdistyneeseen kuningaskuntaan Eurojust-asetuksen 53 artiklan nojalla yhteystuomarin.

               2.Tämän artiklan 1 kohdassa tarkoitetun yhteystuomarin tehtävien yksityiskohtiin, hänen oikeuksiinsa ja velvollisuuksiinsa sekä niihin liittyviin kustannuksiin on sovellettava LAW.EUROJUST.75 [Käytännön järjestely] artiklassa tarkoitettua Eurojustin ja Yhdistyneen kuningaskunnan toimivaltaisten viranomaisten välillä sovittua käytännön järjestelyä.

               LAW.EUROJUST.68 artikla: Operatiiviset ja strategiset kokoukset

               1.Yhteyssyyttäjä, hänen avustajansa ja Yhdistyneen kuningaskunnan muiden toimivaltaisten viranomaisten edustajat, Eurojustin yhteyspiste mukaan luettuna, voivat osallistua kokouksiin strategisten asioiden osalta Eurojustin puheenjohtajan kutsusta ja operatiivisten asioiden osalta asianomaisten kansallisten jäsenten suostumuksella.

               2.Kansalliset jäsenet, heidän varajäsenensä ja avustajansa, Eurojustin hallinnollinen johtaja ja Eurojustin henkilöstö voivat osallistua yhteyssyyttäjän, hänen avustajiensa tai muiden Yhdistyneen kuningaskunnan toimivaltaisten viranomaisten, mukaan lukien Eurojustin yhteyspisteen, järjestämiin kokouksiin.

               LAW.EUROJUST.69 artikla: Muiden kuin henkilötietojen vaihto

               Eurojust ja Yhdistyneen kuningaskunnan toimivaltaiset viranomaiset voivat vaihtaa muita kuin henkilötietoja siltä osin kuin niillä on merkitystä tämän osaston mukaisen yhteistyön kannalta ja jollei LAW.EUROJUST.74 [Turvallisuusluokiteltujen ja arkaluonteisten turvallisuusluokittelemattomien tietojen vaihto] artiklan mukaisista rajoituksista muuta johdu.

               LAW.EUROJUST.70 artikla: Henkilötietojen vaihto

               1.Toimivaltaisten viranomaisten tämän osaston nojalla pyytämiä ja vastaanottamia henkilötietoja saa käsitellä ainoastaan LAW.EUROJUST.61  [Tavoite] artiklassa määrättyjä tavoitteita varten ja tämän artiklan 2 kohdassa tarkoitettuja erityistarkoituksia varten, jollei tämän artiklan 3 kohdassa tarkoitetuista tietoihin pääsyä tai niiden muuta käyttöä koskevista rajoituksista muuta johdu.

               2.Siirtävän toimivaltaisen viranomaisen on ilmoitettava selvästi viimeistään henkilötietoja siirtäessään yksi tai useampi erityinen tarkoitus, jota varten tiedot siirretään.

               3.Henkilötietoja siirtävä toimivaltainen viranomainen voi tietojen siirron yhteydessä ilmoittaa niihin pääsyä tai niiden käyttöä koskevista mahdollisista yleisistä tai nimenomaisista rajoituksista, mukaan lukien tietojen edelleen siirtäminen, poistaminen tai tuhoaminen tietyn ajan kuluttua tai niiden edelleenkäsittely. Jos tällaisten rajoitusten tarve tulee ilmi vasta henkilötietojen siirron jälkeen, tiedot luovuttaneen viranomaisen on ilmoitettava asiasta tiedot vastaanottaneelle viranomaiselle.

               4.Vastaanottavan toimivaltaisen viranomaisen on noudatettava kaikkia henkilötietoihin pääsyä tai myöhempää käyttöä koskevia rajoituksia, jotka siirtävä toimivaltainen viranomainen on ilmoittanut, kuten 3 kohdassa määrätään.

               LAW.EUROJUST.71 artikla: Siirtokanavat

               1.Tietoja vaihdetaan

               (a)joko yhteyssyyttäjän tai hänen avustajiensa välillä tai, jos yhtäkään ei ole nimitetty tai muutoin käytettävissä, Yhdistyneen kuningaskunnan Eurojustin yhteyspisteen ja asianomaisten kansallisten jäsenten tai kollegion välillä;

               (b)jos Eurojust on lähettänyt yhteystuomarin Yhdistyneeseen kuningaskuntaan, yhteystuomarin ja Yhdistyneen kuningaskunnan minkä tahansa toimivaltaisen viranomaisen välillä; tässä tapauksessa yhteyssyyttäjälle on ilmoitettava tällaisesta tietojenvaihdosta; tai

               (c)suoraan Yhdistyneen kuningaskunnan toimivaltaisen viranomaisen ja asianomaisten kansallisten jäsenten tai kollegion välillä; tässä tapauksessa yhteyssyyttäjälle ja mahdolliselle yhteystuomarille on ilmoitettava tällaisesta tietojenvaihdosta.

               2.Eurojust ja Yhdistyneen kuningaskunnan toimivaltaiset viranomaiset voivat sopia muiden kanavien käyttämisestä tietojenvaihdossa erityistapauksissa.

               3.Eurojustin on varmistettava, että sen edustajilla on valtuudet vaihtaa tietoja asianmukaisella tasolla Eurojust-asetuksen mukaisesti, ja Yhdistyneen kuningaskunnan toimivaltaisten viranomaisten on varmistettava, että niiden edustajilla on valtuudet vaihtaa tietoja asianmukaisella tasolla Yhdistyneen kuningaskunnan lainsäädännön mukaisesti, ja että niitä valvotaan asianmukaisesti.

               LAW.EUROJUST.72 artikla: Tietojen siirtäminen edelleen

               Yhdistyneen kuningaskunnan toimivaltaiset viranomaiset ja Eurojust eivät saa toimittaa toisen osapuolen luovuttamia tietoja millekään kolmannelle maalle tai kansainväliselle järjestölle ilman tiedot luovuttaneen Yhdistyneen kuningaskunnan toimivaltaisen viranomaisen tai Eurojustin suostumusta ja ilman henkilötietojen suojaa koskevia asianmukaisia suojatoimia.

               LAW.EUROJUST.73 artikla: Vastuu henkilötietojen luvattomasta tai virheellisestä käsittelystä

               1.Toimivaltaiset viranomaiset ovat vastuussa oikeudellisten kehystensä mukaisesti kaikista vahingoista, joita yksittäiselle henkilölle aiheutuu vaihdettujen tietojen oikeudellisista tai tosiseikkoja koskevista virheistä. Välttääkseen oikeudellisen kehyksensä mukaisen vastuun vahingonkärsijään nähden Eurojust tai Yhdistyneen kuningaskunnan toimivaltaiset viranomaiset eivät voi vedota siihen, että toinen toimivaltainen viranomainen olisi toimittanut virheellisiä tietoja.

               2.Jos toimivaltainen viranomainen määrätään maksamaan vahingonkorvausta sen vuoksi, että se on käyttänyt tietoja, jotka toinen osapuoli on antanut virheellisesti tai jotka on annettu sen vuoksi, että toinen osapuoli on laiminlyönyt velvollisuutensa, toinen osapuoli maksaa toimivaltaisen viranomaisen 1 kohdan nojalla maksaman korvauksen takaisin, paitsi jos tietoja on käytetty tämän osaston vastaisesti.

               3.Eurojust ja Yhdistyneen kuningaskunnan toimivaltaiset viranomaiset eivät saa 1 ja 2 kohdan nojalla vaatia toisiaan maksamaan rangaistusluonteisia tai vahingon määrän ylittäviä korvauksia.

               LAW.EUROJUST.74 artikla: Turvallisuusluokiteltujen ja arkaluonteisten turvallisuusluokittelemattomien tietojen suojaaminen

               Turvallisuusluokiteltujen ja arkaluonteisten turvallisuusluokittelemattomien tietojen vaihtamiseen ja suojaamiseen, jos sitä tämän osaston nojalla edellytetään, on sovellettava LAW.EUROJUST.75 [Käytännön järjestely] artiklassa tarkoitettua käytännön järjestelyä, joka on tehty Eurojustin ja Yhdistyneen kuningaskunnan toimivaltaisten viranomaisten välillä.

               LAW.EUROJUST.75 artikla: Käytännön järjestely

               Tämän osaston täytäntöönpanemiseksi tarvittavaa osapuolten välistä yhteistyötä koskevista yksityiskohtaisista säännöistä sovitaan Eurojust-asetuksen 47 artiklan 3 kohdassa ja 56 artiklan 3 kohdassa tarkoitetussa Eurojustin ja Yhdistyneen kuningaskunnan toimivaltaisten viranomaisten välisessä käytännön järjestelyssä.

               LAW.EUROJUST.76 artikla: Eurojustin toimivalta

               Minkään tässä osastossa ei saa tulkita luovan Eurojustille velvoitetta tehdä yhteistyötä Yhdistyneen kuningaskunnan toimivaltaisten viranomaisten kanssa Eurojustille asianomaisessa unionin lainsäädännössä määrätyn toimivallan ulkopuolisissa asioissa.

               VII osasto: Luovuttaminen

               LAW.SURR.76 artikla: Tavoite

               Tämän osaston tavoitteena on varmistaa, että jäsenvaltioiden ja Yhdistyneen kuningaskunnan välisen luovuttamisjärjestelmän perustana on luovutusmekanismi, joka perustuu tämän osaston mukaiseen pidätysmääräykseen.

               LAW.SURR.77 artikla: Suhteellisuusperiaate

               Pidätysmääräykseen perustuvan yhteistyön on oltava välttämätöntä ja oikeasuhteista, kun otetaan huomioon etsityn henkilön oikeudet ja uhrien edut, teon vakavuus, todennäköinen seuraamus ja valtion mahdollisuus toteuttaa etsityn henkilön luovuttamista lievempiä toimenpiteitä erityisesti tarpeettoman pitkien tutkintavankeusaikojen välttämiseksi.

               LAW.SURR.78 artikla: Määritelmät

               Tässä osastossa tarkoitetaan:

               (a)’eurooppalaisella pidätysmääräyksellä’ oikeudellista päätöstä, jonka valtio on antanut etsityn henkilön kiinni ottamiseksi ja luovuttamiseksi toisen valtion toimesta syytetoimenpiteitä tai vapaudenmenetyksen käsittävän rangaistuksen tai turvaamistoimenpiteen täytäntöönpanemista varten;

               (b)’oikeusviranomaisella’ viranomaista, joka on sisäisen lainsäädännön mukaan tuomari, tuomioistuin tai yleinen syyttäjä. Yleistä syyttäjää pidetään oikeusviranomaisena vain siltä osin kuin sisäisessä lainsäädännössä niin säädetään;

               (c)’täytäntöönpanosta vastaavalla oikeusviranomaisella’ täytäntöönpanovaltion sellaista oikeusviranomaista, jolla on kyseisen valtion sisäisen lainsäädännön mukaan toimivalta panna pidätysmääräys täytäntöön;

               (d)’pidätysmääräyksen antaneella oikeusviranomaisella’ pidätysmääräyksen antaneen valtion sellaista oikeusviranomaista, jolla on kyseisen valtion sisäisen lainsäädännön mukaan toimivalta antaa pidätysmääräys.

               LAW.SURR.79 artikla: Soveltamisala

               1.Pidätysmääräys voidaan antaa sellaisista teoista, joista määräyksen antaneen valtion lainsäädännön mukaan voi seurata vapaudenmenetyksen käsittävä rangaistus tai turvaamistoimenpide, jonka enimmäispituus on vähintään 12 kuukautta, tai, jos rangaistustuomio on annettu tai turvaamistoimenpiteestä on tehty päätös, sellaisista seuraamuksista tai turvaamistoimenpiteistä, joiden pituus on vähintään neljä kuukautta.

               2.Rajoittamatta 3 ja 4 kohdan soveltamista, luovuttamisen edellytyksenä on, että pidätysmääräyksen perusteena olevat teot ovat täytäntöönpanovaltion lainsäädännön mukaan rikoksia niiden rikostunnusmerkistöstä tai luokittelusta riippumatta.

               3.Jollei LAW.SURR.80 [Pidätysmääräyksen ehdottomat kieltäytymisperusteet] artiklasta, LAW.SURR.81 [Muut pidätysmääräyksen kieltäytymisperusteet] artiklan 1 kohdan b–h alakohdasta, LAW.SURR.82 [Poliittisia rikoksia koskeva poikkeus], LAW.SURR.83 [Kansalaisuuspoikkeus] ja LAW.SURR.84 [Erityistapauksissa annettavat pidätysmääräyksen antaneen jäsenvaltion takuut] artiklasta muuta johdu, valtio ei saa kieltäytyä sellaisen pidätysmääräyksen täytäntöönpanosta, kun kyseessä on seuraavanlainen käyttäytyminen, josta voi seurata enimmillään vähintään 12 kuukauden pituinen vapaudenmenetys tai turvaamistoimenpide:

               (a)sellaisen henkilön käyttäytyminen, joka myötävaikuttaa siihen, että ryhmä henkilöitä, jotka toimivat yhteisessä tarkoituksessa, tekee yhden tai useamman Strasbourgissa 27 päivänä tammikuuta 1977 tehdyn terrorismin vastustamista koskevan eurooppalaisen yleissopimuksen 1 ja 2 artiklassa tarkoitetun terrorismirikoksen, tai kun kyseessä on huumausaineiden ja psykotrooppisten aineiden laiton kauppa, tahallinen henkirikos, pahoinpitely, vakavan ruumiinvamma aiheuttaminen, sieppaus, laiton vapaudenriisto, panttivangiksi ottaminen tai raiskaus, vaikka kyseinen henkilö ei osallistuisikaan kyseisenrikoksen tai kyseisten rikosten varsinaiseen tekemiseen; myötävaikutuksen on oltava tahallista ja tehty tietoisena siitä, että osallistuminen edistää ryhmän rikollisen toiminnan toteutumista; tai

               (b)liitteessä LAW-7 määritelty terrorismi.

               4.Yhdistynyt kuningaskunta ja toisaalta unioni jäsenvaltioidensa puolesta voivat kumpikin ilmoittaa lainvalvonta- ja oikeusyhteistyön erityiskomitealle, että vastavuoroisuutta noudattaen 2 kohdassa tarkoitettua kaksoisrangaistavuuden edellytystä ei sovelleta, jos rikos, johon pidätysmääräys perustuu, on

               (a)jokin 5 kohdassa luetelluista rikoksista, sellaisina kuin ne on määritelty määräyksen antaneen valtion lainsäädännössä; ja

               (b)sellainen, että siitä voi pidätysmääräyksen antaneessa valtiossa seurata vapaudenmenetyksen käsittävä rangaistus tai turvaamistoimenpide, jonka enimmäiskesto on vähintään kolme vuotta.

               5.Rikokset, joihin 4 kohdassa viitataan, ovat

               -rikollisjärjestöön osallistuminen;

               -liitteessä LAW-7 määritelty terrorismi.

               -ihmiskauppa;

               -lasten seksuaalinen hyväksikäyttö ja lapsipornografia;

               -huumausaineiden ja psykotrooppisten aineiden laiton kauppa;

               -aseiden, ampumatarvikkeiden ja räjähteiden laiton kauppa;

               -korruptio, lahjonta mukaan lukien;

               -petos, mukaan lukien Yhdistyneen kuningaskunnan, jäsenvaltion tai unionin taloudellisiin etuihin kohdistuvat petokset;

               -rikoksen tuottaman hyödyn rahanpesu;

               -rahan väärentäminen;

               -tietoverkkorikollisuus;

               -ympäristörikollisuus, mukaan lukien uhanalaisten eläinlajien ja uhanalaisten kasvilajien ja -lajikkeiden laiton kauppa;

               -laittomassa maahantulossa ja maassa oleskelussa avustaminen;

               -tahallinen henkirikos;

               -vakava pahoinpitely ja vakavan ruumiinvamman aiheuttaminen;

               -ihmisen elinten ja kudosten laiton kauppa;

               -ihmisryöstö, vapaudenriisto ja panttivangiksi ottaminen;

               -rasismi ja muukalaisviha;

               -järjestäytynyt varkausrikollisuus tai aseellinen ryöstö;

               -kulttuuriomaisuuden, mukaan lukien antiikki- ja taide-esineiden, laiton kauppa;

               -petollinen menettely;

               -ryöstöntapainen kiristys ja kiristys;

               -tuotteiden laiton väärentäminen ja jäljentäminen;

               -hallinnollisten asiakirjojen väärentäminen ja kaupankäynti väärennöksillä;

               -maksuvälineväärennykset;

               -hormonivalmisteiden ja muiden kasvua edistävien aineiden laiton kauppa;

               -ydin- ja radioaktiivisten aineiden laiton kauppa;

               -varastettujen ajoneuvojen kauppa;

               -raiskaus;

               -murhapoltto;

               -kansainvälisen rikostuomioistuimen tuomiovaltaan kuuluvat rikokset;

               -ilma-aluksen, aluksen tai avaruusaluksen laiton haltuunotto; ja

               -sabotaasi.

               LAW.SURR.80 artikla: Pidätysmääräyksen ehdottomat kieltäytymisperusteet

               Pidätysmääräyksen täytäntöönpanosta kieltäydytään

               (a)jos pidätysmääräyksen perusteena olevasta rikoksesta on annettu yleinen armahdus täytäntöönpanosta vastaavassa valtiossa ja tällä valtiolla oli toimivalta nostaa syyte tästä rikoksesta oman rikoslainsäädäntönsä mukaan;

               (b)jos täytäntöönpanosta vastaavan oikeusviranomaisen käytettävissä olevien tietojen mukaan valtiossa on annettu samasta teosta etsittyä henkilöä koskeva lopullinen rangaistus, sillä edellytyksellä, että jos rangaistus on määrätty, hän on suorittanut sen tai suorittaa sitä parhaillaan tai rangaistusta ei voida enää suorittaa tuomion antaneen valtion lainsäädännön mukaan; tai

               (c)jos henkilöä, jota pidätysmääräys koskee, ei voida ikänsä takia pitää rikosoikeudellisesti vastuullisena pidätysmääräyksen perusteena olevista teoista täytäntöönpanovaltion lainsäädännön mukaan.

               LAW.SURR.81 artikla: Pidätysmääräyksen muut kieltäytymisperusteet

               1.Pidätysmääräyksen täytäntöönpanosta voidaan kieltäytyä

               (a)jos jossakin LAW.SURR.79 [Soveltamisala] artiklan 2 kohdassa tarkoitetuista tapauksista pidätysmääräyksen perusteena oleva teko ei ole täytäntöönpanovaltion lainsäädännön mukaan rikos; veron, maksun, tullin tai valuuttatoimien osalta pidätysmääräyksen täytäntöönpanosta ei voida kuitenkaan kieltäytyä sen perusteella, että täytäntöönpanovaltion lainsäädännössä ei aseteta samantyyppisiä veroja tai maksuja tai siihen ei sisälly samantyyppistä veroja, maksuja, tulleja tai valuuttatoimia koskevaa sääntelyä kuin pidätysmääräyksen antaneen valtion lainsäädäntöön;

               (b)jos pidätysmääräyksen kohteena olevaa henkilöä vastaan on täytäntöönpanovaltiossa nostettu syyte samasta teosta, joka on pidätysmääräyksen perusteena;

               (c)jos täytäntöönpanovaltion oikeusviranomaiset ovat päättäneet, että ne joko eivät nosta syytettä pidätysmääräyksen perusteena olevasta rikoksesta tai luopuvat jo nostetusta syytteestä, tai jos etsittyä henkilöä vastaan on jossain valtiossa annettu samasta teosta lopullinen tuomio, joka estää syytteen nostamisen myöhemmin;

               (d)jos syyteoikeus on täytäntöönpanovaltion lainsäädännön mukaan vanhentunut tai tuomittu rangaistus rauennut ja teot kuuluvat kyseisen valtion oman rikoslainsäädännön mukaan sen toimivaltaan;

               (e)jos täytäntöönpanosta vastaava oikeusviranomainen saa tiedon, että etsitylle henkilölle on annettu kolmannessa maassa samasta teosta lopullinen tuomio edellyttäen, että tämä henkilö on tuomion saatuaan suorittanut rangaistuksensa tai parhaillaan suorittaa sitä taikka sitä ei voida tuomion antaneen maan lain mukaan enää suorittaa;

               (f)jos pidätysmääräys on annettu vapaudenmenetyksen käsittävän rangaistuksen tai turvaamistoimenpiteen täytäntöönpanoa varten ja etsitty henkilö oleskelee täytäntöönpanosta vastaavassa valtiossa, on sen kansalainen tai asuu siellä vakinaisesti, ja tämä valtio sitoutuu panemaan tämän rangaistuksen tai toimenpiteen itse täytäntöön sisäisen lainsäädäntönsä mukaisesti; jos rangaistuksen tai turvaamistoimenpiteen siirtäminen täytäntöönpanovaltioon edellyttää etsityn henkilön suostumusta, täytäntöönpanovaltio voi kieltäytyä panemasta pidätysmääräystä täytäntöön vasta sen jälkeen, kun etsitty henkilö on suostunut rangaistuksen tai turvaamistoimenpiteen siirtämiseen;

               (g)jos pidätysmääräys liittyy rikoksiin, jotka

               (I)katsotaan täytäntöönpanovaltion lainsäädännön mukaan tehdyiksi kokonaan tai osittain täytäntöönpanovaltion alueella tai siihen rinnastettavassa paikassa tai

               (II)on tehty päätöksen antaneen valtion alueen ulkopuolella eikä täytäntöönpanovaltion lainsäädännön mukaan ole mahdollista nostaa syytettä samoista rangaistavista teoista, jos ne on tehty sen alueen ulkopuolella;

               (h)jos on objektiivisia perusteita katsoa, että pidätysmääräys on annettu henkilön asettamiseksi syytteeseen tai rankaisemiseksi hänen sukupuolensa, rotunsa, uskontonsa, etnisen alkuperänsä, kansallisuutensa, kielensä, poliittisen mielipiteensä tai sukupuolisen suuntautumisensa perusteella tai että jokin kyseisistä syistä voi vahingoittaa hänen asemaansa;

               (i)jos pidätysmääräys on annettu vapaudenmenetyksen käsittävän rangaistuksen tai turvaamistoimenpiteen täytäntöönpanoa varten ja henkilö ei ollut henkilökohtaisesti läsnä päätökseen johtaneessa oikeudenkäynnissä, jollei pidätysmääräyksessä todeta, että henkilö pidätysmääräyksen antaneen valtion sisäisessä lainsäädännössä tarkemmin määriteltyjen menettelyvaatimusten mukaisesti

               (III)asianmukaiseen aikaan

               (A)joko oli saanut haasteen henkilökohtaisesti tiedoksi ja siten saanut tiedon päätökseen johtaneen oikeudenkäynnin ajankohdasta ja paikasta tai oli muilla keinoin tosiasiallisesti saanut virallisen tiedon kyseisen oikeudenkäynnin ajankohdasta ja paikasta siten, että voidaan kiistattomasti todeta, että hän oli tietoinen oikeudenkäynnin ajankohdasta ja paikasta;

               ja

               (B)hänelle oli ilmoitettu, että asia voidaan ratkaista, vaikka hän jäisi pois oikeudenkäynnistä;

               tai

               (IV)oli oikeudenkäynnin ajankohdasta ja paikasta tietoisena valtuuttanut asianajajan, jonka joko asianomainen henkilö tai valtio oli nimennyt puolustamaan häntä oikeudenkäynnissä, ja tämä asianajaja oli tosiasiallisesti puolustanut häntä oikeudenkäynnissä;

               tai

               (V)sen jälkeen, kun päätös oli annettu asianomaiselle henkilölle tiedoksi ja hänelle oli nimenomaisesti ilmoitettu hänen oikeudestaan uudelleenkäsittelyyn tai muutoksenhakuun, johon henkilöllä on oikeus osallistua ja joka antaa mahdollisuuden asian ratkaisuperusteiden uudelleentutkimiseen, mukaan lukien uudet todisteet, ja joka voi johtaa alkuperäisen päätöksen kumoamiseen:

               (A)on nimenomaisesti ilmoittanut, ettei hän ole riitauttanut päätöstä;

               tai

               (B)ei pyytänyt uudelleenkäsittelyä tai hakenut muutosta määräajassa;

               tai

               (VI)ei saanut päätöstä tiedoksi henkilökohtaisesti, mutta

               (A)se annetaan hänelle henkilökohtaisesti tiedoksi viipymättä luovuttamisen jälkeen ja hänelle nimenomaisesti ilmoitetaan hänen oikeudestaan uudelleenkäsittelyyn tai muutoksenhakuun, johon asianomaisella henkilöllä on oikeus osallistua ja joka antaa mahdollisuuden asian ratkaisuperusteiden uudelleentutkimiseen, mukaan lukien uudet todisteet, ja joka voi johtaa alkuperäisen päätöksen kumoamiseen;

               ja

               (B)hänelle ilmoitetaan, missä ajassa hänen on pyydettävä uudelleenkäsittelyä tai haettava muutosta, kuten asiaa koskevassa pidätysmääräyksessä mainitaan.

               2.
                     Jos pidätysmääräys annetaan vapaudenmenetyksen käsittävän rangaistuksen tai turvaamistoimenpiteen täytäntöönpanoa varten 1 kohdan i alakohdan iv alakohdan edellytysten mukaisesti ja asianomainen henkilö ei ole aiemmin saanut virallista tietoa häntä koskevasta rikosoikeudellisesta menettelystä, hän voi siinä yhteydessä, kun hän saa tiedon pidätysmääräyksen sisällöstä, pyytää jäljennöksen tuomiosta ennen kuin hänet luovutetaan. Pidätysmääräyksen antaneen viranomaisen on toimitettava välittömästi saatuaan tiedon pyynnöstä asianomaiselle henkilölle jäljennös tuomiosta täytäntöönpanoviranomaisen välityksellä. Asianomaisen henkilön pyyntö ei saa viivyttää luovuttamismenettelyä eikä viivyttää päätöstä pidätysmääräyksen täytäntöönpanosta. Tuomio toimitetaan asianomaiselle henkilölle ainoastaan informaatiotarkoituksessa; sitä ei saa pitää virallisena tuomion tiedoksi antamisena eikä uudelleenkäsittelypyyntöön tai muutoksenhakuun sovellettavaa määräaikaa saa laskea alkavaksi siitä.

               3.
                     Jos henkilö luovutetaan 1 kohdan i alakohdan iv alakohdan edellytysten nojalla ja hän on pyytänyt uudelleenkäsittelyä tai hakenut muutosta, tämän uudelleenkäsittelyä tai muutoksenhakua odottavan henkilön vapaudenmenetyksen laillisuus on siihen asti, kunnes asian käsittely on saatu päätökseen, tutkittava pidätysmääräyksen antaneen valtion sisäisen lainsäädännön mukaisesti joko säännöllisin väliajoin tai asianomaisen henkilön pyynnöstä. Tällaiseen uudelleenkäsittelyyn sisältyy erityisesti mahdollisuus vapaudenmenetyksen lykkäämiseen tai keskeyttämiseen. Uudelleenkäsittely tai muutoksenhaku on aloitettava asianmukaiseen aikaan luovutuksen jälkeen.

               LAW.SURR.82 artikla: Poliittista rikosta koskeva poikkeus

               1.Pidätysmääräyksen täytäntöönpanosta ei saa kieltäytyä sillä perusteella, että täytäntöönpanovaltio saattaa pitää rikosta poliittisena rikoksena, poliittiseen rikokseen liittyvänä rikoksena tai poliittisista vaikuttimista tehtynä rikoksena.

               2.Yhdistynyt kuningaskunta ja toisaalta unioni jonkin jäsenvaltionsa puolesta voivat kuitenkin kumpikin ilmoittaa lainvalvonta- ja oikeusyhteistyön erityiskomitealle, että 1 kohtaa sovelletaan ainoastaan seuraavissa yhteyksissä:

               (a)terrorismin vastustamisesta tehdyn eurooppalaisen yleissopimuksen 1 ja 2 artiklassa tarkoitetut rikokset;

               (b)salahanke- tai yhteenliittäytymisrikokset yhden tai useamman terrorismin vastustamisesta tehdyn eurooppalaisen yleissopimuksen 1 ja 2 artiklassa tarkoitetun rikoksen tekemiseksi, jos kyseiset salahanke- tai yhteenliittäytymisrikokset vastaavat tämän sopimuksen LAW.SURR.79 [Soveltamisala] artiklan 3 kohdassa tarkoitettua käyttäytymistä; ja

               (c)tämän sopimuksen liitteessä LAW-7 määritelty terrorismi

               3.Jos pidätysmääräyksen on antanut valtio, joka on tehnyt 2 kohdassa tarkoitetun ilmoituksen, tai valtio, jonka puolesta on tehty mainitunlainen ilmoitus, pidätysmääräyksen täytäntöön paneva valtio voi soveltaa vastavuoroisuutta.

               LAW.SURR.83 artikla: Kansalaisuuteen perustuva poikkeus

               1.Pidätysmääräyksen täytäntöönpanosta ei saa kieltäytyä sillä perusteella, että etsitty henkilö on täytäntöönpanovaltion kansalainen.

               2.Yhdistynyt kuningaskunta ja toisaalta unioni jonkin jäsenvaltionsa puolesta voivat kumpikin ilmoittaa lainvalvonta- ja oikeusyhteistyön erityiskomitealle, että valtion omia kansalaisia ei luovuteta tai että niiden omien kansalaisten luovutukseen annetaan lupa ainoastaan tietyin erikseen määritetyin ehdoin. Ilmoituksen on perustuttava Yhdistyneen kuningaskunnan tai sen valtion, jonka puolesta ilmoitus on tehty, sisäisen oikeusjärjestyksen perustavaa laatua oleviin periaatteisiin tai käytäntöihin liittyviin syihin. Tällöin tapauksen mukaan unioni jonkin jäsenvaltionsa puolesta tai Yhdistynyt kuningaskunta voivat ilmoittaa lainvalvonta- ja oikeusyhteistyön erityiskomitealle kohtuullisessa ajassa vastaanotettuaan toisen osapuolen ilmoituksen, että tapauksen mukaan jäsenvaltion tai Yhdistyneen kuningaskunnan täytäntöönpanosta vastaavat oikeusviranomaiset voivat kieltäytyä luovuttamasta omia kansalaisiaan kyseiselle valtiolle tai että luovutukseen annetaan lupa tietyin erikseen määritetyin ehdoin.

               3.
                     Tilanteissa, joissa valtio on kieltäytynyt pidätysmääräyksen täytäntöönpanosta sillä perusteella, että Yhdistynyt kuningaskunta on tehnyt tai jäsenvaltion tapauksessa unioni on tehnyt 2 kohdassa tarkoitetun ilmoituksen sen puolesta, kyseinen valtio harkitsee sen jälkeen, kun se on ottanut huomioon pidätysmääräyksen antaneen valtion näkemykset, pidätysmääräyksen aiheeseen oikeassa suhteessa olevan menettelyn vireillepanoa kansalaistaan vastaan. Tilanteissa, joissa oikeusviranomainen päättää olla panematta tällaista menettelyä vireille, pidätysmääräyksen perusteena olevan rikoksen uhrin on voitava saada sovellettavan sisäisen lainsäädännön mukaisesti tieto päätöksestä.

                  4.Jos valtion toimivaltaiset viranomaiset nostavat 3 kohdassa tarkoitetun kanteen valtion omaa kansalaista vastaan, kyseinen valtio varmistaa, että sen toimivaltaiset viranomaiset voivat toteuttaa asianmukaisia toimenpiteitä uhrien ja todistajien auttamiseksi olosuhteissa, joissa he asuvat toisessa valtiossa, erityisesti menettelyn toteuttamistavan osalta.

               LAW.SURR.84 artikla: Pidätysmääräyksen antaneelta valtiolta erityistapauksissa vaadittavat takeet

               Sille, että täytäntöönpanosta vastaava oikeusviranomainen panee pidätysmääräyksen täytäntöön, voidaan asettaa seuraavia takeita:

               (a)jos pidätysmääräyksen perusteena olevasta rikoksesta voi pidätysmääräyksen antaneessa valtiossa seurata elinkautisen vapaudenmenetyksen käsittävä rangaistus tai turvaamistoimenpide, täytäntöönpanovaltio voi asettaa pidätysmääräyksen täytäntöönpanon ehdoksi sen, että pidätysmääräyksen antanut valtio antaa täytäntöönpanovaltion riittäväksi katsoman takeen siitä, että se pyynnöstä tai viimeistään 20 vuoden kuluttua käsittelee määrättyä rangaistusta tai toimenpidettä uudelleen tai kannustaa soveltamaan kyseisen rangaistuksen tai toimenpiteen täytäntöönpanematta jättämiseen tähtääviä armahdustoimenpiteitä, joihin henkilö on oikeutettu pidätysmääräyksen antaneen valtion lainsäädännön tai käytännön mukaan;

               (b)jos henkilö, josta pidätysmääräys on annettu syytteen nostamista varten, on täytäntöönpanovaltion kansalainen tai siellä vakinaisesti asuva, luovuttamisen ehdoksi voidaan asettaa se, että kun henkilöä on kuultu, hänet palautetaan täytäntöönpanovaltioon suorittamaan pidätysmääräyksen antaneessa valtiossa määrätty vapaudenmenetyksen käsittävä rangaistus tai turvaamistoimenpide; jos rangaistuksen tai turvaamistoimenpiteen siirtäminen täytäntöönpanovaltioon edellyttää etsityn henkilön suostumusta, sen takeena, että hänet palautetaan täytäntöönpanovaltioon suorittamaan rangaistus on se, että henkilö sen jälkeen kun häntä on kuultu, antaa suostumuksensa palauttamiseen täytäntöönpanovaltioon;

               (c)Jos on painavia syitä uskoa, että etsityn henkilön perusoikeuksien suojelu on todella uhattuna, täytäntöönpanosta vastaava oikeusviranomainen voi tarvittaessa vaatia lisätakeita etsityn henkilön kohtelusta hänen luovuttamisensa jälkeen ennen kuin se päättää pidätysmääräyksen täytäntöönpanosta.

               LAW.SURR.85 artikla: Keskusviranomaiseen turvautuminen

               1.Yhdistynyt kuningaskunta ja toisaalta unioni jäsenvaltioidensa puolesta voivat kumpikin ilmoittaa Yhdistyneen kuningaskunnan tapauksessa sen keskusviranomaisen ja unionin tapauksessa kunkin valtion keskusviranomaisen, kun tämä on nimetty, tai asianomaisen valtion oikeusjärjestyksen niin vaatiessa useita keskusviranomaisia avustamaan toimivaltaisia oikeusviranomaisia.

               2.Yhdistynyt kuningaskunta ja toisaalta unioni jäsenvaltioidensa puolesta voivat siinä yhteydessä, kun ne tekevät 1 kohdassa tarkoitetun ilmoituksen lainvalvonta- ja oikeusyhteistyön erityiskomitealle, ilmoittaa, että kyseisten valtioiden sisäisen oikeusjärjestelmän rakenteen vuoksi keskusviranomaisen tai keskusviranomaisten hallinnollisena tehtävänä on pidätysmääräysten sekä kaiken muun niihin liittyvän virallisen kirjeenvaihdon lähettäminen ja vastaanottaminen. Tällainen ilmoitus sitoo määräyksen antaneen jäsenvaltion kaikkia viranomaisia.

               LAW.SURR.86 artikla: Pidätysmääräyksen sisältö ja muoto

               1.Pidätysmääräyksessä on oltava liitteessä LAW-5 olevan lomakkeen mukaisesti esitettyinä seuraavat tiedot:

               (a)etsityn henkilöllisyys ja kansalaisuus;

               (b)pidätysmääräyksen antaneen oikeusviranomaisen nimi, osoite, puhelin- ja telekopionumero sekä sähköpostiosoite;

               (c)ilmoitus siitä, onko olemassa täytäntöönpanokelpoinen tuomio, pidätysmääräys tai muu vastaava täytäntöönpanokelpoinen oikeudellinen päätös, joka kuuluu LAW.SURR.79 [Soveltamisala] artiklan soveltamisalaan;

               (d)rikoksen luonne ja oikeudellinen luokittelu, erityisesti LAW.SURR.79 [Soveltamisala] artiklan osalta;

               (e)kuvaus olosuhteista, joissa rikos on tehty, mukaan lukien ajankohta, paikka ja se, millä tavoin etsitty henkilö on ollut osallisena rikokseen;

               (f)määrätty rangaistus, jos kyseessä on lopullinen tuomio, tai rikoksesta pidätysmääräyksen antaneen valtion laissa säädetty rangaistusasteikko; ja

               (g)mahdollisuuksien mukaan rikoksen muut seuraukset.

               2.Pidätysmääräys on käännettävä täytäntöönpanovaltion viralliselle kielelle tai jollekin niistä. Yhdistynyt kuningaskunta ja toisaalta unioni jonkin jäsenvaltionsa puolesta voivat kumpikin ilmoittaa lainvalvonta- ja oikeusyhteistyön erityiskomitealle, että käännös jonkin valtion yhdelle tai useammalle muulle viralliselle kielelle hyväksytään.

               LAW.SURR.87 artikla: Pidätysmääräyksen toimittaminen

               Jos etsityn henkilön olinpaikka tunnetaan, pidätysmääräyksen antanut oikeusviranomainen voi ilmoittaa pidätysmääräyksestä suoraan täytäntöönpanosta vastaavalle oikeusviranomaiselle.

               LAW.SURR.88 artikla: Pidätysmääräyksen toimittamistavat

               1.Jos pidätysmääräyksen antanut oikeusviranomainen ei tiedä, mikä viranomainen on toimivaltainen täytäntöönpanosta vastaava oikeusviranomainen, pidätysmääräyksen antanut oikeusviranomainen tekee tarvittavat tiedustelut tämän tiedon saamiseksi täytäntöönpanovaltiosta.

               2.Pidätysmääräyksen antanut oikeusviranomainen voi pyytää Kansainvälistä rikospoliisijärjestöä (Interpol) toimittamaan pidätysmääräyksen.

               3.Pidätysmääräyksen antanut oikeusviranomainen voi välittää pidätysmääräyksen käyttäen mitä tahansa luotettavaa tapaa, josta voidaan esittää kirjallinen todiste siten, että täytäntöönpanevalla valtiolla on mahdollisuus tarkistaa pidätysmääräyksen aitous.

               4.Kaikki pidätysmääräyksen täytäntöönpanoon tarvittavien asiakirjojen toimittamiseen tai aitouteen liittyvät ongelmat ratkaistaan asianomaisten oikeusviranomaisten välisillä suorilla yhteydenotoilla tai tarvittaessa valtioiden keskusviranomaisten avustuksella.

               5.Jos pidätysmääräyksen vastaanottanut viranomainen ei ole toimivaltainen käsittelemään sitä, se toimittaa pidätysmääräyksen viran puolesta valtionsa toimivaltaiselle viranomaiselle ja ilmoittaa siitä pidätysmääräyksen antaneelle oikeusviranomaiselle.

               LAW.SURR.89 artikla: Etsityn henkilön oikeudet

               1.Jos etsitty henkilö otetaan kiinni pidätysmääräyksen täytäntöönpanoa varten, täytäntöönpanosta vastaavan oikeusviranomaisen on annettava hänelle sisäisen lainsäädäntönsä mukaisesti tieto pidätysmääräyksestä ja sen sisällöstä sekä hänen mahdollisuudestaan antaa suostumuksensa siihen, että hänet luovutetaan määräyksen antaneeseen valtioon.

               2.Pidätysmääräyksen täytäntöönpanoa varten kiinni otetulla etsityllä henkilöllä, joka ei puhu tai ymmärrä pidätysmääräysmenettelyissä käytettävää kieltä, on täytäntöönpanovaltion sisäisen lainsäädännön mukaisesti oikeus käyttää tulkkia ja saada kirjallinen käännös äidinkielelleen tai muulle kielelle, jota etsitty henkilö puhuu tai ymmärtää.

               3.Etsityllä henkilöllä on oikeus käyttää asianajajaa täytäntöönpanovaltion sisäisen lainsäädännön mukaisesti.

               4.Etsitylle henkilölle on ilmoitettava hänen oikeudestaan nimetä määräyksen antaneessa valtiossa asianajaja avustamaan täytäntöönpanovaltion asianajajaa pidätysmääräysmenettelyissä. Tämä kohta ei vaikuta LAW.SURR.101 [Aikarajat henkilön luovuttamiselle] artiklassa asetettuihin aikarajoihin.

               5.Etsityllä henkilöllä, joka on pidätetty, on oikeus siihen, että sen valtion konsuliviranomaiset, jonka kansalainen hän on, tai jos hän on kansalaisuudeton, sen valtion konsuliviranomaiset, jossa hän yleensä asuu, saavat tiedon pidätyksestä ilman aiheetonta viivytystä ja oikeus olla halutessaan yhteydessä kyseisiin viranomaisiin.

               LAW.SURR.90 artikla: Henkilön pitäminen säilössä

               Kun henkilö otetaan kiinni pidätysmääräyksen perusteella, täytäntöönpanosta vastaavan oikeusviranomaisen on tehtävä täytäntöönpanovaltion lainsäädännön mukaisesti päätös siitä, onko säilössä pitämistä jatkettava. Väliaikainen vapauttaminen on mahdollista milloin hyvänsä täytäntöönpanovaltion sisäisen lainsäädännön mukaisesti edellyttäen, että kyseisen valtion toimivaltainen viranomainen toteuttaa tarpeellisiksi katsomansa toimenpiteet etsityn henkilön pakenemisen estämiseksi.

               LAW.SURR.91 artikla: Suostumus luovuttamiseen

               1.Jos pidätetty ilmoittaa suostuvansa luovuttamiseen, suostumus ja tarvittaessa nimenomainen luopuminen LAW.SURR.105 [Mahdollinen syytteeseenpano muista rikoksista] artiklan 2 kohdassa tarkoitettuun erityissääntöön vetoamisesta on annettava täytäntöönpanosta vastaavalle oikeusviranomaiselle täytäntöönpanovaltion sisäisen lainsäädännön mukaisesti.

               2.Valtioiden on toteutettava tarvittavat toimenpiteet, jotta 1 kohdassa tarkoitettu suostumus ja mahdollinen erityissäännöstä luopuminen hankitaan tavalla, josta ilmenee asianomaisen antaneen ne vapaaehtoisesti ja täysin tietoisena tästä aiheutuvista seurauksista. Etsityllä henkilöllä on tätä varten oikeus käyttää asianajajaa.

               3.Edellä 1 kohdassa tarkoitettu suostumus ja mahdollinen erityissäännöstä luopuminen merkitään pöytäkirjaan täytäntöönpanovaltion sisäisessä lainsäädännössä säädettyä menettelyä noudattaen.

               4.Suostumus on periaatteessa peruuttamaton. Jokainen valtio voi säätää, että tämän artiklan 1 kohdassa tarkoitettu suostumus ja mahdollinen erityissäännöstä luopuminen voidaan peruuttaa sisäisessä lainsäädännössä sovellettavien sääntöjen mukaisesti. Tällaisessa tapauksessa suostumuksen antamispäivän ja sen peruuttamispäivän välistä aikaa ei oteta huomioon LAW.SURR.101 [Aikarajat henkilön luovuttamiselle] artiklassa määrättyjä aikarajoja määritettäessä. Yhdistynyt kuningaskunta ja toisaalta unioni jonkin jäsenvaltionsa puolesta voivat kumpikin ilmoittaa lainvalvonta- ja oikeusyhteistyön erityiskomitealle halustaan käyttää tätä mahdollisuutta määrittämällä menettelyt, joiden mukaisesti suostumuksen peruuttaminen on mahdollista, sekä kaikki näihin menettelyihin tehdyt muutokset.

               LAW.SURR.92 artikla: Etsityn henkilön kuuleminen

               Jos pidätetty henkilö ei LAW.SURR.91 [Suostumus luovuttamiseen] artiklassa tarkoitetulla tavalla anna suostumustaan luovuttamiseensa, hänellä on oikeus tulla täytäntöönpanovaltion kansallisen lainsäädännön mukaisesti kuulluksi täytäntöönpanosta vastaavan oikeusviranomaisen toimesta.

               LAW.SURR.93 artikla: Luovuttamispäätös

               1.Täytäntöönpanosta vastaavan oikeusviranomaisen on tehtävä päätös henkilön luovuttamisesta tässä osastossa määritetyissä aikarajoissa ja tässä luvussa määritetyin edellytyksin ja erityisesti LAW.SURR 77 [Oikeasuhteisuuden periaate] artiklan oikeasuhteisuuden periaatetta noudattaen.

               2.Jos täytäntöönpaneva oikeusviranomainen toteaa, että määräyksen antaneen valtion antamat tiedot ovat riittämättömiä luovuttamisesta päättämiseksi, sen on pyydettävä, että tarvittavat lisätiedot erityisesti LAW.SURR. 77 [Oikeasuhteisuuden periaate], LAW.SURR.80 [Pidätysmääräyksen ehdottomat kieltäytymisperusteet], LAW.SURR.82 [Poliittista rikosta koskeva poikkeus], LAW.SURR.84 [Pidätysmääräyksen antaneelta valtiolta erityistapauksissa vaadittavat takeet] ja LAW.SURR.86 [Pidätysmääräyksen sisältö ja muoto] artiklan osalta toimitetaan viipymättä, ja se voi vahvistaa tietojen vastaanottamiselle aikarajan, ottaen huomioon tarpeen noudattaa LAW.SURR.95 [Pidätysmääräyksen täytäntöönpanopäätöksen aikarajat ja menettelyt] artiklassa määrättyjä aikarajoja.

               3.Pidätysmääräyksen antanut oikeusviranomainen voi toimittaa mitä tahansa käyttökelpoisia lisätietoja täytäntöönpanosta vastaavalle oikeusviranomaiselle milloin tahansa.

               LAW.SURR.94 artikla: Päätös samanaikaisten pyyntöjen tapauksessa

               1.Jos vähintään kaksi valtiota on antanut eurooppalaisen pidätysmääräyksen tai pidätysmääräyksen samasta henkilöstä, täytäntöönpanevan oikeusviranomaisen on tehtävä päätös siitä, mikä kyseisistä pidätysmääräyksistä pannaan täytäntöön, ottaen asianmukaisella tavalla huomioon kaikki asiaan liittyvät seikat ja erityisesti rikosten suhteellisen vakavuuden ja tekopaikat, pidätysmääräysten tai eurooppalaisten pidätysmääräysten antamisajankohdat ja sen, onko pidätysmääräys annettu syytetoimia vai vapaudenmenetyksen käsittävän rangaistuksen tai turvaamistoimenpiteen täytäntöönpanoa varten, sekä jäsenvaltioiden unionin oikeudesta johtuvat lailliset velvoitteet erityisesti vapauden periaatteisiin ja kansallisuuteen perustuvan syrjinnän kieltoon liittyen.

               2.Täytäntöönpanosta vastaava jäsenvaltion oikeusviranomainen voi pyytää Eurojustilta apua 1 kohdassa tarkoitetun päätöksen tekemiseen.

               3.Jos samasta henkilöstä on annettu sekä pidätysmääräys että kolmannen maan esittämä luovutuspyyntö, täytäntöönpanovaltion toimivaltaisen viranomaisen on päätettävä, annetaanko etusija pidätysmääräykselle vai luovutuspyynnölle, ottaen asianmukaisella tavalla huomioon kaikki asiaan liittyvät, erityisesti 1 kohdassa tarkoitetut sekä sovellettavassa yleissopimuksessa tai sopimuksessa mainitut seikat.

               4.Tämä artikla ei vaikuta Kansainvälisen rikostuomioistuimen perussäännöstä johtuviin valtioiden velvoitteisiin.

               LAW.SURR.95 artikla: Pidätysmääräyksen täytäntöönpanopäätöksen aikarajat ja menettelyt

               1.Pidätysmääräys on käsiteltävä ja pantava täytäntöön kiireellisesti.

               2.Jos etsitty henkilö suostuu luovuttamiseen, lopullinen päätös pidätysmääräyksen täytäntöönpanosta on tehtävä kymmenen päivän kuluttua suostumuksen antamisesta.

               3.Muissa tapauksissa lopullinen päätös pidätysmääräyksen täytäntöönpanosta on tehtävä 60 päivän kuluessa etsityn henkilön kiinni ottamisesta.

               4.Jos pidätysmääräystä ei erityistapauksissa voida panna täytäntöön 2 tai 3 kohdan mukaisissa aikarajoissa, täytäntöönpanosta vastaavan oikeusviranomaisen on välittömästi ilmoitettava siitä ja viivästyksen syystä pidätysmääräyksen antaneelle oikeusviranomaiselle. Tällaisissa tapauksissa aikarajoja voidaan jatkaa 30 päivällä.

               5.Siihen saakka, kunnes täytäntöönpanosta vastaava oikeusviranomainen tekee pidätysmääräyksen täytäntöönpanoa koskevan lopullisen päätöksen, sen on varmistettava, että henkilön tosiasiallisen luovuttamisen aineelliset edellytykset säilyvät.

               6.Pidätysmääräyksen täytäntöönpanosta kieltäytyminen on perusteltava.

               LAW.SURR.96 artikla: Tilanne päätöstä odotettaessa

               1.Kun pidätysmääräys on annettu rikossyytteen ajamista varten, täytäntöönpanosta vastaavan oikeusviranomaisen on joko

               (a)suostuttava siihen, että etsittyä henkilöä on kuultava LAW.SURR.97 [Henkilön kuuleminen päätöstä odotettaessa] artiklan mukaisesti; tai

               (b)suostuttava siihen, että etsitty henkilö siirretään väliaikaisesti.

               2.Pidätysmääräyksen antaneen ja täytäntöönpanosta vastaavan oikeusviranomaisen on keskenään sovittava väliaikaisen siirtämisen edellytyksistä ja kestosta.

               3.Väliaikaista siirtämistä koskevissa tapauksissa henkilön on voitava palata täytäntöönpanovaltioon ollakseen läsnä häntä koskevissa istunnoissa luovuttamismenettelyn puitteissa.

               LAW.SURR.97 artikla: Henkilön kuuleminen päätöstä odotettaessa

               1.Etsityn henkilön kuulemisen toimittaa oikeusviranomainen. Etsittyä henkilöä avustaa täytäntöönpanovaltion lainsäädännön mukaisesti nimetty asianajaja.

               2.Etsityn henkilön kuuleminen on toimitettava täytäntöönpanovaltion lainsäädännön mukaisesti, ja sen edellytykset on määritettävä pidätysmääräyksen antaneen ja täytäntöönpanosta vastaavan oikeusviranomaisen keskinäisellä sopimuksella.

               3.Toimivaltainen täytäntöönpanosta vastaava oikeusviranomainen voi antaa valtionsa muun oikeusviranomaisen tehtäväksi osallistua etsityn henkilön kuulemiseen, jotta varmistetaan tämän artiklan asianmukainen soveltaminen.

               LAW.SURR.98 artikla: Erioikeudet ja vapaudet

               1.Jos etsittyä henkilöä koskee täytäntöönpanovaltiossa oikeudenkäyntiä tai täytäntöönpanoa koskeva erioikeus tai vapaus, LAW.SURR.95 [Pidätysmääräyksen täytäntöönpanopäätöksen aikarajat ja menettelyt] artiklassa tarkoitetut määräajat alkavat kulua vain jos ja vasta kun täytäntöönpanosta vastaavalle oikeusviranomaiselle on ilmoitettu tämän erioikeuden tai vapauden poistamisesta.

               2.Jos henkilöä ei enää koske tällainen erioikeus tai vapaus, täytäntöönpanovaltio varmistaa, että tosiasiallisen luovuttamisen aineelliset edellytykset säilyvät.

               3.Jos erioikeuden tai vapauden poistaminen kuuluu täytäntöönpanovaltion viranomaiselle, täytäntöönpanosta vastaavan oikeusviranomaisen on pyydettävä siltä erioikeuden tai vapauden poistamista viipymättä. Jos erioikeuden tai vapauden poistaminen kuuluu toisen valtion viranomaiselle, kolmannelle maalle tai kansainväliselle järjestölle, pidätysmääräyksen antaneen oikeusviranomaisen on pyydettävä siltä kyseistä erioikeuden tai vapauden poistamista.

               LAW.SURR.99 artikla: Kansainvälisten velvoitteiden samanaikaisuus

               1.Tämä sopimus ei vaikuta täytäntöönpanovaltion velvoitteisiin, jos etsitty henkilö on luovutettu kyseiseen valtioon kolmannesta maasta ja kyseistä henkilöä suojaavat erityissäännön osalta sen järjestelyn määräykset, jonka nojalla hänet on luovutettu. Täytäntöönpanovaltio toteuttaa tarvittavat toimenpiteet pyytääkseen viipymättä sen kolmannen maan suostumusta, josta etsitty henkilö on luovutettu, jotta hänet voidaan luovuttaa pidätysmääräyksen antaneeseen valtioon. LAW.SURR.95 [Pidätysmääräyksen täytäntöönpanopäätöksen aikarajat ja menettelyt] artiklassa tarkoitetut aikarajat alkavat kulua vasta ajankohdasta, jona erityissäännön soveltaminen lakkaa.

               2.Odottaessaan sen kolmannen maan päätöstä, josta etsitty henkilö on luovutettu, täytäntöönpanovaltio varmistaa, että tosiasiallisen luovuttamisen aineelliset edellytykset säilyvät.

               LAW.SURR.100 artikla: Päätöksestä ilmoittaminen

               Täytäntöönpanosta vastaavan oikeusviranomaisen on ilmoitettava pidätysmääräystä koskevasta päätöksestä pidätysmääräyksen antaneelle oikeusviranomaiselle välittömästi.

               LAW.SURR.101 artikla: Aikarajat henkilön luovuttamiselle

               1.Etsitty henkilö luovutetaan mahdollisimman pian asianomaisten viranomaisten sopimana ajankohtana.

               2.Etsitty henkilö on luovutettava kymmenen päivän kuluessa lopullisesta päätöksestä panna pidätysmääräys täytäntöön.

               3.Jos etsittyä henkilöä ei kyetä luovuttamaan 2 kohdassa tarkoitetussa ajassa jossakin valtiossa ilmenevän ylivoimaisen esteen vuoksi, täytäntöönpanosta vastaavan oikeusviranomaisen ja pidätysmääräyksen antaneen oikeusviranomaisen on välittömästi otettava yhteyttä toisiinsa ja sovittava uudesta luovuttamispäivästä. Luovuttaminen tapahtuu tällöin kymmenen päivän kuluessa näin sovitusta uudesta määräpäivästä.

               4.Poikkeuksellisesti luovuttamista voidaan tilapäisesti lykätä vakavista humanitaarisista syistä, esimerkiksi jos on olemassa perusteltu syy uskoa, että luovuttaminen selvästi vaarantaisi etsityn henkilön hengen tai terveyden. Pidätysmääräys on pantava täytäntöön heti, kun kyseisten syiden olemassaolo on lakannut. Täytäntöönpanosta vastaavan oikeusviranomaisen on ilmoitettava tästä pidätysmääräyksen antaneelle oikeusviranomaiselle välittömästi ja sovittava uudesta luovuttamisajankohdasta. Luovuttaminen tapahtuu tällöin kymmenen päivän kuluessa sovitusta uudesta määräpäivästä.

               5.Jos kyseinen henkilö on 2–4 kohdassa tarkoitettujen aikarajojen umpeuduttua edelleen säilöön otettuna, hänet on päästettävä vapaaksi. Täytäntöönpanosta vastaavan oikeusviranomaisen ja pidätysmääräyksen antaneen oikeusviranomaisen on otettava yhteyttä toisiinsa heti, kun vaikuttaa siltä, että kyseinen henkilö on tämän kohdan nojalla päästettävä vapaaksi, ja sovittava järjestelyistä kyseisen henkilön luovuttamiseksi.

               LAW.SURR.102 artikla: Luovuttamisen lykkääminen tai ehdollinen luovuttaminen

               1.Tehtyään päätöksen pidätysmääräyksen täytäntöönpanosta vastaava oikeusviranomainen voi lykätä etsityn henkilön luovuttamista, jotta hänet voidaan asettaa syytteeseen täytäntöönpanovaltiossa tai, jos hänet on jo tuomittu, jotta hän voi täytäntöönpanovaltion alueella suorittaa rangaistuksen, joka on tuomittu muusta teosta kuin siitä, jota pidätysmääräys koskee.

               2.Täytäntöönpanosta vastaava oikeusviranomainen voi luovuttamisen lykkäämisen sijasta väliaikaisesti luovuttaa etsityn henkilön pidätysmääräyksen antaneelle valtiolle täytäntöönpanosta vastaavan oikeusviranomaisen ja pidätysmääräyksen antaneen oikeusviranomaisen kesken tehtävässä sopimuksessa määritettävin ehdoin. Sopimus on tehtävä kirjallisesti, ja ehdot sitovat kaikkia pidätysmääräyksen antaneen valtion viranomaisia.

               LAW.SURR.103 artikla: Kauttakuljetus

               1.Kukin valtio sallii etsityn henkilön kuljettamisen alueensa kautta luovuttamisen yhteydessä, edellyttäen että valtiolle on ilmoitettu

               (a)pidätysmääräyksen kohteena olevan henkilön henkilöllisyys ja kansalaisuus;

               (b)pidätysmääräyksen olemassaolo;

               (c)rikoksen luonne ja oikeudellinen luokittelu; ja

               (d)rikoksenteon olosuhteiden kuvaus, mukaan lukien ajankohta ja paikka.

               2.Valtio, jonka puolesta on tehty LAW.SURR.83 [Kansalaisuuteen perustuva poikkeus] artiklan 2 kohdassa tarkoitettu ilmoitus siitä, että sen omia kansalaisia ei luovuteta tai että luovutukseen annetaan lupa tietyin erikseen määritellyin ehdoin, voi samoin ehdoin kieltää kansalaistensa kuljetuksen alueensa kautta tai asettaa sille samat ehdot.

               3.Valtiot nimeävät viranomaisen, joka on vastuussa kauttakuljetusta koskevien pyyntöjen sekä tarvittavien asiakirjojen vastaanottamisesta sekä muusta kauttakuljetuspyyntöihin liittyvästä virallisesta kirjeenvaihdosta.

               4.Pyyntö kauttakuljetuksesta sekä 1 kohdassa tarkoitetut tiedot voidaan lähettää 3 kohdan nojalla nimetylle viranomaiselle millä tahansa tavalla, josta jää kirjallinen todiste. Kauttakulkuvaltio ilmoittaa päätöksestään samaa menettelyä noudattaen.

               5.Tätä artiklaa ei sovelleta käytettäessä ilmakuljetusta ilman aiottua välilaskua. Jos ennakoimaton laskeutuminen kuitenkin tapahtuu, pidätysmääräyksen antaneen jäsenvaltion on toimitettava 3 kohdan nojalla nimetylle viranomaiselle 1 kohdassa tarkoitetut tiedot.

               6.Jos kauttakulku koskee henkilöä, joka on määrä luovuttaa kolmannesta maasta valtioon, tätä artiklaa sovelletaan tarvittavin muutoksin. Erityisesti viittauksia ”pidätysmääräykseen” pidetään viittauksina ”luovutuspyyntöön”.

               LAW.SURR.104 artikla: Täytäntöönpanovaltiossa säilöön otettuna vietetyn ajan vähentäminen

               1.Pidätysmääräyksen antanut valtio vähentää pidätysmääräyksen täytäntöönpanosta johtuvan säilöönottoajan vapausrangaistuksen kokonaisajasta, joka on suoritettava pidätysmääräyksen antaneessa valtiossa vapaudenmenetyksen käsittävän rangaistuksen tai turvaamistoimenpiteen tuomitsemisen seurauksena.

               2.LAW.SURR.85 [Keskusviranomaiseen turvautuminen] artiklan nojalla nimetyn täytäntöönpanosta vastaavan oikeusviranomaisen tai keskusviranomaisen on luovuttamisen yhteydessä toimitettava pidätysmääräyksen antaneelle oikeusviranomaiselle kaikki tiedot siitä, miten kauan pidätysmääräyksen perusteella etsityn henkilön vapaudenmenetys on kestänyt.

               LAW.SURR.105 artikla: Mahdollinen syytteeseenpano muista rikoksista

               1.Yhdistynyt kuningaskunta ja toisaalta unioni jäsenvaltionsa puolesta voivat kumpikin ilmoittaa lainvalvonta- ja oikeusyhteistyön erityiskomitealle siitä, että henkilön suostumus syytteeseenpanoa, tuomitsemista tai säilöön ottamista varten vapaudenmenetyksen käsittävän rangaistuksen tai turvaamistoimenpiteen täytäntöönpanemiseksi ennen kyseisen henkilön luovuttamista tehdystä, muusta kuin henkilön luovuttamisen perusteena olleesta rikoksesta katsotaan annetuksi muiden samanlaisen ilmoituksen antaneiden osalta, mikäli täytäntöönpanosta vastaava oikeusviranomainen ei jossain erityistapauksessa päätä luovuttamisesta tekemässään päätöksessä toisin.

               2.Lukuun ottamatta 1 ja 3 kohdassa tarkoitettuja tapauksia, luovutettua henkilöä ei saa syyttää, tuomita tai muuten riistää häneltä vapautta ennen kyseisen henkilön luovuttamista tehdystä muusta kuin luovuttamisen perusteena olleesta rikoksesta.

               3.Tämän artiklan 2 kohtaa ei sovelleta seuraaviin tapauksiin:

               (a)henkilö, jolla on ollut tilaisuus poistua sen valtion alueelta, johon hänet on luovutettu, ei ole poistunut sieltä 45 päivän kuluessa lopullisesta vapauttamisestaan tai on palannut alueelle sieltä poistuttuaan;

               (b)rikoksesta ei voi seurata vapaudenmenetystä käsittävää rangaistusta tai turvaamistoimenpidettä;

               (c)rikosoikeudenkäynti ei johda henkilön henkilökohtaisen vapauden rajoitusta koskevaan toimenpiteeseen;

               (d)henkilö joutuu muun kuin vapaudenriiston käsittävän rangaistuksen tai toimenpiteen kohteeksi, mukaan lukien taloudellinen rangaistus tai taloudellisen rangaistuksen sijasta määrätty toimenpide, vaikka se voisikin rajoittaa hänen henkilökohtaista vapauttaan;

               (e)henkilö on LAW.SURR.91 [Suostumus luovuttamiseen] artiklan mukaisesti suostunut luovuttamiseensa sekä mahdollisesti luopunut erityissääntöön vetoamisesta;

               (f)henkilö on luovuttamisensa jälkeen nimenomaisesti luopunut erityissääntöön vetoamisesta tiettyjen hänen luovuttamistaan edeltäneiden rikosten osalta; luopumisilmoitus on annettava pidätysmääräyksen antaneen valtion toimivaltaiselle oikeusviranomaiselle ja kirjattava tämän valtion sisäisen lainsäädännön mukaisesti; luopumisilmoitus on annettava tavalla, josta ilmenee kyseisen henkilön antaneen sen vapaaehtoisesti ja täysin tietoisena sen seurauksista; tätä varten henkilöllä on oikeus käyttää asianajajaa; ja

               (g)henkilön luovuttanut täytäntöönpanosta vastaava oikeusviranomainen antaa suostumuksensa tämän artiklan 4 kohdan mukaisesti.

               4.Suostumusta koskeva pyyntö on toimitettava täytäntöönpanosta vastaavalle oikeusviranomaiselle, ja siihen on liitettävä LAW.SURR.86 [Pidätysmääräyksen sisältö ja muoto] artiklan 1 kohdassa tarkoitetut tiedot ja LAW.SURR.86 [Pidätysmääräyksen sisältö ja muoto] artiklan 2 kohdassa tarkoitettu käännös. Suostumus on annettava, jos rikoksesta, jonka perusteella sitä pyydetään, voitaisiin luovuttaa tämän osaston määräysten nojalla. Suostumus on evättävä LAW.SURR.80 [Pidätysmääräyksen ehdottomat kieltäytymisperusteet] artiklassa mainituilla perusteilla, ja muutoin se voidaan evätä ainoastaan LAW.SURR.81 [Pidätysmääräyksen muut kieltäytymisperusteet] artiklassa, LAW.SURR.82 [Poliittista rikosta koskeva poikkeus] artiklan 2 kohdassa ja LAW.SURR.83 [Kansalaisuuteen perustuva poikkeus] artiklan 2 kohdassa mainituilla perusteilla. Päätös on tehtävä 30 päivän kuluessa pyynnön vastaanottamisesta. Pidätysmääräyksen antanut valtio antaa LAW.SURR.84 [Pidätysmääräyksen antaneelta valtiolta erityistapauksissa vaadittavat takeet] artiklassa määrätyissä tilanteissa kyseisessä artiklassa määrätyt takeet.

               LAW.SURR.106 artikla: Pidätysmääräyksen mukainen luovuttaminen ja luovuttaminen edelleen kolmanteen maahan

               1.Yhdistynyt kuningaskunta ja toisaalta unioni jonkin jäsenvaltionsa puolesta voivat kumpikin ilmoittaa lainvalvonta- ja oikeusyhteistyön erityiskomitealle siitä, että suostumus kyseisen henkilön luovuttamiseen muuhun valtioon kuin täytäntöönpanovaltioon ennen kyseistä luovuttamista tehtyyn rikokseen perustuvan pidätysmääräyksen tai eurooppalaisen pidätysmääräyksen nojalla katsotaan annetuksi muiden samanlaisen ilmoituksen antaneiden osalta, mikäli täytäntöönpanosta vastaava oikeusviranomainen ei jossain erityistapauksessa päätä luovuttamisesta tekemässään päätöksessä toisin.

               2.Joka tapauksessa henkilö, joka on luovutettu pidätysmääräyksen tai eurooppalaisen pidätysmääräyksen nojalla pidätysmääräyksen antaneeseen valtioon, voidaan ilman täytäntöönpanovaltion suostumusta luovuttaa muuhun valtioon kuin täytäntöönpanovaltioon ennen kyseistä luovuttamista tehtyyn rikokseen perustuvan pidätysmääräyksen tai eurooppalaisen pidätysmääräyksen nojalla seuraavissa tapauksissa:

               (a)etsitty henkilö, jolla on ollut tilaisuus poistua sen valtion alueelta, johon hänet on luovutettu, ei ole poistunut sieltä 45 päivän kuluessa lopullisesta vapauttamisestaan tai on palannut alueelle sieltä poistuttuaan;

               (b)etsitty henkilö antaa suostumuksensa luovuttamiseen toiseen valtioon kuin pidätysmääräyksen tai eurooppalaisen pidätysmääräyksen mukaiseen täytäntöönpanovaltioon; suostumus on annettava pidätysmääräyksen antaneen valtion toimivaltaisille oikeusviranomaisille ja se on kirjattava tämän valtion sisäisen lainsäädännön mukaisesti; suostumus on annettava tavalla, josta ilmenee, että kyseinen henkilö on antanut sen vapaaehtoisesti ja täysin tietoisena seurauksista, joita tästä aiheutuu; etsityllä henkilöllä on tätä varten oikeus käyttää asianajajaa; ja

               (c)LAW.SURR.105 [Mahdollinen syytteeseenpano muista rikoksista] artiklan 3 kohdan a, e, f tai g alakohdan nojalla erityissääntö ei koske etsittyä henkilöä.

               3.Täytäntöönpanosta vastaavan oikeusviranomaisen on annettava suostumuksensa toiseen valtioon luovuttamiselle seuraavien sääntöjen mukaisesti:

               (a)suostumusta koskeva pyyntö on toimitettava LAW.SURR.87 [Pidätysmääräyksen toimittaminen] artiklan mukaisesti, ja siihen on liitettävä LAW.SURR.86 [Pidätysmääräyksen sisältö ja muoto] artiklan 1 kohdassa määrätyt tiedot ja LAW.SURR.86 [Pidätysmääräyksen sisältö ja muoto] artiklan 2 kohdassa tarkoitettu käännös;

               (b)suostumus on annettava, jos rikoksesta, jonka perusteella sitä pyydetään, voitaisiin luovuttaa tämän sopimuksen määräysten nojalla;

               (c)päätös on tehtävä viimeistään 30 päivän kuluttua pyynnön vastaanottamisesta; ja

               (d)suostumus on evättävä LAW.SURR.80 [Pidätysmääräyksen ehdottomat kieltäytymisperusteet] artiklassa mainituilla perusteilla, ja muutoin se voidaan evätä ainoastaan LAW.SURR.81 [Pidätysmääräyksen muut kieltäytymisperusteet] artiklassa, LAW.SURR.82 [Poliittista rikosta koskeva poikkeus] artiklan 2 kohdassa ja LAW.SURR.83 [Kansalaisuuteen perustuva poikkeus] artiklan 2 kohdassa mainituilla perusteilla.

               4.Pidätysmääräyksen antanut valtio antaa LAW.SURR.84 [Pidätysmääräyksen antaneelta valtiolta erityistapauksissa vaadittavat takeet] artiklassa tarkoitetuissa tilanteissa kyseisessä artiklassa määrätyt takeet.

               5.Poiketen siitä, mitä 1 kohdassa määrätään, pidätysmääräyksen nojalla luovutettua henkilöä ei saa luovuttaa kolmanteen maahan ilman luovuttaneen valtion toimivaltaisen viranomaisen suostumusta. Suostumus on annettava sitä valtiota, josta pyydetty henkilö on luovutettu, sitovien yleissopimusten ja sen sisäisen lainsäädännön mukaisesti.

               LAW.SURR.107 artikla: Omaisuuden luovuttaminen

               1.Täytäntöönpanosta vastaavan oikeusviranomaisen on pidätysmääräyksen antaneen viranomaisen pyynnöstä tai omasta aloitteestaan sisäisen lainsäädäntönsä mukaisesti takavarikoitava ja luovutettava omaisuus,

               (a)jota voidaan käyttää todistusaineistona; tai

               (b)jonka etsitty henkilö on hankkinut rikoksella.

               2.Edellä 1 kohdassa tarkoitettu omaisuus on luovutettava, vaikka pidätysmääräystä ei voida panna täytäntöön siksi, että etsitty henkilö on kuollut tai paennut.

               3.Jos 1 kohdassa tarkoitettu omaisuus on määrätty takavarikoitavaksi tai menetetyksi täytäntöönpanovaltion alueella, kyseinen valtio voi ottaa sen väliaikaisesti säilytettäväksi, jos sitä tarvitaan vireillä olevan rikosoikeudellisen menettelyn yhteydessä, tai luovuttaa sen pidätysmääräyksen antaneelle valtiolle sillä ehdolla, että se palautetaan.

               4.Kaikki täytäntöönpanovaltion tai kolmansien osapuolten 1 kohdassa mainittuun omaisuuteen mahdollisesti saamat oikeudet pysyvät voimassa. Jos tällaisia oikeuksia on olemassa, pidätysmääräyksen antanut valtio palauttaa omaisuuden maksutta täytäntöönpanovaltiolle rikosoikeudellisen menettelyn päättymisen jälkeen.

               LAW.SURR.108 artikla: Kustannukset

               1.Täytäntöönpanosta vastaava valtio vastaa pidätysmääräyksen täytäntöönpanosta alueellaan aiheutuvista kustannuksista.

               2.Pidätysmääräyksen antanut valtio vastaa kaikista muista kustannuksista.

               LAW.SURR.109 artikla: Suhde muihin oikeudellisiin välineisiin

               1.Tämän osaston määräyksillä korvataan tämän sopimuksen voimaantulopäivästä alkaen seuraavien, rikoksen johdosta tapahtuvaa luovuttamista koskevien yleissopimusten vastaavat määräykset Yhdistyneen kuningaskunnan ja jäsenvaltioiden välisissä suhteissa, sanotun vaikuttamatta niiden soveltamiseen valtioiden ja kolmansien maiden välisissä suhteissa:

               (a)rikoksen johdosta tapahtuvasta luovuttamisesta Pariisissa 13 päivänä joulukuuta 1957 tehty eurooppalainen yleissopimus ja sen lisäpöytäkirjat; ja

               (b)terrorismin vastustamisesta tehty eurooppalainen yleissopimus rikoksen johdosta tapahtuvan luovuttamisen osalta.

               2.Silloin kun 1 kohdassa tarkoitettuja yleissopimuksia sovelletaan sellaisiin valtioiden alueisiin tai sellaisiin alueisiin, joiden ulkosuhteista valtio on vastuussa ja joihin tätä osastoa ei sovelleta, olemassa olevat suhteet kyseisten alueiden ja muiden valtioiden välillä perustuvat edelleen kyseisiin yleissopimuksiin.

               LAW.SURR.110 artikla: Ilmoitusten uudelleentarkastelu

               Suorittaessaan LAW.OTHER.135 [Uudelleentarkastelu ja arviointi] artiklan 1 kohdassa tarkoitettua tämän osaston yhteistä tarkastelua osapuolet harkitsevat, onko tarpeen pitää voimassa LAW.SURR.79 [Soveltamisala] artiklan 4 kohdan, LAW.SURR.82 [Poliittista rikosta koskeva poikkeus] artiklan 2 kohdan ja LAW.SURR.83 [Kansalaisuuteen perustuva poikkeus] artiklan 2 kohdan nojalla tehdyt ilmoitukset. Jos LAW.SURR.83 [Kansalaisuuteen perustuva poikkeus] artiklan 2 kohdassa tarkoitettuja ilmoituksia ei uusita, niiden voimassaolo päättyy viiden vuoden kuluttua tämän sopimuksen voimaantulosta. Edellä LAW.SURR.83 [Kansalaisuutta koskeva poikkeus] artiklan 2 kohdassa tarkoitetut ilmoitukset voidaan uusia tai ne voidaan tehdä uudestaan ainoastaan tämän sopimuksen voimaantulon viidettä vuosipäivää edeltävien kolmen kuukauden aikana ja sen jälkeen joka viides vuosi edellyttäen, että LAW.SURR.83 [Kansallisuutta koskeva poikkeus] artiklan 2 kohdassa asetetut edellytykset täyttyvät kyseisenä ajankohtana.

               LAW.SURR.111 artikla: Vireillä olevat pidätysmääräykset soveltamatta jättämisen tapauksessa

               Sen estämättä, mitä LAW.GEN.5 [Yhteistyön laajuus siinä tapauksessa, että jäsenvaltio ei enää osallistu vastaaviin unionin lainsäädännön mukaisiin toimenpiteisiin], LAW.OTHER.136 [Soveltamisen lopettaminen] ja LAW.OTHER.137 [Soveltamisen keskeyttäminen] artiklassa määrätään, tämän osaston määräyksiä sovelletaan pidätysmääräyksiin silloin, kun etsitty henkilö pidätetään pidätysmääräyksen täytäntöönpanoa varten ennen tämän osaston soveltamatta jättämistä, eikä soveltamiseen vaikuta, pitääkö täytäntöönpaneva oikeusviranomainen kyseisen henkilön vapaudenmenetyksen voimassa vai vapauttaako se hänet väliaikaisesti.

               LAW.SURR.112 artikla: Soveltaminen olemassa oleviin eurooppalaisiin pidätysmääräyksiin

               Tätä osastoa sovelletaan eurooppalaisiin pidätysmääräyksiin, jotka valtio on antanut neuvoston puitepäätöksen 2002/584/YOS
                  81
                mukaisesti ennen siirtymäkauden päättymistä, jos etsittyä henkilöä ei ole pidätetty sen täytäntöönpanoa varten ennen siirtymäkauden päättymistä.

               VIII osasto: Keskinäinen oikeusapu

               LAW.MUTAS.113 artikla: Tavoite

               1.Tämän osaston tavoitteena on täydentää seuraavien sopimusten ja pöytäkirjojen määräyksiä ja helpottaa niiden soveltamista jäsenvaltioiden ja Yhdistyneen kuningaskunnan välillä:

               (a)keskinäisestä oikeusavusta rikosasioissa Strasbourgissa 20 päivänä huhtikuuta 1959 tehty eurooppalainen yleissopimus, jäljempänä ’eurooppalainen oikeusapusopimus’;

               (b)Strasbourgissa 17 päivänä maaliskuuta 1978 tehty eurooppalaisen oikeusapusopimuksen lisäpöytäkirja; ja

               (c)Strasbourgissa 8 päivänä marraskuuta 2001 tehty eurooppalaisen oikeusapusopimuksen toinen lisäpöytäkirja.

               2.Tällä osastolla ei rajoiteta IX osaston [Rikosrekisteritietojen vaihtaminen] määräysten soveltamista, vaan IX osasto on ensisijainen tähän lukuun nähden.

               LAW.MUTAS.114 artikla: Toimivaltaisen viranomaisen määritelmä

               Tässä osastossa ’toimivaltaisella viranomaisella’ tarkoitetaan viranomaista, joka on toimivaltainen lähettämään tai vastaanottamaan keskinäistä oikeusapua koskevia pyyntöjä eurooppalaisen oikeusapusopimuksen ja sen pöytäkirjojen määräysten nojalla ja valtioiden Euroopan neuvoston pääsihteerille osoittamissaan julistuksissa määrittelemällä tavalla. ’Toimivaltainen viranomainen’ käsittää myös LAW.OTHER.134 [Ilmoitukset] artiklan 7 kohdan c alakohdan nojalla ilmoitetut unionin elimet; tällaisiin unionin elimiin sovelletaan asianmukaisesti tämän osaston määräyksiä.

               LAW.MUTAS.115 artikla: Lomake keskinäistä oikeusapua koskeville pyynnöille

               1.Lainvalvonta- ja oikeusyhteistyön erityiskomitea vahvistaa vakiolomakkeen keskinäistä oikeusapua koskeville pyynnöille hyväksymällä tämän sopimuksen liitteen.

               2.Jos lainvalvonta- ja oikeusyhteistyön erityiskomitea on hyväksynyt 1 kohdan nojalla päätöksen, keskinäistä oikeusapua koskevat pyynnöt on esitettävä kyseisellä vakiolomakkeella.

               3.Lainvalvonta- ja oikeusyhteistyön erityiskomitea voi tarpeen mukaan muuttaa keskinäistä oikeusapua koskeville pyynnöille vahvistettua vakiolomaketta.

               LAW.MUTAS.116 artikla Keskinäistä oikeusapua koskevan pyynnön edellytykset

               1.Pyynnön esittävän valtion toimivaltainen viranomainen voi esittää keskinäistä oikeusapua koskevan pyynnön ainoastaan, jos se katsoo, että seuraavat edellytykset täyttyvät:

               (a)pyyntö on tarpeellinen ja oikeasuhteinen menettelyn tarkoitukseen nähden, kun otetaan huomioon epäillyn tai syytetyn henkilön oikeudet; ja

               (b)pyynnössä mainittu tutkintatoimenpide tai mainitut tutkintatoimenpiteet olisi voitu määrätä samoin edellytyksin vastaavassa kotimaisessa tapauksessa.

               2.Pyynnön vastaanottanut valtio voi kuulla pyynnön esittänyttä valtiota, jos pyynnön vastaanottaneen valtion toimivaltainen viranomainen katsoo, että 1 kohdan edellytykset eivät täyty. Pyynnön esittäneen valtion toimivaltainen viranomainen voi kuulemisen jälkeen päättää peruuttaa keskinäistä oikeusapua koskevan pyynnön.

               LAW.MUTAS.117 artikla: Erityyppiseen tutkintatoimenpiteeseen turvautuminen

               1.Pyynnön vastaanottaneen valtion toimivaltaisen viranomaisen on mahdollisuuksien mukaan harkittava muun kuin keskinäistä oikeusapua koskevassa pyynnössä mainitun tutkintatoimenpiteen käyttämistä, jos

               (a)pyynnössä mainittua tutkintatoimenpidettä ei ole pyynnön vastaanottaneen valtion lainsäädännössä; tai

               (b)pyynnössä mainittua tutkintatoimenpidettä ei voitaisi käyttää vastaavassa kotimaisessa tapauksessa.

               2.Rajoittamatta eurooppalaisen oikeusapusopimuksen ja sen pöytäkirjojen sekä LAW.MUTAS.119 [Kaksoisrangaistavuuden kielto] artiklan mukaisten kieltäytymisperusteiden soveltamista tämän artiklan 1 kohtaa ei sovelleta seuraaviin tutkintatoimenpiteisiin, joiden on aina oltava käytettävissä pyynnön vastaanottaneen valtion lainsäädännön nojalla:

               (a)poliisi- tai oikeusviranomaisten pitämiin tietokantoihin sisältyvien ja rikosasian käsittelyn puitteissa suoraan pyynnön vastaanottaneen valtion toimivaltaisen viranomaisen saatavilla olevien tietojen hankkiminen;

               (b)todistajan, asiantuntijan, uhrin, epäillyn tai syytetyn henkilön taikka kolmannen osapuolen kuuleminen pyynnön vastaanottaneen valtion alueella;

               (c)muu kuin pakkokeinoja käsittävä tutkintatoimenpide sellaisena kuin se on määritelty pyynnön vastaanottaneen valtion lainsäädännössä; ja

               (d)sellaisten henkilöiden tunnistaminen, joilla on jonkin yksilöidyn puhelinnumeron tai IP-osoitteen liittymäsopimus.

               3.Pyynnön vastaanottaneen valtion toimivaltainen viranomainen voi myös turvautua muuhun kuin keskinäistä oikeusapua koskevassa pyynnössä tarkoitettuun tutkintatoimenpiteeseen, jos pyynnön vastaanottaneen valtion toimivaltaisen viranomaisen valitsemalla tutkintatoimeenpiteellä saavutettaisiin sama tulos vähemmän yksityisyyteen puuttuvilla keinoilla kuin pyynnössä tarkoitetulla tutkintatoimenpiteellä.

               4.Jos pyynnön vastaanottaneen valtion toimivaltainen viranomainen päättää käyttää 1 tai 3 kohdassa tarkoitettua muuta kuin keskinäistä oikeusapua koskevassa pyynnössä mainittua toimenpidettä, sen on ensin ilmoitettava asiasta pyynnön esittäneen valtion toimivaltaiselle viranomaiselle, joka voi päättää peruuttaa pyynnön tai täydentää sitä.

               5.Jos pyynnössä mainittua tutkintatoimenpidettä ei ole pyynnön vastaanottaneen valtion lainsäädännössä tai sitä ei voitaisi käyttää vastaavassa kotimaisessa tapauksessa ja jos ei ole mitään muuta tutkintatoimenpidettä, jolla päästäisiin samaan tulokseen kuin pyydetyllä tutkintatoimenpiteellä, pyynnön vastaanottaneen valtion toimivaltaisen viranomaisen on ilmoitettava pyynnön esittäneen valtion toimivaltaiselle viranomaiselle, että pyydettyä apua ei ole mahdollista antaa.

               LAW.MUTAS.118 artikla: Ilmoittamisvelvollisuus

               Pyynnön vastaanottaneen valtion toimivaltaisen viranomaisen on viipymättä ilmoitettava pyynnön esittäneen valtion toimivaltaiselle viranomaiselle millä tahansa keinoin,

               (a)jos keskinäistä oikeusapua koskevaa pyyntöä on mahdotonta täyttää sen vuoksi, että pyyntö on puutteellinen tai ilmeisen virheellinen; tai

               (b)jos pyynnön vastaanottaneen valtion toimivaltainen viranomainen keskinäistä oikeusapua koskevaa pyyntöä täyttäessään katsoo ilman lisätutkimuksia, että saattaa olla aiheellista toteuttaa tutkintatoimenpiteitä, joita ei alun perin ollut suunniteltu tai joita ei voitu yksilöidä keskinäistä oikeusapua koskevaa pyyntöä tehtäessä, jotta pyynnön esittäneen valtion toimivaltainen viranomainen voi toteuttaa kyseisessä tapauksessa jatkotoimia.

               LAW.MUTAS.119 artikla: Kaksoisrangaistavuuden kielto

               Keskinäisestä oikeusavusta voidaan kieltäytyä eurooppalaisessa oikeusapusopimuksessa ja sen pöytäkirjoissa määrättyjen kieltäytymisperusteiden lisäksi sillä perusteella, että henkilö, jonka suhteen oikeusapua pyydetään ja joka on pyynnön esittäneessä valtiossa rikostutkinnan, syytetoimien tai muiden menettelyjen, kuten oikeudenkäynnin, kohteena, on saanut lainvoimaisen tuomion samasta teosta toisessa valtiossa edellyttäen, että jos on määrätty seuraamus, se on pantu täytäntöön, sitä pannaan parhaillaan täytäntöön tai sitä ei tuomion antaneen valtion lainsäädännön mukaan voida enää panna täytäntöön.

               LAW.MUTAS.120 artikla: Aikarajat

               1.Pyynnön vastaanottanut valtio tekee päätöksen keskinäistä oikeusapua koskevan pyynnön täyttämisestä mahdollisimman pian ja joka tapauksessa viimeistään 45 päivän kuluttua pyynnön vastaanottamisesta ja ilmoittaa päätöksestä pyynnön esittäneelle valtiolle.

               2.Keskinäistä oikeusapua koskeva pyyntö on täytettävä mahdollisimman pian ja joka tapauksessa viimeistään 90 päivän kuluttua tämän artiklan 1 kohdassa tarkoitetun päätöksen tekemisestä tai LAW.MUTAS.116 [Keskinäistä oikeusapua koskevan pyynnön edellytykset] artiklan 2 kohdassa tarkoitetun kuulemisen järjestämisestä.

               3.Jos keskinäistä oikeusapua koskevassa pyynnössä mainitaan, että 1 ja 2 kohdassa määrättyjä lyhyempi aikaraja on menettelyä koskevien aikarajojen, rikoksen vakavuuden tai muiden erityisen kiireellisten olosuhteiden vuoksi välttämätön, tai jos pyynnössä mainitaan, että keskinäistä oikeusapua koskeva toimenpide on toteutettava tiettynä ajankohtana, pyynnön vastaanottanut valtio ottaa kyseisen vaatimuksen niin pitkälti kuin mahdollista huomioon.

               4.Jos keskinäistä oikeusapua koskeva pyyntö esitetään väliaikaistoimenpiteiden toteuttamiseksi eurooppalaisen oikeusapusopimuksen toisen lisäpöytäkirjan 24 artiklan nojalla, pyynnön vastaanottaneen valtion toimivaltaisen viranomaisen on päätettävä väliaikaisesta toimenpiteestä ja ilmoitettava kyseisestä päätöksestä pyynnön esittäneen valtion toimivaltaiselle viranomaiselle mahdollisimman pian pyynnön vastaanottamisen jälkeen. Ennen kuin tämän artiklan nojalla toteutettu väliaikainen toimenpide lopetetaan, pyynnön vastaanottaneen valtion toimivaltaisen viranomaisen on mahdollisuuksien mukaan annettava pyynnön esittäneen valtion toimivaltaiselle viranomaiselle tilaisuus esittää perustelunsa toimenpiteen jatkamiselle.

               5.Jos 1 tai 2 kohdassa määrättyä aikarajaa tai 3 kohdassa tarkoitettua aikarajaa tai päivämäärää ei jossakin tapauksessa voida noudattaa tai päätös väliaikaisten toimenpiteiden toteuttamisesta 4 kohdan mukaisesti viivästyy, pyynnön vastaanottaneen valtion toimivaltaisen viranomaisen on viipymättä ilmoitettava asiasta pyynnön esittäneen valtion toimivaltaiselle viranomaiselle millä tahansa keinoin ja esitettävä viivästyksen syyt sekä neuvoteltava pyynnön esittäneen valtion toimivaltaisen viranomaisen kanssa keskinäistä oikeusapua koskevan pyynnön täyttämisen asianmukaisesta ajankohdasta.

               6.Tässä artiklassa tarkoitettuja aikarajoja ei sovelleta, jos keskinäistä avunantoa koskeva pyyntö liittyy mihin tahansa seuraavista rikoksista ja rikkomisista, jotka pyynnön esittäneen valtion lainsäädännön mukaisesti kuuluvat keskinäistä oikeusapua koskevan eurooppalaisen yleissopimuksen ja sen pöytäkirjojen soveltamisalaan:

               (a)ylinopeus, jos toinen henkilö ei ole loukkaantunut tai kuollut eikä ylinopeus ollut merkittävä;

               (b)turvavyön käytön laiminlyönti;

               (c)punaisen valon tai muun pakollisen pysähtymisen merkin jättäminen huomiotta;

               (d)suojakypärän käytön laiminlyönti; tai

               (e)kielletyn kaistan käyttö (kuten hätäkaistan, julkiselle liikenteelle varatun kaistan tai tietyön takia suljetun kaistan).

               7.Lainvalvonta- ja oikeusyhteistyön erityiskomitea seuraa 6 kohdan toimintaa. Se sitoutuu asettamaan kolmen vuoden kuluessa tämän sopimuksen voimaantulosta aikarajat 6 kohdan soveltamisalaan kuuluville pyynnöille, ottaen huomioon pyyntöjen määrän. Se voi myös päättää, että 6 kohtaa ei enää sovelleta.

               LAW.MUTAS.121 artikla: Keskinäistä oikeusapua koskevien pyyntöjen toimittaminen

               1.Eurooppalaisen oikeusapusopimuksen ja sen pöytäkirjojen määräysten, joissa määrätään suorasta toimittamisesta, mukaisten viestintäkanavien lisäksi myös Yhdistyneen kuningaskunnan yleiset syyttäjät voivat toimittaa keskinäistä oikeusapua koskevia pyyntöjä suoraan jäsenvaltioiden toimivaltaisille viranomaisille.

               2.Eurooppalaisessa oikeusapusopimuksessa ja sen pöytäkirjoissa tarkoitettujen viestintäkanavien lisäksi kaikki keskinäistä oikeusapua koskevat pyynnöt ja oma-aloitteisesti toimitettavat tiedot voidaan kiireellisissä tapauksissa toimittaa Europolin tai Eurojustin kautta tämän sopimuksen asiaa koskevien osastojen määräysten mukaisesti.

               LAW.MUTAS.122 artikla: Yhteiset tutkintaryhmät

               Jos valtioiden toimivaltaiset viranomaiset perustavat yhteisen tutkintaryhmän, jäsenvaltioiden välisiä suhteita yhteisessä tutkintaryhmässä säädellään unionin oikeuden perusteella, sanotun kuitenkaan rajoittamatta yhteisen tutkintaryhmän perustamista koskevassa sopimuksessa tarkoitetun oikeusperustan soveltamista.

               IX osasto: Rikosrekisteritietojen vaihtaminen

               LAW.EXINF.120 artikla: Tavoite

               1.Tämän osaston tavoitteena on mahdollistaa rikosrekisteritietojen vaihto jäsenvaltioiden ja Yhdistyneen kuningaskunnan välillä.

               2.Yhdistyneen kuningaskunnan ja jäsenvaltioiden välisissä suhteissa tämän osaston määräyksillä

               (a)täydennetään keskinäisestä oikeusavusta rikosasioissa tehdyn eurooppalaisen yleissopimuksen 13 artiklaa ja 22 artiklan 2 kohtaa sekä sopimuksen 17 päivänä maaliskuuta 1978 ja 8 päivänä marraskuuta 2001 tehtyjä lisäpöytäkirjoja; ja

               (b)korvataan keskinäisestä oikeusavusta rikosasioissa tehdyn eurooppalaisen yleissopimuksen 22 artiklan 1 kohta, sellaisena kuin se on täydennettynä sopimuksen 17 päivänä maaliskuuta 1978 tehdyn lisäpöytäkirjan 4 artiklalla.

               3.Kukin jäsenvaltio ja Yhdistynyt kuningaskunta luopuvat keskinäisissä suhteissaan oikeudestaan vedota varaumiinsa, jotka koskevat keskinäisestä oikeusavusta rikosasioissa tehdyn eurooppalaisen yleissopimuksen 13 artiklaa ja sopimuksen 17 päivänä maaliskuuta 1978 tehdyn lisäpöytäkirjan 4 artiklaa.

               LAW.EXINF.121 artikla: Määritelmät

               Tässä osastossa tarkoitetaan:

               (a)’tuomiolla’ rikostuomioistuimen lainvoimaista päätöstä luonnollisen henkilön tuomitsemisesta rikoksesta, siltä osin kuin kyseinen päätös merkitään tuomiovaltion rikosrekisteriin;

               (b)’rikosasian käsittelyllä’ oikeudenkäyntiä edeltävää vaihetta, oikeudenkäyntiä ja tuomion täytäntöönpanoa;

               (c)’rikosrekisterillä’ kotimaista rekisteriä tai kotimaisia rekistereitä, johon tai joihin kirjataan tiedot sisäisen oikeuden mukaisista tuomioista.

               LAW.EXINF.122 artikla: Keskusviranomaiset

               Kukin valtio nimeää vähintään yhden keskusviranomaisen, jolla on toimivalta vaihtaa rikosrekisteritietoja tämän osaston nojalla sekä keskinäisestä oikeusavusta rikosasioissa tehdyn eurooppalaisen yleissopimuksen 22 artiklan 2 kohdassa tarkoitettuja tietoja.

               LAW.EXINF.123 artikla: Ilmoitukset

               1.Kukin valtio toteuttaa tarvittavat toimenpiteet sen varmistamiseksi, että kaikkiin sen alueella annettuihin tuomioihin liitetään niitä rikosrekisteriin vietäessä tiedot tuomitun henkilön kansalaisuudesta tai kansalaisuuksista, jos kyseinen henkilö on jonkin toisen valtion kansalainen.

               2.Kunkin valtion keskusviranomaisen on ilmoitettava muiden valtioiden keskusviranomaisille kaikista näiden valtioiden kansalaisille sen alueella annetuista rikostuomioista sekä rikosrekisteriin merkittyjen tietojen myöhemmistä muutoksista tai poistoista. Valtioiden keskusviranomaisten on toimitettava nämä tiedot toisilleen vähintään kerran kuussa.

               3.Jos valtion keskusviranomainen saa tietoonsa, että tuomittu henkilö on kahden tai useamman muun valtion kansalainen, sen on toimitettavat asiaankuuluvat tiedot kullekin näistä valtioista, vaikka tuomittu henkilö olisi sen valtion kansalainen, jonka alueella hänet on tuomittu.

               LAW.EXINF.124 artikla: Tuomioiden säilyttäminen

               1.Kunkin valtion keskusviranomaisen on säilytettävä kaikki LAW.EXINF.123 [Ilmoitukset] artiklan nojalla ilmoitetut tiedot.

               2.Kunkin valtion keskusviranomaisen on varmistettava, että jos myöhemmästä muutoksesta tai poistosta ilmoitetaan LAW.EXINF.123 [Ilmoitukset] artiklan 2 kohdan nojalla, tämän artiklan 1 kohdan mukaisesti säilytettäviin tietoihin tehdään vastaava muutos tai poisto.

               3.Kunkin valtion keskusviranomaisen on varmistettava, että LAW.EXINF.125 [Tietopyynnöt] artiklan nojalla esitettyihin pyyntöihin vastattaessa annetaan ainoastaan tämän artiklan 2 kohdan mukaisesti päivitettyjä tietoja.

               LAW.EXINF.125 artikla: Tietopyynnöt

               1.Jos valtion rikosrekisterissä olevia tietoja pyydetään kotimaisella tasolla henkilöön kohdistuvaa rikosasian käsittelyä varten tai mitä tahansa muuta tarkoitusta kuin rikosasian käsittelyä varten, kyseisen valtion keskusviranomainen voi sisäisen lainsäädäntönsä mukaisesti esittää toisen valtion keskusviranomaiselle rikosrekisteritietoja ja niihin liittyviä tietoja koskevan pyynnön.

               2.Jos henkilö pyytää tietoja omasta rikosrekisteristään muun kuin kansalaisuusvaltionsa keskusviranomaiselta, kyseisen keskusviranomaisen on esitettävä henkilön kansalaisuusvaltion keskusviranomaiselle rikosrekisteritietoja ja niihin liittyviä tietoja koskeva pyyntö voidakseen sisällyttää kyseiset tiedot ja niihin liittyvät tiedot kyseiselle henkilölle toimitettavaan rikosrekisteriotteeseen.

               LAW.EXINF.126 artikla: Tietopyyntöihin vastaaminen

               1.Pyynnön vastaanottaneen valtion keskusviranomaisen on toimitettava vastaukset pyyntöihin pyynnön esittäneen valtion keskusviranomaiselle mahdollisimman pian ja joka tapauksessa 20 työpäivän kuluessa pyynnön vastaanottamisesta.

               2.Kunkin valtion keskusviranomainen vastaa sisäisen lainsäädäntönsä mukaisesti pyyntöihin, jotka on esitetty muuta tarkoitusta kuin rikosasian käsittelyä varten.

               3.Sen estämättä, mitä 2 kohdassa määrätään, valtioiden on vastatessaan pyyntöihin, jotka koskevat värväystä sellaiseen ammatilliseen tai järjestäytyneeseen vapaaehtoistoimintaan, jossa ollaan suoraan ja säännöllisesti tekemisissä lasten kanssa, sisällytettävä vastauksiin tiedot mahdollisista rikostuomioista, jotka on annettu lasten seksuaaliseen hyväksikäyttöön tai riistoon liittyvistä rikoksista, lapsipornografiasta, lasten houkuttelemisesta seksuaalisiin tarkoituksiin, mukaan luettuina yllytys, avunanto ja osallistuminen näihin rikoksiin tai niiden yritys, sekä mahdollisesta näistä rikostuomioista johtuvasta kiellosta harjoittaa toimintaa, jossa ollaan suoraan ja säännöllisesti tekemisissä lasten kanssa.

               LAW.EXINF.127 artikla: Viestintäkanava

               Rikosrekisteritietojen vaihtaminen valtioiden välillä tapahtuu sähköisesti liitteessä LAW-6 vahvistettujen teknisten ja menettelyä koskevien eritelmien mukaisesti.

               LAW.EXINF.128 artikla: Henkilötietojen käyttöedellytykset

               1.Kukin valtio voi käyttää henkilötietoja, jotka se on saanut vastauksena LAW.EXINF.126 [Tietopyyntöihin vastaaminen] artiklan nojalla esittämäänsä pyyntöön, ainoastaan siihen tarkoitukseen, jota varten ne on pyydetty.

               2.Jos tietoja on pyydetty muita tarkoituksia kuin rikosasian käsittelyä varten, pyynnön esittänyt valtio voi käyttää LAW.EXINF.126 [Tietopyyntöihin vastaaminen] artiklan nojalla saamiaan henkilötietoja sisäisen lainsäädäntönsä mukaisesti ainoastaan pyynnön vastaanottaneen valtion liitteessä LAW-6 olevassa 2 luvussa esitetyssä lomakkeessa määrittelemissä rajoissa.

               3.Sen estämättä, mitä tämän artiklan 1 ja 2 kohdassa määrätään, pyynnön esittänyt valtio voi käyttää henkilötietoja, jotka jokin valtio on toimittanut vastauksena LAW.EXINF.126 [Tietopyyntöihin vastaaminen] artiklan nojalla esitettyyn pyyntöön, yleiseen turvallisuuteen kohdistuvan välittömän ja vakavan uhkan estämiseksi.

               4.Kukin valtio varmistaa, etteivät sen keskusviranomaiset luovuta LAW.EXINF.123 [Ilmoitukset] artiklan nojalla ilmoitettuja henkilötietoja kolmansien maiden viranomaisille, elleivät seuraavat edellytykset täyty:

               (a)henkilötietoja luovutetaan vain tapauskohtaisesti;

               (b)henkilötiedot luovutetaan viranomaisille, joiden tehtävät liittyvät suoraan tämän kohdan c alakohdan mukaiseen tarkoitukseen, jota varten tiedot luovutetaan;

               (c)henkilötietoja luovutetaan vain, jos se on välttämätöntä

               (VII)rikosasian käsittelyä varten;

               (VIII)muita tarkoituksia kuin rikosasian käsittelyä varten; tai

               (IX)yleistä turvallisuutta koskevan välittömän ja vakavan uhkan estämiseksi;

               (d)pyynnön esittänyt kolmas maa voi käyttää henkilötietoja ainoastaan siihen tarkoitukseen, jota varten ne on pyydetty, ja sen valtion määrittelemissä rajoissa, joka on ilmoittanut henkilötiedot LAW.EXINF.123 [Ilmoitukset] artiklan nojalla; ja

               (e)henkilötiedot luovutetaan vain, keskusviranomainen on arvioinut kaikki henkilötietojen siirtoon kolmanteen maahan liittyvät olosuhteet ja päätellyt, että henkilötietojen suojaamiseksi on käytössä asianmukaiset suojatoimet.

               5.Tätä artiklaa ei sovelleta henkilötietoihin, jotka valtio on saanut tämän osaston nojalla ja jotka ovat peräisin kyseisestä valtiosta.

               X osasto: Rahanpesun ja terrorismin rahoituksen torjunta

               LAW.AML.127 artikla: Tavoite

               Tämän osaston tavoitteena on tukea ja tehostaa unionin ja Yhdistyneen kuningaskunnan toimia rahanpesun ja terrorismin rahoituksen ehkäisemiseksi ja torjumiseksi.

               LAW.AML.128 artikla: Toimenpiteet rahanpesun ja terrorismin rahoituksen ehkäisemiseksi ja torjumiseksi

               1.Osapuolet sopivat tukevansa kansainvälisiä pyrkimyksiä rahanpesun ja terrorismin rahoituksen ehkäisemiseksi ja torjumiseksi. Osapuolet tunnustavat, että niiden on syytä tehdä yhteistyötä estääkseen rahoitusjärjestelmiensä käytön kaikenlaisen rikollisen toiminnan, mukaan lukien huumausaineiden kauppa ja korruptio, tuottamaan hyötyyn liittyvään rahanpesuun, ja torjuakseen terrorismin rahoittamista.

               2.Osapuolet vaihtavat asiaankuuluvia tietoja tilanteen mukaan oikeudellisten kehystensä puitteissa

               3.Kumpikin osapuoli ylläpitää kattavaa järjestelmää rahanpesun ja terrorismin rahoituksen torjumiseksi ja arvioi säännöllisesti järjestelmän parantamistarvetta rahanpesun ja terrorismin rahoittamisen vastaisen toimintaryhmän suositukset ja tavoitteet huomioon ottaen.

               LAW.AML.129 artikla Yritysten ja muiden oikeushenkilöiden tosiasiallisia omistajia ja edunsaajia koskeva läpinäkyvyys

               1.Tässä artiklassa tarkoitetaan:

               (a)’tosiasiallisella omistajalla ja edunsaajalla’ yritysten tapauksessa henkilöä, joka osapuolen lakien ja asetusten mukaan

               (X)viime kädessä käyttää tai jolla on oikeus käyttää määräysvaltaa yrityksen johdossa;

               (XI)viime kädessä omistaa suoraan tai välillisesti yli 25 prosenttia yrityksen äänioikeuksista, osakkeista tai muista omistusosuuksista tai käyttää niiden suhteen määräysvaltaa, sanotun kuitenkaan rajoittamatta kummankaan osapuolen oikeutta määritellä alhaisempi prosenttiosuus; tai

               (XII)muutoin käyttää tai jolla on oikeus käyttää määräysvaltaa yrityksessä.

               Oikeushenkilöiden, kuten säätiöiden, laitosten ja rajavastuuyhtiöiden, tapauksessa kummallakin osapuolella on oikeus määritellä vastaavat kriteerit tosiasiallisen omistajan ja edunsaajan tunnistamiseksi tai ne voivat halutessaan soveltaa AML.130 [Oikeudellisten järjestelyjen tosiasiallisia omistajia ja edunsaajia koskeva läpinäkyvyys] artiklan 1 kohdan a alakohdassa vahvistettua määritelmää tällaisten oikeushenkilöiden muoto ja rakenne huomioon ottaen.

               Muiden edellä mainitsemattomien oikeushenkilöiden tapauksessa kumpikin osapuoli ottaa huomioon niiden eri muodot ja rakenteet ja niihin liittyvät rahanpesun ja terrorismin rahoituksen riskit päättäessään tosiasiallista omistajaa ja edunsaajaa koskevien läpinäkyvyysvaatimusten tasosta;

               (b)’tosiasiallista omistajaa ja edunsaajaa koskevilla perustiedoilla’ tosiasiallisen omistajan ja edunsaajan nimeä, syntymäkuukautta ja -vuotta, asuinmaata ja kansalaisuutta sekä tämän hallussa olevan osuuden tai oikeushenkilössä käyttämänsä määräysvallan luonnetta ja laajuutta;

               (c)’toimivaltaisilla viranomaisilla’

               (XIII)viranomaisia, esimerkiksi rahanpesun selvittelykeskuksia, joiden nimenomaisena tehtävänä on torjua rahanpesua tai terrorismin rahoitusta;

               (XIV)viranomaisia, joiden tehtävänä on tutkia rahanpesua, siihen liittyviä esirikoksia tai terrorismin rahoitusta tai nostaa niistä syyte, tai joiden tehtävänä on jäljittää, takavarikoida tai jäädyttää ja tuomita menetetyksi rikoksella hankittuja varoja;

               (XV)viranomaisia, joilla on valvonta- tai seurantatehtäviä, joiden tavoitteena on varmistaa rahanpesun tai terrorismin rahoituksen torjuntaa koskevien vaatimusten noudattaminen.

               Tämä määritelmä eri rajoita yhdenkään osapuolen oikeutta nimetä muita toimivaltaisia viranomaisia, joilla on pääsy tosiasiallista omistajaa ja edunsaajaa koskeviin tietoihin.

                  2.Kumpikin osapuoli varmistaa, että sen alueella olevilla oikeushenkilöillä on riittävät, tarkat ja ajantasaiset tiedot tosiasiallisista omistajistaan ja edunsaajistaan. Kumpikin osapuoli ottaa käyttöön mekanismit sen varmistamiseksi, että sen toimivaltaisilla viranomaisilla on oikea-aikainen pääsy tällaisiin tietoihin.

                  3.Kumpikin osapuoli pitää yllä keskusrekisteriä, joka sisältää riittävät, tarkat ja ajantasaiset tiedot tosiasiallisista omistajista ja edunsaajista. Unionin tapauksessa keskusrekisterit perustetaan jäsenvaltioiden tasolla. Tämä velvoite ei koske pörssissä noteerattuja oikeushenkilöitä, joihin sovelletaan asianmukaista läpinäkyvyyttä koskevia julkistamisvaatimuksia. Jos oikeushenkilön tosiasiallista omistajaa ja edunsaajaa ei pystytä määrittämään, rekisteriin on tallennettava vaihtoehtoisia tietoja, kuten asian toteava lausunto tai tiedot oikeushenkilön ylempään johtoon kuuluvista, yhdestä tai useammasta luonnollisesta henkilöstä.

               4.Kumpikin osapuoli huolehtii siitä, että sen keskusrekisterissä tai rekistereissä olevat tiedot annetaan toimivaltaisten viranomaisten käyttöön ilman rajoituksia ja oikea-aikaisesti.

               5.Kumpikin osapuoli huolehtii siitä, että tosiasiallisia omistajia ja edunsaajia koskevat perustiedot annetaan kenen tahansa käyttöön. Tässä kohdassa tarkoitettujen tietojen yleiseen saatavuuteen voidaan soveltaa joitakin poikkeuksia tapauksissa, joissa yleinen pääsy tietoihin asettaisi asianomaisen tosiasiallisen omistajan ja edunsaajan alttiiksi suhteettomille riskeille, esimerkiksi petoksen, sieppauksen, kiristyksen, häirinnän, väkivallan tai pelottelun riskille, tai joissa tosiasiallinen omistaja ja edunsaaja on alaikäinen tai muuten rajoitetusti oikeustoimikelpoinen.

               6.Kumpikin osapuoli huolehtii siitä, että käytössä on tehokkaita, oikeasuhteisia ja varoittavia seuraamuksia sellaisia oikeushenkilöitä tai luonnollisia henkilöitä varten, jotka eivät noudata niille tässä artiklassa tarkoitettujen asioiden osalta asetettuja vaatimuksia.

               7.Kumpikin osapuoli huolehtii siitä, että sen toimivaltaiset viranomaiset voivat toimittaa 2 ja 3 kohdassa tarkoitetut tiedot toisen osapuolen toimivaltaisille viranomaisille oikea-aikaisesti, tehokkaasti ja maksutta. Sitä varten osapuolet tarkastelevat keinoja, joilla voidaan varmistaa turvallinen tiedonvaihto.

               LAW.AML.130 artikla Oikeudellisten järjestelyjen tosiasiallisia omistajia ja edunsaajia koskeva läpinäkyvyys

               1.Tässä artiklassa tarkoitetaan:

               (a)’tosiasiallisella omistajalla ja edunsaajalla’ perustajaa, (mahdollista) suojelijaa, omaisuudenhoitajia, edunsaajaa tai edunsaajien ryhmää, henkilöä, jolla on vastaava asema rakenteeltaan tai tehtävältään express trust -järjestelyn kaltaisessa oikeudellisessa järjestelyssä, tai muuta luonnollista henkilöä, joka käyttää tosiasiallista määräysvaltaa trustissa tai vastaavassa oikeudellisessa järjestelyssä;

               (b)’toimivaltaisilla viranomaisilla’

               (XVI)viranomaisia, esimerkiksi rahanpesun selvittelykeskuksia, joiden nimenomaisena tehtävänä on torjua rahanpesua tai terrorismin rahoitusta;

               (XVII)viranomaisia, joiden tehtävänä on tutkia rahanpesua, siihen liittyviä esirikoksia tai terrorismin rahoitusta tai nostaa niistä syyte, tai jäljittää, takavarikoida tai jäädyttää ja tuomita menetetyksi rikoksella hankittuja varoja;

               (XVIII)viranomaisia, joilla on valvonta- tai seurantatehtäviä, joiden tavoitteena on varmistaa rahanpesun tai terrorismin rahoituksen torjuntaa koskevien vaatimusten noudattaminen.

               Tämä määritelmä eri rajoita yhdenkään osapuolen oikeutta nimetä muita toimivaltaisia viranomaisia, joilla on pääsy tosiasiallista omistajaa ja edunsaajaa koskeviin tietoihin.

               2.Kumpikin osapuoli varmistaa, että express trust -järjestelyjen omaisuudenhoitajilla on riittävät, tarkat ja ajantasaiset tiedot tosiasiallisista omistajista ja edunsaajista. Näitä toimenpiteitä sovelletaan myös muihin kummankin osapuolen määrittelemiin oikeudellisiin järjestelyihin, joilla on trustien kaltainen rakenne tai tehtävä.

               3.Kumpikin osapuoli ottaa käyttöön mekanismit sen varmistamiseksi, että sen toimivaltaisilla viranomaisilla on oikea-aikainen pääsy riittäviin, tarkkoihin ja ajantasaisiin tietoihin express trust -järjestelyjen ja muiden sellaisten alueellaan olevien oikeudellisten järjestelyjen tosiasiallisista omistajista ja edunsaajista, joilla on trustien kaltainen rakenne ja tehtävä.

               4.Jos tiedot trustien tai vastaavien oikeudellisten järjestelyjen tosiasiallisista omistajista ja edunsaajista on keskusrekisterissä, asianomainen valtio varmistaa, että tiedot ovat riittäviä, tarkkoja ja ajantasaisia ja että toimivaltaisilla viranomaisilla on oikea-aikainen ja rajoittamaton pääsy tällaisiin tietoihin. Osapuolet tarkastelevat keinoja, joilla ne voivat antaa pääsyn trustien ja vastaavien oikeudellisten järjestelyjen tosiasiallisia omistajia ja edunsaajia koskeviin tietoihin henkilöille ja organisaatioille, jotka pystyvät osoittamaan, että niillä on oikeutettu intressi kyseisten tietojen saamiseen.

               5.Kumpikin osapuoli huolehtii siitä, että käytössä on tehokkaita, oikeasuhteisia ja varoittavia seuraamuksia sellaisia oikeushenkilöitä tai luonnollisia henkilöitä varten, jotka eivät noudata niille tässä artiklassa tarkoitettujen asioiden osalta asetettuja vaatimuksia.

               6.Kumpikin osapuoli huolehtii siitä, että sen toimivaltaiset viranomaiset pystyvät toimittamaan 3 kohdassa tarkoitetut tiedot toisen osapuolen toimivaltaisille viranomaisille oikea-aikaisesti, tehokkaasti ja maksutta. Sitä varten osapuolet tarkastelevat keinoja, joilla voidaan varmistaa turvallinen tiedonvaihto.

               XI osasto: Varojen jäädyttäminen ja menetetyksi tuomitseminen

               LAW.CONFISC.1 artikla: Yhteistyön tavoite ja periaatteet

               1. Tämän osaston tavoitteena on, että Yhdistynyt kuningaskunta ja jäsenvaltiot tekevät mahdollisimman laajaa yhteistyötä tutkinta- ja oikeudenkäyntitoimissa, joiden tavoitteena on yhtäältä omaisuuden jäädyttäminen sen myöhempää menetetyksi tuomitsemista varten ja toisaalta omaisuuden menetetyksi tuomitseminen rikosoikeudellisen menettelyn yhteydessä. Tämä ei estä muuta LAW.CONFISC 10 [Velvollisuus tuomita menetetyksi] artiklan 5 ja 6 kohdan nojalla tehtävää yhteistyötä. Tässä osastossa määrätään myös tämä osaston soveltamiseksi tehtävästä yhteistyöstä unionin nimeämien unionin elinten kanssa.

               2.Kukin valtio noudattaa tässä osastossa määrätyin edellytyksin toisen valtion pyyntöjä, jotka koskevat

               a)
                     tietyn omaisuuden menetetyksi tuomitsemista tai sellaista rikoshyödyn menetetyksi tuomitsemista, joka perustuu vaatimukseen maksaa rikoshyödyn arvoa vastaava rahasumma;

               b)
                     tutkinta-apua ja väliaikaisia toimenpiteitä jompaankumpaan a alakohdassa tarkoitettuun menetetyksi tuomitsemisen muotoon liittyen.

               3.Edellä 2 kohdan b alakohdassa tarkoitetut tutkinta-apu ja väliaikaiset toimenpiteet on toteutettava pyynnön vastaanottaneen valtion sisäisen lainsäädännön sallimissa rajoissa ja sen mukaisesti. Jos jotakin näistä toimenpiteistä koskevassa pyynnössä yksilöidään muodollisuuksia tai menettelyjä, jotka ovat pyynnön esittäneen valtion sisäisen lainsäädännön mukaan välttämättömiä, pyynnön vastaanottanut valtio noudattaa tällaisia pyyntöjä, vaikka kyseiset muodollisuudet tai menettelyt olisivat sille vieraita, siltä osin kuin pyydetyt toimet eivät ole sen sisäisen lainsäädännön perusperiaatteiden vastaisia.

               4.Pyynnön vastaanottanut valtio varmistaa, että toisesta valtiosta tuleville pyynnöille, jotka koskevat rikoshyödyn ja rikoksentekovälineiden tunnistamista, jäljittämistä, jäädyttämistä tai takavarikointia, annetaan sama painoarvo kuin kotimaisten menettelyjen yhteydessä esitetyille pyynnöille.

               5.Pyytäessään menetetyksi tuomitsemista, tutkinta-apua ja väliaikaisia toimenpiteitä menetetyksi tuomitsemista varten pyynnön esittävä valtio varmistaa, että tarpeellisuus- ja suhteellisuusperiaatteita noudatetaan.

               6.Tämän osaston määräyksiä sovelletaan Varsovassa 16 päivänä toukokuuta 2005 tehdyn rikoksen tuottaman hyödyn rahanpesua, etsintää, takavarikkoa ja menetetyksi tuomitsemista sekä terrorismin rahoittamista koskevan Euroopan neuvoston yleissopimuksen (jäljempänä ’vuoden 2005 yleissopimus’) ja Strasbourgissa 8 päivänä marraskuuta 1990 tehdyn rikoksen tuottaman hyödyn rahanpesua, etsintää, takavarikkoa ja menetetyksi tuomitsemista koskevan Euroopan neuvoston yleissopimuksen (jäljempänä ’vuoden 1990 yleissopimus’) kansainvälistä yhteistyötä koskevien lukujen sijaan. Tämän sopimuksen LAW.CONFISC.2 [Määritelmät] artikla korvaa vuoden 2005 yleissopimuksen 1 artiklan ja vuoden 1990 yleissopimuksen 1 artiklan vastaavat määritelmät. Tämän osaston määräykset eivät vaikuta vuoden 2005 yleissopimuksen ja vuoden 1990 yleissopimuksen muiden määräysten mukaisiin valtioiden velvoitteisiin.

               LAW.CONFISC.2 artikla: Määritelmät

               Tässä osastossa tarkoitetaan:

               (a)’menetetyksi tuomitsemisella’ tuomioistuimen oikeudenkäynnissä rikoksen tai rikosten johdosta määräämää rangaistusta tai toimenpidettä, jolla omaisuus määrätään lopullisesti menetetyksi;

               (b)’jäädyttämisellä’ tai ’takavarikoinnilla’ omaisuuden siirtämisen, tuhoamisen, muuntamisen, luovuttamisen tai liikuttamisen väliaikaista kieltämistä tai omaisuuden väliaikaista haltuunottoa tai määräysvaltaan ottamista tuomioistuimen tai muun toimivaltaisen viranomaisen antaman määräyksen perusteella;

               (c)’rikoksentekovälineillä’ omaisuutta, jota osaksi tai kokonaan käytetään tai aiotaan käyttää millä tavalla tahansa rikoksen tai rikosten tekemiseen;

               (d)’oikeusviranomaisella’ viranomaista, joka on sisäisen lainsäädännön mukaan tuomari, tuomioistuin tai virallinen syyttäjä, virallista syyttäjä pidetään oikeusviranomaisena vain siltä osin kuin sisäisessä lainsäädännössä niin säädetään;

               (e)’rikoshyödyllä’ kaikkea taloudellista hyötyä, joka on suoraan tai välillisesti saatu rikoksista tai hankittu rikosten avulla tai kyseistä taloudellista hyötyä vastaavaa rahamäärää; se voi koostua mistä tahansa tässä artiklassa olevan määritelmän mukaisesta omaisuudesta;

               (f)’omaisuudella’ kaikkea aineellista tai aineetonta, irtainta tai kiinteää omaisuutta ja oikeudellisia asiakirjoja ja välineitä, joilla todistetaan omistusoikeus tai muu oikeus tällaiseen omaisuuteen, joka pyynnön esittäneen valtion mukaan

               (XIX)on rikoshyötyä tai tällaisen hyödyn arvoa joko kokonaan tai vain osittain vastaavaa omaisuutta;

               (XX)muodostaa tällaisen rikoksen tekovälineen tai vastaa tällaisen tekovälineen arvoa;

               (XXI)on rikosoikeudenkäynnin myötä tuomittu menetetyksi sellaisten muiden säännösten nojalla, jotka liittyvät pyynnön esittäneen valtion lainsäädännön mukaisiin menetetyksi tuomitsemista koskeviin valtuuksiin, mukaan lukien kolmansille siirrettyjen varojen menetetyksi tuomitseminen, laajennettu menetetyksi tuomitseminen ja menetetyksi tuomitseminen ilman lopullista tuomiota.

               LAW.CONFISC.3 artikla: Avunantovelvollisuus

               Valtioiden on pyynnöstä autettava toisiaan mahdollisimman laajalti rikoksentekovälineiden, rikoshyödyn ja muun menetetyksi tuomittavan omaisuuden tunnistamisessa ja jäljittämisessä. Avunannoksi katsotaan kaikki toimenpiteet, joilla annetaan todisteita ja turvataan todisteet rikoksentekovälineiden, rikoshyödyn ja muun omaisuuden olemassaolosta, sijainnista tai siirrosta taikka luonteesta, oikeudellisesta asemasta tai arvosta.

               LAW.CONFISC.4 artikla: Pyynnöt saada tietoja pankkitileistä ja tallelokeroista

               1.Pyynnön vastaanottanut valtio toteuttaa tässä artiklassa määrätyin edellytyksin tarvittavat toimenpiteet selvittääkseen toisen valtion esittämään pyyntöön vastatessaan, onko rikostutkinnan kohteena olevalla luonnollisella henkilöllä tai oikeushenkilöllä jossakin sen alueella sijaitsevassa pankissa yksi tai useampi minkä tahansa tyyppinen tili tai onko sillä määräysvalta yhteen tai useampaan tällaiseen tiliin, ja jos on, toimittaa tarkemmat tiedot kyseisistä tileistä. Näitä tietoja ovat etenkin tilinomistajan nimi ja tilin IBAN-numero ja tallelokeroiden tapauksessa vuokraajan nimi tai yksilöllinen tunnistenumero.

               2.Edellä olevan 1 kohdan mukaista velvoitetta sovelletaan ainoastaan siltä osin kuin tiedot ovat tilinpitäjäpankin hallussa.

               3.Kun pyynnön esittävä valtio esittää pyynnön, LAW.CONFISC.25 [Pyynnön sisältö] artiklan vaatimusten lisäksi se

               (a)mainitsee syyt, joiden vuoksi se katsoo pyydetyillä tiedoilla todennäköisesti olevan olennaista arvoa rikoksen tutkinnassa;

               (b)ilmoittaa, millä perusteilla se olettaa, että kyseinen tili on jossakin pyynnön vastaanottaneen valtion pankissa, ja eriteltävä mahdollisimman laajasti, mitkä pankit ja tilit voivat tulla kyseeseen; ja

               (c)antaa kaikki saatavilla olevat lisätiedot, jotka voivat helpottaa pyynnön toteuttamista.

               4.
                     Yhdistynyt kuningaskunta ja unioni minkä tahansa jäsenvaltionsa puolesta voivat ilmoittaa lainvalvonta- ja oikeusyhteistyön erityiskomitealle, että tämä artikla laajennetaan koskemaan muissa rahoituslaitoksissa kuin pankeissa olevia tilejä. Tällaisiin ilmoituksiin voidaan soveltaa vastavuoroisuusperiaatetta.

               LAW.CONFISC.5 artikla: Pyynnöt saada tietoja pankkitapahtumista

               1.Pyynnön vastaanottanut valtio toimittaa toisen valtion pyynnöstä tiedot tietyistä pankkitileistä ja pankkitapahtumista, jotka on suoritettu määrätyn ajan kuluessa yhden tai useamman pyynnössä mainitun tilin kautta, mukaan lukien tiedot mahdollisesta lähettävästä tai vastaanottavasta tilistä.

               2.Edellä olevan 1 kohdan mukaista velvoitetta sovelletaan ainoastaan siltä osin kuin tiedot ovat tilinpitäjäpankin hallussa.

               3.Pyynnön esittävä valtio mainitsee LAW.CONFISC.25 [Pyynnön sisältö] artiklan vaatimusten lisäksi pyynnössä syyt, joiden vuoksi se katsoo pyydetyillä tiedoilla olevan merkitystä rikoksen tutkinnassa.

               4.Pyynnön vastaanottanut valtio voi asettaa pyynnön toteuttamiselle samat ehdot, joita se soveltaa etsintää ja takavarikointia koskeviin pyyntöihin.

               5.Yhdistynyt kuningaskunta ja unioni minkä tahansa jäsenvaltionsa puolesta voivat ilmoittaa lainvalvonta- ja oikeusyhteistyön erityiskomitealle, että tämä artikla laajennetaan koskemaan muissa rahoituslaitoksissa kuin pankeissa olevia tilejä. Tällaisiin ilmoituksiin voidaan soveltaa vastavuoroisuusperiaatetta.

               LAW.CONFISC.6 artikla: Pankkitapahtumien seurantapyynnöt

               1.Pyynnön vastaanottanut valtio varmistaa, että se voi toisen valtion pyynnöstä seurata määrätyn ajan yhden tai useamman pyynnössä mainitun tilin kautta suoritettavia pankkitapahtumia ja ilmoittaa seurannan tulokset pyynnön esittäneelle valtiolle.

               2.Pyynnön esittävä valtio mainitsee LAW.CONFISC.25 [Pyynnön sisältö] artiklan vaatimusten lisäksi pyynnössä syyt, joiden vuoksi se katsoo pyydetyillä tiedoilla olevan merkitystä rikoksen tutkinnassa.

               3.Pyynnön vastaanottaneen valtion toimivaltaisten viranomaisten on päätettävä seurannasta tapauskohtaisesti sisäisen lainsäädäntönsä mukaisesti.

               4.Seurannan käytännön yksityiskohdista sovitaan pyynnön esittäneen valtion ja pyynnön vastaanottaneen valtion toimivaltaisten viranomaisten kesken.

               5.Yhdistynyt kuningaskunta ja unioni minkä tahansa jäsenvaltionsa puolesta voivat ilmoittaa lainvalvonta- ja oikeusyhteistyön erityiskomitealle, että tämä artikla laajennetaan koskemaan muissa rahoituslaitoksissa kuin pankeissa olevia tilejä. Tällaisiin ilmoituksiin voidaan soveltaa vastavuoroisuusperiaatetta.

               LAW.CONFISC.7 artikla: Tietojen toimittaminen oma-aloitteisesti

               Valtio voi ilman edeltävää pyyntöä toimittaa toiselle valtiolle rikoksentekovälineitä, rikoshyötyä ja muuta menetetyksi tuomittavaa omaisuutta koskevia tietoja, mikäli se ei haittaa sen omia tutkinta- tai oikeudenkäyntitoimia, jos se katsoo, että tällaisten tietojen luovuttaminen voisi auttaa vastaanottavaa valtiota tutkinta- tai oikeudenkäyntitoimien aloittamisessa tai toteuttamisessa tai johtaa siihen, että vastaanottava valtio esittää tässä osastossa tarkoitetun pyynnön.

               LAW.CONFISC.8 artikla: Velvollisuus toteuttaa väliaikaisia toimenpiteitä

               1.Pyynnön vastaanottanut valtio toteuttaa sellaisen toisen valtion pyynnöstä, joka on aloittanut rikostutkinnan tai rikosasian käsittelyn taikka tutkinta- tai oikeudenkäyntitoimia menetetyksi tuomitsemista varten, tarvittavat väliaikaiset toimenpiteet, kuten jäädyttäminen tai takavarikointi, estääkseen kaiken sellaisen omaisuuden kaupan, siirron tai luovuttamisen, josta saatetaan myöhemmin esittää menetetyksi tuomitsemista koskeva pyyntö tai jolla voitaisiin täyttää tällainen pyyntö.

               2.Valtio, joka on vastaanottanut LAW.CONFISC.10 [Velvollisuus tuomita menetetyksi] artiklan mukaisen menetetyksi tuomitsemista koskevan pyynnön, toteuttaa pyydettäessä tämän artiklan 1 kohdassa tarkoitetut toimenpiteet sellaisen omaisuuden osalta, jota pyyntö koskee tai jolla pyyntö voitaisiin täyttää.

               3.Vastaanottava valtio toteuttaa tämän artiklan mukaisen pyynnön vastaanotettuaan kaikki tarvittavat toimenpiteet pyynnön noudattamiseksi viipymättä ja samassa ajassa ja tärkeysjärjestyksessä kuin vastaavassa kotimaisessa tapauksessa ja lähettää pyynnön esittäneelle valtiolle viipymättä vahvistuksen missä tahansa kirjallisessa muodossa.

               4.Jos pyynnön esittänyt valtio ilmoittaa, että välitön jäädyttäminen on tarpeen, koska on perusteltua olettaa, että kyseinen omaisuus siirretään tai tuhotaan välittömästi, pyynnön vastaanottanut valtio toteuttaa 96 tunnin kuluessa pyynnön vastaanottamisesta kaikki tarvittavat toimenpiteet pyynnön noudattamiseksi ja lähettää pyynnön esittäneelle valtiolla viipymättä vahvistuksen missä tahansa kirjallisessa muodossa.

               5.Jos pyynnön vastaanottanut valtio ei pysty noudattamaan 4 kohdan mukaista määräaikaa, se ilmoittaa asiasta välittömästi pyynnön esittäneelle valtiolle ja sopii sen kanssa asianmukaisista jatkotoimista.

               6.Edellä 4 kohdassa tarkoitetun määräajan päättyminen ei poista pyynnön vastaanottaneelle valtiolle tässä artiklassa asetettuja vaatimuksia.

               LAW.CONFISC.9 artikla: Väliaikaisten toimenpiteiden toteuttaminen

               1.Sen jälkeen, kun LAW.CONFISC.8 [Velvollisuus toteuttaa väliaikaisia toimenpiteitä] artiklan 1 kohdan mukaisesti pyydetyt väliaikaiset toimenpiteet on toteutettu, pyynnön esittänyt valtio toimittaa pyynnön vastaanottaneelle valtiolle oma-aloitteisesti ja mahdollisimman pian kaikki tiedot, jotka voivat kyseenalaistaa kyseisten toimenpiteiden laajuuden tai muuttaa sitä. Pyynnön esittänyt valtio toimittaa viipymättä myös kaikki pyynnön vastaanottaneen valtion pyytämät täydentävät tiedot, jotka ovat tarpeen väliaikaisten toimenpiteiden täytäntöönpanoa ja seurantaa varten.

               2.Ennen kuin LAW.CONFISC.8 [Velvollisuus toteuttaa väliaikaisia toimenpiteitä] artiklan nojalla toteutettu väliaikainen toimenpide lakkautetaan, pyynnön vastaanottanut valtio antaa pyynnön esittäneelle valtiolle mahdollisuuksien mukaan tilaisuuden esittää perustelunsa toimenpiteen jatkamiselle.

               LAW.CONFISC.10 artikla: Velvollisuus tuomita menetetyksi

               1.Valtio, joka on vastaanottanut alueellaan sijaitsevan omaisuuden menetetyksi tuomitsemista koskevan pyynnön,

               (a)panee täytäntöön pyynnön esittäneen valtion tuomioistuimen tekemän tällaista omaisuutta koskevan menetetyksi tuomitsemista koskevan päätöksen; tai

               (b)toimittaa pyynnön toimivaltaisille viranomaisilleen menetetyksi tuomitsemista koskevan päätöksen saamiseksi ja, jos tällainen päätös annetaan, panee sen täytäntöön.

               2.Edellä olevan 1 kohdan b alakohdan soveltamiseksi valtioilla on aina tarvittaessa toimivalta panna vireille menetetyksi tuomitsemista koskeva menettely oman sisäisen lainsäädäntönsä mukaisesti.

               3.Edellä olevaa 1 kohtaa sovelletaan myös menetetyksi tuomitsemiseen, joka perustuu vaatimukseen maksaa rikoshyödyn arvoa vastaava rahamäärä, jos omaisuus, jonka osalta menetetyksi tuomitseminen voidaan panna täytäntöön, sijaitsee pyynnön vastaanottaneessa valtiossa. Tapauksissa, joissa menetetyksi tuomitseminen pannaan täytäntöön 1 kohdan nojalla, pyynnön vastaanottanut valtio realisoi vaateen tähän tarkoitukseen käytettävissä olevasta omaisuudesta, jos maksua ei saada.

               4.Jos menetetyksi tuomitsemista koskeva pyyntö koskee tiettyä omaisuutta, pyynnön esittänyt valtio ja pyynnön vastaanottanut valtio voivat sopia, että pyynnön vastaanottanut valtio voi panna menetetyksi tuomitsemisen täytäntöön esittämällä vaatimuksen maksaa omaisuuden arvoa vastaava rahamäärä.

               5.Valtio tekee mahdollisimman laajaa yhteistyötä sisäisen lainsäädäntönsä mukaisesti sellaisen valtion kanssa, joka pyytää omaisuuden menetetyksi tuomitsemista vastaavien toimenpiteiden toteuttamista ilman, että pyyntö on esitetty rikosoikeudellisen menettelyn yhteydessä, siltä osin kuin pyynnön esittäneen valtion oikeusviranomainen on rikoksen johdosta määrännyt tällaisia toimenpiteitä ja edellyttäen, että on todettu, että omaisuus on rikoshyötyä tai

               (a)muuta omaisuutta, joksi rikoshyöty on muunnettu tai vaihdettu;

               (b)laillisista lähteistä hankittua omaisuutta, jos rikoshyöty on kokonaan tai osittain sekoitettu tällaiseen omaisuuteen, sekoittuneen rikoshyödyn arvioituun arvoon saakka; tai

               (c)tuloa tai muuta hyötyä, joka on saatu rikoshyödystä, omaisuudesta, joksi rikoshyöty on muunnettu tai vaihdettu, tai omaisuudesta, johon rikoshyöty on sekoitettu, sekoittuneen rikoshyödyn arvioituun arvoon saakka, samalla tavalla ja samassa laajuudessa kuin rikoshyöty.

               6.Edellä 5 kohdassa tarkoitettuja toimenpiteitä ovat toimenpiteet, jotka mahdollistavat omaisuuden ja varojen takavarikoinnin, pidättämisen ja menetetyksi tuomitsemisen siviilituomioistuimelle esitettävällä kanteella.

               7.Pyynnön vastaanottanut valtio tekee päätöksen menetetyksi tuomitsemista koskevan päätöksen täytäntöönpanosta viipymättä ja viimeistään 45 päivän kuluttua pyynnön vastaanottamisesta, sanotun kuitenkaan rajoittamatta tämän artiklan 8 kohdan soveltamista. Pyynnön vastaanottanut valtio lähettää pyynnön esittäneelle valtiolle viipymättä vahvistuksen missä tahansa kirjallisessa muodossa. Jollei LAW.CONFISC.17 [Lykkääminen] artiklan mukaisia lykkäämisperusteita ole, pyynnön vastaanottanut valtio toteuttaa tarvittavat konkreettiset toimenpiteet menetetyksi tuomitsemista koskevan päätöksen panemiseksi täytäntöön viipymättä ja vähintään samassa ajassa ja tärkeysjärjestyksessä kuin vastaavassa kotimaisessa tapauksessa.

               8.Jos pyynnön vastaanottanut valtio ei pysty noudattamaan 7 kohdan mukaista määräaikaa, se ilmoittaa asiasta välittömästi pyynnön esittäneelle valtiolle ja sopii sen kanssa asianmukaisista jatkotoimista.

               9.Edellä 7 kohdassa tarkoitetun määräajan päättyminen ei poista pyynnön vastaanottaneelle valtiolle tässä artiklassa asetettuja vaatimuksia.

               LAW.CONFISC.11 artikla: Menetetyksi tuomitsemisen täytäntöönpano

               1.LAW.CONFISC.10 [Velvollisuus tuomita menetetyksi] artiklan mukaisen menetetyksi tuomitsemisen toteutumista ja täytäntöönpanoa koskeviin menettelyihin sovelletaan pyynnön vastaanottaneen valtion sisäistä lainsäädäntöä.

               2.Tosiseikkoja koskevat havainnot sitovat pyynnön vastaanottanutta valtiota siltä osin kuin ne on esitetty pyynnön esittäneen valtion tuomioistuimen antamassa tuomiossa tai oikeudellisessa päätöksessä tai siltä osin kuin tällainen tuomio tai oikeudellinen päätös perustuu implisiittisesti niihin.

               3.Jos menetetyksi tuomitseminen perustuu rahamäärän maksamista koskevaan vaatimukseen, pyynnön vastaanottaneen valtion toimivaltaisen viranomaisen on muunnettava rahamäärä kyseisen valtion valuutaksi menetetyksi tuomitsemisen täytäntöönpanopäätöksen tekohetkellä voimassa olleen valuuttakurssin mukaisesti.

               LAW.CONFISC.12 artikla: Menetetyksi tuomittu omaisuus

               1.Jollei tämän artiklan 2 ja 3 kohdasta muuta johdu, pyynnön vastaanottanut valtio luovuttaa LAW.CONFISC.10 [Velvollisuus tuomita menetetyksi] ja LAW.CONFISC.11 [Menetetyksi tuomitsemisen täytäntöönpano] artiklan nojalla menetetyksi tuomitun omaisuuden sisäisen lainsäädäntönsä ja hallinnollisten menettelyjensä mukaisesti.

               2.Toimiessaan toisen valtion LAW.CONFISC.10 [Velvollisuus tuomita menetetyksi] artiklan nojalla esittämän pyynnön perusteella pyynnön vastaanottanut valtio harkitsee sisäisen lainsäädäntönsä sallimissa rajoissa ja pyydettäessä ensisijaisesti menetetyksi tuomitun omaisuuden palauttamista pyynnön esittäneelle valtiolle, jotta tämä voi maksaa vahingonkorvauksia rikoksen uhreille tai palauttaa kyseisen omaisuuden laillisille omistajilleen.

               3.Toimiessaan toisen valtion LAW.CONFISC.10 [Velvollisuus tuomita menetetyksi] artiklan nojalla esittämän pyynnön perusteella ja otettuaan huomioon uhrin tämän artiklan 2 kohdassa tarkoitetun oikeuden omaisuuden palauttamiseen tai korvaamiseen pyynnön vastaanottanut valtio toimii menetetyksi tuomitsemista koskevan päätöksen täytäntöönpanon tuloksena saatujen rahavarojen osalta seuraavasti:

               (a)jos määrä on enintään 10 000 euroa], se jää pyynnön vastaanottaneelle valtiolle; tai

               (b)jos määrä on yli 10 000 euroa, pyynnön vastaanottanut valtio siirtää 50 prosenttia takaisinperitystä määrästä pyynnön esittäneelle valtiolle.

               4.Sen estämättä, mitä 3 kohdassa määrätään, pyynnön esittänyt valtio ja pyynnön vastaanottanut valtio voivat tapauskohtaisesti harkita muiden asianmukaisiksi katsomiensa omaisuuden luovuttamista koskevien sopimusten tai järjestelyjen tekemistä.

               LAW.CONFISC.13 artikla: Täytäntöönpano-oikeus ja menetetyksi tuomitun omaisuuden enimmäismäärä

               1.Menetetyksi tuomitsemista koskeva pyyntö, joka on tehty LAW.CONFISC.10 [Velvollisuus tuomita menetetyksi] artiklan nojalla, ei vaikuta pyynnön esittäneen valtion oikeuteen panna menetetyksi tuomitsemista koskeva päätös itse täytäntöön.

               2.Mitään tämän osaston määräystä ei saa tulkita siten, että menetetyksi tuomitun omaisuuden kokonaisarvo saisi ylittää menetetyksi tuomitsemista koskevassa päätöksessä mainitun rahamäärän. Jos valtio katsoo, että näin saattaisi tapahtua, asianomaiset valtiot neuvottelevat keskenään välttääkseen tämän.

               LAW.CONFISC.14 artikla: Vangitseminen

               Pyynnön vastaanottanut valtio ei saa määrätä vankeutta tai muuta henkilön vapautta rajoittavaa toimenpidettä LAW.CONFISC.10 [Velvollisuus tuomita menetetyksi] artiklan nojalla tehdyn pyynnön johdosta ilman pyynnön esittäneen valtion suostumusta.

               LAW.CONFISC.15 artikla: Kieltäytymisperusteet

               1.Tämän osaston mukaisesta yhteistyöstä voidaan kieltäytyä, jos

               (a)pyynnön vastaanottanut valtio katsoo, että pyynnön toteuttaminen olisi kaksoisrangaistavuuden kiellon periaatteen (ne bis in idem) vastaista; tai

               (b)rikos, jota pyyntö koskee, ei olisi pyynnön vastaanottaneen valtion sisäisen lainsäädännön mukaan rikos, jos se olisi tehty sen lainkäyttöalueella; tätä kieltäytymisperustetta sovelletaan LAW.CONFISC.3 [Avunantovelvollisuus] – LAW.CONFISC.7 [Tietojen toimittaminen oma-aloitteisesti] artiklassa tarkoitettuun yhteistyöhön kuitenkin vain siltä osin kuin pyydettyyn apuun liittyy pakkokeinoja.

               2.Yhdistynyt kuningaskunta ja unioni minkä tahansa jäsenvaltionsa puolesta voivat ilmoittaa lainvalvonta- ja oikeusyhteistyön erityiskomitealle, että vastavuoroisuuden pohjalta tämän artiklan 1 kohdan b alakohdassa tarkoitettua kaksoisrangaistavuuden edellytystä ei sovelleta edellyttäen, että pyyntöön johtanut rikos on

               (a)jokin LAW.SURR 79 [Soveltamisala] artiklan 4 kohdassa luetelluista rikoksista pyynnön esittäneen valtion lainsäädännössä määritellyn mukaisesti, ja ja

               (b)pyynnön esittäneessä valtiossa rangaistava teko, josta voidaan määrätä vapaudenmenetyksen käsittävä rangaistus tai turvaamistoimenpide, jonka enimmäiskesto on vähintään kolme vuotta.

               3.LAW.CONFISC.3 [Avunantovelvollisuus] – LAW.CONFISC.7 [Tietojen toimittaminen oma-aloitteisesti] artiklassa, siltä osin kuin pyydettyyn apuun liittyy pakkokeinoja, sekä LAW.CONFISC.8 [Velvollisuus toteuttaa väliaikaisia toimenpiteitä] ja LAW.CONFISC.9 [Väliaikaisten toimenpiteiden toteuttaminen] artiklassa tarkoitetusta yhteistyöstä voidaan kieltäytyä myös, jos pyydettyjä toimenpiteitä ei voitaisi pyynnön vastaanottaneen valtion sisäisen lainsäädännön mukaan toteuttaa vastaavaan kotimaiseen tapaukseen liittyvissä tutkinta- tai oikeudenkäyntitoimissa.

               4.Jos pyynnön vastaanottaneen valtion sisäinen lainsäädäntö sitä edellyttää, LAW.CONFISC.3 [Avunantovelvollisuus] – LAW.CONFISC.7 [Tietojen toimittaminen oma-aloitteisesti] artiklassa, siltä osin kuin pyydettyyn apuun liittyy pakkokeinoja, sekä LAW.CONFISC.8 [Velvollisuus toteuttaa väliaikaisia toimenpiteitä] ja LAW.CONFISC.9 [Väliaikaisten toimenpiteiden toteuttaminen] artiklassa tarkoitetusta yhteistyöstä voidaan kieltäytyä myös, jos pyydetyt toimenpiteet tai muut toimenpiteet, joilla on vastaavia vaikutuksia, eivät olisi sallittuja pyynnön esittäneen valtion sisäisessä lainsäädännössä tai, mitä tulee pyynnön esittäneen valtion toimivaltaisiin viranomaisiin, jos oikeusviranomainen ei ole rikosasioissa toimiessaan vahvistanut pyyntöä.

               5.LAW.CONFISC.10 [Velvollisuus tuomita menetetyksi] – LAW.CONFISC.14 [Vangitseminen] artiklassa tarkoitetusta yhteistyöstä voidaan kieltäytyä myös, jos

               (a)pyynnön vastaanottaneen valtion sisäisessä lainsäädännössä ei säädetä menetetyksi tuomitsemisesta sentyyppisen rikoksen osalta, jota pyyntö koskee;

               (b)LAW.CONFISC.10 [Velvollisuus tuomita menetetyksi] artiklan 3 kohdan mukaista velvoitetta rajoittamatta se olisi vastoin pyynnön vastaanottaneen valtion sisäisen lainsäädännön periaatteita menetetyksi tuomitsemisen rajoittamisesta sen mukaan, mikä on rikoksen suhde

               (XXII)taloudelliseen hyötyyn, jota voitaisiin pitää kyseisen rikoksen tuottamana hyötynä; tai

               (XXIII)omaisuuseriin, joita voitaisiin pitää kyseisen rikoksen tekovälineinä;

               (c)pyynnön vastaanottaneen valtion sisäisen lainsäädännön mukaan menetetyksi tuomitsemista ei enää voida määrätä tai panna täytäntöön kuluneen ajan vuoksi;

               (d)pyyntö ei liity aikaisempaan tuomioon, oikeudelliseen päätökseen tai tällaiseen päätökseen sisältyvään lausumaan siitä, että on tehty yksi tai useampi rikos, jonka perusteella menetetyksi tuomitseminen on määrätty tai sitä haetaan, sanotun kuitenkaan rajoittamatta LAW.CONFISC.10 [Velvollisuus tuomita menetetyksi] artiklan 5 ja 6 kohdan soveltamista;

               (e)menetetyksi tuomitseminen ei ole täytäntöönpanokelpoinen pyynnön esittäneessä valtiossa tai siihen voidaan edelleen hakea muutosta tavanomaisin muutoksenhakukeinoin; tai

               (f)pyyntö koskee menetetyksi tuomitsemista koskevaa päätöstä, joka on tehty sen henkilön poissa ollessa, jota vastaan päätös on annettu, ja pyynnön vastaanottanut valtio katsoo, että pyynnön esittäneen valtion kyseiseen päätökseen johtaneissa menettelyissä eivät ole toteutuneet puolustautumisen vähimmäisoikeudet, jotka kuuluvat kaikille, joita vastaan nostetaan rikossyyte.

               6.Päätöstä ei 5 kohdan f alakohtaa sovellettaessa pidetä henkilön poissa ollessa tehtynä, jos

               (a)se on vahvistettu tai annettu asianomaisen henkilön vastustettua sitä; tai

               (b)se on annettu muutoksenhaun yhteydessä edellyttäen, että muutosta on hakenut asianomainen henkilö.

               7.Kun pyynnön vastaanottanut valtio tarkastelee 5 kohdan f alakohdan soveltamiseksi, onko puolustautumisen vähimmäisoikeudet toteutuneet, se ottaa huomioon sen, että asianomainen henkilö on tarkoituksellisesti pyrkinyt kiertämään oikeutta tai että kyseinen henkilö, jolla on ollut mahdollisuus hakea muutosta vastaajan poissa ollessa tehtyyn päätökseen, on päättänyt olla tekemättä niin. Edellä sanottua sovelletaan myös siinä tapauksessa, että asianomaiselle henkilölle on asianmukaisesti annettu tiedoksi kutsu saapua oikeuteen, mutta tämä on päättänyt olla saapumatta paikalle tai pyytämättä käsittelyn lykkäämistä.

               8.Valtiot eivät saa vedota pankkisalaisuuteen perusteena kieltäytyä mahdollisesta tämän osaston mukaisesta yhteistyöstä. Pyynnön vastaanottanut valtio voi vaatia, mikäli sen sisäinen lainsäädäntö sitä edellyttää, että pankkisalaisuuden poistamiseen johtavan yhteistyöpyynnön vahvistaa oikeusviranomainen rikosasioissa toimiessaan.

               9.Pyynnön vastaanottanut valtio ei saa vedota

               (a)tämän osaston mukaisen yhteistyön esteenä siihen, että tutkinnan kohteena oleva henkilö tai henkilö, jolle pyynnön esittäneen valtion viranomaiset ovat antaneet menetetyksi tuomitsemista koskevan päätöksen, on oikeushenkilö;

               (b)LAW.CONFISC.10 [Velvollisuus tuomita menetetyksi] artiklan 1 kohdan a alakohdan mukaisen avunannon esteenä siihen, että luonnollinen henkilö, jota vastaan on annettu rikoshyödyn menetetyksi tuomitsemista koskeva päätös, on kuollut tai että oikeushenkilö, jota vastaan on annettu rikoshyödyn menetetyksi tuomitsemista koskeva päätös, on lakkautettu; tai

               (c)tämän osaston mukaisen yhteistyön esteenä siihen, että tutkinnan kohteena oleva henkilö tai henkilö, jolle pyynnön esittäneen valtion viranomaiset ovat antaneet menetetyksi tuomitsemista koskevan päätöksen, on mainittu pyynnössä sekä asianomaisen rikoksen tekijänä että rahanpesurikoksen tekijänä.

               LAW.CONFISC.16 artikla: Kuuleminen ja tiedonvaihto

               Jos on perusteltu syy olettaa, että jäädyttämistä tai menetetyksi tuomitsemista koskevan päätöksen täytäntöönpano muodostaisi todellisen riskin perusoikeuksien suojelulle, pyynnön vastaanottanut valtio kuulee ennen tällaisen päätöksen täytäntöönpanoa pyynnön esittänyttä valtiota, ja se voi pyytää mahdollisesti tarvitsemiaan tietoja.

               LAW.CONFISC.17 artikla: Lykkääminen

               Pyynnön vastaanottanut valtio voi lykätä pyydettyjä toimia, jos ne haittaisivat sen viranomaisten toteuttamia tutkinta- tai oikeudenkäyntitoimia.

               LAW.CONFISC.18 artikla: Osittainen tai ehdollinen suostuminen pyyntöön

               Ennen kuin pyynnön vastaanottanut valtio kieltäytyy tämän osaston mukaisesta yhteistyöstä tai lykkää sitä, se harkitsee tarvittaessa pyynnön esittänyttä valtiota kuultuaan, voidaanko pyyntö hyväksyä osittain tai sen tarpeellisiksi katsomin edellytyksin.

               LAW.CONFISC.19 artikla: Asiakirjojen tiedoksianto

               1.Valtiot antavat toisilleen mahdollisimman laajaa keskinäistä apua oikeudenkäyntiasiakirjojen tiedoksiannossa henkilöille, joita väliaikaiset toimenpiteet ja menetetyksi tuomitseminen koskevat.

               2.Tämän artiklan tarkoituksena ei ole puuttua

               (a)mahdollisuuteen lähettää oikeudenkäyntiasiakirjoja postitse suoraan ulkomailla oleville henkilöille; ja

               (b)alkuperävaltion oikeusvirkamiesten, virkamiesten tai muiden toimivaltaisten viranomaisten mahdollisuuteen antaa oikeudenkäyntiasiakirjat tiedoksi suoraan kyseisen valtion konsuliviranomaisten tai määrävaltion oikeusviranomaisten, mukaan lukien oikeusvirkamiehet ja virkamiehet, tai muiden toimivaltaisten viranomaisten välityksellä.

               3.Kun valtio antaa oikeudenkäyntiasiakirjoja tiedoksi ulkomailla oleville henkilöille, joihin lähettäjävaltiossa määrätyt väliaikaiset toimenpiteet tai siinä annetut menetetyksi tuomitsemista koskevat päätökset vaikuttavat, kyseinen valtio ilmoittaa, mitä oikeussuojakeinoja näillä henkilöillä on sen sisäisen lainsäädännön nojalla.

               LAW.CONFISC.20 artikla: Ulkomaisten päätösten tunnustaminen

               1.Pyynnön vastaanottanut valtio tunnustaa LAW.CONFISC.8 [Velvollisuus toteuttaa väliaikaisia toimenpiteitä] – LAW.CONFISC.14 [Vangitseminen] artiklan mukaista yhteistyöpyyntöä käsitellessään kaikki pyynnön esittäneessä valtiossa annetut oikeusviranomaisen päätökset, jotka koskevat kolmansien osapuolten vaatimia oikeuksia.

               2.Tunnustamisesta voidaan kieltäytyä, jos

               (a)kolmansilla osapuolilla ei ole ollut riittäviä mahdollisuuksia vedota oikeuksiinsa;

               (b)päätös on ristiriidassa pyynnön vastaanottaneessa valtiossa samasta asiasta aiemmin tehdyn päätöksen kanssa;

               (c)se on ristiriidassa pyynnön vastaanottaneen valtion oikeusjärjestyksen perusteiden kanssa; tai

               (d)päätös on tehty pyynnön vastaanottaneen valtion sisäisessä lainsäädännössä säädettyjen yksinomaista toimivaltaa koskevien säännösten vastaisesti.

               LAW.CONFISC.21 artikla: Viranomaiset

               1.Kukin valtio nimittää keskusviranomaisen, joka vastaa tämän osaston nojalla esitettyjen pyyntöjen lähettämisestä ja niihin vastaamisesta sekä pyyntöjen toteuttamisesta tai niiden toimittamisesta toteuttamisesta vastaaville viranomaisille.

               2.Unioni voi nimetä unionin elimen, joka voi jäsenvaltioiden toimivaltaisten viranomaisten ohella esittää ja tarvittaessa toteuttaa tämän osaston mukaisia pyyntöjä. Tällaisia pyyntöjä on tätä osastoa sovellettaessa käsiteltävä jäsenvaltion esittämänä pyyntönä. Unioni voi myös nimetä unionin elimen keskusviranomaiseksi, joka vastaa kyseisen elimen tämän osaston nojalla esittämien pyyntöjen lähettämisestä ja tai sille esitettyihin pyyntöihin vastaamisesta.

               LAW.CONFISC.22 artikla: Suora yhteydenpito

               1.Keskusviranomaiset viestivät suoraan keskenään.

               2.Kiireellisissä tapauksissa pyynnön esittävän valtion oikeusviranomaiset voivat lähettää tämän osaston mukaiset pyynnöt tai tiedonannot suoraan pyynnön vastaanottavan valtion oikeusviranomaisille. Tällaisissa tapauksissa pyynnön vastaanottavan valtion keskusviranomaiselle lähetetään samanaikaisesti jäljennös pyynnön esittävän valtion keskusviranomaisen välityksellä.

               3.Jos esitetään pyyntö 2 kohdan mukaisesti eikä viranomaisella ole toimivaltaa käsitellä pyyntöä, sen on toimitettava pyyntö kansalliselle toimivaltaiselle viranomaiselle ja ilmoitettava tästä suoraan pyynnön esittäneelle valtiolle.

               4.Pyynnön esittävän valtion toimivaltaiset viranomaiset voivat toimittaa suoraan pyynnön vastaanottavan valtion toimivaltaisille viranomaisille sellaisia LAW.CONFISC.3 [Avunantovelvollisuus] – LAW.CONFISC.7 [Tietojen toimittaminen oma-aloitteisesti] artiklan mukaisia pyyntöjä tai tiedonantoja, joihin ei liity pakkotoimia.

               5.Pyynnön esittävän valtion oikeusviranomaiset voivat lähettää tämän osaston mukaiset pyyntö- tai tiedonantoluonnokset suoraan pyynnön vastaanottavan valtion oikeusviranomaisille ennen virallisen pyynnön esittämistä sen varmistamiseksi, että virallinen pyyntö voidaan käsitellä tehokkaasti heti vastaanottamisen jälkeen ja että se sisältää riittävät tiedot ja asiakirjatodisteet täyttääkseen pyynnön vastaanottavan valtion lainsäädännön vaatimukset.

               LAW.CONFISC.23 artikla: Pyynnön muoto ja kielet

               1.Kaikki tämän osaston mukaiset pyynnöt on tehtävä kirjallisesti. Ne voidaan lähettää sähköisesti tai millä tahansa muulla televiestintävälineellä edellyttäen, että pyynnön esittänyt valtio on pyydettäessä valmis esittämään milloin tahansa kirjallisen todisteen tällaisesta viestinnästä ja pyynnön alkuperäiskappaleen.

               2.Edellä 1 kohdassa tarkoitetut pyynnöt on laadittava jollakin pyynnön vastaanottavan valtion virallisella kielellä tai millä tahansa muulla pyynnön vastaanottavan valtion 3 kohdan mukaisesti ilmoittamalla tai sen puolesta ilmoitetulla kielellä.

               3.Yhdistynyt kuningaskunta ja unioni minkä tahansa jäsenvaltionsa puolesta voivat ilmoittaa lainvalvonta- ja oikeusyhteistyön erityiskomitealle, millä kielellä tai kielillä tämän osaston mukaiset pyynnöt voidaan laatia kyseisen valtion virallisen kielen tai virallisten kielten lisäksi.

               4.LAW.CONFISC.8 [Velvollisuus toteuttaa väliaikaisia toimenpiteitä] artiklan mukaiset väliaikaisia toimenpiteitä koskevat pyynnöt on tehtävä liitteessä LAW-8 olevalla lomakkeella.

               5.LAW.CONFISC.10 [Velvollisuus tuomita menetetyksi] artiklan mukaiset menetetyksi tuomitsemista koskevat pyynnöt on tehtävä liitteessä LAW-8 olevalla lomakkeella.

               6.Lainvalvonta- ja oikeusyhteistyön erityiskomitea voi tarvittaessa muuttaa 4 ja 5 kohdassa tarkoitettuja lomakkeita.

               7.Yhdistynyt kuningaskunta ja unioni minkä tahansa jäsenvaltionsa puolesta voivat ilmoittaa lainvalvonta- ja oikeusyhteistyön erityiskomitealle, että ne edellyttävät asiakirjatodisteiden kääntämistä jollekin pyynnön vastaanottavan valtion viralliselle kielelle tai jollekin muulle tämän artiklan 3 kohdan mukaisesti ilmoitetulle kielelle. LAW.CONFISC.8 [Velvollisuus toteuttaa väliaikaisia toimenpiteitä] artiklan 4 kohdan mukaisten pyyntöjen tapauksessa tällainen asiakirjatodisteen käännös voidaan toimittaa pyynnön vastaanottaneelle valtiolle 48 tunnin kuluessa pyynnön toimittamisesta, sanotun kuitenkaan rajoittamatta LAW.CONFISC.8 [Velvollisuus toteuttaa väliaikaisia toimenpiteitä] artiklan 4 kohdassa vahvistettujen määräaikojen soveltamista.

               LAW.CONFISC.24 artikla: Laillistaminen

               Tämän osaston soveltamiseksi toimitetut asiakirjat vapautetaan kaikista laillistamisvelvollisuuksista.

               LAW.CONFISC.25 artikla: Pyynnön sisältö

               1.Jokaisessa tämän osaston nojalla esitettävässä yhteistyöpyynnössä on mainittava

               (a)pyynnön esittävä viranomainen ja tutkinnan tai oikeudenkäynnin suorittava viranomainen;

               (b)pyynnön tarkoitus ja syy;

               (c)tutkintaan tai oikeudenkäyntiin liittyvät seikat ja merkitykselliset tosiasiat (kuten rikoksen tekopäivä, -paikka ja olosuhteet) paitsi tiedoksiantopyynnössä;

               (d)sikäli kuin yhteistyöhön liittyy pakkotoimia:

               (XXIV)asianomaisen lainkohdan teksti tai, jos se ei ole mahdollista, maininta asiassa sovellettavasta laista; ja

               (XXV)osoitus siitä, että pyydetty toimenpide tai muita seuraamuksiltaan samanlaisia toimenpiteitä voitaisiin toteuttaa pyynnön esittäneen sopimuspuolen alueella sen sisäisen lainsäädännön mukaisesti;

               (e)tarvittaessa ja mahdollisuuksien mukaan:

               (XXVI)asianomaista henkilöä tai asianomaisia henkilöitä koskevat tarkemmat tiedot, kuten nimi, syntymäaika ja ‑paikka, kansalaisuus ja olinpaikka sekä oikeushenkilön tapauksessa kotipaikka; ja

               (XXVII)omaisuus jonka osalta yhteistyötä pyydetään, sen sijainti, sen yhteys asianomaiseen henkilöön tai asianomaisiin henkilöihin, mahdollinen yhteys rikokseen sekä kaikki saatavilla olevat tiedot muiden henkilöiden oikeuksista kyseiseen omaisuuteen; ja

               (f)menettelytapa, jota pyynnön esittävä valtio toivoo noudatettavan.

               2.LAW.CONFISC.8 [Velvollisuus toteuttaa väliaikaisia toimenpiteitä] artiklan nojalla esitetyssä pyynnössä sellaisen omaisuuden takavarikoimiseksi, jolla voidaan realisoida tietyn rahamäärän maksuvaatimukseen perustuva menetetyksi tuomitsemista koskeva päätös, on mainittava enimmäismäärä, joka kyseisellä omaisuudella pyritään korvaamaan.

               3.Tämän artiklan 1 kohdassa tarkoitettujen tietojen lisäksi LAW.CONFISC.10 [Velvollisuus tuomita menetetyksi] artiklan nojalla esitetyn pyynnön on sisällettävä

               (a)LAW.CONFISC.10 [Velvollisuus tuomita menetetyksi] artiklan 1 kohdan a alakohdassa tarkoitetussa tapauksessa:

               (XXVIII)pyynnön esittävän valtion tuomioistuimen antama oikeaksi todistettu jäljennös menetetyksi tuomitsemista koskevasta päätöksestä sekä lausunto sen perusteista, jos ne eivät sisälly itse päätökseen;

               (XXIX)pyynnön esittävän valtion toimivaltaisen viranomaisen todistus siitä, että päätös menetetyksi tuomitsemisesta on täytäntöönpanokelpoinen ja että siihen ei voi hakea muutosta tavanomaisin keinoin;

               (XXX)tiedot siitä, missä laajuudessa päätöksen täytäntöönpanoa pyydetään; ja

               (XXXI)tiedot väliaikaisten toimenpiteiden tarpeellisuudesta;

               (b)LAW.CONFISC.10 [Velvollisuus tuomita menetetyksi] artiklan 1 kohdan b alakohdassa tarkoitetussa tapauksessa selvitys niistä tosiseikoista, joihin pyynnön esittävä valtio vetoaa ja joiden nojalla pyynnön vastaanottava valtio voi sisäisen lainsäädäntönsä mukaisesti antaa päätöksen;

               (c)jos kolmansilla osapuolilla on ollut tilaisuus esittää vaateita, asiakirjat tämän osoittamiseksi.

               LAW.CONFISC.26 artikla: Puutteelliset pyynnöt

               1.Jos pyyntö ei ole tämän osaston määräysten mukainen tai jos toimitetut tiedot eivät ole riittävät, jotta pyynnön vastaanottanut valtio voisi käsitellä sen, tämä voi pyytää pyynnön esittänyttä valtiota muuttamaan pyyntöä tai täydentämään sitä lisätiedoilla.

               2.Pyynnön vastaanottanut valtio voi asettaa määräajan, johon mennessä muutokset tai lisätiedot on toimitettava.

               3.Odottaessaan LAW.CONFISC.10 [Velvollisuus tuomita menetetyksi] artiklan nojalla esitettyyn pyyntöön pyydettyjä muutoksia tai lisätietoja pyynnön vastaanottanut valtio voi toteuttaa mitä tahansa LAW.CONFISC.3 [Avunantovelvollisuus] – LAW.CONFISC.9 [Väliaikaisten toimenpiteiden toteuttaminen] artiklassa tarkoitettuja toimenpiteitä.

               LAW.CONFISC.27 artikla: Rinnakkaispyynnöt

               1.Se, että pyynnön vastaanottanut valtio saa useita LAW.CONFISC.8 [Velvollisuus toteuttaa väliaikaisia toimenpiteitä] tai LAW.CONFISC.10 [Velvollisuus tuomita menetetyksi] artiklassa tarkoitettuja pyyntöjä, jotka koskevat samaa henkilöä tai omaisuutta, ei estä kyseistä valtiota käsittelemästä väliaikaisten toimenpiteiden toteuttamista koskevia pyyntöjä.

               2.Jos LAW.CONFISC.10 [Velvollisuus tuomita menetetyksi] artiklassa tarkoitettuja pyyntöjä on useampia, pyynnöt vastaanottanut valtio harkitsee pyynnön esittäneiden valtioiden kuulemista.

               LAW.CONFISC.28 artikla: Perusteluvelvollisuus

               Pyynnön vastaanottanut valtio perustelee jokaisen päätöksen kieltäytyä tässä osastossa tarkoitetusta yhteistyöstä, lykätä sitä tai ehdollistaa se.

               LAW.CONFISC.29 artikla: Tiedotus

               1.Pyynnön vastaanottanut valtio ilmoittaa viipymättä pyynnön esittäneelle valtiolle

               (a)toimista, joihin se on ryhtynyt tässä osastossa tarkoitetun pyynnön perusteella;

               (b)tässä osastossa tarkoitetun pyynnön perusteella toteutettujen toimien lopputuloksen;

               (c)päätöksestä kieltäytyä tässä osastossa tarkoitetusta yhteistyöstä, lykätä sitä tai ehdollistaa se kokonaan tai osittain;

               (d)olosuhteista, joiden vuoksi toimia ei voida toteuttaa tai ne todennäköisesti viivästyvät huomattavasti; ja

               (e)LAW.CONFISC.3 [Avunantovelvollisuus] – LAW.CONFISC.8 [Velvollisuus toteuttaa väliaikaisia toimenpiteitä] artiklan nojalla esitetyn pyynnön johdosta toteutettujen väliaikaisten toimenpiteiden osalta sellaisista sisäisen lainsäädännön säännöksistä, jotka automaattisesti johtaisivat väliaikaisen toimenpiteen kumoamiseen.

               2.Pyynnön esittänyt valtio ilmoittaa viipymättä pyynnön vastaanottaneelle valtiolle

               (a)tarkistuksesta, päätöksestä tai muusta seikasta, jonka nojalla päätös menetetyksi tuomitsemisesta lakkaa kokonaan tai osittain olemasta täytäntöönpanokelpoinen; ja

               (b)tosiseikoista tai lainsäädännöstä johtuvasta kehityksestä, jonka vuoksi jokin tämän osaston nojalla toteutettava toimi ei ole enää perusteltu.

               3.Jos valtio pyytää saman menetetyksi tuomitsemista koskevan päätöksen perusteella menetetyksi tuomitsemista useamman valtion alueella, se ilmoittaa kyseisestä pyynnöstä kaikille valtioille, joihin kyseisen päätöksen täytäntöönpano vaikuttaa.

               LAW.CONFISC.30 artikla: Käytön rajoittaminen

               1.Pyynnön vastaanottanut valtio voi asettaa pyynnön täytäntöönpanon ehdoksi, että pyynnön esittäneen valtion viranomaiset eivät ilman sen etukäteen antamaa suostumusta käytä tai luovuta saamiaan tietoja tai todistusaineistoa muihin kuin pyynnössä mainittuihin tutkinta- tai oikeudenkäyntitoimiin.

               2.Pyynnön esittäneen valtion viranomaiset eivät saa ilman pyynnön vastaanottaneen valtion etukäteen antamaa suostumusta käyttää tai luovuttaa sen tämän osaston nojalla toimittamia tietoja tai todistusaineistoa muihin kuin pyynnössä mainittuihin tutkinta- tai oikeudenkäyntitoimiin.

               3.Tämän osaston nojalla toimitettuja henkilötietoja voidaan käyttää valtiossa, jolle ne on toimitettu

               (a)niissä menettelyissä, joihin tätä osastoa sovelletaan;

               (b)muissa oikeudellisissa ja hallinnollisissa menettelyissä, jotka liittyvät suoraan a alakohdassa tarkoitettuihin menettelyihin;

               (c)yleistä turvallisuutta koskevan välittömän ja vakavan uhkan estämiseksi; tai

               (d)muihin tarkoituksiin vain tiedot toimittaneen valtion etukäteen antamalla suostumuksella, paitsi jos asianomaisella valtiolla on siihen rekisteröidyn lupa.

               4.Tätä artikla sovelletaan myös henkilötietoihin, joita ei ole toimitettu vaan jotka on saatu muulla tavalla tätä osastoa sovellettaessa.

               5.Tätä artiklaa ei sovelleta henkilötietoihin, jotka Yhdistynyt kuningaskunta tai jäsenvaltio on saanut tämän osaston nojalla ja jotka ovat peräisin kyseisestä valtiosta.

               LAW.CONFISC.31 artikla: Luottamuksellisuus

               1.Pyynnön esittävä valtio voi vaatia, että pyynnön vastaanottava valtio säilyttää pyynnön sisällön ja siihen liittyvät tosiseikat luottamuksellisina, paitsi niiltä osin kuin pyynnön täytäntöönpano edellyttää. Jos pyynnön vastaanottanut valtio ei voi noudattaa vaatimusta luottamuksellisuudesta, sen on ilmoitettava tästä viipymättä pyynnön esittäneelle valtiolle.

               2.Pyynnön esittänyt valtio säilyttää pyynnöstä ja edellyttäen, ettei se ole sen sisäisen lainsäädännön periaatteiden vastaista, pyynnön vastaanottaneen valtion toimittamat tiedot ja todistusaineiston luottamuksellisena, paitsi niiltä osin kuin pyynnössä mainitut tutkinta- ja oikeudenkäyntitoimet edellyttävät niiden julkistamista.

               3.Valtio, joka on LAW.CONFISC.7 [Tietojen toimittaminen oma-aloitteisesti] artiklan nojalla vastaanottanut oma-aloitteisesti toimitettuja tietoja, noudattaa tiedot toimittaneen valtion edellyttämää luottamuksellisuutta, jollei sen sisäisen lainsäädännön säännöksistä muuta johdu. Jos tiedot vastaanottava valtio ei voi noudattaa tällaista vaatimusta, se ilmoittaa tästä tiedot toimittaneelle valtiolle viipymättä.

               LAW.CONFISC.32 artikla: Kulut

               Pyynnön noudattamisesta aiheutuvista tavanomaisista kuluista vastaa pyynnön vastaanottanut valtio. Jos pyynnön noudattaminen edellyttää huomattavia tai ylimääräisiä kuluja, pyynnön esittänyt valtio ja pyynnön vastaanottanut valtio neuvottelevat keskenään sopiakseen pyynnön noudattamisen edellytyksistä ja siitä, miten kulut katetaan.

               LAW.CONFISC.33 artikla: Vahingonkorvaukset

               1.Jos joku ryhtyy oikeudenkäyntitoimiin saadakseen korvausta vahingosta, joka on seurausta tässä osastossa tarkoitetun yhteistyön puitteissa tapahtuneesta teosta tai laiminlyönnistä, asianomaiset valtiot harkitsevat tapauksen mukaan toistensa kuulemista päättääkseen, miten mahdollinen vahingonkorvaussumma jaetaan.

               2.Valtio, joka on vastaajana vahingonkorvausta koskevassa riita-asiassa, pyrkii ilmoittamaan toiselle valtiolle kyseisestä riita-asiasta, jos kyseisellä valtiolla voi olla asiassa etuja valvottavana.

               LAW.CONFISC.34 artikla: Oikeussuojakeinot

               1.Kukin valtio varmistaa, että LAW.CONFISC.8 [Velvollisuus toteuttaa väliaikaisia toimenpiteitä] – LAW.CONFISC.11 [Menetetyksi tuomitsemisen täytäntöönpano] artiklassa tarkoitettujen toimenpiteiden kohteena olevilla henkilöillä on tehokkaat oikeussuojakeinot oikeuksiensa takaamiseksi.

                  2.Sellaisten toimenpiteiden aineellisia perusteita, joita on pyydetty LAW.CONFISC.8 [Velvollisuus toteuttaa väliaikaisia toimenpiteitä] – LAW.CONFISC.11 [Menetetyksi tuomitsemisen täytäntöönpano] artiklan nojalla, ei voida riitauttaa pyynnön vastaanottaneen valtion tuomioistuimessa.

               XII osasto: Muut määräykset

               LAW.OTHER.134 artikla: Ilmoitukset

               1.Unioni ja Yhdistynyt kuningaskunta tekevät kaikki LAW.SURR.82 [Poliittista rikosta koskeva poikkeus] artiklan 2 kohdassa, LAW.SURR.83 [Kansalaisuuteen perustuva poikkeus] artiklan 2 kohdassa ja LAW.SURR.91 [Suostumus luovuttamiseen] artiklan 4 kohdassa tarkoitetut ilmoitukset tämän sopimuksen voimaantulopäivään mennessä ja mahdollisuuksien mukaan antavat tiedon siitä, että tällaista ilmoitusta ei ole tarkoitus tehdä.

               Jos valtion osalta ei ole ensimmäisessä alakohdassa tarkoitettuna ajankohtana tehty mainittua ilmoitusta tai annettu mainittua tietoa, ilmoituksia on mahdollista tehdä kyseisen valtion osalta mahdollisimman pian ja viimeistään kahden kuukauden kuluttua tämän sopimuksen voimaantulosta.

               Tämän välikauden aikana valtiot, joiden osalta ei ole tehty LAW.SURR.82 [Poliittista rikosta koskeva poikkeus] artiklan 2 kohdassa, LAW.SURR.83 [Kansalaisuuteen perustuva poikkeus] artiklan 2 kohdassa tai LAW.SURR.91 [Suostumus luovuttamiseen] artiklan 4 kohdassa tarkoitettua ilmoitusta ja joiden osalta ei ole annettu tietoa, että ilmoitusta ei ole tarkoitus tehdä, voivat hyödyntää kyseisessä artiklassa määrättyjä mahdollisuuksia ikään kuin tällainen ilmoitus olisi kyseisen valtion osalta tehty. LAW.SURR.83 [Kansalaisuutta koskeva poikkeus] artiklan 2 kohdan tapauksessa valtio voi hyödyntää kyseisessä artiklassa määrättyjä mahdollisuuksia vain siltä osin kuin se on ilmoituksen tekemistä koskevien kriteereiden mukaista.

               2.LAW.SURR.79 [Soveltamisala] artiklan 4 kohdassa, LAW.SURR.85 [Keskusviranomaiseen turvautuminen] artiklan 1 kohdassa, LAW.SURR.86 [Pidätysmääräyksen sisältö ja muoto] artiklan 2 kohdassa, LAW.SURR.105 [Mahdollinen syytteeseenpano muista rikoksista] artiklan 1 kohdassa, LAW.SURR.106 [Pidätysmääräyksen mukainen luovuttaminen ja luovuttaminen edelleen kolmanteen maahan] artiklan 1 kohdassa, LAW.CONFISC.4 [Pyynnöt saada tietoja pankkitileistä ja tallelokeroista] artiklan 4 kohdassa, LAW.CONFISC.5 [Pyynnöt saada tietoja pankkitapahtumista] artiklan 5 kohdassa, LAW.CONFISC.6 [Pankkitapahtumien seurantapyynnöt] artiklan 5 kohdassa, LAW.CONFISC.15 [Kieltäytymisperusteet] artiklan 2 kohdassa ja LAW.CONFISC.23 [Pyynnön muoto ja kielet] artiklan 3 ja 7 kohdassa tarkoitettuja ilmoituksia voidaan tehdä milloin tahansa.

               3.LAW.SURR.85 [Keskusviranomaiseen turvautuminen] artiklan 1 kohdassa, LAW.SURR.86 [Pidätysmääräyksen sisältö ja muoto] artiklan 2 kohdassa ja LAW.CONFISC.23 [Pyynnön muoto ja kielet] artiklan 3 ja 7 kohdassa tarkoitettuja ilmoituksia voidaan muuttaa milloin tahansa.

               4.LAW.SURR.82 [Poliittista rikosta koskeva poikkeus] artiklan 2 kohdassa, LAW.SURR.83 [Kansalaisuutta koskeva poikkeus] artiklan 2 kohdassa, LAW.SURR.85 [Keskusviranomaiseen turvautuminen] artiklan 1 kohdassa, LAW.SURR.91 [Suostumus luovuttamiseen] artiklan 4 kohdassa, LAW.CONFISC.4 [Pyynnöt saada tietoja pankkitileistä ja tallelokeroista] artiklan 4 kohdassa, LAW.CONFISC.5 [Pyynnöt saada tietoja pankkitapahtumista] artiklan 5 kohdassa ja LAW.CONFISC.6 [Pankkitapahtumien seurantapyynnöt] artiklan 5 kohdassa tarkoitetut ilmoitukset voi perua milloin tahansa.

               5.Unioni julkaisee tiedot LAW.SURR.85 [Keskusviranomaiseen turvautuminen] artiklan 1 kohdassa tarkoitetuista Yhdistyneen kuningaskunnan ilmoituksista Euroopan unionin virallisessa lehdessä.

               6.Yhdistynyt kuningaskunta ilmoittaa viimeistään tämän sopimuksen voimaantulopäivänä unionille seuraavat viranomaiset:

               (a)PNR-tietojen vastaanottamisesta ja käsittelystä III osaston [Matkustajarekisteritietojen (PNR) siirto ja käsittely] nojalla vastaava viranomainen;

               (b)viranomainen, joka katsotaan toimivaltaiseksi lainvalvontaviranomaiseksi V osaston [Yhteistyö Europolin kanssa] soveltamista varten, ja lyhyt kuvaus sen toimivaltuuksista;

               (c)LAW.EUROPOL.50 [Kansallinen yhteyspiste ja yhteyshenkilöt] artiklan 1 kohdan nojalla nimetty kansallinen yhteyspiste;

               (d)viranomainen, joka katsotaan toimivaltaiseksi viranomaiseksi VI osaston [Yhteistyö Eurojustin kanssa] soveltamista varten, ja lyhyt kuvaus sen toimivaltuuksista;

               (e)LAW.EUROJUST.65 [Eurojustin yhteyspiste] artiklan 1 kohdan nojalla nimetty kansallinen yhteyspiste;

               (f)LAW.EUROJUST.65 [Eurojustin yhteyspiste] artiklan 2 kohdan nojalla nimetty Yhdistyneen kuningaskunnan terrorismiasioiden kotimainen yhteyshenkilö;

               (g)LAW.SURR.78 [Määritelmät] artiklan c alakohdassa tarkoitettu viranomainen, joka on Yhdistyneen kuningaskunnan sisäisen lainsäädännön nojalla toimivaltainen panemaan täytäntöön pidätysmääräyksen, ja LAW.SURR.78 [Määritelmät] artiklan d alakohdassa tarkoitettu viranomainen, joka on Yhdistyneen kuningaskunnan sisäisen lainsäädännön nojalla toimivaltainen antamaan pidätysmääräyksen;

               (h)Yhdistyneen kuningaskunnan LAW.SURR.103 [Kauttakulku] artiklan 3 kohdan nojalla nimeämä viranomainen;

               (i)Yhdistyneen kuningaskunnan LAW.EXINF.122 [Keskusviranomaiset] artiklan nojalla nimeämä keskusviranomainen;

               (j)Yhdistyneen kuningaskunnan LAW.CONFISC.21 [Viranomaiset] artiklan 1 kohdan nojalla nimeämä keskusviranomainen;

               Unioni julkaisee tiedot ensimmäisessä alakohdassa tarkoitetuista viranomaisista Euroopan unionin virallisessa lehdessä.

               7.Unioni ilmoittaa viimeistään tämän sopimuksen voimaantulopäivänä tapauksen mukaan omasta tai jäsenvaltioidensa puolesta Yhdistyneelle kuningaskunnalle seuraavat viranomaiset:

               (a)matkustajatietoyksiköt, jotka kukin jäsenvaltio on perustanut tai nimennyt III osaston [Matkustajarekisteritietojen (PNR) siirto ja käsittely] nojalla tapahtuvaa PNR-tietojen vastaanottamista ja käsittelyä varten;

               (b)LAW.SURR.78 [Määritelmät] artiklan c alakohdassa tarkoitettu viranomainen, joka on kunkin jäsenvaltion sisäisen lainsäädännön nojalla toimivaltainen panemaan täytäntöön pidätysmääräyksen, ja LAW.SURR.78 [Määritelmät] artiklan d alakohdassa tarkoitettu viranomainen, joka on kunkin jäsenvaltion sisäisen lainsäädännön nojalla toimivaltainen antamaan pidätysmääräyksen;

               (c)kunkin jäsenvaltion LAW.SURR.103 [Kauttakulku] artiklan 3 kohdan nojalla nimeämä viranomainen;

               (d)LAW.MUTAS.114 [Toimivaltaisen viranomaisen määritelmä] artiklassa tarkoitettu unionin elin;

               (e)kunkin jäsenvaltion LAW.EXINF.122 [Keskusviranomaiset] artiklan nojalla nimeämä keskusviranomainen;

               (f)kunkin jäsenvaltion LAW.CONFISC.21 [Viranomaiset] artiklan 1 kohdan nojalla nimeämä keskusviranomainen;

               (g)LAW.CONFISC.21 [Viranomaiset] artiklan 2 kohdan ensimmäisen virkkeen nojalla nimetty unionin elin ja tieto siitä, onko se nimetty myös keskusviranomaiseksi kyseisen kohdan viimeisen virkkeen nojalla.

               8.Edellä olevien 6 ja 7 kohdan mukaisia ilmoituksia voidaan muuttaa milloin tahansa. Muutokset ilmoitetaan lainvalvonta- ja oikeusyhteistyön erityiskomitealle.

               9.Yhdistynyt kuningaskunta ja unioni voivat ilmoittaa 6 kohdan a, b, d, e, g, h, i ja j alakohdan ja 7 kohdan osalta useamman kuin yhden viranomaisen, ja ne voivat rajata tällaiset ilmoitukset vain tiettyihin tarkoituksiin.

               10.Unionin antaessa tässä artiklassa tarkoitettuja ilmoituksia se täsmentää, mitä sen jäsenvaltioista ilmoitus koskee vai antaako se ilmoituksen omasta puolestaan.

               [LAW.OTHER.135 artikla: Uudelleentarkastelu ja arviointi

               1.Tätä osaa tarkastellaan yhdessä FINPROV.3 [Uudelleentarkastelu] artiklan mukaisesti tai kumman tahansa osapuolen pyynnöstä, kun siitä on yhdessä sovittu.

               2.Osapuolet päättävät etukäteen, miten uudelleentarkastelu suoritetaan, ja ilmoittavat toisilleen oman tarkasteluryhmänsä kokoonpanon. Tarkasteluryhmiin kuuluu henkilöitä, joilla on asiaankuuluva asiantuntemus tarkasteltavina olevista asioista. Kaikkien uudelleentarkasteluun osallistuvien on pidettävä keskustelut luottamuksellisina ja heillä on oltava asianmukainen henkilöturvallisuusselvitys, jollei sovellettavasta lainsäädännöstä muuta johdu. Yhdistynyt kuningaskunta ja unioni sopivat tällaisia uudelleentarkasteluja varten järjestelyistä, joilla taataan asiaankuuluvat mahdollisuudet käyttää asiakirjoja, järjestelmiä ja henkilöstöä.

               3.Uudelleentarkastelussa keskitytään tämän osan käytännön täytäntöönpanoon, tulkintaan ja kehitykseen, sanotun kuitenkaan rajoittamatta 2 kohdan soveltamista.

               LAW.OTHER.136 artikla: Soveltamisen lopettaminen

               1.Kumpikin osapuoli voi milloin tahansa lopettaa tämän osan soveltamisen ilmoittamalla asiasta kirjallisesti diplomaattiteitse, sanotun kuitenkaan rajoittamatta FINPROV.8 [Sopimuksen irtisanominen] artiklan soveltamista. Tällöin tämän osan voimassaolo päättyy ilmoittamispäivää seuraavan yhdeksännen kuukauden ensimmäisenä päivänä.

               2.Jos tämän osan soveltaminen lopetetaan siksi, että Yhdistynyt kuningaskunta tai jäsenvaltio on irtisanonut Euroopan ihmisoikeussopimuksen tai sen pöytäkirjan 1, 6 tai 13, tämän osan voimassaolo lakkaa päivänä, jona kyseinen irtisanominen tulee voimaan tai, jos ilmoitus soveltamisen lopettamisesta annetaan kyseisen päivän jälkeen, viidentenätoista päivänä tällaisesta ilmoituksesta.

               3.Jos kumpi tahansa osapuoli ilmoittaa soveltamisen lopettamisesta tämän artiklan nojalla, lainvalvonta- ja oikeusyhteistyön erityiskomitea kokoontuu päättämään tarvittavista toimenpiteistä sen varmistamiseksi, että tämän osan nojalla aloitettu yhteistyö saatetaan päätökseen asianmukaisella tavalla. Joka tapauksessa kaikkien sellaisten henkilötietojen osalta, jotka on saatu tämän osan nojalla tehtävän yhteistyön puitteissa ennen kyseisen osan voimassaolon päättymistä, osapuolet varmistavat, että tietosuoja säilyy soveltamisen lopettamisen jälkeen tasolla, jolla se oli henkilötietoja siirrettäessä.

               LAW.OTHER.137 artikla: Soveltamisen keskeyttäminen

               1.Jos jommankumman osapuolen alueella on vakavia ja systeemisiä puutteita perusoikeuksien suojelussa tai oikeusvaltioperiaatteen toteutumisessa, toinen osapuoli voi keskeyttää tämän osan tai sen osastojen soveltamisen ilmoittamalla asiasta kirjallisesti diplomaattiteitse. Ilmoituksessa on täsmennettävä ne vakavat ja systeemiset puutteet, joiden perusteella soveltaminen keskeytetään.

               2.Jos jommankumman osapuolen alueella on vakavia ja systeemisiä puutteita henkilötietojen suojelussa, mukaan lukien tilanteet, joissa tällaiset puutteet ovat johtaneet asianomaisen, tietosuojan riittävyyttä koskevan päätöksen soveltamisen päättymiseen, toinen osapuoli voi keskeyttää tämän osan tai sen osastojen soveltamisen ilmoittamalla asiasta kirjallisesti diplomaattiteitse. Ilmoituksessa on täsmennettävä ne vakavat ja systeemiset puutteet, joiden perusteella soveltaminen keskeytetään.

               3.Edellä olevaa 2 kohtaa sovellettaessa ’asianomaisella tietosuojan riittävyyttä koskevalla päätöksellä’ tarkoitetaan

               (a)Yhdistyneen kuningaskunnan osalta direktiivin (EU) 2016/680
                  82
                36 artiklan tai vastaavan myöhemmin annetun lainsäädännön mukaisesti annettua Euroopan komission päätöstä, jolla vahvistetaan tietosuojan riittävä taso;

               (b)unionin osalta Yhdistyneen kuningaskunnan antamaa päätöstä, jolla vahvistetaan tietosuojan riittävä taso vuoden 2018 tietosuojalain
                  83
                3 osan tai vastaavan myöhemmin annetun lainsäädännön soveltamisalaan kuuluvia siirtoja varten.

               4.III osaston [Matkustajarekisteritietojen (PNR) siirto ja käsittely] tai X osaston [Rahanpesun torjunta] soveltamisen keskeyttämisen osalta ’asianomaisella tietosuojan riittävyyttä koskevalla päätöksellä’ tarkoitetaan myös

               (a)Yhdistyneen kuningaskunnan osalta Euroopan komission yleisen tietosuoja-asetuksen (EU) 2016/679
                  84
                45 artiklan tai vastaavan myöhemmin annetun lainsäädännön mukaisesti antamaa päätöstä, jolla vahvistetaan tietosuojan riittävä taso;

               (b)unionin osalta Yhdistyneen kuningaskunnan antamaa päätöstä, jolla vahvistetaan tietosuojan riittävä taso vuoden 2018 tietosuojalain 2 osan tai vastaavan myöhemmin annetun lainsäädännön soveltamisalaan kuuluvia siirtoja varten.

               5.Keskeyttämisen kohteena olevien osastojen soveltaminen päättyy väliaikaisesti 1 tai 2 kohdassa tarkoitetun ilmoituksen tekopäivää seuraavan kolmannen kuukauden ensimmäisenä päivänä, jollei keskeyttämisestä ilmoittanut osapuoli anna viimeistään kaksi viikkoa ennen kyseisen määräajan, jota on 7 kohdan d alakohdan mukaisesti mahdollisesti jatkettu, päättymistä toiselle osapuolelle diplomaattiteitse kirjallista ilmoitusta siitä, että se peruu ensimmäisen ilmoituksen tai kaventaa keskeyttämisen soveltamisalaa. Jälkimmäisessä tapauksessa ainoastaan toisessa ilmoituksessa mainittujen osastojen soveltaminen päättyy väliaikaisesti.

               6.Jos toinen osapuoli ilmoittaa 1 tai 2 kohdan nojalla yhden tai useamman tämän osan osaston soveltamisen keskeyttämisestä, toinen osapuoli voi keskeyttää kaikkien jäljellä olevien osastojen soveltamisen ilmoittamalla asiasta kirjallisesti diplomaattiteitse kolme kuukautta etukäteen.

               7.Kumppanuusneuvosto kutsutaan välittömästi koolle, kun keskeyttämisestä on ilmoitettu 1 tai 2 kohdan nojalla. Kumppanuusneuvosto selvittää mahdollisia tapoja, joilla keskeyttämisestä ilmoittanut osapuoli voi lykätä keskeytyksen voimaantuloa, kaventaa sen soveltamisalaa tai perua sen. Sitä tarkoitusta varten kumppanuusneuvosto voi lainvalvonta- ja oikeusyhteistyön erityiskomitean suosituksesta

               (a)sopia tämän osan määräysten yhteisistä tulkinnoista;

               (b)suositella osapuolille asianmukaisia toimia;

               (c)hyväksyä tähän osaan tehtäviä enintään 12 kuukautta voimassa olevia mukautuksia, jotka ovat tarpeen keskeyttämisen taustalla oleviin syihin puuttumiseksi; ja

               (d)jatkaa 5 kohdassa tarkoitettua määräaikaa enintään kolmella kuukaudella.

               8.Jos kumpi tahansa osapuoli ilmoittaa soveltamisen keskeyttämisestä tämän artiklan nojalla, lainvalvonta- ja oikeusyhteistyön erityiskomitea kokoontuu päättämään tarvittavista toimenpiteistä sen varmistamiseksi, että tämän osan nojalla aloitettu yhteistyö, johon ilmoitus vaikuttaa, saatetaan päätökseen asianmukaisella tavalla. Joka tapauksessa kaikkien sellaisten henkilötietojen osalta, jotka on saatu tämän osan nojalla tehtävän yhteistyön puitteissa ennen kuin keskeyttämisen kohteena olevien osastojen soveltaminen väliaikaisesti päättyy, osapuolet varmistavat, että tietosuoja säilyy keskeyttämisen jälkeen tasolla, jolla se oli henkilötietoja siirrettäessä.

               9.Osastoja, joiden soveltaminen on keskeytetty, aletaan soveltaa uudelleen sitä päivää seuraavan kuukauden ensimmäisenä, jona keskeyttämisestä 1 tai 2 kohdan nojalla ilmoittanut osapuoli on antanut toiselle osapuolelle diplomaattiteitse kirjallisen ilmoituksen aikomuksestaan aloittaa keskeytettyjen osastojen uudelleen soveltaminen. Keskeyttämisestä 1 tai 2 kohdan nojalla ilmoittanut osapuoli toimii näin heti, kun toisen osapuoleen liittyviä vakavia ja systeemisiä puutteita, joihin keskeyttäminen perustui, ei enää ole.

               10.Kun 9 kohdan nojalla on ilmoitettu aikomuksesta aloittaa uudelleen keskeytettyjen osastojen soveltaminen, jäljellä olevien 6 kohdan nojalla keskeytettyjen osastojen uudelleen soveltaminen aloitetaan samaan aikaan kuin 1 tai 2 kohdan nojalla keskeytettyjen osastojen soveltaminen.

               LAW.OTHER.138 artikla: Kulut

               Osapuolet ja jäsenvaltiot, mukaan lukien niiden tai jäsenvaltioiden toimielimet, elimet ja laitokset, kattavat itse kulut, joita niille aiheutuu tämän osan täytäntöönpanosta, ellei tässä sopimuksessa toisin määrätä.

               XIII osasto: Riitojen ratkaisu

               LAW.DS.1 artikla: Tavoite

               Tämän osaston tavoitteena on luoda nopea, tuloksellinen ja tehokas mekanismi osapuolten välisten, tähän osaan liittyvien riitojen välttämiseksi ja ratkaisemiseksi, mukaan lukien tähän osaan liittyvät riidat, kun tätä osaa sovelletaan muiden tämän sopimuksen määräysten kattamiin tilanteisiin, jotta voidaan mahdollisuuksien mukaan saavuttaa yhteisesti sovittu ratkaisu.

               LAW.DS.2 artikla: Soveltamisala

               1.Tätä osastoa sovelletaan tätä osaa koskeviin osapuolten välisiin riitoihin, jäljempänä ’asianomaiset määräykset’.

               2.Asianomaisia määräyksiä ovat kaikki tämän osan määräykset, lukuun ottamatta seuraavia:

               (a)LAW.GEN.5 artikla [Yhteistyön laajuus siinä tapauksessa, että jäsenvaltio ei enää osallistu vastaaviin unionin lainsäädännön mukaisiin toimenpiteisiin];

               (b)LAW.PRUM.19 artikla [Keskeyttäminen ja soveltamatta jättäminen];

               (c)LAW.PNR.28 artiklan [Matkustajarekisteritietojen säilyttäminen] 14 kohta;

               (d)LAW.PNR.38 artikla [Tämän osaston mukaisen yhteistyön keskeyttäminen];

               (e)LAW.OTHER.136 artikla [Soveltamisen lopettaminen];

               (f)LAW.OTHER.137 artikla [Soveltamisen keskeyttäminen]; ja

               (g)LAW.DS.6 artikla [Soveltamisen keskeyttäminen].

               LAW.DS.3 artikla: Yksinoikeus

               Osapuolet sitoutuvat siihen, että ne eivät hae tätä osaa koskevaan riitaansa ratkaisua muun kuin tässä osastossa tarkoitetun riitojenratkaisumekanismin kautta.

               LAW.DS.4 artikla: Neuvottelut

               1.Jos osapuoli, jäljempänä ’kantajaosapuoli’, katsoo, että toinen osapuoli, jäljempänä ’vastaajaosapuoli’, on rikkonut tämän osan mukaista velvoitetta, osapuolten on pyrittävä ratkaisemaan asia käymällä vilpittömässä mielessä neuvotteluja päästäkseen yhteisesti sovittuun ratkaisuun.

               2.Kantajaosapuoli voi pyytää neuvottelujen aloittamista osoittamalla vastaajaosapuolelle kirjallisen pyynnön. Kantajaosapuolen on kirjallisessa pyynnössään yksilöitävä pyynnön syyt, mukaan lukien toimet ja laiminlyönnit, joilla kantajaosapuoli katsoo vastaajapuolen rikkovan velvoitteitaan, ja asianomaiset määräykset, joita se katsoo asiassa sovellettavan.

               3.Vastaajaosapuolen on vastattava pyyntöön viipymättä ja viimeistään kahden viikon kuluttua sen toimittamispäivästä. Neuvotteluja on käytävä säännöllisesti kolmen kuukauden ajan siitä, kun pyyntö on toimitettu henkilökohtaisesti tai muuta osapuolten sopimaa viestintävälinettä käyttäen.

               4.Neuvottelut katsotaan päätetyiksi kolmen kuukauden kuluttua pyynnön toimittamisesta, jolleivät osapuolet sovi niiden jatkamisesta.

               5.Kantajaosapuoli voi pyytää, että neuvottelut käydään lainvalvonta- ja oikeusyhteistyön erityiskomiteassa tai kumppanuusneuvostossa. Ensimmäinen tapaaminen on järjestettävä kuukauden kuluessa tämän artiklan 2 kohdassa tarkoitetun neuvottelupyynnön esittämisestä. Lainvalvonta- ja oikeusyhteistyön erityiskomitea voi milloin tahansa päättää viedä asian kumppanuusneuvoston käsiteltäväksi. Kumppanuusneuvosto voi myös oma-aloitteisesti ottaa asian käsiteltäväkseen. Lainvalvonta- ja oikeusyhteistyön erityiskomitea tai tapauksen mukaan kumppanuusneuvosto voi ratkaista riidan päätöksellä. Tällainen päätös katsotaan LAW.DS.5 artiklassa [Yhteisesti sovittu ratkaisu] tarkoitetuksi yhteisesti sovituksi ratkaisuksi.

               6.Kantajaosapuoli voi milloin tahansa yksipuolisesti peruuttaa neuvottelupyyntönsä. Tällöin neuvottelut päätetään välittömästi.

               7.Neuvottelut ja varsinkin kaikki luottamuksellisiksi määritellyt tiedot ja osapuolten neuvottelujen aikana esittämät kannat ovat luottamuksellisia.

               LAW.DS.5 artikla: Yhteisesti sovittu ratkaisu

               1.Osapuolet voivat päästä milloin tahansa yhteisesti sovittuun ratkaisuun LAW.DS.2 artiklassa [Soveltamisala] tarkoitettujen riitojen osalta.

               2.Yhteisesti sovittu ratkaisu voidaan hyväksyä lainvalvonta- ja oikeusyhteistyön erityiskomitean tai kumppanuusneuvoston päätöksellä. Jos yhteisesti sovitussa ratkaisussa on kyse siitä, että osapuolet ovat sopineet tämän osan määräysten yhteisistä tulkinnoista, kyseinen ratkaisu hyväksytään kumppanuusneuvoston päätöksellä.

               3.Kukin osapuoli ryhtyy tarvittaviin toimenpiteisiin yhteisesti sovitun ratkaisun panemiseksi täytäntöön sovitussa määräajassa.

               4.Täytäntöönpanevan osapuolen on ilmoitettava toiselle osapuolelle kirjallisesti viimeistään sovitun määräajan umpeutumispäivänä kaikista toimenpiteistä, jotka se on toteuttanut yhteisesti sovitun ratkaisun panemiseksi täytäntöön.

               LAW.DS.6 artikla: Soveltamisen keskeyttäminen

               1.Jos LAW.DS.4 artiklan [Neuvottelut] nojalla käytävät neuvottelut eivät ole johtaneet LAW.DS.5 artiklassa [Yhteisesti sovittu ratkaisu] tarkoitettuun yhteisesti sovittuun ratkaisuun ja edellyttäen, että kantajaosapuoli ei ole peruuttanut LAW.DS.4 artiklan [Neuvottelut] 6 kohdan mukaista neuvottelupyyntöään, ja jos kantajaosapuoli katsoo, että vastaajaosapuoli rikkoo vakavalla tavalla sille LAW.DS.4 artiklan [Neuvottelut] 2 kohdassa tarkoitetuista asianomaisista määräyksistä johtuvia velvoitteita, kantajaosapuoli voi keskeyttää tämän osan niiden osastojen soveltamisen, joihin vakava rikkominen kohdistuu, ilmoittamalla asiasta kirjallisesti diplomaattiteitse. Ilmoituksessa on yksilöitävä ne vastaajapuolen vakavat velvoiterikkomiset, joiden perusteella soveltaminen keskeytetään.

               2.Keskeyttämisen kohteena olevien osastojen soveltaminen päättyy väliaikaisesti 1 kohdassa tarkoitetun ilmoituksen tekopäivää seuraavan kolmannen kuukauden ensimmäisenä päivänä tai minä tahansa osapuolten yhdessä sopimana päivämääränä, jollei kantajaosapuoli anna viimeistään kaksi viikkoa ennen kyseisen määräajan päättymistä vastaajaosapuolelle diplomaattiteitse kirjallista ilmoitusta siitä, että se peruu ensimmäisen ilmoituksen tai kaventaa keskeyttämisen soveltamisalaa. Jälkimmäisessä tapauksessa ainoastaan toisessa ilmoituksessa mainittujen osastojen soveltaminen päättyy väliaikaisesti.

               3.Jos kantajaosapuoli ilmoittaa 1 kohdan nojalla yhden tai useamman tämän osan osaston soveltamisen keskeyttämisestä, vastaajaosapuoli voi keskeyttää kaikkien jäljellä olevien osastojen soveltamisen ilmoittamalla asiasta kirjallisesti diplomaattiteitse kolme kuukautta etukäteen.

               4.Jos soveltamisen keskeyttämisestä ilmoitetaan tämän artiklan nojalla, lainvalvonta- ja oikeusyhteistyön erityiskomitea kokoontuu päättämään tarvittavista toimenpiteistä sen varmistamiseksi, että tämän osan nojalla aloitettu yhteistyö, johon ilmoitus vaikuttaa, saatetaan päätökseen asianmukaisella tavalla. Joka tapauksessa kaikkien sellaisten henkilötietojen osalta, jotka on saatu tämän osan nojalla tehtävän yhteistyön puitteissa ennen kuin keskeyttämisen kohteena olevien osastojen soveltaminen väliaikaisesti päättyy, osapuolten on varmistettava, että tietosuoja säilyy keskeyttämisen jälkeen tasolla, jolla se oli henkilötietoja siirrettäessä.

               5.Osastoja, joiden soveltaminen on keskeytetty, aletaan soveltaa uudelleen sitä päivää seuraavan kuukauden ensimmäisenä päivänä, jona kantajaosapuoli on antanut vastaajaosapuolelle diplomaattiteitse kirjallisen ilmoituksen aikomuksestaan aloittaa keskeytettyjen osastojen uudelleen soveltaminen. Kantajaosapuolen on toimittava näin heti, kun se katsoo, että niiden velvoitteiden vakava rikkominen, johon keskeyttäminen perustui, ei enää jatku.

               6.Kun kantajaosapuoli on 5 kohdan mukaisesti ilmoittanut aikomuksestaan aloittaa uudelleen keskeytettyjen osastojen soveltaminen, jäljellä olevien osastojen, joiden soveltamisen vastaajapuoli on 3 kohdan nojalla keskeyttänyt, uudelleen soveltaminen on aloitettava samaan aikaan kuin kantajaosapuolen 1 kohdan nojalla keskeyttämien osastojen soveltaminen.

               LAW.DS.7 artikla: Määräajat

               1.Kaikki tässä osastossa vahvistetut määräajat lasketaan tapauksen mukaan viikkoina tai kuukasina alkaen sitä tekoa seuraavasta päivästä, johon ne viittaavat.

               2.
                     Osapuolet voivat yhteisellä sopimuksella muuttaa mitä tahansa tässä osastossa tarkoitettua määräaikaa.

               NELJÄS OSA: TEMAATTINEN YHTEISTYÖ

               I osasto: Terveysturvallisuus

               HS.1 artikla: Yhteistyö terveysturvallisuuden alalla

               1.Tätä artiklaa sovellettaessa ’rajat ylittävällä vakavalla terveysuhkalla’ tarkoitetaan alkuperältään biologista, kemiallista, ympäristöön liittyvää tai tuntematonta hengenvaarallista tai muutoin vakavaa terveysvaaraa, joka leviää tai johon liittyy merkittävä vähintään yhden jäsenvaltion ja Yhdistyneen kuningaskunnan rajojen yli leviämisen riski.

               2.Osapuolten on ilmoitettava toisilleen toiseen osapuoleen vaikuttavasta rajat ylittävästä vakavasta terveysuhkasta ja pyrittävä tekemään se hyvissä ajoin.

               3.Mikäli rajat ylittävä vakava terveysuhka todetaan, unioni voi Yhdistyneen kuningaskunnan kirjallisesta pyynnöstä myöntää Yhdistyneelle kuningaskunnalle tilapäisen käyttöoikeuden varhaisvaroitus- ja reagointijärjestelmäänsä kyseisen uhkan osalta, jotta osapuolten ja jäsenvaltioiden toimivaltaisen viranomaiset voivat vaihtaa asiaankuuluvia tietoja, arvioida kansanterveyteen kohdistuvia riskejä ja koordinoida kansanterveyden suojelemiseksi mahdollisesti tarvittavia toimenpiteitä. Unioni pyrkii vastaamaan Yhdistyneen kuningaskunnan kirjalliseen pyyntöön hyvissä ajoin.

               Lisäksi unioni voi kutsua Yhdistyneen kuningaskunnan osallistumaan unioniin perustettuun komiteaan, joka koostuu jäsenvaltioiden edustajista ja jonka tehtävänä on tukea rajat ylittävään vakavaan terveysuhkaan liittyvää tiedonvaihtoa ja koordinointia.

               Molempien järjestelyjen on oltava väliaikaisia ja niiden tulee joka tapauksessa kestää enintään niin kauan kuin jompikumpi osapuolista katsoo toista osapuolta kuultuaan tarpeelliseksi kyseisen rajat ylittävän vakavan terveysuhkan osalta.

               4.Kunkin osapuolen on nimettävä 2 kohdassa tarkoitettua tiedonvaihtoa ja 3 kohdassa tarkoitettuja pyyntöjä varten yhteyspiste ja ilmoitettava siitä toiselle osapuolelle. Yhteyspisteiden on lisäksi

               (a)pyrittävä edistämään osapuolten välistä yhteisymmärrystä siitä, onko jokin uhka rajat ylittävä vakava terveysuhka;

               (b)haettava yhteisesti sovittuja ratkaisuja tämän osaston täytäntöönpanosta mahdollisesti aiheutuviin teknisiin ongelmiin;

               5.Yhdistyneen kuningaskunnan on noudatettava kaikkia varhaisvaroitus- ja reagointijärjestelmän käyttöön sovellettavia ehtoja ja 3 kohdassa tarkoitetun komitean työjärjestystä koko sen ajan, kun sillä on järjestelmän käyttöoikeus tietyn rajat ylittävän vakavan terveysuhkan osalta. Jos osapuolten välisen selventävän tiedonvaihdon johdosta

               (a)unioni katsoo, että Yhdistynyt kuningaskunta ei ole noudattanut edellä mainittuja edellytyksiä tai työjärjestystä, se voi tapauksen mukaan perua Yhdistyneen käyttöoikeuden varhaisvaroitus- ja reagointijärjestelmään tai osallistumisen komiteaan kyseisen uhkan osalta;

               (b)Yhdistynyt kuningaskunta katsoo, että se ei voi hyväksyä kyseisiä edellytyksiä tai työjärjestystä, se voi tapaukseen mukaan vetäytyä varhaisvaroitus- ja reagointijärjestelmästä tai komiteasta kyseisen uhkan osalta.

               6.Osapuolten on silloin, kun se on niiden yhteisen edun mukaista, tehtävä yhteistyötä kansainvälisillä foorumeilla terveysturvallisuuteen kohdistuvien tunnettujen ja uusien uhkien ehkäisemisessä ja havaitsemisessa sekä niihin valmistautumisessa ja reagoimisessa.

               7.Euroopan tautienehkäisy- ja valvontakeskuksen ja tartuntatauteja koskevasta seurannasta, epidemiatiedon keräämisestä ja tieteellisestä neuvonnasta vastaavan Yhdistyneen kuningaskunnan elimen on tehtävä yhteistyötä osapuolten yhteistä etua koskevissa teknisissä ja tieteellisissä kysymyksissä, ja ne voivat tehdä tarkoitusta varten yhteisymmärryspöytäkirjan.

               II osasto: Kyberturvallisuus

               CYB.1 artikla: Vuoropuhelu kyberasioissa

               Osapuolet pyrkivät aloittamaan säännöllisen vuoropuhelun vaihtaakseen tietoja asiaan liittyvästä politiikan kehityksestä muun muassa kansainvälisen turvallisuuden, uusien teknologioiden turvallisuuden, internetin hallinnon sekä kyberturvallisuuden, -puolustuksen ja -rikollisuuden osalta.

               CYB.2 artikla: Yhteistyö kyberasioissa

               1.Osapuolten on silloin, kun se on niiden yhteisen edun mukaista, tehtävä kyberasioissa yhteistyötä jakamalla parhaita käytäntöjä ja toteuttamalla käytännön yhteistyötoimia, joilla pyritään edistämään ja suojelemaan avointa, vapaata, vakaata, rauhanomaista ja turvallista kybertoimintaympäristöä, joka perustuu voimassa olevan kansainvälisen oikeuden ja valtion vastuullista käyttäytymistä koskevien normien soveltamiseen ja alueellisiin kyberluottamusta lisääviin toimenpiteisiin.

               2.Osapuolet pyrkivät tekemään yhteistyötä asiaankuuluvissa kansainvälisissä elimissä ja foorumeilla, vahvistamaan kyberuhkien sietokykyä maailmanlaajuisesti ja parantamaan kolmansien maiden kykyä torjua tehokkaasti kyberrikollisuutta.

               CYB.3 artikla: Yhteistyö Euroopan unionin tietotekniikan kriisiryhmän kanssa

               EU:n toimielinten, elinten ja virastojen tietotekniikan kriisiryhmä (CERT-EU) ja Yhdistyneen kuningaskunnan kansallinen tietotekniikan kriisiryhmä tekevät vapaaehtoisuuteen ja vastavuoroisuuteen perustuvaa oikea-aikaista yhteistyötä vaihtaakseen tietoja välineistä ja menetelmistä, kuten tekniikoista, taktiikoista, menettelyistä ja parhaista käytännöistä, sekä yleisistä uhkista ja haavoittuvuuksista edellyttäen, että CERT-EU:n johtokunta on antanut siihen ennakkohyväksynnän.

               CYB.4 artikla: Osallistuminen direktiivin (EU) 2016/1148 nojalla perustetun yhteistyöryhmän erityistoimiin

               1.Kyberturvallisuuteen liittyvän yhteistyön edistämiseksi ja unionin päätöksentekoprosessin riippumattomuuden varmistamiseksi Yhdistyneen kuningaskunnan asianomaiset kansalliset viranomaiset voivat kutsusta, jonka yhteistyöryhmän puheenjohtaja esittää komissiota kuultuaan ja jota Yhdistynyt kuningaskunta voi myös itse pyytää, osallistua seuraaviin yhteistyöryhmän toimiin:

               (a)valmiuksien kehittämistä koskevien parhaiden käytäntöjen vaihtaminen verkko- ja tietojärjestelmien turvallisuuden varmistamiseksi;

               (b)tietojen vaihtaminen verkko- ja tietojärjestelmien turvallisuutta koskevista harjoituksista;

               (c)riskejä ja häiriöitä koskevien tietojen, kokemusten ja parhaiden käytäntöjen vaihtaminen;

               (d)tietojen ja parhaiden käytäntöjen vaihtaminen tietoisuuden lisäämisestä, koulutusohjelmista ja koulutuksesta; ja

               (e)tietojen ja parhaiden käytäntöjen vaihtaminen verkko- ja tietojärjestelmien turvallisuutta koskevasta tutkimuksesta ja kehityksestä.

               2.Yhteistyöryhmän ja Yhdistyneen kuningaskunnan asianomaisten kansallisten viranomaisten välisen tietojen, kokemusten tai parhaiden käytäntöjen vaihdon on oltava vapaaehtoista ja soveltuvin osin vastavuoroista.

               CYB.5 artikla: Yhteistyö EU:n kyberturvallisuusviraston kanssa

               1.Kyberturvallisuuteen liittyvän yhteistyön edistämiseksi ja unionin päätöksentekoprosessin riippumattomuuden varmistamiseksi Yhdistynyt kuningaskunta voi osallistua EU:n kyberturvallisuusviraston (ENISA) johtokunnan kutsusta, jota Yhdistynyt kuningaskunta voi myös itse pyytää, seuraaviin ENISAn toimiin:

               (a)valmiuksien kehittäminen;

               (b)tietämys ja tiedotus; ja

               (c)tietoisuuden lisääminen ja koulutus.

               2.Ehdot, jotka koskevat Yhdistyneen kuningaskunnan osallistumista 1 kohdassa tarkoitettuihin ENISAn toimiin, mukaan lukien asianmukainen rahoitusosuus, vahvistetaan työjärjestelyissä, jotka ENISAn johtokunta hyväksyy komission ennakkohyväksynnän saatuaan ja joista on sovittu Yhdistyneen kuningaskunnan kanssa.

               3.ENISAn ja Yhdistyneen kuningaskunnan välisen tietojen, kokemusten ja parhaiden käytäntöjen vaihdon on oltava vapaaehtoista ja soveltuvin osin vastavuoroista.

               VIIDES OSA: UNIONIN OHJELMIIN OSALLISTUMISTA, MOITTEETONTA VARAINHOITOA JA RAHOITUSTA KOSKEVAT MÄÄRÄYKSET

               UNPRO.0.1 artikla: Soveltamisala

               1.Tätä osaa sovelletaan Yhdistyneen kuningaskunnan osallistumiseen niihin tämän osan mukaisiin unionin ohjelmiin, toimiin ja palveluihin, joista osapuolet ovat sopineet.

               2.Tätä osaa ei sovelleta Yhdistyneen kuningaskunnan sellaiseen osallistumiseen Euroopan alueellisen yhteistyön tavoitteen mukaisiin koheesio-ohjelmiin tai vastaaviin ohjelmiin, joilla on sama tavoite, joka perustuu kyseisiin ohjelmiin sovellettaviin yhden tai useamman unionin toimielimen perussäädöksiin.

               Ensimmäisessä alakohdassa tarkoitettuihin ohjelmiin osallistumista koskevat ehdot määritellään sovellettavassa perussäädöksessä ja sen nojalla tehdyssä rahoitussopimuksessa. Osapuolet sopivat määräyksistä, joilla on samanlainen vaikutus kuin 2 luvulla [Moitteeton varainhoito], Yhdistyneen kuningaskunnan näihin ohjelmiin osallistumisen osalta.

               UNPRO.0.2 artikla: Määritelmät

               Tässä osassa tarkoitetaan

               (a)’perussäädöksellä’

               (I)yhden tai useamman unionin toimielimen säädöstä, jolla perustetaan ohjelma tai toimi ja joka muodostaa oikeusperustan tietylle toimelle ja sitä vastaavien unionin talousarvioon otettujen menojen tai unionin talousarviosta katettavan talousarviotakuun toteuttamiselle, mukaan lukien mahdolliset muutokset ja asiaa koskevat unionin toimielimen säädökset, joilla täydennetään ensin mainittua säädöstä tai pannaan se täytäntöön, lukuun ottamatta työohjelmien hyväksymistä koskevia säädöksiä; tai

               (II)yhden tai useamman unionin toimielimen säädöstä, jolla perustetaan unionin talousarviosta rahoitettavia toimia, jotka eivät ole ohjelmia;

               (b)’rahoitussopimuksella’ pöytäkirjan I mukaisiin unionin ohjelmiin ja toimiin liittyviä sopimuksia, joilla pannaan täytäntöön unionin varoja, kuten avustussopimuksia, rahoitusosuussopimuksia, rahoitusta koskevia puitekumppanuussopimuksia ja takuusopimuksia;

               (c)’muilla unionin ohjelman ja toimen toteuttamista koskevilla säännöillä’ unionin yleiseen talousarvioon sovellettavassa Euroopan parlamentin ja neuvoston asetuksessa (EU, Euratom) 2018/1046
                  85
               , jäljempänä ’varainhoitoasetus’, ja työohjelmassa tai ehdotuspyynnöissä tai muissa unionin myöntämismenettelyissä vahvistettuja sääntöjä;

               (d)’unionilla’ Euroopan unionia tai Euroopan atomienergiayhteisöä tai niitä molempia asiayhteydestä riippuen;

               (e)’unionin myöntämismenettelyllä’ unionin rahoituksen myöntämismenettelyä, jonka käynnistää unioni tai sen varojen täytäntöönpanosta vastaavat henkilöt tai yhteisöt;

               (f)’Yhdistyneen kuningaskunnan yhteisöllä’ mitä tahansa luonnollista henkilöä, oikeushenkilöä tai muuta yhteisöä, joka voi osallistua unionin ohjelman toimiin tai unionin toimiin perussäädöksen mukaisesti ja joka asuu Yhdistyneessä kuningaskunnassa tai on sijoittautunut sinne.

               1 luku: Yhdistyneen kuningaskunnan osallistuminen unionin ohjelmiin ja toimiin

               1 jakso: Unionin ohjelmiin ja toimiin osallistumista koskevat yleiset ehdot

               UNPRO.1.3 artikla: Osallistumisen vahvistaminen

               1.Yhdistynyt kuningaskunta osallistuu niihin unionin ohjelmiin, toimiin tai poikkeustapauksissa niihin unionin ohjelmien tai toimien osiin, jotka ovat avoinna sen osallistumiselle ja jotka luetellaan pöytäkirjassa I [Ohjelmat ja toimet, joihin Yhdistynyt kuningaskunta osallistuu].

               2.Pöytäkirjasta I [sovitaan osapuolten kesken. Sen hyväksymisestä ja mahdollisesta muuttamisesta vastaa unionin ohjelmiin osallistumista käsittelevä erityiskomitea.

               3.Pöytäkirjassa I on

               (a)määriteltävä unionin ohjelmat, toimet tai poikkeustapauksissa ne ohjelmien tai toimien osat, joihin Yhdistynyt kuningaskunta osallistuu;

               (b)vahvistettava osallistumisen kesto, jolla tarkoitetaan ajanjaksoa, jonka aikana Yhdistynyt kuningaskunta ja sen yhteisöt voivat hakea unionin rahoitusta tai niiden tehtäväksi voidaan antaa unionin varojen täytäntöönpano;

               (c)vahvistettava erityisehdot Yhdistyneen kuningaskunnan ja sen yhteisöjen osallistumiselle, mukaan lukien erityiset yksityiskohtaiset säännöt UNPRO.2.1 artiklassa [Rahoitusehdot] määritettyjen rahoitusehtojen toteuttamiselle, erityiset yksityiskohtaiset säännöt UNPRO.2.2 artiklassa [Ohjelmat, joihin voidaan soveltaa automaattista korjausmekanismia] määritetylle korjausmekanismille ja ehdot unionin ohjelmien ja toimien toteuttamista varten luotuihin rakenteisiin osallistumiselle. Näiden ehtojen ja edellytysten on oltava tämän sopimuksen ja perussäädösten ja yhden tai useamman unionin toimielimen säädösten, joilla kyseiset rakenteet perustetaan, määräysten ja säännösten mukaisia;

               (d)tarvittaessa vahvistettava Yhdistyneen kuningaskunnan rahoitusosuuden määrä rahoitusvälineen tai talousarviotakuun avulla toteutettavaan unionin ohjelmaan ja soveltuvin osin UNPRO.2.3 artiklassa [Rahoitusvälineiden tai talousarviotakuiden avulla toteutettaviin ohjelmiin liittyvä rahoitus] tarkoitetut erityiset yksityiskohtaiset säännöt.

               UNPRO.1.4 artikla: Ohjelmasääntöjen noudattaminen

               1.Yhdistynyt kuningaskunta osallistuu pöytäkirjassa I lueteltuihin unionin ohjelmiin ja toimiin tai niiden osiin tässä sopimuksessa, perussäädöksissä ja muissa unionin ohjelmien ja toimien toteuttamista koskevissa säännöissä vahvistettujen ehtojen ja edellytysten mukaisesti.

               2.Edellä 1 kohdassa tarkoitettuihin ehtoihin ja edellytyksiin on kuuluttava

               (a)Yhdistyneen kuningaskunnan yhteisöjen osallistumiskelpoisuus ja kaikki muut Yhdistynyttä kuningaskuntaa koskevat kelpoisuusedellytykset, erityisesti alkuperän, toimipaikan ja kansalaisuuden osalta;

               (b)ehdot ja edellytykset, joita sovelletaan hakemusten jättämiseen, arviointiin ja valintaan sekä siihen, miten Yhdistyneen kuningaskunnan tukikelpoiset yhteisöt toteuttavat toimia.

               3.Edellä 2 kohdan b alakohdassa tarkoitettujen ehtojen ja edellytysten on vastattava jäsenvaltioiden tukikelpoisiin yhteisöihin sovellettavia ehtoja ja edellytyksiä, jollei 1 kohdassa tarkoitetuissa ehdoissa ja edellytyksissä tarkoitetuista asianmukaisesti perustelluista poikkeustapauksista muuta johdu. Kumpi tahansa osapuoli voi esittää unionin ohjelmiin osallistumista käsittelevälle erityiskomitealle, että asianmukaisesti perustelluista poikkeuksista on tarpeen keskustella.

               UNPRO.1.5 artikla: Osallistumisehdot

               1.Yhdistyneen kuningaskunnan osallistuminen UNPRO.0.1 artiklassa [Soveltamisala] tarkoitettuun unionin ohjelmaan tai toimeen tai näiden osaan edellyttää, että Yhdistynyt kuningaskunta

               (a)tekee sisäisten lakiensa puitteissa kaikkensa helpottaakseen näiden ohjelmien ja toimien tai niiden osien täytäntöönpanoon osallistuvien henkilöiden maahantuloa ja oleskelua, opiskelijat, tutkijat, harjoittelijat ja vapaaehtoistyöntekijät mukaan lukien;

               (b)varmistaa siltä osin kuin se on Yhdistyneen kuningaskunnan viranomaisten päätösvallassa, että a alakohdassa tarkoitettujen henkilöiden edellytykset käyttää Yhdistyneessä kuningaskunnassa palveluja, jotka liittyvät suoraan ohjelmien tai toimien toteuttamiseen, ovat samat kuin Yhdistyneen kuningaskunnan kansalaisilla, myös mahdollisten maksujen osalta;

               (c)on tehnyt sellaisen osallistumisen osalta, johon liittyy turvallisuusluokiteltujen tai arkaluonteisten turvallisuusluokittelemattomien tietojen vaihtoa, asianmukaiset sopimukset FINPROV.6 artiklan [Turvallisuusluokitellut tiedot ja arkaluonteiset turvallisuusluokittelemattomat tiedot] mukaisesti.

               2.Mitä tulee Yhdistyneen kuningaskunnan osallistumiseen UNPRO.0.1 artiklassa [Soveltamisala] tarkoitettuun unionin ohjelmaan tai toimeen tai näiden osaan, unionin ja sen jäsenvaltioiden on

               (a)tehtävä unionin tai jäsenvaltioiden lainsäädännön puitteissa kaikkensa helpottaakseen näiden ohjelmien ja toimien tai niiden osien täytäntöönpanoon osallistuvien Yhdistyneen kuningaskunnan kansalaisten maahantuloa ja oleskelua, opiskelijat, tutkijat, harjoittelijat ja vapaaehtoistyöntekijät mukaan lukien;

               (b)varmistettava siltä osin kuin se on unionin ja jäsenvaltioiden viranomaisten päätösvallassa, että a alakohdassa tarkoitettujen Yhdistyneen kuningaskunnan kansalaisten edellytykset käyttää unionissa palveluja, jotka liittyvät suoraan ohjelmien tai toimien toteuttamiseen, ovat samat kuin unionin kansalaisilla, myös mahdollisten maksujen osalta.

               3.Pöytäkirjassa I voidaan vahvistaa muita tähän artiklaan liittyviä erityisedellytyksiä, jotka ovat tarpeen Yhdistyneen kuningaskunnan osallistumiseksi unionin ohjelmaan tai toimeen tai niiden osaan.

               4.Tämä artikla e rajoita UNPRO.1.4 artiklan [Ohjelmasääntöjen noudattaminen] soveltamista.

               5.Tämä artikla ja UNPRO.3.1 artikla [Yhdistyneen kuningaskunnan unionin ohjelmaan osallistumisen keskeyttäminen unionin toimesta] eivät myöskään rajoita Yhdistyneen kuningaskunnan ja Irlannin välillä mahdollisesti tehtyjä yhteistä matkustusaluetta koskevia järjestelyjä.

               UNPRO.1.6 artikla: Yhdistyneen kuningaskunnan osallistuminen ohjelmien tai toimien hallinnointiin

               1.Yhdistyneen kuningaskunnan edustajat tai asiantuntijat tai sen nimeämät asiantuntijat saavat osallistua tarkkailijoina – paitsi yksinomaan jäsenvaltioita koskevissa asioissa sekä sellaisia ohjelmia ja toimia koskevissa asioissa, joihin Yhdistynyt kuningaskunta ei osallistu – komiteoihin, asiantuntijaryhmien kokouksiin ja muihin vastaaviin kokouksiin, joihin osallistuu jäsenvaltioiden edustajia tai asiantuntijoita tai jäsenvaltioiden nimeämiä asiantuntijoita ja joiden tarkoituksena on avustaa Euroopan komissiota sellaisten ohjelmien, toimien tai niiden osien toteuttamisessa ja hallinnoinnissa, joihin Yhdistynyt kuningaskunta osallistuu UNPRO.0.1 artiklan [Soveltamisala] mukaisesti, tai jotka Euroopan komissio on perustanut kyseisiin ohjelmiin, toimiin tai niiden osiin liittyvän unionin lainsäädännön täytäntöönpanon osalta. Yhdistyneen kuningaskunnan edustajat tai asiantuntijat tai sen kuningaskunnan nimeämät asiantuntijat eivät ole läsnä äänestysten aikana. Yhdistyneelle kuningaskunnalle ilmoitetaan äänestyksen tuloksesta.

               2.Kun asiantuntijoita tai arvioijia ei nimitetä kansalaisuuden perusteella, kansalaisuus ei saa olla peruste Yhdistyneen kuningaskunnan kansalaisten poissulkemiselle.

               3.Jollei 1 kohdan edellytyksistä muuta johdu, Yhdistyneen kuningaskunnan edustajien osallistumiseen 1 kohdassa tarkoitettuihin kokouksiin tai muihin ohjelmien ja toimien toteuttamiseen liittyviin kokouksiin sovelletaan samoja sääntöjä ja menettelyjä kuin jäsenvaltioiden edustajiin, erityisesti kun on kyse puheoikeuksista, tietojen ja asiakirjojen vastaanottamisesta – paitsi yksinomaan jäsenvaltioita koskevissa asioissa sekä sellaisia ohjelmia ja toimia koskevissa asioissa, joihin Yhdistynyt kuningaskunta ei osallistu – sekä matka- ja oleskelukulujen korvaamisesta.

               4.Pöytäkirjassa I voidaan määritellä muita yksityiskohtaisia sääntöjä, jotka koskevat asiantuntijoiden osallistumista sekä Yhdistyneen kuningaskunnan osallistumista pöytäkirjassa I määriteltyjen unionin ohjelmien ja toimien toteuttamista varten perustettuihin johtokuntiin ja rakenteisiin.

               2 jakso: Unionin ohjelmiin ja toimiin osallistumisen rahoitusta koskevat säännöt

               UNPRO.2.1 artikla: Rahoitusehdot

               1.Yhdistyneen kuningaskunnan tai sen yhteisöjen osallistuminen unionin ohjelmiin, toimiin tai niiden osiin edellyttää, että Yhdistynyt kuningaskunta antaa rahallisen panoksensa vastaavaan rahoitukseen unionin talousarviossa.

               2.Rahoitusosuus muodostuu seuraavien summasta:

               (a)osallistumismaksu; ja

               (b)toiminnallinen rahoitusosuus.

               3.Rahoitusosuus suoritetaan vuotuisena maksuna yhdessä tai useammassa erässä.

               4.Osallistumismaksu on 4 prosenttia vuotuisesta toiminnallisesta rahoitusosuudesta, eikä siihen sovelleta takautuvia mukautuksia, lukuun ottamatta UNPRO.3.1 artiklan [Yhdistyneen kuningaskunnan unionin ohjelmaan osallistumisen keskeyttäminen unionin toimesta] 7 kohdan b alakohdan nojalla tapahtuvan keskeyttämisen ja UNPRO.3.3 artiklan [Ohjelmaan tai toimeen osallistumisen lopettaminen, jos unionin ohjelmaan tehdään huomattavia muutoksia] 6 kohdan c alakohdan nojalla tapahtuvan lopettamisen osalta, sanotun kuitenkaan rajoittamatta UNPRO.8 artiklan [Osallistumismaksu vuosina 2021–2026] soveltamista. Vuodesta 2080 alkaen unionin ohjelmiin osallistumista käsittelevä erityiskomitea voi mukauttaa osallistumismaksun tasoa.

               5.Toiminnallinen rahoitusosuus kattaa toiminta- ja tukimenot, ja se täydentää sekä maksusitoumus- että maksumäärärahoina määriä, jotka on otettu lopullisesti hyväksyttyyn unionin talousarvioon ohjelmien tai toimien tai poikkeuksellisesti niiden osien osalta, tarvittaessa lisättynä ulkoisilla käyttötarkoitukseensa sidotuilla tuloilla, jotka eivät ole peräisin pöytäkirjassa I määriteltyjen muiden rahoittajien rahoitusosuuksista unionin ohjelmiin ja toimiin.

               6.Toiminnallinen rahoitusosuus perustuu jakoperusteeseen, joka määritellään Yhdistyneen kuningaskunnan markkinahintaisen bruttokansantuotteen (BKT) ja unionin markkinahintaisen BKT:n suhteena. Sovellettava markkinahintainen BKT on viimeisin Euroopan unionin tilastotoimistolta (Eurostat) saatavilla oleva luku sen vuoden 1 päivältä tammikuuta, jona vuotuinen maksu on suoritettava, heti kun UNPRO.5.2 artiklassa [Tilastoyhteistyö] tarkoitettua järjestelyä sovelletaan ja kyseisen järjestelyn sääntöjen mukaisesti. Ennen tämän järjestelyn soveltamista Yhdistyneen kuningaskunnan BKT:n on oltava Taloudellisen yhteistyön ja kehityksen järjestön (OECD) toimittamien tietojen pohjalta vahvistettu BKT.

               7.Toiminnallinen rahoitusosuus perustuu niiden alkuperäisten maksusitoumusmäärärahojen jakoperusteen soveltamiseen, joita on lisätty 5 kohdassa kuvatulla tavalla ja jotka on otettu sovellettavan vuoden osalta lopullisesti vahvistettuun unionin talousarvioon sellaisten unionin ohjelmien tai toimien tai poikkeuksellisesti niiden osien rahoittamiseksi, joihin Yhdistynyt kuningaskunta osallistuu.

               8.Ohjelman, toimen tai niiden osan vuoden N toiminnallista rahoitusosuutta voidaan tarkistaa ylös- tai alaspäin takautuvasti yhtenä tai useampana sitä seuraavana vuotena kyseisen vuoden maksusitoumusmäärärahoja koskevien talousarviositoumusten, niiden oikeudellisina sitoumuksina tapahtuvan täytäntöönpanon ja niiden vapauttamisen perusteella.

               Ensimmäinen mukautus tehdään vuonna N + 1, jolloin alkuperäistä rahoitusosuutta mukautetaan ylös- tai alaspäin alkuperäisen rahoitusosuuden ja mukautetun rahoitusosuuden välisellä erotuksella, joka on laskettu soveltamalla vuoden N jakoperustetta seuraavien summaan:

               (a)Euroopan unionin hyväksytyssä talousarviossa vuoden N osalta hyväksyttyjä maksusitoumusmäärärahoja ja vapautettuja sitoumuksia vastaavia, uudelleen käyttöön otettuja maksusitoumusmäärärahoja koskevien talousarviositoumusten määrä; ja

               (b)ulkoisiin käyttötarkoitukseensa sidottuihin tuloihin perustuvat määrärahat, jotka eivät ole peräisin pöytäkirjassa I määriteltyjen muiden rahoittajien rahoitusosuuksista unionin ohjelmiin ja toimiin ja jotka olivat käytettävissä vuoden N lopussa.

               Kunakin sitä seuraavana vuotena ja siihen asti, kun kaikki vuodelta N peräisin olevilla maksusitoumusmäärärahoilla katetut talousarviositoumukset on maksettu tai vapautettu, ja viimeistään kolmen vuoden kuluttua ohjelman päättymisestä tai vuotta N vastaavan monivuotisen rahoituskehyksen päättymisestä sen mukaan, kumpi ajankohta on aikaisempi, unioni laskee vuoden N rahoitusosuuden mukautuksen vähentämällä Yhdistyneen kuningaskunnan rahoitusosuudesta määrän, joka saadaan joko soveltamalla vuoden N jakoperustetta unionin talousarviosta rahoitetuista vuoden N maksusitoumusmäärärahoista kunakin vuonna vapautettuihin määriin tai vapautetuista ja uudelleen käyttöön otetuista määrärahoista.

               Jos ulkoisiin käyttötarkoitukseensa sidottuihin tuloihin perustuvat määrärahat, jotka eivät ole peräisin pöytäkirjassa I määriteltyjen muiden rahoittajien rahoitusosuuksista unionin ohjelmiin ja toimiin, peruutetaan, Yhdistyneen kuningaskunnan rahoitusosuutta vähennetään määrällä, joka saadaan soveltamalla vuoden N jakoperustetta peruuntuneeseen määrään.

               Sen jälkeen, kun toisessa, kolmannessa ja neljännessä alakohdassa tarkoitetut mukautukset on tehty, Yhdistyneen kuningaskunnan vuoden N rahoitusosuutta vähennetään vuonna N + 2 tai sitä seuraavina vuosina myös määrällä, joka saadaan kertomalla Yhdistyneen kuningaskunnan vuoden N rahoitusosuus ja seuraavien suhde:

               (a)vuoden N oikeudelliset sitoumukset, jotka rahoitetaan mistä tahansa vuonna N käytettävissä olevista maksusitoumusmäärärahoista ja jotka johtuvat kilpailuun perustuvista myöntämismenettelyistä,

               (I)joiden ulkopuolelle Yhdistynyt kuningaskunta tai sen yhteisöt on suljettu, tai

               (II)joiden osalta unionin ohjelmiin osallistumista käsittelevä erityiskomitea on 2.1 a artiklassa [Kilpailuun perustuvasta avustuksen myöntämismenettelystä käytännössä poissulkeminen] vahvistetun menettelyn mukaisesti päättänyt, että Yhdistynyt kuningaskunta tai sen yhteisöt on käytännössä suljettu sen ulkopuolelle, tai

               (III)joissa sovellettava hakemusten jättämisen määräaika on umpeutunut UNPRO.3.1 artiklassa [Yhdistyneen kuningaskunnan unionin ohjelmaan osallistumisen keskeyttäminen unionin toimesta] tarkoitetun keskeyttämisen aikana tai sen jälkeen, kun UNPRO.3.3 artiklassa [ohjelmaan osallistumisen lopettaminen, jos unionin ohjelmaan tehdään huomattavia muutoksia] tarkoitettu lopettaminen on tullut voimaan, tai

               (IV)joiden osalta Yhdistyneen kuningaskunnan ja sen yhteisöjen osallistumista on rajoitettu UNPRO.3.5 artiklan [Rahoituksen lisäämisen tarkastelu] 3 kohdan mukaisesti; ja

               (b)mistä tahansa vuoden N maksusitoumusmäärärahoista rahoitettujen oikeudellisten sitoumusten kokonaismäärä.

               Tämä oikeudellisten sitoumusten määrä lasketaan laskemalla yhteen kaikki vuonna N tehdyt talousarviositoumukset ja vähentämällä näin saadusta määrästä kyseisistä sitoumuksista vuonna N + 1 vapautuneet määrät.

               9.Unioni toimittaa pyynnöstä Yhdistyneelle kuningaskunnalle tämän rahoitusosuutta koskevat tiedot sellaisina kuin ne sisältyvät talousarvio-, kirjanpito-, tuloksellisuus- ja arviointitietoihin, jotka on toimitettu budjettivaltaa käyttäville ja vastuuvapauden myöntäville unionin viranomaisille niistä unionin ohjelmista, joihin Yhdistynyt kuningaskunta osallistuu. Nämä tiedot on toimitettava ottaen asianmukaisesti huomioon unionin ja Yhdistyneen kuningaskunnan luottamuksellisuus- ja tietosuojasäännöt, sanotun kuitenkaan rajoittamatta niiden tietojen toimittamista, jotka Yhdistyneellä kuningaskunnalla on oikeus saada tämän osan 2 luvun [Moitteeton varainhoito] nojalla.

               10.Kaikki Yhdistyneen kuningaskunnan rahoitusosuudet tai unionilta saatavat maksut sekä maksettavien tai saatavien määrien laskenta suoritetaan euroina.

               11.Jollei tämän artiklan 5 kohdasta ja 8 kohdan toisesta alakohdasta muuta johdu, tämän artiklan täytäntöönpanoa koskevat yksityiskohtaiset määräykset vahvistetaan liitteessä UNPRO-1 [Rahoitusehtojen täytäntöönpano]. Unionin ohjelmiin osallistumista käsittelevä erityiskomitea voi muuttaa liitettä UNPRO-1.

               UNPRO.2.1 a artikla: Kilpailuun perustuvasta avustuksen myöntämismenettelystä käytännössä poissulkeminen

               1.Jos Yhdistynyt kuningaskunta katsoo, että tietyt edellytykset kilpailuun perustuvassa avustuksen myöntämismenettelyssä käytännössä sulkevat sen yhteisöt menettelyn ulkopuolelle, sen on ilmoitettava asiasta unionin ohjelmiin osallistumista käsittelevälle erityiskomitealle ennen kyseisessä menettelyssä sovellettavan hakemusten jättämisen määräajan umpeutumista ja perusteltava näkökantansa.

               2.Unionin ohjelmiin osallistumista käsittelevän erityiskomitean on tutkittava 1 kohdassa tarkoitettu ilmoitus kolmen kuukauden kuluessa kyseisessä myöntämismenettelyssä sovellettavan hakemusten jättämisen määräajan umpeutumisesta edellyttäen, että Yhdistyneen kuningaskunnan yhteisöjen osallistumisaste kyseisessä myöntämismenettelyssä on vähintään 25 prosenttia alhaisempi kuin

               (a)Yhdistyneen kuningaskunnan yhteisöjen keskimääräinen osallistumisaste samankaltaisissa kilpailuun perustuvissa myöntämismenettelyissä, joihin ei sisälly vastaavaa ehtoa ja jotka on käynnistetty ilmoitusta edeltävien kolmen vuoden aikana; tai

               (b)jos vastaavia kilpailuun perustuvia myöntämismenettelyjä ei ole, Yhdistyneen kuningaskunnan yhteisöjen keskimääräinen osallistumisaste kaikissa kyseisen ohjelman tai tapauksen mukaan sitä edeltäneen ohjelman puitteissa ilmoitusta edeltävien kolmen vuoden aikana käynnistetyissä kilpailuun perustuvissa myöntämismenettelyissä.

               3.Unionin ohjelmiin osallistumista käsittelevän erityiskomitean on 2 kohdassa tarkoitetun ajanjakson loppuun mennessä ja Yhdistyneen kuningaskunnan 1 kohdan nojalla tekemän ilmoituksen ja tosiasiallisen osallistumisasteen asianomaisessa myöntämismenettelyssä perusteella päätettävä, onko Yhdistyneen kuningaskunnan yhteisöt käytännössä suljettu asianomaisen myöntämismenettelyn ulkopuolelle.

               4.Osallistumisaste on 2 ja 3 kohtaa sovellettaessa Yhdistyneen kuningaskunnan yhteisöjen jättämien hakemusten määrän ja samassa myöntämismenettelyssä jätettyjen hakemusten kokonaismäärän välinen suhde.

               UNPRO.2.2 artikla: Ohjelmat, joihin sovelletaan automaattista korjausmekanismia

               1.
                     Automaattista korjausmekanismia sovelletaan niihin unionin ohjelmiin, toimiin tai niiden osiin, joiden osalta sen soveltamisesta määrätään pöytäkirjassa I. Automaattisen korjausmekanismin soveltaminen voidaan rajoittaa koskemaan pöytäkirjassa I määritellyn ohjelman tai toimen osia, jotka toteutetaan avustuksina, joita varten järjestetään kilpailuun perustuvia ehdotuspyyntöjä. Niiden ohjelman tai toimen osien määrittämistä koskevat yksityiskohtaiset säännöt, joihin automaattista korjausmekanismia sovelletaan tai ei sovelleta, voidaan vahvistaa pöytäkirjassa I.

               2.
                     Automaattisen korjauksen määrä on ohjelman, toimen tai niiden osan osalta Yhdistyneen kuningaskunnan tai sen yhteisöjen kanssa kyseisenä vuonna tosiasiallisesti tehtyjen oikeudellisten sitoumusten alkuperäisten määrien ja Yhdistyneen kuningaskunnan maksaman vastaavan toiminnallisen rahoitusosuuden, sellaisena kuin se on mukautettuna UNPRO 2.1 artiklan [Rahoitusehdot] 8 kohdan mukaisesti, erotus, lukuun ottamatta tukimenoja samalta ajanjaksolta, jos kyseinen määrä on positiivinen.

               3.
                     Yhdistyneen kuningaskunnan on maksettava tämän artiklan 2 kohdassa tarkoitettu määrä, joka kummankin peräkkäisen vuoden osalta ylittää 8 prosenttia vastaavasta Yhdistyneen kuningaskunnan ohjelmakohtaisesta rahoitusosuudesta, sellaisena kuin se on mukautettuna UNPRO 2.1 artiklan [Rahoitusehdot] 8 kohdan mukaisesti, automaattisen korjausmekanismin mukaisena lisärahoitusosuutena kyseisten kahden vuoden osalta.

               4.
                     Tämän artiklan 2 kohdassa tarkoitettujen oikeudellisten sitoumusten asianomaisten määrien vahvistamista koskevat yksityiskohtaiset säännöt, konsortioiden tapauksessa myös automaattisen korjauksen laskentasäännöt, voidaan vahvistaa pöytäkirjassa I.

               UNPRO.2.3 artikla: Rahoitusvälineiden tai talousarviotakuiden avulla toteutettaviin ohjelmiin liittyvä rahoitus

               1.Jos Yhdistynyt kuningaskunta osallistuu unionin ohjelmaan, toimeen tai niiden osaan, joka toteutetaan rahoitusvälineen tai talousarviotakuun avulla, Yhdistyneen kuningaskunnan rahoitusosuus ohjelmiin, jotka toteutetaan unionin yleiseen talousarvioon sovellettavan varainhoitoasetuksen X osaston mukaisesti toteutettavien unionin talousarvion mukaisten rahoitusvälineiden tai talousarviotakuiden avulla, suoritetaan käteisenä. Käteisenä maksettava määrä korottaa unionin talousarviotakuuta tai rahoitusvälineen määrärahoja.

               2.Jos Yhdistynyt kuningaskunta osallistuu 1 kohdassa tarkoitettuun Euroopan investointipankkiryhmän toteuttamaan ohjelmaan, Yhdistyneen kuningaskunnan on siinä tapauksessa, että Euroopan investointipankkiryhmän on katettava tappiot, joita ei kateta unionin talousarviosta myönnettävällä takauksella, maksettava Euroopan investointipankkiryhmälle näistä tappioista prosenttiosuus, joka vastaa Yhdistyneen kuningaskunnan markkinahintaisen bruttokansantuotteen sekä jäsenvaltioiden, Yhdistyneen kuningaskunnan ja minkä tahansa muun ohjelmaan osallistuvan kolmannen maan markkinahintaisen bruttokansantuotteen summan välistä suhdetta. Sovellettava markkinahintainen bruttokansantuote on viimeisin Eurostatilta saatavilla oleva luku sen vuoden 1 päivältä tammikuuta, jona maksu on suoritettava, heti kun UNPRO.5.2 artiklassa [Tilastoyhteistyö] tarkoitettua järjestelyä sovelletaan ja kyseisen järjestelyn sääntöjen mukaisesti. Ennen tämän järjestelyn soveltamista Yhdistyneen kuningaskunnan BKT:n on oltava OECD:n toimittamien tietojen pohjalta vahvistettu BKT.

               3.Tämän artiklan täytäntöönpanoa koskevat yksityiskohtaiset säännöt, erityisesti sen varmistamiseksi, että Yhdistynyt kuningaskunta saa osuutensa käyttämättä jääneistä talousarviotakuisiin ja rahoitusvälineisiin osoitetuista rahoitusosuuksista, täsmennetään tarvittaessa pöytäkirjassa I.

               3 jakso: Unionin ohjelmaan osallistumisen keskeyttäminen ja lopettaminen

               UNPRO.3.1 artikla: Yhdistyneen kuningaskunnan unionin ohjelmaan osallistumisen keskeyttäminen unionin toimesta

               1.Unioni voi yksipuolisesti keskeyttää pöytäkirjan I soveltamisen tämän artiklan mukaisesti yhden tai useamman unionin ohjelman, toimen tai poikkeuksellisesti niiden osan osalta, jos Yhdistynyt kuningaskunta ei maksa rahoitusosuuttaan tämän luvun 2 jakson [Unionin ohjelmaan osallistumisen rahoitusta koskevat säännöt] mukaisesti tai jos Yhdistynyt kuningaskunta tekee huomattavia muutoksia johonkin seuraavista edellytyksistä, jotka olivat voimassa sovittaessa Yhdistyneen kuningaskunnan osallistumisesta ohjelmaan, toimeen tai poikkeuksellisesti sen osaan ja jotka sisältyvät pöytäkirjaan I, ja jos tällaisilla muutoksilla on huomattava vaikutus niiden toteutukseen:

               (a)näiden ohjelmien ja toimien tai niiden osien toteutukseen osallistuvien Yhdistyneen kuningaskunnan henkilöiden maahantulo- ja oleskeluedellytykset, mukaan lukien opiskelijat, tutkijat, harjoittelijat ja vapaaehtoistyöntekijät. Tätä sovelletaan erityisesti, jos Yhdistynyt kuningaskunta muuttaa maahantulo- ja oleskeluedellytyksiä koskevia sisäisiä lakejaan näiden henkilöiden osalta tavalla, joka kohtelee jäsenvaltioita eriarvoisesti;

               (b)tämän kohdan a alakohdassa tarkoitettuihin henkilöihin sovellettaviin veloituksiin, mukaan lukien maksut, tehdään muutos, jotta he voivat toteuttaa ohjelman täytäntöönpanon edellyttämät toimet;

               (c)UNPRO.1.5 artiklan [Osallistumisehdot] 3 kohdassa tarkoitettuja ehtoja muutetaan.

               2.Unioni ilmoittaa unionin ohjelmiin osallistumista käsittelevälle erityiskomitealle aikomuksestaan keskeyttää Yhdistyneen kuningaskunnan osallistuminen asianomaiseen ohjelmaan tai toimeen. Unioni määrittää keskeyttämisen laajuuden ja esittää asianmukaiset perustelut. Jollei unioni peru ilmoitustaan, keskeyttäminen tulee voimaan 45 päivän kuluttua päivästä, jona unioni teki ilmoituksen. Tätä artiklaa sovellettaessa keskeyttämisen viitepäivänä pidetään päivää, jona keskeytys tulee voimaan.

               Ennen ilmoitusta ja keskeytystä ja keskeytyksen keston ajan unionin ohjelmiin osallistumista käsittelevä erityiskomitea voi keskustella aiheellisista toimenpiteistä keskeytyksen välttämiseksi tai lopettamiseksi. Jos unionin ohjelmiin osallistumista käsittelevä erityiskomitea pääsee ensimmäisessä alakohdassa tarkoitetussa määräajassa sopimukseen keskeytyksen välttämisestä, keskeytys ei tule voimaan.

               Unionin ohjelmiin osallistumista käsittelevä erityiskomitea kokoontuu joka tapauksessa keskustelemaan asiasta 45 päivän määräajan kuluessa.

               3.Keskeytyksen viitepäivästä alkaen Yhdistynyttä kuningaskuntaa ei pidetä maana, joka osallistuu keskeytyksen kohteena olevaan unionin ohjelmaan, toimeen tai niiden osaan, ja erityisesti Yhdistynyt kuningaskunta tai sen yhteisöt eivät enää ole osallistumiskelpoisia UNPRO.1.4 artiklassa [Ohjelmasääntöjen noudattaminen] ja pöytäkirjassa I vahvistettujen edellytysten mukaisesti sellaisissa unionin myöntämismenettelyissä, joita ei ole saatettu päätökseen kyseisenä päivänä. Myöntämismenettely katsotaan päättyneeksi, kun sen tuloksena on tehty oikeudellisia sitoumuksia.

               4.Keskeyttäminen ei vaikuta ennen keskeyttämisen viitepäivää tehtyihin oikeudellisiin sitoumuksiin. Tätä sopimusta sovelletaan edelleen tällaisiin oikeudellisiin sitoumuksiin.

               5.Yhdistyneen kuningaskunnan on ilmoitettava unionille heti, kun se katsoo, että osallistumisehdot täyttyvät jälleen, ja toimitettava unionille kaikki asiaa koskevat todisteet.

               Unioni arvioi asiaa 30 päivän kuluessa ilmoituksesta ja voi sitä varten pyytää Yhdistynyttä kuningaskuntaa esittämään lisätodisteita. Lisänäytön toimittamiseen tarvittavaa aikaa ei oteta huomioon arvioinnin kokonaiskestossa.

               Jos Euroopan unioni toteaa, että osallistumisehdot täyttyvät jälleen, se ilmoittaa ilman aiheetonta viivytystä unionin ohjelmiin osallistumista käsittelevälle erityiskomitealle keskeytyksen päättämisestä. Keskeytyksen päättäminen tulee voimaan päivänä, jona asiasta ilmoitetaan.

               Jos unioni toteaa, että osallistumisehdot eivät edelleenkään täyty, keskeytys pysyy voimassa.

               6.Yhdistynyttä kuningaskuntaa kohdellaan jälleen asianomaiseen unionin ohjelmaan tai toimeen osallistuvana maana, ja erityisesti Yhdistynyt kuningaskunta ja sen yhteisöt ovat jälleen osallistumiskelpoisia UNPRO. 1.4 artiklassa [Ohjelmasääntöjen noudattaminen] ja pöytäkirjassa I vahvistettujen edellytysten mukaisesti, kun on kyse kyseisen unionin ohjelman tai toimen mukaisista unionin myöntämismenettelyistä, jotka on käynnistetty keskeytyksen päättämisen voimaantulopäivän jälkeen tai ennen kyseistä päivää, jos menettelyyn liittyvä hakemusten jättämisen määräaika ei ole päättynyt.

               7.Jos Yhdistyneen kuningaskunnan osallistuminen ohjelmaan, toimeen tai niiden osaan keskeytetään, Yhdistyneen kuningaskunnan maksettavaksi keskeytyksen ajalta tuleva rahoitusosuus vahvistetaan seuraavasti:

               (a)unioni laskee toiminnallisen rahoitusosuuden uudelleen UNPRO.2.1 artiklan [Rahoitusehdot] 8 kohdan viidennen alakohdan a alakohdan iii alakohdassa kuvattua menettelyä käyttäen;

               (b)osallistumismaksua mukautetaan toiminnallisen rahoitusosuuden mukautusta vastaavasti.

               UNPRO.3.2 artikla – Yhdistyneen kuningaskunnan unionin ohjelmaan osallistumisen lopettaminen unionin toimesta

               1.Jos UNPRO.3.1 artiklaan [Yhdistyneen kuningaskunnan unioniin osallistumisen keskeyttäminen unionin toimesta] perustuva keskeyttäminen on ollut voimassa vuoden UNPRO.3.1 artiklan [Yhdistyneen kuningaskunnan osallistumisen keskeyttäminen] 2 kohdassa tarkoitetusta viitepäivästä lukien, unioni joko

               (a)arvioi uudelleen edellytyksiä, joiden mukaisesti se voi tarjota Yhdistyneelle kuningaskunnalle mahdollisuuden jatkaa osallistumista kyseessä oleviin unionin ohjelmiin, toimiin tai niiden osiin, ja ehdottaa näitä edellytyksiä unionin ohjelmiin osallistumista käsittelevälle erityiskomitealle 45 päivän kuluessa siitä, kun keskeytys on ollut voimassa vuoden, pöytäkirjan I muuttamiseksi. Jos erityiskomitea ei uuden 45 päivän määräajan päättyessä ole päässyt sopimukseen kyseisistä toimenpiteistä, lopettaminen tulee voimaan tämän kohdan b alakohdan mukaisesti; tai

               (b)lopettaa yksipuolisesti pöytäkirjan I soveltamisen asianomaisten unionin ohjelmien, toimien tai niiden osien osalta tämän artiklan mukaisesti ottaen huomioon UNPRO.3.1 artiklassa [Yhdistyneen kuningaskunnan osallistumisen keskeyttäminen] tarkoitetun muutoksen vaikutuksen ohjelman tai toimen tai poikkeuksellisesti niiden osien toteuttamiseen tai maksamattoman rahoitusosuuden määrään.

               2.Unioni ilmoittaa unionin ohjelmiin osallistumista käsittelevälle erityiskomitealle aikomuksestaan lopettaa Yhdistyneen kuningaskunnan osallistuminen yhteen tai useampaan unionin ohjelmaan tai toimeen 1 kohdan b alakohdan nojalla. Unioni määrittää lopettamisen laajuuden ja esittää asianmukaiset perustelut. Jollei unioni peru ilmoitustaan, lopettaminen tulee voimaan 45 päivän kuluttua päivästä, jona unioni teki ilmoituksen. Tätä artiklaa sovellettaessa lopettamisen viitepäivänä pidetään päivää, jona lopettaminen tulee voimaan.

               3.Lopettamisen viitepäivästä alkaen Yhdistynyttä kuningaskuntaa ei pidetä maana, joka osallistuu lopettamisen kohteena olevaan unionin ohjelmaan tai toimeen, ja erityisesti Yhdistynyt kuningaskunta tai sen yhteisöt eivät enää ole osallistumiskelpoisia UNPRO.1.4 artiklassa [Ohjelmasääntöjen noudattaminen] ja pöytäkirjassa I vahvistettujen edellytysten mukaisesti sellaisissa unionin myöntämismenettelyissä, joita ei ole saatettu päätökseen kyseisenä päivänä. Myöntämismenettely katsotaan päättyneeksi, jos sen tuloksena on tehty oikeudellisia sitoumuksia.

               4.Lopettaminen ei vaikuta oikeudellisiin sitoumuksiin, jotka on tehty ennen UNPRO.3.1 artiklan [Yhdistyneen kuningaskunnan osallistumisen keskeyttäminen] 2 kohdassa tarkoitettua keskeyttämisen viitepäivää. Tätä sopimusta sovelletaan edelleen tällaisiin oikeudellisiin sitoumuksiin.

               5.Kun pöytäkirjan 1 tai sen osan soveltaminen lopetetaan asianomaisten ohjelmien tai toimien tai poikkeuksellisesti niiden osien osalta

               (a)toiminnallinen rahoitusosuus, joka kattaa jo tehtyihin oikeudellisiin sitoumuksiin liittyvät kulut, on maksettava, kunnes kyseiset oikeudelliset sitoumukset on täytetty tai monivuotinen rahoituskehys, jonka puitteissa oikeudellista sitoumusta on rahoitettu, päättyy;

               (b)seuraavina vuosina ei suoriteta muita rahoitusosuuksia kuin tämän kohdan a alakohdassa tarkoitettu rahoitusosuus.

               UNPRO.3.3 artikla: Ohjelmaan tai toimeen osallistumisen lopettaminen, jos unionin ohjelmaan tehdään huomattavia muutoksia

               1.Yhdistynyt kuningaskunta voi yksipuolisesti lopettaa osallistumisensa pöytäkirjassa I tarkoitettuun unionin ohjelmaan tai toimeen tai niiden osaan, jos

               (a)kyseisen unionin ohjelman tai toimen perussäädöstä muutetaan siinä määrin, että Yhdistyneen kuningaskunnan tai sen yhteisöjen osallistumista kyseiseen unionin ohjelmaan tai toimeen koskevat ehdot ovat muuttuneet huomattavasti, erityisesti ohjelman tai toimen ja sitä vastaavien yksittäisten toimien tavoitteiden muututtua; tai

               (b)UNPRO.2.1 artiklassa [Rahoitusehdot] tarkoitettua maksusitoumusmäärärahojen kokonaismäärää lisätään yli 15 prosenttia verrattuna sen ohjelman tai toimen tai niiden osan, johon Yhdistynyt kuningaskunta osallistuu, alkuperäisiin määrärahoihin ja joko vastaavaa monivuotisen rahoituskehyksen enimmäismäärää on lisätty tai UNPRO.2.1 artiklan [Rahoitusehdot] 5 kohdassa tarkoitettua ulkoisten tulojen määrää on lisätty koko osallistumiskauden ajalta; tai

               (c)Yhdistynyt kuningaskunta tai sen yhteisöt eivät saa osallistua ohjelman tai toimen osaan asianmukaisesti perustelluista syistä ja kyseinen poissulkeminen koskee maksusitoumusmäärärahoja, jotka ylittävät 10 prosentilla lopullisesti vahvistettuun unionin talousarvioon kyseiselle ohjelmalle tai toimelle vuodeksi N otetut maksusitoumusmäärärahat.

               2.Tätä varten Yhdistyneen kuningaskunnan on ilmoitettava unionin ohjelmiin osallistumista käsittelevälle erityiskomitealle aikomuksestaan lopettaa pöytäkirjan 1 soveltaminen asianomaisen unionin ohjelman tai toimen osalta 60 päivän kuluessa muutoksen tai vahvistetun vuotuisen talousarvion tai siihen tehdyn oikaisun julkaisemisesta Euroopan unionin virallisessa lehdessä. Yhdistyneen kuningaskunnan on selitettävä syyt, joiden vuoksi se katsoo muutoksen vaikuttavan huomattavasti osallistumisehtoihin. Unionin ohjelmiin osallistumista käsittelevä erityiskomitea kokoontuu keskustelemaan asiasta 45 päivän kuluessa ilmoituksen vastaanottamisesta.

               3.Jollei Yhdistynyt kuningaskunta peru ilmoitustaan, lopettaminen tulee voimaan 45 päivän kuluttua päivästä, jona Yhdistynyt kuningaskunta on ilmoittanut asiasta. Tätä artiklaa sovellettaessa viitepäivänä pidetään päivää, jona lopettaminen tulee voimaan.

               4.Viitepäivästä alkaen Yhdistynyttä kuningaskuntaa ei pidetä maana, joka osallistuu lopettamisen kohteena olevaan ohjelmaan tai toimeen, ja erityisesti Yhdistynyt kuningaskunta tai sen yhteisöt eivät enää ole osallistumiskelpoisia UNPRO.1.4 artiklassa [Ohjelmasääntöjen noudattaminen] ja pöytäkirjassa I vahvistettujen edellytysten mukaisesti sellaisissa unionin myöntämismenettelyissä, joita ei ole saatettu päätökseen kyseisenä päivänä. Myöntämismenettely katsotaan päättyneeksi, jos sen tuloksena on tehty oikeudellisia sitoumuksia.

               5.Lopettaminen ei vaikuta ennen viitepäivää tehtyihin oikeudellisiin sitoumuksiin. Tätä sopimusta sovelletaan edelleen tällaisiin oikeudellisiin sitoumuksiin.

               6.Kun ohjelmaan tai toimeen osallistumisen lopettaminen tapahtuu tämän artiklan nojalla,

               (a)toiminnallinen rahoitusosuus, joka kattaa jo tehtyihin oikeudellisiin sitoumuksiin liittyvät kulut, on maksettava, kunnes kyseiset oikeudelliset sitoumukset on täytetty tai monivuotinen rahoituskehys, jonka puitteissa oikeudellista sitoumusta on rahoitettu, päättyy;

               (b)unioni laskee uudelleen sen vuoden toiminnallisen rahoitusosuuden, jona lopettaminen tapahtuu, UNPRO.2.1 artiklan [Rahoitusehdot] 8 kohdan viidennen alakohdan a alakohdan iii alakohdassa kuvattua menettelyä käyttäen. Seuraavina vuosina ei suoriteta muita rahoitusosuuksia kuin tämän artiklan a alakohdassa tarkoitettu rahoitusosuus;

               (c)osallistumismaksua mukautetaan toiminnallisen rahoitusosuuden mukautusta vastaavasti.

               4 jakso: Tulosten ja rahoituksen lisäämisen tarkastelu

               UNPRO.3.4 artikla: Tulosten tarkastelu

               1.Tulosten tarkastelua koskevaa menettelyä sovelletaan tässä artiklassa vahvistettujen edellytysten mukaisesti niihin unionin ohjelman tai toimen osiin, joihin sovelletaan UNPRO.2.2 artiklassa [Ohjelmat, joihin sovelletaan automaattista korjausmekanismia] tarkoitettua korjausmekanismia.

               2.Yhdistynyt kuningaskunta voi pyytää unionin ohjelmiin osallistumista käsittelevää erityiskomiteaa aloittamaan tulosten tarkastelua koskevan menettelyn, jos UNPRO 2.2 artiklan [Ohjelmat, joihin sovelletaan automaattista korjausmekanismia] 2 kohdassa vahvistetun menetelmän mukaisesti laskettu määrä on negatiivinen ja jos se on yli 12 prosenttia suurempi kuin Yhdistyneen kuningaskunnan vastaavat kyseisen ohjelman tai toimeen rahoitusosuudet sellaisina kuin ne on mukautettu UNPRO.2.1 artiklan [Rahoitusehdot] 8 kohdan nojalla.

               3.Unionin ohjelmiin osallistumista käsittelevän erityiskomitean on kolmen kuukauden kuluessa 2 kohdassa tarkoitetun pyynnön esittämispäivästä analysoitava asiaankuuluvat tuloksellisuuteen liittyvät tiedot ja hyväksyttävä kertomus, jossa ehdotetaan aiheellisia toimenpiteitä tuloksellisuuteen liittyvien kysymysten ratkaisemiseksi.

               Ensimmäisessä alakohdassa tarkoitettuja toimenpiteitä on sovellettava kahdentoista kuukauden ajan kertomuksen hyväksymisestä. Toimenpiteiden soveltamisen jälkeen kyseisen ajanjakson tuloksia koskevia tietoja käytetään Yhdistyneen kuningaskunnan tai sen yhteisöjen kanssa kyseisenä kalenterivuonna tehtyjen oikeudellisten sitoumusten alkuperäisten määrien ja Yhdistyneen kuningaskunnan samalta vuodelta maksaman vastaavan toiminnallisen rahoitusosuuden välisen erotuksen laskemiseen.

               Jos toisessa alakohdassa tarkoitettu erotus on negatiivinen ja suurempi kuin 16 prosenttia vastaavasta toiminnallisesta rahoitusosuudesta, Yhdistynyt kuningaskunta voi

               (a)ilmoittaa aikomuksestaan lopettaa osallistumisensa kyseiseen unionin ohjelmaan tai sen osaan 45 päivää ennen aiottua lopettamista ja lopettaa osallistumisensa UNPRO.3.3 artiklan [Ohjelmaan osallistumisen lopettaminen, jos unionin ohjelmaan tehdään huomattavia muutoksia] 3–6 kohdan mukaisesti; tai

               (b)pyytää unionin ohjelmiin osallistumista käsittelevää erityiskomiteaa toteuttamaan lisätoimenpiteitä heikkojen tulosten korjaamiseksi, myös tekemällä Yhdistyneen kuningaskunnan asianomaiseen unionin ohjelmaan osallistumista koskevia mukautuksia ja mukauttamalla Yhdistyneen kuningaskunnan tulevia rahoitusosuuksia kyseisen ohjelman osalta.

               UNPRO.3.5 artikla: Rahoituksen lisäämisen tarkastelu

               1.Yhdistynyt kuningaskunta voi ilmoittaa unionin ohjelmiin osallistumista käsittelevälle erityiskomitealle vastustavansa sille kuuluvan unionin ohjelmaa tai toimea koskevan rahoitusosuuden määrää, jos UNPRO.2.1 artiklassa [Rahoitusehdot] tarkoitettua maksusitoumusmäärärahojen kokonaismäärää lisätään yli 5 prosenttia verrattuna kyseisen unionin ohjelman tai toimen alkuperäisiin määrärahoihin ja joko vastaavaa enimmäismäärää on lisätty tai UNPRO.2.1 artiklan [Rahoitusehdot] 5 kohdassa tarkoitettua ulkoisten tulojen määrää on lisätty koko osallistumiskauden ajalta.

               2.Edellä 1 kohdassa tarkoitettu ilmoitus on tehtävä 60 päivän kuluessa päivästä, jona vahvistettu vuotuinen talousarvio tai siihen tehty oikaisu julkaistaan Euroopan unionin virallisessa lehdessä. Ilmoitus ei vaikuta Yhdistyneelle kuningaskunnalle asetettuun rahoitusosuuden maksamista koskevaan velvollisuuteen eikä UNPRO 2.1 artiklan [Rahoitusehdot] 8 kohdassa tarkoitetun mukautusmekanismin soveltamiseen.

               3.Unionin ohjelmiin osallistumista käsittelevän erityiskomitean on laadittava kertomus, ehdotettava aiheellisia toimenpiteitä ja päätettävä niiden toteuttamisesta kolmen kuukauden kuluessa tämän artiklan 2 kohdassa tarkoitetun ilmoituksen tekopäivästä. Osana näitä toimenpiteitä voidaan rajoittaa Yhdistyneen kuningaskunnan ja sen yhteisöjen osallistumista tietyntyyppisiin toimiin tai myöntämismenettelyihin taikka tarvittaessa muuttaa pöytäkirjaa I. Yhdistyneen kuningaskunnan osallistumisen rajoittamista pidetään poissulkemisena UNPRO 2.1 artiklan [Rahoitusehdot] 8 kohdassa tarkoitettua mukautusmekanismia sovellettaessa.

               4.Jos UNPRO.3.3 artiklan [Ohjelmaan osallistumisen lopettaminen, jos unionin ohjelmaan tehdään huomattavia muutoksia] 1 kohdan b alakohdassa tarkoitetut edellytykset täyttyvät, Yhdistynyt kuningaskunta voi lopettaa osallistumisensa pöytäkirjassa I tarkoitettuun unionin ohjelmaan tai toimeen UNPRO.3.3 artiklan [Ohjelmaan osallistumisen lopettaminen, jos unionin ohjelmaan tehdään huomattavia muutoksia] 2–6 kohdan mukaisesti.

               2 luku: Moitteeton varainhoito

               UNPRO.4.X-1 artikla: Soveltamisala

               Tätä lukua sovelletaan pöytäkirjoissa I ja II tarkoitettujen unionin ohjelmien ja toimien ja niiden puitteissa tarjottavien palvelujen osalta.

               1 jakso: Taloudellisten etujen suojaaminen ja takaisinperintä

               UNPRO.4.X artikla: Toiminnan harjoittaminen moitteettoman varainhoidon varmistamiseksi

               Tässä luvussa tarkoitetut Yhdistyneen kuningaskunnan ja unionin viranomaiset tekevät tämän luvun soveltamiseksi tiivistä yhteistyötä lakiensa ja asetustensa mukaisesti.

               Suorittaessaan tehtäviään Yhdistyneen kuningaskunnan alueella unionin toimihenkilöt ja tutkintaelimet toimivat Yhdistyneen kuningaskunnan lainsäädännössä edellytetyllä tavalla.

               UNPRO.4.1 artikla: Tarkastukset

               1.Unionilla on oikeus tehdä asiaan koskevien rahoitussopimusten ja yhden tai useamman unionin toimielimen asiassa sovellettavien säädösten mukaisesti teknisiä, tieteellisiä, taloudellisia tai muuntyyppisiä tarkastuksia kaikkien sellaisten Yhdistyneessä kuningaskunnassa asuvien luonnollisten henkilöiden tai sinne sijoittautuneiden oikeushenkilöiden tiloissa, jotka saavat unionin rahoitusta, sekä kaikkien sellaisten Yhdistyneessä kuningaskunnassa asuvien tai sinne sijoittautuneiden kolmansien osapuolten tiloissa, jotka osallistuvat unionin rahoituksen toteuttamiseen. Tällaisia tarkastuksia voivat suorittaa unionin toimielinten ja elinten, erityisesti Euroopan komission ja Euroopan tilintarkastustuomioistuimen, toimihenkilöt tai muut Euroopan komission unionin lainsäädännön mukaisesti valtuuttamat henkilöt.

               2.Unionin toimielinten ja elinten, erityisesti Euroopan komission ja Euroopan tilintarkastustuomioistuimen, toimihenkilöillä ja muilla Euroopan komission valtuuttamilla henkilöillä on oltava asianmukainen pääsy tiloihin, töihin ja asiakirjoihin (sähköisiin tai paperisiin tai molempiin) ja kaikkiin tietoihin, joita tarvitaan 1 kohdassa tarkoitettujen tarkastusten tekemiseen. Tällaiseen pääsyyn kuuluu oikeus saada paperikopio tai sähköinen kopio ja otteet kaikista tarkastuksen kohteena olevan luonnollisen henkilön, oikeushenkilön tai kolmannen osapuolen hallussa olevista asiakirjoista tai tietovälineen sisällöstä.

               3.Yhdistynyt kuningaskunta ei saa estää eikä asettaa mitään esteitä 2 kohdassa tarkoitettujen toimihenkilöiden ja muiden henkilöiden pääsylle Yhdistyneeseen kuningaskuntaan ja pääsylle tarkastuksen kohteena olevien henkilöiden tiloihin heidän hoitaessaan tässä artiklassa tarkoitettuja tehtäviään.

               4.Sen estämättä, että Yhdistyneen kuningaskunnan osallistuminen ohjelmaan tai toimeen keskeytetään tai lopetetaan, tämän osan ja/tai pöytäkirjan I joidenkin tai kaikkien määräysten soveltaminen keskeytetään tai tämän sopimuksen soveltaminen lopetetaan, tarkastukset voidaan suorittaa myös keskeytyksen tai lopettamisen voimaantulopäivän jälkeen yhden tai useamman unionin toimielimen asiassa sovellettavissa säädöksissä vahvistetuin ehdoin ja sellaisina kuin niistä määrätään asiaankuuluvissa rahoitussopimuksissa, jotka liittyvät unionin ennen keskeyttämisen tai lopettamisen voimaantulopäivää tekemiin unionin talousarvion toteuttamista koskeviin oikeudellisiin sitoumuksiin.

               UNPRO.4.2 artikla: Sääntöjenvastaisuuksien, petosten ja muiden unionin taloudellisia etuja vahingoittavien rikosten torjunta

               1.Euroopan komissiolla ja Euroopan petostentorjuntavirastolla (OLAF) on valtuudet tehdä hallinnollisia tutkimuksia, mukaan lukien paikalla suoritettavia tarkastuksia ja todentamisia, Yhdistyneen kuningaskunnan alueella. Euroopan komissio ja OLAF toimivat näihin tarkastuksiin, todentamisiin ja tutkimuksiin sovellettavien unionin säädösten mukaisesti.

               2.Yhdistyneen kuningaskunnan toimivaltaisten viranomaisten on ilmoitettava Euroopan komissiolle tai OLAFille kohtuullisen ajan kuluessa kaikista niiden tietoon tulleista seikoista tai epäilyistä, jotka liittyvät sääntöjenvastaisuuteen, petokseen tai muuhun unionin taloudellisia etuja vahingoittavaan laittomaan toimintaan.

               3.Paikalla tehtäviä tarkastuksia ja todentamisia voidaan suorittaa kaikkien sellaisten Yhdistyneessä kuningaskunnassa asuvien luonnollisten henkilöiden tai sinne sijoittautuneiden oikeushenkilöiden tiloissa, jotka saavat rahoitussopimukseen perustuvaa unionin rahoitusta, sekä kaikkien sellaisten Yhdistyneessä kuningaskunnassa asuvien tai sinne sijoittautuneiden kolmansien osapuolten tiloissa, jotka osallistuvat tällaisen unionin rahoituksen toteuttamiseen. Paikalla tehtävien tarkastusten ja todentamisten valmistelusta ja toteuttamisesta vastaa Euroopan komissio tai OLAF tiiviissä yhteistyössä Yhdistyneen kuningaskunnan nimeämän Yhdistyneen kuningaskunnan toimivaltaisen viranomaisen kanssa. Nimetylle viranomaiselle on ilmoitettava kohtuullisessa ajassa ennen tarkastuksia ja todentamisia niiden kohde, tarkoitus ja oikeusperusta, jotta se voi antaa tarvittavan avun. Tätä varten Yhdistyneen kuningaskunnan toimivaltaisten viranomaisten virkailijat voivat osallistua paikalla tehtäviin tarkastuksiin ja todentamisiin.

               4.Euroopan komission ja OLAFin henkilöstöllä on oltava pääsy kaikkiin tietoihin ja asiakirjoihin (sähköisiin tai paperisiin tai molempiin), jotka koskevat 3 kohdassa tarkoitettuja toimia ja joita tarvitaan paikalla tehtävien tarkastusten ja todentamisten asianmukaiseen suorittamiseen. Euroopan komission ja OLAFin henkilöstöllä on varsinkin valtuudet ottaa jäljennöksiä asiaankuuluvista asiakirjoista.

               5.Euroopan komissio tai OLAF ja Yhdistyneen kuningaskunnan toimivaltaiset viranomaiset päättävät tapauskohtaisesti, suorittavatko ne paikalla tehtävät tarkastukset ja todentamiset yhdessä, myös siinä tapauksessa, että molemmat osapuolet ovat toimivaltaisia suorittamaan tutkimuksia.

               6.Jos paikalla suoritettavan tarkastuksen ja tai todentamisen kohteena oleva henkilö, yhteisö tai kolmas osapuoli vastustaa paikalla tehtävää tarkastusta tai todentamista, Yhdistyneen kuningaskunnan viranomaisten on kansallisten sääntöjensä ja määräystensä mukaisesti avustettava Euroopan komissiota tai OLAFia, jotta nämä voivat täyttää velvollisuutensa ja suorittaa paikalla tehtävät tarkastukset ja todentamiset. Tähän apuun kuuluu asianmukaisten kansallisen lainsäädännön mukaisten varotoimenpiteiden toteuttaminen, mukaan lukien toimenpiteet todisteiden turvaamiseksi.

               7.Euroopan komissio tai OLAF ilmoittaa Yhdistyneen kuningaskunnan toimivaltaisille viranomaisille näiden tarkastusten ja todentamisten tuloksista. Erityisesti Euroopan komissio tai OLAF ilmoittaa mahdollisimman pian Yhdistyneen kuningaskunnan toimivaltaiselle viranomaiselle kaikki sääntöjenvastaisuuksiin liittyvät tosiseikat ja epäilyt, jotka ovat tulleet sen tietoon paikalla tehtävää tarkastusta tai todentamista suoritettaessa.

               8.Euroopan komissio voi määrätä ohjelman tai toimen toteuttamiseen osallistuville oikeushenkilöille tai luonnollisille henkilöille hallinnollisia toimenpiteitä ja seuraamuksia unionin lainsäädännön mukaisesti, sanotun kuitenkaan rajoittamatta Yhdistyneen kuningaskunnan lainsäädännön soveltamista.

               9.Tämän artiklan moitteettoman täytäntöönpanon varmistamiseksi Euroopan komissio tai OLAF ja Yhdistyneen kuningaskunnan toimivaltaiset viranomaiset vaihtavat säännöllisesti tietoja ja kuulevat toisiaan jommankumman tämän sopimuksen osapuolen pyynnöstä, jollei tätä ole kielletty unionin tai Yhdistyneen kuningaskunnan lainsäädännössä.

               10.Yhdistynyt kuningaskunnan on nimettävä yhteyspiste tehokkaan yhteistyön ja tietojenvaihdon helpottamiseksi OLAFin kanssa.

               11.Euroopan komission tai OLAFin ja Yhdistyneen kuningaskunnan toimivaltaisten viranomaisten välisessä tietojenvaihdossa on noudatettava asiassa sovellettavia luottamuksellisuusvaatimuksia. Tietojenvaihtoon sisältyvät henkilötiedot on suojattava sovellettavien sääntöjen mukaisesti.

               12.Jos Yhdistyneen kuningaskunnan kansalainen tai Yhdistyneessä kuningaskunnassa asuva luonnollinen henkilö tai sinne sijoittautunut oikeushenkilö saa pöytäkirjassa I lueteltujen unionin ohjelmien ja toimien puitteissa suoraan tai välillisesti unionin rahoitusta, myös osana suhteita tällaisen unionin rahoituksen toteuttamiseen osallistuvan kolmannen osapuolen kanssa, Yhdistyneen kuningaskunnan viranomaisten on tehtävä yhteistyötä niiden unionin viranomaisten tai unionin jäsenvaltioiden viranomaisten kanssa, joiden vastuulla on tutkia unionin taloudellisia etuja vahingoittavia rikoksia, asettaa niihin syyllistyneet ja osalliset syytteeseen ja tuomita heidät sovellettavan lainsäädännön ja kansainvälisten sopimusten mukaisesti, jotta kyseiset viranomaiset voivat suorittaa tehtävänsä, sanotun kuitenkaan rajoittamatta LAW.MUTAS.114 artiklan [Toimivaltaisen viranomaisen määritelmä] sovellettavuutta.

               UNPRO.4.3 artikla: Muutokset UNPRO.0.1 artiklaan, UNPRO.4.X-1 artiklaan, UNPRO.4.1 artiklaan [Tarkastukset] ja UNPRO.4.2 artiklaan [Sääntöjenvastaisuuksien, petosten ja muiden unionin taloudellisia etuja vahingoittavien rikosten torjunta]

               Unionin ohjelmiin osallistumista käsittelevä erityiskomitea voi muuttaa UNPRO.4.1 artiklaa [Tarkastukset] ja UNPRO.4.2 artikla [Sääntöjenvastaisuuksien, petosten ja muiden unionin taloudellisia etuja vahingoittavien rikosten torjunta], erityisesti yhden tai useamman unionin toimielimen säädöksiin säädökseen tehtyjen muutosten huomioon ottamiseksi.

               Unionin ohjelmiin osallistumista käsittelevä erityiskomitea voi muuttaa UNPRO.0.1 artiklaa [Soveltamisala] ja UNPRO.4.X-1 artiklaa [Soveltamisala] ulottaakseen tämän luvun soveltamisen muihin unionin ohjelmiin, toimiin ja palveluihin.

               UNPRO.4.4 artikla: Perintä ja täytäntöönpano

               1.Euroopan komission päätökset, joilla asetetaan maksuvelvollisuus muille oikeushenkilöille tai luonnollisille henkilöille kuin valtioille unionin ohjelmista, toimista tai hankkeista johtuvien vaateiden osalta, ovat täytäntöönpanokelpoisia Yhdistyneessä kuningaskunnassa. Yhdistyneen kuningaskunnan tehtävään nimeämän kansallisen viranomaisen on liitettävä päätökseen sen täytäntöönpanomääräys tutkimatta muuta kuin päätöksen aitouden. Yhdistyneen kuningaskunnan on ilmoitettava nimetty kansallinen viranomaisensa komissiolle ja Euroopan unionin tuomioistuimelle. Euroopan komissiolla on UNPRO.5.1 artiklan [Viestintä ja tietojenvaihto] mukaisesti valtuudet antaa tällaiset täytäntöönpanokelpoiset päätökset tiedoksi suoraan Yhdistyneessä kuningaskunnassa asuville henkilöille ja sinne sijoittautuneille oikeushenkilöille. Täytäntöönpano tapahtuu Yhdistyneen kuningaskunnan lakien mukaisesti.

               2.Unionin ohjelmia, toimia tai niiden osia koskevaan sopimukseen sisältyvän välityslausekkeen soveltamiseksi annetut Euroopan unionin tuomioistuimen tuomiot ja määräykset ovat täytäntöönpanokelpoisia Yhdistyneessä kuningaskunnassa samalla tavoin kuin tämän artiklan 1 kohdassa tarkoitetut Euroopan komission päätökset.

               3.Euroopan unionin tuomioistuimella on toimivalta tutkia 1 kohdassa tarkoitettujen komission päätösten laillisuuden ja keskeyttää niiden täytäntöönpano. Sellaisten valitusten käsittely, joissa täytäntöönpanon väitetään tapahtuneen virheellisesti, kuuluu kuitenkin Yhdistyneen kuningaskunnan tuomioistuinten toimivaltaan.

               2 jakso: Unionin ohjelmien toteuttamista koskevat muut säännöt

               UNPRO.5.1 artikla: Viestintä ja tietojenvaihto

               Unionin ohjelmien ja toimien toteuttamiseen tai valvontaan osallistuvilla unionin toimielimillä ja elimillä on valtuudet olla suoraan yhteydessä, myös sähköisiä tiedonvaihtojärjestelmiä käyttäen, kaikkiin sellaisiin Yhdistyneessä kuningaskunnassa asuviin luonnollisiin henkilöihin tai sinne sijoittautuneisiin oikeushenkilöihin, jotka saavat unionin rahoitusta, sekä kaikkiin sellaisiin Yhdistyneessä kuningaskunnassa asuviin tai sinne sijoittautuneisiin kolmansiin osapuoliin, jotka osallistuvat unionin rahoituksen toteuttamiseen. Tällaiset henkilöt, yhteisöt ja kolmannet osapuolet voivat toimittaa suoraan unionin toimielimille ja elimille kaikki asiaankuuluvat tiedot ja asiakirjat, jotka niiden on toimitettava unionin ohjelmaan tai toimeen sovellettavan unionin lainsäädännön tai kyseisen ohjelman tai toimen toteuttamiseksi tehtyjen sopimusten tai rahoitussopimusten nojalla.

               UNPRO.5.2 artikla: Tilastoyhteistyö

               Eurostat ja Yhdistyneen kuningaskunnan tilastoviranomainen voivat ottaa käyttöön järjestelyn, joka mahdollistaa yhteistyön asiaankuuluvissa tilastoasioissa ja jonka mukaan Eurostat tarjoaa Yhdistyneen kuningaskunnan tilastoviranomaisen suostumuksella Yhdistynyttä kuningaskuntaa koskevia tilastotietoja tämän osan soveltamista varten, erityisesti Yhdistyneen kuningaskunnan BKT:tä koskevia tietoja.

               3 luku: Yhdistyneen kuningaskunnan pääsy unionin ohjelmien puitteissa tarjottavien palvelujen piiriin

                  UNPRO.6 artikla: Palvelujen saatavuutta koskevat säännöt

               1.Jos Yhdistynyt kuningaskunta ei osallistu unionin ohjelmaan tai toimeen tämän osan 1 luvun [Yhdistyneen kuningaskunnan osallistuminen unionin ohjelmiin] mukaisesti, sillä voi silti olla pääsy unionin ohjelmien ja toimien puitteissa tarjottavien palvelujen piiriin tässä sopimuksessa, perussäädöksissä ja muissa unionin ohjelmien ja toimien toteuttamista koskevissa säännöissä vahvistettujen ehtojen ja edellytysten mukaisesti.

               2.Pöytäkirjassa II [Yhdistyneen kuningaskunnan pääsy tiettyjen ohjelmien ja toimien puitteissa perustettujen palvelujen piiriin] on tarvittaessa

               (a)yksilöitävä unionin ohjelmien ja toimien puitteissa tarjottavat palvelut, jotka ovat Yhdistyneen kuningaskunnan ja sen yhteisöjen saatavilla;

               (b)vahvistettava erityisehdot, jotka koskevat Yhdistyneen kuningaskunnan ja sen yhteisöjen mahdollisuutta käyttää palveluja. Kyseisten ehtojen on oltava tässä sopimuksessa ja perussäädöksissä vahvistettujen edellytysten mukaisia;

               (c)soveltuvin osin täsmennettävä Yhdistyneen kuningaskunnan rahoitus- tai luontoissuoritukset unionin ohjelmien ja toimien puitteissa tarjottavaan palveluun.

               3.Pöytäkirjan II hyväksymisestä ja mahdollisesta muuttamisesta vastaa unionin ohjelmiin osallistumista käsittelevä erityiskomitea.

               4.Päätöksen N:o 541/2014 5 artiklan 1 kohdassa säädetyt palvelut ovat kyseisen päätöksen 5 artiklan 2 kohdan mukaisesti Yhdistyneen kuningaskunnan sekä Yhdistyneessä kuningaskunnassa tai sieltä käsin toimivien julkisten ja yksityisten avaruusalusten omistajien ja operaattoreiden saatavilla siihen asti, kunnes pöytäkirjaan II sisällytetään vastaavaa saatavuutta koskevat määräykset, tai 31 päivään joulukuuta 2021.

               4 luku: [Uudelleentarkastelut]

               UNPRO.7 artikla: [Uudelleentarkastelulauseke]

               Unionin ohjelmiin osallistumista käsittelevä erityiskomitea tarkastelee pöytäkirjojen I ja II täytäntöönpanoa neljän vuoden kuluttua niiden soveltamisen alkamisesta niiden tietojen perusteella, jotka koskevat Yhdistyneeseen kuningaskunnan yhteisöjen osallistumista pöytäkirjojen I ja II kattamiin ohjelman, ohjelman osien, toimien tai palvelujen mukaisiin epäsuoriin ja suoriin toimiin.

               Unionin ohjelmiin osallistumista käsittelevä erityiskomitea keskustelee jommankumman osapuolen pyynnöstä muutoksista tai ehdotetuista muutoksista, jotka vaikuttavat ehtoihin, jotka koskevat Yhdistyneen kuningaskunnan osallistumista mihin tahansa pöytäkirjoissa I ja II lueteltuihin ohjelmiin, ohjelmien osiin, toimiin ja palveluihin, ja se voi tarvittaessa ehdottaa tämän sopimuksen soveltamisalaan kuuluvia aiheellisia toimenpiteitä.

               5 luku: Osallistumismaksu vuosina 2021–2026

               UNPRO.8 artikla: Osallistumismaksu vuosina 2021–2026

               UNPRO.2.1 artiklan [Rahoitusehdot] 4 kohdassa tarkoitetulla osallistumismaksulla on vuosina 2021–2026 seuraava arvo:

               2021: 0,5 %;

               2022: 1 %;

               2023: 1,5 %;

               2024: 2 %;

               2025: 2,5 %;

               2026: 3 %.

               KUUDES OSA: RIITOJENRATKAISU JA HORISONTAALISET MÄÄRÄYKSET

               I osasto: Riitojenratkaisu

               1 luku: Yleiset määräykset

               INST.9 artikla: Tavoite

               Tämän osaston tavoitteena on luoda tehokas ja toimiva järjestelmä osapuolten välisten, tämän sopimuksen ja sitä täydentävien sopimusten tulkintaan ja soveltamiseen liittyvien riitojen välttämiseksi ja ratkaisemiseksi, jotta voidaan saavuttaa yhteisesti sovittu ratkaisu, jos se on mahdollista.

               INST.10 artikla: Soveltamisala

               1.
                     Tätä osastoa sovelletaan, jollei 2, 3, 4 ja 5 kohdasta muuta johdu, osapuolten välisiin riitoihin, jotka koskevat tämän sopimuksen tai minkä tahansa sitä täydentävän sopimuksen määräysten, jäljempänä ’soveltamisalaan kuuluvat määräykset’, tulkintaa ja soveltamista.

               2.
                     Asiaan liittyviä määräyksiä ovat kaikki tämän sopimuksen ja mahdollisten sitä täydentävien sopimusten määräykset, lukuun ottamatta seuraavia:

               (a)Toisen osan ensimmäisen otsakkeen I osaston GOODS.17 artiklan [Kaupan suojakeinot] 1–6 kohta ja GOODS.21 artikla [Kulttuuriomaisuus],

               (b)Liite TBT-X [Lääkkeet],

               (c)Toisen osan ensimmäisen otsakkeen VII osasto [Pienet ja keskisuuret yritykset],

               (d)Toisen osan ensimmäisen otsakkeen X osasto [Hyvä sääntelykäytäntö ja sääntely-yhteistyö],

               (e)1 luvun [Yleiset säännökset] LPFS.1.1 artiklan [Tavoitteet ja periaatteet] 1, 2 ja 4 kohta ja LPFS.1.2 artiklan [Oikeus antaa sääntelyä, ennalta varautuva lähestymistapa ja tieteellinen ja tekninen tieto] 1 ja 3 kohta, 2 luku [Kilpailupolitiikka] sekä 2 luvun [Tukien valvonta] LPFS.3.9 artikla [Riippumaton viranomainen tai elin ja yhteistyö] ja LPFS.3.10 artikla [Tuomioistuimet]; ja toisen osan ensimmäisen otsakkeen XI osaston [Avoimen ja terveen kilpailun tasapuoliset toimintaedellytykset ja kestävä kehitys] 5 luku [Verotus] ja toisen osan ensimmäisen otsakkeen XI osaston [Avoimen ja terveen kilpailun tasapuoliset toimintaedellytykset ja kestävä kehitys] 9 luvun [Horisontaaliset ja institutionaaliset määräykset] LPFS.9.4 artiklan [Tasapainottaminen] 4–9 kohta,

               (f)Kolmas osa [Lainvalvonta ja rikosoikeudellinen yhteistyö], myös silloin, kun sitä sovelletaan tämän sopimuksen muiden määräysten soveltamisalaan kuuluviin tilanteisiin,

               (g)Neljäs osa [Temaattinen yhteistyö],

               (h)Kuudennen osan [Riitojenratkaisu ja horisontaaliset määräykset] II osasto [Yhteistyön perusta],

               (i)Seitsemännen osan FINPROV.10A artikla [Väliaikainen määräys henkilötietojen toimittamisesta Yhdistyneelle kuningaskunnalle], ja

               (j)Pöytäkirja turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä.

               3.
                     Osapuoli voi panna asian vireille kumppanuusneuvostossa 2 kohdassa tarkoitetuista määräyksistä johtuvia velvoitteita koskevan riidan ratkaisemiseksi.

               4.
                     Edellä 2 kohdassa tarkoitettuihin määräyksiin sovelletaan INST.11 artiklaa [Yksinoikeus].

               5.
                     Sen estämättä, mitä 1 ja 2 kohdassa määrätään, tätä osastoa ei sovelleta riitoihin, jotka koskevat sosiaaliturvan yhteensovittamista koskevan pöytäkirjan tai sen liitteiden määräysten tulkintaa ja soveltamista yksittäistapauksissa.

               INST.11 artikla: Yksinoikeus

               Osapuolet sitoutuvat siihen, että ne eivät hae tämän sopimuksen tai sitä täydentävän sopimuksen määräysten tulkintaa tai soveltamista koskevaan riitaansa ratkaisua muun kuin tässä sopimuksessa määrätyn riitojenratkaisumekanismin kautta.

               INST.12 artikla: Oikeuspaikan valinta, kun on kyse toisesta kansainvälisestä sopimuksesta johtuvasta olennaisilta osin vastaavasta velvoitteesta

               1.
                     Jos syntyy riita, jonka mukaan tietyn toimenpiteen väitetään rikkovan tämän sopimuksen tai sitä täydentävän sopimuksen mukaista velvoitetta ja olennaisilta osin vastaavaa sellaiseen toiseen kansainväliseen sopimukseen kuuluvaa velvoitetta, jonka sopimuspuolia kummatkin osapuolet ovat, WTO-sopimus mukaan luettuna, muutosta hakeva osapuoli valitsee oikeuspaikan, jossa riita ratkaistaan.

               2.
                     Kun osapuoli on valinnut oikeuspaikan ja aloittanut tämän osaston tai toisen kansainvälisen sopimuksen mukaiset riitojenratkaisumenettelyt, se ei saa aloittaa riitojenratkaisumenettelyjä toisen kansainvälisen sopimuksen nojalla 1 kohdassa tarkoitetun toimenpiteen osalta, ellei ensin valittu oikeuspaikka pysty tekemään ratkaisuja menettelyllisten tai oikeudenkäyttöön liittyvien syiden vuoksi.

               3.
                     Tämän artiklan mukaan

               (a)osapuolen katsotaan aloittaneen tämän osaston mukaiset riitojenratkaisumenettelyt, jos se pyytää välimieslautakunnan asettamista INST.14 artiklan [Välimiesmenettelyt] nojalla;

               (b)osapuolen katsotaan aloittaneen WTO-sopimuksen mukaiset riitojenratkaisumenettelyt, jos se pyytää paneelin asettamista WTO:n riitojen ratkaisusta annettuja sääntöjä ja menettelyjä koskevan sopimuksen 6 artiklan mukaisesti; ja

               (c)minkä tahansa muun sopimuksen mukaiset riitojenratkaisumenettelyt katsotaan aloitetuksi, jos ne aloitetaan kyseisen sopimuksen asiaa koskevien määräysten mukaisesti.

               4.
                     Mikään tässä sopimuksessa tai sitä täydentävissä sopimuksissa ei estä osapuolta keskeyttämästä velvoitteita, jotka WTO:n riitojenratkaisuelin on hyväksynyt tai jotka on hyväksytty sellaisen toisen kansainvälisen sopimuksen riitojenratkaisumenettelyissä, jonka osapuolia osapuolet ovat, sanotun kuitenkaan rajoittamatta 2 kohdan soveltamista. Osapuolta ei voida estää keskeyttämästä tämän osaston mukaisia velvoitteita vetoamalla WTO-sopimukseen tai mihinkään muuhun osapuolten väliseen kansainväliseen sopimukseen.

               2 luku: Menettely

               INST.13 artikla: Neuvottelut

               1.
                     Jos osapuoli, jäljempänä ’kantajaosapuoli’, katsoo, että toinen osapuoli, jäljempänä ’vastaajaosapuoli’, on rikkonut tästä sopimuksesta tai sitä täydentävästä sopimuksesta johtuvia velvoitteita, osapuolten on pyrittävä ratkaisemaan asia käymällä vilpittömässä mielessä neuvotteluja päästäkseen yhteisesti sovittuun ratkaisuun.

               2.
                     Kantajaosapuoli voi pyytää neuvottelujen aloittamista toimittamalla vastaajaosapuolelle kirjallisen pyynnön. Kantajaosapuolen on ilmoitettava kirjallisessa pyynnössään pyynnön syyt, mukaan lukien kyseessä olevat toimenpiteet ja pyynnön oikeusperusta sekä asiaan liittyvät määräykset, joita se pitää sovellettavina.

               3.
                     Vastaajaosapuolen on vastattava pyyntöön viipymättä ja joka tapauksessa viimeistään kymmenen päivän kuluttua sen toimittamisesta. Neuvottelut on käytävä 30 päivän kuluessa siitä, kun pyyntö on toimitettu henkilökohtaisesti tai muuta osapuolten sopimaa viestintävälinettä käyttäen. Jos neuvotteluja käydään henkilökohtaisesti, niitä käydään vastaajaosapuolen alueella, jolleivät osapuolet toisin sovi.

               4.
                     Neuvottelut katsotaan saatetuiksi päätökseen 30 päivän kuluessa pyynnön toimittamisesta, jolleivät osapuolet sovi jatkavansa neuvotteluja.

               5.
                     Kiireellisiä asioita koskevat neuvottelut, mukaan lukien pilaantuvia tavaroita taikka kausitavaroita tai -palveluja koskevat neuvottelut, pidetään viimeistään 20 päivän kuluttua pyynnön toimittamisesta. Neuvottelut katsotaan saatetuiksi päätökseen noiden 20 päivän kuluessa, jolleivät osapuolet sovi jatkavansa neuvotteluja.

               6.
                     Kummankin osapuolen on toimitettava riittävät tosiasioihin perustuvat tiedot, jotta kyseessä oleva toimenpide voidaan tutkia perusteellisesti, mukaan lukien tutkimus siitä, miten toimenpide voi vaikuttaa tämän sopimuksen tai sitä täydentävän sopimuksen soveltamiseen. Kumpikin osapuoli pyrkii varmistamaan, että neuvotteluihin osallistuu sellaisia toimivaltaisten viranomaisten työntekijöitä, joilla on asiantuntemusta neuvotteluissa käsiteltävästä asiasta.

               7.
                     Kantajaosapuolen pyynnöstä tämän artiklan 3 kohdassa tarkoitetut neuvottelut käydään erityiskomiteassa tai kumppanuusneuvostossa, mikäli riita koskee muuta kuin toisen osan ensimmäisen otsakkeen I–VII osastoa, VIII osaston neljättä lukua [Energia ja raaka-aineet] tai IX–XII osastoa tai kuudennetta otsaketta. Erityiskomitea voi milloin tahansa päättää saattaa asian kumppanuusneuvoston käsiteltäväksi. Kumppanuusneuvosto voi myös oma-aloitteisesti ottaa asian käsiteltäväkseen. Erityiskomitea tai mahdollisesti kumppanuusneuvosto voi ratkaista riidan päätöksellä. Tämän artiklan 3 kohdassa tarkoitettuja määräaikoja sovelletaan. Kokouspaikkaan sovelletaan erityiskomitean tai mahdollisesti kumppanuusneuvoston työjärjestystä.

               8.
                     Neuvottelut ja erityisesti kaikki luottamuksellisiksi ilmoitetut tiedot ja osapuolten neuvottelujen aikana esittämät kannat ovat luottamuksellisia eivätkä vaikuta kummankaan osapuolen oikeuksiin mahdollisessa myöhemmässä menettelyssä.

               INST.14 artikla: Välimiesmenettely

               1.
                     Kantajaosapuoli voi pyytää välimieslautakunnan asettamista, jos

               (a)vastaajaosapuoli ei vastaa neuvottelupyyntöön kymmenen päivän kuluessa sen toimittamisesta;

               (b)neuvotteluja ei järjestetä INST.13 artiklan [Kuuleminen] 3, 4 tai 5 kohdassa tarkoitetuissa määräajoissa;

               (c)osapuolet sopivat, että neuvotteluja ei järjestetä; tai

               (d)neuvottelut on saatettu päätökseen ilman, että yhteisesti sovittuun ratkaisuun on päästy.

                2.
                     Välimieslautakunnan asettamista koskeva pyyntö on tehtävä vastaajaosapuolelle toimitettavalla kirjallisella pyynnöllä. Kantajaosapuolen on pyynnössään nimenomaisesti yksilöitävä kyseessä oleva toimenpide ja selitettävä, miten toimenpide rikkoo asiaan liittyviä määräyksiä, niin, että kanteen oikeusperusta käy selvästi ilmi.

               INST.15 artikla: Välimieslautakunnan asettaminen

               1.
                     Välimieslautakunta koostuu kolmesta välimiehestä.

               2.
                     Osapuolet kuulevat toisiaan sopiakseen välimieslautakunnan kokoonpanosta viimeistään kymmenen päivän kuluttua välimieslautakunnan asettamista koskevan pyynnön toimittamisesta.

               3.
                     Jos osapuolet eivät pääse sopimukseen välimieslautakunnan kokoonpanosta 2 kohdassa asetetussa määräajassa, kumpikin osapuoli nimeää INST.27 artiklan [Välimiesten luettelo] mukaisesti laaditusta alaluettelostaan välimiehen viimeistään viiden päivän kuluttua tämän artiklan 2 kohdassa asetetun määräajan päättymisestä. Jos jompikumpi osapuoli ei nimeä alaluettelostaan välimiestä mainitussa ajassa, kantajaosapuolta edustava kumppanuusneuvoston puheenjohtaja valitsee välimiehen arvalla viimeistään viiden päivän kuluttua määräajan päättymisestä sen osapuolen alaluettelosta, joka ei ole nimennyt välimiestä. Kantajaosapuolta edustava kumppanuusneuvoston puheenjohtaja voi valtuuttaa toisen henkilön valitsemaan välimiehen arvalla.

               4.
                     Jos osapuolet eivät pääse sopimukseen välimieslautakunnan puheenjohtajasta tämän artiklan 2 kohdassa asetetussa määräajassa, kantajaosapuolta edustava kumppanuusneuvoston puheenjohtaja valitsee välimieslautakunnan puheenjohtajan arvalla viimeistään viiden päivän kuluttua kyseisen määräajan päättymisestä INST.27 artiklan [Välimiesten luettelo] mukaisesti laaditusta puheenjohtajien alaluettelosta. Kantajaosapuolta edustava kumppanuusneuvoston puheenjohtaja voi valtuuttaa toisen henkilön valitsemaan välimieslautakunnan puheenjohtajan arvalla.

               5.
                     Jos jotain INST.27 artiklassa [Välimiesten luettelo] tarkoitetuista luetteloista ei ole laadittu tai jokin luettelo ei sisällä riittävästi nimiä silloin, kun 3 tai 4 kohdassa tarkoitettu valinta tehdään, välimiehet on valittava arvalla niiden henkilöiden joukosta, joita toinen osapuoli tai molemmat osapuolet ovat virallisesti ehdottaneet liitteen INST-X [Työjärjestys] mukaisesti.

               6.
                     Välimieslautakunnan asettamispäivä on päivä, jona viimeinen kolmesta valitusta välimiehestä on ilmoittanut osapuolille hyväksyvänsä nimityksensä liitteen INST-X [Työjärjestys] mukaisesti.

               INST.16 artikla: Välimiehiä koskevat vaatimukset

               1.Kaikkia välimiehiä koskevat seuraavat vaatimukset:

               (a)välimiehillä on oltava todistettavaa asiantuntemusta lainsäädännön ja kansainvälisen kaupan alalla, mukaan lukien toisen osan ensimmäisen otsakkeen [Kauppa] I–VII osaston, VIII osaston neljännen luvun [Energia ja raaka-aineet] ja IX–XII osaston tai toisen osan kuudennen otsakkeen [Muut määräykset] soveltamisalaan kuuluvissa erityiskysymyksissä, tai lainsäädännön alalla ja missä tahansa muissa tämän sopimuksen ja mahdollisten täydentävien sopimusten soveltamisalaan kuuluvissa asioissa, ja puheenjohtajalla on lisäksi oltava kokemusta riitojenratkaisumenettelyistä;

               (b)välimiehillä ei saa olla sidoksia kumpaankaan osapuoleen eivätkä he saa ottaa näiltä ohjeita;

               (c)välimiesten on toimittava yksilöinä eivätkä he saa ottaa ohjeita miltään organisaatiolta tai hallitukselta riitaan liittyvissä kysymyksissä; ja

               (d)välimiesten on noudatettava liitettä INST-X [Käytännesäännöt].]

               2.
                     Välimiesten on oltava henkilöitä, joiden riippumattomuus on kiistaton ja jotka täyttävät omassa maassaan korkeiden tuomarinvirkojen kelpoisuusvaatimukset tai ovat tunnetusti päteviä lainoppineita.

               3.
                     Tietyn riidan kohteena olevan kysymyksen vuoksi osapuolet voivat sopia poikkeavansa 1 kohdan a alakohdassa luetelluista vaatimuksista.

               INST.17 artikla: Välimieslautakunnan tehtävät

               Välimieslautakunnan

               (a)on arvioitava sen käsiteltäväksi annettu asia objektiivisesti, mihin kuuluu muun muassa tapauksen tosiseikkojen objektiivinen arviointi sekä kyseisten toimenpiteiden sovellettavuus ja niiden yhdenmukaisuus asiaan liittyvien määräysten kanssa;

               (b)on esitettävä päätöksissään ja ratkaisuissaan tosiseikkoja ja oikeudellisia seikkoja koskevat havainnot, sekä tekemiensä havaintojen ja päätelmien perustelut; ja

               (c)olisi kuultava säännöllisesti osapuolia ja tarjottava riittävät mahdollisuudet yhteisesti sovittuun ratkaisuun pääsemiseksi.

               INST.18 artikla: Toimeksianto

               1.
                     Jolleivät osapuolet toisin sovi viimeistään viiden päivän kuluttua välimieslautakunnan asettamispäivästä, välimieslautakunnan toimeksiantona on

               ”tarkastella välimieslautakunnan asettamista koskevassa pyynnössä tarkoitettua asiaa tämän sopimuksen tai sitä täydentävän sopimuksen asiaan liittyvien määräysten pohjalta, päättää, onko tarkasteltavana oleva toimenpide INST.10 artiklassa [Soveltamisala] tarkoitettujen asiaan liittyvien määräysten mukainen, sekä antaa ratkaisu INST.20 artiklan [Välimieslautakunnan ratkaisu] mukaisesti”.

               2.
                     Jos osapuolet sopivat muusta kuin 1 kohdassa tarkoitetusta toimeksiannosta, niiden on ilmoitettava sovitusta toimeksiannosta välimieslautakunnalle 1 kohdassa tarkoitetun määräajan kuluessa.

               INST.19 artikla: Kiireellinen menettely

               1.
                     Jos osapuoli sitä pyytää, välimieslautakunnan on päätettävä viimeistään kymmenen päivän kuluttua asettamisensa jälkeen, koskeeko asia kiireellisiä kysymyksiä.

               2.
                     Mikäli asia on kiireellinen, INST.20 artiklassa [Välimieslautakunnan ratkaisu] vahvistetut määräajat ovat puolet niissä määrätyistä määräajoista.

               INST.20 artikla: Välimieslautakunnan ratkaisu

               1.
                     Välimieslautakunnan on annettava osapuolille väliraportti 100 päivän kuluessa välimieslautakunnan asettamispäivästä. Jos välimieslautakunta katsoo, että tätä määräaikaa ei pystytä noudattamaan, välimieslautakunnan puheenjohtajan on ilmoitettava asiasta kirjallisesti osapuolille ja mainittava syyt viivästykseen sekä päivä, jona välimieslautakunta aikoo antaa väliraporttinsa. Välimieslautakunnan on joka tapauksessa annettava väliraporttinsa viimeistään 130 päivän kuluessa välimieslautakunnan asettamispäivästä.

               2.
                     Kumpikin osapuoli voi toimittaa välimieslautakunnalle 14 päivän kuluessa väliraportin antamisesta kirjallisen pyynnön tarkistaa tiettyjä väliraportin kohtia. Osapuoli voi tehdä huomautuksia toisen osapuolen pyynnöstä kuuden päivän kuluessa pyynnön toimittamisesta.

               3.
                     Jos 2 kohdassa tarkoitetussa määräajassa ei esitetä kirjallista pyyntöä tarkastella uudelleen tiettyjä väliraportin kohtia, väliraportista tulee välimieslautakunnan ratkaisu.

               4.
                     Välimieslautakunta antaa ratkaisunsa osapuolille 130 päivän kuluessa välimieslautakunnan asettamispäivästä. Jos välimieslautakunta katsoo, että tätä määräaikaa ei pystytä noudattamaan, sen puheenjohtajan on ilmoitettava asiasta kirjallisesti osapuolille ja mainittava syyt viivästykseen sekä päivä, jona välimieslautakunta aikoo antaa ratkaisunsa. Välimieslautakunnan on joka tapauksessa annettava ratkaisunsa viimeistään 160 päivän kuluessa välimieslautakunnan asettamispäivästä.

               5.
                     Ratkaisussa on tarkasteltava osapuolten mahdollisia kirjallisia pyyntöjä, jotka koskevat väliraporttia, ja siinä on selkeästi käsiteltävä osapuolten huomautuksia.

               6. Selkeyden vuoksi todetaan, että INST.17 artiklassa [Välimieslautakunnan tehtävät], INST.18 artiklassa [Toimeksianto], INST.28 artiklassa [Välimiesten korvaaminen] ja INST.29 artiklan [Välimieslautakunnan ratkaisut ja päätökset] 1, 3, 4 ja 6 kohdassa tarkoitettujen ilmaisujen ”ratkaisu” tai ”ratkaisut” katsotaan viittaavan myös välimieslautakunnan väliraporttiin.

               3 luku: Ratkaisun noudattaminen

               INST.21 artikla: Toimenpiteet ratkaisun noudattamiseksi

               1.
                     Jos välimieslautakunta toteaa INST.20 artiklan [Välimieslautakunnan ratkaisu] 1 kohdassa tarkoitetussa ratkaisussaan, että vastaajaosapuoli on rikkonut tästä sopimuksesta tai sitä täydentävästä sopimuksesta johtuvaa velvoitetta, kyseisen osapuolen on toteutettava tarvittavat toimenpiteet noudattaakseen välittömästi välimieslautakunnan ratkaisua ja muuttaakseen toimintansa asiaan liittyvien määräysten mukaiseksi.

               2.
                     Vastaajaosapuolen on viimeistään 30 päivän kuluttua ratkaisun antamisesta ilmoitettava kantajaosapuolelle toimenpiteistä, jotka se on toteuttanut tai aikoo toteuttaa noudattaakseen ratkaisua.

               INST.22 artikla: Kohtuullinen määräaika

               1.
                     Jos loppuraportin välitön noudattaminen ei ole mahdollista, vastaajaosapuolen on ilmoitettava viimeistään 30 päivän kuluessa INST.20 artiklan [Välimieslautakunnan ratkaisu] 1 kohdassa tarkoitetun ratkaisun antamisesta kantajaosapuolelle kohtuullinen määräaika, jonka se tarvitsee voidakseen noudattaa INST.20 artiklan [Välimieslautakunnan ratkaisu] 1 kohdassa tarkoitettua ratkaisua. Osapuolet pyrkivät sopimaan ratkaisun noudattamista koskevan kohtuullisen määräajan pituudesta.

               2.
                     Jos osapuolet eivät ole sopineet kohtuullisen määräajan pituudesta, kantajaosapuoli voi aikaisintaan 20 päivän kuluttua 1 kohdassa tarkoitetun ilmoituksen toimittamisesta pyytää kirjallisesti, että alkuperäinen välimieslautakunta määrittää kohtuullisen määräajan pituuden. Välimieslautakunta antaa päätöksensä osapuolille 20 päivän kuluessa pyynnön toimittamispäivästä.

               3.
                     Vastaajaosapuoli toimittaa kantajaosapuolelle kirjallisen ilmoituksen siitä, miten se edistyy INST.20 artiklan [Välimieslautakunnan ratkaisu] 1 kohdassa tarkoitetun ratkaisun noudattamisessa, vähintään kuukautta ennen kohtuullisen määräajan päättymistä.

               4.
                     Osapuolet voivat sopia kohtuullisen määräajan pidentämisestä.

               INST.23 artikla: Noudattamisen tarkastelu

               1.
                     Vastaajaosapuoli ilmoittaa viimeistään kohtuullisen määräajan päättymispäivänä kantajaosapuolelle kaikista toimenpiteistä, jotka se on toteuttanut noudattaakseen INST.20 artiklan [Välimieslautakunnan ratkaisu] 1 kohdassa tarkoitettua ratkaisua.

               2.
                     Jos osapuolet ovat erimielisiä jonkin ratkaisun noudattamiseksi toteutetun toimenpiteen olemassaolosta tai sen yhteensopivuudesta asiaan liittyvien määräysten kanssa, kantajaosapuoli voi pyytää kirjallisesti alkuperäistä välimieslautakuntaa ratkaisemaan asian. Pyynnössä on yksilöitävä kyseessä oleva toimenpide ja selitettävä, miten toimenpide rikkoo asiaan liittyviä määräyksiä, niin, että valituksen oikeusperusta käy selvästi ilmi. Välimieslautakunta antaa päätöksensä osapuolille 45 päivän kuluessa pyynnön toimittamispäivästä.

               INST.24 artikla: Väliaikaiset korjaavat toimenpiteet

               1.
                     Vastaajaosapuoli esittää kantajaosapuolen pyynnöstä ja tätä kuultuaan tarjouksen väliaikaisesta korvauksesta, jos

               a)
                     vastaajaosapuoli ilmoittaa kantajaosapuolelle, ettei sen ole mahdollista noudattaa INST.20 artiklan [Välimieslautakunnan ratkaisu] 1 kohdassa tarkoitettua ratkaisua; tai

               b)
                     vastaajaosapuoli ei tee ilmoitusta ratkaisun noudattamiseksi toteutetuista toimenpiteistä INST.21 artiklassa [Toimenpiteet ratkaisun noudattamiseksi] tarkoitetun määräajan kuluessa tai ennen kohtuullisen ajan päättymistä; tai

               c)
                     välimieslautakunta toteaa, että toimenpiteitä ratkaisun noudattamiseksi ei ole toteutettu lainkaan tai että ratkaisun noudattamiseksi toteutetut toimenpiteet ovat asiaan liittyvien määräysten vastaisia.

               2.
                     Kantajaosapuoli voi kaikissa edellä 1 kohdan a, b ja c alakohdassa tarkoitetuissa tilanteissa toimittaa vastaajaosapuolelle kirjallisen ilmoituksen aikomuksestaan keskeyttää asiaan liittyvien määräysten mukaisten velvoitteidensa täyttämisen, jos

               a)
                     kantajaosapuoli päättää olla esittämättä 1 kohdassa tarkoitettua pyyntöä; tai

               b)
                     1 kohdassa tarkoitettu pyyntö on esitetty mutta osapuolet eivät sovi väliaikaisesta korvauksesta 20 päivän kuluessa kohtuullisen ajan päättymisestä tai INST.23 artiklassa [Noudattamisen tarkastelu] tarkoitetun välimieslautakunnan ratkaisun antamisesta.

               Ilmoituksessa on tarkennettava aiottu velvoitteiden keskeyttämisen taso.

               3.  Velvoitteiden keskeyttämiseen sovelletaan seuraavia ehtoja:

               a) Toisen osan neljännen otsakkeen [Sosiaaliturvan yhteensovittaminen ja lyhytaikaiset viisumit], sosiaaliturvajärjestelmien yhteensovittamista koskevan pöytäkirjan tai sen liitteiden tai viidennen osan [Unionin ohjelmat] mukaisia velvoitteita ei voida keskeyttää tämän artiklan nojalla;

               b) Poiketen siitä, mitä a alakohdassa määrätään, viidennen osan [Unionin ohjelmat] mukaisten velvoitteiden soveltaminen voidaan keskeyttää ainoastaan, jos INST.20 artiklan [Välimieslautakunnan ratkaisu] 1 kohdassa tarkoitettu ratkaisu koskee viidennen osan [Unionin ohjelmat] tulkintaa ja täytäntöönpanoa;

               c) Muiden kuin viidennen osan [Unionin ohjelmat] mukaisten velvoitteiden soveltamista ei voida keskeyttää, jos INST.20 artiklan [Välimieslautakunnan ratkaisu] 1 kohdassa tarkoitettu ratkaisu koskee viidennen osan [Unionin ohjelmat] tulkintaa ja täytäntöönpanoa; ja

               d) Toisen osan ensimmäisen otsakkeen II osaston [Palvelut ja investoinnit] mukaisia rahoituspalveluja koskevia velvoitteita ei voida keskeyttää tämän artiklan nojalla, ellei INST.20 artiklan [Välimieslautakunnan ratkaisu] 1 kohdassa tarkoitettu ratkaisu koske toisen osan ensimmäisen otsakkeen II osaston [Palvelut ja investoinnit] mukaisten rahoituspalveluja koskevien velvoitteiden tulkintaa ja soveltamista.

               4.
                     Jos osapuoli ei edelleenkään noudata aiemmalla osapuolten välisellä sopimuksella perustetun välimieslautakunnan ratkaisua, toinen osapuoli voi keskeyttää INST.10 artiklassa [Soveltamisala] tarkoitettujen tämän sopimuksen piiriin kuuluvien määräysten mukaisten velvoitteiden noudattamisen. 3 kohdan a alakohdan sääntöä lukuun ottamatta kaikkiin sääntöihin, jotka liittyvät määräysten noudattamatta jättämisestä johtuviin väliaikaisiin oikeussuojakeinoihin ja tällaisten toimenpiteiden uudelleentarkasteluun, sovelletaan aiempaa sopimusta.

               5.
                     Velvoitteiden keskeyttäminen ei saa ylittää rikkomisesta johtuvien mitätöivien tai heikentävien vaikutusten tasoa.

               6.
                     Jos välimieslautakunta on vahvistanut toisen osan ensimmäisen otsakkeen [Kauppa] tai kolmannen otsakkeen [Tieliikenne] rikkomisen, keskeyttämistä voidaan soveltaa saman otsakkeen toisessa osastossa kuin siinä, jossa välimieslautakunta on todennut rikkomisen, erityisesti jos kantajaosapuoli katsoo, että tällainen keskeyttäminen kannustaa tehokkaasti noudattamaan määräyksiä.

               7.
                     Jos välimieslautakunta on vahvistanut toisen otsakkeen [Ilmailu] rikkomisen:

               a) kantajaosapuolen olisi ensin pyrittävä keskeyttämään sen osaston mukaiset velvoitteet, jossa välimieslautakunta on vahvistanut rikkomisen;

               b) jos kantajaosapuoli katsoo, ettei ole käytännöllistä tai tehokasta keskeyttää velvoitteita sen osaston osalta, jossa välimieslautakunta on todennut rikkomisen, se voi pyrkiä keskeyttämään saman otsakkeen jonkin toisen osaston velvoitteiden soveltamisen.

               8.
                     Jos välimieslautakunta on vahvistanut toisen osan ensimmäisen otsakkeen [Kauppa], toisen otsakkeen [Ilmailu], kolmannen otsakkeen [Tieliikenne] tai viidennen otsakkeen [Kalastus] rikkomisen ja jos kantajaosapuoli katsoo, ettei ole käytännöllistä tai tehokasta keskeyttää velvoitteita samassa otsakkeessa kuin se, jossa välimieslautakunta on vahvistanut rikkomisen, ja että olosuhteet ovat riittävän vakavat, se voi pyrkiä keskeyttämään muiden soveltamisalaan kuuluvien määräysten mukaiset velvoitteet.

               9.
                     Jos kyseessä on 7 kohdan b alakohta ja 8 kohta, kantajaosapuolen on perusteltava päätöksensä.

               10.
                     Kantajaosapuoli voi keskeyttää velvoitteidensa täyttämisen kymmenen päivän kuluttua 2 kohdassa tarkoitetun ilmoituksen toimituspäivästä, paitsi jos vastaajaosapuoli esittää 11 kohdassa tarkoitetun pyynnön.

               11.
                     Jos vastaajaosapuoli katsoo, että ilmoitettu velvoitteiden keskeyttämisen taso ylittää rikkomisesta johtuvien mitätöivien tai heikentävien vaikutusten tason tai että 7 kohdan b alakohdassa, 8 kohdassa tai 9 kohdassa vahvistettuja periaatteita ja menettelyjä ei ole noudatettu, se voi esittää alkuperäiselle välimieslautakunnalle asian ratkaisemista koskevan kirjallisen pyynnön ennen 10 kohdassa asetetun kymmenen päivän jakson päättymistä. Välimieslautakunta toimittaa osapuolille ratkaisunsa velvoitteiden keskeyttämisen tasosta 30 päivän kuluessa kyseisen pyynnön esittämisestä. Velvoitteita ei saa keskeyttää ennen kuin välimieslautakunta on antanut ratkaisunsa. Velvoitteiden keskeyttämisessä on noudatettava tätä ratkaisua.

               12.
                     Välimieslautakunta, joka toimii 11 kohdan nojalla, ei tarkastele keskeytettävien velvoitteiden luonnetta, vaan sen on määritettävä, ylittääkö keskeytyksen taso rikkomisen aiheuttamia mitätöiviä tai heikentäviä vaikutuksia vastaavan tason. Jos välimiesmenettelyssä käsiteltävään asiaan kuitenkin sisältyy väite, jonka mukaan 7 kohdan b alakohdassa, 8 kohdassa tai 9 kohdassa vahvistettuja periaatteita ja menettelyjä ei ole noudatettu, välimieslautakunta tutkii vaatimuksen. Jos välimieslautakunta toteaa, että näitä periaatteita ja menettelyjä ei ole noudatettu, kantajaosapuolen on sovellettava niitä 7 kohdan b alakohdan, 8 kohdan ja 9 kohdan mukaisesti. Osapuolet hyväksyvät välimieslautakunnan ratkaisun lopullisena eivätkä pyydä toista välimiesmenettelyä. Tämä kohta ei saa missään tapauksessa viivästyttää päivämäärää, josta alkaen kantajaosapuolella on oikeus keskeyttää tämän artiklan mukaisten velvoitteiden soveltaminen.

               13.
                     Velvoitteiden keskeyttäminen tai tässä artiklassa tarkoitettu korvaus ovat tilapäisiä eikä niitä sovelleta sen jälkeen, kun

               a)
                     osapuolet ovat päässeet yhteisesti sovittuun ratkaisuun INST.31 artiklan [Yhteisesti sovittu ratkaisu] mukaisesti;

               b)
                     osapuolet ovat päässeet sopimukseen siitä, että vastaajaosapuolen toiminnasta on tullut ratkaisun noudattamiseksi toteutettujen toimenpiteiden myötä asiaan liittyvien määräysten mukaista; tai

               c)
                     kaikki ratkaisun noudattamiseksi toteutetut toimenpiteet, jotka välimieslautakunta on todennut asiaan liittyvien määräysten vastaisiksi, on peruutettu tai niitä on muutettu niin, että vastaajaosapuolen toiminnasta on tullut kyseisten asiaan liittyvien määräysten mukaista.

               INST.25 artikla: Väliaikaisten korjaavien toimenpiteiden jälkeen toteutettujen ratkaisun noudattamista koskevien toimenpiteiden tarkastelu

               1.
                     Vastaajaosapuolen on ilmoitettava kantajaosapuolelle kaikista toimenpiteistä, joita se on toteuttanut joko velvoitteiden keskeytyksen tai väliaikaisen korvauksen soveltamisen jälkeen. Tämän artiklan 2 kohdan mukaisia tapauksia lukuun ottamatta kantajaosapuoli lopettaa velvoitteiden keskeyttämisen 30 päivän kuluessa ilmoituksen toimittamisesta. Jos asiassa on sovellettu korvausta, vastaajaosapuoli voi 2 kohdan mukaisia tapauksia lukuun ottamatta lopettaa tällaisen korvauksen soveltamisen 30 päivän kuluessa siitä, kun se on toimittanut ilmoituksensa ratkaisun noudattamisesta.

               2.
                     Jos osapuolet eivät 30 päivän kuluessa ilmoituksen toimittamisesta pääse yhteisymmärrykseen siitä, muuttaako ilmoitettu toimenpide vastaajaosapuolen toiminnan asiaan liittyvien määräysten mukaiseksi, kantajaosapuoli pyytää kirjallisesti alkuperäistä välimieslautakuntaa ratkaisemaan asian. Välimieslautakunnan on toimitettava ratkaisunsa osapuolille 46 päivän kuluessa kyseisen pyynnön esittämisestä. Jos välimieslautakunta toteaa, että toteutettu toimenpide on asiaan liittyvien määräysten mukainen, joko velvoitteiden keskeytys tai korvausten soveltaminen on lopetettava. Velvoitteiden keskeytyksen tai sovellettavan korvauksen tasoa on tarvittaessa muutettava välimieslautakunnan ratkaisun mukaisesti.

               4 luku: Menettelyä koskevat yleiset määräykset

               INST.26 artikla: Tietojen vastaanottaminen

               1.
                     Välimieslautakunta voi osapuolen pyynnöstä tai omasta aloitteestaan pyytää osapuolilta asian kannalta merkityksellisiä tietoja, joita se pitää tarpeellisina ja asianmukaisina. Osapuolten on vastattava tällaisiin välimieslautakunnan tietopyyntöihin viipymättä ja kaikilta osin.

               2.
                     Välimieslautakunta voi osapuolen pyynnöstä tai omasta aloitteestaan pyytää miltä tahansa taholta mitä tahansa tietoja, joita se pitää asianmukaisina. Välimieslautakunta voi myös pyytää asiantuntijalausuntoa, jos se pitää tätä tarkoituksenmukaisena, kunhan se noudattaa tässä osapuolten sopimia ehtoja.

               3.
                     Välimieslautakunta tutkii osapuolen luonnollisten henkilöiden tai osapuolen alueelle sijoittautuneiden oikeushenkilöiden esittämät amicus curiae ‑huomautukset liitteen INST-X [Työjärjestys] mukaisesti.

               4.
                     Välimieslautakunnan on saatettava osapuolten saataville kaikki tämän artiklan nojalla saamansa tiedot, ja osapuolet voivat esittää välimieslautakunnalle huomautuksensa kyseisistä tiedoista.

               INST.27 artikla: Välimiesten luettelo

               1.
                     Kumppanuusneuvoston on laadittava 180 päivän kuluessa tämän sopimuksen voimaantulosta luettelo tämän sopimuksen tai sitä täydentävien sopimusten kattamiin erityisaloihin erikoistuneista henkilöistä, jotka haluavat ja voivat toimia välimieslautakunnan jäseninä. Luettelossa on oltava vähintään 15 henkilöä, ja sen on muodostuttava kolmesta alaluettelosta:

               (a)yhden alaluettelon muodostavat unionin ehdotusten perusteella valitut henkilöt;

               (b)yhden alaluettelon muodostavat Yhdistyneen kuningaskunnan ehdotusten perusteella valitut henkilöt; ja

               (c)yhden alaluettelon muodostavat henkilöt, jotka eivät ole kummankaan osapuolen kansalaisia ja joiden on määrä toimia välimieslautakunnan puheenjohtajina.

               Kussakin alaluettelossa on oltava vähintään viisi henkilöä. Kumppanuusneuvoston on varmistettava, että luettelossa on aina tämä vähimmäismäärä henkilöitä.

               2.
                     Kumppanuusneuvosto voi laatia lisäksi luetteloita henkilöistä, jotka ovat erikoistuneet tämän sopimuksen tai sitä täydentävien sopimusten kattamiin erityisaloihin. Tällaisia lisäluetteloita voidaan käyttää osapuolten suostumuksella välimieslautakunnan jäsenten valinnassa INST.15 artiklan [Välimieslautakunnan asettaminen] 3 ja 5 kohdassa määrätyn menettelyn mukaisesti. Lisäluetteloiden on jakauduttava kahteen alaluetteloon:

               (a)yhden alaluettelon muodostavat unionin ehdotusten perusteella valitut henkilöt; ja

               (b)yhden alaluettelon muodostavat Yhdistyneen kuningaskunnan ehdotusten perusteella valitut henkilöt.

               3.
                     Edellä 1 ja 2 kohdassa tarkoitetuissa luetteloissa ei saa olla henkilöitä, jotka ovat unionin toimielinten taikka Yhdistyneen kuningaskunnan tai jäsenvaltioiden hallitusten jäseniä, virkamiehiä tai muita toimihenkilöitä.

               INST.28 artikla: Välimiesten korvaaminen

               Jos tässä osastossa määrättyjen riitojenratkaisumenettelyjen aikana joku välimiehistä ei kykene osallistumaan tai eroaa tehtävästään tai hänet joudutaan korvaamaan siksi, ettei hän täytä käytännesäännöissä asetettuja vaatimuksia, sovelletaan INST.15 artiklan [Välimieslautakunnan perustaminen] mukaista menettelyä. Ratkaisun tai päätöksen antamisen määräaikaa on jatkettava sen verran kuin on tarpeen uuden välimiehen nimittämiseksi.

               INST.29 artikla: Välimieslautakunnan päätökset ja ratkaisut

               1.
                     Välimieslautakunnan keskustelut ovat luottamuksellisia. Välimieslautakunnan on kaikin keinoin pyrittävä siihen, että sen ratkaisut ja päätökset ovat yksimielisiä. Jos se ei ole mahdollista, välimieslautakunta ratkaisee asian enemmistöpäätöksellä. Välimiesten erillisiä lausuntoja ei julkaista missään tilanteessa.

               2.
                     Välimieslautakunnan päätökset ja ratkaisut sitovat sekä unionia että Yhdistynyttä kuningaskuntaa. Niillä ei luoda minkäänlaisia oikeuksia tai velvoitteita luonnollisille henkilöille tai oikeushenkilöille.

               3.
                     Välimieslautakunnan päätöksillä tai ratkaisuilla ei voida lisätä tai vähentää tämän sopimuksen ja sitä täydentävien sopimusten mukaisia osapuolten oikeuksia ja velvollisuuksia.

               4.
                     Selkeyden vuoksi todetaan, että välimieslautakunnalla ei ole toimivaltaa arvioida tätä sopimusta tai sitä täydentäviä sopimuksia väitetysti rikkovan toimenpiteen laillisuutta osapuolen sisäisen lainsäädännön nojalla. Havainnot, joita välimieslautakunta tekee osapuolten välistä riita-asiaa tutkiessaan, eivät sido kummankaan osapuolen kansallisia alemman tai ylemmän oikeusasteen tuomioistuimia siltä osin kuin on kyse asianomaisen osapuolen sisäiselle lainsäädännölle annettavasta tulkinnasta.

               4A.
                     Selkeyden vuoksi todetaan, että kummankaan osapuolen tuomioistuimilla ei ole toimivaltaa osapuolten välisten riitojen ratkaisemiseen tämän sopimuksen nojalla.

               5.
                     Kummankin osapuolen on asetettava välimieslautakunnan ratkaisut ja päätökset yleisesti saataville, kunhan luottamukselliset tiedot suojataan.

               6.
                     Osapuolten välimieslautakunnalle toimittamia tietoja on käsiteltävä LIITTEESSÄ INST-X [Työjärjestys] annettujen salassapitosuojaa koskevien sääntöjen mukaisesti.

               INST.30 artikla: Välimiesmenettelyn keskeyttäminen ja päättäminen

               Välimieslautakunnan on osapuolten yhteisestä pyynnöstä keskeytettävä työnsä milloin tahansa osapuolten sopimaksi ajanjaksoksi, joka ei ylitä kahtatoista perättäistä kuukautta. Välimieslautakunta jatkaa työtään ennen keskeytysajan päättymistä osapuolten yhdessä esittämästä kirjallisesta pyynnöstä tai keskeytysajan päättyessä jommankumman osapuolen kirjallisesta pyynnöstä. Pyynnön esittävän osapuolen on ilmoitettava asiasta toiselle osapuolelle. Jos osapuoli ei pyydä välimieslautakunnan työn jatkamista keskeytysajan päättyessä, välimieslautakunnan toimivaltuudet umpeutuvat ja riitojenratkaisumenettely on päätettävä. Jos välimieslautakunnan työ keskeytetään, sovellettavia määräaikoja pidennetään yhtä pitkäksi aikaa kuin välimieslautakunnan työ keskeytyy.

               INST.31 artikla: Yhteisesti sovittu ratkaisu

               5.Osapuolet voivat päästä milloin tahansa yhteisesti sovittuun ratkaisuun INST.10 artiklassa [Soveltamisala] tarkoitettujen riitojen osalta.

               6.Jos yhteisesti sovittuun ratkaisuun päästään paneelimenettelyn aikana, osapuolet ilmoittavat ratkaisusta yhdessä välimieslautakunnan puheenjohtajalle. Kun tällainen ilmoitus on tehty, välimiesmenettely päätetään.

               7.Ratkaisu voidaan hyväksyä kumppanuusneuvoston päätöksellä. Yhteisesti sovitut ratkaisut on julkistettava. Julkistettava versio ei saa sisältää kummankaan osapuolen luottamuksellisiksi luokittelemia tietoja.

               8.Kukin osapuoli ryhtyy tarvittaviin toimenpiteisiin yhteisesti sovitun ratkaisun panemiseksi täytäntöön sovitussa määräajassa.

               9.Täytäntöönpaneva osapuoli ilmoittaa toiselle osapuolelle kirjallisesti viimeistään sovitun määräajan umpeutumispäivänä kaikista toimenpiteistä, jotka se on toteuttanut yhteisesti sovitun ratkaisun panemiseksi täytäntöön.

               INST.32 artikla: Määräajat

               1.
                     Kaikki tässä osastossa vahvistetut määräajat lasketaan päivinä alkaen sitä toimea seuraavasta päivästä, johon ne viittaavat.

               2.
                     Osapuolet voivat yhteisellä sopimuksella muuttaa mitä tahansa tässä osastossa tarkoitettua määräaikaa.

               3.
                     Välimieslautakunta voi milloin tahansa ehdottaa osapuolille tässä osastossa tarkoitettujen määräaikojen muuttamista, ja sen on perusteltava ehdotuksensa.

               INST.34 artikla: Kustannukset

               1.
                     Kumpikin osapuoli vastaa itse välimieslautakunnan menettelyyn osallistumisesta aiheutuvista kuluistaan.

               2.
                     Osapuolet jakavat tasan järjestelyistä aiheutuvat kulut, mukaan lukien välimieslautakunnan jäsenten palkkiot ja kulut. Välimiesten palkkiot määritetään liitteen INST-ANNEX-X [Työjärjestys] mukaisesti.

               INST.34A artikla: Liitteet

               1.
                     Tässä osastossa määrätyissä riitojenratkaisumenettelyissä noudatetaan LIITTEESSÄ INST-X [Työjärjestys] olevaa työjärjestystä sekä LIITETTÄ INST-X [Käytännesäännöt].

               2.
                     Kumppanuusneuvosto voi muuttaa LIITETTÄ INST-X [Työjärjestys] ja LIITETTÄ INST-X [Käytännesäännöt].

               5 luku: Yksipuolisia toimenpiteitä koskevat erityisjärjestelyt

               INST.34B artikla: Korjaavien toimenpiteiden ja tasapainottamisen erityismenettelyt

               1.
                     Sovellettaessa toisen osan ensimmäisen otsakkeen XI osaston [Avoimen ja terveen kilpailun tasapuoliset toimintaedellytykset ja kestävä kehitys] 3 luvun [Tukien valvonta] 3.12 artiklaa [Korjaavat toimenpiteet] ja 9 luvun [Insitutionaaliset määräykset] 9.4 artiklan [Tasapainottaminen] 2 ja 3 kohtaa tätä osastoa sovelletaan tässä artiklassa esitetyin muutoksin.

               2.
                     Poiketen siitä, mitä INST.15 artiklassa [Välimieslautakunnan asettaminen] ja liitteessä INST-X [Riitojenratkaisumenettelyn työjärjestys] määrätään, jos osapuolet eivät pääse yhteisymmärrykseen välimieslautakunnan kokoonpanosta kahden päivän kuluessa, kantajaosapuolta edustava kumppanuusneuvoston puheenjohtaja valitsee viimeistään yhden päivän kuluttua kahden päivän määräajan päättymisestä välimiehen arvalla kunkin osapuolen alaluettelosta ja välimieslautakunnan puheenjohtajan arvalla INST.27 artiklassa [Välimiesten luettelo] tarkoitetusta puheenjohtajien alaluettelosta. Kantajaosapuolta edustava kumppanuusneuvoston puheenjohtaja voi valtuuttaa toisen henkilön valitsemaan välimiehen tai puheenjohtajan arvalla. Kunkin henkilön on vahvistettava molemmille osapuolille olevansa käytettävissä kahden päivän kuluessa siitä, kun hänelle on ilmoitettu nimityksestä. Liitteessä INST-X [Riitojenratkaisumenettelyn työjärjestys] olevassa säännössä nro 10 tarkoitettu järjestäytymiskokous on pidettävä 2 päivän kuluessa välimieslautakunnan asettamisesta.

               3.
                     Poiketen siitä, mitä liitteessä INST-X [Riitojenratkaisumenettelyn työjärjestys] olevassa säännössä nro 11 määrätään, kantajaosapuolen on toimitettava kirjallinen lausumansa viimeistään seitsemän päivän kuluttua välimieslautakunnan asettamispäivästä. Vastaajaosapuolen on toimitettava kirjallinen lausumansa viimeistään seitsemän päivän kuluttua kantajaosapuolen kirjallisen lausuman toimittamispäivästä. Välimieslautakunnan on mukautettava riitojenratkaisumenettelyn muita asiaankuuluvia määräaikoja, jos se on tarpeen raportin oikea-aikaisen toimittamisen varmistamiseksi.

               4.
                      INST.20 artiklaa [Välimieslautakunnan ratkaisu] ei sovelleta, ja tässä osastossa olevia viittauksia ratkaisuun pidetään viittauksina

               (a)XI osaston [Avoimen ja terveen kilpailun tasapuoliset toimintaedellytykset ja kestävä kehitys] 3 luvun [Tukien valvonta] 3.12 artiklan [Korjaavat toimenpiteet] 10 kohtaan; tai

               (b)9.4 artiklan [Tasapainottaminen] 3 kohdan c alakohtaan.

               5.
                     Poiketen siitä, mitä INST.23 artiklan [Noudattamisen tarkastelu] 2 kohdassa määrätään, välimieslautakunta antaa päätöksensä osapuolille 30 päivän kuluessa pyynnön toimittamispäivästä.

               INST.34C artikla: Velvoitteiden keskeyttäminen LPFS.3.12 artiklan 12 kohdan, FISH.9 artiklan 5 kohdan ja FISH.14 artiklan 7 kohdan soveltamiseksi

               1.
                     Velvoitteiden keskeytyksen taso ei saa ylittää tasoa, joka vastaa tämän sopimuksen tai täydentävän sopimuksen mukaisten etuuksien mitätöiviä tai heikentäviä vaikutuksia, jotka johtuvat suoraan korjaavista toimenpiteistä siitä päivästä alkaen, jona korjaavat toimenpiteet tulevat voimaan, välitystuomion antamispäivään saakka.

               2.
                     Kantajaosapuolen pyytämän velvoitteiden keskeytyksen tason ja välimieslautakunnan määrittämän velvoitteiden keskeytyksen tason on perustuttava tosiseikkoihin, jotka osoittavat, että mitätöivät tai heikentävät vaikutukset johtuvat suoraan korjaavan toimenpiteen soveltamisesta ja vaikuttavat tiettyihin tavaroihin, palveluntarjoajiin, sijoittajiin tai muihin talouden toimijoihin eivätkä perustu pelkästään väitteisiin, arveluihin tai etäisiin mahdollisuuksiin.

               3.
                     Mitätöityjen tai heikentyneiden etujen taso, jota kantajaosapuoli on pyytänyt tai jonka välimieslautakunta on määrittänyt:

               (a)ei saa sisältää rankaisevia vahingonkorvauksia, korkoja tai hypoteettisia voittojen tai liiketoimintamahdollisuuksien menetyksiä;

               (b)vähennetään asianomaisten toimijoiden tai asianomaisen osapuolen jo saamilla tullien palautuksilla, vahingonkorvauksilla tai muilla korvauksilla; ja

               (c)ei saa sisältää asianomaisen osapuolen tai sellaisen henkilön tai yhteisön, jonka suhteen aiotun velvoitteiden keskeyttämisen perusteella haetaan oikaisua, tahallisen tai tuottamuksellisen toiminnan tai laiminlyönnin vaikutusta mitätöivään tai heikentävään vaikutukseen.

               INST.34D artikla:  Edellytykset tasapainottamiselle, korjaamiselle, korvaamiselle ja suojatoimenpiteille

               Jos osapuoli toteuttaa toimenpiteen toisen osan ensimmäisen otsakkeen [Kauppa] XI osaston [Avoimen ja terveen kilpailun tasapuoliset toimintaedellytykset ja kestävä kehitys] kolmannen luvun [Tukien valvonta] 3.12 artiklan [Korjaavat toimenpiteet] tai yhdeksännen luvun [Institutionaaliset määräykset] 9.4 artiklan [Tasapainottaminen], kolmannen otsakkeen [Tieliikenne] ROAD.11 artiklan [Korjaavat toimenpiteet], viidennen otsakkeen FISH.9 artiklan [Vastasuoritteet vesille pääsyn peruuttamisen tai vähentämisen yhteydessä] tai FISH.14 artiklan [Korjaavat toimenpiteet ja riitojenratkaisu] tai kuudennen osan III osaston INST.36 artiklassa [Suojatoimenpiteet], kyseistä toimenpidettä voidaan soveltaa ainoastaan asiaan liittyvien määräysten osalta artiklassa INST.10 [Soveltamisala] tarkoitetulla tavalla ja niiden on oltava soveltuvin osin INST.24 artiklan 3 kohdassa [Väliaikaiset korjaavat toimenpiteet] määrättyjen edellytysten mukaisia.

               II osasto: Yhteistyön perusta

               COMPROV.4 artikla: Demokratia, oikeusvaltio ja ihmisoikeudet

               1.
                     Osapuolet noudattavat jatkossakin yhteisiä demokratian, oikeusvaltion ja ihmisoikeuksien kunnioittamisen arvoja ja periaatteita, jotka muodostavat perustan niiden sisä- ja ulkopolitiikalle. Tältä osin osapuolet vahvistavat noudattavansa Ihmisoikeuksien yleismaailmallista julistusta ja kansainvälisiä ihmisoikeussopimuksia, joiden sopimuspuolia ne ovat.

               2.
                     Osapuolet edistävät näitä yhteisiä arvoja ja periaatteita kansainvälisillä foorumeilla. Osapuolet tekevät yhteistyötä näiden arvojen ja periaatteiden edistämiseksi myös kolmansien maiden kanssa tai niiden alueella.

               COMPROV.5 artikla: Ilmastonmuutoksen torjunta

               1.
                     Osapuolet katsovat, että ilmastonmuutos on uhka ihmiskunnan olemassaololle ja toistavat sitoumuksensa vahvistaa globaaleja toimenpiteitä sen torjumiseksi. Ilmastonmuutosta koskevassa YK:n puitesopimuksessa (YK:n ilmastosopimus) esitetyn prosessin ja erityisesti ilmastosopimuksen osapuolten 21. konferenssissa tehdyn Pariisin sopimuksen, jäljempänä ’Pariisin sopimus’, mukainen taistelu ihmisen aiheuttamaa ilmastonmuutosta vastaan toimii innoituksena unionin ja Yhdistyneen kuningaskunnan sisä- ja ulkopolitiikalle. Näin ollen kumpikin osapuoli noudattaa Pariisin sopimusta ja YK:n ilmastosopimuksessa esitettyä prosessia sekä pidättäytyy teoista ja laiminlyönneistä, jotka vaarantaisivat tai tekisivät merkittäviltä osin tyhjäksi Pariisin sopimuksen tavoitteet ja tarkoitukset.

               2.
                     Osapuolet edistävät ilmastonmuutoksen torjuntaa kansainvälisillä foorumeilla, muun muassa pyrkimällä saamaan muita maita ja alueita sitoutumaan kunnianhimoisempiin kasvihuonekaasupäästöjen vähennystavoitteisiin.

               COMPROV.6 artikla: Joukkotuhoaseiden leviämisen ehkäiseminen

               1.
                     Osapuolet katsovat, että joukkotuhoaseiden ja niiden maaliinsaattamisjärjestelmien leviäminen niin valtiollisille kuin valtioista riippumattomille toimijoille on yksi vakavimmista kansainvälisen vakauden ja turvallisuuden uhkatekijöistä.  Tämän vuoksi osapuolet sopivat tekevänsä yhteistyötä ja osallistuvansa joukkotuhoaseiden ja niiden maaliinsaattamisjärjestelmien leviämisen estämiseen noudattamalla kaikilta osin kansainvälisistä aseidenriisunta- ja asesulkusopimuksista johtuvia velvoitteita ja muita asiaa koskevia kansainvälisiä velvoitteita ja huolehtimalla niiden kansallisesta täytäntöönpanosta.

               2.
                     Lisäksi osapuolet sopivat tekevänsä yhteistyötä ja osallistuvansa joukkotuhoaseiden ja niiden kantolaitteiden leviämisen estämiseen

               (a)toteuttamalla toimia kaikkien muiden asiaa koskevien kansainvälisten asiakirjojen allekirjoittamiseksi, ratifioimiseksi tai niihin liittymiseksi tapauksen mukaan ja niiden panemiseksi täysimääräisesti täytäntöön; ja

               (b)luomalla tehokkaan kansallisen vientivalvontajärjestelmän, valvomalla joukkotuhoaseisiin liittyvien tavaroiden vientiä ja kauttakulkua, mukaan luettuna kaksikäyttöteknologian loppukäytön valvonta, ja sisällyttämällä tehokkaita seuraamuksia vientivalvonnan laiminlyömisestä.

               3.
                     Osapuolet sopivat aloittavansa säännöllisen vuoropuhelun näistä aiheista.

               COMPROV.7 artikla: Pienaseet ja kevyet aseet sekä muut tavanomaiset aseet

               1.
                     Osapuolet toteavat, että pienaseiden ja kevyiden aseiden ja niissä käytettävien ampumatarvikkeiden laiton tuotanto, siirto ja liikkuminen sekä niiden liiallinen keskittyminen, huono hallinnointi, riittämättömästi turvatut varastot ja valvomaton leviäminen ovat edelleenkin vakava uhka rauhalle ja kansainväliselle turvallisuudelle.

               2.
                     Osapuolet sopivat noudattavansa kansainvälisistä sopimuksista ja YK:n turvallisuusneuvoston päätöslauselmista johtuvia velvoitteitaan pienaseiden ja kevyiden aseiden sekä niissä käytettävien ampumatarvikkeiden laittoman kaupan torjumiseksi sekä muihin tällä alalla sovellettaviin kansainvälisiin välineisiin, kuten pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevaan YK:n toimintaohjelmaan, perustuvia sitoumuksia ja panevansa ne täysimääräisesti täytäntöön.

               3.
                     Osapuolet toteavat, että sisäiset valvontajärjestelmät ovat tärkeitä tavanomaisten aseiden siirtämiselle voimassa olevien kansainvälisten standardien mukaisesti. Osapuolet tunnustavat, että kyseisten valvontatoimien vastuullinen soveltaminen on tärkeää, sillä se edistää kansainvälistä ja alueellista rauhaa, turvallisuutta ja vakautta, vähentää inhimillistä kärsimystä ja estää tavanomaisten aseiden luvatonta välitystä.

               4.
                     Osapuolet sitoutuvat tältä osin panemaan asekauppasopimuksen täysimääräisesti täytäntöön ja tekemään mainitun sopimuksen puitteissa yhteistyötä toistensa kanssa, mukaan lukien edistämään sopimuksen yleismaailmallisuutta ja sen täysimääräistä täytäntöönpanoa kaikissa YK:n jäsenvaltioissa.

               5.
                     Osapuolet sitoutuvat sen vuoksi tekemään yhteistyötä tavanomaisten aseiden kansainvälisen kaupan sääntelyn sääntelemiseksi ja parantamiseksi sekä laittoman asekaupan ehkäisemiseksi, torjumiseksi ja poistamiseksi.

               6.
                     Osapuolet sopivat aloittavansa säännöllisen vuoropuhelun näistä aiheista.

               COMPROV.8 artikla: Kansainvälistä yhteisöä koskettavat vakavimmat rikokset

               1.
                     Osapuolet vahvistavat, etteivät vakavimmat kansainvälistä yhteisöä koskettavat rikokset saa jäädä rankaisematta ja että niiden osalta on varmistettava tehokkaat syytetoimet kansallisen tason toimenpitein ja lisäämällä kansainvälistä yhteistyötä, myös Kansainvälisen rikostuomioistuimen kanssa. Osapuolet sopivat tukevansa täysimääräisesti Kansainvälisen rikostuomioistuimen Rooman perussäännön ja muiden asiaa koskevien asiakirjojen yleismaailmallista soveltamista ja loukkaamattomuutta.

               2.
                     Osapuolet sopivat aloittavansa säännöllisen vuoropuhelun näistä aiheista.

               COMPROV.9 artikla: Terrorismin torjunta

               1.
                     Osapuolet tekevät yhteistyötä kahdenvälisellä, alueellisella ja kansainvälisellä tasolla ehkäistäkseen ja torjuakseen terrorismin kaikkia muotoja ja ilmentymiä kansainvälisen oikeuden mukaisesti, mukaan lukien tarvittaessa kansainväliset terrorismin torjuntaan liittyvät sopimukset, kansainvälinen humanitaarinen oikeus ja ihmisoikeuksia koskeva kansainvälinen oikeus, sekä Yhdistyneiden kansakuntien peruskirjan periaatteiden mukaisesti.

               2.
                     Osapuolet tehostavat yhteistyötään terrorismin torjunnan alalla, mukaan lukien väkivaltaisten ääriliikkeiden sekä terrorismin rahoituksen ehkäisy ja torjunta, tavoitteenaan edistää yhteisiä turvallisuusetujaan ja ottaen huomioon YK:n globaalin terrorisminvastaisen strategian sekä YK:n turvallisuusneuvoston asiaankuuluvat päätöslauselmat, sanotun kuitenkaan rajoittamatta lainvalvontaa ja rikosoikeudellista yhteistyötä tai tiedustelutietojen vaihtoa.

               3.
                     Osapuolet sopivat aloittavansa säännöllisen vuoropuhelun näistä aiheista. Vuoropuhelun tavoitteena on muun muassa edistää ja helpottaa

               (a)terrorismia koskevien uhka-arvioiden jakamista;

               (b)terrorismin torjunnan parhaiden käytäntöjen ja asiantuntemuksen jakamista;

               (c)operatiivista yhteistyötä ja tietojenvaihtoa; sekä

               (d)monenvälisissä järjestöissä tehtävää yhteistyötä koskevaa tiedonvaihtoa.

               COMPROV.10 artikla: Henkilötietojen suoja

               1.
                     Osapuolet vahvistavat sitoutuvansa varmistamaan henkilötietojen tehokkaan suojan. Ne pyrkivät tekemään yhteistyötä tietosuojan korkean kansainvälisen vaatimustason ylläpitämiseksi.

               2.
                     Osapuolet tunnustavat, että yksilöillä on oikeus henkilötietojen ja yksityisyyden suojaan ja että tätä koskevat tiukat vaatimukset lisäävät luottamusta digitaalitalouteen, edistävät kaupan kehitystä ja ovat avainasemassa lainvalvontayhteistyölle. Tätä varten osapuolet sitoutuvat kukin omien lakiensa ja asetustensa puitteissa kunnioittamaan tässä sopimuksessa tähän oikeuteen liittyen antamiaan sitoumuksia.

               3.
                     Osapuolet tekevät sekä kahdenvälistä että monenvälistä yhteistyötä omien lakiensa ja asetustensa mukaisesti. Tällaiseen yhteistyöhön voi sisältyä henkilötietojen suojaan liittyvää vuoropuhelua, asiantuntemuksen vaihtoa ja täytäntöönpanoyhteistyötä soveltuvin osin.

               4.
                     Jos tässä sopimuksessa tai sitä täydentävässä sopimuksessa määrätään henkilötietojen siirrosta, tällainen siirto tehdään tietoja siirtävän osapuolen henkilötietojen kansainvälisiä siirtoja koskevan lainsäädännön mukaisesti. Selkeyden vuoksi todetaan, että tämä kohta ei rajoita henkilötietojen siirtoa koskevien tämän sopimuksen erityismääräysten, erityisesti DIGIT.7 artiklan [Henkilötietojen ja yksityisyyden suoja] ja LAWGEN.4 artiklan [Henkilötietojen suoja], sekä kuudennen osan [Riitojenratkaisu] I osaston soveltamista. Kumpikin osapuoli tekee tarvittaessa parhaansa henkilötietojen kansainvälisiä siirtoja koskevien sääntöjensä mukaisesti ottaakseen käyttöön henkilötietojen siirtoa varten tarvittavat suojatoimet ottaen huomioon kumppanuusneuvoston INST.1 artiklan [Kumppanuusneuvosto] 4 kohdan h alakohdan mukaisesti antamat suositukset.

               COMPROV.11 artikla: Globaali yhteistyö yhteisissä taloudellisia, ympäristöön liittyviä ja sosiaalisia etuja koskevissa kysymyksissä

               1.
                     Osapuolet toteavat, että globaali yhteistyö on tärkeää käsiteltäessä yhteisiä taloudellisia, ympäristöön liittyviä ja sosiaalisia etuja koskevia kysymyksiä. Ne aikovat edistää monenvälisiä ratkaisuja yhteisiin ongelmiin silloin, kun se on niiden yhteisten etujen mukaista..

               2.
                     Oman päätöksentekonsa riippumattomuuden säilyttäen ja sopimuksen tai sitä täydentävien sopimusten muita määräyksiä rajoittamatta, osapuolet pyrkivät tekemään yhteistyötä nykyisissä ja tulevissa globaaleissa kysymyksissä, jotka koskevat niiden yhteisiä etuja esimerkiksi rauhan ja turvallisuuden, ilmastonmuutoksen, kestävän kehityksen, rajatylittävän ympäristön pilaantumisen, ympäristönsuojelun, digitalisaation, kansanterveyden ja kuluttajansuojan, verotuksen, rahoitusvakauden sekä vapaan ja oikeudenmukaisen kaupan ja sijoittamisen alueilla. Tätä varten ne pyrkivät ylläpitämään jatkuvaa ja tehokasta vuoropuhelua sekä koordinoimaan kantojaan monenvälisissä järjestöissä ja foorumeilla, joiden toimintaan osapuolet osallistuvat, kuten Yhdistyneissä kansakunnissa, G7- ja G20-ryhmissä, OECD:ssä, Kansainvälisessä valuuttarahastossa, Maailmanpankissa ja Maailman kauppajärjestössä.

               COMPROV.12 artikla: Olennaiset osat

               Tämän sopimuksen COMPROV.4 artiklan [Demokratia, oikeusvaltio ja ihmisoikeudet] 1 kohta, COMPROV.5 artiklan [Ilmastonmuutoksen torjunta] 1 kohta ja COMPROV.6 artiklan [Joukkotuhoaseiden leviämisen ehkäiseminen] 1 kohta ovat tässä sopimuksessa ja täydentävissä sopimuksissa vahvistetun kumppanuuden olennaisia osia.

               III osasto: Velvoitteiden täyttäminen ja suojatoimenpiteet

               INST.35 artikla: Olennaisiksi määritettyjen velvoitteiden täyttäminen

               1.
                     Jos jompikumpi osapuolista katsoo, että toinen osapuoli on rikkonut erityisen vakavalla ja merkittävällä tavalla velvoitteita, jotka on määritetty olennaisiksi kohdiksi COMPROV.12 artiklassa [Olennaiset kohdat], se voi päättää lopettaa tai keskeyttää tämän sopimuksen tai sitä täydentävän sopimuksen toiminnan osittain tai kokonaan.

               2.
                     Ennen tätä se osapuoli, joka vetoaa tämän artiklan soveltamiseen, pyytää, että kumppanuusneuvosto kokoontuu välittömästi oikea-aikaisen ja yhteisesti hyväksyttävissä olevan ratkaisun löytämiseksi. Jos yhteisesti hyväksyttävissä olevaan ratkaisuun ei päästä 30 päivän kuluessa pyynnön esittämisestä kumppanuusneuvostolle, osapuoli voi toteuttaa 1 kohdassa tarkoitetut toimenpiteet.

               3.
                     Edellä 1 kohdassa tarkoitettuja toimenpiteitä toteutettaessa on noudatettava täysimääräisesti kansainvälistä oikeutta ja toimenpiteiden on oltava oikeasuhteisia. Etusijalle on asetettava toimenpiteet, jotka häiritsevät vähiten tämän sopimuksen ja sitä täydentävien sopimusten toimintaa.

               4.
                     Osapuolet katsovat, että COMPROV.12 artiklassa [Olennaiset kohdat] olennaisiksi kohdiksi kuvattuja velvoitteita voidaan katsoa rikotun vakavalla ja merkittävällä tavalla vain silloin, kun rikkomusta pidetään vakavuudeltaan ja luonteeltaan niin poikkeuksellisena, että se uhkaa rauhaa ja turvallisuutta ja että sillä voi olla kansainvälisiä vaikutuksia. Selkeyden vuoksi todetaan, että teko tai laiminlyönti, joka vaarantaa tai tekee merkittäviltä osin tyhjäksi Pariisin sopimuksen tavoitteet ja tarkoitukset, katsotaan aina vakavaksi ja merkittäväksi rikkomukseksi tätä artiklaa sovellettaessa.

               INST.36 artikla: Suojatoimenpiteet

               1.            Jos ilmenee vakavia taloudellisia, sosiaalisia tai ympäristöön, myös kalastustoimintaan ja siitä riippuvaisiin yhteisöihin, liittyviä vaikeuksia jotka todennäköisesti jatkuvat, asianomainen osapuoli voi toteuttaa yksipuolisesti asianmukaisia suojatoimenpiteitä. Tällaiset suojatoimenpiteet on rajattava laajuudeltaan ja kestoltaan tilanteen korjaamisen ehdottomasti edellyttämään määrään. Etusijalle asetetaan toimenpiteet, jotka häiritsevät vähiten tämän sopimuksen toimintaa.

               2.            Asianomainen osapuoli ilmoittaa asiasta viipymättä toiselle osapuolelle kumppanuusneuvoston välityksellä ja antaa kaikki olennaiset tiedot asiasta. Osapuolet aloittavat viipymättä neuvottelut kumppanuusneuvostossa yhteisesti hyväksyttävissä olevan ratkaisun löytämiseksi.

               3.            Asianomainen osapuoli ei saa toteuttaa suojatoimenpiteitä ennen kuin 2 kohdassa tarkoitetusta ilmoittamispäivästä on kulunut yksi kuukausi, paitsi jos 2 kohdan mukainen neuvottelumenettely on saatu yhteisesti päätökseen ennen kyseisen määräajan päättymistä. Jos poikkeukselliset olosuhteet edellyttävät välittömiä toimia ilman etukäteistarkastelua, asianomainen osapuoli voi toteuttaa viipymättä sellaiset suojatoimenpiteet, jotka ovat ehdottoman välttämättömiä tilanteen korjaamiseksi.

               Asianomainen osapuoli ilmoittaa toteutetuista toimenpiteistä viipymättä kumppanuusneuvostolle ja antaa kaikki olennaiset tiedot asiasta.

               4.            Jos asianomaisen osapuolen toteuttamat suojatoimenpiteet johtavat epätasapainoon tässä sopimuksessa ja sitä täydentävissä sopimuksissa määrättyjen oikeuksien ja velvoitteiden välillä, toinen osapuoli voi toteuttaa sellaisia tasapainottavia toimenpiteitä, jotka ovat ehdottoman välttämättömiä tasapainon palauttamiseksi. Etusijalle asetetaan toimenpiteet, jotka häiritsevät vähiten tämän sopimuksen toimintaa. Tämän artiklan 2–4 kohtaa sovelletaan soveltuvin osin kyseisiin tasapainottaviin toimenpiteisiin.

               5.            Kumpikin osapuoli voi käynnistää INST.14 artiklassa [Välimiesmenettely] tarkoitetun välimiesmenettelyn riitauttaakseen toimenpiteen, jonka toinen osapuoli on toteuttanut tämän artiklan 1–5 kohdan mukaisesti, ilman, että sen on turvauduttava ensin INST.13 artiklan [Kuuleminen] mukaisiin neuvotteluihin.

               6.            Edellä 1 kohdassa tarkoitettuja suojatoimenpiteitä ja 5 kohdassa tarkoitettuja tasapainottavia toimenpiteitä voidaan toteuttaa myös täydentävään sopimukseen liittyen, ellei siinä toisin määrätä.

               SEITSEMÄS OSA: LOPPUMÄÄRÄYKSET

                  FINPROV.1 artikla: Alueellinen soveltamisala

               1.
                     Tätä sopimusta sovelletaan

               (a)alueisiin, jotka kuuluvat Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamisesta tehdyn sopimuksen soveltamisalaan, näissä sopimuksissa vahvistetuin edellytyksin; ja

               (b)Yhdistyneen kuningaskunnan alueeseen.

               2.
                     Tätä sopimusta sovelletaan myös Guernseyn voutikuntaan, Jerseyn voutikuntaan ja Mansaareen tämän sopimuksen toisen osan viidennen otsakkeen [Kalastus] ja kuudennen otsakkeen [Muut määräykset] OTH.9 [Maantieteellinen soveltamisala] artiklassa määrätyssä laajuudessa.

               3.
                     Tätä sopimusta ei sovelleta Gibraltariin eikä sillä ole mitään vaikutuksia kyseisellä alueella.

               4.
                     Tätä sopimusta ei sovelleta seuraaviin merentakaisiin maihin ja alueisiin, joilla on erityissuhteet Yhdistyneen kuningaskunnan kanssa: Anguilla; Bermudasaaret; Brittiläinen antarktinen alue; Brittiläinen Intian valtameren alue; Brittiläiset Neitsytsaaret; Caymansaaret; Falklandinsaaret; Montserrat; Pitcairn-, Henderson-, Ducie- ja Oenosaaret; Saint Helena, Ascension ja Tristan da Cunha; Etelä-Georgia ja Eteläiset Sandwichsaaret; ja Turks- ja Caicossaaret.

                  FINPROV.2 artikla: Suhde muihin sopimuksiin

               Tällä sopimuksella ja sitä täydentävillä sopimuksilla ei rajoiteta minkään Yhdistyneen kuningaskunnan ja unionin ja Euroopan atomienergiayhteisön välisen aiemman kahdenvälisen sopimuksen soveltamista. Osapuolet vahvistavat velvollisuutensa panna kaikki tällaiset sopimukset täytäntöön.

                  FINPROV.3 artikla: Tarkastelu

               Osapuolet tarkastelevat yhdessä tämän sopimuksen ja sitä täydentävien sopimusten täytäntöönpanoa ja siihen liittyviä seikkoja viiden vuoden kuluttua tämän sopimuksen voimaantulosta ja sen jälkeen joka viides vuosi.

                  FINPROV.6 artikla: Turvallisuusluokitellut tiedot ja arkaluonteiset turvallisuusluokittelemattomat tiedot

               Mitään tässä sopimuksessa tai sitä täydentävissä sopimuksessa määrättyä ei saa tulkita vaatimukseksi siitä, että osapuolen on annettava saataville turvallisuusluokiteltuja tietoja.

               Turvallisuusluokiteltuja tietoja tai aineistoja, joita osapuolet toimittavat tai vaihtavat keskenään tämän sopimuksen tai sitä täydentävien sopimusten mukaisesti, käsitellään ja suojataan turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä tehdyn sopimuksen ja sen nojalla tehtyjen täytäntöönpanojärjestelyjen mukaisesti.

               Osapuolet sopivat käsittelyohjeista niiden vaihtamien arkaluonteisten turvallisuusluokittelemattomien tietojen suojaamisen varmistamiseksi.

                  FINPROV.7 artikla: Tämän sopimuksen erottamattomat osat

               1.
                     Tämän sopimuksen pöytäkirjat, liitteet, lisäykset ja alaviitteet ovat erottamaton osa tätä sopimusta.

               2.
                     Tämän sopimuksen kukin liite, lisäykset mukaan lukien, ovat erottamaton osa sitä jaksoa, lukua, osastoa, otsaketta tai pöytäkirjaa, jossa kyseiseen liitteeseen viitataan tai johon kyseisessä liitteessä viitataan. Selkeyden vuoksi todetaan, että

               (a)Liite INST-X [KUMPPANUUSNEUVOSTON JA KOMITEOIDEN TYÖJÄRJESTYS] on ensimmäisen osan III osaston [Institutionaaliset määräykset] erottamaton osa;

               (b)Liitteet ORIG-1 [TUOTEKOHTAISTEN ALKUPERÄSÄÄNTÖJEN ALKUHUOMAUTUKSET], ORIG-2 [TUOTEKOHTAISET ALKUPERÄSÄÄNNÖT], ORIG-2A [ALKUPERÄKIINTIÖT JA LIITTEESSÄ ORIG-2 VAHVISTETTUJEN TUOTEKOHTAISTEN ALKUPERÄSÄÄNTÖJEN VAIHTOEHDOT], ORIG-2B [SÄHKÖAKKUJA JA SÄHKÖAJONEUVOJA KOSKEVAT SIIRTYMÄVAIHEEN TUOTEKOHTAISET SÄÄNNÖT], ORIG-3 [TAVARANTOIMITTAJAN ILMOITUS], ORIG-4 [ALKUPERÄVAKUUTUKSEN TEKSTI], ORIG-5 [YHTEINEN JULISTUS ANDORRAN RUHTINASKUNNASTA] ja ORIG-6 [YHTEINEN JULISTUS SAN MARINON TASAVALLASTA] ovat toisen osan ensimmäisen otsakkeen I osaston 2 luvun [Alkuperäsäännöt] erottamaton osa;

               (c)Liite SPS-1 [SPS.19 ARTIKLAN D ALAKOHDASSA TARKOITETUT KRITEERIT] on toisen osan ensimmäisen otsakkeen I osaston 3 luvun [Terveys- ja kasvinsuojelutoimet] erottamaton osa;

               (d)Liite TBT-XX [TBT.9 ARTIKLAN 4 KOHDASSA TARKOITETTU JÄRJESTELY MUIDEN KUIN ELÄINPERÄISTEN TUOTTEIDEN TURVALLISUUTTA JA NIIHIN LIITTYVIÄ EHKÄISEVIÄ, RAJOITTAVIA JA KORJAAVIA TOIMENPITEITÄ KOSKEVAA SÄÄNNÖLLISTÄ TIETOJENVAIHTOA VARTEN], liite TBT-ZZ [TBT.9 ARTIKLAN 5 KOHDASSA TARKOITETTU JÄRJESTELY SELLAISTEN MUIDEN TUOTTEIDEN KUIN ELINTARVIKKEIDEN, JOTKA EIVÄT OLE VAATIMUSTEN MUKAISIA, OSALTA TOTEUTETTUJA TOIMIA KOSKEVAA SÄÄNNÖLLISTÄ TIETOJENVAIHTOA (MUUTA KUIN TBT.9 ARTIKLAN 4 KOHDASSA TARKOITETTUA) VARTEN], Liite TBT-1 [MOOTTORIAJONEUVOT JA NIIDEN VARUSTEET JA OSAT], liite TBT-2 [LÄÄKKEET], liite TBT-3 [KEMIKAALIT], Liite TBT-4 [LUONNONMUKAISET TUOTTEET] ja liite TBT-5 [VIINIKAUPPA] ovat toisen osan ensimmäisen otsakkeen I osaston 4 luvun [Kaupan tekniset esteet] erottamaton osa;

               (e)Liite CUSTMS-1 [VALTUUTETUT TALOUDEN TOIMIJAT] on toisen osan ensimmäisen otsakkeen I osaston 5 luvun [Tulli ja kaupan helpottaminen] erottamaton osa;

               (f)Liitteet SERVIN-1 [VOIMASSA OLEVAT TOIMENPITEET], SERVIN-2 [TULEVAT TOIMENPITEET], SERVIN-3 [ SIJOITTAUTUMISEN VUOKSI MATKUSTAVAT LIIKEMATKUSTAJAT, SISÄISESTI SIIRRETYT TYÖNTEKIJÄT JA LYHYTAIKAISET LIIKEMATKALAISET], SERVIN-4 [SOPIMUSPERUSTEISET PALVELUNTARJOAJAT JA ITSENÄISET AMMATINHARJOITTAJAT], SERVIN-5 [UONNOLLISTEN HENKILÖIDEN LIIKKUMINEN] ja SERVIN-6 [SUUNTAVIIVAT AMMATTIPÄTEVYYDEN TUNNUSTAMISTA KOSKEVIA JÄRJESTELYJÄ VARTEN] ovat toisen osan ensimmäisen otsakkeen II osaston [Palvelut ja investoinnit] erottamaton osa;

               (g)Liite PPROC-1 [JULKISET HANKINNAT] on toisen osan ensimmäisen otsakkeen VI osaston [Julkiset hankinnat] erottamaton osa;

               (h)Liitteet ENER-1 [LUETTELO ENERGIATUOTTEISTA, HIILIVEDYISTÄ JA RAAKA-AINEISTA], ENER-2 [ENERGIA- JA YMPÄRISTÖTUET], ENER-3 [KOLMANSIEN OSAPUOLTEN KÄYTTÖOIKEUKSIEN JA OMISTAJUUDEN ERIYTTÄMISEN SOVELTAMATTA JÄTTÄMINEN INFRASTRUKTUURIIN] ja ENER-4 [SÄHKÖNSIIRTOYHTEYKSIEN KAPASITEETIN JAKAMINEN VUOROKAUSIMARKKINOIDEN AIKAJAKSOLLA] on toisen osan ensimmäisen otsakkeen VIII osaston [Energia] erottamaton osa;

               (i)Liite ENER-2 [ENERGIA- JA YMPÄRISTÖTUET] on toisen osan ensimmäisen otsakkeen XI osaston [AVOIMEN JA TERVEEN KILPAILUN TASAPUOLISET TOIMINTAEDELLYTYKSET JA KESTÄVÄ KEHITYS] erottamaton osa;

               (j)Liite AVSAF-1 [LENTOKELPOISUUS- JA YMPÄRISTÖHYVÄKSYNTÄ] ja AVSAF.12 [Tämän luvun liitteiden hyväksyminen ja muuttaminen] artiklan nojalla mahdollisesti hyväksytyt liitteet ovat toisen osan toisen otsakkeen [Ilmailun turvallisuus] erottamaton osa;

               (k)Liite ROAD-1 [TIELIIKENTEEN TAVARANKULJETUKSET] on toisen osan kolmannen otsakkeen I osaston [Tieliikenteen tavarankuljetukset] erottamaton osa;

               (l)Liitteet ROAD-2 [SÄÄNNÖLLISTÄ KANSAINVÄLISTÄ LIIKENNETTÄ JA SÄÄNNÖLLISTÄ KANSAINVÄLISTÄ ERITYISLIIKENNETTÄ KOSKEVAN KULJETUSLUVAN MALLI], ROAD-3 [SÄÄNNÖLLISEN KANSAINVÄLISEN LIIKENTEEN TAI SÄÄNNÖLLISEN KANSAINVÄLISEN ERITYISLIIKENTEEN HARJOITTAMISTA KOSKEVAN KULJETUSLUVAN HAKU-/UUSIMISLOMAKE] ja ROAD-4 [SATUNNAISLIIKENTEENÄ HARJOITETTAVA KABOTAASILIIKENNE JA SATUNNAISLIIKENTEENÄ HARJOITETTAVA KAUTTAKULKULIIKENNE] ovat toisen osan kolmannen otsakkeen II osaston [Maanteiden henkilöliikenne] erottamaton osa;

               (m)[Liitteet FISH.1, FISH.2, FISH.3 ja FISH.4 [VESILLE PÄÄSYÄ KOSKEVA PÖYTÄKIRJA] ovat toisen osan viidennen otsakkeen [Kalastus] erottamaton osa;

               (n)Liite LAW-1 [DNA-, SORMENJÄLKI- JA AJONEUVOREKISTERITIETOJEN VAIHTO] on kolmannen osan II osaston [DNA-, SORMENJÄLKI- JA AJONEUVOREKISTERITIETOJEN VAIHTO] erottamaton osa;

               (o)Liite LAW-2 [MATKUSTAJAREKISTERITIEDOT] on kolmannen osan III osaston [Matkustajarekisteritietojen siirto ja käsittely] erottamaton osa;

               (p)Liite LAW-3 [EUROPOLIN TOIMIVALTAAN KUULUVAT RIKOKSET] on kolmannen osan V osaston [Yhteistyö Europolin kanssa] erottamaton osa;

               (q)Liite LAW-4 [EUROJUSTIN TOIMIVALTAAN KUULUVAT VAKAVAN RIKOLLISUUDEN MUODOT] on kolmannen osan VI osaston [Yhteistyö Eurojustin kanssa] erottamaton osa;

               (r)Liite LAW-5 [PIDÄTYSMÄÄRÄYS] on kolmannen osan VII osaston [Luovuttaminen] erottamaton osa;

               (s)Liite LAW-6 [RIKOSREKISTERITIETOJEN VAIHTAMINEN – TEKNISET JA MENETTELYÄ KOSKEVAT ERITELMÄT] on kolmannen osan IX osaston [Rikosrekisteritietojen vaihtaminen] erottamaton osa;

               (t)Liite LAW-7 [TERRORISMIN MÄÄRITELMÄ] on kolmannen osan III osaston [Matkustajarekisteritietojen siirto ja käsittely], VII osaston [Luovuttaminen] ja XI osaston [Jäädyttäminen ja menetetyksi tuomitseminen] erottamaton osa;

               (u)Liite LAW-8 [JÄÄDYTTÄMINEN JA MENETETYKSI TUOMITSEMINEN] on kolmannen osan XI osaston [Jäädyttäminen ja menetetyksi tuomitseminen] erottamaton osa;

               (v)Liite UNPRO-1 [RAHOITUSEHTOJEN TÄYTÄNTÖÖNPANO [UNPRO.2.1.11 artikla]] on viidennen osan [Unionin ohjelmiin osallistumista, moitteetonta varainhoitoa ja rahoitusta koskevat määräykset] 1 luvun 2 jakson [Unionin ohjelmiin ja toimiin osallistumisen rahoitusta koskevat säännöt] erottamaton osa;

               (w)Liite INST-X [RIITOJENRATKAISUMENETTELYN TYÖJÄRJESTYS] ja liite INST-X [VÄLIMIESTEN TYÖJÄRJESTYS] on kuudennen osan I osaston [Riitojen ratkaiseminen] erottamaton osa;

               (x)HALLINNOLLISESTA YHTEISTYÖSTÄ JA PETOSTEN TORJUNNASTA ARVONLISÄVEROTUKSEN ALALLA SEKÄ VEROIHIN JA TULLEIHIN LIITTYVIEN SAATAVIEN PERINNÄSSÄ ANNETTAVASTA KESKINÄISESTÄ AVUNANNOSTA TEHDYN PÖYTÄKIRJAN liite on hallinnollisesta yhteistyöstä ja petosten torjunnasta arvonlisäverotuksen alalla sekä veroihin ja tulleihin liittyvien saatavien perinnässä annettavasta keskinäisestä avunannosta tehdyn pöytäkirjan erottamaton osa;

               (y)Liitteet SSC-1 [TIETYT RAHAETUUDET, JOIHIN PÖYTÄKIRJAA EI SOVELLETA], SSC-2 [RAJATYÖNTEKIJÄN PERHEENJÄSENTEN LUONTOISETUUKSIA KOSKEVIEN OIKEUKSIEN RAJOITTAMINEN], SSC-3 [TOIMIVALTAISEEN VALTIOON PALAAVIEN ELÄKKEENSAAJIEN LISÄOIKEUDET], SSC-4 [TAPAUKSET, JOISSA PRO RATA -LASKELMASTA LUOVUTAAN TAI JOISSA SITÄ EI SOVELLETA], SSC-5 [ETUUDET JA SOPIMUKSET, JOTKA MAHDOLLISTAVAT PÖYTÄKIRJAN SSC.49 ARTIKLAN [samantyyppisten etuuksien päällekkäisyys]] SOVELTAMISEN]], SSC-6 [ERITYISMÄÄRÄYKSET JÄSENVALTIOIDEN JA YHDISTYNEEN KUNINGASKUNNAN LAINSÄÄDÄNNÖN SOVELTAMISEKSI], SSC-7 [TÄYTÄNTÖÖNPANO-OSA] ja SSC-8 [SSC.11 ARTIKLAN [TYÖKOMENNUKSELLA OLEVAT TYÖNTEKIJÄT] SOVELTAMISTA KOSKEVAT SIIRTYMÄMÄÄRÄYKSET]] ja niiden lisäykset ovat sosiaaliturvajärjestelmien yhteensovittamisesta tehdyn pöytäkirjan erottamaton osa.

                  FINPROV.8 artikla: Sopimuksen irtisanominen

               Kumpikin osapuoli voi irtisanoa tämän sopimuksen ilmoittamalla siitä kirjallisesti diplomaattiteitse. Sopimuksen ja sitä täydentävien sopimusten voimassaolo päättyy ilmoittamispäivää seuraavan kahdennentoista kuukauden ensimmäisenä päivänä.

                  FINPROV.9 artikla: Todistusvoimaiset tekstit

               Tämä sopimus laaditaan kahtena kappaleena bulgarian, englannin, espanjan, hollannin, iirin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä. Sopimuksen kaikille kielitoisinnoille tehdään lopullinen oikeudellinen tarkastus viimeistään 30 päivänä huhtikuuta 2021. Sen estämättä, mitä edellisessä virkkeessä määrätään, sopimuksen englanninkielisen toisinnon lopullinen oikeudellinen tarkastus saatetaan päätökseen viimeistään FINPROV.11 [Voimaantulo ja väliaikainen soveltaminen] artiklan 1 kohdassa tarkoitettuna päivänä, jos kyseinen päivä on aikaisempi kuin 30 päivä huhtikuuta 2021.

               Edellä tarkoitetun lopullisen oikeudellisen tarkastuksen tuloksena syntyvät kielitoisinnot korvaavat sopimuksen allekirjoitetut toisinnot tekohetkestä alkaen, ja ne vahvistetaan virallisiksi ja lopullisiksi osapuolten välisellä diplomaattisten noottien vaihdolla.

                  FINPROV.10 artikla: Tulevat unioniin liittymiset

               1.
                     Unioni ilmoittaa Yhdistyneelle kuningaskunnalle kaikista uusista kolmansien maiden pyynnöistä liittyä unionin jäseneksi.

               2.
                     Unionin ja 1 kohdassa tarkoitetun kolmannen maan välillä kyseisen maan liittymisestä unioniin käytävien neuvottelujen
                  86
                aikana unioni pyrkii:

               a) antamaan Yhdistyneen kuningaskunnan pyynnöstä ja mahdollisuuksien mukaan kaikki tiedot, jotka liittyvät tämän sopimuksen ja sitä täydentävien sopimusten soveltamisalaan kuuluviin kysymyksiin; ja

               b) ottamaan huomioon Yhdistyneen kuningaskunnan mahdollisesti ilmaisemat huolet.

               3.
                     Kumppanuusneuvosto tutkii vaikutukset, joita kolmannen maan liittyminen unioniin voi aiheuttaa tämän sopimuksen ja sitä täydentävien sopimusten osalta, hyvissä ajoin ennen tällaista liittymistä.

               4.
                     Yhdistyneen kuningaskunnan ja unionin on mahdollisuuksien mukaan ja ennen kolmannen maan liittymisestä unioniin tehdyn sopimuksen voimaantuloa pyrittävä

               a) muuttamaan tätä sopimusta tai sitä täydentäviä sopimuksia;

               b) ottamaan kumppanuusneuvoston päätöksellä käyttöön mahdollisia muita tarvittavia mukautuksia tai siirtymäjärjestelyjä, jotka koskevat tätä sopimusta tai sitä täydentäviä sopimuksia;

               c) päättämään kumppanuusneuvostossa,

               i) sovelletaanko VSTV.1 [Viisumit lyhytaikaista oleskelua varten] artiklaa kyseisen kolmannen maan kansalaisiin; vai

               ii) otetaanko VSTV.1 [Viisumit lyhytaikaista oleskelua varten] artiklaa varten käyttöön siirtymäjärjestelyt kyseisen kolmannen maan ja sen kansalaisten osalta maan liittyessä unioniin.

               5.
                     Jos 4 kohdan c alakohdan i tai ii alakohdan nojalla ei ole tehty päätöstä ennen kyseisen kolmannen maan unioniin liittymisestä tehdyn sopimuksen voimaantuloa, VSTV.1 [Viisumit lyhytaikaista oleskelua varten] artiklaa ei sovelleta kyseisen kolmannen maan kansalaisiin.

               6.
                     Jos kumppanuusneuvosto vahvistaa 4 kohdan c alakohdan ii alakohdassa tarkoitetut siirtymäjärjestelyt, se täsmentää myös niiden voimassaoloajan. Kumppanuusneuvosto voi pidentää kyseisten siirtymäjärjestelyjen voimassaoloaikaa.

               7.
                     Ennen kuin 4 kohdan c alakohdan ii alakohdassa tarkoitettujen siirtymäjärjestelyjen voimassaolo päättyy, kumppanuusneuvosto päättää, sovelletaanko VSTV.1 [Viisumit lyhytaikaista oleskelua varten] artiklaa kyseisen kolmannen maan kansalaisiin siirtymäjärjestelyjen voimassaolon päättymisestä alkaen. Jos tällaista päätöstä ei ole tehty, VSTV.1 [Viisumit lyhytaikaista oleskelua varten] artiklaa ei sovelleta kyseisen kolmannen maan kansalaisiin siirtymäjärjestelyjen voimassaolon päättymisestä alkaen.

               8.
                     Edellä oleva 4 kohdan c alakohta ja 5–7 kohta eivät rajoita unionin sisäiseen lainsäädäntöön perustuvia unionin oikeuksia.

               9.
                     Selkeyden vuoksi todetaan, että tätä sopimusta sovelletaan unionin uuteen jäsenvaltioon siitä päivästä alkaen, jona kyseinen uusi jäsenvaltio liittyy unioniin, 4 kohdan c alakohdan ja 5–7 kohdan soveltamista rajoittamatta.

                  FINPROV.10A artikla: Väliaikainen määräys henkilötietojen siirtämisestä Yhdistyneeseen kuningaskuntaan

               1.
                     Henkilötietojen siirtoa unionista Yhdistyneeseen kuningaskuntaan ei määrättynä aikana pidetä henkilötietojen siirtämisenä kolmanteen maahan edellyttäen, että sovelletaan Yhdistyneen kuningaskunnan tietosuojalainsäädäntöä sellaisena kuin se on 31 päivänä joulukuuta 2020 tallennettuna ja sisällytettynä Yhdistyneen kuningaskunnan eroamisesta Euroopan unionista annettuun Yhdistyneen kuningaskunnan lakiin (European Union (Withdrawal) Act 2018) ja muutettuna tietosuojasta, yksityisyydensuojasta ja sähköisestä viestinnästä annettuun lakiin (Data Protection, Privacy and Electronic Communications (Amendments etc) (EU Exit) Regulations 2019, sellaisena kuin se on muutettuna)
                  87
               , jäljempänä ’sovellettava tietosuojasäännöstö’, ja että Yhdistynyt kuningaskunta ei käytä tiettyjä toimivaltuuksia ilman unionin kumppanuusneuvostossa antamaa suostumusta.

               2.
                     Ellei 3–11 kohdasta muuta johdu, 1 kohdan määräyksiä sovelletaan määrättynä aikana myös henkilötietojen siirtoon Islannista, Liechtensteinin ruhtinaskunnasta ja Norjan kuningaskunnasta Yhdistyneeseen kuningaskuntaan unionin oikeuden nojalla, sellaisena kuin sitä sovelletaan mainituissa valtioissa Euroopan talousalueesta Portossa 2 päivänä toukokuuta 1992 tehdyn sopimuksen nojalla, niin kauan kuin 1 kohtaa sovelletaan henkilötietojen siirtoon unionista Yhdistyneeseen kuningaskuntaan, edellyttäen että mainitut valtiot ilmoittavat kummallekin osapuolelle kirjallisesti, että ne hyväksyvät tämän määräyksen soveltamisen.

               3.
                     Tässä artiklassa ’tietyillä toimivaltuuksilla’ tarkoitetaan toimivaltaa

               (a)antaa asetuksia Yhdistyneen kuningaskunnan tietosuojalain (Data Protection Act 2018) 17A, 17C ja 74A §:n nojalla;

               (b)hyväksyä uusi asiakirja, jossa määritetään tietosuojaa koskevat vakiolausekkeet Yhdistyneen kuningaskunnan tietosuojalain (Data Protection Act 2018) 119A §:n nojalla;

               (c)hyväksyä uusi käytännesääntöjen luonnos Yhdistyneen kuningaskunnan yleisen tietosuoja-asetuksen 40 §:n 5 kohdan nojalla, lukuun ottamatta käytännesääntöjä, joissa ei vahvisteta tarvittavia suojatoimia siirrettäessä henkilötietoja kolmanteen maahan Yhdistyneen kuningaskunnan tietosuoja-asetuksen 46 §:n 2 momentin e alamomentin nojalla;

               (d)hyväksyä uusia sertifiointimekanismeja Yhdistyneen kuningaskunnan yleisen tietosuoja-asetuksen 42 §:n 5 kohdan nojalla, lukuun ottamatta sertifiointimekanismeja, joissa ei vahvisteta tarvittavia suojatoimia siirrettäessä henkilötietoja kolmanteen maahan Yhdistyneen kuningaskunnan tietosuoja-asetuksen 46 §:n 2 momentin f alamomentin nojalla;

               (e)hyväksyä uusia yritystä sitovia sääntöjä Yhdistyneen kuningaskunnan yleisen tietosuoja-asetuksen 47 §:n nojalla;

               (f)vahvistaa Yhdistyneen kuningaskunnan yleisen tietosuoja-asetuksen 46 §:n 3 momentin a alakohdassa tarkoitettuja uusia sopimuslausekkeita; tai

               (g)vahvistaa Yhdistyneen kuningaskunnan yleisen tietosuoja-asetuksen 46 §:n 3 momentin b alakohdassa tarkoitettuja uusia hallinnollisia järjestelyjä.

               4.
                     ’Määrätty aika’ alkaa tämän sopimuksen tullessa voimaan ja, ellei 5 kohdasta muuta johdu, päättyy:

               (a)päivänä, jona Euroopan komissio tekee päätökset Yhdistyneen kuningaskunnan tietosuojan riittävyydestä direktiivin (EU) 2016/680 36 artiklan 3 kohdan ja asetuksen (EU) 2016/679 45 artiklan 3 kohdan nojalla, tai

               (b)neljän kuukauden kuluttua siitä kun määrätty aika on alkanut; tätä ajanjaksoa voidaan pidentää kahdella kuukaudella, paitsi jos jompikumpi osapuolista vastustaa sitä;

               sen mukaan, kumpi ajankohta on aiempi.

               5.
                     Jos Yhdistynyt kuningaskunta määrättynä aikana muuttaa sovellettavaa tietosuojasäännöstöään tai käyttää tiettyjä toimivaltuuksia ilman unionin kumppanuusneuvostossa antamaa suostumusta, määrätty aika päättyy päivänä, jona toimivaltuuksia on käytetty tai muutos tulee voimaan, jollei 6 ja 7 kohdasta muuta johdu.

               6.
                     Edellä 1–5 artiklassa olevat viittaukset tiettyjen toimivaltuuksien käyttöön eivät sisällä kyseisten toimivaltuuksien käyttöä, joka rajoittuu lainsäädännön yhdenmukaistamiseen asiaa koskevan unionin tietosuojalainsäädännön kanssa.

               7.
                     Kaikkea, mikä muutoin merkitsisi sovellettavan tietosuojasäännöstön muuttamista ja mikä

               (a)on tehty unionin kumppanuusneuvostossa antamalla suostumuksella; tai

               (b)rajoittuu lainsäädännön yhdenmukaistamiseen asiaa koskevan unionin tietosuojalainsäädännön kanssa;

               ei pidetä 5 kohdassa tarkoitettuna sovellettavan tietosuojasäännöstön muuttamisena, vaan sitä olisi sen sijaan pidettävä osana 1 kohdassa tarkoitettua sovellettavaa tietosuojasäännöstöä.

               8.
                     Edellä olevaa 1, 5 ja 7 kohtaa sovellettaessa ”unionin kumppanuusneuvostossa antamalla suostumuksella” tarkoitetaan:

               (a)jäljempänä 11 kohdassa tarkoitettua kumppanuusneuvoston päätöstä; tai

               (b)jäljempänä 10 kohdassa tarkoitettua oletettua suostumusta.

               9.
                     Jos Yhdistynyt kuningaskunta ilmoittaa unionille, että se aikoo käyttää tiettyjä toimivaltuuksia tai ehdottaa sovellettavan tietosuojasäännöstön muuttamista, kumpi tahansa osapuoli voi viiden työpäivän kuluessa pyytää kumppanuusneuvoston kokousta, joka on järjestettävä kahden viikon kuluessa tällaisesta pyynnöstä.

               10.
                     Jos tällaista kokousta ei pyydetä, unionin katsotaan antaneen suostumuksensa tällaiseen toimivaltuuksien käyttöön tai muutokseen määrättynä aikana.

               11.
                     Jos tällaista kokousta pyydetään, kumppanuusneuvosto tarkastelee ehdotettua toimivaltuuksien käyttöä tai muutosta ja voi tehdä päätöksen, jossa se hyväksyy toimivaltuuksien käytön tai muutoksen määrättynä aikana.

               12.
                     Yhdistyneen kuningaskunnan on, siinä määrin kuin se on kohtuudella mahdollista, ilmoitettava unionille, kun se määrättynä aikana ottaa käyttöön uuden välineen, jonka nojalla voidaan siirtää henkilötietoja kolmanteen maahan määrättynä aikana Yhdistyneen kuningaskunnan yleisen tietosuoja-asetuksen 46 §:n 2 momentin a alakohdan tai Yhdistyneen kuningaskunnan tietosuojalain (Data Protection Act 2018) 75 §:n 1 momentin a alakohdan nojalla. Jos Yhdistynyt kuningaskunta antaa tässä kohdassa tarkoitetun ilmoituksen, unioni voi pyytää kumppanuusneuvoston kokousta keskustelemaan kyseisestä välineestä.

               13.
                     Kuudennen osan I osastoa [Riitojen ratkaisu] ei sovelleta tämän artiklan tulkintaa ja soveltamista koskeviin erimielisyyksiin.

                  FINPROV.11 artikla: Voimaantulo ja väliaikainen soveltaminen

               1.
                     Tämä sopimus tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen, että ne ovat täyttäneet sisäiset vaatimuksensa ja menettelynsä vahvistaakseen suostumuksensa sille, että sopimus sitoo niitä.

               2.
                     Osapuolet sopivat soveltavansa tätä sopimusta väliaikaisesti 1 päivästä tammikuuta 2021 edellyttäen, että osapuolet ovat ennen kyseistä päivää ilmoittaneet toisilleen täyttäneensä omat sisäiset vaatimuksensa ja menettelynsä, joita väliaikainen soveltaminen edellyttää. Väliaikainen soveltaminen päättyy seuraavista päivistä aikaisempana:

               (a)28 päivänä helmikuuta 2021, tai muuna kumppanuusneuvoston päättämänä päivänä; tai

               (b)edellä 1 kohdassa tarkoitettuna päivänä.

               3.
                     Alkaen päivästä, jona tämän sopimuksen väliaikainen soveltaminen alkaa, osapuolet ymmärtävät tässä sopimuksessa olevat viittaukset ”tämän sopimuksen voimaantulopäivään” tai ”tämän sopimuksen voimaantuloon” viittauksiksi päivään, josta alkaen tätä sopimusta sovelletaan väliaikaisesti.

               LIITTEET

               LIITE INST: KUMPPANUUSNEUVOSTON JA KOMITEOIDEN TYÖJÄRJESTYS

               Sääntö nro 1

               Puheenjohtaja

               1.
                     Unioni ja Yhdistynyt kuningaskunta ilmoittavat toisilleen nimettyjen puheenjohtajiensa nimet, aseman ja yhteystiedot. Puheenjohtajalla katsotaan olevan lupa edustaa unionia ja Yhdistyneen kuningaskunnan puheenjohtajalla katsotaan olevan lupa edustaa Yhdistynyttä kuningaskuntaa, kunnes toiselle osapuolelle on ilmoitettu uudesta puheenjohtajasta.

               2.
                     Tähän työjärjestykseen perustuvat puheenjohtajien päätökset tehdään yhteisellä suostumuksella.

               3.
                     Puheenjohtajan sijaiseksi voidaan nimetä edustaja tiettyä kokousta varten. Puheenjohtaja tai hänen nimetty edustajansa ilmoittaa nimeämisestä toiselle puheenjohtajalle ja kumppanuusneuvoston sihteeristölle mahdollisimman pian. Tässä työjärjestyksessä viittauksella puheenjohtajiin tarkoitetaan myös nimettyä edustajaa.

               Sääntö nro 2

               Sihteeristö

               Kumppanuusneuvoston sihteeristö, jäljempänä ’sihteeristö’, muodostuu unionin virkamiehestä ja Yhdistyneen kuningaskunnan hallituksen virkamiehestä. Sihteeristö hoitaa sille tässä työjärjestyksessä osoitettuja tehtäviä.

               Unioni ja Yhdistynyt kuningaskunta ilmoittavat toisilleen kumppanuusneuvoston sihteeristön jäsenenä olevan oman virkamiehensä nimen, aseman ja yhteystiedot. Kyseisen virkamiehen katsotaan jatkavan toimimista sihteeristön jäsenenä unionin tai Yhdistyneen kuningaskunnan puolesta siihen päivään asti, jona joko unioni tai Yhdistynyt kuningaskunta on ilmoittanut uudesta jäsenestä.

               Sääntö nro 3

               Kokoukset

               1.
                     Kaikki kumppanuusneuvoston kokoukset kutsuu koolle sihteeristö, ja kokoukset pidetään puheenjohtajien päättämänä päivänä ja kellonaikana. Jos unioni tai Yhdistynyt kuningaskunta on toimittanut kokousta koskevan pyynnön sihteeristön välityksellä, kumppanuusneuvosto pyrkii kokoontumaan 30 päivän kuluessa tällaisesta pyynnöstä tai aikaisemmin, kun kyse on tässä sopimuksessa määrätyistä tapauksista.

               2.
                     Kumppanuusneuvosto kokoontuu vuorotellen Brysselissä ja Lontoossa, elleivät puheenjohtajat toisin päätä.

               3.
                     Poiketen siitä, mitä 2 kohdassa määrätään, puheenjohtajat voivat päättää, että kumppanuusneuvoston kokous pidetään video- tai teleneuvotteluna.

               Sääntö nro 4

               Osallistuminen kokouksiin

               1.
                     Unioni ja Yhdistynyt kuningaskunta ilmoittavat toisilleen sihteeristön kautta valtuuskuntiensa suunnitellun kokoonpanon kohtuullisessa ajassa ennen kutakin kokousta ja mainitsevat kunkin valtuuskunnan jäsenen nimen ja tehtävän.

               2.
                     Tarvittaessa puheenjohtajat voivat yhteisellä suostumuksella kutsua asiantuntijoita (eli muita kuin valtion virkamiehiä) kumppanuusneuvoston kokouksiin antamaan tietoja erityisestä aiheesta, mutta asiantuntijat voivat osallistua ainoastaan kokouksen niihin osiin, joissa tällaisia erityisiä aiheita käsitellään.

               Sääntö nro 5

               Asiakirjat

               Sihteeristö numeroi kirjalliset asiakirjat, joihin asioiden käsittely kumppanuusneuvostossa perustuu, ja jakaa ne unionille ja Yhdistyneelle kuningaskunnalle.

               Sääntö nro 6

               Kirjeenvaihto

               1.
                     Unioni ja Yhdistynyt kuningaskunta lähettävät kumppanuusneuvostolle osoitetun kirjeenvaihtonsa sihteeristön kautta. Kirjeenvaihto voidaan lähettää missä tahansa kirjallisessa muodossa, myös sähköpostina.

               2.
                     Sihteeristö varmistaa, että kumppanuusneuvostolle osoitettu kirjeenvaihto toimitetaan puheenjohtajille ja jaetaan tarvittaessa säännön nro 5 mukaisesti.

               3.
                     Kaikki puheenjohtajien lähettämä tai suoraan heille osoitettu kirjeenvaihto toimitetaan sihteeristölle ja jaetaan tarvittaessa säännön nro 5 mukaisesti.

               Sääntö nro 7

               Kokousten esityslistat

               1.
                     Sihteeristö laatii kutakin kokousta varten esityslistaehdotuksen. Se toimitetaan yhdessä asiaankuuluvien asiakirjojen kanssa puheenjohtajille viimeistään 10 päivää ennen kokouspäivää.

               2.
                     Esityslistaehdotukseen sisältyvät unionin tai Yhdistyneen kuningaskunnan pyytämät asiat. Tällainen pyyntö ja mahdolliset asiaankuuluvat asiakirjat on toimitettava sihteeristölle viimeistään 15 päivää ennen kokouksen alkamista.

               3.
                     Puheenjohtajat tekevät päätöksen kokouksen esityslistaehdotuksesta viimeistään 5 päivää ennen kokouspäivää.

               4.
                     Kumppanuusneuvosto hyväksyy esityslistan kunkin kokouksen alussa. Asia, joka ei sisältynyt esityslistaehdotukseen, voidaan unionin tai Yhdistyneen kuningaskunnan pyynnöstä sisällyttää esityslistaehdotukseen yhteisellä päätöksellä.

               5.
                     Puheenjohtajat voivat yhteisestä sopimuksesta lyhentää tai pidentää 1–3 kohdassa mainittuja määräaikoja jonkin erityistapauksen niin edellyttäessä.

               Sääntö nro 8

               Pöytäkirjat

               1.
                     Kokousta isännöivän osapuolen jäsenenä sihteeristössä toimiva virkamies laatii kustakin kokouksesta pöytäkirjaluonnoksen 15 päivän kuluessa kokouksen päättymisestä, jolleivat puheenjohtajat toisin päätä. Pöytäkirjaluonnos toimitetaan kommentoitavaksi toisen osapuolen sihteeristön jäsenelle. Mainittu osapuoli voi esittää huomautuksia 7 päivän kuluessa pöytäkirjaluonnoksen vastaanottamisesta.

               2.
                     Pöytäkirja sisältää yleensä tiivistelmän kustakin asialistalla olevasta asiasta, ja tarvittaessa siinä yksilöidään

               (a)kumppanuusneuvostolle toimitetut asiakirjat;

               (b)lausumat, jotka yksi puheenjohtajista on pyytänyt merkittäviksi pöytäkirjaan, ja

               (c)eri asiakohdissa tehdyt päätökset, annetut suositukset, sovitut kannat ja tehdyt päätelmät.

               3.
                     Pöytäkirjan liitteenä on osallistujaluettelo, jossa mainitaan kunkin valtuuskunnan osalta kaikkien kokoukseen osallistuneiden henkilöiden nimet ja tehtävät.

               4.
                     Sihteeristö muokkaa pöytäkirjaluonnosta saatujen huomautusten perusteella, ja puheenjohtajat hyväksyvät tarkistetun pöytäkirjaluonnoksen 28 päivän kuluessa kokouspäivästä tai muun puheenjohtajien sopiman määräajan sisällä. Kun pöytäkirja on hyväksytty, sihteeristön jäsenet vahvistavat allekirjoituksillaan pöytäkirjan kaksi toisintoa. Unioni ja Yhdistynyt kuningaskunta saavat kumpikin yhden näistä vahvistetuista toisinnoista. Puheenjohtajat voivat sopia, että sähköisten jäljennösten allekirjoittaminen ja vaihto täyttää tämän vaatimuksen.

               Sääntö nro 9

               Päätökset ja suositukset

               1.
                     Kokousten välisenä aikana kumppanuusneuvosto voi hyväksyä päätöksiä ja suosituksia kirjallista menettelyä noudattaen. Puheenjohtaja esittää päätös- tai suositusluonnoksen tekstin kirjallisesti toiselle puheenjohtajalle kumppanuusneuvoston työkielellä. Toisen osapuolen on kuukauden kuluessa tai ehdotuksen tehneen osapuolen mahdollisesti asettaman pidemmän määräajan sisällä ilmaistava suostumuksensa päätös- tai suositusluonnokseen. Jos toinen osapuoli ei ilmaise suostumustaan, ehdotetusta päätöksestä tai suosituksesta keskustellaan ja se voidaan hyväksyä kumppanuusneuvoston seuraavassa kokouksessa. Päätös- tai suositusluonnokset katsotaan hyväksytyiksi, kun toinen osapuoli on ilmaissut suostumuksensa, ja ne merkitään kumppanuusneuvoston seuraavan kokouksen pöytäkirjaan säännön nro 8 mukaisesti.

               2.
                     Jos kumppanuusneuvosto tekee päätöksiä tai antaa suosituksia, niiden otsikossa mainitaan joko sana ’päätös’ tai ’suositus’. Sihteeristö antaa kaikille päätöksille ja suosituksille järjestysnumeron ja viitteen, joka liittyy päätöksen tai suosituksen hyväksymispäivään.

               3.
                     Kumppanuusneuvoston päätöksissä on mainittava päivä, jona ne tulevat voimaan.

               4.
                     Kumppanuusneuvoston päätökset ja suositukset vahvistetaan kahtena kappaleena todistusvoimaisilla kielillä, puheenjohtajat allekirjoittavat ne ja sihteeristö lähettää ne unionille ja Yhdistyneelle kuningaskunnalle välittömästi allekirjoittamisen jälkeen. Puheenjohtajat voivat sopia, että sähköisten jäljennösten allekirjoittaminen ja vaihto täyttävät allekirjoitusta koskevan vaatimuksen.

               Sääntö nro 10

               Avoimuus

               1.
                     Puheenjohtajat voivat sopia, että kumppanuusneuvoston kokoukset ovat julkisia.

               2.
                     Kumpikin osapuoli voi päättää kumppanuusneuvoston päätösten ja suositusten julkaisemisesta omassa virallisessa lehdessään tai verkossa.

               3.
                     Jos unioni tai Yhdistynyt kuningaskunta toimittaa kumppanuusneuvostolle tietoja, jotka ovat sen lainsäädännön mukaan luottamuksellisia tai paljastamiselta suojattavia, toisen osapuolen on käsiteltävä näitä tietoja luottamuksellisina.

               4.
                     Kumppanuusneuvoston kokousten esityslistaehdotukset julkistetaan ennen kokousta. Kokousten pöytäkirjat julkistetaan sen jälkeen, kun ne on hyväksytty säännön nro 8 mukaisesti.

               5.
                     Edellä 2–4 kohdassa tarkoitetut asiakirjat on julkaistava molempien osapuolissa sovellettavien tietosuojasääntöjen mukaisesti.

               Sääntö nro 11

               Kielet

               1.
                     Kumppanuusneuvoston virallisia kieliä ovat unionin ja Yhdistyneen kuningaskunnan viralliset kielet.

               2.
                     Kumppanuusneuvoston työkieli on englanti. Jolleivat puheenjohtajat toisin päätä, kumppanuusneuvosto tekee ratkaisunsa englannin kielellä laadittujen asiakirjojen perusteella.

               3.
                     Kumppanuusneuvosto hyväksyy sopimuksen muuttamista tai tulkintaa koskevat päätökset sopimuksen todistusvoimaisten asiakirjojen kielillä. Kaikki muut kumppanuusneuvoston päätökset, myös tätä työjärjestystä muuttavat päätökset, hyväksytään 2 kohdassa tarkoitetulla työkielellä.

               Sääntö nro 12

               Kulut

               1.
                     Unioni ja Yhdistynyt kuningaskunta kattavat itse kaikki kulut, joita niille aiheutuu osallistumisesta kumppanuusneuvoston kokouksiin.

               2.
                     Kokouksen järjestävä osapuoli vastaa kokousjärjestelyihin liittyvistä kuluista ja asiakirjojen kopiointikuluista.

               3.
                     Tulkkausta pyytävä osapuoli vastaa kumppanuusneuvoston kokouksissa työkielelle ja työkieleltä tapahtuvan tulkkauksen kuluista.

               3.
                     Kumpikin osapuoli vastaa päätösten ja muiden asiakirjojen kääntämisestä omalle viralliselle kielelleen tai omille virallisille kielilleen, jos tätä edellytetään säännön nro 11 nojalla, ja kyseinen osapuoli vastaa käännöksistä aiheutuneista kustannuksista.

               Sääntö nro 13

               Komiteat

               1.
                     Komiteoihin sovelletaan sääntöjä nro 1–12 tarvittavin muutoksin, sanotun kuitenkaan rajoittamatta tämän säännön 2 kohdan soveltamista.

               2.
                     Komiteat ilmoittavat kumppanuusneuvostolle aikataulunsa ja asialistansa riittävän ajoissa ennen kokouksiaan ja raportoivat kumppanuusneuvostolle kunkin kokouksensa tuloksista ja päätelmistä.

               LIITE ORIG-1:TUOTEKOHTAISTEN ALKUPERÄSÄÄNTÖJEN ALKUHUOMAUTUKSET

               Huomautus 1

               Yleiset periaatteet

               1.Tässä liitteessä vahvistetaan yleiset säännöt liitteen ORIG-2 [Tuotekohtaiset alkuperäsäännöt] sovellettaville vaatimuksille tämän sopimuksen ORIG.3 [Yleiset vaatimukset] artiklan 1 kohdan c alakohdan mukaisesti.

               2.Tässä liitteessä ja liitteessä ORIG-2 [Tuotekohtaiset alkuperäsäännöt] tuotteen katsotaan olevan tämän sopimuksen ORIG.3 [Yleiset vaatimukset] artiklan 1 kohdan c alakohdan mukainen alkuperätuote, jos tariffiluokituksen muuttumista, tuotantoprosessia tai ei-alkuperäainesten enimmäisarvoa tai -painoa koskevat vaatimukset tai muut tässä liitteessä ja liitteessä ORIG-2 [Tuotekohtaiset alkuperäsäännöt] eritellyt vaatimukset täyttyvät.

               3.Tuotekohtaisessa alkuperäsäännössä olevalla viittauksella painoon tarkoitetaan nettopainoa, joka on aineksen tai tuotteen paino ilman pakkauksen painoa.

               4.Tämä liite ja liite ORIG-2 [Tuotekohtaiset alkuperäsäännöt] perustuvat harmonoituun järjestelmään, sellaisena kuin se on muutettuna 1 päivänä tammikuuta 2017.

               Huomautus 2

               Tuotekohtaisten alkuperäsääntöjen luettelon rakenne

               1.Jakso- ja ryhmähuomautuksia luetaan tarvittaessa yhdessä asiaankuuluvan jakson, ryhmän, nimikkeen tai alanimikkeen tuotekohtaisten alkuperäsääntöjen kanssa.

               2.Kutakin liitteen ORIG-2 [Tuotekohtaiset alkuperäsäännöt] sarakkeessa 2 vahvistettua tuotekohtaista alkuperäsääntöä sovelletaan vastaavaan liitteen ORIG-2 [Tuotekohtaiset alkuperäsäännöt] sarakkeessa 1 olevaan tuotteeseen.

               3.Jos tuotteeseen sovelletaan vaihtoehtoisia tuotekohtaisia alkuperäsääntöjä, tuotteen katsotaan olevan osapuolen alkuperätuote, jos se täyttää jonkin vaihtoehdoista.

               4.Jos tuotteeseen sovelletaan tuotekohtaista alkuperäsääntöä, joka sisältää useita vaatimuksia, tuote katsotaan osapuolen alkuperätuotteeksi ainoastaan, jos se täyttää kaikki vaatimukset.

               5.Tässä liitteessä ja liitteessä ORIG-2 [Tuotekohtaiset alkuperäsäännöt] tarkoitetaan:

               (a)’jaksolla’ harmonoidun järjestelmän jaksoa;

               (b)’ryhmällä’ harmonoidun järjestelmän tariffiluokituksen kahta ensimmäistä numeroa;

               (c)’nimikkeellä’ harmonoidun järjestelmän tariffiluokituksen neljää ensimmäistä numeroa; ja

               (d)’alanimikkeellä’ harmonoidun järjestelmän tariffiluokituksen kuutta ensimmäistä numeroa.

               2.Tuotekohtaisissa alkuperäsäännöissä käytetään seuraavia lyhenteitä:

               ’CC’ tarkoittaa tuotantoa minkä tahansa muun ryhmän kuin tuotteen oman ryhmän ei-alkuperäaineksista; tämä tarkoittaa, että tuotteen tuotannossa käytetty ei-alkuperäaines on luokiteltava muuhun ryhmään (harmonoidun järjestelmän kahden numeron tasolla) kuin tuotteen omaan ryhmään (eli ryhmän muutos);

               ’CTH’ tarkoittaa tuotantoa minkä tahansa muun nimikkeen kuin tuotteen oman nimikkeen ei-alkuperäaineksista; tämä tarkoittaa, että tuotteen tuotannossa käytetty ei-alkuperäaines on luokiteltava muuhun nimikkeeseen (harmonoidun järjestelmän neljän numeron tasolla) kuin tuotteen omaan nimikkeeseen (eli nimikkeen muutos);

               ’CTSH’ tarkoittaa tuotantoa minkä tahansa muun alanimikkeen kuin tuotteen oman alanimikkeen ei-alkuperäaineksista; tämä tarkoittaa, että tuotteen tuotannossa käytetty ei-alkuperäaines on luokiteltava muuhun alanimikkeeseen (harmonoidun järjestelmän kuuden numeron tasolla) kuin tuotteen omaan alanimikkeeseen (eli alanimikkeen muutos);

               Huomautus 3

               Tuotekohtaisten alkuperäsääntöjen soveltaminen

               1.Alkuperäaseman saaneita, muiden tuotteiden valmistuksessa käytettäviä tuotteita koskevaa tämän sopimuksen ORIG.3 [Yleiset vaatimukset] artiklan 2 kohtaa sovelletaan riippumatta siitä, onko tämä asema saatu samassa tehtaassa siinä osapuolessa, jossa näitä tuotteita käytetään.

               2.Jos tuotekohtaisessa alkuperäsäännössä nimenomaisesti suljetaan pois tietyt ei-alkuperäainekset tai määrätään, että jonkin ei-alkuperäaineksen arvo tai paino ei saa ylittää tiettyä kynnysarvoa, näitä edellytyksiä ei sovelleta muualle harmonoidussa järjestelmässä luokiteltaviin ei-alkuperäaineksiin.

               3.Esimerkki 1: kun puskutraktoreita (HS-alanimike 8429.11) koskevassa säännössä on seuraava vaatimus: ”CTH, ei kuitenkaan nimikkeen 84.31 (osat, jotka soveltuvat käytettäviksi yksinomaan tai pääasiallisesti nimikkeiden 84.25–84.30 koneissa ja laitteissa) ei-alkuperäaineksista”, muualle kuin nimikkeisiin 84.29 ja 84.31 luokiteltavien ei-alkuperäaineisten, kuten ruuvien (HS-nimike 73.18), eristetyt langat ja sähköjohtimet (HS-nimike 85.44) ja erinäiset sähkökoneet ja -laitteet (HS-ryhmä 85), käyttöä ei ole rajoitettu.

               Esimerkki 2: Kun nimikettä 35.05 (dekstriini ja muu modifioitu tärkkelys; tärkkelykseen perustuvat liimat ja liisterit jne.) koskevassa säännössä on vaatimus ”CTH, ei kuitenkaan nimikkeen 11.08 ei-alkuperätuotteista”, muualle kuin nimikkeeseen 11.08 (tärkkelys, inuliini) luokiteltavia ei-alkuperäaineksia, kuten 10 ryhmän (viljat) aineksia, käyttöä ei ole rajoitettu.

               4.Jos tuotekohtaisessa alkuperäsäännössä määrätään, että tuote on tuotettava tietystä aineksesta, tämä ei estä käyttämästä muita aineksia, jotka eivät luonteensa vuoksi pysty noudattamaan kyseistä sääntöä.

               Huomautus 4

               Ei-alkuperäainesten enimmäisarvon laskeminen

               Tuotekohtaisissa alkuperäsäännöissä käytetään seuraavia määritelmiä:

               (a)’tullausarvolla’ tarkoitetaan GATT 1994 -sopimuksen VII artiklan soveltamisesta tehdyn sopimuksen mukaisesti määritettyä arvoa;

               (b)ilmaisulla ’EXW’ tai ’noudettuna lähettäjältä -hinta” tarkoitetaan

               (I)tuotteen hintaa, joka on maksettu tai maksettava tuottajalle, jonka yrityksessä viimeinen valmistus tai käsittely suoritetaan, edellyttäen että hinta sisältää kaikkien käytettyjen ainesten arvon ja kaikki muut tuotteen valmistuksessa aiheutuneet kustannukset, joista on vähennetty sisäiset verot, jotka palautetaan tai voidaan palauttaa valmista tuotetta vietäessä; tai

               (II)kaikkien käytettyjen ainesten arvoa ja kaikkia muita tuotteen tuotannossa viejäosapuolessa aiheutuneita kustannuksia, jos maksettua tai maksettavaa hintaa ei ole tai jos tosiasiallisesti maksettu hinta ei vastaa kaikkia tuotteen tuotantoon liittyviä kustannuksia, jotka ovat tosiasiallisesti aiheutuneet tuotteen tuotannossa:

               (A)mukaan lukien myynti-, yleis- ja hallintokustannukset sekä voitto, joka voidaan kohtuudella olettaa saatavan tuotteesta; ja

               (B)lukuun ottamatta rahtikustannuksia, vakuutuksia, kaikkia muita tuotteen kuljettamisesta aiheutuvia kustannuksia ja viejäosapuolen sisäisiä veroja, jotka palautetaan tai voidaan palauttaa valmista tuotetta vietäessä;

               (III)kun i alakohtaa sovelletaan ja kun viimeinen tuotanto on annettu alihankkijan tehtäväksi, i alakohdassa olevalla ilmaisulla ’tuottaja’ tarkoitetaan henkilöä, joka on ottanut kyseisen alihankkijan palvelukseensa.

               (c)ilmaisulla ’MaxNOM’ tarkoitetaan ei-alkuperäainesten enimmäisarvoa prosentteina ilmaistuna ja seuraavan kaavan mukaisesti laskettuna:

                     VNM

               MaxNOM (%) =

                     × 100

                       EXW

               (d)ilmaisulla ”VNM” tarkoitetaan tuotteen valmistuksessa käytettyjen ei-alkuperäainesten arvoa, joka on tuotteen tullausarvo tuontihetkellä, mukaan lukien rahti, soveltuvin osin vakuutus, pakkaus ja kaikki muut kustannukset, jotka ovat aiheutuneet ainesten kuljettamisesta sen osapuolen tuontisatamaan, jossa tuotteen tuottaja sijaitsee. Jos ei-alkuperäainesten arvoa ei tiedetä eikä voida todeta, käytetään ensimmäistä todettavissa olevaa ei-alkuperäaineksista unionissa tai Yhdistyneessä kuningaskunnassa maksettua hintaa. Tuotteen tuotannossa käytettyjen ei-alkuperäainesten arvo voidaan laskea painotetun keskimääräisen arvon laskemiseen käytettävän kaavan tai muun vaihto-omaisuuden arvostusmenetelmän perusteella osapuolen yleisesti hyväksyttyjen kirjanpitoperiaatteiden mukaisesti.

               Huomautus 5

               Liitteessä ORIG-2 [Tuotekohtaiset alkuperäsäännöt] olevassa V–VII jaksossa tarkoitettujen prosessien määritelmät

               Tuotekohtaisissa alkuperäsäännöissä käytetään seuraavia määritelmiä:

               (a)’bioteknisellä prosessoinnilla’ tarkoitetaan

               (I)mikro-organismien (bakteerien, virusten (myös faagien) jne.) taikka ihmisten, eläinten tai kasvien solujen biologista tai bioteknologista viljelyä (mukaan lukien soluviljely), hybridisaatiota tai geneettistä muuntamista; ja

               (II)solujen tai solujenvälisten rakenteiden (kuten eristettyjen geenien, geenifragmenttien ja plasmidien) tuotantoa, eristämistä tai puhdistamista taikka fermentointia;

               (b)’hiukkaskoon muutoksella’ tarkoitetaan tuotteen hiukkaskoon tarkoituksellista ja valvottua muuttamista muulla tavoin kuin ainoastaan murskaamalla tai puristamalla, jonka tuloksena saadaan tuote, jonka hiukkaskoko, hiukkaskokojakauma tai pinta-ala on määritelty ja jolla on merkitystä tuloksena olevan tuotteen kannalta ja jolla on erilaiset fysikaaliset tai kemialliset ominaisuudet kuin tuotantopanoksina käytetyillä aineksilla;

               (c)’kemiallisella reaktiolla’ (myös biokemiallisella prosessilla) tarkoitetaan prosessia, jossa syntyy uusi molekyyli siten, että atomienväliset sidokset katkeavat ja muodostuu uusia sidoksia tai atomien avaruusjärjestys molekyylissä muuttuu, lukuun ottamatta seuraavia, joita ei pidetä tämän määritelmän mukaisina kemiallisina reaktioina:

               (I)veteen tai muihin liuottimiin liuottaminen;

               (II)liuottimien, myös liuotinveden, poistaminen; tai

               (III)kideveden lisääminen tai poistaminen;

               (d)’tislauksella’ tarkoitetaan:

               (I)tislausta normaalipaineessa: erotteluprosessi, jossa maaöljyt muunnetaan tislauskolonnissa jakeiksi kiehumispisteen mukaan, ja höyry tiivistyy tämän jälkeen erilaisiksi nestemäisiksi jakeiksi; maaöljyn tislauksesta saatuihin tuotteisiin voivat sisältyä nestekaasu, teollisuusbensiini, bensiini, petroli, diesel- tai lämmitysöljy, kevyt kaasuöljy ja voiteluöljy; ja

               (II)tyhjötislausta: tislaus ilmanpainetta alhaisemmassa paineessa mutta ei niin alhaisessa, että se luokiteltaisiin molekyylitislaukseksi; tyhjötislausta käytetään tislaamaan korkeassa lämpötilassa kiehuvia ja lämpöherkkiä aineksia, kuten tuottamaan maaöljyjen raskaista tisleistä kevyistä raskaisiin vaihtelevia tyhjiökaasuöljyjä ja jäännöstä;

               (e)’isomeerien erotuksella’ tarkoitetaan isomeerien eristämistä tai erottamista isomeerien seoksesta;

               (f)’sekoittamisella’ tarkoitetaan ainesten tarkoituksellista ja mittasuhteiden osalta kontrolloitua sekoittamista (mukaan lukien dispergointi), ei kuitenkaan laimentimen lisäämistä, ainoastaan ennalta määritettyjen eritelmien mukaisesti siten, että saadaan tuote, jonka fysikaaliset tai kemialliset ominaisuudet ovat merkitykselliset tuotteen tarkoituksen tai käytön kannalta ja eroavat materiaalipanoksen ominaisuuksista;

               (g)’standardimateriaalien tuottamisella’ (mukaan lukien standardiliuokset) tarkoitetaan sellaisen valmisteen tuottamista, joka soveltuu analyysi-, kalibrointi- tai viitekäyttöön ja jonka täsmälliset puhtausasteet tai määräsuhteet valmistaja on todentanut; ja

               (h)’puhdistuksella’ tarkoitetaan prosessia, jossa vähintään 80 prosenttia olemassa olevista epäpuhtauksista poistuu tai jossa epäpuhtaudet vähenevät tai poistuvat ja jonka tuloksena saadaan yhteen tai useampaan seuraavista käyttötarkoituksista soveltuva tuote:

               (I)lääkeaine taikka lääkkeenkaltainen, kosmeettinen, eläinlääketieteellinen tai elintarvikelaatuinen aine;

               (II)analyyttiseen käyttöön taikka taudinmääritys- tai laboratoriokäyttöön tarkoitettu kemiallinen tuote tai reagenssi;

               (III)mikroelektroniikassa käytettävä osat tai komponentit;

               (IV)erityinen optinen käyttötarkoitus;

               (V)biotekninen käyttö esimerkiksi soluviljelyssä, geenitekniikassa tai katalyyttinä;

               (VI)erotusprosessissa käytettävä kantaja-aine; tai

               (VII)laadultaan ydintekniseen käyttöön sopiva käyttötarkoitus.

               Huomautus 6

               Liitteessä ORIG-2 [Tuotekohtaiset alkuperäsäännöt] olevassa XI jaksossa käytettyjen termien määritelmät

               Tuotekohtaisissa alkuperäsäännöissä käytetään seuraavia määritelmiä:

               (a)’katkotuilla tekokuiduilla’ tarkoitetaan nimikkeiden 55.01–55.07 synteetti- tai muuntokuitufilamenttitouvia, katkokuituja ja niiden jätteitä;

               (b)’luonnonkuiduilla’ tarkoitetaan muita kuituja kuin muunto- ja synteettikuituja, joiden käyttö rajoittuu kehruuta edeltävillä valmistusasteilla oleviin kuituihin ja siihen kuuluvat myös jätteet ja, jollei toisin mainita, kuidut, jotka on karstattu, kammattu tai muulla tavoin valmistettu, mutta joita ei ole kehrätty; ilmaisuun ’luonnonkuidut’ kuuluvat nimikkeen 05.11 jouhi, nimikkeiden 50.02 ja 50.03 silkki, nimikkeiden 51.01–51.05 villakuidut ja hieno ja karkea eläimenkarva, nimikkeiden 52.01–52.03 puuvillakuidut ja nimikkeiden 53.01–53.05 muut kasvitekstiilikuidut;

               (c)’painamisella’ tarkoitetaan tekniikkaa, jolla tekstiilialustalle annetaan rasteri-, rulla-, digitaalista tai muuta siirtotekniikkaa käyttäen pysyvä objektiivisesti arvioitu funktio, kuten väri, kuvio tai tekninen suorituskyky; ja

               (d)’painamisella (itsenäisenä käsittelynä)’ tarkoitetaan tekniikkaa, jolla tekstiilialustalle annetaan rasteri-, rulla-, digitaalista tai muuta siirtotekniikkaa käyttäen pysyvä objektiivisesti arvioitu funktio, kuten väri, kuvio tai tekninen suorituskyky, ja sille tehdään vähintään kaksi valmistelu- tai viimeistelytoimenpidettä (kuten pesu, valkaisu, merserointi, lämpökiinnitys, nukitus, kalanterointi, kutistumisen estävä käsittely, kestoviimeistely, dekatointi, kyllästäminen, parsinta ja noppaus, poltto, ilmakuivaus, venytys, jauhaminen, höyrykutistus, märkädekatointi), edellyttäen että kaikkien käytettyjen ei-alkuperäainesten arvo on enintään 50 prosenttia tuotteen EXW-hinnasta.

               Huomautus 7

               Kahta tai useampaa perustekstiiliainetta sisältäviin tuotteisiin sovellettavat toleranssit

               1.Tätä huomautusta sovellettaessa perustekstiiliaineet ovat seuraavat:

               (a)silkki;

               (b)villa;

               (c)karkea eläimenkarva;

               (d)hieno eläimenkarva;

               (e)jouhet;

               (f)puuvilla;

               (g)paperinvalmistusaineet ja paperi;

               (h)pellava;

               (i)hamppu;

               (j)juutti ja muut niinitekstiilikuidut;

               (k)sisali ja muut Agave-sukuisista kasveista saadut tekstiilikuidut;

               (l)kookoskuidut, manilla, rami ja muut kasvitekstiilikuidut;

               (m)synteettikuidut;

               (n)muuntokuidut;

               (o)sähköä johtavat filamentit; uth

               (p)polypropeenista valmistetut synteettikatkokuidut;

               (q)polyesteristä valmistetut synteettikatkokuidut;

               (r)polyamidista valmistetut synteettikatkokuidut;

               (s)polyakryylinitriilistä valmistetut synteettikatkokuidut;

               (t)polyimidistä valmistetut synteettikatkokuidut;

               (u)polytetrafluorietyleenistä valmistetut synteettikatkokuidut;

               (v)poly(fenyleenisulfidista) valmistetut synteettikatkokuidut;

               (w)poly(vinyylikloridista) valmistetut synteettikatkokuidut;

               (x)muut synteettikatkokuidut;

               (y)viskoosista valmistetut muuntokatkokuidut;

               (``)muut muuntokatkokuidut;

               (dd)segmentoitu polyuretaania oleva lanka, jossa on joustavia polyeetterisegmenttejä, myös kierrepäällystetty;

               (ee)segmentoitu polyuretaania oleva lanka, jossa on joustavia polyesterisegmenttejä, myös kierrepäällystetty;

               (ff)nimikkeen 56.05 tuotteet (metalloitu lanka), joissa on kaistaleita, jotka koostuvat enintään 5 mm leveästä kahden muovikelmun väliin joko värittömällä tai värillisellä liimalla kiinnitetystä, alumiinifoliota tai muovikelmua, myös alumiinijauheella peitettyä, olevasta sydämestä;

               (dd)muut nimikkeen 56.05 tuotteet;

               (ee)lasikuidut; ja

               (ff)metallikuidut.

               2.Kun liitteessä ORIG-2 [Tuotekohtaiset alkuperäsäännöt] on viittaus tähän huomautukseen, sen sarakkeessa 2 esitettyjä vaatimuksia ei sovelleta toleranssina tuotteen valmistuksessa käytettyihin ei-alkuperätuotteita oleviin perustekstiiliaineisiin, edellyttäen että

               (a)tuote sisältää kahta tai useampaa perustekstiiliainetta; ja

               (b)kyseisten ei-alkuperätuotteita olevien perustekstiiliaineiden paino yhteensä on enintään 10 prosenttia kaikkien käytettyjen perustekstiiliaineiden kokonaispainosta.

               Esimerkki: Nimikkeen 51.07 villalankaa ja nimikkeen 55.09 synteettikatkokuitulankaa ja muita aineksia kuin perustekstiiliainetta sisältävän nimikkeen 51.12 villakankaan osalta on sallittua käyttää ei-alkuperätuotetta olevaa villalankaa, joka ei täytä liitteessä ORIG-2 [Tuotekohtaiset alkuperäsäännöt] olevaa vaatimusta, tai ei-alkuperätuotetta olevaa synteettilankaa, joka ei täytä liitteessä ORIG-2 [Tuotekohtaiset alkuperäsäännöt] olevaa vaatimusta, tai näiden kahden lankatyypin sekoitusta, jos niiden yhteispaino on enintään 10 prosenttia koko perustekstiiliaineen painosta.

               3.Sen estämättä, mitä huomautuksessa 7 olevan 2 kohdan b alakohdassa määrätään, tuotteissa, joissa on ”segmentoitua polyuretaania olevaa, myös kierrepäällystettyä lankaa, jossa on joustavia polyeetterisegmenttejä”, tämä toleranssi on tällaisen langan osalta enintään 20 prosenttia. Muiden ei-alkuperätuotteita olevien perustekstiiliaineiden osuus saa kuitenkin olla enintään 10 prosenttia.

               4.Sen estämättä, mitä huomautuksessa 7 olevan 2 kohdan b alakohdassa määrätään, tuotteissa, joissa on ”kaistaleita, jotka koostuvat enintään 5 mm leveästä kahden muovikelmun väliin joko värittömällä tai värillisellä liimalla kiinnitetystä, alumiinifoliota tai muovikelmua, myös alumiinijauheella peitettyä, olevasta sydämestä”, tämä toleranssi on enintään 30 prosenttia. Muiden ei-alkuperätuotteita olevien perustekstiiliaineiden osuus saa kuitenkin olla enintään 10 prosenttia.

               Huomautus 8

               Tiettyihin tekstiilituotteisiin sovellettavat muut toleranssit

               1.Kun liitteessä ORIG-2 [Tuotekohtaiset alkuperäsäännöt] on viittaus tähän huomautukseen, voidaan käyttää ei-alkuperätuotteita olevia tekstiiliaineita (vuoria ja välivuoria lukuun ottamatta), jotka eivät täytä sovitettua tekstiilituotetta koskevaa sarakkeen 2 sääntöä, edellyttäen että ne luokitellaan eri nimikkeeseen kuin tuote ja että niiden arvo on enintään 8 prosenttia tuotteen EXW-hinnasta.

               2.Ei-alkuperäaineksia, joita ei luokitella 50–63 ryhmään, voidaan käyttää rajoituksetta 50–63 ryhmään luokiteltavien tekstiilituotteiden valmistuksessa riippumatta siitä, sisältävätkö ne tekstiiliainetta.

               Esimerkki: Jos liitteessä ORIG-2 [Tuotekohtaiset alkuperäsäännöt] olevassa vaatimuksessa määrätään, että tietyn tekstiilitavaran (esimerkiksi housujen) valmistuksessa on käytettävä lankaa, tämä ei estä nappien kaltaisten ei-alkuperätuotteita olevien metallitavaroiden käyttöä, koska metallitavaroita ei luokitella 50–63 ryhmään. Samoista syistä se ei estä ei-alkuperätuotteita olevien vetoketjujen käyttöä, vaikka vetoketjut tavallisesti sisältävät tekstiiliä.

               3.Kun liitteessä ORIG-2 [Tuotekohtaiset alkuperäsäännöt] olevassa vaatimuksessa määrätään ei-alkuperäainesten enimmäisarvo, niiden ei-alkuperäainesten arvo, joita ei luokitella 50–63 ryhmään, on otettava huomioon ei-alkuperäainesten arvon laskennassa.

               Huomautus 9

               Maataloustuotteet

               Osapuolen alueella kasvatettuja tai siellä korjattuja harmonoidun järjestelmän II jakson ja nimikkeen 24.01 maataloustuotteita on kohdeltava kyseisen osapuolen alueen alkuperätuotteina, vaikka ne olisi kasvatettu kolmannesta maasta tuoduista siemenistä, sipuleista, juurakoista, pistokkaista, varttamisoksista, versoista, nupuista tai kasvien muista elävistä osista.

               LIITE ORIG-2: TUOTEKOHTAISET ALKUPERÄSÄÄNNÖT

                        Sarake 1

                        Harmonoidun järjestelmän luokitus (2017), mukaan luettuna yksityiskohtainen kuvaus

                        Sarake 2

                        Tuotekohtaiset alkuperäsäännöt

                        I JAKSO

                        ELÄVÄT ELÄIMET; ELÄINTUOTTEET

                        Luku 1

                        Elävät eläimet

                        01.01-01.06

                        Kaikki 1 ryhmän eläimet ovat kokonaan tuotettuja.

                        Luku 2

                        Liha ja muut syötävät eläimenosat

                        02.01-02.10

                        Tuotanto, jossa kaikki käytetyt 1 ja 2 ryhmän ainekset ovat kokonaan tuotettuja.

                        Luku 3

                        Kalat sekä äyriäiset, nilviäiset ja muut vedessä elävät selkärangattomat

                        03.01-03.08

                        Tuotanto, jossa kaikki käytetyt 3 ryhmän ainekset ovat kokonaan tuotettuja.

                        Luku 4

                        Maito ja meijerituotteet; linnunmunat; luonnonhunaja; muualle kuulumattomat eläinperäiset syötävät tuotteet

                        04.01-04.10

                        Tuotanto, jossa

                        - kaikki käytetyt 4 ryhmän ainekset ovat kokonaan tuotettuja; ja

                        - käytettyjen nimikkeiden 17.01 ja 17.02 ei-alkuperäainesten yhteispaino on enintään 20 prosenttia tuotteen painosta.

                        Luku 5

                        Muualle kuulumattomat eläinperäiset tuotteet

                        05.01-05.11

                        Tuotanto minkä tahansa nimikkeen ei-alkuperäaineksista.

                        II JAKSO

                        KASVITUOTTEET

                        Luku 6

                        Elävät puut ja muut elävät kasvit; sipulit, juuret ja niiden kaltaiset tuotteet; leikkokukat ja leikkovihreä

                        06.01-06.04

                        Tuotanto, jossa kaikki käytetyt 6 ryhmän ainekset ovat kokonaan tuotettuja.

                        Luku 7

                        Kasvikset sekä tietyt syötävät kasvit, juuret ja mukulat

                        07.01-07.14

                        Tuotanto, jossa kaikki käytetyt 7 ryhmän ainekset ovat kokonaan tuotettuja.

                        Luku 8

                        Syötävät hedelmät ja pähkinät; sitrushedelmien ja melonin kuoret

                        08.01-08.14

                        Tuotanto, jossa

                        - kaikki käytetyt 8 ryhmän ainekset ovat kokonaan tuotettuja; ja

                        - käytettyjen nimikkeiden 17.01 ja 17.02 ei-alkuperäainesten yhteispaino on enintään 20 prosenttia tuotteen painosta.

                        Luku 9

                        Kahvi, tee, mate ja mausteet

                        09.01-09.10

                        Tuotanto minkä tahansa nimikkeen ei-alkuperäaineksista.

                        Luku 10

                        Viljat

                        10.01-10.08

                        Tuotanto, jossa kaikki käytetyt 10 ryhmän ainekset ovat kokonaan tuotettuja.

                        Luku 11

                        Myllyteollisuustuotteet; maltaat; tärkkelys; inuliini; vehnägluteeni

                        11.01-11.09

                        Tuotanto, jossa kaikki käytetyt 10 ja 11 ryhmän, nimikkeiden 07.01, 07.14, 23.02 ja 23.03 sekä alanimikkeen 0710.10 ainekset ovat kokonaan tuotettuja.

                        Luku 12

                        Öljysiemenet ja -hedelmät; erinäiset siemenet ja hedelmät; teollisuus- ja lääkekasvit; oljet ja kasvirehu

                        12.01-12.14

                        CTH

                        Luku 13

                        Kumilakat; kumit, hartsit ja muut kasvimehut ja -uutteet

                        13.01-13.02

                        Tuotanto minkä tahansa nimikkeen ei-alkuperäaineksista, jossa käytettyjen nimikkeiden 17.01 ja 17.02 ei-alkuperäainesten yhteispaino on enintään 20 prosenttia tuotteen painosta.

                        Luku 14

                        Kasviperäiset punonta- ja palmikointiaineet; muualle kuulumattomat kasvituotteet

                        14.01-14.04

                        Tuotanto minkä tahansa nimikkeen ei-alkuperäaineksista.

                        III JAKSO

                        ELÄIN- JA KASVIRASVAT JA -ÖLJYT SEKÄ NIIDEN PILKKOUTUMISTUOTTEET; VALMISTETUT RAVINTORASVAT; ELÄIN- JA KASVIVAHAT

                        Luku 15

                        Eläin- ja kasvirasvat ja -öljyt sekä niiden pilkkoutumistuotteet; valmistetut ravintorasvat; eläin- ja kasvivahat

                        15.01-15.04

                        CTH

                        15.05-15.06

                        Tuotanto minkä tahansa nimikkeen ei-alkuperäaineksista.

                        15.07-15.08

                        CTSH

                        15.09-15.10

                        Tuotanto, jossa kaikki käytetyt kasviainekset ovat kokonaan tuotettuja.

                        15.11-15.15

                        CTSH

                        15.16-15.17

                        CTH

                        15.18-15.19

                        CTSH

                        15.20

                        Tuotanto minkä tahansa nimikkeen ei-alkuperäaineksista.

                        15.21-15.22

                        CTSH

                        IV JAKSO

                        ELINTARVIKETEOLLISUUDEN TUOTTEET; JUOMAT, ETYYLIALKOHOLI (ETANOLI) JA ETIKKA; TUPAKKA JA VALMISTETUT TUPAKANKORVIKKEET

                        Luku 16

                        Lihasta, kalasta, äyriäisistä, nilviäisistä tai muista vedessä elävistä selkärangattomista valmistetut tuotteet

                        1601.00-1604.18

                        Tuotanto, jossa kaikki käytetyt 1, 2, 3 ja 16 ryhmän ainekset ovat kokonaan tuotettuja
                           88
                        .

                        1604.19

                        CC

                        1604.20

                        - surimivalmisteet:

                        CC

                        - muut:

                        Tuotanto, jossa kaikki käytetyt 3 ja 16 ryhmän ainekset ovat kokonaan tuotettuja
                           89
                        .

                        1604.31-1605.69

                        Tuotanto, jossa kaikki käytetyt 3 ja 16 ryhmän ainekset ovat kokonaan tuotettuja.

                        Luku 17

                        Sokeri ja sokerivalmisteet

                        17.01

                        CTH

                        17.02

                        CTH, edellyttäen että käytettyjen nimikkeiden 11.01–11.08, 17.01 ja 17.03 ei-alkuperäainesten yhteispaino on enintään 20 prosenttia tuotteen painosta.

                        17.03

                        CTH

                        17.04

                        - valkoinen suklaa:

                        CTH, edellyttäen että

                        a) kaikki käytetyt 4 ryhmän ainekset ovat kokonaan tuotettuja; ja

                        b) i) käytettyjen nimikkeiden 17.01 ja 17.02 ei-alkuperäainesten yhteispaino on enintään 40 prosenttia tuotteen painosta; tai

                        ii) käytettyjen nimikkeiden 17.01 ja 17.02 ei-alkuperäainesten yhteispaino on enintään 30 prosenttia tuotteen painosta.

                        - muut:

                        CTH, edellyttäen että

                        - kaikki käytetyt 4 ryhmän ainekset ovat kokonaan tuotettuja; ja

                        - käytettyjen nimikkeiden 17.01 ja 17.02 ei-alkuperäainesten yhteispaino on enintään 40 prosenttia tuotteen painosta;

                        Luku 18

                        Kaakao ja kaakaovalmisteet

                        18.01-18.05

                        CTH

                        1806.10

                        CTH, edellyttäen että

                        - kaikki käytetyt 4 ryhmän ainekset ovat kokonaan tuotettuja; ja

                        - käytettyjen nimikkeiden 17.01 ja 17.02 ei-alkuperäainesten yhteispaino on enintään 40 prosenttia tuotteen painosta;

                        1806.20-1806.90

                        CTH, edellyttäen että

                        a) kaikki käytetyt 4 ryhmän ainekset ovat kokonaan tuotettuja; ja

                        b) i) käytettyjen nimikkeiden 17.01 ja 17.02 ei-alkuperäainesten yhteispaino on enintään 40 prosenttia tuotteen painosta; tai

                        ii) käytettyjen nimikkeiden 17.01 ja 17.02 ei-alkuperäainesten yhteispaino on enintään 30 prosenttia tuotteen painosta.

                        Luku 19

                        Viljasta, jauhoista, tärkkelyksestä tai maidosta valmistetut tuotteet; leipomatuotteet

                        19.01-19.05

                        CTH, edellyttäen että

                        - kaikki käytetyt 4 ryhmän ainekset ovat kokonaan tuotettuja;

                        - käytettyjen 2, 3 ja 16 ryhmän ei-alkuperäainesten yhteispaino on enintään 20 prosenttia tuotteen painosta;

                        - käytettyjen nimikkeiden 10.06 ja 11.08 ei-alkuperäainesten yhteispaino on enintään 20 prosenttia tuotteen painosta; ja

                        - käytettyjen nimikkeiden 17.01 ja 17.02 ei-alkuperäainesten yhteispaino on enintään 40 prosenttia tuotteen painosta;

                        Luku 20

                        Kasviksista, hedelmistä, pähkinöistä tai muista kasvinosista valmistetut tuotteet

                        20.01

                        CTH

                        20.02-20.03

                        Tuotanto, jossa kaikki käytetyt 7 ryhmän ainekset ovat kokonaan tuotettuja.

                        20.04-20.09

                        CTH, edellyttäen että käytettyjen nimikkeiden 17.01 ja 17.02 ei-alkuperäainesten yhteispaino on enintään 40 prosenttia tuotteen painosta.

                        Luku 21

                        Erinäiset elintarvikevalmisteet

                        21.01-21.02

                        CTH, edellyttäen että

                        - kaikki käytetyt 4 ryhmän ainekset ovat kokonaan tuotettuja; ja

                        - käytettyjen nimikkeiden 17.01–17.02 ei-alkuperäainesten yhteispaino on enintään 20 % tuotteen painosta.

                        2103.10

                        2103.20

                        2103.90

                        CTH; ei-alkuperätuotteita olevaa sinappijauhoa tai valmistettua sinappia voidaan kuitenkin käyttää.

                        2103.30

                        Tuotanto minkä tahansa nimikkeen ei-alkuperäaineksista.

                        21.04-21.06

                        CTH, edellyttäen että

                        - all the materials of Chapter 4 used are wholly obtained; ja

                        käytettyjen nimikkeiden 17.01–17.02 ei-alkuperäainesten yhteispaino on enintään 20 % tuotteen painosta..

                        Luku 22

                        Juomat, etyylialkoholi (etanoli) ja etikka

                        22.01-22.06

                        CTH, ei kuitenkaan nimikkeiden 22.07 ja 22.08 ei-alkuperäaineksista, edellyttäen että

                        - kaikki käytetyt alanimikkeiden 0806.10, 2009.61 ja 2009.69 ainekset ovat kokonaan tuotettuja;

                        - all the materials of Chapter 4 used are wholly obtained; ja

                        käytettyjen nimikkeiden 17.01–17.02 ei-alkuperäainesten yhteispaino on enintään 20 % tuotteen painosta..

                        22.07

                        CTH, ei kuitenkaan nimikkeen 22.08 ei-alkuperäaineksista, edellyttäen että kaikki 10 ryhmän ja alanimikkeiden 0806.10, 2009.61 ja 2009.69 ainekset ovat kokonaan tuotettuja.

                        22.08-22.09

                        CTH, ei kuitenkaan nimikkeiden 22.07 ja 22.08 ei-alkuperäaineksista, edellyttäen että kaikki alanimikkeiden 0806.10, 2009.61 ja 2009.69 ainekset ovat kokonaan tuotettuja.

                        Luku 23

                        Elintarviketeollisuuden jätetuotteet ja jätteet; valmistettu rehu

                        23.01

                        CTH

                        2302.10-2303.10

                        CTH, edellyttäen että käytettyjen 10 ryhmän ei-alkuperäainesten paino on enintään 20 prosenttia tuotteen painosta.

                        2303.20-2308.00

                        CTH

                        23.09

                        CTH, edellyttäen että

                        - kaikki käytetyt 2 ja 4 ryhmän ainekset ovat kokonaan tuotettuja;

                        - käytettyjen nimikkeiden 10.01–10.04 ja 10.07–10.08, 11 ryhmän sekä nimikkeiden 23.02 ja 23.03 ei-alkuperäainesten yhteispaino on enintään 20 prosenttia tuotteen painosta; ja

                        käytettyjen nimikkeiden 17.01–17.02 ei-alkuperäainesten yhteispaino on enintään 20 % tuotteen painosta..

                        Luku 24

                        Tupakka ja valmistetut tupakankorvikkeet

                        24.01

                        Tuotanto, jossa kaikki käytetyt 24.01 ryhmän ainekset ovat kokonaan tuotettuja.

                        2402.10

                        Tuotanto minkä tahansa nimikkeen ei-alkuperäaineksista, jossa käytettyjen nimikkeen 24.01 ei-alkuperäainesten yhteispaino on enintään 30 prosenttia käytettyjen 24 ryhmän ainesten painosta.

                        2402.20

                        Tuotanto minkä tahansa nimikkeen ei-alkuperäaineksista paitsi tuotteen oman nimikkeen ja alanimikkeen 2403.19 piippu- ja savuketupakan aineksista, jossa vähintään 10 prosenttia kaikista käytetyistä nimikkeen 24.01 aineksista on kokonaan tuotettuja.

                        2402.90

                        Tuotanto minkä tahansa nimikkeen ei-alkuperäaineksista, jossa käytettyjen nimikkeen 24.01 ei-alkuperäainesten yhteispaino on enintään 30 prosenttia käytettyjen 24 ryhmän ainesten painosta.

                        24.03

                        CTH, jossa vähintään 10 prosenttia kaikkien käytettyjen nimikkeen 24.01 ainesten painosta on kokonaan tuotettuja.

                        V JAKSO

                        KIVENNÄISTUOTTEET

                        Jaksohuomautus: Tämän jakson prosesseja koskevien horisontaalisten sääntöjen määritelmät, ks. liitteessä ORIG-1 oleva huomautus 5.

                        Luku 25

                        Suola; rikki; maa- ja kivilajit; kipsi, kalkki ja sementti

                        25.01-25.30

                        CTH;

                        tai

                        MaxNOM 70 % (EXW).

                        Luku 26

                        Malmit, kuona ja tuhka

                        26.01-26.21

                        CTH

                        Luku 27

                        Kivennäispolttoaineet, kivennäisöljyt ja niiden tislaustuotteet; bitumiset aineet; kivennäisvahat

                        27.01-27.09

                        Tuotanto minkä tahansa nimikkeen ei-alkuperäaineksista.

                        27.10

                        CTH, ei kuitenkaan alanimikkeen 3824.99 tai 3826.00 ei-alkuperätuotetta olevasta biodieselistä;

                        tai

                        Tislaus tai kemiallinen reaktio suoritettu, edellyttäen että käytetty nimikkeen 27.10 ja alanimikkeiden 3824.99 ja 3826.00 biodieseli (mukaan lukien vetykäsitelty kasviöljy) on saatu esteröinnillä, transesteröinnillä tai vetykäsittelyllä.

                        27.11-27.15

                        Tuotanto minkä tahansa nimikkeen ei-alkuperäaineksista.

                        VI JAKSO

                        KEMIANTEOLLISUUDEN JA SIIHEN LIITTYVÄN TEOLLISUUDEN TUOTTEET

                        Jaksohuomautus: Tämän jakson prosesseja koskevien horisontaalisten sääntöjen määritelmät, ks. liitteessä ORIG-1 oleva huomautus 5.

                        Luku 28

                        Epäorgaaniset kemikaalit; jalometallien, harvinaisten maametallien, radioaktiivisten alkuaineiden ja isotooppien orgaaniset ja epäorgaaniset yhdisteet

                        28.01-28.53

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        Luku 29

                        Orgaaniset kemialliset yhdisteet

                        2901.10-2905.42

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        2905.43-2905.44

                        CTH, ei kuitenkaan nimikkeen 17.02 ja alanimikkeen 3824.60 ei-alkuperäaineksista.

                        2905.45

                        CTSH, mutta samaan alanimikkeeseen kuin tuote kuuluvia ei-alkuperäaineksia voidaan kuitenkin käyttää, jos niiden yhteisarvo on enintään 20 prosenttia tuotteen vapaasti tehtaalla -hinnasta;

                        tai

                        MaxNOM 50 % (EXW).

                        2905.49-2942

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        Luku 30

                        Farmaseuttiset tuotteet

                        30.01-30.06

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        Luku 31

                        Lannoitteet

                        31.01-31.04

                        CTH, mutta samaan alanimikkeeseen kuin tuote kuuluvia ei-alkuperäaineksia voidaan kuitenkin käyttää, jos niiden yhteisarvo on enintään 20 prosenttia tuotteen EXW-hinnasta;

                        tai

                        MaxNOM 40 % (EXW).

                        31.05

                        - Natriumnitraatti

                        - Kalsiumsyanamidi

                        - Kaliumsulfaatti

                        - Kaliummagnesiumsulfaatti

                        CTH, mutta samaan alanimikkeeseen kuin tuote kuuluvia ei-alkuperäaineksia voidaan kuitenkin käyttää, jos niiden yhteisarvo on enintään 20 prosenttia tuotteen EXW-hinnasta;

                        tai

                        MaxNOM 40 % (EXW).

                        - Muut

                        CTH, mutta samaan alanimikkeeseen kuin tuote kuuluvia ei-alkuperäaineksia voidaan kuitenkin käyttää, jos niiden yhteisarvo on enintään 20 prosenttia tuotteen EXW-hinnasta ja jos kaikkien käytettyjen ei-alkuperäainesten arvo on enintään 50 prosenttia tuotteen EXW-hinnasta;

                        tai

                        MaxNOM 40 % (EXW).

                        Luku 32

                        Parkitus- ja väriuutteet; tanniinit ja niiden johdannaiset; värit, pigmentit ja muut väriaineet; maalit ja lakat; kitti sekä muut täyte- ja tiivistystahnat; painovärit, muste ja tussi

                        32.01-32.15

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        Luku 33

                        Haihtuvat öljyt ja resinoidit; hajuste-, kosmeettiset ja toalettivalmisteet

                        33.01

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        3302.10

                        CTH, mutta alanimikkeen 3302.10 ei-alkuperäaineksia voidaan kuitenkin käyttää, jos niiden yhteisarvo on enintään 20 prosenttia tuotteen EXW-hinnasta;

                        3302.90

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        33.03

                        Tuotanto minkä tahansa nimikkeen ei-alkuperäaineksista.

                        33.04 -33.07

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        Luku 34

                        Saippua ja suopa, orgaaniset pinta-aktiiviset aineet, pesuvalmisteet, voiteluvalmisteet, tekovahat, valmistetut vahat, kiillotus-, hankaus- ja puhdistusvalmisteet, kynttilät ja niiden kaltaiset tuotteet, muovailumassat, ”hammasvahat” ja kipsiin perustuvat hammaslääkinnässä käytettävät valmisteet

                        34.01-34.07

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        Luku 35

                        Valkuaisaineet; modifioidut tärkkelykset; liimat ja liisterit; entsyymit

                        35.01-35.04

                        CTH, ei kuitenkaan nimikkeen 4 ryhmän ei-alkuperäaineksista.

                        35.05

                        CTH, ei kuitenkaan nimikkeen 11.08 ei-alkuperäaineksista.

                        35.06-35.07

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        Luku 36

                        Räjähdysaineet; pyrotekniset tuotteet; tulitikut; pyroforiset seokset; helposti syttyvät aineet

                        36.01-36.06

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        Luku 37

                        Valokuvaus- ja elokuvausvalmisteet

                        37.01-37.07

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        Luku 38

                        Erinäiset kemialliset tuotteet

                        38.01-38.08

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        3809.10

                        CTH, ei kuitenkaan nimikkeiden 11.08 ja 35.05 ei-alkuperäaineksista.

                        3809.91-3822.00

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        38.23

                        Tuotanto minkä tahansa nimikkeen ei-alkuperäaineksista.

                        3824.10-3824.50

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        3824.60

                        CTH, ei kuitenkaan alanimikkeiden 2905.43 ja 2905.44 ei-alkuperäaineksista.

                        3824.71-3825.90

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        38.26

                        Tuotanto, jossa biodieseli saadaan transesteröinnillä, esteröinnillä tai vetykäsittelyllä.

                        VII JAKSO

                        MUOVIT JA MUOVITAVARAT; KUMI JA KUMITAVARAT

                        Jaksohuomautus: Tämän jakson prosesseja koskevien horisontaalisten sääntöjen määritelmät, ks. liitteessä ORIG-1 oleva huomautus 5.

                        Luku 39

                        Muovit ja muovitavarat

                        39.01-39.15

                        CTSH;

                        Kemiallinen reaktio, puhdistus, sekoittaminen, standardiaineksen tuottaminen, hiukkaskoon muutos, isomeerien erottaminen tai bioteknologinen käsittely suoritettu;

                        tai

                        MaxNOM 50 % (EXW).

                        39.16-39.19

                        CTH;

                        tai

                        MaxNOM 50 % (EXW).

                        39.20

                        CTSH;

                        tai

                        MaxNOM 50 % (EXW).

                        39.21-39.22

                        CTH;

                        tai

                        MaxNOM 50 % (EXW).

                        3923,10-3923,50 vuotta

                        CTSH;

                        tai

                        MaxNOM 50 % (EXW).

                        3923.90-3925.90

                        CTH;

                        tai

                        MaxNOM 50 % (EXW).

                        39.26

                        CTSH;

                        tai

                        MaxNOM 50 % (EXW).

                        Luku 40

                        Kumi ja kumitavarat

                        40.01 - 40.11

                        CTH;

                        tai

                        MaxNOM 50 % (EXW).

                        4012.11-4012.19

                        CTSH;

                        tai

                        Käytettyjen renkaiden uudelleen pinnoittaminen.

                        4012.20-4017.00

                        CTH;

                        tai

                        MaxNOM 50 % (EXW).

                        VIII JAKSO

                        RAAKAVUODAT JA -NAHAT, MUOKATTU NAHKA, TURKISNAHAT JA NIISTÄ VALMISTETUT TAVARAT; SATULA- JA VALJASTEOKSET; MATKATARVIKKEET, KÄSILAUKUT JA NIIDEN KALTAISET SÄILYTYSESINEET; SUOLESTA VALMISTETUT TAVARAT (MUU KUIN SILKKITOUKAN GUT)

                        Luku 41

                        Raakavuodat ja -nahat (muut kuin turkisnahat) sekä muokattu nahka

                        41.01-4104.19

                        CTH

                        4104.41-4104.49

                        CTSH, ei kuitenkaan alanimikkeiden 4104.41–4104.49 ei-alkuperäaineksista.

                        4105.10

                        CTH

                        4105.30

                        CTSH

                        4106.21

                        CTH

                        4106.22

                        CTSH

                        4106.31

                        CTH

                        4106.32-4106.40

                        CTSH

                        4106.91

                        CTH

                        4106.92

                        CTSH

                        41.07-41.13

                        CTH, ei kuitenkaan alanimikkeiden 4104.41, 4104.49, 4105.30, 4106.22, 4106.32 ja 4106.92 ei-alkuperäaineksista. Alanimikkeiden 4104.41, 4104.49, 4105.30, 4106.22, 4106.32 ja 4106.92 ei-alkuperäaineksia voidaan kuitenkin käyttää, jos niille tehdään jälkiparkitus.

                        4114.10

                        CTH

                        4114.20

                        CTH, ei kuitenkaan alanimikkeiden 4104.41, 4105.30, 4104.49, 4106.22, 4106.32, 4106.92 ja 4107 ei-alkuperäaineksista. Alanimikkeiden 4104.41, 4106.92, 4104.49, 4105.30, 4106.22, 4106.32 ja nimikkeen 41.07 ei-alkuperäaineksia voidaan kuitenkin käyttää, jos niille tehdään jälkiparkitus.

                        41.15

                        CTH

                        Luku 42

                        Nahkatavarat; satula- ja valjasteokset; matkatarvikkeet, käsilaukut ja niiden kaltaiset säilytysesineet; suolesta valmistetut tavarat (muut kuin silkkitoukan gut)

                        42.01-42.06

                        CTH;

                        tai

                        MaxNOM 50 % (EXW).

                        Luku 43

                        Turkisnahat ja tekoturkikset; niistä valmistetut tavarat

                        4301.10-4302.20

                        CTH;

                        tai

                        MaxNOM 50 % (EXW).

                        4302.30

                        CTSH

                        43.03-43.04

                        CTH;

                        tai

                        MaxNOM 50 % (EXW).

                        IX JAKSO

                        PUU JA PUUSTA VALMISTETUT TAVARAT; PUUHIILI; KORKKI JA KORKKITAVARAT; OLJESTA, ESPARTOSTA TAI MUISTA PUNONTA- TAI PALMIKOINTIAINEISTA VALMISTETUT TAVARAT; KORI- JA PUNONTATEOKSET

                        Luku 44

                        Puu ja puusta valmistetut tavarat; puuhiili

                        44.01-44.21

                        CTH;

                        tai

                        MaxNOM 50 % (EXW).

                        Luku 45

                        Korkki ja korkkitavarat

                        45.01-45.04

                        CTH;

                        tai

                        MaxNOM 50 % (EXW).

                        Luku 46

                        Oljesta, espartosta tai muista punonta- tai palmikointiaineista valmistetut tavarat; kori- ja punontateokset

                        46.01-46.02

                        CTH;

                        tai

                        MaxNOM 50 % (EXW).

                        X JAKSO

                        PUUSTA TAI MUUSTA KUITUISESTA SELLULOOSA-AINEESTA VALMISTETTU MASSA; KERÄYSPAPERI, -KARTONKI JA -PAHVI (-JÄTE); PAPERI, KARTONKI JA PAHVI SEKÄ NIISTÄ VALMISTETUT TAVARAT

                        Luku 47

                        Puusta tai muusta kuituisesta selluloosa- aineesta valmistettu massa; keräyspaperi, -kartonki ja -pahvi (-jäte)

                        47.01-47.07

                        CTH;

                        tai

                        MaxNOM 50 % (EXW).

                        Luku 48

                        Paperi, kartonki ja pahvi; paperimassa-, paperi-, kartonki- ja pahvitavarat

                        48.01-48.23

                        CTH;

                        tai

                        MaxNOM 50 % (EXW).

                        Luku 49

                        Kirjat, sanomalehdet, kuvat ja muut

                        painotuotteet; käsikirjoitukset, konekirjoitukset ja työpiirustukset

                        49.01-49.11

                        CTH;

                        tai

                        MaxNOM 50 % (EXW).

                        XI JAKSO

                        TEKSTIILIAINEET JA TEKSTIILITAVARAT

                        Jaksohuomautus: Tiettyihin tekstiiliaineista tehtyihin tuotteisiin sovellettavien toleranssien osalta käytettävien termien määritelmät ovat liitteessä 1 olevissa huomautuksissa 6,7 ja 8.

                        Luku 50

                        Silkki

                        50.01-50.02

                        CTH

                        50.03

                        - Karstattu tai kammattu:

                        Silkkijätteiden karstaus tai kampaus.

                        - Muut:

                        CTH

                        50.04-50.05

                        Luonnonkuitujen kehruu;

                        Jatkuvan tekokuitufilamentin suulakepuristus yhdessä kehruun kanssa;

                        Jatkuvan tekokuitufilamentin suulakepuristus yhdessä kiertämisen kanssa;

                        tai

                        Kiertäminen yhdessä minkä tahansa mekaanisen käsittelyn kanssa.

                        50.06

                        - Silkkilanka ja silkkijätteistä kehrätty lanka:

                        Luonnonkuitujen kehruu;

                        Jatkuvan tekokuitufilamentin suulakepuristus yhdessä kehruun kanssa;

                        Jatkuvan tekokuitufilamentin suulakepuristus yhdessä kiertämisen kanssa;

                        tai

                        Kiertäminen yhdessä minkä tahansa mekaanisen käsittelyn kanssa.

                        - Silkkitoukan gut:

                        CTH

                        50.07

                        Luonnon- tai katkottujen tekokuitujen kehruu yhdessä kutomisen kanssa;

                        Tekokuitufilamenttilangan suulakepuristus yhdessä kutomisen kanssa;

                        Kiertäminen tai mikä tahansa mekaaninen käsittely yhdessä kutomisen kanssa;

                        Kutominen yhdessä värjäämisen kanssa;

                        Langan värjääminen yhdessä kutomisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        Luku 51

                        Villa sekä hieno ja karkea eläimenkarva; jouhilanka ja jouhesta kudotut kankaat

                        51.01-51.05

                        CTH

                        51.06-51.10

                        Luonnonkuitujen kehruu;

                        Tekokuitujen suulakepuristus yhdessä kehruun kanssa;

                        tai

                        Kiertäminen yhdessä minkä tahansa mekaanisen käsittelyn kanssa.

                        51.11-51.13

                        Luonnon- tai katkottujen tekokuitujen kehruu yhdessä kutomisen kanssa;

                        Tekokuitufilamenttilangan suulakepuristus yhdessä kutomisen kanssa;

                        Kutominen yhdessä värjäämisen kanssa;

                        Langan värjääminen yhdessä kutomisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        Luku 52

                        Puuvilla

                        52.01-52.03

                        CTH

                        52.04-52.07

                        Luonnonkuitujen kehruu;

                        Tekokuitujen suulakepuristus yhdessä kehruun kanssa;

                        tai

                        Kiertäminen yhdessä minkä tahansa mekaanisen käsittelyn kanssa.

                        52.08-52.12

                        Luonnon- tai katkottujen tekokuitujen kehruu yhdessä kutomisen kanssa;

                        Tekokuitufilamenttilangan suulakepuristus yhdessä kutomisen kanssa;

                        Kiertäminen tai mikä tahansa mekaaninen käsittely yhdessä kutomisen kanssa;

                        Kutominen yhdessä värjäämisen tai päällystämisen tai kerrostamisen kanssa;

                        Langan värjääminen yhdessä kutomisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        Luku 53

                        Muut kasvitekstiilikuidut; paperilanka ja kudotut paperilankakankaat

                        53.01-53.05

                        CTH

                        53.06-53.08

                        Luonnonkuitujen kehruu;

                        Tekokuitujen suulakepuristus yhdessä kehruun kanssa;

                        tai

                        Kiertäminen yhdessä minkä tahansa mekaanisen käsittelyn kanssa.

                        53.09-53.11

                        Luonnon- tai katkottujen tekokuitujen kehruu yhdessä kutomisen kanssa;

                        Tekokuitufilamenttilangan suulakepuristus yhdessä kutomisen kanssa;

                        Kutominen yhdessä värjäämisen tai päällystämisen tai kerrostamisen kanssa;

                        Langan värjääminen yhdessä kutomisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        Luku 54

                        Tekokuitufilamentit; kaistaleet ja niiden kaltaiset tavarat tekstiilitekokuituaineesta

                        54.01-54.06

                        Luonnonkuitujen kehruu;

                        Tekokuitujen suulakepuristus yhdessä kehruun kanssa;

                        tai

                        Kiertäminen yhdessä minkä tahansa mekaanisen käsittelyn kanssa.

                        54.07-54.08

                        Luonnon- tai katkottujen tekokuitujen kehruu yhdessä kutomisen kanssa;

                        Tekokuitufilamenttilangan suulakepuristus yhdessä kutomisen kanssa;

                        Langan värjääminen yhdessä kutomisen kanssa;

                        Kutominen yhdessä värjäämisen tai päällystämisen tai kerrostamisen kanssa;

                        Kiertäminen tai mikä tahansa mekaaninen käsittely yhdessä kutomisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        Luku 55

                        Katkotut tekokuidut

                        55.01-55.07

                        Tekokuitujen suulakepuristus.

                        55.08-55.11

                        Luonnonkuitujen kehruu;

                        Tekokuitujen suulakepuristus yhdessä kehruun kanssa;

                        tai

                        Kiertäminen yhdessä minkä tahansa mekaanisen käsittelyn kanssa.

                        55.12-55.16

                        Luonnon- tai katkottujen tekokuitujen kehruu yhdessä kutomisen kanssa;

                        Tekokuitufilamenttilangan suulakepuristus yhdessä kutomisen kanssa;

                        Kiertäminen tai mikä tahansa mekaaninen käsittely yhdessä kutomisen kanssa;

                        Kutominen yhdessä värjäämisen tai päällystämisen tai kerrostamisen kanssa;

                        Langan värjääminen yhdessä kutomisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        Luku 56

                        Vanu, huopa ja kuitukangas; erikoislangat; side- ja purjelanka, nuora ja köysi sekä niistä valmistetut tavarat

                        56.01

                        Luonnonkuitujen kehruu;

                        Tekokuitujen suulakepuristus yhdessä kehruun kanssa;

                        Nukkaaminen yhdessä värjäämisen tai painamisen kanssa;

                        tai

                        Päällystäminen, nukkaaminen, kerrostaminen tai metalloiminen yhdessä vähintään kahden muun tärkeän valmistelu- tai viimeistelytoimenpiteen kanssa (kuten kalanterointi, kutistumisen estävä käsittely, lämpökiinnitys, kestoviimeistely), edellyttäen että käytettyjen ei-alkuperäainesten arvo on enintään 50 prosenttia tuotteen EXW-hinnasta.

                        56.02

                        Neulahuopa:

                        Tekokuitujen suulakepuristus yhdessä kankaan valmistamisen kanssa; kuitenkin niin, että

                        nimikkeen 54.02 ei-alkuperätuotetta olevaa polypropeenifilamenttia;

                        nimikkeen 55.03 tai 55.06 ei-alkuperätuotteita olevia polypropeenikuituja; tai

                        nimikkeen 55.01 ei-alkuperätuotetta olevaa polypropeenifilamenttitouvia;

                        joissa jokainen yksittäinen filamentti tai kuitu on alle 9 desitexiä, voidaan käyttää, jos niiden yhteisarvo on enintään 40 prosenttia tuotteen EXW-hinnasta;

                        tai

                        Pelkkä kuitukankaan valmistaminen, kun kyseessä on luonnonkuiduista tehty huopa.

                        - Muut:

                        Tekokuitujen suulakepuristus yhdessä kankaan valmistamisen kanssa;

                        tai

                        Pelkkä kuitukankaan valmistaminen, kun kyseessä on muu luonnonkuiduista tehty huopa.

                        5603.11-5603.14

                        Tuotanto

                        suunnatuista tai satunnaisesti järjestäytyneistä filamenteista; tai

                        luonnollisista tai ihmisen tuottamista aineista tai polymeereistä;

                        jota seuraa molemmissa tapauksissa liittäminen kuitukankaaseen.

                        5603.91-5603.94

                        Tuotanto

                        suunnatuista tai satunnaisesti suuntautuneista katkokuiduista; tai

                        luonnollisista tai ihmisen tuottamista silvotuista langoista;

                        jota seuraa molemmissa tapauksissa liittäminen kuitukankaaseen.

                        5604.10

                        Tuotanto yksinkertaisesta tai kerratusta tekstiilillä päällystämättömästä kumilangasta.

                        5604.90

                        Luonnonkuitujen kehruu;

                        Tekokuitujen suulakepuristus yhdessä kehruun kanssa;

                        tai

                        Kiertäminen yhdessä minkä tahansa mekaanisen käsittelyn kanssa.

                        56.05

                        Luonnon- tai katkottujen tekokuitujen kehruu;

                        Tekokuitujen suulakepuristus yhdessä kehruun kanssa;

                        tai

                        Kiertäminen yhdessä minkä tahansa mekaanisen käsittelyn kanssa.

                        56.06

                        Tekokuitujen suulakepuristus yhdessä kehruun kanssa;

                        Kiertäminen yhdessä kierrepäällystämisen kanssa;

                        Luonnon- tai katkottujen tekokuitujen kehruu;

                        tai

                        Nukkaaminen yhdessä värjäämisen kanssa.

                        56.07-56.09

                        Luonnonkuitujen kehruu;

                        tai

                        Tekokuitujen suulakepuristus yhdessä kehruun kanssa.

                        Luku 57

                        Matot ja muut lattianpäällysteet, tekstiiliainetta

                        Ryhmähuomautus: Ei-alkuperätuotetta olevaa juuttikangasta voidaan käyttää pohjana tämän ryhmän tuotteissa.

                        57.01-57.05

                        Luonnon- tai katkottujen tekokuitujen kehruu yhdessä kutomisen tai tuftauksen kanssa;

                        Tekokuitufilamenttilangan suulakepuristus yhdessä kutomisen tai tuftauksen kanssa;

                        Tuotanto kookoskuitu-, sisal- tai juuttilangasta tai klassisesta rengaskehrätystä viskoosilangasta;

                        Tuftaus yhdessä värjäämisen tai painamisen kanssa;

                        Tekokuitufilamenttilangan tuftaus tai kutominen yhdessä päällystämisen tai kerrostamisen kanssa;

                        Nukkaaminen yhdessä värjäämisen tai painamisen kanssa;

                        tai

                        Tekokuitujen suulakepuristus yhdessä neulaamisen kaltaisten kuitukangastekniikoiden kanssa.

                        Luku 58

                        Kudotut erikoiskankaat; tuftatut tekstiilikankaat; pitsit; kuvakudokset; koristepunokset; koruompelukset

                        58.01-58.04

                        Luonnon- tai katkottujen tekokuitujen kehruu yhdessä kutomisen tai tuftauksen kanssa;

                        Tekokuitufilamenttilangan suulakepuristus yhdessä kutomisen tai tuftauksen kanssa;

                        Kutominen yhdessä värjäämisen tai nukkaamisen tai päällystämisen tai kerrostamisen tai metalloimisen kanssa;

                        Tuftaus yhdessä värjäämisen tai painamisen kanssa;

                        Nukkaaminen yhdessä värjäämisen tai painamisen kanssa;

                        Langan värjääminen yhdessä kutomisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        58.05

                        CTH

                        58.06-58.09

                        Luonnon- tai katkottujen tekokuitujen kehruu yhdessä kutomisen tai tuftauksen kanssa;

                        Tekokuitufilamenttilangan suulakepuristus yhdessä kutomisen tai tuftauksen kanssa;

                        Kutominen yhdessä värjäämisen tai nukkaamisen tai päällystämisen tai kerrostamisen tai metalloimisen kanssa;

                        Tuftaus yhdessä värjäämisen tai painamisen kanssa;

                        Nukkaaminen yhdessä värjäämisen tai painamisen kanssa;

                        Langan värjääminen yhdessä kutomisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        58.10

                        Koruompelukset, joissa minkä tahansa nimikkeen käytettyjen ei-alkuperäainesten, lukuun ottamatta kyseisen tuotteen nimikettä, arvo on enintään 50 prosenttia tuotteen EXW-hinnasta.

                        58.11

                        Luonnon- tai katkottujen tekokuitujen kehruu yhdessä kutomisen tai tuftauksen kanssa;

                        Tekokuitufilamenttilangan suulakepuristus yhdessä kutomisen tai tuftauksen kanssa;

                        Kutominen yhdessä värjäämisen tai nukkaamisen tai päällystämisen tai kerrostamisen tai metalloimisen kanssa;

                        Tuftaus yhdessä värjäämisen tai painamisen kanssa;

                        Nukkaaminen yhdessä värjäämisen tai painamisen kanssa;

                        Langan värjääminen yhdessä kutomisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        Luku 59

                        Kyllästetyt, päällystetyt, peitetyt tai kerrostetut tekstiilikankaat; tekstiilitavarat, jollaiset soveltuvat teknisiin tarkoituksiin

                        59.01

                        Kutominen yhdessä värjäämisen tai nukkaamisen tai päällystämisen tai kerrostamisen tai metalloimisen kanssa;

                        tai

                        Nukkaaminen yhdessä värjäämisen tai painamisen kanssa.

                        59.02

                        Jossa on enintään 90 painoprosenttia tekstiiliainetta:

                        Kutominen.

                        - Muut:

                        Tekokuitujen suulakepuristus yhdessä kutomisen kanssa.

                        59.03

                        Kutominen tai neulominen yhdessä kyllästämisen tai päällystämisen tai peittämisen tai kerrostamisen tai metalloimisen kanssa;

                        Kutominen yhdessä painamisen kanssa; tai

                        Painaminen (itsenäisenä käsittelynä).

                        59.04

                        Kalenterointi yhdessä värjäyksen, pinnoituksen, kerrostamisen tai metallisoimisen kanssa. Ei-alkuperätuotetta olevaa juuttikangasta voidaan käyttää pohjana;

                        tai

                        Kutominen yhdessä värjäämisen tai päällystämisen tai kerrostamisen tai metalloimisen kanssa. Ei-alkuperätuotetta olevaa juuttikangasta voidaan käyttää pohjana.

                        59.05

                        - Kumilla, muovilla tai muilla aineilla kyllästetyt, päällystetyt, peitetyt tai kerrostetut:

                        Kutominen, neulominen tai kuitukankaan valmistaminen yhdessä kyllästämisen tai päällystämisen tai peittämisen tai kerrostamisen tai metalloimisen kanssa.

                        - Muut:

                        Luonnon- tai katkottujen tekokuitujen kehruu yhdessä kutomisen kanssa;

                        Tekokuitufilamenttilangan suulakepuristus yhdessä kutomisen kanssa;

                        Kutominen, neulominen tai kuitukankaan valmistaminen yhdessä värjäämisen tai päällystämisen tai kerrostamisen kanssa;

                        Kutominen yhdessä painamisen kanssa;

                        tai

                        Painaminen (itsenäisenä käsittelynä).

                        59.06

                        - Neulokset:

                        Luonnon- tai katkottujen tekokuitujen kehruu yhdessä neulomisen tai virkkaamisen kanssa;

                        Tekokuitufilamenttilangan suulakepuristus yhdessä neulomisen tai virkkaamisen kanssa;

                        Neulominen tai virkkaaminen yhdessä kumilla käsittelemisen kanssa; tai

                        Kumilla käsitteleminen yhdessä vähintään kahden muun tärkeän valmistelu- tai viimeistelytoimenpiteen kanssa (kuten kalanterointi, kutistumisen estävä käsittely, lämpökiinnitys, kestoviimeistely), edellyttäen että käytettyjen ei-alkuperäainesten arvo on enintään 50 prosenttia tuotteen EXW-hinnasta.

                        - Muut synteettikuitufilamenttilangasta valmistetut kankaat, joissa on enemmän kuin 90 painoprosenttia tekstiiliainetta:

                        Tekokuitujen suulakepuristus yhdessä kutomisen kanssa.

                        - Muut:

                        Kutominen, neulominen tai kuitukankaan valmistaminen yhdessä värjäämisen tai päällystämisen tai kumilla käsittelemisen kanssa;

                        Langan värjääminen yhdessä kutomisen, neulomisen tai kuitukangasprosessin kanssa;

                        tai

                        Kumilla käsitteleminen yhdessä vähintään kahden muun tärkeän valmistelu- tai viimeistelytoimenpiteen kanssa (kuten kalanterointi, kutistumisen estävä käsittely, lämpökiinnitys, kestoviimeistely), edellyttäen että käytettyjen ei-alkuperäainesten arvo on enintään 50 prosenttia tuotteen EXW-hinnasta.

                        59.07

                        Kutominen, neulominen tai kuitukankaan valmistaminen yhdessä värjäämisen tai painamisen tai päällystämisen tai kyllästämisen tai peittämisen kanssa;

                        Nukkaaminen yhdessä värjäämisen tai painamisen kanssa;

                        tai

                        Painaminen (itsenäisenä käsittelynä).

                        59.08

                        - Kyllästetyt hehkusukat

                        Tuotanto pyöröneulotusta tai virkatusta hehkusukkakankaasta.

                        - Muut:

                        CTH

                        59.09-59.11

                        Luonnon- tai katkottujen tekokuitujen kehruu yhdessä kutomisen kanssa;

                        Tekokuitujen suulakepuristus yhdessä kutomisen kanssa;

                        Kutominen yhdessä värjäämisen tai päällystämisen tai kerrostamisen kanssa;

                        tai

                        Päällystäminen, nukkaaminen, kerrostaminen tai metalloiminen yhdessä vähintään kahden muun tärkeän valmistelu- tai viimeistelytoimenpiteen kanssa (kuten kalanterointi, kutistumisen estävä käsittely, lämpökiinnitys, kestoviimeistely), edellyttäen että käytettyjen ei-alkuperäainesten arvo on enintään 50 prosenttia tuotteen EXW-hinnasta.

                        Luku 60

                        Neulokset

                        60.01-60.06

                        Luonnon- tai katkottujen tekokuitujen kehruu yhdessä neulomisen tai virkkaamisen kanssa;

                        Tekokuitufilamenttilangan suulakepuristus yhdessä neulomisen tai virkkaamisen kanssa;

                        Neulominen tai virkkaaminen yhdessä värjäämisen tai nukkaamisen tai päällystämisen tai kerrostamisen tai painamisen kanssa;

                        Nukkaaminen yhdessä värjäämisen tai painamisen kanssa;

                        Langan värjääminen yhdessä neulomisen tai virkkaamisen kanssa; tai

                        Kiertäminen tai teksturointi yhdessä neulomisen tai virkkaamisen kanssa, edellyttäen että käytettyjen kiertämättömien tai teksturoimattomien ei-alkuperätuotteita olevien lankojen arvo on enintään 50 prosenttia tuotteen EXW-hinnasta.

                        Luku 61

                        Vaatteet ja vaatetustarvikkeet, neulosta

                        61.01-61.17

                        - Kahdesta tai useammasta määrämuotoon leikatusta tai suoraan määrämuotoon neulotusta neuloskappaleesta yhteen ompelemalla tai muuten yhdistämällä valmistetut:

                        Neulominen tai virkkaaminen yhdessä sovittamisen (mukaan lukien leikkaaminen) kanssa.

                        - Muut:

                        Luonnon- tai katkottujen tekokuitujen kehruu yhdessä neulomisen tai virkkaamisen kanssa;

                        Tekokuitufilamenttilangan suulakepuristus yhdessä neulomisen tai virkkaamisen kanssa; tai

                        Neulominen ja sovittaminen yhtenä käsittelynä.

                        Luku 62

                        Vaatteet ja vaatetustarvikkeet, muuta kuin neulosta

                        62.01

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.02

                        - Koruommellut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Tuotanto koruompelemattomasta kankaasta, edellyttäen että käytetyn koruompelemattoman ei-alkuperäkankaan arvo on enintään 40 prosenttia tuotteen EXW-hinnasta.

                        - Muut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.03

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.04

                        - Koruommellut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Tuotanto koruompelemattomasta kankaasta, edellyttäen että käytetyn koruompelemattoman ei-alkuperäkankaan arvo on enintään 40 prosenttia tuotteen EXW-hinnasta.

                        - Muut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.05

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62,06*

                        - Koruommellut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Tuotanto koruompelemattomasta kankaasta, edellyttäen että käytetyn koruompelemattoman ei-alkuperäkankaan arvo on enintään 40 prosenttia tuotteen EXW-hinnasta.

                        - Muut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.07-62.08

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.09

                        - Koruommellut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Tuotanto koruompelemattomasta kankaasta, edellyttäen että käytetyn koruompelemattoman ei-alkuperäkankaan arvo on enintään 40 prosenttia tuotteen EXW-hinnasta.

                        - Muut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.10

                        - Tulensuojavarusteet, aluminoidulla polyesterikalvolla päällystettyä kangasta:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Päällystäminen tai kerrostaminen yhdessä sovittamisen (mukaan lukien leikkaaminen) kanssa, edellyttäen että käytettyjen päällystämättömien tai kerrostamattomien ei-alkuperätuotteita olevien kankaiden arvo on enintään 40 prosenttia tuotteen EXW-hinnasta.

                        - Muut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.11

                        - Naisten ja tyttöjen vaatteet, koruommellut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Tuotanto koruompelemattomasta kankaasta, edellyttäen että käytetyn koruompelemattoman ei-alkuperäkankaan arvo on enintään 40 prosenttia tuotteen EXW-hinnasta.

                        - Muut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.12

                        - Kahdesta tai useammasta määrämuotoon leikatusta tai suoraan määrämuotoon neulotusta neuloskappaleesta yhteen ompelemalla tai muuten yhdistämällä neulotut:

                        Neulominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        - Muut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.13-62.14

                        - Koruommellut:

                        Kutominen yhdessä sovittamisen (mukaan lukien leikkaaminen) kanssa;

                        Tuotanto koruompelemattomasta kankaasta, edellyttäen että käytetyn koruompelemattoman ei-alkuperäkankaan arvo on enintään 40 prosenttia tuotteen EXW-hinnasta.

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        - Muut:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.15

                        Kutominen yhdessä sovittamisen (mukaan lukien leikkaaminen) kanssa;

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.16

                        - Tulensuojavarusteet, aluminoidulla polyesterikalvolla päällystettyä kangasta:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Päällystäminen tai kerrostaminen yhdessä sovittamisen (mukaan lukien leikkaaminen) kanssa, edellyttäen että käytettyjen päällystämättömien tai kerrostamattomien ei-alkuperätuotteita olevien kankaiden arvo on enintään 40 prosenttia tuotteen EXW-hinnasta.

                        - Muut:

                        Kutominen yhdessä sovittamisen (mukaan lukien leikkaaminen) kanssa;

                         tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        62.17

                        - Koruommellut:

                        Kutominen yhdessä sovittamisen (mukaan lukien leikkaaminen) kanssa;

                        Tuotanto koruompelemattomasta kankaasta, edellyttäen että käytetyn koruompelemattoman ei-alkuperäkankaan arvo on enintään 40 prosenttia tuotteen EXW-hinnasta.

                        tai

                        Sovittaminen (mukaan lukien leikkaaminen), jota edeltää painaminen (itsenäisenä käsittelynä).

                        - Tulensuojavarusteet, aluminoidulla polyesterikalvolla päällystettyä kangasta:

                        Kutominen yhdessä sovittamisen (mukaan lukien leikkaaminen) kanssa;

                        tai

                        Päällystäminen tai kerrostaminen yhdessä sovittamisen (mukaan lukien leikkaaminen) kanssa, edellyttäen että käytettyjen päällystämättömien tai kerrostamattomien ei-alkuperätuotteita olevien kankaiden arvo on enintään 40 prosenttia tuotteen EXW-hinnasta.

                        - Välivuorit kauluksia ja kalvosimia varten, määrämuotoon leikatut:

                        CTH, edellyttäen että kaikkien käytettyjen ei-alkuperäainesten arvo on enintään 40 prosenttia tuotteen EXW-hinnasta.

                        - Muut:

                        Kutominen yhdessä sovittamisen (mukaan lukien leikkaaminen) kanssa.

                        Luku 63

                        Muut sovitetut tekstiilitavarat; sarjat; käytetyt vaatteet ja muut käytetyt tekstiilitavarat, jalkineet ja päähineet; lumput

                        63.01-63.04

                        - Huopaa, kuitukangasta:

                        Kuitukankaan valmistaminen yhdessä sovittamisen (mukaan lukien leikkaaminen) kanssa.

                        - Muut:

                        -- Koruommellut:

                        Kutominen tai neulominen tai virkkaaminen yhdessä sovittamisen (mukaan lukien leikkaaminen) kanssa;

                        tai

                        Tuotanto koruompelemattomasta kankaasta (muu kuin neulottu tai virkattu), edellyttäen että käytetyn koruompelemattoman ei-alkuperäkankaan arvo on enintään 40 prosenttia tuotteen EXW-hinnasta.

                        -- Muut:

                        Kutominen tai neulominen tai virkkaaminen yhdessä sovittamisen (mukaan lukien leikkaaminen) kanssa.

                        63.05

                        Tekokuitujen suulakepuristus tai luonnon- tai katkottujen tekokuitujen kehruu yhdessä kutomisen tai neulomisen ja sovittamisen (mukaan lukien leikkaaminen) kanssa.

                        63.06

                        - kuitukangasta

                        Kuitukankaan valmistaminen yhdessä sovittamisen (mukaan lukien leikkaaminen) kanssa.

                        -- Muut:

                        Kutominen yhdessä sovittamisen (mukaan lukien leikkaaminen) kanssa.

                        63.07

                        MaxNOM 40 % (EXW).

                        63.08

                        Jokaisen sarjaan kuuluvan tavaran on täytettävä se sääntö, jota siihen sovellettaisiin erillisenä sarjaan kuulumattomana tavarana; ei-alkuperätuotteita voi kuitenkin sisältyä sarjaan, jos niiden yhteisarvo on enintään 15 prosenttia sarjan EXW-hinnasta.

                        63.09-63.10

                        CTH

                        XII JAKSO

                        JALKINEET, PÄÄHINEET, SATEENVARJOT JA PÄIVÄNVARJOT, KÄVELYKEPIT, ISTUINKEPIT, RUOSKAT, RATSUPIISKAT JA NIIDEN OSAT; VALMISTETUT HÖYHENET JA NIISTÄ VALMISTETUT TAVARAT; TEKOKUKAT; HIUKSISTA VALMISTETUT TAVARAT

                        Luku 64

                        Jalkineet, nilkkaimet ja niiden kaltaiset tavarat; niiden osat

                        64.01-64.05

                        Tuotanto minkä tahansa nimikkeen ei-alkuperäaineksista, ei kuitenkaan ei-alkuperätuotteita olevista nimikkeen 64.06 kokoonpannuista päällisistä, jotka on kiinnitetty sisäpohjiin tai muihin pohjan osiin.

                        64.06

                        CTH

                        Luku 65

                        Päähineet ja niiden osat

                        65.01-65.07

                        CTH

                        Luku 66

                        Sateenvarjot, päivänvarjot, kävelykepit, istuinkepit, ruoskat, ratsupiiskat sekä niiden osat

                        66.01-66.03

                        CTH;

                        tai

                        MaxNOM 50 % (EXW).

                        Luku 67

                        Valmistetut höyhenet ja untuvat sekä höyhenistä tai untuvista valmistetut tavarat; tekokukat; hiuksista valmistetut tavarat

                        67.01-67.04

                        CTH

                        XIII JAKSO

                        KIVESTÄ, KIPSISTÄ, SEMENTISTÄ, ASBESTISTA, KIILTEESTÄ TAI NIIDEN KALTAISESTA AINEESTA VALMISTETUT TAVARAT; KERAAMISET TUOTTEET; LASI JA LASITAVARAT

                        Luku 68

                        Kivestä, kipsistä, sementistä, asbestista, kiilteestä tai niiden kaltaisesta aineesta valmistetut tavarat

                        68.01-68.15

                        CTH;

                        tai

                        MaxNOM 70 % (EXW).

                        Luku 69

                        Keraamiset tuotteet

                        69.01-69.14

                        CTH

                        Luku 70

                        Lasi ja lasitavarat

                        70.01-70.09

                        CTH;

                        tai

                        MaxNOM 50 % (EXW).

                        70.10

                        CTH

                        70.11

                        CTH;

                        tai

                        MaxNOM 50 % (EXW).

                        70.13

                        CTH, ei kuitenkaan nimikkeen 70.10 ei-alkuperäaineksista.

                        70.14-70.20

                        CTH;

                        tai

                        MaxNOM 50 % (EXW).

                        XIV JAKSO

                        LUONNONHELMET JA VILJELLYT HELMET, JALO- JA PUOLIJALOKIVET, JALOMETALLIT, JALOMETALLILLA PLETEROIDUT METALLIT JA NÄISTÄ VALMISTETUT TAVARAT; EPÄAIDOT KORUT; METALLIRAHAT

                        Luku 71

                        Luonnonhelmet ja viljellyt helmet, jalo- ja puolijalokivet, jalometallit, jalometallilla pleteroidut metallit ja näistä valmistetut tavarat; epäaidot korut; metallirahat

                        71.01-71.05

                        Tuotanto minkä tahansa nimikkeen ei-alkuperäaineksista.

                        71.06

                        - Muokkaamaton:

                        CTH, ei kuitenkaan nimikkeiden 71.06, 71.08 ja 71.10 ei-alkuperäaineksista.

                        Nimikkeiden 71.06, 71.08 tai 71.10 ei-alkuperätuotteita olevien jalometallien elektrolyyttinen, terminen tai kemiallinen erottaminen;

                        tai

                        Nimikkeiden 71.06, 71.08 tai 71.10 ei-alkuperätuotteita olevien jalometallien sulattaminen tai seostaminen toistensa tai epäjalojen metallien kanssa tai puhdistus.

                        - Puolivalmisteina tai jauheena:

                        Tuotanto ei-alkuperätuotteita olevista muokkaamattomista jalometalleista.

                        71.07

                        Tuotanto minkä tahansa nimikkeen ei-alkuperäaineksista.

                        71.08

                        - Muokkaamaton:

                        CTH, ei kuitenkaan nimikkeiden 71.06, 71.08 ja 71.10 ei-alkuperäaineksista.

                        Nimikkeiden 71.06, 71.08 tai 71.10 ei-alkuperätuotteita olevien jalometallien elektrolyyttinen, terminen tai kemiallinen erottaminen;

                        tai

                        Nimikkeiden 71.06, 71.08 tai 71.10 ei-alkuperätuotteita olevien jalometallien sulattaminen tai seostaminen toistensa tai epäjalojen metallien kanssa tai puhdistus.

                        - Puolivalmisteina tai jauheena:

                        Tuotanto ei-alkuperätuotteita olevista muokkaamattomista jalometalleista.

                        71.09

                        Tuotanto minkä tahansa nimikkeen ei-alkuperäaineksista.

                        71.10

                        - Muokkaamaton:

                        CTH, ei kuitenkaan nimikkeiden 71.06, 71.08 ja 71.10 ei-alkuperäaineksista.

                        Nimikkeiden 71.06, 71.08 tai 71.10 ei-alkuperätuotteita olevien jalometallien elektrolyyttinen, terminen tai kemiallinen erottaminen;

                        tai

                        Nimikkeiden 71.06, 71.08 tai 71.10 ei-alkuperätuotteita olevien jalometallien sulattaminen tai seostaminen toistensa tai epäjalojen metallien kanssa tai puhdistus.

                        - Puolivalmisteina tai jauheena:

                        Tuotanto ei-alkuperätuotteita olevista muokkaamattomista jalometalleista.

                        71.11

                        Tuotanto minkä tahansa nimikkeen ei-alkuperäaineksista.

                        71.12-71.18

                        CTH

                        XV JAKSO

                        EPÄJALOT METALLIT JA EPÄJALOSTA METALLISTA VALMISTETUT TAVARAT

                        Luku 72

                        Rauta ja teräs

                        72.01-72.06

                        CTH

                        72.07

                        CTH, ei kuitenkaan nimikkeen 72.06 ei-alkuperäaineksista.

                        72.08-72.17

                        CTH, ei kuitenkaan nimikkeiden 72.08–72.17 ei-alkuperäaineksista.

                        72,18

                        CTH

                        72.19-72.23

                        CTH, ei kuitenkaan nimikkeiden 72.19–72.23 ei-alkuperäaineksista.

                        72.24

                        CTH

                        72.25-72.29

                        CTH, ei kuitenkaan nimikkeiden 72.25–72.29 ei-alkuperäaineksista.

                        Luku 73

                        Rauta- ja terästavarat

                        7301.10

                        CTH, ei kuitenkaan nimikkeiden 72.08–72.17 ei-alkuperäaineksista.

                        7301.20

                        CTH

                        73.02

                        CTH, ei kuitenkaan nimikkeiden 72.08–72.17 ei-alkuperäaineksista.

                        73.03

                        CTH

                        73.04-73.06

                        CC ei kuitenkaan nimikkeiden 72.13–72.17, 72.21–72.23 ja 72.25–72.29 ei-alkuperäaineksista.

                        73.07

                        - Putkien liitos- ja muut osat, ruostumatonta terästä:

                        CTH, ei kuitenkaan ei-alkuperätuotetta olevista taotuista teelmistä; ei-alkuperätuotteita olevia taottuja teelmiä voidaan kuitenkin käyttää, jos niiden yhteisarvo on enintään 50 prosenttia tuotteen EXW-hinnasta;

                        - Muut:

                        CTH

                        73.08

                        CTH, ei kuitenkaan alanimikkeen 7301.20 ei-alkuperäaineksista.

                        7309.00-7315.19

                        CTH

                        7315.20

                        CTH;

                        tai

                        MaxNOM 50 % (EXW).

                        7315.81-7326.90

                        CTH

                        Luku 74

                        Kupari ja kuparitavarat

                        74.01-74.02

                        CTH

                        74.03

                        Tuotanto minkä tahansa nimikkeen ei-alkuperäaineksista.

                        74.04-74.07

                        CTH

                        74.08

                        CTH ja MaxNOM 50 % (EXW).

                        74.09-74.19

                        CTH

                        Luku 75

                        Nikkeli ja nikkelitavarat

                        75.01

                        CTH

                        75.02

                        Tuotanto minkä tahansa nimikkeen ei-alkuperäaineksista.

                        75.03-75.08

                        CTH

                        Luku 76

                        Alumiini ja alumiinitavarat

                        76.01

                        CTH ja MaxNOM 50 % (EXW).

                        tai

                        Valmistus seostamattomasta alumiinista tai alumiinijätteistä ja -romusta termisen tai elektrolyyttisen käsittelyn avulla.

                        76.02

                        CTH

                        76.03-76.16

                        CTH ja MaxNOM 50 % (EXW)
                           90
                        .

                        Luku 78

                        Lyijy ja lyijytavarat

                        7801.10

                        Tuotanto minkä tahansa nimikkeen ei-alkuperäaineksista.

                        7801.91-7806.00

                        CTH

                        Luku 79

                        Sinkki ja sinkkitavarat

                        79.01-79.07

                        CTH

                        Luku 80

                        Tina ja tinatavarat

                        80.01-80.07

                        CTH

                        Luku 81

                        Muut epäjalot metallit; kermetit; niistä valmistetut tavarat

                        81.01-81.13

                        Tuotanto minkä tahansa nimikkeen ei-alkuperäaineksista.

                        Luku 82

                        Työkalut ja -välineet sekä veitset, lusikat ja haarukat, epäjaloa metallia; niiden epäjaloa metallia olevat osat

                        8201.10-8205.70

                        CTH;

                        tai

                        MaxNOM 50 % (EXW).

                        8205,90

                        CTH, mutta nimikkeen 82.05 ei-alkuperätuotteita olevia työkaluja voi kuitenkin sisältyä sarjaan, jos niiden yhteisarvo on enintään 15 prosenttia sarjan EXW-hinnasta.

                        82.06

                        CTH, ei kuitenkaan nimikkeiden 82.02–82.05 ei-alkuperäaineksista; nimikkeiden 82.02–82.05 ei-alkuperätuotteita olevia työkaluja voi kuitenkin sisältyä sarjaan, jos niiden yhteisarvo on enintään 15 prosenttia sarjan EXW-hinnasta.

                        82.07-82.15

                        CTH;

                        tai

                        MaxNOM 50 % (EXW).

                        Luku 83

                        Erinäiset epäjalosta metallista valmistetut tavarat

                        83.01-83.11

                        CTH;

                        tai

                        MaxNOM 50 % (EXW).

                        XVI JAKSO

                        KONEET JA MEKAANISET LAITTEET; SÄHKÖLAITTEET; NIIDEN OSAT; ÄÄNEN TALLENNUS- TAI TOISTOLAITTEET, TELEVISIOKUVAN TAI -ÄÄNEN TALLENNUS- TAI TOISTOLAITTEET SEKÄ TÄLLAISTEN TAVAROIDEN OSAT JA TARVIKKEET

                        Luku 84

                        Ydinreaktorit, höyrykattilat, koneet ja mekaaniset laitteet; niiden osat

                        84.01-84.06

                        CTH;

                        tai

                        MaxNOM 50 % (EXW).

                        84.07-84.08

                        MaxNOM 50 % (EXW).

                        84,09-84,12 vuotta

                        CTH;

                        tai

                        MaxNOM 50 % (EXW).

                        8413.11-8415.10

                        CTSH;

                        tai

                        MaxNOM 50 % (EXW).

                        8415.20

                        CTH;

                        tai

                        MaxNOM 50 % (EXW).

                        8415,81-8415,90 vuotta

                        CTSH;

                        tai

                        MaxNOM 50 % (EXW).

                        84.16-84.20

                        CTH;

                        tai

                        MaxNOM 50 % (EXW).

                        84.21

                        CTSH;

                        tai

                        MaxNOM 50 % (EXW).

                        84.22-84.24

                        CTH;

                        tai

                        MaxNOM 50 % (EXW).

                        84.25-84.30

                        CTH, ei kuitenkaan nimikkeen 84.31 ei-alkuperäaineksista;

                        tai

                        MaxNOM 50 % (EXW).

                        84.31-84.43

                        CTH;

                        tai

                        MaxNOM 50 % (EXW).

                        84.44-84.47

                        CTH, ei kuitenkaan nimikkeen 84.48 ei-alkuperäaineksista;

                        tai

                        MaxNOM 50 % (EXW).

                        84.48-84.55

                        CTH;

                        tai

                        MaxNOM 50 % (EXW).

                        84.56-84.65

                        CTH, ei kuitenkaan nimikkeen 84.66 ei-alkuperäaineksista;

                        tai

                        MaxNOM 50 % (EXW).

                        84.66-84.68

                        CTH;

                        tai

                        MaxNOM 50 % (EXW).

                        84.70-84.72

                        CTH, ei kuitenkaan nimikkeen 84.73 ei-alkuperäaineksista;

                        tai

                        MaxNOM 50 % (EXW).

                        84.73-84.78

                        CTH;

                        tai

                        MaxNOM 50 % (EXW).

                        8479.10-8479.40

                        CTSH;

                        tai

                        MaxNOM 50 % (EXW).

                        8479.50

                        CTH;

                        tai

                        MaxNOM 50 % (EXW).

                        8479.60-8479.82

                        CTSH;

                        tai

                        MaxNOM 50 % (EXW).

                        8479.89

                        CTH;

                        tai

                        MaxNOM 50 % (EXW).

                        8479.90

                        CTSH;

                        tai

                        MaxNOM 50 % (EXW).

                        84.80

                        CTH;

                        tai

                        MaxNOM 50 % (EXW).

                        84.81

                        CTSH;

                        tai

                        MaxNOM 50 % (EXW).

                        84.82-84.87

                        CTH;

                         tai

                        MaxNOM 50 % (EXW).

                        Luku 85

                        Sähkökoneet ja -laitteet sekä niiden osat; äänen tallennus- tai toistolaitteet, televisiokuvan tai -äänen tallennus- tai toistolaitteet sekä tällaisten tavaroiden osat ja tarvikkeet

                        85.01-85.02

                        CTH, ei kuitenkaan nimikkeen 85.03 ei-alkuperäaineksista;

                        tai

                        MaxNOM 50 % (EXW).

                        85.03-85.06

                        CTH;

                        tai

                        MaxNOM 50 % (EXW).

                        85.07

                        - Yhden tai useamman akkukennon tai akkumoduulin sisältävät akut ja virtapiirit, jotka yhdistävät ne toisiinsa,

                        nämä ”akkuyksiköiksi” usein kutsutut tuotteet ovat tavaroita, jollaisia käytetään nimikkeiden 87.02, 87.03 ja 87.04 ajoneuvojen ensisijaisena sähkövoimanlähteenä

                        CTH, ei kuitenkaan ei-alkuperätuotteita olevista aktiivisista katodimateriaaleista,

                        tai

                        MaxNOM 30 % (EXW)
                           91
                        .

                        - Akkukennot, akkumoduulit ja niiden osat, jotka on tarkoitettu asennettaviksi sellaisiin sähköakkuihin, jollaisia käytetään nimikkeiden 87.02, 87.03 ja 87.04 ajoneuvojen ensisijaisena sähkövoimanlähteenä

                        CTH, ei kuitenkaan ei-alkuperätuotteita olevista aktiivisista katodimateriaaleista,

                        tai

                        MaxNOM 35 % (EXW)
                           92
                        .

                        - Muut:

                        CTH;

                        tai

                        MaxNOM 50 % (EXW).

                        85.08-85.18

                        CTH;

                        tai

                        MaxNOM 50 % (EXW).

                        85.19-85.21

                        CTH, ei kuitenkaan nimikkeen 85.22 ei-alkuperäaineksista;

                        tai

                        MaxNOM 50 % (EXW).

                        85.22-85.23

                        CTH;

                        tai

                        MaxNOM 50 % (EXW).

                        85.25-85.27

                        CTH, ei kuitenkaan nimikkeen 85.29 ei-alkuperäaineksista;

                        tai

                        MaxNOM 50 % (EXW).

                        85.28-85.34

                        CTH;

                        tai

                        MaxNOM 50 % (EXW).

                        85.35-85.37

                        CTH, ei kuitenkaan nimikkeen 85.38 ei-alkuperäaineksista;

                        tai

                        MaxNOM 50 % (EXW).

                        8538.10-8541.90

                        CTH;

                        tai

                        MaxNOM 50 % (EXW).

                        8542.31-8542.39

                        CTH;

                        Ei-alkuperäaineksille tehdään diffuusio;

                        tai

                        MaxNOM 50 % (EXW).

                        8542.90-8543.90

                        CTH;

                        tai

                        MaxNOM 50 % (EXW).

                        85.44-85.48

                        MaxNOM 50 % (EXW).

                        XVII JAKSO

                        KULKUNEUVOT, ILMA-ALUKSET JA ALUKSET SEKÄ NIIHIN RINNASTETTAVAT KULJETUSVARUSTEET

                        Luku 86

                        Rautatieveturit, raitiomoottorivaunut ja muu liikkuva kalusto sekä niiden osat; rautatie- ja raitiotieradan varusteet ja kiinteät laitteet sekä niiden osat; kaikenlaiset mekaaniset (myös sähkömekaaniset) liikennemerkinantolaitteet

                        86.01-86.09

                        CTH, ei kuitenkaan nimikkeen 86.07 ei-alkuperäaineksista;

                        tai

                        MaxNOM 50 % (EXW).

                        Luku 87

                        Kuljetusvälineet ja kulkuneuvot, muut kuin rautatien tai raitiotien liikkuvaan kalustoon kuuluvat, sekä niiden osat ja tarvikkeet

                        87.01

                        MaxNOM 45 % (EXW).

                        87.02-87.04

                        - ajoneuvot, joissa on käyttövoimamoottoreina sekä puristussytytteinen mäntämoottori että sähkömoottori ja jotka voidaan ladata kytkemällä ulkoiseen sähkövoimanlähteeseen (ladattava hybridiajoneuvo);

                         - ajoneuvot, joissa on ainoastaan sähköinen käyttövoimamoottori

                        MaxNOM 45 % (EXW) ja nimikkeen 85.07 paristoyksiköiden, jollaisia käytetään ajoneuvon ensisijaisena sähkövoimanlähteenä, on oltava alkuperätuotteita
                           93
                        .

                        - muut

                        MaxNOM 45 % (EXW)
                           94
                        .

                        87.05-87.07

                        MaxNOM 45 % (EXW).

                        87.08-87.11

                        CTH;

                        tai

                        MaxNOM 50 % (EXW).

                        87.12

                        MaxNOM 45 % (EXW).

                        87.13-87.16

                        CTH;

                        tai

                        MaxNOM 50 % (EXW).

                        Luku 88

                        Ilma-alukset, avaruusalukset sekä niiden osat

                        88.01-88.05

                        CTH;

                        tai

                        MaxNOM 50 % (EXW).

                        Luku 89

                        Alukset ja uivat rakenteet

                        89.01-89.08

                        CC;

                        tai

                        MaxNOM 40 % (EXW).

                        XVIII JAKSO

                        OPTISET, VALOKUVAUS-, ELOKUVA-, MITTAUS-, TARKISTUS-, TARKKUUS-, LÄÄKETIETEELLISET TAI KIRURGISET KOJEET JA LAITTEET; KELLOT; SOITTIMET; NIIDEN OSAT JA TARVIKKEET

                        Luku 90

                        Optiset, valokuvaus-, elokuva-, mittaus-, tarkistus-, tarkkuus-, lääketieteelliset tai kirurgiset kojeet ja laitteet; niiden osat ja tarvikkeet

                        9001.10-9001.40

                        CTH;

                        tai

                        MaxNOM 50 % (EXW).

                        9001.50

                        CTH;

                        Puolivalmiin linssin pintakäsittely valmiiksi silmälasin linssiksi, jolla on optinen korjaava voimakkuus ja joka on tarkoitettu istutettavaksi silmälaseihin;

                        Linssin päällystäminen asianmukaisilla käsittelyillä näön parantamiseksi ja käyttäjän suojelun varmistamiseksi;

                        tai

                        MaxNOM 50 % (EXW).

                        9001.90-9033.00

                        CTH;

                        tai

                        MaxNOM 50 % (EXW).

                        Luku 91

                        Kellot ja niiden osat

                        91.01-91.14

                        CTH;

                        tai

                        MaxNOM 50 % (EXW).

                        Luku 92

                        Soittimet; niiden osat ja tarvikkeet

                        92.01-92.09

                        MaxNOM 50 % (EXW).

                        XIX JAKSO

                        ASEET JA AMPUMATARVIKKEET; NIIDEN OSAT JA TARVIKKEET

                        Luku 93

                        Aseet ja ampumatarvikkeet; niiden osat ja tarvikkeet

                        93.01-93.07

                        MaxNOM 50 % (EXW).

                        XX JAKSO

                        ERINÄISET TAVARAT

                        Luku 94

                        Huonekalut; vuoteiden joustinpohjat ja vuodevarusteet, kuten patjat ja tyynyt, sekä niiden kaltaiset pehmustetut sisustustavarat; valaisimet ja valaistusvarusteet, muualle kuulumattomat; valokilvet ja niiden kaltaiset tavarat; tehdasvalmisteiset rakennukset

                        94.01-94.06

                        CTH;

                        tai

                        MaxNOM 50 % (EXW).

                        Luku 95

                        Lelut, pelit ja urheiluvälineet; niiden osat ja tarvikkeet

                        95.03-95.08

                        CTH;

                        tai

                        MaxNOM 50 % (EXW).

                        Luku 96

                        Erinäiset tavarat

                        96.01-96.04

                        CTH;

                        tai

                        MaxNOM 50 % (EXW).

                        96.05

                        Jokaisen sarjaan kuuluvan tavaran on täytettävä se sääntö, jota siihen sovellettaisiin erillisenä sarjaan kuulumattomana tavarana. Ei-alkuperätuotteita voi kuitenkin sisältyä sarjaan, jos niiden yhteisarvo on enintään 15 prosenttia sarjan EXW-hinnasta.

                        96.06-9608.40

                        CTH;

                        tai

                        MaxNOM 50 % (EXW).

                        9608.50

                        Jokaisen sarjaan kuuluvan tavaran on täytettävä se sääntö, jota siihen sovellettaisiin erillisenä sarjaan kuulumattomana tavarana. Ei-alkuperätuotteita voi kuitenkin sisältyä sarjaan, jos niiden yhteisarvo on enintään 15 prosenttia sarjan EXW-hinnasta.

                        9608.60-96.20

                        CTH;

                        tai

                        MaxNOM 50 % (EXW).

                        XXI JAKSO

                        TAIDETEOKSET, KOKOELMAESINEET JA ANTIIKKIESINEET

                        Luku 97

                        Taideteokset, kokoelmaesineet ja antiikkiesineet

                        97.01-97.06

                        CTH

               LIITE ORIG-2A: ALKUPERÄKIINTIÖT JA VAIHTOEHDOT TUOTEKOHTAISILLE ALKUPERÄSÄÄNNÖILLE LIITTEESSÄ ORIG 2 [TUOTEKOHTAISET ALKUPERÄSÄÄNNÖT]

               Yhteiset säännökset

               1.
                     Jäljempänä olevissa taulukoissa lueteltuja tuotteita vastaavat alkuperäsäännöt ovat vaihtoehtoisia niille, jotka on esitetty liitteessä ORIG-2 [Tuotekohtaiset alkuperäsäännöt], sovellettavan vuotuisen kiintiön rajoissa.

               2.
                     Tämän liitteen mukaisesti laaditussa alkuperävakuutuksessa on oltava seuraava merkintä: ”Alkuperäkiintiöt – Liitteen ORIG-2A mukainen alkuperätuote”.

               3.
                     Kaikkia tässä liitteessä tarkoitettuja määriä hallinnoi unionissa Euroopan komissio, joka toteuttaa kaikki niiden tehokkaan hallinnoinnin kannalta suotavina pitämänsä hallinnolliset toimet sovellettavaa unionin lainsäädäntöä noudattaen.

               4.
                     Kaikkia tässä liitteessä tarkoitettuja määriä hallinnoi Yhdistyneessä kuningaskunnassa sen tulliviranomainen, joka toteuttaa kaikki niiden tehokkaan hallinnoinnin kannalta suotavina pitämänsä hallinnolliset toimet sovellettavaa Yhdistyneen kuningaskunnan lainsäädäntöä noudattaen.

               5.
                     Tuojaosapuoli hallinnoi alkuperäkiintiöitä tuontijärjestyksessä ja laskee näissä alkuperäkiintiöissä tulleiden tuotteiden määrän kyseisen osapuolen tuonnin perusteella.

               1 jakso – Tonnikalasäilykkeiden vuotuinen kiintiö

                        Harmonoidun järjestelmän luokitus (2017)

                        Tavaran kuvaus

                        Vaihtoehtoinen tuotekohtainen sääntö

                        Vuotuinen vientikiintiö unionista Yhdistyneeseen kuningaskuntaan

                        (nettopaino)

                        Vuotuinen vientikiintiö Yhdistyneestä kuningaskunnasta unioniin

                        (nettopaino)

                        1604.14

                        Kalavalmisteet ja -säilykkeet tonnikalasta, boniitista ja sardoista (Sarda spp.), kokonaisena tai paloiteltuna (ei kuitenkaan murskeena tai jauheena)

                        CC

                        3 000 tonnia

                        3 000 tonnia

                        1604.20

                        Muut kalavalmisteet ja -säilykkeet

                        tonnikala, boniitti tai muu Euthynnus-suvun kala, valmisteena tai säilykkeenä (ei kuitenkaan kokonainen tai paloiteltu kala)

                        CC

                        4 000 tonnia

                        4 000 tonnia

                        muusta kalasta

                        -

                        -

                        -

               2 jakso – Alumiinituotteiden vuotuinen kiintiö
                  95

               Taulukko 1 –  1 päivän tammikuuta 2021 ja 31 päivän joulukuuta 2023 välisenä aikana sovellettavat kiintiöt

                        Harmonoidun järjestelmän luokitus (2017)

                        Tavaran kuvaus

                        Vaihtoehtoinen tuotekohtainen sääntö

                        Vuotuinen vientikiintiö unionista Yhdistyneeseen kuningaskuntaan

                        (nettopaino)

                        Vuotuinen vientikiintiö Yhdistyneestä kuningaskunnasta unioniin

                        (nettopaino)

                        76.03, 76.04, 76.06, 76.08-76.16

                        Alumiinituotteet ja alumiinitavarat (ei kuitenkaan alumiinilanka ja alumiinifolio)

                        CTH

                        95 000 tonnia

                        95 000 tonnia

                        76.05

                        Alumiinilanka

                        CTH, ei kuitenkaan nimikkeen 76.04 ei-alkuperäaineksista;

                        76.07

                        Alumiinifolio

                        CTH, ei kuitenkaan nimikkeen 76.06 ei-alkuperäaineksista

               Taulukko 2 –  1 päivän tammikuuta 2024 ja 31 päivän joulukuuta 2026 välisenä aikana sovellettavat kiintiöt

                        Harmonoidun järjestelmän luokitus (2017)

                        Tavaran kuvaus

                        Vaihtoehtoinen tuotekohtainen sääntö

                        Vuotuinen vientikiintiö unionista Yhdistyneeseen kuningaskuntaan

                        (nettopaino)

                        Vuotuinen vientikiintiö Yhdistyneestä kuningaskunnasta unioniin

                        (nettopaino)

                        76.03, 76.04, 76.06, 76.08-76.16

                        Alumiinituotteet ja alumiinitavarat (ei kuitenkaan alumiinilanka ja alumiinifolio)

                        CTH

                        72 000 tonnia

                        72 000 tonnia

                        76.05

                        Alumiinilanka

                        CTH, ei kuitenkaan nimikkeen 76.04 ei-alkuperäaineksista

                        76.07

                        Alumiinifolio

                        CTH, ei kuitenkaan nimikkeen 76.06 ei-alkuperäaineksista

               Taulukko 3 –  1 päivästä tammikuuta 2027 sovellettavat kiintiöt

                        Harmonoidun järjestelmän luokitus (2017)

                        Tavaran kuvaus

                        Vaihtoehtoinen tuotekohtainen sääntö

                        Vuotuinen vientikiintiö unionista Yhdistyneeseen kuningaskuntaan

                        (nettopaino)

                        Vuotuinen vientikiintiö Yhdistyneestä kuningaskunnasta unioniin

                        (nettopaino)

                        76.04

                        Alumiinitangot ja -profiilit

                        CTH

                        57 500 tonnia

                        57 500 tonnia

                        76.06

                        Alumiinilevyt ja -nauhat, paksuus suurempi kuin 0,2 mm

                        CTH

                        76.07

                        Alumiinifolio

                        CTH, ei kuitenkaan nimikkeen 76.06 ei-alkuperäaineksista

               2 jakson taulukossa 3 lueteltujen alumiinituotteiden kiintiöiden uudelleentarkastelu

               1.Kauppaa käsittelevä kumppanuuskomitea tarkastelee uudelleen 2 jakson taulukossa 3 mainittuja alumiinikiintiöitä aikaisintaan viiden vuoden kuluttua tämän sopimuksen voimaantulosta ja aikaisintaan viiden vuoden kuluttua minkään tässä kohdassa tarkoitetun tarkastelun päättymisestä kumman tahansa osapuolen pyynnöstä ja tulliyhteistyön ja alkuperäsääntöjen erityiskomitean avustamana.

               2.     Edellä 1 kohdassa tarkoitettu tarkastelu tehdään molempien osapuolten markkinaolosuhteista käytettävissä olevien tietojen sekä asiaankuuluvien tuotteiden tuontia ja vientiä koskevien tietojen perusteella.

               3.     Edellä 1 kohdan mukaisesti suoritetun tarkastelun tulosten perusteella kumppanuusneuvosto voi tehdä päätöksen 2 jaksossa olevaan taulukkoon 3 sisältyvien alumiinikiintiöiden kasvattamisesta, säilyttämisestä taikka tuotteiden välisen jaon osittamisesta tai muuttamisesta.

               LIITE ORIG-2B: SÄHKÖAKKUJA JA SÄHKÖAJONEUVOJA KOSKEVAT SIIRTYMÄVAIHEEN TUOTEKOHTAISET SÄÄNNÖT

               Osa 1 - Tämän sopimuksen voimaantulosta 31 päivään joulukuuta 2023 sovellettavat väliaikaiset tuotekohtaiset säännöt

               1.
                     Jäljempänä sarakkeessa 1 lueteltuihin tuotteisiin sovelletaan sarakkeessa 2 lueteltua tuotekohtaista sääntöä tämän sopimuksen voimaantulosta 31 päivään joulukuuta 2023 saakka.

                        Sarake 1

                        Harmonoidun järjestelmän luokitus (2017), mukaan luettuna yksityiskohtainen kuvaus

                        Sarake 2

                        Tämän sopimuksen voimaantulosta 31 päivään joulukuuta 2023 sovellettavat väliaikaiset tuotekohtaiset alkuperäsäännöt

                        85.07

                        -  Yhden tai useamman akkukennon tai akkumoduulin sisältävät akut ja virtapiirit, jotka yhdistävät ne toisiinsa ja joita usein kutsutaan ”akkuyksiköiksi”, jollaisia käytetään nimikkeiden 87.02, 87.03 ja 87.04 ajoneuvojen ensisijaisena sähkövoimanlähteenä.

                        CTSH;

                        Akkuyksiköiden kokoaminen ei-alkuperätuotteita olevista akkukennoista tai -moduuleista;

                        tai

                        MaxNOM 70 % (EXW).

                        - Akkukennot, akkumoduulit ja niiden osat, jotka on tarkoitettu asennettaviksi sellaisiin sähköakkuihin, jollaisia käytetään nimikkeiden 87.02, 87.03 ja 87.04 ajoneuvojen ensisijaisena sähkövoimanlähteenä.

                        CTH;

                        tai

                        MaxNOM 70 % (EXW).

                        87.02-87.04

                        - ajoneuvot, joissa on käyttövoimamoottoreina sekä polttomoottori että sähkömoottori, lukuun ottamatta niitä, jotka voidaan ladata kytkemällä ulkoiseen sähkövoimanlähteeseen (hybridiajoneuvo);

                        - ajoneuvot, joissa on käyttövoimamoottoreina sekä puristussytytteinen mäntämoottori että sähkömoottori ja jotka voidaan ladata kytkemällä ulkoiseen sähkövoimanlähteeseen (ladattava hybridiajoneuvo);

                         - ajoneuvot, joissa on ainoastaan sähköinen käyttövoimamoottori

                        MaxNOM 60 % (EXW).

               2 jakso - 1 päivästä tammikuuta 2024 31 päivään joulukuuta 2026 sovellettavat väliaikaiset tuotekohtaiset säännöt

               1.
                     Jäljempänä sarakkeessa 1 lueteltuihin tuotteisiin sovelletaan sarakkeessa 2 lueteltua tuotekohtaista sääntöä 1 päivästä tammikuuta 2024 31 päivään joulukuuta 2026.

                        Sarake 1

                        Harmonoidun järjestelmän luokitus (2017), mukaan luettuna yksityiskohtainen kuvaus

                        Sarake 2

                        1 päivästä tammikuuta 2024 31 päivään joulukuuta 2026 sovellettavat tuotekohtaiset alkuperäsäännöt

                        85.07

                        -  Yhden tai useamman akkukennon tai akkumoduulin sisältävät akut ja virtapiirit, jotka yhdistävät ne toisiinsa ja joita usein kutsutaan ”akkuyksiköiksi”, jollaisia käytetään nimikkeiden 87.02, 87.03 ja 87.04 ajoneuvojen ensisijaisena sähkövoimanlähteenä.

                        CTH, ei kuitenkaan ei-alkuperätuotteita olevista aktiivisista katodimateriaaleista,

                        tai

                        MaxNOM 40 % (EXW).

                        - Akkukennot, akkumoduulit ja niiden osat, jotka on tarkoitettu asennettaviksi sellaisiin sähköakkuihin, jollaisia käytetään nimikkeiden 87.02, 87.03 ja 87.04 ajoneuvojen ensisijaisena sähkövoimanlähteenä.

                        CTH, ei kuitenkaan ei-alkuperätuotteita olevista aktiivisista katodimateriaaleista,

                        tai

                        MaxNOM 50 % (EXW).

                        87.02-87.04

                        - ajoneuvot, joissa on käyttövoimamoottoreina sekä polttomoottori että sähkömoottori, lukuun ottamatta niitä, jotka voidaan ladata kytkemällä ulkoiseen sähkövoimanlähteeseen (hybridiajoneuvo);

                        - ajoneuvot, joissa on käyttövoimamoottoreina sekä puristussytytteinen mäntämoottori että sähkömoottori ja jotka voidaan ladata kytkemällä ulkoiseen sähkövoimanlähteeseen (ladattava hybridiajoneuvo);

                         - ajoneuvot, joissa on ainoastaan sähköinen käyttövoimamoottori

                        MaxNOM 55 % (EXW).

               3 jakso – Otsaketta 8507 koskevien tuotekohtaisten sääntöjen uudelleentarkastelu

               1. Kauppaa käsittelevä kumppanuuskomitea tarkastelee uudelleen aikaisintaan neljän vuoden kuluttua tämän sopimuksen voimaantulosta kumman tahansa osapuolen pyynnöstä ja tulliyhteistyön ja alkuperäsääntöjen erityiskomitean avustamana otsaketta 8507 koskevia tuotekohtaisia sääntöjä, joita sovelletaan 1 päivästä tammikuuta 2027 alkaen ja jotka sisältyvät liitteeseen ORIG-2 [Tuotekohtaiset alkuperäsäännöt]

               2. Edellä olevassa 1 kohdassa tarkoitettu tarkastelu tehdään osapuolten markkinoista saatavilla olevien tietojen, kuten riittävän ja sopivan alkuperäaineksen saatavuutta, kysynnän ja tarjonnan tasapainoa sekä muiden asiaan liittyvien tarvittavien tietojen, perusteella.

               3. Kumppanuusneuvosto voi edellä olevan 1 kohdan mukaisesti suoritetun tarkastelun tulosten perusteella tehdä päätöksen liitteeseen ORIG-2 [Tuotekohtaiset alkuperäsäännöt] sisältyvien ja 1 päivästä tammikuuta 2027 sovellettavien otsaketta 8507 koskevien tuotekohtaisten sääntöjen muuttamisesta.

               LIITE ORIG-3: TAVARANTOIMITTAJAN ILMOITUS

               1.Tavarantoimittajan ilmoituksen sisällön on oltava tässä liitteessä esitetyn mukainen.

               2.Jäljempänä olevassa 3 kohdassa tarkoitettuja tapauksia lukuun ottamatta tavarantoimittajan on tehtävä tavarantoimittajan ilmoitus kustakin tuotelähetyksestä lisäyksessä 1 määrätyllä lomakkeella, joka liitetään kauppalaskuun tai mihin tahansa muuhun asiakirjaan, jossa asianomaiset tuotteet kuvataan riittävän yksityiskohtaisesti niiden tunnistamiseksi.

               3.Jos tavarantoimittaja toimittaa tietylle asiakkaalle säännöllisesti tuotteita, jonka osapuolessa tapahtuvan tuotannon oletetaan pysyvän jonkin aikaa muuttumattomana, kyseinen tavarantoimittaja voi antaa yhden tavarantoimittajan ilmoituksen, joka koskee myös kyseisten tavaroiden myöhempiä lähetyksiä, jäljempänä ’tavarantoimittajan pitkäaikaisilmoitus’. Tavarantoimittajan pitkäaikaisilmoitus on yleensä voimassa enintään kahden vuoden ajan päivästä, jona se on laadittu. Sen osapuolen tulliviranomaiset, jossa ilmoitus laaditaan, voivat vahvistaa edellytykset, joilla voidaan käyttää pidempiä ajanjaksoja. Tavarantoimittajan on laadittava tavarantoimittajan pitkäaikaisilmoitus lisäyksessä 2 määrätyllä lomakkeella ja kuvattava tuotteet riittävän yksityiskohtaisesti niiden tunnistamiseksi. Jos tavarantoimittajan pitkäaikaisilmoitusta ei enää sovelleta toimitettuihin tuotteisiin, tavarantoimittajan on ilmoitettava asiasta välittömästi asiakkaalle.

               4.Ilmoituksen laativan tavarantoimittajan on oltava valmis toimittamaan milloin tahansa sen osapuolen tulliviranomaisten pyynnöstä, jossa ilmoitus on laadittu, kaikki asiaankuuluvat asiakirjat, joilla todistetaan ilmoituksessa annetut tiedot oikeiksi.

               Lisäys 1

               TAVARANTOIMITTAJAN ILMOITUS

               Tavarantoimittajan ilmoitus, jonka teksti on jäljempänä, on laadittava alaviitteiden mukaisesti. Alaviitteitä ei kuitenkaan tarvitse sisällyttää ilmoitukseen.

               TAVARANTOIMITTAJAN ILMOITUS

               Allekirjoittanut, oheisessa asiakirjassa mainittujen tuotteiden tavarantoimittaja ilmoittaa, että

               1.Seuraavia aineksia, jotka eivät ole [asiaankuuluvan osapuolen] alkuperätuotteita, on käytetty [asiaankuuluvassa osapuolessa] näiden tavaroiden tuottamiseksi:

                        Toimitettujen tuotteiden kuvaus(1)

                        Käytettyjen ei-alkuperäainesten kuvaus

                        Käytettyjen ei-alkuperäainesten
                           HS-nimike(2)

                        Käytettyjen ei‑alkuperäainesten arvo(2)(3)

                        Yhteisarvo

               2.Kaikki muut ainekset, joita on käytetty [asiaankuuluvassa osapuolessa] näiden tuotteiden tuottamiseksi, ovat [asiaankuuluvan osapuolen] alkuperätuotteita;

               Sitoudun toimittamaan kaikki tarvittavat tositteet. ………………………………………………………………………………………………………………… (Paikka ja päiväys)

               ………………………………………………………… (Allekirjoittaneen nimi ja asema, yrityksen nimi ja osoite) ………………………………………………………………………………………………………… (Allekirjoitus) (6) _______________

               Lisäys 2

               TAVARANTOIMITTAJAN PITKÄAIKAISILMOITUS

               Tavarantoimittajan pitkäaikaisilmoitus, jonka teksti on jäljempänä, on laadittava alaviitteiden mukaisesti. Alaviitteitä ei kuitenkaan tarvitse sisällyttää ilmoitukseen.

               TAVARANTOIMITTAJAN PITKÄAIKAISILMOITUS

               Allekirjoittanut, oheisessa asiakirjassa mainittujen ………......(4) säännöllisesti toimitettavien tuotteiden toimittaja ilmoittaa, että

               1.Seuraavia aineksia, jotka eivät ole [asiaankuuluvan osapuolen] alkuperätuotteita, on käytetty [asiaankuuluvassa osapuolessa] näiden tavaroiden tuottamiseksi:

                        Toimitettujen tuotteiden kuvaus(1)

                        Käytettyjen ei-alkuperäainesten kuvaus

                        Käytettyjen ei-alkuperäainesten
                           HS-nimike(2)

                        Käytettyjen ei‑alkuperäainesten arvo(2)(3)

                        Yhteisarvo

               2.Kaikki muut ainekset, joita on käytetty [asiaankuuluvassa osapuolessa] näiden tuotteiden tuottamiseksi, ovat [asiaankuuluvan osapuolen] alkuperätuotteita;

               Tämä ilmoitus on voimassa näiden tuotteiden kaikkien seuraavien lähetysten osalta, jotka lähetetään

               (mistä) ....................................................................................................................... (mihin) ....................................................................................................................... ( 5)

               Sitoudun ilmoittamaan ...................................................................................................................... ( 4 ) välittömästi, jos tämä ilmoitus ei ole enää voimassa.

               ………………………………………………………………………………………………………………… (Paikka ja päiväys)

               ………………………………………………………… (Allekirjoittaneen nimi ja asema, yrityksen nimi ja osoite) ………………………………………………………………………………………………………… (Allekirjoitus) (6)

               Alaviitteet

               (1) Kun kauppalasku tai muu asiakirja, johon ilmoitus liittyy, koskee erilaisia tuotteita tai tuotteita, joiden valmistuksessa ei ole käytetty samassa suhteessa ei-alkuperäaineksia, tavarantoimittajan on selvästi eriteltävä ne.

               (2) Pyydettyjä tietoja ei tarvitse antaa, jollei se ole välttämätöntä.

               Esimerkkejä:

               Yksi 62 ryhmän vaatteita koskeva sääntö on ”Kutominen yhdessä kankaan sovittamisen, mukaan lukien leikkaaminen, kanssa”. Jos tällaisten vaatteiden valmistaja osapuolessa käyttää toisesta osapuolesta tuotua kangasta, joka on tuotettu siellä kutomalla ei-alkuperätuotetta olevasta langasta, jälkimmäisen osapuolen tavarantoimittajan osalta riittää, että hän merkitsee ilmoitukseensa ei-alkuperäainekseksi langan eikä hänen tarvitse ilmoittaa langan HS-nimikettä eikä arvoa.

               HS-nimikkeen 7217 rautalangan valmistajan, joka on valmistanut langan ei-alkuperätuotteita olevista rautatangoista, on merkittävä toiseen sarakkeeseen ”rautatankoja”. Jos tätä lankaa on määrä käyttää sellaisen koneen valmistuksessa, jota koskevassa säännössä kaikkien valmistuksessa käytettyjen ei-alkuperäainesten arvo rajoitetaan tiettyyn prosenttimäärään, kolmannessa sarakkeessa on ilmoitettava ei-alkuperätuotteita olevien tankojen arvo.

               (3) ’Ei-alkuperäainesten arvolla’ tarkoitetaan tuotteen tuotannossa käytettyjen ei-alkuperäainesten arvoa, joka on tuotteen tullausarvo tuontihetkellä, mukaan lukien rahti, soveltuvin osin vakuutus, pakkaus ja kaikki muut kustannukset, jotka ovat aiheutuneet ainesten kuljettamisesta sen osapuolen tuontisatamaan, jossa tuotteen tuottaja sijaitsee; jos tullausarvoa ei tiedetä tai voida todeta, ensimmäistä todennettavissa olevaa ei-alkuperäaineksista unionissa tai Yhdistyneessä kuningaskunnassa maksettua hintaa.

               (4) Asiakkaan nimi ja osoite

               (5) Merkittävä päiväykset.

               (6) Tässä kentässä voi olla alkuperäisten allekirjoitusten sijaan sähköinen allekirjoitus tai skannattu tai muu kuva allekirjoittajan käsinkirjoitetusta allekirjoituksesta tapauksen mukaan.

               LIITE ORIG-4: ALKUPERÄVAKUUTUKSEN TEKSTI

               Tämän sopimuksen ORIG.19 artiklassa [Alkuperävakuutus] tarkoitettu alkuperävakuutus laaditaan jollakin seuraavista kielistä käyttäen jäljempänä olevaa tekstiä ja viejäosapuolen lakien ja määräysten mukaisesti. Jos alkuperävakuutus kirjoitetaan käsin, se on kirjoitettava musteella painokirjaimin. Alkuperävakuutus on laadittava asianomaisten alaviitteiden mukaisesti. Alaviitteitä ei tarvitse sisällyttää vakuutukseen.

               Bulgariankielinen toisinto

               Kroaatinkielinen toisinto

               Tšekinkielinen toisinto

               Tanskankielinen toisinto

               Hollanninkielinen toisinto

               Englanninkielinen toisinto

               Vironkielinen toisinto

               Suomenkielinen toisinto

               Ranskankielinen toisinto

               Saksankielinen toisinto

               Kreikankielinen toisinto

               Unkarinkielinen toisinto

               Italiankielinen toisinto

               Latviankielinen toisinto

               Liettuankielinen toisinto

               Maltankielinen toisinto

               Puolankielinen toisinto

               Portugalinkielinen toisinto

               Romaniankielinen toisinto

               Slovakinkielinen toisinto

               Sloveeninkielinen toisinto

               Espanjankielinen toisinto

               Ruotsinkielinen toisinto

               (___________ ja___________ välinen aika (1))

               Tässä asiakirjassa mainittujen tuotteiden viejä (viejän viitenumero ... (2)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja ... (3) alkuperätuotteita.

               …………………………………………………………….............................................(4)

               (Paikka ja päiväys)

               …………………………………………………………….............................................

               (Viejän nimi)

               1 Jos alkuperävakuutus täytetään useille samanlaisten alkuperätuotteiden lähetyksille tämän sopimuksen ORIG.19 artiklan [Alkuperävakuutus] 4 kohdan b alakohdan mukaisesti, on mainittava ajanjakso, jona alkuperävakuutusta sovelletaan. Ajanjakso ei saa olla pidempi kuin 12 kuukautta. Tuotteen kaiken tuonnin on tapahduttava mainitun ajanjakson puitteissa. Jos ajanjaksoa ei sovelleta, kohta voidaan jättää tyhjäksi.

               2 Mainittava viitenumero, jolla viejä tunnistetaan. Unionin viejän osalta kyseessä on unionin lakien ja asetusten mukaisesti osoitettu tunnus. Yhdistyneen kuningaskunnan viejän osalta kyseessä on Yhdistyneessä kuningaskunnassa sovellettavien lakien ja määräysten mukaisesti osoitettu tunnus. Jos viejälle ei ole osoitettu tunnusta, kohta voidaan jättää tyhjäksi.

               3 Ilmoitettava tuotteen alkuperä: Yhdistynyt kuningaskunta tai unioni.

               4 Paikka ja päiväys voidaan jättää pois, jos tiedot sisältyvät itse asiakirjaan.

                LIITE ORIG-5: YHTEINEN JULISTUS ANDORRAN RUHTINASKUNNASTA

               1.Yhdistynyt kuningaskunta hyväksyy Andorran ruhtinaskunnasta peräisin olevat tuotteet, jotka kuuluvat harmonoidun järjestelmän 25–97 ryhmään, tämän sopimuksen mukaisiksi unionista peräisin oleviksi tuotteiksi.

               2.Edellä olevaa 1 kohtaa sovelletaan vain, jos Euroopan talousyhteisön ja Andorran ruhtinaskunnan sopimuksen tekemisestä kirjeenvaihtona 26 päivänä marraskuuta 1990 tehdyllä neuvoston päätöksellä 90/680/ETY perustetun tulliunionin mukaisesti Andorran ruhtinaskunta soveltaa Yhdistyneestä kuningaskunnasta peräisin oleviin tuotteisiin samaa tullietuuskohtelua kuin unioni soveltaa kyseisiin tuotteisiin.

               3.Tämän yhteisen julistuksen 1 kohdassa tarkoitettua tuotteiden alkuperäaseman määrittämistä varten sovelletaan tämän sopimuksen toisen osan ensimmäisen otsakkeen [Kauppa] I osaston toista lukua tarvittavin muutoksin.

               LIITE ORIG-6: YHTEINEN JULISTUS SAN MARINON TASAVALLASTA

               1.Yhdistynyt kuningaskunta hyväksyy San Marinon tasavallan alkuperätuotteet tämän sopimuksen mukaisiksi unionin alkuperätuotteiksi.

               2.Edellä olevaa 1 kohtaa sovelletaan vain, jos Brysselissä 16 päivänä joulukuuta 1991 tehdyn Euroopan talousyhteisön ja San Marinon tasavallan yhteistyötä ja tulliliittoa koskevan sopimuksen mukaisesti San Marinon tasavalta soveltaa Yhdistyneestä kuningaskunnasta peräisin oleviin tuotteisiin samaa tullietuuskohtelua kuin unioni soveltaa kyseisiin tuotteisiin.

               3.Tämän yhteisen julistuksen 1 kohdassa tarkoitettua tuotteiden alkuperäaseman määrittämistä varten sovelletaan tämän sopimuksen toisen osan ensimmäisen otsakkeen [Kauppa] I osaston toista lukua tarvittavin muutoksin.

               LIITE SPS-1: SPS.19 ARTIKLAN D ALAKOHDASSA TARKOITETUT KRITEERIT

               SPS.19 artiklan d alakohdassa tarkoitetut kriteerit ovat seuraavat:

               a)tiedot, jotka viejäosapuoli on toimittanut hakiessaan lupaa tuoda tiettyä tuotetta tuojaosapuolen alueelle tämän sopimuksen SPS.7 artiklan [Tuontiedellytykset ja -menettelyt] 3 kohdan mukaisesti;

               b)tuojaosapuolen tämän sopimuksen SPS.11 artiklan [Auditoinnit ja varmennukset] mukaisesti suorittamien auditointien ja varmennusten tulokset;

               c)sellaisten vaatimustenvastaisuuksien esiintymistiheys ja vakavuus, joita tuojaosapuoli on todennut viejäosapuolen alueelta peräisin olevissa tuotteissa;

               d)viejiä koskevat aiemmat tiedot tuojaosapuolen asettamien vaatimusten noudattamisesta; sekä

               e)saatavilla olevat tieteelliset arviot ja muut mahdolliset tiedot tuotteisiin liittyvistä riskeistä.

               LIITE TBT-1: MOOTTORIAJONEUVOT JA NIIDEN VARUSTEET JA OSAT

               1 artikla: Määritelmät

               1.
                     Tässä liitteessä tarkoitetaan:

               a)
                     ’WP.29:llä’ Yhdistyneiden kansakuntien Euroopan talouskomission (UNECE) ajoneuvoja koskevien sääntöjen yhdenmukaistamista käsittelevää maailmanfoorumia;

               b)
                     ’vuoden 1958 sopimuksella’ Genevessä 20 päivänä maaliskuuta 1958 tehtyä ja WP.29:n hallinnoimaa sopimusta pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaistettujen teknisten Yhdistyneiden kansakuntien sääntöjen hyväksymisestä sekä näiden sääntöjen mukaisesti myönnettyjen hyväksyntöjen vastavuoroista tunnustamista koskevista ehdoista sekä kaikkia sen myöhempiä muutoksia ja tarkistuksia;

               c)
                     ’vuoden 1998 sopimuksella’ Genevessä 25 päivänä kesäkuuta 1998 tehtyä ja WP.29:n hallinnoimaa sopimusta pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta sekä kaikkia sen myöhempiä muutoksia ja tarkistuksia;

               d)
                     ’E-säännöillä’ vuoden 1958 sopimuksen mukaisesti hyväksyttyjä sääntöjä;

               e)
                     ’GTR-säännöllä’ vuoden 1998 sopimuksen mukaisesti vahvistettua ja maailmanlaajuiseen rekisteriin sisällytettyä maailmanlaajuista teknistä sääntöä;

               f)
                     ’HS 2017:llä’ Maailman tullijärjestön harmonoidun järjestelmän vuoden 2017 laitosta;

               g)
                     ’tyyppihyväksynnällä’ menettelyä, jossa hyväksyntäviranomainen varmentaa, että ajoneuvon, järjestelmän, komponentin tai erillisen teknisen yksikön tyyppi täyttää sitä koskevat hallinnolliset säännökset ja tekniset vaatimukset;

               h)
                     ’tyyppihyväksyntätodistuksella’ asiakirjaa, jolla hyväksyntäviranomainen virallisesti varmentaa, että ajoneuvon, järjestelmän, komponentin tai erillisen teknisen yksikön tyyppi on hyväksytty.

               2.
                     Tässä liitteessä käytetyillä termeillä tarkoitetaan samaa kuin vuoden 1958 sopimuksessa tai kaupan teknisiä esteitä koskevan sopimuksen liitteessä 1.

               2 artikla: Soveltamisalaan kuuluvat tuotteet

               Tätä liitettä sovelletaan osapuolten väliseen kauppaan, joka koskee kaikkia ajoneuvojen rakennetta koskevan UNECE:n konsolidoidun päätöslauselman (R.E.3)
                  96
                1.1 kohdassa määriteltyjä moottoriajoneuvoja ja niiden varusteita ja osia, jotka kuuluvat muiden muassa HS 2017:n ryhmiin 40, 84, 85, 87 ja 94, jäljempänä ’soveltamisalaan kuuluvat tuotteet’.

               3 artikla: Tavoitteet

               Soveltamisalaan kuuluvien tuotteiden osalta tämän liitteen tavoitteena on

               a)
                     poistaa ja estää kaikki kahdenvälisen kaupan tarpeettomat tekniset esteet;

               b)
                     edistää kansainvälisiin standardeihin perustuvaa sääntelyn yhteensopivuutta;

               c)
                     edistää WP.29:n hallinnoimien sopimusten mukaisesti sovellettuihin hyväksymisjärjestelmiin perustuvien hyväksyntien tunnustamista;

               d)
                     vahvistaa kilpailuun perustuvia markkinaolosuhteita, jotka pohjautuvat avoimuuden, syrjimättömyyden ja läpinäkyvyyden periaatteisiin;

               e)
                     edistää ihmisten terveyden ja turvallisuuden ja ympäristön suojelun korkeaa tasoa; ja

               f)
                     jatkaa yhteistyötä yhteistä etua koskevissa kysymyksissä molempia osapuolia hyödyttävän kaupan jatkuvan kehityksen edistämiseksi.

               4 artikla: Alan kansainväliset standardit

               Osapuolet tunnustavat, että WP.29 on asiaankuuluva kansainvälinen standardointielin ja että vuoden 1958 sopimuksen ja vuoden 1998 sopimuksen mukaiset E-säännöt ja GTR-säännöt ovat tämän liitteen soveltamisalaan kuuluvia tuotteita koskevia alan kansainvälisiä standardeja.

               5 artikla: Alan kansainvälisiin standardeihin perustuva sääntelyn lähentäminen

               1.Osapuolet pidättyvät ottamasta käyttöön tai pitämästä voimassa sellaisia kansallisia teknisiä määräyksiä, merkintöjä tai vaatimustenmukaisuuden arviointimenettelyjä, jotka poikkeavat E-säännöistä tai GTR-säännöistä kyseisten sääntöjen kattamilla aloilla, mukaan lukien tapaukset, joissa asiaa koskevat E-säännöt tai GTR-säännöt eivät ole vielä voimassa mutta ne tulevat pian voimaan, ellei ole perusteltuja syitä siihen, että tietty E-sääntö tai GTR-sääntö on tehoton tai epäasianmukainen keino oikeutettujen tavoitteiden saavuttamiseksi esimerkiksi liikenneturvallisuuden tai ympäristön tai ihmisten terveyden suojelun alalla.

               2.Osapuolen, joka ottaa käyttöön 1 kohdassa tarkoitetun poikkeavan kansallisen teknisen määräyksen, merkinnän tai vaatimustenmukaisuuden arviointimenettelyn, on toisen osapuolen pyynnöstä yksilöitävä ne kyseisen kansallisen teknisen määräyksen, merkinnän tai vaatimustenmukaisuuden arviointimenettelyn osat, jotka poikkeavat merkittävästi asiaankuuluvista E-säännöistä tai GTR-säännöistä, ja perusteltava poikkeaminen.

               3.Kumpikin osapuoli harkitsee järjestelmällisesti tämän sopimuksen voimaantulon jälkeen hyväksyttävien E-sääntöjen soveltamista ja ilmoittaa toiselle osapuolelle kaikista muutoksista, jotka koskevat kyseisten E-sääntöjen täytäntöönpanoa kunkin osapuolen kansallisessa oikeusjärjestelmässä vuoden 1958 sopimuksen nojalla tehdyn pöytäkirjan mukaisesti ja 8 ja 9 artiklan mukaisesti.

               4.Jos osapuoli on ottanut käyttöön tai pitänyt voimassa 1 kohdassa sallituista E-säännöistä tai GTR-säännöistä poikkeavia kansallisia teknisiä määräyksiä, merkintöjä tai vaatimustenmukaisuuden arviointimenettelyjä, kyseinen osapuoli tarkastelee kyseisiä kansallisia teknisiä määräyksiä, merkintöjä tai vaatimustenmukaisuuden arviointimenettelyjä säännöllisin väliajoin, mieluiten enintään viiden vuoden välein, jotta ne olisivat yhdenmukaisempia asiaa koskevien E-sääntöjen tai GTR-sääntöjen kanssa. Tarkastellessaan kansallisia teknisiä määräyksiään, merkintöjään ja vaatimustenmukaisuuden arviointimenettelyjään kumpikin osapuoli harkitsee, onko poikkeaminen edelleen perusteltua. Näiden tarkastelujen tuloksista, myös käytetyistä tieteellisistä ja teknisistä tiedoista, ilmoitetaan toiselle osapuolelle sen pyynnöstä.

               5.Kumpikin osapuoli pidättäytyy ottamasta käyttöön tai pitämästä voimassa kansallisia teknisiä määräyksiä, merkintöjä tai vaatimustenmukaisuuden arviointimenettelyjä, joiden tuloksena sellaisten tuotteiden, joille on myönnetty E-sääntöihin perustuva tyyppihyväksyntä, maahantuonti ja käyttöönotto niiden kansallisilla markkinoilla estyvät tai niihin liittyvä rasite kasvaa näiden E-sääntöjen kattamilla osa-alueilla, ellei näissä E-säännöissä nimenomaisesti määrätä tällaisista kansallisista teknisistä määräyksistä tai vaatimustenmukaisuuden arviointimenettelyistä.

               6 artikla: Ajoneuvojen tyyppihyväksyntä ja markkinavalvonta

               1.
                     Kumpikin osapuoli hyväksyy markkinoillaan tuotteet, joilla on voimassa oleva E-tyyppihyväksyntätodistus, omien kansallisten teknisten määräystensä, merkintöjensä ja vaatimustenmukaisuuden arviointimenettelyjensä mukaisina vaatimatta lisätestausta tai -merkintöjä, joilla varmistettaisiin tai osoitettaisiin vaatimustenmukaisuus kaikkien asianomaisen E-tyyppihyväksyntätodistuksen kattamien vaatimusten osalta. Kun kyseessä ovat ajoneuvojen hyväksynnät, yleinen koko ajoneuvon kansainvälinen tyyppihyväksyntä, jäljempänä ’U-IWVTA-hyväksyntä’, katsotaan päteväksi U-IWVTA-hyväksynnän kattamien vaatimusten osalta. Osapuolen myöntämiä E-tyyppihyväksyntätodistuksia voidaan pitää pätevinä vain, jos kyseinen osapuoli on liittynyt asianomaisiin E-sääntöihin.

               2.
                     Kunkin osapuolen on hyväksyttävä ainoastaan niiden E-sääntöjen viimeisimmän version mukaisesti myönnetyt voimassa olevat E-tyyppihyväksyntätodistukset, joihin se on liittynyt.

               3.
                     Edellä olevaa 1 kohtaa sovellettaessa riittävänä todisteena voimassa olevasta E-tyyppihyväksynnästä pidetään seuraavia:

               a)
                     kokonaisten ajoneuvojen osalta voimassa oleva E-vaatimustenmukaisuusvakuutus, jossa vahvistetaan, että U-IWVTA-hyväksynnän vaatimukset täyttyvät;

               b)
                     varusteiden ja osien osalta tuotteeseen kiinnitetty voimassa oleva E-tyyppihyväksyntämerkki; tai

               c)
                     niiden varusteiden ja osien osalta, joihin ei voida kiinnittää E-tyyppihyväksyntämerkkiä, voimassa oleva E-tyyppihyväksyntätodistus.

               4.
                     Markkinavalvontaa harjoittaessaan osapuolen toimivaltaiset viranomaiset voivat tarkastaa, että soveltamisalaan kuuluvat tuotteet ovat tapauksen mukaan seuraavien vaatimusten mukaisia:

               a)
                     kaikki kyseisen osapuolen kansalliset tekniset määräykset; tai

               b)
                     E-säännöt, joiden noudattaminen on osoitettu tämän artiklan mukaisesti voimassa olevalla E-vaatimustenmukaisuusvakuutuksella, jossa vahvistetaan, että U-IWVTA-hyväksynnän vaatimukset täyttyvät, kun kyseessä ovat kokonaiset ajoneuvot, tai voimassa olevalla tuotteeseen kiinnitetyllä E-tyyppihyväksyntämerkillä tai voimassa olevalla E-tyyppihyväksyntätodistuksella, kun kyseessä ovat varusteet tai osat.

               Tarkastukset tehdään pistokokein markkinoilta ja tapauksen mukaan tämän kohdan a tai b alakohdassa tarkoitettujen teknisten määräysten mukaisesti.

               5.
                     Osapuolet pyrkivät tekemään markkinavalvontaa koskevaa yhteistyötä tukeakseen ajoneuvojen, järjestelmien, komponenttien tai erillisten teknisten yksiköiden vaatimustenvastaisuuksien havaitsemista ja korjaamista.

               6.
                     Osapuoli voi toteuttaa asianmukaisia toimenpiteitä sellaisten ajoneuvojen, järjestelmien, komponenttien tai erillisten teknisten yksiköiden osalta, jotka aiheuttavat vakavan vaaran ihmisten terveydelle tai turvallisuudelle tai muiden yleisten etujen suojeluun liittyvien näkökohtien osalta tai jotka eivät muutoin täytä sovellettavia vaatimuksia. Tällaisiin toimenpiteisiin voi kuulua asianomaisten ajoneuvojen, järjestelmien, komponenttien tai erillisten teknisten yksiköiden markkinoilla saataville asettamisen, rekisteröinnin tai käyttöönoton kieltäminen tai rajoittaminen taikka niiden poistaminen markkinoilta tai niitä koskeva palautusmenettely. Osapuoli, joka hyväksyy tai ylläpitää tällaisia toimenpiteitä, ilmoittaa niistä pikaisesti toiselle osapuolelle ja esittää toisen osapuolen pyynnöstä perustelut tällaisten toimenpiteiden hyväksymiselle.

               7 artikla: Tuotteet, joihin sisältyy uutta teknologiaa tai uusia ominaisuuksia

               1.
                     Kumpikaan osapuoli ei saa evätä tai rajoittaa sellaisen tuotteen pääsyä markkinoilleen, joka kuuluu tämän liitteen soveltamisalaan ja jonka viejäosapuoli on hyväksynyt, sillä perusteella, että tuotteeseen sisältyy uutta teknologiaa tai uusi ominaisuus, jota tuojaosapuoli ei vielä sääntele, jollei asianomaisella osapuolella ole perusteltua syytä epäillä, että kyseinen uusi teknologia tai uusi ominaisuus vaarantaa ihmisten terveyden, turvallisuuden tai ympäristön.

               2.
                     Jos osapuoli päättää evätä markkinoilleen pääsyn tai edellyttää tämän liitteen soveltamisalaan kuuluvan toisen osapuolen tuotteen poistamista markkinoiltaan sillä perusteella, että siihen sisältyy uusi teknologia tai uusi ominaisuus, joka vaarantaa ihmisten terveyden, turvallisuuden tai ympäristön, asianomaisen osapuolen on viipymättä ilmoitettava päätöksensä toiselle osapuolelle ja asianomaiselle talouden toimijalle tai toimijoille. Ilmoitukseen on sisällytettävä kaikki asiaankuuluvat tieteelliset tai tekniset tiedot, jotka on otettu huomioon päätöksessä.

               8 artikla: Yhteistyö

               1.
                     Helpottaakseen edelleen moottoriajoneuvojen sekä niiden osien ja varusteiden kauppaa ja estääkseen markkinoille pääsyyn liittyvät ongelmat varmistaen samalla ihmisten terveyden ja turvallisuuden ja ympäristön suojelun osapuolet pyrkivät tekemään yhteistyötä ja vaihtamaan tietoja tarpeen mukaan.

               2.
                     Tämän artiklan mukaisia yhteistyöaloja voivat olla etenkin seuraavat:

               a)
                     teknisten määräysten tai asiaan kuuluvien standardien kehittäminen ja laatiminen;

               b)
                     sellaisten tutkimusten, tietojen ja tulosten vaihto mahdollisuuksien mukaan, jotka liittyvät ajoneuvojen uusien turvallisuusmääräysten tai niihin liittyvien standardien kehittämiseen, edistyneeseen päästöjen vähentämiseen ja uusiin ajoneuvoteknologioihin;

               c)
                     käytettävissä olevien tietojen vaihto turvallisuuteen tai päästöihin liittyvien puutteiden tunnistamisen ja teknisten määräysten vaatimustenvastaisuuden osalta; ja

               d)
                     teknisten vaatimusten kansainvälisen yhdenmukaistamisen lisääminen muun muassa kansainvälisten foorumien kautta, kuten vuoden 1958 sopimuksen ja vuoden 1998 sopimuksen avulla, ja tällaista yhdenmukaistamista tukevien aloitteiden suunnittelua koskevalla yhteistyöllä.

               9 artikla: Moottoriajoneuvoja ja niiden osia käsittelevä työryhmä

               1.
                     Moottoriajoneuvoja ja niiden osia käsittelevä työryhmä avustaa kaupan teknisiä esteitä käsittelevää erityiskauppakomiteaa tämän liitteen täytäntöönpanon seurannassa ja tarkastelussa sekä sen moitteettoman toiminnan varmistamisessa.

               2.
                     Moottoriajoneuvoja ja niiden osia käsittelevän työryhmän tehtävät ovat seuraavat:

                  a)
                     keskusteleminen jostakin tämän liitteen soveltamisalaan kuuluvasta asiasta osapuolen pyynnöstä;

               b)
                     yhteistyön ja tietojenvaihdon helpottaminen 8 artiklan mukaisesti;

               c)
                     teknisten keskustelujen käyminen tämän sopimuksen TBT.10 artiklan [Tekniset keskustelut] mukaisesti tämän liitteen soveltamisalaan kuuluvista asioista; ja

               d)
                     sellaisten yhteyspisteiden luettelon ylläpitäminen, jotka vastaavat tämän liitteen mukaisista asioista.

               LIITE TBT-2: Lääkkeet

               1 artikla: Määritelmät

               1.
                     Tässä liitteessä tarkoitetaan:

               (a)’viranomaisella’ lisäyksessä A lueteltua osapuolen viranomaista;

               b)’hyvällä tuotantotavalla’ sitä osaa laadunvarmistuksesta, jolla varmistetaan, että valmisteet on tuotettu ja tarkastettu johdonmukaisesti niiden aiottuun käyttötarkoitukseen soveltuvien laatustandardien mukaisesti ja sovellettavassa myyntiluvassa tai valmisteen laatuvaatimuksissa edellytetyllä tavalla, siten kuin lisäyksessä B esitetään;

               c)’tarkastuksella’ asianomaisen osapuolen lakien, asetusten ja hallinnollisten määräysten mukaisesti tehtyä valmistuslaitoksen arviointia sen määrittämiseksi, toimiiko kyseinen valmistuslaitos hyvän tuotantotavan ja/tai valmisteen kaupan pitämisen hyväksymisen yhteydessä annettujen sitoumusten mukaisesti, mukaan lukien markkinoille saattamista edeltävä ja markkinoille saattamisen jälkeinen tarkastus;

               d)’virallisella GMP-asiakirjalla’ asiakirjaa, jonka osapuolen viranomainen on antanut valmistuslaitoksen tarkastuksen jälkeen, mukaan lukien esimerkiksi tarkastusraportit, todistukset siitä, että valmistuslaitos noudattaa hyvää tuotantotapaa, tai lausunto siitä, että hyvää tuotantotapaa ei ole noudatettu.

               2 artikla: Soveltamisala

               Tämän liitteen määräyksiä sovelletaan lisäyksessä C lueteltuihin lääkkeisiin.

               3 artikla: Tavoitteet

               Soveltamisalaan kuuluvien tuotteiden osalta tämän liitteen tavoitteena on

               a)
                     helpottaa lääkkeiden saatavuutta kummankin osapuolen alueella;

               b)
                     vahvistaa edellytykset tarkastusten tunnustamiselle sekä virallisten GMP-asiakirjojen vaihdolle ja hyväksymiselle osapuolten välillä;

               c)
                     edistää kansanterveyttä turvaamalla potilasturvallisuus sekä eläinten terveys ja hyvinvointi sekä korkeatasoinen kuluttajansuoja ja ympäristönsuojelu, tapauksen mukaan, edistämällä alan kansainvälisten standardien mukaisia sääntelytapoja.

               4 artikla: Kansainväliset standardit

               Tämän liitteen soveltamisalaan kuuluvia valmisteita koskevilla standardeilla on varmistettava kansanterveyden korkeatasoinen suojelu Maailman terveysjärjestön (WHO), Taloudellisen yhteistyön ja kehityksen järjestön (OECD), ihmisten käyttöön tarkoitettujen lääkkeiden rekisteröintiä koskevia vaatimuksia käsittelevän kansainvälisen harmonisointineuvoston (ICH) ja eläinlääkkeiden rekisteröinnin teknisten vaatimusten yhdenmukaistamiseksi tehtävän kansainvälisen yhteistyön (VICH) kehittämien standardien, käytäntöjen ja ohjeiden mukaisesti.

               5 artikla: Tarkastusten tunnustaminen ja virallisten GMP-asiakirjojen hyväksyminen

               1.
                     Osapuoli tunnustaa toisen osapuolen suorittamat tarkastukset ja hyväksyy toisen osapuolen antamat viralliset GMP-asiakirjat lisäyksessä B lueteltujen lakien, määräysten ja teknisten ohjeiden mukaisesti.

               2.
                     Osapuoli voi erityisissä olosuhteissa olla hyväksymättä toisen osapuolen viranomaisen antamaa virallista GMP-asiakirjaa, joka koskee asiakirjan antaneen viranomaisen alueella sijaitsevia valmistuslaitoksia. Tällaisia olosuhteita ovat esimerkiksi tarkastusraportin oleelliset ristiriitaisuudet tai puutteet, markkinoille saattamisen jälkeisessä valvonnassa havaitut laatuvirheet tai muu valmisteiden laatuun tai potilasturvallisuuteen liittyviä vakavia ongelmia koskeva erityinen näyttö. Kumpikin osapuoli varmistaa, että jos osapuolen viranomainen päättää olla hyväksymättä toisen osapuolen viranomaisen antamaa virallista GMP-asiakirjaa, kyseinen viranomainen ilmoittaa toisen osapuolen asianomaiselle viranomaiselle syyt, joiden vuoksi asiakirjaa ei hyväksytä, ja voi pyytää toisen osapuolen viranomaiselta selvennystä. Asianomainen osapuoli varmistaa, että sen viranomainen pyrkii vastaamaan selvennyspyyntöön hyvissä ajoin.

               3.
                     Osapuoli voi hyväksyä toisen osapuolen viranomaisen antamat viralliset GMP-asiakirjat, jotka koskevat asiakirjat antaneen viranomaisen alueen ulkopuolella sijaitsevia valmistuslaitoksia.

               4.
                     Kumpikin osapuoli voi määrittää ehdot ja edellytykset, joilla se hyväksyy 3 kohdan mukaiset viralliset GMP-asiakirjat.

               6 artikla: Virallisten GMP-asiakirjojen vaihtaminen

               1.
                     Kumpikin osapuoli varmistaa, että jos osapuolen viranomainen pyytää virallista GMP-asiakirjaa toisen osapuolen viranomaiselta, toisen osapuolen viranomainen pyrkii toimittamaan kyseisen asiakirjan 30 kalenteripäivän kuluessa pyynnön esittämisestä.

               2.
                     Kumpikin osapuoli käsittelee 1 kohdan nojalla saadun asiakirjan tietoja luottamuksellisina.

               7 artikla: Suojatoimet

               1.
                     Kummallakin osapuolella on oikeus tarkastaa itse valmistuslaitokset, jotka toinen osapuoli on sertifioinut vaatimusten mukaisiksi.

               2.
                     Kumpikin osapuoli varmistaa, että ennen 1 kohdan mukaisen tarkastuksen suorittamista sen osapuolen viranomainen, joka aikoo suorittaa tarkastuksen, ilmoittaa tarkastuksesta kirjallisesti toisen osapuolen asianomaiselle viranomaiselle ja perustelee oman tarkastuksensa. Sen osapuolen viranomaisen, joka aikoo suorittaa tarkastuksen, on pyrittävä ilmoittamaan siitä kirjallisesti toisen osapuolen viranomaiselle vähintään 30 päivää ennen ehdotettua tarkastusta, mutta kiireellisissä tapauksissa se voi antaa asiasta ilmoituksen lyhyemmällä varoitusajalla. Toisen osapuolen viranomainen voi osallistua tarkastukseen.

               8 artikla: Muutokset sovellettaviin lakeihin ja määräyksiin

               1.Kumpikin osapuoli ilmoittaa toiselle osapuolelle vähintään 60 päivää ennen kuin se hyväksyy hyvää tuotantotapaa koskevia uusia toimenpiteitä tai muutoksia, jotka liittyvät lisäyksessä B lueteltuihin lakeihin, määräyksiin ja teknisiin ohjeisiin.

               2.Osapuolet vaihtavat keskenään kaikki tarvittavat tiedot, mukaan lukien hyvää tuotantotapaa koskevien lakiensa, määräystensä, teknisten ohjeidensa tai tarkastusmenettelyjensä muutokset, jotta kumpikin osapuoli voi harkita, ovatko 5 artiklan 1 kohdan mukaiset edellytykset tarkastusten tunnustamiselle ja virallisten GMP-asiakirjojen hyväksymiselle edelleen olemassa.

               3.Jos osapuoli tämän artiklan 1 kohdassa tarkoitettujen uusien toimenpiteiden tai muutosten seurauksena katsoo, ettei se voi enää tunnustaa toisen osapuolen suorittamia tarkastuksia tai hyväksyä sen antamia virallisia GMP-asiakirjoja, se ilmoittaa toiselle osapuolelle aikomuksestaan soveltaa 9 artiklaa, ja osapuolet aloittavat neuvottelut lääkkeitä käsittelevässä työryhmässä.

               4.Kaikki tämän artiklan mukaiset ilmoitukset on tehtävä lääkkeitä käsittelevän työryhmän nimettyjen yhteyspisteiden kautta.

               9 artikla: Keskeyttäminen

               1. Kummallakin osapuolella on oikeus keskeyttää 5 artiklan 1 kohdan mukainen toisen osapuolen tarkastusten tunnustaminen ja virallisten GMP-asiakirjojen hyväksyminen kokonaan tai osittain kaikkien tai joidenkin lisäyksessä C lueteltujen valmisteiden osalta, sanotun kuitenkaan rajoittamatta 5 artiklan 2 kohdan soveltamista. Tätä oikeutta on käytettävä puolueettomalla ja perustellulla tavalla. Tällaista oikeutta käyttävä osapuoli ilmoittaa asiasta toiselle osapuolelle ja esittää sille kirjalliset perustelut. Osapuoli hyväksyy edelleen toisen osapuolen viralliset GMP-asiakirjat, jotka on annettu ennen keskeyttämistä, jollei kyseinen osapuoli terveys- tai turvallisuussyistä toisin päätä.

               2.Jos osapuoli kuitenkin 8 artiklan 3 kohdassa tarkoitettujen neuvottelujen jälkeen keskeyttää 5 artiklan 1 kohdan mukaisen tarkastusten tunnustamisen ja virallisten GMP-asiakirjojen hyväksymisen, se voi tehdä niin tämän artiklan 1 kohdan mukaisesti aikaisintaan 60 päivän kuluttua neuvottelujen aloittamisesta. Tämän 60 päivän jakson aikana kumpikin osapuoli tunnustaa edelleen tarkastukset ja hyväksyy toisen osapuolen viranomaisen antamat viralliset GMP-asiakirjat.

               3.Jos 5 artiklan 1 kohdan mukainen tarkastusten tunnustaminen ja virallisten GMP-asiakirjojen hyväksyminen keskeytetään, osapuolet keskustelevat asiasta lääkkeitä käsittelevässä työryhmässä toisen osapuolen pyynnöstä ja pyrkivät kaikin tavoin harkitsemaan mahdollisia toimenpiteitä, jotka mahdollistaisivat jälleen tarkastusten tunnustamisen ja virallisten GMP-asiakirjojen hyväksymisen.

               10 artikla: Sääntely-yhteistyö

               1.
                     Osapuolet pyrkivät lainsäädäntönsä sallimissa rajoissa kuulemaan toisiaan ehdotuksista, jotka koskevat merkittäviä muutoksia teknisiin määräyksiin tai tarkastusmenettelyihin, mukaan lukien ne, jotka vaikuttavat siihen, miten toisen osapuolen asiakirjat tunnustetaan 5 artiklan mukaisesti, ja tarvittaessa antamaan mahdollisuuden esittää huomautuksia tällaisista ehdotuksista, sanotun kuitenkaan rajoittamatta 8 artiklan soveltamista.

               2.
                     Osapuolet pyrkivät tekemään yhteistyötä vahvistaakseen, kehittääkseen ja edistääkseen kansainvälisesti sovittujen tieteellisten tai teknisten suuntaviivojen hyväksymistä ja täytäntöönpanoa, mahdollisuuksien mukaan myös esittämällä yhteisiä aloitteita, ehdotuksia ja lähestymistapoja 4 artiklassa tarkoitetuissa asiaankuuluvissa kansainvälisissä järjestöissä ja elimissä.

               11 artikla: Muutokset lisäyksiin

               Kumppanuusneuvostolla on valtuudet muuttaa lisäystä A viranomaisten luettelon päivittämiseksi, lisäystä B sovellettavien lakien, määräysten ja teknisten ohjeiden luettelon päivittämiseksi ja lisäystä C soveltamisalaan kuuluvien tuotteiden luettelon päivittämiseksi.

               12 artikla: Lääkkeitä käsittelevä työryhmä

               1.
                     Lääkkeitä käsittelevä työryhmä avustaa kaupan teknisiä esteitä käsittelevää erityiskauppakomiteaa tämän liitteen täytäntöönpanon seurannassa ja tarkastelussa sekä sen moitteettoman toiminnan varmistamisessa.

               2.
                     Tämän työryhmän tehtävät ovat seuraavat:

               (a)keskusteleminen jostakin tämän liitteen soveltamisalaan kuuluvasta asiasta osapuolen pyynnöstä;

               (b)yhteistyön ja tietojenvaihdon helpottaminen 8 ja 10 artiklan soveltamiseksi;

               (c)neuvottelu- ja keskustelufoorumina toimiminen 8 artiklan 3 kohdan ja 9 artiklan 3 kohdan soveltamiseksi.

               d)
                     teknisten keskustelujen käyminen tämän sopimuksen TBT.10 artiklan [Tekniset keskustelut] mukaisesti tämän liitteen soveltamisalaan kuuluvista asioista; ja

               e)
                     sellaisten yhteyspisteiden luettelon ylläpitäminen, jotka vastaavat tämän liitteen mukaisista asioista.

               13 artikla: Riitojen ratkaisemismenettelyn soveltamatta jättäminen

               Tämän sopimuksen kuudennen osan I osastoa [Riitojen ratkaisu] ei sovelleta tämän liitteen tulkintaa ja soveltamista koskeviin riita-asioihin.

               LISÄYS A –  Osapuolten VIRANOMAISET

               1)Euroopan unioni:

                        Maa

                        Ihmisille tarkoitettujen lääkkeiden osalta

                        Eläinlääkkeiden osalta

                        Belgia

                        Lääkkeistä ja terveystuotteista vastaava liittovaltion virasto /

                        Federaal Agentschap voor geneesmiddelen en gezondheidsproducten / Agence fédérale des médicaments et produits de santé

                        Ks. ihmisille tarkoitetuista lääkkeistä vastaava viranomainen

                        Bulgaria

                        Bulgarian lääkevirasto /

                        ИЗПЪЛНИТЕЛНА АГЕНЦИЯ ПО ЛЕКАРСТВАТА

                        Bulgarian elintarviketurvallisuusvirasto /

                        Българска агенция по безопасност на храните

                        Tšekki

                        Valtion lääkevalvontavirasto /

                        Státní ústav pro kontrolu léčiv (SÚKL)

                        Eläimille tarkoitettujen lääkkeiden ja biologisten valmisteiden valvontainstituutti /

                        Ústav pro státní kontrolu veterinárních biopreparátů a léčiv (ÚSKVBL)

                        Tanska

                        Tanskan lääkevirasto /

                        Laegemiddelstyrelsen

                        Ks. ihmisille tarkoitetuista lääkkeistä vastaava viranomainen

                        Saksa

                        Lääkkeistä ja lääkinnällisistä laitteista vastaava Saksan liittotasavallan laitos /

                        Bundesinstitut für Arzneimittel und Medizinprodukte (BfArM)

                        Paul-Ehrlich-Institute (PEI), rokotteista ja biolääkkeistä vastaava Saksan liittotasavallan laitos / Paul-Ehrlich-Institut (PEI) Bundesinstitut für Impfstoffe und biomedizinische Arzneimittel

                        Saksan liittotasavallan terveysministeriö / Bundesministerium für Gesundheit (BMG)/ Zentralstelle der Länder für Gesundheitsschutz bei Arzneimitteln und Medizinprodukten (ZLG)
                           97

                        Saksan liittotasavallan kuluttajansuoja- ja elintarviketurvallisuusvirasto /

                        Bundesamt für Verbraucherschutz und Lebensmittelsicherheit (BVL)

                        Saksan liittovaltion elintarvike- ja maatalousministeriö / Bundesministerium für Ernährung und Landwirtschaft

                        Viro

                        Valtion lääkevirasto /

                        Ravimiamet

                        Ks. ihmisille tarkoitetuista lääkkeistä vastaava viranomainen

                        Irlanti

                        Kreikka

                        Terveydenhoitotuotteiden sääntelyviranomainen  (HPRA)

                        Kansallinen lääkelaitos /

                        Ethnikos Organismos Farmakon (EOF) - (ΕΘΝIΚΟΣ ΟΡΓΑΝIΣΜΟΣ ΦΑΡΜΑΚΩΝ))

                        Ks. ihmisille tarkoitetuista lääkkeistä vastaava viranomainen

                        Ks. ihmisille tarkoitetuista lääkkeistä vastaava viranomainen

                        Espanja

                        Lääkkeistä ja lääkinnällisistä laitteista vastaava Espanjan virasto /

                        Agencia Española de Medicamentos y Productos Sanitarios
                           98

                        Ks. ihmisille tarkoitetuista lääkkeistä vastaava viranomainen

                        Ranska

                        Lääkkeiden ja terveystuotteiden turvallisuudesta vastaava Ranskan kansallinen virasto / Agence nationale de sécurité du médicament et des produits de santé (ANSM)

                        Elintarvike-, ympäristö- sekä työterveys- ja työturvallisuusasioista vastaava Ranskan virasto – Eläinlääkkeistä vastaava kansallinen virasto /

                        Agence Nationale de Sécurité Sanitaire de l’alimentation, de l’environnement et du travail-Agence Nationale du Médicament Vétérinaire (Anses-ANMV)

                        Kroatia

                        Lääkkeiden ja lääkinnällisten laitteiden virasto /

                        Agencija za lijekove i medicinske proizvode (HALMED)

                        Maatalousministeriö, eläinlääkinnän ja elintarviketurvallisuuden osasto /

                        Ministarstvo Poljoprivrede, Uprava za veterinarstvo i sigurnost hrane

                        Italia

                        Italian lääkevirasto / Agenzia Italiana del Farmaco

                        Eläinten terveydestä ja eläinlääkkeistä vastaava pääosasto

                        Ministero della Salute, Direzione Generale della Sanità Animale e dei Farmaci Veterinari

                        Kypros

                        Latvia

                        Terveysministeriö – Apteekkipalvelut /

                        Φαρμακευτικές Υπηρεσίες, Υπουργείο Υγείας

                        Valtion lääkevirasto /

                        Zāļu valsts aģentūra

                        Maataloudesta, maaseudun kehittämisestä ja ympäristöstä vastaava ministeriö –

                        Eläinlääkintäpalvelut /

                        Κτηνιατρικές Υπηρεσίες- Υπουργείο Γεωργίας, Αγροτικής Ανάπτυξης και Περιβάλλοντος

                        Elintarvike- ja eläinlääkintäviraston arviointi- ja rekisteröintiosasto / Pārtikas un veterinārā dienesta Novērtēšanas un reģistrācijas departaments

                        Liettua

                        Valtion lääkevalvontavirasto /

                        Valstybinė vaistų kontrolės tarnyba

                        Valtion elintarvike- ja eläinlääkintävirasto /

                        Valstybinės maisto ir veterinarijos tarnyba

                        Luxemburg

                        Terveysministeriö, Apteekki- ja lääkejaosto / Minìstere de la Santé, Division de la Pharmacie et des Médicaments

                        Ks. ihmisille tarkoitetuista lääkkeistä vastaava viranomainen

                        Unkari

                        Malta

                        Országos Gyógyszerészeti és Élelmezés-egészségügyi Intézet / Kansallinen farmasia- ja ravinnelaitos

                        Lääkealan sääntelyviranomainen / Medicines Regulatory Authority

                        Kansallisen elintarvikeketjun turvallisuuden toimisto, eläinlääkeosasto / Nemzeti Élelmiszerlánc-biztonsági Hivatal,

                        Állatgyógyászati Termékek Igazgatósága (ÁTI)

                        Veterinary Medicines Section of the National Veterinary Laboratory (NVL) within

                        The Animal Health and Welfare Department (AHWD)

                        Alankomaat

                        Terveydenhuollon ja nuorisoasioiden tarkastusvirasto / Inspectie Gezondheidszorg en Youth (IGJ)

                        Lääkkeiden arvioinnista vastaava lautakunta /

                        Bureau Diergeneesmiddelen, College ter Beoordeling van Geneesmiddelen (CBG)

                        Itävalta

                        Puola

                        Terveydestä ja elintarviketurvallisuudesta vastaava Itävallan virasto /

                        Österreichische Agentur für Gesundheit und Ernährungssicherheit GmbH

                        Valtion lääkevalvontaviranomainen /

                        Główny Inspektorat Farmaceutyczny (GIF) /

                        Ks. ihmisille tarkoitetuista lääkkeistä vastaava viranomainen

                        Ks. ihmisille tarkoitetuista lääkkeistä vastaava viranomainen

                        Portugali

                        Kansallinen lääke- ja terveystuoteviranomainen /

                        INFARMED, I.P

                        Autoridade Nacional do Medicamento e Produtos de Saúde, I.P

                        Elintarvikkeista ja eläinlääkinnästä vastaava pääosasto / DGAV - Direção Geral de Alimentação e Veterinária (PT)

                        Romania

                        Lääkkeistä ja lääkinnällisistä laitteista vastaava kansallinen virasto /

                        Agenţia Naţională a Medicamentului şi a Dispozitivelor Medicale

                        Terveys- ja eläinlääkintäasioista sekä elintarviketurvallisuudesta vastaava kansallinen viranomainen / Autoritatea Națională Sanitară Veterinară și pentru Siguranța Alimentelor

                        Slovenia

                        Slovenian tasavallan lääkkeiden ja lääkinnällisten laitteiden

                        virasto /

                        Javna agencija Republike Slovenije za zdravila in medicinske pripomočke (JAZMP)

                        Ks. ihmisille tarkoitetuista lääkkeistä vastaava viranomainen

                         Slovenia

                        Valtion lääkevalvontavirasto /

                        Štátny ústav pre kontrolu liečiv (ŠÚKL)

                        Eläimille tarkoitettujen lääkkeiden ja biologisten valmisteiden

                        valvontainstituutti /

                        Ústav štátnej kontroly veterinárnych biopreparátov a liečiv (USKVBL)

                        Suomi

                        Ruotsi

                        Lääkealan turvallisuus- ja kehittämiskeskus

                        (FIMEA)

                        Ruotsin lääkevirasto / Läkemedelsverket

                        Ks. ihmisille tarkoitetuista lääkkeistä vastaava viranomainen

                        Ks. ihmisille tarkoitetuista lääkkeistä vastaava viranomainen

               2)Yhdistynyt kuningaskunta

               Lääkkeistä ja terveystuotteista vastaava sääntelyvirasto / Medicines and Healthcare Products Regulatory Agency

               Eläinlääkkeistä vastaava osasto / Veterinary Medicines Directorate

               LISÄYS B –  Luettelo sovellettavista laeista ja määräyksistä sekä hyviä tuotantotapoja koskevista teknisistä ohjeista

               1)
                     Euroopan unionin osalta:

               Euroopan parlamentin ja neuvoston direktiivi 2001/83/EY, annettu 6 päivänä marraskuuta 2001, ihmisille tarkoitettuja lääkkeitä koskevista yhteisön säännöistä
                  99
               ;

               Euroopan parlamentin ja neuvoston direktiivi 2001/82/EY, annettu 6 päivänä marraskuuta 2001, eläinlääkkeitä koskevista yhteisön säännöistä
                  100
               ;

               Euroopan parlamentin ja neuvoston direktiivi 2001/20/EY, annettu 4 päivänä huhtikuuta 2001, hyvän kliinisen tutkimustavan noudattamista ihmisille tarkoitettujen lääkkeiden kliinisissä tutkimuksissa koskevien jäsenvaltioiden lakien, asetusten ja hallinnollisten määräysten lähentämisestä
                  101
               ;

               Euroopan parlamentin ja neuvoston asetus (EU) N:o 536/2014, annettu 16 päivänä huhtikuuta 2014, ihmisille tarkoitettujen lääkkeiden kliinisistä lääketutkimuksista ja direktiivin 2001/20/EY kumoamisesta
                  102
               ;

               Euroopan parlamentin ja neuvoston asetus (EY) N:o 726/2004, annettu 31 päivänä maaliskuuta 2004, ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta
                  103
               ;

               Euroopan parlamentin ja neuvoston asetus (EY) N:o 1394/2007, annettu 13 päivänä marraskuuta 2007, pitkälle kehitetyssä terapiassa käytettävistä lääkkeistä sekä direktiivin 2001/83/EY ja asetuksen (EY) N:o 726/2004 muuttamisesta
                  104
               ;

               Komission direktiivi 2003/94/EY, annettu 8 päivänä lokakuuta 2003, ihmisille tarkoitettujen lääkkeiden ja ihmisille tarkoitettujen tutkimuslääkkeiden hyvien tuotantotapojen periaatteista ja yleisohjeista
                  105
               ;

               Komission direktiivi 91/412/ETY, annettu 23 päivänä heinäkuuta 1991, eläinlääkkeiden hyvien tuotantotapojen periaatteista ja yleisohjeista
                  106
               ;

               Komission direktiivi (EU) 2017/1572, annettu 15 päivänä syyskuuta 2017, Euroopan parlamentin ja neuvoston direktiivin 2001/83/EY täydentämisestä siltä osin kuin on kyse ihmisille tarkoitettujen lääkkeiden hyvän tuotantotavan periaatteista ja yleisohjeista
                  107
               ;

               Komission delegoitu asetus (EU) N:o 1252/2014, annettu 28 päivänä toukokuuta 2014, Euroopan parlamentin ja neuvoston direktiivin 2001/83/EY täydentämisestä siltä osin kuin on kyse ihmisille tarkoitettujen lääkkeiden vaikuttavien aineiden hyvää tuotantotapaa koskevista periaatteista ja yleisohjeista
                  108
               ;

               Komission delegoitu asetus (EU) 2017/1569, annettu 23 päivänä toukokuuta 2017, Euroopan parlamentin ja neuvoston asetuksen (EU) N:o 536/2014 täydentämisestä täsmentämällä ihmisille tarkoitettujen tutkimuslääkkeiden hyvän tuotantotavan periaatteet ja ohjeet sekä tarkastuksia koskevat järjestelyt
                  109
               ;

               Viimeisin versio hyvien tuotantotapojen oppaasta, joka sisältyy lääkevalmisteisiin sovellettavien Euroopan unionin sääntöjen (Rules governing medicinal products in the European Union) osaan IV, sekä tarkastuksia ja tietojenvaihtoa koskevien yhteisön menettelyjen kokoelma (Compilation of the Community procedures on inspections and exchange of information).

               2)
                     Yhdistyneen kuningaskunnan osalta:

               Ihmisille tarkoitettuja lääkkeitä koskevat asetukset: Human Medicines Regulations 2012 (SI 2012/1916)

               Ihmisille tarkoitettujen lääkkeiden kliinisiä tutkimuksia koskevat asetukset: Medicines for Human Use (Clinical Trials) Regulations 2004 (SI 2004/1031)

               Eläinlääkkeitä koskevat asetukset: Veterinary Medicines Regulations 2013 (SI 2013/2033)

               Human Medicines Regulations 2012 -asetuksiin kuuluvien asetuksen B17 nojalla annetut hyviä tuotantotapoja koskevat asetukset ja asetuksen C17 nojalla julkaistut hyviä tuotantotapoja koskevat yleisohjeet

               Veterinary Medicines Regulations 2013 -asetusten taulukon 2 sovellettavat hyviä tuotantotapoja koskevat periaatteet ja yleisohjeet

               LISÄYS C – SOVELTAMISALAAN KUULUVAT TUOTTEET

               Ihmisille tarkoitetut lääkkeet ja eläinlääkkeet:

               -kaupan pidettävät ihmisille tarkoitetut lääkkeet ja eläinlääkkeet, mukaan luettuina kaupan pidettävät ihmisille tai eläimille tarkoitetut biologiset ja immunologiset valmisteet,

               -pitkälle kehitetyssä terapiassa käytettävät lääkkeet,

               -ihmisille tai eläimille tarkoitettujen lääkkeiden aktiiviset ainesosat,

               -tutkimuslääkkeet.

               LIITE TBT-3: KEMIKAALIT

               1 artikla: Määritelmät

               Tässä liitteessä tarkoitetaan ilmaisulla

               (a)’vastuuviranomaiset’

               (I)unionin osalta: Euroopan komissiota;

               (II)Yhdistyneen kuningaskunnan osalta: Yhdistyneen kuningaskunnan hallitusta.

               (b)’YK:n GHS’ Yhdistyneiden kansakuntien hyväksymää kemikaalien maailmanlaajuisesti yhdenmukaistettua luokitus- ja merkintäjärjestelmää.

               2 artikla: Soveltamisala

               Tätä liitettä sovelletaan kemikaalien kauppaan, sääntelyyn, tuontiin ja vientiin unionin ja Yhdistyneen kuningaskunnan välillä kemikaalien rekisteröinnin, arvioinnin, lupamenettelyjen, rajoitusten, hyväksynnän, luokittelun, merkintöjen ja pakkausten osalta.

               3 artikla: Tavoitteet

               1.
                     Tämän liitteen tavoitteena on

                  a)
                     helpottaa kemikaalien ja niihin liittyvien tuotteiden kauppaa osapuolten välillä;

                  b)
                     varmistaa ympäristön sekä ihmisten ja eläinten korkeatasoinen suojelu; sekä

                  c)
                     luoda kehys unionin ja Yhdistyneen kuningaskunnan viranomaisten väliselle yhteistyölle.

               2.
                     Osapuolet tunnustavat, että tämän liitteen mukaisesti tehdyt sitoumukset eivät estä kumpaakaan osapuolta asettamasta omia prioriteettejaan kemikaalien sääntelylle, mukaan luettuna omien suojatasojen asettaminen ympäristön sekä ihmisten ja eläinten terveyden osalta.

               4 artikla: Asiaankuuluvat kansainväliset järjestöt tai elimet

               Osapuolet tunnustavat, että kansainväliset organisaatiot ja elimet, etenkin OECD ja Yhdistyneiden kansakuntien talous- ja sosiaalineuvoston (jäljempänä ’ECOSOC’) kemikaalien maailmanlaajuisesti yhdenmukaistettua luokitus- ja merkintäjärjestelmää käsittelevä asiantuntijoiden alakomitea (jäljempänä ’SCEGHS’) ovat asiaankuuluvia toimijoita kehitettäessä kemikaaleja koskevia tieteellisiä ja teknisiä ohjeita.

               5 artikla: Osallistuminen asiaankuuluviin kansainvälisiin järjestöihin ja elimiin ja sääntelyn kehittäminen

               1.
                     Osapuolet osallistuvat aktiivisesti 4 artiklassa tarkoitettujen tieteellisten ja teknisten ohjeiden kehittämiseen siltä osin kuin on kyse kemikaalien vaarojen ja riskien arvioinnista ja tällaisten arviointien tuloksien dokumentoinnin muodoista.

               2.
                     Kukin osapuoli panee täytäntöön 4 artiklassa tarkoitettujen kansainvälisten järjestöjen ja elinten antamat ohjeet, paitsi jos ne ovat tehottomia tai epäasianmukaisia kyseisen osapuolen oikeutettujen tavoitteiden saavuttamisen kannalta.

               6 artikla: Kemikaalien luokittelu ja merkinnät

               1.
                     Kukin osapuoli panee YK:n GHS-järjestelmän täytäntöön niin kattavasti kuin se katsoo sen olevan toteutettavissa omassa järjestelmässään, myös sellaisten kemikaalien osalta, jotka eivät kuulu tämän liitteen soveltamisalaan, paitsi jos on erityisiä syitä soveltaa erilaista merkintäjärjestelmää tiettyihin loppukäyttäjälle tarkoitettuihin kemiallisiin tuotteisiin niiden lopullisessa muodossa.  Kukin osapuoli päivittää määräajoin täytäntöönpanoaan YK:n GHS-järjestelmään säännöllisesti tehtävien tarkistusten perusteella.

               2.
                     Jos osapuolen vastuuviranomainen aikoo luokitella yksittäisiä aineita omien sääntöjensä ja menettelyjensä mukaisesti, sen on annettava toisen osapuolen vastuuviranomaiselle mahdollisuus ilmaista näkemyksensä kyseisten sääntöjen ja menettelyiden mukaisesti sovellettavissa määräajoissa.

               3.
                     Kukin osapuoli julkistaa tiedot aineiden luokitukseen liittyvistä menettelyistään omien sääntöjensä ja menettelyjensä mukaisesti. Kukin osapuoli pyrkii vastaamaan toiselta osapuolelta 2 kohdan mukaisesti saatuihin kannanottoihin.

               4.
                     Mikään tässä artiklassa ei velvoita kumpaakaan osapuolta saavuttamaan mitään erityisiä tuloksia, jotka koskevat YK:n GHS-järjestelmän täytäntöönpanoa sen alueella tai tietyn aineen luokitusta, tai edistämään, keskeyttämään tai viivyttämään omia menettelyjään ja päätöksentekoprosessejaan.

               7 artikla: Yhteistyö

               1.
                     Osapuolet tunnustavat, että kemikaalien sääntelyä koskeva vapaaehtoinen yhteistyö voi helpottaa kauppaa tavalla, joka hyödyttää kuluttajia, yrityksiä ja ympäristöä ja edistää ihmisten ja eläinten terveyden suojelua.

               2.
                     Osapuolet sitoutuvat helpottamaan muiden kuin luottamuksellisten tietojen vaihtoa vastuuviranomaistensa välillä muun muassa tietojen tallentamiseen käytettäviä sähköisiä muotoja ja välineitä koskevan yhteistyön avulla.

               3.
                     Osapuolet tekevät tarvittaessa yhteistyötä vahvistaakseen, kehittääkseen ja edistääkseen kansainvälisesti sovittujen tieteellisten tai teknisten suuntaviivojen hyväksymistä ja täytäntöönpanoa, mahdollisuuksien mukaan myös esittämällä yhteisiä aloitteita, ehdotuksia ja lähestymistapoja asiaankuuluvissa kansainvälisissä järjestöissä ja elimissä, erityisesti 4 artiklassa tarkoitetuissa järjestöissä ja elimissä.

               4.
                     Osapuolet tekevät yhteistyötä kemikaalien turvallisuuteen liittyvien tietojen levittämiseksi, jos molemmat osapuolet pitävät sitä hyödyllisenä, ja asettavat nämä tiedot yleisön saataville tavoitteenaan varmistaa, että tiedot ovat helposti eri kohderyhmien saatavilla ja ymmärrettävissä.  Jommankumman sopimuspuolen pyynnöstä toinen sopimuspuoli toimittaa pyynnön esittäneelle sopimuspuolelle ei-luottamuksellisia tietoja kemikaalien turvallisuudesta.

               5.
                     Osapuolen pyynnöstä ja toisen osapuolen suostumuksella osapuolet neuvottelevat tieteellisestä tiedosta, joka liittyy uusiin ja esiin nouseviin kysymyksiin, jotka koskevat kemikaalien ihmisten terveydelle tai ympäristölle aiheuttamia vaaroja tai riskejä, yhteisen tietovaraston luomiseksi ja mahdollisuuksien mukaan yhteisen käsityksen edistämiseksi tällaisiin kysymyksiin liittyvästä tieteestä.

               8 artikla: Tietojenvaihto

               -Osapuolet tekevät yhteistyötä ja vaihtavat tietoja kaikista tämän liitteen täytäntöönpanon kannalta merkityksellisistä kysymyksistä kaupan teknisiä esteitä käsittelevässä erityiskomiteassa.

               LIITE TBT-4: LUONNONMUKAISET TUOTTEET

               1 artikla: Tavoite ja soveltamisala

               1.
                     Tämän liitteen tavoitteena on vahvistaa säännökset ja menettelyt, joilla edistetään luonnonmukaisten tuotteiden kauppaa syrjimättömyyden ja vastavuoroisuuden periaatteiden mukaisesti tunnustamalla osapuolten lakien vastaavuus.

               2.
                     Tätä liitettä sovelletaan lisäyksissä A ja B lueteltuihin luonnonmukaisiin tuotteisiin, jotka ovat lisäyksessä C tai D lueteltujen lakien ja määräysten mukaisia. Kumppanuusneuvostolla on valtuudet muuttaa lisäyksiä A, B, C ja D.

               2 artikla: Määritelmät

               Tässä liitteessä tarkoitetaan

               ’toimivaltaisella viranomaisella’ virallista laitosta, jolla on toimivalta lisäyksessä C tai D lueteltujen lakien ja määräysten osalta ja joka vastaa tämän liitteen täytäntöönpanosta;

               ’tarkastusviranomaisella’ viranomaista, jolle toimivaltainen viranomainen on kokonaan tai osittain siirtänyt toimivallan tehdä tarkastuksia ja sertifiointeja luonnonmukaisen tuotannon alalla lisäyksessä C tai D lueteltujen lakien ja määräysten mukaisesti;

               ’tarkastuslaitoksella’ yksikköä, jonka toimivaltainen viranomainen on hyväksynyt suorittamaan tarkastuksia ja sertifiointeja luonnonmukaisen tuotannon alalla lisäyksessä C tai D lueteltujen lakien ja määräysten mukaisesti; ja

               ’vastaavuudella’ eri lakien, määräysten ja vaatimusten sekä tarkastus- ja sertifiointijärjestelmien kykyä saavuttaa samat tavoitteet.

               3 artikla: Vastaavuuden tunnustaminen

               1. Lisäyksessä A lueteltujen tuotteiden osalta unioni tunnustaa lisäyksessä C luetellut Yhdistyneen kuningaskunnan lait ja määräykset lisäyksessä D lueteltuja unionin lakeja ja määräyksiä vastaaviksi.

               2.
                     Lisäyksessä B lueteltujen tuotteiden osalta Yhdistynyt kuningaskunta tunnustaa lisäyksessä D luetellut unionin lait ja määräykset lisäyksessä C lueteltuja Yhdistyneen kuningaskunnan lakeja ja määräyksiä vastaaviksi.

               3.
                     Ottaen huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä neuvoston asetuksen (EY) N:o 834/2007 kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/848 soveltamispäivän, joka on 1 päivä tammikuuta 2022, kumpikin osapuoli arvioi uudelleen 1 ja 2 kohdassa tarkoitettua vastaavuuden tunnustamista 31 päivään joulukuuta 2023 mennessä Jos osapuoli ei uudelleenarvioinnin seurauksena vahvista vastaavuutta, vastaavuuden tunnustaminen keskeytetään.

               4.
                     Jos lisäyksessä C tai D lueteltuja lakeja ja määräyksiä muutetaan, kumotaan tai korvataan, uusien sääntöjen katsotaan vastaavan toisen osapuolen sääntöjä, jollei osapuoli vastusta sitä 5 ja 6 kohdassa määrätyn menettelyn mukaisesti, sanotun kuitenkaan rajoittamatta 3 kohdan soveltamista.

               5.
                     Jos osapuoli saatuaan toiselta osapuolelta lisätietoja, joita se on pyytänyt, katsoo, että toisen osapuolen lait, määräykset tai hallinnolliset menettelyt tai käytännöt eivät enää täytä vastaavuusvaatimuksia, kyseinen osapuoli esittää toiselle osapuolelle perustellun pyynnön asiaankuuluvien lakien, määräysten tai hallinnollisten menettelyjen tai käytäntöjen muuttamiseksi ja antaa toiselle osapuolelle vähintään kolmen kuukauden mittaisen riittävän ajanjakson vastaavuuden varmistamiseen.

               6.
                     Jos asianomainen osapuoli 5 kohdassa tarkoitetun ajanjakson päätyttyä edelleen katsoo, että vastaavuusvaatimukset eivät täyty, se voi päättää keskeyttää yksipuolisesti lisäyksessä C tai D lueteltujen lakien ja määräysten vastaavuuden tunnustamisen lisäyksessä A tai B lueteltujen asianomaisten luonnonmukaisten tuotteiden osalta.

               7.
                     Päätös lisäyksessä C tai D lueteltujen lakien ja määräysten vastaavuuden tunnustamisen yksipuolisesta keskeyttämisestä lisäyksessä A tai B lueteltujen luonnonmukaisten tuotteiden osalta voidaan myös tehdä kolmen kuukauden irtisanomisajan päätyttyä, jos osapuoli ei ole toimittanut 6 artiklassa vaadittuja tietoja tai ei suostu 7 artiklan mukaiseen vertaisarviointiin.

               8.
                     Jos vastaavuuden tunnustaminen keskeytetään tämän artiklan mukaisesti osapuolen pyynnöstä, osapuolet keskustelevat asiasta luonnonmukaisten tuotteiden työryhmässä ja pyrkivät kaikin keinoin harkitsemaan mahdollisia toimenpiteitä vastaavuuden tunnustamisen palauttamiseksi.

               9.
                     Mikäli tuotteita ei ole lueteltu lisäyksessä A tai B, niiden vastaavuudesta keskustellaan luonnonmukaisten tuotteiden työryhmässä osapuolen pyynnöstä.

               4 artikla: Tuonti ja markkinoille saattaminen

               1.
                     Unioni hyväksyy lisäyksessä A lueteltujen tuotteiden tuonnin alueelleen ja niiden saattamisen markkinoille luonnonmukaisina tuotteina edellyttäen, että kyseiset tuotteet ovat lisäyksessä C lueteltujen Yhdistyneen kuningaskunnan lakien ja määräysten mukaisia ja että niiden mukana on tarkastustodistus, jonka on myöntänyt Yhdistyneen kuningaskunnan hyväksymä ja 3 kohdassa tarkoitettu unionille ilmoitettu tarkastuslaitos.

               2.
                     Yhdistynyt kuningaskunta hyväksyy lisäyksessä B lueteltujen tuotteiden tuonnin alueelleen ja niiden saattamisen markkinoille luonnonmukaisina tuotteina edellyttäen, että kyseiset tuotteet ovat lisäyksessä D lueteltujen unionin lakien ja määräysten mukaisia ja niiden mukana on tarkastustodistus, jonka on myöntänyt unionin hyväksymä ja Yhdistyneelle kuningaskunnalle 3 kohdan mukaisesti ilmoitettu tarkastuslaitos.

               3.
                     Kumpikin osapuoli hyväksyy tarkastusviranomaiset tai tarkastuslaitokset, jotka toinen osapuoli on ilmoittanut vastuullisiksi suorittamaan niiden luonnonmukaisesti tuotettujen tuotteiden asiaankuuluvat tarkastukset, joita koskee 3 artiklassa tarkoitettu vastaavuuden hyväksyminen, ja antamaan tämän artiklan 1 ja 2 kohdassa tarkoitetun tarkastustodistuksen tuotteiden toisen osapuolen alueelle suuntautuvaa tuontia ja siellä tapahtuvaa markkinoille saattamista varten.

               4.
                     Tuotteita tuovan osapuolen on yhteistyössä toisen osapuolen kanssa annettava numerokoodi kullekin toisen osapuolen ilmoittamalle tarkastusviranomaiselle ja tarkastuslaitokselle.

               5 artikla: Merkinnät

               1.
                     Osapuolen alueelle tämän liitteen mukaisesti tuotujen tuotteiden on täytettävä lisäyksissä C ja D lueteltujen tuojaosapuolen lakien ja määräysten merkintävaatimukset.  Näissä tuotteissa voi olla unionin luomutunnus, mikä tahansa Yhdistyneen kuningaskunnan luomutunnus tai molemmat tunnukset, sellaisina kuin ne ovat vahvistettuina asiaa koskevissa laeissa ja määräyksissä, edellyttäen, että kyseiset tuotteet ovat asianomaisen tunnuksen tai molempien tunnusten merkintävaatimusten mukaisia.

               2.
                     Osapuolet sitoutuvat välttämään luonnonmukaiseen tuotantoon viittaavien ilmaisujen väärinkäyttöä sellaisten luonnonmukaisten tuotteiden osalta, jotka kuuluvat tämän liitteen mukaisen vastaavuuden tunnustamisen piiriin.

               3.
                     Osapuolet sitoutuvat suojaamaan asiaa koskevissa laeissa ja määräyksissä vahvistettuja unionin luomutunnusta ja Yhdistyneen kuningaskunnan luomutunnusta väärinkäytöltä ja jäljittelyltä. Osapuolet varmistavat, että unionin luomutunnusta ja Yhdistyneen kuningaskunnan luomutunnusta käytetään ainoastaan lisäyksissä C ja D lueteltujen lakien ja määräysten mukaisten luonnonmukaisten tuotteiden merkinnöissä, mainonnassa tai kaupallisissa asiakirjoissa.

               6 artikla: Tietojenvaihto

               1.
                     Osapuolet vaihtavat keskenään kaikki tämän sopimuksen täytäntöönpanon ja soveltamisen kannalta merkitykselliset tiedot. Kumpikin osapuoli toimittaa toisilleen viimeistään tämän sopimuksen voimaantuloa seuraavan toisen vuoden 31 päivänä maaliskuuta ja sen jälkeen viimeistään kunkin vuoden 31 päivänä maaliskuuta:

                  a)
                     raportin, joka sisältää tiedot tämän liitteen mukaisesti vietyjen luonnonmukaisesti tuotettujen tuotteiden lajeista ja määristä edellisen vuoden tammikuun ja joulukuun väliseltä ajalta;

                  b)
                     raportin sen toimivaltaisten viranomaisten toteuttamista seuranta- ja valvontatoimista, saaduista tuloksista ja toteutetuista korjaavista toimenpiteistä edellisen vuoden tammikuun ja joulukuun väliseltä ajalta; ja

                  c)
                     yksityiskohtaiset tiedot havaituista tapauksen mukaan lisäyksessä C tai D lueteltujen lakien ja määräysten sääntöjenvastaisuuksista ja rikkomisista.

               2.
                     Kumpikin osapuoli ilmoittaa viipymättä toiselle osapuolelle:

                  a)
                     toimivaltaisten viranomaistensa, tarkastusviranomaistensa ja tarkastuslaitostensa luettelon mahdolliset päivitykset, mukaan lukien yhteystiedot (erityisesti osoite ja internetosoite);

                  b)
                     lisäyksessä C tai D lueteltujen lakien tai määräysten muutokset tai kumoamiset, joita se aikoo tehdä, ehdotukset uusiksi laeiksi tai määräyksiksi tai kaikki asiaankuuluvat ehdotukset tämän liitteen soveltamisalaan kuuluviin luonnonmukaisiin tuotteisiin liittyvien hallinnollisten menettelyjen ja käytäntöjen muuttamiseksi; ja

                  c)
                     hyväksymänsä lisäyksessä C tai D lueteltujen lakien tai määräysten muutokset tai kumoamiset sekä tiedot uudesta lainsäädännöstä tai muutoksista hallinnollisiin menettelyihin ja käytäntöihin, jotka koskevat tämän liitteen soveltamisalaan kuuluvia luonnonmukaisia tuotteita.

               7 artikla: Vertaisarvioinnit

               1.
                     Kumpikin osapuoli sallii vähintään kuuden kuukauden ennakkoilmoituksen jälkeen toisen osapuolen nimeämien virkamiesten tai asiantuntijoiden suorittavan alueellaan vertaisarviointeja sen todentamiseksi, että asianomaiset tarkastusviranomaiset ja tarkastuslaitokset suorittavat tämän liitteen täytäntöönpanon edellyttämiä tarkastuksia.

               2.
                     Kumpikin osapuoli tekee yhteistyötä toisen osapuolen kanssa ja avustaa sitä, sovellettavan lain sallimassa laajuudessa, 1 kohdassa tarkoitettujen vertaisarviointien suorittamisessa, mihin saattaa sisältyä käyntejä asianomaisten tarkastusviranomaisten ja tarkastuslaitosten, tuotantolaitosten ja sertifioitujen toimijoiden toimitiloihin.

               8 artikla: Luonnonmukaisten tuotteiden työryhmä

               1.
                     Luonnonmukaisten tuotteiden työryhmä avustaa kaupan teknisiä esteitä käsittelevää kaupan erityiskomiteaa tämän liitteen täytäntöönpanon seurannassa ja tarkastelussa sekä sen asianmukaisen toiminnan varmistamisessa.

               2.
                     Luonnonmukaisten tuotteiden työryhmän tehtävät ovat seuraavat:

                  a)
                     keskustella tämän liitteen soveltamisalaan kuuluvista asioista osapuolen pyynnöstä, mukaan luettuna mahdolliset tarpeet muuttaa tätä liitettä tai sen lisäyksiä;

                  b)
                     helpottaa tämän liitteen soveltamisalaan kuuluvia luonnonmukaisia tuotteita koskeviin lakeihin, määräyksiin, standardeihin ja menettelyihin liittyvää yhteistyötä, mukaan luettuna keskustelut sääntöihin ja valvontajärjestelmiin liittyvistä teknisistä tai sääntelyyn liittyvistä kysymyksistä; ja

                  c)
                     käydä teknisiä keskusteluja tämän sopimuksen TBT.10 [Tekniset keskustelut] artiklan mukaisesti tämän liitteen soveltamisalaan kuuluvista asioista.

               LISÄYS A

               YHDISTYNEESTÄ KUNINGASKUNNASTA PERÄISIN OLEVAT LUONNONMUKAISET TUOTTEET, JOIDEN VASTAAVUUDEN UNIONI TUNNUSTAA

                        Kuvaus

                        Huomautukset

                        Jalostamattomat kasvituotteet

                        Elävät eläimet tai jalostamattomat eläintuotteet

                        Hunaja mukaan luettuna

                        Vesiviljelytuotteet ja merilevä

                        Elintarvikkeiksi tarkoitetut jalostetut maataloustuotteet

                        Rehuksi tarkoitetut jalostetut maataloustuotteet

                        Siemenet ja lisäysaineisto

               Tässä lisäyksessä lueteltuja luonnonmukaisia tuotteita ovat Yhdistyneessä kuningaskunnassa tuotetut jalostamattomat maatalous- tai vesiviljelytuotteet tai elintarvikkeina tai rehuna käytettävät jalostetut maataloustuotteet, jotka on jalostettu Yhdistyneessä kuningaskunnassa ainesosista, jotka on viljelty Yhdistyneessä kuningaskunnassa tai tuotu Yhdistyneeseen kuningaskuntaan Yhdistyneen kuningaskunnan lakien ja määräysten mukaisesti.

               LISÄYS B

               UNIONISTA PERÄISIN OLEVAT LUONNONMUKAISET TUOTTEET, JOIDEN VASTAAVUUDEN YHDISTYNYT KUNINGASKUNTA TUNNUSTAA

                        Kuvaus

                        Huomautukset

                        Jalostamattomat kasvituotteet

                        Elävät eläimet tai jalostamattomat eläintuotteet

                        Hunaja mukaan luettuna

                        Vesiviljelytuotteet ja merilevä

                        Elintarvikkeiksi tarkoitetut jalostetut maataloustuotteet

                        Rehuksi tarkoitetut jalostetut maataloustuotteet

                        Siemenet ja lisäysaineisto

               Tässä lisäyksessä lueteltuja luonnonmukaisia tuotteita ovat unionissa tuotetut jalostamattomat maatalous- tai vesiviljelytuotteet tai elintarvikkeina tai rehuna käytettävät jalostetut maataloustuotteet, jotka on jalostettu unionissa ainesosista, jotka on viljelty unionissa tai tuotu unioniin unionin lakien ja määräysten mukaisesti.

               LISÄYS C

               LUONNONMUKAISIIN TUOTTEISIIN YHDISTYNEESSÄ KUNINGASKUNNASSA SOVELLETTAVAT LAIT JA MÄÄRÄYKSET
                  110

               Seuraavat Yhdistyneessä kuningaskunnassa sovellettavat lait ja määräykset:

               1.Säilytetty asetus (EY) N:o 834/2007

               2.Säilytetty asetus (EY) N:o 889/2008

               3.Säilytetty asetus (EY) N:o 1235/2008

               4.Luonnonmukaisia tuotteita koskevat vuoden 2009 asetukset

               LISÄYS D

               LUONNONMUKAISIIN TUOTTEISIIN UNIONISSA SOVELLETTAVAT LAIT JA MÄÄRÄYKSET

               Seuraavat unionissa sovellettavat lait ja määräykset:

               1.Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta
                  111

               2.Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta
                  112

               3.Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta
                  113

               LIITE-TBT-5: VIINIKAUPPA

               1 artikla: Soveltamisala ja määritelmät

               1.Tätä liitettä sovelletaan harmonoidun järjestelmän nimikkeeseen 22.04 kuuluviin viineihin.

               2.Tässä liitteessä ilmaisulla ’tuotettu viini’ tarkoitetaan tuoreita rypäleitä, rypäleen puristemehua ja käymistilassa olevaa rypäleen puristemehua, jotka on jalostettu viiniksi tai lisätty viiniin viejäosapuolen alueella.

               2 artikla: Tuotemääritelmät, viininvalmistusmenetelmät ja -käsittelyt

               1.Kansainvälisen viinijärjestön (jäljempänä ’OIV’) suosittelemia ja julkaisemia viininvalmistusmenetelmiä pidetään tässä liitteessä tarkoitettuina asiaa koskevina kansainvälisinä standardeina.

               2.Kumpikin osapuoli sallii toisen osapuolen alueella tuotetun viinin tuonnin ja myynnin kulutukseen, jos kyseinen viini on tuotettu noudattaen seuraavia:

               (a)tuotemääritelmät, jotka kukin osapuoli on sallinut lisäyksessä A tarkoitettujen lakien ja määräysten mukaisesti;

               (b)viininvalmistusmenetelmät, jotka kukin osapuoli on ottanut käyttöön lisäyksessä A tarkoitettujen lakien ja määräysten mukaisesti ja jotka ovat asiaa koskevien OIV:n standardien mukaisia; ja

               (c) lisäyksessä B luetellut kunkin sopimuspuolen käyttöönottamat viininvalmistusmenetelmät ja rajoitukset, jotka eivät ole asiaa koskevien OIV:n standardien mukaisia.

               3.Kumppanuusneuvostolla on valtuudet muuttaa 2 kohdassa tarkoitettuja lisäyksiä.

               3 artikla: Osapuolten alueelle tapahtuvaa tuontia koskevat todistusvaatimukset

               1.Osapuolen alueella tuotetun ja toisen osapuolen markkinoille saatetun viinin osalta asiakirjat ja todistukset, joita jompikumpi osapuoli voi vaatia, rajoittuvat lisäyksessä C esitettyyn todistukseen, joka on varmennettu oikeaksi viejäosapuolen lakien ja määräysten mukaisesti.

               2.Edellä 1 kohdassa edellytetty todistus voi olla muodoltaan sähköinen asiakirja. Kumpikin osapuoli antaa pääsyn sähköiseen asiakirjaan tai sen laatimiseen tarvittaviin tietoihin sen toisen osapuolen toimivaltaisten viranomaisten pyynnöstä, jossa tavarat luovutetaan vapaaseen liikkeeseen. Jos asianomaisiin sähköisiin järjestelmiin ei ole pääsyä, tarvittavat tiedot voidaan pyytää myös paperimuodossa.

               3.Kumppanuusneuvostolla on valtuudet muuttaa lisäystä C.

               4.OIV:n vertailumenetelmiksi tunnustamia ja OIV:n julkaisemia analyysimenetelmiä on käytettävä vertailumenetelminä viinin analyyttisen koostumuksen määrittämiseksi valvontatoimien yhteydessä.

               4 artikla: Elintarvikkeita koskevat tiedot ja eräkoodit

               1.Jollei tässä artiklassa toisin määrätä, tämän sopimuksen mukaisesti tuodun ja kaupan pidetyn viinin merkinnöissä on noudatettava tuojaosapuolen alueella sovellettavia lakeja ja määräyksiä.

               2.
                     Osapuoli ei saa vaatia, että viinin astiassa, etiketissä tai pakkauksessa on jokin seuraavista päivämääristä tai niitä vastaavista päivämääristä:

               (a)pakkauspäivä;

               (b)pullotuspäivä;

               (c)tuotanto- tai valmistuspäivä;

               (d)viimeinen voimassaolopäivä, viimeinen käyttöpäivä;

               (e)vähimmäissäilyvyysaika, parasta ennen -päivä, paras laatu ennen -päivä; tai

               (f)viimeinen myyntipäivä.

               Poiketen siitä, mitä ensimmäisen alakohdan e alakohdassa määrätään, osapuoli voi vaatia, että sellaisista tuotteista ilmoitetaan vähimmäissäilyvyysaika, joilla voi helposti pilaantuvien ainesosien lisäämisen vuoksi olla lyhyempi vähimmäissäilyvyysaika kuin mitä kuluttaja tavallisesti odottaisi.

               3.Kukin osapuoli varmistaa, että pakattujen tuotteiden merkinnöissä on koodi, jonka avulla voidaan tunnistaa erä, johon tuote kuuluu, pakattua tuotetta vievän osapuolen lainsäädännön mukaisesti. Eräkoodin on oltava helposti nähtävissä, selvästi luettavissa ja pysyvä. Osapuoli ei saa sallia sellaisten pakattujen tuotteiden kaupan pitämistä, jotka eivät ole tämän kohdan vaatimusten mukaisia.

               4.Kukin osapuoli sallii, että viinisäiliöön kiinnitetyssä täydentävässä etiketissä esitetään pakolliset tiedot, mukaan lukien käännökset tai vaadittaessa maininta alkoholiannosten tai alkoholiyksiköiden lukumäärästä. Viinisäiliöön voidaan kiinnittää lisäetikettejä tuonnin jälkeen mutta ennen tuotteen saattamista markkinoille osapuolen alueella edellyttäen, että pakolliset tiedot ovat täydellisesti ja täsmällisesti esillä.

               5.Tuojaosapuoli ei saa vaatia etiketissä esitettäväksi allergeeneja, joita on käytetty viinin tuotannossa mutta joita ei ole lopputuotteessa.

               5 artikla: Siirtymätoimenpiteet

               Viineihin, jotka on viimeistään tämän sopimuksen voimaantulopäivänä tuotettu, kuvattu ja merkitty osapuolen lakien ja määräysten mukaisesti mutta jotka eivät ole tämän liitteen mukaisia, voidaan edelleen lisätä merkintä ja niitä voidaan saattaa markkinoille seuraavien toimesta:

               a)
                     tukkukauppiaat tai tuottajat kahden vuoden ajan tämän sopimuksen voimaantulosta; ja

               b)
                     vähittäiskauppiaat varastojen loppumiseen asti.

               6 artikla: Tietojenvaihto

               Osapuolet tekevät yhteistyötä ja vaihtavat tietoja kaikista tämän liitteen täytäntöönpanon kannalta merkityksellisistä kysymyksistä kaupan teknisiä esteitä käsittelevässä kaupan erityiskomiteassa.

               7 artikla: Uudelleentarkastelu

               Osapuolet harkitsevat lisätoimia osapuolten välisen viinikaupan helpottamiseksi viimeistään kolmen vuoden kuluttua tämän sopimuksen voimaantulosta.

               LISÄYS A – OSAPUOLTEN LAIT JA MÄÄRÄYKSET

               Yhdistyneen kuningaskunnan lait ja määräykset
                  114

               Edellä 2 artiklan 2 kohdassa tarkoitetut lait ja määräykset, jotka koskevat seuraavia:

               a)tuotemääritelmät:

               (I)Säilytetty asetus (EU) N:o 1308/2013, etenkin viinialan tuotantosäännöt, kyseisen asetuksen 75, 81 ja 91 artiklan, liitteessä II olevan IV osan ja liitteessä VII olevan II osan sekä sen täytäntöönpanosääntöjen mukaisesti myöhemmät muutokset mukaan luettuina;

               (II)säilytetty komission delegoitu asetus (EU) 2019/33, etenkin kyseisen asetuksen 47 ja 52–54 artikla sekä liitteet III, V ja VI, myöhemmät muutokset mukaan luettuina;

               (III)säilytetty asetus (EU) N:o 1169/2011 ja sen täytäntöönpanosäännöt, myöhemmät muutokset mukaan luettuina;

               b)viininvalmistusmenetelmät ja rajoitukset:

               (I)Säilytetty asetus (EU) N:o 1308/2013, etenkin viininvalmistusmenetelmät ja rajoitukset kyseisen asetuksen 80 ja 83 artiklan ja liitteen VIII sekä sen täytäntöönpanosääntöjen mukaisesti, myöhemmät muutokset mukaan luettuina;

               (II)säilytetty komission delegoitu asetus (EU) 2019/934, myöhemmät muutokset mukaan luettuina.

               Unionin lait ja määräykset:

                Edellä 2 artiklan 2 kohdassa tarkoitetut lait ja määräykset, jotka koskevat seuraavia:

               a)tuotemääritelmät:

               (I)Euroopan parlamentin ja neuvoston asetus (EU) N:o 1308/2013
                  115
               , etenkin viinialan tuotantosäännöt, kyseisen asetuksen 75, 81 ja 91 artiklan, liitteessä II olevan IV osan ja liitteessä VII olevan II osan sekä sen täytäntöönpanosääntöjen mukaisesti, myöhemmät muutokset mukaan luettuina;

               (II)Komission delegoitu asetus (EU) 2019/33
                  116
               , etenkin kyseisen asetuksen 47 ja 52–54 artikla sekä liitteet III, V ja VI, myöhemmät muutokset mukaan luettuina;

               (III)Euroopan parlamentin ja neuvoston asetus (EU) N:o 1169/2011
                  117
                myöhemmät muutokset mukaan luettuina.

               a)viininvalmistusmenetelmät ja rajoitukset:

               (I)Asetus (EU) N:o 1308/2013, etenkin viininvalmistusmenetelmät ja rajoitukset kyseisen asetuksen 80 ja 83 artiklan ja liitteen VIII sekä sen täytäntöönpanosääntöjen mukaisesti, myöhemmät muutokset mukaan luettuina;

               (II)Komission delegoitu asetus (EU) 2019/934
                  118
               , myöhemmät muutokset mukaan luettuina.

               LISÄYS B – SOPIMUSPUOLTEN YHTEISESTI HYVÄKSYMÄT VIININVALMISTUSMENETELMÄT JA RAJOITUKSET

               1)
                     Tiivistettyä rypäleen puristemehua, puhdistettua tiivistettyä rypäleen puristemehua ja sakkaroosia voidaan käyttää väkevöimiseen ja makeuttamiseen asetuksen (EU) N:o 1308/2013 liitteessä VIII olevassa I osassa ja säilytetyn asetuksen (EU) N:o 1308/2013 liitteessä VIII olevassa I osassa vahvistetuin edellytyksin ja rajoituksin edellyttäen, että näitä tuotteita ei käytetä ennastetussa muodossa tämän sopimuksen soveltamisalaan kuuluvissa viineissä.

               2)
                     Veden lisääminen viininvalmistuksessa on kielletty muutoin kuin tietyn teknisen välttämättömyyden niin vaatiessa.

               3)
                     Tuoretta sakkaa voidaan käyttää komission delegoidun asetuksen (EU) 2019/934 liitteessä I olevan A osan taulukon 2 rivillä 11.2 ja säilytettävän komission delegoidun asetuksen (EU) 2019/934 liitteessä I olevan A osan taulukon 2 rivillä 11.2 vahvistetuin edellytyksin ja rajoituksin.

               LISÄYS C – [EUROOPAN UNIONISTA/YHDISTYNEESTÄ KUNINGASKUNNASTA] [YHDISTYNEESEEN KUNINGASKUNTAAN/EUROOPAN UNIONIIN] TUOTAVAN VIININ ITSE ANNETUN TODISTUKSEN MALLI (1)

                        1. Viejä (nimi ja osoite)

                        2. Sarjanumero (2)

                        3. Tuoja (nimi ja osoite)

                        4. lähetyspaikan toimivaltainen viranomainen [Euroopan unionissa / Yhdistyneessä kuningaskunnassa] (3)

                        5. Tullin leima (ainoastaan [Euroopan unionin / Yhdistyneen kuningaskunnan] viralliseen käyttöön)

                        6. Kuljetusväline ja muut kuljetukseen liittyvät tiedot (4)

                        7. Purkupaikka (jos eri kuin kohdassa 3 ilmoitettu)

                        8. Tuontituotteen kuvaus (5)

                        9. Määrä l/hl/kg

                        10. Säiliöiden lukumäärä (6)

                        11. Todistus

                        Edellä kuvattu tuote on tarkoitettu suoraan ihmisravinnoksi, ja se on Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen liitteessä TBT-5 (Viinikauppa) hyväksyttyjen määritelmien ja viininvalmistusmenetelmien mukainen. Sen on tuottanut tuottaja, joka on seuraavan toimivaltaisen viranomaisen tarkastama ja valvoma (7):

                        Lähettäjä, joka todistaa edellä mainitut tiedot (8)

                        Lähettäjän tunnistetiedot (9)

                        Paikka, päiväys ja lähettäjän allekirjoitus

               (1)Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen liitteessä TBT-5 (Viinikauppa) olevan 3 artiklan 1 kohdan mukaisesti.

               (2)Ilmoitetaan lähetyksen jäljitettävyysnumero eli sarjanumero, joka yksilöi lähetyksen viejän kirjanpidossa.

               (3)Ilmoitetaan tässä todistuksessa tarkoitettujen tietojen tarkastamisesta vastaavan toimivaltaisen viranomaisen täydellinen nimi, osoite ja yhteystiedot siinä Euroopan unionin jäsenvaltiossa tai Yhdistyneen kuningaskunnassa, josta lähetys viedään.

               (4)Ilmoitetaan saapumispaikkaan Euroopan unionissa tai Yhdistyneessä kuningaskunnassa käytetty kuljetus; ilmoitetaan kuljetusmuoto (laiva, lentokone jne.) ja kuljetusvälineen nimi (laivan nimi, lennon numero jne.)

               (5)Ilmoitetaan seuraavat tiedot:

               -myyntinimitys sellaisena kuin se on ilmoitettu etiketissä,

               -tuottajan nimi,

               -viininviljelyalue,

               -tuotantomaa (jokin Euroopan unionin jäsenvaltioista tai Yhdistynyt kuningaskunta),

               -maantieteellisen merkinnän nimi soveltuvissa tapauksissa,

               -kokonaisalkoholipitoisuus tilavuusprosentteina,

               -tuotteen väri (vain ”punainen”, ”rosé” tai ”valkoinen”),

               -yhdistetyn nimikkeistön (CN) koodi.

               (6)Säiliöllä tarkoitetaan alle 60 litran viiniastiaa. Säiliöiden lukumäärä voi olla pullojen lukumäärä.

               (7)Ilmoitetaan Euroopan unionin jäsenvaltion tai Yhdistyneen kuningaskunnan asianomaisen toimivaltaisen viranomaisen täydellinen nimi, osoite ja yhteystiedot.

               (8)Ilmoitetaan lähettäjän täydellinen nimi, osoite ja yhteystiedot.

               (9)Ilmoitetaan:

               -Euroopan unionin osalta: valmisteverotietojen vaihtojärjestelmän (SEED) valmisteveronumero tai alv-numero, jos lähettäjällä ei ole SEED-numeroa, tai viittaus komission delegoidun asetuksen (EU) 2018/273
                  119
                8 artiklan 3 kohdassa tarkoitetussa luettelossa tai rekisterissä olevaan numeroon;

               -Yhdistyneen kuningaskunnan osalta: valmisteverotietojen vaihtojärjestelmän (SEED) valmisteveronumero tai alv-numero, jos lähettäjällä ei ole SEED-numeroa, tai viittaus WSB-numeroon.

               LIITE TBT-XX –  TBT.9 ARTIKLAN 4 KOHDASSA TARKOITETTU JÄRJESTELY MUIDEN KUIN ELÄINPERÄISTEN TUOTTEIDEN TURVALLISUUTTA JA NIIHIN LIITTYVIÄ EHKÄISEVIÄ, RAJOITTAVIA JA KORJAAVIA TOIMENPITEITÄ KOSKEVAA SÄÄNNÖLLISTÄ TIETOJENVAIHTOA VARTEN

               [Tässä liitteessä vahvistetaan järjestely, jolla mahdollistetaan säännöllinen tietojenvaihto muita tuotteita kuin elintarvikkeita koskevan nopean hälytysjärjestelmän (RAPEX) tai sen seuraajan ja General Product Safety Regulations 2005 -asetuksen (yleistä tuoteturvallisuutta koskeva vuoden 2005 asetus) nojalla perustetun markkinavalvontaa ja tuoteturvallisuutta käsittelevän Yhdistyneen kuningaskunnan tietokannan tai sen seuraajan välillä.

               TBT.9 artiklan 8 kohdan mukaan järjestelyssä on täsmennettävä vaihdettavien tietojen laji, vaihtoa koskevat yksityiskohtaiset säännöt sekä luottamuksellisuutta ja henkilötietojen suojaa koskevien sääntöjen soveltaminen.]

               LIITE TBT-ZZ –  TBT.9 ARTIKLAN 5 KOHDASSA TARKOITETTU JÄRJESTELY SELLAISTEN MUIDEN TUOTTEIDEN KUIN ELINTARVIKKEIDEN, JOTKA EIVÄT OLE VAATIMUSTEN MUKAISIA, OSALTA TOTEUTETTUJA TOIMIA KOSKEVAA SÄÄNNÖLLISTÄ TIETOJENVAIHTOA (MUUTA KUIN TBT.9 ARTIKLAN 4 KOHDASSA TARKOITETTUA) VARTEN

               [Tässä liitteessä vahvistetaan järjestely sellaisten muiden tuotteiden kuin elintarvikkeiden, jotka eivät ole vaatimusten mukaisia, osalta toteutettuja toimia koskevaa säännöllistä, muuta kuin TBT.9 artiklan 4 kohdassa tarkoitettua tietojenvaihtoa varten, sähköinen tietojenvaihto mukaan lukien.

               TBT.9 artiklan 8 kohdan mukaan järjestelyssä on täsmennettävä vaihdettavien tietojen laji, vaihtoa koskevat yksityiskohtaiset säännöt sekä luottamuksellisuutta ja henkilötietojen suojaa koskevien sääntöjen soveltaminen.]

               LIITE CUSTMS-1: VALTUUTETUT TALOUDEN TOIMIJAT

               1 artikla Valtuutettuja talouden toimijoita koskevat kriteerit ja kohtelu

               1. Tämän sopimuksen CUSTMS.9 [Valtuutetut talouden toimijat] artiklassa tarkoitetut valtuutetun talouden toimijan aseman myöntämisessä sovellettavat erityiset kriteerit vahvistetaan osapuolten lakien, määräysten tai menettelyjen mukaisesti. Erityisiin julkaistaviin kriteereihin voivat sisältyä seuraavat:

               a) hakijalla ei ole vakavia tai toistuvia tullilainsäädännön tai verotussääntöjen rikkomisia eikä merkintöjä hakijan taloudelliseen toimintaan liittyvistä vakavista rikoksista.

               b) hakijan osoitus toimintansa ja tavaravirtojen valvonnan korkeasta tasosta kaupallisten ja tarvittaessa kuljetustietojen hallintajärjestelmän avulla, mikä mahdollistaa asianmukaiset tullitarkastukset;

               c) vakavaraisuus, joka katsotaan toteen näytetyksi, kun hakijan taloudellinen asema on hyvä ja riittää täyttämään tämän sitoumukset asianomaisen liiketoiminnan lajin ominaisuudet asiaankuuluvasti huomioon ottaen; sekä

               d) vaarattomuutta ja turvallisuutta koskeva asianmukainen vaatimustaso, jonka katsotaan toteutuvan, kun hakija osoittaa toteuttaneensa asianmukaisia toimenpiteitä varmistaakseen kansainvälisen toimitusketjun vaarattomuuden ja turvallisuuden myös fyysisen koskemattomuuden, kulunvalvonnan, logististen prosessien ja tietyntyyppisten tavaroiden käsittelyn, henkilöstön sekä liikekumppaneiden tunnistamisen osalta.

               2. Valtuutetun talouden toimijan aseman myöntämisessä sovellettavia erityisiä kriteerejä ei pidä suunnitella tai soveltaa siten, että ne antavat mahdollisuuden harjoittaa tai aiheuttavat mielivaltaista tai perusteetonta syrjintää samassa tilanteessa olevien toimijoiden välillä. Kriteerien on oltava sellaiset, että myös pienet ja keskisuuret yritykset voidaan määritellä valtuutetuiksi talouden toimijoiksi.

               3. Tämän sopimuksen CUSTMS.9 [Valtuutetut talouden toimijat] artiklassa tarkoitetussa kauppakumppanuusohjelmassa on määrättävä seuraavasta kohtelusta:

               a) toimijan asema toisen osapuolen hyväksymänä valtuutettuna talouden toimijana otetaan myönteisellä tavalla huomioon riskinarvioinnissa tarkastusten vähentämiseksi sekä muissa turvallisuuteen liittyvissä toimenpiteissä;

               b) valtuutetun talouden toimijan antaman poistumisen tai saapumisen yleisilmoituksen kattamat lähetykset asetetaan tarkastuksessa etusijalle;

               c) toimijan asema toisen osapuolen hyväksymänä valtuutettuna talouden toimijana otetaan huomioon niin, että valtuutettua talouden toimijaa kohdellaan turvallisena ja vaarattomana kumppanina arvioitaessa vaatimuksia, joita osapuolen omassa ohjelmassa on asetettu liikekumppaneille; ja

               d) pyritään luomaan toiminnan jatkuvuuden takaava yhteinen mekanismi, jonka avulla voidaan reagoida turvallisuuteen liittyvistä kohonneista hälytystasoista, rajojen sulkemisesta ja/tai luonnononnettomuuksista, hätätilanteista tai muista merkittävistä vaaratilanteista johtuviin kauppavirtojen häiriöihin ja jolla osapuolten tulliviranomaiset voivat mahdollisuuksien mukaan helpottaa ja nopeuttaa valtuutettujen talouden toimijoiden ensisijaisia tavarantoimituksia.

               2 artikla Vastavuoroinen tunnustaminen ja vastuu täytäntöönpanosta

               1. Unionin ja Yhdistyneen kuningaskunnan kauppakumppanuusohjelmien mukaiset valtuutetun talouden toimijan asemat tunnustetaan yhteensopiviksi ja kummankin ohjelman mukaisesti hyväksyttyjä valtuutettuja talouden toimijoita kohdellaan 4 artiklan mukaisesti.

               2. Asiaankuuluvat kauppakumppanuusohjelmat ovat

               a) valtuutettuja talouden toimijoita koskeva Euroopan unionin ohjelma (turvallisuus ja vaarattomuus); (unionin tullikoodeksin 38 artiklan 2 kohdan b alakohta); sekä

               b) valtuutettuja talouden toimijoita koskeva Yhdistyneen kuningaskunnan ohjelma (turvallisuus ja vaarattomuus) (unionin tullikoodeksin 38 artiklan 2 kohdan b alakohta sellaisena kuin se on säilytettynä Yhdistyneen kuningaskunnan sisäisessä lainsäädännössä).

               3. Tulliviranomaiset, sellaisena kuin ne on määritelty OTH.1 [Määritelmät] artiklan b alakohdassa, jäljempänä ’tulliviranomaiset’, ovat vastuussa tämän liitteen määräysten täytäntöönpanosta.

               3 artikla Yhteensopivuus

               1. Osapuolet tekevät yhteistyötä säilyttääkseen kauppakumppanuusohjelmiinsa sovellettavat normit yhteensopivina seuraavien seikkojen osalta:

               a) hakumenettely valtuutetun talouden toimijan aseman myöntämiseksi toimijoille;

               b) valtuutetun talouden toimijan asemaa koskevien hakemusten arviointi;

               c) valtuutetun talouden toimijan aseman myöntäminen; ja

               d) valtuutetun talouden toimijan aseman hallinnointi, valvonta, keskeyttäminen, uudelleenarviointi tai peruuttaminen.

               Osapuolet varmistavat, että niiden tulliviranomaiset valvovat asiaankuuluvien ehtojen ja kriteerien noudattamista valtuutettujen talouden toimijoiden keskuudessa.

               2. Osapuolet laativat yhteisen työohjelman, jossa vahvistetaan kunkin kauppakumppanuusohjelman nojalla yhdessä hyväksyttävien valtuutetun talouden toimijan asemien vähimmäismäärä, joka on saavutettava vuoden 2021 loppuun mennessä.

               3. Osapuolet varmistavat, että niiden kauppakumppanuusohjelmien toiminnassa noudatetaan SAFE-normikehystä.

               4 artikla Valtuutettujen talouden toimijoiden kohtelu

               1. Kumpikin osapuoli myöntää valtuutetuille talouden toimijoille samanlaisen kohtelun kuin niille myönnetään toisen osapuolen kauppakumppanuusohjelman nojalla. Tämän kohtelun tulee käsittää erityisesti 1 artiklan 3 kohdassa esitetty kohtelu.

               2. Kumpikin osapuoli voi keskeyttää 1 artiklan 3 kohdassa tarkoitetun kohtelun toisen osapuolen kauppakumppanuusohjelman nojalla hyväksytyn valtuutetun talouden toimijan osalta tämän sopimuksen nojalla, jos kyseinen valtuutettu talouden toimija lakkaa noudattamasta lakisääteisiä vaatimuksia. Tällaisesta keskeytyksestä on ilmoitettava viipymättä toiselle tulliviranomaiselle, ja tarvittaessa on myös toimitettava mahdolliset lisätiedot keskeytyksen perusteesta.

               3. Kumpikin osapuoli ilmoittaa viipymättä toiselle osapuolelle havaitsemistaan sääntöjenvastaisuuksista, joihin toisen tulliviranomaisen hyväksymä valtuutettu talouden toimija on syyllistynyt, jotta tämä voi tehdä tietoon perustuvan ratkaisun kyseisen toimijan osallistumisoikeuden peruuttamisesta tai keskeyttämisestä.

               5 artikla Tietojenvaihto ja viestintä

               1. Osapuolet pyrkivät viestimään keskenään tehokkaasti tämän sopimuksen täytäntöönpanosta. Ne vaihtavat tietoja kauppakumppanuusohjelmistaan ja edistävät niitä koskevaa viestintää erityisesti

               a) antamalla sopivaan aikaan ajantasaisia tietoja kauppakumppanuusohjelmiensa toiminnasta ja kehityksestä;

               b) harjoittamalla kumpaakin osapuolta hyödyttävää tietojenvaihtoa toimitusketjun turvallisuudesta;

               c) nimeämällä kauppakumppanuusohjelmilleen yhteyspisteet ja toimittamalla näiden yhteyspisteiden yhteystiedot toiselle osapuolelle; sekä

               d) helpottamalla tehokasta tietojenvaihtoa Euroopan komission verotuksen ja tulliliiton pääosaston ja Yhdistyneen kuningaskunnan tulli- ja veroviranomaisen välillä niiden kauppakumppanuusohjelmien riskinhallintakäytäntöjen tehostamiseksi toimitusketjujen turvallisuuden parantamiseksi valtuutettujen talouden toimijoiden osalta.

               2. Tietoja ja niihin liittyvää dataa vaihdetaan järjestelmällisesti sähköisessä muodossa.

               3. Valtuutetuista talouden toimijoista vaihdetaan seuraavat tiedot:

               a) nimi;

               b) osoite;

               c) osallistuja-asema;

               d) validoinnin tai valtuutuksen myöntämisen päivämäärä;

               e) keskeytykset ja peruutukset;

               f) ainutkertainen lupa- tai tunnistenumero (tulliviranomaisten yhteisesti sopimassa muodossa); ja

               g) tulliviranomaisten mahdollisesti yhteisesti sopimat muut tiedot, joihin sovelletaan soveltuvin osin tarvittavia turvajärjestelyjä.

               Tietojenvaihto aloitetaan, kun tämä sopimus tulee voimaan.

               4. Osapuolet pyrkivät parhaansa mukaan vahvistamaan kuuden kuukauden kuluessa tämän sopimuksen voimaantulosta järjestelyn 3 kohdassa tarkoitettujen tietojen täysin automaattista vaihtoa varten ja joka tapauksessa panemaan tällaisen järjestelyn täytäntöön viimeistään vuoden kuluttua tämän sopimuksen voimaantulosta.

                6 artikla Tietojen kohtelu

               Kaikessa tietojenvaihdossa, jota harjoitetaan osapuolten välillä tämän liitteen nojalla, noudatetaan keskinäistä hallinnollista avunantoa tulliasioissa koskevan pöytäkirjan 12 artiklassa [Tietojenvaihto ja luottamuksellisuus] annettuja salassapito- ja tietosuojasääntöjä tarvittavin muutoksin.

               7 artikla Kuuleminen ja uudelleentarkastelu

               Tulliyhteistyötä ja alkuperäsääntöjä käsittelevä erityiskauppakomitea tarkastelee säännöllisesti tämän liitteen määräysten täytäntöönpanoa. Tarkastelu koskee seuraavia:

               a) osapuolten yhteisesti hyväksymät valtuutettujen talouden toimijoiden asemat tämän liitteen täytäntöönpanoon liittyvien vahvuuksien ja heikkouksien määrittämiseksi;

               b) näkemystenvaihto jaettavista tiedoista ja toimijoiden kohtelusta.

               8 artikla Keskeyttäminen ja lopettaminen

               1.Osapuoli voi jatkaa 2 kohdassa esitettyä menettelyä, jos jompikumpi seuraavista olosuhteista toteutuu:

               a)Toinen osapuoli on ennen tämän sopimuksen voimaantuloa tai kolmen kuukauden kuluessa sen voimaantulosta tehnyt 2 artiklan 2 kohdassa tarkoitettuihin oikeudellisiin määräyksiin, joiden arvioinnin perusteella kauppakumppanuusohjelmien on todettu olevan yhdenmukaisia, sellaisia olennaisia muutoksia, että 2 artiklan 1 kohdan nojalla tunnustettua yhdenmukaisuutta ei enää ole;

               b)Edellä olevan 5 artiklan [Tietojenvaihto ja viestintä] 2 kohdan määräyksiä ei sovelleta.

               2.Jos jompikumpi 1 kohdan a tai b alakohdassa tarkoitetuista olosuhteista ilmenee, osapuoli voi keskeyttää 2 artiklan [Vastavuoroinen tunnustaminen ja vastuu täytäntöönpanosta] 1 kohdassa tarkoitetun tunnustamisen 60 päivän kuluttua siitä, kun se on ilmoittanut aikomuksestaan toiselle osapuolelle.

               3.Jos osapuoli ilmoittaa aikomuksestaan keskeyttää 2 artiklan [Vastavuoroinen tunnustaminen ja vastuu täytäntöönpanosta] 1 kohdassa tarkoitettu tunnustaminen tämän artiklan 2 kohdan mukaisesti, toinen osapuoli voi pyytää neuvotteluja tulliyhteistyötä ja alkuperäsääntöjä käsittelevässä erityiskauppakomiteassa. Neuvottelut on pidettävä 60 päivän kuluessa pyynnön esittämisestä.

               4.Osapuoli voi jatkaa 5 kohdassa esitettyä menettelyä, jos jompikumpi seuraavista olosuhteista toteutuu:

               a)Toinen osapuoli muuttaa valtuutettuja talouden toimijoita koskevaa ohjelmaansa tai kyseisen ohjelman täytäntöönpanoa siten, että 2 artiklan [Vastavuoroinen tunnustaminen ja vastuu täytäntöönpanosta] 1 kohdan mukaisen tunnustamisen edellytyksenä olevaa yhteensopivuutta ei enää ole;

               b)edellä 3 artiklan [Yhteensopivuus] 2 kohdassa tarkoitetut yhteiset hyväksynnät eivät vahvista valtuutettuja talouden toimijoita koskevien osapuolten ohjelmien yhteensopivuutta.

               5.Jos jompikumpi 4 kohdan a tai b alakohdassa tarkoitetuista olosuhteista ilmenee, osapuoli voi pyytää neuvotteluja toisen osapuolen kanssa tulliyhteistyötä ja alkuperäsääntöjä käsittelevässä erityiskauppakomiteassa. Neuvottelut on pidettävä 60 päivän kuluessa pyynnön esittämisestä. Jos osapuoli edelleen katsoo 90 päivän kuluttua pyynnön esittämisestä, että 2 artiklan [Vastavuoroinen tunnustaminen ja vastuu täytäntöönpanosta] 1 kohdan mukaisen tunnustamisen edellytyksenä olevaa yhteensopivuutta ei enää ole, se voi ilmoittaa toiselle osapuolelle aikomuksestaan keskeyttää sen ohjelman tunnustamisen. Keskeyttäminen tulee voimaan 30 päivän kuluttua ilmoituksesta.

               LIITE SERVIN-1: VOIMASSA OLEVAT TOIMENPITEET

               Ylähuomautukset

               1.
                     Yhdistyneen kuningaskunnan ja unionin luetteloissa esitetään SERVIN.2.7 [Poikkeavat toimenpiteet – Sijoitusten vapauttaminen] artiklan, SERVIN.3.6 [Poikkeavat toimenpiteet – Rajat ylittävä palvelukauppa] artiklan ja SERVIN.5.50 [Poikkeavat toimenpiteet – Lakiasiainpalvelut] artiklan mukaisesti Yhdistyneen kuningaskunnan ja unionin tekemät varaumat, jotka koskevat voimassa olevia toimenpiteitä, jotka eivät ole seuraavien määräysten velvoitteiden mukaisia:

               (a)SERVIN.2.2 [Markkinoille pääsy – Sijoitusten vapauttaminen] artikla tai SERVIN.3.2 [Markkinoille pääsy – Rajat ylittävä palvelukauppa] artikla;

               (b)SERVIN.3.3 [Paikallinen läsnäolo – Rajat ylittävä palvelukauppa] artikla;

               (c)SERVIN.2.3 [Kansallinen kohtelu – Sijoitusten vapauttaminen] artikla tai SERVIN.3.4 [Kansallinen kohtelu – Rajat ylittävä palvelukauppa] artikla;

               (d)SERVIN.2.4 [Suosituimmuuskohtelu – Sijoitusten vapauttaminen] artikla tai SERVIN.3.5 [Suosituimmuuskohtelu – Rajat ylittävä palvelukauppa] artikla;

               (e)SERVIN.2.5 [Ylempi johto ja hallitukset] artikla;

               (f)SERVIN.2.6 [Suoritevaatimukset] artikla; tai

               (g)SERVIN.5.49 [Velvoitteet – Lakiasiainpalvelut] artikla.

               2. Osapuolen varaumat eivät rajoita osapuolten GATS-sopimuksen mukaisia oikeuksia ja velvollisuuksia.

               3. Jokainen varauma sisältää seuraavat osat:

               (a)’toimialalla’ tarkoitetaan yleistä toimialaa, jolla varauma tehdään;

               (b)’osa-alalla’ tarkoitetaan tiettyä toimialaa, jolla varauma tehdään;

               (c)’toimialaluokalla’ tarkoitetaan tapauksen mukaan varauman kattamaa, CPC- tai ISIC Rev. 3.1 -luokituksen mukaista toimintaa tai kyseisessä varaumassa nimenomaisesti muutoin kuvattua toimintaa;

               (d)’varauman tyypillä’ tarkoitetaan 1 kohdassa tarkoitettua velvoitetta, jonka osalta varauma tehdään;

               (e)’hallintotasolla’ tarkoitetaan sitä toimenpidettä hallinnoivaa hallintotasoa, jonka osalta varauma tehdään;

               (f)’toimenpiteillä’ tarkoitetaan lakeja tai muita toimenpiteitä, joiden osalta varauma tehdään, siten kuin toimenpide on tarvittaessa esitetty kuvauksessa. Toimenpiteet-osassa mainittu ”toimenpide”

               (I)tarkoittaa toimenpidettä sellaisena kuin se on muutettuna, jatkettuna tai uusittuna tämän sopimuksen voimaantulopäivänä;

               (II)sisältää mahdolliset siihen perustuvat toimenpiteet, jotka on hyväksytty tai jotka ovat voimassa kyseisen toimenpiteen nojalla ja sen mukaisesti; ja

               (III)sisältää Euroopan unionin luettelon osalta kaikki lait tai muut toimenpiteet, joilla direktiivi pannaan täytäntöön jäsenvaltion tasolla; sekä

               (g)”kuvauksessa” esitetään sen voimassa olevan toimenpiteen vaatimustenvastaiset näkökohdat, joiden osalta varauma tehdään.

               4.
                     Selkeyden vuoksi todetaan, että jos osapuoli ottaa käyttöön uuden toimenpiteen eri hallintotasolla kuin se, jolla varauma alun perin tehtiin, ja tämä uusi toimenpide tosiasiallisesti korvaa – alueella, jolla sitä sovelletaan – toimenpiteitä koskevassa osassa mainitun alkuperäisen toimenpiteen vaatimustenvastaisen osan, uuden toimenpiteen katsotaan olevan SERVIN.2.7 [Poikkeavat toimenpiteet – Sijoitusten vapauttaminen] artiklan 1 kohdan c alakohdassa, SERVIN.3.6 [Poikkeavat toimenpiteet – Rajat ylittävä palvelukauppa] artiklan 1 kohdan c alakohdassa, 4.5 [Poikkeavat toimenpiteet – Luonnollisten henkilöiden maahantulo ja tilapäinen oleskelu] artiklan c alakohdassa ja SERVIN.5.50 [Poikkeavat toimenpiteet – Lakiasiainpalvelut] artiklassa tarkoitettu alkuperäisen toimenpiteen ”muutos”.

               5.
                     Varauman tulkinnassa otetaan huomioon varauman kaikki osat. Varaumaa tulkitaan niiden asiaa koskevien, luvuissa tai jaksoissa esitettyjen velvoitteiden kannalta, joiden osalta varauma tehdään. Osa ”toimenpiteet” on etusijalla kaikkiin muihin osiin nähden.

               6.
                     Yhdistyneen kuningaskunnan ja Euroopan unionin luetteloissa tarkoitetaan:

               (a)’ISIC Rev. 3.1:llä’ kaikkia toimialoja koskevaa kansainvälistä toimialaluokitusstandardia sellaisena kuin Yhdistyneiden kansakuntien tilastokomissio on sen hyväksynyt (Statistical Papers, Series M, No 4, ISIC Rev. 3.1, 2002);

               (b)’CPC:llä’ yhteistä tavaraluokitusta (Statistical Papers Series M No. 77, taloudellisten ja sosiaalisten asiain osasto, Yhdistyneiden kansakuntien tilastokomissio, New York, 1991).

               7.
                     Yhdistyneen kuningaskunnan ja unionin luetteloita sovellettaessa varauma, joka koskee paikallisen läsnäolon vaatimusta unionin tai Yhdistyneen kuningaskunnan alueella, tehdään SERVIN.3.3 [Paikallinen läsnäolo] artiklan mutta ei SERVIN.3.2 [Markkinoille pääsy] artiklan tai SERVIN.3.4 [Kansallinen kohtelu] artiklan osalta. Tällaista vaatimusta ei sovelleta varaumana myöskään SERVIN.2.3 [Kansallinen kohtelu] artiklaan.

               8.
                     Unionin tasolla tehtyä varaumaa sovelletaan unionin toimenpiteeseen, jäsenvaltion toimenpiteeseen keskustasolla tai valtion toimenpiteeseen jäsenvaltiossa, paitsi jos varaumassa suljetaan pois jokin jäsenvaltio. Jäsenvaltion tekemä varauma koskee valtion toimenpidettä keskus-, alue- tai paikallistasolla kyseisessä jäsenvaltiossa. Belgian varaumia sovellettaessa keskustaso kattaa liittovaltion hallinnon sekä alueiden ja kuntien hallinnot, koska niillä kaikilla on yhtäläinen lainsäädäntövalta. Unionin ja sen jäsenvaltioiden varaumia sovellettaessa hallinnon aluetasolla tarkoitetaan Suomessa Ahvenanmaata. Yhdistyneen kuningaskunnan tekemää varaumaa sovelletaan keskus-, alue- tai paikallishallinnon toimenpiteeseen.

               9.
                     Jäljempänä olevaan varaumaluetteloon ei sisälly pätevyysvaatimuksiin ja -menettelyihin, teknisiin standardeihin tai lupavaatimuksiin ja -menettelyihin liittyviä toimenpiteitä, jolleivat ne ole SERVIN.2.2 [Markkinoille pääsy – Sijoitusten vapauttaminen] artiklassa, SERVIN.2.3 [Kansallinen kohtelu – Sijoitusten vapauttaminen] artiklassa, SERVIN.3.2 [Markkinoille pääsy – Rajatylittävä palvelukauppa] artiklassa, SERVIN.3.3 [Paikallinen läsnäolo – Rajat ylittävä palvelukauppa] artiklassa, SERVIN.3.4 [Kansallinen kohtelu – Rajat ylittävä palvelukauppa] artiklassa tai SERVIN.5.49 [Velvoitteet – Lakiasiainpalvelut] artiklassa tarkoitettuja rajoituksia. Näihin toimenpiteisiin voi kuulua esimerkiksi toimiluvan saamista koskeva edellytys, yleispalveluvelvoitteiden täyttäminen, tunnustettua pätevyyttä koskeva edellytys säännellyillä aloilla, tiettyjen tutkintojen, mukaan lukien kielitutkinnot, läpäisemistä koskeva edellytys, tiettyä ammattia koskevan jäsenyysvaatimuksen, kuten ammattialajärjestön jäsenyyden, täyttäminen, edellytys paikallisesta edustajasta tai paikallisesta osoitteesta, tai syrjimättömät vaatimukset, joiden mukaan tiettyä toimintaa ei saa harjoittaa suojelluilla alueilla. Tällaisia toimenpiteitä sovelletaan joka tapauksessa, vaikka niitä ei mainittaisi luettelossa.

               10.
                     Selvyyden vuoksi todetaan, että unionin osalta kansallisen kohtelun myöntämisvelvoite ei tarkoita, että Yhdistyneen kuningaskunnan luonnollisille tai oikeushenkilöille olisi myönnettävä samanlainen kohtelu kuin jäsenvaltiossa myönnetään Euroopan unionin toiminnasta tehdyn sopimuksen nojalla tai minkä tahansa sen johdosta hyväksytyn toimenpiteen nojalla, mukaan lukien niiden täytäntöönpano jäsenvaltioissa, seuraaville:

               (I)toisen jäsenvaltion luonnolliset henkilöt tai asukkaat; tai

               (II)toisen jäsenvaltion tai unionin lainsäädännön nojalla perustetut tai muulla tavoin järjestetyt oikeushenkilöt, joiden sääntömääräinen kotipaikka, keskushallinto tai päätoimipaikka on unionissa.

               11.
                     Toisen osapuolen sijoittajien perustamille oikeushenkilöille, jotka on perustettu toisen osapuolen (unionin tapauksessa myös jonkin jäsenvaltion) oikeuden mukaisesti ja joiden sääntömääräinen kotipaikka, keskushallinto tai päätoimipaikka on kyseisen toisen osapuolen alueella, myönnetty kohtelu ei rajoita niiden toisen osan [Kauppa, liikenne ja kalastus] ensimmäisen otsakkeen [Kauppa] II osaston [Palvelut ja investoinnit] 2 luvun [Sijoitusten vapauttaminen] mukaisten edellytysten tai velvollisuuksien soveltamista, joita tällaisille oikeushenkilöille on mahdollisesti asetettu kyseisen toisen osapuolen alueelle perustamisen yhteydessä ja joiden soveltamista jatketaan.

               12.
                     Näitä luetteloita sovelletaan ainoastaan Yhdistyneen kuningaskunnan ja unionin alueisiin FINPROV.1 [Alueellinen soveltamisala] artiklan ja OTH.9 [Maantieteellinen soveltamisala] artiklan 2 kohdan mukaisesti, ja niillä on merkitystä ainoastaan unionin ja sen jäsenvaltioiden ja Yhdistyneen kuningaskunnan välisissä kauppasuhteissa. Ne eivät vaikuta unionin oikeudesta johtuviin jäsenvaltioiden oikeuksiin ja velvollisuuksiin.

               13.
                     Selvyyden vuoksi todetaan, että syrjimättömät toimenpiteet eivät ole SERVIN.2.2 [Markkinoille pääsy – Sijoitusten vapauttaminen] artiklassa, SERVIN.3.2 [Markkinoille pääsy – Rajat ylittävä palvelukauppa] artiklassa tai SERVIN.5.49 [Velvoitteet – Lakiasiainpalvelut] artiklassa tarkoitettuja markkinoille pääsyn rajoituksia seuraavien osalta:

               (a)toimenpide, joka edellyttää infrastruktuurin omistuksen erottamista kyseisen infrastruktuurin kautta tarjottavien tavaroiden tai palvelujen omistuksesta tasapuolisen kilpailun turvaamiseksi esimerkiksi, energia-, liikenne- ja televiestintäalalla;

               (b)toimenpide, jolla rajoitetaan omistuksen keskittymistä tasapuolisen kilpailun turvaamiseksi;

               (c)toimenpide, jolla pyritään varmistamaan luonnonvarojen ja ympäristön säilyminen ja suojelu, mukaan luettuina rajoitukset, jotka koskevat käyttöoikeuksien saatavuutta, määrää ja laajuutta, sekä keskeyttämisen tai kiellon määrääminen;

               (d)toimenpide, jolla rajoitetaan myönnettävien lupien määrää teknisten tai fyysisten rajoitusten, kuten televiestintätaajuuksien, vuoksi; tai

               (e)toimenpide, jossa edellytetään, että tietyllä prosenttiosuudella yrityksen osakkeenomistajista, omistajista, osakkaista tai johtajista on pätevyys harjoittaa esimerkiksi lakimiehen tai kirjanpitäjän ammattia tai että he toimivat tällaisessa ammatissa.

               14.
                     ’toimialaluokalla’ tarkoitetaan tapauksen mukaan ja ainoastaan avoimuuden vuoksi varauman kohteena olevaa toimintaa kotimaisten tai kansainvälisten toimialaluokkakoodien mukaisesti; unionin ulkopuolisen rahoituslaitoksen suoraan jäsenvaltioon perustamiin sivukonttoreihin, toisin kuin ulkomaisiin tytäryhtiöihin, ei tiettyjä rajoitettuja poikkeustapauksia lukuun ottamatta sovelleta Euroopan unionin tasolla yhdenmukaistettuja toiminnan vakauden valvontaa koskevia sääntöjä, minkä vuoksi sellaiset tytäryhtiöt hyötyvät paremmista mahdollisuuksista perustaa uusia yrityksiä ja tarjota palveluja rajan yli koko unionin alueella. Sen vuoksi kyseiset sivuliikkeet saavat luvan toimia jäsenvaltion alueella samoilla edellytyksillä kuin kyseisen jäsenvaltion kotimaiset rahoituslaitokset ja voidaan vaatia, että ne täyttävät useita toiminnan vakauden valvontaa koskevia vaatimuksia, kuten pankkitoiminnan ja arvopapereiden osalta erillinen pääomittaminen ja muut toiminnan vakauden valvontaa koskevat vaatimukset sekä tilinpäätösten julkaisemista koskevat vaatimukset, tai vakuutusten osalta erityiset takuu- ja talletusvaatimukset, erillinen pääomittaminen ja vakuutusteknistä vastuuvelkaa ja vähintään kolmasosaa vakavaraisuusmarginaalista edustavien varojen sijoittautuminen asianomaiseen jäsenvaltioon.

               Jäljempänä olevassa varaumaluettelossa käytetään seuraavia lyhenteitä:

                        UK Yhdistynyt kuningaskunta

                        EU Euroopan unioni, mukaan lukien sen kaikki jäsenvaltiot

                        AT Itävalta

                        BE Belgia

                        BG Bulgaria

                        CY Kypros

                        CZ Tšekki

                        DE Saksa

                        DK Tanska

                        EE Viro

                        EL Kreikka

                        ES Espanja

                        FI Suomi

                        FR Ranska

                        HR Kroatia

                        HU Unkari

                        IE Irlanti

                        IT Italia

                        LT Liettua

                        LU Luxemburg

                        LV Latvia

                        MT Malta

                        NL Alankomaat

                        PL Puola

                        PT Portugali

                        RO Romania

                        SE Ruotsi

                        SI Slovenia

                        SK Slovakia

               Unionin luettelo

               Varauma nro 1 – Kaikki toimialat

               Varauma nro 2 – Ammatilliset palvelut (lukuun ottamatta terveydenhuoltoon liittyviä ammatteja)

               Varauma nro 3 – Asiantuntijapalvelut (terveydenhuollon ammatit ja farmaseuttisten valmisteiden vähittäismyynti)

               Varauma nro 4 – Tutkimus- ja kehittämispalvelut

               Varauma nro 5 – Kiinteistöalan palvelut

               Varauma nro 6 – Liike-elämän palvelut

               Varauma nro 7 – Viestintäpalvelut

               Varauma nro 8 – Rakennusalan palvelut

               Varauma nro 9 – Jakelupalvelut

               Varauma nro 10 – Koulutuspalvelut

               Varauma nro 11 – Ympäristöpalvelut

               Varauma nro 12 – Rahoituspalvelut

               Varauma nro 13 – Terveydenhuolto- ja sosiaalipalvelut

               Varauma nro 14 – Matkailu ja matkailuun liittyvät palvelut

               Varauma nro 15 – Virkistys-, kulttuuri- ja urheilupalvelut

               Varauma nro 16 – Liikennepalvelut ja liikenteen oheispalvelut

               Varauma nro 17 – Energiaan liittyvä toiminta

               Varauma nro 18 – Maatalous, kalastus ja valmistus

               Varauma nro 1 – Kaikki toimialat

                        Toimiala:

                        Kaikki toimialat

                        Varauman tyyppi:

                        Markkinoille pääsy
                           Kansallinen kohtelu
                           Suosituimmuuskohtelu
                           Suoritevaatimukset
                           Ylempi johto ja hallitukset
                           Velvoitteet – Lakiasiainpalvelut

                        Luku/jakso:

                        Sijoitusten vapauttaminen; Rajat ylittävä palvelujen kauppa ja Lakiasiainpalvelujen sääntelyjärjestelmä

                        Hallintotaso:

                        EU/jäsenvaltio (jollei toisin mainita)

               Kuvaus:

               a)
                     Sijoittautumismuoto

               Sijoitusten vapauttaminen – Kansallinen kohtelu ja Lakiasiainpalvelujen sääntelyjärjestelmä – Velvoitteet:

               EU: Sellaisille oikeushenkilöille, jotka on perustettu unionin tai jäsenvaltion oikeuden mukaisesti ja joiden sääntömääräinen kotipaikka, keskushallinto tai päätoimipaikka on unionissa, Yhdistyneen kuningaskunnan sijoittajien perustamat oikeushenkilöt mukaan lukien, Euroopan unionin toiminnasta tehdyssä sopimuksessa myönnetty kohtelu ei koske unionin ulkopuolella perustettuja oikeushenkilöitä eikä tällaisten oikeushenkilöiden sivuliikkeitä tai edustustoja, Yhdistyneen kuningaskunnan oikeushenkilöiden sivuliikkeet ja edustustot mukaan lukien.

               Vähintään yhtä edullisen kohtelun myöntämistä koskevasta periaatteesta voidaan poiketa, kun on kyse oikeushenkilöistä, jotka on perustettu Euroopan unionin tai jäsenvaltion oikeuden mukaisesti ja joilla on ainoastaan sääntömääräinen kotipaikka unionissa, jollei voida osoittaa, että niillä on tosiasiallinen ja jatkuva yhteys jonkin jäsenvaltion talouteen.

               Toimenpiteet:

               EU: Euroopan unionin toiminnasta tehty sopimus.

               Sijoitusten vapauttaminen – Markkinoille pääsy, Kansallinen kohtelu, Ylempi johto ja hallitukset:

               Tätä varaumaa sovelletaan ainoastaan terveydenhuolto-, sosiaali- ja koulutuspalveluihin:

               EU (koskee myös hallinnon aluetasoa): Myydessään tai luovuttaessaan terveydenhuolto-, sosiaali- tai koulutuspalveluja (CPC 93 ja 92) tarjoavan, olemassa olevan valtionyrityksen tai julkisen vallan yhteisön pääomaosuuksia tai varoja jäsenvaltio voi estää tällaisten pääomaosuuksien tai varojen omistuksen tai asettaa rajoituksia omistukselle ja/tai tällaisten pääomaosuuksien tai varojen omistajien määräysvallalle näin muotoutuneissa yrityksissä Yhdistyneen kuningaskunnan sijoittajien tai niiden yritysten osalta. Jäsenvaltio voi tällaisen myynnin tai muun luovutuksen osalta ottaa käyttöön tai pitää voimassa ylemmän johdon tai hallitusten jäsenten kansalaisuutta koskevan minkä tahansa toimenpiteen sekä mitä tahansa toimenpiteitä, joilla rajoitetaan palvelunsuorittajien määrää.

               Tätä varaumaa sovellettaessa

               (I)toimenpide, joka pidetään voimassa tai otetaan käyttöön tämän sopimuksen voimaantulopäivän jälkeen ja jolla myynnin tai muun luovutuksen yhteydessä estetään pääomaosuuksien tai varojen omistusoikeus tai asetetaan sille rajoituksia taikka asetetaan tässä varaumassa kuvattu kansalaisuutta koskeva vaatimus tai palvelunsuorittajien määrää koskeva vaatimus, on voimassa oleva toimenpide; sekä

               (II)’valtionyrityksellä’ tarkoitetaan yritystä, jonka jokin jäsenvaltio omistaa tai jossa sillä on omistusoikeuksien kautta määräysvalta ja joka kattaa sellaisen tämän sopimuksen voimaantulon jälkeen perustetun yrityksen, jonka tarkoituksena on yksinomaan olemassa olevan valtionyrityksen tai julkisen vallan yhteisön pääomaosuuksien tai varojen myynti tai luovutus.

               Toimenpiteet:

               EU: Kuten edellä kuvaus-osassa on selostettu.

               Sijoitusten vapauttaminen – Kansallinen kohtelu ja Lakiasiainpalvelujen sääntelyjärjestelmä – Velvoitteet

               AT: Sivuliikkeen toimintaa varten Euroopan talousalueen ulkopuolisten (ETAan kuulumattomien) yritysten on nimitettävä vähintään yksi sivuliikkeen edustuksesta vastaava henkilö, joka asuu Itävallassa.

               Itävallan kauppalain (Gewerbeordnung) noudattamisesta vastaavalla johtohenkilöstöllä (toimitusjohtajat, luonnolliset henkilöt) on oltava kotipaikka Itävallassa.

               BG: Ulkomaiset oikeushenkilöt, joita ei ole perustettu ETAn jäsenvaltion lainsäädännön mukaisesti, voivat harjoittaa liiketoimintaa ja toteuttaa toimia, jos ne ovat sijoittautuneet Bulgarian tasavaltaan kaupparekisteriin merkityn yhtiön muodossa. Sivuliikkeiden perustaminen edellyttää lupaa.

               Ulkomaisten yritysten edustustot on rekisteröitävä Bulgarian kauppa- ja teollisuuskamariin, ja ne eivät saa harjoittaa liiketoimintaa vaan niillä on oikeus ainoastaan markkinoida omistajaansa ja toimia edustajana tai asiamiehenä.

               EE: Jos yksityisen osakeyhtiön, julkisen osakeyhtiön tai sivuliikkeen hallintoneuvoston jäsenistä vähintään puolella ei ole asuinpaikkaa Virossa, toisessa ETAn jäsenvaltiossa tai Sveitsin valaliitossa, tällaisen yksityisen osakeyhtiön, julkisen osakeyhtiön tai ulkomaisen yrityksen on nimitettävä yhteyshenkilö, jonka Virossa sijaitsevaan osoitteeseen yrityksen oikeudenkäyntiasiakirjat ja yritykselle (tai ulkomaisen yrityksen sivuliikkeelle) tarkoitetut tahdonilmaisut voidaan toimittaa.

               Sijoitusten vapauttaminen – Kansallinen kohtelu; Rajat ylittävä palvelujen kauppa – Markkinoille pääsy ja Lakiasiainpalvelujen sääntelyjärjestelmä – Velvoitteet:

               FI: Vähintään yhdellä avoimen yhtiön osakkaista tai kommandiittiyhtiön vastuussa olevista yhtiömiehistä on oltava asuinpaikka ETA-valtiossa tai, jos yhtiömies on oikeushenkilö, kotipaikka (ei sivuliikkeitä) ETA-valtiossa. Rekisteriviranomainen voi myöntää poikkeuksia.

               Yksityisyrittäjänä toimiminen edellyttää asuinpaikkaa ETA-valtiossa.

               Jos ETA:n ulkopuolisesta maasta oleva ulkomainen organisaatio aikoo harjoittaa liiketoimintaa tai kauppaa perustamalla sivuliikkeen Suomeen, perustaminen edellyttää elinkeinolupaa.

               Vähintään yhdellä hallituksen varsinaisella jäsenellä ja yhdellä varajäsenellä sekä toimitusjohtajalla on oltava asuinpaikka ETA-valtiossa. Rekisteriviranomainen voi myöntää yrityskohtaisia poikkeuksia.

               SE: Ulkomaisen yrityksen, joka ei ole rekisteröitynyt oikeushenkilöksi Ruotsissa tai joka harjoittaa toimintaansa kaupallisen asiamiehen välityksellä, on harjoitettava kaupallista toimintaansa sellaisen Ruotsiin rekisteröidyn sivuliikkeen välityksellä, jolla on itsenäinen johto ja erillinen kirjanpito. Sivuliikkeen toimitusjohtajan ja varatoimitusjohtajan, jos sellainen nimitetään, on asuttava ETA-valtiossa. Kaupallista toimintaa Ruotsissa harjoittavan luonnollisen henkilön, joka ei asu ETA-valtiossa, on nimettävä Ruotsissa tapahtuvasta toiminnasta vastaava maassa asuva edustaja ja ilmoitettava tämä rekisteriin. Ruotsissa tapahtuvasta toiminnasta on pidettävä erillistä kirjanpitoa. Toimivaltainen viranomainen voi yksittäistapauksissa myöntää poikkeuksia sivuliike- ja asuinpaikkavaatimuksesta. ETA:n ulkopuolella sijaitsevien yritysten tai sen ulkopuolella asuvien luonnollisten henkilöiden alle vuoden kestävät rakennushankkeet vapautetaan vaatimuksista perustaa sivuliike tai nimetä maassa asuva edustaja.

               Rajoitetun vastuun yhtiöiden ja taloudellisten yhteenliittymien hallituksen jäsenistä vähintään puolen, varajäsenistä vähintään puolen, toimitusjohtajan ja varatoimitusjohtajan sekä vähintään yhden henkilön, jolla on oikeus allekirjoittaa yhtiön puolesta, jos sellainen henkilö on, on asuttava ETA:n alueella. Toimivaltainen viranomainen voi myöntää vapautuksia tästä vaatimuksesta. Jos yksikään yrityksen tai yhteisön edustajista ei asu Ruotsissa, hallituksen on nimettävä Ruotsissa asuva henkilö, jolla on oikeus ottaa vastaan oikeudellisia asiakirjoja yrityksen tai yhteisön puolesta, ja ilmoitettava tämä henkilö rekisteriin.

               Kaikkien muuntyyppisten oikeushenkilöiden perustamiseen sovelletaan vastaavia ehtoja.

               SK: Ulkomaisen luonnollisen henkilön, jonka nimi on tarkoitus rekisteröidä asianomaiseen rekisteriin (kaupparekisteri, yritysrekisteri tai muu ammattirekisteri) yrittäjän puolesta toimimaan valtuutettuna henkilönä, on esitettävä Slovakian oleskelulupa.

               Toimenpiteet:

               AT: Aktiengesetz, BGBL. Nr. 98/1965, § 254 (2);

               GmbH-Gesetz, RGBL. Nr. 58/1906, 107 § (2); ja Gewerbeordnung, BGBL. Nr. 194/1994, § 39 (2a).

               BG: Kauppalaki, 17a § ja

               Laki sijoitusten edistämisestä, 24 §.

               EE: Äriseadustik (Kauppalaki) § 631 (1, 2 ja 4).

               FI: Laki elinkeinon harjoittamisen oikeudesta 122/1919, 1 §,

               Osuuskuntalaki 1488/2001,

               Osakeyhtiölaki 624/2006 ja

               Laki luottolaitostoiminnasta (121/2007).

               SE: Lag om utländska filialer m.m. (laki ulkomaisista sivuliikkeistä) (1992:160),

               Aktiebolagslagen (osakeyhtiölaki) (2005:551),

               Laki taloudellisista yhteenliittymistä (2018:672) ja Laki eurooppalaisista taloudellisista etuyhtymistä (1994:1927).

               SK: Kauppalaki nro 513/1991, 21 §; Laki nro 455/1991 kaupan alan toimiluvista ja

               Laki nro 404/2011 ulkomaalaisten oleskelusta, 22 ja 32 §.

               Sijoitusten vapauttaminen – Markkinoille pääsy, Kansallinen kohtelu, Suoritevaatimukset ja Lakiasiainpalvelujen sääntelyjärjestelmä – Velvoitteet:

               BG: Bulgariaan sijoittautuneet yritykset voivat palkata kolmansien maiden kansalaisia ainoastaan sellaisiin tehtäviin, joihin ei vaadita Bulgarian kansalaisuutta. Bulgariaan sijoittautuneen yrityksen palveluksessa olevien kolmansien maiden kansalaisten kokonaismäärä viimeksi kuluneiden 12 kuukauden aikana saa olla enintään 20 prosenttia (pienten ja keskisuurten yritysten osalta 35 prosenttia) niiden palveluksessa olevien Bulgarian, muiden jäsenvaltioiden, ETA-sopimuksen osapuolina olevien valtioiden tai Sveitsin valaliiton kansalaisten keskimääräisestä lukumäärästä. Työnantajan on myös osoitettava, että tällaisiin tehtäviin ei ole soveltuvia työntekijöitä, jotka ovat Bulgarian, EU:n, ETA:n tai Sveitsin kansalaisia, suorittamalla työmarkkinatesti ennen kolmannen maan kansalaisen palvelukseen ottamista.

               Yhdessä yrityksessä työskentelevien kolmansien maiden kansalaisten määrää ei rajoiteta, kun kyseessä ovat korkeaa pätevyyttä vaativaa työtä tai kausityötä tekevät tai lähetetyt työntekijät tai yrityksen sisäisesti siirretyt työntekijät, tutkijat ja opiskelijat. Näihin ryhmiin kuuluvien kolmansien maiden kansalaisten palvelukseen ottaminen ei edellytä työmarkkinatestiä.

               Toimenpiteet:

               BG: Laki työvoiman muuttoliikkeestä ja liikkuvuudesta.

               Sijoitusten vapauttaminen – Markkinoille pääsy, Kansallinen kohtelu:

               PL: Edustuston toiminta saa käsittää ainoastaan sen edustaman ulkomaisen emoyrityksen mainonnan ja myynninedistämisen. Euroopan unionin ulkopuoliset sijoittajat ja niiden yritykset voivat harjoittaa taloudellista toimintaa kaikilla toimialoilla, lakiasiainpalveluja lukuun ottamatta, ainoastaan kommandiittiyhtiön, kommandiittiosakeyhtiön, rajavastuuyhtiön tai osakeyhtiön muodossa, kun taas kotimaiset sijoittajat ja yritykset voivat toimia myös ei-kaupallisena yhtiönä (avoin yhtiö tai rajattoman vastuun yhtiö).

               Toimenpiteet:

               PL: Laki Puolan tasavallan alueella taloudellista toimintaa harjoittavia ulkomaisia yrittäjiä ja muita ulkomaisia henkilöitä koskevista säännöistä, annettu 6 päivänä maaliskuuta 2018.

               b)
                     Kiinteistöjen hankinta

               Sijoitusten vapauttaminen – Kansallinen kohtelu:

               AT (koskee hallinnon aluetasoa): Euroopan unionin ulkopuoliset luonnolliset henkilöt ja yritykset tarvitsevat kiinteistöjen hankintaan, ostamiseen, vuokraamiseen ja leasingvuokraamiseen toimivaltaisten alueellisten viranomaisten (Länder) luvan. Lupa myönnetään ainoastaan, jos hankinnan katsotaan olevan yleisen (erityisesti taloudellisen, sosiaalisen ja kulttuurillisen) edun mukaista.

               CY: Kyproslaiset ja kyproslaista syntyperää olevat henkilöt sekä jonkin jäsenvaltion kansalaiset voivat hankkia kiinteistöjä Kyproksesta ilman rajoituksia. Ulkomaalaiset eivät voi hankkia, kuolemantapauksia (mortis causa) lukuun ottamatta, kiinteää omaisuutta ilman ministerineuvoston lupaa. Jos ulkomaalaisten suorittama kiinteän omaisuuden hankinta ylittää sen, mikä on tarpeen rakennuksen tai ammattikäyttöön tarkoitetun tilan pystyttämiseksi, tai se on suurempi kuin kaksi donumia (2 676 m2), ministerineuvoston lupa edellyttää ministerineuvoston antamassa ja edustajainhuoneen hyväksymässä määräyksessä asetettujen ehtojen, rajoitusten, edellytysten ja kriteerien täyttymistä. Ulkomaalaiseksi katsotaan kaikki henkilöt, jotka eivät ole Kyproksen tasavallan kansalaisia, mukaan luettuina ulkomaisessa määräysvallassa olevat yritykset. Käsitteellä ei tarkoiteta kyproslaista syntyperää olevia ulkomaalaisia eikä Kyproksen tasavallan kansalaisten ei-kyproslaisia puolisoita.

               CZ: Valtion omistuksessa olevaan maatalousmaahan sovelletaan erityissääntöjä. Valtion omistamaa maatalousmaata voivat hankkia ainoastaan Tšekin kansalaiset, toisen jäsenvaltion kansalaiset tai ETA-sopimuksen osapuolia olevien valtioiden tai Sveitsin valaliiton kansalaiset. Oikeushenkilöt voivat ostaa valtion omistamaa maatalousmaata valtiolta vain, jos ne ovat Tšekissä toimivia maatalousyrittäjiä tai jos niillä on vastaava asema toisessa Euroopan unionin jäsenvaltiossa tai ETA-sopimuksen osapuolena olevassa valtiossa tai Sveitsin valaliitossa.

               DK: Luonnollisten henkilöiden, jotka eivät asu Tanskassa ja jotka eivät ole aikaisemmin asuneet Tanskassa yhteensä viiden vuoden ajan, on kiinteistöjen hankintaa koskevan Tanskan lain mukaisesti hankittava oikeusministeriön lupa kiinteän omaisuuden omistusoikeuden hankintaan Tanskassa. Tämä koskee myös oikeushenkilöitä, joita ei ole rekisteröity Tanskassa. Luonnollisten henkilöiden osalta kiinteän omaisuuden hankinta sallitaan, jos hakija aikoo käyttää kiinteää omaisuutta pääasiallisena asuntonaan.

               Kun kyse on oikeushenkilöistä, joita ei ole rekisteröity Tanskassa, kiinteän omaisuuden hankinta sallitaan yleensä, jos hankinta on ostajan liiketoiminnan edellytys. Lupaa vaaditaan myös, jos hakija aikoo käyttää kiinteää omaisuutta toissijaisena asuntona. Lupa myönnetään vain, jos hakijalla katsotaan olevan kokonaisvaltaisen ja konkreettisen arvioinnin perusteella erityisen vahvat siteet Tanskaan.

               Kiinteän omaisuuden hankinnasta annetun lain mukainen lupa myönnetään ainoastaan tietyn kiinteän omaisuuden hankintaan. Luonnollisten henkilöiden tai oikeushenkilöiden tekemästä maatalousmaan hankinnasta säädetään lisäksi maatalouskiinteistöjä koskevassa Tanskan laissa, jossa asetetaan maatalouskiinteistöjen hankintaa koskevia rajoituksia kaikille henkilöille, niin tanskalaisille kuin ulkomaalaisille henkilöille. Näin ollen kaikkien luonnollisten henkilöiden ja oikeushenkilöiden, jotka haluavat hankkia maatalouskiinteistöjä, on täytettävä tämän lain vaatimukset. Tämä tarkoittaa yleensä sitä, että maatalouskiinteistöön sovelletaan rajoitettua asuinpaikkavaatimusta. Asuinpaikkavaatimus ei ole henkilökohtainen. Oikeushenkilöiden on edustettava jotakin lain 20 ja 21 §:ssä lueteltua muotoa ja niiden on oltava rekisteröityjä unionissa (tai ETA-alueella).

               EE: OECD:n jäsenvaltiosta peräisin olevalla oikeushenkilöllä on oikeus ostaa kiinteistö, joka käsittää:

               I.alle kymmenen hehtaaria maatalousmaata, metsämaata tai maatalous- ja metsämaata yhteensä, ilman rajoituksia.

               II.kymmenen hehtaaria tai enemmän maatalousmaata, jos oikeushenkilö on kiinteistön hankintaa koskevan liiketoimen toteuttamista välittömästi edeltävien kolmen vuoden aikana harjoittanut Euroopan unionin toiminnasta tehdyn sopimuksen liitteessä I lueteltujen maataloustuotteiden tuotantoa, kalastustuotteet ja puuvilla pois lukien, jäljempänä ’maataloustuotteet’.

               III.kymmenen hehtaaria tai enemmän metsämaata, jos oikeushenkilö on kiinteistön hankintaa koskevan liiketoimen toteuttamista välittömästi edeltävien kolmen vuoden aikana harjoittanut metsälaissa tarkoitettua metsänhoitoa, jäljempänä ’metsänhoito’, tai maataloustuotteiden tuotantoa.

               IV.alle kymmenen hehtaaria maatalousmaata ja alle kymmenen hehtaaria metsämaata, mutta kymmenen hehtaaria tai enemmän maatalous- ja metsämaata yhteensä, jos oikeushenkilö on kiinteistön hankintaa koskevan liiketoimen toteuttamista välittömästi edeltävien kolmen vuoden aikana harjoittanut maataloustuotteiden tuotantoa tai metsänhoitoa.

               Jos oikeushenkilö ei täytä ii–iv alakohdassa asetettuja vaatimuksia, oikeushenkilö voi hankkia kiinteistön, joka käsittää kymmenen hehtaaria tai enemmän maatalousmaata, metsämaata tai maatalous- ja metsämaata yhteensä ainoastaan sen paikkakunnan paikallishallinnon neuvoston luvalla, josta kiinteistö on tarkoitus hankkia.

               Muiden kuin ETA-maiden kansalaisiin sovelletaan tietyillä maantieteellisillä alueilla kiinteistön hankintaa koskevia rajoituksia.

               EL: Kiinteistön hankinta tai vuokraaminen raja-alueilla on kielletty luonnollisilta ja oikeushenkilöiltä, joiden kansalaisuus- tai asuinvaltio on jäsenvaltioiden ja Euroopan vapaakauppaliiton ulkopuolella. Kielto voidaan poistaa päätöksellä, jonka asianomaisen paikallishallinnon komitea (tai Kreikan yksityistämisrahaston omistukseen kuuluvien kiinteistöjen osalta puolustusministeri) tekee vapaan harkintansa mukaan.

               HR: Ulkomaiset yritykset voivat hankkia kiinteistöjä palvelujen tarjoamista varten ainoastaan, jos ne ovat sijoittautuneet Kroatiaan ja yhtiöityneet siellä oikeushenkilönä. Sivuliikkeiden palvelujen tarjontaan tarpeellisten kiinteistöjen hankintaan tarvitaan oikeusministeriön hyväksyntä. Ulkomaalaiset eivät voi hankkia maatalousmaata.

               MT: Muut kuin jonkin jäsenvaltion kansalaiset eivät voi hankkia kiinteää omaisuutta kaupallisiin tarkoituksiin. Sellaisten yritysten, joiden pääomasta vähintään 25 prosenttia on Euroopan unionin ulkopuolisten toimijoiden omistuksessa, on hankittava toimivaltaisen viranomaisen (rahoitusasioista vastaava ministeri) lupa kiinteän omaisuuden hankkimiseen kaupallisiin tarkoituksiin. Toimivaltainen viranomainen päättää, onko ehdotetusta hankinnasta nettohyötyä Maltan taloudelle.

               PL: Ulkomaalaiset tarvitsevat luvan kiinteistöjen suoraan ja epäsuoraan hankintaan. Lupa myönnetään sisäasioissa toimivaltaisen ministerin hallinnollisella päätöksellä ja kansallisesta puolustuksesta vastaavan ministerin suostumuksella sekä maatalouskiinteistöjen tapauksessa myös maataloudesta ja maaseudun kehittämisestä vastaavan ministerin suostumuksella.

               Toimenpiteet:

               AT: Burgenländisches Grundverkehrsgesetz, LGBL. Nr. 25/2007;

               Kärntner Grundverkehrsgesetz, LGBL. Nr. 9/2004;

               NÖ- Grundverkehrsgesetz, LGBL. 6800;

               OÖ- Grundverkehrsgesetz, LGBL. Nr. 88/1994;

               Salzburger Grundverkehrsgesetz, LGBL. Nr. 9/2002;

               Steiermärkisches Grundverkehrsgesetz, LGBL. Nr. 134/1993;

               Tiroler Grundverkehrsgesetz, LGBL. Nr. 61/1996; Voralberger Grundverkehrsgesetz, LGBL. Nr. 42/2004; ja

               Wiener Ausländergrundverkehrsgesetz, LGBL. Nr. 11/1998.

               CY: Laki kiinteän omaisuuden hankinnasta (ulkomaalaiset) (109 luku), sellaisena kuin se on muutettuna.

               CZ: Laki nro 503/2012, Kok., valtion maavirastosta, sellaisena kuin se on muutettuna.

               DK: Tanskan laki kiinteän omaisuuden hankinnasta (konsolidointilaki nro 265,

               annettu 21 päivänä maaliskuuta 2014, kiinteän omaisuuden hankinnasta),

               Täytäntöönpanomääräys kiinteistöjen hankinnasta (täytäntöönpanomääräys nro 764, annettu 18 päivänä syyskuuta 1995); ja Maatilalaki (konsolidointilaki nro 27, annettu 4 päivänä tammikuuta 2017).

               EE: Kinnisasja omandamise kitsendamise seadus (laki kiinteän omaisuuden hankkimisen rajoituksista), 2 luvun 4 §, 3 luvun 10 §, 2017.

               EL: Laki 1892/1990, sellaisena kuin se on muutettuna, yhdessä, kun kyseessä on hakemus, puolustusministeriön ja yleisen järjestyksen ministeriön päätöksen 110/3/330340/Σ.120/7-4-14 kanssa.

               HR: Laki omistusoikeudesta ja muista aineellisista oikeuksista (OG 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 143/12 ja 152/14), 354–358.b §; Laki maatalousmaasta (OG 20/18, 115/18, 98/19), 2 §; Laki yleisestä hallintomenettelystä.

               MT: Immovable Property (Acquisition by Non-Residents) Act (laki kiinteästä omaisuudesta (ulkomaalaisten tekemät hankinnat), 246 luku; ja Toissijaisten asuntojen hankkimista Maltassa koskeva Maltan liittymisasiakirjan pöytäkirja N:o 6.

               PL: Laki ulkomaalaisten kiinteistöhankinnoista, annettu 24 päivänä maaliskuuta 1920 (Puolan virallinen lehti 2016, kohta 1061, sellaisena kuin se on muutettuna).

               Sijoitusten vapauttaminen – Markkinoille pääsy, Kansallinen kohtelu:

               HU: Ulkomaalaiset tarvitsevat kiinteistön hankintaan luvan asianomaiselta hallintoviranomaiselta, joka vastaa siitä maantieteellisestä alueesta, jolla kiinteistö sijaitsee.

               Toimenpiteet:

               HU: Hallituksen asetus nro 251/2014 (X. 2.) ulkomaiden kansalaisten

               muun kuin maa- ja metsätalouden tarkoituksiin käytettävien kiinteistöjen hankinnoista; ja Laki LXXVIII/1993, 1/A §.

               Sijoitusten vapauttaminen – Markkinoille pääsy, Kansallinen kohtelu, Suosituimmuuskohtelu:

                LV: Yhdistyneen kuningaskunnan kansalaiset saavat hankkia kaupunkien maa-alueita Latviassa tai muussa jäsenvaltiossa muodostettujen ja rekisteröityjen yhtiöiden kautta:

               (I)jos yli 50 prosenttia yhtiöiden osakepääomasta on jäsenvaltioiden kansalaisten, Latvian valtion tai kuntien omistuksessa yhdessä tai erikseen;

               (II)jos yli 50 prosenttia yhtiöiden osakepääomasta on sellaisen kolmannen maan luonnollisten henkilöiden ja yhtiöiden omistuksessa, jonka kanssa Latvialla on sijoitusten edistämistä ja molemminpuolista suojelua koskeva kahdenvälinen sopimus, jonka Latvian parlamentti on hyväksynyt ennen 31 päivää joulukuuta 1996;

               (III)jos yli 50 prosenttia yhtiöiden osakepääomasta on sellaisen kolmannen maan luonnollisten henkilöiden tai yhtiöiden omistuksessa, jonka kanssa Latvia on tehnyt sijoitusten edistämistä ja molemminpuolista suojelua koskevan kahdenvälisen sopimuksen 31 päivän joulukuuta 1996 jälkeen, jos kyseisessä sopimuksessa on määritelty Latvian luonnollisten henkilöiden ja yhtiöiden oikeudet kyseisessä kolmannessa maassa tapahtuvan maan hankinnan osalta;

               (IV) jos yli 50 prosenttia yhtiöiden osakepääomasta on i–iii kohdassa tarkoitettujen henkilöiden yhteisomistuksessa; tai

               (V)jos yhtiöt ovat julkisia osakeyhtiöitä, joiden osakkeet noteerataan pörssissä.

               Jos Yhdistynyt kuningaskunta sallii Latvian kansalaisten ja yritysten ostaa kaupunkikiinteistöjä alueellaan, Latvia sallii Yhdistyneen kuningaskunnan kansalaisten ja yritysten ostaa kaupunkikiinteistöjä Latviassa samoin edellytyksin kuin Latvian kansalaiset.

               Toimenpiteet:

               LV: Laki Latvian tasavallan kaupunkien maauudistuksesta, 20 ja 21 §.

               Sijoitusten vapauttaminen – Kansallinen kohtelu, Suosituimmuuskohtelu:

               DE: Kiinteistöjen hankintaan saatetaan soveltaa tiettyjä vastavuoroisuutta koskevia ehtoja.

               ES: Ulkomaiset sijoitukset toimintoihin, jotka liittyvät suoraan sellaisten valtioiden diplomaattisten edustustojen kiinteistösijoituksiin, jotka eivät ole jäsenvaltioita, edellyttävät Espanjan ministerineuvoston hallinnollista lupaa, jollei sovelleta vastavuoroista vapauttamista koskevaa sopimusta.

               RO: Ulkomaalaiset ja kansalaisuudettomat henkilöt sekä ulkomaiset oikeushenkilöt (muut kuin jonkin ETA-valtion kansalaiset ja oikeushenkilöt) voivat hankkia omistusoikeuden maahan kansainvälisten sopimusten määräysten mukaisesti vastavuoroisuuteen perustuen. Ulkomaalaiset ja kansalaisuudettomat henkilöt sekä ulkomaiset oikeushenkilöt eivät saa hankkia omistusoikeutta maahan suotuisammin ehdoin kuin ne ehdot, joita sovelletaan Euroopan unionin luonnollisiin tai oikeushenkilöihin.

               Toimenpiteet:

               DE: Einführungsgesetz zum Bürgerlichen Gesetzbuche (EGBGB; Siviilioikeuden säännöstön johdantolaki).

               ES: Kuninkaan asetus 664/1999, annettu 23 päivänä huhtikuuta 1999, ulkomaisista sijoituksista.

               RO: Laki nro 17/2014 tietyistä kaupungin ulkopuolella sijaitsevan maatalousmaan myyntiä ja ostoa sääntelevistä toimenpiteistä ja

               Laki nro 268/2001 sellaisten yritysten yksityistämisestä, jotka omistavat maatalousmaata valtion julkisessa omistuksessa ja yksityisessä hallinnassa, sekä valtion tilaviraston perustamisesta, sellaisena kuin se on myöhemmin muutettuna.

               Varauma nro 2 – Ammatilliset palvelut (lukuun ottamatta terveydenhuoltoon liittyviä ammatteja)

                        Toimiala – osa-ala:

                        Ammatilliset palvelut – Lakiasiainpalvelut; patenttiasiamies, teollisoikeusasiamies, teollis- ja tekijänoikeusasiamies; laskentatoimen palvelut ja kirjanpitopalvelut; tilintarkastuspalvelut, veroneuvontapalvelut; arkkitehti- ja kaupunkisuunnittelupalvelut, tekniset palvelut ja tekniset kokonaispalvelut

                        Toimialaluokka:

                        CPC 861, 862, 863, 8671, 8672, 8673, 8674 ja 879 osittain

                        Varauman tyyppi:

                        Markkinoille pääsy
                           Kansallinen kohtelu
                           Suosituimmuuskohtelu
                           Ylempi johto ja hallitukset
                           Paikallinen läsnäolo
                           Velvoitteet – Lakiasiainpalvelut

                        Luku/jakso:

                        Sijoitusten vapauttaminen; Rajat ylittävä palvelujen kauppa ja Lakiasiainpalvelujen sääntelyjärjestelmä

                        Hallintotaso:

                        EU/jäsenvaltio (jollei toisin mainita)

               Kuvaus:

               a)
                     Lakiasiainpalvelut (CPC 861 osittain)
                  120

               Sijoitusten vapauttaminen – Kansallinen kohtelu ja Lakiasiainpalvelujen sääntelyjärjestelmä – Velvoitteet:

               EU: Kussakin jäsenvaltiossa sovelletaan oikeudellista muotoa koskevia syrjimättömiä vaatimuksia.

               i)
                     Määrättyjen lakiasiainpalvelujen tarjoaminen oman lainkäyttöalueen ammattinimikkeellä (CPC 861 osittain – oikeudellinen neuvonta, välimies-, välitys- ja sovittelupalvelut oman lainkäyttöalueen ja toisen osan [Kauppa, liikenne ja kalastus] ensimmäisen otsakkeen [Kauppa] II osaston 5 luvun [Sääntelykehys] 7 jakson [Lakiasiainpalvelut] piiriin kuuluvan kansainvälisen oikeuden osalta)

               Selvyyden vuoksi todetaan, että ylähuomautusten ja erityisesti niiden 9 kohdan mukaisesti asianajajaliittoon rekisteröitymistä koskeviin vaatimuksiin voi sisältyä vaatimus, että hakija on suorittanut jonkin koulutuksen toimiluvan saaneen asianajajan valvonnassa tai että hakijalla on toimipaikka tai postiosoite tietyn asianajajaliiton lainkäyttöalueella, jotta hän voi hakea kyseisen asianajajaliiton jäsenyyttä. Jotkin jäsenvaltiot voivat vaatia, että luonnollisilla henkilöillä, joilla on asianajotoimistossa/yrityksessä tietty asema, tai osakkeenomistajilla on oltava oikeus harjoittaa vastaanottavan lainkäyttöalueen oikeutta.

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Kansallinen kohtelu, Markkinoille pääsy ja Lakiasiainpalvelujen sääntelyjärjestelmä – Velvoitteet:

               AT:

               Vastaanottavan lainkäyttöalueen (unionin ja jäsenvaltioiden) oikeuteen liittyvien lakiasiainpalvelujen tarjoamisen, mukaan luettuna edustaminen tuomioistuimissa, osalta edellytetään ETA-valtion tai Sveitsin kansalaisuutta ja asuinpaikkaa (kaupallinen läsnäolo). Ainoastaan ETA-valtion tai Sveitsin kansalaisia olevat asianajajat voivat tarjota lakiasiainpalveluja kaupallisen läsnäolon kautta. Kansainvälistä julkisoikeutta ja oman lainkäyttöalueen oikeutta koskevien lakiasiainpalvelujen tarjoaminen on sallittua ainoastaan rajat ylittävällä tasolla.

               Ulkomaalaisten asianajajien (joilla on oltava täysi pätevyys omalla lainkäyttöalueellaan) pääomaosakkuus ja osuus minkä tahansa lakiasiaintoimiston liiketuloksesta saa olla enintään 25 prosenttia; loppuosan on oltava täysin pätevöityneiden ETA-valtion ja Sveitsin asianajajien hallussa, ja vain viimeksi mainitut voivat käyttää ratkaisevaa vaikutusvaltaa lakiasiainyrityksen päätöksenteossa.

               BE: (koskee myös suosituimmuuskohtelua) Ulkomaiset asianajajat voivat toimia oikeudellisina konsultteina. Asianajajat, jotka ovat ulkomaisen (EU:n ulkopuolisen) asianajajaliiton jäseniä ja jotka haluavat sijoittautua Belgiaan mutta jotka eivät täytä täysin pätevien asianajajien luetteloon, EU:n luetteloon tai harjoittelijoiden luetteloon merkitsemisen edellytyksiä, voivat pyytää rekisteröitymistä ns. B-luetteloon. Tällainen ”B-luettelo” on ainoastaan Brysselin asianajajaliitossa. B-luettelossa oleva asianajaja voi tarjota määrättyjä lakiasiainpalveluja.

               BG: (myös suosituimmuuskohtelun osalta): Oikeudellista sovittelua koskevien palvelujen tarjoaminen edellyttää vakinaista asuinpaikkaa Bulgariassa. Sovittelijana voi toimia ainoastaan henkilö, joka on merkitty oikeusministerin ylläpitämään yhtenäiseen sovittelijarekisteriin.

               Bulgariassa yritysten muodostamista ja toimintaa sekä palvelujen tarjontaa koskeva täysimittainen kansallinen kohtelu voidaan laajentaa koskemaan ainoastaan sellaisissa maissa muodostettuja yrityksiä ja sellaisten maiden kansalaisia, joiden kanssa on tehty tai tehdään vastavuoroista oikeusapua koskeva kahdenvälinen sopimus.

               CY: Edellytyksenä on ETA-valtion tai Sveitsin kansalaisuus ja asuinpaikka (kaupallinen läsnäolo). Ainoastaan asianajajaliiton jäseneksi merkityt asianajajat voivat olla lakiasiainyrityksen osakkaita, osakkeenomistajia tai hallituksen jäseniä Kyproksessa.

               CZ: Ulkomaisilta asianajajilta edellytetään asuinpaikkaa (kaupallinen läsnäolo).

               DE: Ulkomaisten asianajajien (joilla on muualla kuin ETA-valtiossa tai Sveitsissä hankittu pätevyys) osalta voidaan soveltaa rajoituksia, jotka koskevat osakkeenomistusta lakiasiaintoimistossa, joka tarjoaa vastaanottavan lainkäyttöalueen oikeuteen liittyviä lakiasiainpalveluja.

               DK: Lakiasiaintoimiston osakkaita voivat olla ainoastaan asianajajat, jotka toimivat aktiivisesti asianajajina kyseisessä yrityksessä tai sen emo- tai tytäryrityksessä, sekä muut kyseisen yrityksen tai muun Tanskassa rekisteröidyn lakiasiaintoimiston työntekijät, edellä esitettyä EU:n varaumaa rajoittamatta. Yrityksen muut työntekijät voivat omistaa yhteensä alle 10 prosenttia osakkeista ja äänioikeuksista, minkä lisäksi osakkuus edellyttää, että he läpäisevät tutkinnon, joka koskee asianajajan ammatin harjoittamisen kannalta erityisen tärkeitä sääntöjä.

               Hallintoneuvoston jäseniä voivat olla ainoastaan asianajajat, jotka toimivat aktiivisesti asianajajina kyseisessä yrityksessä tai sen emo- tai tytäryrityksessä, sekä muut osakkeenomistajat ja työntekijöiden edustajat. Hallintoneuvoston jäsenten enemmistön on oltava asianajajia, jotka toimivat aktiivisesti asianajajina kyseisessä yrityksessä tai sen emo- tai tytäryrityksessä. Lakiasiaintoimiston johtajana voivat toimia ainoastaan asianajajat, jotka toimivat aktiivisesti asianajajina kyseisessä yrityksessä tai sen emo- tai tytäryrityksessä, sekä muut osakkeenomistajat, jotka ovat läpäisseet edellä mainitun tutkinnon.

               ES: Määrättyjen lakiasiainpalvelujen tarjoaminen edellyttää työosoitetta.

               FR: Vakituinen ammatinharjoittaminen edellyttää asuinpaikkaa tai sijoittautumista ETA-valtiossa. Edellä esitettyä EU:n varaumaa rajoittamatta: Kaikkien asianajajien osalta edellytetään, että yritys on perustettu jonkin Ranskan lainsäädännössä syrjimättömästi hyväksytyn oikeudellisen muodon mukaisesti: SCP (société civile professionnelle), SEL (société d’exercice libéral), SEP (société en participation), SARL (société à responsabilité limitée), SAS (société par actions simplifiée), SA (société anonyme), SPE (société pluriprofessionnelle d'exercice) ja tietyin edellytyksin ”association”. Osakkeenomistajille, johtajille ja osakkaille voidaan asettaa erityisiä ammattitoimintaa koskevia rajoituksia.

               HR: Asianajotoimiston voi perustaa ainoastaan asianajaja, jolla on kroatialainen ammattinimike (Yhdistyneen kuningaskunnan yritykset voivat perustaa sivuliikkeitä, jotka eivät saa palkata kroatialaisia asianajajia).

               HU: Unkarilaisen asianajajan (ügyvéd) tai asianajotoimiston (ügyvédi iroda) kanssa on tehtävä yhteistyösopimus. Ulkomainen lainopillinen neuvonantaja ei voi olla unkarilaisen asianajotoimiston jäsen. Ulkomainen asianajaja ei ole valtuutettu valmistelemaan asiakirjoja tai toimimaan asiakkaan oikeudellisena edustajana välimiehen, sovittelijan tai sovittelijan johdolla käsiteltävissä riita-asioissa.

               PT (koskee myös suosituimmuuskohtelua): Ulkomaalaiset, joilla on Portugalin jonkin oikeustieteellisen tiedekunnan myöntämä tutkintotodistus, voivat rekisteröityä Portugalin asianajajaliittoon (Ordem dos Advogados) samoin ehdoin kuin Portugalin kansalaiset, jos heidän maassaan myönnetään vastavuoroinen kohtelu Portugalin kansalaisille.

               Muut ulkomaalaiset, joilla on oikeustieteen korkeakoulututkinto, jonka jokin Portugalin oikeustieteellinen tiedekunta on tunnustanut, voivat rekisteröityä asianajajaliiton jäseniksi edellyttäen, että he suorittavat vaaditun koulutuksen ja läpäisevät lopullisen arviointi- ja hyväksymistutkinnon.

               Oikeudellista neuvontaa saavat antaa juristit, edellyttäen että heillä on ammatillinen kotipaikka (”domiciliação”) Portugalissa ja he läpäisevät pääsykokeen ja rekisteröityvät asianajajaliittoon.

               RO: Ulkomainen asianajaja ei saa esittää kirjallisia tai suullisia päätelmiä tuomioistuimessa tai muissa lainkäyttöelimissä, kansainvälisiä välimiesmenettelyjä lukuun ottamatta.

               SE: (koskee myös suosituimmuuskohtelua) Edellä esitettyä EU:n varaumaa rajoittamatta: Ruotsin asianajajaliiton jäsenen voi palkata vain asianajajaliiton jäsen tai yritys, joka harjoittaa asianajajaliiton jäsenen liiketoimintaa. Asianajajaliiton jäsenen voi kuitenkin palkata ulkomainen asianajotoimintaa harjoittava yritys, jos kyseisellä yrityksellä on kotipaikka unionin jäsenvaltiossa, ETA-valtiossa tai Sveitsin valaliitossa. Ruotsin asianajajaliiton jäsen voi olla myös Euroopan unionin ulkopuolisen lakiasiaintoimiston palveluksessa, jollei Ruotsin asianajajaliiton hallituksen vahvistamasta poikkeuksesta muuta johdu.

               Yrityksen tai henkilöyhtiön muodossa toimintaansa harjoittavilla Ruotsin asianajajaliiton jäsenillä ei saa olla muita tehtäviä, eivätkä he saa harjoittaa muuta liiketoimintaa kuin asianajajan ammattia. Yhteistyö muiden asianajoyritysten kanssa on sallittua, mutta yhteistyö ulkomaisten yritysten kanssa edellyttää Ruotsin asianajajaliiton hallituksen lupaa. Vain asianajajaliiton jäsen voi suoraan tai epäsuoraan taikka yrityksen kautta toimia asianajajana, omistaa yrityksen osakkeita tai olla yhtiökumppani. Vain asianajajaliiton jäsen voi olla yrityksen tai henkilöyhtiön hallituksen jäsen tai varajäsen tai toimitusjohtaja taikka valtuutettu allekirjoittaja tai sihteeri.

               SI: (Myös suosituimmuuskohtelun osalta) Ulkomainen asianajaja, jolla on oikeus harjoittaa lakimiehen ammattia ulkomailla, voi tarjota lakiasiainpalveluja tai harjoittaa lakimiehen ammattia asianajajalain 34a §:n mukaisesti, kunhan tosiasiallisen vastavuoroisuuden edellytys täyttyy. Slovenian asianajajaliiton hyväksymien asianajajien kaupallinen läsnäolo voidaan toteuttaa ainoastaan yksityisenä elinkeinonharjoittajana taikka lakiasiain rajavastuuyhtiönä (henkilöyhtiö) tai rajattoman vastuun yhtiönä (henkilöyhtiö), sanotun kuitenkaan rajoittamatta syrjimätöntä oikeudellista muotoa koskevaa EU:n varaumaa. Lakiasiainyrityksen toiminta on rajoitettu lainopillisten palvelujen harjoittamiseen. Vain asianajajat voivat olla lakiasiaintoimiston osakkaita.

               SK: EU:n ulkopuolisten maiden asianajajien osalta edellytetään tosiasiallista vastavuoroisuutta.

               (II)Muut lakiasiainpalvelut (vastaanottavan lainkäyttöalueen oikeus, mukaan lukien oikeudellinen neuvonta, välimies-, välitys- ja sovittelupalvelut sekä oikeudelliseen edustukseen liittyvät palvelut)

               Selvyyden vuoksi todetaan, että ylähuomautusten ja erityisesti niiden 9 kohdan mukaisesti asianajajaliittoon rekisteröitymistä koskeviin vaatimuksiin voi sisältyä vaatimus, jonka mukaan hakijalla on oltava vastaanottavalla lainkäyttöalueella oikeustieteen tutkinto tai vastaava tai että hakija on suorittanut jonkin koulutuksen toimiluvan saaneen asianajajan valvonnassa taikka että hakijalla on toimipaikka tai postiosoite asianajajaliiton lainkäyttöalueella, jotta hän voi hakea kyseisen asianajajaliiton jäsenyyttä.

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Kansallinen kohtelu, Paikallinen läsnäolo:

               EU: Luonnollisen tai oikeushenkilön edustajana Euroopan unionin teollisoikeuksien virastossa (EUIPO) voivat toimia ainoastaan sellaiset oikeusalan ammattilaiset, joilla on oikeus harjoittaa ammattiaan jossakin ETAn jäsenvaltiossa ja ammatillinen kotipaikka ETAssa, siltä osin kuin heillä on kyseisessä jäsenvaltiossa oikeus toimia edustajana tavaramerkkejä tai teollisoikeuksia koskevissa asioissa, sekä edustajat, jotka mainitaan EUIPOn hyväksyttyjen edustajien luettelossa. (CPC 861 osittain)

               AT: Vastaanottavan lainkäyttöalueen (unionin ja jäsenvaltioiden) oikeuteen liittyvien lakiasiainpalvelujen tarjoamisen, mukaan luettuna edustaminen tuomioistuimissa, osalta edellytetään ETA-valtion tai Sveitsin kansalaisuutta ja asuinpaikkaa (kaupallinen läsnäolo). Ainoastaan ETA-valtion tai Sveitsin kansalaisia olevat asianajajat voivat tarjota lakiasiainpalveluja kaupallisen läsnäolon kautta. Kansainvälistä julkisoikeutta ja oman lainkäyttöalueen oikeutta koskevien lakiasiainpalvelujen tarjoaminen on sallittua ainoastaan rajat ylittävällä tasolla.

               Ulkomaalaisten asianajajien (joilla on oltava täysi pätevyys omalla lainkäyttöalueellaan) pääomaosakkuus ja osuus minkä tahansa lakiasiaintoimiston liiketuloksesta saa olla enintään 25 prosenttia; loppuosan on oltava täysin pätevöityneiden ETA-valtion ja Sveitsin asianajajien hallussa, ja vain viimeksi mainitut voivat käyttää ratkaisevaa vaikutusvaltaa lakiasiainyrityksen päätöksenteossa.

               BE: (myös suosituimmuuskohtelun osalta) Asianjajaliiton täysjäsenyys, mukaan luettuna edustaminen tuomioistuimissa, edellyttää asuinpaikkaa. Ulkomaalaista asianajajaa koskeva asuinpaikkavaatimus asianajajaliiton täysjäsenyyden saamiseksi on vähintään kuusi vuotta rekisteröintihakemuksen päivämäärästä, tietyin edellytyksin kolme vuotta. Vaatimuksena on Belgian ulkoasiainministerin antama todistus kansallisen oikeuden tai kansainvälisen yleissopimuksen sallimasta vastavuoroisuudesta (vastavuoroisuusehto).

               Ulkomaiset asianajajat voivat toimia lainopillisina konsultteina. Asianajajat, jotka ovat ulkomaisen (EU:n ulkopuolisen) asianajajaliiton jäseniä ja jotka haluavat sijoittautua Belgiaan mutta jotka eivät täytä täysin pätevien asianajajien luetteloon, EU:n luetteloon tai harjoittelijoiden luetteloon merkitsemisen edellytyksiä, voivat pyytää rekisteröitymistä ns. B-luetteloon. Tällainen ”B-luettelo” on ainoastaan Brysselin asianajajaliitossa. B-luettelossa oleva asianajaja voi antaa neuvontaa. Edustaminen ”Cour de Cassation” -oikeusistuimessa edellyttää, että edustajan nimi on kirjattu hyväksyttyjen edustajien listalle.

               BG: (koskee myös suosituimmuuskohtelua) Varattu jäsenvaltion, ETA-sopimuksen osapuolena olevan toisen valtion tai Sveitsin valaliiton kansalaisille, joille on myönnetty lupa harjoittaa asianajajan ammattia jonkin edellä mainitun maan lainsäädännön mukaisesti. Ulkomaalainen (edellä mainittuja lukuun ottamatta), jolla on lupa harjoittaa asianajajan ammattia oman maansa lainsäädännön mukaisesti, voi toimia Bulgarian tasavallan oikeusviranomaisissa oman maansa kansalaisen puolustusasianajajana tai -asiamiehenä erityistapauksessa yhdessä bulgarialaisen asianajajan kanssa, jos tästä on sovittu Bulgarian ja asianomaisen vieraan valtion välisessä sopimuksessa, tai esittää korkeimmalle asianajajaneuvostolle asiaa koskevan alustavan pyynnön, jos vastavuoroisuusedellytys täyttyy. Oikeusministeri nimeää korkeimman asianajajaneuvoston puheenjohtajan pyynnöstä maat, joiden osalta on olemassa tällainen vastavuoroisuussuhde. Voidakseen tarjota oikeudellisia sovittelupalveluja ulkomaalaisella on oltava lupa pitkäaikaiseen tai pysyvään oleskeluun Bulgarian tasavallassa, minkä lisäksi edellytetään, että hänet on merkitty oikeusministerin ylläpitämään yhtenäiseen sovittelijarekisteriin.

               CY: Edellytyksenä on ETA-valtion tai Sveitsin kansalaisuus ja asuinpaikka (kaupallinen läsnäolo). Ainoastaan asianajajaliiton jäseneksi merkityt asianajajat voivat olla lakiasiainyrityksen osakkaita, osakkeenomistajia tai hallituksen jäseniä Kyproksessa.

               CZ: Tšekin asianajajaliiton täysjäsenyyden saamiseksi edellytetään, että ulkomaisilla asianajajilla on asuinpaikka Tšekissä (kaupallinen läsnäolo).

               DE: Asianajajaliiton jäsenyys voidaan myöntää vain asianajajille, joilla on ETA-valtiossa tai Sveitsissä suoritettu tutkinto. Heillä on tällöin oikeus tarjota lakiasiainpalveluja. Asianajajaliiton täysjäsenyyden saaminen edellyttää kaupallista läsnäoloa. Toimivaltainen asianajajaliitto voi myöntää poikkeuksia. Ulkomaisten asianajajien (joilla on muualla kuin ETA-valtiossa tai Sveitsissä hankittu pätevyys) voidaan soveltaa rajoituksia, jotka koskevat osakkeenomistusta lakiasiaintoimistossa, joka tarjoaa sisäiseen oikeuteen liittyviä lakiasiainpalveluja.

               DK: Lakiasiainpalvelujen tarjoaminen asianajajan (”advokat”) nimikkeellä tai millä tahansa muulla vastaavalla nimikkeellä sekä edustaminen tuomioistuimissa on varattu asianajajille, joilla on tanskalainen toimilupa. EU- ja ETA-valtioiden sekä Sveitsin asianajajat voivat harjoittaa ammattiaan lähtömaansa nimikkeellä.

               Lakiasiaintoimiston osakkaita voivat olla ainoastaan asianajajat, jotka toimivat aktiivisesti asianajajina kyseisessä yrityksessä tai sen emo- tai tytäryrityksessä, sekä muut kyseisen yrityksen tai muun Tanskassa rekisteröidyn lakiasiaintoimiston työntekijät, anotun kuitenkaan rajoittamatta syrjimätöntä oikeudellista muotoa koskevaa EU:n varaumaa. Yrityksen muut työntekijät voivat omistaa yhteensä alle 10 prosenttia osakkeista ja äänioikeuksista, minkä lisäksi osakkuus edellyttää, että he läpäisevät tutkinnon, joka koskee asianajajan ammatin harjoittamisen kannalta erityisen tärkeitä sääntöjä.

               Hallintoneuvoston jäseniä voivat olla ainoastaan asianajajat, jotka toimivat aktiivisesti asianajajina kyseisessä yrityksessä tai sen emo- tai tytäryrityksessä, sekä muut osakkeenomistajat ja työntekijöiden edustajat. Hallintoneuvoston jäsenten enemmistön on oltava asianajajia, jotka toimivat aktiivisesti asianajajina kyseisessä yrityksessä tai sen emo- tai tytäryrityksessä. Lakiasiaintoimiston johtajana voivat toimia ainoastaan asianajajat, jotka toimivat aktiivisesti asianajajina kyseisessä yrityksessä tai sen emo- tai tytäryrityksessä, sekä muut osakkeenomistajat, jotka ovat läpäisseet edellä mainitun tutkinnon.

               EE: Vaatimuksena on asuinpaikka (kaupallinen läsnäolo).

               EL: Edellytyksenä on ETA-valtion tai Sveitsin kansalaisuus ja asuinpaikka (kaupallinen läsnäolo).

               ES: Edellytyksenä on ETA-valtion tai Sveitsin kansalaisuus. Toimivaltaiset viranomaiset voivat myöntää kansalaisuutta koskevia poikkeuksia.

               FI: Ammattinimikkeen ”asianajaja” (tai ruotsiksi ”advokat”) käyttö edellyttää asuinpaikkaa ETA-valtiossa tai Sveitsissä ja asianajajaliiton jäsenyyttä. Lakiasiainpalveluja voi tarjota myös asianajajaliittoon kuulumaton henkilö.

               FR: Asianajajaliiton täysjäsenyys edellyttää asuinpaikkaa tai sijoittautumista ETA:n alueelle, mikä on tarpeen lakiasiainpalvelujen harjoittamista varten, sanotun kuitenkaan rajoittamatta syrjimätöntä oikeudellista muotoa koskevaa EU:n varaumaa. Lakiasiaintoimistossa osakeomistukseen ja äänioikeuksiin voidaan soveltaa osapuolten ammattitoimintaan liittyviä määrällisiä rajoituksia. Edustamiseen ”Cour de Cassation”- ja ”Conseil d'Etat” -oikeusistuimissa sovelletaan kiintiöitä, ja ne on varattu Ranskan ja EU:n kansalaisille.

               Kaikkien asianajajien osalta edellytetään, että yritys on perustettu jonkin Ranskan lainsäädännössä syrjimättömästi hyväksytyn oikeudellisen muodon mukaisesti: SCP (société civile professionnelle), SEL (société d’exercice libéral), SEP (société en participation), SARL (société à responsabilité limitée), SAS (société par actions simplifiée), SA (société anonyme), SPE (société pluriprofessionnelle d'exercice) ja tietyin edellytyksin ”association”. Vakituinen ammatinharjoittaminen edellyttää asuinpaikkaa tai sijoittautumista ETA-valtiossa.

               HR: Edellytyksenä on Euroopan unionin kansalaisuus.

               HU: Edellytyksenä on ETA-valtion tai Sveitsin kansalaisuus ja asuinpaikka (kaupallinen läsnäolo).

               LT: (koskee myös suosituimmuuskohtelua) Edellytyksenä on ETA-valtion tai Sveitsin kansalaisuus ja asuinpaikka (kaupallinen läsnäolo).

               Ulkomaiden asianajajat voivat toimia asianajajina tuomioistuimessa ainoastaan kansainvälisten sopimusten mukaisesti, mukaan lukien erityismääräykset edustuksesta tuomioistuimissa. Edustaminen tuomioistuimissa edellyttää asianajajaliiton täysjäsenyyttä.

               LU (koskee myös suosituimmuuskohtelua): Edellytyksenä on ETA-valtion tai Sveitsin kansalaisuus ja asuinpaikka (kaupallinen läsnäolo). Asianajajaliiton neuvosto voi poiketa ulkomaan kansalaista koskevasta kansalaisuusvaatimuksesta vastavuoroisuuden perusteella.

               LV [(koskee myös suosituimmuuskohtelua)]: Edellytyksenä on ETA-valtion tai Sveitsin kansalaisuus. Ulkomaiset asianajajat voivat toimia asianajajina tuomioistuimessa ainoastaan vastavuoroista oikeusapua koskevien kahdenvälisten sopimusten mukaisesti.

               Euroopan unionin tai ulkomaisten asianajajien osalta on olemassa erityisvaatimuksia. Esimerkiksi osallistuminen rikosoikeudenkäynteihin on sallittua ainoastaan yhteistyössä Latvian valantehneiden asianajajien liittoon kuuluvan asianajajan kanssa.

               MT: Edellytyksenä on ETA-valtion tai Sveitsin kansalaisuus ja asuinpaikka (kaupallinen läsnäolo).

               NL: Ainoastaan Alankomaiden rekisteriin merkityt, paikallisen toimiluvan saaneet asianajajat voivat käyttää nimikettä ”asianajaja”. Nimikkeen ”asianajaja” käyttämisen sijaan (ei-rekisteröityjen) ulkomaisten asianajajien on mainittava oman lainkäyttöalueensa ammattialajärjestö Alankomaissa tapahtuvaa toimintaansa varten.

               PT (koskee myös suosituimmuuskohtelua): Vaatimuksena on asuinpaikka (kaupallinen läsnäolo). Edustaminen tuomioistuimissa edellyttää asianajajaliiton täysjäsenyyttä. Ulkomaalaiset, joilla on Portugalin jonkin oikeustieteellisen tiedekunnan myöntämä tutkintotodistus, voivat rekisteröityä Portugalin asianajajaliittoon (Ordem dos Advogados) samoin ehdoin kuin Portugalin kansalaiset, jos heidän maassaan myönnetään vastavuoroinen kohtelu Portugalin kansalaisille.

               Muut ulkomaalaiset, joilla on oikeustieteen korkeakoulututkinto, jonka jokin Portugalin oikeustieteellinen tiedekunta on tunnustanut, voivat rekisteröityä asianajajaliiton jäseniksi edellyttäen, että he suorittavat vaaditun koulutuksen ja läpäisevät lopullisen arviointi- ja hyväksymistutkinnon. Vain sellaiset lakiasiainyritykset, joiden osakepääoma on yksinomaan Portugalin asianajajaliittoon hyväksyttyjen asianajajien omistuksessa, voivat harjoittaa toimintaa Portugalissa.

               RO: Ulkomainen asianajaja ei saa esittää kirjallisia tai suullisia päätelmiä tuomioistuimessa tai muissa lainkäyttöelimissä, kansainvälisiä välimiesmenettelyjä lukuun ottamatta.

               SE: (koskee myös suosituimmuuskohtelua) Asianajajaliiton jäsenyys ja nimikkeen ”advokat” käyttö edellyttävät asuinpaikkaa ETA-valtiossa tai Sveitsissä. Ruotsin asianajajaliiton hallitus voi myöntää poikkeuksia. Asianajajaliiton jäsenyys ei ole edellytys Ruotsin oikeuden harjoittamiselle.

               Ruotsin asianajajaliiton jäsenen voi palkata vain asianajajaliiton jäsen tai yritys, joka harjoittaa asianajajaliiton jäsenen liiketoimintaa, sanotun kuitenkaan rajoittamatta syrjimätöntä oikeudellista muotoa koskevaa EU:n varaumaa. Asianajajaliiton jäsenen voi kuitenkin palkata ulkomainen asianajotoimintaa harjoittava yritys, jos kyseisellä yrityksellä on kotipaikka ETA-valtiossa tai Sveitsin valaliitossa. Ruotsin asianajajaliiton jäsen voi olla myös Euroopan unionin ulkopuolisen lakiasiaintoimiston palveluksessa, jollei Ruotsin asianajajaliiton hallituksen vahvistamasta poikkeuksesta muuta johdu.

               Yrityksen tai henkilöyhtiön muodossa toimintaansa harjoittavilla Ruotsin asianajajaliiton jäsenillä ei saa olla muita tehtäviä, eivätkä he saa harjoittaa muuta liiketoimintaa kuin asianajajan ammattia. Yhteistyö muiden asianajoyritysten kanssa on sallittua, mutta yhteistyö ulkomaisten yritysten kanssa edellyttää Ruotsin asianajajaliiton hallituksen lupaa. Vain asianajajaliiton jäsen voi suoraan tai epäsuoraan taikka yrityksen kautta toimia asianajajana, omistaa yrityksen osakkeita tai olla yhtiökumppani. Vain asianajajaliiton jäsen voi olla yrityksen tai henkilöyhtiön hallituksen jäsen tai varajäsen tai toimitusjohtaja taikka valtuutettu allekirjoittaja tai sihteeri.

               SI: (koskee myös suosituimmuuskohtelua) Asiakkaiden edustaminen tuomioistuimessa maksua vastaan edellyttää kaupallista läsnäoloa Slovenian tasavallassa. Ulkomainen asianajaja, jolla on oikeus harjoittaa lakimiehen ammattia oman lainkäyttöalueen oikeuden osalta, voi harjoittaa lakiasiainpalveluja tai lakimiehen ammattia asianajajalain 34a §:n mukaisesti, kunhan tosiasiallisen vastavuoroisuuden edellytys täyttyy.

               Slovenian asianajajaliiton hyväksymien asianajajien kaupallinen läsnäolo voidaan toteuttaa ainoastaan yksityisenä elinkeinonharjoittajana taikka lakiasiain rajavastuuyhtiönä (henkilöyhtiö) tai rajattoman vastuun yhtiönä (henkilöyhtiö), sanotun kuitenkaan rajoittamatta syrjimätöntä oikeudellista muotoa koskevaa EU:n varaumaa. Lakiasiainyrityksen toiminta on rajoitettu lainopillisten palvelujen harjoittamiseen. Vain asianajajat voivat olla lakiasiaintoimiston osakkaita.

               SK: (koskee myös suosituimmuuskohtelua) Vastaanottavan lainkäyttöalueen (Euroopan unionin ja jäsenvaltioiden) oikeuteen liittyvien lakiasiainpalvelujen tarjoamisen, mukaan luettuna edustaminen tuomioistuimissa, osalta edellytetään ETA-valtion kansalaisuutta ja asuinpaikkaa (kaupallinen läsnäolo). EU:n ulkopuolisten maiden asianajajien osalta edellytetään tosiasiallista vastavuoroisuutta.

               Toimenpiteet:

               EU: Euroopan parlamentin ja neuvoston asetus (EU) N:o 2017/1001, annettu 14 päivänä kesäkuuta 2017, Euroopan unionin tavaramerkistä, 120 artikla; Neuvoston asetus (EY) N:o 6/2002, annettu 12 päivänä joulukuuta 2001, yhteisömallista, 78 artikla.

               AT: Rechtsanwaltsordnung (asianajajalaki) – RAO, RGBl. nro 96/1868, 1 ja 21c §.

               BE: Belgian oikeudenkäyntilaki (428–508 §), Kuninkaan asetus, annettu 24 päivänä elokuuta 1970.

               BG: Asianajajalaki, Sovittelulaki ja Laki notaareista ja notaaritoiminnasta.

               CY: Asianajajalaki (2 luku), sellaisena kuin se on muutettuna.

               CZ: Laki nro 85/1996 Kok., Laki lainopillisista ammateista.

               DE: Bundesrechtsanwaltsordnung (BRAO) (liittovaltion asianajajalaki), 59e, 59f ja 206 §;

               Gesetz über die Tätigkeit europäischer Rechtsanwälte in Deutschland (EuRAG), Rechtsdienstleistungsgesetz (RDG), 10 §.

               DK: Retsplejeloven (Oikeudenkäymislaki) 12 ja 13 luku (konsolidoitu laki No. 1284, annettu 14 päivänä marraskuuta 2018).

               EE: Advokatuuriseadus (asianajajaliittolaki), Tsiviilkohtumenetluse seadustik (siviiliprosessilaki), Halduskohtumenetluse seadus (hallintotuomioistuinprosessilaki), Kriminaalmenetluse seadustik (rikosprosessilaki) ja Väärteomenetluse seadustik (rikkomusprosessilaki).

               EL: Uusi asianajajalaki nro 4194/2013.

               ES: Estatuto General de la Abogacía Española, aprobado por Real Decreto 658/2001, 13.1a §.

               FI: Laki asianajajista 496/1958, 1 ja 3 § ja Oikeudenkäymiskaari 4/1734.

               FR: Loi 71-1130 du 31 décembre 1971, Loi 90- 1259 du 31 décembre 1990, décret 91-1197 du 27 novembre 1991, and Ordonnance du 10 septembre 1817 modifiée.

               HR: Laki lainopillisista ammateista (OG 9/94, 117/08, 75/09, 18/11).

               HU: Laki LXXVIII/2017 asianajajan ammatin harjoittamisesta.

               LT: Liettuan tasavallan laki nro IX-2066 asianajajaliitosta, annettu 18 päivänä maaliskuuta 2004, sellaisena kuin se on viimeksi muutettuna 12 päivänä joulukuuta 2017 annetulla lailla nro XIII-571.

               LU: Laki, annettu 16 päivänä joulukuuta 2011, asianajajan ammatista 10 päivänä elokuuta 1991 annetun lain muuttamisesta.

               LV: Rikosprosessilaki, 79 §, ja Latvian tasavallan asianajajalaki, 4 §.

               MT: Code of Organisation and Civil Procedure (laki riita-asioiden oikeudenkäyntijärjestyksestä), 12 luku.

               NL: Advocatenwet (asianajajalaki).

               PT: Laki 145/2015, 9 set., alterada p/ Lei 23/2020, 6 jul. (art.º 194 substituído p/ art.º 201.º; e art.º 203.º substituído p/ art.º 213.º).

               Portugalin asianajajaliiton perussääntö (Estatuto da Ordem dos Advogados) ja asetus 229/2004, 5 ja 7–9 §,

               Asetus 88/2003, 77 ja 102 §,

               Toimistoasianajajaliiton säännöstö (Estatuto da Câmara dos Solicitadores), sellaisena kuin se on muutettuna laeilla 49/2004 ja lain 154/2015 14 §:llä; lailla 14/2006 ja asetuksella N:o 226/2008, sellaisena kuin se on muutettuna 26 päivänä kesäkuuta 2013 annetulla lailla 41/2013;

               Laki 78/2001, 31 §:n 4 kohta, Alterada p/ Lei 54/2013, 31 jul.;

               Perhe- ja työasioiden sovittelua koskeva määräys (Ordinance 282/2010), alterada p/ Portaria 283/2018, 19 out;

               Rikossovittelulaki 21/2007, 12 §,

               Laki 22/2013, 26 fev., alterada p/ Lei 17/2017, 16 maio, alterada pelo Decreto-Lei 52/2019, 17 abril.

               RO: Asianajajalaki,

               Sovittelulaki ja ja

               Laki notaareista ja notaaritoiminnasta.

               SE: Rättegångsbalken (Ruotsin oikeudenkäymiskaari) (1942:740) ja Ruotsin asianajajaliiton käytännesäännöt, hyväksytty 29 päivänä elokuuta 2008.

               SI: Zakon o odvetništvu (Neuradno prečiščeno besedilo-ZOdv-NPB2 Državnega Zbora RS z dne 21.5.2009 (asianajajalaki), Slovenian parlamentin laatima epävirallinen konsolidoitu teksti, 21 päivänä toukokuuta 2009).

               SK: Asianajolaki 586/2003, 2 ja 12 §.

               Sijoitusten vapauttaminen – Markkinoille pääsy, Kansallinen kohtelu:

               PL: Ulkomaiset asianajajat voivat sijoittautua ainoastaan rekisteröidyn henkilöyhtiön, kommandiittiyhtiön tai kommandiittiosakeyhtiön muodossa.

               Toimenpiteet:

               PL: Laki ulkomaisten asianajajien tarjoamasta oikeusavusta Puolan tasavallassa, annettu 5 päivänä heinäkuuta 2002, 19 §.

               Rajat ylittävä palvelujen kauppa – Markkinoille pääsy:

               IE, IT: Vastaanottavan lainkäyttöalueen oikeuteen liittyvien lakiasiainpalvelujen tarjoamisen, mukaan luettuna edustaminen tuomioistuimissa, osalta edellytetään asuinpaikkaa (kaupallinen läsnäolo).

               Toimenpiteet:

               IE: Solicitors Acts 1954–2011 (asianajajalait vuosilta 1954–2011).

               IT: Kuninkaan asetus 1578/1933, 17 §, Laki lainopillisista ammateista.

               b) Patenttiasiamiehet, teollisoikeusasiamiehet, teollis- ja tekijänoikeusasiamiehet (CPC 879 osittain sekä 861 ja 8613)

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Paikallinen läsnäolo:

               BG ja CY: Patenttiasiamiehen toiminnan harjoittaminen edellyttää ETA-valtion tai Sveitsin kansalaisuutta. CY, edellytetään asuinpaikkaa.

               DE: Asianajajaliiton jäsenyys voidaan myöntää vain patenttilakimiehille, joilla on Saksassa suoritettu tutkinto. Heillä on tällöin oikeus tarjota Saksan sisäistä oikeutta koskevia patenttiasiamiespalveluja. Ulkomaiset patenttilakimiehet voivat tarjota ulkomaiseen oikeuteen perustuvia lakiasiainpalveluja osoittamalla asiantuntemuksensa. Lakiasiainpalvelujen tarjoaminen Saksassa edellyttää rekisteröintiä. Ulkomaiset (joilla on muualla kuin ETA-valtiossa tai Sveitsissä suoritettu tutkinto) patenttilakimiehet eivät saa perustaa yritystä yhdessä kansallisten patenttilakimiesten kanssa.

               Ulkomaiset (muut kuin ETA-valtion ja Sveitsin) patenttilakimiehet voivat toteuttaa kaupallisen läsnäolonsa ainoastaan yhtiömuodossa Patentanwalts-GmbH tai Patentanwalt-AG, ja he voivat hankkia ainoastaan vähemmistöosuuden.

               EE: Patenttiasiamiehen toiminnan harjoittaminen edellyttää Viron tai EU:n kansalaisuutta ja pysyvää asuinpaikkaa.

               ES ja PT: Teollisoikeusasiamiehen toiminnan harjoittaminen edellyttää ETA-valtion kansalaisuutta.

               FR: Teollisoikeusasiamiehen toiminnan harjoittaminen edellyttää sijoittautumista tai asuinpaikkaa ETA-valtiossa. Luonnollisilta henkilöiltä edellytetään ETA-valtion kansalaisuutta. Asiakkaan edustaminen kansallisessa teollisoikeuksien virastossa edellyttää sijoittautumista ETA-valtioon. Palvelujen tarjoaminen edellyttää, että yrityksen oikeudellinen muoto on SCP (société civile professionnelle) tai SEL (société d’exercice libéral) tai tietyin edellytyksin mikä tahansa muu oikeudellinen muoto. Oikeudellisesta muodosta riippumatta yli puolet osakkeista ja äänioikeuksista on oltava ETA:n kansalaisia olevien ammattihenkilöiden omistuksessa. Lakiasiaintoimistot voivat tarjota teollisoikeusasiamiehen palveluja (ks. lakiasiainpalveluja koskeva varauma).

               Rajat ylittävä palvelujen kauppa – Paikallinen läsnäolo:

               FI ja HU: Patenttiasiamiehen toiminnan harjoittaminen edellyttää asuinpaikkaa ETA-valtiossa.

               SI: Rekisteröityjen oikeuksien (patentit, tavaramerkit ja mallisuoja) haltijalla tai hakijalla on oltava asuinpaikka Sloveniassa. Vaihtoehtoisesti vaaditaan Sloveniassa rekisteröity patenttiasiamies tai tavaramerkki- ja malliasiamies, jonka päätarkoituksena on suorittaa esimerkiksi menettelyihin ja ilmoituksiin liittyviä palveluja.

               Toimenpiteet:

               BG: Asetus teollis- ja tekijänoikeuksia koskevista edustajista, 4 §.

               CY: Asianajajalaki (2 luku), sellaisena kuin se on muutettuna.

               DE: Patentanwaltsordnung (PAO).

               EE: Patendivoliniku seadus (patenttiasiamieslaki) § 2 (14).

               ES: Ley 11/1986, de 20 de marzo, de Patentes de Invención y Modelos de utilidad, 155–157 §.

               FI: Tavaramerkkilaki 7/1964,

               Laki auktorisoiduista teollisoikeusasiamiehistä 22/2014; ja

               Laki kasvinjalostajanoikeudesta 1279/2009; ja Mallioikeuslaki 221/1971.

               FR: Code de la propriété intellectuelle

               HU: Laki XXXII patenttiasiamiehistä vuodelta 1995.

               PT: Asetus 15/95, sellaisena kuin se on muutettuna lailla 17/2010, määräyksen (portaria) 1200/2010 5 artiklalla ja määräyksellä (portaria) 239/2013, ja Laki 9/2009.

               SI: Zakon o industrijski lastnini (Laki teollisoikeuksista), Uradni list RS, št. 51/06 – uradno prečiščeno besedilo in 100/13 (Slovenian tasavallan virallinen lehti nro 51/06 – virallinen konsolidoitu teksti ja 100/13).

               Sijoitusten vapauttaminen – Kansallinen kohtelu ja Rajat ylittävä palvelujen kauppa – Kansallinen kohtelu, Paikallinen läsnäolo:

               IE: Sijoittautuminen edellyttää, että vähintään yksi yrityksen johtajista, osakkaista, päälliköistä tai työntekijöistä rekisteröidään Irlannissa patenttiasiamieheksi tai teollis- ja tekijänoikeusasiamieheksi. Rajat ylittävä toiminta edellyttää ETA-valtion kansalaisuutta, kaupallista läsnäoloa ja päätoimipaikkaa ETA-valtiossa sekä ETA-valtion lainsäädännön mukaista pätevyyttä.

               Toimenpiteet:

               IE: Trade Marks Act 1996 (tavaramerkkilaki vuodelta 1996), sellaisena kuin se on muutettuna, 85 ja 86 §.

               Trade Marks Rules 1996 (tavaramerkkisäännöt vuodelta 1996), säännöt 51, 51A ja 51B. Patent Act 1992 (patenttilaki vuodelta 1992), sellaisena kuin se on muutettuna, 106 ja 107 §; ja patenttiasiamiessäännöt S.I 580 vuodelta 2015).

               c)
                     Laskentatoimen palvelut ja kirjanpidon palvelut (CPC 8621 muut kuin tilintarkastuspalvelut, 86213, 86219, 86220)

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Paikallinen läsnäolo:

               AT: Kotimaansa lainsäädännön nojalla pätevöityneiden ulkomaisten tilinpitäjien ja kirjanpitäjien pääomaosuus ja äänioikeus itävaltalaisessa yrityksessä ei saa ylittää 25:tä prosenttia. Palveluntarjoajalla on oltava toimisto tai toimipaikka ETA-valtiossa (CPC 862).

               FR: Edellytetään sijoittautumista tai asuinpaikkaa. Palvelujen tarjoaminen edellyttää, että yrityksen oikeudellinen muoto on mikä tahansa muu kuin SNC (Société en nom collectif) ja SCS (Société en commandite simple). Erityisiä ehtoja sovelletaan, jos oikeudellinen muoto on SEL (sociétés d’exercice libéral), AGC (Association de gestion et comptabilité) tai SPE (Société pluri-professionnelle d’exercice). (CPC 86213, 86219, 86220).

               IT: Asuinpaikka tai yrityksen kotipaikka on edellytys ammattirekisteriin merkitsemiselle, mikä on puolestaan vaatimuksena laskentatoimen palvelujen ja kirjanpitopalvelujen tarjoamiselle (CPC 86213, 86219 ja 86220).

               PT: (koskee myös suosituimmuuskohtelua): Asuinpaikka tai yrityksen kotipaikka on edellytys sertifioitujen tilintarkastajien ammattirekisteriin (Ordem dos Contabilistas Certificados) merkitsemiselle, mikä on puolestaan vaatimuksena kirjanpitopalvelujen tarjoamiselle, edellyttäen että Portugalin kansalaisiin sovelletaan vastavuoroista kohtelua.

               Toimenpiteet:

               AT: Wirtschaftstreuhandberufsgesetz (laki tilintarkastajista ja tilintarkastajan ammatista, BGBl.

               I Nr. 58/1999), 12, 65, 67 ja 68 (1) 4 §; ja

               Bilanzbuchhaltungsgesetz (BibuG), BGBL. I Nr. 191/2013, 7, 11 ja 28 §.

               FR: Ordonnance 45-2138 du 19 septembre 1945.

               IT: Asetus 139/2005 Laki 248/2006.

               PT: Lakiasetus N:o 452/99, sellaisena kuin se on muutettuna 7 päivänä syyskuuta 2015 annetulla lailla N:o 139/2015.

               Sijoitusten vapauttaminen – Markkinoille pääsy ja Rajat ylittävä palvelujen kauppa – Markkinoille pääsy:

               CY: Pääsy on sallittu vain luonnollisille henkilöille. Toimilupa myönnetään taloudellisen tarveharkinnan perusteella. Pääasialliset arviointiperusteet: osa-alan työllisyystilanne. Luonnollisten henkilöiden väliset ammatilliset kumppanuudet (henkilöyhtiöt) sallitaan.

               Toimenpiteet:

               CY: Laki tilintarkastajista vuodelta 2017 (Laki 53(I)/2017).

               Rajat ylittävä palvelujen kauppa – Paikallinen läsnäolo:

               SI: Laskentatoimen palvelujen ja kirjanpitopalvelujen tarjoaminen edellyttää sijoittautumista Euroopan unioniin (CPC 86213, 86219 ja 86220).

               Toimenpiteet:

               SI: Laki palveluista sisämarkkinoilla, Slovenian tasavallan virallinen lehti nro 21/10.

               d)
                     Tilintarkastuspalvelut (CPC 86211 ja 86212, muut kuin laskentatoimen palvelut ja kirjanpitopalvelut)

               Sijoitusten vapauttaminen – Kansallinen kohtelu, Suosituimmuuskohtelu ja Rajat ylittävä palvelujen kauppa – Kansallinen kohtelu, Suosituimmuuskohtelu:

               EU: Lakisääteisten tilintarkastuspalvelujen tarjoaminen edellyttää hyväksyntää jäsenvaltion toimivaltaisilta viranomaisilta, jotka voivat tunnustaa Yhdistyneen kuningaskunnan tai minkä tahansa muun kolmannen maan kansalaisen pätevyyden vastaavuuden vastavuoroisuuden perusteella (CPC 8621).

               Toimenpiteet:

               EU: Euroopan parlamentin ja neuvoston direktiivi 2013/34/EU, annettu 26 päivänä kesäkuuta 2013, tietyntyyppisten yritysten vuositilinpäätöksistä, konsernitilinpäätöksistä ja niihin liittyvistä kertomuksista, Euroopan parlamentin ja neuvoston direktiivin 2006/43/EY muuttamisesta ja neuvoston direktiivien 78/660/ETY ja 83/349/ETY kumoamisesta; ja direktiivi 2006/43/EY tilinpäätösten ja konsolidoitujen tilinpäätösten lakisääteisestä tilintarkastuksesta.

               Sijoitusten vapauttaminen – Markkinoille pääsy:

               BG: Oikeudellista muotoa koskevia syrjimättömiä vaatimuksia saatetaan soveltaa.

               Toimenpiteet:

               BG: Laki riippumattomasta tilintarkastuksesta.

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Paikallinen läsnäolo:

               AT: Kotimaansa lainsäädännön nojalla pätevöityneiden ulkomaisten tilintarkastajien pääomaosuus ja äänioikeus itävaltalaisessa yrityksessä ei saa ylittää 25:tä prosenttia. Palveluntarjoajalla on oltava toimisto tai toimipaikka ETA-valtiossa.

               Toimenpiteet:

               AT: Wirtschaftstreuhandberufsgesetz (laki tilintarkastajista ja tilintarkastajan ammatista, BGBl.

               I Nr. 58/1999), 12, 65, 67 ja 68 (1) 4 §;

               Sijoitusten vapauttaminen – Markkinoille pääsy ja Rajat ylittävä palvelujen kauppa – Paikallinen läsnäolo:

               DK: Lakisääteisiä tilintarkastuksia koskevien palvelujen tarjoaminen edellyttää hyväksymistä tilintarkastajana Tanskassa. Hyväksyntä edellyttää asuinpaikkaa jossakin ETAn jäsenvaltiossa. Hyväksyttyjen tilintarkastusyhteisöjen tai tilintarkastajien osalta ja muiden kuin hyväksyttyjen tilintarkastusyhteisöjen osalta äänioikeus ei saa ylittää 10:tä prosenttia äänioikeudesta perustamissopimuksen 54 artiklan 3 kohdan g alakohdan nojalla tilinpäätösten ja konsolidoitujen tilinpäätösten lakisääteisestä tilintarkastuksesta 17 päivänä toukokuuta 2006 annetun Euroopan parlamentin ja neuvoston direktiivin 2006/43/EY täytäntöönpanosta annetun asetuksen mukaisesti.

               FR: (koskee myös suosituimmuuskohtelua): Lakisääteiset tilintarkastukset: edellytetään sijoittautumista tai asuinpaikkaa. Yhdistyneen kuningaskunnan kansalaiset voivat tarjota lakisääteisiä tilintarkastuspalveluja Ranskassa vastavuoroisuuden perusteella. Tarjoaminen missä tahansa yhtiömuodossa, lukuun ottamatta niitä, joissa osakkaita pidetään elinkeinonharjoittajina (”commerçants”), kuten SNC (Société en nom collectif) ja SCS (Société en commandite single).

               PL: Tilintarkastuspalvelujen tarjoaminen edellyttää sijoittautumista Euroopan unioniin.

               Sovelletaan oikeudellista muotoa koskevia vaatimuksia.

               Toimenpiteet:

               DK: Revisorloven (Tanskan laki hyväksytyistä tilintarkastajista ja tilintarkastusyhteisöistä), laki nro 1287, annettu 20 päivänä marraskuuta 2018.

               FR: Code de commerce

               PL: Laki lakisääteisistä tilintarkastajista, tilintarkastusyhteisöistä ja julkisesta valvonnasta, annettu 11 päivänä toukokuuta 2017, Puolan virallinen lehti nro vuodelta 2017, kohta 1089.

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Markkinoille pääsy, Kansallinen kohtelu:

               CY: Pääsy on sallittu vain luonnollisille henkilöille. Toimilupa myönnetään taloudellisen tarveharkinnan perusteella. Pääasialliset arviointiperusteet: osa-alan työllisyystilanne. Luonnollisten henkilöiden väliset ammatilliset kumppanuudet (henkilöyhtiöt) sallitaan.

               SK: Vain yritykset, joiden pääomaosuudesta ja äänioikeudesta vähintään 60 prosenttia on varattu Slovakian tai jäsenvaltion kansalaisille, voivat saada luvan tehdä tilintarkastuksia Slovakiassa.

               Toimenpiteet:

               CY: Laki tilintarkastajista vuodelta 2017 (Laki 53(I)/2017).

               SK: Laki nro 423/2015 lakisääteisestä tilintarkastuksesta.

               Sijoitusten vapauttaminen – Markkinoille pääsy ja Rajat ylittävä palvelujen kauppa – Kansallinen kohtelu, Paikallinen läsnäolo:

               DE: Tilintarkastusyritykset (”Wirtschaftsprüfungsgesellschaften”) voivat toimia ainoastaan oikeudellisissa muodoissa, jotka ovat hyväksyttäviä ETA-alueella. Avoimet yhtiöt ja kaupalliset kommandiittiyhtiöt voidaan tunnustaa ”Wirtschaftsprüfungsgesellschaft”-yrityksiksi, jos ne on merkitty kaupparekisteriin kauppaa käyviksi henkilöyhtiöiksi niiden omaisuudenhoitotoimintojen perusteella, WPO, 27 §. Kolmansien maiden tilintarkastajat, jotka on rekisteröity WPO:n 134 §:n mukaisesti, voivat tehdä sellaisten unionin ulkopuolella päätoimipaikkaa pitävien yritysten vuotuisten tilinpäätösten lakisääteiset tarkastukset tai konsolidoidut tilinpäätökset, joiden siirtokelpoiset arvopaperit ovat kaupankäynnin kohteena säännellyillä markkinoilla.

               Toimenpiteet:

               DE: Handelsgesetzbuch (HGB; Kauppalaki);

               Gesetz über eine Berufsordnung der Wirtschaftsprüfer (Wirtschaftsprüferordnung - WPO; Laki tilintarkastajista).

               Sijoitusten vapauttaminen – Kansallinen kohtelu ja Rajat ylittävä palvelujen kauppa – Kansallinen kohtelu:

               ES: Lakisääteisen tilintarkastajan on oltava jäsenvaltion kansalainen. Tätä varaumaa ei sovelleta Espanjan säännellyillä markkinoilla listattujen Euroopan unionin ulkopuolisten maiden yritysten tilintarkastuksiin.

               Toimenpiteet:

               ES: Ley 22/2015, de 20 de julio, de Auditoría de Cuentas (uusi tilintarkastuslaki 22/2015, annettu 20 päivänä heinäkuuta 2015).

               Sijoitusten vapauttaminen – Markkinoille pääsy, Kansallinen kohtelu:

               EE: Sovelletaan oikeudellista muotoa koskevia vaatimuksia. Tilintarkastusyhteisön osakkeiden edustamista äänistä enemmistön on oltava valantehneillä tilintarkastajilla, jotka ovat ETAn jäsenvaltion toimivaltaisen viranomaisen valvonnassa ja jotka ovat hankkineet pätevyytensä ETAn jäsenvaltiossa, tai tilintarkastusyhteisöillä. Tilintarkastusyhteisöä lain nojalla edustavista henkilöistä vähintään kolmen neljäsosan on täytynyt hankkia pätevyytensä jossakin ETAn jäsenvaltiossa.

               Toimenpiteet:

               EE: Laki tilintarkastajien toiminnasta (Audiitortegevuse seadus) 76–77 §

               Sijoitusten vapauttaminen – Kansallinen kohtelu, Suosituimmuuskohtelu ja Rajat ylittävä palvelujen kauppa – Paikallinen läsnäolo:

               SI: Vaatimuksena on kaupallinen läsnäolo. Kolmannen maan tilintarkastusyhteisö voi olla osakkeenomistaja slovenialaisessa tilintarkastusyrityksessä tai muodostaa henkilöyhtiön tällaisen yrityksen kanssa, jos sen kolmannen maan lainsäädännön mukaan, jossa tilintarkastusyhteisö on perustettu, slovenialaiset tilintarkastusyritykset voivat olla osakkeenomistajia kyseisen maan tilintarkastusyhteisössä tai muodostaa henkilöyhtiön tällaisen yhteisön kanssa (vastavuoroisuusvaatimus).

               Toimenpiteet:

               SI: Tilintarkastuslaki (ZRev-2), Slovenian tasavallan virallinen lehti nro 65/2008 (sellaisena kuin se on viimeksi muutettuna nro 84/18); ja Yhtiölaki (ZGD-1), Slovenian tasavallan virallinen lehti nro 42/2006 (sellaisena kuin se on viimeksi muutettuna nro 22/19 – ZPosS).

               Rajat ylittävä palvelujen kauppa – Paikallinen läsnäolo:

               BE: Vaatimuksena on Belgiaan sijoittautuminen. Ammatinharjoittamisen ja siihen liittyvien asiakirjojen ja kirjeenvaihdon säilyttämisen on tapahduttava Belgiassa, ja sijoittautuneella yrityksellä on oltava vähintään yksi hallinto- tai johtohenkilö, joka on hyväksytty toimimaan tilintarkastajana.

               FI: Vähintään yhdellä suomalaisen osakeyhtiön ja sellaisten yhtiöiden, joilla on velvollisuus suorittaa tilintarkastus, tilintarkastajalla on oltava asuinpaikka ETA-valtiossa. Tilintarkastajan on oltava paikallisesti hyväksytty tilintarkastaja tai paikallisesti hyväksytty tilintarkastusyhteisö.

               HR: Tilintarkastuspalveluja voivat tarjota ainoastaan Kroatiaan sijoittautuneet oikeushenkilöt tai Kroatiassa asuvat luonnolliset henkilöt.

               IT: Luonnollisten henkilöiden suorittamien tilintarkastuspalvelujen tarjoaminen edellyttää asuinpaikkaa Italiassa.

               LT: Tilintarkastuspalvelujen tarjoaminen edellyttää sijoittautumista ETA-valtioon.

               SE: Ainoastaan Ruotsissa hyväksytyt tilintarkastajat ja Ruotsissa rekisteröidyt tilintarkastusyritykset voivat tarjota lakisääteisiä tilintarkastuksia koskevia palveluja. Asuinpaikkaa ETA-valtiossa edellytetään. Nimikkeitä ”hyväksytty tilintarkastaja” ja ”valtuutettu tilintarkastaja” saavat käyttää ainoastaan tilintarkastajat, joille on annettu hyväksyntä tai valtuutus Ruotsissa. Sellaisten taloudellisten yhteenliittymien ja tiettyjen muiden yritysten tilintarkastajilla, jotka eivät ole hyväksyttyjä tai valtuutettuja kirjanpitäjiä, on oltava asuinpaikka ETA-valtiossa, jollei hallitus tai hallituksen nimeämä viranomainen muuta salli erityistapauksissa.

               Toimenpiteet:

               BE: Laki yritystilintarkastajien instituutin perustamisesta ja yritystilintarkastajien ammatin julkisen valvonnan järjestämisestä, annettu 22 päivänä heinäkuuta 1953, yhteensovitettu 30 päivänä huhtikuuta 2007.

               (Laki tilintarkastajista).

               FI: Tilintarkastuslaki 459/2007 ja alakohtaiset lait, joissa edellytetään paikallisesti toimiluvan saaneiden tilintarkastajien käyttöä.

               HR: Tilintarkastuslaki (OG 146/05, 139/08, 144/12), 3 §.

               IT: Asetus 58/1998, 155, 158 ja 161 §;

               Tasavallan presidentin asetus 99/1998 ja Asetus 39/2010, 2 §.

               LT: Tilintarkastuslaki nro VIII -1227, annettu 15 päivänä kesäkuuta 1999 (uusi toisinto nro X1676, annettu 3 päivänä heinäkuuta 2008).

               SE: Revisorslagen (tilintarkastajalaki) (2001:883),

               Revisionslag (tilintarkastuslaki) (1999:1079),

               Aktiebolagslagen (osakeyhtiölaki) (2005:551),

               Lag om ekonomiska föreningar (laki taloudellisista yhteenliittymistä) (2018:672) ja

               Muut säädökset, joilla säännellään hyväksyttyjen tilintarkastajien toimintaa.

               e)
                     Veroneuvontapalvelut (CPC 863, ei sisällä verokysymyksiin liittyviä lainopillisia neuvonta- ja edustuspalveluja, jotka sisältyvät kohtaan ”lakiasiainpalvelut”)

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Paikallinen läsnäolo:

               AT: Kotimaansa lainsäädännön mukaisesti pätevöityneiden ulkomaisten veroneuvojien pääomaosuus ja äänioikeus itävaltalaisessa yrityksessä ei saa ylittää 25:tä prosenttia. Palveluntarjoajalla on oltava toimisto tai toimipaikka ETA-valtiossa.

               Toimenpiteet:

               AT: Wirtschaftstreuhandberufsgesetz (laki tilintarkastajista ja tilintarkastajan ammatista, BGBl.

               I Nr. 58/1999), 12, 65, 67 ja 68 (1) 4 §;

               Sijoitusten vapauttaminen – Markkinoille pääsy ja Rajat ylittävä palvelujen kauppa – Paikallinen läsnäolo:

               FR: Edellytetään sijoittautumista tai asuinpaikkaa. Palvelujen tarjoaminen edellyttää, että yrityksen oikeudellinen muoto on mikä tahansa muu kuin SNC (Société en nom collectif) ja SCS (Société en commandite simple). Erityisiä ehtoja sovelletaan, jos oikeudellinen muoto on SEL (sociétés d’exercice libéral), AGC (Association de gestion et comptabilité) tai SPE (Société pluri-professionnelle d’exercice).

               Toimenpiteet:

               FR: Ordonnance 45-2138 du 19 septembre 1945.

               Sijoitusten vapauttaminen – Kansallinen kohtelu ja Rajat ylittävä palvelujen kauppa – Kansallinen kohtelu:

               BG: Veroneuvojilta edellytetään jäsenvaltion kansalaisuutta.

               Toimenpiteet:

               BG: Kirjanpitolaki,

               Laki riippumattomasta tilintarkastuksesta, Luonnollisten henkilöiden tuloverolaki ja Yritysten tuloverolaki.

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Markkinoille pääsy, Kansallinen kohtelu:

               CY: Pääsy on sallittu vain luonnollisille henkilöille. Toimilupa myönnetään taloudellisen tarveharkinnan perusteella. Pääasialliset arviointiperusteet: osa-alan työllisyystilanne. Luonnollisten henkilöiden väliset ammatilliset kumppanuudet (henkilöyhtiöt) sallitaan.

               Toimenpiteet:

               CY: Laki tilintarkastajista vuodelta 2017 (Laki 53(I)/2017).

               Rajat ylittävä palvelujen kauppa – Paikallinen läsnäolo:

               HU: Veroneuvontapalvelujen tarjoaminen edellyttää asuinpaikkaa ETA-valtiossa, kun niitä tarjoaa Unkarin alueella oleskeleva luonnollinen henkilö.

               IT: Edellytetään asuinpaikkaa Italiassa.

               Toimenpiteet:

               HU: Laki verotussäännöistä XCII/2003 ja

               Valtiovarainministeriön asetus nro 26/2008 veroneuvontapalvelujen toimiluvista ja rekisteröinnistä.

               IT: Asetus 139/2005 Laki 248/2006.

               f)
                     Arkkitehti- ja kaupunkisuunnittelupalvelut, tekniset palvelut ja tekniset kokonaispalvelut (CPC 8671, 8672, 8673 ja 8674)

               Sijoitusten vapauttaminen – Markkinoille pääsy:

               FR: Arkkitehti voi sijoittautua Ranskaan arkkitehtipalvelujen tarjoamiseksi ainoastaan toimimalla (syrjimättömästi) jossakin seuraavista oikeudellisista muodoista: SA ja SARL (sociétés anonymes, à responsabilité limitée), EURL (Entreprise unipersonnelle à responsabilité limitée), SCP (en commandite par actions), SCOP (Société coopérative et participative), SELARL (société d'exercice libéral à responsabilité limitée), SELAFA (société d'exercice libéral à forme anonyme), SELAS (société d'exercice libéral), SAS (Société par actions simplifiée) tai toimimalla yksityisyrittäjänä tai osakkaana arkkitehtiyrityksessä (CPC 8671).

               Toimenpiteet:

               FR: Loi 90-1258 relative à l'exercice sous forme de société des professions libérales; Décret 95-129 du 2 février 1995 relatif à l'exercice en commun de la profession d'architecte sous forme de société en participation;

                Décret 92-619 du 6 juillet 1992 relatif à l'exercice en commun de la profession d'architecte sous forme de société d'exercice libéral à responsabilité limitée SELARL, société d'exercice libéral à forme anonyme SELAFA, société d'exercice libéral en commandite par actions SELCA ja Loi 77-2 du 3 janvier 1977.

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Markkinoille pääsy, Kansallinen kohtelu:

               BG: Luonnollisten henkilöiden tarjoamat arkkitehtuuri-, kaupunkisuunnittelu- ja insinööripalvelut edellyttävät asuinpaikkaa ETA-valtiossa tai Sveitsin valaliitossa.

               Toimenpiteet:

               BG: Aluesuunnittelulaki,

               Laki rakennusalan ammattikamarista ja

               Laki hankekehittämisestä ja hankesuunnittelusta vastaavien arkkitehtien ja insinöörien ammattikamarista.

               Sijoitusten vapauttaminen – Kansallinen kohtelu ja Rajat ylittävä palvelujen kauppa – Kansallinen kohtelu:

               HR: Kroatiassa valtuutetun luonnollisen henkilön tai oikeushenkilön on validoitava kaikki ulkomaisen arkkitehdin, insinöörin tai kaupunkisuunnitteluarkkitehdin laatimat suunnitelmat tai hankkeet sen tarkastamiseksi, että ne ovat Kroatian lainsäädännön mukaisia (CPC 8671, 8672, 8673 ja 8674).

               Toimenpiteet:

               HR: Laki fyysisestä suunnittelusta ja rakennustoiminnasta (OG 118/18, 110/19)

               Fyysistä suunnittelua koskeva laki (OG 153/13, 39/19).

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Kansallinen kohtelu, Paikallinen läsnäolo:

               CY: Arkkitehti- ja kaupunkisuunnittelupalvelujen, teknisten palvelujen ja teknisten kokonaispalvelujen tarjoamiseen sovelletaan kansalaisuus- ja asuinpaikkavaatimusta (CPC 8671, 8672, 8673 ja 8674).

               Toimenpiteet:

               CY: Laki 41/1962, sellaisena kuin se on muutettuna; Laki 224/1990, sellaisena kuin se on muutettuna; Laki 29(l)/2001 sellaisena kuin se on muutettuna.

               Rajat ylittävä palvelujen kauppa – Paikallinen läsnäolo:

               CZ: Asuinpaikka ETA-valtiossa vaaditaan.

               HU: Seuraavien palvelujen tarjoaminen edellyttää asuinpaikkaa ETA-valtiossa, kun niitä tarjoaa Unkarin alueella oleskeleva luonnollinen henkilö: arkkitehtipalvelut, tekniset palvelut (sovelletaan ainoastaan korkeakoulututkinnon suorittaneisiin harjoittelijoihin), tekniset kokonaispalvelut ja maisemasuunnittelupalvelut (CPC 8671, 8672, 8673 ja 8674).

               IT: Asuinpaikka tai yrityksen kotipaikka/osoite Italiassa on edellytys ammattirekisteriin merkitsemiselle, mikä on puolestaan vaatimuksena arkkitehtipalvelujen ja teknisten palvelujen tarjoamiselle (CPC 8671, 8672, 8673 ja 8674).

               SK: Asuinpaikka ETA-valtiossa on edellytys ammattikamariin merkitsemiselle, mikä on vaatimuksena arkkitehtipalvelujen ja teknisten palvelujen tarjoamiselle (CPC 8671, 8672, 8673 ja 8674).

               Toimenpiteet:

               CZ: Laki talonrakennusalalla toimivien valtuutettujen arkkitehtien sekä valtuutettujen insinöörien ja teknikkojen ammatin harjoittamisesta nro 360/1992 Kok.

               HU: Laki arkkitehtien ja insinöörien ammattikamareista LVIII/1996.

               IT: Kuninkaan asetus 2537/1925 arkkitehdin ja insinöörin ammatin sääntelystä; Laki

               1395/1923; ja

               Tasavallan presidentin asetus (D.P.R.) 328/2001.

               SK: Arkkitehti- ja insinöörilaki 138/1992, 3, 15, 15a, 17a ja 18a §.

               Rajat ylittävä palvelujen kauppa – Markkinoille pääsy, Kansallinen kohtelu:

               BE: Arkkitehtipalvelujen tarjoaminen sisältää töiden toteuttamisen valvonnan (CPC 8671 ja 8674). Vastaanottavassa maassa toimiluvan saaneiden ulkomaisten arkkitehtien, jotka haluavat harjoittaa ammattiaan satunnaisesti Belgiassa, on saatava ennakkolupa sen maantieteellisen alueen arkkitehtiliiton neuvostolta, jossa he aikovat harjoittaa toimintaansa.

               Toimenpiteet:

               BE: Laki arkkitehdin ammattinimikkeen suojaamisesta, annettu 20 päivänä helmikuuta 1939; ja

               Laki, annettu 26 päivänä kesäkuuta 1963, jonka nojalla on 16 päivänä joulukuuta

               1983 annettu Arkkitehtiliiton kansallisen neuvoston laatimat etiikkaa koskevat määräykset (hyväksytty 18 päivänä huhtikuuta 1985 annetun kuninkaan päätöksen 1 §:llä, Belgian virallinen lehti, 8 päivä toukokuuta 1985).

               Varauma nro 3 – Asiantuntijapalvelut (terveydenhuollon ammatit ja farmaseuttisten valmisteiden vähittäismyynti)

                        Toimiala – osa-ala:

                        Ammatilliset palvelut – lääkäripalvelut (psykologit) ja hammashoitopalvelut; kätilö-, sairaanhoitaja-, fysioterapeutti- sekä avustavan hoitohenkilöstön palvelut; eläinläääkäripalvelut; farmaseuttisten, lääkinnällisten ja ortopedisten tuotteiden vähittäiskauppa sekä muut farmaseuttien tarjoamat palvelut

                        Toimialaluokka:

                        CPC 9312, 93191, 932 ja 63211

                        Varauman tyyppi:

                        Markkinoille pääsy
                           Kansallinen kohtelu
                           Suosituimmuuskohtelu
                           Ylempi johto ja hallitukset
                           Paikallinen läsnäolo

                        Luku:

                        Sijoitusten vapauttaminen ja Rajat ylittävä palvelujen kauppa

               Kuvaus:

               a)
                     Lääkäri- ja hammashoitopalvelut, kätilö-, sairaanhoitaja-, fysioterapeutti- sekä avustavan hoitohenkilöstön palvelut  (CPC 852, 9312, 93191)

               Sijoitusten vapauttaminen – Kansallinen kohtelu, Suosituimmuuskohtelu ja Rajat ylittävä palvelujen kauppa – Kansallinen kohtelu, Suosituimmuuskohtelu:

               IT: Ulkomaisten ammatinharjoittajien voidaan sallia harjoittaa ammattiaan vastavuoroisuuden perusteella (CPC 9312 osittain).

               Toimenpiteet:

               IT: Laki psykologin ammatista 56/1989.

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Markkinoille pääsy, Kansallinen kohtelu, Paikallinen läsnäolo:

               CY: Lääkäri- ja hammashoitopalvelujen, kätilö-, sairaanhoitaja-, fysioterapeutti- ja avustavan hoitohenkilöstön palvelujen (mukaan lukien psykologit) tarjoamiseen sovelletaan Kyproksen kansalaisuus- ja asuinpaikkavaatimusta.

               Toimenpiteet:

               CY: Laki lääkäreiden rekisteröinnistä (250 luku), sellaisena kuin se on muutettuna;

               Laki hammaslääkäreiden rekisteröinnistä (249 luku), sellaisena kuin se on muutettuna;

               Laki 75(I)/2013 – jalkahoitajat;

               Laki 33(I)/2008, sellaisena kuin se on muutettuna – sairaalafyysikot;

               Laki 34(I)/2006, sellaisena kuin se on muutettuna – toimintaterapeutit;

               Laki 9(I)/1996, sellaisena kuin se on muutettuna – hammasteknikot;

               Laki 68(i)/1995 sellaisena kuin se on muutettuna – psykologit;

               Laki 16(i)/1992 sellaisena kuin se on muutettuna – optikot;

               Laki 23(I)/2011, sellaisena kuin se on muutettuna – radiologit ja radioterapeutit;

               Laki 31(I)/1996, sellaisena kuin se on muutettuna – ravitsemusterapeutit ja ravitsemusasiantuntijat;

               Laki 140/1989, sellaisena kuin se on muutettuna – fysioterapeutit; ja

               Laki 214/1988, sellaisena kuin se on muutettuna – sairaanhoitajat.

               Sijoitusten vapauttaminen – Markkinoille pääsy ja Rajat ylittävä palvelujen kauppa – Markkinoille pääsy, Paikallinen läsnäolo:

               DE (koskee myös hallinnon aluetasoa): Ammattiin rekisteröitymiselle voidaan asettaa maantieteellisiä rajoituksia, jotka koskevat sekä oman että muiden maiden kansalaisia.

               Lääkäreiden (mukaan luettuina psykologit, psykoterapeutit ja hammaslääkärit) on rekisteröidyttävä alueelliseen lakisääteisen sairausvakuutuksen lääkäri- tai hammaslääkärirekisteriin (kassenärztliche/kassenzahnärztliche Vereinigungen), jos he haluavat hoitaa lakisääteisten sairaskassojen vakuuttamia potilaita. Rekisteröintiin saatetaan soveltaa määrällisiä rajoituksia riippuen lääkäreiden maantieteellisestä jakautumisesta. Rajoituksia ei sovelleta hammaslääkäreihin. Rekisteröinti on pakollinen vain julkisessa terveydenhuollossa toimiville lääkäreille. Näiden palvelujen tarjoamiseen vaadittavan sijoittautumisen oikeudelliseen muotoon saatetaan soveltaa syrjimättömiä rajoituksia (SGB V, 95 §).

               Kätilöpalvelujen osalta markkinoille pääsy on rajoitettu luonnollisiin henkilöihin. Lääkäri- ja hammashoitopalvelujen osalta on mahdollista luonnollisille henkilöille, toimiluvan saaneille sairaanhoitokeskuksille ja valtuutetuille elimille. Sijoittautumista koskevia vaatimuksia saatetaan soveltaa.

               Etälääketieteen osalta tieto- ja viestintätekniikan palveluntarjoajien määrää voidaan rajoittaa yhteentoimivuuden, yhteensopivuuden ja tarvittavien turvallisuusvaatimusten täyttymisen takaamiseksi. Varaumaa sovelletaan syrjimättömästi (CPC 9312 ja 93191).

               Toimenpiteet:

               Bundesärzteordnung (BÄO; lääkäreitä koskeva liittovaltion määräys);

               Gesetz über die Ausübung der Zahnheilkunde (ZHG);

               Gesetz über den Beruf der Psychotherapeutin und des Psychotherapeuten (PsychThG; laki psykoterapiapalvelujen tarjoamisesta);

               Gesetz über die berufsmäßige Ausübung der Heilkunde ohne Bestallung (Heilpraktikergesetz);

               Gesetz über das Studium und den Beruf von Hebammen (HebG);

               Gesetz über die Pflegeberufe (PflBG);

               Sozialgesetzbuch Fünftes Buch (SGB V; sosiaaliturvalain V osa) – Lakisääteinen sairausvakuutus.

               Aluetaso:

               Heilberufekammergesetz des Landes Baden-Württemberg;

               Gesetz über die Berufsausübung, die Berufsvertretungen und die Berufsgerichtsbarkeit der

               Ärzte, Zahnärzte, Tierärzte, Apotheker sowie der Psychologischen Psychotherapeuten und der

               Kinder- und Jugendlichenpsychotherapeuten (Heilberufe-Kammergesetz - HKaG) in Bayern;

               Berliner Heilberufekammergesetz (BlnHKG);

               Heilberufsgesetz Brandenburg (HeilBerG);

               Bremisches Gesetz über die Berufsvertretung, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Psychotherapeuten, Tierärzte und Apotheker (Heilberufsgesetz - HeilBerG);

               Heilberufsgesetz Mecklenburg-Vorpommern (Heilberufsgesetz M-V – HeilBerG);

               Heilberufsgesetz (HeilBG NRW);

               Heilberufsgesetz (HeilBG Rheinland-Pfalz);

               Gesetz über die öffentliche Berufsvertretung, die Berufspflichten, die Weiterbildung und die Berufsgerichtsbarkeit der Ärzte/ Ärztinnen, Zahnärzte/ Zahnärztinnen, psychologischen Psychotherapeuten/ Psychotherapeutinnen und Kinder- und Jugendlichenpsychotherapeuten/psychotherapeutinnen, Tierärzte/Tierärztinnen und Apotheker/Apothekerinnen im Saarland (Saarländisches Heilberufekammergesetz - SHKG);

               Gesetz über Berufsausübung, Berufsvertretungen und Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder und Jugendlichenpsychotherapeuten im Freistaat (Sächsisches Heilberufekammergesetz – SächsHKaG)and Thüringer Heilberufegesetz.

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Markkinoille pääsy, Paikallinen läsnäolo:

               FR: Unionin sijoittajille sallitaan muitakin oikeudellisia muotoja, mutta ulkomaiset sijoittajat voivat toimia ainoastaan seuraavissa yhtiömuodoissa: ”société d'exercice liberal” (SEL) ja ”société civile professionnelle” (SCP). Lääketieteellisten, hammaslääketieteellisten ja kätilöpalvelujen tarjoaminen edellyttää Ranskan kansalaisuutta. Ulkomaalaisten pääsy on kuitenkin mahdollista vuosittain vahvistettavien kiintiöiden rajoissa. Lääkäri-, hammaslääkäri- ja kätilöpalvelujen sekä sairaanhoitajapalvelujen osalta SEL à forme anonyme, à responsabilité limitée par actions simplifiée ou en commandite par actions SCP, société coopérative (vain riippumattomille yleis- ja erikoislääkäreille) tai société interprofessionnelle de soins ambulatoires (SISA) -yhtiön kautta ainoastaan monialaisille hoitolaitoksille.

               Toimenpiteet:

               FR: Loi 90-1258 relative à l'exercice sous forme de société des professions libérales, Loi n°2011-940 du 10 août 2011 modifiant certaines dipositions de la loi n°2009-879 dite HPST, Loi n°47-1775 portant statut de la coopération; ja Code de la santé publique.

               Sijoitusten vapauttaminen – Markkinoille pääsy:

               AT: Lääkäreiden yhteistyö julkisen terveydenhuollon avopalvelujen, nk. yhteisvastaanottojen, osalta voi tapahtua ainoastaan yhtiömuodoissa Offene Gesellschaft/OG tai Gesellschaft mit beschränkter Haftung/GmbH. Ainoastaan lääkärit voivat olla osakkaina tällaisissa yhteisvastaanotoissa. Heillä on oltava oikeus itsenäiseen lääkärintoimen harjoittamiseen, joka on rekisteröity Itävallan lääkäreiden ammattikamarissa, ja heidän on harjoitettava aktiivisesti lääkärin ammattia. Muut luonnolliset henkilöt tai oikeushenkilöt eivät saa toimia yhteisvastaanoton osakkaina, eivätkä ne saa ottaa osaa yhteisvastaanoton tuloista tai voitoista (CPC 9312 osittain).

               Toimenpiteet:

               AT: Lääkärilaki, BGBl. I Nr. 169/1998, §§ 52a - 52c;

               Liittovaltion laki korkeamman tason lääketieteellis-teknisistä ammateista, BGBl. Nr. 460/1992; ja Liittovaltion laki alemman ja korkeamman tason hierojista, BGBl. Nr. 169/2002.

               b)
                     Eläinlääkintäpalvelut (CPC 932)

               Sijoitusten vapauttaminen – Markkinoille pääsy, Kansallinen kohtelu, Suosituimmuuskohtelu ja Rajat ylittävä palvelujen kauppa – Markkinoille pääsy, Kansallinen kohtelu, Suosituimmuuskohtelu:

               AT: Ainoastaan ETA-valtion kansalaiset voivat tarjota eläinlääkintäpalveluja. Kansalaisvaatimuksesta poiketaan muun kuin ETA-valtion kansalaisten tapauksessa, jos unioni on tehnyt kyseisen valtion kanssa sopimuksen, jossa määrätään kansallisesta kohtelusta eläinlääkintäpalveluja koskevien sijoitusten ja eläinlääkintäpalveluja koskevan rajat ylittävän kaupan osalta.

               ES: Ammattijärjestön jäsenyys on edellytyksenä ammatin harjoittamiselle, ja lisäksi edellytetään unionin kansalaisuutta, josta voidaan joustaa kahdenvälisen ammatteja koskevan sopimuksen perusteella. Eläinlääkintäpalvelujen tarjoaminen rajoitetaan luonnollisiin henkilöihin.

               FR: Eläinlääkintäpalvelujen tarjoaminen edellyttää ETA-valtion kansalaisuutta, mutta kansalaisuusvaatimuksesta voidaan poiketa vastavuoroisuuden periaatetta noudattaen. Eläinlääkintäpalveluja tarjoavien yritysten oikeudellinen muoto on rajoitettu yhtiömuotoihin, jotka ovat SCP (Société civile professionnelle) ja SEL (Société d'exercice liberal).

               Lupa voidaan tietyin edellytyksin myöntää myös muille oikeudellisille yhtiömuodoille, joista säädetään Ranskan kansallisessa lainsäädännössä tai ETAn jäsenvaltion lainsäädännössä ja joilla on sääntömääräinen kotipaikka, keskushallinto tai päätoimipaikka kyseisessä valtiossa.

               Toimenpiteet:

               AT: Tierärztegesetz (Eläinlääkärilaki), BGBl. Nr. 16/1975, §3 (2) (3).

               ES: Real Decreto 126/2013, de 22 de febrero, por el que se aprueban los Estatutos Generales de la Organización Colegial Veterinaria Española, 62 ja 64 §.

               FR: Code rural et de la pêche maritime.

               Sijoitusten vapauttaminen – Markkinoille pääsy, Kansallinen kohtelu ja Rajat ylittävä palvelujen kauppa – Kansallinen kohtelu Paikallinen läsnäolo:

               CY: Eläinlääkintäpalvelujen tarjoamiseen sovelletaan kansalaisuus- ja asuinpaikkavaatimusta.

               EL: Eläinlääkintäpalvelujen tarjoaminen edellyttää ETA-valtion tai Sveitsin kansalaisuutta.

               HR: Ainoastaan oikeushenkilöt ja luonnolliset henkilöt, jotka ovat sijoittautuneet jäsenvaltioon eläinlääkintätoimintaa varten, voivat tarjota rajat ylittäviä eläinlääkintäpalveluja Kroatian tasavallassa. Ainoastaan unionin kansalaiset voivat perustaa eläinlääkärin vastaanoton Kroatian tasavallassa.

               HU: ETA-valtion kansalaisuus on edellytys Unkarin eläinlääkärikamarin jäsenyydelle, joka on puolestaan vaatimuksena eläinlääkintäpalvelujen tarjoamiselle. Sijoittautumislupa myönnetään taloudellisen tarveharkinnan perusteella. Pääasialliset arviointiperusteet: toimialan työllisyystilanne.

               Toimenpiteet:

               CY: Laki 169/1990, sellaisena kuin se on muutettuna.

               EL: Presidentin asetus 38/2010, ministeriön päätös 165261/IA/2010 (Kreikan virallinen lehti 2157/B).

               HR: Eläinlääkärilaki (OG 83/13, 148/13, 115/18), 3 § (67), 105 ja 121 §.

               HU: Laki CXXVII/2012 Unkarin eläinlääkärikamarista ja eläinlääkäripalvelujen tarjoamisen ehdoista.

               Rajat ylittävä palvelujen kauppa – Paikallinen läsnäolo:

               CZ: Eläinlääkintäpalvelujen tarjoaminen edellyttää fyysistä läsnäoloa alueella.

               IT ja PT: Eläinlääkintäpalvelujen tarjoaminen edellyttää asuinpaikkaa.

               PL: Eläinlääkärin ammatin harjoittaminen edellyttää fyysistä oleskelua Puolan alueella. Euroopan unionin ulkopuolisten maiden kansalaisten on läpäistävä Puolan eläinlääkärikamarien järjestämä puolankielinen koe.

               SI: Ainoastaan oikeushenkilöt ja luonnolliset henkilöt, jotka ovat sijoittautuneet jäsenvaltioon eläinlääkintätoimintaa varten, voivat tarjota rajat ylittäviä eläinlääkintäpalveluja Slovenian tasavallassa.

               Sijoitusten vapauttaminen – Markkinoille pääsy ja Rajat ylittävä palvelujen kauppa – Markkinoille pääsy:

               SK: Asuinpaikka ETA-valtiossa on edellytys ammattikamariin merkitsemiselle, mikä on puolestaan vaatimuksena ammatin harjoittamiselle. Eläinlääkintäpalvelujen tarjoaminen rajoitetaan luonnollisiin henkilöihin.

               Toimenpiteet:

               CZ: Laki nro 166/1999 Kok. (Eläinlääkärilaki), 58–63 § sekä 39 §; ja

               Laki nro 381/1991 Kok. (Tšekin tasavallan eläinlääkärikamarista), 4 §.

               IT: Asetus C.P.S. 233/1946, 7-9 §; ja

               Tasavallan presidentin asetus (DPR) 221/1950, 7 §.

               PL: Laki eläinlääkärin ammatista ja eläinlääkärikamareista, annettu 21 päivänä joulukuuta 1990.

               PT: Asetus 368/91 (eläinlääkärien ammattialajärjestön säännöstö) alterado p/ Lei 125/2015, 3 set.

               SI: Pravilnik o priznavanju poklicnih kvalifikacij veterinarjev (eläinlääkäreiden ammattipätevyyden tunnustamista koskevat säännöt), Uradni list RS, št. (virallinen lehti N:o) 71/2008, 7/2011, 59/2014 in 21/2016, Laki palveluista sisämarkkinoilla, Slovenian tasavallan virallinen lehti N:o 21/2010.

               SK: Laki yksityisistä eläinlääkäreistä ja eläinlääkärikamarista 442/2004, 2 §.

               Sijoitusten vapauttaminen – Markkinoille pääsy ja Rajat ylittävä palvelujen kauppa – Markkinoille pääsy:

               DE (koskee myös hallinnon aluetasoa): Eläinlääkintäpalvelujen tarjoaminen rajoitetaan luonnollisiin henkilöihin. Telelääketiedettä voidaan tarjota ainoastaan perushoidossa, jota on edeltänyt eläinlääkärin fyysinen läsnäolo.

               DK ja NL: Eläinlääkintäpalvelujen tarjoaminen rajoitetaan luonnollisiin henkilöihin.

               IE: Eläinlääkintäpalvelujen tarjoaminen rajoitetaan luonnollisiin henkilöihin tai henkilöyhtiöihin.

                LV: Eläinlääkintäpalvelujen tarjoaminen rajoitetaan luonnollisiin henkilöihin.

               Toimenpiteet:

               DE: Bundes-Tierärzteordnung (BTÄO; Liittovaltion eläinlääkärilaki).

               Aluetaso:

               Osavaltioiden (Länder) terveydenhuoltoalan ammattikamareita koskevat lait (Heilberufs- und

               Kammergesetze der Länder) ja (niihin perustuvat)

               Baden-Württemberg, Gesetz über das Berufsrecht und die Kammern der Ärzte, Zahnärzte, Tierärzte, Apotheker, Psychologischen Psychotherapeuten sowie der Kinder- und Jugendlichenpsychotherapeuten (Heilberufe-Kammergesetz – HBKG);

               Bayern, Gesetz über die Berufsausübung, die Berufsvertretungen und die Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder- und Jugendlichenpsychotherapeuten (Heilberufe-Kammergesetz - HKaG);

               Berliner Heilberufekammergesetz (BlnHKG);

               Brandenburg, Heilberufsgesetz (HeilBerG);

               Bremen, Gesetz über die Berufsvertretung, die Berufsausübung, die Weiterbildung und d
[cell cut: 4779032 characters, first 2000000 kept]